
I.  COHENS  BOGTRYKKERI. 


Forord, 


lJen  bekj endte  østerrigske  Digter  Robert  Hamer- 
ling  —  hvis  hidtil  eneste  større  Arbejde  i  ubunden 
Form  jeg  her  med  Forfatterens  Samtykke  har  oversat  — 
er  født  den  24.  Marts  1830  i  Kirchberg  am  Walde  i 
Nedreøsterrig.  Ved  Universitetet  i  Wien  slog  han  først 
ind  paa  den  medicinske  Løbebane,  men  kastede  sig  snart 
med  Iver  over  filosofiske  og  filologiske  Studier.  Efter 
en  kort  Ansættelse  ved  de  akademiske  Gymnasier  i  Wien 
og  Graz,  blev  han  i  1855  Professor  ved  Gymnasiet  i 
Triest,  men  tog  i  1866  af  Helbredshensyn  sin  Afsked 
og  bosatte  sig  i  Graz. 

Hans  første  Arbejder.  ..Sangesgruss  vom  Strande 
der  Adria-  og  ..Venus  im  Exil"  fra  1857-58,  vakte 
trods  Versenes  Velklang  og  Fylde  kun  liden  Opmærk- 
somhed paa  Grund  af  deres  filosofiske  Allegorier  og 
noget  uklare  drømmende  Romantik.  Af  større  Betyd- 
ning vare  de  derpaa  følgende,  skjønne  Digtsamlinger 
„Ein  Schwanenlied  der  Romantik"  og  ..Sinnen  und  Min- 
nen;   ein  Jugendleben  in  Liedern",  begge   fra   1862,   men 

Digterens  Klage  over  hans  Tidsalders  ensidige  Materia- 
lisme fandt  dog  endnu  kun  faa  aabne  Øren.  Med 
Kanzonen  ..Germanenzug'-  fra  1863  afsluttede  derpaa 
Hamerling  den  første  Periode  af  sin  digteriske  Virk- 
somhed. —  Men,  siger  Adolf  Strodtmann  i  en  Karak- 
teristik af  Hamerling  („Dichterprofile"  I),  varede  det 
saaledes  længe,  førend  Digterens  kyske  Musa  kunde 
bevæge  sig  til  at  tage  det  afgjørende  Skridt  ud  af  sine 
stille  Drømmes  Vidunderland,  og  til  fra  sin  dithyrambiske 
Skjønhedsflugt  i  Aftenrødens  Skyer  at  stige  ned  i  de 
jordiske  Kampes  oprørte  Hav,  saa  var  ogsaa  den  Sik- 
kerhed og  Dygtighed,  hvormed  dette  Skridt  endelig 
gjordes,  saa  meget  des  beundringsværdigere.  I  sine  to 
store  episke  Digtninger,  „A  has  ver  in  Romu,  fra  1866, 
og  „Der  Konig  von  Sion;\  fra  1867.  staar  Hamerling 
pludselig  paa  fuldstændig  sikker  historisk  Jordbund. 
Det  første  Epos,  der  er  skrevet  i  rimfri  femføddede 
Jamber,  skildrer  os  Neros  Tidsalder;  det  andet,  hvortil 
Digteren  har  anvendt  Hexametret,  fører  os  ind  i  de 
Munsterske  Gjendøberes  Kreds.  Af  senere  Arbejder 
skal  jeg  endnu  kun  nævne  Sørgespillet  „Danton  und 
Robespierre".  fra  1871,  og  Kantaten  „Die  sieben  Tod- 
sunden",  fra  1873,  et  af  Hamerlings  dybeste  og  ejen- 
dommeligste Arbejder.      ..Aspasia"   udkom  i  1876. 

Det  var  en  Overraskelse  for  Mange  —  siger  Strodt- 
mann —  at  se  Digteren  vælge  den  ubundne,  simple 
Prosaform.       Den    Fare    laa    nær,    at    Hamerling    af    de 


grundige  lærde  Studier,  der  maatte  gaa  forud  for  dette 
Arbejde,  skulde  lade  sig  forlede  til  at  udmale  den  kultur- 
historiske Baggrund  for  sin  Roman  med  altfor  stor 
Brede  og  til  langt,  mere  end  i  sin  ..Ahasver",  hvor 
den  strengere  poetiske  Form  paalagde  ham  bestemte 
Skranker,  at  fortabe  sig  i  antikvariske  Enkeltheder.  I 
Virkeligheden  truer  ogsaa  Handlingen  i  Begyndelsen 
med  at  falde  fra  hinanden  i  løse,  episodiske  Skildringer 
af  det  helleniske  Stats-  og  Familieliv,  men  snart  mærker 
Læseren  den  faste,  sikre  Kunstnerhaand,  der  samler  de 
tilsyneladende  enkeltløbende  Tran  de  til  et  i  høj  Grad 
fængslende  Hele.  For  en  Digter  med  en  saa  ildfuld 
Begejstring  for  Skjønhedsidealet,  som  Robert  Hamerling, 
maatte  det  have  en  særlig  Tillokkelse  at  give  et  livsfrisk 
Billede  af  den  helleniske  Aands  og  den  helleniske  Kunsts 
Blomstringspunkt,  hin  gyldne  Tidsalder,  som  i  Skjøn- 
hedens  Lov  tillige  saå  den  højeste  og  eneste  Sædelov. 
Perikles  og  Aspasia,  Fidias  .og  Alkamenes,  Sofokles  og 
Evripides,  Anaxagoras  og  Sokrates  —  hvilken  stolt 
Række  af  udødelige  Skikkelser,  der  skride  forbi  os  som 
denne  Romans  Helte  og  udfolde  deres  inderste  Væsen 
for  os!  Men  med  ubønhørlig  streng  Retfærdighed  viser 
Digteren  os  ogsaa  den  Orm,  der  i  Hemmelighed  gnaver 
fortærende  paa  denne  Blomst  og  bringer  den  til  saa 
brat  at  visne.  Skjønheden  mangler  i  sin  exklusive 
Selviskhed  Frihedens  og  Lighedens  sikre  Grundvold, 
den  mangler  Agtelse   for  de  lavere  Stænders,   Slavernes, 

Rettigheder  og  betragter  de  fremmede  Nationer  som 
Barbarer.  Betydningsfuldt  er  det  derfor  kun  to  af 
Romanens  underordnede  Fil. urer.  sum  undslippe  fra  den 
hærgende  Farsot  og  i  sig  bære  Spiren  til  den  nye  Tid, 
der  skulde  opfatte  det  som  sit  Kald  at  rejse  det  Godes 
Rige  paa   Skjønhedens   Ruiner. 

Selv  udtaler  Robert  Hamerling  sig  i  Fortalen  til 
..Aspasia-  bl.  A.  paa  følgende  Maade  om  dette  sit 
Digterværk : 

..Er  det  overhovedet  ikke  betænkeligt  at  skildre  et 
forsvundet  Liv?  Et  Détailmaléri  af  det  moderne 
Liv  bliver  prist  som  tiltrækkende  Realisme  i  Frem- 
stillingen, medens  en  lignende  Skildring  af  det  antike 
Liv  paa  Mange  vil  gjøre  et  afskrækkende  Indtryk  af 
Lærdom.  I  Virkeligheden  vil  den.  der  kun  flygtig  gj  en- 
nem  blad  er  dette  Værk  og  ser.  at  de  enkelte  Afsnit 
aabne  Udsigt  til  forskjellige  Sider  af  det  helleniske  Liv, 
hurtig  have  sin  Dom  færdig,  han  vil  tro  at  havr- 
en løs  Skizzebog  for  sig,  i  bedste  Fald  en  ..kultur- 
historisk" Roman,  hvad  der  efter  de  Flestes  Anskuelse 
omtrent   vil   sige   saa   meget   som   ingen   Roman. 

..Og  dog  —  hvis  Romanen  som  Kunstværk  af  indre 
og  ydre  Grunde  adskiller  sig  fra  Biografien,  fra  Histo- 
rien, fra  den  blotte  Fortælling,  hvis  den  ikke  blot  er 
et  Udtryk  for  et  betydningsfuldt  afsluttet  Liv  eller  en 
enkelt    Personligheds    Skjæbne,     men  kildrer  en 

Konflikt    i    følg  Udvikling   og  Opløsning 

det,  jeg  her  fortæller,  en  Roman.  Thi  ikke  blot  gjennem- 
løber  den  skjønne,  a  ands  adlede  Sanselighed  sin  Bane  deri 

fra  sin  første  Udfoldelse  til  sin  Blomstring  og  Hen- 
visnen;  Klpften  imellem  det  æsthetiske  og  det  sæde- 
lige Livsideal  aabner  og  uddyber  sig  samtidig  i  en 
enkelt  Persons  og  i  et  Folks  Skjæbne.  Bestandig 
har  denne  Parallel  imellem  den  Enkeltes  og  Folkets 
Skjæbne,  imellem  det  individuelle  og  det  almene  Liv 
foresvævet  mig  som  den  episke  Digtnings  kunstneriske 
Hemmelighed  og  øverste  Princip.  Dog  ikke  saaledes, 
at  den  Enkeltes  og  det  Almenes  Skjæbnetraade  blot 
løbe  ved  Siden  af  hinanden,  den  ene  ligesom  en  Episode 
af  den  anden,  men  at  begge  saa  vidt  muligt  spinde  sig 
ud  af  en  og  samme  Aarsag,  saa  at  de,  ligesom  en 
levende  Organisme,  ere  inderlig  sammenslyngede  og 
indvævede  i  hinanden. 

.,Kun  lidt  efter  lidt,  for  ikke  at  forstyrre  det  rene, 
tiltalende  Indtryk  af  Billedet,  turde  Konflikten  antydes; 
kun  med  sagte  Skridt  turde  den  skride  fremad,  og 
saaledes  synes  Handlingen  maaske  stundom  at  løbe 
ud  i  tynde  Traade.  Men  hvad  der  i  Samtaler  og  Skil- 
dringer synes  Digressioner,  træder  tilsidst  Alt  s  ammen 
uden  Undtagelse  ind  i  sit  rette,  fulde  Lys  og  viser 
sig  i  sin  Nødvendighed,  i  sit  Forhold  til  Helheden, 
til  Ideen. 

„Men  ikke  til  en  Idé  i  Ordets  abstrakte  Forstand. 
Lad   dig  ikke,    ærede   Læser,    forlede  til  den   Tanke,     at 

Gangen  i  denne  Historie  paa  noget  Sted  er  vendt  eller 
drejet  med  en  ..Tendens-  for  Øje.  Hvad  jeg  fortæller, 
er  den  uforfalskede,  upartiske  Sandhed.  Jeg  skildrer 
Menneskenaturen  og  Verdcnsgangen.  Jeg  gjengiver  Men- 
neskenes Gjøren  og  Laden,  deres  Kæmpen  og  Stræben, 
samt  de  Ord,  hvormed  de  forsvare  sig.  Jeg  har  ingen 
anden  Tendens  for  Øje  end  Livets,  ingen  anden  Moral 
end  Nødvendighedens,  ingen  anden  Logik  end  Kjends- 
gjerningernes.  De  Vise  paastaa  vel  med  Rette,  at  Ideen 
aldrig  ren  aabenbarer  sig  i  Virkeligheden.  Tendens- 
poeten følger  den  til  et  Højdepunkt  i  dens  Udvikling, 
holder  den  derpaa  med  Magt  fast  paa  et  Punkt,  som 
den  dog  egenlig  kun  herører  i  Flugten,  lader  den  straale 
og  spille  i  alle  mulige  Farver  til  de  Dødeliges  Glæde 
og  gjør  Sæbeboblen  til  en  Fixstjerne.  Men  den  rene 
tendensløse  Poesi  ledsager  Ideen  paa  Vejen  til  Virkelig- 
gjørelsen  helst  til  et  Punkt,  hvor  den,  for  at  gjenfrem- 
stille  sig  i  sin  Renhed,  ligesom  Fønix  overgiver  sig  selv 
til  Døden   i  Flammerne." 

—  Blandt  lettere  tilgængelige,  udførligere  Anmel- 
delser af  „Aspasia"  skal  jeg  f.  Ex.  henlede  Opmærk- 
somheden paa    „Unsere  Zeita   for   15.   April  1876. 

Kj ubenhavn.  Avgust  1  - 

Oversætteren. 


Første  Kapitel. 

Skatten  fra  Del  o  s. 


Uet  var  en  solklar  Dag  i  den  hede  A årstid, 
da  i  Atheniensernes  Stad  en  slank.  ungdommelig 
Kvindeskikkelse,  ledsaget  af  en  Slavinde,  med  ha- 
stige Skridt  tog  Vejen  hen  over  Agora.  Synet  af 
denne  Kvinde  havde  den  sælsomme  Virkning,  at 
ikke  et  eneste  Menneske  paa  hele  hendes  Vej  mødte 
hende,  uden  at  han.  efter  at  være  kommet  forbi 
hende  og  efter  at  have  set  hende  ind  i  Ansigtet, 
stod  stille  bag  hende  og  som  fasttryllet  en  rum 
Stund  fulgte  hende  med  sine  Blikke.  Aarsagen 
hertil  laa  ikke  saa  meget  i  den  Omstændighed,  at 
det  saa  at  sige  var  en  Sjeldenhed  at  se  en  for- 
nem fribaaren  Atheuienserinde  oftenlig  gaa  igjen- 
nem  Gaderne;  men  snarere  deri,  at  denne  Kvinde- 
skikkelse var  af  en  vidunderlig  og  overraskende 
Skjønhed. 

I  Ansigterne  paa  dem,  der  i  Forbigaaende 
stirrede  paa  hende  eller,  som  rodfæstede  til  Jor- 
den bag  hende,  fulgte  hende  med  Øjnene,  gav 
Forbavselsen    sig  Udtryk   paa    alle    mulige  Maader. 

Nogle  smilede  med  Velbehag:  et  Par  graaskjæg- 
gede  Oldinges   Øjne  funklede:    der   var  Nogle,  som 

kastede  en  Favns  Blik  efter  den  skjønne  Kvinde, 
Andre  derimod,  i  hvis  Mine  en  Slags  Ærefrygt 
afspejlede  sig,  som  om  de  saå  en  Gudinde.  Nogle 
bar  en  alvorlig,  tilfreds  Kj endermine  til  Skue,  og 
Andre  stirrede  næsten  dumt  med  Munden  halv 
aaben  af  Forbavselse  efter  hende.  Nogle  Faa  var 
der  ganske  vist  ogsaa,  der  lod  se  et  spottende 
Smil  og  rettede  et  ondt,  stikkende  Blik  paa  den 
Skjønne,  som  om  Skjønhed  var  en  Forbrydelse.  — 
Mænd,  der  gik  parvis  eller  stod  i  Grupper,  afbrød 
deres  Samtale.  Ansigter,  paa  hvilke  Kjedsomheden 
havde  lejret  sig.  syntes  paa  engang  oplivede;  rynkede 
Pander  glattede  sig.    Der  kom  Bevægelse  i  Sindene. 

Synet  af  Kvinden  var  som  en  Solstraale.  der 
falder  i  en  Rosenløvhytte,  og  i  hvilken  Myggene 
begynde  at  danse   i  bakkantisk  Hvirvel. 

Iblandt  dem,  hvis  Opmærksomhed  den  over- 
raskende Kvindeskikkelse  tiltrak  sig,  var  der  ogsaa 
to  Mænd,  som  tavse  gik  ved  hinandens  Side.  Rolige, 
alvorlige,  fulde  af  Værdighed  og  Adel  vare  de  begge 
af  Udseende ;  den  Ene  yngre,  mørkhaaret,  statelig. 
dog  ikke  uden  et  Spor  af  Blødhed  i  Trækkene :  den 
Anden  ældre,  endnu  højere,  med  en  næsten  ure- 
frygtindgydende  Holdning  og  et  mægtigt  Forhoved, 
der  hvælvede  sig  skaldet  over  den  dybsindige  Pande. 
Det  var,  som  om  man  ved  Siden  af  den  ildfulde 
Akillevs  saå  den  folkebeherskende  Agameniimii 
skride  frem. 

Den  Yngre  heftede  sit  Blik  fuld  af  Over- 
raskelse paa  den  fortryllende  Kvinde,  den  Ældre 
derimod  forblev  rolig;  det  lod  til,  at  det  ikke  var 
første    Gang,  han    saå    den  Skjønne,    og   saa   udel- 


tagende,  saa  dybt  hensunken  i  andre  Tanker  syntes 
han,  at  hans  Ledsager  undertrykkede  et  Spørgs- 
maal,    der  allerede   svævede   paa  hans  Læber. 

En  Slave  fulgte  bag  efter  de  tvende  Mænd. 
De  skred  hen  ad  den  lange  støvede  Vej  ud  imod 
Piræevs. 

Af  og  til  under  Gangen  saå  den  Yngre  spej- 
dende ud  over  den  saroniske  Havbugts  blinkende 
Flade.  Hans  Øje  var  skarpt  som  en  Ørns.  Han  saå 
et  Skib,  der  endnu  ikke  var  synligt  for  noget  andet 
Menneskes  Blik.  Han  saå  det  dukke  frem  i  Hori- 
zonten  af  Havet.  Fartøjets  Xærmelse  var  umærkelig 
i  den  lange  Afstand.  Den  Skarpsynede  saå  ud 
som  en  Mand.  der  véd  at  fatte  sig:  men  naar  han 
saaledes  stirrede  ud  efter  det  fjerne  Fartøj,  da  syntes 
det  dog  undertiden  for  et  Øjeblik,  som  om  han 
med  Vejret  fra  sit  eget  Bryst  vilde  give  det  tøvende 
Sejl  Vinger. 

Strejfede  Blikket  bort  fra  Vejen,  som  de 
tvende  Mænd  gik  paa.  hen  til  Højre,  da  stødte  det 
i  nogen  Afstand  paa  en  i  Solen  skinnende  Mur. 
der  i  næsten  uoverskuelig  Længde  løb  fra  Staden 
ned  til  den  klippefulde  Havbred.  Vendte  man  sig 
til  Venstre,  saå  man  en  lignende  Mur,  der  ligesom 
syntes  at  voxe  i  Vejret  for  Tilskuerens  Øjne.  Bygge- 
folkene taarnede  retvinklede  tilhuggede  Stenblokke 
oven  paa  hinanden,  og  hvor  Muren  stod  færdig. 
der  klang  langt  ud  i  Luften  Slagene  af  Hamrene, 
der  huggede  de  bindende  Malmkramper  ind  i  Kva- 
derstenene. 

Ogsaa  denne  Mur  strakte  sig  lige  ned  til  Havet 
for    der    at   gjøre    en   stor  Bue  og,    efter    at   have 


forenet  sig  med  den  anden  Mur,  saavel  at  slynge 
sin  beskyttende  Arm  om  Staden  foroven  som  om 
Havnen  med  dens  Bygninger  forneden. 

Paa  denne  Murbygning  hvilede  den  yngre  af 
de  tvende  Mænds  Øje  prøvende  og  med  en  vis 
Tilfredshed,  naar  det  et  Øjeblik  gled  bort  fra  det 
sejlbehængte  Maal  i  det  Fjerne.  Og  smilende 
sagde  han  tilsidst.  medens  hans  Blikke  gled  langs 
ned  ad  de  tætsluttende  Kvaderstenes  endeløse  Linie, 
idet  han  vendte  sig  til  sin  Ledsager: 

..Hvis  ethvert  indtrængende  Ord.  som  jeg  for 
dette  Værks  Skyld  har  talt  til  Athenienserne,  havde 
baaret  en  Sten  til  Muren,  i  Sandhed,  den  vilde  for 
længe  siden  have  staaet  færdig  for  vore  Øjne.  Men 
ogsaa  nu   se    vi  den  endelig   sin  Fuldendelse  nær."" 

„Og  var  den  i  Virkeligheden  uundværlig,  denne 
mellemste  Mur?"  spurgte  den  Ældre,  medens  hans 
Øje  ligegyldig  strejfede  hen  over  Arbejdet. 

„Det  var  den!*"  svarede  den  Adspurgte.  „Den 
gamle  venstre  Mur  bøjer  altfor  langt  af  imod  Fale- 
ron.  En  stor  Strækning  af  Strandbredden  blev 
aaben.  Nu  først  er  Opgaven  fuldkomment  løst. 
Efter  at  være  steget  forynget  frem  af  Perserkrigenes 
Aske,  har  Pallas  Athenes  Stad.  glimrende  og  mægtig, 
rig  ved  Tributen  fra  de  helleniske  Kyster  og  Øer. 
slynget  dette  Stenbælte  om  sine  Lemmer  og  er  fra 
nu  af  stærk  nok  til  at  trodse  de  Græsk  talende  Mis- 
undere ikke  mindre  end  et  Stormløb  af  alle  Øster- 
landets Barbarer.'" 

Manden,  der  talede  saaledes  til  sin  Ledsager, 
var  Xanthippos's  Søn.  Alkmæoniden  Perikles.  med 
Tilnavnet  Olympieren. 


Hans  Ledsager  var  derimod  en  berømt  Kunstner. 
i  Malm  og  Marmor,  ved  Navn  Fidias.  Hans  Hænders 
Værk  var  den  kæmpestore  Billedstøtte  af  „For- 
kæmperinden  Athene1',  der  fra  Borgbjergets  Top 
skinnede  langt  ind  i  det  attiske  Land  og  endog- 
saa  ud  over  det  fjerne  Hav,  hvor  hjemvendende 
Sømænd  glade  hilste  Gudindens  guldglinsende  Lanse- 
spids som  det  første  Kj  endemærke  paa,  at  man 
nærmede  sig  det  ..violbekransede  Athen". 

Næsten  ensformige  syntes  de  uendelige  Kvader- 
stenstlader.  men  de  havde  i  den  græske  Himmels 
klare  Lys  intet  Trist  ved  sig.  En  livlig  Færdsel 
bølgede  frem  og  tilbage  mellem  dem.  Højt  lød 
Mnldyrdrivernes  Raab.  og  i  lange  Tog  tilbagelagde 
de  rigt  belæssede  Dyr  Vejen  fra  Havnen  til  Staden 
og  fra  Staden  til  Havnen. 

Histog  her  traadte  lige  ud  til  Vejen  en  Oliven- 
lund, hvis  grønne  Toppe  nu  og  da  et  forfriskende 
Vindpust,  der  kom  fra  Havbugten,  satte  i  en  sagte 
Bevægelse. 

Hver  Gang  dette  skete,  tog  Billedhuggeren  den 
bredskyggede  Petasos  af  Hovedet  og  lod  sin  høje 
skaldede  Pande  svales  af  Luftningen.  Men  Olympie- 
ren  skred  blot  raskere  fremad  og  holdt  bestandig  sit 
Øje  fastere  og  fastere  rettet  paa  Trier  en,  der  nu 
efterhaanden  kom  nærmere  ind  fra  Bugten  mod 
Havnen. 

Nu  ere  de  tvende  Mænd  naaede  ned  til  Havet. 
Havnen  ligger  for  dem.  Ogsaa  her  ser  Olympierens 
Øje  sig  med  Tilfredshed  omkring.  Hans  Værk  er 
det  for  en  stor  Del.  hvad  her  møder  hans  Blik, 
noget  Nyt  for  det  græske  Folk  paa  hin  Tid:   brede, 

stadselige .  lige  løbende  Gader.  Her  ligger  den 
store  af  Søjlehaller  omgivne  Torveplads,  som  blev 
opkaldt  efter  sin  Bygmester  Milesieren  Hippodamos. 
Terrasseformig  hæve  Husrækkerne  sig  til  Venstre, 
op  over  Theatrets  Skov  af  Søjler  og  følgende  Skraa- 
ningerue  paa  den  befæstede  Høj  Munykia.  og  paa 
Toppen  af  Højen  rager  Artemis's  skinnende  Marmor- 
helligdom stolt  i  Vejret.  Nede  paa  Sletten  derimod 
strække  Søjlehallerne  sig  i  en  Uendelighed  lige 
ud  til  Havet:  her  Perikles's  prægtige  Stoa.  her  de 
uhyre  Pakhuse',  hvor  den  udlossede  Fragt  kan 
oplagres  til  Salg  eller  til  videre  Befordring,  her 
Havnens  kæmpestore  Bazar,  Varebørsen,  den  saa- 
kaldte  Deigma.  hvor  Skibsfarere  og  Kjøbmænd  stille 
deres  Varer  til  Skue  og  afgjøre  deres  Mellem- 
værender. 

I  disse  Haller,  paa  disse  Kvaderstensterrasser 
staar  den  kloge  Græker  som  paa  sin  egen  Krafts 
Jordbund,  glædende  sig  over.  at  medens  det  fælles 
Vel  trives,  voxer  ogsaa  hans  personlige.  Her  tager 
han  ud  af  den  venligsindede  Havguds  Hænder  Over- 
flødighedshornet med  de  rige  Gaver  fra  fremmede 
Lande  og  ser  de  sidste  Bølgeringe  fra  Pontos.  Nilen 
og  det  indiske  Ocean  slaa  op  paa  hans  Strandbred. 

Her  tumler  det  sig.  Perikles's  Grækerfolk: 
skjønne  mørkebrune  Skikkelser,  der  malerisk  træde 
frem  paa  de  hvide  Marmorhallers  Baggrund.  De 
Flestes  Hoveder  ubedækkede.  Sandaler  til  Nød  paa 
Fødderne,  den  tarvelige  lyse  Kappe  kastet  skjødes- 
løst  over  Skuldrene  —  men  dog  staa  de  i  plastisk 
Skjønhed  som  brune  Malinstøtter  imellem  Søjlerne. 
Og   nu  bevæge  de  sig,  rige  paa  Liv,  nu  lyder   det 


klangfulde  Hellenersprog  i  broget  Forvirring,  nu 
træde  de  frem.  energiske  i  Tale  og  Lader  og  paa 
samme  Tid  fulde  af  Værdighed  som  Histrioner. 

Fra  det  Øjeblik  Athenienseren  efter  lykkelig- 
førte  Krige  har  faaet  Herredømmet  over  Havet, 
har  han  lært  at  gaa  ud  i  Havnestaden  Piræevs 
og  berige  sig.  Han  gaar  ud  i  Piræevs  og  opsøger 
sig  Rhedere  for  oversøiske  Farter  og  Foretagender. 
Han  gaar  til  Mæglerne,  Vexelererne,  indsætter  Penge 
hos  dem  eller  tager  nogle  ud.  og  naar  han  ingen 
har  at  indsætte,  ingen  at  udtage,  saa  laaner  han 
nogle.  Handel  og  Vandel  blomstrer,  og  Athenien- 
seren forstaar  at  tage  Lejligheden  i  Agt.  Han 
véd.  naar  det  er  Tid  at  hente  Korn  fra  Pontos 
eller  Træ  fra  Thrakien,  eller  Papyros  fra  Ægypten. 
eller  Tæpper  fra  Milet,  eller  fint  Skotøj  fra  Sikyon, 
eller  Druer  fra  Rhodos.  Han  véd  ogsaa.  hvor  hans 
Olivenolie,  hans  Honning,  hans  Figener,  hans  Metal- 
arbejder, hans  Lerkar  blive  søgte  og  bedst  betalte. 
Og  Mægleren ,  Vexelereren  giver  Pengene  uden 
lang  Betænkning.  Rentefoden  er  høj.  og  for  rige 
Procenter  kan  man  vove  noget.  Mer  end  én  Fri- 
given, mer  end  én  Pasio,  Simo  og  Formio  sidder 
nu  vel  til  Mode  bag  sit  Vexelererbord  i  Piræevs  og 
breder  sig  som  en  Øvrighedsperson,  thi  man  ned- 
lægger Kontrakter  hos  ham.  Han  udtæller  to  Ta- 
lenter uden  at  fortrække  en  Mine  og  modtager  lige 
saa  ligegyldig  to  Talenter,  naar  man  indsætter  dem 
hos  ham.  Han  indfører  Summen  og  Vedkommendes 
Navn  i  sin  Bog,  og  Sagen  er  afgjort.  Man  for- 
lader sig  paa  Pasios  Ærlighed,  og  Pasio  er  ærlig,  i 


flet  Mindste  saa  længe  som  ikke  Fordelen  ved  en 
Uærlighed  opvejer  Tabet  af  hans  Ry  for  Ærlighed. 

De  tvende  Mænd  se  nu  ud  over  Havet,  der  let 
kruset  og  smaragdgrønt  vugger  sig  imod  Sten- 
terrasserne. Aabent  for  Blikket  ligger  Piræevs- 
Havnens  dybtindskaarne  Rundkreds.  Som  Vogtere 
for  Havporten  spærre  to  mægtige  Taarne  til  Højre 
og  til  Venstre  Indgangen.  I  Farens  Stund  kan 
den  vældige  Malmkjæde  slynges  fra  det  ene  Taarn 
til  det  andet.  Talløse  ligge  i  Bugten  de  trinde, 
bugede  Handelsskibe  for  Anker,  medens  Strand- 
bredden til  Venstre  er  helt  bedækket  af  den 
atheniensiske  Flaades  paa  deres  høje  Rælinger 
kj endelige  Trierer,  efter  græsk  Skik  trukne  op  paa 
Fastlandet,  hvert  i  sin  særlige  Indhegning,  hvilende 
ligesom  Uhyrer  i  deres  Huler,  vældige  Havdrager 
med  fantastiske  Snabler  og  finnede,  overmodig  opad 
krummede  Haler.  Derovre,  paa  den  anden  Side 
af  den  piræiske  Halvø,  i  Krigshavnene  ved  Zoa  og 
Munykia,  ligge  endnu  flere  af  disse  prægtige  Hav- 
uhyrer,  og  bag  dem  strække  Magasinerne  sig.  hvor  de 
afmønstrede  Skibes  Takkel  og  Tov  bliver  opbevaret, 
samt  den  lange  Række  af  Værfter,  hvor  uafladelig 
nye  Skibsplanker  blive  udlossede,  rastløst  nye  Kjole 
tømrede. 

Nu  løber  Fartøjet,  som  Olympieren  paa  Vejen 
til  Piræevs  saa  vedholdende  havde  fulgt  med  Øjnene, 
ind  i  Havnen.  Det  er  det  atheniensiske  Statsskib 
..  Anititritc". 

Folkehoben  bølger  ned  imod  Landingspladsen: 
i  alle  Haller,  paa  alle  Stenterrasser  lyder  en  Brusen 
af  Stemmer. 


„Amfitrite  er  kommet!  —  Amfitrite  med  Skatten 
fra  Delos!  —  Amfitrite  med  Forbundskassen!  — 
Saa  har  han  dog  sat  det  igjennem,  den  snu  Pe- 
rikles!  —  Hvad  vil  Forbundsfællerne  sige  dertil? 
—  Lad  dem  sige,  hvad  de  vil.  Vi  staar  i  Spidsen 
for  dem,  vi  beskytter  dem,  vi  sender  vore  Trierer 
til  deres  Kyster,  vi  fører  deres  Krige;  derfor  ud- 
reder de  Forbundspengene  —  hvad  vi  erobrer,  er 
vor  Ejendom." 

Lyden  af  Fløjter  klinger  fra  Fartøjet,  efter- 
haanclen  som  det  kommer  nærmere. 

Paa  „Amfitrite"  bliver,  som  paa  alle  Athenien- 
sernes Statsskibe,  Aaretakten  styret  af  Fløjtespil. 
Ogsaa  Sang  lyder  fra  Rorbænkene,  blandet  med 
Plasken  fra  de  af  utallige  Aarer  piskede  Havbølger. 
Gyldent  straaler  fra  Spidsen  af  Skibssnabelen  Bil- 
ledet af  Havgudinden,  efter  hvem  Skibet  bærer 
Navn.  Den  med  smukke  Farver  malede  Rand  paa 
den  høje  Ræling  lyser  i  Solskinnet.  Sang  og 
Fløjtespil  og  Havets  Plasken  bliver  overdøvet  af 
Folkets  høje  Frycleraab,  hvilke  de  vejrslagne  Søfolk 
kraftig  besvare  fra  Skibet. 

Fløjtespillet  forstummer,  Aarerae  bevæge  sig 
ikke  længer,  Skibet  ligger  stille,  der  begynder 
en  Knagen  af  Tove,  en  Raslen  af  Kjæder.  en  Frem- 
og  Tilbageløben  ombord.  Ankeret  bliver  kastet  ud, 
Sejlene  tagne  ind.  en  Trappe  lægges  fra  Bredden 
ud  til  Skibet.  Nogle  atheniensiske  Embedsmænd 
staa  umiddelbart  ude  ved  Vandet.  Olympieren 
Perikles  træder  hen  til  dem  og  siger  nogle  Ord. 
Lyden  af  hans  Stemme  har  noget  Egent,  For- 
underligt ved  sig.    De,  der  endnu  ikke  have  kjendt 

ham,  kjende  ham  nu.     Ikke    alle  Athenienser' 
hans   Ansigtstræk   nøje    i    Folkeforsamlingerne   paa 
Pnyx.     Men  Alle  hørte,   Alle  kjende  hans  Stemme. 
Nogle  af  Øvrighedspersonerne  begive  sig  ad  Trappen 
ombord  i  Skibet. 

Nogen  Tid  efter  bliver  fra  Dybet  af  Skibs- 
rummet  et  Par  malmbeslagne,  velforvarede  Tønder 
hejsede  op  og  bragte  i  Land,  hvor  et  Muldyrspand 
venter  den  tunge  Fragt.  Trierarken  kommer  i  Land 
og  taler  med  Perikles. 

Det  er  en  gylden  Skat.  som  ..Amfitrite"  under 
det  af  spændt  Deltagelse  opfyldte  atheniensiske 
Folks  Øjne  har  vugget  over  de  blaa  Havbølger. 
Det  er  det  atheniensiske  Forbunds  Skat.  Den 
kommer  fra  Delos,  „Havets  Stjerne",  til  det  mæg- 
tige Athen,  for  paa  Perikles's  Tilskyndelse  ikke 
længer  at  bestyres  som  Forbundets  Skat  men  tages 
i  Besiddelse   som  Stædernes  og  Øernes  Tribut. 

Over  gyldne  Skatte  svæver  noget  Uhyggeligt, 
et  usikkert  Lys,  et  Pust  af  det  Uvisse,  der  op- 
flammer bevidste  Haab  og  indgyder  ubevidst  Angst. 
Guldbarren  bliver  møntet,  men  ogsaa  Mønten  bliver 
i  Ejerens  Haand  paa  Ny  præget  om.  Den  for- 
vandler sig  under  enhver  Finger,  der  berører  den. 
For  den  Ene  bliver  den  til  Velsignelse,  for  den 
Anden  til  Forbandelse.  Og  nu  denne  Skat  fra  De- 
los, paa  hvilken  den  atheniensiske  Mængdes  Øjne 
forventningsfulde  ere  rettede  —  hvem  vod.  om  der 
frem  af  den  skal  voxe  mest  Velsignede  »Iler  mest 
Forbandelse,  om  der  for  den  skal  kjøbes  mest 
Nydelse  eller  mest  Anger,  om  dermed  skal  skabes 
hest  blivende  eller  flest  forgængelige  Værker?  Hvem 

kjender  Vindene,  der  skulle  komme  fra  denne 
ÆolssækV 

..Med  dette  Guld  kunde  man  gjøre  Athen  til 
Hellas's  uindtagelige  Fæstning!"  tænkte  nogle  af  de 
Embedsmænd,    der  omgav  Perikles. 

„Med  dette  Guld  kunde  man  forstærke  Athens 
Sømagt.  erobre  Sicilien  og  Ægypten,  bekrige  Per- 
serne, undertrykke  Sparta!"  tænkte  Trierarken. 

„Af  dette  Guld  kunde  man  udbetale  os  Fest- 
og Skuespilpenge!"  tænkte  Folket,  der  fyldte  Hav- 
nens Stenterrasser. 

..For  dette  Guld  kunde  man  bygge  de  herligste 
Templer  og  oprejse  de  mest  glimrende  Billedstøtter!" 
tænkte  den  grublende  Kunstner  ved  Perikles's  Side. 

Og  Perikles,  Olympieren.  selv?  —  I  hans  Hoved, 
og  i  hans  alene,    vare  alle    disse  Tanker   forenede. 

Muldyrspandet,  der  var  bestemt  til  at  fore  den 
gyldne  Fragt  fra  Havnen  til  Staden,  satte  sig  i 
Bevægelse.  Atheniensernes  Mængde  fulgte  det.  og 
efter  at  Trængselen  havde  tabt  sig,  tiltraadte  og- 
saa  Perikles  og  Fidias  Hjemvejen.  Da  den  største 
Del  af  Folkehoben  bølgede  efter  Skatten,  var  Vejen 
fra  Piræevs  nu  temmelig  mennesketom,  og  enkelte 
Gjenstande  kunde  let  tiltrække  sig  Opmærksomheden. 

Paa  Marmorpladen  af  et  af  de  Gravminde- 
mærker,  der  befandt  sig  ved  Siden  af  Vejen,  sad 
to  Mænd  i  en  levende  Samtale.  Den  Enes  Aasyn 
røbede  den  Vises  muntre  Værdighed,  men  den  An- 
dens Træk  vare  mørke,  og  ud  af  haus  glødende 
Øjne  talte  en  fanatisk  Egenraadighed.  Den  Første 
hilste  den  forbigaaende  Perikles    med   et  fortroligt 

Smil.  men  den  Mørke  sendte  ham  et  fjendtligt 
Blik  fra  sine  skarpe  Øjne. 

Igjen  vare  de  tvende  Mænd  komne  et  Stykke 
videre,  da  de  midt  paa  Vejen  saå  en  yngre  Mand 
staa  eftertænksomt  hensunken  i  sig  selv.  Han 
syntes  at  have  forglemt  Verden  omkring  sig.  eller 
at  have  tabt  den  under  Fødderne  paa  sig,  og  nu 
at  gruble  over.  hvor  han  kunde  hnde  en  ny.  Han 
havde  ejendommelige  men  just  ikke  tiltalende 
Ansigtstræk  og  stirrede  med  ufravendte  Øjne  ned 
mod  Jorden. 

..En  af  mine  Stenhuggere.*'  sagde  den  alvorlige 
Fidias  til  sin  Ledsager,  idet  han  i  Forbigaaende 
bankede  den  Grublende  paa  Skulderen,  ligesom  for 
at  ruske  ham  op.  ..en  brav  men  underlig  Knægt. 
Han  arbejder  en  hel  Dag  med  Iver  i  mit  Værksted, 
og  den  næste  er  han  forsvundet.  Han  har  for 
Skik    at  staa  og  gruble  saaledes!" 

Ikke  langt  fra  Grubleren  sad  paa  Hug  ved 
Siden  af  Vejen  en  lam  Krøbling,  en  Tigger  med  et 
underligt  fortrukket  Ansigt.  Den  godhjertede  Pe- 
rikles  tilkastede  ham  et  Pengestykke.  Men  den 
tiggende  Krøbling  fortrak  sit  stygge  Ansigt  endnu 
mere  og  syntes  at  mumle  Noget  som  et  Smædeord 
imellem  Læberne. 

Da  de  tvende  Mænd  omtrent  havde  tilbagelagt 
Halvdelen  af  Vejen  og  traadte  ud  af  en  Olivenlund, 
der  et  Stykke  havde  indhegnet  Vejen,  dukkede  Sta- 
dens Akropolis  frem  for  dem.  og  man  saå  ..For- 
kæmperindens",  Athene  Promakos's  kæmpestore 
Malmstøtte  lyse  i  AfteDSolens  Skin.  Man  saå  hendes 
hjelmdækte  Hoved,  man  saå  den  løftede  Lanse  og 

det  store  Skjold,  paa  hvilket  hendes  venstre  Haand 
støttede  sig.  Nu  funklede  ogsaa  blændende  fra 
Bjergets  Skraaning  et  gyldent  Gorgonhoved.  som  en 
velhavende  Athenienser  havde  skjænket  og  sat 
derop  som  Offergave. 

Fra  dette  Øjeblik  foregik  en  sælsom  Forandring 
med  Billedhuggerens  Væsen.  Han  syntes  nu  fuld- 
stændig at  have  byttet  Rolle  med  sin  Ledsager. 
Thi  medens  nemlig  denne  paa  Vejen  fra  Staden  til 
Havnen  med  uroligt  Sind  og  flammende  Øjne  havde 
skuet  ud  efter  et  Maal  i  det  Fjerne,  medens  hans 
Fælle  alvorlig,  tavs.  næsten  udeltagende  gik  ved 
hans  Side.  saa  ilede  nu  paa  Hjemvejen  Billed- 
huggeren fremad  med  hastige  Skridt  og  med  det 
ildfulde  Blik  ufravendt  fæstet  paa  Akropolis.  me- 
dens Perikles  langsomt  og  næsten  træt  skred  frem 
ved  hans  Side.  Det  var.  som  om  Synet  af  hans 
Gudinde  paa  en  ejendommelig  Maade  satte  Billed- 
huggerens Tanker  i  Bevægelse  efter  det.  han  havde 
set  i  Piræevs.  Dér  var  det  Nyttiges  Pragt  traadt 
frem  for  hans  Øjne :  Havnens  Tummel,  de  kævlende 
Mægleres  Raab.  de  vældige  men  i  al  deres  Stør- 
relse ensformige  Haller,  der  lignede  Templer  uden 
Guder,  og  tilsidst  den  af  det  Uvisses  Trylleskjær 
omgivne  gyldne  Skat:  alt  dette  havde  næsten  for- 
mørket hans  Kunstnersjæl.  Han  maatte  indrømme 
dets  Virkelighed,  men  det  forstyrrede  ham  i  den 
Række  af  drømte,  ideale  Frembringelser,  hvoraf 
hans  Indre  var  opfyldt.  Nu.  da  Akropolis  dukkede 
frem  for  ham.  syntes  han  som  forvandlet  og  lod 
ufravendt  sit  Blik  saa  tankefuldt,  saa  overvejende 
og  ligesom  maalende   svæve  hen  over  Borgbjergets 

skinnende  Top.  at  Perikles  lige  vilde  til  at  spørge- 
ham om  Grunden  til  denne  eftertænksomme  Op- 
mærksomhed. 

..Fader,"  sagde  i  dette  Øjeblik  en  lille  Dreng 
til  en  ældre  Mand.  i  hvis  Følge  han  umiddelbart 
foran  Perikles  og  Fidias  gik  hen  ad  Vejen  med 
sine  mørke  Øjne  uafladelig  fæstede  paa  Akropolis. 
..er  det  Athenienserne  alene,  der  har  den  stad- 
beskjærmende  Gudinde  Pallas  paa  deres  Borg.  eller 
bor  hun  ogsaa  hos  andre  Mennesker?" 

..Ogsaa  Rhodierne".  svarede  Manden  den  lille 
Dreng.  ..vilde  have  hende  hos  sig  paa  deres  Borg; 
men  det  lykkedes  dem  ikke.'" 

..Var  Pallas  Athene  vred  paa  dem?"  spurgte 
Drengen  videre. 

..Athenienserne  paa  Fastlandet",  svarede  Man- 
den. ..og  Rhodierne  i  Havet  bejlede  i  Forening  til 
Gudinden.  Begge  foranstaltede  en  Offerfest  paa 
deres  Borg  for  at  vinde  Pallas's  Gunst.  Men  Rho- 
dierne vare  forsømmelige;  de -gik  op  paa  deres 
Borg.  og  da  de  vilde  bringe  Offeret,  havde  de 
ingen  Ild.  Saaledes  bragte  de  intet  rigtigt  men 
et  koldt  Offer,  medens  hos  de  eftertænksomme 
Atheniensere  Ild  og  Fedtdampe  lystig  sprudede  op 
over  Akropolis's  Klipper.  Af  denne  Grund  gav 
Pallas  Athene  Athenienserne  Fortrinet.  Men  Rho- 
dierne klagede  sig  for  Zevs.  og  for  at  holde  dem 
skadesløse,  nedsendte  han  fra  Himlen  en  gylden 
Regn .  der  fyldte  deres  Gader  og  Huse.  Herover 
glædede  Rhodierne  sig.  trøstede  sig  dermed  og  op- 
stillede paa  deres  Borg  Rigdommens  Gud.  Plutok" 

Denne  Historie,    som  Manden  fortalte  den  lille 

Dreng,  naaede  ogsaa  de  tvende  Mænds  Øren.  der 
gik  bag  dem.  Fidias  smilede  lidt.  tav  et  Par 
Øjeblikke,  vendte  sig  derpaa  til  sin  Ledsager  og 
sagde : 

..Perikles.  det  forekommer  mig.  at  Tiderne 
har  forandret  sig.  og  at  vi  snart  vil  gjøre  ligesom 
Pihodierne.  Tænker  du  ikke  ogsaa  paa  at  opstille 
Plutos  paa  Borgen?" 

..Vær  ikke  bange!"  svarede  Perikles  smilende. 
..Saa  længe  Havet  beskyller  den  attiske  Strand- 
bred, vil  din  Gudindes  Malmbillede  beherskende 
rage  op  over  Atheniensernes  Højsæde." 

..Men  imellem  Tempelruiner!"  fortsatte  Fidias. 
..Halvt  øde  ligger  endnu  bestandig  Borgklippen, 
saaledes  som  den  hærgende  Perser  efterlod  den. 
Lad  dog  Søjlerne  og  Stenblokkene  blive  bragte 
herned  og  byg  videre  paa  eders  Havnedæmninger 
og  lange  Mure  dermed,  thi  hvad  Perseren  øde- 
lagde deroppe,  det  bygger  I  dog  blot  op  igjen  i 
Piræevs!" 

I  dette  Øjeblik  vendte  Manden,  der  ledsagede 
Drengen,  sig  om.  da  han  hørte  Lyden  af  de 
Talende  bag  sig.  Han  gjenkj endte  Perikles.  og  denne 
besvarede  venlig  hans  Hilsen,  thi  han  kj endte  ham 
fra  gammel  Tid  og  havde  været  hans  Gjæsteven. 
da  hin  endnu  boede  i  Syrakus. 

..Din  Samtale  med  din  lille  Søn  Lysias.  min 
kjære  Kefalos."  sagde  han  til  Manden.  ..har  netop 
givet  vor  Fidias  her  Anledning  til  at  gaa  mig 
skarpt  paa  Klingen!" 

..Hvorledes?"    spurgte  Kefalos. 

..Vi  kommer  fra  Piræevs."  vedblev  Olympieren. 

..og  allerede  der  var  vor  Ven.  Pallas  Athenes 
Yndling,  øjensynlig  forstemt.  Han  vil  bestandig 
kim  vandre  mellem  Gudeskikkelser.  Han  hader  de 
lange  Mure,  de  store  Haller,  Vareballerne,  Sæk- 
kene, Tønderne,  Gedeskindsdunkene ;  Mæglernes 
Skrig  i  Piræevs  har  sønderrevet  hans  Øre.  Han 
vil,  naar  han  gjennem  Porten  paa  Ny  træder  ind 
i  det  gamle  Athens  krumme,  uanselige  Gader,  med 
lettet  Hjerte  ryste  Støvet  fra  Vejen  til  Havnen  af 
sine  Fødder.*' 

„Men  sig  mig  dog,"  vedblev  Perikles.  idet 
han  vendte  sig  om  til  Billedhuggeren.  ,.hvorfor 
stirrer  du  saa  tankefuld  og  ufravendt  imod  Toppen 
af  Akropolis?  Er  det  Synet  af  din  Gudinde,  der 
bevæger  dig  —  din  hjelmdækte.  lansesvingende 
Forkæmp  erin  de  ?" 

..Vid,"  svarede  Fidias.  ,.at  den  hjelmdækte, 
lansesvingende  Forkæmperinde  i  lang  Tid  har  været 
fortrængt  i  min  Sjæl  af  en  Fredens  Pallas 
Athene,  af  en  Pallas,  der  ikke  længer  kæmper 
med  raslende  Malm,  men  rolig  og  dog  sejrrig  for- 
stener Nattens  Fostre  med  sit  skinnende  Gorgon- 
skjold.  Naar  jeg  nu  retter  mit  Blik  imod  Akropolis's 
Top.  saa  vid,  at  jeg  dér  opstiller  mit  i  Aanden 
modnede  Billede  ,  og  at  jeg  derover  hvælver  et 
herligt  straalende  Tempel,  at  jeg  smykker  Templets 
Gavl  og  Frise  med  hundredefoldigt  Billedhugger- 
arbejde, og  at  jeg  endogsaa  til  den  Side.  ad  hvilken 
Panathenæernes  Festtog  drager  op.  bygger  straa- 
lende,  pragtfulde  Forhaller.  Men  vær  ikke  bange. 
Perikles.  for  at  jeg  skulde  udbede  mig  Guld  og 
Elfenben    til     hin    Fredens     Pallas     Athene,     eller 

Marmor  til  hint  Tempel  af  dig;  nej  jeg  former  og 
bygger  kun  saa  i  Tankerne  —  vær  ikke  bange!" 

„Saaledes  er  de  alle.  disse  Kunstnere  og  Dig- 
tere." sagde  Perikles.  næsten  saaret  ved  Vennens 
spottende  Tale.  ..De  véd  ikke.  at  det  Skjønne  kun 
er  det  Nyttiges  Blomst.  De  glemmer,  at  fremfor 
Alt  maa  det  Heles  Vel  være  sikret  og  Folket* 
Lykke  have  et  fast  Grundlag,  samt  at  Kunstens 
fulde  Blomst  kun  udfolder  sig  i  rige.  mægtige  Stater. 
Vor  Fidias  er  vred  paa  mig.  fordi  jeg  i  et  Par 
Aar  har  bygget  paa  Kornhallerne  i  Piræevs  og  paa 
den  mellemste  lange  Mur.  i  Stedet  for  paa  Ny  at 
opføre  Akropolis's  Templer,  og  fordi  jeg  ikke  ene 
oir  alene  overlader  det  til  hans  lansesvingende  Gud- 
inde paa  Borgen  at  beskytte  os  imod  enhver  Fjende, 
der  til  Lands  eller  til  Søs  maatte  true  os  — " 

Fidias  løftede  Hovedet .  som  om  han  var 
krænket,  og  kastede  et  mørkt  glødentle  Blik  paa 
Perikles.  Men  denne  mødte  den  Fornærmedes 
Blik  med  et  forsonende  Smil  og  vedblev,  idet  han 
greb  Vennens  Haand:  ..Kjender  du  mig  saa  lidt. 
at  du  for  Alvor  tør  kalde  mig  en  Fjende  og  en 
Bespotter  af  din  guddommelige  Kunst?  Er  jeg  da 
ikke   en  begejstret  Ven  og  Beskytter  af  alt  SkjøntV" 

..Jo."  sagde  Fidias.  idet  han  nu  paa  sin  Side 
smilede  sarkastisk.  ..Jo.  du  er  en  Ven  af  det 
Skjønne.     Et  Blik  i  den  skjønne  Krysillas  Øjne  — " 

..Ikke  det  alene!"  sagde  Perikles  hurtig  og 
vedblev  i  en  alvorlig  Tone: 

..Tro  mig.  Venner,  naar  de  offenlige  Bekym- 
ringer tynger  mig.  og  ved  Siden  af  de  offenlige 
mine  egne.  naar  mangt  et  Fjendskab  trykker  mig, 

mangen  en  Modsigelse  forbitrer  mig,  naar  jeg  for- 
stemt vender  hjem  fra  Atheniensernes  Forsamling, 
og  tankefuld,  næsten  adspredt  vandrer  igjennem 
Gaderne,  saa  er  ofte  en  lille  Søjle,  der  med  skjønne 
Forhold  møder  mit  Øje,  eller  et  med  fin  Aand 
udkastet  Billedhuggerarbejde  ved  Siden  af  Vejen 
i  Stand  til  at  tiltrække  og  omstemme  mig.  og  jeg 
erindrer  ikke,  at  jeg  nogensinde  har  havt  en  Sorg, 
som  ikke  ved  Forelæsningen  af  en  Sang  af  Homer 
i  det  Mindste  er  blevet  mig  lettet." 

Vennerne  vare  nu  gaaede  gjennem  Porten  ind 
i  Staden.  Her  syntes  Gaderne  snevrere.  Husene 
mindre  statelige  end  i  Piræevs.  Men  det  var  det 
a^gte  Athen.      Det  var  en  hellig  Jordbund. 

Da  Fidias  var  kommet  i  Nærheden  af  sit  Hus, 
sagde  han  til  Perikles  ogKefalos:  „Hvis  I  har  Lyst 
og  Tid  til  et  Øjeblik  at  træde  indenfor  hos  mig. 
saa  kunde  I  ved  eders  Dom  hjælpe  til  at  afgjøre 
en  ikke  ringe  Væddestrid  i  mit  Værksted.'"  —  ..Du 
pirrer  vor  Nysgjerrighed!"    svarede  Perikles. 

.,1  mindes  dog'',  vedblev  Fidias,  ..den  Marmor- 
blok, som  Perserhæren  slæbte  med  sig  over  Havet, 
for  efter  vor  Underkastelse  at  oprette  et  per- 
sisk Sejrsmindesmærke  af  persisk  Sten  i  Hellas,  og 
som,  da  Barbarerne  flygtede  slagne,  blev  tilbage  i 
vore  Hænder  paa  Valpladsen  vedMarathon?  Efter 
mange  Vandringer  havnede  den  skjønne  Blok  i 
mine  Værksteder,  og,  som  du  véd,  Perikles,  ønskede 
Athenienserne  at  faa  et  Billede  af  den  kypriske  Gud- 
inde hugget  ud  deraf,  for  dermed  at  smykke  Ha- 
vernes Stadsdel.  Ingen  af  mine  Disciple  holdt  jeg 
for  mere  i  Stand  til  ved  et  saadant  Arbejdes  Fuld- 

endelse  at  erhverve  sig  Ry,  end  Agorakritos  fra 
Parere,  og  derfor  overlod  jeg  ham  i  Følge  hans 
Ønske  Marmorblokken,  hvoraf  han  nu  har  frem- 
bragt  et  fortræffeligt  Arbejde.  Men  en  anden  af 
mine  bedste  Elever,  den  ærgjerrige  Alkamenes, 
misundte  Agorakritos  Blokken  og  Arbejdets  Ry  og 
dristede  sig  til  i  Væddestrid  med  Parieren.  min 
Yndling,  som  han  kalder  ham.  at  forme  et  Marmor- 
billede af  den  samme  Gudinde.  Nu  er  begge  Yng- 
lingernes  Billeder  fuldendte,  og  et  stort  Antal  af 
kunstelskende  Mænd  forsamler  sig  i  Dag  i  mit  Hus. 
Hvis  I  nu  vilde  slutte  eder  til  disse,  hvilken  Spore 
vilde  det  ikke  være  for  hine  To!  Kom  og  se,  hvor 
forskjelligt  det  skjønneste  af  alle  guddommelige 
Væsener  har  afspejlet  sig  i  tvende  Ynglingers  Sjæl." 

Perikles  og  Kefalos  betænkte  sig  ikke  længe. 
De  nikkede  samtykkende  og  traadte  med  spændt 
Forventning  ind  i  Fidias?s  Hus. 

De  fandt  her  allerede  mange  af  de  kunst- 
forstandige Mænd  samlede.  Der  var  saaledes 
iblandt  Andre  Milesieren  Hippodamos.  Antifon, 
Taleren  Efialtes.  Perikles's  folkevenlige  Partifælle, 
endvidere  Kallikrates.  Opføreren  af  den  mellemste 
lange  Mur.  samt  Iktinos.  en  Bygmester  af  stor  Lær- 
dom og  høj  Kunstforstand.  Fidias's  fortrolige  Yen. 

Da  disse  Mænd  og  de  sidst  Ankomne  havde 
hilst  paa  hinanden,  førte  Mesteren  dem  ind  i  en 
af  Husets  rummelige  Gaarde. 

Paa  et  Fodstykke  stod  der  ved  Siden  af  hin- 
anden to  høje  tilhyllede  Marmormasser.  Et  broget 
Stykke  Lærred  var  kastet  over  dem  for  at  beskytte 
det   rene,    hvidt   skinnende  Marmor  imod   Støv   og 

Smuds.  Paa  et  Vink  af  Fidias  trak  en  Slave  nu 
Lærredet  bort  De  tvende  straalende  Arbejder  stod 
i  deres  mægtige,  ædelt  formede  Linier  afslørede 
for  de  forsamlede  Tilskueres  Blikke. 

Mændene  betragtede  længe  og  uden  at  sige  et 
Ord  de  tvende  Billeder.  I  deres  Miner  stod  et 
ejendommeligt  Udtryk  af  Overraskelse  at  læse.  Det 
var  aabenbart  de  tvende  Arbejders  mærkværdige 
Forskjellighed.  der  satte  dem  i  Forlegenbed. 

Det  ene  af  dem  fremstillede  en  kvindelig  Skik- 
kelse af  opbøjet  Skjønbed  og  overmenneskelig  Adel. 
Hun  var  iført  en  Klædning,  der  i  store  ædelt  ord- 
nede Folder  bølgede  lige  ned  til  Anklerne.  Kun 
det  ene  Bryst  var  ladet  utilbyllet.  Billedstøtten 
syntes  fuldstændig  fast  og  streng:  der  var  intet 
Kvindeligt  i  Trækkene,  intet  Yppigt  i  Lemmerne, 
intet  Indsmigrende  i  Holdningen.  Og  dog  var  bun 
skjøn.  Det  var  en  barsk,  en  moden  og  dog  jom- 
fruelig Skjønbed.  Det  var  Afrodite  uden  nogen 
Duft  af  de  Krokos  og  Hyakinthosblomster,  hvormed 
de  senere  fødte  Kariter  og  Skovnymfer  fra  Idabjer- 
get bekransede  Gudinden.  Hun  duftede  endnu  ikke 
af  vellugtende  Olier,  og  hun  smilede  endnu  ikke. 

Saa  længe  Tilskuerne  betragtede  dette  Billede 
alene,  savnede  de  Intet.  En  af  alle  Gratier  og 
Elskovsguder  omflagret  Kypris  var  endnu  ikke  mod- 
net i  Helleneraanden. 

Som  hun  dér  stod,  den  Skumfødte,  dannet  af 
Agorakritos's  Haand.  saaledes  var  hendes  Ideal 
nedarvet  fra  Fædrene. 

Saasnart  imidlertid  Tilskueren  havde  vendt  sig 
bort    fra    dette   Billede    og    en    Stund    ladet    Øjet 

hvile  paa  Alkamenes's,  blev  han  grebet  af  en  Slags 
Uro;  og  naar  han  da  igjen  vilde  vende  tilbage  til 
det  første  Billede,  saa  forekom  det  ham,  som  om 
det  var  ham  mindre  forstaaeligt  end  tidligere,  og 
som  om  han  i  Mellemtiden  havde  tabt  Maalestok- 
ken  for  den  rette  Bedømmelse  deraf.  Det  var 
noget  Nyt,  som  her  viste  sig  for  Mændenes  Blikke. 
Endnu  kunde  de  ikke  sige,  om  dette  Nye  behagede 
dem.  Endnu  vidste  de  ikke.  om  det  havde  Ret  til 
at  behage  dem.  Sikkert  var  kun  det,  at  det  Gamle 
ved  Siden  deraf  nu  behagede   dem  mindre. 

Men  jo  oftere  Blikket  strejfede  fra  Alkamenes's 
Billede  til  Agorakritos's.  og  fra  dette  til  hint.  des 
længere  blev  det  fastholdt  af  Alkamenes's.  Hvad 
der  ved  dette  virkede  med  saadan  hemmelig  Trold- 
domsmagt, var  en  Ynde,  en  Sjælfuldhed.  en  Frisk- 
hed og  Umiddelbarhed  ved  den  levende  Form.  som 
den  græske  Mejsel  hidtil  ikke  havde  naaet  og  ikke 
tilstræbt. 

Af  Alle  hang  dog  Ingen  saa  længe,  Ingen  med 
saa  glødende  Øjne  ved  de  Former,  som  Alkamenes 
her  havde    stillet   til  Skue,  som  Perikles. 

„Dette  Værk",  sagde  han  tilsidst,  „minder 
mig  næsten  om  Pygmalions  Billedstøtte;  det  synes 
at  være  besjælet  og  netop  i  Færd  med  at  gaa 
over  fra  Marmorets  Stivhed  til  Kj ødets  Varme  og 
pulserende  Liv/" 

„I  Sandhed!"  sagde  Kefalos.  ..Agorakri- 
tos's  Arbejde  er  fuldt  af  hans  Mesters.  Fidias's 
Aand:  kun  synes  det  endogsaa  at  overgaa  hans 
Alvor.  Men  i  Alkamenes's  Billede  forekommer  det 
mig.    at   der   er   faldet   en   Gnist  fra  en   fremmed 

Esse,  der  gjennemgløder  det  med  et  sælsomt,  ejen- 
dommeligt Liv." 

..Ej,  min  vakre  Alkamenes,"  udraabte  Perik- 
les,  „hvilken  ny  Aand  er  kommet  over  dig,  da 
man  dog  hidtil  neppe  har  formaaet  at  skjelne 
mellem  din  og  Agorakritos's  Maade  at  arbejde 
paa?  Har  du  maaske  set  Gudinden  i  Drømme.-' 
Véd  du,  at  du  har  sat  mig  i  en  Henrykkelse,  som 
endnu  intet  Marmor  har  opvakt  i  mig?" 

Alkamenes  smilede.  Men  Fidias  saå  nu,  som 
grebet  af  en  pludselig  Tanke,  skarpt  paa  Alka- 
menes's  Arbejde  og  syntes  at  mønstre  Linierne  og 
de  enkelte  Lemmers  Former  under  Indflydelsen  af 
denne  Tanke. 

..I  dette  Marmor",  sagde  han  tilsidst .  ,.syne> 
der  mig  ikke  at  være  legemliggjort  noget  Drømme- 
billede, men  tværtimod  at  være  optaget  meget 
Fortryllende  fra  den  sanselige  Virkelighed,  for 
dermed  at  udsmykke  Gudindens  Billede.  Jo  læn- 
gere jeg  betragter  det  hele  Legemes  Slankhed.  det 
Spæde  og  dog  Yppige  ved  dette  Bryst  og  disse 
Hofter,  den  ejendommelige  Finhed  ved  disse  spidst 
udløbende  Fingre  og  det  yndefuldt  bøjede  Haandled, 
des  stærkere  føler  jeg  mig  erindret  om  en  Kvinde, 
som  vi  i  den  sidste  Tid  et  Par  Gange  har  set  i 
dette  Hus." 

..Om  det  end  ikke  er  Milesierindens  Ansigt, 
saa  er  det  dog  hendes  Legemsbygning!"  udraabte 
en  ii  uden  af  Fidias's  Disciple,  idet  han  traadte  hen 
til  Billedstøtten:  og  alle  Disciplene,  der,  den  ene 
efter  den  anden,    nærmede  sig  og  først  betragtede 

Billedet  og  .derpaa  hinanden  indbyrdes,  raabte : 
„Der  er  ingen  Tvivl  derom;  det  er  Milesierinden!" 

„Hvem  er  denne  Milesierinde?"  spurgte  Pe- 
rikles  hurtig  og  spændt. 

..Hvem  hun  er?"  sagde  Fidias  smilende.  ,.Du 
har  allerede  én  Gang  flygtig  set  hende  —  et  kort 
Øjeblik  har  hendes  Skjønheds  Straale  truffet  dig. 
Spørg  forøvrigt  Alkamenes  — " 

„Hvem  hun  er?"  gjentog  nu  den  ildfulde  Alka- 
menes. „En  Solstraale  er  hun.  en  Dugdraabe.  en 
skjøn  Kvinde,  en  Rose,  en  forfriskende  Zefyr.  Hvem 
vil  spørge  en  Solstraale  efter  Navn  og  Herkomst? 
Maaske  véd  Hipponikos  Mere  at  sige  om  hende, 
siden  hun  bor  som  Gjæst  i  hans  Hus." 

„Hun  kom  en  Gang  med  Hipponikos  herover 
i  disse  Værksteder,"    sagde  Fidias. 

..I  hvilken  Hensigt?"    spurgte  Perikles. 

„For  at  sige  Ting,"  svarede  Fidias,  „som  jeg 
endnu   ikke   har  hørt  af  eu  Kvindes  Mund." 

„Hun  bor  altsaa  hos  Hipponikos  som  Gjæst?" 
spurgte  Perikles. 

„I  et  lille  Hus,  som  tilhører  ham,"  sagde 
Fidias,  ..og  som  ligger  imellem  hans  Bolig  og  min 
her.  Men  siden  Milesierinden  har  slaaet  sig  til  Ko 
i  Nabohuset,  er  der  faret  en  underlig  Aancl  i  hele 
Skaren  her." 

„Hvorledes  det?"  frittede  Perikles. 

„Fra  det  Øjeblik  af",  svarede  Fidias,  „er  det 
Hængehoved,  som  du  paa  Vejen  til  Havnen  traf 
staaende  alene  og  stirre  hen  for  sig,  blevet  endnu 
mere  grublende,  og  hvad  Alkamenes  angaar,  saa 
hører  han  til  de  af  mine  Disciple,  som  jeg  oftest  har 

truffet  oppe  paa  Husets  flade  Tag,  hvorfra  man  kan 
se  ned  i  Nabohusets  Peristyl,  og  hvorhen  de  sniger 
sig  fra  deres  Arbejde,  snart  under  Paaskud  af  at 
ville  fange  en  bortfløjet  Fugl  eller  undløbet  Abe, 
snart  siddende  i  Aftenkjølingen  for  at  komme  sig, 
fordi,  som  de  siger.  Blodet  er  steget  dem  saa 
heftig  til  Hovedet  --  men  i  Virkeligheden  for  at 
belure  Milesierindens  Strengespil." 

..Og  fra  denne  Tryllerinde''.  sagde  Perikles, 
..har  altsaa  vor  Alkamenes  hentet  de  Ynder,  der 
her  henrykker  os  i  Marmoret  V" 

„Hvorledes  det  er  gaaet  til."  vedblev  Fidias, 
..skal  jeg  ikke  kunne  sige.  Maaske  har  Grubleren 
været  Kobleren,  thi  han  synes  at  være  fortrolig 
med  hende.  Denne  Særling  har  nemlig  foresat  sig 
at  mejsle  en  Eros  og  holder  det  i  dette  Øjemed 
for  nødvendigt  først  at  sætte  sig  ind  i  denne  Guds 
Væsen  og  Begreb.  Han  er  nu  en  Gang  saaledes; 
han  stræber  aldrig  efter  selve  Tingene  men  altid 
efter  deres  Begreb,  efter  Sandheden  og  Visdom- 
men, som  han  siger,  hvorfor  vi  ogsaa  bestandig 
blot  kalder  ham  Visdomsvennen  og  Sandhedssøgeren. 
For  Øjeblikket  er  han  paa  Jagt  efter  Kj  ærlig- 
hede ns  rene  Begreb  og  vil  lade  sig  belære 
derom  af  den  skjøime  Milesierinde.  Denne  gaar, 
som  det  lader  til,  ind  paa  Særlingens  Tanke,  og 
jeg  har  en  Gang  set  hende  sidde  en  hel  Time  her 
i  denne  Gaard  paa  en  Marmorblok  og  underholde 
sig  med  ham.  Har  nu  virkelig  ikke  han  alene,  men 
ogsaa  Alkamenes  nydt  godt  af  Milesierindens  hemme- 
lige Undervisning,  saa  lad  ham  ogsaa  for  Fremtiden 
søge    sin    Lykke   ad    denne    Vej.      Lad  ham    blive 

ved   med   hellere   at  lære    af  skjønne  Kvinder  end 
af  sin  Kunsts  Mestere." 

..Hvad  her  staar  i'or  eders  Øjne,"  bruste  Alka- 
nienes  op  ved  disse  Fidias*s  spottende  Ord.  ..er 
mine  Hænders  Værk:  den  Dadel,  som  rammer 
det.  tager  jeg  paa  mig.  og  den  Ros.  som  man 
yder   det.    behøver  jeg   ikke  at  dele  med  Nogen!" 

..Ej!"  raabte  Agorakritos  mørk,  „med  Milesier- 
inden  maa  du  dog  vel  dele  den!  Hun  sneg  sig 
hemmelig  til  dig!'"  — 

Et  brændende  Purpur  skjød  sig  op  i  Alkame- 
nes"s  Kinder.  ..Og  du?"  udraabte  han.  ..hvem  sneg 
sig  til  dig?  Tror  du.  vi  ikke  mærkede  det?  Det 
var  Fidias  selv.  Mesteren,  der  om  Natten  listede 
*ig  ind  i  dit  Værksted  for  at  lægge  den  sidste 
fuldendende  Haand  paa  sin  Yndlings  Værk." 

Nu  var  det  Fidias.  hvis  Ansigt  bedækkedes  af 
en  mørk  Rødme:  han  kastede  et  vredt  Blik  paa 
den  forvovne  Discipel  og  vilde  lige  til  at  svare  ham. 

Men  Perikles  traadte  imellem  dem  og  sagde 
beroligende:  ..Ingen  Trætte.  I  to  Fortræffelige!  Lad 
det  være  som  I  siger:  til  Alkamenes  har  Milesier- 
inden,  til  Agorakritos  Fidias  sneget  sig  Lad  Enhver 
lære,  hvor  og  hvorledes  han  mægter  det.  og  Ingen 
misunde  en  Anden  det  Skjønne,  der  bliver  ham  til 
Del  ved  Musernes.  Kariternes  eller  hvilken  som 
helst  anden  Gudindes  Gunst." 

..Jeg  har  aldrig  forsmaaet  at  lære  af  Fidias," 
sagde  Alkamenes,  der  var  den  af  de  Tre.  som 
tørst  havde  faaet  sin  muntre  Ro  tilbage.  .,men  det 
er  den  forstandige  Kunstners  Opgave  ogsaa  at  af- 
lure den  levende  Virkelighed  dens  Skjønhed.     Jeg 

tilstaar  det  aabent,  at  en  Milesierinde  eller  hvilken 
som  helst  anden  Datter  fra  de  livsglade  ioniske 
Kyster  synes  mig  langt  bedre  skikket  til  at  afsløre 
den  skjønne  Naturs  Hemmeligheder  for  Billedhugge- 
rens prøvende  Øje,  end  Hustruerne  og  Jomfruerne 
Ira  vort  eget  attiske  Land.  Det  er  ikke  ligegyldigt, 
hvorledes  Billedhuggeren  skuer  Kvinden:  om  hun  i 
frygtsom  Undseelse  ligner  Ormen,  der  synes  at 
ville  krybe  ind  i  sig  selv,  eller  om  hun  i  fri  Ynde 
udfolder  sit  Legemes  Skjønhed.  Vore  Athenienser- 
inder tilbringer  deres  Liv  under  streng  Bevogtning 
i  Kvindeboligens  Tilbagetrukkenhed.  Vil  man  nyde 
Synet  af  en  Kvinde,  der  uden  Ængstelighed  og 
uden  Frækhed  forstaar  at  henrykke  Øjet  med  sin 
Ynde.  saa  maa  man  holde  sig  til  disse  Ionierinder, 
til  disse  Lyderinder,  der  kommer  herover  fra  Kysten 
hinsides  Havet  og,  idet  de  ligesom  bringer  et  Pust 
med  sig  fra  deres  hjemlige  Glædefesters  skjønne 
Ubundethed,  forkynder  Skjønhedens  og  Sansernes 
muntre  Lov." 

Mange  af  de  Tilstedeværende  gav  Alkamenes 
Ret  og  priste  ham  lykkelig,  fordi  han  havde  fundet 
en  Kvinde  som  denne  Milesierinde  imødekommende. 

„Imødekommende?"  sagde  Alkamenes.  ..Jeg 
véd  ikke.  hvad  I  mener;  denne  Kvindes  Imøde- 
kommenhed har  sine  Grænser  —  spørg  blot  Grub- 
leren dér.  Sandhedssøgeren,  hendes  Ven." 

Saaledes  talte  Alkamenes  og  pegede  paa  den 
unge  Stenhugger,  der  havde  staaet  saa  tankefuld 
paa  Vejen  til  Piræevs  men  nu  imidlertid  var  vendt 
hjem  og  traadt  ind  i  Gaardsrummet.  De  Omkring- 
staaende  saa  ved  disse  Ord  af  Alkamenes  hen  paa 


27 


Grubleren  og  smilede,  thi  de  fandt  ikke  i  hans 
Udseende  Noget,  som  kunde  forekomme  dem  vær- 
digt til  at  nyde  en  skjøn  Kvindes  Omgang  og  Ven- 
skab. Han  var  stumpnæset,  og  hans  hele  Udvortes 
lignede  ikke  en  velskabt  Grækers.  Dog  smilede 
hans  Mund  trods  de  tykke  Læber  ikke  utint.  og 
naar  Øjnene  ikke.  under  hans  Grublen,  vare  altfor 
stift  heftede  paa  et  Punkt,  saa  lyste  de  klart  og 
tillidvækkende. 

..Vi  kommer  bort  fra  Sagen.'*  bemærkede  nu 
Fidias.  ..Der  staar  endnu  stadig  Alkamenes  og 
Agorakritos  og  venter  paa  vor  Dom.  Foreløbig 
synes  vi  kun  enige  derom,  at  Agorakritos  har  mejslet 
en  Gudinde,  Alkamenes  en  skjøn  Kvinde." 

..Nu."  sagde  Perikles.  ..jeg  tror  i  Sandhed,  at 
ikke  blot  vor  Alkamenes.  men  at  ogsaa  vor  Agora- 
kritos. hvor  meget  frommere  han  end  selv  holder 
sig  for.  fortørner  de  Udødelige,  fordi  de  dog  begge 
har  lært  af  deres  Mester  Fidias.  at  naar  de  vil 
fremstille  et  guddommeligt  Væsen,  maa  de  følge 
den  menneskelige  Legemsbygning  lige  til  det  mindste 
Aarenet.  I  Grunden  ligner  dog  alle  I  Kunstnere 
hinanden  deri.  at  I  foregiver  at  forme  Guder,  i 
hvilke  vi  i  Virkeligheden  tror  at  skue  og  beundre 
noget  Guddommeligt,  men  ser  vi  nøjere  til,  saa 
finder  vi.  at  dette  Guddommelige  dog  kun  er  det 
Menneskeliges  reneste  Blomst  og  Udvikling,  og  at 
selv  det  ætheriske  Gudelegeme  kun  er  en  For- 
ening af  menneskelige  Pulse.  Sener.  Muskler.  Lede- 
mod og  Trævlebundter.  Hør  dog  ogsaa  en  Gang 
paa  den  skjønne  Milesierindes  anden  Discipel,  eders 

grublende  Ven  derhenne.  Ogsaa  han  er  kaldet  til 
at  afgive  sin  Kj endelse." 

..Hvad  mener  du?-'  raabte  Alkamenes  til  Grub- 
leren. ..Er  Menneskets  Natur  værdig  til  i  sig  at 
fremstille  et  guddommeligt  Væsen?" 

..Hvad  Homeros.  Hesiodos  og  de  andre  Digtere 
angaar."  sagde  Grubleren.  .,saa  erindrer  jeg  mig, 
at  de  kalder  Havet  og  Jorden  og  alt  Muligt  for 
guddommeligt:  det  skulde  derfor  undre  mig.  om 
ikke  ogsaa  Menneskenaturen  med  sine  Muskler, 
Sener  og  Aarer  var  guddommelig.  Pindaros  synes 
mig  endogsaa  at  gaa  endnu  videre,  naar  han  syn- 
ger :  „En  er  fra  Begyndelsen  af  Gudernes  og  de  Døde- 
liges Slægt."  Jeg  mindes  ogsaa.  at  jeg  for  ganske 
nylig  har  hørt  den  vise  Anaxagoras  sige.  at  Alt, 
hvad  der  er  til.  er  levende,  og  alt  Levende  gud- 
dommeligt. Men  vil  I  ikke  tro  disse  Gamle,  saa 
spørg  den  skjønne  Milesierinde  — " 

„Jeg  tænker."  tog  Perikles  til  Orde.  ..at  Ingen 
af  os  vilde  være  utilbøjelig  til  at  følge  dette  Raad, 
naar  vi  kun  vidste,  hvorledes  vi  skulde  bære  os  ad 
med  at  hidkalde  Milesierinden  for  at  afgjøre  Sagen. 
Kan  maaske  Fidias  yde  os  denne  Tjeneste,  eller 
vil  Alkamenes  forraade  os  Hemmeligheden  ved 
Maaden  at  indhente  den  Skjønnes  Raad  paa.  eller 
skal  vi  betro  os  til  Grubleren?" 

„Til  Grubleren!"  raabte  Alkamenes  levende. 
„Vær  vis  paa,  at  han,  hvis  han  vil.  endnu  i  Dag 
lokker  Milesierinden  herover  fra  Hipponikos's  Hus, 
ligesom  en  Slange  ud  af  dens  Skjul,  med  Trylle- 
melodier  og  lærde  Samtaler." 

..Naar  Alkamenes   selv   viser  os  hen  til  ham," 

sagde  Perikles.  ..saa  er  vel  han  og  ingen  Anden 
den  rette  Mand  for  os  i  denne  Sag.  Men  hvad 
kan  vi  love  denne  Mand.  for  at  han  skal  forbarme 
sig  over  os  og  gaa  hen  og  lokke  Milesierinden 
herover  til  os?" 

..Det  turde  ikke  være  vanskeligt'",  svarede  Grub- 
leren. ..at  bevæge  Nogen  til  at  træde  indenfor,  naar 
han   allerede    ligesom  ventende   staar  bag  Døren." 

..Milesierinden  er  altsaa  i  Nærheden?"  spurgte 
Perikles. 

..Da  jeg  nylig",  svarede  Grubleren.  ..vendte 
hjem  fra  min  Spadseretour  paa  Vejen  til  Piræevs 
og.  idet  jeg  vilde  gaa  ind  ad  Husets  Bagdør,  kom 
lige  forbi  Hipponikos's  Havegjærde.  saå  jeg  Mile- 
sierinden staa  mellem  Blomsterbede  og  blomstrende 
Buske  og  plukke  en  Gren  af  et  Lavrbærtræ.  Jeg 
spurgte  hende,  hvilken  Helt.  Vis  eller  kunstbegavet 
Mand  hun  tænkte  at  smykke  med  disse  Lavrbær. 
Hun  svarede,  at  de  var  bestemte  for  den  af  de  to 
af  Fidias's  fortræffelige  Disciple,  som  i  Das:  efter 
de  Kunstforstandiges  Dom  vilde  gaa  ud  af  Vædde- 
striden  som  Sejrherre.  ..Du  vil  altsaa  forhøje  Sejr- 
herrens Lykke  i  det  Uendelige V"  sagde  jeg:  ..søg 
dog  ogsaa  paa  en  eller  anden  Vis  at  trøste  den 
Tabende."  —  ..Godt."  svarede  Milesierinden.  ..man 
maa  ogsaa  forbarme  sig  over  den  Tabende;  jeg  vil 
plukke  en  Rose  til  ham."  —  ..En  Rose?"  sagde 
jeg.  .,er  det  dog  ikke  for  meget?  Er  du  sikker 
paa.  at  Sejrherren  i  saa  Fald  ikke  vil  misunde  den 
Tabende?'"  —  ..Saa  maa  Sejrherren  selv  vælge!" 
udraabte  hun:  ..tag  her  Lavrbærgrenen  og  Rosen. 
og  overbring    du   dem."    —    ..Burde    du   ikke    selv 

overrække  dem?"  spurgte  jeg.  —  „Mener  du?", 
sagde  hun.  „Ja  vist."  svarede  jeg.  —  „Nu  vel!'* 
sagde  hun:  „send  mig  Sejrherren  og  den  Besej- 
rede herhen  til  Haveporten,  saasnart  Kunstdom- 
merne har  faddet  Dommen  og  fjernet  sig.1'  —  ..Vid 
altsaa."  sluttede  Grubleren  sin  Tale,  .,at  Milesier- 
inden  staar  bag  Hipponikos's  Havegjærde  med 
Lavrbærgrenen  og  Rosen.'' 

,,Godt,"  sagde  Perikles,  „saa  gaa  og  hent 
hende  herover." 

„Hvorledes  skulde  jeg  kunne  det?''  svarede 
den  Anden.  „Hvorledes  skulde  jeg  bevæge  hende 
til  at  komme  herover  i  Nærværelse  af  en  saadan 
Forsamling  af  Mænd?" 

,.Det  er  lige  meget,  hvorledes  du  bærer  dig 
ad,"  sagde  Fidias:  „det  hører  til  dine  hemmelige 
Koblerkunster.  som  du  ikke  behøver  at  forraade 
os.  Gaa  blot  og  hent  hende,  da  Perikles  saa 
højlig  ønsker  det.'' 

Grubleren  adlød.  Han  gik.  og  efter  nogle 
Øjeblikke  vendte  han  tilbage  med  en  Kvinde,  i 
hvis  Skikkelse  den  ædleste  Finhed  paa  vidunderlig 
Vis  var  forbundet  med  Formernes  yndefulde  Yppig- 
hed. Perikles  gjenkj endte  i  hende  øjeblikkelig 
den  Skjønne.  som  han  flygtig  havde  set,  da  han 
med  Fidias  gik  over  Torvet  ud  imod  Havnen.  Hun 
var  slank,  og  Lemmerne  dog  af  den  mest  tiltalende 
Blødhed  og  Afrunding.  Hendes  Gang  var  fast  og 
tillige  yndefuld.  Hendes  krøllede,  bløde  Haar  lyste 
rødlig-brunt,  hendes  Aasyn  var  af  en  uforlignelig 
Skjønhed.  Men  det  mest  Fortrylleude  ved  hende 
var  dog  en  fugtig  Glans,  et  blødt  afroditisk  Skjær 

i  de  vidunderlige  øjne.  Hendes  Klædning  af  gult, 
blødt  Byssos  sluttede  sig  tæt  til  Legemet  og  faldt 
over  de  fine.  men  dog  skjønt  rundede  Hofter  lige 
ned  til  Anklerne.  Foroven  bleve  Klædningens 
tvende  Stykker  over  Skuldrene  holdte  sammen  med 
nydelige  Agraffer.  Den  overflødige  Del  deraf  var 
derimod  igjen  bøjet  ned  fra  Skuldrene  som  en 
Slags  Overklædning  og  faldt  i  skjønne  Folder  lige 
ned  til  midt  paa  Livet.  Den  ærmeløse  Dragt  lod 
de  ædelt  formede  Arme  ubedækkede  og  skjulte 
heller  ikke  helt  Omridset  af  den  ungdommelig 
spæde  men  dog  fulde  og  fast  udviklede  Barm. 
Det  var  de  græske  Kvinders  almindelige  Kiton, 
som  den  Fremmede  bar.  men  rig  og  broget,  saa- 
ledes  som  man  saå  den  hos  de  ioniske  og  lydiske 
Kvinder  paa  de  attiske  Kyster.  Klædningens  Farve 
var  skinnende  gul,  Bræmmerne  vare  rigt  prydede 
med  brogede  Broderier. 

Det  rødlig-brune  glinsende  Haar  rullede  krøllet. 
som  det  var,  ned  over  Nakken;  et  Purpurbaand. 
der  paa  det  Sted.  hvor  det  hvilede  paa  Forhovedet, 
var  prydet  med  en  gavlagtig  formet  Metalplade, 
holdt  de  rige  Lokker  sammen. 

Da  denne  henrivende  Kvinde,  ledsaget  af  Grub- 
leren, traadte  ind  og  saå  saa  stor  en  Kreds  af 
ansete  Mænd  og  iblandt  dem  den  mægtige  P erik- 
les selv,  tøvede  hun  et  Øjeblik.  Men  Alkamenes 
traadte  hende  i  Møde,  greb  hende  ved  Haanden 
og  sagde : 

„Olympieren  Perikles  ønsker  at  se  den  skjønne 
ug  vise  Milesierinde." 

„Hvor  varmt   og  berettiget    end  Ønsket  om  at 

se  en  saa  lovprist  Kvinde  maa  have  været.''  sagde 
Perikles.  ..saa  fortier  du  dog  med  Urette,  Alka- 
menes,  at  vi  først  og  fremmest  paa  Grund  af  den 
Forlegenhed,  hvori  Afgjørelsen  af  Væddestriden 
imellem  dig  og  Agorakritos  satte  os.  besluttede  os 
til  at  følge  Sandhedssøgerens  Raad  og  kalde  den. 
skjønne  Milesierindes  Visdom  til  Hjælp.  Der  er 
nemlig  imellem  os  blevet  opstillet  det  Spørgsmaal. 
om  det  er  tilladt  at  fremstille  en  Gudinde  i  en 
skjøn  hellenisk  Kvindes  Billede.  Hos  Athenienserne, 
fromme  og  Guderne  hengivne,  som  de  ere,  begynder 
Samvittigheden  nemlig  at  røre  sig.  om  de  dog 
maaske  ikke  gjør  de  Dødelige  overmodige  og  Gu- 
derne misundelige,  naar  de  fremstiller  det  Gud- 
dommelige altfor  menneskeligt,  samt  om  deres 
Billedkunst  overhovedet  er  Guderne  velbehagelig 
eller  forhadt." 

„Den  græske  Himmels  Mildhed  og  Klarhed", 
begyndte  Milesierinden  med  en  Stemme,  hvis  Sølv- 
klang ikke  vår  mindre  fortryllende  end  hendes  Øjes 
Straaler.  ..er  overalt  lovprist,  og  Hellenernes  Legems- 
bygning bliver  selv  af  Barbarerne  anerkjendt  som 
den.  der  kommer  Gudernes  nærmest.  Hellas's  Guder 
vil  ikke  vredes  paa  Athenienseren,  naar  han  bygger 
dem  Templer,  der  er  lige  saa  skjønne  og  lyse  i 
deres  Ophøjethed  som  den  Æther.  der  hvælver  sig 
over  dem.  eller  naar  han  til  deresÆre  oprejser  Billed- 
støtter, hvis  skjønne  Former  ikke  staar  tilbage  for 
det  Folks  Velskabthed,  der  foran  disse  Billeder  brin- 
ger sit  Offer.  Som  Landet  er.  maa  Templet  være. 
som  Mennesket,  saaledes  ogsaa  hans  (inder!  Men 
har  forøvrigt  ikke  de  Olympiske  selv  tilkjendegivet, 

at  det  er  deres  Villie  og  Lyst  at  spejle  sig  i  Athe- 
nienserens Sjæl?  Har  de  ikke  skjænket  ham  fremfor 
alle  Andre  den  skabende  Aand.  og  har  de  ikke 
tildelt  den  attiske  Jord  det  bedste  Ler  og  det 
skjønneste  Marmor  til  Bygninger  og  Billedstøtter?" 

„Ja.  i  Sandhed!"'  faldt  her  den  ildfulde  Alka- 
menes  ind.  ..Alt  ejer  vi.  undtagen  den  fulde,  uind- 
skrænkede Mark  for  vor  Virksomhed!  Har  det 
ikke"  —  vedblev  han.  idet  han  pegede  paa  sine 
Kammerater  —  ..allerede  længe  brændt  os  i  hver 
Fingerspids?  Er  Mejselen  ikke  blevet  varm  i  vore 
Hænder  af  Utaalmodighed?" 

En  Bifaldsmumlen  løb  ved  denne  pludselige 
Vending  af  Samtalen  igjennem  hele  Fidias's  Værk- 
sted. 

..Fat  Mod.  Alkamenes."  sagde  Milesierinden, 
idet  hun  med  Eftertryk  betonede  Ordene:  ..Athen 
er  blevet  rigt.  overvældende  rigt.  og  forgjæves  er 
dog  neppe  den  gyldne  Skat  fra  Delos  svømmet 
over  til  eder." 

Den  skjønne  Kvinde  saå  under  disse  Ord  med 
det  fortryllende  Blik  paa  Perikles.  hvis  Øjne.  saa 
længe  hun  talte .  havde  hængt  ved  hendes  lyse- 
brune, bløde  og  fine  Krøller.  Nu  sagde  han  i 
Stilhed  ved  sig  selv:  „Ved  Guderne,  denne  Kvindes 
lyse  Haar  er  selv  en  skinnende  gylden  Skat  fra 
Delos.  og  selv  med  hin  møntede  vilde  denne  umøn- 
tede  ikke  være  kjøbt  for  dyrt  — " 

Derpaa  sænkede  han  en  Tid  lang  eftertænksomt 
sit  Hoved,  medens  Alles  Blikke  vare  rettede  paa 
ham.     Tilsidst  begyndte  han: 

..Med   Rette    venter    I.    den    skjønne    bildende 

Kunsts  Dyrkere  og  Venner,  at  den  deliske  Skat 
ikke  forgjæves  er  svømmet  over  til  Attikas  Strand- 
bred- Og  skulde  jeg  kun  spørge  efter  Hjertets 
Ønsker,  ikke  efter  hvad  det  Heles  Vel  fordrer,  i 
Sandhed,  jeg  havde  helst  ladet  Skatten  1  »ringe  lige 
fra  Piræevs  til  Fidias's  Værksteder.  Men  hører, 
hvorledes  Tingene  fremstiller  sig  for  dem.  paa  hvem 
Omsorgen  for  det  fælles  Vel  hviler.  Da  Perseren 
med  sine  Skarer  hærgende  havde  oversvømmet 
Landet,  forenede  den  fælles  Fare  alle  Hellenere, 
men  saasnart  den  overvundne  Fjende  var  forsvundet, 
og  den  store  Lære .  som  Kampen  havde  givet  os. 
igjen  var  glemt,  vaagnede  Adsplittelsens  Aand  paa 
Ny.  Dog  haahede  jeg  endnu,  at  det  vilde  være 
muligt  ad  fredelig  Vej  at  fortsætte,  hvad  vi.  tvungne 
af  Krigens  Nød.  havde  begyndt.  I  Følge  mit  Raad 
indbød  det  atheniensiske  Folk  alle  Hellenere  til  at 
sende  Udvalgte  til  Athen,  for  at  raadslaa  om  Græ- 
kenlands fælles  Anliggender.  Jeg  vilde  udvirke,  at 
alle  de  af  Perserne  nedbrændte  Templer  og  Hellig- 
dumme igjen  skulde  opføres  af  fælles  Midler.  End- 
videre skulde  Hellenerne  fra  nu  af  fri  ug  sikre 
kunne  færdes  paa  alle  helleniske  Have,  paa  alle 
helleniske  Kyster:  der  skulde  stilles  Borgen  for. 
at  under  Beskyttelse  af  en  uforstyrret  Fred  alle 
Helleneres  fælles  Vel  kunde  blomstre  uforstyrret. 
Tyve  Mænd  udvalgte  vi  af  Folket.  Mænd.  som  seh 
havde  kæmpet  med  i  de  store  Perserslag.  Og 
hvilke  Svar  bragte  de  hjem.  disse  Udsendinge V 
Undvigende  fra  det  ene  Sted.  ligefrem  afslaaende 
fra  det  andet.  Fromfur  Alle  bestræbte  dog  Sparta 
sig    for   i   rigt   Maal    at  udstrø    Mistroens   Frøkorn 

imod  Athen  lios  Stammefrænderne.  Saaledes  stran- 
dede Forsøget,  og  Athen  vandt  den  Erfaring,  at 
det  ikke  turde  regne  paa  Hellenernes  Enighed,  at 
dets  Medbejleres  Misundelse  ikke  slumrede.  Hvis 
min  velmente  Plan  var  lykkedes,  saa  havde  Athen 
og  hele  Hellas  uforbeholdent  kunnet  hengive  sig 
til  Fredens  Kunster,  ufortøvet  kunnet  udfolde  sin 
skjønneste  og  ædleste  Blomstring.  Men  nu  er  det 
altsaa  vor  første  Pligt  at  tragte  efter  bestandig 
større  og  større  Magt.  efter  bestandig  større  og 
større  Indflydelse  i  Hellas,  og  altid  at  staa  lige 
saa  uangribelig  og  rustet  som  nu.  Denne  første 
af  alle  Nødvendigheder  byder  os  at  holde  Hus  med 
vore  Midler,  saa  glimrende  de  end  for  Øjeblikket 
maa  være.  Dømmer  nu  selv.  1  Mænd,  om  vi  tør 
tabe  de  Pligter  af  Syne.  som  Hævdelsen  af  vor 
Forrang  i  Hellas  paalægger  os.  og  om  vi  allerede 
nu  tør  ødsle  Lykkens  gyldne  Gaver  paa  det  Skjønne 
og  Tiltalende." 

Saaledes  talte  Perikles.  og  da  Mændene  i 
Tavshed  men  dog.  som  han  troede  at  bemærke, 
ikke  uden  hemmelige  Betænkninger  lyttede  til  hans 
Ord.  saa  vedblev  han:  ..Overvej  Sagen  eller  lad 
Grubleren  dér.  Sandhedssøgeren,  eller,  hvis  man 
ogsaa  tør  høre  Kvinder  i  politiske  Spørgsmaal.  lad 
den  Skjønne  fra  Milet  overveje  den." 

..Hvis  min  Forstand  har  kunnet  følge  Perikle^ 's 
Ord."  begyndte  Grubleren  paa  sin  noget  omstænde- 
lige Maade  at  tale.  da  Alle  i  Kredsen  tav.  ..saa 
har  den  store  Statsmand  slaaet  den  Sætning  fast. 
at  Athen  man  bestræbe  sig  for  at  hævde  sin  For- 
rang imellem  de  græske  Stater.      Men    ad   hvilken 

Vej  denne  Betryggelse  af  Forrangen  skal  kunne 
opnaas,  det  har  han  henstillet  til  os  at  overveje. 
Vel  har  ogsaa  han  gjort  den  hidtil  almindelige 
Anskuelse  til  sin,  at  en  Stats  Forrang  for  andre 
Stater  udelukkende  maa  støtte  sig  paa  en  stor 
Krigsmagt.  Men  vis  som  han  er.  adskiller  han  sig 
derved  fra  alle  tidligere  Statsmænd,  at  han  ogsaa 
synes  at  holde  andre  Midler  for  mulige ;  thi  hvis 
han  ikke  holdt  saadanne  for  mulige,  hvorledes  havde 
han    da  kunnet   opfordre   os  til  at  overveje  dem?" 

..Hvis  du",  sagde  Perikles.  ..kan  nævne  os 
saadanne  andre  Midler  til  det  samme  Maal.  saa  tal!" 

..Man  maatte".  vedblev  Grubleren,  „for  at  lære 
disse  Midler  at  kjende.  spørge  saadanne  Personer, 
der  har  vist.  at  de  forstaar  at  vinde  Forrangen 
for  Andre  og.  uden  nogen  Anvendelse  af  Magt. 
at  underkaste  sig  Menneskene  og  lede  dem  til  det 
Skjønneste  og  Bedste.  Man  maatte  netop  paa  Ny 
spørge  den  skjønne  Milesierinde  til  Raads." 

Den  fremmede  Kvinde  kastede  smilende  et 
Btøk  paa  Grubleren,  og  denne  vedblev  paa  sin 
sædvanlige  Maade.  henvendt  til  hende: 

..Du  har  hørt.  at  vi  overvejer,  om  en  Stat 
kun  kan  sikre  sig  Forrangen  for  en  anden  ved  Krigs- 
magt og  Rigdomme,  eller  ved  noget  som  helst 
Andet  her  i  Verden,  som  forExempel  ved  at  pleje 
det  Skjønne  og  det  Gode  og  ethvert  indre  Fortrin. 
Du  hører  nu  til  dem,  der  forstaar  sig  paa  at  vinde 
Forrangen  for  Andre  og  uden  at  bruge  Magt 
paa  den  skjønneste  og  bedste  Maade  at  beherske. 
Menneskene.  Vil  du  ikke  sige  os.  hvorledes  du 
bærer  dig  ad  dermed  V" 

„Hvad  os  Kvinder  angaar,"  svarede  Milesier- 
inden  smilende.  ..saa  kan  jeg  kun  sige,  at  det 
kommer  an  paa  en  vis  Grad  af  Velskabthed.  paa 
Maaden  at  klæde  sig  paa,  paa  den  Kunst  at  danse 
yndefuldt  eller  spille  fortryllende  paa  Cithar.  og 
hvad  for  andre  indtagende  Kunster  I  ellers  vil 
nævne." 

,,For  saa  vidt  det  gjaldt  Kvinder,1"  sagde  Pe- 
rikles.  ..vilde  altsaa  Spørgsmaalet  være  afgjort. 
Men  hvad  mener  du?  skal  ogsaa  vi  Atheniensere 
søge  at  underkaste  os  Spartanerne  og  alle  Øboerne 
og  Asiaterne  ved  prægtige  Klæder,  velskabte  Lege- 
mer, yndefulde  Danse  og  Citharspil  og  paa  denne 
Maade    lede    dem   til    det  Skjønneste    og  Bedste  ?" 

„Hvorfor  ikke?"  svarede  Milesierinden.  Dette 
dristig  henkastede  Ord  overraskede  Mændene.  Men 
den  henrivende  Kvinde  vedblev: 

„Den  Stat  vil  af  alle  naa  højest  i  Magt  og 
Anseelse,  hvor  man  forstaar  at  danse  med  størst 
Ynde,  at  spille  smukkest  paa  Cithar  og  bedst  at 
bygge,  mejsle  og  male,  samt  endelig  hvor  de  ypperste 
Digtere  trives." 

„Du  spøger!"  sagde  nogle  af  Mændene. 

„Paa  ingen  Maade  I"  svarede  smilende  den 
Skjønne. 

.,Naar  man  ser  nøjere  til,"  sagde  Hippodamos, 
..saa  synes  den  skjønne  Milesierinde  ikke  at  have 
fuldstændig  Uret  med  sin  dristige  Paastand,  der  i 
første  Øjeblik  hk  os  dl  at  smile.  I  Sandhed! 
Da  Skjønheden  nu  en  Gang  er  det  Sejrrige  her  i 
Verden,  hvorfor  skulde  da  ikke  ogsaa  et  Folk  ved 
det  Skjønnes  Magt   kunne  sikre  sig  Forrangen  for 

andre    og    vinde    sig   Ry.    Beundring,    Kjærlighed, 

uberegnelig  Indflydelse  -  aldeles  ligesom  en  skjøn 
Kvinde?" 

„Naar  kun  ikke  den  udelukkende  Omsorg  for 
det  Skjønne",  sagde  Perikles.  „gjorde  Sindene  blød- 
agtige og  kvindagtige!'' 

..Blødagtige  og  kvindagtige!*'  udraabte  Milesier- 
inden.  ..I  Atheniensere  er  det  altfor  lidet.  Gives 
der  ikke  Mange  hos  eder.  der  helst  vilde  omforme 
eders  Stat  aldeles  efter  Spartanernes  mørke  og 
raa  Mønster?  Det  er  uretfærdigt  at  sige.  at  det 
Skjønne  fordærver  Menneskene.  Det  Skjønne  gjør 
Borgerne  glade,  tilfredse,  føjelige,  offervillige,  i 
Stand  til  at  lade  sig  begejstre.  Hvad  kunde  være 
mere  misundelsesværdigt  end  et  lykkeligt  Folk,  til 
hvis  Fester  fra  alle  Kanter  Menneskene  strøm- 
mede hid?  Lad  den  mørke,  raa  Spartaner  gjøre 
sig  forhadt ;  Athen  vil  duftende  af  Salve  og  be- 
kranset med  Blomster,  som  en  Brud.  erobre  Hjer- 
terne!" 

..Du  mener  altsaa."  sagde  Perikles,  „at  den 
Tid  allerede  er  kommet,  da  vi  tør  lægge  Sværdet 
fra  os,  for  at  hengive  os  til  det  Skjønne  og  alle 
Fredens  Kunster?" 

..Tillader  du  mig,  o  Perikles/'  sagde  den  frem- 
mede Kvinde,  „at  udtale,  naar  det  efter  min  An- 
skuelse er  Tid  til  at  frembringe  det  Skjønne?" 

..Tal!"  svarede  Perikles. 

..Tiden  til  at  frembringe  det  Store  og  Skjønne". 
sagde  Milesierinden,  ..er.  mener  jeg,  da  kommet, 
naar  de  Mænd.  som  er  kaldede  til  at  frembringe 
det.  er  til  Stede!  —  Nu  har  I  Fidias  og  de  andre 

Mestere:  vil  I  tøve  med  Udførelsen  af  deres  Tanker, 
indtil  de  daadløse  er  ældedes?  Med  Lethed  finder 
I  Guld  til  at  betale  det  Skjønne.  men  ikke  altid 
Blænd  til  at  skabe  det." 

Et  højt  og  almindeligt  Bifald  lød  ved  disse 
Ord  i  den  hele  Kreds. 

Der  gives  Blikke .  der  gives  Ord .  der  lig  det 
tændende  Lyn  falde  i  en  Menneskesjæl.  Perikles's 
Sjæl  var  paa  samme  Tid  blevet  truffet  af  et  saa- 
dant  Blik  og  et  saadant  Ord. 

Det  tændende  Blik  var  kommet  fra  det  mest 
fortryllende  Øje.  det  tændende  Ord  fra  den  mest 
fortryllende  Læbe.  Ordets  Magt  var  Perikles  sig 
bevidst:  men  Blikkets  Kraft  slog  ned  i  ham  med 
en  sød  Flamme,  ud  af  hvis  Ild  han  gik  mere  for- 
vandlet frem.   end  han  selv  vidste. 

Hans  Øjne  begyndte  at  straale  klarere,  og  han 
gjentog   ved    sig    selv  den  fremmede  Kvindes  Ord: 

..Tiden  til  at  frembringe  det  Skjønne  er  da 
kommet,  naar  de  Mænd  rindes,  som  ere  i  Stand 
til  at  frembringe  det.  —  Jeg  maa  tilstaa."  vedblev 
han.  „dette  Ord  hører  til  de  indlysende  og  slaa- 
ende.  En  bedre  Talsmand  kunde  det.  som  ligger 
os  Alle  paa  Hjerte,  ikke  finde.  Jeg  tror.  du  har 
overbevist  mig  og  Alle.  som  her  er  til  Stede. 
Imidlertid  vilde  dette  neppe  være  faldet  dig  saa 
let.  skjønne  Fremmede,  hvis  ikke  det.  du  sagde, 
allerede  havde  slumret  i  Baggrunden  af  vore  Hjerter. 
Men  vil  du  tillade  mig.  at  jeg  dog  ikke  erklærer 
mig  for  fuldstændig  overvundet?  Vil  du  indlade 
dig  med  mig  paa  et  mindeligt  Forlig?  Jeg  tænker, 
at  vi  vil  bestræbe  os  for  at  opretholde  vort  Athen 

lige  saa  krigsdygtigt  og  mægtigt,  som  det  er;  men 
du  har  Ret,  vi  tør  heller  ikke  længer  af  ængste- 
lige Hensyn  tøve  med  at  gjøre  det.  hvortil  Tiden 
nu  er  kommet,  fordi,  saaledes  som  du  har  mindet 
os  derom,  de  Mænd  nu  tindes,  som.  naar  de  en 
Gang  er  gaaede  bort.  aldrig  vil  vende  tilbage!  — 
Tak  denne  skjønne  Kvinde,  Fidias,  naar  mine  Be- 
tænkeligheder er  forsvundne,  og  naar  jeg  hermed 
lover  dig  og  dem.  i  hvis  Hamler,  saaledes  som 
Alkamenes  tilraabte  os,  Mejselen  brænder  af  Utaal- 
modighed,  at  aabne  alle  Skranker,  saa  at  I.  ligesom 
en  begejstret  Hær  i  Slaget,  kan  gaa  ud  og  atter 
gjenoprette  det  Ødelagte  og  fra  Nu  af  grundlægge 
alt  det  Skjønne  og  Herlige,  hvorom  I  saa  længe 
har  drømt. 

..Se.  ikke  lidet  er  sket  for  at  befæste  vort 
Athen.  Havnestaden  er  bygget  op  fra  Ny,  den 
mellemste  Mur  saa  godt  som  fuldendt.  At  opføre 
en  rummelig  Brydeskole  for  den  atheniensiske 
Ungdom  har  i  lang  Tid  været  min  Tanke;  ogsaa 
for  de  musiske  Kunster.  Tone-  og  Digtekunsten  vil 
jeg  oprette  et  værdigt  Arnested.  Men  med  straa- 
lende  Gudetempler  og  med  herlige  Billedstøtter 
vil  vi,  som  det  sømmer  sig,  krone  det  Gjenfødel- 
sens  Værk,  som  er  begyndt  dernede  i  Piræevs." 

Glad  Bifald  lød  ved  disse  Perikles's  Ord  fra 
Kunstnernes  og  de  øvrige  forsamlede  Mænds  Rækker. 

., Manende  rager  Kæmpesøjlerne  op  fra  det 
Tempel,"  vedblev  Perikles,  „som  Pisistratos  be- 
gyndte at  bygge  for  den  olympiske  Zevs,  og  hvor- 
paa,  siden  den  Mægtige  blev  styrtet,  Ingen  paa  Ny 

har  lagt  Haand.  Vilde  det  ikke  være  billigt,  først 
at  fuldende  dette?" 

„Nej  !"  raabte  ivrig  den  folkevenlige  Efialtes. 
.,Det  vilde  være  det  Samme  som  at  forevige  Folke- 
frihedens Fjende.  Lad  en  Tyran  fuldende,  hvad 
en  Tyran  har  begyndt.  Det  frie  atheniensiske  Folk 
lader  Pisistratos's  Mindesmærke  ligge  i  dets  Ruiner 
til  Tegn  paa,  at  der  ikke  hviler  nogen  guddommelig 
Velsignelse  over  Despoternes  Værker!" 

..I  har  hørt  Folkevennen  Efialtes, "  sagde  Pe- 
rikles.  .,og  naar  I  har  hørt  Efialtes,  saa  har  I  hørt 
det  samlede  atheniensiske  Folk.  —  Deroppe  paa 
Akropolis  staar  Erekthevs"s  og  Stadgudinden  Athe- 
nes ældgamle  ærværdige  Helligdom,  halvt  ødelagt 
og  kun  til  Nød  gjenindrettet  til  Gudstjeneste  efter 
Perserkampen  — " 

..Lad  Uglerne  beholde  deres  Bolig!"  raabte 
den  frisindede  Kallikrates.  ..Gamle  og  mørke  er 
Tempelrummene,  gamle  og  mørke  er  Præsterne, 
og  selv  Guderne  er  blevne  gamle,  mørke  og  skim- 
lede deroppe." 

..Saa  bygger  vi  Templet  lyst  og  muntert  op 
paa  Ny!k"  sagde  Perikles. 

■  Da  vil  Fidias  være  fordømt  til  Lediggang." 
vedblev  Kallikrates.  „Du  véd,  at  det  ældgamle 
hellige,  fra  Himlen  nedfaldne  Træbillede  af  Athene 
Polias  i  Erekthevs's  Tempel  aldrig  maa  erstattes 
af  et  andet  —  at  det  aldrig  maa  forandres  trods 
al  dets  Hæslighed,  men  at  det  bestandig  kun  maa 
pyntes  med  nyt  Flitterstads." 

..Saa  lader  vi  de  gamle  Præster  blive  med 
deres  gamle  Guder  i  de  gamle  Templer,"    svarede 

Perikles.  ..og  henvender  os  til  Fidias.  for  at  lian 
kan  fortælle  os,  hvad  lian  med  aabne  Øjne  drøm- 
mer, naar  lian  retter  sit  Blik  paa  Akropolis!" 

Fidias  stod  i  Tanker. 

Perikles  traadte  hen  til  ham  og  sagde,  idet 
han  berørte  hans  Skulder:  ..Tænk  du  dig  kun  om 
—  ryst  dem  op,  de  store  Tanker  i  dit  Hoved,  saa 
mange  de  end  er.  thi  deres  Tid  er  kommet!" 

Fidias  smilede ;  derpaa  sagde  han  med  straa- 
lende  Øjne : 

..Iktinos  dér  kan  fortælle  dig.  hvor  ofte  jeg 
med  ham  har  afskridtet  Borgbjergets  Flade  og 
Klippeterrasser  —  hvorledes  vi  maalte  og  udregnede 
og  lagde  hemmelige  Planer,  uden  at  vide.  naar 
Øjeblikket   vilde  komme   til  at  virkeliggjøre  dem." 

„Og  hvilke  vare  disse  Planer?"  spurgte  Mæn- 
dene. 

Fidias  forkyndte,  hvad  der  for  længe  siden  i 
Stilhed  var  modnet  i  hans  Sind.  Begejstret  hørte 
de  paa  ham. 

..Men  vil  ikke",  spurgte  en  af  Mændene.  ..et 
saadant  Værk.  som  allerede  en  Gang  før,  blive 
forstyrret  af  de  misundelige  Erekthevspræster  paa 
Borgen?" 

..Vi  skal  triumfere  over  deres  Misundelse!" 
udraabte  Efialtes. 

„Skatten  fra  Delos-.  sagde  Perikles.  ..skal 
nedlægges  for  Gudindens  Fødder:  den  skal  gjeni- 
nies  i  Bagbygningen  af  Templet,  og  saaledes  skal 
paa  Borgklippens  straalende  Tinde  det  samme  Rum 
forene  Panterne  paa  Athens  Magt  og  Storhed." 

Med  begejstrede  Tilraab  besvarede  de  Tilstede- 

varende  Perikles's  sidste  Ord.  Men  denne,  idet 
han  ligesom  pludselig  besindede  sig.  tog  paa  Ny 
til  Orde  med  et  Blik  paa  Lavrbærgreneu  og  Rosen 
i  den  skjønne  Kvindes  Hænder: 

..Meget  er  lier  blevet  afgjort,  kun  ikke  Vædde- 
striden  imellem  Alkamenes  og  Agorakritos.  Hvem 
af  disse  to  Afroditer  giver  vel  den  skjønne  og  vise 
Fremmede  Fortrinet  ? " 

..Er  hun  der  ogsaa  en  Afrodite?"  spurgte 
Milesierinden.  idet  hun  lod  Blikket  hvile  paa  Agora- 
kritos's  Arbejde;  „jeg  holdt  hende  for  en  strengere 
Guddom,  maaske  for  en  Nemesis.'' 

Agorakritos.  der  en  Stund  havde  siddet  afsides. 
mørk  og  harmfuld,  paa  en  Marmorblok.  smilede 
bittert  og  ligesom  haanlig  ved  disse  Ord.  —  ..En 
Nemesis?"  gjentog  Perikles.  ..i  Sandhed.  Nav- 
net er  træffende.  Er  Nemesis  ikke  den  strenge 
Gudinde  for  det  rette  Maal.  som  det  altid  hævner 
sig  at  overskride?  Nu.  i  dette  Arbejde  af  Agora- 
kritos synes  virkelig  hele  Tilværelsens  alvorlige, 
strenge  Lov  og  Maal  at  have  faaet  Legeme  og 
Liv.  Denne  Gudindes  Skjønhed  er  næsten  truende, 
næsten  skrækindjagende.  Og  forøvrigt,  er  Kypris, 
Gudinden  for  den  skjønne  Grænse,  og  Nemesis. 
Dommerinden  over  den  overskredne  Grænse,  ikke 
oprindelig  en  Smule  beslægtede?  Naar  det  altsaa 
nu  forholder  sig  saaledes .  at  Athenienserne  vil 
opstille  en  Afrodite  i  Havernes  Stadsdel.  og  Alka- 
menes nu  en  Gang  kun  har  hugget  en  Afrodite. 
saa  kan  vi  heller  ikke  opstille  nogen  anden  end 
den  i  Haverne.  Men  Agorakritos*s  Arbejde,  der 
forestiller    en    herlig    Nemesis,    vil    vi    med    hans 


44 


Tilladelse,  tænker  jeg,  opstille  i  Templet  for  cleune 
Gudinde  i  Rhamnos.  Det  vil  være  let  for  Kunst- 
neren endnu  at  tilføje  nogle  ydre  Kj endetegn  og 
Symboler." 

„Det  skal  jeg!"  raabte  den  mørke  Agorakritos 
med  et  dunkelt  glødende  Blik.  .,Hun  skal  blive 
en  Nemesis,  min  kypriske  Gudinde!" 

..Og  til  hvem  altsaa.  skjønne  Fremmede," 
sagde  Perikles,  „vil  du  nu  række  Lavrbærgrenen, 
og  til  hvem  Rosen?" 

..Begge  Dele  til  dig!"  svarede  Milesier- 
inden.  „Af  disse  To  er  ingen  Sejrherre  og  Ingen 
besejret.  Og  i  dette  Øjeblik  sømmer  det  sig  at 
nedlægge  enhver  Krans  i  den  Mands  Hænder, 
hvem  alle  disse  skylder,  at  Banen  er  aabnet  for 
dem  til  at  kæmpe  for  de  ædleste  Kranse." 

Med  disse  Ord  rakte  hun  Perikles  Lavrbær- 
grenen og  Rosen. 

De  Tvendes  Øjne  mødtes  og  brændte  et  Øjeblik 
betydningsfuldt  i  hinanden. 

„Jeg  vil",  sagde  Perikles.  „dele  Lavrbærgrenen 
imellem  de  tvende  Ynglinger.  men  den  duftende, 
fortryllende  Rose  vil  jeg  selv  beholde." 

Han  brød  Lavrbærgrenen  i  to  Stykker  og  delte 
den  imellem  de  To.  Derpaa  sagde  han,  idet  han 
saå  sig  om  i  Kredsen:  „Jeg  tror.  at  jeg  ikke  længer 
efterlader  nogen  Utilfreds  her.  Kun  Grubleren 
derhenne  synes  mig  endnu  at  se  hen  for  sig  med 
en  vis  Uro  og  med  alvorlig  Mine.  Har  du  endnu 
flere  Betænkeligheder,  du  Visdommens  Ven?" 

„Jeg  spurgte  før",  svarede  den  Tiltalte.  ,,i 
eders  Navn  den  skjønne  Milesierinde,    om  det  kun 

var  ved  Guld  og  krigerisk  Magt  eller  maaske  ogsaa 
ved  at  dyrke  det  Skjønne.  det  Gode  og  alle  Dyder, 
at  en  Stat  kunde  vinde  Forrang  for  en  anden 
Hvad  det  Skjønne  angaar.  har  Milesierinden  be- 
vist, at  det  fortrinlig  egner  sig  til  dette  Øjemed. 
Men  jeg  gad  nu  vide.  om  det  ogsaa  forholder  sig 
saaledes  med  Hensyn  til.  hvad  jeg  endvidere  næv- 
nede, det  Gode  og  alle  indre  Dyder." 

..Jeg  tænker."  sagde  Milesierinden.  ..at  det 
Gode  er  Et  med  det  Skjønne;  dog.  skulde  det 
ikke  være  det  men  stride  derimod,  da.  tror  jeg, 
vilde  det  kunne  undværes  for  hint  Øjemed." 

..Agter  du  ogsaa  at  nævne  os  Beviser  der- 
for?" spurgte  Grubleren. 

..Beviser?"  svarede  Milesierinden  smilende. 
„Jeg  véd  ikke.  om  der  gives  Beviser  derfor.  Hvis 
nogle  falder  mig  ind.  skal  jeg  sige  dig  dem." 

..Rigtigt."  afbrød  Perikles  dem.  ..Vi  vil  op- 
sætte denne  Undersøgelse  til  en  anden  Gang." 

Grubleren  trak  paa  Skulderen  og  forlod  Gaarden. 

..Han  synes  ikke  helt  tilfreds,  denne  besynder- 
lige Mand!"  bemærkede  Perikles. 

,.Nej!"  svarede  Alkamenes.  ..Jeg  kj  en  der  ham: 
han  giver  sig  Udseendet  af  stor  Beskedenhed,  men 
det  krænker  ham  højlig,  naar  man  fravrister  ham 
Samtalens  Tøjler,  og  naar  Undersøgelsen  ikke  til 
Punkt  og  Prikke  naår  det  Maal.  som  han  hemmelig 
har  afstukket  for  den.  Dog.  hans  Vrede  gaar  hurtig 
over:  han  er  en  god.  forsonlig  Sjæl." 

..Hvorledes  kalder  han  sig.  den  visdomsøgende 
Særling?14  spurgte  Perikles. 

..Sokrates.  Sofroniskos'a  Søn!"  svarede  Alka- 
menes. 

..Og  den  skjønne  Fremmede,  af  hvem  vi  i  Dag 
har  lært  saa  Meget,  hvorledes  kalder  hun  sig?" 
vedblev  Perikles. 

„Aspasia!"  sagde  Alkamenes. 

..Aspasia!"  udraabte  Perikles.  ..Det  Navn  er 
blødt  og  sødt:  det  smelter  som  et  Kys  paa  Læben." 


Andet  Kapitel. 

Fru  Telesipie. 


Siden  Mændenes  Sammenkomst  i  Fidias's  Hus 
havde  Perikles  tilbragt  Nætterne  i  vaagne  Tanker. 
Skatten  fra  Delos.  med  hvilken  en  ny  Tid  var  op- 
rundet for  Athens  Magt  og  Herlighed,  sysselsatte 
ham:  Samtalerne,  der  vare  blevne  førte  i  Fidias's 
Hns,  gjenlød  bestandig  i  hans  Sj ad.  og  lukkede 
han.  for  at  unddrage  sig  8isse  Tankers  Hvirvel, 
øjnene,  saa  førte  en  halv  vaagen.  flygtig  Drøm 
Milesierindens  yndefulde  Billede  tilbage .  og  den 
fugtige,  afroditiske  (dans  i  hendes  fortryllende 
Øjne  trængte  med  sine  Straaler  ned  til  hans  Sjæls 
Dybder. 

Mangehaande  Planer.  Planer  Ira  gamle  Dage, 
gjærede  i  Perikles.  Vaklende  Tanker  fæstnede  sig 
efterhaanden  i  ham.  og,  som  Blomsten  i  en  eneste 


Nat  kan  udfolde  sin  Knop.  sprængte  faste  Beslut- 
ninger pludselig  deres  Hylster. 

Tankefuld  sad  han  en  Morgen  i  sit  Kammer. 
Da  kom  hans  Yen  Anaxagoras  for  at  besøge  ham. 
Fra  de  første  Ungdomsdage  havde  Perikles  været 
nøje  knyttet  til  den  vise  Klazomenier.  og  endnu 
bestandig  helligede  han  mangen  en  Morgenstund 
til.  med  Grækerens  aabne.  ildfulde  Sjæl.  i  sig  at 
optage  de  nye  Aabenbaringer.  saaledes  som  dristige 
Tænkere,  og  fremfor  alle  Anaxagoras  selv.  nu.  efter 
at  have  hævet  sig  over  Fædrenes  barnlige  An- 
skuelser, begyndte  at  hente  dem  op  fra  den  sig 
selv  iagttagende  Aands  Dyb. 

Men  i  Dag  mærkede  den  verdenskloge  Mand 
stiax  ved  sin  Indtrædelse,  at  Tanker  af  en  anden 
Art  holdt  hans  Ven  fangen:  han  fandt  den  ellers 
værdige  og  fattede  Mand  ophidset  og  hans  Øje 
lysende  af  den  matte  Ild.  som  forraader  en  i  Tan- 
ker gjennemvaaget  Nat. 

..Er  Folket  i  Dag  stævnet  til  en  Forsamling 
af  Vigtighed  paa  Pnyx-HøjenV  spurgte  Oldingen, 
idet  han  saå  Olympieren  ind  i  Ansigtet:  ..jeg  min- 
des kun  ved  en  saadan  Lejlighed  at  have  truffet 
dig  saa  tankefuld." 

..J  Virkeligheden  forsamler  Folket  sig  i  Dag." 
sagde  Perikles.  ..og  det  er  vigtige  Ting.  som  jeg 
dér  har  foresat  mig  at  tage  Ordet  for.  Jeg  frygter. 
at  jeg  ikke  vil  trænge  igjennem  — u 

..Du  er  Strateg,"  svarede  Anaxagoras.  ..du  er 
Bestyrer  af  de  oftenlige  Indtægter,  du  er  Leder  af 
de  oftenlige  Bygningsarbejder,  du  er  Ordner  af  de 
oftenlige  Fester,    du  er  —  Guderne  vt'*d.    hvad  de 

hedder,  alle  de  Embeder  og  Værdigheder,  som 
Athenienserne  altid  paa  Ny  overdrager  dig  med 
ordenlige  og  overordenlige  Fuldmagter,  men  lige 
meget:  du  er.  og  det  er  det  Vigtigste,  ja  i  en 
Fristat  Hovedsagen,  du  er  den  store  Taler,  hvem 
man  kalder  „Olympieren".  fordi  dermed  din  Tales 
Torden  er  forbundet  et  Slags  Herskermagt.  ligesom 
med  Zevs*s  Torden.     Og  du  er  ængstelig?" 

..Ja.  jeg  er.'"  vedblev  P erikles.  „og  jeg  for- 
sikrer dig.  at  jeg  aldrig  bestiger  Talerstenen  paa 
Pnyx.  uden  hemmelig  at  paakalde  Guderne,  for  at 
intet  uoverlagt  Ord  skal  undslippe  mine  Læber,  og 
for  at  jeg  intet  Øjeblik  skal  glemme,  at  det  er 
Atheniensere,  til  hvem  jeg  taler.  Du  véd,  hvor 
utaalmodigt  Folket  allerede  mer  end  én  Gang  er 
blevet,  fordi  jeg  bestandig  paa  Ny  satte  igjennem 
at  bevilge  nye  Pengemidler  til  Opførelse  af  den 
mellemste  lange  Mur  og  til  de  nye  Arbejder  i 
Piræevs.  Og  nu  har  Fidias  besnakket  mig  og 
smittet  mig  med  nye  store  Planer.  Hans  og  hans 
Venners  gj  ærende  Skabertrang  skal  ikke  længer 
tøjles,  vort  Athen  skal  smykkes  med  disse  Mænds 
i  lang  Tid  overvejede  Værker  og  udmærkes  frem- 
for hele  det  øvrige  Hellas.  Du  véd.  at  jeg  hører 
til  dem.  der  kun  med  Tøven  griber  noget  Nyt. 
men.  naar  jeg  har  grebet  det.  holder  det  fast 
og  forfølger  det  med  frejdigt  Mod.  Saaledes  har 
jeg  ogsaa  nu  i  denne  Sag  fra  først  af  vejet  og 
prøvet  meget,  men  nu  er  jeg  i  Stilhed  maaske 
varmere  opsat  derpaa  end  selve  Fidias  og  hans 
Venner." 

..Er  det  atheniensiske  Folk  ikke  varmt  besjælet 

og    kunstelskende?"    sagde    Anaxagoras.      ..Og    er 
ikke  den  rige  Skat  fra  Delos  ankommet  ?a 

..Jeg  frygter  den  Mistro."  svarede  Perikles.  ..som 
hemmelige  og  aabenlyse  Modstandere  ndsaar.  Oli- 
garkernes Parti  er  ikke  helt  besejret.  Du  véd  ogsaa, 
at  der  tindes  Lakonervenner  og  Saadanne.  som 
hader  Lyset  og  alt  det  Muntre-Skjønne.  Du  har 
jo  selv  erfaret  det.  siden  du  for  første  Gang  traadte 
frem  imellem  Søjlerne  paa  Agora  for  at  forkynde 
os  Atheniensere  Læren  om  den  rene.  frie.  aandig 
fødte  Sandhed.  Imidlertid,  jeg  vil  i  Dag  spille  en 
Trumf  ud,  der  fremfor  noget  Andet  vil  vinde  mig 
Mængden.  Der  gives  fattige  Borgere,  som  lever 
fra  Haanden  i  Munden  og  som  i  Morgen  maa  sulte. 
fcttis  de  i  Dag  lader  deres  Arbejde  hvile  og.  for 
ikke  at  forsømme  deres  Borgerpligt,  indfinder  siLr 
i  Folkeforsamlingen.  Hvorfor  skulde  de  ikke  holdes 
skadesløse  med  et  Par  Oboler  af  Statskassen? 
Lige  saa  gjør  det  mig  ondt  for  de  stakkels  Folk, 
der  gjerne  vil  overvære  de  offenlige  Skuespil  men 
ikke  kan  tilvejebringe  Adgangspengene.  De  bør 
sendes  derhen  for  Statens  egen  Skyld.  for.  uden 
at  de  véd  af  det.  at  dannes  og  forædles  ved  Dig- 
ternes Værker,  medens  de  tror.  at  de  kun  gaar 
derhen  for  deres  Fornøjelse.  Og  nu  disse  gode 
gamle  Fyre.  der  i  Tusindvis  1  »liver  valgt  ved  Lod- 
kastning af  Folket  og  gjør  Tjeneste  som  Bisiddere 
ved  de  talrige  Domstole,  de  skal  ikke  længer  uden 
Erstatning  spilde  den  lange  Dag,  for  i  deres  Ansigts 
Sved  at  udjævne  deres  Medborgeres  talløse  Stri- 
ligheder.  Athen  er  rigt.  nye  gyldne  Kilder  sprudler 
rundt  omkring  os  og  strømmer  fra  Forbundsfadlernes 

Aspa-ia      L*  4 

Lande    ud   her   i    vor   Statsskat.      Der    er   et   stort 

Overskud  i  alle  Kasser.  Jeg  har  spurgt  mig  selv: 
skal  det  lægges  til  Side  sum  Tilflugt  for  Fremtiden 
eller  skal  det  komme  Nutiden  til  Gode?  Jeg  tror, 
at  Nutiden  har  den  største  Ret  til  det.  Folket 
skal  nyde  Frugten  af  sine  Sejre  og  sit  Opsving, 
det  skal  være  frit  og  lykkeligt:  en  skjøn,  mis- 
undelsesværdig menneskelig  Tilværelse  skal  grundes 
i   vort   af  (inderne    elskede  Athen.*' 

„Jeg  har  oftere  set  den  værdige  P erikles  blusse 
op  i  ædel  Begejstring,"  bemærkede  Anaxagoras, 
„men  denne  Opbrusning  i  Dag  synes  mig  at  være 
stærkere  end  alle  tidligere." 

..Jeg  takker  Guderne  for."  svarede  Perikles. 
„at  de  foruden  Overvejelsens  Sindighed  ogsaa  har 
skjænket  mig  Beslutningens  raske  Ild  og  Udførel- 
sens sejge  Mod.  Er  du  muligvis  utilfreds  med  mig? 
Synes  jeg  dig  at  gaa  altfor  vidt  i  mine  Planer 
eller  i  min  Hensyntagen  til  det  ganske  vist  altid 
uberegnelige  og  undertiden   utaknemmelige  Folk'.-" 

„Lad  mig  aabent  tilstaa  det."  sagde  Oldingen. 
..jeg  giver  mig  ikke  af  med  Politik.  Jeg  er 
ingen  Athenienser,  jeg  er  maaske  ikke  engang  en 
Hellener,  men  Verdensborger.  Filosof.  Mit  Fædre- 
land er  det  uendelige  Verdensrum." 

..Men  du  er  vis."  sagde  Perikles,  „og  kan  be- 
dømme  Statsmændenes  Eærd,  om  den  vil  falde  ud 
til  det  (iode  eller  til  det  Onde." 

..Derfor    skal    jeg    vel    vogte    mig!"    udraabte 
Anaxagoras.    ..Ikke  blot  Digterne  men  ogsaa  Stats- 
mændene   følger  uafvidende    et    Gud  doms  vini 
besatte  af  en  Dæmon,  der  begejstrer  dem  ogn; 

ubevidst  driver  dem   til  det,  som  for  Øjeblikket  er 

mest  nødvendigt  og  nyttigt.  Den  almindelige  Men- 
neskeforstand vil  ofte  dømme  overilet  og  fare  vild. 
naar  det  drejer  sig  om  de  af  Gud  begejstrede 
Statsmænds  Færd.  Jeg  har  nedsænket  mig  i  Na- 
turens Dybder  og  overalt  fundet  A  an  den  herskende 
i  den.  men  Aanden  er  langt  mere  ufejlbar  og  mægtig, 
naar  den  skaber  og  virker,   end  naar  den  dømmer." 

Saaledes  samtalede  de  tvende  Mænd  fortrolig 
i  Perikles's  Værelse.  Men  i  dette  Øjeblik  traadte 
en  Slave  ind.  som  var  sendt  af  Perikles'e  Ægtefælle 
Telesippe. 

Det  var  en  mærkværdig  Efterretning,  som  dette 
Sendebud  fra  Husets  styrende  Herskerinde  bragte. 
Fra  Perikles's  Landejendom  var  om  Morgenen  For- 
valteren kommet  ind  til  Staden  og  havde  medbragt 
en  ung  Vædder,  som  var  kommet  til  Verden  paa 
den  nævnte  Ejendom  og  som  i  Stedet  for  to  Horn 
kun  bar  ét  midt  i  Panden.  Dette  Dyr  havde 
Forvalteren  nu.  ikke  uden  ængstelige  Betænkninger, 
?ist  sin  Herskerinde.  Telesippe,  en  Kvinde  af  et  fromt 
Sindelag,  havde  strax  sendt  Bud  efter  Seeren  Lam- 
pon  for  at  han  øjeblikkelig  kunde  udtyde  Jertegnet. 
Xu  bad  hun  sin  Ægtefælle  om  at  komme  for  at 
betragte  den  sælsomme  Skabning  og  med  hende 
køre  Seerens  Udsagn. 

Perikles  hørte  paa  Slavens  Fortadling  og  sagde 
derpaa  godmodig  til  Vennen: 

..Lad  os  føje  min  Hustru  og  gaa  ud  for  at 
beundre  den  enhornede  Vædder." 

Anaxagoras  rejste  sig  og  fulgte  villig  Perikles. 

De  traadte  ud  i  Husets  Peristyl. 

4* 

Perikles's  Hus  var  tarveligt.  Det  var  hverken 
større  eller  rigere  udsmykket  end  enhver  anden 
velstaaende  atheniensisk  Borgers.  Det  var  tarveligt 
ligesom  Ejerens  Levevis.  I  en  Fristat  maa  den 
indflydelsesrige  Mand  leve  tarvelig,  hvis  han  vil 
værge  sig  imod  sine  Medborgeres  Mistro.  Men 
ogsaa  uden  Beregning  og  Hensigt  vil  en  Mand. 
der  rastløs  helliger  sig  det  Offenlige.  altid  forsømme 
sit  eget  Husvæsen  en  Smule.  Tarvelig  og  prunkløs 
var  ogsaa  Peristylen  i  Perikles's  Hus.  Men  den 
manglede  ikke  den  yndefulde  Hygge,  som  overalt 
var  forbundet  med  denne  ejendommelige  og  mest 
tiltalende  Del  af  Huset,  denne  salagtige,  af  Søjler 
omgivne  lille  Gaard.  Man  befandt  sig  her  i  Husets 
Indre  og  dog  tillige  under  aaben  Himmel.  Fjern 
var  man  dér  fra  al  Larm  fra  Yderverdenen  og  dog 
lige  nær  ved  Himlens  friske  Vindpust,  der  strøg 
ind  fraoven.  lige  nær  ved  Sol,  Maane  og  Stjerner, 
der  uhindret  kastede  deres  Straaleguld  fra  det 
Høje  ned  i  Marmorhallen.  Svalerne  fløj  fortrolig 
kvidrende  ud  og  ind  og  byggede  deres  Reder  paa 
Søjlekapitælerne  og  Gesimserne.  Modsat  Templet 
vendte  Beboelseshuset  sin  Søjleprydelse,  ligesom 
afværgende,  indadtil  for  at  skabe  det  frie  og  dog 
fortrolig-skjulte.  tiltalende  Opholdssted  for  Familien. 
Her  sad  man.  her  spadserede  man.  her  modtog 
man  vel  ogsaa  Besøgende.  Her  indtog  man  tillige 
undertiden  Maaltidet.  Her  bragte  man  ogsaa  de 
huslige  Gudeofre ;  her  stod  Husets  egenlige  Arne. 
Alteret  for  den  arne-beskyttende  Zevs. 

Bag  Søjlegangen,  der  omgav  alle  fire  Sider  af 
Peristylen.  laa  de.  for skjellige  Værelser  i  Perikles's 

Hus.  Dørene  til  disse  mundede  ud  i  Gaarden. 
Smagfulde  Prydelser  smykkede  Dørposterne  og  Ge- 
simserne: selve  Døraabningerne  vare  til  Dels  kun 
malerisk  dækkede  med  farvede  Tæpper.  I  Bag- 
grunden førte  Peristylen  ind  til  Kvindernes  Bolig, 
og  bag  denne  laa  den  lille  vel  passede  Have 

Betraadte  man  fra  Gaden  af  Huset,  saa  førte 
en  Gang.  der  løb  langs  med  Husets  Forside,  lige 
ud  i  Peristylen.  Paa  selve  Indgangssiden  af  det 
firkantede  aabne  Rum  løb  saavel  til  Venstre  som 
til  Højre  de  nævnte  Søjlerækker,  men  paa  den 
Side,  der  laa  lige  overfor  Indgangen,  indhegnede 
et  Par  Søjler  et  mindre  Rnm,  der  strakte  sig 
noget  indad  og  dannede  en  ud  imod  Peristylen 
aaben.  men  paa  de  tre  andre  Sider  af  Vægge  om- 
givet Forsal. 

I  denne  Forsal  stod  Telesippe.  Perikles's  Hustru, 
omgiven  af  nogle  Slaver  og  Slavinder,  og  iblandt 
dem  Forvalteren,  der  var  kommet  ind  fra  Landet, 
med  den  enbornede  unge  Vædder  paa  Armene. 

Telesippe  var  en  velvoxen  Kvinde  med  strenge. 
ikke  uskjønne  men  noget  plumpe  Træk.  Hun  var 
statelig  og  vel  ved  Magt.  men  bendes  Huld  var 
ikke  længer  blomstrende.  Slappe  bang  Kinderne, 
slapt  bang  Brystet,  slapt,  skjødesløst  og  uden  Ynde 
bang  ogsaa  Klædningen  over  bendes  Legeme.  Hendes 
Haar  var  endnu  uordnet,  bagtil  bundet  op  i  en 
stor  Knude.  Hun  var  bleg,  thi  hun  havde  denne 
Morgen  endnu  ikke  sminket  sig.  .  Denne  Kvinde, 
den  store  Perikles"s  Ægtefælle,  havde  tidligere 
varet  gift  med  den  rige  Hipponikos.  Han  lod 
sig  skille  fra  bende.  og  hun  vandt  sig  en  ny  Ægte- 

fælle  i  Perikles.  Den  Gang  saå  hun  endnu  ung- 
dommelig ud;  de  blomstrende  Kinder  forsonede 
med  hendes  kølige,  strenge  Øjne. 

Da  Telesippe  nu  fra  den  ud  imod  Peristylen 
aabne  Forsal  saå  sin  Ægtefælle  nærme  sig  og  ikke 
alene  men  i  Følge  med  Anaxagoras,  gjorde  hun 
Mine  til.  saaledes  som  Skik  og  Brug  bød,  at  trække 
sig  tilhage  for  de  Fremmede  til  Kvindeværelset. 
Perikles  vinkede  ad  hende,  at  hun  skulde  blive. 
Hun  blev  men  uden  mere  at  værdige  den  Vises 
graa  Hoved  et  Blik.  Hun  mente  at  have  Grund 
til  ikke  at  ynde  denne  hendes  Mands  gamle  Ven 
og  Raadgiver. 

Med  et  Udtryk  af  Angst  betragtede  hun  Væd- 
deren. ..Jeg  har  ladet  Seeren  Lampon  kalde." 
sagde  hun;  „jeg  frygtede  et  ondt  Varsel." 

I  dette  Øjeblik  aabnede  Dørvogteren  den  ydre 
Port  og  lukkede  Seeren  ind,  der  strax  gjennem 
den  lange  Gang  nærmede  sig  Peristylen. 

Seeren  Lampon  var  Præst  i  en  lille  Dionysos- 
Helligdom,  der  ikke  kastede  Meget  af  sig.  Han 
havde  derfor,  og  med  Held.  lagt  sig  efter  Spaa- 
domskunsten  og  kunde  glæde  sig  ved  et  betydeligt 
Ry  hos  de  Troende  og  Fromme.  Han  bar,  for 
ogsaa  paa  ydre  Vis  at  angive  sit  Kald.  Præste- 
bindet om  Panden  og  endvidere  den  apolliske 
Lavrbærgren  paa  Hovedet.  løvrigt  Bøgte  ban, 
saaledes  som  Mænd  af  hans  Art  plejede,  ved 
skjødesløs  Klædning,  strittende  Skjæg.  vildt  flag- 
rende Haar,  og  et  sky.  ligesom  adspredt  omstrejfende 
Blik  at  antyde  det  fra  Jorden  bortrykkede  profetiske 
Sind. 


..Dette  vidunderlige  Dyr",  sagde  Telesippe  til 
Lampon,  ..er  født  paa  vor  Landejendom  og  i  Morges 

bragt  ind  til  Staden.  Du  er  en  af  de  Kyndigste 
mellem  Tegnudlæggerne ;  tyd  os  nu  dette  Under, 
om  vi  skal  betragte  det  som  gunstigt  eller  skjæbne- 
svangert?" 

Lampon  befalede  at  lægge  Vædderen  paa  den 
arnebeskyttende  Zevs's  Alter, 

Et  Stykke  Kul  glødede  tilfældigvis  endnu  paa 
Alteret.  Lampon  rev  et  Haar  ud  af  Vædderens 
Pande  og  kastede  det  paa  det  glødende  Kul. 

„Tegnet  er  gunstigt."  sagde  ban.  ..tbi  Haaret 
brændte  uden  stærk  Knitren." 

Derpaa  fæstede  ban  sit  Blik  paa  Perikles  og 
iagttog  lians  Stilling  til  Vædderen.  Perikles  stod 
tilfældigvis  til  Højre  for  Vædderen.  ..Tegnet  er 
gunstigt  for  Perikles."  sagde  Seeren  med  vigtig 
Mine.  stak  i  Følge  sin  Kunsts  Medfør  et  Lavrbær- 
blad  i  Munden  og  tyggede  det  for  ved  Nydelsen 
af  den  til  Spaadomsguden  indviede  Urt  at  hensætte 
sig  i  en  saadan  Tilstand  af  belligt  Raseri,  at  ban 
i  klar  gudbegejstret  Skuen  kunde  tinde  det  rette 
Orakelsvar. 

Seerens  Øjestene  begyndte  at  dreje  sig  rundt 
i  krampagtige  Trækninger.  Pludselig  bøjede  Væd- 
deren sit  Hoved  til  Siden.  Hornet  midt  paa  Panden 
pegede  lige  ben  paa  Perikles.  og  den  lod  tillige 
en  ejendommelig  Lyd  bore. 

„Hil  dig.  Alkmæonide!"  udraabte  Lampon. 
..Hil  dig  du  Søn  af  Xantbippos,  Persernes  Besejrer 
ved  Mykale.  det  ædle  Skud  af  Buzygernes.  de  bel- 
lige Palladiums  vogteres  Stamme  !    Hil  dig.  Sejrberre 

fra  Thrakia,  fra  Fokis,  fra  Evbøa!  Fordum  besad 
Vædderen  Athen  to  Horn:  Oligarkernes  Anfører 
Thukydides,  og  Perikles.  Folkepartiets  Fører.  Men 
fra  nu  af  vil  Vædderen  Athen  kun  have  et  eneste 
Horn  paa  sin  Pande;  tilintetgjort  er  for  bestandig 
Oligarkernes  Parti,  og  Perikles  styrer  alene  med 
Visdom  og  Højsind  Atheniensernes  Skjæbne!" 

Anaxagoras  smilede.  Perikles  tog  Vennen  til 
Side  og  hviskede  sagte  til  ham:  „Manden  er  snu; 
han  gjør  Regning  paa  at  blive  optaget  imellem  de 
Tegnudlæggere,  der  paa  Statens  Vegne  skal  ledsage 
mig  i  det  næste  Felttog." 

..Men  hvad  skal  der  ske  med  Vædderen?" 
spurgte  Telesippe. 

..Denne",  svarede  Lanipon.  ..bør  fedes  saa 
meget  som  muligt  og  dernæst  bringes  Dionysos 
som  Offer.  Thi  for  denne  Gud  egner  Bukkene  sig 
til  Offer,  paa  Grund  af  den  Skade,  de  tilføjer 
Vinstokkene;  egenlig  Gedebukkene  —  men  Buk 
er  Buk.  og  i  Mangel  af  en  Gedebuk  er  ogsaa  en 
Faarebuk,  som  denne  Vædder,   ikke  Guden  imod." 

Saaledes  lod  Seerens  Ord.  Han  modtog  tre 
Oboler  til  Løn  fur  sin  Ulejlighed,  bøjede  Hovedet 
med  de  bølgende  Lokker  og  gik  sin  Vej. 

..Herskerinde  Telesippe."  sagde  AnaxagOfas, 
..hvor  dyrt  betaler  man  dog  ikke  nu  til  Dags  Vis- 
dommen! Tre  Oboler  giver  man  for  Oraklet  fra 
en  Buk.  der  kommer  til  Verden  med  ét  Horn.  for 
at  sige  os,  hvad  allerede  Athens  Ugler  uden  Veder- 
ider om  i  deres  Huller." 

Telesippe    tilkastede  den  Talende  et   af  Vrede 

flammende  Blik.  sum  denne  besvarede  med  den 
Vises  oprømte  Ro. 

Men  Telesippe  fjorde  ogsaa  Mine  til  at  lade 
en  spids  Bemærkning  følge  efter  det  opbragte  Blik. 
Da  lød  en  Banken  paa  den  ydre  Dør.  Dørvogteren 
lukkede  op.  og  ind  sejlede  en  Kvinde,  ledsaget  af 
en  Slavinde,  som  blev  tilbage  ved  Døren.  Denne 
Kvindes  Ansigt  havde  ikke  blot  den  Rødme  men 
ogsaa  de  Rynker,  der  tindes  paa  et  gammelt  Æble. 
der  i  lang  Tid  har  ligget  og  er  skrumpet  sammen. 
Et  let  Dun  af  smaa  mørke  Haar  kastede  en  Skygge 
over  Overlæben. 

..Kipenike.  Kimons  Søster!"  hviskede  Perikles 
Anaxagoras  i  Øret.  ..Lad  os  gaa  op  paa  Agora; 
thi  mod  begge  disse  Kvinder  i  Forening  kan  vi 
ikke  holde  Stand  her  i  Huset." 

Med  disse  Ord  trak  Perikles  Vennen  til  Side 
i  Søjlehallen  og  traadte  med  ham.  efter  at  have 
ladet  Elpenike  komme  forbi,  hurtig  over  Husets 
Dørtærskel  ud  paa  (Jaden. 

Elpenike.  Kimons  Søster,  var  et  kvindeligt 
Væsen  af  en  særegen  Art.  Hun  var  en  Datter  af 
den  navnkundige  Helt  Miltiades.  en  Søster  til  den 
ikke  mindre  berømte  Feltherre  Kimon  og  en  Ven- 
inde af  den  ypperste  af  de  helleniske  Malere  paa 
hin  Tid.  Polygnotos.  Hun  havde  en  Gang  været 
smuk  og  blomstrende,  smuk  nok  endogsaa  til  at 
Ix'^ejstre  den  rintdannede  Kunstner.  Men  hun 
maatte  have  fortørnet  Afrodite,  thi  ved  et  eller 
andet  ondskabsfuldt  Lune  af  Gudinden  var  der 
ikke  i  hendes  Sjæl  nedlagt  nogen  anden  øm  Følelse 
end  Kjærlighed  til  hendes  Broder.    I  hendes  mand- 

haftige  Bryst  fandtes  ingen  Attraa  efter  ægte- 
skabelig Lykke;  hun  ønskede  kim  hele  sit  Liv  at 
maatte  dvæle  i  sin  Broders  Nærhed.  Men  da 
hændte  det.  at  Kimon  ved  sin  Faders,  Miltiades's 
Død  kom  i  en  slem  Forlegenhed.  Miltiades  var 
blevet  anklaget  af  de  utaknemmelige  Atheniensere 
og  idømt  en  Pengebøde  paa  halvtredsindstyve  Ta- 
lenter, og  da  han  kort  efter  døde.  uden  at  have 
betalt  denne  Sum.  saa  gik  Gjælden  paa  de 
halvhundrede  Talenter,  i  Følge  Lovens  strenge 
Bestemmelser,  over  paa  hans  Son  Kimon.  Saa 
længe  Kimon  ikke  udredede  disse  halvtredsindstyve 
Talenter,  var  han  borgerlig  æreløs.  Af  Kjærlighed 
til  sin  Broder  havde  Elpenike  villet  forblive  ugift: 
af  Kjærlighed  til  sin  Broder  giftede  hun  sig  nu. 
For  at  vinde  hendes  Haand  udslettede  en  vis  Kal- 
lias  Kimons  Gjæld.  Denne  Kallias  døde  nogen  Tid 
efter,  og  Elpenike  søgte  paa  Ny  ufortøvet  til  sin 
Broders  Hus. 

Efter  Belejringen  og  Erobringen  af  Øen  Tha- 
sos  bragte  Kimon  Maleren  Polygnotos.  en  indfødt 
Thasier.  med  sig  til  Athen.  Kimon  havde  anerkjendt 
Ynglingens  Begavelse,  tik  ham  kjær  og  ønskede 
at  aabne  hans  Kunst  et  større  og  værdigere  Felt. 
Ved  hans  Mellemkomst  fik  Polygnotos  af  Athenien- 
serne det  Hverv  at  smykke  Thesevs's  Tempel  med 
Malerier;  tillige  malede  han  paa  Agora  i  den  store 
Hal,  der  netop  efter  disse  Billeder  blev  kaldet  den 
.,brogede"  eller  den  ..malede".  Scener  af  Trojas 
Erobring.  Da  Ynglingen  gik  ud  og  ind  i  sin  Yen 
og  Velynder  Kimons  Hus.  brændte  han  snart  af 
Kjærlighed  til  Elpenike.    og   da   de   græske  Heltes 

Domfældelse  af  Ajas  for  hans  Yoldsdaad  imod  Kas- 
Bandra  var  malet  færdig  i  den  nævnte  Hal.  saa  bar 
imellem  de  fangne  trojanske  Kvinder  den  skjønneste 
af  Priamos's  Døtre.  Laodike.  Kimons  Søsters  Ansigts- 
træk. Elpenike  var  ikke  utaknemmelig  for  denne 
Hyldest.  Hun  nægtede  vel  Kunstneren  sit  Hjerte 
og  sin  Haand.  men  hun  skjænkede  ham  sit  Venskab. 
Siden  den  Tid  vare  mange,  mange  Aar  gaaede, 
men  de  Tvendes  Venskabsforbund  varede  endnu 
bestandig  ved.  efter  at  Kimon  var  død  og  Elpenike. 
ligesom  Polygnotos.  var  blevet  gammel. 

Ja.  Elpenike  var  blevet  gammel,  og  tilmed 
uden  at  vide  det. 

Fraregnet  den  særdeles  korte  Tid.  som  hun 
imod  sin  Villie  havde  været  gift.  havde  hun  helliget 
sine  øvrige  Levedage  til  en  søsterlig  Kjærligheds 
ufrugtbare  Sværmeri  og  havde  derfor,  skjønt 
Enke .  dog  i  sit  Væsen  udviklet  det  Forunderlige, 
der  er  ejendommeligt  for  gamle  Jomfruer.  Ingen 
opvoxende  unge  Skud  tjene  saadanne  gammel- 
jomfruagtige Kvinder  til  Grænsestene  for  den  ilende 
Tid.  til  Milepæle  paa  deres  Livsvandring.  og  uden 
at  de  vide  af  det.  nærmer  Alderdommen  sig. 
De  føle  sig  i  deres  Hjerter  evig  unge.  Denne 
Blanding  af  indre  Ungdom  og  ydre  Alder  paa- 
trykker dem  i  Verdens  Øjne  først  svagt,  men 
efterhaanden  stærkere  og  stajrkere  det  Latterliges 
Præg. 

Saaledes  var  ogsaa  Elpenike  blevet  gammel 
og  latterlig  uden  at  mærke  det.  Den  høje  Pris, 
med  hvilken  Kallias  betalte  hendes  Haand.  den 
Hvidest,    som  Maleren  bragte  hende,   osr  Andet  af 

samme  Art  havde  gjort  hende  forfængelig  af  hendes 
Skjønhed.  Hun  vedblev  at  være  forfængelig, 
da  det.  hvoraf  hun  var  forfængelig,  allerede  for 
længe  siden  var  svundet  bort.  Hun  troede,  at  hun 
endnu  bestandig  var.  som  Polygnotos  havde  malet 
hende:  den  skjønneste  af  Priamos's  Døtre.  Thi 
hun  var  ugift,  hun  havde  ingen  Ægtefælle,  der 
sagde  til  hende:  .,Du  er  gammel."  —  Den  blide, 
rolige,  ærekjære  Polygnotos  vilde  ikke  og  kunde  hel- 
ler ikke  sige  hende  det.  Han  var  blevet  Pebersvend 
og  bragte  uforandret  sit  Hjertes  fordums  Udkaarede 
en  gammel  Ungkarls  noget  stive  men  velmente 
Hyldest. 

Hendes  Broder  Kimon  var  nogen  Tid  før  sin 
Død  blevet  jaget  i  Landflygtighed  af  Athenienserne. 
Hans  Tilhængere  bestræbte  sig  for  at  udvirke  Fol- 
kets  Tilladelse  til  hans  Hjemvenden.  Men  de 
frygtede  den  unge  Perikles's  Indflydelse,  hvis  Stjerne 
var  i  Opgang,  og  hvem  hans  ældste  Medbejlers 
vedblivende   Fraværelse   kun   kunde   bringe  Fordel. 

Da  fattede  Elpenike.  æventyrlig  som  hun  altid 
havde  \  æret.  en  dristig  Plan  til  ogsaa  denne  Gang 
at  gribe  afgjørende  ind  i  sin  Broders  Lykke.  Hun 
sminkede  og  salvede  sig.  iførte  sig  en  pragtfuld 
Klædning  og  gik  til  Perikles.  Hun  vidste,  at  den 
store  Statsmand  ikke  var  ufølsom  for  kvindelig 
Ynde.  Hun  vilde  træde  frem  for  ham  i  den  af 
Kunstens  Trylleri  forhøjede  Skikkelse,  der  havde 
henrykket  Kallias  og  begejstret  Polygnotos.  Hun 
gik  til  Perikles  for  at  bevæge  ham  til  i  Folke- 
forsamlingen  at  holde   sin  Tales  olympiske  Torden 

tilbage,  naar  Sagen  om  Kimons  Tilbagekaldelse 
blev  forebragt. 

Da  Perikles  saå  den  besynderlige,  afstikkende 
pyntede,  salvednftende  Kvinde  staa  for  sig  med  en 
Slags  Sejrsvished  i  Ansigtet,  mærkede  han.  at  der 
med  dette  Skridt  var  lagt  an  paa  hans  Hjertes 
Modtagelighed.  Han  vidste,  at  han  stod  r*  Ry  for 
en  saadan  Modtagelighed,  og  han  ærgrede  sig  der- 
over. Det  harmede  ham.  at  et  saadant  Rygte 
vandt  Tiltro  trods  hans  alvorlige,  værdige  Væsen. 
Og  nu  kom  endogsaa  den  gamle  Kipenike  og  dri- 
stede sig  til  at  ville  fange  ham  med  sin  Skjønheds 
kolde  Rester. 

Perikles  var  sagtmodig  af  Naturen.  Men  at 
den  opstadsede  Kvinde  med  Skjæggedunet  over 
Læben  tog  det  for  saa  let  en  Sag  at  bedaare 
Skjønhedsvennen .  det  gjorde  i  Følge  Kronions 
skjulte  Beslutning  denne  milde  og  venlige  Mand 
for  et  Øjeblik  til  Tyran. 

Han  saå  en  Tid  lang  i  Tavshed  paa  Talsmand- 
inden,  mønstrede  hendes  Pynt,  derpaa  hendes 
Ansigt,  og  sagde  tilsidst  meget  rolig: 

..Elpenike.    du  er  blevet  gammel!" 

Han  udtalte  disse  Ord  i  den  blideste  Tone. 
Og  dog  vare  de  onde.  Det  er  den  eneste  Ondskab, 
som  Historien  beretter  om  Olympieren  Perikles. 

En  hemmelig  Gysen  greb  ham  selv.  da  han 
havde  udtalt  det  skjæbnesvangre  Ord.  Han  anede, 
at  det  var  et  af  dem.  hvis  Følger  Klios  Griffel 
skal  optegne.  Fra  Ordet:  ..Elpenike.  du  er  blevet 
gammel;"  kunde  en  Vending  i  Perikles's.  i  Athens. 
i  det  hele  Hellas's  Skjæbne  tage  sin  Begyndelse  — 


6:2 


Borgerkrig,  Perserindfald,  Blod,  Jammer.  Taarer, 
Ulykker  af  enhver  Art,  Hellenerfolkets  Undergang 
kunde  voxe  from  af  dette  Ord.  Thi  hvad  formaar 
«-n  Kvinde  ikke.  til  hvem  man  har  sagt:  Du  er 
gammel?  — 

Og  den  Godmodigste  af  alle  Hellenere  havde 
udtalt  u*e*te  det  bitreste  af  alle  Ord! 

Kipenike  for  sammen,  kastede  et  rasende  Blik 
paa  Perikles  og  gik. 

Men  hvad  hjalp  det  Perikles's  gode  Navn  og 
Rygte,  at  han  saa  lidet  høflig  havde  behandlet  den 
behagesyge  Elpenike?  Ødelagde  den  Godmodige 
ikke  paa  Ny  Alt.  da  han  gyste  over  det  ham  und- 
slupne bitre  Ord.  da  han  angrede  det,  og  da  han 
paa  Pnvx  søgte  at  gjøre  det  godt  igjenV  Thi  da 
Folket  var  forsamlet  og  Andragendet  om  Kimons 
Tilbagekaldelse  var  fremsat,  og  da  Alle  saå  paa 
Perikles  i  Forventning  om.  at  han  heftig  vilde  tale 
derimod,  men  han  tav  og  saå  ud  i  Luften,  som 
om  Sagen  ikke  vedkom  ham.  saa  at  Kimons  Til- 
hængere havde  vundet  Spil.  da  lo  Athenienserne, 
og  den  Ene  hviskede  til  den  Anden  med  listig 
Blinken:  ..Se  en  Gang  til  den  gamle  Kipenike! 
Hun  har  ordenlig  strammet  sig  op  for  ;it  gaa  til 
Perikles,  og  den  Kvindeven  har  virkelig  bidt  paa 
bidt  paa  den  harske  Mading!" 

Stakkels  PerikksJ 

Efter  Kimons  Død  fortørnedes  Elpenike  paa 
\  erdeo,  at  den  saaledes  uden  Kimon  gik  sin  Gang 
videre.  Nu  hadede  hun  Perikles  og  den  nye  Tid 
endnu  mere. 

Hendes    Tale    var    altid    krydret    med    Udtryk 

som:  ..Min  Broder  Kimon  plejede  at  sige",  eller 
..Min  Broder  Kimon  plejede  at  gjøre  dette  eller 
hint",  eller  ..Min  Broder  Kimon  vilde  i  dette  Til- 
fælde have  handlet  saaledes  og  saaledes." 

Havde  allerede  Kimon  været  en  Lakonerven. 
»al  Mand,  som  skjulte  sine  Sympathier  for  Sparta 
saa  lidet,  at  han  gav  en  af  sine  Sønner  Navnet 
Lakedæmonios ,  og  som  i  sit  hele  Væsen  havde 
mere  af  en  spartansk  Hugaf  ved  sig  end  af  en 
musisk  dannet,  tin  og  bevægelig  Athenienser,  saa 
kunde  Ingen  undre  sig  over.  at  hans  mandhaftige 
Søster  overdrev  Lakonervenskabet  til  Vrængbillede. 
Hun  tjente  det  Parti,  der  hadede  ethvert  frit  og 
glad  Opsving  af  den  attiske  Natur,  ved  den  Iver. 
hvormed  hun  vaagede  over  Modstandernes  Familie- 
liv. Hun  var  netop  fortroligst  knyttet  til  de  Kvinder, 
hvis  Mænd  hun  hadede.  Saaledes  ogsaa  til  Tele- 
sippe. Perikles's  Hustru. 

Dog  viste  dette  vandrende  Mindesmærke  for 
den  gode  gamle  Tid,  denne  gammeljomfruagtige 
Veninde  af  den  i  Stilhed  ligeledes  misfornøjede 
Pebersvend  Polygnotos,  ikke  evig  og  altid  sig  som 
et  misfornøjet  og  frastødende  Væsen.  Hun  var 
paa  samme  Tid  ondskabsfuld  og  godlidende,  lumsk 
Og  ærlig,  gravitetisk  og  bevægelig,  latterlig  og 
ærværdig. 

Saaledes  var  altsaa  det  kvindelige  Væsen,  for 
hvem  Perikles  og  hans  Ven.  den  vise  Anaxagoras. 
i  saadan  Hast  greb  Flugten,  da  hun  kom  for  at 
besøge  sin  Veninde  Telesippe. 

Telesippe  hjalp  Kimons  Søster  med  at  vikle 
det  magre  Legeme  ud  af  den  kappeagtige  Himation, 

hvori  Elpenike,  som  en  ærbar  atheniensisk  Kvinde, 
naar  hun  gik  over  Gaden,  ikke  blot  plejede 
at  indhylle  sin  Overkrop  men  ogsaa  Hovedet  lige 
til  Mund  og  Øjne.  Derpaa  satte  Telesippe  en  Stol 
til  Rette,  lagde  en  Pude  derpaa  og  bad  sin  Veninde 
sidde  ned.  Elpenike  var  paaklædt  med  stor  Ren- 
lighed og  en  vis  gammeldags  Omhyggelighed.  Ikke 
mindre  omhyggelig  var  hendes  Haar  ordnet.  Haar- 
pynten  passede  tillige  aldeles  til  hendes  hele  Væsen. 
Fletningerne  vare  paa  Baghovedet  holdte  sammen 
og  hævede  i  Vejret  ved  et  forneden  knyttet  og 
foroven  i  frie  Folder  lagt  Tørklæde,  den  saakaldte 
Sakkos.  medens  Forhovedet  var  prydet  med  Ste- 
fanen.  den  ovenfor  omtalte  Metalplade,  der.  i  \i>><- 
Maader  lignende  et  Diadem,  løb  spidst  sammen 
over  Panden.  Store  runde  Ørenringe  af  gammel- 
dags  Form  dinglede  paa  begge  Sider  af  den 
ærværdige  Elpenikes  Ansigt. 

..Telesippe."  udraabte  Gjæsten.  ..du  er  i  Dag 
blegere  end  sædvanlig.    Hvad  har  det  at  betyde?" 

..Det  maa  være  en  Eftervirkning  af  Angsten.'" 
svarede  Telesippe.  ..Vi  har  i  Dag  allerede  havt 
et  Jertegn  her  i  Huset." 

..Hvad  siger  du?"  udraabte  Elpenike.  ..Er 
der  spildt  Olie  eller  Vin  ved  Ofringen?  Har  Bjæl- 
kerne knaget  uden  Aarsag?  Eller  er  en  fremmed 
sort  Hund  kommet  løbende  til  Huset ?  ■• 

..En  paa  vor  Landejendom  født  Vædder.-  sva- 
rede Telesippe.  ..som  kun  havde  ét  Horn  og  det 
midt  i  Panden,  er  i  Morges  af  Forvalteren  bragt  ind 
til  Staden." 

..En   Vædder  med   ét   Horn?"    udraabte  Elpe- 


nike.  „Ved  Artemis!  Det  undrer  mig  ikke.  om 
åer  sker  Tegn  og  Undere.  Ved  Brilessos  skal 
i  Forgaars  Nat  en  stor  Meteorsten  være  faldet  ned 
fra  Himlen.  Nogle  vil  endogsaa  have  set  en  Komet 
i  Skikkelse  af  en  brændende  Bjælke.  Forskjellige 
Gudebilleder  skal  i  den  sidste  Tid  have  begyndt 
at  svede  eller  bløde.  For  nylig  har  endogsaa  en 
Ravn  sat  sig  paa  det  forgyldte  Pallasbillede  i  Delti 
og  har  med  sit  Næb  hakket  Frugterne  af  den 
Malmpalme,  paa  hvilken  det  staar.  Men  hvad  der 
er  det  Værste  af  Alt  —  tænk  dig  blot :  Evmenide- 
præstinden  i  Orkomenos  skal  have  faaet  et  langt, 
tæt  Skjægl  —  I  har  dog  ladet  kalde  en  Tegn- 
udlægger ?  ■ 

..Lampon!-  sagde  Telesippe. 
..Lampon  er  god!"  svarede  Elpenike  med  et 
bifaldende  Nik.  .:Han  er  den  Bedste  af  dem  Alle.  At 
slagte  et  Dyr  og  spaa  af  Indvoldene,  det  kan  En- 
hver. Men  man  maa  se  og  høre  Lampon .  naar 
han  holder  et  Æg  over  Ilden  og  af  dets  Udsved- 
ninger eller  Bristen  henter  sine  Varsler,  eller  naar 
han  med  Korn,  som  han  lægger  paa  Jorden,  sammen- 
sætter hele  Bogstaver  og  Ord  og  dernæst  slipper 
nogle  Høns  løs  og  giver  Agt  paa.  hvad  de 
pikker  op  og  hvad  ikke.  Ogsaa  af  Haanden 
og  selv  af  det  klare  Vand.  ja  af  Alt.  hvad  man 
vil.  forstaar  han  at  spaa  som  ingen  Anden.  Lam- 
pon er  dygtig  og  paalidelig.  Hvad  Lampon  siger. 
det  kan  du  stole  paa ,  som  om  Præstinden  paa 
Trefoden  i  Delfi  havde  sagt  det.  —  Men  du  for- 
tæller jo  ikke.  hvorledes  han  udtydede  eder  Jær- 
tegnet. •• 

Asj  asia.     I.  5 

•  Han  udlagde  Enhjørningen  med  Hensyn  til 
Perikles's  Herredømme  over  Athen."  svarede  Tele- 
sippe. Elpenike  rynkede  Næsen.  Hun  sagde  Intet 
mere  til  Lampons  Pris. 

„Min  Broder  Kimon",  sagde  hun.  ..gav  saa 
godt  som  Nogen  Agt  paa  ethvert  Tegn  fra  Guderne 
og  lod  en  Gang  tolv  Dage  i  Træk  daglig  en  Vædder 
slagte,  indtil  Indvoldene  var  gunstige.  Da  først 
angreb  han  Fjenden.  Men  han  plejede  altid,  naar 
han  drog  i  Felten,  at  sige  til  den  ham  af  Myndig- 
hederne medgivne  Tegnudlægger:  ..Tegnudlægger, 
gjør  din  Pligt,  men  ingen  Smiger!  Forfalsk  ikke 
Guddomsvinket  for  at  behage  mig!"  De  nuværende 
Statsmænd  derimod,  de  vil  ganske  vist  have  det 
anderledes.  Seerne  véd  godt.  hvem  der  vil  høre 
Sandheden,  og  hvem  ikke.  Men  lad  Folk,  der  lader 
sig  smigre,  kun  rose  sig  af  en  flygtig  Lykke ;  sand 
guddommelig  Velsignelse  bliver  dog  aldrig  dem  til 
Del,  som  ikke  agter  Guderne." 

•Mener  du."  svarede  Telesippe,  »at  Perikles 
viste  sig  særlig  taknemmelig  overfor  Lampon  paa 
Grund  af  hans  Spaadom?  Han  smilede  kun.  Og 
hans  Ven.  den  gamle,  forarmede,  af  Guderne  for- 
ladte Anaxagoras  tillod  sig  endogsaa  spottende 
Bemærkninger." 

.Siden  min  Broder  Kimons  Død",  udraabte 
Elpenike,  .har  vi  faaet  Sofister  i  Landet.  Guds- 
foragtere!" 

., Og  disse  Folk",  sagde  Telesippe,  ..undergraver 
ikke  alene  Gudsfrygten  og  de  gode  Sæder  i  Staten, 
de  ødelægger  ogsaa  Lykken  og  Velsignelsen  i  Hjem- 
met.   Jeg  har  været  den  rige  Hipp  o  nikos's  Hustru,  og 


jeg  havde  før  ham  endogsaa  kunnet  ægte  Arkonten 
Basilevs,  Arkonten  Basilevs,  hvis  Ægtefælle  dog  egen- 
lig beklæder  den  højeste  kvindelige  Værdighed  i  Sta- 
ten, fordi  hun  efter  gammel  Skik  tager  Del  i  sin  Mands 
helligste  ypperstepræstelige  Forretninger.     Men  jeg 
lod  mig  først  vinde  af  den  rige  Hipponikos,  derpaa 
af  Perikles's  værdige  og  tillige  blide,  indsmigrende 
Væsen.      Og  hvad  maa  jeg,    jeg.    der    er   vant  til 
noget  Bedre,  nu  ikke  opleve  heri    I  hvilket  Hus  er 
jeg  ikke    kommet   fra  Hipponikos"s !     Hvor   er    det 
ikke   bestandig   blevet    værre    og  værre!      Perikles 
forsømmer  sig  og  sit  Hus.     Naar  jeg  gaar  til  ham 
for   at  tale   med  ham   om  de  vigtigste  huslige  An- 
liggender,   saa   har  han   ikke  Tid  dertil.      Jeg  tør 
neppe  længer   vove    at   betræde    hans  Værelse    om 
Morgenen.       Han     viser    mig   jo    formelig    Døren! 
..Kjære  Telesipper    siger  han.    .plag  mig  ikke  om 
Morgenen    med    saadanne   Ting.    eller   kom   i   det 
Mindste  ikke   uden  at  have  badet  dig   og  kæmmet 
dit  Haar,    saa   at   du   ikke    paa  samme  Tid  saarer 
baade    Ørene    og    Øjnene."  —  Jeg   har   været  den 
rige  Hipponikos"s  Hustru,    og  han  undte  mig   ikke 
alene    at  leve   i  Pragt   og  Rigdom  men  har  aldrig 
nogensinde    tiltalt    mig    med   saadanne   Ord.      Her 
derimod,   i  Perikles's  Hus.    hvor  i   Stedet   for  hin 
Pragt  og  Overflødighed  kun  Gjerrighed  og  Smaalig- 
hed  omgiver  mig.  her  maa  jeg  aldrig  træde  frem  fol- 
den   strenge    Ægteherre    uden    at   være  badet    og 
salvet  og  bekranset.    Hvor  satte  jeg  mig  ikke  der- 
imod,   da  han  fik  det  Indfald  kort  og  godt  at  for- 
pagte  alle   sine  Ejendomme   bort   og   overgive  alle 
sine  Penge  til  sin  betroede  Slave  Evangelos.     Han 

er  nu  Kasserer  og  Skaffer  her  i  Huset,  og  jeg. 
Husfruen,  er  fordømt  til  at  tage  Pengene  af  Slavens 
Haand.  Véd  du.  af  hvem  Perikles  har  lært  denne 
smukke  Maade  at  holde  Hus  paa.  og  hvem  der 
hermed  har  foregaaet  ham  med  et  lysende  Exempel? 
Ingen  Anden  end  hans  dyre  1) ar e  Anaxagoras.  For- 
inden denne  lumske  Gruhier  og  Dagdriver  brød  op 
fra  sin  Hjemstavn  Klazomenæ  for  at  drage  hid  til 
Athen,  gjorde  hans  Slægtninge  ham  Bebrejdelser 
og  spurgte  ham.  hvorfor  han  ikke  passede  sine  fra 
hans  Fader  arvede  Ejendomme.  Han  svarede :  ..Gjør 
det  selv.  hvis  det  kan  more  jer!-  Og  tilsidst  gik 
han  fra  det  Hele  og  forlod  Alt  som  det  laa  og  stod. 
idet  han  sagde  til  Klazomenierne.  at  de  skulde 
drive  Byens  Geder  ud  paa  hans  Enge  og  Græs- 
gange. —  Af  den  Sort  er  Perikles'^  Venner  og 
Raadgivere." 

Telesippes  Klage  blev  afbrudt  af  en  Slave,  der 
nærmede  sig  for  at  faa  Besked  om  et  husligt 
Anliggende.  Andre  Slaver  og  Slavinder  kom  tilbage 
fra  Torvet  med  indkjøbte  Levnetsmidler  til  det  hus- 
lige Maaltid.  Telesippe  prøvede  Lugten  eller 
Smagen  af  Et  og  Andet,  lod  ogsaa  Elpenike  afgive 
sin  Kjendelse  angaaende  Gjeddens  Friskhed  og  gav 
Kokken  nærmere  Ordrer.  Tillige  uddelte  hun  Hør. 
spundne  Sager,  Linned  og  Lignende  til  enkelte 
Slavinder  og  bestemte,  hvad  der  i  Dagens  Løb 
skulde  spindes,  væves  og  sys  i  Huset. 

Derpaa  vendte  hun  tilbage  til  sin  Veninde.  for 
at  fortsætte  den  afbrudte  Samtale. 

•  Jeg  har  endnu  ikke  omtalt  det  Værste,  sagde 
hun.     .Tidligere  var  dette  en  fattig  men  dog  fredelig 

Husstand.  Det  er  "blevet  anderledes  fra  det  Øjeblik, 
at  Perikles  af  uoverlagt  Godmodighed  har  taget  sin 
Myndling,  den  unge  forældreløse  Alkibiades,  Klinias"s 
Søn.  i  Huset  for  at  lade  ham  opdrage  sammen 
med  sine  egne  Børn.  Jeg  siger  af  Godmodighed, 
men  godmodig  viste  han  sig  rigtignok  derved  kun 
imod  sine  Slægtninge,  hensynsløs  imod  mig  og  sit 
eget  Kjød  og  Blod.  Du  véd.  hvor  artige  begge 
mine  Drenge.  Xanthippos  og  Parolos.  altid  har 
været,  og  i  hvilken  Ave  de  blev  holdte  af  mig. 
Den  hele  Dag  igjennem  sad  de  rolig  i  en  Krog. 
og  Pædagogen  sov  ind  over  dem.  saa  lidet  Bryderi 
gjorde  de  ham.  Perikles  kaldte  dem  bestandig  for 
.. Hældører "  og  dadlede  dem  for  deres  Mangel  paa 
Livlighed.  Men  i  Virkeligheden  var  de  netop  vel- 
opdragne Børn.  saaledes  som  alle  Fædre  maatte 
ønske  sig  dem.  De  havde  lært  at  lystre  paa  det 
mindste  Vink.  De  gjorde  Intet,  uden  det  var 
dem  befalet.  De  sad  eller  gik.  spiste  og  sov. 
naar  man  vilde  have  det.  Naar  man  sagde: 
..Parolos.  sid  ikke  med  Fingeren  i  Munden!"  eller: 
Xanthippos.  pil  dig  ikke  i  Næsen!"  saa  tog  Paro- 
los Fingeren  ud  af  Munden  og  Xanthippos  Haanden 
bort  fra  Næsen.  Og  var  alligevel  en  af  dem 
utaalmodig.  saa  behøvede  man  kun  at  sige :  ..Mormo 
kommer-,  eller  ..Der  er  Kmpusa.  eller  Akko.  eller 
Ulven."  eller  ..Hesten  bider."  saa  blev  de  bange 
og  var  saa  tamme  som  Lam.  Og  nn?  Du  kjender 
ikke  Drengene  igjen.  siden  den  Lømmel  til  Alki- 
biades er  kommet  her  i  Huset.  Med  ham  har 
Skrig  og  Larm  og  al  Slags  Uartighed  holdt  sit 
Indtog    i    Barnekamret.      Det  Første    var.    at    lian 

kastede  Ranglerne  og  Toppene,  som  hidtil  havde 
været  Xanthippos's  og  Parolos's  største  Fryd.  hen 
i  en  Krog  og  forlangte  Kjæpheste  og  smaa  Trille- 
vogne. Perikles  gav  ham.  hvad  han  forlangte,  og 
dermed  for  han  larmende  omkring  i  Peristylen, 
som  om  det  var  paa  Løbebanen  i  Olympia.  Snart 
var  heller  ikke  Kjæphestene  gode  nok  til  ham,  og 
han  spændte  Parolos  og  Xanthippos,  ja  tilsidst 
endogsaa  Pædagogen  for  sin  ..olympiske  Sejrsvogn", 
saaledes  som  han  kaldte  den.  Til  Afvexling  fan- 
gede han  Svaler  i  Peristylen.  stækkede  deres  Vinger, 
eller  lod  dem  flagre  i  lange  Baand. 

.,1  Begyndelsen  var  de  to  Drenge  knn  med  en 
vis  ængstelig  Forbavselse  Tilskuere  ved  deres  nye 
Kammerats  Færd.  Men  lidt  efter  lidt  vænnede  de 
sig  til  Sagen,  kom  nærmere,  naar  han  gjorde  en 
af  sine  slemme  Streger  og  betragtede  ham  med 
Alvor  og  Iver.  Senere  hjalp  de  ham  dermed,  og 
tilsidst  begyndte  de  endogsaa  paa  plump  Abemaner 
at  efterligne  hvad  Vildkatten  gjorde.  Men  den 
medfødte  bedre  Natur  viste  sig  dog  bestandig  hos 
dem.  idet  de  aldrig  af  sig  selv  kom  paa  et  slemt 
Indfald.  De  udførte  kuu  trofast  Alt.  hvad  Alki- 
biades  befalede  dem.  Naar  jeg  nu  begyndte  at 
tale  til  dem  om  Mormo,  Empusa,  Akko,  Ulven  eller 
den  bidske  Hest,  saa  lo  Alkibiades  Da  Xanthip- 
pos og  Parolos  saå.  at  Alkibiades  lo,  og  at  Mormo, 
Empusa.  Ulven  og  Hesten  fandt  sig  deri,  saa  lo 
de  ogsaa.  Saaledes  tabte  jeg  Magten  over  Dren- 
gene. De  adlyder  mig  ikke  længer.  Pædagogen  er 
en  gammel  Mand,  en  i  Husets  Tjeneste  graanet 
Slave,    som  en  Gang  faldt  ned  af  et  Oliventræ  og 

brækkede  Benet,  og  som  derfor  Perikles,  igjen  af 
Godmodighed,  for  at  han  ikke  mere  skulde  have 
noget  anstrengende  Arbejde  at  udføre,  satte  til 
at  have  Opsyn  med  Drengene.  Nu  er  Uden  paa 
Arnen  ikke  længer  sikker  for  de  Slyngler;  de  øde- 
lægger og  brækker  itu,  hvad  der  kan  ødelægges 
og  brækkes  itu;  de  klatrer  op.  hvor  det  blot  er 
muligt  at  klatre  op,  og  falder  ned,  hvor  som  helst 
det  er  muligt  at  falde  ned.  Slavinderne  i  Huset 
bliver  drillede  og  knebne,  Slaverne  spottede  og 
slaaede.  Vil  jeg  saa  blot  en  Gang  for  Alvor  skride 
ind  og  gaar  med  Sandalen  i  Haanden  truende  løs 
paa  Drengene,  saa  kryber  Xanthippos  og  Parolos 
lynsnart  under  Bordene  og  Løjbænkene,  og  Alki- 
biades  svinger  sig  som  et  Egern  op  ad  Peristylens 
Søjler  lige  op  til  Gesimsen.  Og  Perikles?  Klager 
jeg  min  Nød  for  ham,  saa  smiler  han  og  forsvarer 
Ophavsmanden  Alkibiades  overfor  „Hældørerne"'  —  " 

I  dette  Øjeblik  blev  Telesippe  afbrudt  af  den 
lille  Parolos,  der  grædende  kom  løbende. 

De  to  andre  Drenge  fulgte  ham  i  Hælene. 

„Vi  legede  den  rasende  Ajas,'"  sagde  Alki- 
biades, „den  rasende  Ajas.  som  slog  de  mange 
Oxer  ihjel,  da  han  blev  vanvittig,  fordi  han  holdt 
dem  for  Akæer,  og  som  er  vort  Huses  Stamfader, 
efter  hvad  min  Fader  Klinias  sagde.  Jeg  var  Ajas, 
Parolos  og  Xanthippos  forestillede  Oxerne.  Men 
jeg  slog  dem  slet  ikke  videre  haardt.'' 

„Umenneskelige  Dreng!"  bruste  Telesippe  op 
i  Vrede,  vinkede  Parolos  og  Xanthippos  hen  til  sig 
og  kjærtegnede  dem  for  at  trøste  dem. 


Imidlertid  betragtede  Elpenike  ufravendt  den 
lille  Alkibiades. 

..Det  er  dog  en  henrivende  Dreng!"  sagde 
hun.  ..Disse  sorte  funklende  Øjne  —  denne  blæn- 
dende hvide  Pande  —  disse  prægtige,  bølgende 
Lokker  —  " 

„En  uvorn  Slyngel  er  han!"  udraabte  Tele- 
sippe, tirret  ved  de  beundrende  Ord,  som  Veninden 
syntes  hende  at  ødsle  paa  Drengen.  Dernæst 
kaldte  hun  paa  Pædagogen.  Haltende  kom  den 
Gamle  frem.  ..Hvorfor  har  du  taalt,  at  Alkibiades 
mishandlede  de  to  Drenge?"  raabte  Telesippe. 

..Han  var  jo  selv  med  i  Legen,"  faldt  Alki- 
biades hende  i  Talen:  ..han  stod  allerede  opsadlet 
som  trojansk  Hest.  paa  hvilken  jeg  senere  vilde 
drage  ind  i  Ilion." 

Forbavset  saå  Telesippe  paa  Pædagogen. 

..Herskerinde  Telesippe/"  sagde  denne,  ..det 
er  ikke  første  Gang.  at  jeg  har  set  mig  tvunget 
til  at  laaue  Ryg  til  den  lille  vilde  Fyrs  Luner.  I 
Gaar  bed  han  mig  i  Haaaden  som  en  ung  Hund." 

..Fy!  sig  dog  som  en  ung  Løve!"  raabte  den 
lille  Alkibiades  fortrydelig. 

..O  Zevs  og  Apollon!"  udbrød  Elpenike  med 
ivrige  Lader.  Derpaa  trak  hun  Drengen  hen  til 
sig  og  vedblev  kjærtegnende:  ..Du  er  en  modig 
Dreng,  og  havde  du  levet  under  den  store 
Kinion .  min  Broder,  da  havde  du  sikkert  hjulpet 
med  til  at  slaa  Perserne.  Men  den  Gang.  mit 
Barn,  da  var  Drengene  anderledes  end  nu  til  Dags 
De  talte  ikke  med  og  var  hverken  næsvise  eller 
højrøstede.    De  forsmaaede  Salver  og  varme  Bade. 

Ved  Bordet  sad  de  smukt  stille  uden  at  slaa  det 
ene  Ben  over  det  andet  og  uden  selv  at  række 
Hænderne  ud  efter  den  mindste  Smule  Grønt.  I 
Brydeskolen  strakte  de  sømmelig  Benene  lige  ud. 
naar  de  sad  paa  Jorden,  og  rejste  de  sig,  saa  ud- 
viskede de  strax  Sporet  af  deres  ungdommelige 
Legemsdele  i  Sandet.  Om  Morgenen  saå  man  dem 
luftig  paaklædte,  selv  naar  det  stormede  og  støvede. 
vandre  til  Musikmesteren,  og  de  lærte  dér  gamle, 
kjærnefulde  Sager,  som  ..Pallas,  du  Stadbetvinger- 
inde  .  eller  -Den  gode  Vædder  klippet  blev  af 
Simonides,  og  ikke  disse  kvindagtige  Smaasange, 
der  nu  er  i  Mode,  med  Triller  og  Snirkler,  for 
hvilke  saadan  en  bifaldssyg  Slyngel  fortjente  et 
Livfuld  Hug.  Betænk,  du  Ætling  af  Klinias.  snart 
skal  du  ogsaa  med  samt  dine  Kammerater  sendes 
til  Lærernes  Huse:  du  skal  lære  Grammatik  og 
Gymnastik,  lære  at  spille  Cithar  og  blæse  paa 
Fløjte  — "• 

..Nej!"  raabte  den  lille  Alkibiades :  ..jeg  vil 
aldrig  blæse  paa  Fløjte  —  det  gjør  En  hæslig  — 
det  puster  Kinderne  op  —  saaledes!"  Med  disse 
Ord  pustede  han  sine  Kinder  op  saa  stærkt  han 
kunde. 

..O  hvor  forfængelig!"  udraabte  Elpenike  og 
vilde  kysse  Drengen. 

Men  gammeljomlruagtige  Kvinder  gjør  nu  en- 
gang ikke  Lykke  hos  Børn.  For  at  værge  sig  imod 
Kimons  Søsters  Kys.  slap  den  lille  Alkibiades  i 
drengevorn  Overmod  al  Luften  fra  sine  oppustede 
Kinder  lige  ud  i  Ansigtet  paa  hende  og  sprang 
med  spottende  Latter  sin  Vej. 

Elpenike  var  oprørt,  Hun  for  op  fra  sit  Sæde 
for  øjeblikkelig  at  fjerne  sig.  Paa  Ny  samlede 
hun  sin  Himation  op,  kastede  den  ene  Flig  af 
Bredsiden  paa  det  lange  Klædningsstykke  fortil 
over  den  venstre  Skulder  og  holdt  den  med  den 
venstre  Arm  fast  til  Legemet.  Derpaa  trak  hun 
Slaget  saaledes  sammen  over  Ryggen,  at  det  ikke 
blot  tilhyllede  den  højre  Side  af  Legemet  men 
ogsaa  Hovedet  med  Undtagelse  af  Ansigtet.  Til- 
sidst  skjød  hun  det  under  Hagen  igjen  tilbage  over 
den  venstre  Skulder,  saa  at  en  Flig  deraf  hang 
ned  over  Ryggen. 

,Du  ser,"  sagde  Telesippe,  idet  hun  endnu 
holdt  Veninden  tilbage  ved  Haanden.  .du  ser, 
hvilken  Skjæbne  jeg  lider.  Saaledes  lever  jeg  her, 
med  de  slemme  Børn  paa  Halsen,  ved  den  lige- 
gyldige Ægtefælles  Side,  glædeløs,  plaget,  for- 
agtet, jeg.  som  Arkonten  Basilevs  vilde  have  til 
Hustru  —  til  Medhjælperinde  ved  den  atheniensiske 
Gudstjenestes  helligste  Sysler." 

„Min  Broder  Kimon  plejede  at  sige,"  svarede 
Elpenike,  -,nye  Tjider,  onde  Tider!  —  Verden 
gaar  sin  Gang,  og  fremad  higer  Mændenes  Ærgjer- 
righed.  Men  ogsaa  vi  Kvinder  er  med.  Giv 
Agt,  Telesippe,  og  lad  det,  jeg  her  siger,  være  nok 
for  i  Dag :  naar  vi  holder  sammen,  vi  Kvinder,  og 
hænger  os  ved  Hjulene,  saa  vil  man  ikke  saa  snart 
vælte  Verden  aldeles  ud  af  de  gamle  Hjulspor! 

Tredie  Kapitel. 

Bissekræmmeren  fra  Halimos. 

Da  Statsmanden  Perikles  og  hans  Ven.  den 
vise  Anaxagoras,  havde  forladt  den  Førstes  Hus, 
gik  de  ned  ad  den  Gade,  der  fra  Dionysos's  store 
Theater  førte  til  Foden  af  Akropolis's  sydlige  Skraa- 
ning.  og  vendte  sig  derpaa  mod  Nord  for  at  slaa 
ind  paa  den  Gade,  der  løb  imellem  Akropolis's 
vestlige   Skraaning   og   Areopagos-Højen  til  Agora. 

Nu  havde  de  naaet  deres  Maal.  De  stod  paa 
Agora. 

Vidt  og  bredt  strækker  sig  her  i  den  saakaldte 
Kerameikos-Stadsdel  dette  Midtpunkt  for  det  athe- 
niensiske Liv  og  Handel.  Det  ligger  som  skjult 
under  alle  Athens  Højes  Varetægt:  paa  Sydsiden 
har  det  Areopagos's  stejle  Klippe  og  Akropolis: 
paa  Vestsiden  Nymfernes  Høj.  hvortil  imod  Syd 
den  endnu  berømtere  Pnyx-Høj  slutter  sig;  imod 
Nord  ligger  den  lavere  Bakke,  som  bærer  Thesevs 
Templet,  og  imod  Nordvest  hilse  de  navnkundige 
Kolonos-Høje  herover. 

Saaledes  skue  alle  de  sagnrige  og  hellige  athe- 
niensiske Høje  ned  paa  Agora. 

Midt  paa  Pladsen  knejser  Alteret  for  de  tolv 
store  olympiske  Guder.  Her  staa  endvidere  Malm- 
billedstøtterne af  det  attiske  Folks  og  Lands  ti 
mythiske  Stammeheroer.  Under  disse  Billedstøtters 
Øjne  har  enhver  af  de  ni  Arkonter,  disse  Athens 
højeste  Øvrighedspersoner,  faaet  Pladsen  for  sin 
Virksomhed  indenfor  Agoras  Omraade  anvist.    Her 

staar  ogsaa  Flertallet  af  Domstolene;  her  For- 
samlingspladserne for  de  Femhundredes  Raad.  det 
saakaldte  Boule  vterion.  og  den  med  en  Kuppel 
dækkede  Rotunde,   der  kaldes  Tholos. 

Tættere  end  sædvanlig  bølge  Folkehobene  i 
Dag  paa  disse  Forsamlingssteder.  Til  Thokr 
man  Prytanerne.  de  Mænd.  der  tilhøre  den  tor 
Øjeblikket  tjenstgj  ørende  Del  at*  Raadet.  komme 
ilende.  Ogsaa  mange  andre  Øvrighedspersoner 
ses  skride  hen  over  Pladsen.  Man  lægger  kun 
lidet  Mærke  til  dem.  Men  nu  kommer  Perikles, 
Strategen.  Paa  ham  ere  Alles  Øjne  strax  rettede. 
Han  tager  Afsked  med  sin  Ledsager  Anaxagoras 
og  gaar  ind  i  Tholos  til  Prytanerne.  Han  har 
endnu  Noget.  Dagen  vedkommende,  at  tale  med 
disse  Mænd  om.  der  i  Forvejen  raadslaa  om  For- 
handlingerne i  Folkeforsamlingen  og  selv  føre 
Forsædet  i  denne. 

Ogsaa  pragtfulde  Templer  omgive  til  alle  Sider 
Atheniensernes  vidtstrakte  herlige  Agora,  og  den 
ene  af  en  ædel  Kunst  smykkede  Søjlehal  afløser 
den  anden. 

Forfriskende  for  Øjet  virker  i  denne  store 
Kreds  af  solbelyste  Tinder  og  Søjlegange  de  grønne 
Plataner,  der  som  en  værdifuld  Arv  fra  Kimon 
dæmpe  Agoras  sommerlige  Hede  og  kaste  deres 
velgjørende  Skygge   over  den  larmende  Tummel. 

Under  Risfletninger,  der  værne  mod  Re^n  og 
Sol,  udfolder  i  talløse  Boder  det  atheniensisk..  Torv 
sin  brogede,  duftende,  mangeformede  Rigdom. 

Løg  og  Salat,  Kommen  og  Karse.  Thimian  og 
Honning,   Kjød  og  Fisk,   Fjerkræ  og  Vildt  —  for- 

tjener  ogsaa  det  et  Blik.  fordi  det  møder  os  paa 
det  gamle  Athens  Torv?  Hvorfor  ikke?  Hvad  der 
modnes  under  Attikas  Himmel,  er  af  ædel  Byrd, 
og  den  græske  Sol  har  krydret  det  med  tine  Safter. 

Ogsaa  Naboerne  bringe  deres  bedste  Sager 
paa  Torvet  i  Athen.  Disse  tine,  saftige  Grønsager 
har  Megara  sendt.  Disse  Gæs,  disse  udsøgte  Vand- 
høns  og  Strandløbere  komme  fra  det  fede  Bøoter- 
land. 

Men  Torvets  største  Tummel  rører  sig  dog 
herhenne  omkring  Vandets  skjællede  Yngel.  Fra 
den  billige  Saltvandsfisk,  det  Billigste,  som  gives, 
og  som  dog.  dyppet  i  Olie.  viklet  ind  i  krydrede 
Blade  og  stegt  i  varm  Aske.  smager  fortræffelig, 
lige  til  den  berømteste  og  kostbareste  Lækker- 
bidsken af  Arten.  Bøoter-Aalen,  er  her  Alt  stillet 
til  Skue  hvad  der  af  Spiseligt  og  Lækkert  vrimler 
i  de  mangetakkede  græske  Kysters  hundrede  Bugter. 
Disse  Sardeller  fra  den  nære  Faleron-Bugt  ere 
saa  tine.  at  de.  for  at  steges,  saa  at  sige  kun 
behøve  -at  se  Ilden. 

Hvem  der  ikke  har  Lyst  til  at  bære  Maaltidets 
Raastof  hjem,  han  kan  paa  selve  Stedet  stille  sin 
Sult.  At  dømme  efter  Lugten,  er  selv  den  saft- 
fulde Æselssteg  derhenne  ikke  at  foragte :  Sælgeren 
roser  i  det  Mindste  Mørbradsstykket  som  en  Lækker- 
bidsken. Paa  den  anden  Side  opbyder  dog  hans 
Nabo  med  høj  Røst  hele  den  græske  Veltalenhed 
for  at  bevise,  at  hans  Gedekjød  fortjener  Fortrinet, 
og  at  det  er  det  mest  nærende  af  alle  Slags  Kjød. 
en  ren  ..Athletkost  . 

Vil     du    unddrage    dig    Kjød-    og    Blodlugten 


—  som  forøvrigt  dog  selv  de  offerglade  olympiske 
Guder  linde  Velbehag  i  —  og  ønsker  du  at  veder- 
kvæge dig  ved  en  finere  og  mildere  Duft,  saa  begiv 
dig  over  til  det  Sted,  hvorhen  de  skalkagtige  Øje- 
kast fra  en  Kransefletterske  eller  en  rødmusset 
Dreng  vinke  dig.  Athenienseren  elsker  Kranse  i  en 
utrolig  Grad.  De  ledsage  ham  fra  Moderens  Skjød 
til  Graven.  Med  Kranse  smykker  sig  i  Athen  ikke 
alene  Berømmelsen.  Kjærligheden,  Døden,  Glæden 
og  enhver  Art  af  festlig  Jubel:  ikke  alene  Gilde- 
gjæsten  omvinder  sin  Pande,  ja  sit  hele  Legeme 
med  Kranse  under  Symposiet,  ogsaa  Embedsmanden 
sætter  en  Krans  paa  Hovedet,  naar  han  udfører 
sin  Tjeneste,  og  Taleren  gjør  det  Samme,  naar 
han  er  i  Færd  med  paa  Pnyx  at  tale  til  det  for- 
samlede Folk.  Af  Myrter  fletter  Athen  sine  Kranse, 
af  Roser  og  af  Vedbend,  og  selv  Sølvpoppelens 
Løv  iorsmaar  det  ikke ;  Hyacinthen  vinder  det 
gjerne  ind  i  Myrternes  Grønt,  men  højest  synes 
det  dog  at  elske  de  bly  Violer,  thi  dets  Digtere 
kalde  Staden  den  ..violbekransede". 

Men  nu  staa  vi  paa  Pottemager-Torvet,  det 
atheniensiske  Kunsthaandværks  Stolthed.  Fra  æld- 
gamle Tider  bærer  jo  den  hele  Stadsdel  Navn  efter 
Pottemagerne,  og  herfra  sendes  paa  de  søvante 
Skibe  den  gudvelsignede  attiske  Lerjords  Frem- 
bringelser ud  uver  den  hele  Verden.  Athenienseren 
former  sin  Hjemstavns  velsignede  Ler,  saavel  som 
sit  attiske  Marmor,  med  den  line  Kunstsans,  som 
Guderne  med  betænksom  Hu  skjænkede  ham  i 
Tilgift  til  det  fortræffelige  Ler  og  Marmor. 

Se  en  Gang!  fra  den  lille,  flade,  fod-  og  hanke- 

løse  Fiale  indtil  den  kæmpestore  Pithos.  der  rum- 
mer hundrede  Amforer  Vin  og  dog  er  Pottemager- 
arbejde,  har  Alt  sit  rette  Maal  af  ædel  Skjønhed. 
Disse  bugede,  dobbelthankede  Amforer.  disse  Hy- 
drier,  disse  Salveflasker  med  snever  Hals,  af  hvilken 
Vædsken  kun  draabevis  og  med  en  klukkende  Lyd 
flyder  ud,  disse  vældige  Blandiugskummer.  disse 
Øsekar,  disse  paa  hundrede  Maader  formede  Bægere 
—  de  ere  alle  skjønne. 

ikke  et  eneste  Stykke  tindes  derimellem,  som 
er  formløst  og  kun  skal  tjene  til  at  gjøre  Nytte. 
Saavel  det  daglige  Husgeraad  som  Karret,  hvori 
Grækeren  opbevarer  sin  Vin,  sin  Honning,  sin  Olie 
er  skjønt.  Det  mangler  hverken  Formernes  ind- 
tagende Ynde  eller  den  velberegnede  Formaals- 
tj  enlighed. 

Naar  man  vandrer  her,  tror  man  ikke  at  vandre 
paa  et  Torv  og  imellem  Varer.  Thi  det  Skjønne 
tilhører  ikke  alene  den,  der  betaler  det,  men  det 
glæder  Enhver,  der  gaar  forbi,  og  hvor  de  Ting. 
med  hvilke  Mennesket  omgiver  sig,  bære  det  Skjøn- 
hedens  Præg,  der  fylder  Hjertet,  dér  have  Alle- 
Lod  og  Del  i  Alt,  og  dér  virkeliggjøres  i  bedste 
Forstand  Ejendomsfællesskabets  Ideal. 

Vi  maa  vel  ogsaa  gaa  over  Salvetorvet  og 
Beklædningstorvet,  hvor  ved  Siden  af  den  hjemlige 
Dragt  ogsaa  Udlandets  Moder:  megariske  Kapper, 
thessaliske  Hatte,  amyklæisk  og  sikyonisk  Skotøj, 
tinde  Lysthavende  og  Kjøbere.  Og  helst  skulde  vi 
vel  mønstre  Bogrullerne,  som  derhenne  staa  til 
Skue  i  deres  cylinderformede  Hylstre.  Gjerne  gad 
vi   oprulle  det  beskrevne    Papyros's    brede    Blade. 


80 


der  ere  viklede  omkring  runde,  i  begge  Ender  med 
Elfenbens-  eller  Metalknapper  smykkede  Stave,  og 
holdes  sammen  af  røde  eller  gule  Pergamentbaand. 

Men  Sælgernes  Støj,  Torvets  Larm  er  for  stor 
til  at  vi  kunne  fordybe  os  i  Atheniensernes  boglige 
Visdom. 

En  Kulbrænder  fra  Akarnæ  og  en  Bissekræm- 
mer fra  Halimos  kappes  netop  dér  om  at  prise 
deres  Varer  for  de  Forbigaaende.  Til  dem  slutter 
sig  en  Tredie.  der  opfordrer  det  atheniensiske  Folk 
til  at  kjøbe  hans  fortræffelige  Lampevæger  af  Siv- 
marv. Og  snart  lyder  det  fra  alle  Sider:  ..Kjøb 
Olie:-  —  .,Kjøb  Eddike!"  —  „Kjøb  Brænde;-, 
medens  offenlige  Udraabere  forkynde,  at  disse  eller 
hine  Skibe  ere  løbne  ind  i  Havnen,  at  disse  eller 
hine  Varer  ere  udskibede,  eller  bekjendtgjøre  Prisen, 
der  er  udsat  for  at  opdage  Gjerniugsmanden  til 
et  Tyveri,  eller  for  at  bringe  en  bortløbet  Slave 
til  Veje. 

Hvad  man  savner  i  Torvets  Trængsel  er  Kvin- 
derne. Ingen  Athenienser  sender  sin  Hustru  eller 
sin  Datter  til  Torvet.  Han  sender  sine  Slaver, 
eller  han  —  gaar  selv  og  besørger  i  egen  Person 
Indkjøbet  til  Familiens  Maaltid. 

Men  derhenne,  ved  Afrodite  Pandemos's  Tem- 
pel, færdes  dér  ikke  en  Skare  af  ejendommelig 
pyntede  kvindelige  Væsener?  Dog.  de  høre  ikke 
til  Torvets  Kjøbere  men  til  dets  Sælgere.  De  ere 
Sælgere  og  paa  samme  Tid  Varer.  Der  findes 
imellem  dem  Fløjtespillersker  og  Danserinder,  som 
lade  sig  leje  for  at  more  de  glade  (Ijæster  red  de 
Riges  Symposier. 

Ogsaa  Vexelererborde  findes  paa  Agora,  saa 
godt  som  i  Piræevs.  og  Athenienseren  nedlægger 
sine  rede  Penge  bos  disse  Vexelerere  og  Bank- 
holdere, for  efter  sit  Behov  igjen  at  optage  dem  i 
mindre  Summer. 

Athenienseren  har  utallige  Grunde  til  i  det 
Mindste  én  Gang  daglig  at  besøge  Agora,  og  skulde 
han  alligevel  tilfældig  mangle  en  Grund  dertil,  saa 
begiver  han  sig  derhen  uden  Grund.  Han  er  i  det 
Hele  af  selskabelig  Natur.  Det  er  ham  en  Trang 
bestandig  at  omgaas  med  sine  Lige.  Overalt  op- 
slaar  denne  Selskabelighed  og  Lyst  til  Samtale  sin 
Tumleplads:  i  Søjlegangene,  i  Badene,  i  Barber- 
stuerne,  i  Kjøbmandsboderne.  selv  i  Haandværkernes 
Arbejdsrum,  kun  ikke  i  Værtshusene ;  disse  kjender 
Athenienseren  endnu  neppe  eller  overlader  dem  til 
Folkets  laveste  Bærme. 

Hvad  skal  den  store  velbevæbnede  Skare  af 
Mænd.  der  har  lejret  sig  derhenne  midt  paa  den 
næsten  uoverskuelige  Agora?  Det  er  de  tusinde 
skythiske  Bueskytter,  der  som  Lejesvende  efter 
gammel  Skik  holde  Vagt  paa  Torvet,  en  Slags 
Garnison  eller  Politi,  der  hører  ind  under  de 
Femhundredes  Raad.  Disse  Sønner  af  det  fjerne 
Skytherland  more  Athenienserne  kostelig  ved  det 
barbariske  Blandingssprog.  hvormed  de  radbrække 
det  Græske,  samt  ved  —  deres  Strubers  uudslukke- 
lige Tørst. 

De  ere  stumpnæsede  og  have  udtryksløse 
Ansigter,  der  ufordelagtig  stikke  af  imod  de  Ind- 
fødtes prægtig  formede  Hoveder  og  levende  Træk. 
Hine    Udlændinge    ere    plumpe    og    raa    at   se    til; 

disse  Indfødte  derimod  ere  fint  byggede,  og  dog 
er  Alt  Ild  og  Nerve  hos  dem.  Skythernes  Bevæ- 
gelser synes  snart  dovne  og  slæbende,  snart  uskjønt 
overdrevne ;  i  Grækernes  Lader  ligger  noget  ædelt 
Afmaalt.  Selv  hin  Kulbrænder  fra  Akarnæ  holder 
sig  rank.  og  Bissekræmmeren  fra  Halimos.  der  med 
noget  Kridt  har  maattet  hjælpe  sin  fattige  linnede 
Klædning  til  lidt  ny  Glans  i  Anledning  af  Dagens 
Folkeforsamling,  selv  han  ser  med  en  vis  Stolthed 
omkring  sig.  medens  han  udraaber  sine  Varer.  Han 
nigger  i  Hofterne.' idet  han  skrider  hen  over  Torvet, 
men  hans  Overkrop  forbliver  i  værdig  Ro.  I  alle  disse 
Mænds  Øjne  bor  det  til  Ordsprog  blevne  ..attiske 
Blik".  Hvad  betyder  dette  Blik?  Det  er  vanske- 
ligt at  sige.  Det  ..attiske  Blik"  er.  ligesom  Athe- 
nienserens hele  Væsen,  et  Spejl  for  højst  forskjellige. 
elskværdige  og  uelskværdige  Egenskaber.  Til  hver 
en  Tid  er  dette  attiske  Blik  rede  til  at  omsætte 
sig  i  en  attisk  krydret,  bidende  Vittighed.  Athe- 
nienseren synes  alvorlig,  men  af  hans  Alvor  springer 
og  spruder  uventet  et  sarkastisk  Indfald  som  Gnisten 
af  Stenen.  Han  har  medfødt  Vid.  og  han  forstaar 
at  brage  det. 

Gjennem  Vrimlen  paa  Agora  har  i  nogen  Tid 
en  Mand  bevæget  sig.  hvis  Dragt  og  statelige 
Udvortes  forraader  Velhavenhed,  men  som  her 
aabenbart  ser  sig  omkring  med  den  Nysankomnes 
Blikke.  Han  har  nu  og  da  nærmet  sig  de  Hand- 
lendes Boder  og  har  spurgt  om  Prisen  paa  denne 
eller  hin  Vare,  men  bestandig  har  han  syntes  at 
støde  paa  saadanne  Vanskeligheder,  som  mød«'  en 
Fremmed. 

I    dette   øjeblik    skrider   Bissekræmmeren  fra 

Halimos  langsomt  forbi  ham. 

..Jeg  kan  ikke  blive  klog."  siger  den  Fremmede 
til  Bissekræmmeren,  maaske  opmuntret  ved  det 
nysgjerrige  eller  deltagende  Blik.  som  denne  har 
tilkastet  ham;  ..jeg  kan  ikke  blive  klog  paa  disse 
Kjøbmænds  Fordringer.  Jeg  tror.  at  man  vil  trække 
mig  op  — " 

..Er    du    da    en    Fremmed?"     spurgte    Bi 
kræmmeren. 

..Ja  vel!"  svarede  den  Anden.  ..Jeg  er  med 
min  Familie  udvandret  Ira  Sikyon  og  først  ankommet 
hertil  for  nogle  Dage  siden.  Jeg  tænker  at  slaa 
mig  ned  her.  Jeg  vil  i  Fremtiden  hellere  være 
Metøk*)  i  Athen  -end  Borger  i  Sikyon.  hvor  mine 
Fjender  har  handlet  ilde  med  mig." 

Da  Bissekræmmeren  fra  Halimos  hørte,  at 
denne  Mand.  der  tiltalte  ham.  ikke  var  nogen 
atheniensisk  Borger  men  kun  en  Metøk  —  han 
havde  holdt  ham  for  en  Raadsherre  —  rettede 
han  sig  noget  stivere  i  Vejret  og  sagde  derpaa 
med  en  vis  Nedladenhed : 

..Min  Ven."  sagde  han.  „naar  Værdien  af  vore 
Monter  og  Prisen  paa  vore  Varer  er  dig  ubekjendt. 
saa  maa  du  bestræbe  dig  for  at  lære  beg.se  Dele 
at  kjende,  og  helst  saa  vidt  muligt  af  en  ærlig 
Mand."  —  ..Ser  du  her."  vedblev  han.  idet  han 
trak  et  sanske  lille  tyndt  Sølvstykke  frem  og  lagde 
det  i  sin  tiade  Haand.   ..ser  du.   det  er  attisk  Sølv. 


Indvandrede  Hellenere,   der  ikke  havde  atheniensisk 
Borgerret. 

saaledes  som  vi  udgraver  det  derovre  i  Lavrion. 
I  hele  Verden  tinder  du  ikke  saa  fint  og  rent  Sølv 
som  dette.  Men  Mønten  her  er  vort  mindste  Sølv- 
stykke,  en  halv  Obol ;  derfor  kan  du  kjøbe  dig  et 
taaleligt  Stj'kke  Ost,  eller  en  lille  Leverpølse,  eller 
ogsaa  et  saa  stort  Stykke  Kjød,  som  du  med  god 
Appetit  er  i  Stand  til  ene  at  sætte  til  Livs.  Giver 
du  en  hel  Obol.  saa  faar  du  en  fortræffelig  til- 
beredt Kjødret.  Men  for  fire  saadanne  Oboler 
kan  du  bære  en  lækker  Saltvandsfisk  hjem  til  dit 
Hus.  Har  du  sex  Oboler.  saa  er  det  saa  meget 
som  en  Drakme,  og  du  kan  vexle  dem  for  et  større 
Sølvstykke  med  Athenes  Hoved  paa  den  ene  Side 
og  den  med  Lavrbær  omkransede  attiske  Ugle 
paa  den  anden.  For  en  saadan  Drakme  kan  du 
faa  dig  et  Fad  godt  tilberedte  Søpindsvin:  for  to 
Drakmer  en  hel  Skjæppe  Byggryn,  for  tre  en 
Skjæppe  Hvede  eller  en  kopæisk  Aal,  og  for  ti 
saadanne  Drakmer  kan  du  allerede  kjøbe  dig  en 
Kiton.  hvis  den  da  ikke  skal  være  af  den  fineste 
Sort.  Har  du  nu  hundrede  Drakmer,  saa  udgjør 
det  en  Mine.  og  for  halvanden  saadanne  Miner 
kan  du  kjøbe  dig  en  Slave:  for  tre  Miner  en  Hest 
eller  et  ganske  lille  Hus:  men  vil  du  have  et,  der  er 
større  og  bedre,  saa  maa  du  rigtignok  ud  med  en 
tresindstyve  Miner,  og  det  gjør  allerede  en  Ta- 
lent. —  Ser  du.  paa  denne  Maade  kan  du  i  Athen 
kjøbe  dig  mange  Lækkerbidskener  og  Herligheder 
for  en  billig  Penge.  Men  kniber  det  for  dig  med 
Mønten,  saa  maa  du  bære  dig  ad  som  vi  andre 
fattige  Folk:    du   maa    smukt   tage   til   Takke   med 

vore  hjemmebagte  Bygbrød.  og  du  kan  dertil  tygge 
vore  egne  krydrede  Hvidløg  — li 

I  dette  Øjeblik  blev  Taleren  afbrudt  af  en 
mægtig  Røst.  der  lød  ud  over  Torvet.  Det  var 
Herolden,  der  nu  mundtlig  gjentog  den  for  Boule v- 
terion  skriftlig  indbragte,  til  Athenienserne  rettede 
Opfordring  om  at  forsamle  sig  paa  Pnyx,  idet  han 
tilføjede,  at  efter  en  Times  Forløb  fra  nu  af  vilde 
Forsamlingen  blive  aabnet. 

Samtidig  hermed  blev  paa  Pnyx-Højen  en  stor 
Fane  hejst  i  Vejret,  der.  synlig  langt  ud  over 
Staden,  flagrede  i  Luften  til  Tegn  paa  den  fore- 
staaende  Folkeforsamling. 

Overalt  trængte  Folkeskarerne  sig  omkring 
Herolden,  og  en  vis  Uro  greb  om  sig  i  Mængden. 
Allerede  fra  den  tidlige  Morgen  havde  Athenien- 
serne været  paa  Benene,  og  overalt,  hvor  Folk 
plejede  at  samles,  hørte  man  ivrig,  ikke  sjelden 
splidagtig  Samtale.  Heroldens  Raab  fik  nu  den 
politiske  Kampiver  til  at  blusse  op  i  lys  Lue. 

..Atten  hundrede  Talenter  skal  den  Skat  beløbe 
sig  til.  som  er  bragt  herover  med  Statsskibet  fra 
Belos!"  raabte  En  i  en  Gruppe  af  Borgere. 

„Der  er  tre  tusinde  Talenter!"  raabte  en  Anden. 

..Sex  tusinde!"  faldt  en  Tredie  ham  ivrig  i 
Talen.  ..Sex  tusinde,  siger  jeg  jer.  er  kommet 
herover  fra  Delos  —  sex  tusinde  Talenter  i  rede 
Penge." 

„Hejsa!"  raabte  en  Fjerde  med  et  Glædeshop. 
..Hvor  der  er  Penge,  siger  Ordsproget,  der  gaar 
Skibet  og  Vinden  blæser!" 

.,Hvad   de   nye  Bygninger   angaar,"    sagde   en 

Femte  i  Kredsen  betænkelig,  „især  det  nye  Pallas- 
Tempel  paa  Borgen,  saa  har  jeg  Intet  derimod; 
men  (xodtgj  øreisen  til  Dommerne  og  især  Skuespil- 
pengene — " 

..Hvad?  under  du  ikke  Folket  dem?"  lød  det 
vredt  til  Taleren  fra  de  omkringstaaende  fattigere 
Borgere. 

..Jeg  nok!"  vedblev  den  Første.  .,Jeg  mener 
kun.  at  Forslaget  ikke  vil  gaa  igjeimem.  Oligar- 
kerne vil  ikke  stemme  derfor.  Skuespilpenge  til 
Folket  V  det  vil  de  mange  Lakonervenner  ikke 
bevilge.     Nej.  nej!" 

..Jeg  derimod  tror."  sagde  en  Anden.  ..at  Skue- 
spilpengene let  vil  sættes  igjeimem.  thi  Folket  er 
jo  dog  paa  Pnyx  i  Flertal  overfor  Oligarkerne. 
Men  med  Hensyn  til  Bygningerne  og  især  til  det 
nye  Tempel  for  Pallas  Athene  — " 

„Hvad?"  afbrød  Flere  ivrig  Taleren.  ..mener 
du.  at  vi  ikke  skal  bygge?" 

..Det  just  ikke!"  svarede  den  Adspurgte.  ..Jeg 
mener  kun  — " 

„Aa,  vent  blot!"  afbrød  En  ham,  ..lad  os  først 
høre  Perikles!" 

„Ja.  lad  os  først  høre  Perikles!"  gjenlød  det 
i  Kredsen.  Kun  Pølsemageren  Pamfilos  trak  paa 
Næsen  og  sagde: 

..Perikles  og  altid  Perikles!  Skal  vi  da  altid 
hore  paa  ham?" 

•  Hvorfor  ikke?"  fik  han  til  Svar.  ..Perikles 
er  klog  —  Perikles  mener  os  det  godt  —  det  er 
Perikles.  som  vi  Atheniensere  skylder  Fedtøj nene 
i  vor  Suppe  —  Perikles  er  den  Eneste  her  i  Athen, 

om  hvem  hans  Medborgere  ikke  véd  at  sige  noget 
Ondt  — " 

..Hvad  for  noget?"  udraabte  Modparten;  ..ikke 
noget  Ondt?  Siger  ikke  alle  ældre  Folk.  at  han 
i  sine  Træk  har  en  vis  Lighed  med  Pisistratos, 
Tyrannen?" 

..Det  er  sandt. ■■  bemærkede  Pamfilos.  .Des- 
uden har  han.  hvad  ikke  Alle  véd.  et  saakaldet 
Svibelhoved!" 

..Hvad  for  Noget ?  et  Svibelhoved?"  raabte 
Tilhørerne. 

..Ja.  et  Svibelhoved!"  svarede  Pamfilos.  -Hør 
blot."  vedblev  han  hemmelighedsfuldt,  -den  smukke 
og  statelige  Perikles  har  øverst  oppe  paa  Issen  en 
lille  Knold,  saa  at  hans  Hoved  løber  spidst  sammen 
ligesom  et  Svibelløg." 

..Narrestreger!"  raabte  Andre.  „Hvem  har  set 
Perikles's  Svibelhoved  ?" 

„Ingen!"  vedblev  Pamfilos  ivrig.  -Ingen,  natur- 
ligvis. Hvem  skulde  ogsaa  komme  til  at  se  Perikles's 
Svibelhoved?  I  Felten  bærer  Perikles  sin  Strateg- 
hjelm, og  selv  i  Freden  har  I  jo  set  ham  bedække 
Hovedet  med  den  samme  Hjelm,  hvor  som  helst 
det  lader  sig  gjøre.  Og  naar  det  ikke  lader  sig 
gjøre.  nu.  saa  søger  han  at  hjælpe  sig  paa  anden 
Vis.  Paa  Talerstolen  for  Exempel  bærer  han  den 
sædvanlige  Myrtekrans  om  Hovedet:  paa  Gaden 
ser  man  ham  sædvanligvis  med  den  bredskyggede 
Thessalerhat :  og  derfor  er  det  ganske  vist  sandt, 
at  Ingen  rigtig  har  set  Perikles's  Hoved:  men 
netop  fordi  Ingen  har  set  det.  ligger  den  Formod- 
ning nær.    at  hans  Hoved  har  en  Svibelknold ;    thi 


hvis  det  ikke  var  Tilfældet,  hvilken  Grand  skulde 
da  Perikles  have  til  saa  omhyggelig  at  skjule  det?" 

..Rigtigt,  rigtigt!"  sagde  mange  af  Tilhørerne 
med  et  bifaldende  Nik:  .der  er  ingen  Tvivl  om, 
at  Perikles's  Hoved  ender  med  en  Svibelknold. ■■ 

..Hvis  det  er  Tilfældet.-'*  bemærkede  smilende 
en  Mand  af  Oligarkpartiet,  der  befandt  sig  i  Grup- 
pen, med  et  spottende  Sideblik  til  nogle  fattig 
udseende  Mænd  af  Folket,  der  hørte  paa  Samtalen, 
.hvis  Folkets  Ven  Perikles  har  et  Svibelhoved,  saa 
maa  han  vogte  det  for  sine  bedste  Venners  og 
Tilhængeres.  Løgædernes.  Kjærlighed." 

Nogle  lo  ad  Oligarkens  Spøg.  Men  iblandt 
de  Mænd.  hvem  det  spottende  Sideblik  havde 
truffet,  befandt  sig  ogsaa  Bissekræmmeren  fra  Hali- 
mos.  Han  svarede  først  med  et  Lyn  fra  sine  sorte 
Øjne.  knyttede  derpaa  Næven  og  skulde  lige  til  at 
slynge  et  skarpt  Ord  imod  Oligarkerne. 

Men  i  dette  Øjeblik  nærmede  en  Mand  sig, 
der  i  Brystfolderne  paa  sin  Klædning  bar  sit  Torve- 
indkjøb. 

,.Hejda.  Fidippides  !••  raabte  En  ham  i  Møde; 
..har  du  nu  igjen  pruttet  en  halv  Time.  gamle 
Gniepind!     Hvad?" 

»Tænk  jer!"  svarede  Fidippides.  ..for  disse  to 
smaa  Fisk  forlangte  Kjællingen  to  Oboler!" 

..Og  tilsidst  fik  du  dem  — ?a 

..For  én!"  svarede  Fidippides  smiskende,  men 
tilføjede  strax  efter:  -Uden  Tvivl  duer  Varerne 
ikke.  ellers  havde  den  Gamle  ikke  ladet  mig  faa 
dem  saa  billig.     Man  er  altid  den  Bedragne." 

Tilhørerne  lo.    -Fidippides,'-  vedblev  den  Første, 

..du  er  en  Mand.  der  forstaar  at  holde  Hus  med 
dine  Ting.  Hvad  siger  du  til  Perikles's  Ødselhed, 
naar  han  nu  vil  have.  at  vi  skal  anvende  den  hertil 
bragte  Forbundsskat  til  alle  Slags  Lønninger  og 
Skuespilpenge,  samt  til  et  stort,  prægtigt  Tempel 
tor  Pallas  paa  Akropolis?  Har  du  Intet  derimod 
at  indvende.  Fidippides?" 

..Pallas  Athene  bevare  mig  derfor!"  udraabte 
Fidippides.  ..Gid  alle  Gudernes  Velsignelse  komme 
over  vor  store  og  vise  Perikles's  Hoved!  Ikke  det 
Mindste  har  jeg  at  indvende:  tværtimod,  jeg  siger: 
vi  maa  bygge:  vi  maa  have  det  prægtige  Tempel 
for  Athene  paa  Borgbjerget,  om  det  saa  skulde 
opsluge  alle  Forbundsp engene  — •• 

..Hvad?  du  er  karrig  i  dit  eget  Hus.  du  flæk- 
ker den  Kommen,  du  selv  skal  bruge,  og  med  de 
offenlige  Penge  er  du  saa  gavmild?"   spurgte  Nogle. 

..Ja.  ser  I."  svarede  Fidippides.  ..hjemme,  dér 
lønner  det  ikke  Møjen  at  være  gavmild  og  indrette 
sig  ødselt.  Naar  er  vel  en  af  os  hjemme?  Naar 
tillader  Forretningerne  den  atheniensiske  Borger 
at  være  hjemme?  Nu  maa  han  gaa  paa  Torvet, 
nu  i  Folkeforsamlingen,  nu  i  Stammeslægtskabs- 
forsamlingen .  nu  i  Broderskabsforsamlingen.  nu  i 
Landskabsforsamlingen.  nu  til  den  og  saa  til  den 
Rettergang,  nu  i  det  ene  eller  det  andet  Møde, 
nu  ned  til  Piræevs.  nu  ud  paa  Landet,  for  at  se 
til  sine  Marker  og  sine  Faar  —  naar  altsaa.  spørger 
jeg,  er  den  atheniensiske  Borger  hjemme?  Den 
atheniensiske  Borger  tilhører  Offenligheden  og  Often- 
ligheden  ham:  derfor  er  det  bestandig  mit  Valg- 
sprog: tarvelig  ved  den  huslige  Arne,  men  højmodig 

og  gavmild  mod  det  Offenlige.  det  Almene !  Hvad 
jeg  smykker  mit  eget  Hus  med.  det  glæder  mig 
kun  en  kort  Stund,  og  maaske  allerede  min  Søn 
og  Arving  forøder  det.  Men  hvad  jeg  hjælper 
med  til  at  bygge  deroppe  paa  Akropolis,  det  bliver 
staaende.  og  det  skjænker  jeg  i  Arv  til  mine 
seneste  Efterkommere!" 

..Fidippides  har  Ret."  sagde  Mandene,  idet 
de  saå    paa  hinanden    og  nikkede  med  Hovederne. 

Men  Manden  af  Oligarkpartiet,  der  forhen 
havde  tilladt  sig  den  folkefiendtlige  Spøg.  tog  nu 
paa  Ny  til  Orde:  ..Alt  med  Maade!"  sagde  han. 
,.Man  skal  saa  medHaanden  og  ikke  med  Sækken. 
Holder  vi  ikke  Maade.  saa  gaar  det  Heles  Vel  til 
Grunde  og  den  atheniensiske  Magts  og  Storheds 
stolte  Bygning  falder  ynkelig  sammen!" 

..Gid  den  maatte  falde  i  Hovedet  paa  dig!" 
raabte  den  endnu  vrede  Bissekræmmer  fra  Halimos. 
idet  han  knyttede  Næven  imod  Oligarken. 

De  Omkringstaaende  lo.  Men  Fidippides  be- 
gyndte paa  Ny:  „Se  blot  en  Gang  paa  de  rigeste 
Mænd  i  Athen.  De  véd  meget  godt.  hvormed  de 
kan  skafte  sig  den  største  Berømmelse ;  ikke  ved 
at  opføre  storartede  Boliger  for  sig  selv.  men  ved 
at  udruste  Skibe  for  Staten  og  paa  egen  Bekost- 
ning indøve  Kor  til  de  offenlige  Skuespil,  med 
meget  Andet  af  samme  Art.  hvortil  Loven  vel 
forpligter  dem.  men  hvori  de  dog  udvikler  en  ros- 
værdig indbyrdes  Væddekamp  om  at  yde  mer  end 
det  Forlangte.  Gives  der  Noget,  hvorpaa  de  hellere 
anvender  deres  Rigdomme   end  paa  Sligt,    omend- 

skjønt  de  derved  kun  forøger  det  Offenliges  Glans 
men  næsten  styrter  sig  selv  i  Fattigdom  V" 

..I  Virkeligheden",  faldt  Oligarken  ham  her  i 
Talen.  ..handler  de  Rige  saaledes.  Men  desværre  er 
man  nu  kommet  saa  vidt.  at  man  ved  disse  Ydelser 
mere  ser  paa  den  ydre  Glans  og  Stads  end  paa  det 
Dygtige  og  i  Sandhed  Nyttige.  Trierarkerne  gaar 
ofte  ombord  uden  at  forsyne  sig  for  deres  Mand- 
skab med  Andet  end  Mel.  Løg  og  Ost.  Men  de. 
der  paa  egen  Bekostning  overtager  at  udstyre  og 
indøve  et  tragisk  Kor.  fodrer  disse  Korsangere, 
for  at  uddanne  og  bevare  deres  Stemme,  en  rum 
Tid  med  alle  mulige  søde  Ting  og  Lækkerier,  og 
maa  alligevel,  hvis  deres  Kor  staar  tilbage  for  et 
andet  i  Væddekampen.  oven  i  Kjøbet  lade  sig  udle 
og  forhaane.  Disse  Sædvaner  vil  gjøre  os  blød- 
agtige. Gid  vi  dog  en  Smule  mere  vilde  give  Agt 
paa  de  mandige  Lakedæmonieres  Exempel  — " 

..En  Lakonerven!"  raabte  spottende  Xo.de  i 
Kredsen. 

..Ja.  en  Lakonerven!"  sagde  Oligarken.  ..Jeg 
gjentager  det.  vi  maa  efterligne  Spartanernes  Exem- 
pel. ellers  vil  vor  Herlighed  ikke  vare  længe,  i 
Særdeleshed  naar  vi  bliver  ved  med  mere  og  mere 
at  lade  Statens  Tømmer  glide  over  i  Hænderne 
paa  den  ubemidlede,  sultne  og  bestikkelige  Klasse — :' 

Bissekræmmeren  fra  Halimos.  der  i  Frastand 
hørte  til.  knyttede  ved  disse  Oligarkens  Ord  paa 
Ny  Næven.  Med  Møje  beroligede  en  af  han* 
Kammerater  ham. 

..Jeg  havde  forleden  Nat  en  underlig  Drøm." 
begyndte  nu  En  i  Mændenes  Kreds.    ..og  gad  nok 

vide.  hvad  den  mulig  kan  betyde.  Jeg  saå  først 
et  tæt  Mørke  udbredt  rundt  omkring.  Derpaa  saå 
jeg  en  Mand  komme  —  han  bar  Perikles's  Træk  — 
og  plante  en  Fakkel,  der  bestandig  blev  større  og 
større .  indtil  den  tilsidst  lyste  som  en  brændende 
varm  Sol  fra  Himlen.  Da  skinnede  Alt  rundt  om- 
kring i  det  klareste  Dagslys.  Men  den  kæmpestore 
Solfakkel  begyndte  nu  med  sine  varme  Straaler 
paa  Ny  at  trække  Dunster  fra  Jorden  op  til  sig  — 
disse  blev  bestandig  tættere  og  mørkere  og  sam- 
lede sig  til  truende  Skyer,  og  tilsidst  forsvandt 
Fakkelen  aldeles  bag  dem.  og  det  var  lige  saa 
mørkt  som  før.  Det  var  et  sælsomt  Kredsløb  af 
Lys  og  Mørke.  Mon  denne  Drøm  ikke  varsler  en 
Ulykke?" 

..Ikke  alle  Drømme  sendes  af  Guderne,"  sva- 
rede en  af  Tilhørerne. 

..Du  tager  fejl!"  sagde  Oligarken.  -Drømme 
er  altid  betydningsfulde.  Jeg  selv  er  en  Gang 
blevet  frelst  ved  en  advarende  Drøm,  da  jeg  havde 
til  Hensigt  at  gaa  ombord  i  et  Skib .  der  senere 
med  Mand  og  Mus  gik  til  Grunde  i  Bølgerne. 
Guderne  vilde  ikke.  at  jeg  skulde  omkomme  paa 
saadan  Vis  —  ■• 

..De  vilde  maaske.  at  du  skulde  hænges!" 
raabte  Bissekræmmeren  fra  Halimos,  som  ikke 
mere  mægtede  at  tæmme  sin  længe  tilbageholdte 
Vrede. 

Med  et  mørkt  Blik  betragtede  Oligarken  den 
Mand.  der  havde  talt  saaledes.  Han  saå  ud.  som 
om  han  vilde  drage  den  dristige  Spotter  til  Regn- 
skab. 

Men  da  han  saå  sig  om  i  Kredsen,  mødte  han 
kun  saadanne  Miner,  der  smilede  bifaldende  til 
Spotteren,  og  da  denne  tilmed  nærmede  sig  saa 
kamplysten,  som  om  han  vilde  gaa  løs  paa  Livet 
af  ham.  saa  foretrak  han  at  forsvinde  i  Trængselen 
af  Folkegruppen,  der  nu  satte  sig  i  Bevægelse  for 
at  slaa  ind  paa  Vejen  til  Pnyx-Højen.  thi  Tiden 
til  Forsamlingen  var  kommet. 

Ogsaa  Bissekræmmeren  fra  Halimos  fulgte  med. 
endnu  bestandig  optændt  af  Vrede  mod  Oligarken. 
Sikyonieren  var  i  hans  Nærhed.  -Har  du  hørt." 
sagde  han.  idet  han  paa  Ny  sluttede  sig  til  ham. 
..hvad  en  Skurk  af  Oligark  endnu  bestandig  tillader 
sig  i  Athen V  At  foragte  det  menige  Folk!  At  for- 
agte en  af  os.  fordi  man  er  fattig  —  som  om  man 
derfor  ikke  lige  saa  godt  var  atheniensisk  Borger! 
Det  er  sandt,  jeg  er  Bissekræmmer,  og  min  Kone 
har.  tvunget  af  Nøden,  et  Par  Gange  maattet 
lade  sig  fæste  bort  som  Amme.  Men  Loven  for- 
byder udtrykkelig  at  gjøre  en  atheniensisk  Borger 
Bebrejdelser,  fordi  han  af  Fattigdom  driver  en 
lovlig  Næringsvej.  Og,  ved  Pallas.  jeg  er  athe- 
niensisk Borger  saa  godt  som  Nogen,  selv  om  jeg 
ikke  bor  i  Tripodgaden  men  i  en  lille  Forstad 
dernede  ved  Faleron- Bugten.  Naa,  jeg  tænker, 
det  er  bedre,  med  Byldten  paa  Ryggen  at  søge 
sit  Udkomme  end  at  leve  paa  deres  Maade.  som 
heller  vil  sulte  end  arbejde,  men  ikke  holder  det 
under  deres  Værdighed  som  Snyltegjæster  at  slikke 
andre  Folks  Tallerkener  rene.  eller  gaar  omkring 
og  lurer  paa.  om  et  eller  andet  Menneske  med 
eller   mod   sin  Villie    skulde    støde    an    imod  en  at 

Athens  utallige  Love ,  for  derpaa  at  anklage  ham 
og  stikke  sin  bestemte  Andel  af  den  Synderen 
idømte  Pengebøde  til  sig.  Hvis  de  holder  det  for 
en  Ære  at  leve  som  Parasiter  eller  Sykofanter, 
saa  velbekomme!  Men  jeg  holder  mig  for  bedre 
end  de.  og  den.  der  vil  spotte  mig.  skal  tage  sig 
i  Agt.  Her  staar  jeg  og  frygter  Ingen,  jeg,  Bisse- 
kræmmeren fra  Halimos.  Jeg  gjør  min  Borgerpligt 
Baa  godt  som  Nogen;  jeg  putter  noget  Brød  og 
nogle  Løg  i  min  Ransel  og  er  saa  glad  og  munter 
den  hele  Dag  til  Fædrelandets  Tjeneste  paa  Pnyx! 
Jeg  takker  Guderne  for.  at  de  lod  mig  fødes  som 
Atheniensere  og  naar  jeg  saaledes  i  den  tidlige 
Morgenstund  vandrer  fra  Halimos  ind  imod  Staden 
og  ser  Akropolis  i  Morgensolens  Glans  lyse  mig  i 
Møde.  mens  den  kæmpestore  Forkæmperinde  Athene 
synes  at  vinke  ad  mig  og  sige:  .Ogsaa  du  er  en 
af  mine  Sønner!"  saa  banker  mit  Hjerte,  og  i 
Stilhed  takker  jeg  den  gamle  Helt  Thesevs.  fordi 
han  i  svundne  Tider  forenede  alle  os  Børn  af  det 
attiske  Land.  lige  meget  om  vi  bor  i  Byen  eller  i 
Omegnen,  til  én  Stat.  Thi  det  maa  I  andre  Hel- 
lenere dog  indrømme :  ligesom  Stæder  adskiller  sig 
fra  Landsbyer,  saaledes  adskiller  sig  igjen  vort 
Athen  fra  alle  øvrige  helleniske  Stæder.  Vi  Athe- 
niensere er  nu  en  Gang  Avtokthoner  og  anerkjendte 
som  det  reneste  og  mest  ublandede  Hellenerblod. 
Men  du  begriber  ogsaa.  at  det  ikke  er  nogen  ringe 
Ting  som  Borger  at  hjælpe  med  til  at  regere  og 
styre  en  Stat  som  denne.  Jeg  har  i  de  sidste  Dage 
ordenlig  brudt  mit  Hoved  med.  hvor  meget  man 
kunde  gaa  ind  paa  af  Strategen  Perikles's  Forslag. 

Perikles  er  klog.  meget  klog,  og  jeg  er  fuldstændig 
enig  med  ham  angaaende  Forbundskassens  Over- 
flytning fra  Delos  til  Athen,  saavel  som  med  den 
tolkelige  Anvendelse  af  Pengene  og  den  nye  Tempel- 
bygning for  Pallas  Athene  paa  Borgen.  Men  vi 
Borgere  kan  dog  paa  den  anden  Side  heller  ikke 
saaledes  uden  videre  bevilge  Alt.  som  om  det  fulgte 
af  sig  selv  —  vi  maa  dog  lade  ham  mærke,  at  det 
er  os,  der  er  Herrer,  at  det  er  os.  Folket,  der 
skal  afgjøre  Sagerne,  og  at  vi  har  Folke  herre- 
do  mm  et  her  i  Athen." 

Saaledes  talede  Bissekræmmeren  fra  Halimos 
med  Eftertryk,  som  atheniensisk  Borger,,  til  den 
nye  Metøk  fra  Sikyon.  Derpaa  traadte  han  ind  i 
sin  Ven.  Skjæggeskraberen  Sporgilos's  Bod  og  lod 
sig  af  ham  rage  Kinder  og  Hage  glatte,  at  han 
kunde  fremtræde  værdig  imellem  de  andre  Borgere 
i  Folkeforsamlingen:  tillige  overgav  han  Sporgilos 
sin  Krambyldt  til  Opbevaring,  indtil  han  vendte 
tilbage  Ira  Folkeforsamlingen. 

Imidlertid  havde  en  Afdeling  af  de  skythiske 
Bueskytter  under  Anførsel  af  en  saakaldet  Lexiark 
spændt  et  Tov  saaledes  omkring  hele  Agora,  at 
kun  den  Vej  blev  fri.  der  førte  op  til  Pnyx-Højen 
—  en  gammel  Skik.  hvis  Maal  og  Med  kun  var  at 
minde  Athenienserne,  der  gjerne  sladrende  tøvede 
paa  Torvet,  om  hvilken  Vej  de  skulde  slaa  ind 
paa.  Og  da  Tovet  var  bestrøget  med  Mønje  for 
at  smitte  rødt  af  paa  dem.  der  vilde  springe  over 
det.  saa  løb  Rømningsmændene  Fare  for  at  udsætte 
sig  for  den  spottelystne  Mængdes  Latter. 

Bissekræmmeren  tog  med  Skaren  af  de  øvrige 

Borgere  Vejen  mod  Pnyx.  Metøken  blev  ved  hans 
Side.  begj ærlig  efter  endnu  at  erfare  Meget  af 
ham.  Indtil  Skrankerne  af  Folkeforsamlingspladsen 
havde  han  jo  Lov  at  ledsage  ham. 

Pnyx-Højen  er  den  midterste  af  de  tre  Høje. 
der  paa  Stadens  Vestside  strække  sig  hid  fra  Syd. 
Mod  Nordvest  skiller  en  Kløft  den  fra  den  saakaldte 
Nymfehøj ;  mod  Syd  en  endnu  dybere  Sænkning, 
gjennem  hvilken  der  løber  en  i  Klippen  hugget 
Kjørevej,  fra  Museion-Højen,  den  anseligste  og 
stejleste  i  den  hele  Højdegruppe.  Mod  Nord  og  i 
modsat  Retning  sænker  Højen  sig  temmelig  jevnt 
ned  imod  Sletten,  men  paa  den  østlige  Skraaning. 
over  ad  Akropolis  til.  understøtter  en  stejl  Mur- 
terrasse i  Form  af  en  Cirkelbue  den  Jordopfyldning. 
der  udvider  Højens  OverHade  og  raader  Bod  paa 
dens  Ujevnheder.  Klippetrapper  og  flere  ved  Kunst 
anlagte  Veje  føre  op  til  denne  dels  naturlige,  dels 
af  Menneskehaand  udvidede  og  jevnede  Højdefiade. 
der  i  den  graa  Oldtid  bar  den  øverste  Guds  Klippe- 
alter. 

Bissekræmmeren  fra  Halimos  og  hans  sikvo- 
niske  Ledsager  have  naaet  op  paa  Højen.  Skran- 
kerne vare  aabnede,  men  ved  Indgangen  stod 
Lexiarkerne.  sex  i  Tallet.  Embedsmænd,  i  hvis 
Hænder  Fortegnelsen  over  de  atheniensiske  Borgere 
var  nedlagt,  og  som  her  ved  Skrankerne  sørgede 
for.  at  ingen  Uvedkommende  sneg  sig  ind  i  Bor- 
gernes Forsamling.     Tredive  Hjælpere  stod  dem  bi. 

Folket  strømmede  ind  paa  den  vidtstrakte, 
indhegnede  Plads,  over  hvilken  kun  den  blaa  Him- 
mel hvælvede  sig.    Men  Bissekræmmeren  holdt  dog 

endnu  en  Stund  Metøken.  der  maatte  blive  tilbage 
udenfor  Skrankerne,  med  Selskab.  Sikyonieren 
kastede  nysgjerrige  Blikke  over  Indhegningen  ind 
paa  Pladsen,  der  nu  fyldtes  af  det  tilstrømmende 
atheniensiske  Folks  tætte  Masser.  Han  saå .  hvor- 
ledes Højdetladen  endte  med  en  Klippevæg,  hvorfra 
en  høj.  tærningeagtig  Sten  sprang  frem.  Denne 
firkantet  tilhuggede  Sten  var  Talerstolen,  hvorfra 
man  talte  til  Folket.  Paa  begge  Sider  førte  en 
smal  Trappe  op  til  den.  I  gamle  Tider  havde 
denne  Plads  været  en  Helligdom,  og  denne  Sten- 
tærning  den  højeste  Zevs's  Alter.  Lige  overfur 
Talerstolen  fandtes  flere  Rækker  Stenbænke .  paa 
hvilke  en  Del  af  de  Forsamlede  kunde  tage  Plads. 

Efter  at  den  Fremmede  havde  betragtet  dis>e 
Ting.  vendte  han  sig  om  og  lod  sine  Blikke  fra 
Toppen  af  den  anselige  Høj  svæve  ind  imod  Staden. 
Han  saå  for  sig  hele  Atheniensernes  Stad.  lejret 
rundt  omkring  AkropohYs  hellige  Bjerg,  der  i  ringe 
Afstand  ragede  op  lige  overfor  Pnyx.  Glimmer- 
aarerne  i  dets  ovenpaa  hinanden  taarnede  Klippe- 
masser funklede  i  Solen.  Til  Venstre  for  Akropoli^- 
Bjerget  hævede  sig  en  langt  mindre,  men  enestaaende. 
stejl  og  af  vilde  Kløfter  gjennemfuret  Klippeblok. 
Det  var  Ares-Højen.  Areopagos's  hellige  Sæde  og 
tillige  omsust  af  den  derpaa  staaende  Evmenide- 
helligdoms  Skygger. 

Tættere  og  tættere  blev  Folketrængselen  om- 
kring Lexiarkerne  ved  Indgangen.  Tydelig  viste 
sig  ogsaa  her.  som  paa  Agora.  Atheniensernes 
Væsen.  Hvert  Øjeblik  lød  Lexiarkernes  Tilraab: 
„Fremad.  Evbulides!  snak  ikke  saa  længe  her  foran 
i;t.    r.  7 

Skranken!"  —  ..Rolig.  Karondos!  stands  ikke 
saaledes  midt  i  Trængselen!  Gjør  Plads  for  de 
Bagvedstaaende!" 

Bissekræmmeren  fra  Halimos  klemte  sig  til 
Siden,  for  ubemærket  af  de  strenge  Embedsmænd 
at  vise  sin  videbegj  ærlige  sikyoniske  Ledsager 
saadanne  enkelte  Skikkelser  i  den  tilstrømmende 
Trængsel,  som  kunde  give  ham  Anledning  til  en 
eller  anden  Bemærkning. 

..Ser  du",  sagde  han.  ..de  To  derhenne  med 
det  lange  strittende  Skjæg,  de  blege,  mørke  An- 
sigter, de  korte  og  grove  Kapper  og  de  tykke  Stokke 
i  Haanden?  Deres  Øren  er  trykkede  fladt  ind 
mod  Hovedet,  som  om  de  daglig  slog  løs  paa  hin- 
anden med  Næveremmenes  Blyknuder.  De  vil  se 
ud  som  Athleter.  der  i  det  Mindste  én  Gang  alle- 
rede har  sejret  i  Olympia.  Det  er  saadanne  Folk. 
som  vi  plejer  at  kalde  for  Lakonister.  Du  forstaar 
nok.  Folk.  som  sværmer  for  Sparta,  og  helst  vilde 
have  Alting  her,  som  dér  — ,k 

Paa  Ny  stødte  Bissekræmmeren  til  sin  Led- 
sager: ..Han  derhenne  er  Fidias  —  Fidias.  Billed- 
huggeren, som  har  lavet  den  store  Forkæmperinde 
Athene  paa  Borgen  —  Skaren,  som  omgiver  ham, 
er  hans  Venner,  hans  Disciple  og  Hjælpere  —  de 
stemmer  alle  for  Perikles!" 

Nu  kom  Prytanerne  i  sluttet  Tog.  Bissekræm- 
meren viste  dem  til  sin  Ledsager.  Men  strax  efter 
stødte  han  endnu  heftigere  til  denne:  ..Se  dér  — 
Perikles!     Strategen  Perikles!" 

..Og  hans  Ledsagere?"  spurgte  Sikyonieren. — 
.,Det  er  ogsaa  Strateger!"  svarede  Bissekræmmeren. 


99 


..Hvad  hedder  de?"  spurgte  hin  videre. 

„Det  maa  Guderne  vide!"  svarede  Kræmmeren. 
„Der  er,  tror  jeg,  ti  Strateger  i  Athen,  men  vi 
kjender  kun  Perikles." 

.,Og  de  ærværdige  Mænd,  der  nærmer  sig  dér 
med  saa  anstandsfulde  Skridt?"  vedblev  Sikyonieren 
at  spørge. 

„Det  er  de  niArkonter  !'*  sagde  Bissekræmmeren. 

„Er  det  ikke  dem."  spurgte  Sikyonieren.  „som 
hos  jer  nyder  den  højeste  Anseelse  af  alle  Øvrigheds- 
personer?" 

„Anseelse  nok,"  svarede  Bissekræmmeren.  ..men 
vi  sætter  dog  i  Grunden  større  Pris  paa  Strategerne." 

„Hvorfor?"  spurgte  den  Anden. 

„Fordi  vi  dertil  vælger  vore  b  e  d s t  e  H o  v e  d e r. " 
svarede  Kræmmeren  med  en  listig  Mine.  „Hvad  Ar- 
konterne  angaar.  tager  vi  Hensyn  til  Alder,  pletfrit 
Rygte  og  ærværdigt  Udseende.  Stor  Ære  nyder 
en  saadan  Arkont.  meget  stor  Ære.  det  kan  ikke 
nægtes;  hans  Person  anses  næsten  for  hellig.  Men 
derfor  gaar  det  ham  ogsaa  daarlig,  naar  hans 
Embedstid  er  udløbet,  og  vi  ikke  er  helt  tilfredse 
med  ham.  Vi  dømmer  ham  til  —  ja  gjæt  en  Gang 
hvortil?  Til  i  Delfi  at  oprejse  en  Billedstøtte  af 
purt  Guld  i  Legemsstørrelse  — " 

„En  Billedstøtte  af  purt  Guld  i  Legemsstør- 
relse!" udraabte  Sikyonieren  forbavset.  „Men  det 
er  jo  Ingen  i  Stand  til  at  betale  — u 

..Det  er  netop  Knuden!"  vedblev  Bissekræmme- 
ren. „Enhver,  der  ikke  kan  betale  sin  Gjæid  til 
Staten,  er  efter  vor  Lov  borgerlig  æreløs.  En 
saadan  Arkont   bliver   altsaa   for  Resten   af  sit  Liv 

æreløs.  Og  med  Rette.  Har  han  tidligere  nydt 
den  største  Ære,  saa  skal  han  nu  ogsaa  prøve  den 
største  Skjændsel." 

..Men  hvem  er  den  lamme,  pjaltede  Krøbling 
med  Tiggerposen  om  Skuldrene,  som  med  forstyr- 
rede Lader  trænger  sig  frem  ved  Indgangen  til 
Folkeforsamlingen  ?" 

„Mener  da  Tiggeren  med  det  ondskabsfulde, 
fortrukne  Ansigt ?"  spurgte  Bissekræmmeren.  ..Et- 
hvert Barn  i  Staden  kj ender  ham.  Som  Slave  er 
han  en  Gang  i  en  Proces  imod  hans  Herre  blevet, 
lagt  paa  Pinebænken  og  har  siden  den  Tid  været 
Krøbling.  Han  har  ogsaa  halvvejs  mistet  sin  For- 
stand og  er  nu,  mens  han  driver  omkring  som  Tigger, 
grebet  af  den  Galskab  at  ville  trænge  sig  ind  overalt, 
hvor  atheniensiske  Borgere  samler  sig,  det  være 
nu  paa  Torvet  eller  paa  Pnyx.  Bestandig  bliver 
han  jaget  bort  af  Lexiarkerne:  saa  svarer  han 
med  Skjældsord  og  forhaaner  hele  det  athenien- 
siske Folk.  hvorfor  man  ofte  slaar  ham  eller  end- 
ogsaa  kaster  med  Stene  efter  ham.  hvis  ikke  den 
unge  Stenhugger  Sokrates  trækker  ham  til  Side, 
thi  han  forbarmer  sig  gjerne  over  den  gale  Menon 
—  saaledes  kalder  man  Tiggeren  —  og  du  kan 
ogsaa  derhenne  se  Stenhuggeren  i  hans  Nærhed." 
I  dette  Øjeblik  faldt  Fanen,  der  fra  Pnyx's 
Top  havde  kaldt  Athenienserne  til  den  forestaaende 
Folkeforsamling.  Hermed  var  Tegnet  til  Forhand- 
lingernes Begyndelse  givet.  Nu  skyndte  ogsaa 
Kræmmeren  fra  Halimos  sig  med  at  betræde  den  ind- 
hegnede Plads  og  tog  med  en  Blanding  af  Stolthed  og 
Medlidenhed  Afsked   fra    Sikyonieren.    der   maatte 

blive  tilbage  udenfor  Skrankerne.  Som  Kvidder 
fra  en  fuld  Fuglerede  lød  Stemmerne  mellem  hin- 
anden, idet  Athens  Mænd  trængte  ind  paa  den 
vidtstrakte  Plads. 

Nu  paabød  en  Herold  Stilhed.  Hans  klang- 
fulde Raab  lød  langt  ud  over  Højen    Det  blev  stille. 

Sikyonieren  var  blevet  staaende  paa  det  samme 
Sted.  hvor  han  havde  samtalet  med  Kræmmeren 
fra  Halimos,  og  fulgte,  saa  godt  som  det  i  denne 
Afstand  var  muligt,  Begivenhedernes  Gang  inde  paa 
den  vidtstrakte,  af  Mennesker  tæt  opfyldte  For- 
samlingsplads. Klippen  skraanede  her  en  Smule, 
saa  at  han  kunde   se  ud   over  Mængdens  Hoveder. 

Han  saa,  hvorledes  man  nu,  efter  at  fuld- 
stændig Stilhed  var  bragt  til  Veje.  bar  en  som 
Renselsesoffer  slagtet  Gris  bag  efter  en  Præst  og 
med  dens  Blod  saavel  besprængte  Pladsen  som 
Bænkene.  Han  saå  derpaa.  at  en  klar  Ild  blev 
antændt  og  at  det  egenlige  Røgoffer  blev  bragt. 
Paa  Ny  hørte  han  Heroldens  Stemme,  der  højtidelig 
anraabte  Guderne.  Han  saå.  hvorledes  en  af  Pry- 
tanerne  rejste  sig,  hvorledes  Athenienserne  lyttede 
til  Oplæsningen  af  en  Skriftrulle,  der  uden  Tvivl 
indeholdt  de  af  Strategen  Perikles  til  Folket  stil- 
lede Forslag  samt  Raadets  foreløbige  Betænkning; 
hvorledes  derpaa  Herolden  rejste  sig  igjen,  for  at 
spørge,  hvem  der  ønskede  at  tage  Ordet  i  denne 
Sag:  han  saå,  hvorledes  Talerne  nu  besteg  Stenen. 
hvorledes  de  efter  gammel  Skik  satte  Myrtekransen 
paa  deres  Hoved,  hvorledes  de  talte  til  Folket: 
han  >aå,  hvorledes  Folket  gav  Bifalds-  eller  Mis- 
hagsytringer til  Kj  ende,  hvorledes  det  snart  lyttede 

aandeløst.  snart  bruste  urolig  op,  først  sagte 
som  en  Kornmark,  der  kruses  af  en  svag  Vind. 
men  derpaa  med  vild  Heftighed,  larmende,  skri- 
gende, som  en  af  Stormen  rystet  Bj  ergskov.  saa  at 
Herolden  paa  den  øverste  Prytans  Vink  maatte 
paabyde  Stilhed;  han  saå,  hvorledes  de  modstri- 
dende Meninger  i  Folkemasserne  undertiden  truede 
med  at  udarte  til  Haandmænge.  hvorledes  her  en 
Mand  af  Folket  knyttede  Næven  imod  en  Oligark, 
dér  en  Lakonerven  løftede  sin  Knortestok  med 
høje  Forbandelser  imod  Folkevennerne;  han  saå 
den  store  Masse  af  Folket  som  én  Mand  give  sit 
jublende  Bifald  til  Kjende,  medens  Oligarkerne 
knurrende  og  med  vrede  Miner  tav;  derpaa  saå 
han  paa  Ny  disse  lægge  deres  Tilfredshed  for  Dagen 
ved  Miner.  Lader  og  Tilraab.  medens  Folket  lar- 
mende gav  deres  Utaalmodighed  Luft. 

Saaledes  forløb  under  bevæget  Omvexling  af 
Meninger  og  Stemninger  nogle  Timer. 

Nu  saå  Sikyonieren  Strategen  Perikles.  der 
allerede  tidligere  men  kun  med  faa  Ord  havde 
talt  til.  Folket,  paa  Ny  bestige  Talerstolen.  Atter 
herskede  der  fuldstændig  Stilhed  i  Atheniensernes 
Skarer.  Rolig  og  værdig  ragede  Olympierens  Skik- 
kelse op  imellem  Folket.  Han  gjorde  ingen  heftige 
Bevægelser.  Hans  Haand  skjulte  sig  rolig  i  Klæd- 
ningens Brystfolder.  Men  hans  Stemme  lød  med 
en  indtrængende  og  vidunderlig  Klang  hen  over 
de  Lyttendes  Hoveder.  Sikyonieren  hørte  Klangen 
af  denne  Stemme,  og  uden  at  opfatte  selve  Ordene 
lyttede  han  som  grebet  af  en  Trolddom  til  disse 
Toner,     der    vare    indsmigrende    som    den    mildt 

susende  Vestenvind  og  dog  paa  samme  Tid  fulde 
al  Kraft  som  Lyden  af  den  gjennem  Luften  sagte 
rullende  Torden. 

Pludselig  saa  Sikyonieren  Perikles  drage  sin 
højre  Haand  frem  fra  Brystet,  hvor  den  hidtil 
havde  været  skjult,  og  strække  den  lige  ud  for  sig, 
idet  han  pegede  over  paa  det  nærliggende,  lige 
overfor  knejsende  Akropolis-Bjerg. 

Ved  denne  Bevægelse  af  Perikles  vendte  alle 
de  tusinde  Atheniensere  Hovederne,  og  alle  saå, 
idet  de  fulgte  den  Retning,  som  Talerens  udstrakte 
Haand  angav  dem.  over  imod  Akropolis's  i  Dagens 
fulde  Lys  straalende  hellige  Høj.  Sikyonieren 
fulgte  Exemplet.  Det  var.  som  om  den  hellige 
Høj  lyste  klarere  og  klarere,  som  om  et  nyt.  anelses- 
fuldt Skjær  omgav  den.  Men  den  anelsesfulde 
Glans,  som  Akropolis  udstraalede.  syntes  at  gj en- 
spejle  sig  i  Atheniensernes  Øjne.  der  ufravendt 
stirrede  derover.  Det  var.  som  om  de  dér  ved 
Lyden  af  Perikles's  Ord  for  deres  aandelige  Øjne 
saå  Noget  stige  frem.  der  endnu  ikke  var  synligt 
for  deres  legemlige  Blik.  Det  syntes,  som  om 
Bjerget  vilde  smykke  sig  med  en  Tryllekrone.  der 
skulde  overleve  mangfoldige  Herskerkroner  og  se 
talrige  Menneskeslægter  drage  forhi  sig,  for  i  sin 
rene.  rolige  Glans  at  vedblive  at  lyse  til  Dagenes  Ende. 

Den  lyttende  Sikyonier  fulgte  spændt  Olym- 
pieren  Perikles  og  hørte  hans  Tales  Torden  tabe 
sig:  han  saå.  hvorledes  Taleren  tog  Kransen  af 
Hovedet,  hvorledes  han  under  det  atheniensiske 
Folks  Jubel  steg  ned  af  Talerstolen,  hvorledes  den 
øverste  Prytan   opfordrede  Folket   til  at  afstemme. 

hvorledes  dette  ved  at  række  Hænderne  i  Vejret 
efterkom  Opfordringen,  hvorledes  Udfaldet  blev 
bekj  endt  gjort,  og  hvorledes  tilsidst  Herolden  paa 
Prytanens  Vink  hævede  Forsamlingen. 

Mængden  strømmede  ud  igjennem  de  aabnede 
Skranker.  I  urolige  Bølger  væltede  Strømmen  ned 
ad  Pnyx's  Skraaning.  Spørgende  traadte  Sikyo- 
nieren  sin  Ven  fra  Halimos  i  Møde.  da  han  paa 
Ny  tik  Øje  paa  ham. 

..Hvorledes  løb  det  af.  min  Ven?" 
..Vi  har  bevilget  Alt!"  raabte  Manden  fra 
Halimos  med  straalende  Øjne.  ..Vi  har  forst  over- 
stemt Oligarkerne  og  Lakonervennerne ."  vedblev 
han.  ..og  bevilget  Krigersolden.  Dommerlønnin- 
gerne og  Skuespilpengene.  Tænk  dig  det  fattige 
Folks  Jubel  da  vi  til  Trods  for  Oligarkerne  bevil- 
gede os  selv  alle  disse  smukke  Ting.  Og  hvad  det 
nye  prægtige  Pallas-Tempel  paa  Borgen  angaar, 
med  Alt  hvad  dertil  hører:  Baghuset  for  den  offen- 
lige  Skat,  den  store  Billedstøtte  af  Pallas.  Forhallen 
med  de  tre  Rækker  Søjlegange,  gjennem  hvilke 
Panathenæernes  Festtog  for  Fremtiden  skal  drage 
op  til  Akropolis.  og  hvortil  Planen  ligeledes  er 
udkastet  af  Fidias.  saa  gives  der  ikke  nogen  athe- 
niensisk Borger  af  alle  dem.  der  nu  har  staaet 
indenfor  Skrankerne,  som  ikke  vilde  give  Halvdelen 
af  Alt.  hvad  han  kalder  sit,  hvis  Pragttemplet 
allerede  nu  stod  fuldendt  derovre,  saaledes  som 
Perikles  skildrede  os  det  og  formelig  viste  os  det 
med  sin  Haand.  Kun  et  Par  af  dem  med  de  lange 
Skjæ£  og  de  tykke  Lakonerstokke  —  du  saa  dem 
jo?  —  gjorde  Indvendinger:  der  var  allerede  bygget 

saa  Meget;  den  nye  Brydeskole  og  Odeon  var  alle- 
rede paabegyndt:  man  kunde  godt  vente  med  det 
store  Marmortempel  paa  Borgen;  Opførelsen  vilde 
Bluge  uhyre  Summer.  Men  saa  kom  Perikles. 
„Hvis  I  Atheniensere",  sagde  han.  ..ikke  ønsker 
det  herlige  Værk  efter  Fidias's  og  Iktinos's  Plan 
udført  paa  offenlig  Bekostning,  saa  har  allerede 
Hippias  og  Hipponikos.  Dionysodoros  og  Pyrilampes 
saa  vel  som  mange  andre  af  Athens  rigeste  Mænd  gjort 
det  Løfte  at  bestride  Opførelsen  ved  egne  Midler, 
og  disse  Mænd  og  ikke  det  atheniensiske  Folk  vil 
da  vinde  Berømmelsen  for  evige  Tider!"  Det 
var  tilstrækkeligt.  Du  kan  tænke  dig.  hvor- 
ledes vi  med  høje  Raab  skyndte  os  at  strække 
Hænderne  i  Vejret  og  bevilge  Alt,  hvad  Perikles 
og  Fidias  ønskede.  Og  tænk  dig,  netop  som  vi 
allerivrigst  har  bevilget  Alt.  træder  Fidias  paa 
Perikles's  Vink  frem.  for  nærmere  at  udvikle  Om- 
kostningerne ved  det  hele  Foretagende  for  os.  og 
siger:  ..Udført  i  Elfenben  og  Guld  vil  min  Pallas 
Athene  koste  saa  og  saa  meget;  i  Marmor  eller 
Malm  derimod  kun  saa  og  saa  meget."  —  Da  lød 
det  fra  alle  Kanter:  ..I  Guld  og  Elfenben!  Spar 
ikke  paa  Noget,  Fidias,  og  skrid  strax  til  Arbejdet !" 

Saaledes  fortalte  den  atheniensiske  Mand  af 
Folket  med  ivrige  Lader  til  den  nye  Metøk  fra 
Sikyon. 

Hele  Athen  befandt  sig  i  en  urolig  Bevægelse, 
der  spredtes  til  alle  Sider  af  de  fra  Pnyx  ned- 
strømmende Borgere. 

Stolt  som  en  Konge,  drømmende  om  Skuespil- 
penge,   offenlige  Lege,   pragtfulde  Templer,   Skat- 

kamre,  Guld-  og  Elfenbensbilleder,  og  glædende  sig 
over  alt  dette ,  som  om  det  allerede  stod  færdigt 
og  tjente  hans  eget  Hus  til  Smykke,  skred  Bisse- 
kræmmeren fra  Halimos  igjennem  den  sydlige  Port 
ud  imod  sit  Hjem.  Han  fortalte  Alle.  som  han 
mødte,  om  Forhandlingerne  paa  Pnyx  og  hilste, 
efter  at  have  naaet  sin  Landsby,  endogsaa  sin 
brune  Hustru,  der  med  Barnet  paa  Armen  kom 
ham  i  Møde  paa  Husets  Dørtærskel,  højtidelig  med 
de  Ord:  „Vi  har  bevilget  Alt!" 


Fjerde  Kapitel. 

Pans  Grotte. 


Høj  og  vid,  uden  en  eneste  Sky.  hvælvede 
Fredens  Himmel  sig  over  Atheniensernes  Stad. 
Dens  Ry  voxede  Dag  for  Dag,  og  ingen  Medbejler 
syntes  længer  at  ville  gjøre  den  Magten  stridig. 
Drevne  fremad  af  en  stærk  indre  Trang  og  med 
en  Iver.  som  om  de  frygtede  for  at  forsømme  det 
rette  Øjeblik,  tog  Athens  Mænd  fat  paa  Udførelsen 
af  Perikles's  og  Fidias's  Planer.  Fra  alle  Egne  af 
Grækenland  vare  dygtige  og  flittige  Disciple  strøm- 
mede hid  til  Fidias.  Der  var  Brug  for  mange 
Billedhuggere  til  at  smykke  Akropolis's  Bygninger 
med  Mejselens  Værker.  Til  Pallas-Templets  Gavl 
gjaldt  det  om  at  fuldende  et  ikke  ringe  Tal  af 
Gudekolosser,    til    Metoperne    og    Friserne    lange 

Rækker  af  betydningsfulde  Billeder.  Desuden  kap- 
pedes de  rige  Atheniensere  om  hos  Billedhuggerne  at 
bestille  Offergaver,  som  de.  samtidig  med  at  det 
store  nye  Tempel  blev  aabnet,  agtede  at  opstille 
paa  Akropolis.  Og  Kunstnerne  selv  kappedes  ind- 
byrdes for  til  det  samme  Tidspunkt  og  i  det  samme 
Øjemed  at  bringe  det  Skjønneste  og  det  Bedste, 
de  formaaede.  Talløse  Murere  og  Tømmerfolk 
vare  sysselsatte  ved  Opførelsen  af  den  store  Bryde- 
skole  og  Odeon,  og  endnu  flere  med  Arbejderne 
paa  Akropolis.  I  Stenbruddene  ved  Pentelikon 
vaagnede  nu  et  dobbelt  virksomt  Liv.  Uophørlig 
drog  de  med  Muldyr  og  Oxer  forspændte  Lastvogne 
derfra  ind  imod  Staden.  Akropolis's  Klippe skraaning 
gjenlød  bestandig  af  Lastdyrdrivernes  Raab.  thi 
det  kostede  stor  Møje  at  bringe  de  vældige  Marmor- 
blokke op  paa  Toppen  af  Bjerget.  Men  det  var 
ikke  nok  med  Marmoret  fra  Pentelikon:  flittigere 
end  nogensinde  gravede  nu  Athenienserne  efter 
deres  ædle  Metal  i  Lavrion  og  efter  deres  for- 
træffelige Ler  i  den  hjemlige  Jord.  Og  hvad  de 
ikke  allerede  havde,  det  bragte  Kjøbmændene  hid 
til  dem  over  Havet,  saasom  Cypresse-  og  Ibentræ, 
forskjellige  Metaller  og  Farvestoffer,  samt  Elfen- 
benet fra  det  fjerne  Østerland.  Stenene  og  Bjæl- 
kerne skulde  tilhugges.  Malmet  skulde  smeltes. 
Elfenbenet  gaa  gjennem  de  Mænds  Hænder,  der 
forstod  at  gjøre  det  skikket  til  kunstnerisk  Brug, 
ja  endogsaa  at  gjøre  det  bøjeligt;  Guld-  og  Sølv- 
arbejderne havde  Hænderne  fulde  med  at  forfærdige 
alle  Slags  Tempelprydelser  og  Offergaver;  Reb- 
slagerne skulde  levere  Murerne  og  Tømrerne  saavel 


108 


som  Førerne  for  Lastvognene  Tove  af  usædvanlig 
Styrke.  Vejanlæggerne  skulde  udbedre  Vejene  for 
den  uhyre  Transport,  og  saaledes  var  der  Virk- 
somhed overalt,  og  Alt  blev  trukket  med  ind  i 
Travlhedens  sydende  Malmstrøm.  Til  det  groveste 
legemlige  Arbejde  ved  Opførelsen  af  Bygningerne 
hyredes  ogsaa  udenlandske  Haandlangere.  Fremfor 
alle  Andre  viste  her  den  tavse  og  alvorlige,  ud- 
holdende og  taalmodige  Ægypter  sig  brugbar.  Som 
om  det  gjaldt  hans  Hjemstavns  Pyramider,  blev 
han  som  Daglejer  i  det  fremmede  Land  ikke  træt 
af  med  Lastdyrets  rolige  Udholdenhed  at  taarne 
Kvadersten  oven  paa  Kvadersten.  Hele  Athen  var 
paa  dette    Tidspunkt  ét  stort  Kunst  uerværksted. 

Men  som  den  egenlige  Arne.  paa  hvilken  den 
Guderne  velbehagelige .  nye  Virksomheds  Offer- 
flamme  blussede  højest  i  Vejret,  knejsede  dog 
Akropolis's  luftige  Tinde,  en  gammel  Helligdom  og 
paa  samme  Tid  Atheniensernes  faste  Borg.  om 
hvis  Fod  lidt  efter  lidt  Nybyggernes  Huse  havde 
sluttet  sig  sammen  til  en  Stad.  Til  ..Fæstning" 
blev  denne  Højde  kun  ved  sine  naturlige  Klipper 
og  de  mægtige  Mure.  der  beskyttede  dens  nordlige 
og  sydlige  Side. 

Endna  er  det  ikke  noget  for  Øjet  glædeligt 
Skue.  der  i  denne  Stund  møder  os  deroppe.  Øde 
og  uordenlig  synes  den  rummelige  Højderlade. 
Ældgammelt  Grus  ligger  endnu  rundt  omkring 
imellem  Ruiner  af  ødelagte  Værker  og  venter  paa 
ny  Anvendelse.  Hen  imod  den  sydlige  Skraaning 
er  Jorden  til  Dels  gravet  ud,  og  op  af  Fordybnin- 
gen   ser    man    allerede    en    vældig    Grundmur    af 

Kvaderstene,  for  største  Delen  opført  paa  Lev- 
ningerne af  en  ældre  Mur.  hæve  sig  i  Højde  med 
Klippefladen  og  paa  sine  Steder  over  denne.  Den 
øvrige  Flade  er  næsten  overalt  skjult  af  Marmor- 
blokke, der  netop  blive  tilhuggede.  Dynger  af 
Jord.  Grus  og  Sand  ligge  ophobede  allevegne,  og 
Værksteder  af  forskjellig  Art  danne  Baggrunden 
for  Byggepladsen.  Overalt  høres  Hammerslag. 
Hvinen  af  Tove  og  den  dumpe,  drønende  Lyd  af 
væltede  Stene  og  Bjælker,  blandet  med  Raab  fra 
Opsynsmændene,  der  lede  og  fremskynde  den 
arbejdende  Hær. 

Men  midt  i  denne  nye  Uro  og  Travlhed  paa 
Akropolis  staar  endnu  et  dybt  rodfæstet,  ærværdigt 
Mindesmærke  fra  gammel  Tid.  omtrent  som  et 
graat.  halvt  forfaldent  Taarn  ved  Strandbredden, 
imod  hvilket  de  stormende  Bølger  skylle  op.  be- 
gj ærlige  efter  med  deres  Brændinger  at  undergrave, 
vælte  og  rive  det  bort  med  sig.  Her  havde  Athe- 
niensernes ældste  religiøse  Kultus  fundet  Sted. 
Dette  hemmelighedsfulde,  mørke  Tempel  tilhørte 
Erekthevs  med  Slangeunderkroppen,  den  attiske 
Stammeheros.  og  her  i  disse  Rum  dyrkedes  tillige 
Havguden  Poseidon.  Kekropsdatteren  Pandrosos  og 
Athene  Polias.  Halvt  ødelagt  i  Perserkrigen,  var 
Teinplet  kun  foreløbig  og  til  Nød  istandsat  paa  Ny. 

Vidunderlig  lød  Sagnene  om  Erekthevs  fra  det 
attiske  Lands  og  Folks  fjerneste  Tider.  I  en  om- 
hyggelig tillukket  Kasse  havde  Pallas  Athene  over- 
givet det  nyfødte  slangefodede  Barn  af  uvis  Herkomst 
til  den  paa  Akropolis  herskende  Kong  Kekrops's 
Døtre    med    en    alvorlig    Advarsel    imod    at    aabne 

Kassen.  Men  Kekropsdøtrene  —  de  hed  Pandrosos, 
Aglavros  og  Herse  —  aabnede  alligevel,  drevne  af 
Nysgjerrighed,  Kassen  og  fandt  den  lille  Dreng, 
aldeles  omviklet  af  et  skrækindjagende  Slangeuhyre. 
Vanvittige  af  Forfærdelse  over  dette  Syn,  styrtede 
Jomfruerne  sig  ud  over  Akropolis's  Klippevægge. 
Men  Slangebarnet  Erekthevs  voxede  op  under  Kong 
Kekrops's  Varetægt  og  blev  Atheniensernes  mægtige 
Hersker.  Templet  gj  emmer  hans  dødelige  Lev- 
ninger, og  endnu  bestandig  gj  ælder  Halvgudens 
vel  vedligeholdte  Grav  for  et  sikkert  Værn  og 
Landeværge.  Men  den  gamle  Stammehelts  Sjæl 
lever  i  Følge  det  atheniensiske  Folks  Tro  endnu  i 
en  Slange,  der  bestandig  bliver  opfødt  i  Hellig- 
dommen. Dyret  er  Templets  hemmelighedsfulde 
Vogterske,  og  hver  Maaned  bringer  man  det  Hon- 
ningkager til  Offer. 

En  hellig  Kilde  udspringer  i  Templets  Nærhed. 
Dens  Vand  er  salt,  som  om  det  under  Jorden  stod 
i  Forbindelse  med  Havet,  og  naar  Søndenvinden 
blæser,  sige  Athenienserne,  hører  man  i  Kilden 
den  sagte  Brusen  af  Havets  Bølger.  Thi,  sige 
Athenienserne.  Havguden  Poseidon  kaldte  denne 
Kilde  med  et  Slag  af  sin  mægtige  Trefork  ud  af 
Akropolis's  Klippe,  den  Gang  han  stredes  med 
Pallas  Athene  om  Herredømmet  over  det  attiske 
Land.  Endnu  Undes  i  Stenen  Sporene  af  Gudens 
Trefork,  og  Enhver  kan  se  dem.  Men  Pallas  Athene 
lod  lige  overfor  Kilden  et  Olietræ  skyde  frem.  Olie- 
træet, hvorfra  alle  de  andre  Olietræer  i  Attika 
nedstamme,  denne  det  attiske  Lands  Stolthed  og 
højeste   Velsignelse.      Og   med  Olietræet   sejrede  i 

Væddekampen  om  velsignelsesbringende  Gaver  den 
vise  Gudinde  Pallas  Athene  over  den  mægtige 
Treforksvinger.  Ogsaa  hint  ældgamle,  hellige  Olie- 
træ rindes  indenfor  Templets  Omraade.  Perserne 
nedbrændte  det.  men  den  næste  Morgen  var  det 
ved  Gudernes  Naade  igjen  skudt  grønt  og  alenhøjt 
op  af  Jorden.  Den  største  Helligdom  i  Erektheion 
er  dog  Athene  Polias"s  ældgamle  Billede  af  Oliven- 
træ, ikke  udskaaret  af  Menneskehaand  men  ned- 
faldet fra  Himlen.  Erekthevs  selv  har  opstillet 
det.  og  uforandret  —  lære  Præsterne,  der  herske 
i  Erekthevs's  Tempel  —  skal  det  opbevares  paa 
dette  Sted  til  de  seneste  Tider.  En  evig  Lampe 
brænder  foran  det  i  Templets  mørke  Rum.  Men 
ogsaa  sjeldne  Offergaver  tindes  derinde,  saasom  en 
af  Træ  udskaaret  Hermes,  der  stammer  fra  Ke- 
krops's  Tider  og  bestandig  omsnoes  af  grønne 
levende  Myrtegrene  uden  Rod;  endvidere  en  ejen- 
dommelig formet  Lænestol,  som  Tusindkunstneren 
Dædalos  forfærdigede  i  den  graa  Oldtid,  og  endelig 
ogsaa  Trofæer  fra  Perserkrigene  :  erobrede  Pansere 
og  Sværd,  der  have  tilhørt  overvundne  persiske 
Hærførere. 

Udenfor  Templet  staar  under  aaben  Himmel 
et  Alter  for  Zevs.  Intet  Levende  maa  ofres  paa 
dette:  heller  intet  Viaoffer  maa  udgydes  derpaa: 
kun  Offerkager  bringes  her  den  højeste  Gud. 

Saaledes  indrettet  er  altsaa  det  af  Homer 
omtalte.., Erekthevs's  Hus'",  lige  overfor  hvilket  man 
nu  er  i  Færd  med  at  rejse  Pallas  Athenes  nye 
pragtfulde  Bolig.  Den  ujevne  Klippegrund  og  tiere 
forskjellige  Tempelkamre  for  de  andre  ovennævnte 

Guddomme  har  ikke  tilladt  nogen  symmetrisk  Byg- 
ningsform, men  endnu  ligger  den  gamle  Helligdom 
dog  her  paa  Bjergets  nordlige  Skraaning. 

En  hellig  Handling  bliver  netop  i  dette  Øjeblik 
fuldbyrdet  udenfor  Indgangen  til  Templet. 

Fra  Tid  til  anden  bliver  det  gamle  Træbillede 
af  Stadbeskytterinden  Athene  renset  og  iført  rene 
Klæder,  og  paa  højtidelig  Vis  plejer  man  at  skride 
til  denne  Handling.  Det  er  en  religiøs  Fest  som 
enhver  anden,  og  denne  Fest  tinder  netop  nu  Sted. 
Man  har  taget  Prydelserne  og  Klædningen  af  Bil- 
ledet og  bredt  et  Tæppe  over  dette,  medens  visse 
hertil  udsete  Personer  ere  sysselsatte  med  at  vaske 
Klædningen.  Og  for  at  ingen  Uvedkommende 
imedens  skal  betræde  Templet,  bliver  dette,  saa 
længe  den  hellige  Handling  staar  paa.  omgivet 
med  et  udspændt  Tov. 

Renselsen  er  nu  til  Ende.  Gudinden  bliver 
atter  klædt  paa.  hendes  Haar  —  thi  hendes  Hoved 
bærer  et  langt  kvindeligt  Haar  —  bliver  paa  Ny 
omhyggelig  kæmmet  og  ordnet,  medens  hendes 
Legeme  atter  smykkes  med  Kranse.  Diademer. 
Halskjæder  og  Ørenringe. 

De  Personer,  der  have  taget  Del  i  den  hellige 
Handling,  fjerne  sig.  Nu  ser  man  kun  to  Mænd 
staa  og  tale  sammen  paa  Trappen  foran  Indgangen 
til  Templet.  Den  ene  af  dem  er  Præsten  ved 
Erekthevs-Templet.  Diopeithes.  Udtrykket  i  hans 
Ansigt  er  mørkt,  og  han  kaster  fra  Templets 
Dørtærskel  vrede  Blikke  over  imod  den  arbejdende 
Skare,  hvis  Tummel  og  Larm  var  forekommet  ham 
som  en  fræk  Forstyrrelse  af  den  hellige  Handling. 

Eteobutadernes  Slægt,  hvorfra  i  umindelige 
Tider  saavel  Erekthevs*s  Præst   som  den  med  ham 

sidestillede  Athene  Pollas's  Præstinde  stammede, 
var  den  ældste  og  den  i  lang  Tid  ogsaa  mest  an- 
sete Præsteslægt  i  hele  Attika.  Men  i  den  nyere 
Tid  havde  de  med  Eteobutaderne  beslægtede  Evmol- 
pider.  den  elevsinske  Demeters  Præsteskab,  benyttet 
sig  af.  at  de  store  Mysterier  vare  forbundne  med 
Demeters  Kultus,  og  havde  som  Hierofanter  eller 
Ypperstepræster  for  disse  hemmelige  Fester  i  Elevsis 
svunget  sig  op  til  en  højere  Rang  i  det  attiske 
Hierarki.  Med  hemmelig  Forbitrelse  fandt  Eteo- 
butaderne sig  i  denne  Tilsidesættelse.  Dog  var 
det  ikke  denne  Forbitrelse  alene .  der  i  dette 
Øjeblik  formørkede  Diopeithes's  Sind. 

Paa  Ny  kastede  den  nuværende  Præst  i  Erek- 
thevs's  Helligdom  et  harmfuldt  Blik  over  imod  det 
fremvoxende  Parthenon  og  vendte  sig  derpaa  om 
til  den  Mand.  der  med  en  Fortroligs  og  Under- 
givens  ærbødige  Holdning  stod  ved  hans  Side.  og 
som  ikke  var  nogen  Anden  end  hin  Lampon.  Seeren, 
der  var  kaldet  til  Perikles's  Hus  for  at  udtyde 
Jertegnet  med  den  enhornede  Vædder. 

..Freden",  sagde  Diopeithes.  ..er  flygtet  bort 
fra  dette  hellige  Bjerg,  siden  Fidias's  og  Kalli- 
krates's  larmende  Skare  driver  sit  Væsen  heroppe, 
og  det  skulde  undre  mig.  om  ikke  Guderne  selv 
snart  trak  sig  tilbage  for  denne  taabelige  og  ugude- 
lige Færd.  Thi  det  er  taabeligt  og  ugudeligt,  hvad 
de  har  for.  og  det  kan  aldrig  behage  Guderne.  I 
Stedet  for  først  og  fremmest  saa  glimrende  som 
muligt  at  gjenopføre  Erekthevs's  ældgamle,  hellige 

Hus.  der  efter  den  Udaad.  soin  Perseren  øvede 
imod  det,  kun  dygtig  og  foreløbig  er  blevet  istand- 
sat, har  nu  denne  Perikles  og  denne  Fidias  begyndt 
med  at  optaarne  et  helt  nyt.  unyttigt  Pragttempel 
lige  overfor  vor  ægte  gamle  Helligdom.  Forhen 
svævede  Blikket  fra  dette  Sted  uden  nogen  Hin- 
dring vidt  ud  i  det  Fjerne,  men  snart  lægger  nu 
hin  pralende  Bygning  sig  som  en  Vold  for  mine 
Øjne.  Og  jeg  véd.  hvorefter  de  tragter,  disse 
hemmelige  Gudsbespottere!  De  vil  trænge  dette 
gamle  ærværdige  Tempel  og  dets  Guder  i  Bag- 
grunden: de  vil  udrydde  den  gamle  strenge  Guds- 
tjeneste og  med  den  det  fromme  Sind:  de  vil  i 
Stedet  for  det  gamle  Tempel  og  de  gamle  Gude- 
billeder  sætte  alt  Saadant,  som  med  forfængelig 
Pragt  og  tom  Glans  bestikker  Øjet  men  ikke  vækker 
nogen  Følelse  af  sand  Gudsfrygt  i  Hjerterne.  Hvad 
skal  det  være.  dette  ..Jomfruens  Hus",  dette  Par- 
thenonV  P^t  Tempel  uden  Præster,  uden  Guds- 
tjeneste, en  pralende  Skuepenge.  et  Maal  og  Midt- 
punkt kun  for  Panathenæernes  festlige  Pomp  og 
saa  tilmed  -  dog  nej,  ikke  tilmed,  men  i  sit 
inderste  Væsen,  o  Skjændsel!  et  Skatkammer,  et 
Opbevaringssted  for  Atheniensernes  Guld  og  Alt 
hvad  de  med  Ret  eller  Uret  tilegner  sig.  Kun 
som  Vogterske  over  dette  Guld  opstiller  de  Gud- 
inden i  Templet!  Og  hvilken  Gudinde!  Hvad  vil 
saa  dette  pralende  Billede  af  Guld  og  Elfenben 
blive?  Et  uselt  Arbejde  af  Menneskehænder.  Det 
gamle  Træbillede,  som  dette  ringe  Tempel  inde- 
slutter, skylder  ikke  nogen  Dødeligs  Ærgjerrighed 
sit    Ophav   —  guddommeligt    er   dets   Udspring   og 

ved    Gudernes  Naade    er   det  blevet  Athenienserne 
til  Del." 

Saaledes  talede  Diopeithes.  —  ..Det  er  en 
formastelig  Tid."  isteinmede  Lampon.  ..Det  Simple, 
det  Gamle,  det  Ærværdige,  det  Hellige  holdes  ikke 
længer  i  Agt  af  Mange,  og  snart  vil  det  Menneske- 
lige i  sin  Indbildskhed  hæve  sig  over  det  Gud- 
dommelige. " 

Sagte  og  med  hemmelighedsfuld  Mine  tog  nu 
Diopeithes  atter  til  Orde: 

..Men  denne  Perikles  og  denne  Fidias,  som 
har  overtalt  Athenienserne  til  den  nye  Bygning, 
véd  dog  ikke  én  Ting.  som  vi  Erekthevspræster 
véd.  og  som  vi,  der  bestandig  har  boet  heroppe 
paa  Borgbjergets  Tinde,  fremfor  andre  Mennesker 
er  i  Stand  til  at  vide:  at  netop  hint  Sted,  netop 
hint  Sted  derhenne,  hvor  de  vil  opføre  den  pragt- 
fuldt udsmykkede  Gavl  og  Hovedindgangen  til  deres 
nye  Tempel,  netop  det  hører  til  de  Steder,  som 
man  kalder  .,underjordiske",  til  de  Steder,  hvor 
aldrig  en  Fugl  slaar  ned  fra  Luften,  eller,  hvor 
den.  der  gjør  det,  falder  død  om  som  truffet  af  et 
giftigt  Aandepust.  Lad  dem  kun  bygge,  de  Let- 
sindige, paa  hint  Ulykkessted ;  de  vil  ikke  faa  nogen 
Velsignelse,  de  vil  kun  faa  Forbandelse  deraf.  Det 
er  en  Arv,  som  Mændene  i  Athen  har  faaet,  at 
handle  uoverlagt.  Faa  véd,  fra  hvem  denne  Arv 
stammer.  Vi  Eteobutader  véd  det.  Da  Poseidon 
var  besejret  i  Væddekampen  med  Pallas  Athene, 
svor  han  i  Vrede  over  sin  Tilsidesættelse,  at  Athe- 
nienserne til  evig  Tid  skulde  lytte  til  uforstandige 
Raad." 

8* 

„Uforstandige  er  de,"  istemmede  Lampon,  ,.og 
uforstandige  er  deres  Førere,  fordi  de  lytter  til 
Saadannes  Lærdomme,  som  kalder  sig  selv  for 
Verdenskloge  og  Sandhedsvenner.  Til  Perikles 
lytter  det  atheniensiske  Folk.  men  Perikles  selv 
lytter  til  Klazomenieren  Anaxagoras,  som  udforsker 
Naturen,  og  som.  fordi  han  tror  at  kunne  føre  Alt 
tilbage  til  naturlige  Aarsager,  derfor  holder  Gu- 
derne for  overflødige.  For  nylig  blev  jeg  kaldet 
til  Perikles's  Hus  for  at  udtyde  et  Jertegn,  som 
dér  havde  fundet  Sted.  Der  var  nemlig  paa  Pe- 
rikles's Landejendom  blevet  født  en  Vædder,  der 
kun  bar  ét  Horn  midt  paa  Panden.  Jeg  gjorde, 
hvad  man  ønskede,  efter  min  Kunsts  Regler,  og 
Perikles  kunde  være  tilfreds  med  mit  Orakel.  Men 
jeg  havde  daarlig  Tak  derfor,  thi  Perikles  tav 
fuldkommen  stille,  og  Anaxagoras,  der  tilfældigvis 
var  til  Stede,  smilede,  som  om  mine  Forberedelser 
var  til  ingen  Nytte  og  min  Tale  taabelig." 

..Jeg  kj ender  ham.-  sagde  Diopeithes.  og  en 
mørk  Ild  flammede  i  hans  Øjne,  „jeg  kj  ender  ham 
nok.  denne  Klazomenier.  Jeg  har  for  længe  siden 
paa  Vejen  til  Piræevs  havt  en  Samtale  med  ham 
om  Guder  og  guddommelige  Ting,  og  jeg  har  set. 
at  hans  Visdom  er  af  den  skadelige  Art.  Saadanne 
Mænd  kan  ikke  taales  i  vor  Stat.  Eller  er  det 
kommet  saa  vidt  med  os,  at  Lovene  i  Athen  er 
uden  Magt  imod  Gudsfornægterne?  Nej!  endnu 
gribes  Flertallet  af  Athenienserne  af  en  hemmelig 
Gysen  ved  dette  Navn!" 

Saaledes  talede  Diopeithes.  Men  i  det  Samme 
vendte   han   sit   skarpe   Blik   til   Højre   og   pegede 

ned  paa  nogle  Mænd.  der  i  en  levende  Samtale 
med  hinanden  kom  gaaende  op  ad  den  eneste  Vej, 
der  over  Bjergets  vestlige  Skraaning  førte  op  til 
Toppen  af  Akropolis.  ..Det  forekommer  mig." 
sagde  Diopekhes.  ..at  jeg  netop  derhenne  ser  det 
atheniensiske  Folks  uforstandige  Raadgiver.  Anaxa- 
goras's  Ven  og  Velynder,  komme  herop.  Ved  hans 
Side  gaar.  hvis  ikke  mit  Øje  skuffer  mig.  en  af 
disse  nymodens  Skuespildigtere .  der  tror  at  have 
overvundet  den  ærværdige  Æskylos.  Men  hvem  er 
den  Tredie.  den  fine.  smidige  Ynglingeskikkelse, 
der  gaar  ved  Perikles's  anden  Side?" 

..Det  er  vel"',  svarede  Lampon.  ..den  unge 
Citharspiller  fra  Milet.  hvem  Perikles.  efter  hvad 
jeg  hører,  har  faaet  kjær.  og  som  nu  overalt  >es 
ved  hans  Side." 

..En  ung  Citharspiller  fra  Milet?"  sagde  Dio- 
peithes  og  mønstrede  den  milesiske  Ynglings  vel- 
skabte Skikkelse :  ..jeg  vidste  hidtil  kun.  at  Perikles 
var  en  Kj ender  og  Elsker  af  det  andet  Kjøns 
Tillokkelser:  nu  ser  jeg.  at  han  overalt  véd  at 
skatte  det  Skjønne.  Thi.  ved  Guderne,  denne 
Yngling  er  værdig  til  ikke  blot  at  tjene  den  saa- 
kaldte  Olympier  Perikles.  men  selve  Olymps  Be- 
hersker, den  højeste  Zevs.  til  Mundskjænk.  Det 
undrer  mig  kun.  at  denne  saakaldte  Olympier.  den 
værdige  Perikles.  ikke  nærer  Betænkelighed  ved 
saaledes  at  vise  sig  fuldstændig  otfenlig  for  Athe- 
niensernes Øjne  med  sin  udkaarede  Yndling."   — 

Medens  Erekthevspræsten  saaledes  mønstrede 
Ynglingen  ved  Perikles"s  Side  med  paa  én  Gang 
vrede  og  lystne  Blikke,  vare  de  tre  Vandrere  komne 

nærmere.  Mere  og  mere  indtagende  syntes  den 
tine.  ungdommelige  Skikkelse,  som  Larapon  havde 
betegnet  Diopeithes  som  en  Citharspiller  fra  Milet. 
Tragediedigteren,  der  gik  ved  Perikles's  anden 
Side,  kastede  nu  og  da  et  varmt,  straalende  Blik 
paa  den  henrivende  Yngling  og  rettede  ogsaa  med 
Forkj ærlighed  sine  Ord  til  Milesieren.  Digteren 
selv  var  smuk  og  statelig  af  Udseende.  Hans  rene 
Pande  syntes  som  ombølget  af  et  klart  ætherisk  Lys. 

Da  Perikles  og  hans  Ledsagere  havde  naaet 
den  arbejdende  Skare,  kom  Kallikrates  dem  i  Møde. 
den  talentfulde  Mester,  der  udførte  de  Planer,  som 
Fidias  og  Iktinos  i  deres  grublende  Tilbagetrukken- 
hed udkastede.  Det  var  let  at  se  paa  denne  Mand. 
at  det  var  hans  Sag  uafladelig  at  vandre  frem  og 
tilbage  i  Solens  Brand  mellem  Stenblokkene  og 
den  sveddryppende  Arbejderskare  paa  Akropolis's 
Tinde.  Hans  Ansigt  var  brændt  af  Solen,  og  dets 
Farve  stak  neppe  nok  af  imod  det  mørke  Skjæg, 
der  omgav  det.  Det  ikke  mindre  sorte,  brændende 
og  funklende  Øje  syntes  ligesom  at  have  indsuget 
Solens  Glød.  Hans  Dragt  skilte  sig  neppe  fra 
deres,  som  omgav  ham.  Skjødesløst  hang  det 
Stykke  Tøj .  som  han  kaldte  sin  Kiton .  og  hvis 
Farve  ikke  længer  var  til  at  angive,  om  hans 
mnrkebrune  Lemmer.  Og  saaledes  som  han  nu 
gik  omkring  iblandt  Arbejdersværmen  paa  Akropolis. 
saaledes  havde  han  i  flere  Aar  gaaet  omkring  der- 
nede ved  den  mellemste  lange  Mur.  der  var  hans 
Værk.  og  hvilken  han  for  kort  Tid  siden  havde 
fuldendt  til  Perikles's  Glæde. 

Perikles    rettede    forskjellige    Spørgsmaal    til 

Kallikrates  angaaende  Arbejdernes  Fremgang.  Med 
Tilfredshed  pegede  Kallikrates  paa  den  nu  fuld- 
endte Grundmur,  hvis  kæmpestore  Kvaderstene 
vare  forbundne  med  den  tine,  gulige  Muskelkalk. 
,.I  ser."  sagde  han.  „Grundvolden  er  fuldført  saavel 
som  de  tre  store  Marmorterrasser,  der  omgiver 
den.  Se  blot,  hvor  den  strækker  sig  langs  med 
hele  den  sydlige  Side  af  Klippefladen.  Mellem- 
rummene mellem  Søjlerne  er  allerede  afstukne, 
ligesaa  Omridsene  af  Indermurene,  baade  til  Væ- 
relset for  Gudindens  Billede  og  til  Bagbygningen 
for  Skatten,  ja  selv  paa  Søjlerne  og  Arkitrav- 
stykkerne  bliver  der  arbejdet  Alt  hugges  vistnok 
foreløbig  kun  grovt  til.  thi  det  finere  Arbejde 
følger  først  efter,  naar  det  Hele  staar  ordnet  i 
sine  almindelige  Omrids,  og  I  maa  nu  ikke  dømme 
efter  hvorledes  det  for  Øjeblikket  viser  sig.  I  maa 
have  Taalmodighed.  thi  Iktinos  forhaster  sig  ikke 
og  Fidias  lige  saa  lidt.'' 

..Jeg  kan  tænke  mig,*'  sagde  Perikles,  ..at 
Grubleren  Iktinos  aldrig  kan  tilfredsstille  sig  selv  — u 

.,Og  Fidias  lige  saa  lidt.'"  gjentog  Kallikrates 
næsten  fortrydelig.  ..Dag  ud  og  Dag  ind  sidder 
de  og  hvisker  sammen  med  beskrevne  Blade  og 
Tavler  foran  sig  og  regner  og  maaler.  Snart  grubler 
de  over  de  rette  Mellemrum  mellem  Søjlerne  og 
over  Kannellurernes  Hulninger,  snart  over  Forholdet 
imellem  Gesimser  og  Kapitæler;  saa  gaar  de  paa 
Ny  ned  til  Thesevstemplet  og  maaler  rundt  omkring 
paa  Søjler  og  Arkitrav.  men  finder  sig  heller  ikke 
dér  tilfredsstillede,  idet  Arkitraven  hist  tynger  en 
Smule  for  meget  og  Mellemrummet  mellem  Søjlerne 

her  er  lidt  for  stort.  De  vil  saa  selv  se  at  gjøre 
det  bedre  heroppe.  Og  saa  regner  de  igjen  og 
trættes  vel  ogsaa  en  Gang  imellem  og  anstiller 
Forsøg  for  at  prøve ,  hvor  meget  tykkere  Hjørne- 
søjlerne maa  være  end  de  øvrige;  hvor  meget  den 
for  Øjet  aldeles  umærkelige  Afstand  imellem  Hjørne- 
søjlen og  den  derpaa  følgende  Søjle  maa  være 
mindre  end  Afstanden  imellem  de  andre  Søjler; 
hvor  stor  den  svage  Forkortning  foroven  og  forneden 
skal  gjøres:  hvor  meget  der  her  skal  laanes  fra 
den  doriske  og  her  fra  den  ioniske  Stil.  hvor  meget 
denne  Arkitrav  skal  springe  frem.  eller  om  Ge- 
simsen dér.  Kapitælet  dér  og  Frisen  dér  skal  gjøres 
stærkere  eller  svagere  og  saa  fremdeles,  for  at  Alt 
paa  en  hidtil  uset  Maade  kan  virke  skjønt  og 
harmonisk  sammen." 

..Hvem  maa  vel  ikke  misunde  en  Iktinos  hans 
fintdannede  Kj  ender-  og  Mesterøje!"'  udbrød  Perikles. 

„Han  har  en  Falks  Blik!"  sagde  Kallikrates. 
„I  kan  ikke  forestille  jer.  hvor  vidunderlig  udviklet 
og  øvet  denne  Mands  Iagttagelsesevne  er.  Han 
bærer  altid  Maalestokken  i  Haanden.  men  han 
bruger  den  lidet,  thi  det  blotte  Syn  erstatter  ham 
baade  Maaling  og  Beregning.  Hans  Øjes  medfødte 
Opfattelseskunst  er  saa  forbavsende,  at  han  med 
en  Beregnings  Sikkerhed  adskiller  Virkninger,  om 
hvilke  Lægfolk  neppe  har  en  dunkel  Følelse  eller 
et  uljevidst  Indtryk.  Han  ser  saa  at  sige  med 
følende  Øjne  og  føler  med  seende  Fingre.  Og  med 
Fidias  er  det  Samme  Tilfældet.  Han  plejer  at 
sige.  og  jeg  har  mer  end  én  Gang  hørt  det  af 
hans  egen  Mund:  Giv  mig  en  Klo  af  en  Løve,    og 

jeg  skal  gjenfremstille  jer  den  hele  Løve.  Saa 
skarp  og  øvet  er  ogsaa  Fidias's  Iagttagelse  af 
Tingene  og  hans  Sans  for  Alt  hvad  man  kalder 
Form,  Sammenhæng  og  Harmoni." 

„Hvorfor  skulde  ikke  ogsaa  Hellenerens  Øje 
kunne  blive  lige  saa  fintfølende  som  hans  Øre?" 
sagde  Digteren.  „Vi  Poeter  og  Musikere"  —  og 
han  saa  med  disse  Ord  over  paa  den  unge  Cith  ar- 
spiller  —  „hører  jo  dog  de  mindste  Finheder  og 
Omslag  i  Rhythmen  og  opfanger  Mellemtoner,  der 
gaar  tabte  for  Lægmandens  Øre." 

..Det  er  meget  prisværdigt  af  Iktinos  og  Fidias," 
vedblev  Kallikrates  smilende.  ..at  de  udtænker  Alt 
saa  fint  og  med  Streger  og  Tegn  slaar  det  fast 
paa  Papiret.  Men  betænk  nu.  at  alle  disse  Fin- 
heder, som  disse  Mænd  udpønser  og  udkaster  paa 
Papiret,  ogsaa  skal  udføres  —  udføres  i  et  væl- 
digt, gjenstridigt  Stof.  Sé  her  denne  Tavle,  paa 
hvilken  Iktinos  har  optegnet  de  Maal  og  Bereg- 
ninger, som  han  er  kommet  til  og  saaledes  som 
han  vil  have  det  —  dem  skal  jeg  nu  virkeliggjøre 
i  Kvadersten,  i  kolossal  Maalestok.  og  dog  saa 
nøjagtig,  med  alle  Udkastets  Finheder,  som  om 
jeg  med  en  fin  lille  Kniv  skulde  skjære  Noget  ud 
i  Ibentræ." 

.,Det  er  let  at  forstaa."  sagde  Digteren.  ..hvil- 
ken Møje  det  maa  koste  overalt  at  fastholde 
Udkastets  fine  Maal  og  snorlige  Linier  i  Kvader- 
stenenes Kæmpeskrift  og  den  store  Overflødighed 
af  vexlende  Former  — " 

..Snorlige  Linier,  siger  du?"  udbrød  Kallikrates 
med  et  næsten  spottende  Smil.      ..Snorlige  Linier? 

Ved  alle  Guder!  Med  snorlige  Linier  kom  vel  selv 
en  Stymper  til  Ende.  Men  saadanne  findes  ikke 
i  Iktinos's  og  Fidias's  Udkast.  Véd  I.  hvad  Iktinos 
siger?  „For  at  synes  lige.  maa  Linier  i  store 
Forhold  aldrig  virkelig  være  det!u  —  Betragt  en 
Gang  denne  Grundmur  her  og  de  Trapper,  der 
fører  op  til  dens  Overflade.  I  mener  vel,  at  denne 
Overflade  virkelig  løber  saa  snorlige,  som  den  viser 
sig  for  eders  Øje?  I  tager  fejl:  den  hæver  sig 
hen  imod  Midten  til  en  svagt  buet,  for  Øjet 
umærkelig  og  dog  paa  Øjet  beregnet  Krumning. 
Og  denne  svage,  umærkelige  Krumning  kan  I  senere, 
om  end  i  formindsket  Maalestok,  ogsaa  linde  paa 
Arkitraven;  ja  overalt,  i  hele  Templets  ydre  Arki- 
tektur vil  Iktinos  have  den  gjennemført.  Og  ligesom 
der  fra  Kransgesimsen  til  Grundmuren  ikke  maa 
findes  nogen  virkelig  vandret  Linie,  saaledes  vil 
han  heller  ikke  taale  nogen  fuldstændig  lodret 
men  ligeledes  have  de  opad  krummede  Linier 
bøjede  svagt  indad.  Uden  denne  paa  Synets  Love 
og  Lysets  Brydninger  beregnede  Virkning  af  de 
svage  Krumninger,  siger  Iktinos,  synes  det  Hele 
mat  og  uden  Sving  og  vilde,  i  Stedet  for  frit  og 
let  at  stræbe  i  Vejret,  faa  Udseende  af  at  skulle 
synke  ned  i  Jorden.  Mener  nu  hvad  I  vil  om 
disse  og  lignende  Hemmeligheder  ved  de  tvende 
Mesteres  Kunst,  men  sig  mig  blot.  hvorledes  jeg, 
for  kun  at  nævne  denne  ene  Ting,  skal  bære  mig 
ad  for  at  faa  de  enkelte  Murstykker,  Kvaderstenene 
og  Søjlerne,  efter  at  Alt  er  beregnet  og  tilhugget 
forskjellig  efter  de  fine  Udkast,  og  efter  at  alle 
svage    Krumninger    opad    og    Bøjninger    indad    er 

iagttagne,  til  alligevel  paa  et  Haar  at  passe  fast 
og  sikkert  ind  i  hinanden V" 

..Du  vil  formaa  det.  brave  Kallikrates."  sagde 
Perikles  med  Liv:  ..jeg  kj ender  dig.  —  Lad  kun 
Iktinos  og  Fidias  rned  deres  fintfølende  Øje  maale 
og  beregne;  det  er  jo  dog.  naar  Alt  kommer  til 
Alt,  et  indre,  gudbegejstret  Syn.  som  disse  Mænd 
i  alle  deres  Maalinger  og  Beregninger  følger.  I 
deres  Sjæl  har  Guderne  nedlagt  Evnen  til  at  er- 
kjende.  ad  hvilken  Vej  og  ved  hvilke  Midler  de 
ogsaa  kan  lade  vort  ydre  Øje  skue  alt  det.  som  de 
med  deres  indre  Syn  ligesom  har  nydt  før  os." 

..Saa  længe  der  er  Sten  paa  Sten  tilbage  her." 
tog  Digteren  nu  til  Orde.  ..skal  Alt  hvad  gudbegej- 
strede  Mænd.  som  disse  To.  først  har  skuet  med 
Sjælen  og  derpaa  grebet  og  fastholdt  i  Tal  og 
Maal.  sikkert  gjøre  et  dybt  Indtryk  paa  enhver 
Betragters  Sind  og  Hjerte." 

..Kun  ikke  paa  hans  Sind  og  Hjerte,  der  lurer 
derovre. "  faldt  Kallikrates  ham  smilende  i  Talen, 
efter  at  han  en  Stund  havde  holdt  skarpt  Udkig 
med  Erekthevspræsten  og  hans  Fortrolige,  der 
begge,  lurende  og  lyttende,  endnu  bestandig  stod 
ved  Indgangen  til  Erektheion. 

..Med  hadefulde  Blikke",  vedblev  Kallikrates, 
..følger  han  bestandig  vor  Gjøren  og  Laden,  men 
jeg  nærer  ingen  Betænkelighed  ved  at  besvare 
hans  Øjekast.  Vi  driller  hinanden,  og  imellem 
mine  Folk  og  hans  Tempeltjenere  hersker  der  en 
aaben  Fejde/' 

..Det  kan  ikke  undre  os."  sagde  Perikles.  ..om 
Erekthevspræsten  er  vred.   I  Stedet  for  at  gjenopføre 

hans  gamle  Tempel,  bygger  vi  jo  her  for  hans 
Øjne  et  nyt,  Men  hvem  turde  vel  ogsaa  vove  med 
dristig  omformende  Haand  at  røre  ved  hin  mørke 
Helligdoms  gamle,  ærværdige  Hemmeligheder?" 

..Nej."  sagde  Kallikrates.  „man  gjør  bedst  i 
at  lade  Uglerne  derovre  være  i  Fred.  De  sidder 
der  Dag  og  Nat  under  det  gamle  Tempeltag.  De 
To  derhenne  vil  ikke  vide  noget  af  Fidias's  nye 
Gudebilleder.  De  vil  ikke  have  nye  Guder:  de 
vasker  og  kæmmer  de  gamle,  pynter  dem  med  nyt 
Flitterstads  og  tror  saa,  at  de  kan  vare  evig.  Disse 
Fyre  vilde  helst  endnu  bestandig  se  Pallas  Athene 
afbildet  med  Uglehovedet." 

..Der  kommer  Fidias  og  Iktinos."  sagde  Dig- 
teren, idet  han  saå  til  den  anden  Side.  ..Vi  vil 
nu  høre  dem  selv  — " 

„I  vil  ikke  faa  Meget  at  høre."  afbrød  Kalli- 
krates ham.  ..Fidias  er  tavs.  som  1  véd.  og  Iktinos 
bliver  fortørnet  paa  Enhver,  der  vil  tvinge  ham  til 
at  udtale  sig  om  hans  kunstneriske  Bestræbelser. 
Med  hinanden  kan  de  snakke,  men  ellers  ikke  med 
Nogen  i  den  hele  Verden." 

Imidlertid  vare  Fidias  og  Iktinos  komne  nær- 
mere. Iktinos  var  en  lille,  uanselig,  noget  krum- 
bøjet Mand.  Hans  Ansigtstræk  vare  slappe,  hans 
Farve  gulig,  hans  Øjne  matte,  ligesom  af  megen 
Vaagen  og  Tænkning.  Men  i  hans  Gang  laa  der 
dog  noget  Heftigt.  Uroligt,  der  tydede  paa  Pirre- 
lighed og  paa  en  let  bevægelig  Sjæl. 

Fidias  besvarede  Perikles's  og  den  ham  led- 
sagende Digters  Haandtryk.  Paa  den  skjønne 
Citharspiller     med     de     ungdommelige    og    bløde 

Legemsformer  kastede  han  et  besynderligt  Blik. 
Han  syntes  at  kjende  ham  og  dog  ikke  at  ville 
kjende  ham.  Iktinos  gjorde  Indtryk  af  en  Mand, 
som  ikke  ønsker  at  træffe  andre  Mennesker,  og 
syntes  bestemt  paa  at  fortsætte  sin  Vej  uden  Fidias. 

Men  Digteren  vilde  prøve  Sandheden  af  hvad 
Kallikrates  havde  sagt  og  vendte  sig  fristende  om 
til  den  travle  og  ilsomme  Mand  med  følgende 
Spørgsmaal:  ..Mester  Iktinos.  vil  du  ikke  som  den. 
der  véd  Besked  om  disse  Ting,  afgjøre  et  Spørgs- 
maal. som  en  rum  Stund  har  sysselsat  Perikles. 
mig  og  den  unge  Citharspiller  her?  Vi  talte  om 
hvilke  Grunde  der  vel  kunde  foranledige  jer  Byg- 
mestere  til  ikke  at  lade  Arkitraven  hvile  umiddel- 
bart paa  Søjleskaftet  men  tik  jer  til  at  skyde  et 
noget  bredere  Stykke  imellem,  enten  i  Form  af 
det  doriske  Kapitæl  eller  den  ioniske  Volute? 
Nogle  paastaar.  at  dette  sker.  for  at  det  ikke  skal 
se  ud.  som  om  Arkitravens  Vægt  hvilede  for  tungt 
paa  Søjlemassen  og  ligesom  trykkede  Toppen  af 
Søjlen  flad  — " 

Iktinos  lo  halvhøjt.  ..Altsaa  Søjler  af  Ler, 
Dejg  eller  Smør  V"  udbrød  han  i  en  sarkastisk  Tone. 
..Det  vilde  være  nogle  smukke  Søjler  —  Søjler  af 
Ler,  der  lod  sig  mase  flade  —  ha,  ha,  ha  —  smukke 
Søjler  — " 

..Du  spotter  denne  Forklaring."  sagde  Digteren. 
„Sig  da  selv.  hvorfor  I  bærer  jer  saaledes  ad?" 

„Fordi  det  Modsatte  vilde  være  hæsligt  og 
afskyeligt  og  utaaleligt ! " 

Disse  Ord   udstødte  Iktinos   hastig,    tilkastede 

Spørgeren  et  flygtigt  Lyn  fra  sine  graa  Øjne  og 
smuttede  forbi  ham. 

Mandene  lo.   — 

..Jeg  ser."  tog  Perikles  til  Orde.  idet  han 
vendte  sig  til  Fidias.  ..at  Arbejderne  skrider  flinkt 
fremad.  Det  er  glædeligt.  Vi  maa  arbejde  rask 
og  med  Iver.  Vi  maa  benytte  Tiden,  der  maaske 
aldrig  vender  saa  gunstig  tilbage.  Brød  en  stor 
Krig  ud.  vilde  Alt  gaa  i  Staa.  og  vi  vilde  maaske 
snart  mangle  Midlerne  til  at  fuldende  det  Begyndte." 

..Der  arbejdes  allerede  flittig  i  Værkstederne 
paa  Udkastene  og  Lermodellerne  til  de  mægtige 
Gavlgrupper,  saavel  som  til  Friserne  og  Metoperne." 
svarede  Fidias. 

.,  Agter  du  ikke",  spurgte  Perikles,  ..at  hid- 
kalde Polygnotos.  for  at  ogsaa  her,  saaledes  som 
det  skete  dernede  ved  Theseion.  Mejselen  og  Pen- 
selen kan  dele  Udførelsen  af  Metopefelterne  mellem 
sig V  Dog  jeg  mindes,  dn  sætter  ikke  synderlig 
Pris  paa  Penselens  Søsterkunst,  der  unægtelig  ogsaa 
endnu  halter  en  Smule  ubehjælpsom  bag  efter  Mej- 
selens Kæmpefremskridt." 

..Jeg  har  selv  som  Yngling  forsøgt  mig  med 
Penselen,"  svarede  Fidias.  ..men  det  tilfredsstillede 
mig  ikke.  Fuldt  og  rundt  og  rent  vilde  jeg  frem- 
stille hvad  jeg  saå  for  mit  indre  Øje,  og  det  kunde 
jeg  kun  med  Mejselen." 

..Vel  an!"  sagde  Perikles;  ..saa  lad  da  den 
modneste  Kunst  være  ene  om  Pallas's  nye  Hus,  for 
at  det  kan  blive  et  Mindesmærke  om  det  Bedste, 
som  vi  evner  at  udføre.  Vi  vil  ved  anden  Lejlig- 
hed  søge   at   holde  Polygnotos  skadesløs.      Senere 

<kal  vi  ogsaa  tage  under  Overvejelse,  hvad  der 
rnaaske  lod  sig  gjøre  for  den  vrede  Præsts  gamle 
Gudehus,  saavel  som  for  det  halvfuldendte  lille 
Tempel  derhenne  for  den  vingeløse  Sejrsgudinde. 
hvilket  man  nok  saa  kjækt  har  plantet  paa  den 
højeste  Klippeterrasse.  Gid  kun.  naar  jeg  en  Gang 
træder  bort  fra  Skuepladsen,  der  ikke  var  Noget 
tilbage  at  ønske  for  en  eneste  Athenienser!  Det 
er  mig  en  pinlig  Tanke  endnu  at  vide  saa  Mange 
utilfredse  med  mig.  Du  smiler  V  Jeg  véd  det.  den 
alvorlige,  strenge  Fidias  vil  kun  tilfredsstille  sig 
selv  — " 

..Det  er  netop  det  Vanskeligste  !"  svarede  Fidias. 

..Frygter  du  ikke  Modstanderne?"  vedblev  Pe- 
rikles.  „Pas  paa.  vi  fattes  ingenlunde  saadanne. 
Ogsaa  dig  misunder  man.  og  hvad  du  skaber,  er 
ikke  Alle  til  Behag." 

..Aldrig  Athene  mig  tillod  at  skjælve!4' 
svarede  Fidias  med  Homers  Ord  og  pegede  med 
Haanden  paa  sin  Forkæmperindes  kæmpestore 
Malmbillede,  der  midt  i  dette  Virvar  af  Gammelt 
og  Nyt  paa  Akropolis  ragede  høj  og  herlig  op  i 
den  rene,   rolige  Luft. 

Derpaa  fjernede  Fidias  sig.  for  paa  Ny  at 
opsøge  Iktinos. 

Perikles.  Tragediedigteren  og  Ynglingen  fra 
Milet  fortsatte    deres  Runde    over  Akropolis-Højen. 

Den  tragiske  Digter  fordybede  sig  i  en  fængs- 
lende Samtale  med  den  unge  Citharspiller.  Selv 
var  han  en  Mester  i  Strengelegen,  men  saa  fint 
og  skarpsindig  forstod  Ynglingen  at  udtrykke  sig, 
at  Digteren  tilsidst  forundret  sagde: 

..Jeg  vidste,  at  Milesierne  var  meget  elskvær- 
dige, men  jeg  vidste  endnu  ikke,  at  de  var  saa  vise." 

..Og  jeg",  svarede  Ynglingen.  ..har  altid  holdt 
de  atheniensiske  tragiske  Digtere  for  meget  vise. 
men  jeg  troede  ikke,  at  de  ogsaa  kunde  være  saa 
elskværdige.  Jeg  sluttede  nemlig  overilet  fra  Dig- 
ternes Værker  til  Digterne  selv.  Hvoraf  kommer 
det.  at  eders  tragiske  Poesi  hidtil  har  taget  saa 
lidet  Hensyn  til  det  menneskelige  Hjertes  blidere 
Følelser?  Storartet  er  dér  Alt.  ophøjet,  ikke  sj el- 
dent  gruopvækkende,  men  den  ømmeste  og  dog 
samtidig  mægtigste  Lidenskab,  den  man  kalder 
Kjærlighed,  under  I  ikke  det  Raaderum,  som 
den  fortjener.  Og  dog  vidste  Anakreon  og  Sapfo 
at  sige  saa  Meget  om  dens  Glæder  og  Sorger: 
hvorfor  forsmaaede  da  kun  den  tragiske  Digter, 
idet  han  efterstræbte  det  Store  og  Overmenneske- 
lige, hidtil  at  anslaa  Toner  af  denne  ømme.  ægte 
menneskelige  Følelse?" 

..Unge  Ven."  sagde  Digteren  smilende.  ..den 
lille,  vingede,  pilbevæbnede  Gud  kunde  ikke  tinde 
nogen  Værdigere  end  du  til  at  tage  sig  af  hans 
Sag.  Det  er  kun  faa  Dage  siden,  at  Planen  til 
en  Tragedie  faldt  mig  ind.  hvori  det,  som  du  gjør 
dig  til  Talsmand  for,  vel  kunde  finde  en  Plads. 
Jeg  véd  ikke.  om  den  flygtige  Tanke  vilde  vare 
vendt  tilbage,  men  det  træffer  sig  smukt,  at  jeg 
paa  denne  Maade  skal  blive  mindet  herom  af  dig. 
Jeg  agter  nu  virkelig  at  skrive  denne  Tragedie, 
saa  meget  har  dine  Ord,  og  endnu  mere  dine 
straalende  Blikke,  opflammet  og  begejstret  mig  f< ti- 
den Sag.  som  du  træder  i  Skranken  for!" 

„Fortræffeligt!"  svarede  Ynglingen:  ..jeg  skal 
holde  den  mest  duftende  Krans  rede  til  din  Trage- 
dies Sejrsdag." 

..En  Krans  af  rode  Roser!"  udraabte  Digteren: 
..thi  jeg  agter  i  min  Tragedie  at  prise  den  altbesej- 
rende  Eros!" 

..Ja  vel!"  svarede  Citharspilleren.  ..men  se! 
den  taknemmelige  vingede  Gud  synes  at  onske.  at 
jeg  strax  skal  plukke  Roserne  til  Kransen."  Med 
disse  Ord  svang  den  fine.  behændige  Yngling  sig 
op  paa  en  fremspringende  Klippe,  i  hvis  Revner 
der  voxede  en  maaske  hundredaarig  mægtig  Busk. 
som  var  aldeles  bedækket  med  blomstrende  Roser. 

..Tag  dig  i  Vare.  unge  Yen."  sagde  Digteren. 
..Du  véd  ikke.  paa  hvilket  ulykkeligt  Sted  du  staar. 
Fra  Toppen  af  denne  Klippe  styrtede  den  athe- 
niensiske Konge  sig  i  Havet,  fordi  hans  herlige 
Søn.  der  vendte  hjem  fra  Kampen  med  Uhyret. 
med  Athen  i  Sigte  forsømte  at  udspænde  det  hvide 
Sejl  som  Livs-  og  Sejrstegn.  Paa  dette  hellige 
Bjerg  kan  Foden  ikke  betræde  noget  Sted.  uden 
det  ligesom  gnistrer  under  Gangen  med  Minder 
fra  Fortiden,  uden  ældgamle  Sagn  ombølger 
Vandreren." 

..Men  medens  Foden  træder  i  Fortidens  Støv." 
sagde  Perikles.  ..svæver  Blikket  fra  denne  Højde 
vidt  ud  og  svælger  i  hele  Nutidens  fulde  Skjønhed 
og  Friskhed.  Er  du  saa  modig  og  behændig,  mile- 
siske  Yen.  saa  følg  os  over  til  hin  knejsende  Klippe- 
flade, hvormed  Akropolis"s  mægtige  Fæstningsmur 
her  ender." 

A"i>;i5ia.     I.  " 

Smilende  ilede  Ynglingen  foran,  og  snart  stod 
de  alle  Tre  paa  den  høje  Varde. 

,.Lyt  nu  en  Gang  efter,"  sagde  Perikles,  „hvad 
Alt  her  fortæller  dig,  lige  fra  denne  smukt  ind- 
skaarne  attiske  Strandbred  og  disse  straalende 
Bugter  til  hine  Øer,  der  løfter  deres  bjergklædte 
Toppe  fra  Havets  skjønne  Blaa  op  imod  Himlens 
skjønne  Blaa.  Derovre  dukker  Æginas  talrige 
Tinder  op  af  den  saroniske  Bugts  Bølger.  I  disse 
Bjergkløfter  skjulte  Oldtidens  vilde  ..Myre-Folk"  sig. 
Men  nu  knejser  paa  Øens  højeste  Top  i  Skovens 
ensomme  Skygge  den  panhelleniske  Zevs's  Tempel, 
der  samler  vort  Folk  til  en  af  dets  skjønneste 
Fester.  Nærmere  os.  til  Højre  i  den  samme  Bugt, 
grønnes  Salamis,  Heltenes  Vugge.  Behøver  vel 
den  sene  Efterslægt  længer  at  rødme  for  Skyggen 
af  de  udødelige  Helte ,  der  herfra  drog  ud  imod 
Ilion?  Har  vi  ikke  derovre  i  den  lysende  Bugt, 
som  nu  smiler  saa  fredelig  til  os,  vundet  det  be- 
rømmeligste af  alle  Søslag?  Og  nu  mod  Nord. 
hvor  Kithairon,  Pentelikon  og  Parnesos  lægger  sig 
som  en  beskyttende  Vold  om  det  attiske  Land  for 
imod  Øst  ligesom  at  række  Haanden  til  den  fra 
Syd  kommende  Hymettos,  dér  fortæller  de  gamle 
Sagn  om  Lover,  der  rasede  i  de  skovbevoxede 
Kløfter.  Men  vore  Fædre  dræbte  Løverne  og  aad 
de  over  Ilden  ristede  Hjerter,  for  at  give  deres 
Efterkommere  Løvemod  og  Løvekræfter  i  Arv.  Og 
det  nedarvede  Løvemod  stod  sin  Prøve  bag  hine 
Høje,  da  paa  Marathon-Sletten  den  skjønneste  af 
alle  Sejre  paa  det  faste  Land  blev  føjet  til  den 
skjønneste    af  alle  Sejre   paa  Havet,      Løverne  og 

Ulvene  i  hine  Kløfter  er  fældede.  Barbarerne  er 
tor  bestandig  blevne  jagede  over  hin  det  attiske 
Land  beskjærmende  Vold,  rolig  graver  vi  nu  paa 
Stedet  for  den  gamle  Løvejagt  det  prægtige  pente- 
liske  Marmor  og  samler  de  berømte  Hymettos-Biers 
Honning.  Derovre  bag  Akrokorinth  staar  det  væl- 
dige Kyllenebjerg  i  Sølvskjær.  og  naar  det  sidste 
Taageslør  brister,  dukker  vel  ogsaa  hist  ude  mod 
Vest  Tinderne  af  Korinth  og  den  lysende  Havbugt 
frem  for  vore  Blikke.  Men  lad  os  ikke  glemme 
de  alvorlige  Hilsener,  som  det  ikke  altfor  fjerne 
Peloponnesos  sender  os  herover  bag  Ægina  og 
Salamis.  Ser  du  hine  mangebugtede  Kyster  med 
de  takkede  Højder  ved  Argolis,  og  bag  dem  Arka- 
dias  Bjerge?  —  Saa  ofte  jeg  vender  Blikket  bort 
fra  disse  Mindesmærker  og  Steder,  der  taler  om 
Athens  Ry,  og  jeg  skuer  over  imod  hine  Bjerge  i 
Peloponnesos.  griber  en  Følelse  af  en  sælsom  Art  mig 
altid,  og  jeg  er  til  Mode,  som  om  jeg  skulde  lægge 
Haanden  paa  et  Sværdgreb  —  som  om  bag  hine 
Bjerge  det  mørke  Lakedæmon  strakte  sig  i  Vejret 
og  saå  truende  herover  —  " 

..Hvor  dog  Statsmandens  og  Feltherrens  Blik 
altid  skal  svæve  langt  ud  i  det  Fjerne!"  afbrød 
Digteren  ham  ..Skal  vi  i  Stedet  for  at  betragte 
det  fjerne  Peloponnesos's  Bjerge  ikke  hellere  først 
nyde,  hvad  der  ligger  lige  for  vore  Øjne?  Yngling, 
lad  dig  ikke  lokke  af  Peloponnesos  og  dets  truende 
Bjergtinder!  Sænk  dit  Blik  ned  imod  det  smi- 
lende, bølgeformede,  solbeskinnede  Landskab  under 
din  Fod.  Det  er  Attika.  Ser  du  de  talløse  Grænse- 
stene rundt  om  paa  Markerne?    Hvor  skinner  ikke 

de  hvide  Huse  overalt  dernede.  .  Her  har  Athe- 
nienseren sin  Landejendom,  og  han  bliver  aldrig 
fcræt  af  om  muligt  hver  Dag  at  gaa  herud  fra 
Staden  for  at  se  til  sine  Fragttræer  og  Sædemarker 
eller  holde  Øje  med.  hvorledes  Slaverne  passer 
hans  Oxer,  Lam  og  Geder.  Hvor  smukt  slynger 
ikke  Vejene  sig  ud  til  alle  Sider  mellem  Husene. 
Markerne.  Olivenlundene,  de  aabne  Gudealtere  og 
Stenmindesmajrkerne!  Dér  gaar  Vejen  til  Piræevs, 
dér  til  Rhamnos  og  Marathon.  Men  smukkest 
er  dog  Vejen  dér  imod  Vest  til  Elevsis.  Mysteriernes 
hellige  Stad:  se  hvor  den  bugter  sig  imellem  utal- 
lige hvide  skinnende  Helligdomme,  imellem  Sølv- 
popler. Oliven-  og  Figentræer.  Og  hvor  straalende 
ligger  ikke  Staden  selv  dernede  mellem  Ilissos  og 
Kefissos.  de  krystalklare  Smaafloder.  hvis  Liv  er  saa 
stakket.  Skjønt  de  springer  ud  derovre  i  Bjergene, 
naår  de  dog  ikke  engang  ned  til  det  nære  Hav 
men  nøjes  med  at  overrisle  og  vande  Athenien- 
sernes Blomsterhaver  eller  med  i  tusinde  dansende 
Springvand  at  sætte  deres  unge  skjønne  Liv  til. 
Ved  Ilissos  grønnes  Haver,  der  er  plantede  af 
Menneskehaand.  men  en  Have,  som  Naturen  selv  har 
gjort  til  en  yndig  skyggefuld  Oase  i  det  solhede 
Attika.  er  de  Dale.  hvor  Kefissos's  skjønne  Vande 
blinker  imellem  Oliventræernes  friske  Grønt.  Denne 
Egn  priser  jeg  med  Stolthed,  thi  det  er  min  Hjem- 
stavn, det  er  Kolonos-Dalen.  Din  krigeriske  Ven 
Perikles  vil  kunne  fortælle  dig.  at  i  denne  Dal 
fostres  de  skjønneste  Heste,  og  at  det  var  til  de 
vilde  Gangere  fra  Kolonos.  at  Havguden  fordum 
opfandt  Tømmerne;  men  jeg  siger  dig,  at  i  Kefissos- 

Dalen  blæser  der  aldrig  barske  Vinde ;  dér  grønnes 
Vinstokken  og  Figentræet,  dér  blomstrer,  vædede 
af  den  reneste  Dug.  Narcisser  og  Violer,  gyldne 
Krokos  og  bløde  Vedbend-Ranker  — " 

Digterens  Ansigtstræk  havde  faaet  Ild  og  Liv. 
medens  han  med  disse  Ord  priste  sin  Hjemstavns 
Skjønhed  og  stirrede  ind  i  Ynglingens  klare  Øjne. 
Tilsidst  greb  han  dennes  Haand  og  sagde:  ..Kom 
blot  selv  en  Gang  over  til  min  skjønne  Dal.  eller 
endnu  bedre :  følg  mig  strax  og  tilbring  Dagen  i 
mit  landlige  Hus  ved  Kefissos's  Bred:  jeg  skal  vise 
dig  mine  Citharer  og  Lyrer,  og  hvis  du  ønsker  det. 
kan  vi  paa  arkadiske  Hyrders  Vis  holde  en  iille 
Væddestrid  med  Strengeleg  og  Sang!" 

Citharspilleren  smilede,  og  Perikles  sagde  efter 
en  kort  Pavse:  ..Jeg  selv  skal  med  det  Første  en 
Gang  tjene  den  unge  Aspasios  som  Vejviser  til  din 
landlige  Bolig:  I  behøver  jo  dog  ogsaa  en  Kamp- 
dommer til  eders  Væddestrid  — u 

..Aspasios  er  Ynglingens  Navn!"  udbrød  Dig- 
teren. ..Navnet  minder  mig  om  en  skjøn  Milesier- 
inde.  om  hvem  jeg  i  den  sidste  Tid  har  hørt  tale.'* 

Citharspilleren  rødmede. 

Denne  Rødmen  fik  Digteren  til  at  studse.  Han 
huldt  endnu  Ynglingens  til  Afsked  udstrakte  Haand 
i  sin.  og  i  det  samme  Nu  slog  en  Iagttagelse  ham. 
som  han  uden  Tvivl  tidligere  havde  gjort,  men 
uden  at   være  sig  det  selv  bevidst. 

Han  følte  nemlig  paa  engang  særdeles  tydelia. 
at  den  unge  Milesiers  Haand  var  meget  tin.  meget 
varm  og  meget  blød.  Et  Øjeblik  efter  var  han 
endogsaa  overbevist  om.   at  denne  Haand  var  altfor 

fin,  altfor  varm  og  altfor  blød  til  at  tilhøre  en 
mandlig  Arm,  var  det  end  den  mest  ungdommelige 
og  spæde. 

Den  ene  Halvdel  af  den  skjønne  Hemmelighed 
læste  han  i  Purpurskriften  paa  Citharspillerens 
Kinder,  den  anden  Halvdel  af  den  holdt  han,  saa 
at  sige,   i  Haanden. 

Digteren  tog  ikke  fejl.  Den  Haancl.  han  holdt 
i  sin.  var  ingen  Ynglings.  Det  var  den  skjønne 
Aspasias  Haand. 

Perikles  og  Milesierinden  havde  siden  deres 
første  Møde  i  Fidias's  Hus  oftere  truffet  hinanden 
igjen.  først  hos  Hipponikos  selv.  den  godmodige 
Fraadser.  der  var  en  Ven  af  Perikles.  De  saas 
hyppigere  og  hyppigere,  og  tilsidst  havde  de  helst 
villet  være  uadskillelige.  Aspasia  iførte  sig  en 
mandlig  Dragt  og  ledsagede  nu  og  da  Vennen, 
forklædt  som  ..Citharspilleren  fra  Milet".  Saaledes 
havde  hun  i  Dag  fulgt  ham  op  paa  Akropolis.  Paa 
Vejen  havde  den  tragiske  Digter  sluttet  sig  til 
dem.  og  det  var  gaaet  denne  den  mest  aabne  og 
modtagelige  af  alle  græske  Sjæle  paa  en  forunderlig 
Maade.  Det  var  ham  selv  en  Gaade.  hvorfor  dette 
Selskab  havde  virket  saa  fortryllende  paa  ham. 
Nu  saå  han  Gaaden  løst.  Forvirret  slap  han  den 
fine.  bløde  Haand.  Men  snart  fattede  han  sig  igjen 
og  sagde  med  et  betydningsfuldt  Smil  til  sin  Ven 
Perikles:  ..Jeg  mærker,  at  Seernes  og  Digternes 
Gud  Apollon  endnu  bestandig  er  mig  gunstig.  Han 
har  sparet  mig  den  lange  Vej  til  Delfi,  ja  ikke 
engang  min  natlige  Slummer  har  han  afventet  for 
at   aabenbare    sig    for   mig   i    Drømme.      Pludselig 

har  han  skjænket  mig  den  Gave  at  kunne  spaa 
sikkert  af  et  Menneskes  Haand.  og  særlig  af  denne 
at  kunne  bestemme  Enhvers  Kjøn.  hvor  meget  man 
endnu  kunde  ønske  at  skjule  dette." 

„Du  har  altid  været  Gudernes  Yndling.1'  sagde 
Perikles.  ..og  for  dig  har  de  Olympiske  ingen 
Hemmeligheder. " 

..Deri  gjør  de  ret."  svarede  Digteren.  ..Jeg 
regner  nemlig  ogsaa  Olympieren  Perikles  til  dem." 

..Men  hvad  nu  end",  sagde  Perikles.  „din 
kiromantiske  Kunst  maa  have  forraadt  dig  angaa- 
ende  den  milesiske  Citharspillers  Kjøn.  saa  er  det 
sikkert,  at  han  har  Ret  til  at  gaa  i  mandlige  Klæder 
og  give  sig  et  mandligt  Navn.  Det  er  Kvindens 
Sæd  overalt  at  forholde  sig  passiv  og  modtagende. 
Men  denne  her  er  af  en  uimodsigelig  aktiv  og 
befrugtende  Natur,  og  du  kan  ikke  nærme  dig  ham, 
uden  at  han  indvirker  paa  dig  og  efterlader  et 
Frøkorn  i  din  Sjæl." 

..Det  kan  jeg  bevidne."  sagde  Digteren.  ..Med 
et  Par  henkastede  Ord  har  han  let  og  ligesom 
legende  faaet  en  digterisk  Gnist  til  at  blusse  op 
i  klare  Flammer.  Det  er  vidunderligt,  hvilken 
Magt  vise  Tanker  har  i  en  skjøn  Mund!  —  Hvor 
fristende  vilde  det  ikke  være.  endnu  længer  at 
give  sig  denne  Magt  i  Vold.  Men  Solen  synker 
allerede  bag  Akrokorinths  Høje.  I  Busken  der- 
henne slaar  en  Nattergal,  som  jeg  tror  er  fløjet 
herover  fra  Kolonos-Dalen  for  at  mane  mig  om  at 
vende  hjem.  Fra  Akropolis's  højeste  Varde  til 
hint  Hus.  som  I  ser  titte  frem  bag  Olivenløvet 
derovre    paa    Skraaningen    af   den    lille    Høj    ved 

Keiissos's  Bred,  er  der  en  temmelig  lang  Vej  at  til- 
bagelægge. Saa  tager  jeg  da  Afsked  fra  eder,  og 
trods  de  Forvandlinger,  som  imellemstunder  fore- 
falder, og  som  er  skjønnere  end  alle  de,  hvorom 
vore  Myther  beretter,  gjentager  jeg  mit  Ord  :  ..Kom 
over  til  Kolonos-Dalen !  Flygt  derhen,  naar  Men- 
neskenes Selskab  bliver  eder  besvarligt.  ug  tilbring 
en  hel  Dag  i  skjøn  Ensomhed !" 

..Vi  skal  tænke  paa  dit  Ord!"'  sagde  Perikles. 
„Lad  imidlertid  din  Muse  følge  dig  i  din  Ensomhed. 
1  Væddekampen  mellem  alle  Kunster  maa  ogsaa  den 
tragiske  stræbe  op  til  den  højeste  Tinde.  Du  har 
fra  dine  Forgængeres  barske  Strenghed  ført  din 
Kunst  videre  til  Mildhed  og  til  ren  Menneskelighed. 
Lad  dit  nye  Værk  være  Frembringeren  af  ..Elektra" 
værdigt,  saa  at  vi  snart  kan  nyde  det  med  Lov 
og  Pris  som  den  sofoklæiske  Muses  mildeste  og 
modneste  Frugt!" 

..Maatte  kun",  svarede  Digteren,  ..denne  Cithar- 
spillers  Aand  svæve  over  mig!  Vel  har  jeg  endnu 
ikke  hørt  nogen  Tone  fra  hans  Cithar.  men  dog 
har  han  allerede  fortryllet  mig.  Det  synes,  som 
om  han  har  udvalgt  sig  Statsmamdenes  og  Dig- 
ternes Hjerter  for  derpaa  at  spille  sine  Melodier." 

Saaledes  talte  Manden  med  den  rene  Pande 
og  de  klare,  varmtbesjælede.  venlige  Øjne:  derpaa 
trykkede  han  sin  Vens  Haand,  bøjede  sig  for  den 
forklædte  Milesierinde  og  vendte  sig.  for  langsomt, 
og  ikke  uden  endnu  en  Gang  at  se  sig  om.  at  gaa 
ned  ad  Akropolis. 

..Frygt  ikke  for  denne  Medvider  i  vor  Hemme- 
lighed !*'  sagde  Perikles  til  Aspasia. 

..Jeg  vilde  netop  rette  den  samme  Opfordring 
til  dig!"  svarede  Aspasia  smilende. 

.,Du  har  hurtig  gjennemskuet  denne  ædle  Digter- 
sjæl  !"  sagde  Perikles. 

„Den  er  saa  ren  og  spejlklar  til  Bunden  som 
Ketissos-Bølgerne."   svarede  Aspasia. 

..Men  lad  ogsaa  os  nu  stige  ned  ad."  vedblev 
hun.  ..thi  denne  Sommeraften  er  brændende  hed, 
og  mine  Læber  smægter  efter  en  forfriskende  Drik. u 

..Kom!"  sagde  Perikles.  ..Vi  behøver  kun  at 
gaa  nogle  faa  Skridt  ned  her  til  Højre  udenfor 
Muren,  og  vi  har  for  os  Pans  Grotte  med  den 
navnkundige  Kilde,  der  ufortøvet  vil  byde  dine 
Læber  den  ønskede  Vederkvægelse." 

Perikles  og  Aspasia  steg  ned  ad  en  Del  Trin. 
der  vare  huggede  i  Klippen.  De  stod  ved  Grotten 
og  Kilden,  der  udenfor  denne  sprang  ud  af  Jorden. 

Det  var  Kilden  Klepsydra.  hvis  Vand  under- 
tiden fuldstændig  forsvandt  og  derpaa  pludselig 
kom  igjen. 

Aspasia  øste  Vand  i  sin  hule  Haand    og  drak. 

Derpaa  øste  hun  paa  Ny  Haanden  fuld  og 
bød  med  skjelmsk  Ynde  Perikles  den  klare  for- 
friskende Vædske.  Han  drak  Vandet  smilende  af 
hendes  hule  Haand. 

..Ingen  Perserkonge",  sagde  han.  ..har  nogen- 
sinde drukket  af  en  saa  kostelig  Skaal.  Kun  er 
den  saa  lille,  at  jeg  næsten  maa  være  bange  for 
at  synke  den  med  Vandet  " 

Aspasia  lo  og  vilde  besvare  Spøgen,  men  for 
i  det  samme  Øjeblik  forskrækket  sammen,  thi  hun 
opdagede  pludselig  et  Ansigt,  der  fra  den  halvmørke 

Grottes  Baggrund  saå  ud  paa  hende  med  et  vist 
godmodig  bondeagtigt  Smil.  Hun  traadte  nærmere 
og  saå  en  temmelig  plumpt  forarbejdet  Billedstøtte 
af  Guden  Pan.  hvem  Grotten  var  helliget. 

„Bliv  ikke  bange!"  sagde  Perikles.  ..Hyrde- 
guden er  af  godmodig  Natur. " 

„Undertiden  ogsaa  af  ondskabsfuld!"  svarede 
Aspasia.  ..Hyrdernes  Fortællinger  om  ham  lyder 
forskjellig." 

..Vor  Hurtigløber  Fidippides. "  sagde  Perikles. 
..der  løb  til  Sparta  for  saa  hurtig  som  muligt  at 
hidkalde  Spartanerne  til  Hjælp  imod  Perserne, 
kom  han  i  det  Mindste  meget  godmodig  i  Mode 
paa  Grænsebjerget  mellem  Argolis  og  Arkadien. 
hvor  han  jo  har  hjemme.  Det  tiltalte  ham.  at 
Fyren  af  Fædrelandskj ærlighed  løb  saa  aandeløs 
over  de  argoliske  Bjerge,  og  han  fik  gode  Tanker 
om  Athenienserne,  om  hvem  han  tidligere  ikke 
havde  bekymret  sig  meget.  Han  kom  selv.  for  at 
hjælpe  os.  til  Marathon." 

..Pan  maa  være  saa  godmodig  som  han  vil." 
sagde  Aspasia.  ..men  denne  Grotte  er  altfor  skjøn 
til  Bonde-  og  Hyrdeguden." 

..Du  har  Ret."  svarede  Perikles.  ..og  mere 
endog,  end  du  tænker,  hvis  det  nemlig  er  sandt, 
hvad  det  gamle  Sagn  beretter,  at  netop  i  denne 
Grotte  stod  det  betydningsfuldeste  Brudeleje.  som 
nogensinde  blev  fejret  indenfor  den  hellenske 
Verden:  at  her  i  Grottens  hellige  Skumring  fav- 
nede Lysguden  Apollon  den  rosenkindede  Erekthevs- 
datter  Kreusa,  fra  hvis  Moderskjød  Ion.  vor  ioniske 
Stammes  Ophav,  fremsprang." 


139 


„Hvorledes?"  udraabte  Aspasia  heftig,  halvt  i 
Spøg  og  halvt  i  Alvor;  „stod  her  Vuggen  for  den 
ædleste  af  de  græske  Stammer,  der  blomstrer  i 
Attikas  Dale  og  derovre  paa  min  Hjemstavns  Strand- 
bredder? Og  Athens  Jomfruer  behænger  ikke  daglig 
denne  Grottes  Vægge  med  Kranse  af  Roser  og 
Lilier?  Og  i  Stedet  for  den  straalende  Gud  Apollon 
staar  her  med  sit  brede  grinende  Ansigt  den  plumpe 
Arkadier.  en  Fremmed  fra  hine  fjendtlig  mørke 
Bjerge  i  Peloponnesos !" 

Smilende  svarede  Perikles:  ..Hvorfor  ivrer  du 
saa  meget  imod  Guden  for  Bjergets  og  Skovens 
Stilhed?  Jeg  kj ender  dog  ingen,  under  hvis  Be- 
skyttelse et  elskende  Par  kan  mødes  sikrere  end 
under  hans.  der  skjænker  den  idylliske  Fred  og  de 
idylliske  Glæder." 

„Nu."  udbrød  Aspasia.  ..for  Et  i  det  Mindste, 
for  den  kølige  Skygge,  som  han  skjænker  mig  her 
i  sin  Grotte,  er  jeg  ham  taknemmelig." 

Derpaa  tog  hun  Thessalerhatten  af  sit  Hoved 
og  satte  den  paa  Hyrdegudens  De  gyldentbrune. 
herlige  Lokker  rullede  ned  over  hendes  Skuldre. 

..O  kunde  jeg  dog  snart",  vedblev  hun  smilende. 
..ofre  den  ærlige  Pan  min  hele  Citharspiller-Dragt 
ligesom  denne  Hovedbedækning.  I  Sandhed,  den 
er  mig  til  Byrde.  Hvor  længe  skal  jeg  endnu 
finde  mig  i  denne  Tvang?  O.  I  Mænd  fra  Athen, 
naar  tillader  I  Kvinden  at  være  Kvinde?  Tilstaa 
det  kun,  Perikles.  I  Atheniensere  er  ikke  værdige 
Sønner  af  den  Ion,  hvis  Tilværelse  tog  sit  Udspring 
i  denne  Grotte.  I  har  indsuget  altfor  Meget  af 
det  doriske  Væsen.      I  skulde  bøje  eder  for  Efter- 

kommerne  af  Udvandrerne  af  eders  egen  Stamme. 
der  histovre  paa  Asias  Kyster  har  udviklet  ^ig 
renere,  friere,  ildfuldere  — " 

..djør  vi  det  da  ikke?"  sagde  Perikles  med  et 
betydningsfuldt  Smil.  idet  lian  tog  Plads  ved  Siden 
af  Aspasia.  der  havde  sat  sig  paa  et  fremspringende, 
mosbeklædt  Klippestykke  i  Grotten.  ..Gjør  vi  det 
da  ikke?'"  gjentog  han  og  trykkede  hendes  duf- 
tende Lokkehoved  til  sit  Bryst. 

..Pan  er  underfundig."  sagde  Aspasia;  ..han 
lovede  Svalhed  i  sin  Grotte,  men  hemmelig  synes 
han  med  sin  Aande  at  puste  Aftenens  lumre  Varme 
ind  til  os." 

..I  Sandhed!"  sagde  Perikles.  „næsten  beru- 
sende stryger  Lutten  herind,  svanger  af  Thimianens 
og  de  vilde  Rosers  Duft." 

Medens  Perikles  og  Aspasia  samtalede  saa- 
ledes.  havde  Himlens  Blaa  forvandlet  sig  til  glødende 
Pvødt.  Den  langstrakte  Hymettos  var  fuldstændig 
klædt  i  Rosenlys.  Langsomt  var  Solen  sunket  ned 
bag  Arkadias  Bjerge.  Over  Brilessos-Højene  for 
nu  og  da  et  mat  Lynglimt  fra  de  tunge  Skyer  hen 
igjennem  den  lumre  Luft. 

..Aspasia!"  udraabte  Perikles.  ..det  Budskab, 
du  som  Gxækerinde  bringer  herover  til  Græker  fra 
de  livsglade  Ioniere.  det  lyser  som  hine  Kornmod 
fra  Sommeraftenens  Tordensky  med  livssvanger 
Velsignelse  i  min  Sjæl  og  over  alle  Attikas  Aander. 
Det  skal  høres  og  efterfølges,  dette  Budskab,  i 
snevreste  Forstand  af  mig  og  dig.  i  videste  For- 
stand af  det  samlede  atheniensiske  Folk.     Vi  føler 

Alle  en  ny  Kraft,  en  ny  Ild  i  os,  og  vi  ser.  at  det 
helleniske  Liv  stræber  op  imod  sin  Tinde!" 

Saaledes  talede  Perikles  og  trykkede  et  glø- 
dende Kys  paa  Aspasias  Læber.  Det  var  en  og 
samme  Flamme,  det  var  et  og  samme  Overmaal 
at  Kræfter,  det  var  en  og  samme  Blomstring  af 
Livets  Ret  og  Skjønhed.  der  besjælede  Marathon- 
Kæmperens  Arm.  Fidias's  Mejsel,  Sofokles's  Griffel, 
Perikles's  Tales  Torden  paa  Pnyx  og  hans  glødende 
Kys  paa  den  skjønneste  Hellenerkvindes  Læber. 

Naar  et  elskende  Par  som  dette,  i  hvem  den 
menneskelige  Tilværelse  har  udfoldet  sig  til  den 
reneste,  yppigste  og  ædleste  Blomst,  mødes  Mund 
imod  Mund,  saa  fejrer  Livet  sin  højeste  Fuldbyr- 
delse, og  en  Glædesgysen  farer  hemmelig  gjennem 
Verdens  Hjerte  fra  den  ene  Pol  til  den  anden  — 
lig  hint  Kornmod  i  Sommeraftenens  Tordenluft 
over  Brilessos-Højene. 

Sjæle  mødes  som  lynsvangre  Skyer. 

Men  Skyerne  udlade  sig  —  Menneskets  Sjæl 
næres  af  Flammen.  Beruset  var  Perikles's  Sjæl. 
da  han  med  Aspasia  steg  ned  ad  Bjergets  Skraa- 
ning  under  Aftenstjernens  funklende  Skin.  Han 
trvkkede  den  Skjønne  blidt  til  sig  og  sagde,  med 
Blikket  vendt  imod  det  maanebelyste  Kæmpebillede 
af  Fidias's  Gudinde: 

..O  Pallas  Athene,  tag  Malmhjelmen  af  dit 
Hoved  og  forund  Nattergalene  fra  Kefissosdalen  at 
bygge  Rede  i  dens  Hulning!" 

Femte  Kapitel. 

Pyrilampes's  Paafugle. 


Paa  den  Tid.  da  de  her  fortalte  Begivenheder 
tildrog  sig,  fandtes  der  imellem  de  rige  og  ansete 
Borgere  i  Athen  to  Mænd.  der  gjorde  det  første 
Forsøg  paa  at  indlade  sig  i  en  Væddestrid  med 
hinanden,  ikke  alene,  som  Skik  og  Brug  bød,  ved 
glimrende  Ydelser  til  Staten  men  ogsaa  ved  en 
hidtil  ukjendt  huslig  Overdaadighed. 

Den  ene  af  disse  to  Mænd  var  Hipponikos.  i 
hvis  gjæstfri  Hus  Aspasia  boede,  en  Mand  af  ædel 
Byrd. 

Den  anden  var  Pyrilampes.  en  Lykkehelt.  der 
fra  en  ringe  Stand  havde  svunget  sig  op  til  at 
blive  en  rig  Vexelerer  i  Piræevs. 

Hipponikos  førte  sin  Slægts  Udspring  tilbage 
til  ingen  Pvingere  end  Triptolemos.  Demeters  Ynd- 
ling. Stifteren  af  de  elevsinske  Mysterier,  Opfinderen 
af  Ploven.  Udbrederen  af  Agerdyrkning  og  Alt  hvad 
der  hører  til  det  ordnede  Samfund.  Uden  Tvivl 
havde  Hipponikos's  Efterkommere  deres  Nedstam- 
ning  fra  denne  elevsiniske  Heros  at  takke  for,  at 
Daduk-Værdigheden.  en  høj  præstelig  Post  ved  de 
elevsinske  Mysterier,   var  arvelig  i  Slægten. 

Ogsaa  vor  Hipponikos  beklædte  denne  Vær- 
dighed. Men  den  voldte  Verdensmanden  liden 
Ulejlighed.  Kun  én  Gang  om  Aaret,  under  de 
store  Mysterier,  var  han  nødt  til  en  kort  Tid  at 
begive  sig  til  Elevsis. 

Det   var  en  besynderlig  Ejendommelighed   ved 

denne  Slægt,  at  dens  Overhoveder  bestandig  hed 
afvexlende  Kallias  og  Hipponikos.  Enhver  Kallias 
kaldte  sin  Førstefødte  Hipponikos.  enhver  Hipponi- 
kos sin  Kallias. 

Alle  disse  forskjellige  Kallias'ers  og  Hipponi- 
kos'ersLivstilskikkelser  vare  næsten  gjennemgaaende 
meget  mindeværdige.  I  Særdeleshed  var  Maaden, 
paa  hvilken  de  havde  erhvervet  sig  deres  Rig- 
domme, højst  ejendommelig. 

Det  blev  bebrejdet  den  Hipponikos,  som  levede 
paa  Solons  Tid.  og  som  var  en  personlig  Ven  af 
denne  Lovgiver,  at  han  havde  lagt  Grunden  til  sin 
Slægts  Velhavenhed  ved  at  misbrage  en  fortrolig 
Meddelelse  af  den  nævnte  berømte  Mand.  Paa 
Pisistratos's  Tid  havde  en  Hipponikos  ganske  alene 
det  Mod  at  kjøbe  alle  den  fordrevne  Tyrans  Ejen- 
domme. I  Perserkrigene  bleve  Mange  fattige,  men 
Kallias'ernes  og  Hipponikos'ernes  Familie  blev  blot 
rigere  og  rigere.  Det  var  nemlig  en  Hipponikos, 
hvem  en  vis  Eretrier.  ved  Navn  Diomnestos.  gav 
de  Skatte  i  Forvaring,  som  han  ved  Asiaternes 
første  Indfald  havde  frataget  en  fjendtlig  Feltherre. 
Ved  det  næste  Indfald  slæbte  som  bekjendt  Per- 
serne samtlige  Eretriere.  og  iblandt  dem  ogsaa 
den  nævnte  Diomnestos,  bort  med  sig  i  Fangenskab, 
og  hans  Skatte  forbleve  i  Hipponikos's  Varetægt. 
Det  var  endelig  en  Kallias,  hvem  ved  Marathon 
en  Perser,  for  at  kjøbe  sit  Liv  af  ham,  hemmelig 
førte  til  et  Sted,  hvor  hans  Landsmænd  havde 
nedgravet  en  Mængde  Guld.  Kallias  var  saa  forsigtig 
at  slaa  Perseren  ihjel,  efter  at  denne  havde  vist 
ham  Gjemmestedet,    for  at  han  ikke  ogsaa   skulde 

fotraade  Hemmeligheden  til  en  Anden,  forinden 
Kallias  havde  faaet  Tid  til  at  hæve  hele  Skatten 
og  skaffe  den  til  Side. 

Saaledes  lød  de  Historier,  der  aflagde  Vidnes- 
byrd om  det  i  denne  Slægt  nedarvede  Talent  til 
at  erhverve  sig  Rigdomme.  Selvfølgelig  havde 
ogsaa  Familiens  forskjellige  Medlemmer  nydt  be- 
tydelig Anseelse  i  Staten. 

Mer  end  én  Kallias  og  Hipponikos  var  af  sine 
Medborgere  sendt  som  Gesandt  til  Perserkongen 
eller  brugt  som  Fredsunderhandler:  for  En  og 
Anden  af  dem  var  der  ogsaa  af  Staten  blevet 
oprejst  en  offenlig  Billedstøtte. 

Vor  Hipponikos,  Aspasias  Vært  og  Ven.  gjorde 
sine  Fædre  Ære.  Han  var  en  godmodig  Natur  og 
i  høj  Grad  yndet  af  Folket.  Han  ofrede  nu  og  da 
Gudinden  Pallas  Athene  en  rundelig  Hekatombe, 
beværtede  ved  festlige  Lejligheder  Folket  efter 
Stammer  og  Familier,  og  ved  den  store  Dionysos- 
Fest  foranstaltede  han  i  Kerameikos  for  Alle  og 
Enhver,  der  vilde  indfinde  sig.  et  Drikkelag  under 
aaben  Himmel  og  lod  oven  i  Kjøbet  Hynder  ud- 
stoppe med  Vedbend,  paa  hvilke  Gjæsterne  kunde 
tage  Plads.  Da  han  en  Gang  rejste  til  Korinth, 
for  dér  at  besøge  en  Ven.  men  undervejs  hørte, 
at  Manden  var  i  Færd  med  at  blive  udpantet  af 
sine  Kreditorer,  saa  sendte  han  et  Bud  i  Forvejen 
med  de  fornødne  Penge  til  at  tilfredsstille  Kredi- 
torerne, fordi  det  vilde  have  været  ham  ubehage- 
ligt ved  sin  Ankomst  at  træffe  Vennen  i  daarligt 
Lune.    Hans  Hus  i  Athen  adskilte  sig.  som  allerede 


145 


nævnet,  særdeles  meget  fra  de  øvrige  Athenienseres 
daværende  Boliger. 

Kun  den  omtalte  Rigmand,  Vexelereren  Pyri- 
lampes  forsøgte  at  hamle  op  med  ham.  Han  ejede 
et  Hus  i  Piræevs.  hvilket  han  indrettede  paa 
samme  Maade  som  Hipponikos*s  Hus  var  indrettet. 
Han  søgte  i  det  Hele  taget  saa  vidt  muligt  at 
efterligne  Hipponikos  i  alle  Henseender.  Hvis 
Hipponikos  anskaffede  sig  en  lille  Hundehvalp  af 
den  for  sin  Lidenhed  berømte  melitæiske  Race. 
saa  anskaffede  Pyrilampes  sig  en  endnu  mindre  af 
samme  Race.  Forøgede  derimod  Hipponikos  sin 
Hundebestand  med  en  ny  Lakoner-.  Molosser-  eller 
Kreterhund.  hvis  Størrelse  almindelig  beundredes. 
saa  helmede  Pyrilampes  ikke.  før  han  ejede  en 
endnu  større.  Hipponikos  havde  en  Kæmpe  til 
Dørvogter,  og  da  Pyrilampes  ikke  kunde  opdrive 
en  Mand  af  endnu  højere  Væxt.  saa  prydede  han 
Porten  til  sit  Hus  med  en  snurrig  Dverg.  der  vakte 
stor  Opsigt.  Hipponikos*s  førstefødte  Pode.  der 
selvfølgelig  hed  Kallias,  havde  Vanskelighed  ved 
at  lære  Xavnene  paa  Alfabetets  fire  og  tyve  Bog- 
staver. Da  lod  Hipponikos  den  lille  Kallias:s  Lege- 
kammerater, sine  Husslaver  og  andre  Personer  i 
Drengens  Omgivelser  kalde  med  Navnene  paa  Alfa- 
betets Bogstaver.  Pyrilampes  havde  ligeledes  en 
spæd  Ætling,  ved  Navn  Demos,  og  da  den  lille 
Demos  helst  legede  med  smaa  Hunde,  saa  bragte 
Faderen  fire  og  tyve  Hundehvalpe  hjem  med  sig. 
af  hvilke  enhver  bar  Navnet  paa  et  Bogstav  paa 
en  lille  Tavle  omkring  Halsen.  Hipponikos  var 
berømt   for   sin   Opdrætning   af   udmærkede  Heste. 

Aspasia.     I.  10 

Da  Pyrilampes  ikke  kunde  overgaa  ham  i  saa  Hen- 
seende, søgte  han  at  stille  Hipponikos's  Heste  i 
Skygge  ved  en  Samling  sjeldne  og  mærkværdige 
Aber.  Hipponikos  holdt  altid  mange  Haner  og 
Vagtler  for  at  lade  dem  kæmpe  med  hinanden,  et 
Skuespil,  som  voldte  Athenienserne  overordenlig 
Morskab.  Men  i  den  sidste  Tid  havde  han  særlig 
lagt  sig  efter  at  opdrætte  sikeliske  Duer.  der  vare 
meget  yndede  i  Athen  og  snart  ikke  fandtes  nogen- 
steds i  saa  smukke  og  ypperlige  Exemplarer  som 
hos  Hipponikos.  Denne  hans  Medbejlers  Triumf 
tillod  ikke  Pyrilampes  at  sove.  Han  grundede 
længe  paa,  hvormed  han  kunde  stikke  Hipponik« 
Duer  ud.  Da  modtog  han  fra  Samos  et  Par  af  de 
pragtfulde .  Hera  helligede  Fugle .  hvis  Hale  ud- 
mærker sig  ved  at  være  smykket  med  hundrede 
Øjne.  De  vare  den  Gang  kun  af  Navnet  kjendte 
i  Athen.  Pyrilampes  lod  de  befjedrede  Fremmede 
formere  sig.  passede  dem  omhyggelig,  og  snart 
spankede  en  god  Slump  af  de  overraskende  skjønne 
Dyr  pralende  og  stolte  omkring  i  hans  rummelige 
Hønsegaard.  ja  selv  oppe  paa  det  flade  Tag  af 
hans  Hus  til  Henrykkelse  for  de  Forbigaaende. 

Med  disse  samiske  Fugle  slog  Pyrilampes 
Hipponikos  og  hans  Duer  af  Marken.  I  stor 
Mængde  strømmede  de  nysgjerrige  Atheniensere 
til  for  at  tage  Pyrilampes's  Paafugle  i  Øjesyn. 
Man  talte  en  Tid  lang  næsten  kun  om  Pyrilamp«  s 
Paafugle. 

Hipponikos's  lykkelige  Medbejler  hvilede  ikke, 
før  ogsaa  Perikles  havde  lovet  ham  at  ville  komme 
for   at    se   hans  Paafugle.     Perikles  besøgte   ham  i 

Følge  med  Aspasia,  der  igjen  ved  denne  Lejlighed 
skjulte  sig  under  den  niilesiske  Citharspillers  For- 
klædning. 

Enhver,  der  paa  hint  Tidspunkt  i  Athen  vilde 
sende  sin  skjønne  Veninde  en  særlig  værdifuld 
Oave.  kjøbte  og  forærede  hende  en  af  Pyrilampes's 
unge  Paafugle.  Aspasia  udtalte  sig  med  saa  umis- 
kendeligt Velbehag  om  de  prægtige  Fugle,  og 
Perikles  troede  i  hendes  Øjne  saa  tydelig  at  kunne 
læse  Tanken  om.  hvilken  Pryd  en  saadan  Fugl 
vilde  kunne  være  for  hendes  Boligs  Peristyl,  at 
han  ikke  kunde  modstaa  at  trække  Pyrilampes  til 
Side  og  hemmelig  paalægge  ham  at  sende  en  af 
de  unge  Paafugle  til  Milesierinden  Aspasia .  der 
boede  i  Hipponikos's  Sidehus.  Overfor  Veninden 
selv  fortav  Perikles  Sagen,  for  at  overraske  hende 
med  Gaven. 

Morgenen  efter  dette  Perikles"s  og  den  for- 
klædte Milesierindes  Besøg  traadte  Hipponikos 
uventet  ind  til  den  Skjønne,  der  nød  hans  Gjæste- 
venskab.  Hipponikos  var  en  Mand  af  temmelig 
stor  Legemsfyldighed.  Hans  Ansigt  var  rødt  og 
noget  oppustet.  Hans  Øjne  lyste  godmodig,  og 
paa  hans  temmelig  tykke  Læber  svævede  bestandig 
et  Smil.  Med  dette  Smil  paa  Læberne,  der  dog 
denne  Gang.  saa  vidt  Sligt  var  muligt  for  Hipponi- 
kos. havde  et  svagt  Anstrøg  af  Spot.  sagde  han  til 
Aspasia : 

..Skjønne  Gjæsteveninde.  jeg  hører,  du  befinder 
dig  meget  vel  i  Atheniensernes  Stad." 

..I  saa  Fald  skylder  jeg  dig  det."  svarede  Aspasia. 

..Ikke    saa    ganske  I"    sagde    Hipponikos.      ..Du 

har  fra  Begyndelsen  af  havt  fornøjelig  Omgang 
med  Fidias:s  Kunstfæller  og  i  den  nyere  Tid  ogsaa 
med  min  Ven,  den  store  Perikles.  Jeg  hører,  at 
du  undertiden,  for  større  Bekvemmeligheds  Skyld, 
ledsager  ham  forklædt  som  en  Citharspiller.  Og 
hvis  jeg  er  rigtig  underrettet,  saa  finder  du  slet 
ikke  mere  Behag  i  Hipponikos's  sikeliske  Duer 
men  foretrækker  i  Perikles's  Selskab  at  gaa  ud  til 
Piræevs  og  beundre  Pyrilampes's  Paafugle." 

„Disse  Paafugle  er  smukke."  sagde  Aspasia 
troskyldig.      ..Du  skulde    selv  gaa  ud   og  se  dem/' 

..Jeg  kom  nylig  forbi  Pyrilampes's  Hus'4,  sva- 
rede Hipponikos,  „og  hørte  disse  Dyr  skrige. 
Det  var  mig  nok.  Nu,  det  er  Enhvers  egen  Sag 
at  søge  sin  Fornøjelse  dér,  hvor  han  finder  den. 
En  Fornøjelse,  som  man  har  hjemme  hos  sig  selv. 
bliver  man  tilsidst  kjed  af.  Og  det  lønner  sig. 
som  jeg  mærker,  bedre  at  more  En  end  at 
beværte  ham  — " 

Hipponikos  saå  med  disse  Ord  skarpt  paa 
Aspasia  og  haabede,  at  hun  vilde  sige  Noget. 

Men  da  hun  tav,  saa  vedblev  han:  „Du  véd. 
Aspasia.  at  jeg  i  Megara  har  hjulpet  dig  ud  af 
ubehagelige  Forhold;  jeg  har  ført  dig  hid  til  Athen; 
jeg  har  gjæstevenlig  beværtet  dig.  Jeg  har  gjort 
Meget  for  dig.  Og  sig  nu,  hvad  Tak  jeg  har  derfor. 
Hører  du.  Aspasia?    Hvad  Tak  har  jeg  derfor V 

..Den.  der  paa  en  saadan  Maade  spørger  efter 
Tak."  svarede  Aspasia.  ..vil  have  Betaling  og 
ingen  Tak.  Ogsaa  du  vil,  som  jeg  ser.  betalea 
for  hvad  du  har  gjort  for  mig.  Dine  Velgjerninger 
har,    lader  det  til.    en  bestemt  Pris.      Men  du  har 

forsømt,  Hipponikos,  forud  at  betinge  dig  denne 
Pris  for  din  gode  Gjerning.  Og  nu  ærgrer  du  dig, 
ligesom  en  Høkerkvinde  paa  Torvet,  over  at  Prisen 
er  Kjøberen  for  høj." 

„Vend  ikke  op  og  ned  paa  Tingene.  Aspasia." 
sagde  Hipponikos  smilende;  ..du  véd,  at  jeg  var 
Kjøberen.  og  at  det  var  din  Gunst,  som  jeg  var 
rede  til  at  betale  med  Alt.    hvad  du   ønskede  — H 

„Saa  det  er  mig,  der  er  Varen!"  udraabte 
Aspasia;  ..lad  gaa!  jeg  er  Varen,  siden  du  vil  saa, 
og  har  en  Pris  —  " 

..Og  denne  Pris  —  ?"  spurgte  Hipponikos. 

..Vil  du  aldrig  kunne  betale  med  alle  dine 
Rigdomme!"  svarede  Aspasia  rask. 

Hipponikos  gjorde  en  Bevægelse  paa  sin  Stol. 

..Ingen  Talemaader!"  sagde  han  derpaa.  og 
hans  Træk  fik  deres  godmodige  Udtryk  tilbage. 
„Du  er  ikke  længer  tilfals!  Det  er  det  Hele.  En 
Anden  har  kjøbt  dig.  For  hvilken  Pris?  —  det 
bliver  hans  Sag.  Da  det  er  den  store  Perikles, 
bærer  jeg  hverken  Nag  til  ham  eller  til  dig.  Jeg 
elsker  Perikles  og  under  ham  alt  Godt:  han  har 
en  Gang  gjort  mig  en  stor  Tjeneste,  som  jeg  aldrig 
skal  glemme  ham.  Han  har  skilt  mig  af  med  en 
besværlig  Hustru,  den  da  endnu  smukke  men  trætte- 
kjære  Telesippe.     Guderne  lønne  ham  derfor!" 

Med  denne  Velsignelse,  som  han  altid,  naar 
Talen  faldt  paa  Perikles,  plejede  at  udtale,  rejste 
Hipponikos  sig  og  forlod  Værelset, 

Aspasias  første  Tanke,  efter  at  han  havde 
fjernet  sig.    var.    at  det  ikke  længer  sømmede  sig 

for  hende  at  lægge  Beslag  paa  Hipponikos's  Grjæste- 
venskab. 

Hun  kaldte  paa  sin  Slavinde,  lod  et  Par  Mul- 
dyr belæsse  med  sine  Ejendele  og  bringe  disse  til 
en  hende  venligsindet  Milesier  inde ,  en  Matrone, 
der  i  flere  Aar  havde  levet  i  Athen.  Denne,  der 
i  sin  Ungdom  havde  været  en  Veninde  af  Aspasias 
Moder,  elskede  nu  sin  ungdommelig  blomstrende 
Landsmandinde    med   næsten   moderlig  Kjærlighed. 

Efter  at  Aspasia  havde  ladet  et  Bud  overbringe 
Hipponikos  hendes  Taksigelse  for  det  udviste  Gjæste- 
venskab.  samt  hendes  Beslutning  om  at  ville  forlade 
han-  Hus.  iførte  hun  sig  atter  Citharspillerens  Dragt 
og  begav  sig,  ledsaget  af  en  Slave,  paa  Vej  for  at 
opsøge  Perikles  i  dennes  eget  Hus. 

Hun  havde  indtil  denne  Dag  endnu  ikke  vovet 
et  saadant  Skridt,  selv  ikke  i  Forklædningen.  Men 
i  Dag  blev  hun  drevet  af  sin  Utaalmodighed 
efter  ufortøvet  at  søge  Lejlighed  til  en  Samtale 
med  Vennen  og  med  ham  at  lægge  Raad  op  om, 
hvad  hun  nu.  efter  at  have  forladt  Hipponikos's 
Hu^.   skulde  gribe  til. 

Kort  Tid  efter  at  Aspasia  var  draget  sin  Vej. 
blev  det  meldt  Hipponikos  af  hans  Folk.  at  en  af 
Pyrilampes's  Slaver  havde  været  der  og  bragt  en 
ung  Paafugl,  der  var  bestemt  for  Milesierinden, 
som  boede  i  hans  Sidehus. 

Hipponikos    hadede    intet  i   Verden   saa   meget 
som  Pyrilampes's  Paafugle.   og  havde  han  fulg 
Hjertes  første  flygtige  Tilskyndelse,  saa  havde  han 
øjeblikkelig  ladet  Halsen  dreje  om  paa   Fuglen. 

Men  han  nøjedes  med  at  rynke  Øjenbrynene 
og  sige: 

..Milesierinden  er  borte,  og  jeg  véd  ikke,  hvor- 
hen hun  har  begivet  sig.  Bær  Paafuglen  til  Perikles's 
Hus.    Det  er  uden  Tvivl  ham.  der  har  kjøbt  den."  — 

Imidlertid  var  Aspasia  paa  sin  Vej  til  Perikles 
naaet  op   paa  Agora. 

Medens  hun  med  en  vis  Hast  snoede  sig  igjen- 
nem  Trængselen  af  ubekjendte  Mennesker,  mødte 
hun  pludselig  Alkamenes. 

Billedhuggeren  standsede  foran  hende,  saå 
hende  med  sine  klare  Øjne  ind  i  Ansigtet  og  sagde 
med  et  overlegent  Smil:  ..Hvorhen,  skjønne  Cithar- 
spiller?  Uden  Tvivl  til  Perikles?  Gid  de  nye 
Venner  maa  have  mere  Held  med  deres  Krav  paa 
dig  og  din  Gunst  end  de  gamle  ! " 

..Hvem  har  jeg  nogensinde  givet  et  Krav  paa 
mig?-  spurgte  Aspasia. 

..Blandt  Andre  ogsaamig!"  svarede  Alkamenes. 

„Dig?"  sagde  Aspasia.  „Jeg  gav  dig.  hvad  du 
behøvede,  hvad  der  var  nødvendigt  for  Billed- 
huggeren.    Hverken  mere  eller  mindre." 

..En  Kvinde  skal  give  Intet  eller  Alt!"  sva- 
rede Alkamenes. 

.,Saa  glem,  at  jeg  har  givet  dig  Noget!"  ud- 
raabte  Aspasia  og  forsvandt  i  Trængselen. 

I  Hast  vare  disse  faa  Ord  blevne  vexlede. 
Alkamenes  smilede  bittert  og  spottende.  Aspasia 
fortsatte  skyndsomst  sin  Vej.  — 

I  Perikles's  Hus  var  paa  denne  Morgenstund 
Fru  Telesippe  sysselsat  med  en  from  Handling. 

Da  Perikles  efter  hendes  Tanker  forsømte  Alt 

hvad  der  angik  Husets  Styrelse,  haabede  hun  at 
opnaa  Erstatning  af  Zevs  Ktesios's  Naade,  Ejen- 
dommens Beskytter  og  Forøger,  der  af  alle  fromme 
Atheniensere  plejede  at  æres  med  huslige  Ofre. 
Ingen  forstod  sig  paa  nedarvede  hellige  Skikke  saa 
godt  som  Fru  Telesippe.  Hun  omviklede  sin  Pande 
og  sin  højre  Skulder  med  Uldtraade,  tog  derpaa 
et  endnu  ubrugt  med  Laag  forsynet  Lerkar,  ombandt 
dets  Hank  med  hvid  Uld,  kom  alle  Slags  Frugter 
samt  Vand  og  Olie  i  selve  Karret  og  stillede  denne 
Offergave  til  den  nævnte  Guds  Ære  ind  i  Forraads- 
kammeret. 

Hun  var  netop  færdig  med  sin  fromme  Hand- 
ling, da  hun  bemærkede,  at  Dørvogteren  indlod 
en  Slave ,  der  paa  Armene .  bar  en  stor  fremmed 
Fugl  med  lange  Halefjer  og  sammenbundne  Fødder. 

Slaven  sagde,  at  denne  Fugl  tilhørte  Perikles, 
satte  den  ned  paa  Gulvet  og  gik  sin  Vej. 

Telesippe  undrede  sig  og  vidste  ikke  rigtig, 
hvad  hun  skulde  tænke  om  Sagen. 

Havde  Perikles  kjøbt  Fuglen  paa  Torvet,  og 
skulde  den  plukkes  og  steges  til  Maaltidet? 

Men  Perikles  plejede  jo  ellers  saare  lidet  at 
bekymre  sig  om  huslige  Ting. 

Hun  besluttede  at  afvente  sin  fraværende 
Ægtefælles  Hjemkomst.  Foreløbig  lod  hun  Fuglen 
bringe  ind  i  Husets  lille  Hønsegaard. 

Nu  sejlede  en  kvindelig  Skikkelse,  ledsaget  af 
en  Slavinde,  ind  ad  den  ydre  Dør,  og  da  Telesippe 
gik  den  i  Møde,  viklede  hendes  Veninde  Elpenikes 
velkj endte  Hoved  og  Ansigt  sig  ud  af  den  tiutte 
Himation. 

Kipenikes  Miner  viste  denne  Gang  et  usæd- 
vanligt Alvor.  Hendes  Sind  var  i  Oprør,  hendes 
Bevægelser  heftige,  hendes  Øjne  rullede  urolig, 
og  hendes  Læber  skjælvede.  ligesom  af  Utaal- 
modighed  efter  at  sige  Noget,  efter  at  udgyde  sig 
og  befri  sig  for  en  vigtig  Hemmelighed. 

„Telesippe."  sagde  hun.  ..fjern  alle  Vidner, 
eller  træk  dig  tilbage  med  mig  til  det  inderste  af 
alle  dine  Værelser." 

Perikles's  Ægtefælle  var  ikke  ganske  uvant 
med  at  se  sin  Veninde  optræde  paa  lignende  op- 
hidset Vis.  Elpenike  havde  jo  mange  Forbindelser 
og  dannede  ligesom  det  Midtpunkt,  hvorfra  Athens 
Kvindesladder  udbredte  sig  til  alle  Sider.  Hun 
vidste  Besked  om  Meget  og  lagde  saaledes  i  mer 
end  ét  stille  Kvindeværelse  Tønderet  til  opsigt- 
vækkende Nyheder.  Da  de  tvende  Kvinder  vare 
alene  i  Husets  inderste  Rum  og  sikrede  mod  en- 
hver Forstyrrelse,  begyndte  Kimons  Søster  med  en 
vis  Højtidelighed: 

..Telesippe,  hvad  mener  du  om  din  Ægtefælles 
Troskab  ? " 

Telesippe  vidste  ikke  strax.  hvad  hun  skulde  sige. 

..Hvad  mener  du  om  din  Mands  Tilbøjelighed 
for  vort  Kjøn  i  Almindelighed?"  vedblev  Elpenike. 

..Ak."  svarede  den  Anden.  ..min  Mands  Hoved 
er  saa  fuldt  af  Statssager  — " 

..At  han  ikke  længer  tænker  paa  Kvinder, 
mener  du?"  afbrød  Kimons  Søster  hende  og  fortrak 
Munden  til  et  medlidende  spottende  Smil.  ..Natur- 
ligvis!" vedblev  hun  lurende.  ..du  maa  fremfor  Alle 

vide  det  som  hans  ægteviede  Hustru,  som  hans 
Børns  Moder!" 

„Ja  vist!"    svarede  Perikles's  Hustru  frimodig. 

Elpenike  greb  hendes  Haand,  smilede  endnu 
en  Gang  medlidende  og  sagde : 

„Telesippe,  kjender  du  virkelig  ikke  denne 
Mands  rette  Natur?  Tænk  dig  dog  en  Smule  om! 
Husker  du  den  skjønne  Kiysilla  —  den  tragiske 
Digter  Ions  Elskede,  hvem  din  Ægtefælle,  hvad 
Alverden  véd.    en  rum  Tid  bragte  sin  Hyldest 

..Men  det  er  vel  nu  for  længe  siden  forbi!* 
indvendte  Telesippe. 

..Maaske!"  sagde  Kimons  Søster.  „Men  er 
der  aldrig  i  den  sidste  Tid  opsteget  en  Mistanke 
hos  dig?  Har  Intet  i  din  Mands  Opførsel  over- 
rasket dig  mere  end  ellers?  Har  Intet  fyldt  din 
Sjæl  med  onde  Anelser?" 

Telesippe  betænkte  sig  og  rystede  paa  Hovedet. 

..Stakkels  Veninde!"  udraabte  Elpenike.  „Saa 
rammer  det  dig  da  uforberedt,  og  du  erfarer  Alt 
paa  én  Gang!" 

„Tal!"  sagde  Perikles*s  Ægtefælle. 

..Har  Navnet  Aspasia  endnu  ikke  naaet  dine 
Øren?"  spurgte  Elpenike. 

„Det  Navn  er  mig  ubekjendt!"  svarede  den 
Anden. 

..Saa  hør!"  sagde  Kimons  Søster.  „Aspasia 
er  Navnet  paa  en  ung  Milesierinde,  der.  Guderne 
maa  vide  efter  hvilken  Omflakken  og  ved  hvilke 
Æventyr,  blev  forslaaet  til  Megara  og  derfra  af 
din  fordums  Ægtefælle  Hipponikos  bragt  til  Athen. 
Jeg  tænker,    at  det  ikke  er  dig  ubekjendt  af  hvad 

Slags  disse  Milesierinder  og  Ionierinder  er,  og 
hvad  disse  Kvinder  fra  Kysterne  hinsides  Havet 
overhovedet  er  værd?  Det  er  Bakkantinder,  der 
oversvømmer  Grækenland  og  med  brændende  Fakler 
stikker  Mændenes  Hjerter  i  Brand.  Aspasia  er  af 
alle  disse  Bakkantinder  den  farligste,  den  listigste, 
den  snueste.  den  forvovneste!  I  denne  Kvindes 
Gram  er  din  Ægtefælle  faldet!" 

..Hvad  siger  du?"  raabte  Perikles's  Hustru 
forfærdet.  ..Hvor  har  han  truffet  denne  fremmede 
Kvinde?" 

.1  Hipponikos*sHus!"  svarede  Elpenike.  ..Hun 
har  nemlig  boet  hos  Hipponikos.  Dér  har  disse  He- 
tærer deres  Gang.  Dér  fejres  der  Orgier.  Orgier. 
Telesippe  —  det  er  rædselsfuldt  hvad  man  hvisker  om 
Orgierne  i  Hipponikos's  Hus!  Og  din  Ægtefælle 
tager  Del  i  dem!  —  Men  det  er  endnu  ikke  det 
Værste.  Mærk  dig  mine  Ord.  han  øder  sin  Ejen- 
dom paa  den  milesiske  Bolerske !  Han  forærer 
hende  Slaver.  Husgeraad.  Tæpper.  Duer.  Stære, 
der  kan  snakke,  kort  sagt  alt  Muligt.  Fra  i  Gaar 
af  véd  hele  Staden  det.  Hidtil  søgte  man  dog  at 
holde  det  saa  hemmeligt  som  muligt.  Det  ud- 
bredte sig  som  en  Løbeild.  I  Gaar  satte  nemlig 
Perikles  Kronen  paa  sin  skamløse  Færd.  I  Gaar 
kjøbte  han  af  Pyrilampes  en  udenlandsk  Fugl.  en 
Paafugl.  til  Mile  si  er  in  den  Aspasia!  Alverden 
taler  i  Dag  om  denne  Paafugl  I  Morges  blev 
Fuglen  af  en  af  Pyrilampes's  Slaver  bragt  til 
Hipponikns's  Hus.  Jeg  har  selv  paa  Vejen  herhen 
talt  med  Folk,  som  saå  Slaven  bære  Paafuglen 
paa  Armen.     Men  tænk  dig  nu!      De  samme  Folk 


156 


fortalte  mig.  at  Paafuglen  ikke  var  blevet  mod- 
taget i  Hipponikos's  Hus:  Milesierinden  bor  ikke 
længer  hos  Hipponikos!  Indser  du.  hvorledes  det 
hænger  sammen?  Hun  er  Hyttet  fra  Hipponikos 
til  et  andet  Hus.  Og  hvem  har  kjøbt  eller  lejet 
dette  andet  Hus  til  hende  V  Din  Ægtefælle  Pe- 
rikles!  —  Hvorfor  stirrer  du  mig  saaledes  ind  i 
Ansigtet  ?" 

„Jeg  tænker  paa  den  udenlandske  Fugl."  sagde 
Telesippe.  ..Faa  Øjeblikke  før  du  kom.  blev  en 
fremmed  Fugl  bragt  her  til  Huset  af  en  Slave, 
med  den  Besked,  at  Perikles  havde  kjøbt  den." 

..Hyor  er  Fuglen?"  raabte  Elpenike.  Telesippe 
førte  sin  Veninde  til  Hønsegaarden.  hvor  den  unge 
Paafugl  laa  og  sprællede  ynkelig  paa  Jorden,  da 
man  endnu  ikke  havde  taget  Baandet  af  dens 
Fødder. 

..Det  er  Paafuglen!"  sagde  Elpenike:  ..netop 
saaledes  har  man  beskrevet  mig  Pyrilampes's  Fugle. 
Sagen  er  klar.  Paafuglen  er  ikke  blevet  modtaget 
i  Hipponikos's  Hus:  Slaven  vilde  eller  kunde  ikke 
opsøge  Milesierinden  selv  og  bragte  kort  og  godt 
Fuglen  herhen  til  Kjøberen.  Det  er  Gudernes 
Styrelse.  Telesippe  I  Du  maa  nødvendigvis  bringe 
et  Offer  til  Hera.  alle  hellige  Baands  Beskytter- 
inde  og  Hævnerske!" 

..Usalige  Fugl!"  udbrød  Telesippe  og  kastede 
et  Blik  fuldt  af  Vrede  paa  Dyret,  „du  skal  ikke 
forgjæves  være  faldet  i  mine  Hænder!" 

..Slagt  den!"  raabte  Kimons  Søster:  ..slagt  den, 
steg  den  over  Ilden  og  bered  din  troløse  Ægtefælle 
et  Thyestesmaaltid  af  den!" 

..Det  vil  jeg!*1  svarede  Telesippe.  .,0g  Perikles 
vil  ikke  engang  kunne  gjøre  mig  Bebrejdelser 
derfor.  Til  at  lade  en  Fugl  som  denne  gaa  frit 
omkring  er  vor  Hønsegaard  altfor  lille.  Naar  han 
altsaa  kjøbte  den.  maa  jeg  forudsætte,  at  den 
skulde  plukkes,  steges  og  spises.  Perikles  maa  tie. 
Han  kan  Intet  indvende  herimod.  Han  maa  tie. 
om  han  saa  end  hemmelig  skal  briste  af  Harme, 
naar  jeg  sætter  den  stegte  Fugl  frem  for  ham. 
Og  først  naar  han.  trods  al  sin  Vrede,  har  sunket 
den  forbandede  Spise,  vil  jeg  tage  Bladet  fra 
Munden  og  foreholde  ham.  hvad  altsaa  nu  hele 
Staden  véd.  hans  skjændige  Adfærd  i  dens  fulde 
Omfang." 

..Rigtigt !"  sagde  Elpenike  og  gned  sig  smi- 
lende i  Hænderne. 

..Ser  du  nu."  vedblev  hun.  ..af  hvad  Art  de 
Statssager  er,  der  fjerner  din  Ægtefælle  fra  hans 
retmæssige  Hustru?" 

..Det  er  hans  Venner,  der  har  fordærvet  ham." 
sagde  Telesippe.  „Hans  Hjerte  har  altid  været  let 
at  røre.  det  er  modtageligt  for  et  hvilket  som  helst 
Indtryk.  Omgangen  med  Gudsfornægterne  har  gjort 
ham  vantro.  Ja  han  er  blevet  vantro;  han  forretter 
den  huslige  Gudsdyrkelse  med  lunkent  Sind  og 
finder  sig  herhjemme  kun  for  min  Skyld  i  Meget 
deraf.  Husker  du.  da  han  for  nylig  laa  et  Par 
Dage  syg  af  Feber?  Du  madede  mig  til  at  hænge 
en  Amulet  om  hans  Hals.  en  Ring  med  indristede 
magiske  Tegn  eller  et  i  et  Stykke  Læder  indsyet 
Pergament,  der  var  beskrevet  med  virksomme  Trylle- 
sprog.      Jeg    skaffede    mig    en   saadan   Amulet    og 

hængte  den  Syge  den  oin  Halsen.  Han  laa  i  en 
halv  Slummer  og  gav  ikke  Agt  derpaa.  Kort  efter 
kom  en  af  hans  Venner  for  at  besøge  ham.  Da 
denne  opdagede  Amuletten  paa  Perikles's  Bryst, 
tog  han  den  af  og  kastede  den  hen  i  en  Krog. 
Perikles  vaagnede  op  af  sin  Halvslummer  —  en 
Slave,  der  netop  var  i  Værelset,  har  fortalt  mig 
det  —  og  Vennen  sagde  til  ham:  ..Kvinderne 
havde  hængt  dig  en  Amulet  om  Halsen:  jeg  er  en 
oplyst  Mand  og  har  taget  den  Tingest  bort!"  — 
„Det  er  godt."  svarede  Perikles.  ..men  jeg  vilde 
have  holdt  dig  for  endnu  mere  oplyst,  hvis  du 
havde  ladet  den  blive  hængende."" 

„Det  har  utvivlsomt  været  en  af  de  nymodens 
Billedhuggere."  sagde  Elpenike.  ..Jeg  har  aldrig 
holdt  af  Perikles  —  hvorledes  skulde  jeg  vel  kunne 
holde  af  min  herlige  og  uovertrufne  Broders  Med- 
bejler? Men  han  er  endogsaa  blevet  mig  forhadt, 
siden  han  har  gjort  sig  til  en  Boldt  og  et  blindt 
Redskab  for  Fidias.  Iktinos.  Kallikrates  og  alle 
disse  Folk,  som  nu  gjør  saa  stor  en  Larm  med 
deres  ærgjerrige  Foretagender  og  trænger  enhver 
ægte  Fortjeneste  i  Baggrunden.  Véd  du.  at  medens 
alle  disse  gjør  sig  vigtige  paa  Akropolis  med  Mejsel 
og  Murske.  saa  maa  den  ædle  Polygnotos.  den 
fortræffelige  Mester,  som  min  Broder  Kimon  ^kat- 
tede saa  højt,  gaa  ledig?" 

Elpenike  udgjød  sig  endnu  en  Stund  i  Klager 
af  denne  Art,  men  rejste  sig  dog  tilsidst  for  at 
gaa.  Telesippe  ledsagede  hende  til  Peristylen. 
Dér  bleve  de  begge  staaende  i  den  aabne  Dør 
efter   Kvinders    Vis,    der   altid   ved  Afskeden   have 

Vanskelighed  ved  at  tinde  det  sidste  Ord,  og  sam- 
talede endnu  en  Tid  ivrig  om  Dagens  store  Anlig- 
gende. 

Da  blev  pludselig  den  ydre  Port  aabnet.  og 
en  Yngling  traadte  ind  i  Huset. 

Ynglingen  var  af  en  paafaldende  Skjønhed. 

De  tvende  Kvinder  burde,  i  Følge  streng  athe- 
niensisk Skik  og  Brug.  strax  have  trukket  sig 
tilbage.     Men  de  vare  som  fasttryllede. 

Og  var  det  forøvrigt  en  Mand.  var  det  ikke 
en  skjægløs  Yngling,  som  de  saå  for  sig? 

Desuden  havde  denne,  forinden  Telesippe  ret 
kunde  samle  sig.  allerede  paa  en  lige  saa  beskeden 
som  høflig  Maade  henvendt  sig  til  hende  med  det 
Spørgsmaal,  om  Perikles  var  hjemme  og  vilde  være 
tilbøjelig  til  at  modtage  Besøg  af  en  Fremmed. 

..Min  Ægtefælle  er  gaaet  udi"  svarede  Tele- 
sippe. 

..Det  glæder  mig  at  kunne  hilse  paa  hans 
Hustru,  Husets  Herskerinde!"  sagde  Ynglingen. 
.,Jeg  er",  vedblev  han.  idet  han  med  Forsæt  skarpt 
betonede  de  barsklydende  Navne.  ..Pasikompsos, 
Exekesti des's  Søn  fra  — " 

Han  turde  ikke  sige  fra  Milet.  thi  et  Blik  paa 
de  tvende  Kvinder,  i  hvis  Hænder  han  var  faldet, 
havde  været  nok  til  at  lære  ham,  at  han  ved  at 
nævne  det  glade  Milet  her  ikke  vilde  gjøre  noget 
særlig  gunstigt  Indtryk.  Han  vilde  i  ethvert  Fald 
opvække  den  mindste  Mistanke,  naar  han  kom  fra 
det  for  sine  strenge  Sæder  bekj endte  Sparta. 

..Jeg  er",  sagde  han  altsaa,  ..Pasikompsos, 
Exekestides's  Søn   fra   Sparta.      Min  Faders  Fader 

Astrampsykos  var  forbundet  med  Perikles's  Faders 
Fader  ved  Gjæstevenskabets  Baand." 

Da  Elpenike,  Lakonerveninden,  hørte,  at  Yng- 
lingen kom  fra  Sparta,  var  hun  henrykt. 

..Velkommen,  Fremmede!"  sagde  hun,  „da  du 
kommer  fra  de  gode  gamle  Sæders  Land!  Men 
hvilken  Moders  Søn  er  du.  siden  du.  et  Skud  af 
det  harske  Sparta,  kommer  her  med  saa  rige  Lok- 
ker og  et  saa  slankt  og  smidigt  Legeme?" 

,.Jeg  ligner  ikke  mine  Frænder.'"  svarede  Yng- 
lingen. ..Man  holdt  mig  altid  hjemme  i  Sparta 
for  en  Kvinde.  Og  dog  har  jeg  aldrig  skjælvet 
for  Nogen,  der  vilde  maale  sig  med  mig.  Jeg  har 
set  mer  end  En  i  Støvet  for  mig.  Men  det  nyttede 
ikke.  De  kaldte  mig  alligevel  en  Kvinde.  Saa 
blev  jeg  kjed  deraf,  og  for  at  undgaa  Spotterne, 
besluttede  jeg  at  drage  bort  og  ikke  vende  tilbage 
til  det  raa  Sparta,  før  jeg  havde  lagt  mig  et 
ordenligt  Skjæg  til  om  Hage  og  Kinder.  Indtil  da 
agter  jeg  her  i  Athen  at  hellige  mig  til  de  skjønne 
Kunster,    som  netop  nu  blomstrer." 

„Jeg  skal  anbefale  dig  til  den  ædle  Mester 
Polygnotos/"  sagde  Elpenike.  ..Jeg  haaber  da.  du 
er  Maler  og  ikke  en  af  disse  her  til  Lands  allerede 
altfor  talrige  og  hovmodige  Stenhuggere." 

„I  ethvert  Tilfælde  har  jeg  aldrig  lært  at  hugge 
Sten."  svarede  Ynglingen,  „men  paa  Farver  tror 
jeg.  at  jeg  forstaar  mig  saa  godt  som  Nogen  af 
mit  Kjøn.  skjønt  jeg  for  Øjeblikket  ikke  har  nødig 
at  øve  Kunsten  for  Brødets  Skyld,  idet  jeg.  Guderne 
være  takket,  lever  af  mine  Midler." 

„Hvorledes    synes    du     om    Athen?"     vedblev 

Kipenike  at  spørge.  ,.og  hvorledes  synes  du  om 
dets  Beboere?" 

„Jeg  vilde  synes  godt  om  dem.-'  svarede  Yng- 
lingen. ..hvis  de  alle  var  lige  saa  ærværdige  og 
desuden  saa  elskværdige  som  de.  (juderne  saa 
hurtig  etter  min  Ankomst  lod  mig  træffe  i  dette 
Hus  -• 

..Yngling!"  udraabte  Elpenike  begejstret.  ..du 
gjør  dit  Hjem  Ære!  Ak.  var  blot  vor  athenien- 
siske Ungdom  lige  saa  høflig  og  beskeden!  O 
lykkelige  Sparta!  O  lykkelige  spartanske  Mødre 
og  Jomfruer!"' 

„Er  det  sandt."  tog  nu  Telesippe  til  Orde. 
..at  de  spartanske  Kvinder  er  de  skjønneste  i  hele 
Hellas V     Jeg  har  ofte  hørt  dette  paastaa." 

Ynglingen  syntes  ubehagelig  berørt  af  dette 
Spørgsmaal.  Hans  Næsebor  kom  i  en  sagte  Be- 
vægelse, og  hans  Læber  skjælvede  en  Smule,  da 
han  noget  foragtelig  svarede: 

..Hvis  store  og  stærke  Lemmer  er  Et  med 
kvindelig  Skjønhed.  saa  er  de  spartanske  Kvinder 
de  skjønneste.  —  Men  hvis  Formernes  Finhed  og 
Adel  er  det  Afgjørende."  tilføjede  den  rigtlokkede 
Fremmede  etter  en  lille  Pavse  med  det  elskvær- 
digste Smil  af  Verden  og  lod  i  det  Samme  sit  Blik 
glide  hen  over  Elpenikes  Figur  og  Ansigt.  ..saa  er 
det  billigt  at  tilkjende  Athenienserinderne  Skjøn- 
hedens  Pris." 

..Spartanske  Yngling/"  sagde  Elpenike.  ..du 
taler  som  Mesteren  Polygnotos  talede.  da  han  med 
min  Broder  Kimon  kom  herover  til  Athen  fra  Thasos 
og  bad  mig  om  at  maatte  laane  mine  Træk  til  den 

skjønneste  af  Priamos's  Døtre  paa  det  Billede, 
hvormed  han  smykkede  den  brogede  Hal.  Jeg  sad 
i  fjorten  Dage  for  ham  i  den  brogede  Hal,  og  han 
malede  mig  Træk  for  Træk." 

..Du  er  Elpenike,  Kimons  Søster?'"  udraabte 
Ynglingen  med  levende  Forbavselse.  ..Vær  mig 
hilset!  Om  dig  og  din  Broder  Kimon.  Lakoner- 
vennen.  fortalte  min  Farfader  Astrarnpsykos  i 
Sparta  mig  ofte.  naar  jeg  som  Dreng  red  paa  hans 
Knæ.  Ja,  saaledes  som  han  skildrede  dig,  saaledes 
staar  du  for  mig!  Og  nu  mindes  jeg  ogsaa  den 
skjønneste  af  Priamos's  Døtre  paa  Polygnotos's 
Billede.  Jeg  saå  hende  i  Gaar.  da  jeg  gik  igjennem 
den  brogede  Hal.  og  jeg  véd  ikke,  om  jeg  snarest 
skal  ønske  Polygnotos's  Billede  til  Lykke  med.  at 
det  er  dig  saa  ligt.  eller  dig,  fordi  du  ligner  dette 
Billede  saa  meget!" 

Med  Højhed  i  Minerne  hørte  Kimons  Søster 
paa  Ynglingen.  Men  en  Taare  trængte  sig  frem  i 
hendes  Øje.  og  hun  maatte  viske  den  bort.  Hendes 
Hjerte  var  beruset.  Som  denne  unge  Spartaner 
talte  til  hende,  saaledes  havde  i  de  sidste  tredive 
Aar  ingen  indfødt  Yngling  talt  til  hende.  Hun 
havde  kunnet  omfavne  hele  Sparta  og  alle  Spar- 
tanere, og  hun  turde  ikke  engang  følge  sit  Hjertes 
Trang  og  omfavne  denne  Ene.  der  stod  for  hende! 
Men  hun  lønnede  ham  med  et  ømt  Blik. 

..Amykle."  sagde  nu  Perikles's  Ægtefælle,  idet 
hun  vendte  sig  til  en  Kvinde,  der  i  et  eller  andet 
husligt  Ærinde  viste  sig  i  Peristylen,  ..her  kan  du 
hilse  paa  en  Landsmand:  Ynglingen  dér  kommer 
fra  Sparta !"  —  Derpaa   rettede   hun  følgende  Ord 

til  Ynglingen :  ..Denne  Kvinde  har  opammet  den 
lille  forældreløse  Alkibiades.  Klinias's  Søn.  hvejn 
min  Ægtefælle  som  hans  nærmeste  Slægtning  tog 
her  i  Huset.  De  sunde  og  kraftige  Lakonerinder 
er  jo  overalt  søgte  som  Ammer.  Vi  har  faaet 
Amykle  kjær.  og  nu  tjener  hun  som  Skafferske 
hos  os." 

Den  store  Lakonerkvinde  med  de  røde  Kinder 
og  den  fyldige  Barm  henvendte  i  sin  brede,  hjem- 
lige Mundart  en  kort  Hilsen  til  den  Fremmede. 
Ynglingen  besvarede  den  med  et  spottende  Smil. 
og  Ammen  mønstrede  nu  paa  sin  Side  med  Blikke, 
hvori  der  spejlede  sig  nogen  Tvivl,  den  foregivne 
Stammefrændes  tine  og  bløde,  næsten  yppige  Le- 
gemsformer. 

Da  Skaffersken  havde  fjernet  sig.  sagde  Tele- 
sippe: ..Saa  svære  bliver  disse  Lakonerkvinder  med 
Aarene." 

..Hvis  hun  ikke  havde  det  store  Ammebryst." 
sagde  Ynglingen.  ;. vilde  man  holde  hende  for  en 
Lastdrager.  Nu  kan  I.  for  saa  vidt  det  er  tilladt 
at  slutte  tilbage  fra  Ammer  til  Jomfruer,  forestille 
jer  de  unge  Spartanerinder,  der  løber,  brydes, 
springer,  øver  sig  i  at  kaste  med  Diskos  og  med 
Spyd.  samt  indlader  sig  i  Yæddekampe  med  Yng- 
lingerne.  De  er  stærke  og  modige,  deres  Dragt 
naår  dem  næppe  til  Knæet  og  er  oven  i  Kjøbet 
opkiltet  til  den  ene  Side  — " 

Ubemærket  af  Kvinderne,  havde  imidlertid  den 
lille  Alkibiades  listet  sig  ind  i  Peristylen.  havde 
betragtet  den  fremmede  skjønne  Yngling  og  hørt 
dennes  sidste  Ord. 

11* 


164 


„Men  hvorledes  bliver  de  spartanske  Drenge 
opdragne?"  spurgte  han  pludselig,  idet  han  traadte 
frem  bag  eu  Søjle  og  med  sine  sorte  prægtige 
Øjne  saå  den  Fremmede  lige  ind  i  Ansigtet. 

Denne  stadsede  ved  den  smukke  Drengs  pludse- 
lige Tilsynekomst. 

..Det  er  netop  den  lille  Alkibiades.  Klinias's 
Søn!"  sagde  Telesippe. 

..Alkibiades."  vedblev  hun.  idet  hun  vendte 
sig  om  til  Drengen  selv.  ,,gjør  ikke  dine  Opdragere 
Skam  ved  din  Ubeskedenhed.  Det  er  en  Spartaner- 
yngling, for  hvem  du  staar!" 

Den  Fremmede  bøjede  sig  ned  til  Drengen 
for  at  kysse  ham  paa  Panden. 

..I  Sparta",  sagde  han  derpaa  til  ham.  ,.gaar 
Drengene  uden  Sko.  sover  paa  Straa.  Siv  eller  Rør. 
maa  aldrig  spise  sig  fuldkomment  mætte  og  bliver 
en  Gang  om  Aaret.  for  at  hærdes  imod  Smerter, 
piskede  til  Blods  ved  Artemis's  Alter:  de  modtager 
Undervisning  i  enhver  Art  af  Legemsøvelser,  i 
Vaabenbrug  og  Vaabendanse.  saavel  som  i  den 
Kunst  at  stjæle  uden  at  lade  sig  gribe:  derimod 
behøver  de  ikke  at  lære  Bogstaver,  og  det  er 
udtrykkelig  forbudt  dem  at  bade  sig  eller  salve 
sig  oftere  end  én  eller  to  Gange  om  Aaret 

„Fy!"  raabte  den  lille  Alkibiades. 

..Forøvrigt",  vedblev  den  Fremmede.  .,er  de 
altid  inddelte  i  Partier,  og  de  Yngre  har  Ældre 
til  Venner,  af  hvem  de  søger  at  lære  alt  Dygtigt, 
til  hvis  Bifald  de  bejler,  og  hvem  de  med  Liv  og 
Sjæl  er  fuldstændig  hengivne." 

„Hvis   jeg   var    en    Spartanerdreng    og    skulde 

vælge  mig  en  saadan  Ven."    sagde    den  Lille  med 
funklende  Øjne.  ..saa  vilde  jeg  vælge  dig!" 

Ynglingen  lo  og  bøjede  sig  endnu  en  Gang 
ned  til  Drengen  for  at  kysse  ham. 

Indtil  dette  Øjeblik  havde  Elpenike  staaet 
rolig  ved  Ynglingens  Side.  i  hans  umiddelbare 
Nærhed,  men  pludselig  undergik  hendes  Ansigts- 
træk en  ubeskrivelig  Forandring. 

Det  var.  som  om  en  Gysen  rystede  hendes 
Legeme. 

Hurtig  trak  hun  Telesippe  til  Side  og  hviskede 
sagte  til  hende: 

..Telesippe,  denne  Yngling  — " 

„Nu?"  spurgte  den  Anden  lige  saa  sagte. 

..O  Zevs  og  Apollon!"  sukkede  Kimons  Søster 
med  kvalt  Stemme. 

..Hvad  er  det?"  spurgte  Telesiope  spændt. 

Paa  Ny  nærmede  Elpenike  sine  Læber  til 
Venindens  Øre. 

..Telesippe."  hviskede  hun,  ..jeg  saa  jo  — u 

..Hvad  saa  du?1'  spurgte  Perikles's  Ægtefælle 
angst. 

..Da  den  Fremmede  bøjede  sig  ned  over  Dren- 
gen og  Randen  af  Kitonen  gled  ud  fra  Brystet,  da 
saå  jeg  — "  Paa  Ny  kvalte  Sindsbevægelsen  Ordene  i 
Kimons  Søsters  Strube. 

..Hvad  saa  du?"  spurgte  Telesippe  endnu  en 
Gang. 

..En  Kvinde!"'  for  det  ud  af  Elpenike. 

..En  Kvinde?" 

..En  Kvinde!  —  Det  er  Milesierinden.  Send 
Drengen  bort  og  overlad  dot  Øvrige   til  mig!" 

Telesippe  befalede  Drengen  at  sende  tilbage 
til  sine  Kammerater.  Han  vilde  ikke  og  sagde, 
at  han  vilde  blive  hos  sin  .Ven".  Telesippe  maatte 
kalde  paa  Amykle.  der  slæbte  den  Gjenstridige  bort. 

Efter  at  dette  var  sket.  tilkastede  Elpenike 
sin  Veninde  et  betydningsfuldt  Blik.  rettede  sig 
derpaa  stolt  og  strengt  i  Vejret,  traadte  tæt  hen 
til  den  Fremmede  og  saå  ham  en  Tid  lang  med 
et  gjennemborende  Blik  ind  i  Ansigtet. 

Den  Fremmede  søgte  i  Begyndelsen  at  ud- 
holde  Kimons  Søsters  Blik. 

Men  der  var  Xoget  i  dette  Blik.  der  slog  ned 
og  holdt  fast.  som  Bysvenden  i  en  paagrebet  For- 
bryder. Den  Fremmede,  der  var  sig  sin  Brøde 
bevidst,  gjorde  derfor  uvilkaarlig  et  svagt  Forsøg 
paa  at  unddrage  sig  dette  Bliks  Fortryllelse  — 
og  først  nu.  efter  som  Sejrherre  at  være  gaaet  ud 
af  denne  Øjnenes  Tvekamp,  brød  Elpenike  den 
uvejrssvangre  Tavshed  og  begyndte  i  en  skjærende 
Tone : 

..Spartanske  Yngling!  Spiser  du  gjerne  stegte 
PaafugleV  Perikles  skal  i  Dag  have  en  saadan 
paa  sit  Bord.     Vil  du  ikke  være  hans  Gjæst?" 

„Ja,"  tog  Telesippe  Ordet,  og  Udtrykket  i 
hendes  Ansigt  overgik  endogsaa  næsten  Elpenikes 
tilintetgørende  Haan:  ..det  er  en  af  Pyrilampes"s 
Paafugle.  En  Paafugl.  som  Perikles  i  Gaar  har 
kjøbt.  Han  vilde  have  foræret  den  til  en  ionisk 
Bolerske.  men  nu  foretrækker  han  at  spise  den 
stegt." 

..Dreng.-  udbrød  Elpenike.  ..er  det  virkelig 
sandt,    at  dine  Jevnaldrende    ved  Evrotas  paastod, 

at  du  var  en  Kvinde?  Tænk  dig  en  Gang!  ogsaa 
her  i  Athen  findes  der  Folk.  som  paastaar,  at  du 
ikke  er  nogen  Mand  men  —  en  Hetære  fra 
Milet!" 

..Elendige!"  raabte  nu  Telesippe  paa  Ny  med 
utøjlet  Vrede;  „var  det  dig  ikke  nok  at  bedaare 
Mændene  med  dine  Bolerkunster  udenfor  Huset? 
Vilde  du  endogsaa  snige  dig  ind  i  den  huslige 
Arnes  Helligdom?  Frygtede  du  ikke  for  dette 
Huses  Gudebilleder,  der  med  vrede  Blikke  skuer 
ned  paa  Enhver,  som  forstyrrer  og  besmitter  Fami- 
liens hellige  Alter?  —  Stil  dig  salvet  og  pyntet 
foran  din  egen  Husdør  og  træk  de  Forbigaaende 
ind  til  dig  ved  Klæderne!  Hvad?  du  vover  endnu  at 
se  mig  ind  i  Ansigtet?     Du  gaar  endnu  ikke?" 

..Kald  paa  Amykle."  sagde  Kimons  Søster  til 
sin  opbragte  Veninde.  .,og  lad  hende  med  sine 
ægte  Lakonernæver  sætte  denne  uægte  ..Lands- 
mand", denne  utugtige  Pyntedukke  paa  Døren!" 

..Først,"  raabte  Telesippe,  der.  naar  hendes 
tunge  Natur  engang  var  bragt  i  Oprør,  bestandig 
bruste  heftigere  og  heftigere  op,  „først  vil  jeg  dog 
kradse  Øjnene  ud  af  Ansigtet  paa  hende  med  disse 
Fingre  og  rive  hende  de  falske  Klæder  af  Kroppen!" 

Saaledes  larmede  de  tvende  Kvinder,  hver  paa 
sin  Side  af  den  forklædte  og  afslørede  Milesier- 
inde.  og  trængte  med  stedse  stigende  Harme  ind 
paa  hende. 

Denne  lod  den  første  og  voldsomste  Ord-  og 
Vredesstrøm  gaa  hen  over  sig,  indtil  de  ophidsede 
Kvinder,  ligesom  forbløffede  over  den  Forhaanedes 

rolige  Fatning,  begge  paa  sainme  Tid  forstummede 
et  Øjeblik. 

Da  tog  hun  til  Orde: 

..Har  I  nu  udsendt  eders  skarpeste  og  giftigste 
Vaaben?  Jeg  har  rolig  ladet  denne  Pileregn  gaa  hen 
over  mit  Hoved,  thi  jeg  havde  nu  engang  begivet 
mig  ind  i  Faren,  jeg  havde  vovet  mig  indenfor 
disse  vrede  Husguders  Omraade.  og  jeg  har.  end- 
skjønt  min  Dragt  lyver,  dog  saa  meget  Mandligt 
i  mig,  at  jeg  véd  at  tinde  mig  i  det.  der  er 
begribeligt  og  uundgaaeligt.  Men  ogsaa  du.  Tele- 
sippe,  dette  Huses  Herskerinde,  og  du.  ærværdige 
Elpenike.  vil  kunne  forstaa  og  tinde  jer  i,  at  jeg 
paa  saa  mange  Angreb  ogsaa  har  et  Par  Ord  at 
svare,  om  end  i  en  Tone.  der  ikke  skal  ligne  jeders. 
Hvad  er  det  da.  Herskerinde  Telesippe,  den 
store  Perikles's  Ægtehustru,  som  du  med  saa  haarde 
Ord  forhaaner  og  beskylder  mig  for?  Sig  mig, 
hvad  har  jeg  berøvet  dig?  Dine  Husguder?  Dine 
Børn?  Dit  gode  Navn  og  Rygte?  Dine  Dyders 
Stolthed?  Din  Ejendom?  Dine  Smykker?  Dine 
Salve-  og  Sminkekrukker?  Intet  af  alt  dette!  Kun 
én  ringe  Ting  kan  jeg  synes  at  have  frataget  dig: 
det.  som  du  selv  agter  ringest  af  Alt,  som  du  selv 
har  prisgivet,  som  du  egenlig  aldrig  i  Sandhed  har 
besiddet,  som  du  aldrig  for  Alvor  har  bestræbt  dig 
for  at  erhverve  og  fastholde:  din  Ægtefælles  Kjær- 
lighed! Og  hvis  det  nu  i  Virkeligheden  forholdt 
sig  saa,  hvis  din  Ægtefælle  elskede  mig.  men  ikke 
dig,  vilde  det  være  min  Skyld?  Nej.  det  vilde 
være  din!  Er  jeg  kommet  til  Athen  for  at  tvinge 
Athenienserne    til   at    elske    deres  Hustruer?     Det 

sømmer  sig  bedre  og  det  falder  ogsaa  mig  lettere 
at  lære  de  atheniensiske  Kvinder,  hvorledes  de  skal 
blive  elskede  af  deres  Mænd.  1  atheniensiske  Hus- 
fruer. I  børnefødende  Slavinder,  der  lever  jert  usle 
Liv  i  Kvindeværelsernes  Afsondrethed.  I  forstaar 
den  ikke.  denne  Kunst  at  erobre  Mandens  Hjerte. 
og  I  vredes  paa  os  Ionierinder.  fordi  vi  forstaar 
den!  Er  det  da  en  Forbrydelse  at  forstaa  den! 
Nej!  det  er  en  Forbrydelse  ikke  at  forstaa  den. 
Hvad  vil  det  sige  at  blive  elsket  V  Det  vil  sige  at 
behage.  Vil  du  elskes,  saa  behag!  Der  hjælper 
intet  Baand.  ingen  Ed,  ingen  Paaberaabelse  af 
guddommelig  eller  menneskelig  Lov:  der  gj ælder 
kun  det  sande  Ord:  Forstaa  at  behage!  —  Og 
naar  behager  Kvinden?  Fremfor  Alt.  naar  hun 
vil.  Og  hvormed  skal  hun  søge  at  behage? 
Med  Alt  hvad  der  behager.  Længe  vil  hun  ikke 
fængsle,  naar  hun  blot  besnærer  Sanserne,  saa  lidt 
som  naar  hun  blot  tiltaler  Indbildningskraften,  for- 
tryller Aanden  eller  rører  Hjertet  —  hun  maa 
forstaa  i  sig  at  forene  alt  dette,  hun  maa.  for  at 
sige  det  med  ét  Ord.  være  elskværdig,  værd  at 
elske.  Men  for  at  vinde  denne  Elskværdighedens 
Sejr  og  saa  meget  des  sikrere  vække  en  Andens 
Lidenskab,  maa  hun  snarere  omhyggelig  søge  at 
skjule  sin  egen  end  forraade  den.  En  imødekom- 
mende Kvinde  virker  afkølende  paa  den  Liden- 
skabelige, frastødende  paa  den  Lidenskabsløse. 
Hun  begynder  med  at  gjøre  Manden  stolt  og  ender 
med  at  kjede  ham.  Men  Mandens  Kjedsomhed  er 
den  ægteskabelige  Lykkes  og  den  kvindelige  Magts 
sikre  Grav.     Lad  Manden  kjærtegne  eller  surmule. 


170 


kurre  eller  bande,  men  gabe,  gabe  maa  han  ikke! 
—  Du,  o  Telesippe,  gjorde  for  lidet  og  for  meget: 
for  lidet,  thi  du  bød  din  Ægtefælle  kun  dit  Legeme 
og  din  Troskab:  for  meget,  thi  du  bragte  ham. 
hvad  du  havde  at  byde.  som  Vinen  i  Bægeret. 
Men  Kvinden  skal  hverken  være  Vinen  i  Bægeret, 
eller- Husgeraadet  i  Huset,  eller  Slavinde,  ja  selv 
ikke  ..Ægtehustru •".  som  man  kalder  det.  thi  Hymen 
er  Eros's  svorne  Fjende.  Hver  Dag  maa  hun  paa 
Ny  lade  sig  bejle  til  og  forstaa  den  vidunderlige 
Kunst,  om  Aftenen  at  bestige  sit  Leje  som  Brud 
og  om  Morgenen  igjen  at  rejse  sig  som  Jomfru.  — 
Det  er  hin  Kunsts  Regler:  følg  dem.  hvis  du  vil, 
og  hvis  du  kan.  Hvis  ikke.  saa  giv  Afkald  paa  alt 
hvad  der  vindes  ved  denne  Kunst  og  misund  ikke 
Andre  at  høste  dens  Frugter!" 

Saaledes  talede  Aspasia. 

Men  Perikles's  Hustru  saå  hovmodig  ned  paa 
hende  og  fortrak  Mundvigerne  til  et  foragtende 
Smil. 

..Behold  den  for  dig  selv.  denne  din  Boler- 
kunsts  Visdom."  sagde  hun.  ..du  vil  have  Brug  for 
den.  Indlad  dig  ikke  paa  at  ville  belære  mig  om. 
hvorledes  man  vinder  en  Mands  Velvillie  og  Høj- 
agtelse, jeg.  hvem  Arkonten  Basilevs  vilde  have  til 
Hustru!  Men  hvad  tror  du  vel  at  kunne  opnaa 
med  alle  dine  Kunster,  du.  den  Fremmede.  Boler- 
sken!  Du  kan  lokke  min  Ægtefælle  fra  mig  til 
hemmelig  Utugt,  men  du  bliver  fremmed  i  hans 
Hus  og  ved  hans  Arne;  og  selv.  om  han  forstøder 
mig.  kan  du  ikke  blive  hans  retmæssige  Hustru, 
kan  du  ikke  føde  ham  lovlige  Arvinger,    thi  du  er 

en  Landstrygerske .  du  er  ingen  Athenienserinde! 
Hvad  enten  min  Ægtefælle  har  Kjærlighedssukke 
eller  ikke  tilovers  for  mig.  saa  staar  jeg  styrende 
her  ved  hans  Huses  Arne;  jeg  er  Husets  Hersker- 
inde, men  du  er  en  Paatrængende.  Jeg  siger  til 
dig:  Gaa!  og  du  maa  adlyde!" 

..Jeg  adlyder  og  gaar!"  svarede  Aspasia. — 
,,Vi  har  delt  ærlig."  tilføjede  hun  med  en  skarp 
Betoning.  „Du  har  hans  Hus  og  Arne.  jeg  hans 
Hjerte!  —  Lad  nu  hver  forsvare  Sit!  —  Lev  vel 
Telesippe!" 

Med  disse  Ord  fjernede  Aspasia  sig. 

Telesippe  var  atter  ene  med  Elpenike.  Denne 
billigede  sin  Venindes  Stolthed  og  roste  det  Svar, 
som  hun  havde  givet  den  Fremmede. 

Efter  en  ny  lang  Samtale  tog  ogsaa  hun  Af- 
sked:  Perikles's  Hustru  gik  til  sine  huslige  Sysler. 

Den  lille  Alkibiades  talede  den  hele  Dag  om 
sin  „spartanske  Ven'',  til  Ærgrelse  for  den  ærlige 
Amykle.  der  rystede  paa  Hovedet  og  sagde: 

..Den  unge  Fyr  har  aldrig  svømmet  i  Evrotas." 

Telesippe  forbød  dem  begge  at  tale  om  den 
Fremmede  i  Perikles's  Nærværelse. 

Dagen  gik.  Maaltidets  Time  var  kommet. 

Perikles  var  vendt  hjem  og  gik  med  sin  Fa- 
milie til  Bords. 

Han  spiste  af  de  Retter,  der  bleve  satte  for 
ham.  besvarede  den  lille  Alkibiades's  og  de  to 
andre  Drenges  Spørgsmaal  og  henvendte  ogsaa  nu 
og  da  et  Ord  til  Telesippe,  der  dog  forblev  hen- 
sunken i  en  halv  mørk,  halv  haanlig  Tavshed. 

Perikles  saa  gjerne  Menneskene  muntre  omkring 

sig.  Hans  Hustrus  barske,  tavse  Væsen  gjorde  ham 
urolig. 

Nu  blev  en  ny  Ret  sat  paa  Bordet.  Det  var 
den  stegte  Paafugl. 

Perikles  kastede  et  forundret  Blik  paa  Fuglen. 

„Hvad  er  det?'1  spurgte  han. 

.,Det  er  Paafuglen."  svarede  Telesippe.  ..som 
paa  dit  Bud  blev  bragt  her  til  Huset  i  Morges." 

Perikles  forstummede.  Efter  en  Pavse.  under 
hvilken  han  søgte  at  gjøre  sig  Sagernes  Sammen- 
hæng klar.  spurgte  han  i  en  Tone.  der  lød  lidt 
trykket  fra  den  heltemodige  Mands  Bryst: 

..Hvem  har  sagt  dig.  at  jeg  vilde  have  Fuglen 
stegt?" 

„Hvad  ellers?-  svarede  Telesippe.  ..Til  at  lade 
et  saa  stort  Dyr  gaa  frit  omkring,  er  vor  Hønse- 
gaard  ikke  rummelig  nok.  Jeg  kunde  altsaa  ikke 
tænke  Andet,  end  at  du  havde  kjøbt  Fuglen  paa 
Markedet,  for  at  faa  den  tilberedt  til  Maaltidet. 
Og  hvorfor  ikke  desuden?  Den  smager  godt  og 
er  fortræffelig  stegt.     Prøv  blot  et  Stykke!" 

Derpaa  lagde  hun  et  smukt  brunet  Stykke  paa 
Ægtefællens  Tallerken. 

Perikles.  den  saakaldte  Olympier.  Perikles, 
den  sejrrige  Feltherre,  den  mægtige  Taler,  Sty- 
reren af  Athens  Skjæbne.  han.  der  med  lige  værdig 
Sindsligevægt  plejede  at  se  paa  Atheniensernes 
urolige  Folkemasser  som  paa  de  i  Slaget  frem- 
rykkende fjendtlige  Hobe  —  han  slog  Øjnene  ned 
for  det  lille  Stykke  Paafugl,  som  hans  Ægtehustru 
Telesippe  lagde  paa  Tallerkenen. 

Men    han    fattede    sig   snart.      Han   rejste   sig 

med  den  Undskyldning,  at  han  følte  sig  mæt  og 
vilde  trække  sig  tilbage  til  sine  Værelser. 

1  samme  Øjeblik  rettede  den  lille  Alkibiades 
følgende  Spørgsmaal  til  ham: 

..Har  Svanerne  i  Evrotas  lige  saa  prægtige 
Fjer  som  denne  Paafugl?" 

Og  uden  at  vente  paa  Svar  vedblev  han: 

..Amykle  er  en  gammel  Tosse,  naar  hun  paa- 
staar.  at  min  spartanske  Yen  aldrig  har  svømmet 
i  Evrotas." 

Ved  denne  Omtale  af  en  spartansk  Ven  saå 
Perikles  spørgende  først  paa  Drengen  og  dernæst 
paa  Telesippe. 

„Hvad  er  det  for  en  spartansk  Yen.  du  taler 
om?"  spurgte  han  tilsidst. 

Hverken  Drengen  eller  Telesippe  svarede  ham. 

Perikles  forlod  Spisesalen.  Telesippe  fulgte 
ham. 

Paa  Dørtærskelen  til  de  indre  Værelser  sagde 
hun  dæmpet    men  i  en  skarp  Tone  til  Ægtefællen : 

..Forbyd  dine  milesiske  Bolersker  at  opsøge 
dig  her  i  dit  Hjem.  at  de  ikke  allerede  skal  for- 
føre Drengene  med.  Giv  dem  dit  Hjerte,  disse 
Bolersker.  o  Perikles.  hvis  du  vil:  men  dit  Hus. 
din  Arne  skal  de  ikke  besmitte.  Følg  du  dem, 
hvorhen  du  vil.  men  her  i  dette  Hus.  ved  denne 
Arne.  forsvarer  jeg  min  Ret.  Her  er  jeg  Hersker- 
inde, jeg  alene!" 

Perikles  blev  sælsomt  berørt  af  Tonen  i  disse 
Ord.  Det  var  ikke  et  krænket  Kvindehjerte,  der 
talede  saa.  det  var  den  saarede  kolde  Stolthed 
hos  Husets  Herskerinde. 

Koldt  besvarede  han  den  Talendes  kolde  Blik 
og  sagde  rolig: 

„Det  skal  ske,  som  du  siger,  Telesippe!" 

Om  Aftenen  den  samme  Dag  kom  endnu  en 
fremmed  Slave  til  Perikles  med  skriftligt  Budskab. 

Perikles  aabnede  det  og  læste  følgende  Linier 
fra  Aspasias  Haand:  ..Jeg  har  forladt  Hipponikos's 
Hus.  Jeg  har  Meget  at  fortælle  dig.  Besøg  mig, 
naar  du  kan,  i  Milesierinden  Agaristes  Hus." 

Perikles  svarede  Følgende: 

„Kom  i  Morgen  ud  til  Digteren  Sofokles's  Land- 
sted ved  Kefissos's  Bred.  Du  vil  træffe  mig  dér. 
Kom  forklædt,  eller  lad  dig  uden  Forklædning  bære 
dertil  i  en  Bærestol." 


Sjette  Kapitel. 

Ved  Kefissos's  Bred. 


Naar  man  imod  Nord  forlod  den  gamle  Stad 
Athen  og  med  en  svag  vestlig  Drejning  tog  Vejen 
ud  over  den  ydre  Kerameikos  og  igjennem  ..Akade- 
miets" Haver  og  Platanalleer,  samt  endelig  endnu 
tilbagelagde  en  Strækning  ad  en  aaben.  solbeskinnet 
Landevej,  saa  naaede  man  den  henrivende,  skygge- 
fulde Kefissosdal. 

Saasnart  man  traadte  ind  i  denne  Dal,  havde 
man  en  susende,  frodiggrøn  Olivenlund  paa  sin 
venstre   Haand.      Som   en   grøn   Vold    strakte   den 

sig  langs  med  den  ene  Side  af  Vejen.  Nu  og  da 
dukkede  et  slankt  Kyskhedstræ  frem.  hvis  blaa 
Blomster  stak  smukt  af  imod  de  smalle  Blades 
matte  Grønt.  Vedbendranker  hang  overalt  ned 
fra  Grenene,  og  selv  Tastræer  voxede  op  ad  Skraa- 
ningen  og  dækkede  denne  saa  fuldstændig,  at  man 
ikke  saå  Andet   end  Grønt. 

Til  Højre  for  Vejen  kom  Kefissos  derimod 
Vandreren  i  Møde  fra  det  Indre  af  Dalen.  De 
krystalklare  Bølger  ilede  mumlende  hen  over  skin- 
nende hvide  Kiselstene  og  skjulte  sig  nu  og  da 
under  Buskadser  af  Rosenlavrbær  og  Kyskheds- 
træer. 

Paa  den  anden  Bred  af  Kefissos  saå  man  den 
lige  saa  smukt  skovklædte,  sagnrige  Kolonos-Høj 
hæve  sig  i  nogen  Afstand. 

Havde  man  betraadt  Dalen  og  vandret  en  kort 
Strækning  imellem  Olivenlunden  og  den  rislende 
Bæk.  fik  man  paa  den  anden  Bred.  der  her  noget 
engagtig  skraanede  svagt  opad.  Øje  paa  et  smukt 
Hus.  der  lyste  i  Solskinnet  og  var  omgivet  af  nogle 
ældgamle  højstammede  Cypresser.  Plataner  og 
Pinier.  samt  af  en  Have.  der  næsten  strakte  sig 
helt  ned  til  Vandet.  Men  ogsaa  paa  den  anden 
Side  af  Huset  gik  Haven  ned  til  Flodbredden.  Paa 
sin  Vej  fra  det  Indre  af  Dalen  ud  imod  Indgangen 
gjorde  nemlig  den  lille  Bæk  en  Krumning  og  be- 
skyllede saaledes  ogsaa  de  Anlæg,  hvormed  den 
hele  Frugt-  og  Blomsterhave,  der  omgav  Landstedet, 
paa  denne  Side  endte.  Kun  skraanede  Bredderne 
stærkere  her.  saa  at  Bækken  flød  i  en  noget  dybere 
Sænkning,     gjennem    hvis    af   Nattergale    opfyldte, 

tætte  Buskads  Solstraalerne  blot  nu  og  da  kunde 
bane  sig  Vej  ned  til  de  plaskende  Bølger. 

Midt  i  det  vidtstrakte  Anlæg  mellem  den  skraa- 
nende  Kefissosbred  og  Beboelseshuset  stod  et  af 
Iloser  omgivet  lille  Havehus.  I  Hjørnerne  af  Haven 
flettede  tætte  Buskadser  af  Lavrbær.  Myrter  og 
Roser  sig  sammen  til  tavse  Løvhytter.  Heller  ikke 
Granattræets  Skarlagenblomst  manglede  her.  Dob- 
belte Rækker  af  Oliven-.  Figen-  og  andre  Frugt- 
træer førte  fra  den  ene  af  disse  Løvhytter  til  den 
anden  og  indhegnede  saaledes  hele  Haven. 

Hvor  Jordbunden  hen  imod  Kolonos- Højen 
hævede  sig  svagt,  rødmede  Druerne  paa  de  sol- 
beskinnede Skraaninger.  Selve  det  landlige  Be- 
boelseshus var  skjult  under  Vinløv,  ja  endogsaa 
op  ad  Træstammerne  slyngede  Rankerne  sig  i 
yppig  Fylde,  ligesom  i  Kappestrid  med  den  frodige 
Vedbend,  hvis  druelignende.  store,  sorte  Blomster- 
kvaste hang  ned  overalt  fra  Vægge  og  Træer,  og 
hvis  brede  Blade  bugtede  sig  videre  og  endogsaa 
kantede  de  dugvaade  Enge. 

Imellem  de  blomstrende  Hækker  og  aabne 
Græsplæner  vare  smaa  Blomsterbede  anlagte.  Af 
Narcissens  skjønne  Bladkrave  og  Krokos'ens  gyldne 
Farvepragt,  af  Lilierne  og  Irisblomsterne  havde 
den  fremrykkede  Aarstid  og  de  kranseflettende 
Atheniensere  kun  ladet  Lidet  tilbage,  men  overalt 
blussede  talløse  Roser,  idet  de  snart  bredte  et  af 
Violer  kantet  purpurflammende  Tæppe  overjorden 
og  snart  vuggede  sig  paa  høje  Buske,  aldrig  naaede 
af  barske  Vinde  og  hver  Morgen  forfriskede  af 
Himlens  reneste  Dug. 

Men  synes  det  saaledes  let  at  nævne  de  Ting, 
der  lier  vare  at  skue.  ved  Navn.  og  med  Ord  at 
angive  deres  ydre  Skikkelse,  saa  vilde  det  være 
umuligt  at  skildre  den  muntre  og  lykkelige  Fred. 
der  hvilede  over  denne  frodig  grønne  Dalbund, 
der.  dækket  af  Skove  og  vædet  af  Kefissos's  Vande, 
overalt  gjenlød  af  Nattergalenes  Sang.  Man  var 
den  larmende  Stad  saa  nær.  og  det  var  dog.  som 
om  der  laa  en  Verden  imellem.  Det  var.  som  om 
den  landlige  Gud  Pan  her  maatte  træde  ud  af 
Skovensomhedens  dunkle  Skygge,  som  om  en  Na- 
jade dér  maatte  stige  op  under  det  lyse  Løvtag 
fra  Badet  i  Kelissosbølgerne.  Længere  inde  i 
Lundens  skjulte  Dybder  tumlede  sikkert  bukke- 
fodede Satyrer  sig.  og  man  kunde  høre.  hvorledes 
de  højbarmede  Hamadryader  fnisede  bag  Løvet, 
naar  de  bugtede  sig  i  Dansen  eller  hvilede  ud- 
strakte paa  den  grønne  Jord.  Nu  og  da  gik  en 
Susen  gjennem  Træernes  Kroner,  der  skjælvede  i 
den  helleniske  Himmels  reneste  Blaa.  Det  var 
som  en  hemmelig  Gysen,  der  anelsesfuldt  gik  forud 
for  Glædens  Gud  Dionysos's  Komme.  Vil  han  fra 
Kefissosdalens  Vande  storme  erobrende  op  imod 
den  af  Oldtidens  alvorlige  Sagn  omsuste  Evmenide- 
lund  paa  Kolonos-Højen? 

Heller  ikke  Apollons  dansende  Legesøstre 
vare  fremmede  for  dette  Sted.  Her  boede  jo 
Musernes  Yndling  Sofokles.  Her  var  jo  hans  Hjem- 
stavn, som  han  med  saa  varme  Ord  havde  vist 
Perikles  og  Aspasia  fra  Akropolis's  Top.  Her  var 
han  født.  og  her  levede  han.  Under  de  hvide. 
med  Vedbend  og  Blomster  overgroede  Mindestene. 

Aspasia.     I.  12 

som  hist  og  her  tittede  frem  imellem  Havens 
Buskads,  sov  hans  Fædre. 

I  dette  Øjeblik  sad  han,  ombølget  af  Morge- 
nens Luftninger,  i  en  Rosenløvhytte  og  havde  foran 
sig  paa  Knæene  smaa  Voxtavler  liggende,  paa  hvis 
Flader  han  nu  og  da  indridsede  nogle  Vers  med 
en  spids  Griffel  men  oftere  med  Griffelens  stumpe 
Ende  paa  Ny  glattede  Voxet  og  tilintetgjorde 
det  Skrevne,  naar  Musens  første  Indskydelse  ikke 
fuldt  tilfredsstillede  ham. 

Tilfældigvis  kastede  han  et  Blik  over  imod 
Dalvejen  og  saå  en  statelig  Mand  med  lette  smi- 
dige Skridt  komme  ned  igjennem  Dalen. 

..Hvem  er  den  Morgenmand."  tænkte  han  ved 
sig.  selv.  ..der  bevinget  som  Hermes,  Gudernes 
Sendebud,  saaledes  skrider  afsted?" 

Snart  var  Vandringsmanden  kommet  nærmere, 
og  Digteren  gjenkj endte  den  kjæreste  af  alle  sine 
Venner.  Glad  overrasket  gik  han  ham  i  Møde  ved 
Havens  Indgang. 

Perikles  rystede  hans  Haand.  ..Jeg  har  fulgt 
din  Indbydelse",  sagde  han.  ..og  er  for  i  Dag  din 
Gjæst,  efter  at  være  flygtet  fra  Stadens  Larm  og 
alle  Statssager.  Ogsaa  Citharspilleren  fra  Milet 
—  du  mindes  ham  uden  Tvivl  —  vil  komme  og, 
hvis  du  tillader  det.  tilbringe  Dagen  sammen  med 
os.  Jeg  har  Meget  at  tale  med  ham  om  og  kj en- 
der intet  Sted.  hvor  jeg  kunde  gjøre  det  ufor- 
styrret." 

..Den  skjønne  Citharspiller  fra  Milet  kommer!" 
udbrod  Sofoides  glad.  „Jeg  tænkte  nok.  at  det 
maatte  vær«  noget  særlig  Begejstrende,    der  lorte 

dig  herud,  da  jeg  saa  dig  skride  saa  kjæk  og  ivrig 
hen  ad  Vejen.  Der  var  ikke  meget  tilbage  af 
Talerens  rolige  Værdighed  paa  Pnyx;  jeg  kjendte 
dig  neppe,  saaledes  kastede  du  med  Hovedet  og 
vuggede  dig  i  Hofterne,  idet  du  næsten  mindede 
mig  om  den  bekj endte  ædle  Ganger  hos  Homer, 
om  hvem  det  hedder,  at  den  sønderrev  Grimen 
i  sin  Stald  og  med  hævet  Hoved  og  flyvende  Manke 
ilede  ud  paa  Engen  for  at  græsse  — " 

..Ti!"'  afbrød  Perikles  ham  og  lukkede  Ven- 
nens Mund  med  sin  Haand.  ..Det  var  Kerissos- 
dalens  krydrede  Luft.  der  i  den  friske  Morgen 
virkede  saa  oplivende  paa  mig." 

..Hvorfor  ikke  ogsaa  Længselen  efter  at  se 
den  skjønne  Milesierinde?"  sagde  Sofokles.  ..Er 
hun  ikke  den  mest  henrivende  af  alle  Kvinder  V 

..Hun  er  fin  som  en  Lyderinde.  anstandsfuld 
som  en  Athenienserinde,  stærk  som  en  Lakoner- 
inde!"  sagde  Perikles. 

..Du  behøver  ikke  længer  at  misunde  Ion  hans 
blonde,  liliekindede  Krysilla!"  bemærkede  Sofokles 
med  et  skjelmsk  Smil. 

,,Tal  ikke  om  Krysilla!"  udraabte  Perikles. 
..Aspasia  har  ikke  sin  Lige.  Man  véd  ikke.  om 
hun  har  mest  af  en  Muse  eller  af  en  Karis  ved  sig." 

..Ogsaa  en  Paree  er  hun  maaske  for  dig."  sagde 
Sofokles:  ..hun  kan  spinde  baade  Godt  og  Ondt 
ind  i  din  Livstraad." 

..Hvorfor  ikke  ogsaa  en  •  Lamia  eller  en  Em- 
ijiisi?"  udbrød  Perikles.  ..Men  selv  om  saa  var 
—  vi  har  rigeligt  Blod  i  Aarerne  og  et  Sværd  ved 

Siden,  for  som  Helten  Odyssevs  i  det  rette  Øjeblik 
at  rive  det  ud  af  Skeden  overfor  enhver  Kirke — " 

„Jeg  kommer  til  dig.  træt  som  det  jagede 
Vildt."  vedblev  P enkles,  idet  han  tørrede  Sommer- 
dagens Sved  af  sin  varme  Pande;  ..jeg  har  revet 
mig  ud  af  mine  utallige  Embeders  og  Værdigheders 
lige  saa  utallige  Sorger  og  Besværligheder  for  en 
Gang  at  tilbringe  en  hel  Dag  med  skjøn  Lediggang 
og  dennes  kjæreste  Plejebarn,  Kjærligheden  —  " 

..Du  handler  ret,"  sagde  Sofokles,  „naar  du 
søger  Lediggangen  for  at  elske.  I  den  varme 
Sommertid  skal  man  enten  ikke  elske  eller  intet 
Andet  gjøre   end  elske." 

..Jeg  tror.  du  selv  synder  imod  dette  Udsagn." 
bemærkede  Perikles;  .Voxtavlerne  dér  i  din  Haand 
beviser. '  at  du  flittig  kjæder  Vers  til  Vers.  Men 
dette  hindrer  dig  ikke  i,  efter  hvad  man  siger,  at 
beværte  den  skjønne  Efesierinde  Filænion  i  hine. 
tavse  Myrte-  og  Rosengrotter." 

.,Er  Poesi  Arbejde?"  spurgte  Sofokles.  „Jeg 
vidste  det  ikke.  Hvis  den  varme  Pande  skaber 
Digteren,  saa  maa  Poesien  være  en  velklingende 
Udaanden  af  alt  det  skjønne  Lys  og  al  den  gud- 
dommelige Ild,  som  man  med  sine  dødelige  Sanser 
indsuger  i  sig  fra  den  himmelske  Æther.  Lys  for- 
vandler sig  til  Klang.  Derfor  vilde  jeg  heller  ikke 
kunne  undvære  Kjærligheden  paa  en  Sommerdag, 
thi  saa  er  den  ildfuldest,  sødest  og  mest  guddoms- 
opfyldt.  Og  allermindst  vilde  jeg  kunne  undvære 
den,  medens  jeg  digter.  Da  strømmer  den  ene 
Ild  over  i  den  anden:  brændende  af  Apollons 
Flammeglød  søger  du  Forfriskning  i  Kj  .ærlighedens 

svale  Aandepust  og  vender  med  attrå amættet.  rolig 
og  harmonisk  stemt  Sjæl  tilbage  til  Musen.  Til- 
sidst  bytter  Eros  og  Masen  endogsaa  Roller :  Musen 
tænder  Kjærlighedsflammen  i  dit  Hjerte,  og  den 
El>kedes  Øje  eller  Barm  skja-nker  dig  de  skjønneste 
Digtertanker. " 

..Og  jeg  tror,"  sagde  Perikles.  ..at  man  aldrig 
er  saa  træt.  at  Kj ærligheden  ikke  er  en  Veder- 
kvægelse. Alle  vi.  der  besjæles  af  en  Trang  til 
Daad  eller  til  aandelig  Frembringelse,    véd  dette." 

Saaledes  samtalede  de  tvende  varmhjertede 
Mænd.  der  begge  stod  i  deres  Livs  fuldeste  Blom- 
string. 

Nu  standsede  en  Bærestol  udenfor  Sofok- 
les's  Hus. 

Aspasia  steg  ud  af  den.  Hun  var  i  Kvinde- 
klæder. Sofokles  gik  hende  i  Mode  og  førte  hende 
til  Perikles  i  den  duftende  Haves  skyggefulde  Gange. 

Skjult  for  uvedkommende  Spejderøjne.  slog 
hun  Sløret  tilbage,  lod  sin  Himation,  der  var  trukket 
op  over  Baghovedet,  glide  ned  over  Skuldrene  og 
stod  nu  i  sin  lyse,  med  rige  Bræmmer  smykkede 
Kvinde- Kiton.  Det  krøllede,  gyldentbrune  Haar 
var  ordnet  i  Bølgelinier  omkring  Tindingerne,  og 
paa  Hovedet  bar  hun  som  eneste  Smykke  et  bredt 
Purpurbaand.  der  fra  Issen  snoede  sig  bag  om  de 
rige  Lokker.  I  Haanden  havde  hun  en  lille,  over- 
ordenlig  nydelig  formet  Skjærm  imod  SoleusStraaler, 
og  i  Bæltet,  der  holdt  Klædningen  sammen  omkring 
Livet,  sad  en  ikke  mindre  smuk  Vifte,  der  havde 
Form  af  et  Blad  og  var  malet  med  brogede  Farver. 

Det  var  første  Gang,    at  Sofokles  saå  Aspasia 

i  Kvindeklæder.  Et  Udraab  af  Beundring  undslap 
ham.  Milesierinden  faldt  ned  i  Kefissosdalens  Idyl 
som  et  næsten  altfor  blændende  og  bedaarende 
Vidunder.  Hun  syntes  fremmedagtig  i  denne  land- 
lige Stilhed.  Hun  bragte  en  Aroma  med  sig.  en 
berusende  Aroma  af  Skjonhed  og  Ungdom,  der 
syntes  at  trænge  Lundens  Krydder  og  hele  Havens 
Blomsterduft  i  Baggrunden. 

..Tag  til  Takke.  Aspasia."  sagde  Sofokles. 
idet  han  førte  den  Skjønne  og  hendes  Ven  ned 
ad  en  med  Ranker  overdækket  Gang,  ..tag  til  Takke 
med.  hvad  Naturen  har  gjort  for  dette  Sted.  Du 
vil  ikke  finde  nogen  Anledning  til  at  beundre  Athe- 
niensernes Havekunst.  Jeg  véd  meget  godt.  at  I 
asiatiske  Hellenere  forstaar  bedre  end  vi  fra  denne 
Side  Havet  paa  kunstig  Vis  at  anlægge  yndige  Lyst- 
haver med  Labyrinther,  Mosbænke  og  Grotter.  I 
har  jo  ogsaa  dér  Perserens  vidtstrakte,  storartet 
anlagte  Paradiser  som  Mønster  for  Øjnene.  Vi 
Atheniensere  tror.  at  den  skjønne  Natur,  ligesom 
en  skjøn  Kvinde,    ogsaa  er  skjøn  uden  Prydelser." 

..Lad  blot  Aspasia  en  kort  Tid  færdes  i  denne 
Have."  sagde  Perikles.  ..og  du  vil  snart  ikke  længer 
være  tilfreds  med  den  usminkede  Natur.  Hun  vil 
snart  have  fortryllet  og  forvandlet  baade  dig  og 
din  Have.  Det  er  nu  engang  hendes  Skik.  Hvor 
hun  træder,  dér  spirer  det  under  hendes  Fødder. 
Hun  forstaar.  uden  at  det  mærkes,  at  saå  et  Frø 
i  Menneskenes  Hjerter,  og  naar  hun  har  ladet  falde 
et  Par  Ord  om  din  Have,  saa  vil  du  ikke  slaa  dig 
til  Ro,  førend  du  har  tilvejebragt  Noget,  som  kan 
sammenlignes    med   Hesperidernes    Frugthave   eller 

Føbos's  Elysion  ved  Havets  yderste  Grænse .  med 
Zevs's  og  Afrodites  kyrenæiske  Lunde  eller  Midas's 
Haver  med  deres  hundredbladede  Roser,  eller  som 
i  det  Mindste  kan  niaale  sig  med  den  homeriske 
Fæakerfyrste  Alkinoos's  Havekunst  paa  Skema." 

..Vel  véd  jeg."  svarede  Sofokles.  ..at  dette 
kvindelige  Væsen  vækker  Uro  i  Menneskenes  Sind. 
Hav  Medlidenhed,  skjønne  Tryllerinde.  og  lad  mig 
og  min  Have  her  forblive  uforandrede.  Jeg  var 
hidtil  saa  tilfreds  og  lykkelig  her.  Straalede  Føbos 
paa  Himmelbuen,  saa  glædede  jeg  mig  over.  at 
mine  Oliven,  mine  Figener,  mine  Granatæbler  mod- 
nedes: regnede  Zevs,  saa  takkede  jeg  ham,  fordi 
mine  Enge  grønnedes.  Jeg  var  fornøjet  med  hver 
enkelt  Aarstids  Gaver:  Foraarets  Blomster.  Som- 
merens Skygge.  Efteraarets  Frugter  og  Vinterens 
forfriskende  Kjølighed  og  den  af  Muserne  velsig- 
nede Stilhed.  Men  fremfor  Alt.  Aspasia.  tilintet- 
gjør  ikke  med  en  Trylleformular  det.  som  ved  Vane 
er  blevet  mig  det  Kjæreste  og  som  dog  stedse  vil 
være  det  mest  Attraaværdige  for  den  Elskende 
saavel  som  for  Digteren:  disse  Lavrbærbuskes,  disse 
Myrters  og  Rosenløvhytters  stille  Hygge  I" 

..Skulde  virkelig",  afbrød  Aspasia  ham.  ..den 
lavrbærskjulte  Ensomhed  være  det  Gavnligste  for 
Digteren?  Burde  han  ikke  hellere,  for  fuldstændig 
at  modnes,  træde  ud  af  den  stille  Skygge  i  Verdens 
og  Livets  fulde  Lys?" 

..Man  tror  saa  ofte."  svarede  Sofokles.  ,,at  det 
er  Solen  og  kun  Solen,  der  modner  Vinstokkens 
Frugter,  indtil  man  opdager,  at  netop  de  største. 
de    yppigste,    de    mørkeste   Druer    hænger   skjulte 

under  de  tætteste  Blades  Skygge.  Og  selv  om  du 
betvivler,  at  denne  Ensomhed  er  gavnlig  for  Dig- 
teren, saa  maa  du  dog  tilstaa.  at  den  er  velkommen 
for  den  Elskende.  Her  kan  I.  saa  ofte  I  vil.  nyde 
den  Dage  igjennem.  uden  at  forstyrres  af  Andre 
end  kvidrende  Fugle  eller  rislende  Bolger.  Ingen 
Slave  betræder  nogensinde  ukaldet  denne  Have. 
Men  vil  I  lære  de  hyggeligste,  af  Muserne  og  Ka- 
riterne mest  velsignede  Steder  at  kjende.  saa  kom 
med  mig!" 

Perikles  og  Aspasia  fulgte  Digteren.  Han  førte 
dem  derned,  hvor.  som  allerede  omtalt.  Ketissos 
gjorde  en  Krumning  og  paa  den  modsatte  Side 
begrænsede  Haven.  Bækken  flød  her  i  et  noget 
dybere  Leje.  men  da  Bredden  ikke  faldt  stejl  af 
imod  Vandet,  var  der  imellem  Bækken  og  den 
skraanende  Side  ladet  Plads  tilovers  for  en  nyde- 
lig lille  Sti.  der  netop  var  bred  nok  til.  at  to 
Mennesker  Arm  i  Arm  kunde  vandre  langs  med 
Bølgerne  under  det  grønne,  nu  og  da  af  legende 
Solstraaler  gennembrudte  Løvtag. 

Digteren  førte  sine  Gjæster  hen  ad  denne 
henrivende  Sti.  Her  plaskede  og  rislede  Bølgerne, 
her  slog  og  fløjtede  Fuglene,  her  legede  som  lune- 
fulde Aander  Lys  og  Skygge  paa  Vandet  og  imel- 
lem Løvet.  Hist  og  her  laa  en  frodig  Græsplet, 
hvor  man  kunde  hvile  sig  og  rolig  drømmende 
nyde  Skyggens  forfriskende  Kølighed.  Ogsaa  en 
Klippegrotte  fandtes  her.  hvis  Indgang  halvt  var 
skjult  af  Blomsterranker,  og  hvis  med  Løjbænke 
og  Hynder  udstyrede  Hvælving  indbød  til  Ophold  i 
den   varmeste  Dagstid. 

Aspasia  var  henrykt  ved  Synet  af  den  skjønne 
Grotte  og  fulgte  gjerne  Vennens  Opfordring  til  at 
tage  Plads  her.  Perikles  og  Digteren  selv  fulgte 
hendes  Exempel.  Man  stirrede  ned  i  Bækkens 
klare  Bølger,  der  her  ligesom  et  Øjeblik  standsede 
i  et  naturligt  Klippebækken.  Rigt  farvede  Sommer- 
fugle svævede  og  dansede  som  solberuste  omkring 
Breddens  Blomster,  og  et  prægtigt  Par  uskadelige 
Vandsnoge,  der  troede  sig  ubemærkede,  beskrev 
lydløst  deres  behændige,  yndefulde  Bugter  i  det 
krystalklare  Vand.  Men  saasnart  Tilskuerne  ved 
en  sagte  Støj  forraadte  sig.  smattede  de  hurtig 
ind  under  det  tætte  Løvværk,  der  fra  den  frodige 
Skraaning  hang  ned  i  Bækkens  Bølger. 

„Et  Brudepar,"  sagde  Sofokles;  ,,jeg  belurer 
dem  ofte  her.     De  er  uadskillelige." 

..Det  er  vanskeligt,"  begyndte  Perikles  efter 
en  lille  Pavse,  under  hvilken  de  Alle  ubevidst 
havde  hengivet  sig  til  Nydelsen  af  den  dem  om- 
givende Natur.  ..det  er  vanskeligt  fra  denne  frede- 
lige Verden  paa  Ny  i  Aanden  at  sætte  sig  tilbage 
til  de  Mennesker  og  de  Ting.  som  man  netop  har 
undflyet  og  ladet  langt  bag  sig.  Og  dog,  Aspasia, 
vilde  Maalet  for  vor  Vandring  i  Dag  kun  halvt 
naaes.  hvis  vi  slet  ikke  tænkte  paa  de  Mennesker 
og  de  Ting,  hvorfor  vi  er  flygtede  herud.  Vi  maa 
tværtimod  først  og  fremmest  sysselsætte  os  med 
dem .  thi  ikke  blot  du  har  Meget  at  meddele  mig 
om  de  sidste  Dages  Hændelser,  men  jeg  selv  maa 
oplyse  dig  om  mange  Ting,  som  er  forblevne  gaade- 
iiilcle  for  dig.  Her  svæver  Sommerfuglene  yndig 
over  Bølgerne,    og  glatte  smidige  Snoge  beskriver 

deres  henrivende  Kredse  i  Vandet,  men  dog  tør  vi 
ikke  give  Agt  paa  dem.  Jeg  maa  tale  om  Dyr  af 
hel  forskjellig  Art,  om  de  usalige  Fugle,  deri  Gaar 
blev  saa  skjæbnesvangre  for  mig  og  dig:  Pyrilam- 
pes*s  forbandede  Paafugle.  Ved  Forræderi  af 
Hipponikos  blev  en  af  disse  Fugle,  der  var  bestemt 
til  Gave  for  dig,  bragt  til  mit  Hus  og  faldt  i  Hæn- 
derne paa  Telesippe." 

„Og  hvad  blev  dér  den  Fremmedes  Skjæbne?'- 
spurgte  Aspasia. 

..O  spørg  mig  ikke  om  min  og  dens  Skjæbne 
paa  denne  Dag!"  udraabte  Perikles  smilende.  „Sæt 
dig  i  den  Mands  Sted,  for  hvem  man,  som  Sagnet 
fortæller,  satte  hans  til  et  lækkert  Maaltid  til- 
beredte Børn.  Hvad  der  hændte  mig,  var  vel  ikke 
saa  rædselsfuldt  men  dog  neppe  mindre  over- 
raskende, og  først  i  dette  Øjeblik  forstod  jeg  hin 
Ulykkeliges  Forbavselse  og  Skræk,  da  jeg  saa  den 
prægtige  Fugl.  om  hvem  jeg  troede,  at  den  netop 
udfoldede  sine  herlige  Fjer  for  den  henrykte  Aspasia, 
og  at  hun  i  den  saa  en  Argos,  sendt  hende  af  den 
Elskede .  for  i  hans  Sted  at  bevogte  hende  med 
hundrede  Kjærlighedsøjne  —  da  jeg  saå  denne 
Fugl  død,  plukket,  forvandlet  til  en  formløs,  hæslig 
brunet  Masse  paa  min  Tallerken." 

Sofokles  lo  muntert  ved  denne  Fortælling.  „Du 
har  forsyndet  dig,"  sagde  han,  „ved  at  bringe  denne 
til  Ægteskabets  Gudinde,  Hera.  indviede  Fugl  som 
et  Offer  til  hendes  Medbejlerske.  den  gyldne  Afro- 
dite 

..Ak.  Perikles."  sagde  Aspasia.  „Gudernes 
Vrede    faldt    dog    den    samme   Dag   langt   tungere 

paa  mit  Hoved  end  paa  dig  og  din  Paafugl.  Vid, 
at  jeg  den  samme  Morgen  forklædt  opsøgte  dig  i 
dit  Hjem,  at  ogsaa  jeg.  ligesom  hin  Paafugl.  faldt 
i  Hænderne  paa  Telesippe,  og  at  jeg.  om  jeg  end 
ikke  blev  slagtet  som  Fuglen,  dog  neppe  fandt  en 
mindre  lumsk  og  grusom  Modtagelse.  Ved  Guderne. 
Telesippe  ønskede  kun.  at  jeg  ligesom  Paafuglen 
havde  havt  hundrede  Øjne.  for  at  hun  kunde  have 
kradset  dem  alle  ud  paa  mig.  I  din  vrede  Hustrus  Sel- 
skab befandt  sig  et  gammelt,  latterligt  kvindeligt 
Væsen,  ved  Navn  Elpenike.  Denne  Matrone  blussede 
op  i  klar  Elskovslue  for  den  unge  Citharspiller  men 
blev  grebet  af  en  ubeskrivelig  Harme,  da  hun  op- 
dagede, at  han  var  en  Kvinde.  Jeg  blev  besudlet 
af  disse  to  Harpyer,  overdænget  med  Forhaanelser. 
udjaget  af  Huset!  „Jeg  staar  som  Herskerinde 
ved  dette  Huses  Arne!"  raabte  Telesippe:  „men 
du  er  en  Landstrygerske.  en  Bo]erske!  jeg  befaler 
dig  at  vige  bort  herfra!"  Hun  tilføjede,  at  hun 
vilde  give  Afkald  paa  dit  Hjerte,  men  din  Arne 
var  hun  ikke  til  Sinds  at  prisgive.  Gjerne  under 
jeg,  o  Perikles.  hende  din  Arne ;  men  agter  du  at 
tilkjende  den  Kvinde,  som  hersker  ved  din  Arne, 
Ret  til  med  Forhaanelser  og  vilde  Trusler  at  falde 
over  den  Kvinde,    som  ejer  dit  Hjerte?" 

„Hvad  formaar  jeg  at  gjøre?"  svarede  Perikles. 
„De  atheniensiske  Hustruers  Rettigheder  er  faa, 
men  de,  som  de  nu  engang  har.  maa  vi  agte.  De 
naår  dog  kun  til  Husets  Dørtærskel  — " 

„Det  synes  altsaa,"  indvendte  Aspasia.  „som  I 
atheniensiske  Mænd  ikke  er  Herrer  i  Huset  men  kun 
udenfor  dette.    Hvor  besynderligt!    I  gj ør  Kvinden 

til  Slavinde,  og  derpaa  erklærer  I  eder  selv  igjen 
for  disse  Slavinders  Slaver !" 

„Det  er  Ægteskabet!"  sagde  Perikles,  idet  han 
trak  paa  Skuldrene. 

„Hvis  dette  er  Ægteskabet,"  svarede  Aspasia, 
„saa  vilde  det  maaske  være  bedre,  om  der  ikke 
gaves  noget  Ægteskab  i  Verden/' 

..Kjærligheden  afslutter  Hjerternes  Forbund," 
sagde  Perikles;  „men  til  Hustru  og  Husets  Hersker- 
inde bliver  Kvinden  ved  Loven." 

„Ved  Loven?"  svarede  Aspasia.  ..Jeg  har  altid 
troet,  at  det  først  og  fremmest  var  Moderværdig- 
heden, der  gjorde  en  elsket  Kvinde  til  Hustru,  og 
at  Ægteskabet  saa  at  sige  først  begyndte  med 
Barnet.- 

..Ikke  efter  atheniensisk  Borgerlov,"  indvendte 
Perikles. 

-Saa  forandrer  eders  Borgerlov,"  udraabte 
Aspasia,   „thi  den  duer  ikke." 

„Sofokles.  du  Gudernes  fromme  Yndling,"  sagde 
Perikles,  idet  han  vendte  sig  om  mod  Vennen, 
..hjælp  mig  dog  med  at  bringe  denne  fortørnede 
Skjønne  igjen  til  Fornuft,  at  hun  ikke  med  sin 
lille  hvide  Haand  skal  kaste  os  hele  Athens  Stats- 
væsen   overende." 

•  Jeg  kan  aldrig  tro."  sagde  Digteren,  „at  vor 
højsindede  Aspasia  skulde  kunne  tabe  den  bedste 
Del  af  Mennesket  og  dets  Lykke:  Fornuften. 
Hun  véd  det  saa  godt,  at  hun  igjen  kunde  lære 
os  det.  hvis  vi  nogensinde  forglemte  det,  at  et  Liv 
uden  Glæde  intet  Liv  er,  men  at  vi.  for  at  nyde 
Livets    Lyst   i   skjøn  Munterhed,    fremfor   Alt   maa 

vogte  os  for  at  opvække  den  mørke  Gudinde  At e 
imod  os.  Gudinden  for  Selvbedrag  og  den  blinde 
lidenskabelige  Fremadstormen:  at  vi  aldrig  bør 
indlade  os  i  Kamp  mod  Xoget.  uden  i  Forvejen 
klogt  at  prøve  vore  Kræfters  Rækkevidde :  at  munter 
Glæde  er  umulig  uden  Selvbeherskelse:  at  vi  skal 
elske  Menneskene,  fordi  de  er  vor  Glædes  Fæller, 
og  ære  Guderne,  fordi  de  ikke  er  tomme  Navne 
men  angiver  vore  Kræfters  Skranker  og  staar  mægtig 
styrende  paa  Grænsen  imellem  vor  egen  Villie  og 
Skjæbnen.  imellem  Friheden  og  den  evige  Nødven- 
dighed; at  vi  — - 

„Det  er  nok.  det  er  nok!"  faldt  Aspasia  smi- 
lende Digteren  i  Talen:  ..jeg  frygter  ellers  for.  at 
vi  fra  den  rene  Tankes  klare  Æther.  hvori  dine 
vise  og  skjønne  Ord  har  baaret  os  op.  ikke  igjen 
skal  kunne  rinde  Vejen  tilbage  til  de  smaalige 
men  haandgribelige  Ting,  hvorfra  vi  i  vor  Samtale 
gik  ud.  Men  hvis  det  er  tilladt  at  slutte  fra  noget 
Alment  til  noget  Særligt,  saa  synes  det  mig.  o 
Sofokles,  at  du  har  villet  sige,  at  de  udenlandske 
Fugle  og  de  udenlandske  Kvinder  i  Athen  skal 
finde  sig  i  at  blive  plukkede  og  flaaede.  samt  at 
de  i  from  Ærefrygt  skal  bøje  sig  for  de  Landslove. 
som  gjør  dem  retsløse." 

..Vor  Ven  her",  tilføjede  Perikles  til  Aspasias 
Ord.  idet  han  pegede  paa  Sofokles.  ..har  unægtelig 
let  ved  at  opstille  vise  Regler  for  Menneskenes 
og  i  Særdeleshed  for  Ægtemændenes  Gjøren  og 
Laden,  samt  lige  saa  let  ved  at  følge  dem.  Hans 
Liv  flyder  hen  uden  Kamp,    thi   han    er   ugift,    og 

ingen  Telesippe  træder  hans  Aspasier  truende  i 
Møde  med  en  fra  Husets  Arne  grebet  Brand." 

„Saaledes  gaar  det  altid  Mæglerne",  svarede 
Sofokles  smilende,  ..og  Enhver,  der.  om  end  op- 
fordret, blander  sig  i  de  Elskendes  Anliggender. 
Jeg  bliver  kun  spottet  og  næsten  udskjældt,  fordi 
jeg  under  Forsøget,  paa  at  prædike  Besindelse, 
selv  var  saa  ubesindig  at  ville  give  Elskende  Raad. 
Derfor  vil  jeg  nu  straffe  mig  selv,  idet  jeg  øje- 
blikkelig overlader  eder  ganske  til  eders  egen  Vis- 
dom og  for  en  kort  Stund  tager  Afsked  fra  eder 
for  at  I  kan  bringe  eders  egne  Sager  paa  det 
Rene.  Jeg  gaar  for  at  drage  Omsorg  for,  at  I  den 
hele  Dag  ikke  skal  blive  uden  Vederkvægelse  ved 
Spise  og  Drikke.  Og  skulde  jeg.  medens  I  afslutter 
eders  Drøftelse,  tøve  en  Smule  i  hine  Lavrbær- 
buske,  saa  vid.  at  ingen  Aspasia  venter  mig  dér, 
men  at  jeg  i  hine  dæmrende  Skygger,  med  Tavlen 
paa  Knæet  og  Griffelen  i  Haanden ,  belurer  den 
ædle  Ødipusdatters  Klagesuk." 

..Du  har  altsaa  ikke  glemt  den  Plan,"  sagde 
Aspasia,   .:som  du  omtalte  paa  AkropolisV" 

..Halvdelen  af  Værket  er  allerede  fuldendt," 
svarede  Sofokles,  „og  en  Slave  sidder  hver  Dag 
med  Skriverøret  i  Haanden  for  at  overføre  det 
Fuldendte  og  Affilede  fra  Voxtavlerne  paa  Papy- 
roset." 

..Vil  du  ikke  unde  os  en  Forsmag  derpaa?" 
spurgte  Perikles. 

.Eders  Tid  er  altfor  kostbar!"  svarede  Digteren 
og  fjernede  sig. 

Efter    at    Perikles    og    Aspasia    saaledes    vare 

blevne  alene,  optog  de  paa  Ny  den  ved  den  tro 
Vens  Nærværelse  afbrudte  Traad  i  deres   Samtale. 

Men  det  gik  som  det  plejer  at  gaa  ved  El- 
skendes Samtale.  De  forvildede  sig  hyppig  bort 
fra  deres  Gjenstand,  de  stræbte  ikke  efter  streng 
Følgerigtighed  i  Undersøgelsens  Gang,  fordi  der 
blandede  sig  for  megen  Følelse  i  deres  Tanke,  og 
de  tillod  sig  mange  Afbrydelser.  De  lyttede  nu 
og  da  til  en  Fugls  Sang  i  Grenene,  de  indaandede 
med  Velbehag  den  krydrede  Duft  fra  Engene,  de 
plukkede  af  og  til  et  fristende  Bær  af  en  ned- 
hængende svulmende  Vindrueklase  eller  en  rød- 
kindet, saftfuld  Frugt  af  et  Træ.  Aspasia  bed  af 
et  Æble  og  rakte  det  til  Perikles,  og  denne  takkede 
hende  med  en  Lykkeligs  Smil.  thi  det  var  ham 
ikke  ubekjendt.  hvad  Gaven  af  et  saadant  Æble 
betød  i  Kjærlighedens  Tegnsprog.  Heller  ikke 
forsømtes  Lejligheden  til  at  raadspørge  Kjærligheds- 
oraklerne.  Aspasia  flettede  under  Samtalen  en 
Krans,  rakte  den  til  Perikles  og  lo.  naar  dens 
Blade  dryssede  ned.  thi  dette  varslede  for  de  Kyn- 
dige om  stor  Kjærlighedsglød  i  dens  Hjerte,  der 
bar  Kransen.  Perikles  derimod  plukkede  saadanne 
Blomster,  hvis  Bægere  havde  den  Egenskab,  naar 
man  trykkede  dem  itu  mellem  Fingrene,  at  springe 
med  et  lille  Knald,  og  han  forsmaaede  ikke  af 
Knaldets  Styrke  at  hente  et  Orakel  om  Kjærlig- 
hedens Fylde  i  den  Elskedes  Hjerte. 

Men  hvor  meget  end  den  fra  Perikles  udstrøm- 
mende Kjærlighedsglød  fik  Kransen,  som  han  holdt 
i  Haanden,  til  at  give  Slip  paa  sine  Blade,  og  hvor 
meget     end    Kjærligfaedsfylden    i    Aspasias    Hjerte 

gjorde  det  knaldende  Blomsterorakel  Ære,  saa 
forsøgte  de  dog  begge  bestandig  at  komme  tilbage 
til  en  fornuftig  Samtale.  Mange  Spørgsmaal  bleve 
opkastede,  men  rigtignok  kun  faa  udtømte.  Man 
overvejede,  hvorledes  Aspasia  ved  Perikles's  Hjælp 
paa  bedste  Vis  kunde  indrette  sin  nye  Husstand, 
samt  hvorledes  de  saa  uforstyrret  som  muligt  kunde 
fortsætte  deres  Omgang,  og  da  Elskende  ikke  tale 
om  Noget  hellere  end  om  deres  første  Møde.  saa 
kom  ogsaa  Perikles  og  Aspasia  tilbage  til  deres 
i  Fidias's  Hus.  Perikles  omtalte .  hvad  der  som 
Følge  af  hint  første  Møde  senere  var  hændet,  hvor 
meget  Stort  der  siden  hin  Dag  var  paabegyndt, 
hvorledes  han  den  Gang  maatte  forsvare  sig  imod 
Vennernes  Bebrejdelser  men  at  tilsidst  Alle  vare 
gaaede  tilfredse  bort.  med  Undtagelse  af  Sofroni- 
skos*s  Søn,  Sandhedssøgeren,  der  bestandig  vilde 
have  Svar  paa  sit  Spørgsmaal.  om  det  at  dyrke 
det  Skjønne  gjorde  det  overflødigt  at  dyrke  det 
Sædelige. 

Dette  Spørgsmaal  var  den  Gang  ikke  blevet 
videre  paaagtet  og  siden  saa  godt  som  glemt.  Men 
da  Aspasia  ved  at  mindes  derom  øjeblikkelig  igjen 
og  meget  bestemt  fremsatte  sin  Yndlingspaastand.  at 
det  Skjønnes  Krav  var  lige  saa  berettiget  i  Verden 
eller  endnu  mere  berettiget  end  det  Sædeliges  Krav. 
og  at  en  Paafugl  var  lige  saa  meget  værd  som  en 
And.  om  end  den  sidste  lod  sig  fede  bedre  —  og 
da  Perikles  ikke  strax  vidste,  om  han  turde  ind- 
rømme hende  saa  meget,  saa  blev  det  vandrende 
Kj ærlighedspar  i  Sofokles's  Have  netop  i  rette  Tid 
afbrudt  ved  Digterens  Tilbagekom-t. 

Sofokles  kom  for  at  indbyde  dem  til  et  let 
Morgenmaaltid.  Han  førte  dem  ind  i  det  lille 
Havehus,  der  laa  midt  i  Haven.  De  fandt  det 
Indre  af  Huset  smukt  prydet,  næsten  blødagtig 
indrettet  til  magelig  Hvile,  og  i  dette  Øjeblik  for- 
vandlet til  en  nydelig  Spisesal.  Rundt  om  stod  alle 
Slags  Løjbænke,  paa  hvilke  Bordfællerne  plejede  at 
lejre  sig  to  og  to  og,  idet  de  støttede  Overkroppen 
paa  den  venstre  Arm,  at  indtage  deres  Maaltid. 
Foran  Løjbænkene  stod  sniaa  Borde  med  Maden. 
et  for  hver  Løjbænk. 

Perikles  og  Aspasia  lejrede  sig  i  Følge  Sofok- 
les's  Opfordring  og  strakte  Hænderne  ud  efter  de 
fremsatte  Forfriskninger.  Der  fandtes  Fjerkræ, 
Kager,  sikeliske  Oste,  Figener.  Mandler,  Nødder. 
Druer  og  desuden  kostelig  ildfuld  Vin  fra  Øerne. 

..Jeg  haaber,  fromme  Sofokles."  sagde  Aspasia 
spøgende,  -at  du  ikke  sætter  nogen  af  dine  hjem- 
lige Nattergale  stegt  for  os,  endskjønt  vel  ogsaa 
Nattergale  kan  hjemfalde  til  Stegepanden  i  en 
Stad.  hvor  man  ikke  gyser  tilbage  for  at  lægge 
Haand  paa  Paafugle." 

..Forhaan  ikke  for  én  Gudsbespotterindes  Skyld 
det  hele  atheniensiske  Folk!"  bad  Sofokles. 

..En  Kvinde."  bruste  Aspasia  paa  Ny  op.  -der 
er  i  Stand  til  at  slagte  en  Paafugl.  rykke  dens 
skjønne  Fjer  ud  af  den  og  kaste  den  selv  paa  en 
Stegepande,  fortjente  at  blive  pisket  med  Pas  ud 
af  Hellas.  Hvis  Grækergudernes  Vrede  skal  ramme 
Nogen,  maa  den  komme  over  hende,  thi  hun  har 
forsyndet  sig  imod  det  Helligste  .  som  der  gives, 
det  Skjønne!" 

A>pnsia.     I.  1.3 

..Hvis  vi  tør  tro  vor  skjønne  og  vise  Aspasia.- 
sagde  Perikles  henvendt  til  Sofokles.  ..saa  er  Skjøn- 
hed  Livets  højeste  Lov  og,  idet  den  gjennemtrænger 
Sjælen  saavel  som  Legemet,  den  første  og  sidste 
af  alle  Dyder." 

..Den  Tanke  tiltaler  mig  i  høj  Grad."  sagde 
Digteren,  -skjønt  jeg  ikke  saa  lige  véd.  hvad  Anaxa- 
goras  og  Fidias's  bekj endte  Stenhugger  saavel  som 
de  andre  vise  Mænd  vil  dømme  derom.  Men  heller 
ingen  af  disse  vil  bestride  den  høje  Magt  af  Skjøn- 
heden  og  af  det.  som  den  fremkalder  i  Menneske- 
nes Hjerter:  Kj ærligheden.  Jeg  har  netop  i  denne 
Morgenstund,  for.  i  Overensstemmelse  med  dit 
Ønske.    Aspasia.    at  vise  Kjærlighedens  uovervinde- 

tagt,  skudt  en  Scene  ind  i  mit  Værk.  i  hvilken 
je.a*  lader  Hæmon.  Kong  Kreons  Søn.  stige  frivillig 
ned  i  Hades  for  at  følge  sin  elskede  Brud  Antigone 
derned  — " 

..Det  er  altfor  meget,  o  Sofokles  I ••  svarede 
Aspasia  til  den  overraskede  Digter,  der  dog  troede 
at  have  gjort  hende  til  Behag  dermed.  ..Fra  en 
saa  mørk  Side  skal  Poeternes  Griffel  ikke  vise 
Kjærligheden.  Kjærligheden  er  lys  og  munter  af 
Va -sen  og  skal  før  opgive  sig  selv  end  sin  Mun- 
terhed. Det  skal  ikke  være  den.  der  fører  en 
menneskelig  Sjæl  ned  til  Hades.  Den  skal  kun 
gjøre  Mennesket  fortrolig  med  Livet,  ikke  med 
Døden.  Den  mørke,  sværmeriske  Lidenskab  skal 
iblandt  Hellenerne  ikke  betegnes  med  Kjærlighedens 
Navn.     Den  er  Sygdom,  den  er  Slaveri   — -  - 

..Du  har  Ret,  Aspasia!"  svarede  Sofokles.  ..Den 
Eegel.    du  dér  udtaler,    er   indlysende:    og   du   og 

Perikles  og  jeg,  vi  vil  tilvisse  bestandig  kim  hylde 
den  skjønne.  frie.  muntre  Kjærlighed;  ja  vi  vil. 
hvis  det  synes  dig  saa.  endnu  i  Dag  bringe  Guderne 
et  Offer  for  at  de  aldrig  skal  puste  den  hulde 
Flamme  i  vort  Bryst  op  til  en  vild  og  fortærende 
Ild.  Men  i  Poesien  og  i  den  bildende  Kunst  driver 
Aanden  Digterne  og  Kunstnerne  til  at  sætte  det. 
som  de  vil  udtrykke,  skarpt  og  indtrængende  paa 
Spidsen.  Det  gjaldt  for  mig  at  vise.  at  Eros  er 
en  mægtig  Gud:  men  jeg  ønsker  af  Hjertet,  at 
han  aldrig  igjen  paa  lignende  Vis  maa  vende  sin 
Magts  hele  Strenghed  imod  en  Hellener.  Gid 
han  blot  fremfor  Alt  maa  stemme  de  Skjønnes 
Hjerter  milde  og  føjelige,  thi  hvad  Andet  end 
Skjønheden  er  Skyld  i  Kjærlighedens  Sorger  og 
Ulykker  her  i  Verden?  I  Sandhed.  Skjønheden  er 
en  skjæbn  es  vanger,  paa  mange  Maader  indgribende 
og  bestemmende  Magt  i  de  Dødeliges  Liv.  Den 
sidder,  om  det  er  mig  tilladt  at  udtrykke  mig  saa- 
ledes.  raadgivende  med  i  de  højeste  Magters  Raad.  • 

..Skjønhed  sidder  raadgivende  med  i 
de  højeste  Magters  Raad!"  gjentog  Aspasia. 
•  Denne  Tanke  fortjente,  efter  min  Mening,  at  blive 
føjet  til  de  helleniske  Vismænds  Fyndord." 

-Hvis  du  tinder  Behag  i  den."  svarede  Digteren, 
„saa  vil  jeg  gjentage  den  højt  for  hele  Hellas  og 
indflette  den  i  en  Korsang  til  Eros  i  min  Tragedie. 
Naar  kunde  jeg  vel  fuldende  denne  Korsang  til 
Eros  under  bedre  Forvarsel,  end  medens  din  Fod 
endnu  vandrer  i  denne  Haves  Gange?  I  maa  ikke 
drage  bort  herfra,  forinden  jeg  har  nedskrevet 
Hymnen  og  I  afgivet  eders  Dom  om  den." 

..Du  kunde  ikke  skjænke  os  nogen  skjønnere 
Gjæstegave!"  svarede  Perikles. 

..Tilgiv  då,"  tog  Sofokles  atter  til  Orde.  .at 
jeg  iøvrigt  ikke  byder  eder  noget  af  det,  hvormed 
man  ellers  plejer  at  krydre  et  Maaltid.  Jeg  har 
ingen  Danserinde  og  ingen  Fløjtespillerske,  thi  i 
Dag  er,  som  det  synes  mig,  mine  Gjæster  sig  selv 
nok,  og  desuden,  hvem  vilde  vel  lade  sig  høre  paa 
Cithar  for  den  skjønne  ..Citharspiller  fra  Milet- 
og vove  at  indlade  sig  i  Væddestrid  med  en  saa- 
dan  Kunstfælle?" 

..Først  og  fremmest  du  selv!  •  udraabte  Perikles. 
..Du  er  os  endog  en  saadan  Væddekamp  skyldig, 
thi  du  lovede  os  paa  Akropolis  noget  Lignende. 
Hent  blot  din  Strengeleg,  o  Sofokles.  og  bring 
ogsaa  en  til  Aspasia,  og  begynd  saa  paa  sikeliske 
Hyrders  Vis  med  Spil  og  Sang  at  bejle  til  min 
upartiske  Dom  —  thi  at  I  lader  mig  gjælde  som 
Kampdommer  følger  vel  af  sig  selv,  da  I  foruden 
mig  ellers  ingen  Tilhører  har." 

»Den  Fornøjelse  at  høre  Aspasias  Sang  og 
Spil-,  svarede  Sofokles.  ..vil  selv  med  et  Nederlag 
for  mig  ikke  være  kjøbt  for  dyrt." 

Han  fjernede  sig,  bragte  noget  efter  to  smukke 
Citharer    og   bad  Aspasia   udvælge    sig   en  af  dem. 

Prøvende  lod  den  Skjønne  Fingrene  løbe  hen 
over  Strengene,  og  som  Gnister  fra  Essen  fløj  en 
Hagel  af  rislende  Toner  ud  fra  den  besjælede 
Strengeleg. 

Og  nu  begyndte  Digteren  og  den  skjønne 
Milesierinde,  opflammede  af  Øvinens  søde  Ild.  til 
Strengenes   Klang  at  synge  Smaasange  af  Anakreon 

og  Sarfo,  Skolier  og  vingede  Distika.  hvoriblandt 
ogsaa  et  og  andet  Nyt  og  Selvopfundet  i  rask 
Afvexling. 

Øde  er  Livet  og  tomt.  naar  den  smilende  Kypria  mangler. 
Gid  jeg  maa  blegne  den  Dag,  Blodet  i  Aaren  er  koldt, 
og  i  min  favnende  Arm  ej  længer  den  Skjønne  vil  hvile. 
Tiden  med  Leen  saa  brat  afmejer  Ungdommens  Blomst." 

Fuld  af  Liv  og  Ild  svarede  Aspasia: 

„Kort  kun  den  er.  kun  kort.   hver  Dødeligs  Stund,   men 

o  Bakk 
fyld  den  med  Dans   og  med  Sang.    fyld  den  med  Elskov 

og  Yin! 
Livet  er  muntert  og  lyst.  til  Glæde  er  Livet  os  skjænket. 
Nyd  da  det  flygtige  Nu  —  Morgenens  Sorger   er  skjult!" 

Med  et  straalende  Blik  paa  åspasia  sang  Dig- 
teren : 

JStedt  er.  sødt,  ved  Pan,  den  arkadiske,  hvad  du  ved  Lyren 
sang.  o  Aspasia,  nys  ømt  ved  den  klingende  Streng. 
Hvor  skal  jeg  flv  for  din  Magt.  naar  Eroternes  himmelske 

Vælde 
gjennem  Sirenernes  Rost  tryller  mit  Øre  og  Blod?" 

Med    et    bedaarende    Smil    paa    de   rosenrøde 

Læber  sang  nu  Aspasia: 

„Spøgende   laa  ved  Elskerens  Bryst   den  skjonne  Neæra, 
og  omkring  Hofterne  huldt  Kypria  blynged  et  Baand. 
Gylden  var  Skriften  vævet  deri:  Du  elske  mig  altid, 
men  du  beklage  dig  ej,  dersom  en  Andens  jeg  er!" 

..Hvor  længe  vil  du  endnu  tøve.  o  Perikles," 
sagde  Digteren.  ..med  at  tilkjende  Aspasia  Sejrs- 
kransen ? " 

..Ræk  den  til  Digteren.  Perikles,"  sagde  Aspasia. 
„men  stil  ham  dog  først  én  Betingelse  til:  han  skal 

endnu  synge  os  et  Distikon  om  den  skjønne  Filæ- 
nion!" 

..Hører  du,  hvad  Aspasia  forlanger?''  sagde 
Perikles  til  Digteren;  „du  skal  besynge  Filænion. 
den  skjønne  Efesierinde,  som  nu,  efter  hvad  man 
siger,  deler  dine  skjønneste  Timer  med  dig,  og 
som  vi  to  fremmede  Gjæster  i  Dag  til  din  hemme- 
lige Sorg  maaske  har  fortrængt  fra  dette  hen- 
rivende Sted!" 

..Denne  Betingelse  er  ikke  uden  hemmelig 
Snedighed  og  Grusomhed,"  svarede  Sofokles  smi- 
lende.  ..men  jeg  vil  ikke  lade  den  uopfyldt.*' 

Og  han  sang: 

„Sortladen,  lille.  Filænion  er,  og  dog  ingen  Vedbend, 
selv  ikke   Valmuens  Blomst  runder  sig  blødere  af. 
Mer  end  Kyprias  Gjord  hendes  yndige  Pludren  mig  tryller, 
og  hvad  hun  gav,  det  gav  altid  af  Hjertet  hun  glad. 
Tro  jeg  Filænion  er,  den  Elskede,  indtil  den  gyldne 
Kypris  mig  skjænker  en  ny,   skjønnere  endnu  end  hun!" 

..Er  du  tilfreds,  Aspasia?"  spurgte  Perikles,  og 
da  hun  smilende  nikkede,  vendte  han  sig  til  So- 
fokles og  rakte  ham  Væddekampens  Pris  med 
følgende  Ord: 

..Modtag  Kransen,  gjæstevenlige  Sanger!" 
..Ikke   vilde   jeg  være  det."    svarede.  Sofokles. 
„hvis  jeg  ikke  sluttede  med  den  Skjønnestes  Lov: 

„Kyprias  Skjonhed  du  fik  medPeith<>-  Visdom  paa  Læben, 
Musen  Kalliopes  Rost,  alle  Horaernes  Vaar, 
Pallas  Athenes  sindrige  Klogt  og  Theuiis"s  KettWd. 
Musernes  Alvor  i  Pagt  huldt  med  Kariternes  Glai 

..Det  kan  man  kalde  at  beskæmme  os."  sagde 

Aspasia.    ..og  forpligte  os  til  en  større  Taknemme- 
lighed, end  vi  nogensinde  vil  kunne  afbetale." 

Saaledes  endte  Væddesangen.  Digteren  og 
Milesierinden  samtalede  derpaa  endnu  en  Stund  om 
Tonekunsten,  og  Aspasia  ytrede  sig  i  Talens  Løb 
saa  lærd  om  doriske.  frygiske.  lydiske.  hypodoriske. 
hypofrygiske  Tonarter,  om  den  fine  Forskjel  imel- 
lem dem  og  den  enes  Fortrin  for  den  anden,  at 
Perikles  tilsidst  forbavset  udraabte: 

..Sig  mig  dog.  Aspasia.  hvad  hedder  den  Mand. 
der  kan  rose  sig  af  at  have  indviet  og  indøvet  din 
unge  Alder  i  disse  vanskelige  Kunster  V" 

..Du  vil  erfare  det."  svarede  Aspasia.  ..iiaar 
jeg  en  Gang  fortæller  dig  min  første  Ungdoms 
Historie." 

..Hvorfor  har  du  endnu  ikke  gjort  det?"  sagde 
Perikles.  -Hvor  længe  vil  du  skyde  det  ud?  Gjør 
det  endnu  i  Dag.  Lejligheden  er  gunstig,  og  So- 
fokles  er  en  saa  tro  Ven  af  os  og  saa  tavs.  at  du 
ikke  behøver  at  frygte  for  at  gjøre  ham  til  Vidne 
og  Medhører  af  din  Fortælliug. 

»Nej,"  sagde  Sofokles;  ..saa  tiltalende  jeg  end 
forestiller  mig  Aspasias  Ungdomshistorie.  maa  jeg 
dog  frygte  for,  at  naar  du  skal  dele  Fornøjelsen 
ved  at  høre  den  med  en  Anden,  vil  Fortællingen 
ikke  falde  halvt  saa  lang  ud,  som  naar  du  alene 
lytter  til.  Husk  desuden,  at  jeg  har  aflagt  det 
Løfte  ikke  at  give  Slip  paa  eder.  før  jeg  med  en 
Korsang  til  Eros  fuldstændig  igjen  har  forsonet 
Aspasia.  og  derfor  maa  jeg  paa  Ny  opsøge  min 
Ensomhed  og  overlade  eder  til  eders  ikke  mindre 
forønskede.    Idet  jeg  da  paa  den  samme  Dag,  paa 

hvilken  jeg  for  mit  tragiske  Værk  digter  en  Lov- 
sang til  Eros.  huser  et  elskende  Par  som  eder  i 
mit  Asyl.  tror  jeg  at  indlægge  mig  saa  stor  For- 
tjeneste af  Kjærlighedsguden,  at  det  ikke  skulde 
undre  mig.  om  Guden  til  Tak  derfor  vilde  lade 
den  skjønn.es te  Sang  lykkes  for  mig." 

Med  disse  Ord  fjernede  Digteren  sig. 

Smilende  raabte  Aspasia  efter  ham,  at  han 
ikke  maatte  vende  tilbage,  uden  at  medbringe  den 
henrivende  lille  Filænion. 

Perikles  og  Aspasia  vare  nu  paa  Ny  overladte 
til  sig  selv  i  den  skjønne,  tavse,  duftopfyldte  Have. 

Endnu  blussende  af  den  muntre  Samtale  ved 
Bægerklang  og  Strengeleg  men  dog  med  en  vis 
behagelig  Følelse  af  Træthed,  tilbragte  de.  snart 
vandrende  og  snart  hvilende,  den  første  Tid  i  denne 
søde.  drømmende  Tilstand,  som  saa  gjerne  i  Mid- 
dagsstunden griber  Sindet,  især  i  Skoven,  paa 
Marken  eller  i  den  duftende  skyggefulde  Have, 
naar  Pan  sover,  og  hans  Aander  herreløse  drive 
deres  gjækkende  Leg  i  de  ensomme  Kløfter. 

Olivens  fede  glinsende  Frugt  funklede  i  Mid- 
dagssolen. Ingen  Lærke  med  busket  Nakketop 
sværmede  længer  omkring,  Firbenene  laa  slumrende 
i  Buskadset.  Kun  Trægræshoppen  begyndte  nu  og 
da  sagte  og  melodisk  at  pibe  paa  Grenene. 

Naar  i  saadarme  Øjeblikke  en  Vantirer,  varm 
af  Gangen,  beruset  af  Solskin  og  Blomsterduft, 
stradvker  sig  til  Hvile  i  det  bløde  Græs  under 
skyggefulde,  susende  Træer,  saa  vide  hans  Livs- 
aander  ikke  ret,  om  det,  der  bringer  dem  til  sagte 


201 


at  skjælve,  er  en  sød  Træthed  eller  det  ubrugte 
Overskud  af  deres  Kræfter. 

De    tvende   Elskende   slog   sig   tilsidst   paa  Ny 

til  Ro  i  hin  vedbenddækkede  Klippegrotte,  hvor 
Kehssosbølgerne  plaskede  under  de  tætte  Grene, 
hvor  de  spraglede  Sommerfugle  sværmede,  og  hvor 
det  uskyldige  Par  Vandsnoge  plejede  at  beskrive 
deres  lette  Kredse  i  det  krystalklare  Vand. 

Endelig  vaagnede  Perikles  op  af  sin  Siestas 
drømmerige  og  vederkvægende  Halvslummer  og 
gjentog  sin  Bøn  til  Aspasia  om  at  sætte  Kronen 
paa  denne  Dags  fortrolige  Samværen  ved  den  længe 
lovede  Eortælling  om  hendes  Ungdoms  første  Til- 
skikkelser. 

Men  det  er  en  egen  Ting  med  en  Fortæller- 
inde.  hvis  Læber  ere  tine.  svulmende  bløde  og  sødt 
krydrede  som  attisk  Honningsaft.  Perikles  ind- 
rømmede, at  han  ikke  vidste,  om  han  var  mest 
begjærlig  efter  sin  Venindes  Kys  eller  efter  hendes 
Fortælling.     Endelig  kom  hun  til  Orde. 

.,Du  véd."  sagde  hun  smilende,  -at  jeg  ikke 
ei  gammel  nok  til  at  kunne  underholde  dig  med 
en  lang,  æventyrlig  og  broget  Fortælling.  Men  du 
har  Piet  til  at  spørge  efter  min  Herkomst  og  til 
at  erfare,  af  hvilken  Beskaffenhed  min  Skjæbne 
var.  forinden  du  knytter  den  til  din. 

•  Filammon  hed  den  Mand.  om  hvem  du  før 
spurgte,  og  som  jeg  skylder  mine  Kundskaber  i 
Tonekunsten  og  i  de  andre  Kunster,  ja  som  jeg 
overhovedet  skylder  Alt.  hvad  det  ene  Menneske 
kan  skylde  det  andet,  hvilket  dog  efter  min  An- 
skuelse, naar  Alt  kommer  til  Alt,  ikke  maa  sættes 

for  højt,  thi  hvad  Barnet,  og  i  Særdeleshed  hvad 
Pigen  angaar,  afhænger  dog  det  Meste  af  den 
Jordbund,  i  hvilken  det  voxer  op,  af  den  hjemlige 
Atmosfære,  som  det  indaander.  af  de  Tings  Skik- 
kelse og  Væsen,  som  det  tidlig  ser  om  sig.  men 
fremfor  Alt  af  Skjæbnen  og  den  Stjerne,  under 
hvilken  det  er  født. 

-Den  gode  Filammon!  jeg  tror  ikke.  at  jeg 
nogensinde  igjen  vil  komme  til  at  leve  med  en 
Mand  i  en  saa  lykkelig  Fred  som  med  ham.  thi 
han  stillede  ikke  længer  noget  Krav  til  mit  Kjøn. 
og  jeg  endnu  intet  til  hans.  Han  talte  firsindstyve 
Aar  og  jeg  ti.  Dog  syntes  han  tyve  Aar  yngre 
end  han  var  og  jeg  ikke  saa  lidet  ældre. 

-Da  min  Fader  Axiokos  og  min  Moder  var 
døde,  optog  han  som  en  faderlig  Ven  og  Formyn- 
der mig  i  sit  Hus  i  Milet.  Han  var  den  lærdeste, 
viseste,  mest  veltalende  og  tillige  muntreste  Olding 
i  det  glade  Milet,  den  elskværdigste  Olding  maaske, 
som  Jorden  siden  Anakreon  har  baaret.  Jeg  véd 
ikke.  om  der  gives  noget  skjønnere  Venskab  end 
imellem  en  ungdommelig  Olding  og  en  tidlig  moden 
lille  Pige.  Livets  skjønneste  Modsætninger  søger  og 
berører  her  sindrig  hinanden.  Jeg  var  til  Lidenskab 
forelsket  i  Filammons  snehvide  lange  Sjæg,  i  hans 
klare  Øjne,  hvoraf  alt  Verdens  Visdomslys  syntes 
at  udstraale,  i  hans  Lyrer  og  Citharer,  i  hans  Bog- 
ruller, i  hans  Huses  Malm-  og  Marmorbilleder  og 
hans  Haves  herlige  Blomsterflor.  Hvad  ham  angik, 
syntes  han  ikke  at  have  mindre  Glæde  af  mig:  fra 
den  Stund,  af,  at  jeg  blev  bragt  til  hans  Hus.  bar 
han  et  Smil  paa  Læberne,    som  jeg  aldrig  senere 


2o; 


bar  set  saa  smukt  hos  nogen  Lykkelig,  og  som 
ikke  engang  Døden'  tilsiclst  fuldstændig  formaaede 
at  udslukke.  Fem  hele  Aar  levede  jeg  i  Duften 
af  de  Roser,  med  hvilke  denne  guddommelige 
Olding  kransede  sine  Bægere,  drak  Visdommen 
af  hans  kloge,  klare  Øjne  og  af  hans  med  Vel- 
talenhed overstrømmende  Læber,  spillede  paa  hans 
Lyrer  og  Citharer.  udfoldede  med  blussende  Kinder 
hans  Bogruller,  betragtede  hans  Malm-  og  Marmor- 
billeder og  plejede  Blomsterne  i  hans  Have.  Poe- 
siens. Musikeas  og  Foraarets  Verden  var  paa  Ny 
blevet  levende  for  ham.  idet  han  endnu  en  Gang 
vandrede  dem  igjennem  med  Barnet.  Han  sagde, 
at  han  var  blevet  firsindstyve  Aar.  men  at  han 
først  forstod  mange  af  sine  Bogruller,  efter  at  jeg, 
Barnet,  havde  forelæst  dem  for  ham. 

..Da  han  var  død.  kaldte  Milesierne  mig  den 
skjønneste  Jomfru  paa  den  ioniske  Kyst.  og  jeg 
saå  for  førsæ  Gang  i  et  Spejl  Livet  i  den  rige 
Stad.  hvor  Helleneraanden  under  Asias  Sol  er  modnet 
tidlig  til  yppig  Fylde,  begyndte  at  ombruse  mig 
med  larmende  Bølger. 

..Men  jeg  var  utilfreds. 

..Ved  Filammons  Bogruller  og  Marmorbilleder 
havde  jeg  været  munter:  i  Glædens  vilde  Tummel, 
omgiven  af  Tilbedere,  blev  jeg  alvorlig,  eftertænk- 
som, egensindig,  lunefuld  og  fordringsfuld.  Jeg 
savnede  Noget. 

..Mændene  i  Milet  forekom  mig  naragtige.  De 
sværmede  omkring  mig;  jeg  foragtede  dem. 

..Ved  Filammons  Død  stod  jeg  forældreløs, 
ung,  fattig,  uerfaren  i  Verden. 

..Da  saå  en  persisk  Satrap  mig  og  fattede 
øjeblikkelig  den  Plan  at  bringe  den  lovpriste  ioniske 
Jomfru  til  Persepolis  og  føre  hende  til  den  store 
Konge.  Min  taabelige  Pigesjæl  blev  grebet  af 
Begejstring.  Jeg  tænkte  paa  Rhodopis,  som  vandt 
Ægypterkangen,  paa  min  Landsmandinde  Thargelia, 
sum  vandt  Thessalerkongen  til  Gemal.  Men  Perser- 
kongen selv.  Jordens  Mægtigste,  svævede  for  min 
Sjæl  som  Indbegrebet  af  alt  mandigt  Skjønt.  Op- 
højet. Attraaværdigt  og  aandeligt  Stort.  Som  Barn 
hos  Filammon  havde  jeg  været  gammelklog:  nu 
som  moden  Jomfru  blev  jeg  taabelig.  Efter  at 
være  ankommet  til  Persepolis,  blev  jeg  smykket 
saa  rigt  som  muligt  og  derpaa  fort  ind  i  den  med 
blændende  Pragt  udstyrede  Kongeborg.  Midt  i 
denne  Pragt  sad  Perserkongen,  ikke  mindre  pragt- 
fuldt smykket,  men  med  et  Ansigt  som  et  alminde- 
ligt Menneske.  Han  gloede  paa  mig  med  matte 
Despotøjne.  Tilsidst  begyndte  han  søvnig  at  ud- 
strække Haanden  efter  mig  som  for  at  føle  paa 
Varen.  Det  oprørte  mig;  Vredestaarer  fyldte  mine 
Øjne.  Men  Perseren  fandt  Behag  deri.  og  han 
smilede  med  slappe  Træk.  Han  skannede  mig 
endogsaa  fra  dette  Øjeblik  af  og  sagde,  at  Græker- 
indens  Stolthed  tiltalte  ham  mere  end  de  andre 
Kvinders  slaviske  Underkastelse.  Efter  faa  I 
Forløb  brændte  Despotens  Hjerte  for  mig  i  lys 
Lue.  Men  en  Angst  greb  mig:  jeg  hensank  i  Tung- 
sind. Fremmed,  ensformigt,  alvorligt  forekom  Livet 
her  mig.  Disse  Mennesker  lod  sig  ikke  paavirke 
af  Noget  eller  Nogen.  Sløvt  sled  de  Tiden  hen  i 
deres  med  kvalm  Vellugt  gjennemtrukne  Pragtsale 

Fremmed  og  ængstende  stirrede  Østerlandets  Pragt 
paa  mig,  og  det  Trylleri,  som  fra  først  af  havde 
taget  min  Fantasi  fangen,  veg  hurtig  Pladsen.  En 
kold  Gysen  greb  mig  foran  de  fremmede  Templer 
og  Afgudsbilleder;  jeg  længtes  tilbage  til  Hellas's 
Guder. 

..Jeg  flygtede  efter  kort  Tids  Forløb.  Hvor  trak 
jeg  ikke  Vejret  let.  da  jeg  igjen  betraadte  den  ioniske 
Jord  og  atter  saå  det  græske  Hav  rulle  mod  Kysten. 
Det  var.  som  om  dets  Bølger  lovede  mig  en  ny  og 
skjønnere  Lykke.  Ledsaget  af  en  eneste  tro  Slav- 
inde, søgte  jeg  i  Milets  Havn  efter  et  Skib.  der 
kunde  føre  mig  til  Hellas.  Jeg  fandt  en  megarisk 
Kjøbmand.  der  var  villig  til  at  bringe  mig  til  Me- 
gara.  Derfra  vilde  jeg  let  kunne  naa  det  nære. 
stolt  opblomstrende  Athen,  hvorefter  min  Sjæl 
allerede  i  lang  Tid  havde  længtes.  Efter  at  være 
ankommet  til  Megara  med  min  Slavinde,  stod  jeg 
i  Øjeblikket  ene  og  raadløs.  Den  gamle  Kjøbmand. 
der  paa  sit  Skib  havde  bragt  mig  herover  fra  Milet, 
indbød  mig  som  Gjæst  til  sit  Hus  og  lovede  i  de 
nærmest  følgende  Dage  at  sende  mig  videre  til 
Athen.  Jeg  modtog  hans  Indbydelse.  Men  fra  Dag 
til  Dag  forhalede  han  Forberedelserne  til  min  Af- 
rejse, og  tilsidst  mærkede  jeg,  at  han  havde  til 
Hensigt  at  holde  mig  tilbage  i  sit  Hus.  Snart  saå 
jeg  tilmed  den  halwoxne  Søn  kappes  med  Faderen 
i  brændende  Lidenskab  for  mig.  og  halvt  om  halvt 
behandlet  som  Fange  i  Huset,  blev  jeg  til  min 
Kval  forfulgt  af  dobbelte  Kjærlighedserklæringer. 
De  Daarer  mente,  at  jeg  urørt  var  flygtet  fra 
Perserkongen,    for    at    tilfalde    dem.      Da   jeg    nu 

forblev   ubønhørlig    og   gjorde  Alt   for   at  sprænge 

de  Lænker,  hvori  man  snedig  havde  hildet  mig, 
brod  Begges  Vrede  ud  i  lys  Lue.  Kjøbmandens 
Hustru  havde  tilmed  fra  Begyndelsen  af  betragtet 
den  ungdommelige  Fremmede  med  mistænksomme 
Blikke,  og  da  nu  hun,  medens  begge  Mændene 
optændtes  af  Vrede  mod  mig  og  for  min  Skyld 
heftig  kivedes  indbyrdes,  blev  grebet  af  vild  Skin- 
syge, saa  saa  jeg  mig  ligesom  omgivet  af  Furier 
og  truet  paa  Livet  af  alle  disse  rasende  Menne- 
skers Lidenskaber.  Den  forbitrede  Kvinde  fattede 
den  Plan  at  ophidse  Megarerne  mod  mig  som  en 
fremmed  Forførerske  og  Fredst'orstyrrerinde.  og  da 
begge  Mændene,  paa  Ti  rund  af  min  Kulde  og 
Umuligheden  af  at  holde  mig  længer  tilbage,  var 
drevne  til  det  Yderste,  saa  understøttede  de  af 
Hævntørst  hendes  Rænker.  Hendes  Bestræbelser 
blev  ikke  frugtesløse.  Jeg  var  jo  i  Megara,  mellem 
Folk  af  dorisk  Herkomst,  mellem  Folk.  der  midt 
iblandt  omboende  Ioniere.  skilte  fra  deres  Stamme- 
fæller i  Peloponnesos  og  det  truende  Athen 
nær.  ligesom  følte  sig  forpligtede  til  saa  meget 
des  mere  at  lægge  deres  doriske  Væsen  for  Dagen 
ug  >aa  slavisk  som  muligt  at  bramme  med  spar- 
tanske Dyder.  Strenge  og  mandige  lader  de  i  hele 
deres  Færd.  men  de  er  kun  dobbelt  tøjlesløse, 
naar  Lidenskaben  griber  dem.  thi  deres  Sind  er 
raat  og  deres  Tamkemaade  lav.  Deres  heftige 
Følelser  kjender  ikke  til  den  Ligevægt,  som  Sjæl 
og  Ynde  breder  over  andre  Menneskers  Optræden. 
..Paa  mit  indtrængende  Forlangende  l<>d  man 
tilsidst,    som  om  man    rolig   vilde    lade   mig  drage 

min  Vej.  Et  Muldyr  var  belæsset  med  mine  Ejen- 
dele, en  Bærestol  ventede  mig  og  min  Slavinde. 
Men  da  jeg  traadte  ud  af  Megarerens  Hus.  fandt 
jeg  det  imod  mig  ophidsede  Folk  forsamlet  paa 
(raden  og  saå  mig  modtaget  med  spottende  og 
forhaanende  Ord.  Megarerne  havde  ikke  behøvet 
at  høre  Mere.  end  at  jeg  var  en  Milesierinde.  for 
at  hade  mig  og  forfølge  mig  med  blindt  Raseri. 
Jeg  véd  ikke.  hvad  der  indgav  mig  Mod  og  Stolt- 
hed, da  jeg  saaledes  saå  denne  frække  Dorer-Pøbel 
skrigende  og  truende  omkring  mig.  Med  hævet 
Hoved  banede  jeg  mig  Vej  gjennem  Mængden:  den 
skjælvende  Slavinde  fulgte  bag  mig.  Men  de  For- 
reste, der  en  Smule  veg  til  Side  for  mig,  blev  paa 
Ny  trængte  frem  af  de  Bagvedstaaende:  jeg  saå 
mig  standset,  man  omringede  mig.  puffede  til  mig. 
og  da  jeg  harmfuld  slyngede  et  forbitret  Ord  ud 
imod  Mængden,  saa  greb  Xogle  med  frække  Trusler 
mig  i  Armene  og  Klæderne. 

..I  dette  Øjeblik  kom  en  med  Heste  forspændt 
Rejsevogn  ned  ad  Gaden.  I  Vognen  sad  en  Mand, 
anselig  og  fornem,  som  det  syntes,  omgivet  af  Slaver. 

..Da  denne  Mand  fik  Øje  paa  mig  midt  i  den 
truende  Mængde,  hvoraf  nogle  af  de  mest  Op- 
hidsede allerede  lagde  Haand  paa  mig.  lod  han 
holde,  befalede  sine  Folk  at  løfte  mig  og  min 
Slavinde  ind  i  den  rummelige  Rejsevogn  og.  tak- 
ket være  den  Fremmedes  hurtige  Forspand,  saå 
jeg  mig  faa  Øjeblikke  efter  frelst  fra  den  ufor- 
glemmelige Forhaanelse  og  havde  snart  det  usalige 
Megara  langt  bag  mig." 

..Jeg    begriber  nu.    Aspasia.'"    afbrød  Perikles 

hende  her.  „hvorfor  du,  trods  din  ellers  saa  vær- 
dige Sindsligevægt,  bruser  saa  fjendtlig  op,  saasnart 
Talen  falder  paa  Dorer  og  Alt  hvad  dorisk  er." 

„Jeg  nægter  det  ikke,"  svarede  Aspasia;  „siden 
hin  Dag  i  Megara  har  jeg  for  bestandig  svoret  alle 
Dorer  Fjendskab  og  Hævn!" 

„Den  Mand,  der  frelste  dig  og  tog  dig  med 
sig."  sagde  Perikles,  ..var  uden  Tvivl  ingen  Anden 
end  HipponikosV" 

„Det  var  ham,"  svarede  Aspasia. 

„Du  har",  vedblev  Perikles.  ..i  Milet  lært  den 
ioniske  Naturs  ypperste  Blomstring  at  kjende.  og  i 
Megara  Dorerens  plumpe  Lidenskab.  Men  nu.  da 
du  træder  paa  Athens  Jordbund,  haaber  jeg.  at 
du  føler  dig  i  den  skjønne  og  lykkelige  Midte,  som 
i  sig  indeslutter  Modsætningernes  Enhed  og  Har- 
moni." 

„Det  var  mig  strax  et  godt  Tegn."  svarede 
Aspasia,  „at  Tilfældet,  saasnart  jeg  var  ankommet 
til  Athen,  bragte  mig  i  Berøring  med  det  Sted. 
hvor  den  nye  atheniensiske  Aand  rører  sig  skjønnest 
og  stærkest  —  Fidias's  Værksted." 

„Og  dér."  sagde  Perikles,  ..dér  fandt  du  de 
Mænd,  som  du  savnede  ved  Perserens  Hof,  de  virk- 
somme og  modtagelige  Aander.  paa  hvem. du  kunde 
virke  —  dér  fandt  du  den  ildfulde,  blomstrende 
Alkamenes  — " 

..Og  den  grublende,  hverken  ildfulde  eller 
blomstrende  Søn  af  Sofroniskos,"  svarede  Aspasia: 
„og  dem  begge  stræbte  jeg  at  byde  det.  som  de 
syntes  mig  at  behøve  for  deres  inderste  \  æsen. 
Billedhuggeren    viste   jeg,    at  han  ikke  blot  kunde 

lære  af  Mester  Fidias.  og  hvad  Sandhedssøgeren 
angaar.  der  piner  Alverden  med  sine  grublende 
Spørgsniaal.  saa  lykkedes  det  mig  til  Dels  at  for- 
vandle hans  falske  Beskedenhed  til  en  virkelig. 
Endnu  manglede  dog  den  Mand.  som  jeg  ikke  blot 
kunde  give  dette  eller  hint.  men  som  jeg  ikke 
gyste  tilbage  for  at  bringe  Alt.  min  hele  Sjæl. 
Endelig  fandt  jeg  ham.  Fra  det  Øjeblik  er  jeg 
kommet  den  Esse.  hvor  den  nye  helleniske  Aands 
og  Livs  Gnister  tændes,  endnu  nærmere  end  i 
Fidias's  Værksted  — ■" 

..Og  hvor  var  det?"  spurgte  Perikles. 

..Ved  hans  Hjerte,  der  er  gift  med  Paafugle- 
mordersken  Telesippe!"  svarede  Aspasia  smilende 
og  lænede  med  en  betydningsfuld  Bevægelse  sit 
skjøntlokkede  Hoved   til    den  herlige  Mands  Bryst. 

Denne  bøjede  sig  med  et  Kys  ned  til  hende 
og  sagde: 

..Mer  end  en  af  hine  den  helleniske  Aands 
Livsgnister  slumrede  maaske  endnu  død  og  kold  i 
dette  Bryst.  Aspasia.  hvis  du  aldrig  havde  lænet 
dit  skjønne  Hoved  til  det!"  — 

Saaledes  hengik  Timerne  for  det  lykkelige  Par 
i  Sofokles's  Have. 

Dagen  begyndte  at  hælde.  Buskene  duftede 
stærkere.  Nattergalene  begyndte  deres  Kor  i  Gre- 
nene, og  som  om  de  vilde  kappes  med  Sangen, 
lod  Cikaderne  deres  klare  Stemmer  lyde  i  Græsset; 
Lysorme  skinnede  i  det  mørke  Løvværk,  og  Hespe- 
ros  sprudede  Gnister  paa  Aftenhimlen. 

Nu    viste  Digteren  sig    paa  Ny   for  at  indbyde 

Aspas-ia.     I.  |4 

sine    Gjaester    til  Maaltidet.      Atter   førte  han  dem 
til   det  hyggelige,  skjønt  smykkede  Havehus. 

..Da  jeg  før  skiltes  fra  eder."  sagde  Sofokles 
henvendt  til  Aspasia.  ..gav  du  mig  en  Befaling  med 
paa  Vejen.  Og  hvem  turde  vel  tøve  med  at  adlyde 
dig  i  Alt.  hvad  du  maatte  ønske/" 

Med  disse  Ord  pegede  han  hen  imod  Værelsets 
Baggrund,  hvorfra  Filænion  smilende  traadte  frem. 

P erikles  oli  Aspasia  vare  behagelig  overraskede. 
Filænion  var  lille  men  udmærket  velskabt:  kraftig 
bygget  og  dog  fuld  af  Ynde  i  sine  Bevægelser. 
Hun  havde  kulsorte  Øjne  og  over  den  noget  lave 
Pande  et  ikke  mindre  sort  krøllet  Haar. 

Aspasia  takkede  Digteren  med  venlige  Ord  for 
hans  Lydighed  og  kyssede  Filænion  paa  Panden. 
Glade  lagde  man  sig  derpaa  til  Bords.  Søde  Lække- 
rier bleve  ombudte.  og  atter  flød  den  ildfulde  Kiervin 
under  munter,  begejstret  Samtale  og  Latter. 

Derpaa  foreheste  Sofokles  sine  Gjæster  den 
omtalte  Lovsang  til  Eros.  den  udødelige  Korsang 
til  ..Alsejreren  i  Kampen". 

Grebne  af  skjmi  Begejstring,  begyndte  Aspasia 
og  Digteren  øjeblikkelig  at  synge  Sangen  til  Stren- 
genes Klang.  Melodien  dertil  flød  som  af  sig  selv 
fra  deres  Læber:   de  opfandt  den  i  Fælle >^kab. 

Revet  hen  af  den  fælles  Jubel  stemmede  Filæ- 
nion i  med  og.  opflammet  af  Sangen  saavel  som 
af  den  ildfulde  Vin.  begyndte  hun  ogsaa  snart  at 
ledsage  Sangen  med  den  mest  henrivende  og  ud- 
tryksfulde  Dans. 

Hvem  mægter  at  skildre  di^se  benaadede  Men- 
neskers Lykke? 

De  vare  salig  glade   som  de  olympiske  Guder. 

Da  Perikles  med  Aspasia  i  den  sene  Afskeds- 
time  vandrede  gjennem  Haven,  duftede  Roserne 
berusende,  og  Ildnellikens  skarlagenrøde.  hemme- 
lighedsfuldt  flammende  Blomst   funklede  i  Mørket. 

Aldrig  havde  Nattergalene  ved  Kefissos's  Bred 
slaaet  højere  end  i  denne  Nat. 

..Véd  du.  hvad  de  synger?'*  sagde  Perikles  til 
den  smilende  Aspasia,  der  gik  ved  hans  Side.  ..De 
synger  alle  Sofokles's  Korsang  til  Eros:  de  svnger 
alle : 

Eros,  Alsejrer  i  Kamp ! 

Eros.  al  Vældes  Betvinger! 

I  Nattens  Blund  du  hviler  paa  Møens 

mildtblussende  Kind ! 


De  synger  alle 


Du  svæver  hen  over  Havet  vidt, 

ind  i  Hyrdernes  Hytter. 

Selv  udødelig  Gud 

undflyr  dig  ikke, 

og  Mennesket  ej,  det  Døgnets  Barn. 


De  synger  alle: 


Nu  sejrer,  mens  Øjet  gløder, 

efter  livsalige  Brud 

den  brændende  Længsel, 

som  troner  med  i  højeste  Loves  Raad!"*) 


'■    N.  V.  Dorphs  <  ' 


ir 

Syvende  Kapitel. 

Diskos-Kastet. 

Efter  at  den  af  P erikles  til  musikalske  Opfø- 
relser helligede  Pragtbygning  var  blevet  indviet  og 
aabnet  med  en  Væddekamp  imellem  Tonemestrene, 
strømmede  Athenienserne  ivrig  op  til  den  sydlige 
Fod  af  Akropolis  for  at  beundre  den  ejendommelige 
Bygning  og  dens  kiledannede  spidst  opløbende  Tag. 
der  var  opført  af  Masterne  fra  erobrede  Perserskibe. 

Men  snart  fulgte  paa  Indvielsen  af  Odeion 
Fuldendelsen  af  Lykeion.  og  med  samme  Ivrig- 
hed trængte  Mængden  sig  nu  igjennem  den  mod 
Øst  vendende  Port  ud  ad  Ilissos  til  for  at  betragte 
den  nye  herlige  Brydeskole,  der  ikke  havde  sin  Lige. 

Skjønt  Bygningen  endnu  er  ny,  ere  Vægge  og 
Søjler  dog  allerede  hist  og  her  overkradsede  med 
smigrende  Indskrifter,  der  forkynde  en  og  anden 
skjøn  Drengs  Ros.  Thi  her  færdes  ikke  alene  de 
virksomme  Billedhuggere,  for  hvem  de  velskabte 
Ynglingeskikkelser,  der  ved  mange  Legemsøvelser 
vise  sig  uden  noget  skjulende  Hylster,  ere  en  vel- 
kommen Skole  hvad  Naturen  og  Skjønheden  i  deres 
Kunst  angaar,  men  ogsaa  de  ørkesløse  Skjønheds- 
veuner  komme  herud  for  at  glade  sig  ved  Synet 
af  Ungdommens  friske  Blomst.  Med  deres  begej- 
strede Kjenderblikke  kappes  mere  end  én  øm  og 
ærgjerrig  Faders  Øje.  der  følger  sin  Søns  Øvelser  og 
Væddekampe  med  stolt  Tilfredshed  og  med  levende 
Lader  og  høje  Tilraab  opmuntrer  hans  Anstrengelser 
og  her.       Forøvrigt   gives    der   ogsaa  begejstrede 

Yndere  af  de  gymniske  Kunster,  for  hvem  Skue- 
spillet i  og  for  sig  er  en  Nydelse,  og  hvis  gamle 
stive  Lemmer  forynges  saaledes  ved  Ungdommens 
Iver  og  Øvelser,  at  de  bevidst  eller  ubevidst  gjøre 
de  Bevægelser  med.  som  de  se  for  deres  Øjne. 
Ja  den  medfødte  Kamplyst  griber  endogsaa  under- 
tiden disse  lidenskabelige  Gamle  saaledes.  at  de 
ikke  nøjes  med  den  udslagne  Dag  at  afgive  ørkes- 
løse Tilskuere  i  Lykeion  eller  i  Palæstraerne.  men 
naar  Blodet  kommer  i  Kog.  kaste  de  sig  ind  imellem 
Ynglingerne  for  at  tage  Del  i  deres  Øvelser,  eller 
de  udfordre  endogsaa  en  af  deres  Jevnaldrende  i 
Mængden  til  en  lille  Brydekamp  paa  Gymnasiets 
Sand.  ..Hejda.  Karisios!"  lyder  det  saa.  „skal  vi 
ikke  en  Gang  endnu  prøve  et  lille  Tag  med  hin- 
anden som  saa  ofte  i  vor  lykkelige  Efebetid?  Ja. 
da  var  vi  rigtignok  unge  Herakles'er  og  ikke  <aa- 
danne  Puslinger  som  Nutidens  Drenge!"  Saaledes 
lyder  det.  og  de  tvende  Mænd  mindes  deres  blom- 
strende Ungdomsdage,  omfavne  hinanden  og  brydes 
i  Kredsen  af  opmuntrende  Tilskuere  efter  Kunstens 
uforglemmelige  Regler. 

Men  Stedet  tjener  dog  ikke  alene  til  legemlige 
Øvelser;  det  er  tillige  en  kæmpestor  Selskab ssafc 
Alle  de  egenlige  Øvelsesrum  ligge  paa  den  sydlige 
Side  af  Peristylen  bag  den  dobbelte  Søjlegang, 
medens  de  tre  øvrige  Haller  saavel  som  de  Træ- 
plantninger,  der  slutte  sig  til  Brydeskolen.  ere 
helligede  til  Atheniensernes  selskabelige  Samkvem. 
Her  mødes  navnkundige  Mænd  med  deres  Beundrere. 
Venner  og  Disciple.  Man  kan  dog  altid  mere 
uforstyrret  underholde    sig   med  hinanden  her    end 

i  den  larmende  Agoras  Søjlegange.  Hvad  Efter- 
verdenen ivrig  vil  opsøge  i  støvede  Bogruller,  det 
strømmer  her  levende  fra  Tænkernes  Læber.  Til 
Mesteren  og  hans  fra  Begyndelsen  af  kun  faa 
Disciple,  der  her  skride  lyttende  frem  ved  hans 
Side.  slutter  sig  af  Mængden  hvem  der  vil.  Det 
er  kun  faa  Dage  siden,  at  Lykeions  Haller  aabnede 
deres  Porte,  men  allerede  nu  kunne  I  høre  den 
helleniske  Tankes  dristige  Vingeslag  bruse  igjennem 
dem. 

I  hin  Olding  med  de  klare  Øjne  gjenkjende  I 
Perikles's  Ven.  den  ædle  Anaxagoras.  Som  han 
har  allerede  mangen  en  Athenienser  lært  at  spørge 
efter  de  naturlige  Begivenheders  Grunde  og  i  Stedet 
for  olympiske  Gudeiuner  at  opsøge  Naturkræfternes 
evige  Love.  Men  der  gives  dog  Mange  endnu,  der 
ere  tilbøjelige  til  i  ham  at  se  en  Slags  uhyggelig 
Magos. 

..Er  det  ikke  den  Vise  fra  Klazomenæ?"  spørger 
en  Athenienser,  idet  han  vender  sig  til  en  af  Di- 
sciplene eller  Tilhørerne  i  den  Gruppe,  som  omgiver 
Filosofen.  ..er  det  ikke  ham.  om  hvem  man  fortæller, 
at  han  en  Gang  under  Legene  i  Olympia,  medens 
Solen  skinnede  klart  paa  Himlen,  trak  en  lodden 
Pels  paa  og  svarede  dem.  som  spottede  ham  der- 
for, at  inden  en  Time  var  forløbet,  vilde  et  Uvejr 
bryde  lys.  hvad  da  ogsaa  virkelig  indtraf  til  Alles 
Forundring.  Hvoraf  øste  vel  Manden  en  saadan 
Forudseenhed,  naar  han  ikke  mere  end  enhver 
Anden  forstaar  sig  paa  overnaturlige  Ting  og  paa 
Udøvelsen  af  mantiske  Kunster V" 

„Spørg  en  Gang  ham  selv!"    svarer  Disciplen. 

Athenienseren  følger  Raadét  og  gjentager  sit 
Spørgsmaal  til  Anaxagoras:  ..Er  du  den  Mand.  der 
i  Olympia  trak  en  lodden  Pels  paa  og  forudsagde 
et  Uvejr  ved  blaa  Himmel  og  klart  Solskin?'" 

„Ja  jeg  er!"  svarer  Anaxagoras  smilende.  „Og 
du  selv  vilde  have  formaaet  det  Samme,  uden 
Anvendelse  af  magiske  eller  mantiske  Kunster,  hvis 
en  arkadisk  Hyrde  havde  belært  dig.  ligesom  mig. 
om  Erymanthos's  Hætte  —  " 

..Hvad  mener  du  med  Erymanthos's  Hætte  V 
spørger  Athenienseren. 

„Erymanthos".  svarer  Anaxagoras.  ..staar  som 
en  høj  Bjergmasse,  hvor  Granserne  af  Arkadien. 
Akaja  og  Elis  støder  sammen,  og  saa  ofte  man  fra 
Olympia  under  stærk  Hede  og  med  nordostlig  Vind 
ser  en  bestemt  Top  bedække  sig  med  den  letteste 
Skyhætte,  saa  bryder  inden  en  Times  Forløb  et 
Uvejr  løs.  der  bringer  kolde  Vinde  og  vældige 
Regnbyger  over  de  pisatiske  Enge." 

Og  da  Talen  derpaa  af  de  Omkringstaaende 
bliver  ført  hen  til  Opstaaelsen  af  og  Aarsagerne 
til  Uvejr,  forsikrer  Anaxagoras,  at  Lynet  opstaar 
ved  visse  Sammenstød  af  Skyerne.  Han  gaar  der- 
næst over  til  at  udtale  sig  om  andre  Xaturfrem- 
toninger  og  fremsætter  aldeles  nye.  usædvanlige 
Paastande:  saaledes  vil  han  for  Exempel  vide.  at 
Solen  bestaar  af  en  glødende  Malmmasse  og  at 
den  er  større  end  Peloponnesos.  Maanen.  paastaar 
han.  er  beboet  og  har  Høje  og  Dale. 

Medens  Vismanden  paa  denne  Maade  vandrer 
op  og  ned  med  sine  Tilhørere  og  medens  anden- 
steds  ivrig   samtalende  Kredse    slutte   sig   omkring 

Politikeren  eller  Xyhedskræmmeren,  sidder  i  en 
mennesketom  Krog  af  den  længst  bortliggende, 
nordlige  Hal  af  Lykeion  et  Par  paa  den  langs  med 
Væggen  løbende  glatte  Marmorbænk.  De  synes  i 
deres  Tilbagetrukkenhed  ivrig  at  forhandle  om 
vigtige  Sager. 

Den  Ene  er  en  Yngling  af  sjelden  Skjønhed. 
den  Anden  en  ung  Mand  med  en  Ansigtsform,  der 
er  hans  Fælles  meget  ulig. 

Imellem  de  Faa,  som  kom  forbi,  var  der  neppe 
en  Eneste,  der  ikke  blev  staaende  eller  i  det  Mindste 
i  Forbigaaende  saå  sig  tilbage  for  med  et  op- 
mærksomt Blik  at  mønstre  Ynglingens  paafaldende 
Skjønhed.  Xogle  vendte  endogsaa  om  eller  holdt 
sig  i  Nærheden,  for  at  afvente  det  Øjeblik,  da 
Ynglingen  for  at  tage  Del  i  de  gymniske  Øvelser 
—  thi  i  denne  Hensigt  var  han  vel  her  —  vilde 
kaste  sine  Klæder  og  vise  sit  Legemes  Yelskabthed 
i  hele   dets  Skjønhed. 

Men  de,  som  ventede  Sligt,  bleve  skuffede. 
Thi  den  fortryllende  Yngling  var  ingen  Anden  end 
Perikles's  skjønne  Veninde,  der  i  Dag  endnu  en 
Gang  havde  grebet  til  den  mandlige  Forklædning 
for  at  tage  en  af  Yennens  Yndlingsværker.  det  nu 
fuldendte  Lykeion,  i  Øjesyn.  Hun  havde  denne 
Gang  udkaaret  sin  gamle  Bekjendt  Sokrates  til 
Ledsager.  At  vise  sig  offenlig  med  Perikles  i  denne 
Forklædning,  gik  neppe  henger  an,  da  Hemmelig- 
heden med  Citharspilleren  i  den  af  Alle  kj endte 
Mands  Følge  allerede  var  gjennemskuet  af  altfor 
Mange.  Sokrates  havde  derfor  villig  paataget  sig, 
hvad  Perikles  maatte  nægte  sig  selv  og  sin  Veninde. 


Han  havde  indfundet  sig  med  hende  tidlig  om 
Morgenen  for  at  vise  hende  det  Indre  af  Brvde- 
skolen.  forinden  Drengenes  og  Ynglingernes  Øvelser 
tog  deres  Begyndelse.  Med  stor  Iver  havde  han 
fulgt  Aspasia  rundt  i  Gymnasiets  midterste  Sal  og 
i  den  vidtstrakte  af  Søjlegange  omgivne  Gaard.  til 
hvilke  de  rummelige  Haller  sluttede  sig.  og  han 
havde  hverken  forglemt  Badene  eller  de  unge  Træ- 
plantninger,  der  strakte  sig  langs  med  Ilissos's 
engagtige  .Bred  og  afgav  en  for  de  Spadserende 
velkommen  Udvidelse  af  det  hele  Anlæg. 

Men  det  vilde  have  været  umuligt  at  vælge 
„Sandhedssøgeren",  ..Visdomsvennen".  Grubleren  fra 
Fidias's  Værksted  til  Ledsager  uden  at  blive  et 
Offer  for  den  disputerlystne  Mands  hemmelige  An- 
slag. Saaledes  havde  han  da  ogsaa  nu  paa  sin 
grublende  og  undersøgende  Maade  overvejet,  hvor 
sindrigt  Perikles  havde  ladet  Lykeion  slutte  sig  til 
Odeion  og  hvorledes  han  dermed  maaske  havde 
villet  sige .  at  de  gymniske  og  musiske  Kunster 
altid  maa  være  Søskende,  fordi  de  i  Forening  be- 
tinge Legemets  og  Sjælens  harmoniske  Blomstring, 
samt  at  Grækeren  ikke  blot  vilde  forme  og  skue 
det  Skjønne  i  Malm  og  Marmor  men  af  en  stærk 
Trang  i  sin  Natur  følte  sig  drevet  til  ogsaa  at 
virkeliggjøre  det  i  sit  eget  Liv,  i  sit  eget  Legeme 
og  i  sin  egen  Sjæl. 

Længe  efter  at  han  havde  opfyldt  sin  Fører- 
pligt, vidste  han  at  holde  Aspasia  fast  og  vikle 
hende  dybere  og  dybere  ind  i  en  Samtale.  Og 
efter  at  han  havde  taget  Plads  med  hende  paa 
den   smukke  Stenbænk  i  den   af  Mennesker  mindst 

opfyldte  og  længst  bortliggende  Hal.  var  han  igjen 
kommet  tilbage  til  den  Yndlingsgjenstand,  som  han 
aldrig  forsømte  at  bringe  paa  Bane.  saa  ofte  han 
kunde  faa  fat  i  den  skjønne  Milesierinde.  Men 
hvor  meget  han  endogsaa  nu  igjen  bestræbte  sig 
for  at  faa  den  længe  ønskede  Forklaring  af  Kjær- 
lighedens Begreb  og  Væsen,  saa  faldt  ulykkeligvis 
Aspasias  Svar  altid  saaledes  ud.  at  Sokrat' 
standig  fandt  sig  nødt  til  at  indvende: 

..Men  hvad  du  der  beskriver.  Aspasja.  det  er 
jo  ikke  Kjærlighed  til  en  Anden  —  det  er  jo 
Altsammen  kun  Kjærlighed  til  sig  selv." 

Han  vilde  nemlig  vide.  hvad  det  egenlig  betød, 
naar  man  for  Exempel  sagde :  Perikles  elsker  åspasia, 
eller  Aspasia  elsker  Perikles.  Men  hvilke  skjønne 
Vendinger  end  Milesierimlen  formaaede  at  give 
Sagen,  saa  drejede  og  vendte  Sokrates  den  be- 
standig endnu  snildere  og  hk  af  Aspasias  Ord.  hun 
kunde  saa  sige  hvad  hun  vilde,  bestandig  kun  den 
Forklaring  ud.  at  den.  der  syntes  at  elske  en  anden 
Person,  dog  i  Grunden  kun  elskede  og  søgte  sig 
selv  og  sin  personlige  Tilfredsstillelse.  Han  vilde 
kun  vide  af  en  Kjærlighed  at  sige.  der  virkelig 
var  Kjærlighed  til  en  Anden  og  ikke  alene  til  sig 
selv.  Og  sær  som  han  var.  lod  han.  som  om  han 
i  Aspasias  Forklaringer  ikke  kunde  hnde  selv  det 
ringeste  Spor  til  en  saadan  Kjærlighed.  Han  fandt 
bestandig  kun  en  Egoisme  deri  —  en  dobbelt 
Egoisme. 

Sandhedssøgeren  og  den  Skjønne  havde  alle- 
rede en  rum  Stund  forhandlet  om  denne  Gjenstand, 

da  de  saå  den  vise  Anaxagoras  med  nogle  Led- 
sagere komme  langsomt  op  igjennem  Hallen. 

..Guderne  sender  os  uden  Tvivl  denne  Man (& 
sagde  Sokrates.  ..for  at  han  i  Forbigaaende  kan 
redde  os  ud  af  Forlegenheden." 

..Mener  du  ikke,"  svarede  Aspasia  smilende, 
„at  Ungdommen  maa  skamme  sig  over  at  spørge 
Alderdommen  til  Raads  om  Kjærligheden?" 

Anaxagoras  var.  idet  han  langsomt  skred  fremad 
og  nu  og  da  standsede  et  Øjeblik,  netop  sysselsat 
med  at  udvikle  for  sine  Tilhørere,  at  Begyndelsen 
til  alle  Ting  var  smaa,  hinanden  indbyrdes  aldeles 
lignende  Smaadele ;  thi  ligesom  Guldet  bestod  af 
Guldstøv,  saaledes  bestod  det  hele  Verdensalt  af 
de  mindste,  støvkornsagtige  Smaadele,  der  ved  den 
i  dem  alle  herskende  Fornuft  hk  det  første  til- 
skyndende Stød  til  Form  og  Harmoni.  Denne 
Fornuft,  som  han  ogsaa  kaldte  Nus,  det  vil  sige 
Aanden,  var  ikke  alene  til  Stede  i  det  bevidste 
menneskelige  Væsen,  men  raadede  ogsaa  i  Natur- 
livets tilsyneladende  mørkeste  Dybder,  og  Alt  var 
b  esjælet. 

Da  Filosofen  med  sine  Ledsagere  var  naaet 
tæt  hen  til  det  Sted.  hvor  Sokrates  sad '  og  sam- 
talede med  Aspasia.  vendte  han  sig  af  sig  selv, 
uden  at  afvente  den  yngre  Mands  Hilsen,  med  et 
venligt  Blik  til  ham,  thi  han  kj endte  ham  og  satte  Pris 
paa  ham.    Sokrates  rejste  sig  fra  sit  Sæde  og  sagde  : 

„Hvor  misunder  jeg  ikke  disse  dine  Venner 
dér.  o  Anaxagoras.  som  den  hele  Dag  er  i  Stand 
til  at  ledsage'  dig  og  til  hvert  Øjeblik  at  slukke 
deres  Tørst   efter  Viden   af  din  Kilde.      Vi  Andre, 

der  kun  sjelden  træffer  dig,  maa  bære  vor  ube- 
svarede Tvivl  omkring  med  os  og  pine  os  selv 
eller  vore  ikke  mindre  videbegj ærlige  Venner  med 
Undersøgelser,  der  ikke  fører  til  noget  Resultat. 
Saaledes  har  jeg  nu  her  en  hel  Time  plaget  Axio- 
kos's  Søn  og  vil  have  at  vide  af  ham,  hvad  Kjær- 
ligheden er.  thi  han  forstaar  sig  paa  saadanne 
Ting.  Men  han  holder,  som  det  synes,  med  Flid 
sin  Visdom  tilbage  og  svarer  mig  af  ondskabsfuldt 
Drilleri  med  Ting.  hvoraf  jeg  bliver  endnu  mindre 
klog  end  før.  Forbarm  du  dig  over  mig,  Anaxa- 
goras,  og  sig  mig :  h  v  a  d  er  K  j  æ  r  1  i  g  h  e  cl  e  n  ? '' 

..I  Begyndelsen",  svarede  Filosofen,  der  mis- 
forstod Spørgsmaalet  og  tog  Sagen  fra  dens  over- 
naturlige Side,  „vare  Urstofferne  og  Tingenes  Sæd 
blandede  sammen  i  blind  Uorden.  Da  var  Alt  Kaos 
og  Nat  og  Erebos.  Der  var  hverken  Himmel  eller 
Jord  eller  Luft,  indtil  den  sortvingede  Nat.  be- 
frugtet af  Vinden,  fødte  Ur-Ægget,  hvoraf  den 
attraaende  Kjærlighed  kom  til  Verden,  eller  den 
vingede  Eros,  som  Digterne  siger,  ved  hvis  styrende 
Magt  Tingenes  indre  Strid  og  Tvedragt  opløste  sig 
og  det  Ene  blandede  sig  i  Kjærlighed  med  det 
Andet,  indtil  Vand  og  Jord  og  Himmel  og  Men- 
nesker og  Guder  i  særlige  Skikkelser  traadte  frem 
som  Kjærlighedens  Børn  af  den  Alt  befrugtende 
Naturs  Skjød." 

..I  saa  Fald  vilde  altsaa  Eros  være  Ur  væsenet," 
sagde  Sokrates,  idet  han  et  Øjeblik  fulgte  Filosofen, 
der  strejfede  ind  paa  de  overmenneskelige  Ora- 
raader;  „men  jeg  har  ogsaa  hørt  dig,  o  Anaxagoras, 
kalde    Nus    det    Første    og    Højeste.      Skulde    da 

Nus  og  Eros.  den  alstyrende  Fornuft  og  den  alt- 
frembringende  Kjærlighed  være  den  Samme?" 

..Det  er  vel  muligt."'  svarede  Anaxagoras.  ..at 
de  i  deres  inderste  Grund  er  Et.  og  at  de  begge 
stræber  imod  samme  Maal  —  hin  vidende,  denne 
blind." 

..I  saa  FakV'.  udraabte  Sokrates.  ., vilde  det 
paa  én  Gang  være  oplyst,  hvad  det  skal  betyde. 
naar  man  taler  om  Kjærlighedens  Blindhed  og 
Eros's  tilbundne  Øjne.  Hvis  jeg  har  forstaaet  dig 
ret.  Anaxagoras.  saa  er  Eros  intet  Andet  end  Nus 
med  tilbundne  Øjne." 

..Tag  det.  som  du  vil."  sagde  Anaxagoras  smi- 
lende. 

..Men  se  nu,  Anaxagoras,"  vedblev  Sokrates. 
..hvorledes  du  har  bragt  mig  og  denne  Yngling  her. 
Milesieren  Axiokos's  Søn.  bort  fra  vor  egenlige 
Gjenstand.  idet  du  førte  os  op  til  Visdommens 
øverste  Tinder.  Thi  jeg  og  denne  Yngling,  vi  havde 
under  vor  Samtale  en  anden  Slags  Kjærlighed  for 
Øje,  end  den.  som  du  nu  har  udtydet  os  i  din 
Tale  om  Tingenes  Strid,  om  Erebos  og  Ur-Ægget. 
Vi  spørger  nemlig  —  og  heller  ikke  dette  synes 
uden  Betydning  —  hvad  da  hin  Følelses  egenlige 
Natur,  Væsen  og  Formaal  maa  være.  i  Kraft  af 
hvilken  et  Menneske  paastaar  at  elske  et  andet, 
men  i  Særdeleshed  hin  Mand  denne  Kvinde,  eller 
hin  Kvinde  denne  Mand." 

..En  Attraa  af  denne  Art."  svarede  Anaxagoras. 
..hvorved  Manden  bliver  tiltrukket  af  Kvinden,  det 
vil  sige  ikke  af  Kvinden  overhovedet  men  af  en 
bestemt   Kvinde,  og  hvorved  paa  den  anden  Side 

en  Kvinde  bliver  tiltrukket  ikke  af  Manden  men 
af  en  bestemt  Mand  paa  en  lidenskabelig  og  villie- 
løs  Maade,  det  er  en  Slags  Sygdom  i  Sjælen  og 
som  saadan  sikkert  beklagelsesværdig.  Thi  alt  sygt 
Begjær  og  al  lidenskabelig  Tilbøjelighed  af  denne 
Art  styrter  ikke  blot  ham,  hvis  Attraa  bliver  util- 
fredsstillet af  den  Gjenstand,  mod  hvilken  den 
udelukkende  er  rettet,  i  den  ynkeligste  Fortvivlelse 
og  elendigste  Jammer,  men  den  bringer  endogsaa 
ham.  der  har  Haab  om  at  faa  sin  Attraa  tilfreds- 
stillet eller  virkelig  har  faaet  den  tilfredsstillet,  i 
en  Afhængighed  af  den  elskede  Kvinde,  hvilken 
han  allerede  i  og  for  sig  maa  erkjende  som  uværdig 
og  nedsættende  for  sig  selv,  men  som  ogsaa  den 
Vise  nødvendig  maa  stræbe  at  undgaa.  fordi  han, 
for  at  bevare  Sjælens  Ligevægt  og  indre  Tilfreds- 
hed, aldrig  maa  knytte  sig  til  Noget  med  liden- 
skabelig Forkj ærlighed.  Thi  Alt,  hvoraf  vi  paa 
saadan  Maa,de  lader  os  fængsle  ved  Vanen,  kan 
igjen  blive  os  berøvet,  og  dets  Tab  volder  os  da 
utaalelige  Kvaler.  En  saadan  syg  Kjærligheds- 
lidenskab  forvirrer  Sindet,  fylder  det  med  bestandig 
Angst  og  Skinsyge,  gjør  den  Modigste  frygtsom, 
den  Stærkeste  svag,  den  Bedste  ligegyldig  imod 
Ære  og  Skjændsel.  ja  gjør  den  mest  Sparsomme- 
lige til  Ødeland.  Den  opflammer  Mændene  ind- 
byrdes til  bitter  Kiv.  den  stifter  Ulykke  for  hele 
Folk  og  Sta'der.  saaledes  som  jo  for  en  Kvindes 
Skyld  Ilion  blev  ødelagt  og  Grækerne  i  et  helt 
Aarti  led  alle  optænkelige  Lidelser  og  udgjød 
deres  bedste  Heltes  Blod." 

Anaxagoras   havde    neppe    nok    endt   sin   Tale, 

da  Perikles  i  Samtale  med  en  Ledsager  kom  ned 
igjennem  Hallen.  Han  saå  Anaxagoras  underholde 
sig  med  Sokrates.  Han  gjenkj endte  ogsaa  den 
forklædte  Aspasia  ved  Sokrates's  Side  og  tilkastede 
hende  et  forundret  spørgende  Blik.  som  hun  be- 
svarede med  et  frejdigt  Smil. 

Perikles  standsede,  og  da  han  havde  hørt  de 
sidste  Ord  af  Anaxagoras's  Tale.  spurgte  han  de 
ham  hilsende  Tilhørere,  om  hvilken  Gjenstand  de 
med  saa  spændt  Opmærksomhed  havde  ladet  sig 
belære  af  Anaxagoras. 

..Lad  denne  Yngling  her.  Milesieren  Axiokos's 
Søn."'  sagde  Sokrates  med  et  listigt  Smil.  ..udvikle 
dette  for  dig.  Perikles:  thi  netop  han  er  Skyld  i, 
at  Anaxagoras  blev  tvunget  til  at  standse  paa  dette 
Sted  og  udtale  sig  om  et  af  de  efter  min  Anskuelse 
vanskeligste  Punkter  i  den  menneskelige  Erkj enden." 

..Den  vise  Klazomeniers  Tale",  sagde  Apasia, 
..blev  foranlediget  ved  Sokrates's  Spørgsmaal  om. 
hvad  man  skulde  mene  om  Kjærligheden." 

..Og  hvad  svarede  da  den  vise  Klazomenier, 
at  man  skulde  mene  om  Kj ærligheden?"  spurgte 
Perikles. 

..Han  sagde."  tog  Aspasia  paa  Ny  til  Orde. 
..hvis  jeg  iøvrigt  har  fulgt  med  hans  Tanker  og 
ikke  blot  med  hans  Ord.  at  Kjærligheden,  hvor 
ildfuld  den  end  monne  være.  dog  bestandig  kun 
maa  blive  en  lys  og  glad  Livsnydelse,  og  at  den 
aldrig  maa  udarte  til  sygeligt,  mørkt  Sværmeri, 
hverken  til  Tyranni  eller  til  hjertenagende  Skin- 
ge  — " 

..Han    sagde."    faldt    Sokrates    hende    i    Talen 

med  et  betydningsfuldt  Smil,  ..at  naar  En  skulde 
se  den  Yngling,  der  er  ham  dyrebar,  eller  den 
Skjønne ,  som  han  elsker,  ved  en  anden  Mands 
Side.  denne  være  nu  skjøn  eller  hæslig,  saa  skal 
han  ikke  derfor  strax  anse  det  for  nødvendigt  at 
rynke  de  olympiske  Bryn  eller  samle  en  Græker- 
flaade  i  Avlis  for  i  vild  Hævntørst  at  udrydde 
Folkeslag  og  tilintetgjøre  Stæder." 

Perikles  smilede.  Han  fandt  Sandhedssøgerens 
Silenskikkelse  næsten  naragtig  ved  Siden  af  den 
forklædte  Aspasias  straalende  Ynde.  Det  havde 
ganske  vist  i  det  første  Øjeblik  været  overraskende 
for  ham  at  træffe  Aspasia  her.  og  hans  olympiske 
Øjenbryn  havde  virkelig  ved  Synet  af  hende  trukket 
sig  en  Smule  sammen ;  men  nu  skammede  han  sig 
næsten  over  denne  første  Følelse.  Han  tvivlede 
ikke  om,  at  det  var  hans  skjønne  Venindes  Hensigt, 
saaledes  som  det  sømmede  sig  for  hendes  Kjon. 
at  fjerne  sig  fra  Brydeskolen  forinden  Legems- 
øvelsernes Begyndelse.  "Men  han  holdt  det  dog 
for  raadeligt  ved  en  skjult  Hentydning  at  minde 
hende  om.  at  dette  Tidspunkt  var  nær,  og  at  hun 
maatte  være  betænkt  paa  ikke  at  forsømme  det. 
Han  lod  en  Ytring  falde  om.  at  Øvelserne  ufor- 
tøvet vilde  begynde.  Han  tilføjede,  at  det  i  Dag 
var  en  Æressag  for  ham  selv  at  indtinde  sig  her. 
da  begge  hans  Sønner,  Xanthippos  og  Parolos, 
saavel  som  hans  Myndling,  Alkibiades.  efter  at  de 
allerede  havde  gjennemgaaet  en  lille  gymnisk  For- 
skole i  Palæstraen,  for  første  Gang  skulde  tage 
Del  i  Drengenes  offenlige  Øvelser  i  Brydeskolen. 
Den   lille  Alkibiades   havde   ikke    bruger   været    til 

at  holde  tilbage.  Han  vilde  ikke  høre  mere  om 
den  elendige  Palæstra  og  brændte  efter  at  maale 
sig  med  sine  Jevnaldrende  paa  Ærens  offenlige 
Mark  i  Lykeion. 

Anaxagoras  og  hans  Ledsagere  modtog  ikke 
uden  levende  Deltagelse  denne  Efterretning  og 
sluttede  sig  til  Perikles,  for  at  være  Vidner  til  den 
lille  Alkibiades's  Væddekampe.  thi  saa  ung  han 
var,  begyndte  Athenienserne  dog  allerede  at  tale 
om  ham. 

Ogsaa  Aspasia  rejste  sig  med  Sokrates  ligesom 
for  at  følge  de  Øvrige,  men  opfordrede  dog  hemme- 
lig Sandhedssøgeren  til  at  føre  hende  ud  af  Lykeion. 

Saasnart  imidlertid  den  grublende  unge  Sten- 
hugger fra  Fidias's  Værksted  havde  ført  den  for- 
klædte Skjønne  ud  af  Trængselen,  gik  han  som  i 
Drømme  ved  hendes  Side  og,  uden  at  vide  eller 
ville  det.  førte  han  hende,  i  Stedet  for  ud  af 
Brydeskolen,  ind  i  en  anden  afsides  liggende,  nu  fuld- 
stændig mennesketom  Hal,  langt  fjernet  fra  Skue- 
pladsen, hvor  Ynglingerne  og  Drengene  øvede  sig. 

Hans  Indre  var  aldeles  opfyldt  af  tavs  Grublen 
over  det.  som  Anaxagoras  havde  ytret  om  Kjær- 
lighedens Lidenskab.  Den  Vises  Ord  vare  trængte 
dybt  ind  i  hans  Sjæl. 

Aspasia  spurgte  ham  tilsidst  om  Grunden  til 
hans  grublende  Tavshed. 

Længe  svarede  han  ikke.  men  derpaa.  som 
vaagnende  op  af  en  dyb  Drøm.  begyndte  han, 
efter  at  have  indbudt  sin  Ledsagerinde  til  at  tage 
Plads  ved  hans  Side  paa  en  Marmorbænk  i  den 
øde  og  tomme  Hal.  paa  følgende  Maade: 

Aspasia.     I.  15 

..Véd  du.  Aspasia.  naar  for  første  Gang  i  mit 
Liv  min  Dæmon  meldte  sig  hos  mig*?" 

..Hvad  kalder  du  din  Dæmon?"  spurgte  Aspasia. 

..Mia  Dæmon",  svarede  den  Anden,  ..er  et 
Mellemvæsen  midt  imellem  guddommelig  og  men- 
neskelig Natur.  Det  er  intet  Fantom,  intet  Hjerne- 
spøgelse, thi  jeg  hører  undertiden  aldeles  tydelig, 
saa  tydelig  som  man  overhovedet  kan  høre  Noget, 
dens  Stemme  i  mit  Indre.  Men  den  forsmaar 
desværre  i  hemmelig  Aabenbaring  at  oplade  mig 
Visdommens  Dybder:  hvad  Erkjendelse  angaar, 
synes  den  hverken  stærkere  eller  visere  end  jeg 
selv.  Den  nøjes  med  i  enkelte  Tilfælde  kort  og 
uden  nogen  som  helst  Begrundelse  at  sige  mig 
med  sin  foranderlig  tilforladelige  Stemme  hvad  jeg 
skal  gjøre  eller  hvad  jeg  skal  lade  være  at  gjøre. 
For  første  Gang  i  mit  Liv  hørte  jeg  dens  Stemme, 
da  jeg  saa  dig.  Aspasia.  første  Gang!" 

Aspasia  følte  sig  forunderlig  berørt,  da  hun 
hørte  den  unge  Grubler  tale  saa  alvorlig  om  sin 
Dæmon,  som  om  det  var  en  virkelig  Person  og  den 
naturligste  Sag  af  Verden. 

..Og  hvad  bød  Dæmonen  dig  i  hint  Øjeblik?" 
spurgte  hun  smilende. 

..Da  jeg  saa  dig.  og  den  Tanke  øjeblikkelig 
bemægtigede  sig  mig  at  spørge  dig  om  Kjærlig- 
hedens Væsen,  da  lod  den  sig  svagt  men  tydelig 
høre.  ..Gjør  det  ikke!"  sagde  den.  Men  jeg  tænkte: 
Hvad  vil  denne  Fremmede?  hvad  angaar  mme  An- 
liggender ham?  —  Jeg  adlød  ikke  og  spurgte  dig. 
spurgte  dig  ofte  og  altid  om  Kjærlighedens  Væsen. 
Men  nu  er  jeg  fast  besluttet  paa  for  Fremtiden  at 


adlyde  den  i  Alt,  hvad  den  maa  befale  eller  for- 
byde mig;  thi  jeg  har  i  Mellemtiden  overbevist 
mig  om,  at  den  ejer  den  rette  Indsigt,  at  den  er 
min  Ven  og  at  den  er  værdig  til  fuld  Tiltro  ," 

..Du  er  en  Drømmer,  Ven!"  sagde  Aspasia, 
..skjønt  du  foregiver  at  jage  efter  Tingenes  klare 
Begreber.  Dit  Væsen,  o  Sofroniskos's  Søn.  er  vendt 
altfor  meget  indad!  Se  dig  om  og  se  det  rene, 
rolige,  sunde,  af  glad  Skjønhed  mættede  ydre  Liv 
omgive  dig  til  alle  Sider.  Bring  Kariterne  dit 
Offer,  o  Sokrates!  bring  Kariterne  dit  Offer!  Og 
forglem  ikke,  at  du  er  en  Græker!" 

.En  Græker?"  svarede  Sokrates  smilende.  Er 
jeg  ikke  altfor  hæslig  til  at  være  en  Græker?  Min 
Stumpnæse  falder  udenfor  det  rene  Grækervæsens 
Sfære.  Jeg  gjør  en  Dyd  af  Nødvendigheden  og  søger 
et  Livsideal,  som  er  foreneligt  med  Uskjønhed." 

Aspasia  saå  ved  disse  Ord  med  en  Blanding 
af  Overraskelse  og  Medlidenhed  Sokrates  ind  i 
Ansigtet. 

Den  stakkels  Sofroniskos's  Søn!  Mellem  de 
glade  tilfredse  Mennesker  vandrede  han  omkring 
som  den  eneste  Utilfredse.  Man  begyndte  at  regne 
ham  til  de  Vise.  Men  Ingen  havde  nogensinde 
hørt  ham  paastaa  Noget.  Han  spurgte  kun  be- 
standig. Han  vandrede  gjennem  sin  Samtid  som 
et  stort,  levende,  næsten  uhyggeligt  Spørgsmaals- 
tegn.  Var  han  den  legemliggjorte  Trang  til  en  ny 
Aabenbaring.   en  ny  Tanke,   en  ny  Tid? 

Da  Virkeligheden,  selv  i  sin  yppigste  Blomst, 
ikke  helt  besvarede  hans  Spørgsmaal.  saa  liygtede 
han    over    paa    den    rene    Tankes    Omraade.     Han 

15* 


228 


jagede  efter  de  ..klare  Begreber".  Men  Intet  laa 
den  grublende  Tankejagt  nærmere  end  dens  tilsyne- 
ladende Modsætning:  Sværmeriet.  Og  saaledes 
talte  han  om  sin  D  æ  m  o  n. 

Det  var  Alvor  for  ham  dermed.  Grækerens 
Øje  var  vænnet  til  klart  og  aabent  at  skue  udad. 
Sokrates  vendte  sit  indad.  Han  hørte  sig  selv- 
tænke ;  han  opdagede  den  indre  Stemme  i 
Menneskets  Bryst  og  forskrækkedes  derover,  saa 
meget,  at  den  forekom  ham  som  en  dæmonisk 
Magt.     Han  kaldte  den  sin  Dæmon. 

Meget  blev  der  talt  om  hans  ..Ironi-.  Ak,  den 
Ironi,  hvormed  han  i  Samtaler  afslørede  Andres 
Uvidenhed,  den  var  kun  en  svag  Gjenlyd  af  den 
Ironi,  hvis  Braad  han  vendte  mod  sig  selv,  mod 
den  efter  Erkj endelse  forgjæves  tørstende  Attraa 
i  hans  eget  BnTst. 

Det  var  hans  smertelige  Alvor,  naar  han  om 
sig  selv  forsikrede,  at  han  vidste,  han  Intet  vidste. 

Og  dog  gjærede  Fremtidens  Tankespirer  i  ham. 

Han  søgte,  saaledes  som  Aspasia  hørte  ham 
sige.  et  Livsideal.  der.  uligt  det  helleniske.  var 
foreneligt  med  Uskjønheden. 

Han  søgte,  han  anede  et  alvorligt  Ideal  i  Mod- 
sætning til  det  Ideal  af  »altbesejrende  Skjønhed", 
som  i  gylden  Livsfylde  kastede  sin  Straaleglans 
over  hans  Tidsalder. 

Saaledes  var  denne  endnu  ungdommelige  Grub- 
lers Væsen.  Og  dog  var  han  en  Græker.  Uskjøn 
af  Ydre,  grublende  i  sit  Indre,  var  han  dog  be- 
sjælet af  den  helleniske  Aands  Ynde.  Aspasias 
Aandepust  havde  ogsaa  berørt  ham;    aldrig  kunde 

han  helt  hjemfalde  til  de  mørke  Magter.  Mere 
og  mere  maatte  hans  Væsen  opklare  sig  til  mild 
Livsglæde,  om  end  kim  til  den  Vises  Livsglæde, 
der  tømmer  Giftbægeret  med  Sindsligevægt,  naar 
hans  Time  er  kommet.  — 

Men  endnu  gj ærede  Ungdommen  i  hum  og 
en  hemmelig,  ham  selv  næsten  ubevidst  ung- 
dommelig Li  denskal).  Endnu  var  han  hverken 
Manden  eller  Oldingen,  om  hvem  de  Gamles  Bøger 
fortælle  —  endnu  var  han  Stenhuggeren  fra  Fi dias's 
Værksted. 

Han  elskede  hemmelig  den  skjønne  og  vise 
Aspasia. 

Han  elskede  hende,  og  han  vidste,  at  han 
havde  en  stump  Barbarnæse  og  en  Silens  Ansigt, 
og  at  hun  aldrig  kunde  elske  ham. 

Han  vidste  det,  men  han  var  endnu  ung.  og 
han  kj endte  selv  kun  halvt  Magten  af  den  Ild.  der 
hemmelig  flammede  i  hans  Bryst. 

..Jeg  véd  det.  Aspasia."  sagde  han;  ..jeg  fore- 
kommer dig  som  en  Orm.  der  kryber  omkring  paa 
det  helleniske  Livs  Blomst,  for  hemmelig  at  gnave 
den  itu  og  besudle  den  med  skeptisk  Tankeslim.  og 
du  havde  Lyst  til  at  knipse  mig  ned  derfra  med 
Spidserne  af  dine  rosenrøde  Fingre.  Men,  Aspasia, 
jeg  vilde  jo  meget  hellere  være  skjøn  end  vis.  Sig 
mig  blot,  hvorledes  jeg  skal  bære  mig  ad  for  at 
være  skjøn?" 

..Vær  altid  mild  og  glad,"  svarede  Aspasia, 
••og  bettit  dig  paa  at  ofre  til  Kariterne." 

•  Lys  over  mig  med  dine  Øjnes  Straaler!" 
raabte  den  ellers  saa  rolige  Sandhedssøger,    over- 

vældet  af  sit  Hjertes  Bevægelse.    -Da  vil  jeg  altid 
være  mild  og  glad!" 

Han  udtalte  disse  Ord  i  lidenskabelig  Ophid- 
selse og  nærmede  under  dem  sit  Ansigt  saa  tæt 
til  Aspasias.  som  om  han  vilde  opfange  de  nævnte 
lysende  Straaler  fra  hendes  Øjne. 

Men  derved  kom  Sandhedsvennens  Silenansigt 
saa  nær  til  Milesierindens  yndige  Aasyn.  at  hans 
tykke  Læbe  næsten  berørte  den  Skjønnes  fine 
Rosenmund. 

•.Kariterne;  Bring  Kariterne  dit  Offer!"  raabte 
Aspasia.   sprang  op   og  ilede  bort. 

I  samme  Øjeblik  kom  en  nøgen  Dreng  i  aande- 
løs  Flugt  løbende  ned  gjennem  Hallen,  styrtede  sig, 
da  han  opdagede  Sokrates,  ind  paa  denne,  rev  hans 
Kappe  til  sig  og  skjulte  sit  nøgne  Legeme  deri. 

Sandhedssøgeren  vidste  ikke,  om  han  skulde 
rette  sine  Blikke  paa  den  bortilende  Aspasia  eller 
paa  den  skjælvende  Dreng.  Han  saa  ud  som  en 
Mand.  hvem  en  Due  flyver  ud  af  Haanden  paa.  og 
ved  hvis  Bryst  i  samme  Øjeblik  en  Svale  søger 
Tilflugt. 

Drengen,  der  havde  svøbt  sig  ind  i  Kappen, 
klyngede  sig  til  hans  Knæ  og  bad  ham  bønlig,  endnu 
bestandig  stønnende  af  Angst,  om  Skjul  og  Be- 
skyttelse. 

•  Hvis  Søn  er  du,  og  hvad  er  Grunden  til  din 
angstelige  Flugt V"  spurgte  Sokrates   Drengen. 

•Jeg  er  Klinias's  Søn,    Perikles's  Myndling  - 
jeg  hedder  Alkibiades!" 

Saaledes  svarede  Drengen.  Men  paa  følgende 
Maade    var    det   gaaet   til.    at    Klinias*s    Søn    blev 

tvunget  til  skjælvende  og  med  nøgne  Lemmer  at 
søge  Tilflugt  i  Sokrates's  Skjød. 

Medens  denne  nemlig  paa  Ny  fordybede  sig  i 
Samtalen  med  Aspasia.  vare  Ynglingernes  saavel 
som  Drengenes  Øvelser  begyndte  i  de  dertil  be- 
stemte Haller  af  Lykeion. 

Perikles  og  hans  Ledsagere  stod  med  mange 
Andre  omkring  Drengenes  Øvelsesplads. 

Det  var  et  smukt  og  livligt  Syn  at  se  denne 
Vrimmel  af  skjønne.  muntre,  fine  og  dog  allerede 
ved  Palæstraens  Øvelser  hærdede  Drengeskikkelser, 
som  her  i  den  første  ufordærvede  Ungdoms  Blomst 
havde  kastet  deres  Purpur-Klamys  og  tumlede  sig 
i  Brydeskolens  Sand. 

Men  iblandt  Alle  straalede  den  lille  Alkibiades 
frem,  vel  en  af  de  Yngste,  men  allerede  fast  paa 
Benene.  Han  havde  noget  Trodsigt  og  Kjækt  i 
sit  hele  Væsen,  men  det  blev  mildnet  ved  hans 
yndefulde  Skjønhed.  Billedhuggerne  trængte  sig 
frem  for  at  beundre  dette  endnu  uudviklede  men 
ligesom  i  svag  Antydning  fremdukkende  Muskel- 
spil, denne  ungdommelige  Legemsskjønhed,  denne 
de  mandlige  Formers  Harmoni  i  formindsket  Maale- 
stok. 

Foruden  den  unge  Alkibiades  fandtes  ogsaa 
mellem  Drengene  hans  tvende  Jevnaldrende.  Xan- 
thippos  og  Parolos.  Perikles's  Sønner:  endvidere 
den  lille  Kallias,  den  rige  Hipponikos's  Søn.  med 
hvem  Alkibiades  allerede  havde  sluttet  Venskab. 
Ogsaa  Demos,  den  rige  Pyrilampes's  Pode.  var  her 
til  Stede. 

De  ildfulde  og  livlige  unge  Sind  havde  lagt 
stor  Utaalmodighed  for  Dagen. 

Nu  begyndte  under  Pædotribernes  Ledelse 
Drengenes  Øvelser  med  Væddeløb. 

Pædotriberne  underviste  deres  Disciple,  hvor- 
ledes de  under  Løbet  skulde  holde  Hus  med  deres 
Aandedrag  og  med  deres  Kræfter,  hvorledes  de 
skulde  holde  Over-  og  Underkroppen  i  Ligevægt, 
hvorledes  de  skulde  løfte  Benene  og  ligesom  svæ- 
vende tage  lange  Spring  for  med  det  mindst  mulige 
Antal  af  Skridt  at  gjennemløbe  det  størst  mulige 
Rum:  ligeledes  lærte  de  Drengene  visse  taktmæssige 
Bevægelser  med  Armene,  der.  svarende  til  Fød- 
dernes Bevægelser,  efter  deres  Mening  vare  skik- 
kede til  at  befordre  Hurtigheden  af  Løbet. 

Men.  se  blot!  den  lille  Alkibiades  vilde  ikke 
vide  noget  af  denne  Lære.  Han  erklærede  Be- 
vægelsen med  Armene,  hvortil  man  vilde  tvinge 
ham.  for  uskjøn  og  stredes  med  Pædotriberne  om 
Sagen.  Godmodig  blandede  en  af  Øvelsernes 
Opsynsmænd  og  Styrere  sig  i  Striden,  klappede 
Drengens  Kinder  og  roste  hans  Iver  for  at  bevare 
den  Øjet  velbehagelige  Skjønhed  i  Bevægelser  og 
Holdning,  men  henviste,  hvad  det  Formaalstj enlige 
ved  disse  Bevægelser  angik,  til  den  mauretaniske 
Struds'  Exempel.  der  understøtter  sit  Løb  ved  at 
bevæge   de   smaa  Vinger   og   bruge  dem  som   Sejl. 

De  nøgne  Drenge  ilede  mod  Maalet  med  et 
glad  Skrig,  der  bestandig  blev  stærkere  og  stær- 
kere, jo  mere  de  nærmede  si?  til  Maalet.  Flere 
Gange  blev  Væddeløbet  gjentaget  —  altid  var  den 
unge  Alkibiades  den  Første  ved  Maalet. 

Efter  Væddeløbet  kom  Raden  til  Springe- 
øvelserne,  Højdespring.  Længdespring,  Dybdespring. 

Pædotriberne  rakte  Drengene  Haandvægter  og 
lærte  dem  at  bruge  disse  saaledes,  at  de  langt  fra 
at  hæmme  Springets  Lethed  tværtimod  befordrede 
Legemets  Evne  til  at  svinge  sig  fremad.  Men 
ogsaa  disse  Haandvægter  mishagede  den  egenraa- 
dige  lille  Alkibiades.  og  der  manglede  lidet  i,  at 
han  havde  kastet  dem  i  Hovedet  paa  en  af  dem, 
som  skulde  vaage  over  Drengenes  Opførsel .  og 
som  med  et  Par  skarpe  Ord  bebrejdede  ham 
hans  gjenstridige  Adfærd.  Vrede  og  Skam  greb 
Perikles,  da  han  midt  imellem  sine  Venner  blandt 
Tilskuerne  blev  Øjenvidne  til  Drengens  Tøjles- 
løshed. Men  han  smilede  forsonet,  da  Klinias's 
Søn  under  Tilskuernes  Bifaldsklap  ogsaa  overvandt 
sine  Jevnaldrende  i  Springet. 

Nu  bleve  Drengene  af  de  dertil  bestemte,  saa- 
kaldte  Aleipter  salvede  med  Olie  til  Brydekampen. 
Heri  fandt  den  lille  Alkibiades  sig  endnu,  men  da 
man  bestrøede  det  ved  Olien  smidiggjorte  Legeme 
med  Sand  for  at  formindske  de  indgnedne  Lemmers 
Glathed,  saa  nedlagde  han  en  ivrig  Indsigelse  mod 
denne  Tilsølelse.  Men  her  rettede  man  sig  ikke, 
saaledes  som  i  Palæstraen,  efter  den  egenraadige 
Drengs  Luner:  her  gjaldt  Gymnasiets  strengere 
Lov.  og  Klinias's  Søn  maatte  falde  til  Føje. 

Parvis  traadte  Drengene  frem  til  Brydning. 

Ogsaa  her  underviste  Pædotriberne  dem  om, 
hvorledes  de  med  en  svag  Bøjning  af  Knæet  skulde 
strække  den  højre  Fod  en  Smule  fremad:  hvorledes 
de  skulde  stille  Armen  til  Angreb  og  til  at  afbøde 

Angreb:  hvorledes  de  skulde  holde  Hals  og  Hoved 
tilbage  og  trække  Underlivet  ind  men  derimod 
skyde  Brystet  hvælvet  frem ;  hvorledes  de  skulde 
forudse  Modstanderens  Bevægelser  og  saavel  ved 
Angreb  som  ved  Forsvar  bestandig  gaa  frem  efter 
Kunstens  Regler.  Med  ikke  mindre  Iver  indpræ- 
gede Lærerne  de  ungdommelige  Brydere,  hvorledes 
man  endvidere  mere  ved  Smidighed  end  ved  Kraft- 
anvendelse skulde  kaste  Modstanderen  til  Jorden. 
samt  hvorledes  man  med  Hænder  og  Fødder  kunde 
holde  den  Faldne  saaledes  fast.  at  han  ikke  kunde 
røre  sig  og  maatte  give  Afkald  paa  igjen  at  rejse 
sig.  Men  ved  Siden  af  alle  slige  Kunstgreb  rettede 
Lærerne  og  Øvelsernes  Ledere  ogsaa  deres  Opmærk- 
somhed paa  Bevægelsernes  Anstand  og  Ynde,  og 
de  Regler,  som  de  gav,  tog  ikke  blot  Hensyn  til 
Udfoldelse  af  Kraft  og  Smidighed  men  ogsaa  til 
paa  enhver  Maade  at  stille  det  velskabte  Legemes 
Former  til  Skue  og  give  det  den  skjønne.  frie, 
utvungne  Holdning,  hvorved  Athenienserne  adskilte 
sig  fra  Barbarerne  og  selv  fra  mange  Grækere. 

Den  unge  Alkibiades  brødes  med  de  ældste 
af  Drengene  og  strakte  dem  til  Jorden  med  et 
Kunstgreb .  som  han  ikke  skyldte  Pædotriberne 
men  selv  i  Øjeblikkets  Nød  havde  opfundet. 

Nu  rakte  man  Drengene  Skrabejernet,  for  at 
de  kunde  skrabe  det  med  Olie  gjennemtrukne  Støv 
af  Lemmerne,  og  efter  at  dette  var  sket.  tik  enhver 
af  dem  en  Diskosskive  samt  en  lille  Stang  i  Stedet 
for  Spydet,  begge  til  de  forestaaende  Øvelser  i  at 
kaste.  Drengenes  Diskosskive  var  ikke  som  ellers 
af  Malm,    men  af  en  vis  haard  Træsurt.      Det  var 

ikke  let  at  kaste  med  Diskos,  naar  det  skulde 
udføres  efter  Kunstens  Kegler.  Det  gjaldt  under 
Kastet  at  indtage  den  rette  Legemsstilling  og  give 
Diskos'en.  der  med  noget  Jord  var  gjort  ru  for  at 
kunne  holdes  sikrere,  det  bedste  Leje  i  Haanden; 
derpaa  skulde  Haanden  sættes  i  en  vuggende  Be- 
vægelse, for  ligesom  at  afveje  Forholdet  imellem 
den  Kraft,  der  skulde  anvendes,  rigtig  til  Vægten 
og  gj øre  Armens  Muskler  spa>ndige;  endelig  skulde 
Skiven  svinges  i  en  Halvbue  og  derpaa  fra  neden 
slynges  opad  ud  i  Luften.  Alt  dette  blev  ind* 
skjærpet  Alkibiades  saavei  som  de  andre  Drenge, 
men  han  foragtede  disse  Regler,  og  medens  Dren- 
gene den  ene  efter  den  anden  traadte  frem  for  at 
kaste  og  Stedet,  som  hver  Enkelt  naaede  med  sit 
Kast.  blev  afsat  paa  Jorden  ved  et  Mærke,  saa 
slyngede  Klinias's  Søn,  da  Raden  kom  til  ham.  sin 
Diskos  som  han  vilde.  Desuagtet  fløj  hans  Skive 
langt  forbi  de  Andres. 

Da  traadte  en  stærk  Dreng  frem.  der  besad 
en  særlig  Færdighed  i  at  kaste  med  Diskos.  Han 
skulde  nu  prøve  sin  Lykke,  og  med  opmærksom 
Iagttagelse  af  alle  Pædotribernes  Regler  kastede 
han  Diskos'en.  og  om  han  end  ikke  overgik  Alki- 
biades's  Kast.  stod  han  heller  ikke  tilbage  for  det. 
Hans  og  Alkibiades's  Skiver  laa  i  lige  Afstand  fra 
de  øvrige. 

Alkibiades  blegnede.  For  første  Gang  skulde 
han  dele  sit  Sejrsry  med  en  Anden.  Stum  og 
skjælvende  af  indre  Bevægelse  stod  han  dér  og 
kastede  vrede  Blikke  over  til  sin  Medbejler.  Da 
formastede  denne  sig  til  at  paastaa,  at  hans  Skive, 

nøje  taget,  laa  en  lille  Smule  længere  fremme  end 
Alkibiades's. 

Ved  denne  Paastand  blev  den  unge  Alkibiades 
grebet  af  et  ubeskriveligt  Raseri.  Han  løftede  sin 
højre  Haand  og  slyngede  af  al  Magt  den  Diskos, 
ban  holdt  i  den,  efter  sin  Modstanders  Hoved.  Og 
kun  altfor  godt  ramte  han  sit  Maal:  afmægtig  og 
blødende  sank  den  anden  Dreng  til  Jorden. 

En  uhyre  Forvirring  opstod.  Den  halvt  Ihjel- 
slagne  maatte  bæres  bort.  Ved  Synet  heraf  blegnede 
og  rystede  den  unge  Alkibiades  et  Øjeblik:  men 
da  den  saarede  Medbejlers  Slægtninge  og  Venner 
trængte  ind  paa  ham  med  Bebrejdelser  og  Trusler, 
viste    han    sig    øjeblikkelig   igjen   fattet  og  trodsig. 

Men  nu  saå  han  den  opbragte  Perikles  nærme 
sig  i  Selskab  med  den  værdige  Gymnasiark.  og  da 
han  mærkede,  at  man  vilde  gribe  ham.  slæbe  ham 
bort.  ja  maaske  endogsaa  tildele  ham  en  for- 
smædelig Tugtelse,  vendte  han  sig  pludselig  om, 
brød  igjennem  Kredsen  af  de  Omkringstaaende, 
hvor  den  var  mindst  tæt,  og  flygtede  med  den 
Behændighed,  der  forhen  under  Væddeløbet  havde 
skaffet  ham  Sejren. 

Man  satte  efter  ham.  men  han  var  snart  for- 
svundet for  sine  Forfølgeres  Blikke. 

I  den  mest  afsides  Del  af  Lykeion  var  han 
stødt  paa  Sokrates,  havde,  som  allerede  fortalt, 
søgt  Tilflugt  hos  ham  og  bønfaldende  om  Beskyt- 
telse skjult  sig  i  hans  Kappe.  — 

..Du  er  altsaa  Klinias's  Søn?'k  sagde  Sokrates 
i  en  blid  og  rolig  Tone.  efter  at  Drengen  paa  hans 
Spørgsmaal  havde  fortalt  Anledningen  til  sin  Flugt. 

„Gjaldt  da  Ros  og  Dadel  over  din  Færd  Intet  for 
dig,  og  burde  du  ikke  have  taget  Hensyn  til  de 
fortræffelige  og  ansete  Mænds  Ønske  og  Villie.  fra 
hvem  du  stammer  eller  med  hvem  du  ved  Fødselen 
er  beslægtet?" 

..Jeg  vil  ikke  bestandig  gjøre.  hvad  de  Andre 
vil  have/'  sagde  Drengen  trodsig:  ..jeg  vil  gjøre, 
hvad  jeg  har  Lyst  til  og  hvad  jeg  selv  vil.  og  hvad 
jeg  foresætter  mig  — " 

..Deri  har  du  Ret."  svarede  Sokrates  bestandig 
rolig;  „Mennesket  maa  have  Mod  til  at  gjøre,  hvad 
han  selv  vil  og  hvad  han  har  foresat  sig.  Men 
hvad  vilde  du  da  egenlig,  og  hvad  havde  da  foresat 
dig,  da  du  i  Morges  med  de  andre  Drenge  kom 
herud  i  Lykeion  ?  " 

,.At  være  den  Første  i  Alt!"  raabte  den  lille 
Alkibiades  ivrig.  „At  være  den  Første,  at  udmærke 
mig  og  vinde  den  største  Ære  af  Alle!  Det  havde 
jeg  foresat  mig!" 

..Men  saa  har  du  altsaa  slet  ikke  gjort,  hvad 
du  egenlig  vilde,  og  hvad  du  havde  foresat  dig/' 
bemærkede  Sokrates  med  uforstyrret  Ro.  ..Du 
vilde  udmærke  dig,  vilde,  bedækket  med  Ære. 
forlade  Lykeion:  men  i  Virkeligheden  har  du  maattet 
løbe  din  Vej  med  Skam  og  Skjændsel  og  kan  maaske 
oven  i  Kjøbet  vente  en  Tugtelse,  naar  du  bliver 
givet  tilbage  til  dine  Nærmeste.  Hvorfor  er  du 
ikke  ad  den  lige  Vej  gaaet  løs  paa  det,  du  vilde 
opnaa.  men  har  spildt  din  Tid  med  Bisager,  der 
førte  dig  bort  fra  Maalet?  Du  er  ikke  kommet 
herud  for  at  slaa  din  jevnaldrende  Kammerat  et 
Hul  i  Hovedet  med  Diskos'en,    men,  som  du  siger, 

for  at  vinde  Pris  og  Ære.  Det  var  din  Fejl.  at 
du  et  Øjeblik  aldeles  forglemte,  hvad  du  egenlig 
vilde  her,  og  indlod  dig  paa  Biting,  der  havde  til 
Følge,  at  du,  i  Stedet  for  at  bedække  dig  med 
Ære,  med  Skam  og  Skjændsel  maatte  flygte  ud  af 
Gymnasiet." 

For  første  Gang  i  Livet  lærte  Nogen  den  lille 
Alkibiades  at  se  Loven  for  god  og  rigtig  Opførsel 
ikke  som  en  vilkaarlig  og  ydre  Trusel  men  som 
noget  i  ham  selv  Levende,  som  en  indre  Stemme 
i  hans  eget  Bryst. 

I  det  Hele  taget  laa  der  Noget  i  disse  So- 
krates's Ord  saavel  som  i  den  Tone.  hvori  de  bleve 
sagte,  der  indgød  Drengen  Tillid.  Han  saå  Manden 
alvorlig  og  tavs  ind  i  Ansigtet,  han  saå  ham  ind  i 
de  milde,  venlige  brune  Øjne.  og  hans  Tillid  blev 
i  samme  Øjeblik  næsten  ubevidst  til  en  Sympathi, 
som  han  hidtil  ikke  havde  følt  for  noget  Menneske. 

Nu  saå  man  de  Folk.  der  søgte  den  lille  Alki- 
biades, nærme  sig.  Perikles.  ledsaget  af  Gymnasi- 
arken,  var  imellem  dem. 

Paa  Ny  begyndte  Drengen  at  skjælve. 

„Vær  ikke  bange!"  sagde  Sokrates:  ..jeg  skal 
med  Gudernes  Hjælp  prøve  paa  at  udsone  dig  med 
alle  disse  slemme  Fjender  og  Forfølger* 

De  Kommende  gjenkjendte  Sokrates  og  klynget 
op  til  ham,  indhyllet  i  hans  Himation .  Drengen, 
som  de  søgte.  Det  var.  som  om  man  saå  den 
unge  Akillevs  sammen  med  sin  Lærer  og  Opdrager, 
den  plumpe   gedmodige  Kentavr. 

Da  Perikles  og  Gymnasiarken  sammen  med  de 
Øvrige  vare  oaaede  ben  til  Sokrates,  sagde  denne: 

..Jeg  véd,  hvad  1  søger,  I  Mænd;  men  den.  som 
I  søger,  har  stillet  sig  under  min  Beskyttelse,  som  I 
ser.  og  jeg  er  saa  langt  fra  at  ville  udlevere  ham.  at 
jeg  tværtimod,  saaledes  som  det  er  min  Pligt,  vil 
forsvare  ham  af  al  min  Kraft.  Han  var,  efter  hvad 
han  har  fortalt  mig.  kommet  ud  til  Lykeion.  for 
at  udmærke  sig.  hvilket  rigtignok  ikke  fuldstændig 
lykkedes  ham .  fordi  han  af  Glemsomhed  gav  sig 
af  med  Ting.  der  ikke  hørte  til  Sagen,  idet  han 
nemlig  kastede  Diskossen  i  Hovedet  paa  en  Kamme- 
rat, hvilket  bragte  ham  Vanære  i  Stedet  for  den 
Ære,  han  egenlig  havde  søgt.  Men  hvad  den 
saarede  Dreng  angaar.  saa  betænker,  I  Mænd.  at 
en  aldeles  lignende  Ulykke  eller  Forseelse,  hvor- 
ledes I  nu  vil  kalde  det.  ogsaa  tidligere  er  sket 
ved  Gude-  eller  Heroerhænder;  thi.  som  I  véd. 
har  selve  Apollon  dræbt  sin  Yndling  Hyakinthos 
og  Helten  Persevs  sin  Morfader  Akrisios  ved  et 
Diskoskast.  Det  er  sandsynligt,  at  denne  Dreng 
her  med  de  mørke  Lokker  og  de  ildfulde  Øjne 
ogsaa.  hvis  han  vil,  skal  kunne  ligne  Guderne  og 
Heltene  i  an  die  Ting." 

Perikles's  Vrede  lagde  sig  ved  Synet  af  den  gjen- 
fundne  Dreng,  fra  hvis  Ansigt  ethvert  Spor  af  Trods 
var  forsvundet.  Han  takkede  Sokrates  med  nogle 
venlige  Ord.  der  tillige  kunde  berolige  den  endnu 
for  Straffen  skjælvende  Alkibiades.  og  befalede 
derpaa  Pædagogen  at  klæde  Drengen  paa  og  føre 
ham  ud  af  Lykeion  og  hjem. 

Sokrates  sluttede  sig  til  Perikles  og  Gymnasi- 
arken.  og  Mændene  samtalede  endnu  en  Stund  om 

den  sælsomme  Blanding  af  herlige  og  fordærvelige 
Egenskaber,  der  mødtes  i  Klinias's  lille  Søns  Natur. 

Men  denne  forlod  ved  Pædagogens  Haand  ikke 
Stedet  uden  med  et  varmt  Blik  fra  sine  mørke 
straalende  Øjne  at  tage  Afsked  med  sin  Beskytter 
og  Talsmand. 

Paa  saadan  Vis  blev  det  sælsomme  Venskabs- 
forbund  sluttet  imellem  Sokrates,  ham  som  man 
kaldte  den  Hæslige,  og  den  skjønneste  af  alle  unge 
Hellenere,  den  lille  Alkibiades.  paa  hin  Dag.  da 
en  Due  fløj  ud  af  Haanden  paa  Sandhedssøgeren 
og  i  samme  Øjeblik  en  ung  Svale  søgte  Tilflugt 
ved  hans  Bryst. 


Ottende  Kapitel. 

Offeret  til  Kariterne. 


Ingen  udøvende  Kunstner  gaar  saa  fuldstændig 
op  i  sit  Arbejde  som  Billedhuggeren.  Fidias's  Vej 
gik  kun  frem  og  tilbage  mellem  Akropolis  og  hans 
Værksteder.  Selv  i  Nattens  Drømme  saå  han  intet 
Andet  end  sine  Gudebilleder,  sine  Grupper,  sine 
Friser,  og  ikke  sjeldent  fandt  han.  fordi  hans  rast- 
løse Aand  vedblev  at  arbejde  under  Søvnen,  til 
sin  Forundring  sine  Planer  fremmede  og  mod- 
nede ved  sin  Opvaagnen.  Mer  end  et  af  hans 
Billeder  var  oprindelig  et  Drømmesyn,  og  han 
kunde  sige,    at  Guderne  aabenbarede  sig  for  ham 

i  Drømme  ligesom  for  Homers  Helte.  Den  hele 
Verden  havde  kim  Værd  for  ham.  for  saa  vidt  den 
vedrørte  hans  kunstneriske  Bestræbelser.  Han  gav 
Afkald  paa  Livets  Nydelser,  han  var  ensom,  ugift. 

Hans  Sjæl  var  fyldt  med  Idealerne  af  alle 
Ting,  og  hans  klare  Øje  afspejlede  alt  det  Skabte 
i  rene  Omrids. 

Der  var  et  broget  Virvar  af  Mennesker  og 
Ting  i  de  Haller  og  Gaarde,  der  hørte  til  Fidias's 
Værksteder.  Altid  var  der  Planer  og  Udkast,  som 
skulde  udtænkes,  prøves,  forkastes,  som  paa  Xy 
skulde  modelleres  i  Ler.  og  hvis  Maal  og  For- 
hold skulde  overvejes.  Og  ved  Siden  af  Forarbej- 
derne i  Ler  blev  allerede  mangt  et  Værk  af  Sten- 
huggerne hugget  foreløbig  ud  af  Marmorblokkene 
efter  Modellen,  for  senere  at  overgives  den  linere 
Kunstnerhaand  til  endelig  Udførelse.  Hulter  til 
bulter  laa  Alt  i  Fidias's  Værksteder,  men  det  var 
Virksomhedens  og  ikke  Ødelæggelsens  Forvirring. 
Det  var  Kaos:  dog  ikke  Undergangens  Kaos  men 
det  Kaos ,  hvoraf  Skabelsen  fremgik.  Brudstykker 
laa  strøede  omkring  overalt,  dog  ikke  som  Dele 
af  et  fordums  Helt.  men  som  Dele.  der  vare  paa 
Veje  til  at  blive  et  Helt. 

Og  over  dette  Kaos  svævede  Fidias's  Aand. 
Denne  Aand  styrede  Alt  og  holdt  den  ildfulde 
Alkamenes  og  den  strenge  Agorakritos  fast  til  enig 
Samvirk  en. 

Dette  Par  var  Mesterens  to  kraftigste  Arme: 
den  Første  tillige  hans  mest  veltalende  Tunge. 
Hvad  Fidias  en  Gang  havde  sagt.  maaske  henkastet 
i    gaadefulde    Enstavelsesord,    det   udtydede   Alka- 

menes,    gjentog  det,    indskærpede  det  og  vaagede 

over  Fuldbyrdelsen. 

Han  var  netop  i  Færd  med  at  gjøre  en  Runde 
hos  de  Disciple  og  Hjælpere,  hvis  Arbejder  vare 
betroede  til  hans  særlige  Omsorg.  Overalt  dadlede, 
formanede  og  ansporede  han  med  den  ham  egne 
Heftighed,  idet  han  mønstrede  de  forskjellige  Brud- 
stykker af  Gavlfelter.  Friser  og  Metopebilleder. 

..Hvad  er  det.  du  gjør.  Drakyllos?  Det  Bryst 
dér  er  altfor  fladt  til  at  kunne  gjøre  Virkning  i 
Afstand,  det  Underliv  mangler  Form  og  træder 
ikke  synligt  nok  frem  fra  Lysken.  De  store  Muskler 
træder  for  svagt  frem,  de  smaa  for  stærkt!  — 
Karikles!  her  strammer  du  Huden  for  meget,  dér 
for  lidt  over  Musklerne !  Her  er  den  ikke  tynd 
nok.  altfor  lidt  bevægelig.  Man  maa  selv  overfor 
det  haarde  Malm-  eller  Marmorbillede  have  Ind- 
trykket af.  at  man  med  to  af  sine  Fingerspidser 
kunde  tage  fat  i  og  trække  Huden  en  Smule  i 
Vejret!  —  Din  Gud.  Lykios.  træder  ikke  tydelig 
nok  frem  af  Dragtens  Folder.  Hører  du  ogsaa  til 
de  Billedhuggere,  hvis  Herakles  kun  er  til  at  kjende 
paa  Køllen?  —  Ogsaa  din  Kildenymfe.  Krinagoras. 
synes  at  ville  stole  paa  sin  Urne.  i  Stedet  for  at 
lade  det  Inderste  af  sit  Væsen  komme  til  Syne  i 
de  bløde,  ligesom  glidende  og  hentiydende  Lemmer!-* 

Nu  kom  han  til  en  Gruppe  af  Parthenonsfrisen : 
Ynglinger.  der  tøjlede  stejlende  Heste.  ..Paa  hvilket 
Udgangsøg,  Lykios.  har  du  set  dette  brede  Hoved 
og  disse  stumpe  Øren?  Det  Hele  er  ogsaa  altfor 
stivt.  for  tvungent,  for  gammeldags!  Har.  du  gaaet 
i  Skole  hos  ÆgineterneV     Saadant  noget  gammel- 

dags  Fuskeri  vilde  allerede  Arvelades  ikke  mer 
have  billiget!"  —  Saaledes  udraabte  Alkamenes, 
dadlede  endnu  særlig  dette  eller  hint.  og  syntes  i 
sin  Iver  ikke  utilbøjelig  til  at  slaa  Disciplens  Bil- 
lede i  Stykker,  thi  Sligt  var  han  i  Stand  til  at 
gjøre.  naar  Lidenskaben  kom  over  ham. 

Agorakritos  traadte  til  og  tog.  som  oftere  før, 
den  ilde  Behandlede  i  Forsvar  mod  Brushovedet 
Alkamenes.  Denne  blev  blussende  rød  og  gav  et 
heftigt  Ord  til  Svar. 

Men  i  samme  Øjeblik  nærmede  Fidias  sig  og 
i  Følge  med  ham  et  Par.  rier  ikke  var  helt  frem- 
med i  Fidias's  Værksteder. 

Hvorledes  skulde  vel  Perikles  og  Aspasia  have 
kunnet  nægte  sig  nu  og  da  at  kaste  et  Blik  paa 
alt  det  Store,  der  her  i  Stilhed  fødtes  og  jnodnedes! 

De  kom  og  traf  Mesteren  midt  i  Sværmen  af 
hans  Disciple  og  Hjælpere,  midt  iblandt  Lermodeller, 
halvt  tilhuggede  Brudstykker  og  Marmorblokke :  de 
traf  ham  tavsere,  barskere,  mere  grublende  og  hen- 
sunken i  sig  selv  end  nogensinde  før. 

Da  Alkamenes  fik  Øje  paa  Milesierinden.  be- 
stræbte han  sig  for  at  synes  ligegyldig  og  munter 
samt  for  at  skjule  den  endnu  ikke  helt  overvundne 
Uvillie,  som  han  ved  det  riygtige  Møde  paa  Agora 
havde  ladet  sig  henrive  til  at  give  Udtryk.  Men 
den  mørke  Agorakritos  gjorde  sig  ingen  Ulejlighed 
med  at  dølge  det  Xag.  som  han  endnu  bestandig 
bar  i  sit  Hjerte  mod  Aspasia.  Han  gik  til  Side  og 
spildte  ikke  et  Ord  paa   de  ædle  Gjæster. 

Da  disse  ved  deres  Indtrædelse  havde  hørt  Slut- 
ningen   af  Alkamenes's   og  Agorakritos"s  Ordskifte, 

saa  udspandt  der  sig  snart  en  Samtale  om  den 
samme  Gjenstand.  og  den  ivrige  Aspasia  skjulte 
ikke.  at  hun  fuldstændig  stemmede  overens  med 
Alkamenes.  naar  denne  vilde  have  de  sidste  Spor 
af  det  Overleverede  og  Gammeldags  udryddede  af 
Kunsten.  Ved  Betragtningen  af  Tegningerne  og 
Lermodellerne  til  de  kolossale  Gavlgrupper,  til 
Friserne  og  Metopebillederne  fandt  hun  mangen 
en  Skjønhed  endnu  for  barsk  og  streng,  og  selv 
Kunstens  ædleste  Blomstringstid  syntes  hende  at 
skride  for  langsomt  fremad.  Uden  Betænkning 
udtalte  hun,  hvad  hun  tænkte. 

..Den  skjønne  Aspasia"".  sagde  Fidias  med  et 
alvorligt  Smil.  ..vilde  nok  helst,  at  Alt.  hvad  vi 
laver,  skulde  være  lige  saa  nydeligt,  yppigt  og 
henrivende  som  hun  selv.  Men  forglem  ikke, 
Aspasia.  at  vi  Billedhuggere  her  ikke  har  til  Op- 
gave at  fremstille  og  forme  noget  slet  og  ret 
Menneskeligt,  noget  hverdagsagtigt  Smukt,  men 
væsenlig  noget  Overmenneskeligt."* 

..Fidias  har  maaske  Ret,"  sagde  Perikles.  „naar 
han  ikke  helt  og  holdent  vil  lade  sig  berøve  det. 
som  Aspasia  kalder  det  Barske,  Strenge  og  Gammel- 
dags. Hvem  véd,  om  ikke  det  kunstnerisk  Skjønnes 
højeste  Ideal  bor  paa  den  smalle  Grænse,  som 
skiller  den  kyske  ungdommelige  Skjønhed  fra  den 
yppige,  fuldt  udviklede?  Udviklingens  højeste  og 
sidste  Trin  er  jo  ogsaa  tillige  Nedgangens  første; 
en  Smule  altsaa  paa  denne  Side  af  Toppen,  og 
ikke  paa  den  selv,  turde  det  ligge,  som  griber  og 
fængsler  Sindet  med  det  reneste  og  anlleste  Trylleri." 

„Selv  om  jeg,  o  Fidias.-  sagde  Aspasia,   ..vilde 

drive  dig  nok  saa  meget  frem  til  det  Henrivende, 
det  Nydelige  og  Yppige,  og  selv  om  du  igjen  saa 
vidt  som  muligt  vilde  opflamme  dine  Disciple  i 
saa  Henseende,  saa  tror  jeg  dog.  at  I  endnu  i 
lang  Tid  ikke  vilde  overskride  den  rette  Grænse. 
Thi  saa  langt  synes  mig  dine  Venner  endnu  fjernede 
fra  Alt  hvad  der  er  nydeligt  og  blødagtigt,  at  selv 
om  de  gik  løs  derpaa  med  alle  deres  Kræfter, 
vilde  de  dog  vanskelig  naa  det.  Jeg  siger  ikke.  I 
er  langsomme,  men  Vejen  er  lang." 

.  Xaar  jeg  ser  paa  Fidias*s  Billeder,"  højede 
nu  Perikles  af.  som  om  han  frygtede  for  at  Fidias 
kunde  blive  saaret.  ..eller  jeg  hører  Homers  Sange, 
saa  tinder  jeg.  at  de  er  ophøjede  i  deres  Ynde  og 
yndefulde  i  deres  Ophøjethed.  Enhver  véd.  at  de 
er  ophøjede,  og  Ingen  nægter,  at  de  er  yndefulde, 
ug  vi  kalder  dem  maaske  netop  skjønne.  fordi  de 
er  begge  Dele  paa  samme  Tid." 

..Deri  giver  jeg  dig  Ret!"  sagde  Stenhuggeren 
Sokrates,  idet  han  saå  op  fra  det  Arbejde,  han 
hidtil  havde  været  sysselsat  med.  nemlig  efter  de 
afsatte  Streger  grovt  at  tilhugge  en  Marmorblok. 
..I  lang  Tid  har  jeg  grublet  ved  mig  selv  over. 
hvad  egenlig  Skjønhed  er:  nu  er  Perikles's  Ord 
faldne  som  en  Straale  i  min  Sjæd.  —  Som  en  med 
Ophøjethed  blandet  Ynde.  som  en  yndefuld  Op- 
højethed og  en  ophøjet  Ynde  maa  altsaa  det 
Skjønne  betegnes.  Og  naar  Aspasia  og  Perikles 
paa  Ny  med  hinanden  drøfter  den  rette  Grænse 
for  Kunstens  videre  Udvikling,  saa  véd  de  nu.  at 
det  Skjønne.  for  vedblivende  at  være  det  Skjønne, 
aldrig   maa   være    blot   henrivende,    og  aldrig   blot 

ophøjet,  men  altid  begge  Dele  paa  samme  Tid. 
Maatte  kun  Guderne  forunde  mig.  ved  ethvert  Slag 
af  Mejselen,  som  jeg  fører  her  i  Fidiass  Værksted, 
at  ihukomme  den  Lære.  i  Særdeleshed,  naar  jeg 
skal  skride  til  Udførelsen  af  den  Offergave,  som 
jeg  vil  bringe  Fidias's  Gudinde  paa  den  Dag.  da 
hendes  Pragttempel  skal  aabnes  paa  Akropolis." 

..Hvad?"  udbrød  Aspasia.  ..den  grublende  Sten- 
hugger vil  nu  ogsaa  paa  egen  Haand  forsøge  sig 
som  Billedhugger?" 

..Jeg  kan  ikke  nægte  det!"  svarede  Sokrates. 
..Vel  har  Fidias  og  Alkamenes  ikke  tildelt  mig 
nogat  af  Billedhuggerarbejderne  paa  det  nye  Par- 
thenon  til  selvstændig  Udførelse  og  Fuldendelse, 
og  da  jeg  bad  om  at  maatte  forsøge  mig  med  en 
saadan  større  Opgave,  saa  blev  jeg  afvist  af  Alka- 
menes med  den  smilende  Spot.  som  han  er  en 
Mester  i.  Men  ved  Zevs!  jeg  har  saa  godt  som 
i  lært  af  Fidias  at  give  Ansigtet  den  rette 
Ægform,  at  gjøre  Hovedet  lille  men  tint  og  smukt 
formet,  at  sænke  Pande  og  Næse  i  en  næsten  lige 
Linie,  at  fremhæve  Hvælvingen  over  Øjnene,  at 
give  Brynene  en  fin  Bue.  at  gjøre  Øjehulingen  stor 
og  rund  og  dyb,  at  lade  Næseborenes  Sider  runde 
sig  blidt,  at  forme  Hagen  kraftig  og  samle  Haar 
og  Skjæg  i  smukke  Kruser.  Jeg  vil  ikke  bestandig 
hugge  Mannorblokke  grovt  til  og  som  en  slavisk 
Haandværker  hjælpe  med  til  at  udføre  Andres 
Tanker.  Jeg  vil  selv  forfærdige  en  Offergave  og 
forsøge  paa  med  disse  øvede  Hænder  kunstnerisk 
at  fremstille  et  selvudtankt.  klart  og  rent  Begreb 
i  Marmor/ 

„Og  hvad  er  det  for  et  selvudtænkt.  rent  Be- 
greb, som  du  vil  legemliggjøre  i  Marmor?"  spurgte 
Aspasia. 

..I  skal  erfare  det."  svarede  Sokrates:  ..men 
det  sømmer  sig  ikke  her  at  tale  om  en  Discipels 
Bestræbelser,  saa  længe  I  ikke  har  set  saa  Meget 
af  Mesterens  Værk,  den  guddommelige  Pallas  Athene, 
som  der  nu  er  at  se  af  hende." 

Perikles  og  Aspasia  bad  indtrængende  om  at 
se  det  af  Fidias's  Værk.  som  allerede  var  færdigt, 
men  Fidias  svarede:  ..I  vil  i  dette  Øjeblik  kun  faa 
Brudstykker  deraf  at  se.  thi  Lermodellen  bliver 
netop  savet  itu.  saaledes  som  Udførelsen  i  Guld 
og  Elfenben  kræver." 

Men  ogsaa  med  Synet  af  disse  Brudstykker 
erklærede  Perikles  og  Aspasia  sig  tilfredse,  og  paa 
deres  Ønske  førte  Fidias  dem  tillige  med  Sokrates 
og  Alkamenes  ind  i  en  af  de  rummelige  Gaarde. 
Her  viste  han  dem  et  Træstillads.  Skelettet  til 
Figuren,  der  nu  skulde  beklædes  med  Guld  og 
Elfenben  ligesom  med  Hud  og  Kjød.  Xogle  Ar- 
bejdere vare  sysselsatte  med  at  save  Lermodellen 
til  det  storslaaede  Værk  i  Stykker,  andre  saå  man 
i  Færd  med  at  skjære  de  sjeldent  store  og  skjønne 
Elefanttænder,  som  Grækeren  hentede  fra  Indien. 
i  tynde  Plader,  hvoraf  enhver  enkelt  senere  nøj- 
agtig skulde  tildannes  efter  et  af  den  itusavede 
Lermodels  Brudstykker. 

Perikles  og  Aspasia  dvælede  længe  ved  hvert 
enkelt  Stykke  af  den  sønderlemmede  Kolos.  Ogsaa 
disse  Brudstykker  gav  dem  nok  at  tænke  paa.  og 
heldigvis   var   netop    Gudindens  Hoved    endnu   helt 


og  urørt.  Dette  kunde  de  altsaa  af  Hjertenslyst 
betragte  og  lade  sig  henrive  af  Mesterens  høje 
Tankeflugt,  der  aabenbarede  sig  i  de  ophøjede, 
dybsindige  Træk  hos  denne  nye  Fredens  Pallas 
Athene. 

Hvad  der  spejlede  sig  i  dem,  det  var  den 
a åndige  Magt.  det  var  den  rene  Tankes  Lys. 
der  gaar  op  over  Sjælens  Dybder. 

..Saa  skjønt  og  dybsindig  som  Gudindens  Aasyn 
dér  straaler  for  os."  sagde  Perikles.  ..synes  hun  i 
Sandhed  ikke  som  den  af  en  Kvinde  fødte  men 
fra   Faderens  Hoved    udsprungne    Datter   af  Zevs."' 

..Men  i  Hovedet",  afbrød  den  efter  Begreber 
jagende  Sokrates  ham.  idet  han  ivrig  greb  den 
henkastede  Bemærkning.  ..men  i  Hovedet  bor,  som 
bekjendt.  Tankerne.  Hvad  er  altsaa  den  af 
Faderens  Hoved  udspringende  Pallas  Andet  end 
Zevs's  levendeblevne  og  legemliggjorte  Tanke? 
O  lykkelige,  af  Guderne  velsignede  Fidias.  der 
blev  kaldet  til  at  fremstille  det  Højeste,  der  er 
til:  Tanken!  —  Jeg  elendige  Fusker  har  i  hele 
mit  Liv  higet  efter  den  rene  Tanke  og  vilde  saa 
gjerne  under  min  Grablen  have  ledet  den  over  fra 
Zevs's  Hoved  i  mit  eget.  ligesom  en  springende 
Gnist,  men  jeg  har  aldrig  kunnet  gribe  den.  Og 
denne  Fidias  her  tager  blot  en  Smule  Ler.  en 
Smule  Lerjord,  og  ælter  det.  og  under  hans  Hæn- 
der opstaar  der  af  Leret  et  Billede,  der  blænder 
mine  Øjne.  naar  jeg  ser  paa  det,  og  tvinger  mig 
til  overfor  det  at  udraabe:  ..Det  er  Tanken  — 
Zevs's  Tanke!  —  Men  at  Fidias  har  Ret,  naar  han 
kalder   Tanken,    saaledes   som    han    dér   har  frem- 

stillet  den  for  os.  Pallas  Athene,  Hellenismens 
straalende  Skytsgudinde,  det  ses  tydelig,  naar  man 
sammenligner,  hvad  de  Vise  paastaar  om  Tanken 
og  Digterne  om  Pallas  Athene.  Bortset  fra  det 
meget  omtalte  Spring  ud  af  Zevs's  Hoved,  forsikrer 
Digterne  om  Pallas  Athene,  at  hun  er  jomfruelig, 
samt  endvidere,  at  hun  samtidig  er  af  mandlig  og  af 
kvindelig  Natur,  helt  modsat  Kjærlighedsgudinden, 
der  ikke  har  noget  at  gjøre  med  Tanken  men 
aldeles  gaar  op  i  de  skjønne  Følelser  og  i  Kjær- 
lighedens ubevidst  skabende  Værker.  Men  hvem 
vil  nægte,  at  ogsaa  Tanken  er  jomfruelig  og  paa 
samme  Tid  baade  mandlig  og  kvindelig?  Tanken 
er  kold  som  Stjernens  Lys  og  dvæler,  sig  selv  nok, 
i  sin  rene  klare  Højde;  kun  dens  Modsætning, 
Følelsen,  er  lutter  Glød,  der  avler  og  føder  og 
gaar  op  i  Kjærlighedens  Værker.  Og  nu  det  skræk- 
indjagende Gorgonhoved,  som  Digterne  og  Billed- 
huggerne sætter  i  Gudinden  Pallas  Athenes  Skjold, 
hvad  er  det  Andet  end  den  overvundne  Nats  Ræd- 
sel, hvilken  den  sejrrige  Tanke  fører  som  Trofæ  i 
Skjoldet?  Saaledes  er  det  da  ingen  Tvivl  under- 
kastet, at  Fidias  her  har  villet  fremstille  Tanken, 
men  at  vi  ogsaa  fremdeles  har  Lov  til  at  sige, 
hvis  vi  hellere  vil  saa,  at  Hovedet  dér  foran  os  er 
Gudinden  Pallas  Athenes  Hoved/' 

Den  alvorlige  Fidias  smilede  en  lille  Smule, 
men  Alkamenes  klappede  Sokrates,  skjønt  og- 
saa smilende,  paa  Skulderen  og  roste  hans  Tale. 
Aspasia  sagde:  „Hvis  Fidias  her.  saaledes  som  du, 
o  Sokrates,  paastaar,  har  villet  fremstille  den  lyse 

Tankes  Magt  legemlig,  saa  har  han  under  Ar- 
bejdet neppe  tænkt  paa  denne  Tanke." 

..Det  gaar  vel  ogsaa  andre  Fædre  saaledes!" 
svarede  Sokrates. 

..Dig  gaar  det  sikkert  ikke  saaledes!"  ud- 
raabte  Alkamenes  med  et  skjelmsk  Smil. 

„Nej!lk  svarede  Sukrates:  ..men  hvorfor  spotter 
du  mig  derfor?  Det  er  bedre  at  tænke  end  ikke 
at  tænke.  Lad  Guderne  skjænke  deres  Yndlinger 
det  Bedste  i  Drømme.  Vi  Andre  maa  søge  at 
hjælpe  os  med  vaagne  Sanser.  Du,  Aspasia.  har 
uden  Tvivl  undret  dig  over.  at  jeg  saa  ofte  spurgte 
efter  Kjærlighedens  Begreb  og  Væsen.  Og  dog 
kunde  jeg  ikke  Andet.  Saaledes  som  Fidias  her 
har  fremstillet  Tankens  sejrrige  Lys  i  Gudinden 
Pallas  Athenes  Billede,  saaledes  er  det  min  Hensigt 
i  et  Billede  af  Eros  at  legemliggjøre  Kjærligheden.  I 
vil  sikkert  ikke  paastaa,  at  Eros  er  en  foragtelig 
Gud:  nogle  Vise  kalder  ham  endogsaa  den  ældste 
og  første  af  alle  Guder,  og  naar  Kjærligheden,  som 
det  synes,  fremfor  Alt  er  en  Stræben,  en  Higen 
og  en  Attraa,  saa  kan  jeg  dog  vel  sige.  at  denne 
Gud  egenlig  er  min  Gud.  Men  for  at  erfare  noget 
Nøjere  om  ham.  er  jeg,  som  I  véd.  gaaet  spør- 
gende omkring  til  mange  Mennesker  — " 

..Det  er  sandt,''  afbrød  Alkamenes  ham  smi- 
lende, „du  har  været  mere  at  se  paa  Agora  og  i 
Hallerne  og  paa  andre  offenlige  Steder  end  her  i 
Fidias's  Værksteder.  Dette  Menneske  synes  virkelig 
at  være  grebet  af  en  besynderlig  Uro.  Først  ham- 
rer han  en  halv  Dag  som  gal  løs  paa  sine  Marmor- 
blokke,   saa  lader  han  pludselig  sit  Værktøj  synke 

og  stirrer  grublende  en  Stund  hen  for  sig.  Derpaa 
springer  lian  op  og  løber  sin  Vej  og  kommer  en 
halv  Dag  slet  ikke  tilbage.  Du  vil  mejsle  en  Eros? 
Men  sig  os  en  Gang:  naar?  Véd  du.  min  Ven. 
at  Mester  Fidias  kalder  dig  den  Dovneste  af  sine 
Disciple?" 

..Jeg  véd  det."  svarede  Sokrates.  ..men  kom  i 
Hu.  at  ogsaa  du  selv  ikke  saa  sjeldent  kaster 
Mejselen  fra  dig  og  stormer  ud.  med  eller  uden 
noget  Paaskud,  og  ligesom  jeg,  efter  hvad  man 
fortæller,  render  efter  Kj  ærligheden,  men  ganske 
vist  uden  synderlig  at  spørge  efter  dens  Begreb  og 
dens   Væsen." 

,.Du  har  Ret!"  udraabte  Alkamenes  leende, 
„jeg  spørger  slet  ikke  om  dens  Begreb.  Men 
hvem  siger  dig.  at  jeg  altid  render  efter  Kjærlig- 
heden, naar  jeg  fjerner  mig  fra  Værkstedet?" 

..Det  er  ikke  altid,  at  du  selv  gaar."  svarede 
Sokrates;  „undertiden  sender  du  kun  en  Haand- 
langer  eller  endogsaa  den  gale  Menon,  hvis  han 
tilfældigvis  driver  her  omkring,  med  et  lille  Brev 
til  den  skjønne  Korintherinde  Theodota." 

Paa  Ny  smilede  Alkamenes,  og  Sokrates  ved- 
blev: 

..Min  Ven  Anaxagoras  har  kaldet  Kjærligheds- 
lidenskaben  en  Sygdom.  Jeg  véd  kun  ikke,  om 
den  kan  behandles  som  en  almindelig  Sygdom  og 
med  Lægemidler,  eller  den  maa  opfattes  som  en 
guddommelig,  maaske  som  Digternes  Begejstring 
eller  den  delhske  Præstindes  Raseri.  At  Kjær- 
lighedsguden  maa  have  Vinger  og  Drengeskik- 
kelse,    véd  jeg;    men    hvorledes    jeg     ellers    skal 

fremstille  ham ,  om  han  skal  være  alvorlig  eller 
glad.  om  han  skal  se  opad  eller  nedad  —  i  Sand- 
hed, jeg  gad  vide,  Aspasia,  hvorledes  du  vilde 
bære  dig  ad  med  at  fremstille  Kjærligheden,  hvis 
du  var  en  af  os  her  i  Fidias's  Værksteder!'' 

„Jeg  vilde  slet  ikke  forsøge  paa  at  fremstille 
den!"  sagde  Aspasia.  ..Kjærligheden  er  en  Følelse, 
men  en  Følelse  har  ingen  ydre  Form.  Hvorfor  vil 
du  fremstille,  hvad  der  mangler  ydre  Form  ?  Frem- 
stil i  Stedet  for  Kjærligheden  det,  som  Kjærlig- 
heden vækker,  det,  som  fortjener  Kjærlighed,  det 
Skjønne.  Thi  dette  har  en  ydre  Skikkelse,  og 
er  legemlig  synligt  og  til  at  gribe  og  opfatte  med 
alle  Sanser.  Saa  behøver  du  heller  ikke  først  at 
gruble  længe  derover  og  spørge  dig  for  hos  alle 
Mennesker,  men  kan  simpelthen  gjengive.  hvad 
dit  Øje  har  fundet  skjøimest  og  rigest  paa  Ynde." 

Sokrates  tænkte  nogle  Øjeblikke  i  Tavshed 
over  disse  Ord:  derpaa  sagde  han:  „Intet  er  rig- 
tigere, end  hvad  du  der  siger.  Aspasia.  Jeg  vil 
lade  Eros  fare  og  forsøge  paa  at  mejsle  Kari- 
terne.  Thi  det  er  sikkert  dem.  til  hvem  du  igjen, 
som  allerede  oftere,  ogsaa  nu  henviser  mig  som 
de  egenlige  Gudinder  for  Skjønhed  og  Ynde.  Afro- 
dite er  vel  skjøn;  dog  hun  er  ikke  Gudinde  for 
Skjønhed  alene  men  endnu  mere  for  Kjærlighed; 
i  hendes  Væsen  er  Skjønheden  allerede  blandet 
med  Kjærligheden;  men  i  Kariterne  er  den  endnu 
ren  og  fri  og,  om  jeg  saa  maa  sige,  i  sin  Gud- 
dommelighed sig  selv  nok.  Jeg  vil  altsaa  mejsle 
Kariterne  og  bringe  dem  som  Offergave  til  Fidiass 
Gudinde    paa   Borgen.     Men   som   før   efter    Kjær- 

ligheden,  maa  jeg  nu  overalt  søge  efter  Skjøn- 
heclen.  Hvor  skal  jeg  vel  saa  lige  finde  det 
Skjønneste  og  Yndefuldeste,  for  ..simpelthen  at 
gjengive  det",  saaledes  som  Aspasia  nylig  sagde ?'; 

..Hvis  du  vil  se  det  Yndefuldeste,  som  man  nu 
en  Gang  kan  se.  min  kjære  Sokrates."  sagde  Alka- 
menes  smilende.  ..saa  kan  jeg  give  dig  et  Raad. 
Bestræb  dig  for  at  se  den  af  dig  selv  nys  nævnte 
skjønne  Korintherinde  danse!" 

..Korintherinden  Theodota?"  spurgte  Sokrates. 
..Jeg  har  allerede  oftere  hørt  hendes  yndefulde 
Dans  rose.  Men  hvem  skal  skaffe  os  den  For- 
nøjelse at  se  og  beundre  den  korinthiske  Danser- 
inde, om  ikke  du  selv.  Alkamenes.  hendes  ivrigste 
Lovtaler,  Ven  og  Omgangsfælle?" 

..Hvorfor  ikke?"  svarede  Alkanienes  med  mun- 
tert Overmod.  ..Enhver,  der  ønsker  at  glæde  sig 
over  den  høje  Ynde.  som  denne  Kvindeskikkelse 
er  i  Stand  til  at  udfolde  i  den  udtryksfulde  Dans. 
skal  jeg  uden  Avind  tjene  som  Vejviser." 

Disse  Alkamenes's  Ord  vare  ikke  uden  hemme- 
lig Ondskab  imod  Aspasia.  Med  Overlæg  roste 
han  i  Nærværelse  af  Perikles's  Veninde  og  Perikles 
selv  en  anden  Kvindes  Ynde. 

Det  var  paa  Alkamenes's  egen  Foranledning, 
at  den  skjønne  Danserinde  og  Hetære  Theodota 
var  kommet  fra  Korinth  til  Athen. 

Dette  var  gaaet  til  paa  følgende  højst  ejen- 
dommelige Maade. 

Da  nemlig  Alkamenes  havde  indset,  at  han 
maatte  give  Afkald  paa  Aspasias  Besiddelse,  hvor- 
paa  han  allerede  havde  troet   at  være  sikker,    var 

han  blevet  grebet  af  en  hemmelig  Uvillie  og  Harme 
mod  den  knibske  Milesierinde.  Men  han  var  altfor 
ung,  altfor  livsglad  og  letsindig  til  at  han  for  dette 
Tabs  Skyld  skulde  lade  en  Orm  gnave  paa  sit 
Hjerte:  hans  Higen  gik  nu  kun  ud  paa  at  gribe 
en  virkelig  Lykke,  en  virkelig  Livsnydelse  i  Stedet 
for  den  drømte,  hvorfor  han  var  blevet  skuffet. 

En  meget  rig  Korinther  havde  ladet  ham  ud- 
føre et  lille  Billedhuggerarbejde  i  Marmor.  Alka- 
menes  havde  sendt  det  færdige  Værk  til  Korinth. 
Bestilleren  var  henrykt  over  Arbejdets  Ynde  og 
sjeldne  Fuldendthed  og  skrev  til  Alkamenes.  at 
han  kunde  forlange  hvilken  som  helst  Løn  og  Tak. 
han  vilde,  for  det  lille  Mesterstykke:  hvad  end 
hans  Ønske  maatte  være.  skulde  det  blive  opfyldt. 

Herpaa  svarede  den  unge  Billedhugger  med 
sit  sædvanlige  Overmod  Korintheren  Følgende : 

..Det  er  bekjendt.  at  1  i  eders  rige  og  yppige 
Korinth  allerede  i  lang  Tid  har  besiddet  de  skjøn- 
neste  ..Veninder",  som  findes  i  hele  Hellas.  Da 
du  overlader  det  til  mig  at  forlange  hvilken  som 
hels*"  Tak.  jeg  ønsker,  for  mit  lille  Marniorarbejde. 
saa  beder  jeg  dig  om  at  sende  den  Skjønhed.  som 
for  Øjeblikket  nyder  det  største  By  hos  eder  i 
Korinth,  paa  din  Bekostning  for  en  Maaned  til 
Athen  og  ordne  det  saaledes  med  hende,  at  hun 
i  denne  Maaned  udelukkende  forpligter  sig  til  som 
Model  at  staa  til  min  Tjeneste." 

Den  rige  Korinther  lo.  da  han  læste  disse 
Linier,  og  f'aa  Dage  efter  indfandt  den  skjønne 
Hetære  fra  Korinth.  Danserinden  Theodota.  sig  i 
Athen  hos  Alkamenes. 

Alkamenes  var  tilfreds  og  glædede  sig  en  Maa- 
ned  ved  paa  den  rige  Korintliers  Bekostning  at 
besidde  den  lovpriste  Skjønhed. 

Da  den  betingede  Maaned  var  udløbet,  og  den 
skjønne  Theodotas  Forpligtelser  vare  opfyldte,  følte 
hun  ringe  Lyst  til  at  vende  tilbage  til  Korinth; 
hun  havde  faaet  Athen  kjær  og  besluttede  sig  til 
at  blive. 

Alkamenes  vedblev  at  staa  i  venskabelig  For- 
bindelse med  hende  og  priste  hende  for  Alle.  der 
vilde  høre  paa  ham.  som  den  skjønneste  Kvinde  i 
Hellas. 

Han  forsømte  aldrig  at  tilføje,  at  hun  var 
endnu  skjønnere  end  den  meget  omtalte  Milesier- 
inde  Aspasia.  der  mere  ved  Snuhed  end  ved  Skjøn- 
hed havde  fanget  Perikles. 

Da  nu  Alkamenes  med  saa  varme  Ord  priste 
Theodota  for  Sokrates,  forstod  Aspasia  strax  den 
paa  hende  fortørnede  Ynglings  Tanke  og  Hensigt. 
Hun  mærkede,  at  han  vilde  ærgre  hende  hemmelig 
ved  den  Ros,  som  han  i  hendes  og  Perikles's  Nær- 
værelse ydede  en  anden  Skjønhed.  Med  den  kvinde- 
lige Aands  Bevægelighed  og  Hurtighed  havde  hun 
i  <amme  Øjeblik  ordnet  sine  Tanker  og  fattet  sine 
Beslutninger. 

Lynsnart  var  det  faret  igjennem  hendes  Sjæl, 
hvilket  Indtryk  de  til  Theodotas  Pris  udtalte  Ord 
mulig  kunde  have  gjort  paa  den  modtagelige  Pe- 
rikles. Hun  sagde  til  sig  selv,  at  Perikles  kunde 
faa  det  Indfald  at  se  den  skjønne  Korintherinde 
og  tilfredsstille  denne  Lyst  uden  at  være  ledsaget 
af  hende.      At  Perikles   uden   hende  skulde    træffe 

sammen  med  Theodota,  var  hende  ukjært;  derimod 
frygtede  hun  den  Anden  lidet,  naar  hun  selv  var 
til  Stede  ved  en  saadan  Sammenkomst.  Og  Alka- 
menes  endelig  mente  hun  ikke  bedre  at  kunne 
straffe  for  hans  hemmelige  Ondskab  end  ved  at 
vise  ham.  hvor  lidet  hun  agtede  slige  Drillerier. 

Til  disse  af gj ørende  Grunde  for  hendes  Be- 
slutning kom  endnu  en  sidste:  hun  var  selv  nys- 
gjerrig  efter  at  se  den  af  Alkamenes  lovpriste 
korinthiske  Skjønne. 

Og  saaledes  var  det  da  hende  selv.  der  greb 
den  unge  Billedhuggers  Tilbud  om  at  føre  Enhver, 
der  maatte  ønske  det.  til  Theodota. 

Til  ikke  ringe  Overraskelse  for  Alkamenes 
sagde  hun  med  munter  Ro: 

..Hvis  du,  o  Alkamenes.  er  i  Stand  til  at  vise 
os  Vejen  til  det  Skjønneste  og  Yndigste,  som  du 
kj ender,  nemlig  Theodotas  Dans.  saa  vilde  det 
være  Daarskab  af  Perikles  og  Sokrates,  af  mig 
selv  og  Enhver,  der  har  hørt  dig,  ikke  strax  at 
tage  dig  paa  Ordet  og  nøde  dig  til  uden  Tøven  at 
opfylde  et  saa  fristende  Løfte." 

..Jeg  antager."  sagde  Alkamenes.  idet  han 
hurtig  fattede  sig,  ,.at  du.  skjønne  Aspasia.  ikke 
alene  har  talt  i  dit  eget  men  ogsaa  i  begge  disses. 
i  Perikles's  og  Sokrates's  Navn." 

Perikles  betænkte  sig  et  Øjeblik,  men  erklæ- 
rede derpaa.  at  han  ikke  vilde  modsætte  sig  den 
skjønne  Aspasias  Ønske.  -Det  er.*'  sagde  han. 
„kun  for  at  ledsage  Sokrates  og  for  hans  Skyld, 
at  vi  Alle  gaar  derhen:  og  at  følge  en  Vismand 
kan  aldrig  beskæmme  Nogen." 

,,Vor  ildfulde  Alkainenes**.  sagde  Sokrates,  ..er 
en  Ven  af  alle  raske  og  dristige  Tanker.  Se  blot, 
hvor  glad  han  gnider  sig  i  Hænderne  og  allerede 
griber  efter  sin  Thessalerhat.  Jeg  vædder,  at  han 
nu  ikke  længer  lader  os  have  Ro,  men  allerede  er 
fast  besluttet  paa  øjeblikkelig,  som  vi  staar  og 
gaar,  at  føre  os  ud  af  Fidias's  Værksteder  og  hen 
til  den  skjønne  Theodotas  Bolig.'* 

..Hvorfor  ikke!"*  udbrød  Alkamenes  ivrig.  ..Me- 
ster Fidias  har  allerede  listet  sig  bort  under  vor 
sidste  Samtale.  Jeg  raader  eder  til  ikke  at  for- 
styrre ham  med  nogen  som  helst  Afskedstagen. 
Her  er  en  Udgang  lige  i  Nærheden.  Døren  er  aaben, 
Vejen  fri,  Theodotas  Bolig  ikke  langt  borte  —  lad 
os  gaa!** 

Theodotas  Hus  var  snart  naaet. 

Man  behøvede  ikke  at  være  bange  for  at 
komme  den  Skjønne  til  Ulejlighed.  Alkamenes  gik 
først  ind  til  hende  for  at  melde  hende  Besøget. 
Han  kom  strax  igjen  tilbage  og  bad  sine  Ledsagere 
om  at  følge  ham. 

Han  førte  dem  ind  i  Theodotas  inderste  Væ- 
relser, der  vare  udstyrede  med  blødagtig  Ødselhed. 
Overalt  fandtes  der  bløde  Løjbænke  og  Purpur- 
puder. Gulvet  var  bedækket  med  svulmende  Tæp- 
per, vellugtende  Sager  sendte  Røgskyer  op  fra 
nydelig  formede  Skaale.  Et  med  Purpurtæpper 
tilhyllet  Sengested  blev  baaret  af  yndefulde  Kjær- 
lighedsguder;  Smykker  og  Klæder  vare  strøede 
omkring  i  malerisk  Uorden.  Her  laa  bløde  San- 
daler. Haarbaand,  kostbare  Bælter,  Sminkekrukker, 
Salveæsker,  kredsrunde  Spejle  af  blanktpoleret  Malm 

med  rig  Plastik  paa  Haandtaget.  henrivende  Sol- 
skjærme  og  brogede  bladformede  Vifter,  kort 
sagt  hele  Kyprias  Husgeraad.  Endvidere  fandtes 
her  smaa  Kunstværker  af  Malm  og  Marmor,  til 
Dels  Gaver  fra  Alkamenes,  musikalske  Instrumenter, 
indlagte  med  Guld  og  Elfenben,  samt  visnede  og 
friske  Kranse  af  alle  Slags.  Alt  dette  gjorde  i  sin  bro- 
gede Uorden  i  det  første  Øjeblik  et  sansebedøvende 
Indtryk  paa  de  Indtrædende,  et  Indtryk,  som  Væ- 
relsets vellugtende  Dampe  forstærkede,  medens  den 
rigt  smykkede  Hetære  rejste  sig  fra  en  af  de  bløde 
Løjbænke,  for  at  hilse  paa  sine  Gjæster. 

Theodota  var  skjøn.  Hendes  Haar  var  ravn- 
sort, hendes  Øjne  brændte  med  en  mørk  Ild.  Hendes 
Ansigtstræk  vare  fine.  Hun  var  stærkt  sminket, 
hendes  Øjenbryn  vare  kunstig  hvælvede,  hendes  Læ- 
ber mere  rosenrøde  end  nogensinde  i  Virkeligheden. 
Hun  bar  en  blomsterstukket  Klædning  og  var  rigt 
smykket.  Omkring  Livet  var  hendes  Klædning  holdt 
sammen  ved  et  Bælte  af  Guldblik.  hvis  Laas  var 
rigt  udstyret,  og  hvorfra  der  hang  forskjellige  ikke 
mindre  smagfuldt  og  nydelig  formede  Smykker  ned. 
Hendes  Hals.  hendes  Bryst,  hendes  Arme  og  selv 
hendes  Ankler  vare  omslyngede  med  slangeformede 
Smykker,  tæt  besatte  med  Granater  og  Rav.  Og- 
saa  det  lille  og  velskabte  Øre  var  prydet  med 
smukke  Ringe.  Paa  Hovedet  bar  hun  et  med 
Perler  smykket  Pandebaand  af  Metal. 

..Jeg  har",  sagde  Alkamenes  til  sine  Ledsagere, 
..allerede  underrettet  Theodota  om.  hvorfor  I  er 
komne  herhid,  og  hvad  I  ønsker  af  hende." 

..Alkamenes    er   dumdristig."    sagde   Theodota 

smilende.  ..idet  han  aldeles  pludselig  bringer  mig 
saa  højt  ansete  og  uventede  Gjæster.  og  ikke  under 
mig  den  ringeste  Forberedelse  til  at  modtage  eder 
værdig." 

..Der  behøves  ingen  Forberedelse."  sagde  Alka- 
menes,  „thi  du  er  altid  dig  selv.  og  vort  Besøg 
gj ælder  ikke  dit  Hus  men  dig.  din  Ynde  og  din 
Kunst.  —  Du  ser  her  for  dine  Øjne  en  vis  og 
alvorlig  Mand."  vedblev  han.  idet  han  pegede  paa 
Sokrates,  ..der  brænder  af  Attraa  efter  at  se  dig 
og  beundre  din  Dans.  Det  er  ogsaa  langt  mere 
denne  vise  Mand  end  mine  begejstrede  Ord.  som  du. 
Theodota.  skylder,  at  i  Dag  selve  den  store  Perikles 
og  den  navnkundige,  kunstforstandige  Aspasia  fra 
Milet  er  traadt  over  din  Dørtærskel,  for  med  egne 
Øjne  at  overtyde  sig  om  din  lovpriste  Kunst." 

..Hvorledes?"  udraabte  Theodota:  ..for  en  Vis- 
mand, for  en  stor  og  værdig  Statsmand  og  for  en 
af  mit  eget  Kjøns  Udvalgte,  der,  som  det  synes, 
overgaar  alle  vor  Tids  Kvinder  i  herlige  Resultater, 
skulde  jeg  vove  at  vise  mig  og  udsætte  det  Lidet, 
jeg  formaar,  for  saadanne  Dommeres  Prøvelse!" 

..Frygt  ikke.  Theodota!"  sagde  Perikles.  ..Al- 
kamenes  har  prist  dig  for  os.  og  Alkamenes  véd 
altid  at  tinde  det  Skjønneste." 

„1  Sandhed."  tilføjede  Sokrates  med  et  fint 
Smil  og  et  Blik  paa  Aspasia.  ..det  Skjønneste 
møder  altid  først  ham." 

.,Saa  maa  han  da  bære  Ansvaret!"  sagde  Theo- 
dota. ..Det  kunde  aldrig  falde  mig  ind  at  være 
knibsk  og  forholde  Nogen  min  Kunst.  I  vil  se  mig 
danse,  som  Hundrede  før  eder.    og  jeg  adlyder.     I 

kan  byde  over  mig.  Hvad  ønsker  I,  at  jeg  skal 
danse  og  fremstille  for  eder?  hvilken  Gudinde? 
hvilken  Heltinde?  hvilken  Mythe  eller  Historie?" 
Hun  henvendte  sig  med  dette  Spørgsmaal  fortrinsvis 
til  Perikles.  Men  denne  sagde:  „Spørg  den  Vise 
dér.  thi  han  er  kommet  herhen  med  Hensigter, 
som  sikkert  gjør  ham  det  ønskeligt  at  maatte 
bestemme  Gjenstanden  for  din  Dans.  Sig  det  nu 
kort  og  godt,  Sokrates;  hvad  ønsker  du,  at  Theo- 
dota  skal  danse?" 

„Naar  I  og  Theodota  selv",  svarede  Sokrates 
efter  nogen  Betænkning,  ..vil  overlade  Afgjørelsen 
heraf  til  mig,  saa  véd  jeg  intet  Bedre  end  at  op- 
fordre Theodota  til  at  fremstille  de  tre  Gudinders 
Bejlen  til  Skjønhedens  Pris  paa  Ida.  Hvilken  Op- 
gave for  hende  nu  at  gjengive  Afrodite,  nu  Hera, 
nu  Pallas,  og  vise  os,  hvorledes  enhver  af  disse 
med  de  samme  og  dog  efter  deres  eget  Væsen 
fint  ændrede  Midler  bestræber  sig  for  at  bedaare 
Hyrden  fra  Ida  og  rive  Sejrsprisen  ud  af  hans 
Haand.  Alkamenes  har  lovet  mig,  at  jeg  her 
skulde  erfare,  hvad  Ynde  er.  og  saaledes  vil  vi 
tvinge  Theodota  til  være  saa  yndefuld  og  hen- 
rivende som  muligt,  og  tilmed  paa  saa  forskjellige 
Maader  som  det  overhovedet  er  tænkeligt." 

Efter  at  Theodota  havde  forladt  Værelset  for 
at  foretage  de  Forandringer  ved  sin  Dragt  og  sit 
Ydre,  som  den  stillede  Opgave  udkrævede,  sagde 
Sokrates : 

..Vi  vil  naa  vort  Maal,  thi  Theodota  er  ikke 
som  andre  Skjønne,  der  kun  tøvende  og  draabcvis 
tilmaaler,  hvad  de  vil  give,  men  hun  vil  ærlig  give 

os  det,  som  han  har  at  byde,  og  adryste  det  Alt- 
sammen  paa  én  Gang  over  os  som  af  Amaltheias 
Overflødighedshorn.  Sagen  er  dermed  afgjort,  og 
vi  kan  gaa  hjem.  Jeg  ser  allerede,  at  hun  er 
imødekommende  og  venlig,  denne  Theodota.  men 
ikke  klog.  Hvorledes  kunde  ikke  Aspasia  danse, 
hvis  hun  vilde!  Men  hvem  af  os.  maaske  med 
Undtagelse  af  Olympieren  Perikles.  har  set  hende 
danse?" 

Nu  kom  Theodota  tilbage,  let  opkiltet  og  i 
en  Dragt,  der  ikke  hindrede  de  frieste  Bevægelser. 
1  hendes  Følge  kom  en  Fløjtespillerske  og  en 
Dreng  med  en  Cithar.  Fløjtespillersken  begyndte  at 
spille,  og  Drengen  greb  i  Strengene.  Men  i  To- 
nerne begyndte  nu  Theodotas  Bevægelser  sagte  at 
blande  sig,  og  det  var  umuligt  at  sige.  i  hvilket 
Øjeblik  hun  havde  begyndt  at  danse. 

Hun  fremstillede,  saaledes  som  det  var  paalagt 
hende,  først  Afrodites  Bejlen  til  Æblet,  Sejrsprisen 
i  Paris's  Hænder:  derpaa  Heras  og  Pallas's.  Det 
var  den  samme  Dans.  tre  Gange  gjentaget.  og  dog 
bestandig  med  et  helt  forskjelligt  Udtryk,  der  sva- 
rede til  hver  enkelt  Gudindes  Væsen.  Hun  syntes 
tre  Gange  fuldstændig  forvandlet.  Det  var  vid- 
underligt at  se.  hvilken  Afvexling  hun  med  levende 
Bevægelser,  talende  Blikke  og  betegnende  Lader 
vidste  at  give  den  mimiske  Bejlen.  Snart  syntes 
denne  Bejlen  som  en  øm  Bøn.  en  sød  Smigren, 
en  kjælen  Fjasen.  en  forførerisk  Hvirvlen,  et  Lotte 
om  den  sødeste  Løn;  snart  som  en  stolt,  sejrs- 
bevidst Befaling,  en  bydende  Fordring:  saa  igjen 
som  en  drillende  eller  forvoven  Snappen,    saa  som 

en  Overrumpling  eller  et  Forsøg  paa  med  blid 
Vold  at  rive  Sejrsprisen  ud  af  Dommerens  Haand. 
Det  var  under  Dansen  muligt  at  udfolde  megen 
legemlig  Ynde  i  Stillinger,  Bevægelser  og  Lader. 
Og  da  ethvert  fint  udtænkt,  udtryksfuldt  Træk 
vendte  tre  Gange  tilbage,  altid  afpasset  efter  den 
enkelte  Gudindes  Væsen,  saa  vidste  man  ikke,  om 
man  mere  skulde  beundre  Opfindelsens  Rigdom 
og  det  Heles  Afvexling  eller  Ynden  og  det  Fuld- 
endte i.  Udførelsen  af  de  enkelte  Træk. 

Under  Dansen  holdt  Theodota  sine  ildfulde 
Øjne  med  det  vexlende  men  dog  bestandig  bej- 
lende Udtryk  saa  godt  som  uafladelig  fæstede  paa 
Perikles.  Hun  gjorde  ham  til  sin  mimiske  Legs 
ufrivillige  Gjenpart,  i  ham  syntes  hun  at  se  Paris 
og  af  hans  Hænder  at  ville  snappe  Æblets  Sejrspris. 

Da  Theodota  havde  endt,  roste  Perikles  hendes 
Ynde  og  den  udtryksfulde  Kunst,  hvormed  hun  havde 
løst  sin  Opgave. 

„Den  Opgave,  som  I  stillede  den  skjønne  Theo- 
dota, hørte  ikke  til  de  vanskeligste,1'  sagde  Alka- 
menes;  „hun  vilde  have  løst  andre  og  større  Op- 
gaver til  eders  endnu  langt  større  Forbavselse. 
Hun  er  i  Stand  til  ikke  blot  at  efterligne  Duens 
Ømhed  og  Løvens  Vildhed,  men.  naar  det  skal 
være,  endogsaa  Vandets  bløde  Bølgen,  eller  Ildens 
Blussen  eller  det  susende  Træs  Skjælven.-" 

„Jeg  tvivler  ikke  om,"  sagde  Perikles,  ..at 
hun  ligesom  hin  Danser,  jeg  nylig  har  set,  endog- 
saa forstaar  at  udtrykke  Alfabetets  Bogstaver,  det 
ene  efter  det  andet,  ved  sit  vidunderlig  bøjelige 
og  smidige  Legemes  Mimik." 

,,0g  hvad  har  du  at  sige  os  om  Theodota?" 
udraabte  Alkameues  og  lagde  Haanden  paa  Skul- 
deren af  Sokrates,  der  under  Dansen  ikke  havde 
vendt  sine  Øjne  fra  Danserinden  og  nu.  som  det 
syntes,  stod  hensunket  i  dybe  Tanker. 

„Jeg  vil  lære  at  d a n s e ! k"  svarede  han  alvor- 
lig. ..Jeg  kj endte  hidtil  kun  en  Hovedets  og  Tan- 
kernes Visdom:  nu  véd  jeg,  at  der  ogsaa  gives  en 
Hændernes  og  Føddernes  Visdom." 

Tilhørerne  smilede  og  mente,  at  Grubleren 
talte  med  sin  sædvanlige  Ironi.  Men  Sokrates 
vedblev : 

„Rhythme  er  Grænse  og  Maal,  og  Grænse  og 
Maal  er  Sædelighed.  En  saa  skjøn  Legemets 
Rhythme  som  den,  Theodota  har  vist  os.  maa  nød- 
vendigvis fylde  Menneskets  hele  Væsen  med  Sans 
for  og  Kjærlighed  til  det  rette  og  skjønne  Maal. 
Man  maa,  naar  man  én  Gang  har  set  dette,  nød- 
vendigvis foragte  alt  Plumpt.  Raat,  Lavt  og  Tøjles- 
løst. Jeg  misunder  dig.  Theodota.  for  den  skjønne 
Rhythme.  som  du  har  i  dit  Legeme  og  i  din  Sjæl." 

„Jeg  glæder  mig  over  denne  skjønne  Rhythme." 
svarede  Theodota  smilende,  ..i  Fald  jeg  ejer  den. 
og  i  Fald  Andre  glæder  sig  over  den,  thi  det  er 
mit  Kald  og  min  Kunst  at  behage  og  glæde.  Men 
den  Kunst  at  behage  og  glæde  synes  med  hver 
Dag  at  blive  sværere  og  sværere  her  i  Hellas. 
For  eders  kunstforvænte  Øjne.  I  Mænd,  er  den 
skjønne  Natur  i  Kvinden  ikke  nok.  I  kræver,  at 
vi  skal  smykke  os  med  alle  Kunstens  Tillokkelser, 
hvis  vi  ønsker  at  tiltrække  eller  fængsle  eder.  — 
Imidlertid,"    tilføjede  Theodota    med    et    yndefuldt 

Smil.  ..saa  vanskeligt  I  endogsaa  maa  gjøre  det 
for  os  Kvinder  at  behage  og  glæde,  saa  vil  jeg  dog 
ikke  ophøre  med  at  betragte  dette  Kald  som  det 
skjønneste  og.  hvis  I  tillader  det,  tillige  som  mit 
Kald." 

..Det  er  aabenbart."  sagde  Sokrates.  ..at  du 
ikke  hører  til  de  Kvinder,  der  foruden  sig  selv 
kun  vil  behage  en  eneste  Mand.  og  hvem  man 
sædvanlig  plejer  at  kalde  Forelskede  eller  Elskende." 

..Nej.  ved  Guderne!"  afbrød  Alkamenes  ham; 
..til  dem  hører  hun  ikke.  Hun  er  en  Rædsel  for 
alle  sværmeriske  Ynglinger.  der  drømmer  om  Kjær- 
lighed. Det  er  ikke  længere  siden  end  i  Gaar,  at 
den  unge  Damøtas  beklagede  sig  for  mig  over.  at 
du.  Theodota.  havde  jaget  ham  paa  Døren,  fordi 
han  er  blevet  altfor  tungsindig." 

„I  Sandhed!"  tog  Theodota  til  Orde.  ..jeg 
spotter  ikke  alene  Hymens  Lænker  men  ogsaa 
Eros's.  Jeg  er  ingen  Kjærlighedens  Præstinde  men 
en  Glædens  Datter!" 

..Jeg  beundrer  dig.  Theodota!"  sagde  Sokrates. 
„Thi  du  lynes  mig  ikke  blot  at  have  valgt  det 
skjønneste  men  ogsaa  det  mest  menneskekj ærlige 
af  alle  Kald.  Hvilken  Selvfornægtelse,  hvilken  Selv- 
opofrelse øver  du  ikke.  o  Theodota!  Du  forsmaar 
at  være  Læskedrikken  i  en  enkelt  Mands  Krus, 
hvilket  han  ærefrygtsfuldt  stiller  hen  i  den  huslige 
Arnes  Skygge;  du  foretrækker  at  stige  som  en  let 
Sky  op  i  Luften  og  drage  hen  over  Landene  for 
i  en  glad  Blomsterregn  at  udgyde  dig  over  Men- 
neskenes Hoveder.  Du  giver  Afkald  paa  Husets 
Fred.    paa   Hustruens   Ære.    paa  Moderens  Lykke 

og  Alderdommens  Trøst,  kun  for  at  afhjælpe  den 
forstærkede  Trang  til  Skjønhed  og  Nydelse  i  de 
helleniske  Mænds  Bryst.  Og  ikke  blot  Hymens 
Kjæder  foragter  du  —  du  udfordrer  endogsaa  med 
dristigt  Mod  og.  saa  at  sige.  med  promethevsagtig 
Trods  Eros's  Vrede,  den  hævngjerrigste  af  alle 
Guder.  Og  det  er  dig  ikke  ubekjendt.  hvor  kort 
Skjønhedens  og  Ungdommens  Blomst  varer.  Allige- 
vel staar  du  dér.  forsagende  og  opofrende,  som  et 
blomstrende  Træ  i  Marts  Maaned  og  siger:  ..Pluk 
dem  kun  allesammen,  og  ryst  dem  ned,  min  flyg- 
tige Vaars  Blomster,  og  bind  hvem  der  vil  en 
Blomsterkost  for  et  Par  Dage  deraf!  Jeg  vil  ikke 
være  noget  Frugttræ,  jeg  er  et  Blomstertræ!"  — 
Hvilken  Opofrelse,  o  Theodora,  hvilken  Selvfornæg- 
telse !  Gid  Guder  og  Mennesker  velsigne  dig  derfor, 
og  Kariterne  en  Gang  begrave  dit  Legeme  under 
Roser!" 

Saaledes  talte  Sokrates. 

Theodota  takkede  med  et  Smil  Hun  var  alt- 
for fortrolig  med  de  forskjellige  Menneskers  Ejen- 
dommeligheder, til  at  Særlingens  Tale  skulde  kunne 
overraske  hende. 

..Du  overdriver  mine  Fortjenester!"  sagde  hun. 

..Jeg  har  paa  langt  nær  endnu  ikke  sagt  Alt!'1 
svarede  Sokrates. 

..Lad  det  være  en  Grund  for  dig  til  at  komme 
igjen?"  bemærkede  Theodota. 

Saaledes  vedblev  disse  To  endnu  en  Stund  at 
vexle  Ord  med  hinanden.  Ved  de  Øvriges  Del- 
tagelse blev  Samtalen  snart  endnu  mere  levende, 
og    Theodota    fandt    Lejlighed    til    at  rette    endnu 

mangt  et  ildfuldt  Blik,  endnu  mangt  et  betydnings- 
fuldt Ord  til  Perikles. 

Perikles  besvarede  alt  dette  paa  den  milde. 
venlige  Maade.  der  var  ham  egen  overfor  Kvinderne. 

Aspasia  iagttog  Tilnærmelsen  imellem  dem 
men  uden  andre  Kvinders  lidenskabelige  Forblin- 
delse. Hun  selv  forkyndte  jo  den  frie.  lyse  Kjæ- 
ligheds  Glædesbudskab  og  erklærede  sig  aabent 
imod  alt  Slaveri,  ikke  blot  i  Ægteskabet  men  ogsaa 
i  Kjærligheden.  Desuden  vidste  hun,  at  en  Kvinde, 
der  røber  Skinsyge,  er  fortabt.  Hun  var  sig  ogsaa 
den  Afstand  bevidst,  der  skilte  Theodota  fra  hende. 
Theodota  opfyldte  i  sit  sorgløse  Liv  kun  sin  Nymfe- 
bestemmelse. Aspasia  vilde  aldrig  have  kunnet  gaa 
op  i  et  saadant  Kald.  Hun  var  uendelig  fjern  fra 
hin  Selvopofrelse,  som  Særlingen  Sokrates  i  saa 
underlige  Ord  havde  prist  for  Theodota.  Hun  ofrede 
ikke  sin  Vaars  Blomster  til  Mængdens  plumpe  Lyst, 
hun  havde  søgt  og  fundet  et  mere  glimrende  Maal; 
hun  blev  elsket  og  elskede  —  om  end  kun  med 
den  muntre,  fri,  aandsklare  Kjærlighed,  som  hun 
prædikede.  Og  hvad  Midlerne  angik  til  at  fortrylle 
og  fængsle,  saa  gav  Theodota  letsindig  hen.  hvad 
hun  havde,  og  havde  snart  ikke  Mere  at  give. 
Aspasias  rige,  dybe  Væsen  var  uudtømmeligt. 

Alligevel  forsmaaede  hun  ikke  ved  sig  selv  at 
overveje,  hvorledes  hun  skulde  gribe  Lejligheden 
til  at  vinde  selv  en  tiygtig  og  forbigaaende  Sejr 
over  Medbejlerinden.  Hurtig  var  en  lille  Plan 
modnet  i  hendes.  Sjæl,  og  Besøget  hos  den  korin- 
thiske  Skjønne  blev  ikke  uden  Følger. 

Da  Perikles,    Aspasia,   Alkamenes  og  Sokrates 

havde  forladt  Theodotas  Hus.  spurgte  Billedhuggeren 
sin  Fælle: 

„Nu,  Sokrates,  hvad  har  du  saa  lært  for 
din  Gruppe  af  Kariterne  ved  den  yndige  Theodotas 
tredobbelte  Dans?" 

..Mange  og  vidunderlige  Ting!"  svarede  den 
Anden.  ..Jeg  véd  nu.  hvad  det  vil  sige.  at  Kan- 
terne er  tre.  hvad  hver  for  sig  og  hvad  de  alle 
tilsammen  betyder.  Men  det  skal  foreløbig  være 
min  Hemmelighed,  thi  det  er  nu  paa  Tide  at  tage 
Mejselen  i  Haanden  og  lade  Marmoret  tale.  I  skal 
erfare,  hvad  jeg  i  Dag  har  lært  hos  Theodota.  naar 
Gruppen  af  mine  Kariter  staar  fuldendt  paa  Akro- 
polis.  Hav  Tak  for  i  Dag.  fordi  I  venlig  fulgte 
mig  paa  den  Vej.  som  jeg  maatte  vandre  for  den 
skjønne  og  vise  Kvindes  Skyld,  der  har  befalet 
mig  at  ofre  til  Kariterne. " 


Niende  Kapitel. 

Antigene. 

Naar  man  i  Foraarsniaanedeu  Elafebolion  i 
det  fjerde  Aar  af  den  fire  og  firsindstyvende  Olym- 
piade kom  forbi  den  rige  Hipponikos's  Hus  i  Athen, 
saa  hørte  man  Fløjtetoner  og  Mandsstemmer,  der 
øvede  sig  i  Korsang,  hvilke  fra  det  Indre  af  Huset 
trængte  ud  paa  Gaden. 

Lignende  Fløjtespil  og  ivrig  øvende  Kor  hørte 

man.  naar  man  gik  forbi  den  rige  Pyrilampes"s 
Hus,  og  den  rige  Midias's  Hus,  og  den  rige 
Aristokles's  Hus  og  andre  rige  Athenienseres  Huse. 
Det  syntes  næsten,  som  om  Mejselens  Slag  igjen 
en  Gang  skulde  overdøves  af  Lyden  af  Fløjter  og 
Citharer  og  den  ved  Digterens  Ord  opflammede 
menneskelige  Stemme.  Thi  Dionysiernes  Fest  var 
vendt  tilbage,  og  med  den  den  Tid,  i  hvilken  den 
offenlige  Interesse  i  Athen  drejede  sig  om  de  ved 
denne  Lejlighed  forestaaende  dramatiske  Vædde- 
kampe  i  Dionysos's  Theater. 

Stykkerne  vare,  som  Skik  og  Brug  bød,  blevne 
indleverede  af  Digterne  hos  den  anden  Arkont. 
Denne  havde  efter  kunstforstandige  Mænds  Dom 
udvalgt  dem,  der  skulde  komme  til  Opførelse; 
Skuespillerne,  der  skulde  optræde  i  disse  Stykker, 
vare  hvervede  paa  offenlig  Bekostning,  og  de  rige 
atheniensiske  Borgere,  til  hvem  Raden  denne  Gang 
var  at  bestride  ..Koregien"  —  det  vil  sige  at  skaffe 
Korene  i  de  udvalgte  Stykker  til  Veje.  udstyre  dem 
og  sørge  for  deres  Indøvelse  —  havde  faaet  Tilhold 
om  at  varetage  deres  Hverv.  Den  rige  Hipponikos 
havde  at  sørge  for  Koret  i  Sofokles's  Antigone, 
den  rige  Pyrilampes  for  en  Tragedie  af  Evripides, 
den  rige  Midias  for  en  Tragedie  af  Ion.  den  rige 
Aristokles  for  en  Komedie  af  Kratinos  og  saa  frem- 
deles. Som  det  altid  plejede  at  gaa  i  Athen,  havde 
en  næsten  lidenskabelig  Kappestrid  udspundet  Big 
imellem  de  forskjellige  Koreger,  og  de  søgte  med 
hele  den  Ærgjerrighed.  som  var  ejendommelig  for 
Athenienserne,  at  overbyde  hinanden  i  omhyggelig, 
kunstnerisk   og   prægtig    Udstyrelse    af  de   af  dem 

overtagne  Kor.  Kransen,  der  vinkede  Sejrherren, 
var  jo  neppe  mindre  misundt  end  Kransene  fra 
Olympia  og  Pytho. 

Lyden  af  Stemmer  og  Fløjteklang  trængte 
netop  paa  Ny  stærkt  ud  fra  Hipponikos's  Hus,  da 
en  Mand  af  en  meget  smidig  Legemsbygning  med 
lette  Skridt  kom  ned  ad  Gaden.  Han  syntes  at 
være  en  Fremmed,  thi  han  havde  en  Muldyrdriver 
bag  sig,  hvis  Dyr  var  belæsset  med  en  Rejsebyldt. 
Han  lod  sine  Blikke  svæve  omkring  i  Gaden,  som 
En.  der  spejder  efter  et  bestemt  Hus. 

Pludselig  naaede  Stemmerne  og  Fløjtespillet 
fra  Hipponikos's  Hus  hans  Øre.  Han  lyttede  et 
Øjeblik,  smilede  de rpaa  tilfreds  og  sagde  til  Slaven  : 

..Vi  behøver  ikke  at  spørge  Nogen.  Dette  her 
og  intet  andet  er  Hipponikos's  Hus." 

Med  raske  Skridt  nærmede  han  sig  Huset  og 
løftede  Haanden  for  at  banke  paa  Døren. 

Men  i  dette  Øjeblik  kom  en  Mand  fra  den 
modsatte  Kant  op  ad  Gaden,  og  lige  udenfor 
Hipponikos's  Hus  stødte  han  sammen  med  den 
Fremmede. 

Ved  Synet  af  denne  Mand  viste  den  Fremmede 
sig  paa  den  behageligste  Maade  overrasket,  og 
medens  den  Anden  smilende  skred  hen  imod  ham, 
bøjede  han  Hovedet  noget  tilbage,  lagde  den  venstre 
Haand  paa  Brystet,  hævede  den  højre  i  Vejret  og 
udtalte  i  en  højtidelig  Tone.  som  om  hans  Fod 
stak  i  Kothurnen,  med  klangfuld  Røst  følgende  Ord: 

„Hvis  Sandsigerkraften  svigter  mig  ej, 
og  mangler  jeg  ikke  Visdom  i  Sind"  *), 

*    X.  V.  Dorphs  Oversættelse  af  Sofokles's  Tragedier. 

saa  sender  Guderne  et  lykkevarslende  Tegn,  idet 
de  netop  her  paa  Hipponikos's  Tærskel  fører  mig 
sammen  med  min  ædle  Ven,  den  tragiske  Mester 
Sofokles  — " 

Derpaa  rakte  han  sin  Haand  til  Digteren,  som 
greb  den  og  trykkede  den  hjertelig. 

,, Velkommen,  fortræffelige  Polos!"  udraabte 
han.  „Velkommen  til  Athen!  Atter  har  du  rundt 
om  i  Hellas's  Stæder  fortryllet  Menneskene  med 
din  Stemmes  Klang  paa  den  høje  Kothurnos,  atter 
har  du  høstet  ny  Berømmelse  og  klingende  Løn 
oven  i  Kjøbet!" 

.,Du  har  Ret!"  svarede  Polos.  ..Man  har  baade 
hist  og  her  vist  mig  Ære,  hvor  man  behøvede  mig 
til  Festerne  i  Hellas's  Stæder.  Men  altid  lød  det 
dog  i  min  Sjæl: 

Gid  jeg  stod,  hvor  den  skovkranste, 
liavslagne  Klint  luder  ud  over  Søen, 
under  Sunions  knejsende  Top, 

for  at  sende  mit  hilsende  Raab  til  Athenes  hellige 

Stad! 

og  da  nu  i  Halikarnassos  Budskabet  fra  eders  Ar- 
kont  traf  mig,  der  til  Lenæerne  paa  Ny  kaldte 
mig  til  Athen  og  lovede  mig  en  hvilken  som  helst 
Løn,  som  jeg  vilde  forlange,  og  da  jeg  tilmed 
hørte,  at  paa  dit  Ønske  den  første  Rolle  i  dit  nye 
tragiske  Værk  var  tiltænkt  mig,  da  bar  det  mig 
som  Vinger  over  Øhavet,  thi  aldrig  snører  jeg  dog 
Kothurnen  hellere  til  min  Fod  end  i  Athen,  og 
ingen  Poet  tjener  jeg  hellere  med  min  Kunst  end 
den  herlige  Ven  og  Mester  Sofokles!" 

Paa  Ny  trykkede  Digteren  hjertelig  Skuespille- 
rens Haand. 

..Saaledes  er  ogsaa  du  den.  jeg  stedse  helst 
ønsker  mig!u  sagde  han. 

..Derinde  i  Hipponikos's  Hus'\  vedblev  han, 
..vil  du  træffe  Korevterne  og  Kormesteren  og  maaske 
ogsaa  allerede  begge  dine  Medspillende,  Demetrios 
og  Kallipides.  Hipponikos  har  til  i  Dag  sat  dig 
Stævne  i  sit  Hus,  for  at  vi  der  alle  kan  mødes  og 
fordele  Rollerne,  samt  forberede  Alt  hvad  der  er 
nødvendigt,  for  at  skaffe  vor  Tragedie  Sejren.  Lad 
os  derfor  gaa  ind:  Hipponikos  venter  dig  med 
Utaalmodighed." 

De  to  Mænd  bankede  paa  Porten  og  bleve 
indladte.  Hipponikos  modtog  Polos  med  stor  Glæde 
og  indbød  ham  øjeblikkelig  til  at  være  hans  Huses 
Gjæst  for  den  Tid  han  vilde  tøve  i  Athen. 

..Vil  du",  svarede  Polos,  „til  alle  de  andre 
Ulejligheder  og  Bekostninger,  som  du  i  dette  Øje- 
blik har,  ogsaa  bebyrde  dig  med  denne?" 

..Denne  nye  Byrde,"  sagde  Hipponikos,  „selv 
om  det  var  en  saadan.  vilde  jeg  ikke  anse  det  for 
værd  at  tale  om.  Men  du  har  ikke  Uret,  naar  du 
siger,  at  jeg  ikke  har  saa  faa  Ulejligheder  og 
Bekostninger  at  bære.  siden  jeg  fik  ..Antigones" 
Koregi  tildelt  af  Arkonten.  Dér  skulde  først  de 
nødvendige  Sangere  og  Musikere  hverves,  og  nu 
har  jeg  dem  allesammen  her  i  Huset,  og  disse 
Folk  vil  betales  og  beværtes,  og  hvordan  beværtes? 
Med  Mælk  og  Honning  og  lutter  søde  Sager,  for 
at  ikke  deres  Struber  skal  blive  hæse!  Man  kunde 
saamænd  ikke  fodre  og  pleje  Nattergale  i  Bur 
mere  omhyggelig,  end  jeg  fodrer  og  plejer  disse 
Fyre.      Dernæst    skulde    Pragtklæderne    skaffes   til 

Veje  og  Prydelserne  til  de  samme  Korevter,  og  I 
véd,  hvad  Athenienserne  nu  til  Dags  kræver  i  saa 
Henseende.  Ser  de  ikke  forgyldte  Kranse  og  en- 
hver Slags  dionysisk  Pragt  anvendt,  saa  er  det 
ikke  til  at  tænke  paa  Sejren.  Jeg  véd  ikke,  om 
jeg  denne  Gang  slipper  med  en  Udgift  paa  under 
5000  Drakmer.  Men  jeg  vilde  anvende  det  Dob- 
belte, om  saa  skulde  være,  for  at  stikke  Paafugle- 
opdrætteren  Pyrilampes  ud.  der  bejler  til  Prisen 
med  en  Tragedie  af  Kvindehaderen  Evripides.  So- 
fokles  véd  det  allerede,  men  du,  min  kjære  Polos, 
har  endnu  ikke  hørt,  hvad  dette  Menneske  hidtil 
har  gjort  for  at  rive  mig  Sejren  ud  af  Hæn- 
derne. Først  søgte  han  at  bestikke  Arkonten,  der- 
paa  bestræbte  han  sig  for  at  gjøre  mine  bedste 
Korevter  oprørske  mod  mig.  Tilsidst  bød  han 
endogsaa  hemmelig  Kormesteren  Penge  for  at  drive 
Indøvelsen  af  Koret  skjødesløst.  Men  hermed  lod 
han  sig  endnu  ikke  nøje.  Da  Prydelserne  og  de 
prægtige  Dragter  til  mit  Kor  allerede  var  i  Stand 
og  laa  i  Forfærdigerens  Bod  med  en  Pragt,  som 
Ingen  skal  overgaa,  saa  kom  dette  Menneske  og 
vilde  tvinge  Manden,  der  havde  lavet  dem,  til  at 
sælge  dem  til  ham.  Da  denne  ikke  vilde  høre 
noget  derom,  lod  han  ham  gjennemprygle  af  sine 
Slaver  og  truede  med,  at  han  en  Nat  skulde  stikke 
Huset  med  Alt  hvad  deri  var  i  Brand  over  Hovedet 
paa  ham.  Saaledes  bærer  denne  Skurk  til  Pyri- 
lampes sig  ad!u 

„Vær  frejdig,  Ven,  vær  frejdig!" 
begyndte  Polos  med  Pathos: 

„Mægtig  i  Himlen  bor 
Zevs,  som  skuer  og  styrer  Alt: 
Kast  du  paa  ham  al  din  Sorgs  overstrømmende  Harm. 
nær  ej  Had  altfor  stærkt  imod  Fjender,  dog  heller 

ej  glem  det !" 

..Forøvrigt",  vedblev  Polos  i  en  noget  mindre  høj- 
stemt Tone.  ..kjender  jeg  selv  denne  Mand  og  hans 
Rænker,  o  Hipponikos!  Du  mener  at  kunne  lære 
mig  ham  at  kjende.  men  jeg  kan  fortælle  dig. 
hvad  du  ikke  véd.  hvilke  Midler  han  satte  i  Værk 
for  at  lokke  mig  fra  Sofokles"s  Tragedie.  Af  sin 
egen  Pung  lovede  han  at  lægge  en  stor  Sum  til 
den  offenlige  Æressold,  hvis  jeg  vilde  optræde  i 
Evripides"s  Tragedie.  Men  jeg  —  som  Filoktetes 
stod  jeg  dér.  da  den  snu  Odyssevs  vilde  bortføre 
ham  og  hans  sejrrige  Bue  til  Ilion: 

Aldrig,  nej  aldrig,  det  er  fast  bestemt. 
nej.  om  endog  den  ildsvingende  Lyner 
brændte  min  Isse  med  Tordenens  Flammer!" 

..Jeg  takker  Guderne.  Polos."  sagde  Hipponi- 
kos. ..at  en  Mand  som  du  holder  dig  saa  trofast 
til  os:  thi  et  Kor  kan  være  saa  fortræffeligt,  det 
vil:  naar  de  af  Staten  anviste  Skuespillere  ikke 
duer.   >aa  piber  og  fløjter  Athenienserne." 

..Og  jeg  takker  Guderne  for."  sagde  Polos.  ..at 
det  er  dig.  Hipponikos.  der  udstyrer  Sofokles"s 
Kor.  thi  om  end  Skuespillerne  er  fortræffelige :  naar 
Koret  ikke  er  over  al  Maade  glimrende,  saa  tramper 
Athenienserne  baade  med  Hænder  og  Fødder." 

Nu  traadte  et  Par  nye  Gjæster  ind  i  Huset. 
Det  var  Skuespillerne  Demetrios  og  Kallipides. 
De  bleve  venlig  modtagne  af  Hipponikos  og  vexlede 

Aspasia.     I.  is 

ogsaa  Hilsener  med  Polos,  med  hvem  de  allerede 
ofte  havde  optraadt  paa  Skuepladsen,  især  i  So- 
fokles' s  Tragedier. 

..Jeg  ser  nu",  sagde  Hipponikos,  ..Alt.  hvad 
der  skal  virke  sammen  til  ..Antigones"  Sejr,  for- 
samlet i  mit  Hus." 

..Indøvelsen  af  Korene",  sagde  Sofokles  til 
Skuespillerne.  ..er  for  længe  siden  begyndt;  vi  ven- 
tede eder  med  Utaalmodighed.  Nu  er  I  her  da. 
og  vi  vil  ikke  tove  med  at  skride  til  Fordelingen 
af  Rollerne.  Her  er  først  og  fremmest  Antigone 
selv:  den  tilfalder  Indehaveren  af  de  første  Roller.'' 
Med  disse  Ord  vendte  han  sig  til  Polos.  ..Protago- 
nisten".  Denne  saavel  som  hans  Fæller  optog 
Sagen  i  Tavshed  som  Noget,  der  forstod  sig  af 
sig  selv. 

Men  Sofokles  afbrød  sig  selv  med  følgende 
Spørgsmaal  til  Polos: 

..Har  du  hørt  tale  om  den  skjonne  Milesierinde 
Aspasia?" 

Og  da  Skuespilleren  bejaede  Sporgsmaalet. 
vedblev  han:  ..Hvis  vi  vilde  høre  paa  denne  Mile- 
sierinde. kjære  Polos,  saa  burde  jeg  bede  Arkonten 
om  at  anvise  mig  en  Kvinde  til  Antigones  Rolle. 
Jeg  har  havt  en  hidsig  Ordstrid  med  hende,  i  hvil- 


ken hun  dadlede  vor  Skik  med  at  lade  Kvinderoller 
spille  af  Mænd  og  sagde,  at  man  skulde  tillade 
Kvinderne  at  betræde  Skuepladsen.  Forgjæves 
beraabte  jeg  mig  paa  Maskerne,  som  skjuler  An- 
sigtet, og  paa  Theatrets ' uhyre  Rum." 

Polos  lo  foragtelig.    .. Hvorledes  V"  udraabte  han 

derpaa  med  Harme,  „da  jeg  traadte  op  som  Elek- 
tra og  begyndte: 

O  hellige  I^s! 

O  jordomstrømmende  Luft! 

savnede  da  Nogen  Kvinden  i  mig.  i  min  Hold- 
ning, i  min  Stemme,  der  vældede  ud  af  den  tragiske 
Maskes   Læber?" 

..Ingen!  Ingen!-  raabte  Alle. 

..Og  da  jeg  lidenskabelig  omfavnede  Urnen 
med  Broderens  formentlige  Aske."  vedblev  den 
heftige  Polos: 

„O  Minde,  sidste  Levning  af  Orestes.  mig 
den  kjæreste  af  Alle !"  — 

..Det  hele  Theater  var  rørt.  rystet,  opløst  i 
Sorg!"  udraabte  Sofokles,  og  de  Øvrige  stemmede 
i  med. 

..Man  har  aldrig",  vedblev  Sofokles,  ,.paa  Skue- 
pladsen hørt  en  Stemme,  der  klang  mere  rørende, 
aldrig  en,  der  klang  mere  kvindelig  end  din!" 

..Forhaabenlig  vil  du  ikke  dermed  paastaa." 
sagde  Polos,  ,.at  min  Stemme  overhovedet  har  en 
kvindelig  Karakter?  Jeg  tænker,  at  du  endnu 
mindes  min  A j  a  s  : 

O  jeg  Usalige,    som  slap  af  Haand  mine  Plageaander, 
men  styrted  ind  mod  hornede  Oxer  og  ædle  Geder, 
og  udgød  sorten  Blod!" 

Polos's  Stemme  syntes  under  Foredraget  af 
disse  Ord  fuldstændig  forandret.  ..Det  er  den 
dybeste  og  mægtigste  af  alle  Helterøster!"  raabte 
Tilhørerne  begejstret. 

„Hvad?  og  min  Filoktetes?"    vedblev  Polos; 

„mit  Smertesraab.  naar  den  gamle  Slangegift  kogte 
op  i  mig.    mit:    „Ve,  vé,  o  Fod!    ha  hvilken  Kval. 
du  volder  mig!  —  nu  kommer  det  —  det  nærmer 
sig  alt  mere.  vé  mig  Arme.  vé!" 

Og  paa  Ny  udraabte  Alle:  ..Hvilket  Udtryk 
for  Lidelsen!  Hvilke  Naturlyde  af  Harme,  Smerte 
og  Kval!" 

„Nu  vel!"  sagde  Polos;  .,og  naar  jeg  derpaa 
i  Tragediens  Slutning  begyndte : 

Velan  da!     Til  Afsked  jeg  hilser  mit  Land! 
I  Kilder,  og  du,  o  lykiske  Væld  — " 

..Det  var  et  herligt  Øjeblik,"  sagde  Hipponikos, 
„men  det  Skjønneste,  som  jeg  har  set  og  hørt  af 
dig,  var  dog,  da  du  som  Ajas  stod  paa  Skuepladsen 
og  holdt  hin  vidunderlige  Monolog  — " 

..Du  mener,"  sagde  Polos,  „da  jeg  i  den  en- 
somme Kløft  stikker  Sværdet  med  opvendt  Spids  i 
Jorden  til  det  sonende  Selvmord: 

Der  staar  det  Morderglavind,  stillet  trodsigt  op 
til  skarpest  Stik,  hvis  nu  var  Tid  at  pro  ve  det!" 

„Ja!"  udraabte  Hipponikos,  „og  hvorledes  du 
da  først  anraaber  Zevs  og  Erinnyerne.  de  evige 
Møer,  og  derpaa  Helios  — u 

„O  Helios!"'  faldt  Polos  ind  — 

„O  Helios!    Naar  du  mit.  Fædreland  gjenser, 
saa  hold  tilbage  flux  din  Guldsnors  Tømme,  og 
forkynd  mit  jammerfulde  Liv,  forkynd  min  Død!" 

„Og  hvorledes  du  saa".  vedblev  Hipponikos  i 
begejstret  Ihukommelse,  „endnu  til  allersidst  tæn- 
ker paa  Hjemmets  Jord  og  anraaber  det  fædrene 
Huses  Arne,  samt  Salamis,  det  højherlige  Athen 


og  (let  med  dig  beslægtede  atheniensiske  Folk 
—  hvor  tændte  da  ikke  dine  Ord  Ild  i  tyve  tusind 
Athenienseres  Hjerter!  Stolt  havde  enhver  Enkelts 
Brvst  svulmet  i  Fædrelandsfølelse.  og  enhver  Enkelt 
havde  følt  den  døende  Helts  Afskedshilsen  rettet 
til  sig:  men  indtil  dette  Øjeblik  havde  de  i  Stilhed 
været  rørte  og  rystede  —  nu  brød  de  løs  i  en 
Bifaldsstorm,  der  gjaldt  dig  og  Sofokles  og  den 
salaminiske  Fædrelandshelt!" 

.  Med  Rette,  o  Hipponikos.'"  sagde  nu  Sofokles. 
..roser  du  Polos,  men  forglem  ikke  ogsaa  at  an- 
erkjende  Demetrios's  og  Kallipides's  Fortjenester. 
Ogsaa  de  er  søgte  og  ærede  i  de  helleniske  Stæder; 
ogsaa  de  har  hjulpet  mangen  af  mine  Tragedier 
til  Sejr.  —  Dig.  Denietrios."  vedblev  han.  ..over- 
lader jeg  denne  Gang  den  værdige  Kong  Kreon, 
samt  Ismene  til  den  unge  Kallipides.  Der  er  imid- 
lertid endnu  et  Par  Bipersoner,  som  vel  kun  nogle 
Øjeblikke  viser  sig  paa  Skuepladsen,  men  som  jeg 
dog  ikke  gjerne  vilde  betro  til  de  første  de  bedste 
Stympere,  man  kunde  hente  til  Undsætning." 

..Kom  med  dem!"  raabte  Skuespillerne.  ..En- 
hver af  os  er  rede  til  at  overtage  saa  mange 
Personer,  det  skal  være.  naar  de  kun  ikke  paa 
samme  Tid  staar  paa  Skuepladsen.  Under  Masken 
lader  Alt  sig  spille." 

..Her  er  først  den  elskende  Hæmon."  sagde 
Sofokles:  ..han  træder  ikke  op.  før  Antigone  alle- 
rede er  ført  til  Døden." 

..Saa  giv  mig  den  elskende  Hæmon!"  udraabte 
Polos. 

..Den  blinde  Seer  Tiresias  maa  Kallipides  paa- 

tage  sig,"  vedblev  Sofokles.  ..Dernæst  er  her  endnu 
en  Vagthavende  og  et  Bud.  Begge  disse  har  lange 
Fortællinger  at  foredrage,  og  Fortællinger  skal  nu 
en  Gang  paa  Skuepladsen  foredrages  saa  fortræffelig 
som  muligt.  Intet  er  ulideligere,  end  naar  de  bliver 
hakkede  frem  af  et  Menneske,  der  neppe  forstaar 
at  tale  rent.  Jeg  har  besluttet  mig  til  selv  at 
spille  begge  disse  smaa  Roller.  Det  er  ikke  første 
Gang.  at  jeg  har  grebet  ind  i  mine  Stykker  paa 
denne  Maade." 

Skuespillerne  tilklappede  Digteren  Bifald,  lige- 
som smigrede  ved  at  skulle  have  ham  til  Stan dsfælle. 
Hipponikos  stemmede  i  med. 

..Saa   er  her   tilsidst  endnu  Evrydike,    Kr« 
Gemalinde,"    sagde  Sofokles.     ..Hun  optræder  med 
faa  Ord  imod  Tragediens  Slutning. - 

..Kom  her  med  Evrydike!'"  udraabte  Polos. 

..Hun  er  bortgivet!"  svarede  Sofokles.  ..En. 
som  endnu  aldrig  har  betraadt  Skuepladsen,  og 
som  vil  være  unævnt,  ønsker  at  spille  denne  Evry- 
dike." 

Hipponikos's  og  Skuespillernes  Nysgjerrighed 
blev  ikke  lidet  pirret  ved  Digterens  hemmeligheds- 
fulde Mine.  Men  denne  nægtede  enhver  videre 
Oplysning. 

Han  overrakte  derpaa  Skuespillerne  Afskrifter 
af  Tragedien,  gav  dem  endnu  nogle  Vink  med 
Hensyn  til  deres  Rollers  Opfattelse  og  Fremstilling, 
samt  ordnede  de  Dragter,  hvori  de  skulde  optræde. 

Herpaa  forestillede  Hipponikos  de  femten  Ko- 
revter.  samt  Kormesteren  for  dem  og  indbød  dem 
til  at  overvære  Dagens  Korøvelser. 

Med  Ledsagelse  af  Fløjtespil  begyndte  Koret 
nu  at  foredrage  de  talrige  og  herlige  Hyraner  i 
„Antigone".  Under  højtidelige  Melodier  og  med 
de  højtidelige  Danseskridt,  som  gjaldt  Guden,  fordi 
den  udtryksfulde  Dans  omkring  Gudens  Alter  havde 
va-ret  den  første  Begyndelse  til  den  dramatiske 
Kunst,  bevægede  Koret  sig  i  vexlende  hurtig  .og 
langsom  Takt  snart  til  Højre  og  snart  til  Venstre, 
ligesom  det  ogsaa  nu  og  da  standsede  eller  oploste 
sine  Rækker,  for  derpaa  igjen  at  forene  dem. 
Med  uforsagt  Iver  angav  Didaskalea  eller  Korets 
Mester  og  Lærer  Takten  med  Hænderne .  ja  end- 
ogsaa  med  Fødderne,  og  mere  end  én  Gang.  naar  han 
blev  rigtig  ivrig,  med  hele  Legemet.  Digteren  selv 
greb  hyppig  ind  i  Øvelserne.  Det  havde  jo  ogsaa 
været  hans  Sag  at  opfinde  Melodierne  til  Kor- 
sangene og  bestemme  Korets  danseagtige  Bevæ- 
gelser. Undertiden  lod  han  Fløjtespilleren  træde 
til  Side.  grel)  en  Cithar  og  ledsagede  med  denne 
Koret,  for  bedre  at  kunne  lede  dets  Sang  saavel 
som  de  højtidelige  Bevægelser. 

Og  som  Sofokles  anstrengte  sig  i  Hipponik 
Hus.  saaledes  anstrengte  Evripides  sig  i  Pyrilam- 
pes's  Hus.  Ion  i  Midias's  Hus.  Kratmos  i  Aristokles's 
Hus  og  andre  Digtere  i  andre  Koregers  Huse.  lige- 
som Feltherrer,  der  vandre  om  imellem  deres 
Folk.  undervisende  og  ansporende,  alle  begj ærlige 
efter  den  dionysiske  Sejrspris. 

Koregernes  Huse  vare  lige  saa  mange  Arner. 
hvorfra  et  forventningsfuldt  Røre  og  en  levende 
Tagen-Parti  paa  Forhaand  udbredte  sig  over  den 
hele    Stad.      Hele    den    snevrere    Stamme,    hvortil 

Koregen  hørte,  havde  jo  Del  i  hans  Ære  og  blev 
med  ham  ndraabt  som  Sejrherre.  Den  ved  saadan 
Lejlighed  sædvanlige  Spænding  i  det  atheniensiske 
Folk  var  denne  Gang  drevet  til  det  Højeste,  da 
Hipponikos  og  Pyrilampes  gjorde  de  mest  uhørte 
Anstrengelser  for  at  sikre  sig  Triumfen;  og  de 
Fjendtligheder,  som  de  to  Medbejlere  udøvede  mod 
hinanden,  og  som  hver  Dag  truede  med  at  udarte 
til  Haandgribeligheder,  æggede  uafladelig  de  athe- 
niensiske Tunger  til  Virksomhed.  Statens  Anlig- 
gender. Efterretningerne  fra  Kolonierne.  Forret- 
ningerne i  Piræevs.  Alt  var  skudt  til  Side,  og  om 
saa  en  atheniensisk  Flaade  i  dette  Øjeblik  var 
stukket  i  Søen  mod  en  Fjende,  vilde  man  i  disse 
Dage  dog  have  talt  mindre  om  den,  end  om  Hip- 
ponikos og  Pyrilampes. 

Men  sé  dér,  paa  Agora  møde  netop  nu  to 
Mænd  hinanden,  der  i  en  fortrolig  Tone  tale  sam- 
men om  helt  andre  Ting  end  om  Hipponikos  og 
Pyrilampes.  De  to  Mænd  ere  Perikles  og  Anaxa- 
goras. 

..Du  ser  saa  eftertænksom  ud,"  sagde  den  Vise 
til  Vennen.  ..Ruger  du  over  en  ny  Tanke.  Staten 
vedrørende,  eller  ligger  en  skjøn  Kvinde  dig  paa 
Hjerte?" 

„Maaske  begge  Dele l"  svarede  Perikles.  ..Ak, 
hvor  det  maatte  være  herligt,  naar  man  kunde  und- 
være den  ene.  Kvinderne,  og  udelt  hengive  sig  til 
Statssagerne  eller  Visdommen  eller  en  hvilken  som 
helst  anden  stor.  alvorlig  Sag!" 

..Man  kan  undvære  Kvinderne  —  man  kan 
undvære    Alt!''    sagde    Anaxagoras    med   Eftertryk 

og  fortabte  sig  i  en  Udvikling  af,  hvor  meget  bedre 
det  vilde  være  paa  Forhaand  at  give  Afkald  paa 
Alt.  da  man  jo  dog  ikke  ejer  Noget  saa  sikkert, 
at  man  ikke  kan  miste  det. 

Perikles  hørte  mild  og  rolig  paa  den  Vise, 
men  havde  mider  hans  Tale  dog  ikke  Udseendet 
af  en  Mand.  der  bliver  belært  og  overbevist  om 
noget  Bedre. 

..Men  naar  du  nu  engang",  sluttede  Anaxagoras 
sin  Tale,  ..ikke  kan  undvære  Kvinder,  saa  er, 
fornuftrigtig  sluttet,  din  Hustru  Telesippe  saa  god 
som  enhver  anden  Kvinde.  Hun  føder  dig  Børn. 
Hvad  forlanger  du  mere  af  hende  V" 

..Du  kjender  hende  jo."  svarede  Perikles.  „Du 
véd.  hvor  overtroisk,  indskrænket  og  uvidende  hun 
er.  Maaske  kunde  man  rinde  sig  i  alt  dette,  hvis 
hun  endda  blot  besad  saa  megen  Sagtmodighed, 
som  man  viser  imod  hende.  Men  denne  Kvinde  er 
lige  saa  fuld  af  Modsigelseslyst  som  af  Fordomme, 
og  bestandig  ser  hun  en  Fornærmelse  i.  hvad  jeg 
har  gjort  i  den  bedste  Hensigt  af  Verden.  Naar 
jeg  saaledes  i  tidligere  Dage  mangen  en  Gang  tog 
mig  over  at  bringe  hende  en  smuk  Underklædning 
til  Foræring  eller  hvad  Andet  der  kunde  fryde  mit 
Øje  i  Huset  eller  i  Brudekamret,  saa  blev  hun 
fornærmet  og  spurgte:  ..Er  jeg  maaske  ikke  længer 
smuk  nok  for  dig.  siden  du  finder  saadanne  Ting 
nødvendige  for  mig'.-'  Naar  jeg  ikke  behager  dig, 
som  jeg  er.  saa  vil  jeg  heller  ikke  behage  dig 
pyntet!"  Kan  man  tale  med  større  Daarskab  og 
mere  ukvindelig?  Smykker  selv  den  yngste  og 
skjønneste  Kvinde  sig  ikke  gjerne  for  den  Elskede. 

og  er  det  ikke  en  naturlig  Trang  hos  Elskeren 
eller  Ægtefællen  at  smykke  Kvinden  efter  sit  Ønske? 
I  alle  Ting  overhovedet,  som  falder  ind  under 
Kjærlighedens  Omraade,  har  hun  altid  ejet  den 
sippede  Egensindighed,  som  gjør  selv  den  mest 
blomstrende  Kvinde  utaalelig.  Du  véd  endvidere, 
at  det  er  ejendommeligt  for  mig  at  elske  Renlighed 
indtil  Lidenskab.  Hvor  mange  bitre  Ord  er  der 
ikke  faldne  mellem  mig  og  hende  om  den  Mødding, 
der  efter  gammel  Uskik  tindes  ved  Siden  af  Husets 
Arne  og  er  mig  en  lige  saa  stor  Gru,  som  den  er  voxet 
fast  til  hendes  Hjerte.  Hvad  det  vil  sige  at  føle 
Væmmelse  ved  Noget,  aner  hun  ikke.  Hvor  otte 
har  hun  ikke  rakt  mig  sine  Læber  til  Kys.  fulde 
af  det  Smuds  eller  Savl.  som  hun  lige  har  k 
bort  fra  Børnenes  Ansigter!  For  hende  er  det  en 
naturlig  og  rosværdig  Udstrømning  af  Moderkjær- 
ligheden,  selv  uden  Nødvendighed  at  rode  med 
Fingre  og  Læber  i  Børnenes  Smuds,  ja  selv  i  deres 
Udslet,  hvis  de  tilfældig  er  syge.  Men  skal  da 
Moderen  ikke  ogsaa  være  Ægtefælle?  Skal  en 
Kvinde,  der  tænker  og  føler  paa  rette  Maade.  ikke 
forstaa  harmonisk  at  forene  begge  Kjærligheds- 
pligter?  Og  hvad  Værdi  har  Moderømheden,  den 
medfødte  Drift,  som  hun  deler  med  enhver  Hunabe. 
naar  den  bliver  stikkende  i  det  dunkle  Natur  dyb, 
naar  den  ikke  er  parret  med  den  rigtige  Indsigt, 
med  Indsigt  i  hvad  der  virkelig  er  Afkommet  gavn- 
ligt og  hvad  ikke?  Har  du  ikke  selv  ofte  spurgt: 
Hvad  nytter  Driften  uden  Erkj endelse  og  uden  den 
sædelige  Beaandelse.  der  hæver  os  fra  det  Dyriske 
til  det  Menneskelige?  ' 


..I  dette  sidste  Punkt  siger  du  DOget  Smukt 
og  Rigtigt!"  bemærkede  Anaxagoras.  ..Men  hvad 
de   bræmmede,    safranfarvede  Klædninger   og   saa- 

danne  Ting  angaar,  som  Telesippe  ikke  vil  eller 
ikke  vilde  modtage,  saa  er  dette,  fornuftig  set. 
Daarskab  og  uædel  Attraa.  Al  slig  Skjønheds- 
dyrkelse  er  af  det  Onde.  Kvinde  er  Kvinde,  siger 
jeg  dig.  I  Visdommens  Navn:  Lad  dit  Sværmeri 
for  den  skjønne  Milesierinde  Aspasia  fare!" 

..Er  det  min  Skyld."  spurgte  Perikles  smilende, 
„naar  Skjønheden  paa  Jorden  er  blevet  udrustet 
af  Guderne  med  større  Magt  end  Visdommen  V 

Den  samme  Dag.  paa  hvilken  denne  Samtale 
fandt  Sted.  hændte  der  sig  Noget,  som.  hvis  Pe- 
rikses  tilfældig  havde  set  det,  vilde  have  faaet  ham 
til  at  studse,  gjort  ham  betænkelig,  rystet  hans 
Tro  paa  Milesierindens  Fortræffelighed,  ja  maaske 
endogsaa  have  forvandlet  hans  Begejstrings,  klare 
Flamme  til  en  osende  Røg,  som  naar  en  af  Arnens 
Brande  pludselig  bliver  overhældt  med  Vand. 

Fra  Aspasia  til  Digteren  Sofokles.  og  fra  denne 
til  Milesierinden  var  der  allerede  gjentagne  Gange 
gaaet  hemmelige  Bud.  Ja  en  Gang  havde  man  i 
Aftenskumringen  set  Digteren  selv  stjaalent  betræde 
det  Hus.    hvori  Perikles's    skjønne  Veninde  boede. 

Men  i  Dag  hændte  det  sig.  at  Aspasia  ved  sin 
Hjemkomst  til  sit  Hus  var  ledsaget  af  en  Mand. 
som  de  spejdende  Naboer  i  Halvmørket  holdt  for 
Perikles. 

Det  var  imidlertid  Sofokles.  Efter  at  være 
naaede  til  Husets  Dør,  stod  de  begge  et  Øjeblik 
stille.     Overvejede  de  maaske.  om  Ledsageren  skulde 

overskride  Dørtærskelen  eller  vende  om  udenfor 
denne?  Tilsidst  rettede  Manden  paa  sin  blide 
Maade  følgende  Spørgsmaal  til  den  Skjønne: 

..Hvad  er  helligst:  Venskabet  eller  Kjær- 
ligheden?" 

..Helligst  er  sikkert  i  ethvert  enkelt  Tilfælde 
det  af  dem.  som  er  ældst."  sagde  Aspasia  smi- 
lende, idet  hun  besvarede  det  gaadefulde  Spørgs- 
maal paa  en  lige   saa  gaadefuld  Maade. 

Efter  at  disse  Ord  vare  vexlede.  tog  Sofokles 
Afsked  og  gik  bort,  medens  Aspasia  traadte  ind  i 
Huset.  — 

Om  Morgenen  efter  denne  lille  Tildragelse 
begav  Seeren  Lampon  sig  til  det  Hus.  hvori  hans 
Velynderinde.  Kimons  Søster  boede.  Han  kom  fra 
Akropolis.  fra  Diopeithes.  med  hvem  han  igjen 
havde  hvisket  længe  sammen. 

Xeppe  var  den  præstelige  Forretning,  for  hvis 
Skyld  Elpenike  havde  hidkaldt  Seeren,  til  Ende. 
før  han  med  en  hemmelighedsfuld  og  meget  lovende 
Mine  førte  Talen  hen  paa  Perikles  og  Aspasia. 

Den  mandhaftige  Kvinde  og  Seeren  plejede 
hyppig  og  gjerne  at  udvexle  med  hinanden  de  i 
vide   Kredse  indhentede  Nyheder. 

..(inderne  synes  at  ville  straffe  den  stolte  Pe- 
rikles." begyndte  Lampon 

..Hvad  er  der  sket?"  spurgte  Elpenike  spændt, 

..Foreløbig  det."  svarede  Seeren.  ..at  ogsaa  en 
Anden  i  Aftenskumringen  sniger  sig  til  Olympierens 
skjønne  Veninde  Aspasia." 

..Hvorfor  ikke?"  udraabte  Elpenike.  ..Hun  er 
jo  en  Hetære.     Men  hvem  er  denne  Anden?" 

..Perikles's  bedste  Ven.  den  ..af  Guderne  el- 
skede'', saaledes  som  han  gjerne  lader  sig  kalde. 
den  mildt  smilende  Tragiker  fra  Kolonos-Dalen.'- 
..En  Kvindejæger,'"  udraabte  Elpenike:  ,.en 
Kvindejæger  og  Lækkermund  i  Elskovssager  som 
Perikles  selv!  —  Men  det  er  snart  en  gammel 
Nyhed,  Lampon,  som  du  dér  bringer.  Det  er 
længe  siden ,  at  man  første  Gang  saå  den  nævnte 
Poet  i  Perikles*s  og  Aspasias  Selskab.  Det  er  Alle 
og  Enhver  bekjendt,  at  han  er  lige  saa  forgabet  i 
Bolersken  som  hans  Ven.  Det  var  at  vente,  at 
han  vilde  snige  sig  til  hende.  Men  hvem  har  set 
ham?  hvem  kan  afgive  et  tilforladeligt  Vidne?" 

.,Jeg  selv!"  svarede  Lampon;  ..jeg  saå  ham 
selv  og  hørte  endogsaa  i  Forbigaaende  en  lille 
Samtale  mellem  de  To  udenfor  Husets  Dør.  Og 
endnu  et  Vidne,  hvis  et  saadant  er  fornødent, 
stiller  Diopeithes." 

„Det  er  godt!"  udraabte  Elpenike  med  hjertelig 
Tilfredshed.  ..Naar  dette  hemmelig  kan  bringes  til 
Perikles' s  Kundskab,  vil  det  give  hans  Kjærligheds- 
forbindelse  med  Milesierinden  Dødsstødet,  Det  er 
denne  Forbindelse,  der  er  Midtpunktet  og  Skjoldet 
for  al  Ryggesløshed  i  Athen,  og  den  ioniske  Kvinde 
er  den  store  Fordærverske.  Hun  maa  bort,  hun 
maa  fordrives,  hun  maa  tilintetgjøres!  Men  hvem 
kan  bringe  Perikles  Efterretningen?" 

„Theodota  vil  sikkert  bedst  kunne  gjøre  det." 
mente  Lampon.  „Denne  Kvinde  har  allerede  i 
nogen  Tid,  ikke  aldeles  uden  Held,  som  det  synes, 
udkastet  sit  Garn  efter  Aspasias  Elsker.  Og  naar 
det  nu    er  hende,    der   kan  give   ham  Beviset   paa 

Milesierindens  Troløshed  i  Hænde,  saa  kan  hun 
paa  den  sikreste  Maade  fortrænge  hende  ved  selv 
at  træde  i  hendes  Sted." 

..Stakkels  Telesippe!"  udbrød  Kimons  Søster. 
..Det  Bedste  vilde  rigtignok  være.  at  du  slet  ingen 
Medbejlerske  havde,  men  i  Øjeblikket  er  allerede 
Meget,  ja  Alt  vundet,  naar  kun  Milesierinden  kan 
blive  sat  paa  Døren." 

„Du  har  Ret!''  svarede  Larapon.  ..Af  Hjertet 
paa  en  Mand  som  denne  Perikles  kan  en  smuk  og 
snu  Kvinde  kun  rives  ud  ved  en  anden  smuk  og 
snu  Kvinde.  Theodota  er  langt  mindre  farlig  end 
Aspasia.  En  Kvinde,  der  som  denne  Korintherinde 
er  tilfals,  er  Vox  i  vore  Hænder.  Hun  maa  lokke 
Perikles  til  sit  Hus  ved  at  love  ham  vigtige  og 
udførlige  Meddelelser  om  den  troløse  Aspasia.  Saa 
gaar  Sagen  af  sig  selv." 

..Udfaldet  er  sikkert!"  udraabte  Elpenike. 
„Perikles  har  allerede  kastet  sine  Øjne  paa  hende. 
Jeg  véd  det.  Han  har  allerede  én  Gang  været  i 
hendes  Hus.  om  end  ledsaget  af  Aspasia.  som  var 
fræk  nok  til  at  føre  ham  derhen  — " 

..Paa  Alkamenes's  Anstiftelse!"  sagde  Lampon. 
..Han  har  arbejdet  os  i  Hænderne.  Ogsaa  han 
hører  til  dem.  som  hader  Milesierinden  og  vil  glæde 
sig.  naar  hun  beskæmmet  og  ydmyget  bliver  for- 
stødt af  Perikles.  Han  vil  hævne  sig  paa  Kvinden, 
som  for  Perikles's  Skyld  har  forraadt  ham.  Længe 
før  vi  har  han  fattet  den  Plan  at  fortrænge  Mile- 
sierinden fra  den  navnkundige  Mands  Gunst  ved 
Hjælp  af  Theodota.  Han  mangler  kun  de  rette 
Vaaben  imod  Aspasia.    Vi  vil  give  ham  dem.    Men 


hvem  skal  nu  gaa  til  Alkamenes  og  faa  ham  til  at 
aftale  det  Fornødne  med  KorintherindenV 

Elpenike  tænkte  sig  et  Øjeblik  om;  derpaa 
sagde  hun:  „Overlad  dette  til  mig.  Jeg  kjender 
den  Middelvej .  som  dette  Budskab  maa  slaa  ind 
paa.  for  netop  i  den  Skikkelse,  som  vi  ønsker  det, 
at  naa  til  Korintherindens  Øre!'"  — 

Fra  dette  Øjeblik  af  havde  Aspasia  ikke  blot 
at  ruste  sig  mod  Telesippe  men  ogsaa  mod  Theo- 
dota  til  alvorlig  Kamp. 

Elpenike  henvendte  sig  til  sin  Ven  Polygnotos, 
der  atter  var  Ven  med  Agorakritos,  Aspasias  for- 
bitrede Modstander.  Agorakritos  overleverede  Lam- 
pons  og  Elpenikes  Budskab  til  sin  Fælle  i  Fidias's 
Værksteder,  og  Brushovedet  Alkamenes  fandt  Lej- 
ligheden til  Hævn  over  den  stolte  Skjønne  altfor 
fristende ;  hurtig  og  let  traf  han  den  fornødne 
Aftale  med  sin  muntre  Veninde. 

I  denne  Zigzag  altsaa  bevægede  Lynstraalen 
via.  som  blev  slynget  imod  den  Kjærlighed,  der 
knyttede  den  bedste  Mand  til  den  skjønneste  Kvinde 
i  Hellas.  Fra  først  af  var  den  dog  hemmelig  blevet 
smedet  paa  Borgen  i  den  vrede  gamle  Gud  Erek- 
thevs's  Esse. 

Dionysiernes  Fest  var  begyndt  med  Jubel  og 
Glæde.  Festens  sidste  Dage  vare  helligede  til  den 
tragiske  Muses  Væddekampe. 

En  let  Regnsky  strøg  fra  Hymettos  ned  over 
Dionysostheatret,  medens  Kratinos's  kaade  Komedie 
under  Tilskuernes  overgivne  Jubel  gik  over  Scenen, 
og  Dionysos's  Ypperstepræst,  Agasthenes,  der  sad 
foran  hele  Folket  i  sin  herlige,  med  Billedhugger- 

arbejder  rigt  smykkede,  i  Orkestret  fremspringende 
Marmorlænestol,  blev  truffet  lige  paa  Næsen  af  en 
tung  Regndraabe  netop  i  samme  Øjeblik  som  den 
overmodige  Kratinos,  under  de  forsamlede  Athe- 
nienseres høje  Latter,  afskjød  en  af  sit  attiske  Vids 
vingede  Pile  imod  hans  høje  Person. 

„Det  begynder  at  stænke."  sagde  Ypperste- 
præsten til  sin  Sidemand  Perikles.  ..jeg  tænker, 
det  er  bedst,  vi  lader  Skuespillet  afbryde.'' 

..Det  trækker  over!"  svarede  hans  Sidemand 
smilende. 

Men  i  samme  Øjeblik  kom  en  ny  Pil  susende. 
Og  denne  Pil  traf  Perikles  selv.  Alle  Athenien- 
serne lo  og  saå  paa  Perikles.  og  Perikles  smilede 
med. 

Da  kom  endnu  en  Pil  —  den  klang  om  den 
nye  Hera  og  den  nye  Olympier  Zevs.  om  Omfale 
og  Herakles. 

Paa  Ny  saå  alle  Atheniensere  paa  Perikles. 
Men  Perikles  smilede  ikke  længer.  En  Sky  fløj 
over  Olympierens  Pande.  Den  susende  Pil  havde 
truffet  Asp  asia. 

Andre  Skuespil  fulgte,  og  saaledes  gik  største 
Delen  af  den  første  Dag  for  Athenienserne.  Mange 
fjernede  sig  for  igjen  at  vende  tilbage,  Mange 
holdt  ud  til  Enden.  De  Velhavende  lod  si<r  af 
deres  Slaver  række  Vin.  Frugter  og  Kager  til  For- 
friskning. 

Den  næste  Dag  begyndte  Alt  paa  Ny.  Atter 
sad  tredive  tusinde  Atheniensere  paa  Dionysos- 
theatrets  Stenbænke,  de  bekransede  Embedsmænd 
paa  særlige,  smukt  prydede  Marmorstole  i  de  forreste 

Rækker,    de  Rige   paa  medbragte  Purpurpuder  og 

opvartede  af  deres  Slaver,  de  Fattige  endelig  med 
nogle  Figener  eller  Løg  i  Tværsækken  for  at  kunne 
blive  der  den  hele  Dag.  Men  disse  saavel  som 
hine  følte  sig  som  atheniensiske  Mænd.  der  skulde 
dømme  om  det  Skjønneste,  og  snakkede  om  So- 
fokles  og  Ion  ogEvripides  eller  sendte  et  spejdende 
Blik  imod  Himlens  Skyer,  om  en  af  dem  vilde 
formørke  eller  afbryde  Dagens  Festglæde. 

Atter  havde  de  første  Tusinder  af  det  tilstrøm- 
mende Folk  tabt  sig  som  Pygmæer  i  det  uhyre 
Amfitheaters  Rum.  Men  nu  var  det  hele  Theater 
fra  de  øverste  til  de  nederste  Rækker  overfyldt: 
et  kæmpestort,  sydende  og  brusende  Menneske- 
krater. Det  var  næsten  svimlende  fra  de  øverste 
Rækker  at  se  ned  paa  dette  bølgende  Hav  af 
Menneskehoveder. 

I  den  forvirrede  Brusen,  som  steg  op  derfra, 
gjorde  en  truende  Larm  sig  mere  og  mere  gjæl- 
dende.  I  Dag  skulde  jo  den  rasende  Væddestrid 
imellem  Hipponikos  og  Pyrilampes  komme  til  Al- 
gj oreise.  De  to  Koregers  Partier  syntes  at  ville 
fare  løs  paa  hinanden.  Xaar  en  af  dem  viste  sig 
imellem  Tilskuerne,  opstod  der  Larm  fra  Venner 
og  Modstandere.    Bifaldsraab    og   haanende   Piben. 

Uafladelig  maatte  Agonotheterne  og  Mastigo- 
forerne  forlade  deres  Plads  i  Orkestret  og  i  Følge 
Embedspligt  ile  op  ad  de  Trapper,  som  paa  Skraa 
gjennemskar  Rækkerne,  her  for  at  udjevne  en 
Trætte,  dér  for   at   tvinge   en  Urostifter  til  Fred. 

Den  Roligste  mellem  saa  mange  Urolige  var 
Sokrates,    Grubleren   fra    Fidias's    Værksted.      Thi 

ogsaa  han  havde  indfundet  sig.  om  ikke  saa  meget 
for  at  se  paa  Skuespillene  som  paa  Tilskuerne  og 
anstille  sine  Betragtninger  over  deres  Færd. 

..Dér  sidder  tredive  tusinde  Atheniensere  med 
spændte  Miner."  sagde  han  til  sig  selv.  „alle  for- 
hippede paa  at  høre  en  opdigtet  Historie  og  glæde 
sig  over  falske  Taarer  og  fremhyklet  Sorg.  De  er 
som  Børn.  der  med  aaben  Mund  lytter  til  et  Æ  ven- 
tyr, kun  med  den  Forskjel,  at  Børnene  ikke  véd, 
at  dette  er  opdigtet,  og  hine  véd  det.  Hvorfra 
kommer  dog  denne  sælsomme  Lyst  hos  Menneskene 
til  det  Eftergjorte,  det  Opdigtede?" 

Den  skjønne  Theodota  var  imellem  Tilskuerne. 
Hun  var  smykket  paa  det  mest  Henrivende.  Hendes 
Blik  var  bestandig  rettet  imod  den  Strategstol,  som 
Perikles  sad  paa.  Perikles  nægtede  sig  ikke  nu 
og  da  at  besvare  de  mørke  Øjnes  ildfulde  Blik. 

Endelig  lød  over  Mængdens  Brusen  den  til  Ro 
formanende  Herolds  høje  Stemme.  Nu  blev  et 
Drikoffer  bragt  ved  Dionysos's  Alter.  Derpaa  lød 
paa  Ny  Heroldens  Stemme: 

..Ions  Kor  skal  træde  frem!" 

Det  atheniensiske  Folk  hørte  paa,  klappede 
ad  og  bedømte  Ions  Tragedie  med  sin  medfødte 
Finfølelse.  Et  tragisk  Værk  af  Filokles  fulgte. 
Protagonisten  i  Stykket  tilfredsstillede  ikke  ganske 
det  hne  attiske  Øre  med  sin  Udtale.  Et  Uvejr  af 
Vrede  brød  ud  over  ham  med  Latter,  Raab,  sking- 
rende Piben.  Eftervrængninger  og  stampende  Fød- 
der. Raden  kom  derpaa  til  en  Komedie.  Nu  \ar 
Spotteren  Verdens  Herre,    hævet   endog  over  Zevs 

og  alle  olympiske  Guder.  Det  tøjlesløseste  Vid 
gav  sig  Luft  i  de  reneste  Rhythmer. 

Derpaa  traadte  Evripides's  Kor  frem. 

Denne  Digters  Værk  rørte  Hjerterne.  Kvin- 
derne vare  grebne  af  det.  der  talte  til  Hjertet. 
Mændene  revne  med  af  de  glimrende  Tanker,  hvor- 
med det  hele  Digterværk  ligesom  var  gjennemvævet 
og  gjennem  trukket  som  en  Purpurklædning  med 
gyldne  Traade.  Med  Udraab  af  Overraskelse  og 
Beundring  blev  Korets  straalende  Pragt  modtaget. 
Man  havde  neppe  nogensinde  .set  noget  Lignende. 
Larmende  Bifald  lød.  da  Stykket  var  til  Ende. 
Pyrilampes  med  sine  Venner  og  Tilhængere  svæl- 
gede i  Forudfølelsen  af  den  sikre  Triumf. 

I  de  faa  Øjeblikke,  som  man  lod  hengaa  mellem 
Fremstillingen  af  denne  Tragedie  og  Begyndelsen 
af  den  næste,  nærmede  en  Slave  sig  pludselig  Pe- 
jtikles's  Stol  og  overrakte  ham  et  sammenfoldet 
Papyrosblad.  Perikles  foldede  det  ud  og  læste 
følgende  Ord: 

..Sofokles  sniger  sig  i  Aftenskumringen 
til  Aspasias  Hus." 

Perikles  studsede.  Hvem  havde  skrevet  disse 
Linier?  —  De  kom  fra  Theodota.  Da  Perikles  saå 
sig  om  efter  Overbringeren  af  det  korte  og  sæl- 
somme Brev.  var  han  forsvundet. 

Strategen  vaktes  først  af  sin  alvorlige  Grublen 
ved  Heroldens  gjentagne  høje  Raab : 

..Sofokles 's  Kor  skal  træde  frem!" 

Og  nu  udfoldede  der  sig  en  Kjærlighedens 
Tragedie  for  Hellenerens  Øje  og  Øre.  en  Tragedie 
om  Kjærligheden  i  de  tre  Skikkelser,  i  hvilke  den 

efterhaanden  gjæster  det  menneskelige  Hjerte  under 
Vandringen  gjennem  Livet:  Kjærligheden  til  Sø- 
skendene.  Kjærligheden  til  den  Elskede.  Kjærlig- 
heden til  Børnene.  For  den  elskede  Broders  Skyld 
dør  Antigone.  for  den  elskede  Bruds  Skyld  dør 
Hæmon.  for  den  elskede  Søns  Skyld  dør  Evrydike. 
Lange  mørke  Sørgeklæder  bølge  omkring  Ødi- 
pusdøtrenes  høje  Skikkelser.  Maskerne  vise  alvorlige, 
ædle  Pigeansigter,  blidt  og  rørende  klinge  deres 
Stemmer.  Antigone  sværger  at  jorde  Broderen, 
den  elskede  Broder,  som  Kong  Kreon  har  kastet 
ud  til  Føde  for  Hundene  og  Fuglene;  til  Trods  for 
menneskelig  Lov  vil  hun  opfylde  den  medfødte 
guddommelige  Pligt.  De  ædle  thebanske  Oldinges 
Kor  træder  frem  og  udfolder  sine  alvorlige  Læk- 
ker, iført  Purpurklædninger  med  rig  dionysisk 
Festpragt  og  med  gyldne  Kranse  paa  Hovedet. 
Den  herlige,  stormfuldt  bevægede,  ved  sine  Rhyth- 
mers  Vexel  henrivende  Hymne  lyder: 

„Glans  af  Helios,  skjønne  Lys!" 
Kong  Kreon  betræder  Scenen  i  guldvirket  Purpur- 
klædning, med  Panden  smykket  af  et  Diadem  og 
støttet  paa  et  Scepter,  hvis  Spids  bærer  en  Ørn. 
Kothurnen  hæver  hans  Skikkelse  op  over  menneske- 
ligt Maal,  Masken  giver  ham  Herskerens  Værdighed, 
mægtig  staar  han  selv  for  den  fjerneste  Tilskuers 
Øje  i  det  uhyre  Rum.  Den  bydende  Herskers  Ret 
gjør  han  gj ældende  overfor  den  ædle  Pigeskikkelse 
—  men  hun  kj ender  kun  én  Pliirt.  den  højeste,  den, 
der  er  skrevet  i  hendes  Hjerte:  Kj  ærligheden  — 
og  paa  Kongens  Tale.  der  har  begrundet  Grusom- 
heden imod  Broderen   med  de  thebanske  Borgeres 

retfærdige  Had  til  den  Døde,  har  hun  kun  det 
ene  udødelige  Ord  at  svare : 

„Jeg  kan  ej  hade  med  —  jeg  kan  kun  elske  med!" 
Og  hun  gaar  for  at  gjøre,  hvad  hun  har  lovet, 
og  ofre  de  Levendes  Ret  for  de  Dødes.  I  alvorlige 
ophøjede  Toner  overvejer  Koret  Menneskets  vidt- 
sværmende  Haab  og  himmelstormende  Beslutninger, 
og  paa  Ny  beklager  det  Labdakidernes  nedarvede 
gamle  Jammer.  Kreons  egen  Søn,  Hæmon.  kom- 
mer og  bønfalder  om  Antigones  Liv,  om  sin  Bruds 
Liv.  men  Fyrsten  staar  stivt  paa  sin  Villie ;  der 
findes  Brude  nok,  ..der  gives  og  vel  andre  Steder 
Bed  til  Blomst",  og  Brudgommen  gaar  fortvivlet 
bort  med  uheldsvangre  Afskedsord.  Og  nu  lyder 
fra  de  ædle  Thebaneroldinges  Kor  hin  Sang,  i  r 
blev  digtet  paa  den  skjønne  Dag,  da  Perikles  og 
Aspasia  dvælede  i  Digterens  Rosenlunde  ved  Keiissos- 
bre dden: 

„Eros,  Alsejrer  i  Kamp !" 

Ødipusdatteren,  der  er  dømt  til  levende  at  stige 
ned  i  Klippegraven,  begynder  nu  i  hymneagtig 
Vexeltale  med  Koret  den  rørende  Dødsklage. 
Hjertegribende  klinger  den  lange  Sørgesang,  og 
paa  dette  Højdepunkt  af  tragisk  Skjæbne  fyldes 
ethvert  Øje  i  de  lyttende  Athenienseres  store  Kreds 
med  Taarer  af  ophøjet  Rørelse.  Oldingenes  Blikke 
følge  Jomfruen  paa  hendes  Dødsvej,  og  Koret  min- 
der om  Danae,  om  hende,  der.  ligesom  nu  Anti- 
gone.  maatte  ,.forlade  Himlens  Lys  og  skjule  sig  i 
det  jernbundne  Gravkammer'1.  Tiresias  kommer, 
den  gamle  ufejlbare  Seer,  og  taler  med  manende 
Alvor  dybt  til  den  Uforsonliges  Hjerte.    Endelig  bøje 

de  Himmelske  hans  stive  Sind  —  pludselig  grebet 
af  gruelig  Anelse,  afstaar  han  fra  sin  Herskertrods 
--  allerede  istemmer  Koret  en  jublende  Hymne, 
hidkaldende  Glædens  Gud  Dionysos  —  vidunderlig 
klinger  Jubelkoret  efter  den  mørke  Gravsang  — 
men  det  forstummer  og  gi  ør  paa  Ny  Plads  for 
Gravsangen  —  Antigone  har  allerede  dræbt  sig 
selv  i  Klippegraven,  og  omfavnende  hendes  Lig 
har  Hæmon  styrtet  sig  i  sit  eget  Sværd  og  fulgt 
hende  ned  i  Hades's  Nat. 

Og  nu  fremtræder  den  jamrende  Kong  Kreons 
Gemalinde  Evrydike.  Af  Budets  Mund  hører  hun 
Fortællingen  om  de  i  Ødipusdatterens  Klippegrav 
forenede  Døde.  Hun  erfarer  Sønnens  Død.  og 
denne    Efterretning  knuser   Moderens    eget  Hjerte. 

Forunderlig  greb  denne  Dødsberetning  i  Bu- 
dets Mund  Sindene.  Endnu  forunderligere  klang 
de  faa  Ord  fra  den  til  Døden  indviede  Dronnings 
Læber. 

Aandeløs  lyttede  Mængden  til  det  ophøjede 
Sørgespils  sidste  Toner.  Med  en  Visdommen  pri- 
sende Strofe  forstummede  Digtningen  som  med  en 
storslaaet  Slutningsakkord. 

Stort  og  dybt  var  det  Indtryk,  som  Sofokles's 
Tragedie,  med  de  tre  i  hinanden  slyngede  Kjær- 
lighedsforbindelser  og  den  tredobbelte  Dødsskjæbne. 
frembragte  paa  de  lyttende  Helleneres  Sind.  Saa 
skjønt  var  den  tragiske  Kunsts  strenge,  mørke 
Alvor  endnu  aldrig  blevet  mildnet  —  saa  men- 
neskeligt var  det  Ophøjede,  saa  ophøjet  det  Men- 
neskelige aldrig  blevet  udtalt. 

Men  heller  aldrig   havde  i  et  tragisk  Værk  et 

Overflødighedshorn  af  herlige  Sange  udgydt  sig  saa 
rigt  og  betydningsfuldt  over  Tilhørerne:  saa  har- 
monisk fuldendt  indtil  den  mindste  Enkelthed  havde 
den  attiske  Scene  ikke  set  nogen  Fremstilling,  og 
saa  kunstnerisk  og  pragtfuldt  var  aldrig  et  Kor 
traadt  frem  for  de  forsamlede  Atheniensere. 

Da  dette  Hipponikos's  Kor  var  traadt  til  Side 
og  Aarets  dramatiske  Væddestrid  hermed  var  naaet 
til  Ende,  udtrykte  det  hele  Folk  med  høje  Raab 
sig  saa  heftig  til  Gunst  for  Hipponikos,  at  Kamp- 
dommerne uden  Raadslagning  ufortøvet  lod  Digteren 
af  Antigone  og  hans  Koreg  udraabe  som  Sejrherrer 
paa  Tragediens  Omraade  for  de  endnu  forsamlede 
og  paa  Afgjorelsen  i  Spænding  ventende  Athenien 
sere.  I  Følge  gammel  Skik  viste  Sofokles  og 
Hipponikos  sig  paa  Scenen,  for  endnu  i  Folkets 
Paasyn  hver  for  sig  at  modtage  en  Sejrskrans  af 
Kampdommernes  Hænder. 

Det  er  lige  saa  umuligt  at  skildre  Hipponikos's 
Glæde  og  Stolthed  som  Pyrilampes's  og  hans  Til- 
hængeres rasende  Forbitrelse. 

Da  Perikles  gjennem  Udgangsporten  sammen 
med  de  øvrige  Tilskuere  forlod  Theatret,  saå  han 
i  Trængselen  pludselig  Theodota  ved  sin  Side. 
Hendes  skjønne  Ansigt  var  et  Xu  rettet  imod  ham 
med  et  udtryksfuldt  Blik  og  et  betydningsfuldt  Smil. 
Hemmelig  trykkede  hun  ham  nu  selv  et  beskrevet 
Blad  i  Haanden. 

Perikles  læste  ogsaa  dette     Dets  Indhold  lød: 

..Ønsker  du  Oplysninger  om  Sofokles  og  Aspa- 
sia.    saa   kom   til  Theodota!     En  Slave  venter  dig 

under  Søjlerne  af  Tholos  og  vil  hemmelig  og  uset 
gjennem  en  Bagdør  føre  dig  ind  i  mit  Hus." 

Forinden  Perikles  kunde  besinde  sig  paa,  om 
ban  skulde  følge  denne  Opfordring,  naaede  ban  i 
den  udstrømmende  Mængde  Sofokles's  Venner,  der 
med  Lykønskninger  omringede  Sejrherren. 

Da  Digteren  fik  Øje  paa  Perikles,  skjød  han 
Vennerne  til  Side  og  ilede  ham  i  Møde. 

Endskjønt  Perikles  var  forstemt  og  tankefuld, 
lykønskede  han  dog  ogsaa  for  sit  Vedkommende 
Sejrherren. 

,,Jeg  takker  dig,"  sagde  Sofokles,  „men  tal 
ikke  som  Ven  til  mig,  men  som  Kunstdommer." 

Med  Magt  trængte  Perikles  det  tilbage,  som  i 
dette  Øjeblik  mere  end  alt  Andet  sysselsatte  hans 
Sjæl.  og  sagde: 

..Véd  du,  hvad  der  i  dit  Sørgespil  har  givet 
mig  Meget  at  tænke  paa?  Det  har  overrasket  mig 
saavel  som  mange  Andre  af  dine  Tilhørere,  ved 
Siden  af  Blodets  Baand,  som  fra  de  ældste  Tider 
altid  i  højeste  Grad  har  været  helligt  for  Hel- 
lenerne, nu  ogsaa  at  se  de  Baand.  der  binder  os 
til  den  Elskede .  blive  hævdede  med  samme  Ilet, 
med  samme  Magt.  med  samme  dødeligt  Alvor  i 
Tragedien.  Levende  sysselsætter  denne  nye  Sæt- 
ning min  Aand,  men  endnu  formaar  jeg  ikke  at 
sige.  om  du  fuldstændig  har  Ret." 

Med  et  Spring  i  Tanken  vedblev  derpaa  Pe- 
rikles: ..Var  det  ikke  dig  selv.  der  under  Budets 
Maske  saa  smukt  fremsagde  den  gribende  For- 
tælling om  Hæmons  Død?  Jeg  troede  at  gjen- 
kjende  din  Stemme.    Men  hvem  fremsagde  Evrydikes 

Ord?  Hvilken  Skuespiller  stak  under  denne  Dron- 
nings Maske?  Jeg  véd  ikke.  hvad  det  var  for  en 
ejendommelig,  paa  Sjælen  hemmelig  virkende  Trold- 
dom, der  omsvævede  den  Scene,  hvori  I  To.  du 
som  Bud  og  han  som  Dronning,  stod  overfor  hin- 
anden. Jeg  har  aldrig  hørt  Nogen  tale  paa  Scenen, 
som  denne  Dronning  talte.  Hvilken  Mand.  om  ikke 
Polos,  formaaede  ved  Kunst  at  lægge  en  saa  for- 
underlig Ynde  i  sin  Stemme  ?" 

..Heller  ikke  Polos!"  svarede  Sofokles  smilende. 
„Du  har  talt  om  det  Nye  i  min  Tragedie:  vid.  at 
ved  Fremstillingen  i  Dag  fandt  ogsaa  en  ny  Erobring 
Sted.  hvorom  til  dette  Øjeblik  ingen  levende  Sjæl 
har  Anelse,  undtagen  jeg  selv  og  den  ærlige  Hip- 
ponikos.  For  første  Gang  siden  den  Stund,  da 
Thespis  satte  sin  Karre  i  Bevægelse,  har  i  Dag 
paa  vor  Scene  en  virkelig  Kvinde  skjult  sig  under 
Masken.  Vær  du  den  tredie  Medvider  i  denne 
Hemmelighed  og  lad  den  for  evige  Tider  være 
begravet  imellem  os  Tre." 

..Og  hvem  var  den  Kvinde.4,  spurgte  Perikles. 
..som.  om  end  ubekjendt,  vovede  at  betræde  Scenen 
og  trodse  gammel  Vedtægt  og  god  gammel  Skik?" 

..Du  skal  faa  hende  at  se!"  svarede  Sofokles, 
forsvandt  et  Øjeblik  og  vendte  tilbage  med  en 
til  Ukj endelighed  maskeret  og  forklædt  Kvinde- 
skikkelse. 

Da  Sofokles,  ledsaget  af  den  ukj  endte  Kvinde, 
havde  ført  Perikles  noget  mere  afsides,  indtil  de 
vare  fuldkomment  sikre  for  Mængdens  nysgjerrige 
Blikke,  sagde  han: 

..Er    Afsløringen    endnu    nødvendig,     Perikles, 

for  at  du  kan  kjende  den  Kvinde,  der  ikke  blot  er 
den  skjønneste  men  ogsaa  den  dristigste  af  sit  Kjøn?" 

Perikles  var  som  ramt  af  et  Lyn.  ,,  Afsløringen 
er  nødvendig!"  sagde  han  i  en  kold  og  alvorlig 
Tone.  Med  en  rask  Haandbevægelse  trak  den 
kvindelige  Skikkelse  Sløret  fra  Ansigtet,  og  Perikles 
stod  overfor  Aspasia. 

Han  kunde  ikke  faa  et  Ord  over  sine  Læber. 
Indholdet  af  hine  Theodotas  Linier  syntes  nu  be- 
kræftet. Aspasia  havde  altsaa  virkelig  uden  hans 
Vidende  hemmelig  sammensvoret  sig  med  Digteren 
og  i  Forening  med  ham  udført  den  forvovne  Plan. 
Vistnok  kj endte  han  den  ædle  Sofokles's  Venskab 
og  Troskab,  men  Aspasia  havde  givet  et  nyt  Bevis 
paa,  at  hendes  Aand  i  munter  Frihed  spottede  alle 
Lænker. 

Stum  stirrede  Perikles  ind  i  hendes  Ansigt, 
og  Alt,  hvad  han  tænkte,  læste  Aspasia  klart  paa 
hans  Pande,   i  hans  Bryn  og  i  hans  Øjnes  Udtryk. 

Hun  besvarede  hans  veltalende  Tavshed  med 
veltalende  Ord: 

„Rynk  ikke  Panden,  o  Perikles,  og  fremfor 
Alt  vredes  ikke  paa  din  Ven  Sofokles.  Tvunget  af 
mig  gjorde  han,  hvad  han  gjorde  — u 

„Men  bliv  heller  ikke  vred  paa  Aspasia,"  af- 
brød Digteren  hende  her,  henvendt  til  Perikles, 
„og  vid  fremfor  Alt,  at  det  var  hende,  der  gav- 
nlig at  betænke,  at  Venskabet  er  helligere  end 
Kjærligheden,  naar  det  er  ældre  end  Kjærlig- 
heden.'' 

„Kamp  imod  det  Overleverede  er  min  Opgave!" 
vedblev  Aspasia,    „og  hvorfor   vredes  du  paa  mig, 

fordi  jeg  ikke  tager  ringere  Del  i  Digterens  Bil- 
leder end  i  Marmorbillederne  i  Fidias's  Værksteder? 
For  at  finde  Skjønlieden  og  Friheden  gik  jeg  til 
Hellas.  Havde  jeg  søgt  Slaveri,  var  jeg  blevet 
ved  Perserhoffet  og  havde  lystret  det  søvnige 
Elskovsvink  fra  den  store  Konges  trætte  Øjne. 
Hvad  der  i  dette  Øjeblik  behersker  dig.  min  Ven. 
det  er  en  Indbildning,  en  Fordom,  en  gnaven  For- 
nemmelse, der  er  uværdig  for  en  Hellener.  Bort 
med  Sligt,  o  Perikles:" 

I  dette  Øjeblik  traadte  Hipponikos  til  og  ind- 
bød Perikles  og  med  ham  Aspasia  til  at  tage  Del 
i  det  Festmaaltid.  hvormed  han  en  af  de  følgende 
Dage  agtede  at  fejre  sin  og  Sofokles's  Sejr  paa 
værdig  Vis. 

Det  begyndte  allerede  at  skumre,  da  Perikles 
tog  Afsked  fra  Hipponikos.  Sofokles  og  Aspasia. 
Tankefuld  skred  han  hjemad. 

Han  tænkte  paa  Aspasia.  Han  overvejede  i 
sit  Hjerte,  hvad  hun  nylig  havde  sagt  til  ham. 
Han  gav  hende  fuldstændig  Ret.  Kjærligheden 
maatte  ikke  være  nogen  Lænke,  intet  Slaveaag 
for  Aspasia. 

Men  heller  ikke  for  ham  selv!  —  ..Du  kan 
besøge  Theodota!"  sagde  han  til  sig  selv:  ..det  er 
maaske  ikke  godt  at  stivne  i  sine  Vaner  og  altfor 
længe  trælle  for  en  eneste  Kvinde.-  —  Den  stolte 
og  fri  Aspasias  Fordring  klang  nu  harmonisk  sam- 
men i  hans  Sind  med  Anaxagoras's  advarende  Ord. 
Han  kom  paa  Ny  Korintherindens  lille  Brev  i  Hu 
og  Slaven,  der  ventede  ham  under  Tholos's  Søjler. 
De  Oplysninger,    som  Theodota   havde   slaaet  paa, 

havde  vistnok  i  Mellemtiden  faaet  en  bedre  For- 
klaring ved  Sofokles  selv,  end  Theodota  vilde  have 
kunnet  give  ham.  Men  kunde  hun  alligevel  ikke 
endnu  have  Noget  at  sige  ham? 

Han  kom  til  Tholos's  Søjler.  Slaven  traadte 
hen  til  ham  og  førte  ham  igjennem  mennesketomme 
Smaagader  til  en  Have.  hvor  han  gav  sig  til  at 
aabne  en  lille  Port.  Perikles  stod  paa  Theodotas 
Tærskel.  Han  kunde  træde  ind.  Ingen  saå  ham. 
Nattergalene  slog  i  Havens  Buske. 

Men  pludselig  standsede  Perikles's  Fod.  Han 
besindede  sig  og  fandt,  at  Lysten  til  en  Samtale 
med  Theodota  i  dette  Øjeblik  ganske  manglede 
ham.  Han  studsede  over  sig  selv.  Han  sagde  til 
Slaven,  at  han  maatte  opsætte  det  til  en  anden 
Gang  at  træde  ind  ad  Porten.  Overrasket  saå 
Sendebudet  ham  i  Ansigtet.  Men  han  fjernede  sig 
med  langsomme  Skridt  og  forsatte  sin  Vej. 

Maanen  var  staaet  op.  Havet  lyste  i  dens 
Straaler.  og  som  Sølv  funklede  Toppene  af  de 
attiske  Bjerge.  Luften  var  mild  og  vederkvægende. 
Da  naaede  pludselig  endnu  en  Gang,  baarne  af 
Aftenens  Vinde.  Brudstykker  af  Korsangen  „Eros, 
Alsejrer  i  Kamp!"  fra  det  Fjerne  til  Perikles's 
Øre.  De  fra  Theatret  hjemdragende  Ynglinger 
sang  de  Brudstykker  af  Erossangen,  som  havde 
begejstret  dem,  glade  ud  i  den  lune  Foraarsnat. 

En  Uro  af  en  anden  Art  sluttede  sig  til  Pe- 
rikles's indre  Bevægelse  og  til  hans  Tanker  paa 
Aspasia.  Han  misundte  næsten  Sofokles  og  Hip- 
ponikos  Dagens  Lavrbær.  Det  var  ham,  som  om 
han   skulde    omgjorde  sig   med  Sværdet   og   samle 

en  Hær  eller  Flaade  og  storme  ud  til  straalende 
Sejre.  Den  lange  Fred  begyndte  at  synes  ham 
mat  og  farveløs. 

En  trykkende  Følelse  greb  ham.  og  han  tik 
ikke  Bugt  med  den,  før  han  foran  sig  saå  det 
straalende  Akropolis  og  Minderne  fra  Antigone- 
Dagen  paa  Ny  gav  Gjenklang  i  hans  Sjæl.  Under 
sin  tankefulde  Vandring  var  han  nemlig  naaet  til 
et  Sted  paa  den  bestandig  opadstigende  Vej.  hvor 
til  den  ene  Side  Dionysostheatrets  vældige  Granit- 
og  Marmormasser  aabnede  deres  dybe  Afgrund 
under  hans  Fødder,  medens  paa  den  anden  Side 
Borgbjergets  Klipper  maanebelyste  ragede  højt  i 
Vejret.  Der  var  blevet  gravstille  i  Theatrets  uhyre 
Rum.  hvor  den  hele  Dag  et  saa  broget,  bevæget 
Liv  havde  rørt  sig,  hvor  den  helleniske  Digtnings 
højeste  Tanker  havde  lydt  saa  mægtig.  Perikles 
saå  ned  i  denne  Marmorafgrund  og  derpaa  atter 
op  imod  Akropolis's  maaneklare  Top,  hvor  det 
voxende  Tempels  hvide  Mure  allerede  lyste.  Hans 
eget  Jeg  og  haus  egen  Skjæbne  svandt  næsten 
ind  til  Intet  for  ham,  Skyen  paa  hans  Pande  spredte 
sig.  hans  Bryst  hævede  sig,  og  fra  Dybet  dernede 
som  fra  Højden  deroppe  følte  han  sig  anelsesfuldt 
ombølget  af  et  Aandepust  af  udødeligt  Liv. 

COHENS  BOGTRYKKERI. 


Tiende  Kapitel. 

Drikkelagets  Dronning. 


Da  P erikles  i  de  første  Dage  efter  Hipponi- 
kos's  Sejr  og  den  derpaa  følgende  Samtale  med 
Aspasia  atter  og  atter  overgav  sig  til  de  vexlende 
Følelser,  som  Milesierindens  Frihedskj  ærligbed 
vakte  hos  ham.  var  gjentagne  Gange  den  Tanke 
vaagnet  i  ham:  .,Jeg  vil  følge  den  henrivende 
Theodotas  Kjærlighedsvink!  Hvorfor  skal  den  mile- 
siske  Kvinde  lægge  mig  i  Lænker,  som  hun  selv 
ikke  kjencler?"  —  Men  bestandig  veg  denne  Tanke 
igjen  Pladsen  for  den  endnu  sta  rkere  paa  Aspasia 
selv.  paa  denne  Kvindes  frie.  stolte  Sjæl.  paa 
Muligheden  af  at  forspilde  hendes  udelukkende 
Besiddelse.  Overfor  den  Varme,  hvortil  Perikles's 
Lidenskab  netop  ved  disse  Tanker  efterhaanden 
var  steget,  kunde  den  nye  Tilbøjelighed  ikke  saa 
let  holde  Stand.  Aspasia  havde  forudset,  ja  fortid 
beregnet  denne  Virkning.  Men  Perikles  vedble v 
at  kæmpe  med  sig  selv,  og  det  skulde  ikke  mangle 
paa  nyt  Tønder  i  denne  Kamp. 

Hipponikos,  der  opbød  Alt  for  at  bringe  sin 
Rigdoms    Glans    og   sine   Festers   Overdaadighed    i 

Aspasia.    IL 


Folkemunde,  havde  ikke  helmet,  før  saavel  Perikles 
som  Aspasia  havde  lovet  at  indfinde  sig  ved  hans 
Festmaaltid  i  Anledning  af  Sejren. 

Da  den  bestemte  Dag  var  kommet,  saå  man  i 
Hipponikos's  Hus  de  mest  udvalgte  Hoveder,  de 
ypperste  Bærere  af  den  atheniensiske  Navnkun- 
dighed forsamlede. 

Perikles  og  Aspasia  saavel  som  de  øvrige  Ind- 
Dudne  havde  neppe  indfundet  sig,  før  Hipponikos 
begyndte  at  udfolde  sit  Huses  Pragt  for  dem.  Han 
førte  dem  omkring  og  viste  dem  sine  Værelser, 
sine  Haver,  sine  Bade,  sin  Brydeplads  —  et  Gym- 
nasion  i  det  Smaa  —  sine  Fiskedamme,  sine  ædle 
Heste,  sine  Hunde,  sine  sjeldne  Fugle,  sine  Haner 
og  Vagtler,  hvilke  han  holdt  til  sin  Fornøjelse  for 
at  lade  dem  kæmpe  med  hinanden.  Han  viste  dem 
det  Gravmindesmærke,  som  han  havde  sat  over  en 
afdød  Yndlingshund  af  melitæisk  Race.  Han  sagde, 
at  hans  Hus  var  et  Herberg,  der  altid  var  fuldt  af 
Gjæster:  han  fodrede  daglig  et  Dusin  Parasiter  ved 
sit  Bord.  ..Og  de  Fyre",  sagde  han,  „er  saaledes 
fedede,  at  det  gjør  mig  ondt,  jeg  ikke  i  Dag  kan 
vise  jer  dem.  Men  i  Dag  har  jeg  sat  mig  i 
Hovedet  kun  at  se  Athens  mest  fremragende  Mænd 
ved  mit  Bord  " 

En  af  Gjæsterne  spurgte  ham  en  Smule  ond- 
skabsfuldt om  hans  Gemalinde.  Han  svarede,  at 
hun  befandt  sig  vel,  og  at  han  ikke  vilde  forstyrre 
hende  i  hendes  Kvindeværelser.  Alverden  vidste, 
at  han  kun  brugte  sin  Hustru  til  af  Praleri  at 
behænge  hende  med  Ædelstene  og  Perler  og  i 
Følge  en  ny  opstaaet  Mode  nu  og  da  at  lade  hende 


kjøre  gjennera  Gaderne  i  en  lille,  nydelig,  med 
sikyoniske  Heste  forspændt  Vogn.  Forøvrigt  holdt 
den  gamle  Fraadser  sig  —  ligeledes  efter  ny- 
modens Skik  —  en  udenlandsk  Veninde,  og  man 
sagde,  at  for  Øjeblikket  kunde  den  lovpriste  Theo- 
dota  glæde  sig  ved  hans  Hyldest. 

Ogsaa  sine  Børn  omtalte  han  for  Gjæsterne; 
først  sin  lille  Søn  Kallias,  hvem  han  netop,  efter 
hvad  han  sagde,  havde  sendt  til  Delfi.  for  der  at 
lade  hans  Drengehaar  afskjære  og  efter  gammel 
Skik  indvie  til  Apollon:  endvidere  sin  lille  Datter 
Hipparete.  hvis  Skjønhed  og  sædelige  Væsen  han 
ikke  noksom  kunde  rose.  og  hvem  han  i  høj  Grad 
syntes  at  elske.  ..Barnet",  sagde  han.  „voxer  op 
til  den  skjønneste  og  ædleste  af  alle  atheniensi-ke 
Jomfruer,  og  det  vil  falde  mig  vanskeligt  en  Gang 
at  finde  en  Brudgom,  der  er  hende  værdig.  Hvad 
Skjønheden  angaar.  saa  véd  jeg  ingen  Dreng  i 
Athen,  om  hvem  man  kunde  haabe.  at  han  som 
Yngling  vil  kunne  stilles  ved  denne  Jomfrus  Side; 
det  skulde  da  være  din  Myndling,  o  Perikles.  den 
lille  Alkibiades.  Jeg  har  et  Par  Gange  set  ham  i 
Brydeskolen,  og  denne  Dreng  kan  sikkert  rose  sig 
af  imellem  Drengene  næsten  at  være  det  Samme. 
som  Hipparete  er  imellem  Pigerne.  Hvad  deres 
Alder  angaar,  saa  vil  de  i  saa  Henseende  omtrent 
passe  til  hinanden.  Nu,  hvem  véd.  hvad  Guderne 
tilskikker,  naar  disse  to  Knopper  en  Gang  er 
sprungne  ud.  Hvad  mener  du,  Perikie-?  Dog.  der 
er  jo  Tid  nok  til  at  tale  herom!" 

Efter  disse  og  lignende  Samtaler  førte  Hip- 
ponikos  sine  Gjæster  ind  i  den  store,  skjont  smykkede 


Spisesal.  I  en  vid  Rundkreds  stod  her  Løjbænkene, 
paa  hvilke  man  plejede  at  lægge  sig  under  Maal- 
tidet.  Det  følger  af  sig  selv.  at  de  derover  bredte 
Tæpper  vare  rige  og  brogede,  saavel  som  at  de 
runde  Puder,  paa  hvilke  man  i  den  hvilende  Stil- 
ling støttede  Armen,  udmærkede  sig  ved  deres 
prægtige  Farver.  Karrene  paa  Skjænkebordene 
vare  af  Sølv  og  Guld.  ja  endogsaa  besatte  med  Ædel- 
stene, men  tiltrak  sig  alligevel  mere  Gjæsternes 
Blikke  ved  deres  Formers  Skjønhed  end  ved  deres 
Kostbarhed.  Lige  saa  smukt  formede  Skaale  ud- 
sendte vellugtende  Dampe,  der  fyldte  den  hele  Sal 
med  en  mild  sansebetagende  Duft,  Billeder,  der 
forherligede  Glæden  og  Livsnydelsen,  vare  malede 
paa  Væggene.  Der  var  Grupper  og  Scener  der- 
imellem, som  fremstillede  henrivende  Kja?rligheds- 
guder  ridende  paa  Duer  og  Spurve.  Endnu  mærk- 
værdigere var  dog  Gulvet  at  se  paa.  Det  syntes  i 
første  Øjeblik  helt  bedækket  med  Affaldet  fra  et 
rigt  Gjæstebud:  Skræller  af  Frugter  i  de  mest 
forskjellige  Farver,  halvtgnavede  Ben,  Brødkrummer, 
ai'skaarne  Hanekamme,  brogede  Pjer  afplukkede 
Fugle,  kort  sagt  alle  mulige  Rester  af  et  Maaltid. 
Men  naar  man  saå  nærmere  til,  opdagede  man.  at 
alle  disse  Ting  vare  kunstig  fremstillede  paa  Gulvet 
ved  indlagte  brogede  Smaasten  i  det  fineste  Mosaik. 
Store,  smukt  malede  Kar  vare  til  yderligere  Pryd 
opstillede  paa  passende  Steder  i  den  vidtstrakte 
Sal.  Lige  overfor  Indgangsdøren  stod  et  med 
Blomster  kranset  Alter,  paa  hvilket  der  brændte 
en  vellugtende  Ild. 

Hipponikos  indbød  Gjæsterne  til  efter  frit  Valg 


at  tage  Plads  paa  Løjbænkene.  Først  indtog  man 
en  siddende  Stilling:  Slaver  ilede  til  med  smukt 
formede  Sølvbækkener  og  Kander,  for  inden  Maal- 
tidets  Begyndelse  at  løse  Gj testernes  Skoremme 
eller  Sandaler,  holde  Sølvbækkenerne  under  de 
nøgne  Fødder  og  udgyde  Indholdet  af  Sølvkanderne 
over  disse.  Men  i  Stedet  for  Vand  bestod  Kan- 
dernes Indhold  af  krydrede  Vine.  der  vare  gjorte 
endnu  mere  duftende  ved  at  være  blandede  med 
vellugtende  Olier  og  Essenser.  Ogsaa  Hænderne 
bleve  paa  lignende  Maade  overgydte  og .  derpaa 
tonede  med  fine  Duge. 

Hipponikos's  Gjæster  havde  fulgt  deres  Værts 
Opfordring  og  ordnet  sig  to  og  to  paa  Loj- 
bænkene.  saaledes  som  Tilfældet  eller  Mændenes 
indbyrdes  Venskabsforhold  førte  det  med  sig.  Sand- 
hedssøgeren Sokrates  havde  taget  Plads  ved  Siden 
af  den  vise  Anaxagoras;  Billedhuggeren  Fidias  ved 
Siden  af  sin  Ven.  Bygmesteren  Iktinos:  Digteren 
Sofokles  ved  Siden  af  Skuespilleren  Polos;  Sofisten 
Protagoras  ved  Siden  af  Lægen  Hippokrates. 

Sofisten  Protagoras  opholdt  sig  netop  i  Athen 
og  var  taget  ind  hos  sin  Gjæsteven  Hipponikos. 
Hans  Ankomst  til  Staden  havde  gjort  stor  Opsigt, 
thi  denne  Mands  Ry  voxede  fra  Dag  til  Dag  i 
Hellas.  Han  var  af  Fødsel  en  Abderit,  altsaa  en 
Traeier,  og  dog  en  Ionier.  thi  Abdera  var  grund- 
lagt af  Ioniere.  Det  hed  sig,  at  han  i  sin  tidligste 
Ungdom  havde  været  Lastdrager,  indtil  en  vis  Mand. 
opdagede  og  udviklede  hans  Evner.  Længe  havde 
han  derpaa  vandret  omkring,  havde  endogsaa  øst 
af  Osteriandets  Visdomskilder,  og  var  nu  gaaet  op 


over  Hellas's  Himmel  som  et  lysende  Meteor.  Han 
forstod  sig  i  lige  Grad  paa  alle  Tings  Videnskab, 
paa  Gymnastik.  Musik.  Talekunst,  Digtekunst,  Geo- 
grafi. Astronomi,  Mathematik,  Ethik,  Politik,  og 
overalt,  hvor  han  kom  hen,  havde  han  et  over- 
ordenligt Tilløb  af  Videbegj ærlige.  Rige  Yng- 
linger ofrede  de  største  Summer  for  at  nyde  hans 
Undervisning.  Han  var  en  Fremtoning,  der  blæn- 
dede Øjet;  han  havde  en  Konges  Anstand,  gik 
prægtig  klædt,  og  henrivende  flød  Talens  Strøm 
over  hans  Læber. 

Denne  Protagoras  sluttede  sig  altsaa  til  den 
endnu  unge,  men  særdeles  kundskabsrige  og  skarp- 
sindige Læge  Hippokrates,  en  Slægtning  af  Perikles. 

Ved  et  noget  underligt  Tilfælde  havde  den 
till jageholdende  Polygnotos,  der  tilmed  ikke  følte 
sig  rigtig  vel  her,  faaet  den  overmodige,  ogsaa 
sum  Drikkebroder  berømte  Komediedigter  Kratinos 
til  Nabo.  Men  saa  ulige  af  Natur  de  to  Mænd 
end  maatte  synes,  saa  fandtes  der  dog  ét  Berørings- 
punkt imellem  dem.  De  vare  de  Eneste,  der  ikke 
ved  Venskabets  Baand  tilhørte  den  hele  forsamlede 
Kreds,  og  deres  Indbydelse  skyldtes  ene  og  alene 
Hipponikos's  ærgjerrige  Ønske  om  at  se  de  i  enhver 
Henseende  mest  udmærkede  Mænd  i  Athen  hos  sig. 
Kratinos  var  en  Spotter,  hvis  Vid  ligesom  Lynet 
især  blev  tiltrukket  af  hvad  der  ragede  højt  i 
Vejret.  Han  havde  jo  i  sin  sidste  Komedie  lige 
saa  lidt  skaanet  Perikles  som  dennes  skjønne  Ven- 
inde. Men  Polygnotos,  Elpenikes  Ven,  bar  et 
hemmeligt  Nag  til  Fidias.  Det  var  derfor  ogsaa 
disse  To,    Kratinos  og  Polygnotos,    som   tilkastede 


hinanden  betænkelige  Blikke  og  sagte  hviskede 
sammen,  da  de  saå  Aspasia  paa  Hipponikos*  s  Op- 
fordring tage  Plads  imellem  Hipponikos  og  Perikles 
paa  en  særlig  Løjbænk.  paa  hvilken  hun  efter 
kvindelig  Skik  og  Brug  sad  oprejst,  medens  de 
mandlige  Gjæster  laa  med  den  venstre  Side  af 
Legemet  udstrakt  paa  Løjbænkene  og  støttede  den 
venstre  Arm  paa  Puderne.  Kratmos  og  Polygnotos 
spurgte  hemmelig  hinanden,  hvoraf  det  kom.  at 
man  her  viste  en  Fremmed,  en  Hetære,  saadan 
Ære.  Men  de  andre  Gjæster  tænkte  anderledes. 
De  vare  Perikles's  Venner,  de  dannede  hans  Nær- 
mestes glimrende  Skare,  de  kjendte  Aspasias  Værd 
og  Magt  og  havde  ophørt  med  at  undre  sig  over 
Noget  af  hvad  der  angik  Milesierinden.  Hvad 
Protagoras  angaar.  saa  saå  han  vel  Aspasia  i  Dag 
for  første  Gang.  men  Synet  af  hende  havde  fra 
det  første  Øjeblik  saa  fuldstændig  fortryllet  ham, 
at  alt  Andet  snarere  kunde  falde  ham  ind  end  at 
tage  Anstød  af  hendes  Nærværelse. 

Paa  et  Vink  af  Hipponikos  blev  nu  et  lille 
Bord  rykket  hen  foran  hver  Løjbænk.  Retterne 
bleve  til  Dels  satte  paa  Bordene,  til  Dels  ombaarne. 
og  Maaltidet  begyndte. 

Ligesom  Forsamlingen  af  berømte  Gjæster  i 
Hipponikos's  Hus  var  enestaaende.  saaledes  havde 
han  ogsaa  foresat  sig,  ved  sit  Gjæstebud  ikke  at 
lade  det  skorte  paa  Xoget.  som  kunde  gjøre  det 
atheniensiske  Torv  Ære. 

„Naar  jeg",  sagde  Hipponikos,  medens  hans 
Gjæster  strakte  Hænderne  ud  efter  det  lækkert 
tilberedte  Maaltid.    ..i  Dag   har  anset  det   for  min 


8 


Pligt  at  beværte  en  saadan  Skare  af  udvalgte  Mænd 
ved  mit  Bord.  saa  burde  jeg  sikkert  ogsaa  beværte 
eder  saa  godt  som  muligt.  Men  I  véd,  at  saa  langt 
end  vi  Atheniensere  for  Øjeblikket  har  bragt  det 
i  de  andre  Kunster,  i  den  Kunst  at  spise  godt  er 
vi  i  visse  Maader  endnu  tilbage.  Men  den  Kunst 
at  spise  godt  er  dog  efter  min  Anskuelse  ingen- 
lunde en  saadan.  at  den  fortjeuer  at  blive  forsømt 
for  de  andre.  Jeg  for  min  Person  har  altid  gjort 
mig  en  Ære  af  at  gjælde  for  en  Lækkermund,  og 
jeg  vilde  prise  mig  lykkelig,  hvis  jeg  kunde  bidrage 
Noget  til  at  hæve  det  attiske  Køkken  til  en  højere 
Grad  af  Fuldkommenhed.  Jeg  ser  Nogle  af  eder 
smile  en  Smule  spottende,  som  om  I  vilde  sige, 
at  vort  Athen  ikke  har  Sligt  nødigt,  og  at  det  vel 
i  de  andre  Kunster  men  ikke  i  denne  er  kaldet 
til  at  vandre  i  Folkenes  Spidse.  Tillad  mig  at 
sige  eder.  at  dette  er  en  Vildfarelse.  Thi  naar  I 
beraaber  eder  paa  vort  udmærkede  Marmor,  vor 
fortræffelige  Lerjord  og  Lignende,  saa  skal  jeg 
lettelig  ogsaa  bevise  eder,  at  I  heller  ikke  under 
noget  andet  Himmelstrøg  finder  bedre  Salt  og  Olie, 
bedre  Eddike  og  aromatiske  Urter,  hvilke  Ting 
dog  altid  bliver  de  mest  virksomme  Kræfter  i  Koge- 
kunstnernes Hænder,  end  her  hos  os.  For  ikke  at 
tale  om  det  attiske  Salt,  der  i  dobbelt  Forstand 
er  berømt,  véd  Enhver,  at  Intet  kan  sammenlignes 
med  det  attiske  Olietræs  Frugter,  at  Hymettos's 
Urter  er  de  mest  krydrede  og  at  netop  derfor 
ogsaa  det  samme  Hymettos's  Honning  er  den  fineste, 
der  findi 

..Jeg  beklager,  at  jeg,   for  at   faa   en  virkelig 


udmærket  Kok.  har  maattet  forskrive  mig  en  saa- 
dan  fra  Sicilien. 

..Men  denne  —  han  hedder  Anarkarsis  —  er 
nu  virkelig  ogsaa  en  sjelden  Mester,  og  jeg  tør 
sikkert  kalde  ham  en  Fidias  eller  Sofokles  i  Koge- 
kunsten. 

..Ingen  forstaar  som  han  med  en  krydret  Mellem- 
ret at  opmuntre  Madlysten.  De  Saucer,  hvori  han 
her  har  anbragt  Pølser,  Kraaser,  Vildsvinelever, 
smaa  Fugle  og  Lignende,  vil  tilfredsstille  Kjenderen. 
1  tjr  ligeledes  ogsaa  her  i  Stand  til  at  danne  jer 
en  Dom  om  hans  Duelighed  til  at  tage  Indvoldene 
ud  af  Thunfiske.  Aal  og  Muræner  saavel  som  af 
Smaagrise,  og  til  Ganens  Fryd  igjen  at  fylde  dem 
paa  det  Sindrigste  med  Kramsfugle,  Æg  og  Østers. 
Hans  Harer  og  Raadyr.  hans  Agerhøns,  Snepper 
og  Fasaner  vil  I  rinde  lige  saa  fortræffelige  som 
hans  Kager,  der  er  lavede  af  .Mælk  og  Honning 
og  fyldte  med  alle  Slags  Frugter. 

..I  vilde  netop  her,  jeg  gjentager  det.  have  havt 
Lejlighed  til  at  vurdere  denne  fortræffelige  Mands 
Ydelser;  men  alle  I  —  og  jeg  kunde  gjerne  sige 
Athenienserne  overhovedet  —  er  i  eders  Sind  altfor 
meget  sysselsatte  med  andre  Ting,  til  med  den 
sande  Finfølelse  at  prøve  Sligt  og  uden  Avind 
anerkjende  denne  Kunsts  Betydning.  I  Grunden 
er  det  kun  Parasiterne  af  Fag,  der  er  virkelige, 
uddannede  Lækkermunde  og  taknemmelige  Bord- 
fæller. Til  al  Lykke  voxer  Tallet  paa  disse  Fag- 
mænd, der  forstaar  den  Kunst  at  spise  godt  paa 
fremmed  Bekostning,  med  hver  Dag  i  Athen.  Jeg 
har.  som  sagt,  et  Dusin  saa  danne  Kj  endere  daglig 

ved  mit  Bord,  og  jeg  kan  ikke  undvære  dem:  thi 
det  er  kj edeligt  ganske  alene  at  nyde  det  Bedste. 
I  skulde  se,  med  hvilket  Alvor  disse  Folk  gaar  til 
deres  Kald,  hvorledes  de  smækker  med  Tungen  og 
trækker  Øjenbrynene  i  Vejret,  naar  min  Kok  over- 
rasker dem  med  en  ny  Opfindelse  eller  med  en 
fin.  kun  for  Kj  enderen  mærkelig  ny  Afskygning  af 
det  allerede  Bekj endte. 

„Men  til  den  Slags  Folk  hører  I  nu  engang 
ikke,  og  medens  I  lader  min  fortræffelige  Anarkar- 
sis's  bedste  Værker  glide  gjennem  eders  Gane,  saa 
tænker  den  Ene  paa  dette,  den  Anden  paa  hint, 
Perikles  paa  sine  Statssager  og  paa  en  ny  Koloni, 
som  han  vil  udsende,  Sofokles  paa  et  nyt  Sørgespil. 
Fidias  paa  Parthenonsfriserne :  Polygnotos  over- 
vejer, hvorledes  man  endnu  bedre  havde  kunnet 
malet  denne  Spisesals  Xægge,  og  Sokrates  sønder- 
lemmer i  Stilhed  et  Begreb  i  Stedet  for  den  Ager- 
høne, som  han  har  paa  sin  Tallerken." 

Paa  saadan  Vis  gav  Hipponikos  sine  Følelser 
Luft,  og  de  forsamlede  Gjæster  lo  muntert  ad 
Fraadserens  godmodige  Bebrejdelser. 

Men  nu  rejste  Hipponikos  sig  og  bragte  det 
sædvanlige  Offer  med  en  Værdighed,  hvilken  han 
som  Daduk  i  Elevsis  neppe  kunde  udfolde  paa  en 
højtideligere  Maade.  „For  den  gode  Aand!"  raabte 
han,  gød  nogle  Draaber  ublandet  Vin  af  et  Bæger 
ud  paa  Gulvet,  drak  derpaa  selv,  lod  Bægeret  paa 
Ny  fylde  og  fra  Højre  til  Venstre  gaa  rundt  i 
Gjæsternes  Kreds.  En  højtidelig  Tavshed  herskede 
under  Ofringen,  kun  tvende  Fløjter  ledsagede  den 
med  alvorlige,  dæmpede  Toner. 

Derpaa  bleve  de  smaa  Borde  tagne  bort.  og 
Gulvet  renset. 

Nu  kom  Drikkebægerne  frem,  og  den  store 
Blandingskumme  blev  opstillet.  Tillige  bleve  alle- 
haande  Lækkerier  baarne  om,  bestemte  til  at  for- 
øge Lysten  til  at  drikke,  og  da  endelig  ogsaa 
Pandebaand  og  duftende  Kranse  af.  Roser.  Violer 
og  Myrter  vare  omdelte  og  af  Gjæsterne  slyngede 
omkring  Hovederne,  blev  Pæanen  til  Dionysos's 
Ære  istemt,  og  paa  det  blomsterkransede  Alter 
blev  endnu  et  Offer  af  blandet  Vin  gydt  i  Flam- 
merne til  Ære  for  samtlige  olympiske  Guder. 

..I  véd,  dyrebare  Gjaster  og  Venner.-'-  begyndte 
Hipponikos  paa  Ny,  „hvad  den  gamle  smukke  Skik 
kræver  af  os.  Ønsker  I  at  vælge  Symposiarken, 
eller  foretrækker  I  at  bestemme  ham  ved  Lod- 
kastning?" 

Fidias.  Iktinos,  Anaxagoras  og  et  Par  Andre 
udtalte  sig  øjeblikkelig  imod,  at  man  kastede  Lod. 
thi  de  kunde  i  saa  Fald.  sagde  de,  befrygte  at 
blive  trufne  af  Loddet,  og  de  følte  ringe  Kald  fol- 
deres Vedkommende  til  at  beklæde  Drikkekongens 
Embede  og  styre  og  ordne  de  selskabelige  Glæder. 

„Hvis  det  er  nødvendigt  at  vælge  Symposi- 
arken,'" sagde  Protagoras,  ..saa  véd  jeg  ikke.  hvem 
Anden  vi  først  maa  tilbyde  denne  Ærespost  end 
den  mest  ansete  af  saa  mange  ansete  Mænd,  den 
store  Perikles.'' 

Denne  vægrede  sig  smilende  og  sagde.:  ..Vælg 
Sokrates!  Han  forstaar  at  lede  kloge  Samtaler; 
hvorfor  skulde  han  da  ikke  ogsaa  forstaa  at  lede 
et  Symposion?" 

Men  Sokrates  svarede:  „Jeg  véd  ikke,  om  jeg 
forstaar  at  lede  kloge  Samtaler  eller  ikke,  men 
dette  véd  jeg,  at  selv  om  det  ogsaa  forholdt  sig 
saaledes,  vilde  det  dog  være  et  utilgiveligt  Hovmod 
af  mig  at  anmasse  mig  en  saadan  styrende  Rolle, 
hvad  enten  det  nu  gj ælder  en  Samtale  eller  et 
Symposion,  i  Nærværelse  af  min  Lærerinde  og 
Mesterinde  Aspasia,  hvis  sejrrige  Yisdoni  er  alle 
her  Tilstedeværende  noksom  bekjendt.  Jeg  ind- 
rømmer, at  Skik  og  Brug  forlanger  at  vælge  en 
Drikkekonge,  og  at  Aspasia  er  en  Kvinde;  men 
jeg  véd  paa  den  anden  Side  ikke,  hvad  Kjønnet 
har  med  en  Symposiarks  Rolle  at  gjøre.  Hipponikos 
vil.  at  dette  Symposion  skal  være  enestaaende  i 
sin  Art:  velan,  lad  os  understøtte  ham  i  hans  Be- 
stræbelser, og  lad  os  i  Stedet  for  Symposiarken 
vælge  en  Symposiarkinde!" 

I  første  Øjeblik  saå  Gjæsterne  ligesom  en 
Smule  overraskede  ud,  men  snart  lød  fra  alle 
Sider  en  levende  Tilslutning  til  Sokrates's  Forslag. 

..Det  er  besynderligt  men  maaske  vist,"  sagde 
Aspasia,  ..at  vælge  En  til  Drikkekonge,  som  ikke 
selv  forstaar  at  drikke." 

„Hvilken  Vin  er  det."  vedblev  hun,  ..hvormed 
vore  Bægere  foreløbig  er  fyldte  V 

..Det  er  Vin  fra  Thasos."  svarede  Hipponikos, 
..thasisk  Vin  af  bedste  Sort,  Mage  til  den,  der 
bliver  uddelt  i  Prytaneion  paa  Thasos.  Den  koste- 
lige Duft  har  Vinen  af  sig  selv,  men  Sødmen  af 
det  med  Honning  tilsatte  Hvedemel,  som  man  efter 
Kunstens  Regler  har  kommet  i  Fadene." 

..Honningsøde,     krydrede,     duttende     Vin    fra 

Thasos!"  tidraabte  Aspasia,  ..du  er  værdig  til  at 
blive  drukket  til  de  tvende  Mænds  Ære,  hvis  Sejr 
bliver  fejret  med  dette  Gjæstebud!  Bordfæller! 
tømmer  eders  Bægere  til  Ære  for  Antigones  sejrs- 
kronede  Koreg  og  sejrskronede  Digter!" 

Glade  tømte  Alle  deres  Bægere,  og  atter  bleve 
Bægerne  fyldte  paa  Symposiarkindens  Bad. 

„Thrax!"  raabte  Hipponikos  til  en  af  de  op- 
vartende Slaver,  ., bring  Fortegnelsen  over  de  Vine, 
der  staar  rede  til  Dagens  Symposion,  og  ræk  den 
til  Drikkelagets  Dronning!  —  Du  vil.  Aspasia.  paa 
den  samme  Tavle  finde  opgivet,  hvilke  Lege  og 
Adspredelser  vi  i  Dag  raader  over  i  dette  Hus. 
Maatte  det  behage  Symposiarkinden  bestandig  at 
udvælge  for  vor  Glæde  det.  som  i  det  givne  Øje- 
blik synes  hende  det  Skjønneste  og  mest  Passende, 
og  ved  et  Ord  eller  Vink  hidsværge  det  som  med 
en  Tryllestav!" 

„Vil  du  ikke  lade  mig  række  en  Cithar?" 
spurgte  Aspasia.  ..Jeg  tør  som  Symposiarkinde 
ikke  anmasse  mig  mere  end  at  angive  Grund- 
tonen for  dette  Symposions  Stemning  og  Harmoni.1' 

Øjeblikkelig  lod  Hipponikos  ved  en  Slave  bringe 
en  med  Ædelstene  og  Elfenben  rigt  indlagt  Cithar. 
Den  skjønne  Milesierinde  greb  den  og  begyndte  til 
dens  Toner  at  synge  følgende  Vers: 

„Duftende  sødt  af  Violernes  Krans  og  den  syriske  Narde, 

mens  Dionysos's  Dugg  funkler  som  Roser  og  Guld, 

lad  os  ved  Strengenes   Klang  og  de  jublende   Stemmer 

forkynde 
Glæden  som  Menneskets  Maal,  Livets  besejrende  Magt!" 

Derpaa   lod  hun  Citharen   række   til  Sokrates. 

Men  denne   sagde: 

„Da  ogsaa  det  hører  med  til  Symposiarkens 
Embede  at  opstille  Gaader  til  de  Forsamledes 
Morskab,  saa  anede  jeg  strax,  at  Aspasia  vilde 
sætte  vor  Skarpsindighed  paa  Prøve  med  saadanne 
Ting.  Men  hvad  hun  nu,  for,  som  hun  sagde,  at 
angive  Grundtonen  for  vort  Symposion,  tilsyne- 
ladende saa  uskyldig  sang  om  Livets  Glæde  til 
denne  Cithars  Strenge,  hvad  er  det,  nøjere  set, 
Andet  end  en  lokkende  Gaade.  som  hun  giver  os 
at  gjætte.  Den  skjønne  Milesierinde  forekommer 
mig  i  Sandhed  som  en  Sfinx  med  en  Afgrund  ved 
sin  Side.  hvori  hun  vil  styrte  os  Alle,  hvis  vi  ikke 
løser  hendes  Gaade.  Hvor  misunder  jeg  ikke  nu 
den  fortræffelige  Hipponikos!  thi  han  synes  dog 
sikkert  bedst  af  os  Alle  at  forstaa  sig  paa  Glæden 
og  Livets  muntre  Nydelse,  og  han  turde  maaske 
være  den  Eneste,  der  er  skikket  til  paa  rette 
Maade  at  tyde  og  løse  den  af  Aspasia  sungne 
Gaade.  Hvad  En  nemlig  er  dygtigst  til  selv  at 
udøve,  derom  maa  han  vel  ogsaa  forstaa  at  med- 
dele den  bedste  Underretning." 

Under  Spøg    og  Latter  stemmede  Alle  i  med: 

..Saaledes  er  det!  Hipponikos  er  Manden  for 
at   belære  os   om  Livets  Xydelse    og   om  Glæden!" 

..Da  nu  engang  den  slemme  verdslige  Visdom 
hverken  kan  eller  skal  helt  undgaas  ved  dette 
Symposion.-  begyndte  Hipponikos  med  et  skjelmsk 
Smil.  ..saa  takker  jeg  Guderne  for.  at  Talen  i  det 
Mindste  faldt  herpaa.  Thi  det  er.  som  Aspasia 
sagde,  i  Sandhed  en  Gjenstand.  hvorom  jeg  tør 
anmasse   mi?    at   tale   et  Ord   med.     I  mindes   vel 

endnu,  hvorledes  jeg  nylig  bestræbte  mig  for  at 
lægge  eder  paa  Sinde,  at  man  vanskelig  nogensteds 
i  Verden  kan  bringe  det  videre  i  den  Kunst  at 
spise  og  drikke  godt  end  her  i  Athen,  naar  man 
blot  vil.  Den  Sætning  lod  sig  overhovedet  opstille, 
at  Menneskene  paa  denne  Jordbund,  under  denne 
helleniske  Himmel  er  fødte  til  at  være  lykkelige. 
Men  jeg  vil  ogsaa  bevise  eder,  at  det  hos  os  i 
Grækenland  er  let  at  forene  det  behageligste  Liv 
med  Visdom,  Dyd,  Fromhed.  Ærefrygt  for  Guderne, 
eller  hvad  I  ellers  vil  nævne.  Thi  Hellenernes 
(ruder  kræver  alt  Muligt,  kun  ikke  at  man  skal 
forsage  elier  give  Afkald  paa  Livets  Glæder.  Ikke 
engang  af  mig  kræver  de  det,  skjønt  jeg  er  af 
præstelig  Slægt  og  en  Gang  om  Aaret  maa  be- 
klæde en  Daduks  Post  ved  Mysteriernes  Fest  i 
Elevsis.  Den  øvrige  Del  af  Aaret  lever  jeg  her  i 
Athen  for  Fædrelandet  og  for  min  Fornøjelse,  uden 
at  det  falder  Guderne  eller  nogen  som  helst  Anden 
i  Verden  ind  at  gjøre  mig  Bebrejdelser  derfor. 
Naar  den  sølle  Fyr  til  Diopeithes  deroppe  paa 
Borgen  er  mig  fjendtlig  sindet  og  snakker  Ondt 
om  mig.  saa  sker  det  ikke,  fordi  jeg  elsker  et  godt 
Bord  og  skjønne  Kvinder,  thi  heri  fulgte  han  Hjer- 
tens gjerne  mit  Exempel,  hvis  han  blot  havde  Raad 
dertil  men  kun  fordi  den  elevsiniske  Præsteslægt, 
det  vil  sige  Evmolpiderne,  har  taget  Luven  fra 
Eteobutaderne  hvad  Glans  og  Anseelse  aogaar. 
Xaar  Diopeithes  lever  som  et  Hældøre,  saa  gjør 
han  det  for  sin  egen  Skyld;  de  helleniske  Gu- 
der bekymrer  sig  ikke  derom,  og  skjønt  jeg 
holder    et    bedre    Bord    end    han,     saa    roser   jeg 

mig  dog  af  at  være  en  lige  saa  from  og  Guderne 
velbehagelig  Mand  som  han.  Er  der  Nogen  som 
helst,  der  paastaar,  at  jeg  ikke  er  from  og  ærer 
Guderne  som  enhver  Anden  i  Athen?  Zevs  Her- 
keios  har  sit  Alter  ved  min  huslige  Arne;  i  Nischen 
bag  Døren  staar  Hermes  Strofaios,  Dørtærskelens 
guddommelige  Vogter;  foran  Døren  staar  Hekates 
lille  Alter  og  den  kegleformede  Søjle  for  Apollon 
Agyievs,  den  guddommelige  Beskytter  af  Vejene, 
foruden  det  Guden  helligede  Lavrbærtræ,  der  vær- 
ner imod  Trolddom  og  den  faldende  Syge.  Paa 
selve  Døren  hænger  fra  den  ene  Pyanepsiefest  til 
den  anden  den  med  hvid  Uld  omvundne  Oliegren, 
som  man  ved  enhver  Fest  lader  indvie  i  Apollon- 
templet.  Heller  ikke  mangler  Indskriften  paa  Døren, 
der  stiller  Huset  under  Gudernes  Beskyttelse,  saa 
lidt  som  Medusahovedet  derover,  som  spærrer 
Indgangen  for  alt  Ondt.  Jeg  forsømmer  hverken 
passende  Offergaver  eller  Renselser  og  Sonofre, 
hverken  Bønner  eller  rigelige  Bidrag  for  at  forhøje 
Gudefesternes  Glans,  og  jeg  har  netop  nu  paa  Ny 
ladet  en  5000  Drakmer  springe  for  saa  prægtig 
som  muligt  at  udstyre  det  Kor.  som  vor  Soi'okles 
behøvede  til  sin  „Antigone".  Hvem  kan  altsaa 
træde  op  og  sige,  at  jeg  ikke  er  nogen  from  Mand. 
og  at  jeg  ikke  efter  Fædrenes  Skik  ærer  Guderne V 
Vi  Grækere  er  et  fromt  Folk,  og  jeg  er  en  Græker. 
Derfor  ærer  jeg  Guderne,  som  det  sig  hør  og  bør, 
men  jeg  frygter  dem  ikke.  hvor  godt  jeg  end  lader 
Livets  Nydelser  smage  mig.  Thi  i  Tartaros  rindes 
der  Mange,  der  paa  Grund  af  forskjellige  Forbry- 
delser lider  de  værste  Straffe,  men  jeg  mindes  ikke. 


17 


at  der  er  Nogen,  som  lider  ilde  dér.  fordi  han  har 
været  en  Lækkermund  og  en  Verdensmand.  Er 
der  Nogen?  Nej!  Ikke  en  eneste!  Altsaa  endnu 
en  Gang:  jeg  er  en  from  Mand  og  behøver  ikke 
at  være  bange  for  Guderne.  Jeg  er  ikke  bange 
for  Noget  i  Verden  med  Undtagelse  af  Tyve  og 
Røvere,  som  kunde  bryde  ind  hos  mig  og  tage 
mine  Skatte,  mine  Perler  og  Ædelstene,  mine  per- 
siske Guld-Dareiker  fra  mig.li 

Alle  Gjæsterne  lo  muntert  ad  disse  Hipponi- 
kos's  sidste  Ord  og  tilklappede  ham  Bifald,  men 
han  vedblev: 

„Dér  bygger  de  nok  saa  viselig  et  Skatkammer 
for  Statens  Rigdomme  oppe  paa  Bjerget,  under 
Stadgudindens  Beskyttelse.  Men  hvorledes  skal  en 
fædrelandssindet  Mand  som  en  af  os  bringe  sit 
velerhvervede  Gods  i  Sikkerhed?  Jeg  nægter  ikke, 
at  nu  da  jeg  sysselsætter  sex  tusinde  Slaver  i  mine 
Sølvminer,  og  min  Ejendom  daglig  formerer  sig, 
er  jeg  i  visse  Maader  ængstelig  — " 

„Vær  rolig,  Hipponikos,"  udraabte  Perikles; 
„jeg  skal  tale  din  Sag  for  Folket,  saa  at  det  kan 
blive  dig  tilladt  at  bygge  et  Skatkammer  for  din 
egen  Person  paa  Akropolis.  Om  ikke  ved  Andet 
har  du  gjort  dig  fortjent  dertil  ved  den  fortræffe- 
lige Tale,  du  her  har  holdt." 

Paa  Ny  klappede  alle  Gjæsterne  bifaldende 
og  roste  Hipponikos  og  hans  Tale. 

Kun  den  spottende  Satiriker  og  utrættelige 
Drikkebroder  Kratinos  spurgte  Fraadseren:  „Naar 
du,  ædle  Hipponikos,  virkelig  ikke  er  bange  for 
Guderne  men  blot  for  Tyvene,  ja  ikke  frygter  noget 

som  helst  Andet  i  Verden  end  Tyvene,  hvad  mener 
du  da  om  Vandsot  og  de  andre  Følger  af  et  paa 
samme  Tid  fromt  og  behageligt  Liv?  Eller  hvad 
mener  du  om  Podagra,  hvilket,  som  jeg  desværre 
véd  fra  mig  selv,  plejer  at  følge  med  en  altfor 
rigelig  Væde  af  dionysisk  Dugg?  Nærer  du  heller 
ikke  nogen  Frygt  herfor?  Eller  stoler  du  i  dette 
Punkt  ganske  paa  din  Ven  Hippokrates,  den  for- 
træffelige Læge.  som  du  viselig  plejer  at  indbyde 
til  dit  Bord?" 

..Du  har  gjættet  det,"  svarede  Hipponikos; 
„med  Hensyn  til  disse  Ting  forlader  jeg  mig  paa 
Hippokrates.  med  hvem  jeg,  ligesom  med  Guderne, 
ønsker  at  staa  paa  en  god  Fod.  Han  maa  afgjøre, 
om  virkelig  Podagra,  Vandsot,  Svindsot  og  lignende 
Ting  hidrører  fra  det,  som  man  kalder  Livets 
Glæder.*' 

..Ikke  saadan  .ligefrem/'  sagde  Hippokrates 
smilende.  .,Det  kan  vel  ikke  nægtes,  at  de  Over- 
fyldninger og  Udtømmelser,  som  er  forbundne  med 
Livets  Glæder,  kan  foranledige  Vandsot  og  Svindsot 
og  Lignende.  Men  hvad  Glæden  i  og  for  sig  an- 
gaar  —  og  om  den  alene,  om  selve  dens  Begreb, 
drejer  det  sig  vel  dog  i  vor  Undersøgelse  her  — 
saa  maa  den  betragtes  som  noget  overmaade  Gavn- 
ligt for  Sundheden.  Glæden  er  nemlig  en  legemlig 
og  sjælelig  Stemning  af  ejendommelig  Art,  der 
farver  Kinderne  røde,  giver  Øjnene  Glans,  bevinger 
Aandedrættet,  driver  Blodet  let  igjennem  Aarerne, 
vakker  alle  Livsaander,  forhøjer  alle  Kræfter  og 
hensætter  hele  Menneskets  Væsen  i  en  Tilstand  af 
skjøn  og  virkningsfuld  Harmoni.    Endogsaa  for  den 

Syge  er  Glæden  et  saa  heldbringende  Lægemiddel, 
at  jeg  ikke  véd,  om  der  imellem  alle  de  Urter, 
Plastere  og  Drikke,  som  vi  Lægekyndige  bruger  hos 
de  Syge,  gives  noget  virksommere  Middel  end 
dette." 

Under  Latter  og  Haandklap  lovede  alle  Gjæ- 
sterne  aldrig  at  betro  sig  til  nogen  anden  Læge 
end  Hipp okrates. 

..Vise  Lægedornskunstner!"  udraabte  den  be- 
rusede Kratinos,  „du  har  fuldstændig  beroliget  mig! 
Nu  er  det  Hele  mig  klart:  hvorledes  skulde  ellers 
jeg,  hvem  man  kalder  en  Ven  af  Flasken,  især  siden 
jeg  skrev  den  Komedie,  hvori  fyldte  Flasker,  mine 
Veninder,  udgjorde  Koret,  hvorledes  skulde  jeg 
indtil  denne  Dag  saa  taalelig  have  trodset  de  med 
Drikkelagets  Glæder  forbundne  Overfyldninger,  hvis 
der  ikke  i  selve  Vinen  laa  en  Glæde,  som  havde 
kunnet  være  Lægedom  for  mig?  —  Hvis  jeg  var 
Symposiark  i  Stedet  for  den  skjønne  Fremmede 
derhenne,  som  formodenlig  forstaar  sig  bedre  paa 
den  gyldne  Afrodites  end  paa  Bakkos's  Gjerninger, 
saa  vilde  jeg  øjeblikkelig  anordne  en  Dobbeltskaal 
til  Ære  for  den  viseste  af  alle  Læger,  Hippokrates!"' 

„Thrax!"  raabte  Aspasia  til  Slaven  ved  hendes 
Side;  „ræk  Kratinos  et  Bæger,  der  er  dobbelt  saa 
stort  som  vore.  —  Og  lad  os  derpaa  hæve  Bægeret 
til  Hippokrates's  Ære!" 

Da  nu  Alle  havde  drukket  til  Hippokrates's 
Ære,  og  Kratinos  ogsaa  smilende  havde  tømt  sit 
dobbelt  saa  store  Bæger,   tog  Polos  Ordet: 

..Jeg  forstaar  ikke,  hvorledes  der  i  Dag  mel- 
lem os    kan  blive   talt   om  Glæden,    uden   at  man 

fremfor  Alt  mindes  det  Ord,  som  I  hørte  af  Budets 
Mund  i  den  Tragedie,  hvis  Sejr  vi  her  fejrer: 

Har  Livets  Glæder  først 
forladt  en  Dødelig,  da  mener  jeg,  at  han 
ej  lever  mer;  jeg  tror  ham,  levende,  dog  død. 
Thi  hav  al  Eigdoms  fulde  Maal  bag  Husets  Væg; 
lev,  om  du  vil,  i  Fyrsteglans:  er  Glæden  ej 
derhos,  jeg  kjøbte.  selv  for  Skyggen  af  en  Røg, 
ej  alt  det  Andet,  naar  jeg  mangled  Sjælefryd!" 

„Jeg  priser  Glæden, "  sagde  derpaa  Sofokles. 
„ikke  blot  fordi  den  gjør  Livet  behageligt,  men 
fordi  den  gjør  det  skjønt.  I  Livets  Dybder  bor 
mange  Rædsler,  og  det  Spørgsmaal  er  ofte  blevet 
opkastet,  om  det  ikke  var  bedre  ikke  at  leve  end 
at  leve.  Men  da  vi  nu  engang  lever,  saa  maa  vi. 
saa  godt  vi  kan.  søge  at  dække  Livets  Afgrund  og 
dets  Rædsler  med  Skjønhedens  og  dennes  Tvilling- 
søster. Glædens  Blomster.  Snever  er  Grænsen 
trukket  om  Menneskets  Væren,  men  indenfor  denne 
Grænse  er  det  tilladt  at  være  Menneske  og  saa 
skjønt  og  ædelt  som  muligt  at  udfolde  vor  rene 
menneskelige  Natur.  Men  at  være  Menneske  vil 
sige  det  Samme  som  at  være  ædel  og  mild,  og  fol- 
den Ædle  og  Vennesæle  bliver  Grænsen  det 
skjønne  Maadehold,  indenfor  hvilken  han  føler 
sin  Tilværelse  guddommelig.  Lad  det  at  blive  kaldet 
skjøn  og  glad  saavel  som  ædel  og  mild,  være  Hel- 
lenerens Stolthed!" 

„Jeg  takker  dig  for  denne  Udtalelse!"  sagde 
Perikles.  „Man  har  i  Krigen  undertiden  bebrejdet 
mig,  at  jeg  var  altfor  mild  og  overbærende,  men 
jeg  troede,    at  jeg   netop   handlede   som  Hellener. 

Naar  det  igjen  kommer  til  Kamp.  til  Søs  eller  til 
Lands,  vil  jeg  af  det  atheniensiske  Folk  udbede 
mig  ..Antigones"  Digter  til  Med-Strateg." 

„Sofokles  som  Strateg!"'  raabte  Nogle  i  Kredsen. 

„Hvorfor  ikke'?-'  sagde  Sofokles  smilende;  „min 
Fader  var  jo  en  Vaabensmed.  Det  tyder  paa.  at 
jeg  er  født  til  Strateg." 

„Til  Lykke!"  raabte  Hipponikos:  ..men.  Pe- 
rikles, mener  du.  at  der  snart  igjen  vil  være  Tale 
om  at  indskibe  Krigsfolk  og  stikke  i  Søen?" 

„Det  er  nok  muligt!"  svarede  Perikles. 

..Velan,"  udraabte  Hipponikos,  „men  jeg  haaber, 
Perikles,  at  du  ikke  vil  høste  dine  nye  Lavrbær 
paa  noget  andet  Skib  end  paa  det,  jeg  skal  ud- 
ruste som  Trierark!" 

„Det  lover  jeg  dig,"  sagde  Perikles.  ..Men 
lad  ikke  den  krigeriske  Begejstring  tage  Overhaand 
ved  et  saa  fredeligt  Lag.  Det  vilde  være  urigtigt, 
hvis  vi  ikke,  forinden  vi  gaar  over  til  andre  Ting, 
spurgte  den  vise  Anaxagoras.  om  han  forkaster 
eller  billiger  det,  som  her  er  blevet  sagt  om  Glæden." 

..Hvis  I  ønsker  at  høre  min  Mening."  sagde 
Anaxagoras,  ..saa  vil  jeg  ikke  forholde  eder  den. 
Hvad  I  nylig  har  ytret,  beviser,  at  eders  Attraa 
gaar  ud  paa  udvendig  fra  at  tilegne  eder  saa  meget 
Skjønt,  Godt  og  Behageligt  som  vel  muligt.  Men 
jeg  paastaar,  at  den  rette  Glæde  er  den.  som  ikke 
kommer  udvendig  fra,  men  som  har  sit  inderste 
Liv  i  vor  egen  erkj endende  Natur.  Glæden  er  ikke 
det  Samme  som  Nydelsen,  og  saa  lidt  bestaar 
Lykken  i  Tingene  udenom  os,  at  den  tværtimod 
trives  bedst  uden  dem.    Frivillig  at  underkaste  sig 

den  almene  Verdensfornuft,  at  dræbe  Egenkjærlig- 
lieden.  det  er  Visdom  og  Dyd.  og  paa  samme  Tid 
alle  ægte  Glæders  Klippe  som  Apathiens  faste  Borg. 
i  hvilken  den  Lidenskabsløse,  der  har  givet  Afkald 
paa  alle  Ønsker  og  er  sig  selv  nok,  endogsaa  viser 
sig  uovervindelig  overfor  Skjæbnens  Magter." 

Anaxagoras's  Ord  gjorde  et  ejendommeligt 
Indtryk.  Perikles  hørte  paa  dem  med  den  efter- 
tænksomme Opmærksomhed,  som  han  altid  vær- 
digede sin  gamle  Vens  Hjerte  udgydelser.  Men  over 
Aspasias  Pande  fløj  en  let  Sky.  Hendes  Øje  traf 
Protagoras's.  Ligesom  i  hemmelig  Forstaaelse  mød- 
tes den  skjønne  Kvindes  og  Sofistens  Blikke.  Og 
da  nu  den  glimrende  Veltalenhedskunstner  saå  sig 
om  i  den  tavse  Kreds,  beredt  til  at  svare  Filosofen, 
da  syntes  Straalerne  fra  Aspasias  Øjne  at  ville 
opildne  hans  Tanker  og  bevinge  hans  Ord. 

„Barske  og  strenge'',  begyndte  han,  „klang 
den  vise  Klazomeniers  Ord  paa  dette  Sted,  hvor 
under  muntre  Skolier  Festmaaltidets  Glæde  endnu 
bølger  omkring  Dionysos's  blomsterkransede  Alter! 
Men  ogsaa  han  —  læg  vel  Mærke  dertil  —  ogsaa 
han.  den  strenge,  barske  Vise  talte  om  Glæden 
som  Menneskets  højeste  Maal.  Kun  om  de  Veje. 
som  fører  til  den.  tænker  han  forskjellig.  Og  i 
Sandhed,  Glæden  har  mange  Navne  og  mange 
Skikkelser,  og  af  højst  forskjellig  Art  er  de  Stier, 
der  fører  op  til  dens  solklare  Tinde.  Mange  finder 
deres  Fornøjelse  i  Sansernes  Rus.  Andre,  som  ved 
en  højere  Sjælsadel  drives  til  det  Skjønne,  hæver 
sig  op  i  Glædens  renere  Sfærer,  og  endelig  gives 
der    de     "uddomslignende    Mennesker,     der    uden 

Ønsker  bygger  og  bor  i  evig  Klarhed  over  Skyer 
og  Vinde.  Véd  I,  hvilken  af  disse  tre  Maader  at 
søge  Glæden  paa  jeg  giver  Fortrinet?  Ingen  af 
dem.  Det  gjælder  om  at  forstaa  til  Tid  og  Sted 
at  vandre  hver  enkelt  af  disse  forskjellige  Veje. 
Naar  Bægere  vinker  og  skjønne  Øjne  straaler.  da 
vil  vi  følge  Hipponikos:s  muntre  Visdom;  naar 
Skjønhedens  Undere  lyser  for  vore  Øjne  og  det 
Menneskelige  adfolder  sin  ædleste  Blomst,  da  deler 
vi  Sofokles's  aandig  forklarede  Glæde;  naar  Himlen 
formørker  sig,  naar  uafvendelig  Smerte  og  Vanheld 
trænger  ind  paa  os,  da  er  det  Tid  til  rolig  at  sige 
til  den  skjønt  bekransede  Glæde:  Lev  vel!  og  at 
omgjorde  sig  med  den  vise  Aoaxagoras's  gud- 
dommelige Sindsligevægt  og  skjønne  Ro.  Det  er 
rosværdigt  at  kunne  forsage  —  men  vi  vil  kun 
udøve  denne  Kunst,  naar  vi  behøver  den.  Naar 
det  er  Tid  til  at  glæde  sig.  vil  vi  glæde  os, 
naar  det  er  Tid  til  at  forsage,  vil  vi  forsage.  Den. 
der  forstaar  at  nyde  paa  en  vis  Maade.  han  vil 
heller  ikke  mangle  Forsagelsens  Visdom.  Han  vil 
gjøre  Glæden  til  sin  Slave  og  ikke  sig  selv  til 
Glædens  Slave.  Han  vil  underkaste  sig  Tingene 
og  ikke  lade  Tingene  herske  over  sig.  Og  naar 
det,  der  af  Visdommen  bliver  sat  som  Grænse  for 
vor  Glæde,  ikke  er  Andet  end  det  med  Naturen 
overensstemmende,  rette  Maadehold  i  Glæden. 
og  naar  Glæden  i  sit  Overmaal  ikke  længer  er  sig 
selv  men  sin  Modsætning,  saa  at  den  ikke  har  sin 
Grænse  og  sit  Maal  udenfor  eller  ved  Siden  af  sig 
men  i  sig  selv,  hvortil  da  endnu  tale  om  Dyd  og 
Afholdenhed  som  om  Noget,  der  staar  lige  overfor 

Glæden  som  en  fremmed,  ligeberettiget,  ja  fjendtlig 
Magt?  Helleneren  kan  i  sin  Tanke  gjøre  sig  for- 
trolig med  Forsagelse,  med  Savn,  med  Dyd  uden 
Glæde,  men  aldrig  i  sin  Følelse.  Arbejdet  i 
Ansigtets  Sved.  ja  selv  Haandværkerens  Slid  og 
Slæb  for  den  daglige  Xødtørft,  anser  han  uværdig 
for  sig.  Derfor  arbejder  Slaven,  derfor  træller 
Barbaren  for  Helleneren.  Den  mindre  ædle  Del 
af  Menneskebeden  maa  opofre  sig  for  den  ædlere, 
for  at  Idealet  af  den  i  Sandhed  menneskeværdige 
Tilværelse  kan  virkeliggjøres.  Hvis  jeg  var  Lov- 
giver, en  ny  Lykurgos  eller  Solon,  og  blev  Lovens 
Tavler  ubeskrevne  lagte  i  min  Haand,  jeg  vilde 
gribe  dem  og  med  gylden  Griffel  sætte  følgende 
Ord  i  deres  Spidse:  I  Dødelige,  værer  skjønne 
—  værer  frie  —  værer  lykkelige!" 

Saaledes  talte  Protagoras  med  Blikket  ufra- 
vendt heftet  paa  Aspasia  og  glad  over  det  opmun- 
trende Bifald,  der  umiskj endelig  lyste  ham  i  Møde 
fra  hendes  Miner.  Dette  Bifald  lød  nu  ogsaa 
næsten  fra  hele  Kredsen,  og  Perikles  sagde,  at 
han  vilde  lade  Protagoras  anføre  den  næste  Koloni, 
der  skulde  udgaa  fra  Athen.  Thi  han  syntes  skikket 
til  at  ordne  en  Stat  i  hellenisk  Aand. 

..Lykkelige  Protagoras,"  begyndte  nu  Sokrates; 
..lykkelige  Protagoras,  hvem  det  blev  forundt  at 
omsætte  Aspasias  Tavsheds  Guld  i  bestikkende 
Veltalenheds  klingende  Mønt!  Hvis  jeg  har  for- 
staaet  din  Munds  Ord  lige  saa  godt  sum  du  har 
forstaaet  Sproget  fra  Aspasias  Øjne,  saa  synes  du 
mig  næsten  at  betragte  Visdommen  som  et  Middel 
til  Glædens  Fremme,  hvilket  man,  saa  at  sige,  kan 


holde   rede    og   trække  op    af  Lommen,    naar  man 
ikke  netop  har  noget  Bedre  ved  Haanden  — " 

„Hvad  er  Visdom?"  udraabte  Protagoras. 
..Spørg  tusinde  Mennesker,  og  hvad  den  Ene  kal- 
der Visdom,  vil  den  Anden  kalde  Daarskab.  Men 
spørg  dem,  hvad  Glæde  og  hvad  Sorg  er,  og  de 
vil  alle  være  af  samme  Mening. ik 

„Mener  du  virkelig  det?"  svarede  Sokrates. 
„Det  turde  dog  komme  an  paa  en  Prøve  — * 

..Tillad,  Protagoras,*'  faldt  Aspasia  ham  her  i 
Talen,  „at  jeg  tager  det  paa  mig  at  svare  Sokrates; 
ikke  med  Ord,  thi  hvorledes  skulde  jeg  formaste 
mig  til,  saa  længe  Talen  er  om  Visdom,  at  ville 
træde  i  Protagoras's  Sted.  Jeg  vil  møde  den  evige 
Tvivler  og  Spørger  med  de  Midler,  der  som  Sym- 
posiarkinde  staar  til  min  Kaadighed  for  at  prøve 
den  af  ham  sidst  fremsatte  Indvending!" 

„Lad  os  for  det  Første,"  vedblev  Aspasia, 
..væde  Læberne,  der  maaske  er  blevne  tørre  under 
Samtalens  Hede.  med  frisk  Dugg!" 

Paa  hendes  Bud  blev  ny  Vin  blandet  i  Kum- 
men og  rakt  Gjæsterne  i  nye,  større  Bægere. 

„Det  er  Vin  fra  Lesbos!"  sagde  Hipponikos, 
„Druens  Blomst!  Den  er  ikke  slet  saa  vellugteude 
som  den  thasiske,  men  den  er  endnu  mere  vel- 
smagende." 

„Den  er  mild  og  ildfuld  tillige  som  dens  Lands- 
mandinde  Sapfos  Sjæl!"'  udraabte  Protagoras,  idet 
han  først  med  Spidsen  af  Læberne  smagte  paa 
Vædsken  i  sit  Bæger. 

Bægerne  bleve,  paa  Aspasias  Bud,  tømte  til 
Ære  for  den  milde  og  dog  ildfulde  Sangerinde  fra 

Lesbos  og  derpaa  igjen  fyldte,  medens  Bordfællernes 
Øjne  begyndte  at  straale  med  en  stærkere  og  stær- 
kere Ild. 

„Tillad  nu  dem  at  træde  ind,;t  tog  Aspasia 
paa  Ny  til  Orde,  „som  kun  venter  paa  vort  Vink 
for  at  berede  os  noget  af  d  e  t,  hvorom  Menneskene 
efter  Protagoras's  Paastand  alle  er  enige,  men  efter 
Sokrates's  Mening  ikke." 

Fløjtespillersker,  Danserinder  og  Behændigheds- 
kunstnerinder  betraadte  Salen,  alle  unge  og  skjønne, 
alle  bekransede  og  duftende  af  Salve,  samt  rigt 
smykkede  og  iførte  forføreriske  Dragter. 

Fløjtespillet  begyndte  i  bløde,  indsmigrende 
Toner,  og  Danserinderne  aabnede  Forestillingen 
med  mimiske  Danse.  Hvad  Sokrates  havde  be- 
undret hos  Theodota,  det  saå  han  nu,  mange  Gange 
fordoblet,  i  en  hel  Gruppe  af  blomstrende  Skik- 
kelser. Men  efter  at  disse  Danserinder  med  deres 
Kunst  havde  henrykket  Alles  Øjne,  saa  øvede  det, 
som  Behændighedskunstnerinderne  derpaa  udførte, 
en  sansebedøvende  Virkning.  Naar  disse  til  Fløj- 
ternes Lyd  og  efter  Musikens  Takt  under  Dansen 
kastede  en  Mængde  Ringe  eller  Boldte  i  Vejret  og 
atter  greb  dem,  eller  udførte  det  saakaldte  Kugle- 
løb paa  en  Pottemagerskive,  saa  laa  der  i  de  ung- 
dommelig slanke,  smidige  Pigeskikkelsers  vindsnare 
Bevægelser  en  fortryllende,  næsten  berusende  Ynde. 
Og  da  de  begyndte  den  forbavsende  Sværddans, 
da  de  hvirvlede  sig  rundt  imellem  de  Klinger,  der 
med  opadvendte  Spidser  vare  stukne  ned  i  Gulvet, 
og  gyngede  sig  frem  og  tilbage  over  det  blinkende 
Staal,  da  blandede  en  sagte  Gysen  sig  i  de  ophidsede 


Tilskueres  Glæde.  Men  naar  en  af  de  slanke 
skjønne  Piger  i  den  gjennemsigtige,  tæt  sluttende 
Dragt,  der  lod  de  fulde  og  rene  Legemsformer 
træde  frem,  satte  Hænderne  mod  Gulvet  og  med 
den  yndefuldeste  Bøjning  af  Legemet  strakte  Fød- 
derne tilbage  over  Ryggen  og  Hovedet  for  med 
Tæerne  paa  den  venstre  Fod  at  gribe  et  Bæger 
og  med  Tæerne  paa  den  højre  Fod  at  fylde  det 
fra  Blandingskummen  med  Øsekarret ,  eller  naar 
en  Anden  i  den  samme  Stilling  afskjød  en  Pil  fra 
Buestrengen  —  da  var  det  ikke  alene  det  For- 
bavsende ved  den  udviste  Behændighed,  men  tillige 
det  skjønne  Syn  af  de  til  den  højeste  Frihed  og 
næsten  overmenneskelige  Lethed  udviklede  blom- 
strende Legemer,  der  hensatte  Hipponikos's  Gjæster 
i  en  Slags  Sanserus. 

Da  disse  Danse  og  Lege  vare  endte,  og  Danser- 
inderne, Behændighedskunstnerinderne  og  Fløjte- 
spillerskerne under  det  mest  levende  Bifald  fra 
Bordfællerne  igjen  havde  fjernet  sig,  sagde  Aspasia: 

„Det  synes,  som  om  det,  vi  her  saå,  har  voldt 
os  Alle  Fornøjelse,  og  at  vi  er  enige  i  denne  Fø- 
lelse af  Glæde,  medens  vi  dog  tidligere,  da  det 
drejede  sig  om  Visdommen,  ikke  kunde  blive 
enige.  Den  Prøve,  paa  hvilken  det,  efter  dit  Ord, 
o  Sokrates,  kom  an,  er  altsaa  gjort." 

..Du  véd  meget  vel,  Aspasia,"  svarede  Sokrates, 
„at  Ingen  i  Verden  heller  lader  sig  belære  end 
netop  jeg.  Tillad  mig  blot  at  spørge  Protagoras 
om  én  Ting  endnu.  Naar  der,  saaledes  som  han 
lærte  os,  gives  forskjellige  Arter  af  Glæde,  og  naar 
vi  kalder  det.    som  yder  os  Glæde,    et  Gode,    saa 

gives  der  vel  ogsaa  forskjellige  Goder  og  imellem 
disse  et  højeste  Gode.  Men  for  at  udfinde  dette 
højeste  Gode  mellem  de  andre  Goder,  og  altsaa 
ogsaa  den  højeste  Glæde  mellem  de  andre  Glæder 
—  thi  Glæden  er  jo,  som  vi  saå,  ikke  selv  det 
Gode  men  bliver  frembragt  ved  at  eje  et  Gode  - 
behøves  der  saa  dog  ikke  en  Smule  Indsigt,  eller 
Erkj endelse,  eller  Visdom,  eller  hvad  man  nu  for- 
øvrigt vil  kalde  det?" 

Smilende  sagde  Aspasia:  „Du  ser,  Protagoras, 
at  denne  Mand  forfølger  dig  til  det  Yderste,  men 
det  er  min  Pligt  at  sørge  for,  at  Striden  ikke 
blusser  altfor  heftig  i  Vejret.  Allerede  for  en 
Stund  siden  faldt  en  lille  Plan  imod  denne  kamp- 
lystne Sokrates  mig  ind.  Det  forekommer  mig 
ikke  at  være  heldigt,  at  Sokrates  her  deler  Løj- 
bænk sammen  med  Anaxagoras  og  saaledes  be- 
standig øser  ny  Kraft  og  Stridslyst  af  sin  Mesters 
Aandepust.  Det  synes  mig  i  det  Hele  taget,  at 
Hippo nikos's  Gjæster  her  til  Dels  har  ordnet  sig 
paa  en  Maade,  der  er  farlig  for  det  Hele  og  gun- 
stig for  hemmelige  Sammensværgelser.  Jeg  har 
gjentagne  Gange  lagt  Mærke  til,  at  Fidias  og  lktinos 
hvisker  sagte  sammen.  Ogsaa  Kratinos  ser  jeg 
oftere,  end  det  synes  nødvendigt,  nærme  sine  spid- 
sede Læber  til  sin  Nabos,  Polygnotos's  Øre.  I  Kraft 
af  min  Fuldmagt  som  Symposiarkinde  vil  jeg  fore- 
tage en  almindelig  Ombytning  af  Pladserne  og 
Naboskabet." 

„For  os  gjerne!"  raabte  de  muntre  Bordfæller; 
..vi  vil  gjerne  adlyde  dig.  Lad  høre,  hvorledes  du 
da  tænker  at  ordne  os?" 

„Velan!"  sagde  Aspasia ;  „Lækkermunden  Hip- 
ponikos  byder  Sokrates  at  rejse  sig  og  indtager  der- 
paa  selv  hans  Plads  ved  den  vise  Anaxagoras's  Side ; 
den  veltalende  Polos  lægger  sig  ved  Siden  af  den 
tavse  Iktinos;  den  overmodige  Kratmos  faar  den 
milde,  fromme  Sofokles  til  Nabo.  Fidias  slutter  sig 
endelig  en  Gang  til  Polygnotos.  Men  hvem  skal  jeg 
give  Sokrates  til  Fælle?  Jeg  kan  umulig  lade  ham 
hvile  ved  Protagoras's  Side,  tværtimod  maa  jeg 
fjerne  disse  to  Modstandere  saa  langt  som  muligt 
fra  hinanden.  Hvad  Andet  er  altsaa  tilbage,  end 
at  jeg  maa  bede  dig,  Protagoras,  indtage  min  Plads 
her,  medens  jeg  selv,  indtil  Striden  er  endt.  sætter 
mig  hos  Sokrates." 

Med  disse  Ord  rejste  Aspasia  sig  og  satte  sig 
paa  Kanten  af  den  Løjbænk,  paa  hvilken  Sokrates 
havde  sin  Plads. 

Lydig  havde  imidlertid  Gjæsterne  efterkommet 
Symposiarkindens  Bud;  kun  misundte  de  nu  baade 
hemmelig  og  aabenlyst  Sokrates  hans  Bordfælle. 

Paa  Sokrates  selv  øvede  denSkjønnes  umiddel- 
bare Nærhed  en  ejendommelig  Virkning.  Havde 
Anaxagoras's  Aandejmst,  saaledes  som  Aspasia  ud- 
trykte sig.  tidligere  opildnet  ham  til  Stridslyst,  saa 
stemte  nu  den  henrivende  Kvindes  Nærhed  ham 
fredelig  og  forsonlig. 

„Hvad  er  det?"  udbrød  Aspasia,  idet  hun  bøjede 
sig  hen  imod  Sokrates  og  betragtede  hans  Krans ; 
„der  er  jo  allerede  faldet  mange  Blade  af  Kransen 
paa  dit  Hoved.  Det  gj ælder  for  et  Jertegn  om 
hemmelige  Hjertekvaler  hos  ham,  der  bærer  den! 
Er  det  din  unge  Ven.    den   kaade  lille  Alkibiades. 

der  volder  dig  Sorger?  Dog,  jeg  er  jo  kommet 
for  at  svare  paa  dine  Spørgsmaal.  Hvad  var  det 
for   Betænkeligheder,    o  Sokrates,    som   du    endnu 


vilde  have  klarede?' 


Aspasias  Øjne  hvilede  straalende  paa  Sokrates, 
hendes  Munds  Aande  ombølgede  ham,  hendes  Dragts 
Raslen  ved  den  mindste  af  hendes  Bevægelser  be- 
rusede ham.     Han  svarede: 

„Aspasia!  jeg  havde  Betænkeligheder  —  og 
de  stod  opstillede  i  mit  Hoved  i  smukke  Rækker 
bag  hinanden  ligesom  i  Slagorden.  Men  netop 
som  jeg  i  den  bedste  Orden  af  Verden  vilde  lade 
dem  rykke  frem.  slog  man  en  skjønt  bekranset 
Slagbom  ned  for  dem,  saa  at  det  nu  ser  ud,  som 
om  de  maa  brække  Benene,  naar  de  vil  sætte 
derover.  Jeg  skal  sige.  hvad  jeg  finder  betænke- 
ligt, o  Aspasia!  Jeg  finder  i  dette  Øjeblik  kun 
den  ene  Ting  betænkelig,  at  du  sidder  ved  Siden 
af  mig." 

Den  gamle  Anaxagoras.  der  imidlertid  i  Tavs- 
hed havde  holdt  sig  til  sit  Bæger,  saå  med  et  Smil, 
der  var  en  Smule  spottende,  over  paa  sin  Ven,  der 
saa  forsmædelig  strakte  Vaaben. 

..Du  ser,  Anaxagoras,"  sagde  Sokrates,  „jeg 
er  faldet  i  Kampen  for  en  god  Sag,  og  du,  Ol- 
dingen, for  hvem  jeg  egenlig  havde  draget  Sværdet, 
maa  nu  bære  mig,  den  yngre  Mand,  ud  af  Kampen. 
Hævn  mig,  om  du  kan,  o  Anaxagoras!" 

..Hvorfor  ikke?"  svarede  Anaxagoras,  efter  at 
have  taget  en  Slurk  af  sit  Bæger;  „jeg  føler  mig 
ingenlunde  som  den  alderdomssvækkede  Priamos 
nødt  til  skjælvende  at  forstumme  for  denne  Akillevs's 

nybagte  Visdom.  Jeg  har  endnu  et  Ord  at  snakke 
med  dig,  Protagoras  — " 

„Holdt!"  udraabte  Aspasia;  „hvis  det  er  din 
Hensigt  at  sige  vigtige  Ord,  saa  tillad  mig  først  at 
opfylde  min  Symposiark-Pligt  og  med  et  Bæger  af 
den  ildfuldeste  og  kosteligste  af  alle  Vine,  den, 
der  er  gjemt  tilsidst,  med  Kios-Druens  hellige 
Strømme  at  give  din  Tale  endnu  stærkere  Vinge- 
slag : « 

Med  disse  Ord  lod  Aspasia  den  navnkundigste 
af  alle  græske  Vine  bære  om. 

Bægerne  bleve  tømte,  og  fra  dette  Øjeblik 
fandtes  der  Ingen  længer  i  Kredsen,  som  ikke, 
højt  hævet  over  den  simple  Forstands  Sfære,  var 
hjemfaldet  til  Dionysos's  begejstrende  Magter. 

Anaxagoras  tømte  sit  Bæger  og  begyndte  noget 
forvirret  at  tale  om  Glæde  og  Dyd,  om  Erkj endelse 
og  almen  Verdensfornuft  imellem  hinanden. 

Ligesom  for  at  opfordre  ham  til  at  samle  sine 
Tanker  bedre,  rakte  Aspasia  med  egen  Haand 
ham  endnu  et  Bæger  af  den  altbesejrende  Kier. 

Han  drak,  og  den  Vises  Ord  bleve  endnu  mere 
forvirrede ;  han  begyndte  at  stamme  og  nikke  be- 
tænkelig med  Hovedet.  Tilsidst  sank  Hovedet  helt 
ned  paa  Brystet.  Faa  Øjeblikke  endnu,  og  Ol- 
dingen var  blidt  indslumret. 

En  munter  Latter  løb  igjennem  Bordfællernes 
Rækker. 

„Hvad  har  du  gjort,  Aspasia?"'  udraabte  de; 
..den  strenge  Visdoms  sidste  Forkæmper  har  du 
afvæbnet  og  vugget  i  Søvn!" 

..Ved  et  glad  Lag",  svarede  Aspasia,  „sømmer 


32 


det  sig  for  den  strenge  Visdom  at  lukke  Øjnene. 
Men  denne  Ædling  er  ikke  slumret  ind  forladt  af 
Kariterne.  Se  hvor  smukt  Oldingen  trækker  Vejret  i 
sin  rolige  Søvn!  Jeg  stiller  det  Forslag,  at  vi  Alle 
tager  Kransene  af  vore  Hoveder  for  at  nedlægge 
dem  paa  den  Sovendes  Hoved  og  Skuldre,  og  paa 
saadan  Vis  begrave  den  saa  skjønt  og  fredelig 
indslumrede  Visdom ! " 

Gjæsterne  gjorde,  som  Aspasia  bød.  og  faa 
Øjeblikke  efter  var  den  Vises  Hoved  begravet  under 
Blomster. 

Sokrates  vedblev  at  drikke  uden  at  blive  be- 
ruset, men  han  anstillede  sig  som  beruset  for 
ustraffet  at  kunne  hviske  de  forunderligste  Ting  i 
Øret  paa  den  ved  hans  Side  siddende  Aspasia. 

Den  alvorlige  Fidias  sagde  til  Drengen,  der 
fyldte  hans  Bæger,  at  han  vilde  bruge  ham  som 
Model  for  en  af  sine  Efebskikkelser  i  den  indre 
Parthenons-Frise.  Kratinos  udstødte  hemmelige 
Forbandelser  og  sagde  til  sin  Nabo  Sofokles:  ..Denne 
Trvllekvinde,  denne  Kirke,  denne  Omfale  skal  jeg 
ikke  glemme!  Hun  lader  mig  endogsaa  drikke 
Kieren  af  det  store  Bæger!  Saa  længe  jeg  var 
ædru,  mærkede  jeg  Intet,  men  nu  er  det  mig  klart, 
hvad  hun  har  havt  til  Hensigt!"  —  Polygnotos  for- 
sikrede sin  Nabo,  at  han  med  Undtagelse  af  den 
unge  Elpenike  aldrig  havde  set  en  saa  velskabt 
Kvinde  som  Aspasia.  —  ..Perikles,"  sagde  den  vin- 
blussende Hipponikos  rørt,  „Perikles,  du  véd,  at 
jeg  altid  har  holdt  dig  i  Ære,  og  at  jeg  skylder 
dig  stor  Taknemmelighed,  fordi  du  i  sin  Tid  be- 
friede mig   for  den  da  endnu  smukke    men  trætte- 

kjære  Telesippe.  Gjør  mig  nu  den  Villighed  med 
Skatkammeret  paa  Borgen  —  thi  jeg  sysselsætter 
sex  tusinde  Slaver  i  Sølvværkerne,  min  Ejen- 
dom formerer  sig  daglig,  og  man  er  ikke  sikker 
for  Tyve.  Og  naar  din  Myndling  Alkibiades  bliver 
voxen  —  min  lille  Datter  Hipparete  —  den  smuk- 
keste af  alle  Jomfruer  — " 

„Lad  det  nu  være  godt!"  sagde  Perikles  god- 
modig smilende.  Han  var  den  eneste  af  Bakkos's 
Vælde  fuldstændig  Uberørte  i  den  hele  Kreds:  ikke 
fordi  han  havde  drukket  mindre,  men  fordi  hans 
Natur  var  lige  saa  stærk  som  hans  Sjæl  var  mild. 
Han  underholdt  sig  med  Protagoras  om  politiske 
Ting.  om  det  atheniensiske  Folkeherredømmes  Om- 
skiftninger, om  Kolonier,  der  skulde  udsendes,  eller 
Muligheden  af  et  snart  forestaaende  Felttog.  Men 
Protagoras  saå  hyppig  over  mod  den  skjønne  Mile- 
sierinde.  Tilsidst  overraskede  den  tavse  Iktinos 
Gjæsterne  med.  begejstret  af  Kieren,  at  istemme 
en  Pæan  til  Dionysos,  hvilken  derpaa  i  Kor  blev 
sunget  af  Alle. 

Saaledes  rullede  Glædens  Bølger  under  Sym- 
posiet i  Hipponikos's  Hus,  og  forinden  den  ikke 
mindre  af  Bakkos's  Gaver,  af  Sansernes  Rus  og  af 
Milesierindens  Trylleri  bevingede  end  med  den 
helleniske  Aands  Blomster  krydrede  Festjubel  var 
forstummet,   gryede  Morgenen. 

Da  rejste  den  glimrende  Protagoras  sig  og 
sagde:  ..Symposiarkinden  Aspasia  har,  som  I  véd, 
afstaaet  sin  Plads  til  mig.  Jeg  benytter  mig  deraf 
til  et  Øjeblik  at  anmasse  mig  hendes  Symposiark- 
Værdighed    og    opfordre    eder   til  at   tømme   disse 

åspasia.    II.  3 

sidste  Bægere  til  Ære  for  Aspasia  selv!  Højt  har 
hun  som  Drikkelagets  Dronning  holdt  den  skjønne 
Fests  Banner  og  med  legende  Haand  sejrrig  for- 
svaret den  hulde  Glædes  Rige  mod  Alvorens  truende 
Fremrykning  og  Visdommens  Strenghed;  altid  har 
hun  i  det  vel  beregnede  Øjeblik,  nu  med  Bægerets 
Gaver,  nu  med  Sansernes  balde  Fryd,  nu  med  Eros's 
og  Kariternes  Bistand,  kæmpet  imod  det  Fjendt- 
lige; med  blide  narkotiske  Midler  har  hun  vugget 
Sandhedssøgerens  Spørgsmaal  i  Søvn  og  begravet 
den  Vises  af  Ungdommens  Ild  forladte  graa  Hoved 
under  Blomster;  lidt  efter  lidt  har  hun  faaet  os 
Alle  ud  paa  de  dionysiske  Glædesbølgers  høje  Sø! 
Men  den  hulde  Rus  er  uden  Fare  for  ædle  HeUener- 
pander.  I  Stedet  for  ødelæggende  at  trænge  ind 
i  Hovedets  Dyb.  falder  dens  Sølvtaage  som  Dugg 
paa  Bladene  af  de  Kranse,  med  hvis  kølende  Skygge 
vi  omgiver  vore  Pander.  —  Tømmer  da  de  sidste 
Bægere  til  Ære  for  den  skjønne  og  vise  Symposiark- 
inde  Aspasia!" 

Saaledes  talede  Protagoras,  og  Skaaien  blev 
drukket  af  de  udvalgte  Mænd,  der  ved  Hipponikos's 
Maaltid  vare  forenede  som  bekransede  Gildebrødre, 
men  paa  Ærens  Mark  kredsede  om  Perikles  og 
Aspasia    som    det  gamle  Hellas's    lysende  Stjerner. 

Og  da  de  sidste  Bægere  vare  tømte,  skiltes 
Mændene  med  Haandtrvk  og  forlod  i  Morgendæm- 
ringen Hipponikos's  Hus.  — 

„Er  du  ogsaa  tilfreds  med  den  af  Protagoras 
lovpriste  Syinposiarkinde  V''  —  Saaledes  spurgte 
Aspasia  Perikles.  da  hun  var  blevet  alene  med 
ham. 

„Jeg  beundrer  dig  fra  i  Dag  af  endnu  mere." 
sagde  Perikles;  ..men  frygter  du  ikke  for,  at  jeg 
elsker  dig  noget  mindre?" 

..Hvorfor  det?"  spurgte  Aspasia. 

..Du  har  altid  Noget  til  Enhver."  svarede  den 
Anden;  ..hvad  har  du  tilbage  til  Perikles?" 

..Mig  selv!"    sagde  Aspasia. 

Han  kyssede  hende  paa  Panden,  og  hun  slog 
lykkelig  sine  Arme  omkring  hans  Hals. 

..Jeg  véd  ikke/*  sagde  Perikles.  da  han  rakte 
hende  Haanden  til  Afsked.  ..jeg  maa  enten,  skilt 
fra  dig.  ile  ud  tilDaad.  eller  salig  som  nu  drømme 
Kjærlighedens  Drøm  en  Stund  med  dig  i  idyl- 
lisk Ro!" 

..Maaske  forunder  de  Himmelske  os  til  rette 
Tid  det  Ene  eller  det  Andet  eller  begge  Dele  paa 
én  Gang!"  svarede  Aspasia. 

Milesierinden  lukkede  denne  Morgen  de  trætte 
skjønne  Øjne  med  den  Bevidsthed,  at  hun  atter 
var  kommet  Maalet  et  Stykke  nærmere.  Hun 
tænkte  paa  det  Øjeblik,  da  hun  med  Haan  blev 
vist  ud  af  Perikles's  Hus;  hun  tænkte  paa  den 
stolte  Telesippe,  der  bildte  sig  ind  at  være  lige 
saa  uangribelig  som  hendes  Herskermagt  ved  Husets 
Arne  var  urokkelig ;  hun  sagde  til  sig  selv.  at  hendes 
hemmelige  og  aabenlyse  Planer  gik  deres  Opfyl- 
delse i  Møde,  og  at  hun  triumferende  skulde  løse 
sin  Opgave:  paa  det  Nedarvedes  og  Fordommenes 
Pviiiner  at  plante  Frihedens.  Skjønhedens  og  Glæ- 
dens Banner! 

Ellevte  Kapitel. 

Samos. 


..Tænkte  jeg  det  ikke  nok!"  raabte  den  gamle 
Kallippides  i  en  af  de  talrige  Grupper  af  Athe- 
niensere .  der  i  ivrig  Samtale  havde  samlet  sig 
paa  det  store  Torv  iPiræevs:  ..tænkte  jeg  det  ikke 
nok!  Da  jeg  forleden  gik  forbi  Forkæmperinden 
Athene  paa  Borgen,  saå  jeg  Gudindens  Lanse  fuld 
af  Græshopper,  som  sad  derpaa  og  peb.  Det  be- 
tyder Fred.  sagde  jeg  til  mig  selv.  Men  saa  løb 
der  den  næste  Dag  kort  før  Folkeforsamlingen  en 

si    over  Pnyx  — 

..Du  vil  da  ikke  spaa  os  ilde.    gamle  Krap 
raabte  de  Andre. 

..Samos  kan  forlede  de  andre  Forbundsfæller 
til  Frafald."  svarede  den  Gamle.  ..det  kan  opvække 
et  Oprør  imod  os.  Sparta  kan  blande  sig  deri,  en 
almindelig  Hellenerkrig  kan  blusse  op.  Der  ligger, 
som  man  plejer  at  sige.  adskilligt  Tønder  ophobet. 
Hvad  kommer  det  nu  dog  egenlig  os  ved,  om  Sa- 
mierne  eller  Milesierne  har  Priene?" 

..Athens  Anseelse  maa  hævdes!"  faldt  en  yngre 
Mand  ham  ivrig  i  Talen,  idet  han  slog  ud  med 
Haanden  og  kastede  Hovedet  heftig  tilbage.  ..Sa- 
mos og  Milet  er  begge  forbundne  med  os  og  har 
derfor  at  henstille  deres  Uenigheder  til  Athens 
Afgjørelse.  fordi  vor  Stad  er  Hovedet  for  Forbundet. 
Samos  vil  ikke  gjøre  dette.  Derfor  er  Perikles  i 
sin  Vrede  faret  op  imod  Samierne  — " 

..Og  i  sin  Vrede  har  han  af  Folkeforsamlingen 

adbedt  sig  den  blide  Sofokles  til  Medfeltherre!" 
sagde  smilende  en  af  Mændene. 

..For  Antigones  Skyld!"  raabte  Andre.  MHan 
har  gjort  rigtig!     Sofokles  leve!" 

.,Der  er  Ingen  af  jer,  der  véd  Besked  hermed!" 
sagde  Haarskjæreren  Sporgilos,  der  af  Nysgjerrig- 
heden  og  det  almindelige  Røre  var  drevet  ned  i 
Havnen  og  nu  traadte  til.  „Der  er  Ingen  af  jer, 
der  véd  Besked  med  denne  Sag.  I  véd  ikke,  hvor- 
ledes hele  denne  samiske  Strid  er  opstaaet  og 
hvem  der  egenlig  har  opspundet  den." 

„Sporgilos  leve!"  raabte  Nogle.  ..Hør  blot 
paa  Sporgilos.  Han  er  en  af  dem,  der  altid  ojo 
Morgenen  véd  paa  en  Prik,  hvad  Zevs  om  Natten 
har  snakket  om  med  Hera." 

..Jeg  vil  være  en  Ærkeløgner. "  udraabte  Spor- 
gilos. ..hvis  ikke  det,  som  jeg  nu  skal  fortælle  jer, 
er  den  rene  Sandhed.  Det  er  Aspasia,  Milesier- 
inden.  der  har  besnakket  Perikles.  Jeg  véd  det 
aldeles  bestemt  —  hør  blot,  Den  Dag.  da  det 
milesiske  Gesandtskab  var  indtruffet  hertil .  stod 
jeg  netop  paa  Torvet,  da  Gesandterne  kom  forbi 
ug  saå  sig  omkring,  som  om  de  vilde  spørge  om 
Noget,  En  af  dem  kom  virkelig  ogsaa  hen  til  mig 
og  sagde:  ..Hør  engang,  min  atheniensiske  Ven, 
kan  du  ikke  vise  os  den  unge  Milesierinde  Aspasias 
Bolig ?"  Mændene  troede  vist,  at  jeg  ikke  kjendte 
dem,  men  jeg  kjendte  dem  —  allerede  paa  deres 
smidige  Manerer  og  kostbare  Dragter  vilde  jeg 
have  kjendt  dem.  om  jeg  saa  aldrig  havde  set  dem 
før.  Jeg  var  saa  høflig  imod  dem,  som  jeg  kunde, 
og    beskrev    dem    paa    det   Nøjeste    Milesierindens 

Hus  og  Vejen  derhen,  hvorpaa  de  hjertelig  takkede 
mig  og  øjeblikkelig  slog  ind  paa  den  Vej,  jeg 
havde  vist  dem.  Det  var  allerede  i  Aftenskum- 
ringen. De  sneg  sig  til  Milesierindens  Bolig. 
Forstaar  I  det  nu?  Gesandterne,  siger  jeg  jer, 
har  hemmelig  forhandlet  med  Milesierinden;  hun 
har  saa  klappet  Perikles  om  Hagen  og  ophidset 
ham  imod  Samierne." 

„Der  hører  I!"  raabte  En  i  Kredsen.  „Spor- 
gilos  \('d  virkelig,  hvad  Hera  har  snakket  med 
Zevs  om.  Men  sé  dér  —  dér  er  Perikles  med 
sin  Fælle  Sofokles  —  han  sætter  ham  uden  Tvivl 
ind  i  hans  nye  Embede."  — 

Man  saa  virkelig  de  tvende  Mænd  vandre  af- 
sides paa  et  temmelig  mennesketomt  Sted  imellem 
Søjlerne.    De  vare  fordybede  i  en  fortrolig  Samtale. 

..I  Sandhed!"  sagde  Sofokles,  .,du  overrasker 
Athenienserne:  man  havde  i  dette  Øjeblik  snarere 
troet  Perikles  opsat  paa  alt  Andet.  Saå  det  ikke 
ud.  som  om  han  fuldstændig  var  gaaet  op  i  Fre- 
dens Gjerninger,  i  Trang  til  indre  Lykke  og  i  — 
Kjærlighed  til  den  skjønne  Aspasia? " 

..Min  Ven!41  sagde  Perikles  smilende,  ..er  det 
virkelig  til  at  undre  sig  over,  at  de  Lavrbær,  som 
hans  med  Murske,  Mejsel  og  Griffel  arbejdende 
Venner  daglig  vinder,  ikke  tillader  Strategen  at 
sove?  I  lang  Tid  allerede,  jeg  tilstaar  det  gjerne, 
har  jeg  i  mit  Indre  følt  mig  forlegen  og  urolig. 
Jeg  forekom  mig  selv  som  en  Dagdriver  imellem 
alle  disse  rastløst  Virksomme,  og  næsten  beskæm- 
mende syntes  mig  undertiden  de  bløde  Rosenlænker. 
der  bandt  mig.1" 

..Hvad?"  indvendte  Sofokles.  ..Regner  du  det 
for  Intet,  at  du  i  Virkeligheden  er  den  Rastløseste 
mellem  de  Rastløse,  og  at  Alt.  hvad  vi  Andre  frem- 
bringer, kun  ved  dig  bliver  gjort  muligt  og  lykkelig 
bragt  til  Ende?" 

„Det  tilfredsstiller  ikke  de  Fordringer,  som  en 
af  os.  saaledes  som  vi  nu  engang  er.  maa  stille 
til  sig  selv!"  svarede  Perikles.  ..Jeg  vil  ikke  blot 
være  Andres  Haandlanger,  jeg  vil  selv  udføre  Xoget, 
og  derfor  kan  jeg  kun  som  Strateg  paa  Ny  gribe 
Sværdet.  Hvorfor  skulde  jeg  blive  uberørt  af 
den  Ærgjerrighedens  skjønne  Ild,  der  er  blusset 
op  rundt  omkring  mig?" 

..Og  saa  vil  du  dog  denne  Gang  dele  dit 
Krigerry  med  mig?"  spurgte  efter  en  lille  Pavse 
Digteren. 

.. Hellere  d et  end  —  en  s k j  ø n  K v i n d e s 
Gunst!"  svarede  Perikles  og  saå  sin  Ven  skarpt 
ind  i  Øjnene. 

Denne  studsede.  „Det  begynder  pludselig  at 
dages  i  mit  Hoved,'"  sagde  han.  ..og  der  gaar  et 
besynderligt  Lys  op  for  mig  angaaende  den  sande 
Aars  ag  til  mit  Valg  som  Strateg." 

..Alt  hvad  der  sker  i  Verden,  kjæreste  Ven." 
svarede  Perikles  smilende,  „har  ikke  én  men  hun- 
drede Aarsager.  Hvem  formaar  altid  at  nævne 
den  nærmeste  ?'; 

..Vil  du  ikke  hellere  lade  mig  blive  tilbage  og 
tage  den  Skjønne  med  dig  til  Samos?"  spurgte 
Digteren. 

Perikles  smilede  kun  paa  Ny.  ..Vær  rolig," 
sagde  han  derpaa;  „det  er  kun  en  lille  Fornøjelses- 

udflugt,  som  vi  foretager,  et  Søtogt  paa  nogle  faa 
Uger;  paa  en  alvorlig  Modstand  fra  Samiernes 
Side  mod  det  mægtige  Athen  er  der  ikke  at  tænke. 
Samos  er  en  prægtig  Stad,  som  du  vil  synes  om; 
Melissos.  Befalingsmanden  over  den  samiske  Flaade, 
som  vi  vil  have  overfor  os,  er,  som  du  véd,  en 
navnkundig  Filosof  af  den  eleatiske  Skole,  hvis 
Bekjendtskah  du  maaske  med  Fornøjelse  vil  gjøre; 
og  naar  vi  sejler  forbi  Kios,  vil  vi  besøge  din 
Digterbroder,  Tragikeren  Ion,  der  tilbringer  sine 
Dage  dér  i  skjøn  Lediggang." 

..Du  vil  besøge  Ion?"  udraabte  Sofokles.  ..Kom 
i  Hu.  at  han  ikke  mener  dig  det  vel.  siden  du  har 
været   hans    Medbejler    hos   den   skjønne  Krysilla." 

..Mit  Forhold  til  et  Menneske",  svarede  Pe- 
rikles. ..bliver  aldrig  bestemt  ved  hvad  han  mener 
om  mig,  men  ved  hvad  jeg  mener  om  ham.  Ion 
er  en  vakker  Mand.  Han  vil  beværte  os  med  den 
bedste  Sort  af  sin  hjemlige  Kier,  endskjønt  du  har 
været  hans  Medbejler  i  Tragedien  — " 

..Og  du.  gjentager  jeg,"  afbrød  Sofokles  ham. 
..hans  Medbejler  hos  den  skjønne  Krysilla,  der 
nu.  saa  vidt  jeg  véd,  lever  paa  Kios  i  hans  Sel- 
skab —  " 

..Tal  ikke  om  Krysilla!"  sagde  Perikles. 

Digteren  hengav  sig  muntert  i  sin  Skjæbne. 
Perikles  begyndte  at  sætte  ham  ind  i  det,  som 
hans  nye  Kald  førte  med  sig. 

Naar  man  i  hine  Dage  saa  et  beskrevet  Blad 
i  Sofokles's  Hænder,  saa  var  det  intet  Udkast  til 
en  Tragedie,  ingen  Korsang,  ingen  Hymne  til  Eros 
eller  Dionysos,    men   en  Liste   over  det   søpligtige 

Mandskab,  som  lian  skulde  indkalde,  eller  over  de 
rige  Borgere,  hvilke  han  skulde  opfordre  til  som 
Trierarker  at  føre  de  enkelte  Skibe  samt  til  Dels 
ogsaa  udruste  dem.  Fra  den  kjære  Ensomhed  i 
sin  grønne  Kelissosdal  saå  han  sig  nu  af  Perikles 
slæbt  med  ud  til  Tøjhusene  og  Krigshavnene  i  Zoa 
og  Munykia,  til  det  larmende  Piræevs,  hvor  den 
atheniensiske  Flaades  frygtede  Havdrager  paa  Ny 
ble  ve  satte  i  Vandet,  saavel  som  til  Arsenalernes 
Tummel,  hvor  der  var  en  Skraben  og  Høvlen,  en 
Banken  og  Hamren  uden  Ophør.  Næsten  uhyggeligt 
var  det  i  Begyndelsen  for  den  skjønhedselskende 
Digter  at  færdes  imellem  de  skrigende  Rorknægte 
og  Matroser,  der  endnu  drev  ledige  omkring  i 
Havnen,  og  for  hvem  Strid  om  Fløjtespillerskerne 
og  Slagsmaal  hørte  til  Dagens  Orden.  Eller  ogsaa 
skar  de  skingrende  Baadsmandspiber,  Aaretakts- 
raabene  og  Fanfarerne  ham  i  Øret,  thi  med  de 
Trierer.  hvis  Udrustning  allerede  var  fuldendt, 
anstillede  vedkommende  Trierarker  daglig  smaa 
Kapsejladser  i  Bugten,  for  at  prøve,  hvilket  af 
Skibene  der  sejlede  bedst  og  hurtigst. 

Men  da  nu  Afrejsens  Dag  var  kommet  og  man 
saå  de  stolte  Skibe  i  velordnede  Rækker  vugge 
sig  frit  og  dristig  paa  de  blaa  Bølger:  med  de  høje 
Rælinger  og  de  tre  Rækker  Aarer  over  hinanden, 
med  de  knejsende,  som  Svanehalse  krummede  For- 
og  Agterstavne,  med  den  rige  Maling,  de  straa- 
lende  forgyldte  Pallasbilleder  og  andre  Emblemer, 
samt  endelig  Skibssnabelens  truende  tilspidsede 
Bjælker  —  da  paa  Tegnet  fra  en  Trompet  en 
højtidelig  Stilhed  indtraadte,  under  hvilken  Herolden 

med  høj  Røst  fra  Admiralskibets  Ræling  bad  en 
Bøn,  der  blev  gjentaget  af  Alle  paa  de  enkelte 
Skibe,  og  hvori  selv  Folket  paa  Strandbredden 
stemmede  med  —  da  Offerrøg  steg  op  fra  Skibenes 
Fordæk  mod  den  blaa  Morgenhimmel,  medens  den 
hele  Hær  udgød  Drikoffer  af  Guld-  og  Sølvbægere 
og  begyndte  at  synge  en  Pæan  —  og  da  tilsidst 
Flaaden  satte  sig  i  Bevægelse,  da  Sejlene  udfoldede 
sig  for  Vinden,  da  Havet  bruste  under  Slaget  af 
utallige  Aarer  og.  ledsaget  af  de  Tilbageblivendes 
Sejrsønsker.  den  lange  Række  Fartøjer  gled  ud 
af  Havnen  mod  den  aabne  Sø  —  da  var  Digteren 
Sofokles  af  hele  sin  Sjæl  blevet  Strateg,  og  med 
mere  svulmende  Mod  kan  hans  Helt  Ajas  ikke 
være  draget  fra  Salamis  imod  Troja.  end  han  nu 
selv  drog  fra  Kolonos-Dalen  imod  Samos.  — 

Et  Par  Uger  senere  løb  en  Hurtigsejler  ind  i 
Piræevs  med  Beretninger  fra  Perikles  til  Raadet  og 
Folkeforsamlingen.  Skibets  Befalingsmand,  der 
overbragte  disse  Efterretninger,  medførte  hemme- 
lig, ikke  som  Trierark  men  som  en  personlig  Ven 
af  Strategen  Perikles.  en  Brevrulle,  der  ikke  var 
bestemt  for  Offenligheden.  Det  var  en  Skrivelse 
fra  Perikles  til  hans  Veninde  Aspasia. 

Skrivelsen  lød: 

„Jeg  véd  ikke,  hvorledes  det  gik  til.  at  mit 
Bryst  neppe  nogensinde  har  hævet  sig  højere  end 
i  det  Øjeblik,  da  jeg  med  Flaaden  forlod  Athens 
Havn  og  jeg  igjen  følte  den  rullende  Sø  under 
mig.  Da  jeg  stod  paa  Skibets  Fordæk  og  Ægæer- 
havets Luftninger  strøg  hen  over  min  Pande,  da 
var  det,  som  om  et  Pust  af  Frihed  ombølgede  mig, 

og  som  om  jeg  havde  vundet  mig  selv  tilbage. 
Vundet  tilbage?  Et  taabeligt  Ord!  Havde  jeg  da 
tabt  mig  selv?  Jeg  vidste  ikke  ret  — uden  maaske 
til  dig,  Aspasia!  Et  Øjeblik  syntes  det  mig  den 
Gang  virkelig,  som  om  jeg  i  den  sidste  Tid  en 
Smule  for  blødagtig  og  villieløs  havde  strakt  mig 
hen  paa  Kjærlighedens  Rosenleje.  Jeg  var  næsten 
opbragt  paa  dig.  Men  da  jeg  besindede  mig  bedre, 
da  maatte  jeg  sige  mig  selv.  at  jeg  gjorde  dig 
den  største  Uret.  og  at  tværtimod  netop  det,  som 
udstraaler  fra  dit  Væsen  —  og  som  aldrig  er  en 
sløvende  Ind  dyssen  men  altid  noget  bevidst  eller 
ubevidst  Ansporende  og  Fremaddrivende  —  nu 
ogsaa  var  det,  som  beherskede  mig  og  som  havde 
kaldt  mig  fra  det  stille  Athen  ud  til  Daacl  og  Bedrift. 

„Derfor  skammer  jeg  mig  nu  ikke  mere  over 
min  Kjærlighed  til  dig  saa  lidt  som  over  den 
Længsel,  jeg  allerede  nu  igjen  føler  efter  dig. 
skjønt  denne  Længsel  nær  havde  spillet  mig  en 
slem  Stre?. 

„Jeg  fandt  Samierne  slet  rustede  og  kun  halvt 
færdige  med  deres  Forberedelser  til  at  modtage 
os.  Jeg  skammede  mig  næsten  over  den  lette  Sejr. 
Men  da  der  snart  ikke  syntes  at  være  Noget  til- 
bage at  gjøre,  beredte  jeg  mig  til  at  vende  hjem 
til  Athen  i  det  Haab,  at  Sejrens  Hurtighed  i  det 
Mindste  maatte  tjene  mig  til  Ros.  hvor  let  den 
end  var  kjobt.  Havde  nu  Længselen  efter  saasnart 
som  muligt  at  gjense  det.  som  jeg  havde  ladet 
tilbage  i  Athen,  ikke  nogen  Del  i  denne  forhastede 
Hjemvenden?  Jeg  er  mig  det  ikke  bevidst,  men 
jeg    vover    ikke     at    nægte    Muligheden   deraf.      I 

ethvert  Fald  viste  den  Hast.  hvormed  jeg  vilde 
vende  tilbage,  sig  ikke  saa  fordelagtig  som  den, 
hvormed  jeg  var  draget  ud.  Jeg  lærte,  at  man  i 
Krigen  skal  rykke  i  Felten  med  Hurtighed  men 
være  forsigtig  med  at  vende  hjem. 

..Dog  til  hvad  Nytte  skal  jeg  fortælle  dig  om 
Ting.  som  nu  vel  i  Athen  er  i  Alles  Mund?  Vor 
Flaade  brænder  af  Længsel  efter  at  indhente 
den  tidligere  forsømte  Lejlighed  til  et  Søslag:  selv 
den  blide  Sofokles  gløder  i  dette  Øjeblik  af  Åres's 
Ild.  Jeg  har  sendt  ham  til  Kios  og  Lesbos.  for  at 
hente  Forbundsfællernes  Skibe:  andre  Forstærk- 
ninger er  undervejs. 

..Send  mig  Efterretninger  om  dig  selv  og  Ven- 
nerne i  Athen  gjennem  den  samme  mig  venligsindede 
Trierark,  som  har  bragt  dig  denne  Skrivelse,  og  vid, 
at  jeg  ikke  er  mindre  spændt  paa  dine  Efterret- 
ninger end  du  paa  mine.  Sig  til  Fidias.  at  han  ikke 
maa  lade  sig  forstyrre  af  Krigens  Larm  i  sit  rolige 
Fredens  Værk.  Det  vil  være  den  Hjemvendendes 
største  Glæde,  naar  Borgbjergets  høje  Tempelsøjler 
ere  rykkede  deres  Ftddendelse  saa  nær.  at  de  kan 
lyse  ham  i  Møde/' 

Dette  var  Indholdet  af  den  Skrivelse,  som 
Perikles  sendte  til  Aspasia.  Milesierinden  svarede 
derpaa  som  følger: 

..Det  glæder  mig.  at  du  saa  hurtig  er  kommet 
bort  fra  den  Tanke,  at  den  modige  Perikles"s  Væsen 
i  den  sidste  Tid  skulde  have  været  gjort  blødagtigt 
af  Aspasia.  Maa  jeg  tværtimod  ikke  gjøre  mig 
selv  den  Bebrejdelse,  at  jeg  ved  den  Forbøn,  som 
jeg  paa   mine  Landsmænds  Vegne   rettede  til  dig, 

hjalp  med  til  at  drive  dig  ud  til  Daad  og  Bedrift, 
saaledes  som  du  kalder  det? 

„En  saadan  kortvarig  Skilsmisse  forekom  mig 
ikke  ufordelagtig;  thi  du  syntes  allerede  at  være 
blevet  en  Smule  kjed  af  Fredens  Lykke  og  af 
Aspasias  Kj ærlighed.  Men  skam  dig  nu  ikke  længer 
over  din  Trang  til  at  gjense  mig  og  Vennerne. 
Længselen  efter  at  gjense.  hvad  der  er  blevet  os 
kjært.  er  jo  altid  stærkest  umiddelbart  efter  at 
man  har  forladt  det  eller  mistet  det.  Jeg  frygter 
for.  at  du  bestandig  lettere  og  lettere  vil  bære 
Adskillelsen,  jo  længere  den  varer,  og  tilsidst  lige- 
som Agamemnon  ved  Troja  vil  kunne  ligge  i  ti  Aar, 
om  saa  skal  være,  udenfor  Samos  med  stedse 
voxende  Sindsro. 

..Min  Længsel  efter  dig  kan  derimod  ikke 
svækkes  af  Tiden,  thi  den  bliver  næret  af  Daad- 
løshed  og  Ensomhed.  Du  har  næsten  ladet  mig 
blive  saa  ene  og  forladt  her  tilbage,  som  om  jeg 
var  din  Hustru ;  du  har  taget  den  milde  og  muntre 
Sofokles  bort  med  dig  og  sendt  den  glimrende 
Protagoras  med  en  Koloni  til  det  fjerne  fremmede 
Land.  Kun  Sokrates  er  her.  og  han  søger  endnu 
undertiden  mit  Selskab.  Men  hvad  enten  det  nu 
er  af  Mistro  mod  mig  eller  mod  sig  selv  eller  mod 
dig  —  han  vover  sig  ikke  uden  fremmed  Ledsagelse 
i  min  Nærhed  og  træder  altid  over  min  Tærskel 
i  Følge  med  en  Fyr,  der  næsten  er  lige  saa  underlig 
som  han  selv.  Det  er  Tragediedigteren  Evripides, 
vor  Sofokles's  yngre  Medbejler.  Han  og  Sokrates 
er  uadskillelige  Venner,  og  man  siger  endogsaa, 
at    denne    hjælper    ham    med    at    udarbejde    hans 


46 


Tragedier,  fordi  disse  er  saa  fulde  af  sindrige 
Tankesprog.  Men  dette  er  taabeligt.  De  er  hin- 
anden saa  lig  af  Natur,  at  jeg  ikke  kan  tænke 
mig,  hvad  den  Ene  skulde  behøve  at  laane  af  den 
Anden.  De  drypper  begge  to  af  Visdom.  Hvad 
Sokrates  er  imellem  Tænkerne,  er  Evripides  imel- 
lem Digterne :  en  Grubler  og  en  Særling.  Han  er 
tillige  en  Bogorm,  der  har  anskaffet  sig  en  stor 
Bogsamling  og  ofrer  al  sin  Tid  til  Muserne.  For- 
øvrigt  ser  han  ud  som  alle  Poeter:  et  fra  Fødselen 
af  gammelt  Ansigt  paa  en  evig  ungdommelig  og 
bevægelig  Krop.  Han  er  tilbagetrukken,  gnaven 
og  frastødende  i  sit  Væsen  og  omgaas  kun  med 
Sokrates  og  Sofisterne.  Imidlertid  formaaede  So- 
krates dog  saa  meget  over  ham.  at  han  blev  nys- 
gjerrig  efter  at  se  mig. 

....Denne  Mand  her",  sagde  Sokrates,  da  han 
forestillede  ham  for  mig.  „er  den  fortræffelige 
Tragediedigter  Evripides.  hvem  du,  som  jeg  haaber, 
vil  beundre  dobbelt,  naar  du  hører,  at  hans  Fader 
Mnesarkos  har  været  en  Krovært  og  hans  Moder 
Kleito  en  Grønthandlerske.  Desuden  maa  du  vide, 
at  han  blev  født  paa  den  Dag.  da  det  store  Perser- 
slag ved  Salamis  fandt  Sted,  og  tilmed  paa  selve 
denne  0." 

„,,Et  stort  Varsel!"  sagde  jeg. 

....Det  er  muligt."  tog  nu  Evripides  selv  til 
Orde;  ..men  hvad  Guderne  oprindelig  har  villet 
med  mig.   er  endnu  ikke  fuldstændig  klart." 

.,Derpaa  fortalte  han  mig  udførlig  —  thi  efter 
at  han  først  havde  begyndt  at  tale,  var  han  imod 
Forventning    temmelig    snaksom    —  hvorledes    det 

ved  et  Drømmesyn  var  forjættet  hans  Fader,  at 
lians  netop  da  fødte  lille  Søn  en  Gang  skulde  ud- 
gaa  som  Sejrherre .  af  berømmelige  Væddekampe. 
Hans  Fader  havde  som  en  ægte  Hellener  udtydet 
dette  som  Varsel  om  Sejre  i  Olympia  eller  Xeniea 
og  havde  med  Omhyggelighed  ladet  ham  undervise 
i  de  gymniske  Kunster:  han  havde  da  virkelig 
ogsaa  allerede  som  Dreng  vundet  en  smuk  Sejr 
ved  Panathenæerne.  men  han  havde  efterhaanden 
fundet  mere  Behag  i  Bogrullerne  end  i  Næve- 
remmene og  Kasteskiverne  og  var  tilsidst,  i  Stedet 
for  en  priskronet  olympisk  Athlet.  blevet  en  Bejler 
til  tragiske  Sejrskranse. 

..„Hvoraf  kommer  det."  spurgte  jeg  ham,  ..at 
du  i  enhver  af  dine  Tragedier  indfletter  Udfald 
imod  Kvinderne,  og  at  man  i  Almindelighed  be- 
tegner dig  som   en  Kvindehader?" 

....Jeg  er  gift!"  svarede  han. 

....Er  det  en  Grund."  sagde  jeg.  ..til  at  hade 
alle  Kvinder,  ogsaa  dem.  med  hvem  du  ikke  er 
forbundet  ved  noget  Baand  af  denne  Art?*' 

....Sokrates  har  ført  mig  til  dig."  svarede  han, 
..for  at  helbrede  mig  for  mit  Kvindehad.  Foreløbig 
netter  jeg  kun  Pris  paa  en  eneste  Kvinde,  den 
Kvinde,  som  fødte  mig:  den  forhenværende  Grønt- 
handlerske Kleito  —  jeg  siger  forhenværende,  thi 
nu  har  jeg  bevæget  hende  til  at  opgive  Grønt- 
handelen og  bestyre  en  lille  Landejendom,  som 
jeg  ejer." 

..Jeg  ytrede  et  Ønske  om  at  lære  denne  Kone 
at  kjende. 

....Hvis  det  ikke  kjeder  dig,"  svarede  han,  .,at 

høre  hende  fortælle  Historien  om,  hvorledes  jeg 
paa  Salamis  midt  under  det  store  Slag  blev  født 
af  hende  i  en  Grotte  ved  Strandbredden  —  thi 
denne  Fortælling  skaaner  hun  ingen  Dødelig  for, 
som  kommer  i  hendes  Nærhed  —  saa  er  det  en 
let  Sag  at  opfylde  dit  Ønske." 

„Et  Par  Dage  senere  opsøgte  jeg,  ledsaget  af 
en  Slavinde,  det  afsides  liggende,  beskedne  Hus. 
hvori  Moder  Kleito  hersker,  og  hvis  Stilhed  kun 
bliver  afbrudt  af  hendes  digtende  Søns  drønende 
Trimetre,  naar  han,  for  at  være  aldeles  uforstyrret, 
trækker  sig  tilbage  til  den  landlige  Ensomhed.  Jeg 
traf  den  gode  Kone  imellem  hendes  Høns.  Ænder 
og  Grise,  og  sagde  til  hende,  at  jeg  ønskede  at 
høre  Historien  om.  hvorledes  hendes  berømte  Søn 
blev  født  af  hende  paa  Salamis  under  det  store 
Søslag. 

„Hjertelig  glad  og  med  synlig  Stolthed  sagde 
hun: 

„„Det  er  en  Historie,  som  endogsaa  den  store 
Themistokles  har  ladet  mig  fortælle!'- 

„Derpaa  indbød  hun  mig  til  at  tage  Plads 
paa  en  Græsbænk  midt  i  Haven,  efter  at  hun  først 
havde  kyst  de  Høns  og  Duer  bort,  som  sad  paa  den. 

„,,0  Barn,"  sagde  hun  derpaa,  „det  var  en 
skrækkelig  Dag,  da  Perserskarerne  trængte  ind  i 
vort  hellige  Athen!  Alt  ødelagde  de,  Menneskene 
myrdede  de  ved  Altrene  og  kastede  brændende 
Begpile  fra  Areshøjen  over  imod  Akropolis,  indtil 
alle  Templer  deroppe  stod  i  Flammer,  og  en  uhyre 
Røg  i  sorte  Skyer  fløj  over  Havet.  Men  da  Staden 
brændte  og  alle  Mænd  svor,    at  de  med  Vaaben  i 

Haand  vilde  dø  under  de  rygende  Grushobe.  og 
Kvinderne  imedens  hylede  og  opløftede  et  umaade- 
ligt  Veraab,  fordi  Athen,  det  hellige  Athen  var 
stukket  i  Brand  og  udslettet  fra  Jordens  Overflade, 
da  kom  Themistokles,  Søhelten  Themistokles  og 
strakte  sin  Haand  ud  imod  Havet  og  imod  Flaaden 
og  raabte:  Dér  er  Athen!  og  drev  Alt  hvad  der 
var  af  Mænd  ud  paa  Skibene.  Og  ved  Siden  af 
ham  stod  den  langskj æggede  Præst  fra  Erekthevs- 
templet  paa  Borgen  og  forkyndte,  at  der  var  sket 
et  mærkeligt  Under:  den  hellige  Borgslange  var 
af  sig  selv  forsvundet  fra  det  brændende  Tempel, 
til  Tegn  paa.  at  Stadbeskjærmerinden  Pallas  Athene 
selv  og  alle  Guder  var  vegne  derfra,  og  at  Athe- 
nienserens Fædreland  i  dette  Øjeblik  ikke  var 
nogensteds  uden  paa  Søen,  paa  Skibene  i  Themi- 
stokles's  Flaade. 

..Medens  nu  alle  Mændene  ilede  ombord,  var 
det  en  Jammer  at  se.  hvorledes  Kvinderne.  Bør- 
nene og  Oldingene  hulter  til  bulter  kastede  sig  i 
de  Baade ,  der  laa  ved  Kysten  eller  nede  ved 
Overfartstedet  til  Salamis,  og  hvorledes  mange  af 
Baadene  kæntrede,  fordi  de  ikke  kunde  rumme  de 
Flygtendes  Mængde. 

..Ikke  engang  Hundene  vilde  blive  tilbage  i 
den  opgivne  Stad:  de  styrtede  sig  i  Havet  og 
svømmede  ved  Siden  af  deres  Herrers  Skibe,  saa 
"længe  de  kunde.  Men  du  maa  vide.  Barn.  at  jeg 
den  Gang  var  højfrugtsommelig,  og  i  denne  Til- 
stand naaede  jeg  med  en  hel  Flok  lykkelig  Sala- 
mis's Kyst.  I  en  Klippegrotte  ved  Bredden  opslog 
nogle  Kvinder  og  Børn.  hvoriblandt  ogsaa  jeg,  vort 

Natteherberg.  Det  blev  forfærdelig  uroligt,  thi  i 
Løbet  af  Natten  samlede  hele  den  græske  Flaade 
sig  ved  Salamis,  og  Raabene  fra  det  ene  Skib  til 
det  andet  lød  uophørlig,  saa  at  det  selv  for  den 
mest  Sorgløse  vilde  have  været  umuligt  at  lukke 
et  Øje.  Dertil  kom,  at  det  tilfældig  ogsaa  var 
Tiden  for  Iakkosfesten,  ved  hvilken  Gudens  Billede 
ved  Nattens  Frembrud  bliver  bragt  over  Havet  fra 
Ægina  til  Elevsis  under  Fakkelskin  og  i  stort  Fest- 
optog, og  Themistokles  havde  ikke  villet,  at  man 
for  Kampens  Skyld  skulde  opgive  Festen,  og  netop 
som  Grækerne  ordnede  deres  Skibe ,  kom  nu  det 
festlig  smykkede  Fartøj  med  Æakidernes  hellige 
Billeder  herover  fra  Ægina,  og  den  hele  Bugt 
lyste  af  Fakkelskin,  saa  at  alle  Grækerne  paa 
Skibene  blev  endnu  mere  opflammede,  fordi  de 
saå.  at  Hjemmets  Guder  endnu  levede  og  raadede. 
Og  da  nu  den  lyse  Morgen  var  brudt  frem  og  jeg 
med  de  andre  Kvinder  slæbte  mig  ned  til  Strand- 
bredden, da  saå  vi  allerede  Hellenernes  forenede 
Skibe  ligge  kampberedte  i  Morgensolen,  og  det 
hele  Evripos  vrimlede  af  Sejl,  og  den  store  Perser- 
fiaade  sejlede  langsomt,  i  uoverskuelige  Rækker 
over  fra  Faleron. 

..Men  jeg  tabte  Bevidstheden  og  maatte  føres 
tilbage  til  Grotten.  Og  nu  laa  jeg  dér  i  Barns- 
nød, ene  og  forladt  paa  Sivlejet,  thi  Kvinderne, 
som  havde  delt  Natteherberget  med  mig,  løb  alle 
deres  Vej,  og  hvad  der  var  af  Kvinder  og  Børn  paa 
Salamis,  det  kunde  nu  Ægtefællerne  og  Fædrene  se 
fra  Skibene,  idet  alle  deres  Kjære  flokkede  sig  i  tætte 
Skarer  paa  den  høje  Strandbred  og  saå  over  imod 

Skibene,  vred  deres  Hænder  og  anraabte  Guderne. 
Nu  hørte  jeg  en  skingrende  Trompetfanfare,  og  en 
Pæan,  der  blev  sunget  af  mange  tusinde  Stemmer, 
klang  dæmpet  ind  til  mit  Smertensleje.  Da  lød 
det.  som  naar  en  frygtelig  Orkan  bryder  løs  i  en 
tæt  Olivenskov,  og  som  om  tusind  bragende  Toppe 
knækkedes,  men  det  var  Braget  af  Skibene,  der 
stødte  sammen,  blandet  med  den  formedelst  Af- 
standen dumpe  Lyd  af  Vores  og  Barbarernes  Kamp- 
skrig. Hvor  længe  dette  varede,  véd  jeg  ikke.  og 
om  Slaget  kan  jeg  ikke  fortælle  dig,  min  Datter,  thi 
jeg  saå  det  ikke;  jeg  vred  mig  hele  den  lange  Dag 
hjælpeløs  paa  mit  Leje  og  stønnede  efter  en  Læske- 
drik, indtil  jeg  tilsidst  vansmægtende  sank  hen  i 
en  Søvn,  der  let  kunde  være  blevet  min  sidste. 
Da  hørte  jeg  pludselig  gjennem  min  dødstrætte 
Halvslummer  et  højt  Jubelraab  fra  Kvinderne,  og 
jeg  fik  min  Bevidsthed  tilbage  og  gjorde  mig  det 
klart,  at  jeg  laa  paa  Salamis.  Men  mangt  et 
pludseligt  Jammerskrig  blandede  sig  i  Jubelraabene, 
thi  ikke  blot  utallige  Skibsplanker  bleve  skyllede 
op  paa  den  salaminiske  Kyst,  men  ogsaa  Lig,  iblandt 
hvilke  mange  af  Kvinderne  gjenkj endte  deres  Søn 
eller  Ægtefælle.  Mange  af  de  i  Kampen  Saarede 
saavel  som  mange  af  Mandskabet  paa  de  af  de 
sønderslaaede  Skibe,  der  vare  Salamis's  Strandbred 
nærmere  end  den  atheniensiske  Kyst.  frelste  sig 
ved  Svømning  ind  til  Øen  og  bragte  det  Bud: 
Perseren  er  slaaet  og  flygter  i  vild  Flugt  over 
Havet,  han  har  forladt  Athens  rygende  Ruiner,  og 
endnu  i  Dag  kan  vi  vende  tilbage  til  den  frelste 
fædrene    Stad.   —   Men    tænk    dig    nu,    mit  Barn, 

hvorledes  jeg  blev  til  Mode,  da  uventet,  som  om 
Guderne  selv  havde  ført  ham  hid,  min  Ægtefælle 
Mnesarkos,  der  var  imellem  de  Frelste,  styrtede 
ind  i  Grotten  med  det  Udraab:  „Athen  er  atter 
frit,  Athen  er  atter  vort!"  og  derpaa  vilde  fare 
videre  med  det  samme  glade  Raab  —  forestil  dig 
nu  det  Syn,  da  han  pludselig  fik  Øje  paa  mig  og 
ved  min  Side  den  nøgne,  nyfødte,  grædende  lille 
Dreng.  Da  kunde  han  slet  ikke  tale  længer,  han 
greb  kun  Drengen  heftig,  løftede  ham  op  paa  sin 
Arm  og  dansede  omkring  med  ham  i  sin  Sejrs- 
og  Faderglæde,  løb  derpaa  med  Barnet  ned  til 
Havet  og  vaskede  det,  og  ilede  saa  afsted  og  bragte 
mig  Vand  og  anden  Hjælp,  saa  at  jeg  endelig,  om 
end  kun  langsomt,  vaagnede  op  af  den  dødelige 
Udmattelse,  som  havde  overvældet  mig. 

„Den  følgende  Dag  blev  en  stor  Sejrsfest  fejret 
paa  Øen.  Bekransede  Ynglinger  dansede  omkring 
Trofæerne,  medens  Perseren  med  Resten  af  sine 
Skarer  flygtede  hjem  til  det  fjerne  Østen.  Da  gik 
Mnesarkos  med  den  nyfødte  spæde  Dreng  paa 
Armen  omkring  i  den  festlige  Trængsel  og  viste 
Barnet  til  alle  Grækere  og  fortalte,  hvorledes  det 
var  kommet  til  Verden  midt  under  Kampen.  Og 
da  Themistokles  selv  kom  til  og  hørte  Sagen,  som 
den  var,  sagde  han:  „Priset  være  de  atheniensiske 
Mødre,  der  endogsaa  under  Kampen  føder  os  nye 
Borgere  til  Erstatning  for  dem,  der  er  faldne  for 
Fædrelandet!"  Saaledes  talte  han  og  befalede  at 
udbetale  Mnesarkos  hundrede  Drakmer.  Da  blev 
der  Jubel  og  Glæde,  og  Mnesarkos  kaldte  Drengen 
Evripides    til     Minde     om,     at    han    blev    født 

paa   Sejrsdagen  i  Evripos,   i  Havbrændingen  ved 

Salamis! 

„Saaledes  fortalte  den  ærlige  Morlil  Kleito 
mig,  nøjagtig  som  jeg  lier  bar  nedskrevet  det  til 
dig."  — 

Faa  Dage  efter  at  Aspasias  Skrivelse  var  af- 
sendt til  Perikles.  kom  Sejrsefterretuinger  fra  Samos 
og  med  dem  en  ny  Skriftrulle  til  Aspasia.    Den  lod: 

„Du  er  uforlignelig,  Aspasia,  og  altid  helt  og 
holdent  dig  selv.  Var  det  tilfældig  eller  med 
hemmelig  Hensigt,  at  du  i  dit  Brev  fortalte  mig 
om  den  gamle  Morlil  og  om  Salamis?  Da  sammen 
med  den  forlangte  Forstærkning  fra  Athen  ogsaa 
dine  Linier  indtraf  til  mig.  stod  jeg  med  min 
Flaade  allerede  overfor  den  samiske.  Jeg  læste 
Moderens  Fortælling  og,  fuld  af  salaminisk  Begej- 
string, gav  jeg  Tegnet  til  Angreb. 

..Vi  sejrede.  Men  jeg  skal  vel  vogte  mig  for 
at  give  dig  en  Skildring  af  Slaget.  Hvorledes 
skulde  jeg  overfor  det  Billede,  med  hvilket  du  saa 
levende  bar  fremmanet  Mindet  om  Stordaaden  ved 
Salamis  for  mig,  kunne  prale  med  min  lille  samiske 
Sejr,  hvorved  Samiernes  Flaade  blev  gjort  uskadelig, 
medens  selve  Stadens  Modstand  endnu  ikke  er  brudt. 
Vi  belejrer  den  til  Vands  og  til  Lands.  Dette 
Samos  er  en  mægtig  Stad  og  prægtig  at  se  til, 
men  dens  største,  fra  gamle  Dage  berømte  Tempel 
er,  som  du  véd.  helliget  til  Ægteskabets  Gudinde 
Hera,  og  i  dette  Tempel  bliver  hele  Flokke  af 
hine  Fugle  fedede,  der  er  Gudinden  helligede, 
men  os  begge  lige  forhadte. 

., Ogsaa  Sofokles   har  læst  din  Skrivelse,    med 

stor  Glæde  over  Moderens  Fortælling.  Da  han 
selv  var  imellem  de  bekransede  Ynglinger  og  Drenge, 
som  ved  den  Sejrsfest,  hvorom  Moderen  taler, 
dansede  omkring  Trofæerne,  og  da  Æskylos  var 
imellem  de  Kæmpende,  saa  har  alle  disse  tragiske 
Digtere  hver  deres  Del  af  Æren  fra  Salamis  — 
mindst  rigtignok  Evripides,  der  netop  lod  sig  fødes. 

„Jeg  har  forøvrigt  ogsaa  erkyndiget  mig  om 
Evripides's  Væsen  hos  Sofokles  og  spurgt  ham, 
hvad  han  mener  om  den  Andens  Kvindehad.  So- 
fokles svarede  mig,  at  Evripides  kun  hader  Kvin- 
derne, fordi  han  elsker  dem.  Thi  hvis  han  ikke 
elskede  dem  og  kunde  undvære  dem,  saa  vilde 
han  ikke  bekymre  sig  om  dem,  han  vilde  ikke  tale 
om  dem,  og  det  vilde  være  ham  ligegyldigt,  om  de 
er  gode  eller  slette.  Saa  vidt  Sofokles;  jeg  tænker 
altsaa,  at  der  kun  er  ringe  Hæder  at  vinde  for 
dig  ved  at  helbrede  ham  for  hans  Kvindehad."  — 

Aspasia  besvarede  Perikles's  Brev  paa  følgende 
Maade : 

,,Du  har  med  din  Sejr  ved  Samos  givet  Athe- 
nienserne Anledning  til  stor  Jubel,  hvori  jeg  i 
Stilhed  af  ganske  Hjerte  istemmede;  kun  har  du 
forbitret  mig  min  Del  af  Glæden  ved  den  Beskeden- 
hed, hvormed  du  i  din  Skrivelse  forholder  mig 
Skildringen  af  din  Søfægtning.  Jeg  er  i  Alminde- 
lighed enig  med  dig,  naar  du  ikke  fylder  dine 
Blade  til  mig  med  Statssager  eller  Krigsbegiven- 
heder og  indskrænker  dig  til  det,  som  angaar  din 
Person,  men  man  fortæller,  at  netop  dette  Slag 
viste  dig  i  din  Sjæls  og  i  dit  Legemes  Glans,  og 
at  du  personlig    borede   den   fjendtlige  Feltherres 

Skib  i  Sænk.  Det  er  mig  ikke  om  Tingene  selv 
at  gjøre,  men  om  dig,  om  det  klare  Billede  af  dit 
Væsen,  der  træder  mig  i  Møde  derfra,  saa  at  jeg 
ligesom  ser  dig  levende  for  mine  Øjne. 

,.  Opførelsen  af  Parthenon  skrider  frem  med  en 
næsten  utrolig  Raskhed.  Det  er  unægtelig,  som 
Kallikrates  plejer  at  sige,  godt  at  bygge  med  en 
fuld  Kasse. 

..For  nogle  Dage  siden  hændte  der  paa  Akro- 
polis  et  Ulykkestilfælde,  som  vakte  stor  Opsigt. 
En  Arbejder  faldt  ned  af  Stilladset  og  blev  dødelig 
saaret;  og  at  dette  netop  skete  paa  det  Sted,  som 
Diopeithes  har  betegnet  som  „underjordisk"  og 
bragt  i  Vanry  som  et  Ulykkessted,  har  gjort  et 
mægtigt  Indtryk  paa  de  Overtroiskes  Sind  og  Tunger 
i  Athen.  Triumferende  peger  den  uforsonlige  Erek- 
thevspræst  paa  sin  opfyldte  Spaadom  og  stiller 
andre  Ulykker  i  Udsigt,  hvilke  jeg  beder  Guderne 
holde  borte  fra  os. 

„Fra  Dørtærskelen  til  sit  gamle  Tempel  skuler 
han  endnu  bestandig  mørk  og  forbitret  over  til 
den  muntre  Kallikrates  og  ønsker  ham  Solstik  og 
alt  andet  Ondt.  Men  Apollons  mest  brændende 
Pile  preller  af  imod  den  Utrætteliges  Pande.  Pallas 
Athene  holder  sit  Skjold  over  ham.  Han  driller 
Modstanderen,  hvor  han  kan,  og  naar  dennes  onde 
Øjne  bliver  ham  altfor  besværlige,  saa  véd  han  at 
indrette  det  saaledes,  at  hans  Folk  hvirvler  en 
Støvsky  op  i  Nærheden  af  Erektheion,  hvilken 
tvinger  Præsten  til  at  gnide  sine  Øjne  og  trække 
sig  tilbage  til  det  Indre  af  Helligdommen. 

..Nu  er  endogsaa  et  Mulæsel  blevet  indblandet 

i  disse  to  Mænds  Strid.  Imellem  de  Muldyr  nemlig, 
der  nu  allerede  i  et  Par  Aar  Dag  efter  Dag  har 
maattet  trave  op  og  ned  ad  Akropolis's  Skraaning 
for  at  slæbe  Sten  og  andre  Byrder  op  paa  Toppen, 
befandt  sig  ogsaa  et,  der  dels  ved  sin  Alder,  dels 
ved  en  Beskadigelse,  som  det  paadrog  sig  i  sit 
Kald,  blev  udygtigt  til  Arbejde.  Dets  Fører  vilde 
skaane  det  og  lade  det  blive  tilbage  i  Stalden. 
Men  hermed  var  det  vakre  Dyr  ikke  tilfreds  og 
lod  sig  end  ikke  med  Slag  afholde  fra  at  gjøre, 
hvad  det  saa  længe  havde  været  vant  til,  og  tra- 
vede, uden  selv  at  have  Noget  at  bære  paa,  med 
sine  Kammerater  op  og  ned  ad  Akropolis.  Og 
dette  gjør  det  nu  trofast  Dag  efter  Dag,  og  Al- 
verden kj ender  „Kallikrates' s  Mulæsel",  saaledes 
som  man  kalder  det.  da  Kallikrates  har  taget  det 
gamle  men  endnu  bestandig  tjenstivrige  Dyr  under 
sin  særlige  Varetægt.  Men  da  nu  dette  Mulæsel 
driver  ledig  omkring  paa  Akropolis  og  undertiden 
kommer  Erektheions  Tempelomraacle  for  nær,  ja 
endogsaa  et  Par  Gange  har  gjort  Mine  til  med  sin 
vanhellige  Snude  at  ville  smage  paa  nogle  hellige 
Urter,  som  er  plantede  der,  saa  hader  Diopeithes 
denne  den  trofasteste  af  alle  Arbejdere  paa  Par- 
thenon  næsten  endnu  mere  end  Kallikrates  selv, 
og  det  er  ikke  til  at  overse,  hvilke  Forviklinger 
der  endnu  kan  fremgaa  af  denne  Sag. 

„Lev  vel,  min  Helt,  og  tænk  ikke  bestandig 
kun  paa  Moderens  Fortælling,  paa  Salamis  og 
Themistokles,  men  ogsaa  paa  din  Aspasia.  Hverken 
Hera  eller  alle  Paafuglene  paa  Samos  skulde  af- 
holde mig  fra  at  ile  til  dig,  hvis  du  ønskede  det."  — 

Ikke  længe  efter  modtog  Aspasia  følgende 
Linier  fra  Perikles: 

..Du  bebrejder  mig.  at  jeg  bar  forholdt  dig 
Beskrivelsen  af  min  Søfægtning.  Du  vil  ikke  helt 
give  Afkald  paa  at  se  mig  i  min  Virksomhed  ved 
Samos.  I  og  for  sig  er  maaske  et  Søslag  det  mest 
seværdige  af  alle  Skuespil,  og  jeg  tilstaar,  at  jeg, 
saa  ofte  jeg  har  havt  Anledning  til  som  Strateg 
at  maale  mig  med  en  Fjende  paa  Søen,  og  hvor 
meget  end  min  Feltherrepligt  maatte  lægge  Beslag 
paa  mig,  dog  altid  har  havt  et  beundrende  Blik 
tilovers  for  det  Skjønne  og  Mægtige  i  det  Skue, 
som  en  Kamp  imellem  sejlbehængte  Kolosser  paa 
aaben  Sø  yder.  Til  al  Lykke  har  Moder  Kleito 
kun  kunnet  skildre  dig  Biomstændighederne  ved 
Salamis-Slaget,  ikke  Slaget  selv.  og  saa  vil  jeg  da 
nu  vove  kortelig  at  fortælle  dig  Historien  om  Ski- 
benes Kamp  udenfor  Samos,  men  paa  den  Betingelse. 
at  denne  Fortælling  om  krigeriske  Ting  skal  være 
den  eneste,  som  du  under  Felttoget  lokker  ud 
af  mig. 

..Ved  Øen  Tagria  mødte  jeg  den  fra  Milet 
kommende  Samierflaade.  Afventende  mit  Angreb, 
indtog  den  øjeblikkelig  en  fast  Kredsstilling,  for 
at  hindre  mig  i  at  gjøre  det,  hvorpaa  jeg  i 
Søkrigen  stedse  plejer  at  rette  min  væsenligste 
Opmærksomhed,  nemlig  med  en  rask  uventet  Ven- 
ding at  angribe  de  fjendtlige  Skibe  fra  Siden. 
Jeg  udsendte  et  Par  dristige  Sejlere,  der  skulde 
sværme  omkring  og  bringe  Forvirring  i  denne 
Fjendernes  Kredsstilling,  samt  ved  Skinangreb  og 
forstilt  Flugt  hist  og  her  lokke  et  fjendtligt  Fartøj 

ud  af  dets  Række.  Samtidig  rejste  der  sig  en  tem- 
melig heftig  Vind,  der  i  Forening  med  den  stærke 
Søgang  bidrog  til  at  bringe  den  samiske  Flaades 
sluttede  Kreds  til  at  vakle. 

„Vor  Flaade  stod  fra  først  af  med  frem- 
skudte, henimod  de  fjendtlige  Flanker  krummede 
Fløje,  beredt  til  fra  Siden  at  angribe  ethvert  Skib. 
der  vovede  sig  ud  af  den  fjendtlige  Linie. 

„Imidlertid  lykkedes  det  den  samiske  Feltherre, 
medens  hans  forreste  Rækker  allerede  var  indviklede 
i  en  temmelig  heftig  Kamp,  at  samle  de  bageste 
Dele  af  den  vaklende  og  halvt  opløste  Kreds  til 
en  lige  Slaglinie,  hvormed  han  pludselig,  medens 
de  forreste  Skibe  paa  hans  Befaling  trak  sig  til- 
bage, brød  frem  i  sluttet  Række. 

„For  et  Øjeblik  bragte  Angrebet  fra  denne 
sluttede  Falanx  vore  forreste  Rækker  i  Forvirring. 
Samiernes  bugede  Fartøjer  med  deres  tryneformede 
Forstavne  og  de  utallige  brusende  Aarer  saå  ud 
som  Uhyrer,  der  med  tusinde  Ben  kom  kravlende 
hen  imod  os.  Kun  var  denne  Kravlen  vingesnar 
og  hurtig  som  Vinden.  Men  efter  faa  Øjeblikke, 
under  hvilke  ogsaa  jeg  i  Hast  trak  mine  over- 
raskede Sejlere  tilbage,  stod  vor  Falanx  lige  saa 
sluttet  og  lige  saa  fast  overfor  den  samiske. 

„Nu  brød  den  egenlige  Kamp  løs  i  vild  For- 
bitrelse. Med  høje  Raab  styrtede  Vore  sig  løs  paa 
Samierne,  medens  de  forreste  Rækker  ligesom  bo- 
rede sig  ind  i  hinanden,  saa  at  ethvert  attisk  Fartøj 
angreb  til  to  Sider,  og  ethvert  fjendtligt  Skib  for- 
svarede sig  til  to  Sider.  Lignede  de  samiske  Skibe 
truende   fremstrakte    Svinetryner,    saa   kunde  man 


50 


sammenligne  vore  med  Søslanger,  der  behændig 
og  med  dødelige  Bid  forstod  at  sno  sig  til  Højre 
og  Venstre  mellem  Trynerne.  I  den  tætte  Trængsel 
begyndte  nu  ogsaa  fra  Skib  til  Skib  de  vældige 
Krigsredskaber  at  spille,  de  stenudslyngende  Kata- 
pulter og  Skorpioner,  saavel  som  de  frygtelige 
Delfiner:  lange  Bjælker  med  Malmblokke  paa 
Spidsen,  der  bragende  faldt  ned  over  det  fjendtlige 
Fartøj,  knuste  Masten  eller  splintrede  Fordækket 
og  gjorde  det  ligesom  med  Malmhager  fastholdte 
Skib  til  Angriberens  Bytte.  Og  medens  et  fjendt- 
ligt Skibs  Opmærksomhed  blev  optaget  af  en  Hagel 
af  Pile,  hvormed  dets  Fordæk  blev  overøst,  svær- 
mede forvovne  lette  Baade  omkring  paa  Søen  og 
sønderhuggede  med  Øxer  dets  Aarer. 

..Og  da  nu  tilsidst  Kjøl  laa  ved  Kjøl,  og  vore 
og  Fjendernes  høje  Rælinger  berørte  hinanden,  da 
dannede  Fordækkenes  forenede  Flader  snart  en 
Slagmark,  paa  hvilken  de  Sværtbevæbnede  med 
Lanse  og  Sværd,  Mand  mod  Mand,  stod  overfor 
hinanden.  De  Dristigste  lod  sig  ikke  afholde  fra 
at  springe  over  i  deres  nærmeste  Modstanders 
Fartøj.  Hist  og  her  lykkedes  det  ogsaa  nogle  af 
Vore  at  nedhugge  den  fjendtlige  Besætning,  tage 
Trierarken  til  Fange,  bemægtige  sig  Roret  og  tvinge 
de  forsvarsløse  Rorknægte  til  at  ro  det  erobrede 
Skib  ud  af  den  samiske  Linie  over  i  den  atheni- 
ensiske. 

,.Hvor  rosværdig  end  i  en  saadan  Kamp  det 
heltemodige  Sind  maa  kaldes,  saa  misbilligede  jeg 
dog  det  personlige  Mods  altfor  ivrige  Fremtrængen 
og  havde   som   altid  i   en  Kamp   til   Søs  min   Op- 

rnærksomhed  henvendt  paa  saa  meget  som  muligt 
at    skaane    de    Stridendes  Blod    og  mere    at  lade 
Skibene    end  Menneskene  kæmpe   sammen.     Hvor- 
for   skal    disse    myrde    hinanden,    hvor    hine    med 
dristige,    raske    og  smidige  Bevægelser    er  i  Stand 
til  at  hidføre  Afgj øreisen?      Jeg  ilede  frem  og  til- 
bage   mellem  Flaadens  Skibe   og  raabte   til  Trier- 
arkerne,   at   de   mere   skulde    kæmpe   med    Skibs- 
snablerne  og  de  malmbeslaaede  Bjælkespidser  end 
med  Sværd  og  Lanser,    og   at   de  ikke   skulde  be- 
tragte   deres   Skib    som   en  Fæstning   men   som   et 
Yaaben.      De   forstod   mig,    og   da  Samierne    drog 
talrige  ukampdygtig   gjorte  Skibe  ud   af  Slaglinien 
og  rykkede  Resten  nærmere  sammen,  saa  blev  det 
os    saa    meget    des    lettere    med   Skibene    paa    de 
fremskudte  Fløje  at  angribe  og  entre  deres  Flanker. 
„Nu  var  Alles  Opmærksomhed  kun  rettet  paa 
at    bore    de    fjendtlige    Skibe   i   Sænk.     Det  var  i 
Virkeligheden  blevet   en  Kamp   imellem  selve  Ski- 
bene.   Foruden  de  tunge  Skibssnabler  og  de  mæg- 
tige   malmbeslaaede   Bjælkespidser    fik  vi   ogsaa  i 
denne   Kamp    god   Nytte   af   de    af  mig    opfundne 
..Jern-Hænder",  der  greb  og  holdt  mangt  et  samisk- 
Fartøj    fast    i    uimodstaaelig    Omklamring.      I   det 
dumpe  Drøn  af  de    sammenbragende  Skibsbjælker 
blandede    sig    den    høje    Knagen    af   de   itubrudte 
Aarer,   naar  et  Fartøj  med  rask,   velberegnet  Fart 
strøg  langs   med   det  fjendtlige  Skib   og  splintrede 
de  udstrakte  Aarer  som  tørre  Grene. 

„Samierne  vaklede,  de  kom  i  Uorden,  men 
de  veg  ikke.  Opbragt  over  denne  Trods,  kjed  af 
den  lange  Kamp.   vilde  jeg  netop  give  Befaling  til 

at  stikke  nogle  med  Blaar  og  Kvas  ladede  Trans- 
portskibe i  Brand  og  sende  dem  ind  i  de  fjendtlige 
Rækker  for  at  antænde  Resten  af  den  gjenstridige 
Samierflaade,  da  pludselig  en  vældig  Stenblok  fløj 
hen  over  Masten  paa  mit  eget  Skib.  Masten  blev 
ikke  truffet  men  derimod  Styrmanden,  der  øje- 
blikkelig med  knust  Hoved  sank  ned  fra  sit  Sæde 
ved  Roret.  I  Faldet  havde  Stenblokken  endvidere 
splintret  selve  Roret  og  Alt  hvad  der  befandt  sig 
i  Nærheden.  Stenen  var  blevet  slynget  fra  det 
samiske  Feltherreskib.  hvoraf  jeg  indsaa,  at  Sa- 
miernes  Feltherre  ligesom  vilde  stille  sig  i  Kamp 
mod  mig  personlig.  Men  med  et  Skib  uden  Ror 
var  Modstand  umulig.  Hurtig,  og  uden  at  Fjenden 
kunde  mærke  det,  steg  jeg  fra  Skibets  Agterstavn 
ad  en  Stige  ned  i  en  Baad  og  sprang  fra  denne 
saa  hurtig  jeg  kunde  over  i  et  andet  Fartøj. 
..Parthenos",  og  medens  det  samiske  Feltherreskib 
bemægtigede  sig  det  forsvarsløse  Bytte  for  at  tage 
det  paa  Slæbetov,  for  jeg.  hvem  de  mente  at  have 
ombord  som  deres  Fange,  pilsnart  med  ..Parthenos" 
imod  Samierens  Side,  saa  at  det  gjennemborede 
Skib  øjeblikkelig  fyldtes  med  Vand  og  begyndte 
at  synke.  Den  samiske  Feltherre  selv  var  en  af 
de  Faa,  som  under  en  heftig  Pileregn  og  vore 
Folks  lydelige  Sejrsraab  med  Nød  og  neppe  red- 
dede sig  ved  Svømning.  Nu  først  veg  Samierne, 
og  Sejren  var  vor. 

..Endnu  samme  Dags  Aften  kom  den  samiske 
Feltherre,  Melissos,  under  sikkert  Lejde  om- 
bord paa  mit  Skib,  for  at  indlade  sig  med  mig 
i    Fredsunderhandlinger.     men    stillede    saadanne 

Betingelser,  at  man  maatte  have  holdt  mig  for 
den  Overvundne,  hvis  jeg  havde  modtaget  dem. 
Han  indrømmede,  at  Samiernes  Flaade  vel  var 
vor  underlegen,  men  Staden,  sagde  han,  var  for- 
beredt paa  at  udholde  en  lang  Belejring.  Desuden 
kunde  fønikiske  Hjælpetropper  ventes  hver  Dag, 
og  den  persiske  Satrap  i  Sardes  havde  tilbudt 
Pengeunderstøttelse.  Melissos  udviklede  under  den 
hele  Forhandling  en  Stædighed  og  en  Selvraadig- 
hed,  som  kun  en  Filosof  er  i  Stand  til  at  udvikle. 
Han  er  høj  af  Væxt,  temmelig  til  Aars,  og  hans 
Pande  bærer  i  den  Grad  den  dybsindige  Tænkers 
Præg,  at  det  næsten  forekom  mig  utroligt  i  ham 
at  se  den  Mand  for  mig.  der  kort  i  Forvejen  havde 
befalet  over  en  Flaade,  og  hvem  jeg  med  en  Yng- 
lings Behændighed  havde  set  svømme  gjennem  de 
med  Planker  og  splintrede  Skibsdele  opfyldte  Bølger. 
Snart  saå  jeg  i  ham  kun  den  over  hele  Hellas 
med  Berømmelse  nævnede  Vise  af  Parmenides"s 
Skole.  Jeg  véd  ikke  længer  selv  at  fortælle,  hvor- 
ledes det  gik  til.  at  vor  Samtale  lidt  efter  lidt  og 
umærkelig  forvandlede  sig  til  en  filosofisk.  Men 
saa  meget  er  vist.  at  han  tilsidst  med  stor  Ivrighed 
forklarede  mig.  at  naar  Xoget  er  til.  er  det  evigt, 
men  at  det  Evige  ogsaa  maa  være  uden  Ptum  og 
Grænser,  samt  at  det  i  Sandhed  Existerende  er 
en  Enhed  og  uendeligt,  og  rummer  Alt  i  sig.  thi 
hvis  der  gaves  to  eller  flere  Uendeligheder,  saa 
maatte  de  begrænse  hinanden  og  vilde  altsaa  ikke 
længer  være  uendelige;  endvidere  maatte  Universet 
være  noget  i  sig  Ensartet,  thi  hvis  der  gaves  noget 
i  Sandhed  Uensartet,  saa  var  Enheden  ikke  længer 

til.  men  Mangfoldigheden;  men  Mangfoldigheden 
kunde  ikke  bestaa,  thi  at  den  bestod,  var  kun  et 
Skin,  der  kun  gjaldt  for  den  sanselige  Iagttagelse, 
ikke  for  Aandens  tænkende  Betragtning 

„Da  tilfældig  nogle  andre  Strateger  og  Trier- 
arker traadte  til,  fordi  de  med  stor  Nysgjerrighed 
imødesaa  Udfaldet  af  vor  Fredsunderhandling,  men 
nu  hørte,  at  den  samiske  Feltherre  og  jeg  talte 
om  alle  Tings  Ubegrænsethed  og  om  Tilværelsens 
Uendelighed,  saa  blev  de  staaende  aldeles  over- 
raskede og  næsten  med  aaben  Mund,  og  vi  selv 
maatte  nu  smile,  da  vi  mærkede,  at  vi,  der  kort  i 
Forvejen  havde  raset  mod  hinanden  med  Skibs- 
snabler  og  dødbringende  Stenkast,  nu  vare  ind- 
viklede i  en  Ordvexling  af  saadan  Art.  Thi  da 
jeg  ofte  i  Athen  af  Zenons  Mund  havde  hørt  lig- 
nende Sætninger,  som  nu  Melissos  fremførte,  og 
da  disse  eleatiske  Stridsspørgsmaal  altid  havde 
fængslet  mig  særlig,  saa  var  jeg  ikke  blevet  Me- 
lissos Svar  skyldig,  og  vor  Samtale  havde  i  Virke- 
ligheden næsten  antaget  Skikkelse  af  en  filosofisk 
Strid. 

....Hvor  langt  bedre  vilde  det  dog  ikke  være," 
sagde  jeg  til  Melissos,  da  vi  tog  Afsked  og  jeg 
trykkede  hans  Haand,  „om  alle  vi  Hellenere,  saa 
langt  vort  Sprog  naår  paa  disse  Kyster  og  Øer, 
ikke  blot  var  forbundne  ved  en  aandelig  Stræben 
men  ogsaa  i  Tidernes  Løb  kunde  blive  forenede  i 
et  politisk  Samfundshele!" 

„Et  Lyn  skjød  ved  disse  mine  Ord  ud  fra  den 
alvorlige  Samiers  graa  Øjne. 

„„Uden    Tvivl",    sagde    han    bittert    med     et 

spottende  Smil,  „haaber  du,  at  det  vil  blive  Athen, 
der  lokker  alle  Hellenere  i  sin  Fælde  og  med  eller 
mod  deres  Yillie  forener  dem  til  én  Stat?" 

..Jeg  forstod  den  Følelse,  der  besjælede  den 
for  sin  Øs  Uafhængighed  kæmpende  Mand,  og 
ærede  den. 

„Det  er  nu  engang  den  Lod,  der  rammer  alle 
velmente  Hensigter  og  Tanker,  at  de  strander  paa 
Modstand  fra  de  smaalige  Fordele,  der  dog  egenlig 
er  bestemte  til  at  gaa  op  i  de  større.  Det  lønner 
sig  daarlig  at  fatte  Tanken  om  et  stort  Hele  og 
at  ville  virke  derfor.  Opfordrer  jeg  Hellenerne  til 
Enighed,  saa  sporer  de  kun  atheniensisk  Erobrings- 
lyst eller  endogsaa  personlig  Ærgjerrighed  deri. 
Saa  føler  man  sig  med  sin  bedste  Villie  stødt  til- 
bage og  indskrænket  bag  de  gamle,  snevre  Grænser. 
Nu  og  da  kan  i  saadanne  Øjeblikke  al  ydre  Hand- 
ling og  Stræben  forekomme  mig  tom  og  intetsigende, 
og  jeg  flygter  da  over  i  Tankens  rene  Sfære,  hvor 
Aanden  kan  tumle  sig  i  uindskrænket  Flugt.  Naar 
jeg  i  den  stille  Nat  træder  op  paa  det  ubevæge- 
lige Fartøjs  Fordæk,  naar  jeg  har  den  stjerne- 
besaaede  Himmel  over  mig.  naar  Masterne  rolig 
rager  op  i  den  uendelige  Æther,  naar  Nattens 
Vind  holder  sit  Aandedrag  tilbage  og  Intet  høres 
uden  Bølgernes  sagte  drømmende  Plasken  imod 
Kjølen  —  da  mindes  jeg  Melissos.  og  jeg  tænker 
ikke  blot  men  føler  hele  Tilværelsens  uendelige 
Ur-Enhed.  — 

..Oftere  end  du  vil  tro  det,  tænker  jeg  paa 
dig,  paa  Vennerne  i  Athen  og  paa  det,  der  nu 
under    deres    Hænder    skrider    sin    Fuldendelse    i 

Møde.  Nu,  da  det  Vanskeligste,  som  det  synes, 
her  er  overstaaet,  og  en  maaske  lang,  fortrædelig 
Belejring  fordømmer  mig  til  en  Stilstand,  der  næsten 
kommer  Uvirksomheden  nær,  tør  jeg  maaske  tilstaa 
min  Længsel  efter  Athen,  nden  at  skamme  mig 
over  den. 

,,Det  Ulykkestilfælde,  som  har  truffet  Arbejderen 
ved  Opførelsen  af  Parthenon,  og  som  Diopeithes 
paa  saa  ondskabsfuld  en  Maade  har  benyttet  sig  af. 
er  gaaet  mig  meget  til  Hjerte.  Jeg  har  ladet  Hippo- 
krates  opfordre  til  at  tage  sig  af  den  Tilskade- 
komne, hvis  han  endnu  er  i  Live.  og  dersom  det 
lykkes  os  at  frelse  ham  og  gjøre  Diopeithes  til 
Skamme,  saa  lover  jeg  til  Tak  at  rejse  Pallas 
Hygieia  et  Alter  paa  Akropolis. 

„Hvad  endelig  Kallikrates's  vakre  Muldyr  an- 
gaar.  saa  er  jeg  af  den  Mening,  at  det  maa  be- 
tragtes som  en  Skabning,  der  ved  sin  Ufortrødenhed 
har  gjort  sig  fortjent  af  Offenligheden,  og  for  at 
forhindre,  at  Diopeithes" s  Uvillie  skulde  blive  farlig 
for  det,  har  jeg  udvirket  den  Begunstigelse  fol- 
det, at  det  frit  maa  græsse,  hvor  det  ønsker,  og 
at  Alt,  hvad  det  tilegner  sig  eller  beskadiger 
af  fremmed  Ejendom,  bliver  erstattet  Ejerne  af 
Staten."  — 

Endnu  forinden  Aspasia  havde  fundet  Lejlighed 
til  at  besvare  dette  Brev  fra  Perikles.  modtog  hun 
paa  Ny  nogle  Linier  fra  ham.  der  indeholdt  Be- 
kræftelse paa  den  Ulykke,  der  havde  ramt  den 
atheniensiske  Lejr  udenfor  Samos,  medens  Perikles 
var  draget  ud  imod  den  fønikiske  Hjælpeflaade. 

Kun  med  faa  Ord  berørte  Perikles  disse  Ting 

Aspasia.    II.  5 

i  sin  Skrivelse  til  Aspasia.  Men  derpaa  ved- 
blev han:  „Vil  du  tro  det  muligt,  at  der  blandt 
Hellenere  endnu  kan  hændes  det,  som  hændte 
mig,  da  jeg  begav  mig  til  de  Soldater,  som  be- 
lejrer Staden  fra  Landsiden  og  som  under  Sa- 
miernes  Udfald  ligeledes  havde  lidt  en  Del?  Høje 
Veraab  lød  mig  i  Møde,  da  jeg  betraadte  Lejren. 
Jeg  fandt  Hærens  Præst  netop  i  Færd  med  at 
bringe  Zevs  Frelseren  et  Offer.  I  den  Kreds,  som 
havde  dannet  sig  omkring  Alteret  og  Præsten,  saå 
jeg,  der  stod  halvhundrede  fangne  Samiere  med 
bundne  Hænder.  Jeg  spurgte,  hvorledes  det  for- 
holdt sig  med  disse  Folk,  der  som  bundne  Offer- 
dyr stod  omkring  Alteret.  Da  erfarede  jeg,  at 
Seeren,  som  af  Statsmyndighederne  var  medgivet 
Hæren,  havde  forkyndt,  at  det  var  Zevs  Frelserens 
Villie,  at  de  halvhundrede  samiske  Fanger  høj- 
tidelig skulde  slagtes  som  et  Offer  til  ham.  Man 
var  netop  nu  i  Færd  med  at  fuldbyrde  Seerens 
Udsagn.  Jeg  traadte  op  imod  Præsten  og  Seeren, 
erklærede  det  i  den  samlede  Hærs  Paahør  for  en 
Løgn,  at  de  helleniske  Guder  ønskede  et  Menneske- 
offer, og  nøjedes  med  at  lade  indriste  paa  de 
halvhundrede  Sanderes  Pander  en  Svinetryne,  i 
Lighed  med  de  samiske  Forstavne,  til  Gjengjæld 
for  den  Forhaanelse,  som  de  kort  i  Forvejen  havde 
tilføjet  vore  Fangne  ved  at  indbrænde  dem  en  Ugle. 

..Nu  belejrer  vi  paa  Ny  Staden  og  angriber 
den  fra  Landsiden  med  Murbrækkere  og  Kaste- 
maskiner. 

..De  Breve,  jeg  modtager  fra  Telesippe,  er 
fulde  af  Klager  over  den  unge  Alkibiades.''  — 

Aspasia  besvarede  Perikles's  Efterretninger 
som  følger: 

..Mange  og  vigtige  Ting,  o  dyrebare  Perikles, 
har  dine  to  sidste  Breve  bragt  mig,  mange  Ting, 
hvorved  jeg  kunde  juble  højt  af  Glæde,  og  atter 
andre,  der  maatte  gribe  min  Sjæl  med  en,  om  end 
kun  forbigaaende  Angst.  Men  hvorfor  skal  jeg  vel 
i  altfor  høj  Grad  beklage  Omvexlingen  af  de  ydre 
Begivenheder  og  Tilfælde,  naar  netop  i  denne 
Omvexling  Uforanderligheden  af  dit  eget  trofaste 
•  Billede  kun  træder  mig  saa  meget  des  skjønnere  i 
Møde?  Du  har,  saaledes  som  jeg  ønskede  det, 
uforsætlig  skildret  dig  selv.  Hvor  fattige  er  dog 
ikke  Ord,  og  hvor  langt  bedre  vilde  ikke  et  bræn- 
dende Kys,  som  jeg  trykkede  paa  din  Pande,  sige 
dig,  hvad  jeg  føler!  Min  Dag  gaar  med  at  tænke 
paa  dig  og  med  at  synge  Sapfos  Sange  til  min 
Cithars  Toner. 

..Fidias  og  hans  Venner  er  utrættelige.  For- 
dybede i  deres  Opgave  og  ligesom  grebne  af  en 
dæmonisk  Magt,  hører  de  kun  med  et  halvt  Øre 
paa  det,  som  udenfor  deres  Virksomhed  forøvrigt 
sker  i  Verden.  Tilgiv  dem,  thi  de  arbejder  jo  dog 
ogsaa  for  dig  og  for  dit  Navns  Hæder  til  evige 
Tider!  — 

„Om  den  lille  Alkibiades  hører  ogsaa  jeg  Meget, 
thi  han  begynder  at  tiltrække  sig  Atheniensernes 
Opmærksomhed.  Der  er  Mange,  som  flokkes 
omkring  ham  i  Palæstraen  eller  hvor  han  ellers 
viser  sig.  Men  han  holder  sig  kun  til  Sokrates, 
I  maaske  fordi  denne  ikke  smigrer  ham.  Da  han 
:,  for  kort   Tid    siden,    ledsaget    af   Pædagogen,    gik 

over  Gaden  og  bar  en  Vagtel,  sit  Yndlingsdyr, 
skjult  ved  Brystet,  trængte  atter  mange  Folk  sig 
omkring  ham.  Medens  han  nu  blev  tvunget  til  at 
give  Agt  paa  disse,  fløj  Vagtelen  fra  ham.  og  da 
Drengen  herover  tog  heftig  paa  Veje.  saa  kom  det 
halve  Athen  paa  Benene  for  igjen  at  fange  Alki- 
biades's  Vagtel.  Saaledes  er  Athenienserne!  Naar 
de  imidlertid  forkjæler  den  lille  Alkibiades,  saa 
sker  det  til  Dels  ogsaa  derfor,  at  han  er  en 
Myndling  af  Perikles,  den  store  Perikles,  der  efter 
Sejren  ved  Tagria  igjen  mer  end  nogensinde  er 
Dagens  Helt. 

..Kun  Diopeithes,  Kimons  Søster  og  din  Hustru 
Telesippe  spinder  hemmelige  Rænker  imod  dig. 
Paa  deres  Side  staar  alle  den  gamle  Tids  Tilhængere 
med  de  uldfrynsede  Kjortler  og  den  overissen  sam- 
menbundne Haarpisk,  de  forfængelige,  gamle  Mara- 
thonskæmpere  og  plumpe  Gnavenpinde,  saavel  som 
Spartanernarrene,  der  bærer  langt  Haar,  gymnasti- 
cerer, sulter,  aldrig  vasker  sig  og  slaar  med 
Knortestokken  i  Gadens  Stene;  endvidere  mange 
af  de  visdomsspruttende  Grublere  og  Ordkløvere, 
der  løber  omkring  med  bare  Ben  og  i  hullet  Kappe, 
men  trækker  Øjenbrynene  i  Vejret,  putter  Næsen 
ned  i  det  ukæmmede  lange  Skjæg  og  bærer  deres 
oppustede  Dobbelthager  saa  værdig  som  muligt. 
Alle  disse  Folk  haaber  i  din  Fraværelse,,  som  man 
siger.   ..at  plukke  den  ubevogtede  Vin**. 

..Theodota  vedbliver,  som  jeg  hører,  med  at 
sværge  paa,  at  Sværdtisken  Perikles  tilsidst  skal 
komme  til  at  sprælle  i  hendes  Garn.  Hemmelige 
Traade   synes    endnu   bestandig    at    blive    spundne 

mellem  denne  Kvinde  og  vore  Fjender.  Elpenike 
slider  Hul  paa  sine  Fodsaaler  for  at  ophidse  sine 
Venner  og  Veninder  imod  mig.  Af  disse  to  Kvin- 
der bliver  jeg  aabenlyst  forfulgt;  de  ser,  at  jeg 
er  forsvarsløs  og  uden  Beskytter  og  holder  mig  for 
et  let  og  sikkert  Bytte. 

..Evripides  synes  at  ville  gjøre  det,  som  din 
Fælle  Sofokles  sagde  om  ham,  til  Usandhed.  Jeg 
ser  ham  bestandig  kun  alvorlig,  mørk  og  gnaven. 
Dog  betroede  han  mig  i  Sokrates's  Xæmurelse  sin 
ægteskabelige  Skjæbne.  Han  gav  mig  en  Skildring 
af  sin  Hustrus  Væsen,  en  Skildring,  som  jeg  ikke 
behøver  at  gjentage  for  dig,  thi  den  tragiske  Dig- 
ters Ægteviv  er  det  tro  Spejlbillede  af  Fru  Tele- 
sippe. Men  hør  nu  hvilken  Beslutning  Poeten  har 
fattet  for  at  befri  sig  fra  dette  utaalelige  Selskab. 
Han  tænker  paa  at  sende  Kvinden  bort  og  slutte  et 
andet  Forbund,  der  svarer  bedre  til  hans  Hjertes 
Trang.  —  Dyrebare  Helt  Perikles.  hvad  siger  du 
til  denne  Digterens  mandige  Beslutning ?"  — 

Nogen  Tid  efter  skrev  Perikles  til  Aspasia: 

..Jeg  véd  ikke,  om  jeg  fortjener  den  Ros  for 
Ædelmodighed,  som  du  giver  mig.  Jeg  er  fuld  af 
bitter  Vrede  mod  disse  stivsindede  Samiere  og 
agter,  naar  Tiden  dertil  er  kommet,  at  lade  dem 
bøde  følelig  for  deres  Trods. 

„I  disse  Stilstandens  og  Utaalmodighedens  Dage 
har  jeg  en  dobbelt  kjær  Fælle  i  den  ædle,  muntre 
Sofokles,  der  iøvrigt  ogsaa  som  Med-Strateg  for- 
træffelig hævder  sin  Plads.  Bestandig  er  der 
ypperlig  Brug  for  ham,  i  Særdeleshed  til  fredelige 
Sendelser.      Som  Mægler  og   Underhandler    virker 

han  allevegne,  som  om  en  hemmelig  Trolddom 
stod  til  hans  Raadighed,  hvad  der  ikke  undrer 
mig,  thi  hans  Væsen  er  saa  vindende,  at  han  bliver 
elsket  af  Alle  uden  Undtagelse.  Han  staar  mig 
trofast  ved  Siden  med  Hensyn  til  at  modarbejde 
den  Raahed,  som  under  en  længere  Krig  saa  let 
indsniger  sig  i  Soldaternes  Sind.  Snart  gj  ælder 
det  om  at  hævde  Menneskelighedens  Love ,  snart 
om  at  sprede  en  ærgerlig  Fordom.  Du  véd,  hvor 
meget  der  i  saa  Henseende  selv  hos  vore  Athenien- 
sere endnu  er  at  gjøre. 

„Naar  et  Uvejr  bryder  løs  og  et  Lyn  slaar 
ned  midt  i  Lejren,  eller  Styrmanden  paa  mit  Skib 
ved  en  indtrædende  Solformørkelse  gaar  fra  Sans 
og  Samling,  saa  maa  jeg  hente  alt  det  frem  af 
min  Hukommelse,  som  jeg  fra  Anaxagoras  véd  om 
den  naturlige  Aarsag  til  saadanne  Fremtoninger, 
for  at  berolige  de  Opskræmte. 

..Dog.  jeg  fortæller  dig,  hvorledes  jeg  bestræ- 
ber mig  for  at  udrydde  Andres  Fordomme,  og 
glemmer,  at  du  undertiden  beskylder  mig  for  selv 
at  være  en  Træl  af  lignende.  Du  spørger  Telesippes 
Ægtefælle,  hvad  han  siger  til  Evripides's  mandige 
Beslutning?  —  Jegskal  mundtlig  svare  dig  herpaa, 
naar  jeg  er  vendt  tilbage  til  Athen." 

Saaledes  skrev  Perikles. 

I  ni  Maaneder  gjorde  den  trodsige  Østad 
Modstand,  og  endnu  mangt  et  Blad  gik  frem  og 
tilbage  mellem  Samos  og  Athen,  mellem  Perikles 
og  Aspasia  med  nye  Efterretninger. 

Endelig  meddelte  den  atheniensiske  Feltherre 
til  sin  milesiske  Veninde: 

..Samos  er  taget  ved  Storm.  Melissos's  Trods 
er  knækket,  Freden  er  sluttet.  Samierne  udleverer 
deres  Skibe  og  sløjfer  deres  Mure. 

..Alligevel  er  det  mig  ikke  muligt  strax  at 
vende  tilbage  til  Athen.  Jeg  maa  først  gaa  under 
Sejl  til  det  nære  Milet,  hvor  der  er  Meget  at  ordne. 

..Denne  Opsættelse  er  dog  kun  kort.  og  vi  vil 
gjense  hinanden  inden  faa  Uger. 

..Paa  Flaadeu  hersker  Jubel,  og  Trierarkerne 
glæder  sig  over  Sejren,  til  Dels  i  Selskab  med 
deres  Veninder,  hvoraf  nogle  allerede  under  den 
langvarige  Belejring  kom  herover  fra  Athen.  Disse 
Skjønne  har  lovet  efter  Erobringen  af  Samos  paa 
egen  Bekostning  nu  ogsaa  at  bygge  Kjærligheds- 
gudinden  et  Tempel  ved  Siden  af  det  berømte 
Heratempel.  De  synes  fast  bestemte  paa  virkelig  at 
ville  indfri  dette  Løfte.  For  faa  Dage  siden  er 
ogsaa  Theodota  indtruffet  hertil,  i  Følge  et  Ønske 
fra  hendes  Ven  Hipponikos.  som  ikke  er  mindre 
Patriot  end  Verdensmand,  og  som  ikke  lod  sig 
erstatte  af  en  Anden  paa  det  Skib.  hvis  Trierarki 
tilfaldt  ham.  men  personlig  har  gjort  Søtoget  med. 

..Lev  vel!  I  Milet.  i  din  fædrene  Stad  vil  jeg 
uafladelig  tænke  paa  dig!"  — 

Da  Aspasia  havde  læst  Perikles's  Brev.  ble^ 
hun  eftertænksom. 

Derpaa  fattede  hun  en  rask  Beslutning. 

Den  følgende  Dag  saå  man  hende  rejseklædt 
begive  sig  ud  til  Piræevs  med  en  Slavinde  og  be- 
stige et  Fartøj,  der  stod  i  Begreb  med  at  gaa  fra 
Athens  Havn  til  den  ioniske  Kyst. 


Tolvte  Kapitel. 

loniske  Hvedebrødsdage. 

Fra  Samos  havde  Perikles  med  to  af  sine 
Trierer  gjort  den  korte  Fart  over  til  Milet. 

Trierarken  paa  det  andet  Skil)  var  ingen  An- 
den end  Hipponikos.  Denne  havde  udbedt  sig  af 
Perikles  at  maatte  ledsage  ham  til  Milet.  Men  i 
Hipponikos's  Følge  var  den  skjønne  Theodota. 

Saaledes  rykkede  den  henrivende  Danserinde 
paa  Ny  truende  indenfor  Perikles's  Synskreds. 

Milesierne  modtog  den  atheniensiske  Strateg 
med  Jubel.  Med  larmende  Fester  fejrede  de  hans 
Ankomst,  og  med  en  gylden  Lavrbærkrans  ærede 
de  Sejrherren  fra  Samos. 

Det  var,  som  om  en  hed,  trykkende  og  duft- 
svanger Luft  var  slaaet  Perikles  i  Møde,  da  han 
satte  sin  Fod  paa  Lilleasiens  Kyst.  Her  havde  jo 
Artemisbillederne  med  de  tusinde  Bryster  hjemme, 
her  var  jo  Landet  med  Kæmpetemplerne,  der  for- 
bandt helleniske  Former  med  østerlandske  Kolosser 
og  Uhyrer,  Landet  med  Afrodite-Præstinderne,  der 
prisgav  sig  selv,  Landet  med  de  bløde,  kvindagtige 
Melodier,  Landet,  hvor  Gudernes  Moder  fejre- 
des paa  Tmolos  med  Festdanse,  hvis  orgiastiske 
Tummel  steg  til  Orientens  mystiske  Raseri,  Landet 
endelig,  hvorfra  ogsaa  Kybeles  Plejesøn  stammede, 
Glædens  Gud  Dionysos,  der  allerede  ved  sit  Væsen 
og  sin  ydre  Optræden,  ved  sin  fine  og  blødagtige 
Skikkelse,  der  dog  var  fuld  af  Kraft  og  Ild,  ved 
sine  bløde  Lokker,  hvis  yppige  Rigdom  var  kronet 

af  en  lydisk  Mitra,  og  ved  sine  bruget  farvede, 
vide,  bølgende  Klæder  viste  sig  som  Lilleasiens 
ægtefødte  Søn. 

Men  fremfor  noget  andet  Sted  paa  Asias  toniske 
Kyster  hvilede  denne  hede,  duftsvangre  Luft.  som 
var  slaaet  Athenienseren  Perikles  i  Mode.  over 
Gaderne  i  det  rige.  pragtfulde,  for  sine  Roser  be- 
rømte Milet,  Her  hørte  man  tale  om  Perserne 
og  om  Satraperne  i  Sardes  som  i  Athen  om  Me- 
garerne  eller  Korintherue.  Man  saå  Persere  og 
andre  Østerlændere  vandre  i  Gaderne.  Rige  og 
brogede  som  østerlandske  Fugles  Fjer  og  dog 
smagfulde  vare  de  Klæder,  der  bleve  baarne  af 
Mændene  i  Milet  og  deres  skjønne,  yppige  Kvinder. 
Athenienseren  saå  her  Dragter,  der  vare  laante 
fra  Perserne,  andre,  der  vare  laante  fra  Ægyp- 
terne; han  saå  dem  af  alle  Farver:  purpurrøde, 
krokosgule.  havblaa.  af  Violernes  og  Hyaeinthernes 
Farve,  ja  endogsaa  af  den  skrigende  Ildfarve.  Han 
saå  Milesieren  indhyllet  i  Persiens  Stoffer,  behængt 
med  Indiens  Ædelstene,  dryppende  af  Syriens 
Salver. 

Under  deres  Ophold  i  Milet  nød  Perikles  og 
Hipponikos  den  rigeste  og  mest  ansete  Borgers, 
Artemidoros's  Gjæstevenskab.  Denne  førte  dem 
ud  til  sin  prægtige  Landejendom  i  Nærheden  af 
Staden.  Ikke  langt  fra  dette  landlige  Tilflugtsted 
stod  en  Myrtelund,  om  hvilken  der  gik  det  Sagn, 
at  i  dens  med  søde  Fuglestemmer  opfyldte  dæm- 
rende Skygger  viste  Gudinden  Afrodite  sig  under- 
tiden i  menneskelig  Skikkelse. 

I  Artemidoros's  Værelser  herskede  Østerlandets 


74 


Pragt.  Væggene  vare  behængte  med  brogede  per- 
siske Tæpper,  og  Husgeraadet  svarede  til  Beboernes 
Klædedragt.  Overalt  straalede  der  af  Guld.  lyste 
af  Elfenben,  duftede  af  Sandeltræ.  En  Skare 
af  skjønne  Slavinder  sværmede  omkring  i  Huset. 
Nogle  iblandt  dem.  der  stammede  fra  det  kaspiske 
Havs  Bredder,  vare  blændende  hvide  af  Ansigt 
som  Marmorbillederne,  andre  brune  som  Bronce- 
figurerne  i  Artemidoros's  Hus;  atter  andre  skin- 
nende sorte  ligesom  de  med  Guld  indlagte  Ibentræs- 
borde  i  hans  Værelser.  Med  Billedhuggerarbejder 
og  Malerier  var  Artemidoros's  Hus  rigt  smykket. 
Der  manglede  Intet,  som  kunde  tilfredsstille  en 
asiatisk  Græker  i  Aspasias  Fødeby. 

„I  andre  Grækere  kalder  vort  Ionien  for  Yppig- 
hedens Rugeplads,"  sagde  Artemidoros  til  sine 
Gjæster,  da  han  beværtede  dem  ved  sit  over- 
daadige  Bord;  „og  som  jeg  hører  skal  virkelig 
vore  skjønne  Milesierinder  være  endnu  farligere 
for  de  atheniensiske  Mænds  Dyd,  end  de  galante 
Milesiere  for  de  atheniensiske  Kvinder." 

Perikles  smilede. 

,,Glem  dog  ikke,"  vedblev  Artemidoros.  „at 
vort  Ionien  ikke  blot  er  Udrugningsstedet  for  Yppig- 
heden men  ogsaa  for  Poesien,  ja  for  Visdommen 
med,  da  vi  foruden  skjønne  Kvinder  ogsaa  har 
skjænket  jer  andre  Hellenere  bande  Thales  og 
Herodotos,  ja,  hvis  vi  ikke  anmasser  os  for  meget, 
selve  Homeros." 

„Hvem  tvivler  om,"  svarede  Perikles,  „at  Hel- 
leneraandens  livskraftige  Blomst   er  stærk   nok  til 

at  modstaa  selv  den  hede.  tunere  Luft  omkring 
Glædens  Rosenleje." 

„Sig  hellere,  at  den  aldrig  nogensinde  ud- 
folder sig  mere  glimrende  end  just  dér!"  udraåbte 
Artemidoros.  ..Hverken  Mennesker  eller  Folkeslag 
har  gjort  noget  Fremskridt  uden  det.  som  Zeloterne 
kalder  Yppighed!" 

Den  følgende  Dags  Aften  førte  Artemidoros 
sine  Gjæster  ind  i  den  omtalte  Myrtelund.  der 
stødte  op  til  hans  pragtfulde  Landejendom  og  paa 
mangehaande  Maader  var  udsmykket  og  indrettet 
til  en  Slags  Lysthave.  Den  skjønne  Theodota  var 
som  Veninde  og  Ledsagerske  af  Hipponikos  blevet 
indbudt  med  af  den  forekommende  Artemidoros. 
Hun  udtømte  sine  mørke  Øjnes  Magt  for  at  op- 
tænde Aspasias  Ven. 

Ledsagede  af  deres  Vært.  vandrede  Perikles. 
Hipponikos  og  Theodota  gjennem  de  blomstrende 
Myrtebuskadser.  Da  den  vidtstrakte  Lund  var  an- 
lagt op  ad  en  svagt  skraanende  Højde,  saa  havde 
man  paa  mange  Steder,  hvor  Grunden  var  ryddet 
for  Træer,  en  herlig  Udsigt  over  Staden,  det  blaa 
Hav  og  Øerne,  der  ligesom  beskyttende  laa  foran 
Milets  fire  Havne.  Paa  saadanne  Steder  lod  den 
rige  artemidoros  de  medfølgende  Slaver  udbrede 
østerlandske  Tæpper  eller  opslaa  et  Purpurtelt.  og 
medens  man  hvilede  sig.  indtog  man  Forfriskninger 
eller  lyttede  til  den  milde  Klang  af  de  lydiske 
Fløjter,  som  paa  Artemidoros"s  Bud  kappedes  med 
Nattergalene  i  Lunden  om  at  fryde  Øret. 

Artemidoros's  Slaver  og  Slavinder  befolkede 
Skoven    som   Silener    og   Heber.    der   hist   og   her 

fyldte  et  Bæger  fra  deres  Vinsække  og  rakte  det 
til  de  Vandrende,  eller  ogsaa  dukkede  frem  som 
Nymfer,  der  af  Overflødighedshorn  bød  dem  Blom- 
ster og  krydrede  Frugter.  Tre  af  de  skjønneste 
Nymfer  opførte  paa  en  aaben  Græsplæne  en  hen- 
rivende Dans,  hvortil  den  asiatiske,  ved  Kybele- 
festerne  anvendte  Haandpavke  blev  slaaet  paa  en 
larmende,  forunderlig  sanseforvirrende  og  berusende 
Maade. 

En  lille  Sø  midt  i  Lunden  vrimlede  af  alle 
mulige  Skikkelser  fra  de  helleniske  Havsagn.  Hav- 
nymfer med  Fiskehaler  bekransede  sig  med  Siv, 
medens  Sirener,  der  havde  lejret  sig  paa  en  Klippe, 
kappedes  med  Tritoner,  der  blæste  paa  Muslinge- 
skaller, om  at  synge  sagte,  forlokkende  Sange. 
Heller  ikke  den  profetiske  Havolding  Protevs  med 
den  vexlende  Skikkelse  manglede  og  spaaede  Alle, 
som  ønskede  det.  Ogsaa  Perikles  traadte  hen  til 
ham   og   forlangte  at  høre  et  Orakelsprog  af  ham. 

„Jeg  vil",  sagde  Perikles  spøgende.  ..hvis  det 
er  nødvendigt,  ikke  forsømme  at  holde  dig  fast, 
saaledes  som  man  bruger,  for  at  du  ikke  i  be- 
standig nye  Forvandlinger  skal  undslippe  Spør- 
geren." 

Villig  efterkom  Havoldingen  Perikles's  Ønske 
og  fremsagde  følgende  Orakelsprog  for  ham: 

„Hist,  hvor  bag  Rosernes  Flor  den  venlige  Nattergal 

bygger, 
gunstige  Guder  for  dig  lagde  din  Lykke  i  Baand ! 
Hold  den  da  fast,   o  Helt,  med  din  tapre  Haand,  som 

du  mig  holdt ! 
Kun  naar  du  holder  den  saa,  flygter  den  aldrig  fra  dig!" 

Perikles  forstod  ikke,  hvad  Havoldingen  mente. 
Men    da    han    nu    efter   Samtalen    med    ham    saå 
sig    om     efter    sine    Ledsagere,     vare    disse    for- 
svundne.     Han  gik  derfor  alene    et  Stykke  videre. 
Fuglene,    der  hoppede  fra  Gren  til  Gren.    fra  Træ 
til  Træ  og  istemmede  deres  smeltende  Sange,  lok- 
kede ham  bestandig  dybere  og  dybere  ind  i  Skoven. 
Men   ogsaa  Skader.    Stære    og  Papegøjer   sad   hist 
o«  her  i    Grenene    og   tilraabte  Perikles    et   „Vær 
hilset!''  eller  „Glæd  dig!"  eller  ..Kom  blot.  kom!" 
eller     andre     underlige     Talemaader.       Med     lig- 
nende Udraab  vedblev  de  halvt  drillende  at  hoppe 
ved  den  Vandrendes  Side.      Men   snart  troede  Pe- 
rikles i  Stedet  for  de  enkelte  Fugle  i  nogen  Afstand 
at  høre  et  helt  Kor  af  Nattergale.     Tillige  naaede 
en  stærk  Duft  af  Roser  ham.  ligesom  baaret  igjen- 
nem    Luften:     den    maatte     komme    fra     et    stort, 
blomstrende  Rosenbuskads.      I  Rosenduften    syntes 
tillige  paa  sælsom  Vis  en  Aroma  af  indiske  Salver 
at  blande  sig.     Halvt  uvilkaarlig  fortsatte  Perikles 
sin  Vej  i  den  Retning,  hvorfra  Rosenduften  og  den 
jublende   Nattergalesang  kom.      Paa    Havoldingens 
Orakelsprog  tænkte  han  ikke  mere.      Hist   og   her 
saå  han   i   det   Fjerne   noget   Lyst  skinne    mellem 
Lundens  mørke  Grene.     Fuglene,  der  syngende  og 
hoppende  fra  Gren  til  Gren  havde  fulgt  den  ^  an- 
drende.    forstummede  nu   og  syntes  at  se  ned  paa 
ham    med    skalkagtige    Blikke.      Og    i    Stedet    fol- 
deres Sang  lød  nu  og  da  gjennem  Træernes  Toppe 
en  stærkere  Brusen   af  Vinger,    og  Lyd,    der   ikke 
vare   en    sagte   Fnisen   ulig\    dukkede    op    omkring 

den  Vandrende,  som  om  han  var  omgivet  af  flag- 
rende og  skjemtende  Kjærlighedsguder. 

Xu  fik  P erikles  Øje  paa  selve  det  yppige 
Rosenbuskads,  hvis  Duft  allerede  i  det  Fjerne  var 
strømmet  ham  berusende  i  Møde.  Men  imellem 
Buskadsets  Grene  saå  han  nu  tydeligere,  hvad  der  saa 
hemmelighedsfuldt  havde  blinket  gjennem  Løvet, 
ligesom  af  Purpur  og  Guld  og  blændende  hvide 
Klæder.  Han  nærmede  sig,  og  netop  fra  den  Side, 
hvorfra  han  kom,  var  det  ham  muligt  at  lade  Blik- 
ket træuge  dybere  ind  i  Løvhytten.  Midt  i  den 
yppige  Rosenpragt  saå  han  nu  for  sine  Øjne  den 
mest  henrivende  Scene,  som  han  kunde  tænke  sig. 

Omgivet  af  en  Skare  skjønne  Drenge,  der  vare 
iførte  Purpurklæder  og  bare  gyldne  Vinger  paa 
Skuldrene  samt  gyldne  Pile  i  Sølvkoggere  ved  Siden, 
stod  en  kvindelig  Skikkelse  i  et  blændende  hvidt 
Klædebon,  med  et  gyldent  Bælte  om  Livet  og  om- 
slynget af  Rosenkranse.  Den  Skjønnes  Aasyn  var 
det  ikke  Perikles  muligt  at  faa  tydelig  at  se,  thi 
netop  medens  han  nærmede  sig,  vare  de  smaa 
Kjærlighedsguder  med  den  mest  overgivne  Iver 
sysselsatte  med  bestandig  tættere  og  tættere  at 
omvinde  Kvindens  Hoved,  Bryst  og  hele  Legeme 
med  Rosenkjæder,  saa  at  hun  næsten  forsvandt 
derunder.  Perikles  tænkte  paa  det  Sagn,  som  hans 
milesiske  Gjæsteven  havde  meddelt  ham,  at  Gud- 
inden Afrodite  undertiden  aabenbaiede  sig  synlig 
i  denne  Lund,  og  han  var  ikke  utilbøjelig  til  at 
antage  den  under  Roser  næsten  begravede  Skjønne 
for  en  Gudinde. 

Efter    at    Drengene    med    de    gyldne    Vinger 

fuldstændig  havde  omslynget  den  slanke  Kvinde- 
skikkelse med  Rosenkjæder,  drog  de  hende  ved 
de  -amme  Kjæder  ned  paa  et  Blomsterleje,  bandt 
spøgende  Enderne  af  Kransene  fast  til  Buskenes 
Stammer  og  Grene,  og  overstrøede  derpaa  den 
Lænkede,  idet  de  med  glade  Spring  dansede  om- 
kring hende,  med  endnu  flere  Roser,  som  de 
brød  af  de  tætte  Buskes  tungt  nedhængende 
Urene. 

Ved  Synet  af  den  Fremmede  løb  alle  de  smaa 

Kroter    smilende    deres    Vej    og    lod    den    Bundne 

ene.     Perikles  traadte  ind  i  Løvhytten.      Nu  lød 

Blomstergraven  den  Fangnes  Bøn  til  den  sig 
ii  .rmende  Fremmede  om  at  befri  hende. 

Perikles  sønderbrød  en  af  Rosenkj æderne,  skjød 
Roserne,  der  bedækkede  Kvindens  Hoved  og  Ansigt, 
til  Side,  og  hans  Blikke  mødte  Asp  a  si  as  straa- 
iende  Øjne. 

Den  første  Følelse,  som  ved  dette  Syn  greb 
Perikles's  Hjerte,  var  den  mest  uindskrænkede 
Glæde.  Men  i  det  næste  Øjeblik  gjorde  den  For- 
bavselse sig  gjældende,  som  en  Overraskelse  af 
denne  Art  maatte  fremkalde  hos  ham.  Og  allerede 
svævede  der  paa  hans  Læber  et  betænkeligt  Spørgs- 
maal  efter  de  Omstændigheder,  hvorved  et  saa 
uventet  Gjensyn  var  blevet  muligt. 

Men  nu  rejste  Aspasia  sig.  rystede  Rosenlæn- 
kerne af  sig  og  sagde  med  en  sød  bedaarende 
Klang  i  sin  sølvrene  Stemme: 

..Vid,  dyrebare  Perikles,  at  ogsaa  jeg,  ligesom 
Sokrates,  har  min  Dæmon,  der  i  afgjørende  Øje- 
blikke tilhvisker  mig  ikke  blot,  hvad  jeg  skal  lade 

være  at  gjøre  men  ogsaa  hvad  jeg  skal  gjøre.  Da 
nu  din  sidste  Skrivelse  fra  Samos  var  kommet  mig 
i  Hænde  med  Efterretningen  om  den  sluttede  Fred, 
Theodotas  Ankomst  til  Samos  og  din  forestaaende 
Rejse  til  Milet,  lod  denne  Dæmon  sig  øjeblikkelig 
høre  i  mig  og  bød  mig  ufortøvet  at  bestige  et 
Skib,  for  at  opsøge  dig  i  Samos,  eller,  hvis  du 
ikke  længer  var  at  finde  dér,  i  Milet.  Maaske 
vilde  Dæmonen  skjænke  mig  den  skjønne  dobbelte 
Lykke  ikke  at  gjense  Milet  uden  dig,  og  dig  kun 
i  Milet.  Jeg  kom  til  Milet,  jeg  henvendte  mig  til 
din  Gjæsteven  Artemidoros,  jeg  hørte  om  ( 
raskeiser,  som  den  skjønne  Theodota  saav< 
egen  Drift  som  paa  fremmed  Tilskyndelse  vilde  bt 
rede  dig  i  denne  afroditiske  Lund.  Jeg  hørte  om 
de  Forberedelser,  som  ved  den  højsindede  Artemi- 
doros:s  Hjælp  allerede  var  gjorte,  men  jeg  fandt 
for  godt.  i  hemmeligt  Samraad  med  netop  den 
samme  Artemidoros,  selv  at  overtage  den  Rolle, 
som  Theodota  vilde  spille.  Du  maa  altsaa  tilskrive 
Artemidoros  .det,  naar  det  ikke  var  Theodota  men 
mig,  hvem  Kjærlighedsguderne  paa  dette  Sted 
overleverede  bundet  til  dig." 

„For  mig",  svarede  Perikles,  „har  du  gjort 
Sagnet  om  Kjærlighedsgudindens  Aabenbaring  i 
denne  Lund  til  Sandhed:  for  mig  er  du  Kjærlig- 
hedens Gudinde.  Lykkens  Gudinde,  og  fremfor  Alt 
—  hvis  jeg  maa  tilføje  det  —  Gudinden  for  alle 
Overraskelser." 

..Gives  der  nogen  Lykke  uden  Overraskelser?" 
udraabte  Aspasia. 

En    fortrolig  Samtale   bandt  de  Tvende   endnu 

en  rum  Stund  til  det  yppige  Sted.  De  havde,  som 
alle  Elskende  efter  lang  Skilsmisse,  tusinde  Ting 
at  sige  hinanden. 

Men  da  Kys  truede  med  at  fortrænge  Ordene. 
Og  Skumringen  faldt  paa.  da  sprang  pludselig  de 
smaa  Kjærlighedsguder  paa  Ny  frem  fra  Buskene 
og  gjorde  Mine  til  med  de  nye  Kranse,  som  de  i 
Mellemtiden  havde  flettet,  nu  ogsaa  at  omslynge 
og  lænkebinde  Perikles. 

„Vogt  dig  for  disse  Smaa!"  sagde  Aspasia. 
..Det  er  paa  Tide  at  bryde  op  og  tage  Afsked  for 
i  Dag.  Din  Vej  er  lang.  min  derimod  kun  kort. 
idet  nemlig  Artemidoros  til  Bolig  har  indrømmet 
mig  det  smukke  lille  Havehus,  der  kun  ligger  nogle 
faa  Skridt  herfra  og  halvt  er  skjult  for  vore  Blikke 
af  det  tætte  Myrtekrat.  Derhen  vil  jeg  begive 
mig.  Men  du,  min  dyrebare  Perikles,  vend  du 
tilbage  til  Artemidoros.  til  din  Yen  Hipponikos  og 
til  den  skjønne  Theodota.  Korintherinden  med  de 
ildfulde  Øjne!" 

Ved  disse  Aspasias  Ord  brast  Kjærligheds- 
guderne  ud  i  en  høj.  glad  Latter,  idet  de  endnu 
tættere  slyngede  deres  Kjæder  omkring  Perikles. 
Denne  istemmede  deres  Latter,  indtil  ogsaa  Aspa- 
sia selv  lo  med,  hvorpaa  Kjærlighedsguderne 
stimlede  sammen  omkring  det  leende  Par.  der 
skjult  under  Blomsterne  og  trukket  afsted  af  de  smaa 
Genier,  snart  forsvandt  imellem  Myrte-  og  Rosen- 
buskene.  Nattens  Stilhed  hvilede  over  den  for- 
ladte Lund.  hvor  nu  kun  Nattergalene  sang  og 
Roserne  duftede. 

Og  Perikles  fandt  en  sødere  Lykke  hos  Aspasia. 

Aspasia.     II.  6 

end  han  vilde  have  fundet  hos  Korintherinden  med 
de  ildfulde  Øjne. 

Thi  det  Øjeblik,  hvori  et  elskende  Par  for 
første  Gang  mødes  i  grænseløs  Fryd,  er  ikke  Kjær- 
lighedens sødeste  Øjeblik,  men  det.  hvori  det  efter 
lang  Skilsmisse,  efter  lange  Savn  paa  Ny  gjenses. 
Det  første  Mødes  Glæde  ligner  det  grønne  Træs 
Flamme,  der  baade  har  Røg  og  heftig  Knitren  i 
Følge,  men  ved  Gjensynet  slaar  Glædens  Lue  høj, 
klar  og  ren  i  Vejret. 

Da  den  følgende  Morgen  Perikles  og  Aspasia 
Haand  i  Haand  traadte  ud  af  Artemidoros's  Have- 
hus i  den  dugsprængte  Lund.  da  lignede  de  selv 
to  herlige  Menneskeblomster  i  Ungdommens  friske 
Morgendugs  Glans.  Og  saa  lidet  som  Fuglenes 
Struber  havde  udtømt  deres  søde  Sange,  eller  de 
svulmende  Rosenkalke  deres  ødselt  udstrømmende 
Duft.  lige  saa  lidet  havde  Kjærligheden  udtømt  sig 
i  disse  Tvendes  Hjerter. 

De  besteg  en  af  de  smaa  Højder,  hvorfra  man 
havde  fri  Udsigt  over  Staden.  Kysten  og  Havet,  over 
Mæanders  med  Palmer,  Rosenlavrbær  og  Kyskheds- 
tiDeer  kransede  Bredder,  ud  til  det  blaanende  Latmos 
i  det  Fjerne  og  Søen  Biblis.  op  af  hvis  Siv  Vand- 
fugle med  brogede  Fjer  flagrede.  Men  Perikles 
lod  sine  Blikke  svæve  hen  over  Stadens  Tinder, 
lod  dem  et  Øjeblik  hvile  paa  de  stolte  athenien- 
siske Trierer,  der  laa  i  Havnen,  og  derpaa  glide 
længere  ud  over  Havet,  hvor  Samos  laa  hyllet  i 
Taage.  Øen.  foran  hvilken  han  havde  ofret  et  Aar 
af  sit  Liv  i  mandigt  Arbejde  for  Fædrelandet. 
Derpaa     !<>d    han     <ine    Blikke    vende    tilhage    til 

den  skjønt  byggede  Stad  og  roste  dens  Udseendes 
muntre,  statelige  Pragt  og  dens  Beboeres  opvakte, 
livsglade  Aand. 

., Endnu  er  Milet  stateligt  og  dets  Beboere 
livsglade,"  svarede  Aspasia.  ,.Men  Patrioterne 
tanker  paa  den  Tid.  da  Milet  var  dette  Havs 
Beherskerinde,  da  det  ikke  blot  var  rigt  og  yppigt 
men  ogsaa  mægtigt  og  uafhængigt,  da  det  sendte 
sine  Kolonier  ud  lige  til  Pontos's  fjerne  Kyster. 
Den  Tid  er  forbi:  Milet  er  ikke  længer  uafhængigt 
og  maa  bøje  sig  for  det  mægtig  opblomstrede 
Athen." 

..Du  udtaler  disse  Ord  næsten  med  Bitterhed," 
svarede  Perikles  smilende,  „men  kom  i  Hu,  at  hvis 
Milet  ikke  var  atheniensisk,  vilde  det  være  persisk. 
Det  er  ikke  den  stammebeslægtede  Hellener,  der 
har  knækket  eders  Magt.  men  Perseren,  da  han 
hærgende  oversvømmede  disse  Kyster.  Og  havde 
Athenienserne  ikke  kæmpet  derovre  ved  Salamis 
og  Marathon,  saa  herskede  en  persisk  Satrap  nu  i 
Milet  lige  saa  godt  som  i  Sardes.  Vær  derfor 
ikke  vred  paa  den  atheniensiske  Flaade,  der  skjær- 
mende  holder  sin  Haand  over  denne  Strandbred!" 

.,Saa  maa  jeg  altsaa,"  sagde  Aspasia,  ..i  Stedet 
for  at  vredes  paa  Athenienseren,  taknemmelig  kysse 
hans  Pande."' 

Med  disse  Ord  trykkede  hun  et  Kys  paa 
Perikles's  Pande,  og  Vennen  vedblev:  .,Dine  Kjær- 
lighedsguder  med  de  gyldne  Vinger  har  i  Gaar 
ha-vnet  dette  Milet  paa  Føreren  for  den  mægtige 
atheniensiske  Flaade." 

..Fortryd  ikke",  sagde  Aspasia,   ..paa   at  bringe 

en  Uge  af  dit  daadrige  Liv  som  Oft'er  til  denne 
milesiske  Strandbred  Ær  det  Sted.  der  ikke  blot 
er  berømt  som  Hjemmet  for  Verdens  yppigste 
Roser  og  blødeste  Uld.  men  hvor  ogsaa  de  skjøn- 
neste  Sagn  er  udsprungne.  Gives  der  vel  noget 
Dyrebarere  for  elskende  Hjerter  end  vor  milesiske 
Kjærlighedsfabel  om  Eros  og  Psyke  ?" 

..Du  har  Ret,''  svarede  Perikles.  ..men."  ved- 
blev han  med  et  skjelmsk  Smil.  ..saa  vidt  jeg  véd. 
er  Fabelen  om  ..Enken  fra  Efesos",  hvis  det  da  er 
en  Fabel,  ogsaa  opfundet  under  dette  Himmel- 
strøg." 

..Og  i  Følge  den  almindelige  Opfattelse",  faldt 
Aspasia  ham  i  Talen.  ..skulde  denne  Fabel  lære 
os.  at  Kvinderne  er  falske,  vankelmodige  og  tro- 
løse. Men  det  er  en  daarlig  Fabel,  der  ikke  til- 
lader mer  end  én  Forklaring,  der  ikke  i  sig  rummer 
mer  end  én  Sandhed.  Tillad  mig  at  tage  den 
efesiske  Enke  i  Beskyttelse.  Hun  blev  kun  sin 
døde  Ægtefælle  utro.  Kjærligheden  hænger  saa 
nøje  sammen  med  Livet,  at  en  Kjærlighed  og  en 
Troskab  ud  over  Graven,  eller  et  Liv.  der  lader 
sig  sammenkoble  med  et  Lig.  er  en  Uting.  Haders 
blodløse  Skygger  maa  ikke  nære  sig  af  de  Levendes 
Blod." 

Saaledes  talede  de  muntert  sammen.  Da 
kom  Artenndoros  og  gjorde  Aspasia  spøgende  Be- 
brejdelser, fordi  hun  havde  tilvendt  sig  hans  Gjæst. 
og  efter  at  han  havde  indbudt  begge  til  et  Morgen- 
maaltid.  førte  han  dem  i  en  nydelig,  med  hvide 
Heste  forspændt  Vogn  til  Apollons  vidtberømte 
Tempel,    som  laa  i  nogen  Afstand   fra  Staden,    og 

derpaa  til  Kyprias  Tempelluud  paa  den  tlade  Strand- 
bred, hvor  de  gule  Halkyoner  flagrede  mellem  de 
tine  grønne  Siv.  De  kjørte  langs  med  den  skjønne 
Kyst.  og  paa  Tilbagevejen  besteg  de  en  Baad 
for  at  lade  sig  ro  over  den  fløjlsbløde,  mørkeblaa 
Bølge  til  en  tætbevoxet  0.  hvilken  Artemidoros' s 
medfølgende  Slaver  øjeblikkelig  forvandlede  til  et 
lille  Paradis,  idet  de  udbredte  brogede,  bløde 
Tæpper  og  bød  alle  Slags  kostelige  Forfriskninger 
om.  Paa  saadan  Vis  gik  Dagen  lige  saa  hurtig 
"  som  Natten  var  gaaet.  og  paa  Ny  tilhørte  de 
tvende  Elskende  hinanden  i  den  af  Nattergalesang 
opfyldte  ensomme  Have. 

Artemidoros  havde  nu  fuldkomment  afstaaet 
sin  Gjæst  til  Aspasia.  og  saavel  fordi  han  højagtede 
Perikles  som  fordi  han  af  Naturen  var  overdaadig 
og  ødsel,  glædede  det  ham  at  udstyre  den  skjønne 
Landsmandinde  med  alle  de  ydre  Hjælpemidler, 
som  hun  kunde  behøve  for  at  krydre  Myrtelundens 
idylliske  Ensomhed  for  Vennen  med  en  opfind- 
som og  uudtømmelig  Kjærligheds  vexlende  Til- 
lokkelser. 

Og  Aspasia  gjorde  ikke  mindre  Brug  af  disse 
Hjælpemidler  end  af  dem.  som  Naturen,  endnu 
ødslere  end  den  rige  Artemidoros.  selv  havde  ned- 
lagt i  hendes  yndefulde,  fortryllende  Væsen. 

Alt.  hvad  der  kan  hæve  og  forædle  Aanden 
og  Sanserne,  fejrede  i  disse  tvende  guddommelige 
Sjæle  en  sjelden  Glædesfest.  Mange  og  store  Ting 
havde  Perikles  udført,  skjønne  og  uforgængelige 
Ting  havde  Aspasia  givet  Stødet  til.  idet  hun 
kastede     sin    Aands    og    sin    Skjønheds    tændende 

Gnister  sprudende  til  alle  Sider.  Men  det  Skjøn- 
neste  og  Højeste  fuldbyrdede  de  begge,  idet  de 
elskede  hinanden  og  vare  lykkelige,  saa  lykkelige, 
som  ikke  de  sløvede  men  kun  de  guddomslignende 
Mennesker  forniaa  at  blive.  Over  Alt  hvad  de  gav 
Stødet  til.  hvad  de  skabte  og  udførte,  kunde  de 
Dødelige  glæde  sig.  men  paa  deres  Kjærlighed 
skuede  selve  de  salige  Guder  ned  med  Tilfredshed. 
At  virkeliggjøre  den  menneskelige  Lykkes  Ideal 
i  et  skjønt  og  med  Kjærlighed  opfyldt  Liv  forekom 
i  disse  halkyoniske  Dage  ved  Milet  dem  Begge 
som  den  bedste  Del  af  deres  Bestemmelse. 

I  Virkeligheden  nød  Perikles  og  Aspasia  for 
første  Gang  helt  deres  Kjærligheds  Lykke  i  denne 
Afsondrethed.  Men  den  uforstyrrede  Ensomheds 
skjønneste  Tilflugtssted,  et  endnu  skjønnere  og 
mere  uforstyrret  Asyl  end  Lunden  og  Havehuset 
kunde  yde.  havde  Aspasias  Tryllehaand  skabt. 
Husets  aabne.  flade  Tag.  hvorom  høje  Pinie-  og 
Cypresse-Toppe  susede,  var  af  hende  omdannet  til 
en  lille  Lysthave.  Yderverdenens  Blikke  kunde  ikke 
trænge  ind  igjennem  de  blomstrende  Buske  og  høj- 
stammede Blomster,  der  til  alle  Sider  omgav  Randen 
af  Taget,  og  med  Solsejl  af  Purpurlærred  kunde  den 
hele  Terrasse  overhvælves  som  et  Telt.  I  dette 
fra  Verden  afsondrede,  kun  for  de  tvende  Elskende 
tilgængelige  Blomsterasyl  tilbragte  de  salige  Timer. 
Her  nød  de  den  sikre  Ensomhed  ved  et  aflukket 
Værelse,  uden  et  saadans  trykkende  Indelukkethed; 
de  havde  den  frie  Æther  over  sig,  og  Lundens 
søde.  krydrede  og  forfriskende  Luftninger  kunde 
uhindret  stryge  ind  til  dem.    Myrternes  Ensomhed. 

Husets  Afsondrethed  var  dem  ikke  nok:  ømme 
Duer  lig  flagrede  de  op  paa  Taget  til  Skjulestedet 
under  den  blaa  Himmel,  og  kun  hvad  der  havde 
Vinger  mægtede  at  følge  dem  derop :  Duerne.  Paa- 
fuglene  og  de  kvidrende  Sangfugle.  Her  hvilede 
de  imellem  Blomster,  her  foredrog  Aspasia  for 
Vennen  Poeternes  Sange,  der  i  hendes  Mund  hk 
en  vidunderlig  Ynde.  her  kaldte  hun  et  sølvklart 
Tonevæld  frem  af  Strengelegen,  medens  hendes 
dybe.  indsmigrende  Stemme  med  Trolddomsmagt 
grel)  Tilhørerens  Sind.  her  fortalte  hun  ham  hen- 
rivende, milesiske  Æventyr.  her  snakkede  de  sam- 
men, snart  taabelig  som  Børn.  snart  vist  som 
graaskj æggede  Oldinge.  Her  kunde  de  spænde 
Solsejlet  ud  over  sig  og  i  Purpurdæmringens 
olympiske  Rosenlys  føle  sig  som  Guder.  Eller  de 
kunde  lade  Dagstjernens  fulde  Glans  strømme  ind 
fraoven  og  overgyde  Aasyn  og  Lemmer  med  et 
blændende  hvidt  Lys.  hvori  Gjenskinnet  fra  de 
grønne  Buske  trolddomsagtig  kastede  sine  Straaler. 

Aspasia  klædte  sig  efter  milesisk  Skik  snart  i 
purpurrød,  snart  i  havblaa,  snart  i  ildfarvet.  snart 
i  krokosgul  Dragt.  Det  var  hende  en  Glæde  at  vise 
sig  for  Vennen  i  vexlende  Skikkelser.  Hun  laante 
Dragt,  Holdning.  Udtryk  og  Væsen  snart  fra  denne, 
snart  fra  hin  Gudinde  eller  Heltinde,  og  paa  Pe- 
rikles*s  Ønske  udførte  hun  for  ham  mimiske  Danse, 
som  svarede  til  de  vexlende  Skikkelser,  og  som  i 
kunstnerisk  Ynde  overgik  Alt.  hvad  han  i  saa  Hen- 
seende havde  beundret  hos  den  skjønne  Theodota. 

Men  naar  hans  uforlignelige  Veninde  saaledes 
omskabte  sig,  kunde  Perikles  ikke  undgaa  at  tænke 

paa  det  Vers.  som  Havoldingen  Protevs  havde  givet 
ham  med  paa  Vejen,  da  han,  uden  at  vide  det. 
gik  til  Mødet  med  Aspasia.  Verset,  der  lovede  ham 
den  skjønneste  Lykke,  havde  endt  med  følgende 
Opfordring: 

Hold  den  da  fast,  o  Helt.  med  din  tapre  Haand,  som 

du  mig  holdt; 
kun  naar  du  holder  den  saa,  frygter  den  aldrig  fra  dig! 

..Jeg  maa  holde  dig  fast/'  sagde  Perikles  spø- 
gende til  Aspasia,  .,ligesom  den  spaadomskyndige 
Protevs  med  de  vexlende  Skikkelser,  at  ikke  ogsaa 
du  undslipper  mig  i  en  af  dine  Forvandlinger." 

..Hvorledes  vil  du  hære  dig  ad  med  at  holde 
mig  fast?"  spurgte  Milesierinden. 

„Det  haaber  jeg  at  erfare  af  dig  selv."  sva- 
rede Perikles. 

..Maaske  efter  atheniensisk  Skik  i  et  strengt 
tilgitret  Bur?"  spurgte  Aspasia. 

..Hvilket  Bur  mener  du?"  sagde  Perikles. 

,,Det  Bur,"  svarede  Aspasia,  „som  I  Mænd 
plejer  at  kalde  Kvindeværelset  i  jert  Hus." 

..I  disse  Bure",  sagde  Perikles  efter  en  lille 
Pavse.  .,kan  maaske  kun  Telesipper  men  ikke  Aspa- 
siaer  holdes  fast." 

Milesierinden  svarede  kun  med  et  Smil. 

Det  var  hende  nok  at  have  udkastet  dette  Ord. 
for  at  lade  det  slaa  Rod  og  voxe  i  Perikles's  Sjæl. 

—  Det  hændte  en  Dag,  at  Perikles  og  Arte- 
midoros  i  Aspasias  Fraværelse  talede  sammen  om 
hende. 

..Oamle  Sagn  og  Historier",  sagde  Artemidoros. 
..fortæller   noksom   om  Helte,    der   for  en  længere 

eller  kortere  Stund  faldt  i  skjønne  Kvinders  Magt. 
Den  efter  sit  Hjem  saa  længselsfulde  Odysse vs  blev 
i  Aarevis  holdt  tilbage  af  den  skjønne  Nymfe  Ka- 
lypso  i  hendes  Grotte.  Den  fromme  Æneas  blev 
vundet  af  den  elskende  Dido,  og  endog  den  Stær- 
keste af  alle  Stærke  blev  en  Tid  lang  fasttryllet 
af  den  snedige  Omfale  til  hendes  Spinderok.  Men 
alle  disse  Kvinder  forstod  dog  ikke  for  bestandig 
at  fængsle  deres  Elskere ;  deres  Trylleri  udslukkedes, 
Lænkerne  sprang,  den  overmættede  Helt  hentede 
det  rustne  Sværd  eller  den  forglemte  Kølle  igjen 
frem  fra  Krogen,  udbedrede  en  Morgenstund  paa 
Ny  sit  halvt  opraadnede  Fartøj  og  forlod  med  en 
flygtig  Afskedshilsen  den  Skjønne  for  at  drage  ud 
paa  nye  Æventyr.  Saaledes  vilde  vel  ogsaa  Aspa- 
sias  Ynde  miste  sin  Tillokkelse,  hvis  du  bestandig 
skulde  dvæle  med  hende  i  dette  paa  Glæder  saa 
rige  Asyl!" 

..Uden  Tvivl."  sagde  Perikles,  „hvis  Aspasia  var 
Theodota.  hvis  hun  intet  Andet  ejede  end  sit  Legemes 
Ynder.  Men  der  gives  Noget,  der  sikkert  for  be- 
standig mægter  at  fængsle  en  Elsker.  Jeg  taler 
ikke  om  de  Midler,  som  almindelige  Kvinder  bruger, 
naar  de  ved  forstilt  Knibskhed  eller  ved  at  holde 
den  Elskende  i  evig  Uro  og  utilfredsstillet  Attraa 
tror  at  kunne  sikre  sig  ham.  Der  gives  udvalgte 
kvindelige  Naturer,  hvem  det  —  trods  den  uind- 
skrænkede Hengivelse,  hvorpaa  netop  almindelige 
Kvinders  Lykke  strander  —  dog  er  forundt  med 
bestandig  fastere  og  fastere  Baand  at  binde  den 
Elskede  til  sig.  Skulde  jeg  nævne  hint  Uudsigelige, 
hvorved  Sligt    lykkes    dem.    saa    véd  jeg   ikke    at 

nævne  Andet  end  den  Karis,  den  vidunderlige 
Blanding  af  Ynde  og  Sjæl.  der  indsmigrende 
uden  Paatrængenlied  lyser  og  varmer  gjennem 
Sjælen  som  et  olympisk  Gudesmil.  Denne  Karis, 
tror  jeg,  er  det  Trylleri,  som  Afrodite  gj emmer 
i  sit  gyldne  Bælte.  Tusinde  truende  Skyer  stiger 
op  paa  de  Elskendes  Himmel,  kun  Karis  véå  at 
adsplitte  dem:  kun  for  den  lysende,  smilende  Sjæle- 
yndes Straale  forsvinder  enhver  mørk  Sky.  Kun 
ved  dens  Aandepust  mildnes  alt  Barsk  og  Haardt. 
Alt  er  den  tilladt,  og  Alt  bliver  den  tilgivet,  fordi 
den  aldrig  slaar  noget  Saar.  uden  øjeblikkelig  at 
læge  det.  Aspasia  ejer  denne  Sjæleynde.  denne 
Karis,  dette  Afrodites  Bælte,  og  med  det  alene 
kuldkaster  hun  ligesom  i  Leg  alle  Theodotas  Be- 
stræbelser. Thi  jeg  kjender  Kvinderne  og  véd. 
hvor  sjeldent.  hvor  enestaaende  i  Verden  det  er. 
som  Aspasia  ejer!" 

..Jeg  forstaar  dig  fuldkomment."  sagde  Arte- 
midoros;  ..hvad  du  siger,  har  jeg  ofte  selv  følt. 
Prøvestenen  for  Kvinden  og  hendes  Tryllemagt  er 
ikke  den  Nydelse,  som  hun  skjænker  os.  men  Maaden. 
hvorpaa  hun  forstaar  at  udfylde  Pavseme  imellem 
Kjærlighedslykkens  enkelte  Øjeblikke." 

..Aspasia".  sagde  Perikles.  ..forstaar  til  ethvert 
Øjeblik  at  lade  en  glimrende  Gnist  stige  op  fra 
sin  Sjæl.  Noget,  der  ligner  en  Raket  eller  dog  i 
alt  Fald  en  spillende  Sæbeboble.  Noget,  hvorefter 
man  maa  gribe,  og  som  giver  den  langsomme  Tid 
Vinger.  Og  alt  dette  gjør  Aspasia  uden  Anstren- 
gelse, uden  Tvang  og  Kunstleri;  hun  gjør  det, 
fordi  det  er  hende  naturligt.      Og  netop  kun  fordi 

det  er  hende  naturligt,  virker  det  uimodstaaeligt. 
De  Aandsforladtes  Kjærlighedslykke  er  en  Sanse- 
ns, blandet  med  dræbende  Kjedsomhed:  kun  hvad 
der  vælder  ud  af  Sjælen  giver  Glæden  Værd  og 
Varighed."  — 

Dagen  kom.  da  Perikles  med  sine  to  Skibe 
skulde  vende  tilbage  til  Samos,  for  derfra 
endnu  at  gjøre  et  kort  Besøg  paa  Kios.  Mile- 
siernes Imødekommenhed  havde  gjort  det  let  for 
Perikles  at  ordne  de  Anliggender,  som  havde  ført 
ham  til  Milet;  og  saaledes  havde  det  været  ham 
forundt  kun  at  ofre  den  ringeste  Del  af  Tiden  for 
sit  milesiske  Ophold  til  politiske  Underhandlinger 
og  derimod  leve  den  største  Del  for  sin  hemme- 
lige Lykke. 

Den  gjæstevenlige  Artemidoros  gav  forinden 
Afrejsen  den  atheniensiske  Feltherre  et  Festmaaltnl. 
i  hvilket  ogsaa  Aspasia  tog  Del. 

Ved  dette  Festmaaltid  sagde  Perikles  til  sin 
Vært   Artemidoros: 

..Det  er  intet  Under,  naar  dette  Himmelstrøgs 
hemmelige  Trylleri  ogsaa  har  grebet  mig.  saa  at 
jeg  i  syv  Dage  næsten  ubevidst  har  hengivet  mig 
til  en  lykkelig  Lediggang.  Man  mærker,  at  I  Græ- 
kere paa  denne  Kyst  bor  nær  ved  de  varmblodige 
Fønikere,  der  først  dyrkede  Kjærlighedsgudinden. 
saavel  som  ved  hin  kypriske  0.  der  bød  den  yppige 
Gudinde  den  første  Hvileplads  paa  hendes  Sejrstog 
fra  den  sidoniske  Bugt  til  Hellas.  Og  ligesom  de 
kypriske  Guddommes  Festglæde  trænger  op  til 
eder  fra  Syden,  saaledes  naår  fra  Norden,  fra 
Tmolos  Højene.    Dionysos's  og  hans  guddommelige 

Amme  Rheas  Festlarm  ned  til  eder.  Til  alle  Sider 
skummer  og  bruser  Festjubelens  Bølger  omkring 
eder.  Som  Mælken  strømmer  ud  af  spændte  Yvere, 
rystes  Yppighedens  Dugg  her  ud  af  hine  Glædens 
Guddommes  Overflødighedshorn  og  af  Artemis's 
tusinde  svulmende  Bryster.  I  Milesiere  kj ender  vel 
heller  ikke  de  vilde  Orgier  paa  Tmolos  af  Fortæl- 
linger alene.  Det  skulde  undre  mig,  om  Nys- 
gjerrigheden  ikke  en  Gang  havde  drevet  En  eller 
Anden  af  jer  til  under  Festen  at  vove  sig  hen  til 
hint  hemmelighedsfulde  Sted  i  det  nære  Lydien 
for.  om  end  i  Frastand,  at  belure  Korybanternes 
Raseri." 

Ved  disse  Perikles's  Ord  gik  en  mørk  Sky  hen 
over  Artemidoros's  Træk,  og  et  sagte  Suk  undslap 
hans  Bryst,  saa  at  Perikles  forbavset  og  næsten 
overrasket  saå  paa  ham. 

..Jeg  selv,  begyndte  Artemidoros.  ..er  en  Gang 
af  Skjæbnen  blevet  ført  derhen,  og  jeg  skulde 
gjerne  fortælle  dig.  hvad  jeg  dér  saå  og  oplevede, 
hvis  der  ikke  knyttede  sig  saa  meget  Mørkt  og 
Tungt  for  mig  til  disse  Minder." 

Disse  Ord  forøgede  Perikles's  Spænding,  og 
da  Artemidoros  mærkede  dette,  vedblev  han: 

..Jeg  indser,  at  jeg  selv  imod  min  Villie  maa 
tale  og  bøde  for  mit  Suk  med  den  Retfærdig- 
gjørelse.  som  dine  Miner,  o  Perikles,  kræver 
af  mig. 

..  Saa  hør  da : 

„Det  er  kun  faa  Aar  siden,  at  jeg  endnu  kaldte 
den  smukkeste  Yngling  i  Milet  for  min  Søn.  Han  var 
udstyret   med   alle  Aandens   og   Legemets  Fortrin. 

men  ogsaa  med  en  vildt  flyvende  Fantasi,  der  ingen 
Tøjler  kj endte,  og  med  et  til  Sværmeri  altfor  hen- 
givent Sind.  Det  har  aldrig  skortet  os  paa  Yng- 
linger her  i  Milet,  som  ved  Fortællingen  om  de 
rasende  Orgier  paa  Tmolos  blev  optændte  af 
forbryderisk  Nysgj enighed,  og  mer  end  en  har 
unddraget  sig  sin  omhyggelige  Faders  Varetægt 
for  at  slutte  sig  til  den  vilde  Dans:  ja  der  har 
været  Tider,  hvori  denne  Lidenskab  ligesom  smit- 
tende greb  om  sig.  Jeg  pønsede  paa.  hvorledes 
jeg  skulde  holde  en  lignende  Forvildelse  borte  fra 
min  altfor  modtagelige  Krysanthes.  Som  jeg  havde 
befrygtet,  viste  ogsaa  han  sig  snart  grebet  af  den 
samme  Sygdom.  Tiden  til  de  lydiske  Fester  nær- 
mede sig.  Krysanthes  blev  paafaldende  tavs  og 
grublende,  hans  Kinder  blev  blege,  og  han  saå  ud. 
som  om  han  fortæredes  af  en  hemmelig,  feberagtig 
Utaalmodighed.  Allerede  var  jeg  fast  bestemt  paa 
at  behandle  han  som  Fange  i  Huset  og  at  lade 
Vogtere  følge  ham.  for  at  holde  Øje  med  ethvert 
af  hans  Skridt.  Men  den  Tilstand,  hvori  jeg  saå 
ham.  indgød  mig  Frygt  for  at  han  skulde  gjøre 
et  Forsøg  paa  Flugt,  og  snart  greb  den  Tanke 
mig.  at  Ynglingen  som  Følge  af  sin  utilfredsstillede 
Attraa  kunde  falde  i  et  farligt  Tungsind  elier  i  en 
dødelig  Sygdom,  og  at  det  vilde  være  bedre,  om 
jeg  kunde  tilfredsstille  hans  lidenskabelig  voxende 
Nysgj errighed  paa  en  Maade.  der  var  uden  per- 
sonlig Fare  for  ham.  Jeg  meddelte  ham  derfor, 
at  jeg  selv  vilde  begive  inig  med  ham  op  paa 
Tmolos.  for  at  belure  Korvbanternes  mvstiske  Fest. 

I  mit  Selskab,  under  min  umiddelbare  Varetægt, 
maatte  Ynglingen  jo  være  sikret  imod  enhver  Fare. 

..En  Rejse  paa  liere  Dage  bragte  os  til  Maalet. 
Vi  besteg,  ledsagede  af  en  Slave,  der  bar  Levnets- 
midler  for  en  Dag,  det  skovbevoxede.  endnu  øde 
Tmolos.  og  afventede  det  Øjeblik,  da  Korybanternes 
vilde  Sværm  fra  Sardes  af  vilde  stige  op  ad  Bjerg- 
skraaningen. 

..Den  orgiastiske  Foraarsfest  var  allerede  den 
foregaaende  Dag  begyndt  dermed,  at  man  havde 
fældet  den  største  Kæmpegran  paa  Tmolos,  om- 
vundet den  med  Kranse  af  utallige  Foraarsvioler. 
der  voxede  i  Tmolos's  Kløfter,  og  derpaa  under 
vild  Festjubel  slæbt  den  saaledes  bekransede  Stamme 
ned  til  Kybeles  Tempel,  for  at  bringe  den  som  et 
Foraarsoffer  til  Gudernes  altfrembringende  Moder. 

„Endnu  var  dog  Festens  vigtigste  og  mest 
støjende  Del  tilbage.  En  dump  Larm  naaede 
vort  Øre.  endnu  før  vi  kunde  faa  Øje  paa  den  i 
Aftenskumringen  sig  nærmende  Sværm  af  Kory- 
banter.  Vi  skjulte  os  ved  deres  Komme  i  det 
tætte  Krat.  for  ubemærkede  at  være  Vidner  til 
deres  Færd. 

..Sværmen  kom  nærmere.  Larmen  blev  be- 
døvende. Enhver  af  disse  Korybanter.  af  hvilke 
mange  vare  aldeles  nøgne,  og  andre  kun  havde 
det  lodne  Skind  af  et  vildt  Dyr  omkring  Lænderne, 
bar  en  Haandpavke.  som  han  af  al  sin  Magt  ham- 
rede løs  paa.  eller  en  larmende  Cymbel;  andre 
blæste  i  et  Horn .  og  atter  andre  bar  Sværd  og 
Skjold,  som  de  drønende  slog  imod  hinanden.  Men 
al  denne  Støj  afVaaben  og  Instrumenter  blev  <  1  * >i_c 

overdøvet  af  det  Skrig  eller  rettere  det  Brøl.  livor- 
igjennem  Jubelsangen  til  Ære  for  den  forsvundne  og 
nu  gjenfundne  Yngling  Attis.  den  store  Moder  Rheas 
Yndling  og  Ledsager,  kun  lod  sig  skjelne  i  afbrudte 
Lyd.  Om  den  forsvundne  og  gjenfundne  Attis  lød 
deres  Sang.  men  det  var  den  af  sin  Dødssøvn  gj en- 
opvakte,  utæmmelige  Spirekraft  i  Naturen,  livilken 
disse  Mennesker  ikke  blot  fejrede  i  Ord.  men  selv 
lod  sig  rive  med  hen  af  lige  indtil  vanvittigt  Raseri. 
Sværmen  blev  anført  af  Kybelepræster,  der  i  den 
ene  Haand  bar  tiammende  Harpixfakler  og  i  den 
anden  skarptslebne  krumme  Knive,  som  de  med 
fanatiske  Blikke  svang.  En  stor  Fallos  blev  baaret 
i  Spidsen  af  Toget.  Disse  Mennesker  gik  ikke; 
med  vilde  Spring  og  vanvittig  forvredne  Lemmer 
dansede  Sværmen  frem  under  den  bedøvende  Larm. 
Alles  Ansigter  var  mørkerøde.  Manges  opsvulmede 
og  underløbne  med  Blod.  Øjnene  syntes  at  springe 
ud  af  deres  Huler,  og  ikke  Faa  stod  der  Fraade 
om  Munden.  Tillige  rystede  de  deres  vilde  lange 
Lokker,  der.  kunstig  paasatte  af  fremmed  Haar, 
hang  ned  omkring  Tindingerne  og  gav  dem  et 
halvt  mandligt,  halvt  kvindeligt  Udseende.  Hvad 
der  undervejs  var  faldet  i  deres  Hænder  af  vilde 
eller  tamme  Dyr  slæbte  de  med  sig.  I  Spidsen 
for  Toget  blev  en  Panther  ført.  Nogle  saå  vi 
endogsaa  med  Slanger  i  Hænderne,  som  de  havde 
grebet,  og  med  hvilke  de  legede  lige  saa  frygtløst, 
som  om  det  var  Kranse  eller  Baand. 

..Medens  det  larmende  Tog  stormede  forbi  os. 
saå  jeg.  at  den  unge  Krysanthes  ved  min  Side 
blev  grebet  af  en  stadig  voxende  Ophidselse.    Han 

tav.  men  hans  Ansigt  glødede,  hans  Øje  stirrede 
stivt  paa  den  rasende  Festskare,  og  han  begyndte 
uvilkaarlig  at  gjøre  de  Bevægelser  efter,  som  han 
saa  hos  de  Vanvittige. 

..Tæt  ved  det  Sted,  hvor  vi  var  skjulte  i  Krattet, 
strakte  sig  en  stor.  af  uhyre  Graner  omgiven  og 
med  Urter  bevoxet  Højdeflade.  Her  gjorde  Svær- 
men Holdt,  dog  ikke  for  at  hvile  men  kun  for  at 
rase  endnu  vildere.  Fallossen  og  de  medbragte 
Dyr  blev  førte  ind  i  Midten  af  Kredsen;  ogsaa 
Præsterne  traadte  derind,  og  Korybanterne  hvirv- 
lede sig  nu  omkring  dem. 

..Paa  nogle  opmuntrende  Ord  fra  Præsterne 
styrtede  derpaa  Korybanterne  sig  over  Pantheren 
og  de  øvrige  Dyr.  sønderrev  dem  først  med  Hæn- 
derne, dernæst  med  Tænderne,  slubrede  deres  varme 
Blod  i  sig  og  stak  Resterne  af  det  blodige  Kjød 
paa  deres  Thyrsosstave  ligesom  paa  Spid.  Derpaa 
begyndte  de  under  Pavkernes.  Cymblernes  og  Skjol- 
denes forstærkede  Larm  at  danse  omkring  Fallossen, 
med  Lovsange  til  Gudernes  store,  altfrembringende 
Moder,  saavel  som  til  Naturens  udødelige  Avlekraft, 
hvis  Billede  ragede  op  for  Alles  Øjne  i  Kredsens  Midte. 

..De  vilde  Dyr  flygtede  for  Larmen  til  Bjergets 
fjerneste  Kløfter:  en  Løve  brød  saaledes  i  ilsomt 
Løb  gjennem  det  Krat.  hvori  jeg  og  Krysanthes 
stod.  Og  i  Sandhed,  de  fanatiske  Raab.  det  rygende 
Offerblod.  de  flammende  Fakler  og  fremfor  Alt 
Larmen  af  Pavkerne  maatte  indjage  ethvert  Dyr 
og  Menneske  den  største  Angst  eller  bringe  dem  i 
det  vildeste  Raseri.  Jeg  selv  tabte  næsten  Bevidst- 
heden.     Da  gjorde  pludselig  Krysanthes  et  Forsøg 

paa  at  rive  sig  løs  fra  mig.  Forfærdet  saå  jeg 
paa  ham  og  mærkede,  at  han  i  hele  sit  Væsen 
allerede  lignede  de  Vanvittige.  Jeg  holdt  ham 
fast  men.  udfoldende  en  Kæmpes  Kraft  i  sine  ung- 
dommelige Lemmer,  rev  han  sig  løs,  stormede 
afsted  og  sprang  ud  over  en  Klippevæg  —  saa  høj 
og  stejl,  at  det  var  et  Vidunder  han  ikke  knustes 
—  midt  ned  iblandt  de  Rasende,  og  som  den  bru- 
sende Strøm  opsluger  en  Draabe  forsvandt  han  i 
den  hvirvlende  Dans. 

..Stiv  af  Rædsel,  raadvild.  næsten  uden  Sans 
og  Samling  blev  jeg  staaende. 

..Den  rasende  Dans  bruste  videre  for  mine 
svimlende  Øjne.  Nogle  styrtede  som  døde  til  Jor- 
den, rejste  sig  igjen  og  begyndte  paa  Ny. 

..Atter  trængte  høje  Raab  fra  de  mest  Rasende. 
ledsagede  af  vanvittige  Tegn  og  Lader,  gjen;:em 
Larmen.  Og  da  Raseriet  rar  steget  til  det  Højeste, 
traadte  Nogle  frem  og  skaffede  sig  Ørelyd  med 
Ord,  hvoraf  kun  Lidet  naaede  mig.  De  pegede 
hen  paa  Fallossen,  de  raabte  med  vilde  Lader,  at 
det  døde  Billede  deroppe  paa  Stangen  skulde  efter 
gammel,  hellig  Skik  erstattes  af  Kjød  og  Blod.  og 
at  det  til  Ære  for  Naturens  skabende  Liv  sømmede 
sig  at  bringe  sin  personlige  Kraft  som  et  glad 
Takoffer  til  den  altfrembringende  Gudinde  — 

..Uhyggelig  blinkede  den  skarptslebne  krumme 
Kniv.  den  ældgamle  asiatiske  Segl.  i  Kybele- 
præsternes  Hænder  —  — 

..Det  blev  sort  for  mine  Øjne.  jeg  saå  nu  kun 
en  forvirret  Klump  af  Mennesker  bevæge  sig  mel- 
lem hinanden,  medens  de  mest  Vanvittige  saarede 

og  lemlæstede  sig  selv  med  det  blinkende  Staal 
—  jeg  tænkte  paa  min  Krysan  thes  —  jeg  tabte 
Bevidstheden  og  sank  til  Jorden. 

..Da  jeg  igjen  kom  til  mig  selv,  var  Maanen 
staaet  op  og  lyste  klart  som  Dagen,  Korybanternes 
Skare  var  draget  videre,  Larmen  af  Pavkerne  lød 
fra  det  Indre  af  Bjergskoven  som  en  fjern,  hen- 
døende Torden. 

..Jeg  begav  mig  til  det  nære  Sardes,  Kybele- 
dyrkelsens  Sæde.  fordi  jeg  først  dér  kunde  haabe 
at  erfare  noget  om  min  Krysanthes's  Skjæbne  og 
faa  den  elskede  Fortabte  tilbage. 

..Og  jeg  fik  ham  tilbage:  paa  en  Baare, 
der  var  flettet  af  Grene  fra  Tmolos's  Graner,  blev 
han  bragt  mig.  saaret.  lemlæstet,  blødende 

..Den  fordum  i  sin  fulde  Kraft  og  Skjønhed 
blomstrende  Yngling  laa  nu  her  for  mine  Øjne,  lig 
den  violbekransede  Gran,  fældet  paa  Tmolos  af 
Korybanternes  Kniv  som  Takoffer  til  den  altfrem- 
bringende Gudinde '" 

Saaledes  lød  Artemidoros's  Fortælling. 

Festmaaltidets  Glæde  var  formørket. 

Da  det  var  til  Ende,  og  Perikles  befandt  sig 
alene  med  Aspasia,    sagde  han: 

„Milet  er  skjønt,  og  Artemidoros's  Fortælling 
vil  ikke  helt  kunne  formørke  Mindet  om  de  salige 
Dage.  som  Guderne  forundte  mig  at  opleve  her. 
Men  jeg  føler,  at  det  er  paa  Tide  at  drage  Foden 
tilbage  fra  denne  brændende  hede  Strandbred  og 
atter  sætte  den  paa  det  gyngende  Dæk.  Mit  næsten 
beklemte  Bryst  vil  først  igjen  kunne  trække  Vejret 
rigtig  frit  i  Attikas  hjemlige,  rene.  styrkende  Luft '." 

Trettende  Kapitel. 

Diopeithes  og  Hipparete. 

Aspasia  var  forklædt  ombord  paa  det  Skib, 
som  førte  den  atheniensiske  Strateg  fra  Milet 
tilbage  til  hans  Flaade  udenfor  Samos.  Da  Trie- 
ren  roede  ud  af  Havnen  mod  den  aabne,  i 
Morgensolen  lysende  Sø,  stod  Milesierinden  ved 
sin  Vens  Side  og  sendte  Blikket  tilbage  mod  den 
blomstrende  ioniske  Kyst.  Flokke  af  Traner  og 
langhalsede  Svaner  fløj  over  Engen  og  dalede 
med  brusende  Vingeslag  ned  paa  Bredden.  Men 
Aspasias  Blikke  hang  ved  hendes  Fødestads  svin- 
dende Tinder.  Hendes  Sind  var  gjennemtrængt 
af  den  stolte  Følelse,  at  hun  her  paa  dette  Sted, 
hvor  hun  først  havde  skuet  Lyset,  havde  fejret  sit 
Livs  skjønneste  Triumf  og  fastere  end  nogensinde, 
ja    uopløselig    slynget    Kjærlighedens   Tryllelænker 

É omkring  den  navnkundigste  helleniske  Mand  i  hendes 
Tid.  Ogsaa  Perikles  saå  med  straalende  Øjne  til- 
bage mod  Ioniens  svindende  Kyst;  han  tænkte  paa 
de  skjønne  henrundne  Dage,  og  paa  hvorledes  hans 
uforlignelige  Veninde,  som  en  kvindelig  Antæos, 
havde  hentet  sig  nye  Kræfter  til  sejrrig  Kjærligheds- 
daad  af  Berøringen  med  sin  Hjemstavns  Jord. 

..Jeg  kunde  næsten",  sagde  han,  „fristes  til  at 
sørge  over.  at  de  milesiske  Glædesdage  er  til  Ende; 
men  hvorfor  skulde  ikke  den  Tanke  trøste  mig.  at 
jeg  dog  fører  dig  selv  som  det  skjønneste  Bytte 
bort  med  mig!" 

..Overalt",    svarede    Aspasia,    .,vil    Lykken    og 

Kj ærligheden  følge  os;  kun  Et  lader  vi  tilbage  for 
maaske  aldrig  at  finde  det  igjen:  den  lykkelige 
Afsondrethed,  som  vi  her  nød,  og  den  skjønne 
Frihed  for  alle  indsnævrende  Lænker." 

Perikles  høj  ede  Hovedet  og  saå  eftertænksomt 
hen  for  sig. 

„Naar  du  er  vendt  tilhage  til  Athen,"  ved- 
blev Aspasia.  ..er  du  igjen  Statens  Styrer,  paa 
hvis  hele  Færd  Alles  Øjne  er  rettede,  er  du  igjen 
den  atheniensiske  Borger,  der  er  bundet  af  Ved- 
tægtens strenge  Regel,  er  du  igjen  Telesippes 
Ægtefælle  —  og  jeg  —  nu  jeg  er  atter  den  Frem- 
mede, den  Hjemløse,  den  Retsløse,  jeg  er,  som  din 
Hustru  og  hendes  Veninde  udtrykker  sig,  Hetæren 
fra  Mil  et." 

Perikles  hævede  langsomt  sit  Hoved  og  saå 
sin  Veninde  skarpt  ind  i  Ansigtet.  „Har  du  attraaet 
Andet.  Aspasia?"  spurgte  han;  ..har  du  ikke  be- 
standig spottet  Ægteskabet  som  et  Slaveri,  og 
Athenienserens  Kvindeværelse  som  et  Fængsel?" 

..Jeg  mindes  ikke.  Perikles.'*  svarede  Aspasia. 
„at  du  nogensinde  i  Virkeligheden  har  henstillet 
til  mig  at  vælge  mellem  Hetærens  og  den  athe- 
niensiske Ægtehustrus  Stand." 

„Og  hvis  jeg  gjorde  det,"  sagde  Perikles.  „hvis 
jeg  gav  dig  Valget,  hvilket  Svar  vilde  du  da  give?" 

..Jeg   vilde    svare  dig."    svarede    Aspasia,    ..at 
jeg  hverken   vælger   det   Ene    eller    det   And« 
jeg  med  min  gode  Villie  hverken  vil  være  Hetære 
eller  en  Atheniensers  ægteviede  Hustru." 

Perikles  studsede. 

„En  Atheniensers  ægteviede  Hustru?"   gjentog 

han  derpaa;  „du  synes  altsaa  ikke  at  ville  forsmaa 
et  hvilket  som  helst  Slags  Ægteskab  men  kun  det 
atheniensiske;  sig  mig  blot,  hvor  i  Alverden  det 
Ideal  af  Ægteskab  er  at  tinde,  som  har  dit  Bifald?'' 

..Jeg  véd  det  ikke,"  svarede  Aspasia:  „jeg 
tænker,  at  det  endnu  ikke  lindes  nogensteds  i  Ver- 
den, men  jeg  bærer  det  i  mig." 

..Og  hvad  vilde  der  udkræves  for  at  virkelig- 
gjøre  det,  som  du  bærer  i  dig?"  spurgte  Perikles. 

„Hvis   der  skal  gives    et  Ægteskab."    svarede 
Aspasia.     ..saa    skal    det    være    grundet    paa    Fri 
hedens   Lov   saavel   som   paa    Kj ærlighedens." 

..Og  hvad  skulde  jeg  gjøre,"  spurgte  Perikles, 
..for  at  virkeliggjøre  dette  Ideal  sammen  med  dig?" 

..Du  skulde  indrømme  mig  alle  Hustruens  Ret- 
tigheder uden  at  unddrage  mig  en  eneste  af  de 
Rettigheder,  som  du  hidtil  indrømmede  Elsker- 
inden!" svarede  Aspasia. 

„Du  vil."  sagde  Perikles.  ..at  jeg  skal  forstøde 
Telesippe  og  gjøre  dig  i  hendes  Sted  til  Hersker- 
inde i  mit  Hus.  Dette  forstaar  jeg.  men  Resten 
af  din  Fordring  er  mig  uklar.  Hvad  regner  du  til 
de  Rettigheder,  som  jeg  ikke  maa  unddrage  dig?" 

..Fremfor  Alt  Retten  til  ikke  at  anerkjende 
nogen  som  helst  anden  Lov  end  Kj  ærlighedens 
imellem  mig  og  dig!"  svarede  Aspasia.  ..Da  er  jeg 
dig  ligeberettiget  som  den  Elskede;  ikke  Slavinde 
som  Hustruen.  Du  er  Husets  Herre,  men  ikke 
min;  du  nøjes  med  at  eje  mit  Hjerte  uden  at  lægge 
min  Aand  i  Lænker  og  fordømme  mig  til  sløv 
Uvirksomhed  i  Kvindeværelsets  Ensomhed." 

..Du  vil  altsaa  skjænke  mig  dit  Hjerte,"  sagde 

Perikles,  ..men  din  Aands  Fortrin  og  Virkninger 
skal  som  hidtil  være  Alles  Ejendom.  Du  vil  ikke 
give  Afkald  paa  at  staa  i  Berøring  med  Alt.  hvad  der 
kan  anspore  din  Fantasi  og  sysselsætte  dinAand?" 

„Nej!"  udraabte  Aspasia. 

..Og  hvis  vi  vilde  gjøre  Forsøget  med  et  saa- 
dant  Forbund."  sagde  Perikles.  ..véd  du  saa  om 
dette  Forsøg  er  muligt,  ikke  blot  overfor  Skik  og 
Brug.  men  ogsaa  betragtet  fra  selve  Kj ærlighedens 
Synspunkt  V" 

„Hvis  det  synes  dig  umuligt,  hvem  tvinger  os 
saa  til  at  gjøre  det?"  svarede  Aspasia  smilende. 
trykkede  Vennen  med  et  ømt  Kys  til  sig  og  be- 
gyndte at  tale  om  andre  Ting.  — 

Vejen  til  Samos  var  hurtig  tilbagelagt.  Efter 
at  Perikles  her  havde  truffet  nogle  Bestemmelser 
med  Hensyn  til  Flaaden,  besteg  han  paa  Ny  en 
Triere.  for  at  sejle  til  Kios. 

„Hvad!"  udraabte  Aspasia  spøgende,  „længes 
du  saa  meget  efter  at  gjense  den  en  Gang  af  dig 
elskede  Skjønne.  der,  saa  vidt  jeg  véd.  lever  hos 
Digteren  Ion  paa  Kios?" 

Perikles  smilede  som  ad  en  Spøg. 

Denne  Gang  var  Sofokles  i  Perikles"s  Følge. 
Digteren  blev  ikke  lidet  overrasket  ved  at  gjense 
Milesierinden  i  hendes  gamle  Forklædning  paa 
Perikles's  Skib. 

Hun  var  nu  igjen  den  fortryllende  Yngling, 
hvis  Hemmelighed  kun  var  kjendt  af  faa  Indviede. 

Paa  Kios.  Hjemstavnen  for  de  ædleste  Druer, 
der  modnedes  under  den  græske  Himmel,  paa  den 
skjønne  0,  hvis  Beboere  bleve  kaldte  de  rigeste  Folk 

i  hele  Hellas,  levede  den  tragiske  Digter  Ion.  en 
indfødt  Kier.  der  med  sine  Tragedier  allerede  havde 
vundet  mange  Lavrbær  i  Athen.  Dog  hed  det  sig.  at 
han  skulde  have  stemt  Athens  Borgere  gunstig  for  sig 
og  sin  tragiske  Poesi  ved  nogle  Fade  Kiervin.  som 
han  ved  Opførelsen  af  sin  første  Tragedie  uddelte 
til  Folket.  Han  var.  hvad  allerede  denne  Gav- 
mildhed udviser,  en  af  de  rigeste  Mænd  paa  Kios 
og  havde  som  saadan  ogsaa  en  betydelig  politisk 
Indflydelse  paa  sin  Fædreneø. 

Med  Perikles  stod  Ion  ikke  paa  nogen  god 
Fod.  siden  de  tvende  Mænd  havde  været  Med- 
bejlere hos  den  skjønne  Krysilla.  og  Digteren  bar 
endnu  bestandig  Xag  til  Perikles,  uagtet  den  Skjønne 
dog  tilsidst  var  blevet  hans  og  havde  fulgt  den 
rige  og  i  Yppighed  levende  Mand  til  hans  Hjem. 
Perikles  beklagede,  at  hans  forhenværende  Med- 
bejler endnu  nærede  Vrede  mod  ham.  thi  han 
skulde  bevæge  Kierne  til  at  snøre  Athen  node 
ikke  uvigtige  Indrømmelser  og  kunde  nu  befrygte, 
at  den  indflydelsesrige  Ion  af  personlig  Uvillie 
vilde  staa  ham  i  Vejen. 

Sofokles  paatog  sig  at  forsone  Ion  med  Pe- 
rikles. og  da  Ingen  af  Naturen  var  saa  skikket  til 
Mægler  som  ..Antigones"  elskværdige  Digter,  der 
let  indtog  alle  Mennesker  for  sig,  saa  lykkedes 
ogsaa  hans  Sendelse  til  Kunstfællen  Ion  saa  for- 
træffelig, at  denne  øjeblikkelig  indbød  Perikles 
tillige  med  Sofokles  til  sig,  og  ansaa  det  for  en 
Ære  at  beværte  de  tvende  atheniensiske  Strateger. 

Kun  fra  den  ene  Morgen  til  den  næste  kunde 
Perikles  dvæle  paa  Kios.   og  efter  at  have  helliget 

storste  Delen  af  Dagen  til  politiske  Underhandlinger, 
beredte  Perikles  og  Sofokles  sig  til  at  følge  Ions 
Indbydelse. 

Men  ikke  uden  en  Tredie  begav  de  tvende 
Mænd  sig  til  den  kiotiske  Gjæstevens  Hus. 

Aspasia  havde  en  hemmelig  Grund  til  denne 
Gang  at  følge  Vennen  forklædt  som  en  Slave  og, 
saaledes  som  de  Slaver  brugte,  der  ledsagede  deres 
Herrer,  under  Gjæstebudet  at  forblive  i  hans  Nær- 
hed for  at  opvarte  ham. 

Den  hemmelige  Hensigt,  som  Milesierinden 
havde,  var  ingen  anden  end  at  gjøre  Gjensynet 
imellem  Perikles  og  den  skjønne  Krysilla  uskade- 
ligt og  saavel  at  drage  Vennens  Opmærksomhed 
fra  Krysilla  som  den  Skjønnes  fra  Perikles.  Perikles 
indvilligede  i  Aspasias  Forklædning  og  søgte  Grun- 
den til  hendes  Ønske  i  sin  Venindes  let  tilgivelige 
Nysgerrighed  efter  at  lære  den  omtalte  Krysilla 
at  kjende. 

Ion  beboede  en  Landejendom  paa  det  skjøn- 
neste  Sted  af  den  først  stejle,  derpaa  svagt  skraa- 
nende  Havbred,  til  alle  Sider  omgivet  af  sol- 
beskinnede Marker,  der  hang  fulde  af  Bakkos's 
svulmende  Gaver. 

Han  førte  sine  Gjæster  ud  paa  en  Terrasse, 
der  laa  paa  en  af  de  skvulpende  Bølger  beskyllet 
Klippeflade.  Ogsaa  Terrassen  var  overhvælvet  af 
Kankernes  lyse  Løv,  hvorfra  Kiosdruerne  fristende 
hang  ned,  og  imellem  hvilket  man  havde  den  mest 
fortryllende  Udsigt  over  det  skinnende  Hav  og  de 
blomstrende  Naboøer. 

Til  dette  henrivende  Sted  førte  Ion  sine  Gjæster, 

og  da  deres  Øjne  vare  mætte  af  det  skjønne  Syn, 
opfordrede  han  dem  til  at  tage  Plads  paa  bløde 
Løjbænke  og  beværtede  dem  med  de  kosteligste 
Forfriskninger.  Den  ædleste  Vin  blev  ombaaret  i 
Sølvpokaler. 

Krysilla  var  til  Stede.  Hun  blomstrede  endnu 
som  en  Rose,  men  hendes  fyldige  Legemsformer 
havde  i  Tidens  Løb  paa  Kios  udviklet  sig  til  en 
saadan  Yppighed,  at  Athenienserens  fine  Skjønkeds- 
sans  savnede  den  rette  Grænse.  Hun  lignede  en 
stolt,  fuldt  udsprunget  Rose;  og  Rosen  er  kun  den 
yppigste  og  mest  duftende,  men  ikke  den  skjønneste 
af  Blomsterne. 

Ion,  der  i  Grunden  var  en  Mand  af  et  god- 
modigt Sind  og  en  Ven  af  Livets  glade  Nydelser, 
modtog  Perikles  med  forsonlig  Aand  og  uskrømtet 
Hjertelighed. 

Han  hævede  Bægeret,  hvori  den  ildfulde  Drik 
skummede,  og  tømte  det  paa  Perikles's  Vel,  lige- 
som han  heller  ikke  glemte  dennes  Fælle,  den 
ædle  Sofokles. 

Men  da  Ion  endvidere  udtømte  sig  i  begej- 
strede Lovtaler  over  de  tvende  Mænd  og  nævnede 
de  Sejre,  de  havde  vundet  ved  Samos,  da  afviste 
Sofokles  for  sit  Vedkommende  denne  Ros  og  sagde, 
at  den  udelt  tilkom  hans  Ven  Perikles. 

..Og  dog",  vedblev  Sofokles,  idet  han  henvendte 
sig  til  Ion  og  nogle  af  denne  indbudte  fornemme 
Kiere,  ..vilde  I  gjøre  Uret,  naar  I  i  vor  Perikles 
her  fremfor  Alt  beundrede  Statsmanden  og  Felt- 
herren. Hele  Hellas  kj ender  hans  Fortjenester  af 
Staten,    men  man   taler  kun   om   de    af  den  store 

Mands  Egenskaber,  der  gjør  Støj  og  straaler  vidt 
omkring.  Jeg  derimod  kan  fortælle  om  den  ædlere, 
lydløse  Del  af  hans  Dyder,  som  jeg  bedre  end 
nogensinde  har  lært  at  kjende  under  vor  Sam- 
virken  i  Kampene  ved  Samos.  Hvad  Sejre  han 
dér  har  vundet,  véd  I.  men  I  véd  ikke,  at  han. 
da  hver  af  de  halvhundrede  rige  Sandere,  hvilke 
han  sendte  som  Gisler  til  Lemnos.  hemmelig  lod 
ham  byde  en  Talent  for  at  slippe  fri.  saavel  til- 
bageviste dette  Tilbud  som  de  Summer,  hvormed 
den  persiske  Satrap  forsøgte  at  bestikke  ham. 
Andre  vil  fortælle  jer.  hvor  mange  fjendtlige  Skibe 
han  har  boret  i  Sænk,  hvor  mange  Fjender  han 
har  dræbt  —  men  jeg  kan  nævne  jer,  hvor  mange 
han  af  Medlidenhed  har  skjænket  Livet  og  hvor 
sparsommelig  han  er  omgaaedes  med  sine  Folks 
Blod.  saa  at  jeg  endogsaa  et  Par  Gange  har  hørt 
ham  i  Spøg  sige  til  Soldaterne,  at  hvis  det  kom 
an  paa  ham ,  skulde  de  leve  evig.  Han  opfandt 
„Jern-Hænder"  til  sine  Skibe  for  bedre  at  kunne 
skaane  Hænderne  af  Kjød  og  Blod.  I  véd.  at  han 
er  en  Helt  i  Kampens  Stund,  men  jeg  siger  jer. 
at  han  er  en  Vismand  i  Hvilens  Øjeblikke,  og  at 
han,  saa  ofte  der  var  Tid  dertil  i  Lejren,  oplyste 
sine  Krigere  om  Vind  og  Vejr,  om  Sol-  og  Maane- 
formørkelser  og  alle  Himlens  Fremtoninger,  hvorfor 
ogsaa  Mange  holdt  ham  for  en  Troldmand.  Om 
hans  Lærdom  og  Kundskaber  i  Filosofi  har  de  saa 
høj  en  Mening,  at  Mange  nu  paastaar  for  vist.  at 
han  har  slaaet  den  samiske  Feltherre  Melissos, 
en  navnkundig  Filosof,  paa  Flugt  mindre  ved  sin 
dygtige   Strategi   end   ved   morderiske    Syllogismer. 

Der  fandtes  ingen  blidere  og  ingen  strengere,  ingen 
mere  frygtet  og  mere  afholdt  Mand  i  Lejren  end 
han.  ingen  tavsere.  naar  Tale  var  overflødig,  og 
ingen  mere  veltalende,  naar  det  var  nødvendigt  at 
tale.  Dette  var  det.  jeg  vilde  sige  eder,  for  at  I 
ikke  bestandig  kim  skal  rose  den  ædle  og  for- 
træffelige Mand  som  Strateg  og  Søhelt;  thi  vel 
fortjener  han  ogsaa  Ros  som  saadan.  men  ikke 
ubetinget,  for  saa  vidt  han  efter  Sejren  ved  Samos, 
som  jeg  hører,  skal  have  holdt  sig  mindre  tappert 
i  Milet,  ja  næsten  have  forglemt  sin  Flaade  og  sin 
Feltherrepost  og  ligget  nogle  Dage  længere  end 
nødvendigt  for  Anker  i  den  derværende  Bugt,  hvilket 
jeg  anser  for  en  strategisk  Fejl." 

Ion  og  de  andre  Tilhørere  smilede  over  den 
Vending.  Sofokles  gav  Slutningen  af  sin  Tale,  men 
Perikles  betænkte  sig  ikke  længe,  før  han  paa  føl- 
gende Maade  besvarede  sin  Vens  Ord: 

..Min  Værkfælle  og  Ven  Sofokles  vil.  som  jeg 
hører,  overtale  eder  til  snarere  at  regne  mig  iblandt 
de  Vise  end  iblandt  de  store  Strateger.  Gjerne 
vilde  jeg.  for  at  gjengjælde  ham  Lige  med  Lige. 
omvendt  paastaa  om  ham,  at  han  snarere  maa 
regnes  iblandt  de  store  Strateger  end  iblandt 
Vismændene,  men  det  ligger  altfor  klart  for  Dagen 
til  at  kunne  skjules,  at  han  befinder  sig  i  samme 
Stilling  som  jeg.  Til  Strategien  nemlig  og  til  det, 
som  vedrører  Søvæsenet,  kj ender  han.  naar  det 
skal  siges,  ikke  altfor  meget.  Han  vil  saa  længe 
han  lever  langt  lettere  indprente  i  sin  Hukommelse 
Navnene  paa  alle  Havets  Xereider  end  Benævnel- 
serne  paa   de  forskjellige  Bestanddele,    der   hører 

til  et  velbygget  atheniensisk  trerad aar et  Skib.  Men 
han  har  under  dette  Søtog  som  Strateg  digtet  en 
prægtig  Pæan  til  Asklepios.  som  bliver  sunget  paa 
den  hele  Flaade,  og  som.  hvad  alle  Styrmænd  og 
Rorknægte  kan  bevidne,  under  Stormene  paa  Havet 
allerede  har  ydet  os  fortræffelige  Tjenester.  Og 
ligesom  hans  Pæan  beroliger  de  oprørte  Bølger 
og  stemmer  Havets  hjælpende  Guder  gunstige,  saa- 
ledes  kan  hans  hele  Væsen  sammenlignes  med  en 
mild  Olie,  der  glatter  alle  Uj embeder  og  dæmper 
alt  Vildt  og  Voldsomt.  Folkene  paa  hans  Skib 
gjør  det  Rigtige,  selv  om  han  giver  et  fejl  Tegn, 
og  de  holder  ham  vel  for  en  i  Sø  væsen  et  uerfaren 
men  af  Guderne  elsket  Mand.  Naar  der  kommer 
Noget  fra  min  Mund,  som  Folkene  anser  for  vist, 
saa  tror  de,  at  jeg  har  det  fra  Klazomenieren 
Anaxagoras;  men  naar  Sofokles  aabner  Munden, 
saa  er  de  Alle  overbeviste  om,  at  Guderne  selv 
har  indgivet  ham  det  i  Drømme.  Saaledes,  I 
Mænd  fra  Kios,  er  min  Medstrateg  Sofokles.  Jeg 
tror  at  have  rost  ham  og  vilde  takke  Guderne, 
hvis  den  Ros,  som  han  har  udgydt  over  mig,  var 
saa  vel  fortjent  som  den,  jeg  med  disse  Ord  har 
tildelt  ham." 

Saaledes  roste  de  tvende  atheniensiske  Skibs- 
befalingsmænd  hinanden,  opildnede  af  Bakkos's 
Gaver  og  skjulende  deres  hjertelige  Følelser  under 
den  muntre  Spøgs  Maske.  Deres  Ord  fandt  Gj en- 
klang  i  den  Kreds  af  gladstemte,  aandfulde  Mænd, 
der  omgav  dem  under  de  hængende  Ranker  paa 
Ions  skjønne  Havterrasse. 

..Maa   man  ikke    næsten  rødme,"    sagde   Ion, 

„naar  man  ser  Mænd  for  sig  som  Perikles  og  So- 
fokles,  der  er  sysselsatte  med  store  Ting  og  uaf- 
ladelig virker  for  det  Almene,  medens  man  selv 
i  sin  Tilbagetrukkenhed  kun  lever  for  at  nyde 
Livet  og  dyrke  Muserne?  Men  jeg  tænker,  at  der 
foruden  den  berømmelige  og  skjønne  Daad  ogsaa 
gives  en  rosværdig  og  skjøn  Lediggang.  Jeg  har 
valgt  mig  denne. " 

..Tilvisse'",  sagde  Sofokles,  .,maa  en  Lediggang, 
der  bringer  skjønne  Frugter,  selv  kaldes  skjøo. 
Athenienserne   har  ikke   glemt  dine  Tragedier  --" 

..Saa  lidt  som  din  Kiervin;"  tilføjede  Perikles. 

..Jeg  véd,"  svarede  Ion  med  et  godmodigt  Smil, 
„at  I  Atheniensere  siger,  at  jeg  med  min  Vin  vilde 
kjøbe  eders  Bifald  i  Theatret.  men  sig,  hvad  I  vil, 
kun  ikke.  at  Vinen  var  slet.  Thi  naar  I  ikke  roser 
min  Kier,  saa  krænker  I  mig  mere,  end  naar  I 
dadler  mine  Tragedier." 

„Dér  har  vi  disse  tragiske  Poeter,"  sagde  Pe- 
rikles, „som  selv  er  saa  glade  og  muntre,  medens 
de  dog  i  deres  Tragedier  bestandig  giver  sig  af  med 
de  mørkeste  og  rædselsfuldeste  Ting.  og  bestandig 
sysler  med  Gudernes  Vrede,  ældgammel  Forban- 
delse, Slægternes  Brøde,  Skjæbnens  tunge  Slag  og 
saa  fremdeles." 

..Xetop  fordi  vi  er  glade  og  muntre,"  svarede 
Sofokles,  „indlader  vi  os  modig  med  det  Mørke; 
vi  kæmper  dermed  og  vilde  gjerne  betvinge  det. 
Det  er  nu  engang  til  Stede  og  skal  overvindes. 
Modig  kæmper  vi  med  de  gamle  blinde  Natur-  og 
Skjæbnemagter.  for,  saa  godt  vi  mægter,  at  befri 
de  menneskelige  Ting  fra  en  mørk  Nødvendigheds 

Trældom.  1  de  klare  Stjernenætter,  som  jeg  til- 
bragte ombord  paa  min  Triere  ved  Samos,  har  jeg 
i  Aanden  sysselsat  mig  meget  med  den  navnkun- 
dige thebanske  Olding,  der  bar  sine  Lidelser  med 
saa  stort  Taalmod,  og  fulgt  ham  paa  hans  Vej, 
hvorledes  han  først,  drevet  af  fortvivlet  Anger  og 
ufrivillig  Brøde,  berøver  sig  selv  sine  Øjnes  Lys 
og  gaar  i  Landflygtighed,  men  efterhaanden  kæmper 
sig  frem  til  Aandsklarhed  og  Frihed,  og  tilsidst 
ryster  Brøde  og  Anger  af  sig,  for  endnu  inden  sit 
Livs  Ed  de  at  løfte  det  graa  Hoved  med  den  Uskyl- 
diges Stolthed  i  Vejret  og  fra  en  Forbryder  at 
blive  en  Dommer  over  dem.  der  ikke  som  han, 
ufrivillig  og  uvidende,  ved  Skjæbnens  ydre  For- 
bandelse, men  med  bevidst  Fornægtelse  af  alle 
ædle  menneskelige  Følelser  har  gjort  sig  skyldig  i 
Synd." 

..Min  Ven."  sagde  Ion,  „i  det.  du  her  siger 
om  Ødipus,  gjentindes  dog  dit  gamle  bekj endte 
Sværmeri  for  din  Hjemstavn,  thi  det  var  jo  dér, 
at  dm  taalmodige  Olding  tilsidst  fandt  Ro." 

..Det  vil  jeg  ikke  nægte."  svarede  Sofokles, 
..og  jeg  ser  et  gunstigt  Varsel  for  mit  tragiske 
Digterkald  deri.  at  det  netop  var  i  den  Dal.  der 
fødte  mig.  at  hine  ældgamle  tragiske  Forviklinger 
løstes." 

..Hold  dit  Hjem  i  Ære!"  sagde  Perikles.  ..men 
lad  mig  tilføje,  min  Ven.  at  ikke  blot  din  hjemlige 
Dal  men  det  hele  Athen  er  den  Jordbund,  paa 
hvilken  gamle  Forviklinger  løses  og  gammel  Brøde 
sones.  Ved  den  lyse  (i  ud  in  de  Pallas  Athenes 
Domstol   spredes    Fortidens    Mørke.       Paa    Athens 

naaderige  Jord  har  ikke  blot  hin  taalmodige  Olding 
saavel  som  den  af  Furierne  piskede  Orestes  fundet 
Forbandelserne,  som  hvilede  paa  dem,  hævede,  men 
I  kj ender  jo  Alle  Jordsvælget  i  Nærheden  af  den 
olympiske  Zevs's  ufuldendte  Tempel,  og  vi  vil  gjerne 
tro.  hvad  Sagnet  fortæller,  at  i  dette  Svælg  har  den 
devkalioniske  Storflods  Vande  sænket  sig." 

Under  disse  og  lignende  Samtaler  havde  Solen 
efterhaanden  nærmet  sig  imod  sin  Nedgang.  Med 
flammende  Purpur  farvede  den  Havets  Bølger  vide 
om  og  fyldte  med  sine  sidste  gyldne  Straaler  det 
Indre  af  Vinløvs-Terrassen.  Ions  Gjæster  indsugede 
med  Velbehag  den  milde,  forfriskende  Aftenluft, 
som  strøg  ind  fra  Havet.  Ion  lod  Bægerne  fylde 
paa  Ny.  og  Vædsken  i  Sølvpokalerne  funklede,  som 
om  den  dalende  Sols  Purpurglød  ogsaa  spejlede 
sig  i  den. 

Perikles  lod  sig  ikke  sit  Bæger  række  af  nogen 
Anden  end  af  den  af  ham  selv  medbragte  Slave. 
Denne  røgtede  sin  Mundskjænkspost  med  en  Ynde, 
der  lige  saa  lidt  undgik  Ions,  Krysillas  og  de  øv- 
rige tilstedeværende  Kieres  Opmærksomhed  som 
Ynglingens  skjønne  Ansigtstræk.  Men  den  unge 
Slave  syntes  at  anse  det  for  sin  Pligt  ogsaa  at 
sørge  for  Sofokles's  Bæger,  hvilket  Digteren  smi- 
lende og  med  øjensynlig  Tilfredshed  fandt  sig  i. 

..Din  medbragte  Mundskjænk,  o  Perikles,"  sagde 
han.   ..har  kun  én  Fejl." 

..Og  det  er?"  spurgte  Perikles. 

..At  han  skynder  sig  saa  meget  med  at  række 
En  Bægeret."  svarede  Digteren.  ..Det  vilde  være 
bedre,    om  han   gav  sig   en  Smule   mere  Tid,    saa 

man  kunde  se  ham  ind  i  Øjnene,  der,  som  det 
forekommer  mig,  er  af  en  mærkværdig  Art." 

Ynglingen  rødmede,  da  han  ved  disse  Sofokles's 
Ord  saå  Alles  Blikke  rettede  paa  sig.  Men  Dig- 
teren smilede  ad  Ynglingens  Forlegenhed  og  ud- 
raabte  med  en  gammel  Digter: 

„Hvor  straaler  ej  paa  Purpurkinder 
Eros'  Lys!" 

„Hvad  siger  du  til  dette  Vers  af  Frynikos?" 
Hvorledes  synes  du  om  Purpurkinderne?" 

..Jeg  synes  ikke  om  dem,"  svarede  Ynglingen, 
der  hurtig  havde  faaet  sin  Fatning  tilbage.  ..Det 
forekommer  mig.  at  Poeterne  i  deres  Vers  priser 
Ting,  som  de  i  Virkeligheden  slet  ikke  vilde  finde 
skjønne.  Jeg  tror,  at  en  Kind.  der  var  malet  med 
virkeligt  Purpur,  vilde  være  hæslig." 

..Hvad?"  raabte  Sofoklos;  ..saa  vil  du  vel 
heller  ikke  lade  Eos's  Rosenfingre  hos  Homer 
gjælde?" 

..Paa  ingen  Maade!"  svarede  den  unge  Slave. 
..Hvis  mine  Fingre  var  røde  som  Roser,  saa  vilde 
Perikles.  min  Herre,  tro,  at  jeg  havde  rørt  ved 
en  Purpurmusling,  og  befale  mig  at  vaske  mine 
Hænder." 

„Gid  dog  blot  alle  gnavne  Kunstdommere  var 
Slaver  ligesom  du!"  udraabte  Sofokles.  Men  leende 
drillede  Perikles  ham  med,  at  han  nu  endelig  som 
Poet  havde  fundet  sin  Dommer. 

Mange  spøgende  Ord  faldt  saaledes,  Blikke, 
hvori  Dionysos's  Ild  blussede,  fløj  frem  og  tilbage,  og 
lidt  efter  lidt  æggede  de  usynlig  omkringswævende 
Kjærlighedsguder    den    gj ensidige    Skinsyge    til   en 

halvt  uskyldig,  halvt  drillende  lille  Krig.  Perikles 
fandt,  at  hans  Yen  Sofokles  agtede  den  skjønne 
Slaves  Hemmelighed  for  lidt,  og  hvad  Slaven  selv 
angik,  forekom  det  ham,  som  om  denne  røgtede 
sit  Mundskjænkshverv  hos  Digteren  med  større 
Iver  end  nødvendigt.  Aspasia  derimod  troede  at 
have  bemærket,  at  Krysillas  Blikke  hyppig  mødte 
Perikles's,  og  at  denne  undertiden  lod  sine  en  Stund 
hvile  med  Velbehag  paa  Ions  Venindes  yppig  blom- 
strende Former.  Men  snart  forandrede  Forholdet 
sig.  Krysilla  havde  virkelig  i  Begyndelsen  med 
sine  Blikke  søgt  Perikles's,  for  af  kvindelig  For- 
fængelighed at  udforske,  om  hendes  Ynder  fuldstæn- 
dig havde  tabt  deres  Magt  over  den  Mand,  der 
engang  havde  bragt  hende  sin  Hyldest,  men  heller 
ikke  hun  kunde  undgaa  at  lægge  Mærke  til  den 
skjønne  Slave,  der  tiltrak  sig  Alles  Beundring,  saa 
meget  mindre  som  Slaven  syntes  at  have  foresat  sig 
at  ødsle  sine  mest  ildfulde  Blikke  netop  paa  Krysilla. 
Saaledes  lykkedes  det  Aspasia  tilsidst  næsten  fuld- 
stændig at  drage  Ions  Venindes  Øjne  bort  fra 
Perikles  og  over  paa  sig  selv.  I  denne  Bestræbelse 
var  hun  blevet  understøttet  af  Sofokles. 

Ion  havde  i  Begyndelsen  ikke  uden  et  svagt 
Mishag  iagttaget,  hvorledes  Perikles  og  Krysilla 
vexlede  baade  Ord  og  Blikke,  og  saå  nu  tilsidst 
med  lige  saa  lidet  Velbehag,  at  hans  Veninde 
rettede  al  sin  Opmærksomhed  paa  den  fremmede 
Yngling,  men  forøvrigt  gav  han  selv  sin  Veninde 
adskillig  Grund  til  Bekymringer,  idet  han  ikke  for- 
maaede  at  skjule  det  Indtryk,  søm  den  unge  Slaves 

opvakte  Aand  og  Skjønhed  paa  en  næsten  hemme- 
lighedsfuld Maade  gjorde  paa  ham. 

Nye  Bægere  bleve  bragte.  Da  Sofokles  atter 
modtog  sit  af  den  skjønne  Mundskjænks  Haand, 
betragtede  han  Randen  af  Bægeret  med  et  skarpt 
Blik  og  sagde  til  Slaven: 

..For  første  Gang  maa  jeg  klage  over,  at  du 
ikke  passer  din  Pligt  med  tilstrækkelig  Agtpaa- 
givenhed.  Paa  Randen  af  dette  Bæger  ser  jeg  et 
let  Fnug,  som  du  har  forsømt  at  bortfjerne!" 

Smilende  vilde  Ynglingen  lade  sin  fine  Finger- 
spids glide  let  hen  over  det  Sted  af  Randen,  hvor 
Fnugget  sad,  for  saaledes  at  fjerne  det. 

„Nej,"  sagde  Sofokles,  ..Sligt  tager  man  ikke 
paa  med  Fingrene  men  blæser  det  bort  med  Mun- 
den." Med  disse  Ord  holdt  han  Bægeret  op  imod 
Ynglingen,  og  denne  bøjede  sig  smilende  ned  for, 
saaledes  som  Digteren  ønskede,  at  puste  Fnugget 
bort.  Men  Sofokles  holdt  Bægeret  saaledes,  at 
Ynglingen  maatte  nærme  sit  Hoved  tæt  hen  til 
hans.  De  gyldenbrune  Lokker  rørte  næsten  ved 
hans  Bryst.  Han  inddrak  den  berusende  Aroma, 
der  steg  op  fra  dem,  idet  det  skjønne  Lokkehoved 
strøg  forbi  hans  Kinder,  og  satte  derpaa  sine  Læber 
nøjagtig  til  det  Sted  paa  Bægerranden,  som  den 
rosenrøde  Munds  Aandepust  let  havde  berørt. 

Med  opmærksomt  Øje  havde  Perikles  fulgt 
dette  Optrin.  ..Sofokles/'  sagde  han,  „jeg  vidste 
ikke.  at  du  var  smaalig  nok  til  at  gjøre  saa  mange 
Ophævelser  for  et  uselt  Fnugs  Skyld." 

..Tilstaa  hellere,"  svarede  Sofokles  med  et  til- 
freds Smil,    .,at  du    nu  indser,    at  du  før  tog  fejl, 


115 


da  du  i  Alles  Paahør  udførlig  skildrede  mig  som  en 
meget  slet  Strateg  og  Taktiker.  Du  kan  imidlertid 
berolige  dig;  jeg  har  faaet  den  Oprejsning,  jeg 
attraaede,  og  lover  dig  at  lade  det  blive  ved  dette 
lille  Bevis  paa  min  Dygtighed." 

Med  disse  Ord  rakte  Sofokles  Vennen  sin 
Haand,  og  Perikles  trykkede  den  med  et  muntert 
Smil. 

Skyggerne  sænkede  sig,  men  endnu  langt  ud 
paa  den  dæmrende  Aften  lød  Bægerklang  og 
muntre  Samtaler  paa  Ions  Terrasse.  I  Havet  var 
Purpurglansen  efterhaanden  udslukket,  men  endnu 
flammede  den  i  de  med  Kieren  atter  og  atter 
fyldte,  skammende  Bægere. 

Paa  sælsom  Vis  var  Perikles's  skjønne.  muntre, 
slagfærdige  Mundskjænk  tilsidst  blevet  Midtpunktet 
i  den  hele  Kreds.  Enhver  vilde  kun  lade  sit  Bæger 
fylde  af  ham.  Enhver  vilde  opfange  et  Blik  fra  hans 
straalende  Øjne  eller  et  skjemtende  Ord  fra  hans 
Mund.  Da  Krysilla  en  Gang  ytrede  et  Ønske  om 
en  særlig  skjøn  Drueklase,  der  hang  ned  fra  Tral- 
værket, skyndte  den  altid  flinke  og  villige  Mund- 
skjænk  sig  med  at  plukke  den  og  bringe  den  til 
Herskerinden.  Krysilla  rødmede,  rødmede  for 
Slaven  —  og  Ingen  undrede  sig  derover.  Ion  bil- 
ligede det  ikke,  men  fandt  det  forstaaeligt,  Og 
saaledes  drejede  tilsidst  Alt  sig  om  den  forklædte 
Milesierinde.  Endskjønt  hun  for  Spøg  havde  gjort 
sig  til  Slave,  herskede  hun  dog ! 

Tilsidst  spurgte  Ion.  der  ikke  mindre  flittig 
end    Gjæsterne    havde    taget  for  sig    af   sin    egen 

kostelige  Vin,  om  Perikles  ikke  vilde  sælge  ham 
denne  Slave. 

„Nej!"  svarede  Perikles,  ,,jeg  agter  at  skjænke 
ham  Friheden,  og  endnu  i  Dag  vil  jeg  gjøre  det 
—  i  denne  Time!  For  sidste  Gang  skal  han  have 
baaret  denne  Dragt.  Her  for  eders  Øjne  skjænker 
jeg  ham  Friheden!" 

Alle  Tilstedeværende  roste  med  Jubel  denne 
Beslutning.  Bægerne  bleve  tømte  paa  Mundskjæn- 
kens  Vel,  og  hans  Frigivelse  beseglet  med  den 
ædleste  Drues  Blod.  — 

Kun  En  i  den  glade  Kreds  hos  Ion,  Perikles 
selv,    var   tilsidst  blevet  alvorlig  og  eftertænksom. 

..Du  har",  sagde  Aspasia  smilende  til  ham,  da 
de  vandiede  bort  fra  Ion,  „givet  mig  min  Frihed 
med  en  Højtidelighed,  som  selv  var  paafaldende 
for  dem,  der  ikke  var  ubekj endte  med,  at  det  var 
en  Spøg." 

..Det  var  ingen  Spøg,"  svarede  Perikles;  ,,jeg 
vil,  at  du  aldrig  oftere  skal  betjene  dig  af  den 
mandlige  Forklædning,  at  du  aldrig  oftere  skal 
nedværdige  dig  selv/1 

„Jeg  er  nysgjerrig  efter  at  erfare,"  svarede 
Aspasia.  ..hvorledes  du  vil  spare  den  Fremmede, 
den  saakaldte  Hetære  fra  Milet,  for  at  nedvær- 
dige sig.'' 

,.Du  skal  erfare  det!"  sagde  Perikles. 

Den  følgende  Morgen  vendte  den  atheniensiske 
Feltherre  tilbage  til  Samos  og  gav  uden  Tøven 
Flaaden  Ordre  til  at  gjøre  sig  sejlfærdig,  for  den 
næste  Dag  endelig  at  vende  hjem  til  Athen. 

Med  Jubel  blev  denne  Befaling  hilset,  og  med 

vajende  Vimpler  og  under  Afsyngelsen  af  en  høj 
Glædessang  forlod  ved  den  næste  Morgens  Frem- 
brud Atheniensernes  sejrrige  Flaade  Samos's  Havn. 
Efter  at  være  naaet  ud  i  aaben  Sø.  styrede  man 
imod  Vest,  for  efter  en  Fraværelse  paa  elleve 
Maaneder  at  gjense  Hjemmet. 

..Jeg  tænker/'  sagde  Aspasia  til  Perikles  i  Af- 
rejsens Øjeblik.  ..at  du  allerede  paa  Kios  har 
overvundet  den  Gru,  som  den  sidste  Aften  i  Milet 
greb  dig  ved  Artemidoros's  Fortælling,  og  at  du 
ikke  længer,  som  du  den  Gang  troede,  behøver 
den  attiske  Luft  dertil." 

..Og  dog",  svarede  Perikles  oprømt,  ..er  min 
Sjæl  opfyldt  af  Længsel  efter  Hjemmets  Kyst.  og  i 
mit  Øre  lyder  bestandig  nogle  Vers,  som  jeg  en 
Gang  har  hørt  i  Sofokles's  Mund: 

Inos  Søn,  Melikertes,  og  du,  Levkothea,  milde 
hjælpsomme,  herskende  Viv  over  det  grønlige  Dyb; 
Nerevs'  Døtre  og  du,  Poseidon,  Havets  Behersker; 
thrakiske  Vestenvind,    du,   Salthavets  mildeste  Drot; 
huldrig  I  fylde  mit  Sejl  og  fere  mig  hist  over  Bølgen 
trygt  uden  Farer  og  Sorg,  hjem  til  det  elskte  Athen!" 

Farten  gik  den  første  Dag  for  gunstig  Vind 
og  under  en  skyløs,  straalende  Himmel  forbi 
det  blaa  Arkipelagos's  Øer.  For  de  to  Elskende 
var  denne  Sejlads  over  Øhavet  en  stor  Nydelse. 
Det  frydede  dem,  medens  det  raske  Fartøj  skum- 
mende kløvede  Bølgerne,  fra  Rælingen  af  Skibet 
at  se  ned  i  det  fløjlsbløde  Dyb.  der  i  Skibets  nær- 
meste Omkreds  var  grønt  som  en  Eng  men  længere 
ude  tabte  sig  i  et  straalende  Blaat,  paa  hvilket 
der    hoppede     utallige     blændende     Sølvgnister    i 

Solens  Straaler.  Maager  flagrede  omkring  Masten 
med  deres  hvidrandede  lange  Vinger,  og  hele 
Flokke  af  Delfiner  fulgte  den  hvide  Skumstribe, 
som  Kjølene,  idet  de  bruste  gjennem  Bølgerne, 
efterlod  bag  sig.  I  kaad  Leg  slog  de  omkring  sig 
med  deres  spaltede  Halefinner,  boltrede  sig  i  Skum- 
hvirvlerne og  sprang  op  over  Havfladen,  for  paa 
Ny  at  begrave  deres  sorte,  glinsende  Kroppe  i 
Bølgedalene. 

Ved  Nattens  Frembrud  lod  Perikles  Flaaden 
ankre  op  for  Tenos.  Rorknægtenes  ensformige 
Sang  forstummede  tillige  med  Aarernes  Slag  i 
Vandet;  i  den  rene.  straalende  Æther  funklede 
Stjernerne,  og  mod  Øst  slog  Maanens  Lys  sin  gyldne 
Bro  over  Havet. 

Perikles  stod  tankefuld  ved  Fartøjets  Ræling, 
medens  Alt  omkring  ham  sank  i  Slummer. 

Da  gled  en  blød.  varm  Haand  ind  i  hans. 

„Hvorfor  ser  du  saa  tankefuld  ned  i  Bølgerne?"' 
spurgte  Aspasia.  „Længes  du  ned  til  Nerevs's 
ambrosiske  Døtre,  der  paa  deres  rosenrøde  Fødder 
vandrer  igjennem  det  krystalklare  Dyb?" 

Hendes  Stemmes  rene  Sølvklang  vakte  Drøm- 
meren. 

Perikles  svarede  med  et  Kys.  og  de  tvende 
Elskende  begyndte  en  Samtale,  under  hvilken  de 
efterhaanden  ligesom  i  Drømme  saå  det  hele  Hav 
i  det  klare  Maanelys  befolkes  med  levende  Skik- 
kelser. Op  af  Bølgerne  dukkede  Nerevsdøtrene. 
ridende  paa  Havets  Dyr,  medens  Flokke  af  Tritoner 
samlede  sig  og  blæste  skingrende  Fanfarer  paa 
deres  Muslingeskaller;  frem  stævnede  dernæst  Hav- 

nymfen  Gaiathea.  idet  hun  hævede  Purpurslæbet 
paa  sin  Klædning  op  af  Bølgerne  og  lod  det.  svul- 
mende for  en  sagte  Vind.  flagre  over  sig  som 
et  Sejl. 

Ved  Morgenens  første  Gry  hørte  Perikles  og 
Aspasia  pludselig  Strengeklang  fra  det  Fjerne.  De 
tænkte  paa  Sagnet  om  Orfevs's  Lyre.  der.  efter  at 
Sangeren  havde  fundet  Døden,  af  Mænaderne  var 
blevet  kastet  i  Havet  og  paa  Bølgerne  baaret  hen 
over  Ægæerhavet,  hvor  de  Søfarende  undertiden 
ved  dyb  Vindstille  kunne  høre  dens  Toner  klinge 
sagte  hen  over  Dybet.  Xu  syntes  atter  Lyden  fra 
den  i  Havet  herreløst  omkringsvømmende  Lyre  at 
naa  Perikles's  og  Aspasias  Øre.  indtil  de  mærkede, 
at  Tonerne  kom  fra  Sofokles's  Triere,  der  sejlede 
forbi  dem,  idet  Flaaden  ved  Morgenens  Frembrud 
paa  Ny  satte  sig  i  Bevægelse.  Vennerne  hilste 
paa  hinanden,  og  Sofokles  fulgte  Perikles's  Ind- 
bydelse til  at  aflægge  et  Besøg  paa  hans  Skib. 
Her  snakkede  de  sammen  om  Athen,  om  Gjensynet 
med  Vennerne,  om  Panathenæernes  store  Fest.  der 
forestod  umiddelbart  efter  deres  Hjemkomst,  og 
højere  og  højere  spændte  Aspasia  den  Forventning, 
hvormed  Perikles  og  Sofokles  imødesaa  de  Over- 
raskelser, som  Fidias  og  hans  Venner  efter  deres 
lange  og  rastløse  Arbejde  vilde  berede  de  Hjem- 
vendende. 

Da  derpaa  Dagen  brød  fuldstændig  frem.  og 
dens  første  Straaler  belyste  Havet,  dukkede  til 
Venstre  det  hellige  Delos  op,  ..Havets  Stjerne", 
Apollons  0,  skinnende  i  Morgenrøden  og  ligesom 
kysset   af  den  Guddoms   første  Straaler.    til  hvem 

den  var  helliget.  Ikke  uden  indre  Bevægelse  saå 
Perikles  over  imod  Øhavets  ældgamle,  ærværdige 
Perle.     Han  kom  den  Dag  i  Hu,    da  som  en  Gave 

Miden  den  rige  gyldne  Skat  var  svømmet  over 
fra  denne  0  til  Athen.  Men  heller  ikke  Skibs- 
folkene lod  den  af  Guderne  elskede  0  uænset. 
Fra  den  hele  Athenienserflaades  høje  Peelinger 
klang  mægtig  ud  over  det  morgenlyse  Hav  en 
mangestemmet  Pæan  til  Apollon,  den  ioniske  Stam- 
mes Skytsgud. 

Fra  nu  af  lød  Sang  og  høje  Udraab  uafbrudt 
paa  Skibene,  og  glad  Bevægelse  herskede  overalt,  thi 
endnu  samme  Dag  skulde  man  naa  Hjemmets  Kyst. 
og  jo  nærmere  de  elskede  Bredder  kom,  des  hur- 
tigere syntes  Fartøjerne,  drevne  frem  af  de  for 
Vinden  svulmende  Sejl  og  de  dobbelt  kraftige 
Aaretag.  at  bruse  hen  ad  deres  vaade  Vej. 

Timerne  svandt,  og  allerede  havde  man  Tenos 
og  Andros  langt  bag  sig.  I  et  fint  Sølvskjær  saas 
nu  over  Keos  Evbøa-Højderne  mod  Nord.  Til 
Venstre  hævede  Æginas  granbevoxede  Bjerge  deres 
høje  og  takkede  Tinder,  omgivne  af  det  samme 
blaanende  Sølvskjær.  Et  let  fløjlsblødt  Slør  syntes 
at  bedække  Alt. 

Men  springende  langt  frem  imellem  de  tvende 
Øer  og  med  en  Halvkreds  af  skjønt  formede  Højder 
bag  sig,  steg  nu  At  tik  as  Kyst  op  af  Havet. 

Utallige  Blikke  søgte  den  —  med  glad  Be- 
vægelse blev  den  hilset.  Men  paa  Havet  er  Afstan- 
den skuffende.  Allerede  var  Solen  dalet  dybt  imod 
Vest,  før  man  havde  naaet  Sunions  vinkende  For- 
bjerg,   der  ragede   stejlt  op  i  Bølgernes  Brænding 

og  lyste  langt  ud  over  Havet  med  Pallastemplets 
hvide  Marmorsøjler  paa  sin  ensomme  Top. 

I  en  stor  Bue  omsejlede  Athenienserflaaden 
dette  Attikas  farlige  og  høje  sydlige  Forbjerg  og 
styrede  ind  i  den  prægtige  saroniske  Bugt.  Til 
Højre  laa  nu  Hjemmets  Strandbred  og  Athens 
vinkende  Tinder,  til  Venstre  Peloponnesos's  Bjerge, 
bag  hvilke  Solen  gik  ned.  Et  gyldent,  rosenrødt 
Slør  syntes  nu  at  have  indhyllet  Alt.  Bjerghøj- 
derne og  Himlen  over  dem,  Havet,  ja  Skibene 
selv.  Alt  svømmede  i  det  sidste  Dagslyses  Trylle- 
skjær.  Alt  var  Purpur  og  skinnende  Guld.  Kun 
imod  Sydvest  havde  en  sort  Skybanke  trukket  sig 
sammen.  Men  pludselig  brød  der  som  et  Straale- 
bundt  af  Ildsluer  ud  deraf,  og  Bjergene  i  Argos 
stod  i  Purpurflammer.  Rolige  og  mægtige  ragede 
lige  overfor  dem  til  Højre  cle  Højder  op,  der  om- 
kransede Athen:  det  langstrakte  Hymettos.  det 
pyremideagtig  opstigende  Pentelikon  og  Lykabettos's 
kjækt  knejsende  Klippekegle. 

Men  nu  dukkede,  omgivet  af  den  vidtstrakte 
Stad,  Akropolis's  hellige  Bjerg  frem.  Det  var  et 
Syn,  der  var  dyrebart  for  ethvert  atheniensisk  Øje. 
Alle  Blikke  vendte  sig  derhen.  Men  forandret 
fandt  de  den  hellige  Højde.  Marmorhvide  Tinder, 
nye  for  de  efter  saa  lang  en  Fraværelse  Hjem- 
vendende, traadte  i  det  sidste  Dagslys  blinkende 
frem  gjennem  det  lette  Taageslør. 

Og  ikke  som  ellers,  naar  Sunions  Odde  var 
naaet,  spejdede  den  atheniensiske  Styrmand  denne 
Gang  fra  sit  Skibs  Ræling  efter  Forkæmperind  en 
Athenes   vældige   Hoved   og   funklende  Lansespids. 

Alles  Øjne  paa  den  hjemvendende  Flaade  vare 
rettede  rnod  de  nye,  hvidtskinnende  Tinder,  der  i 
Aftenskumringen  lyste  ned  fra  Akropolis's  Top. 

Og  enstemmig  klang  et  jublende  Raab  fra 
Ræling  til  Ræling: 

..Parthenon!   Parthenon!"   — 

Paa  samme  Tid  som  de  hjemvendende  Sejr- 
herrers Blikke  vare  rettede  mod  Akropolis's  Top, 
fandt  netop  der.  i  det  ærværdige  Erektheion,  lige 
overfor  det  nye  Parthenons  stolte  Tinder,  en  hem- 
melighedsfuld og  næsten  vidunderlig  Begivenhed 
Sted. 

Atheniensernes  største  og  herligste  Fest,  Pana- 
thenæerne.  der  fejredes  hvert  tredie  Aar,  fore- 
stod. Ved  denne  Fest  blev  der  efter  gammel 
Vedtægt  bragt  Athens  Skytsgudinde ,  den  fra  Old- 
tiden dyrkede  Athene  Polias,  et  skjønt  vævet  Tæppe, 
den  saakaldte  Peplos.  Denne  Peplos  blev  vævet 
paa  selve  Akropolis,  i  Athene  Polias's  Helligdom, 
der  var  forbundet  med  Erektheion.  Fire  unge 
Piger,  der  neppe  nok  vare  ude  over  Barneaarene. 
bleve  udvalgte  blandt  Athens  fornemste  Familier 
og  hjalp  ikke  alene  med  til  at  væve  den  hellige 
Peplos.  men  boede  endogsaa  et  Par  Maaneder 
indenfor  Stadgudindens  Tempelomraade  paa  Akro- 
polis og  fuldbyrdede  der  mangen  anden  hellig 
Ceremoni,  der  hang  sammen  med  den  gamle,  til 
Dels  hemmelighedsfulde  Kultus  i  Erektheion  paa 
Borgen.  To  af  disse  unge  Piger  bleve  saaledes 
udvalgte  til  paa  en  bestemt  Nat,  kort  før  Panathe- 
næernes  Fest,  at  bringe  noget  Ubekjendt,  Hemme- 
lighedsfuldt,    som    Ingen    turde    se    og    som    efter 

Sigende  Præsterne  selv  ikke  vidste,  hvad  var.  ad 
en  hemmelig,  underjordisk  Vej  fra  Akropolis  ned 
til  en  hellig  Grotte,  der  laa  i  Nærheden  af  Ilissos. 
og  derfra  at  bringe  noget  ligesaa  Hemmeligheds- 
fuldt og  Ubekjendt  tilbage  til  Athene  Polias's 
Helligdom  paa  Borgen. 

Iblandt  de  unge  Piger,  der  denne  Gang  vare 
udsete  til  Arreforer  —  saaledes  kaldtes  de  — , 
befandt  sig  ogsaa  Hipponikos's  Datter,  den  lille 
Hipparete.  om  hvis  yndefulde  Skjønhed  og  sædelige 
Væsen  Hipponikos  havde  udbredt  sig,  da  han  ved 
sit  koregiske  Festmaaltid  vilde  have  Perikles  til  at 
aftale  en  fremtidig  Trolovelse  mellem  det  yndige 
Barn  og  den  smukke  lille  Alkibiades.  I  Virkelig- 
heden var  Hipparete  et  Mønster  paa  en  ægte 
atheniensisk  Ungmø,  en  Blomst,  som  vel  endnu 
slumrede  trygt  i  sin  Knop.  men  som  ved  Siden  af 
al  sin  Barnlighed  allerede  bar  et  tankefuldt  og 
værdigt  Væsen  til  Skue. 

Med  de  øvrige  Legesøstre,  der  ligeledes  vare 
udvalgte  til  Gudindens  Tjeneste,  boede  Hipparete 
nu  paa  Akropolis  indenfor  Gudindens  Tempel- 
omraade.  Det  var  Templets  Sag  at  sørge  for  de 
unge  Piger.  Der  fandtes  endogsaa  en  særlig  Plads, 
hvor  de  kunde  more  sig  med  BoldtspiL  Athene 
Polias's  Præstinde  førte  Opsynet  med  dem.  Men 
da  denne  Gudindes  Helligdom  var  forbundet  med 
Erekthevs*s.  saa  levede  Pigerne  ogsaa  under  Dio- 
peithes's,  Erekthevs-Præstens,  Øjne.  Ved  Siden  af 
ham  var  Athene  Polias's  Præstinde  jo  kun  en 
betydningsløs  Skygge  indenfor  Erektheions  Grænser. 

Han  underviste    og  formanede  hyppig  Pigerne, 

men  helst  og  oftest  henvendte  han  sin  Tale  til 
Hipponikos's  lille  Datter.  Fremfor  Alle  syntes  hun 
at  have  vundet  hans  Gunst,  og  han  roste  hende 
bestandig  paa  de  Andres  Bekostning.  Ikke  sjeldent 
indlod  han  sig  i  lange  Samtaler  med  hende  om 
Ting,  der  angik  hendes  Fader,  dennes  huslige  An- 
liggender og  hvilke  Gjæster  der  kom  i  hans  Hus. 
Hipparete  besvarede  hans  Spørgsmaal  med  et  Barns 
hele  Aabenhed.  Da  han  en  Gang  spøgende  spurgte 
hende,  om  hendes  Fader  endnu  ikke  havde  bestemt 
nogen  fremtidig  Mand  for  hende,  saa  nævnede  hun 
i  fuldt  Alvor  Perikles's  Myndling,  den  unge  Alki- 
biades,  og  sagde,  at  med  ham  vilde  hendes  Fader 
trolove  hende. 

„Med  Perikles"s  Myndling?"  udraabte  Diopei- 
thes,  og  hans  venlige  Miner  fik  pludselig  et  for- 
andret, haanende  Udtryk. 

Hans  Had  til  Perikles  og  alle  dem,  han  be- 
tragtede som  denne  Mands  Venner,  Raadgivere  og 
Tjenere,  var  siden  hans  Samtale  med  Seeren  Lampon 
uafladelig  blevet  næret.  Gjennem  Athene  Polias's 
Præstinde,  der  var  et  Redskab  i  hans  Haand,  stod 
han  i  Forbindelse  med  Kimons  Søster  og  Perikles's 
Hustru  og  erfarede  bestandig  gjennem  disse  Alt 
hvad  der  tildrog  sig  i  hans  Modstanderes  Kreds. 

Den  Aften,  da  den  omtalte  hemmelighedsfulde 
Ceremoni  skulde  fuldbyrdes,  var  kommet.  De  to 
Udvalgte,  Hipparete  og  Lysiske,  vare  iførte  kost- 
bare, hvide,  guldstukne  Dragter,  som  det  var  deres 
Fædres  Pligt  at  bekoste  til  denne  Lejlighed,  og 
som,  efter  at  de  vare  brugte,  tilfaldt  Templet. 

Saaledes  smykkede  bleve  de  tvende  Piger  førte 

ind  i  Athene  Polias's  inderste  Helligdom  og  modtog 
her  af  Præstinden,  i  Nærværelse  af  Erekthevspræsten 
saavel  som  af  dem,  der  vare  komne  for  som  Til- 
skuere at  tage  Del  i  den  hellige  Fest.  under  for- 
skjellige  Ceremonier  de  to  tilhyllede  Kar,  som 
de  ad  den  hemmelige  Vej  skulde  bringe  ned  til 
Grottetemplet.  Med  den  venstre  Haand  holdt  de 
Karret  op  mod  Brystet,  i  den  højre  Haand  bar  de 
en  tændt  Fakkel.  Forinden  de  tiltraadte  deres 
Vandring,  gav  Erekthevspræsten  dem  nøjagtige 
Anvisninger  om  Alt,  hvad  de  havde  at  gjøre.  for- 
manede dem  til  af  deres  Sind  at  banlyse  enhver 
forbryderisk  Nysgj  enighed  med  Hensyn  til  det.  som 
var  skjult  i  de  tilhyllede  Kar,  og  hverken  at  lade 
sig  ængste  af  hvad  der  kunde  møde  dem  paa  Vejen 
og  i  selre  Grotten  eller  at  lade  sig  forstyrre  i  deres 
hellige  Forehavende.  Han  sagde  dem,  at  de  stod 
under  Beskyttelse  af  Guden  Erekthevs,  der  var  en 
Plejesøn  af  den  Duggudinde  Herse,  til  hvis  Grotte- 
tempel de  steg  ned.  og  formanede  dem  til  ikke  at 
tabe  Modet,  om  endog  Guden  selv  i  sin  Slange- 
skikkelse skulde  vise  sig  for  dem,  ligesom  en  Gang 
i  fordums  Tid  for  et  Par  andre  Arreforer.  Kun 
hvis  de  krænkede  den  hellige  Hemmelighed  eller 
forsømte  nogen  af  de  hellige  Ceremonier,  havde 
de  at  frygte  for  Gudens  Vrede,  I  modsat  Fald 
kunde  de  vente  Xaade  og  Lykke  fra  ham. 

De  to  unge  Piger  tiltraadte  deres  Vandring. 
Med  spændt  Forventning  og  fuld  af  barnlig  Overtro 
havde  Hipparete  lyttet  til  Præstens  Ord  og  var 
ved  frejdigt  Mod.  Mere  nølende  gik  den  endnu 
yngre  Lysiske  ved  hendes  Side.      Saaledes  steg  de 

begge  ned  gjennem  den  underjordiske  Gang,  der 
med  mange  Trin  var  udhugget  i  Klippen.  Ængstelig 
Baå  Lvsiske  sig  omkring,  Hipparete  indgjød  hende 
Mod. 

Tilsidst  begyndte  Lvsiske  at  spørge,  hvad 
der  vel  kunde  være  skjult  i  de  tvende  hellige  Kar. 

..Hvad  vi  skal  bringe  tilbage,  kan  jeg  nok 
tænke  mig,"  sagde  Hipparete.  ..Hvad  Andet  kan 
Duggudinden  Herse  give  end  Dug?  Formodenlig 
altsaa  dugsprængte  Grene  eller  Blomster." 

..Men  hvad  bærer  vi  nu  derned?"  spurgte 
Lvsiske  paa  Ny. 

..Ja,  det  véd  jeg  ikke,"  svarede  Hipparete. 
..Men  hvis  vi  skal  bringe  noget  Fugtigt  op  med 
os,  saa  bærer  vi  formodenlig  noget  Tørt  eller  Brænd- 
bart derned,  thi  lige  saa  fugtigt  som  Alt  er  dernede 
i  Dalen,  lige  saa  tørt  og  let  fængeligt  er  Alt  oppe 
paa  Bjergtoppen." 

..Nej!"  sagde  den  lille  Lvsiske  eftertænksomt 
og  angst.  ..det  er  vist  en  stor  Ugle,  vi  bærer  der- 
ned, af  den  Slags  som  har  deres  Reder  oppe  under 
Muren  paa  Erektheion,  og  du  kan  tro,  at  vi  skal 
bringe  en  skrækkelig  Slange  tilbage  med  os,  thi 
der  er  fuldt  op  af  Slanger  i  den  fugtige  Dal." 

..Du  behøver  ikke  at  være  bange  for  Slanger!" 
sagde  Hipparete;  ..du  véd  jo,  at  Guden  Erekthevs 
skjuler  sig  i  deres  Skikkelse,  og  at  han  beskytter  os 
og  holder  sin  Haand  over  os  under  denne  Vandring." 

De  mange  Trin  vare  tilbagelagte,  Vandringens 
Maal  var  naaet.  og  de  to  unge  Piger  traadte  gjen- 
nem en  Klippeport  ind  i  Helligdommen.  Grotten 
var  oplyst  af  en  Lampe,  hvis  røde  Flamme  viftede 

urolig  frem  og  tilbage  foran  en  Stenbilledstøtte 
af  Duggudinclen. 

Under  de  Ceremonier,  som  man  havde  lært 
dem,  satte  de  to  Piger  deres  Kar  ned  foran  Gud- 
inden og  vilde  derpaa  tage  de  to  andre,  ligeledes 
tæt  tilhyllede  Kar,  som  stod  rede  til  dem,  for  at 
bære  dem  op  med  sig. 

Men  i  det  Samme  faldt  Pigernes  Blikke  paa 
Grottens  Baggrund.  I  Halvmørket  saå  de  en  kæmpe- 
stor Slange  ligge  sammenrullet  med  halvt  hævet 
Hoved. 

Lysiske  for  sammen,  blegnede,  skjælvede  og 
vilde  løbe  sin  Vej.  Men  Hipparete  holdt  hende 
tilbage  og  trykkede  hende  Karret  i  Haanden,  hvor- 
med hun  bange  og  uden  at  se  sig  om  ilede  bort. 
Derpaa  tog  Hipparete  det  andet  Kar  op  fra  Jorden 
og  vilde  forlade  Grotten.  Men  nu  kom  fra  Hulens 
Baggrund  et  skarpt  Vindstød,  der  slukkede  saavel 
Hipparetes  Fakkel  som  Lampens  røde  Flamme,  saa 
at  Pigen  stod  i  fuldstændigt  Mørke.  Sikkert  vilde 
Angst  nu  ogsaa  have  grebet  hendes  Hjerte,  hvis 
hun  ikke  i  det  samme  Øjeblik  havde  hørt  en  venlig 
Stemme,  der  fra  Hulens  Baggrund  formanede  hende 
til  som  hidtil  at  være  uforfærdet. 

..For  dit  ædle  Mod  og  din  fromme  Tro",  saa- 
ledes  lød  Stemmen,  ..skjænker  Guden,  o  Barn,  dig 
til  Belønning  en  Gave,  der  bringer  dig  Velsignelse 
og  Lykke  for  dit  hele  Liv!" 

I  samme  Øjeblik  begyndte  Lampens  Flamme 
ligesom  af  sig  selv  at  brænde  paa  Ny,  og  Guden 
laa  ikke  længer  som  før  i  den  skrækkelige  Slange- 
skikkelse med  hævet  Hoved  men  som  en  ærværdig 


128 


Heros  paa  det  samme  Sted.  Han  opfordrede  Pigen 
til  at  komme  nærmere.  Hipparete  gjorde  det 
uden  at  frygte.  Han  drog  hende  ind  til  sig  og 
trykkede  et  Kys  paa  hendes  Pande,  der  havde  den 
skinnende  Renhed,  som  man  træffer  paa  Træernes 
halvt  udfoldede  Blade,  lige  efter  at  en  varm  Foraars- 
regn  har  kaldt  dem  frem  af  det  brune  Knophylster. 

..Har  du  endnu  aldrig'',  spurgte  han,  „hørt 
fortælle  om  den  guddommelige  Naade,  der  blev 
Jordens  dødelige  Døtre  til  Del?  Har  man  aldrig 
fortalt  dig  om  Alkmene,  om  Semele,  eller  om 
Danat  .-•• 

Spørgerens  Læber  skjælvede  sagte,  da  han 
udtalte  disse  Ord;  ogsaa  hans  Haand  rystede  let, 
da  han  med  den  klappede  Pigens  lokkede  Haar. 

„Har  du  aldrig'",  begyndte  han  paa  Ny,  ..hørt 
om  disse  udvalgte  Jomfruer,  til  hvem  Zevs  steg 
ned,  og  som  ikke  frygtede,  naar  Guden  kjærteg- 
nende drog  dem  til  sig?" 

Med  disse  Ord  lagde  han  sin  Arm  omkring 
Pigens  Liv.  Hipparete  for  sammen,  men  hun  fat- 
tede sig  snart  og  lyttede  atter  troende  til  hans 
Ord.  og  i  hendes  rene  og  klare  Øjne  spejlede  der 
sig  intet  Andet  end  en  forventningsfuld  Barnesjæl, 
der  imødesaa  de  vidunderlige  og  velsignelsesrige 
Gaver,  hvormed  Guden  havde  lovet  at  belønne 
hende. 

Men  i  det  Samme  faldt  Pigens  Øje  paa  en 
endnu  mørkere  Krog  af  Grotten,  og  pludselig 
sagde   hun: 

„Slangen  er  der  jo  endnu  —  kun  er  den 
mindre  nu  end  før.'' 

Hipparete  sagde  disse  Ord  aldeles  rolig  og 
uden  den  ringeste  Tanke  om  Frygt.  Man  havde 
indskærpet  hende,  at  hun  ikke  skulde  være  bange 
for  Slanger  under  sin  Vandring,  og  hun  var  det 
heller  ikke.  Hun  vidste,  at  Guden  Erekthevs 
skjulte  sig  i  deres  Skikkelse.  Hun  var  ikke  blevet 
bange  for  den  langt  større  Slange,  hvorfor  skulde 
hun  da  nu  frygte  for  den  lille  her? 

Men  Guden  ved  hendes  Side  blev  grebet  af 
Rædsel.  Den  falske  Erekthevs  begyndte  at  skjælve 
for  den  virkeliges  Vrede.  Med  stive  Blikke  stirrede 
han  imod  Krogen  og  saå,  at  virkelig  en  Slange 
bugtede  sig  derhenne.  Det  fromme  Barn  var  over- 
bevist om.  at  intet  Ondt  kunde  vederfares  hende, 
og  at  hun  stod  under  Erekthevs's  Beskyttelse,  men 
Guden  selv  skjælvede  under  sin  Guddomsmaske, 
skjælvede  for  den  giftige  Orm. 

I  dette  Øjeblik  lød  Støj  og  høje  Stemmer 
udenfor  Grotten.  Det  var  en  Folkesværm,  der  fra 
Ilissos  kom  ilende  ud  imod  Piræevs  med  jublende 
Udraab :  „Flaaden  fra  Samos  løber  ind  i  Havnen! 
Perikles  er  kommet!     Leve  Perikles,  Olympieren!" 

Med  et  mørkt  Lyn  i  sine  Øjne  og  en  harmfuld 
Trækning  om  Læberne  for  den  først  ved  sin  Angst 
og  nu  ved  sin  Forbitrelse  afslørede  Erekthevspræst 
i  Vejret. 

Han  raabte  til  Barnet,  at  hun  skulde  skynde 
sig  med  ham  ud  af  Grotten.  Rolig  tog  Hipparete, 
ogsaa  nu  ihukommende  sit  Hverv,  det  hellige  Kar 
op  fra  Jorden.  Præsten  greb  hende  ved  Haanden 
og  trak  hende  med  sig  op  igjennem  den  mørke 
Gang.      Hvor   den   hemmelige    Vej    mundede    ud    i 

Aspasia.     II.  9 


130 


Erektheions  Indre,  forlod  han  hende,  idet  han  bød 
hende  at  tie  om  Alt,  som  hun  havde  set  i  Grotten; 
i  saa  Fald  vilde  Gudens  Velsignelse  ikke  udeblive. 

Hipparete  betraadte  det  oplyste  Tempelrum 
og  satte  sit  hellige  Kar  ned  foran  Gudindens  Fødder. 
Derpaa  grublede  hun  i  Tavshed  over  Gudens  Aaben- 
baring. 

Og  Diopeithes? 

Han  vil  skynde  sig  med  at  forsone  Erekthevs 
og  ivrigere  end  nogensinde  prædike  om  at  bære 
Ærefrygt  for  de  gamle  Guder.  — 

Medens  disse  Begivenheder  i  den  stille  Aften 
fandt  Sted  paa  Akropolis's  Top,  var  den  hjem- 
vendende Flaade  løbet  ind  i  Piræevs.  Skarevis  var 
det  atheniensiske  Folk  ilet  ud  for  at  se  og  hilse 
paa  de  Kommende.  Mørket  var  faldet  paa,  men 
Havnens  Dæmninger  vare  oplyste  med  Fakler,  og 
det  hele  Skuespil  tog  sig  kun  saa  meget  prægtigere 
ud.  da  ved  Faklernes  Skin  den  sejrrige  Flaades 
hundrede  stolte  Trierer  bruste  frem  over  de  mørke 
Bølger. 

Næsten  æventyragtig  kastede  Faklerne  deres 
skarpe  Lys  paa  de  opdukkende  høje  Master,  de 
hvide  Sejl,  de  gyldne  Pallasbilleder  og  de  fantastisk 
formede  Skibssnabler,  der  vare  rigt  smykkede  med 
erobrede  Skjolde  og  andre  Trofæer  fra  de  ødelagte 
fjendtlige  Skibe. 

Stendæmningerne  vrimlede  af  Mennesker,  der 
modtog  Skibene  med  høje  Glædesraab. 

Man  gik  fra  Borde.  Da  ogsaa  Strategerne 
steg  i  Land,  trængte  Alle  sig  omkring  Perikles. 
Mængdens  højeste  Raab    gjaldt  ham,    og   der  var 

Mange,  som  strøede  Blomster  paa  lians  Vej  og  over- 
øste ham  med  Kranse. 

For  at  unddrage  sig  disse  Velkomsthilsener, 
tog  Perikles  imod  en  Indbydelse  fra  Hipponikos, 
der  tilbod  ham  en  Plads  i  sin  med  ædle  thessaliske 
Heste  forspændte  Vogn.  der  ventede  den  hjemven- 
dende rige  Fraadser  i  Piræevs. 

Aspasia  havde  maattet  tage  Afsked  med  Pe- 
rikles. En  Bærestol  ventede  hende,  hvilken  hun 
tæt  tilsløret  steg  ind  i,  for  at  blive  bragt  til  Staden. 

Imidlertid  var  Maanen  staaet  op,  og  dens  Glans 
udgød  sig  over  Havet.   Kysten  og  Staden. 

I  Hipponikos's  Vogn  havde  Perikles  tavs  og 
hensunken  i  Tanker  naaet  Athen.  Ved  en  pludselig 
Drejning  af  Vejen  kom  han  til  at  kaste  et  Blik  i 
Vejret  og  saå  nu  lige  foran  sig  Akropolis's  Top. 

Han  for  næsten  sammen.  En  let  Gysen  greb 
ham.  Umiddelbart  for  sine  Øjne  havde  han  nu 
det.  som  han  før  i  Aftenskumringen  havde  stirret 
saa  længselsfuldt  imod  ude  fra  Havet.  Skinnende 
hvide  i  Maanens  Lys  tegnede  Gavlenes  og  Søjlernes 
høje  Marmormasser  sig  imod  Nattehimlen.  Straa- 
lende  stod  Iktinos's  og  Fidias's  nys  fuldendte  Værk 
paa  sin  lyse  Højde. 

Og  den  Trolddomsmagt,  som  endnu  den  Dag  i 
i  Dag  griber  deres  Sjæle,  som  for  første  Gang  skue 
op  imod  Parthenons-Ruinerne  i  Athen,  fyldte  i  dette 
Øjeblik  med  en  hellig  Gysen  Perikles's  Sjæl. 

Fjortende  Kapitel. 

Panathenæerne. 


Naar  en  stor  Mand  æres  af  sit  Fædreland  og 
hædres  af  Verden,  naar  paa  alle  hans  Veje  Høj- 
agtelse, Kjærlighed  og  Hylding  kommer  ham  i 
Møde.  saa  gives  der  dog  ofte  ét  Sted,  hvor  hans 
Storhed  skrumper  sammen,  hvor  han  føler  sig  lille, 
hvor  kolde  eller  endogsaa  fjendtlige  Øjne  rettes 
imod  ham. 

Og  dette  Sted  er  hans  egen  Arne,  hans  Hjem, 
hans  Families  Skjød,  Udgangspunktet  for  hans 
Virksomhed. 

Ogsaa  Perikles  syntes,  at  der  slog  ham  en 
fremmed  og  kold  Vind  i  Møde,  da  han,  i  hvis  Øre 
de  Juhelraab  endnu  lød,  hvormed  det  atheniensiske 
Folk  havde  modtaget  ham,  efter  et  Aars  Fraværelse 
paa  Ny  traadte  over  sit  Huses  Tærskel.  Som  den 
sejrrig  hjemvendende  Agamemnon  modtoges  ogsaa 
han  paa  Tærskelen  af  en  paa  hemmelige  Anslag 
rugende  Hustru. 

Rygtet  om.  at  Aspasia  i  Miiet  havde  færdedes 
sammen  med  Perikles,  og  at  hun  paa  Hjemrejsen 
havde  været  ved  hans  Side.  var  naaet  til  Elpenikes 
Øren  og  fra  Venindens  Mand  kommet  til  Telesippes 
Kundskab. 

Perikles's  Hustru  tænkte  ikke  paa  at  hævne 
sig  paa  sin  Ægtefælle,  som  Klytemnestra  paa  den 
hjemvendende  Agamemnon,  hun  havde  ingen  for- 
tærende Nessoskjortel  til  ham  som  Dejanira  til  den 
troløse    Herakles.      Hun    tænkte    smaalig,    smaalig 

var  hendes  Vrede,    smaalig   hendes   Had,    smaalig 
ogsaa  hendes  Hævn. 

At  Perikles  havde  sejret  ved  Samos,  at  han 
havde  horet  den  fjendtlige  Feltherres  Skib  i  Sænk, 
hvad  hjalp  det  ham  overfor' den  Erinnye,  der  sad 
ved  hans  Arne?  Medens  Agora  gjenlød  af  hans 
Pris,  maatte  han  i  sit  Hjem  høre  paa  Telesippes 
smaalige  Kjævleri  og  føle  hendes  fjendtlige  Blikke 
hvile  paa  sig. 

Og  Elpenike?  Den  første  Gang,  hun  efter 
Perikles's  Hjemkomst  traf  ham,  tiltalte  hun  ham 
med  følgende  Ord: 

..Skam  dig,  Perikles!  Min  Broder  Kimon  sej- 
rede over  Perserne,  over  Barbarer,  men  du  har 
udgydt  Hellenerblod  og  lader  dig  fejre  som  Under- 
trykker af  dine  egne  Stammefæller!" 

Uden  at  svare  heftig  igjen,  tavs  og  sagtmodig 
som  han  var  i  Omgangen  med  Menneskene,  men 
ikke  uden  mandige  Overvejelser  og  Beslutninger 
ved  sig  selv,  lod  Perikles  den  Spaltning,  der  med 
Aspasias  Fremtræden  var  kommet  i  hans  Liv,  nærme 
sig  til  en  Afgjørelse.  Han  havde  i  Begyndelsen 
forestillet  sig,  at  det  vilde  være  let  at  holde  Elsker- 
indens og  Hustruens  Rettigheder  ude  fra  hinanden. 
Og  havde  ikke  Telesippe  selv  troet  dette?  Havde 
hun  ikke  med  Foragt  set  ned  paa  den  milesiske 
Hetære,  som  vel  kunde  besnære  hendes  Ægtefælles 
Hjerte,  men  som  maatte  overlade  Herredømmet 
ved  Husets  Arne  til  den  retmæssige  Hustru?  Havde 
hun  ikke  vist  den  fremmede  Kvinde  bort  fra  Husets 
Dørtærskel,  og  havde  denne  ikke  maattet  vige? 

Men  Tidens  Hjul   var  rullet   videre.      Perikles 

selv  var  ikke  længer  den  Samme.  Tanken  om  et 
ægteskabeligt  Forbund  af  en  ny  Art  var  ikke  for- 
gjæves  som  en  tændende  Gnist  kastet  i  hans  Sjæl.  — 

De  Dage,  da  den  største  af  alle  atheniensiske 
Fester  skulde  fejres,  vare  vendte  tilbage. 

Befolkningen  fra  Landdistrikterne  strømmede 
ind  til  Staden,  thi  Festen  var,  som  dens  Navn 
sagde,  og  som  den  efter  sin  Stifters,  Thesevs's,  Tanke 
skulde  være .  en  bestandig  Ihukommelse  af  det 
attiske  Folks  Sammensmeltning  til  et  Hele.  Men 
ogsaa  fra  det  Fjerne,  fra  de  med  Athen  forbundne 
Stæder  og  Øer.  fra  Kolonierne,  ja  fra  hele  Hellas 
kom  Gjæster. 

Endnu  aldrig  havde  Athen  set  en  saa  talrig 
Mængde  af  Indfødte  og  Fremmede  indenfor  sine 
Mure.  Thi  til  den  Tiltrækning,  som  Panathenæernes 
Fest  altid  havde  øvet,  kom  nu  Nysgjerrigheden 
efter  at  overvære  den  højtidelige  Aabning  af  Par- 
thenon  og  Afsløringen  af  den  af  Guld  og  Elfenben 
straalende  Billedstøtte,  som  Fidias  havde  rejst  for 
Pallas  Athene. 

Forinden  det  store  Festoptog  fandt  flere  Dage  i 
Træk  de  sædvanlige  Væddekampe  Sted.  I  Ilissos- 
Dalen  kæmpede  de  unge  Helte  fra  Athens  Bryde- 
skoler  om  Prisen.  Alle  Arter  af  gymniske  og  hippiske 
Væddekampe  bleve  prøvede.  Først  kæmpede  de 
skjønneste  Drenge  sammen,  dernæst  de  modigste 
Ynglinger  og  endelig  de  mest  prøvede  Mænd.  I 
Drengenes  Væddekamp  sejrede  ogsaa  denne  Gang 
Perikles's  Myndling  og  alle  Athenienseres  Yndling 
Alkibiades,  til  Perikles's  Glæde  men  til  Telesippes 
Ærgrelse,    thi  hun  hadede  Drengen,   fordi  han  saa 

fuldstændig  fordunklede  begge  hendes  ubegavede 
og  lidet  lovende  Sønner.  Parolos  og  Xanthippos. 

Hvor  blussede  ikke  den  ungdommelige  Sejr- 
herres Kinder,  da  han  overværede  de  øvrige  Vædde- 
kampe,  ved  hvilke  han  til  sin  Sorg  endnu  kun  maatte 
være  til  Stede  som  Tilskuer  og  ikke  som  Medbejler 
til  Prisen.  Hvor  misundte  han  ikke  Væddekæm- 
perne  i  de  hippiske  Lege,  medens  han  i  Perikles's 
Følge  betragtede  Kampene,  der  fandt  Sted  udenfor 
Staden  paa  den  Slette,  der  strakte  sig  Vest  for 
Piræevs.  hvor  misundte  han  dem  ikke  alle,  oaar 
de  paa  deres  med  herlige  Gangere  forspændte 
Vogne  fløj  forbi  ham  paa  Rendebanen,  og  det  op- 
hvirvlende Sand  vædedes  af  de  dampende  Hestes 
hvide  Skum,  medens  den  ved  Vognstyrerens  Side 
staaende,  med  Hjelm  og  Skjold  bevæbnede  Kamme- 
rat tidt  sprang  ned  og  i  sikkert  Løb  fulgte  et  Stykke 
med  Vognen,  for  derpaa  med  et  lige  saa  sikkert 
Spring  at  sætte  op  paa  den  igjen. 

Et  ikke  mindre  stærkt  Indtryk  gjorde  Ynglin- 
gernes  berømte  Vaabendans  paa  Drengen.  Hvor 
straalede  ikke  hans  Øjne  ved  denne  mimiske 
Vaabenleg,  naar  Ynglingerne  efter  Musikens  Takt 
indtog  alle  mulige  Kampstillinger  overfor  hin- 
ånden og  udførte  alle  Arter  af  Angreb ,  Forsvar 
og  Flugt.  Med  en  Slags  dansende  Trin  fulgte  de 
de  brusende  Phythmer,  medens  de  i  Takt  slog 
Sværdene  mod  de  hævede  Skjolde,  og  den  drønende 
Malmklang  i  Forening  med  Musikens  Toner  og  de 
nu  og  da  istemmede  krigeriske  Sange  maatte  uvil- 
kaarlig  vække  Kamplyst  og  krigerisk  Begejstring 
hos  enhver  Tilskuer.    Og  da  nu  den  lille  Alkibiades 

blev  revet  med  hen  af  sin  Begejstring  og  begyndte 
at  gjøre  de  Kæmpendes  Bevægelser  efter,  medens 
Lysten  til  at  blande  sig  i  deres  Dans  malede  sig  i 
hans  Ansigt,  da  maatte  Perikles  tænke  paa  Arte- 
midoros's  Fortælling  og  paa  det  Øjeblik,  da  Mile- 
sieren  paa  Tmolos  pludselig  saå  sin  Søn  blive 
grebet  af  Korybanternes  Raseri.  I  Virkeligheden 
havde  Vaabendansens  Larm  ogsaa  kunnet  minde 
om  Korybanternes  Orgier  paa  Tmolos,  hvis  ikke  i 
Modsætning  til  disses  vilde  Rædsel  Alt  her  havde 
baaret  Præget  af  festlig  Højtidelighed  og  ædel 
kunstnerisk  Lovbundethed. 

Men  ogsaa  Natten  havde  sin  Fest:  det  store 
Fakkelvæddeløb,  hvormed  Athenienserne  plejede 
at  ære  deres  Lysguder.  Hefæstos.  Promethevs  og 
Pallas  Athene.  Kun  de  skjønneste  og  smidigste  af 
de  atheniensiske  Ynglinger  maatte  deltage  i  Løbet. 
Det  gjaldt  om  at  bringe  Faklerne  brændende  til 
Maalet:  den,  hvis  Fakkel  under  Løbet  udslukkedes, 
maatte  træde  ud  af  Toget,  men  løb  Nogen  lang- 
somt for  at  skaane  Flammen,  blev  han  drevet  frem 
af  de  ivrige  Tilskueres  spottende  Tilraab. 

De  atheniensiske  Stammer  valgte  af  deres 
Midte  de  skjønneste  Oldinge,  de  mest  statelige 
Mænd.  for  at  forherlige  det  store  Festtog,  og  de 
kæmpede  med  deres  Udvalg  om  Prisen.  Ogsaa  de 
Ynglinger  og  Jomfruer,  der  skulde  tage  Del  i  Fest- 
toget, vare  udvalgte;  kun  behøvedes  der  overfor 
den  blomstrende  Ungdom  ikke  saa  strengt  et  Ud- 
valg som  overfor  de  graaskjæggede  Gamle,  for  at 
byde  Øjet  noget  Indtagende.  Skjønt  og  Ædelt. 


Til  de  gymniske  og  hippiske  Væddekampe  slut- 
tede sig  ogsaa  musiske. 

Det  var  Perikles,  der  med  lige  Varme  om- 
fattede og  støttede  enhver  Art  af  Dygtighed,  som 
ogsaa  havde  trukket  Strenge-  og  Fløjtespil  saavel 
som  de  dansende  Kor  med  ind  i  Panathenæernes 
Væddekampe.  Thi  foruden  de  mange  andre  Em- 
beder og  Værdigheder,  som  han  beklædte,  var  han 
ogsaa  Styrer  af  de  offenlige  Lege  og  Fester  i  Athen. 

Da  nu  den  egenlige  Højtidsdag  kom,  paa  hvil- 
ken den  saakaldte  Peplos  efter  gammel  Skik  skulde 
bringes  til  Stadbeskjærmerinden  Athene  i  Erek- 
theion'og  Sejrherrerne  i  de  panathenæiske  Vædde- 
kampe skulde  krones  i  det  nye  Parthenon,  ordnede 
Festtoget  sig  i  Kerameikos-K  varter  et. 

Den  hele  udstrakte  Stadsdel  vrimlede  af  mindre 
Tog,  der  alle  bevægede  sig  henimod  Forsamlings- 
pladsen. Endnu  frembød  Alt  her  et  Skue  af  den 
mest  brogede  Forvirring.  Her  stod  den  til  Offer 
bestemte  svære  Oxe  med  de  skjønne  Horn,  dér 
gnistrede  Stenene  under  de  stærke  og  ildfulde 
Hestes  Hovslag.  Ved  Siden  af  de  utaalmodig  stej- 
lende Gangere  stod  Ynglinger,  der  med  kraftige 
Hænder  holdt  i  de  blinkende  Tømmer  eller  vare 
sysselsatte  med  at  opsadle  deres  Dyr.  medens  andre 
allerede  prøvende  tumlede  deres  i  kunstfulde  Ven- 
dinger. Og  saaledes  frydede  Øjet  sig  allerede  nu 
over  de  levende  Grupper,  over  al  denne  Styrke  og 
Velskabthed. 

Men  det  brogede  Virvar  klaredes.  Festtoget 
begyndte  at  ordne  sig.  Og  efter  at  dette  var  sket, 
satte    det   sig   under  Klang   af  Trompeter,    Fløjter 

og  Strengeinstrumenter  i  Bevægelse.  Toget  aab- 
nedes  af  Offerdyrenes  Hekatombe,  hundrede  ud- 
valgte skinnende  Oxer,  bestemte  til  paa  Akropolis 
at  slagtes  for  Gudinden  og  derpaa  at  tjene  Folket 
til  Festmaaltid:  prægtige  Dyr  med  kjødfulde  og 
stærke  Nakker  og  langt  nedhængende  Buge.  Deres 
som  de  to  Arme  paa  en  Lyra  skjønt  krummede  Horn 
vare  behængte  med  Blomsterkranse  og  til  Dels 
forgyldte  paa  Spidserne.  De  bleve  førte  af  kraftige 
Ynglinger,  der  med  fast  Haand  tvang  dem  fremad, 
naar  de  stædig  stred  imod.  Paa  Oxerne  fulgte 
Væddere,  der  ikke  vare  mindre  skjønne  og  stærke, 
med  store,  skjønne  Horn  og  herlig  Uld.  Bag  disse 
Dyr  og  deres  Førere,  Offertjenerne  og  Offerpræsterne 
kom  Atheniensere,  der  bragte  andre  Gaver  af  højst 
forskjellig  Art:  nogle  bar  saaledes  flade  Fade  med 
Offerkager,  andre  Vin.  dels  i  Lædersække,  dels  i 
store,  ædelt  formede  Kar. 

Nu  fulgte  et  glimrende  Tog  af  atheniensiske 
Hustruer  og  Jomfruer,  i  rige  Festklæder,  med  præg- 
tige Offerkar  af  Guld  og  Sølv,  der  Aaret  igjennem 
opbevaredes  paa  et  dertil  bestemt  Sted  og  kun 
ved  lignende  festlige  Lejligheder  blev  baaret  til 
Skue.  En  Del  af  de  skjønne.  i  deres  guldstukne 
Dragter  straalende  Jomfruer  bar  paa  Hovederne 
nydelige  Kurve,  fyldte  med  Blomster,  Frugter  og 
Røgelser.  Udvalgte  blandt  Athens  mest  blomstrende 
Døtre,  hne  og  dog  anselige,  skjønne  og  dog  vær- 
dige, henrykkede  disse  Kurvebærersker  ethvert  Øje 
ved  den  sædelige  Ynde.  der  laa  i  deres  Miner, 
deres  Holdning  og  deres  Bevægelser.  Det  var  unge 
Blomster,  der  endnu  hvilede  kyske  i  deres  Knopper, 

men  alle  funklede  af  Ungdommens  friske  Dugg. 
Lig  de  gyldne  Skuekar  havde  ogsaa  de  i  Aarets 
Løb  siddet  skjulte  for  Verdens  Øjne  i  Kvindeværel- 
sernes  Skjød,  men  vare  nu  ligesom  trukne  frem 
for  at  straale  i  Festdagens  Lys.  Alt  hvad  der 
ellers  unddrog  sig  Blikket  traadte  aabenlyst  frem; 
Festen  afslørede  og  befriede  Alt,  som  var  skjønt 
og  straalende.  I  Dag  afskjød  Kjærlighedsguden 
sine  Pile;  i  Dag  mødtes  de  ømme  Jomfruers  og  de 
bejlende  Ynglingens  Blikke.  Fri  og  glad  kastede 
Skjønheden  sine  Straaler  til  alle  Sider,  men  den 
jomfruelige  Blufærdighed  holdt  Alt  indenfor  de 
rette  Grænser. 

Efter  de  straalende  Skuekar  kom  de  endnu 
herligere  Offergaver,  hvis  Tal  aldrig  nogensinde 
havde  været  større  end  denne  Gang:  Pragtkar, 
blinkende  Guld-  og  Sølvskjolde,  Trefødder  af  den 
skjønneste  Form  i  rig  Udstyrelse,  og  endelig  Billed- 
huggerarbejder, der  skyldtes  de  bedste  Mestere. 
Alt  blev  baaret  aabenlyst  og  blændede  næsten 
Øjnene  i  Solens  Straaler. 

Til  Jomfruernes  Tog  sluttede  sig  Arreforernes 
fine,  endnu  barnlige  Pigeskikkelser  i  den  Festdragt, 
som  de  havde  baaret  under  deres  hellige  Arbejder 
paa  Akropolis.  Den  skjønne,  barnlig-fromme  og 
modige  Hipparete  befandt  sig  imellem  dem. 

Dernæst  fulgte  Overbringerne  af  de  Gaver  og 
Ofre,  som  sendtes  Gudinden  fra  de  atheniensiske 
Kolonier  eller  fra  de  med  Athen  forbundne  Stæder 
og  Øer. 

Men  nu  kom  den  betydningsfuldeste  af  alle 
Offergaver,  det  hele  Festtogs  glimrende  Midtpunkt, 

det  store,  rige  Peplos-Tæppe.  Det  blev  ikke  baaret 
af  Menneskehænder,  men  var  som  et  Sejl  udspændt 
over  et  Slags  Pragtskib,  der  bevægede  sig  fremad 
paa  Hjul.  Men  denne  skibsagtige  Vogn,  et  Arbejde 
af  overordenlig  Størrelse  og  Skjønhed,  maatte  den 
ikke  her  i  det  glimrende  Festtog  minde  om  Athe- 
niensernes Sømagt  og  tillige  om  Havguden ,  hvis 
Kultus  stod  i  ældgammel  Forbindelse  med  Erek- 
thevs's  og  Pallas"s  Dyrkelse  paa  Borgen?  Og  at 
Peplossen  i  Stedet  for  Skibet  var  blevet  til  Hoved- 
sagen i  Festtoget,  mindede  det  ikke  om  den  lyse 
Gudinde  Pallas  Athenes  Sejr  i  Væddekampen  med 
den  mørke  Treforksvinger?  Den  lyse  Gudindes 
Deltagelse  i  Gudernes  Kamp  imod  Giganterne  var 
fremstillet  i  de  pragtfulde  Guldbroderier,  der  kunst- 
færdig vare  vævede  ind  paa  Tæppets  purpur-  eller 
krokosfarvede  Bund.  Udspændt  over  Pragtskibets 
Mast,  vajede  dette  Billede  af  Lysgudernes  Kamp 
imod  de  raa  Urmagter  i  Luften,  synlig  vide  om- 
kring for  Folket  i  Solens  Straaler. 

Bag  Peplos -Skibet  skred  Sejrherrerne  i  de 
panathenæiske  Væddekampe  stolt  fremad:  Cithar- 
spillerne  og  Fløjteblæserne  med  deres  Instrumenter; 
Sejrherren  i  Fakkelløbet  med  den  brændende 
Fakkel  i  Haanden,  hvormed  efter  gammel  Skik 
Baalet  for  det  store  Festoffer  til  Gudinden  paa 
Akropolis  skulde  antændes:  Sejrherrerne  i  de  hip- 
piske  Lege  med  deres  Heste  og  prægtige  Firspand, 
paa  hvert  Kj øretøj  Vognstyreren  og  hans  Kamme- 
rat med  Hjelm  og  Skjold;  endvidere,  med  Oliegrene 
i  Hænderne,  det  omtalte  Tog  af  de  skjønne  og 
værdige  Oldinge,  som  i  Væddekampen  om  mandlige 


141 


Egenskaber  havde  vundet  Prisen.  Som  paa  ædle 
Forbilleder  skuede  den  atheniensiske  Ungdom  paa 
disse  sølvhaarede  Mænd,  der  havde  bevaret  Lege- 
mets og  Sjælens  skjønne  Værdighed  og  Friskhed 
til  den  sene  Alder.  Bag  dem  kom  til  Hest  Efeb- 
toget,  Athens  mandlige  Ungdom,  slanke  Skikkelser, 
med  mørke  Lokker  og  brændende  Øjne.  tumlende 
deres  ædle  Gangere  som  vel  øvede  Ryttere.  Med 
Strategerne  og  Taxiarkerne  i  Spidsen  fulgte  efter 
Efeberne  Athens  vaabendygtige  Mandskab:  de  Svært- 
bevæbnede og  Ædlingernes  Rytteri  i  glimrende 
Rustninger  paa  de  skjønneste  og  ildfuldeste  Heste 
—  thi  til  Hest  viste  den  rige  og  fornemme  Athe- 
nienser sig  helst  saavel  i  det  fredelige  Festoptog 
som  i  Felten  —  derpaa  i  et  uendeligt  Tog  Bor- 
gerne, anførte  af  Embedsmændene:  Arkonterne. 
Raadets  Mænd.  Ypperstepræsterne;  Folket  ordnet 
efter  Distrikter,  Mænd  og  Kvinder  i  Festklæder 
med  Myrtegrene  i  Haanden.  og  bag  Borgerne  endelig 
Metøkerne,  hvis  Hustruer  bar  Egegrene  til  Tegn 
paa,  at  de  stod  under  Zevs  Xenios"s,  Gjæste- 
venskabets  Guds.  beskyttende  Varetægt.  Andre  af 
Metøkernes  Hustruer  og  Døtre  gik  bag  de  athe- 
niensiske Borgerinder,  hvis  Beskyttelse  de  nød.  og 
holdt  Solskjærme  over  deres  Hoveder,  naar  Toget 
standsede  i  den  brændende  Sol,  eller  bar  smaa 
smukt  formede  Skamler,  paa  hvilke  deres  Beskytter- 
inder kunde  hvile  sig.  hvor  Toget  stod  stille. 

Dette  Festtog  bevægede  sig  nu  fra  Kerameikos 
gjennem  Stadens  smukkeste  Gader  til  Agora,  der 
vai  bestrøet  med  Egelov  og  paa  anden  Vis  festlig 
smykket:     Slavernes    Forretning    paa    denne    Dag. 

Her  gjorde  Toget  altsaa  for  første  Gang  Holdt,  og 
de  fornemme  Athenienseres  Rytterskare  i  deres 
glimrende  Rustninger  udførte  paa  den  vidtstrakte 
Plads  Løb  og  Øvelser,  der  næsten  dannede  deri 
prægtigste  Del  af  det  hele  festlige  Skuespil. 

Medens  Toget  dvælede  paa  Agora,  var  en  Af- 
deling af  Offerdyrenes  Førere  med  en  Del  af  Dyrene 
selv  draget  i  Forvejen  for  at  bringe  de  to  sædvan- 
lige Aabningsofre ,  det  ene  paa  Areopagos-Højen, 
det  andet  ved  Athene  Hygieias  Alter. 

Efter  Fuldbyrdelsen  af  disse  Aabningsofre  satte 
Festtoget  med  Hekatomben  og  Peplosskibet  sig  paa 
Ny  i  Bevægelse.  Det  lagde  atter  Vejen  igjennem 
de  fornemste  Gader  og  kom  forbi  de  mest  berømte 
Helligdomme,  ved  hvilke  man  standsede  nogle  Øje- 
blikke for  at  ære  vedkommende  Gud  med  et  Offer 
eller  med  Afsyngelsen  af  en  Pæan. 

Da  man  var  naaet  hen  til  det  Sted,  hvor  Vejen 
førte  op  tilAkropolis-Højen,  ble  ve  de  Heste  og  Vogne 
ladte  tilbage,  som  ikke  kunde  følge  Toget  paa  den 
brede  men  stejle  Vej .  eller  som  ikke  vilde  have 
fundet  tilstrækkelig  Plads  paa  Borgbjergets  Højde- 
flade. Men  det  skortede  hverken  paa  dristige  Ryttere 
eller  endog  paa  Vognstyrere,  der  med  deres  modige 
Gangere  forbleve  i  Togets  Rækker,  idet  de  holdt 
sig  paa  den  midterste  Del  af  den  brede  Vej.  hvor 
den  riflede  Stenbro  formindskede  Faren  ved  at 
glide  ud  saavel  for  Hestehovene  som  for  Hjulene. 

Efter  at  være  naaet  op  paa  Akropolis,  gjorde 
Toget  Holdt  imellem  Erektheion  og  Pallas  Athenes 
nys  fuldendte  Tempel.  Peplossen  blev  bragt  ind  i 
Erektheion,    og   den   store    Ofring   af   Hekatomben 

begyndte  under  Afsyngelsen  af  en  Pæan  foran  et 
under  aaben  Himmel  staaende  Alter  paa  den  øst- 
lige Side  af  Parthenon. 

Men  Mængden  havde  intet  Blik  tilovers  for 
Erektheions  skumle  Hal,  hvor  det  ældgamle,  hellige 
Træbillede  af  Athene  paa  en  med  Blomster  behængt 
Trone  modtog  sin  sædvanlige  Tribut,  Peplossen; 
uænset  blev  ogsaa  den  hellige  Ofring:  Alles  Øjne 
vendte  sig  imod  det  straalende  Marmortempel,  hvis 
Porte  i  Dag  for  første  Gang  skulde  aabne  sig  fol- 
det atheniensiske  Folk. 

Det  første  Indtryk  af  den  nye  Helligdom  var 
et  blændende  Lyshav.  Fra  Grundmurens  Kvader- 
stene til  den  øverste,  smukt  tilhuggede  Tagflise 
var  Alt  af  skinnende  Marmor.  Og  hvad  der  ikke 
lyste  i  den  hvide  Stens  jomfruelige  Renhed,  det 
straalede  af  Forgyldning  og  lyse  Farver. 

Strækkende  sig  fra  Vest  til  Øst  i  en  langagtig, 
af  Søjler  omgivet  Firkant,  stod  den  herlige  Bygning 
stolt  og  frit  paa  sin  solbelyste  Klippeflade.  Ædel, 
ren  og  behersket  i  alle  sine  Forhold,  synes  den 
dog  ligesom  med  Kæmpekraft  at  stræbe  opad  fra 
sin  mægtige  Grundmur.  Allerede  denne  Underbyg- 
ning med  de  opadstigende  Marmortrin  ragede  op 
over  Beskuerens  Hoved.  Og  nu  Templet  selv  med 
sin  Skov  af  Marmorsøjler:  med  sine  rundtløbende, 
pragtfulde  Friser;  med  de  levende  kolossale  Marmor- 
grupper, der  befolkede  de  brede  Gavlfelter  med 
en  Vrimmel  af  mægtige  Skikkelser;  med  sin  rige 
Forgyldning  og  de  skjønne  Farver,  der  hist  og  her 
overstraalede  selve  det  hvide  penteliske  Marmors 
Glans,  synes  ikke  denne  luftige,  solbelyste  Helligdom 

ligesom  at  hæve  sig  op  imod  den  jomfruelige  Gud- 
inde i  hendes  lyse  Rige.  i  den  hende  helligede 
Æther! 

Men  Intet  fængslede  dog  i  det  første  Øjeblik 
Athenienserens  Øje  saa  meget  som  de  store,  i  mæg- 
tige Marmorgrupper  fremstillede  Scener,  der  fyldte 
de  to  brede  Gavlfelter.  Dette  Syn  var  overvældende. 
Thi  de  herlige  Skikkelser,  som  her,  i  fint  antydet 
indbyrdes  Forhold,  laa,  stod  eller  gik,  vare  ikke. 
som  saa  ofte  ellers,  udførte  i  halvtophøj  et  Arbejde 
men  i  frie,  fremspringende  Figurer,  der  syntes  at 
ville  træde  ud  af  deres  Ramme  og  stige  ned  til 
det  af  Guderne  elskede  atheniensiske  Folk.  Enhver 
af  de  skjønne  Skikkelser  var  behersket  i  Holdning 
og  Lader,  men  fuld  af  det  sundeste  og  mest  blom- 
strende Liv. 

Paa  det  østlige  Gavlfelt  saå  Athenienseren  det 
Øjeblik  fremstillet,  da  Gudinden  var  sprunget  ud  af 
Zevs's  Hoved:  i  Midten  Guden.  Gudinden  og  Tita- 
nen Promethevs,  der  havde  spaltet  Gudens  Hoved 
for  at  hjælpe  Lysgudinden  ud;  til  begge  Sider 
ilede  Xike  og  Iris  afsted  med  det  glade  Budskab, 
der  med  Jubel  modtoges  af  de  Gudinder  og  Heroer, 
der  kom  dem  i  Møde:  i  Gavlfeltets  Hjørner  steg 
til  Venstre  Helios  op  med  sine  Flammeheste,  medens 
til  Højre  Nattens  Gudinde  med  sit  Spand  dukkede 
ned  i  Okeanos's  Strømme.  Det  vestlige  Gavlfelt 
derimod  fremstillede  Poseidons  Strid  med  Pallas 
Athene  om  Besiddelsen  af  og  Herredømmet  over  det 
attiske  Land:  i  Midten  de  to  stridende  Guddomme: 
den  vilde  Poseidon,  der  med  sin  Trefork  netop  har 
slaaet   den    hellige   Kilde    ud   af  Klippen,    og   lige 

overfor  ham  Pallas  Athene  og  det  paa  hendes  Bud 
fremspirede  hellige  Olietræ.  Ved  Gudindens  Side 
holdt  Sejrsvognen  med  de  stejlende  Gangere,  om- 
givet af  det  attiske  Lands  Guddomme  og  Heroer, 
medens  Havets  Guddomme  flokkede  sig  bag  Po- 
seidon. Fra  disse  Skikkelser,  der  alle  i  overnaturlig 
Størrelse  vare  huggede  i  Marmor,  gled  Øjet  hen 
til  de  mindre  Billedhuggerarbejder  i  Frisen  over 
Søjlerne,  hvor  i  de  lange  Rækker  af  Metopefelter 
helleniske  Krigeres  Kampe  med  vilde  Ken  tavrer 
vare  fremstillede.  Men  ogsaa  bag  de  Søjler,  der 
løb  omkring  Templet,  strakte  en  indre  Frise  med 
rige  Arbejder  sig  omkring  Tempelrummets  ydre 
Marmorvæg.  Og  ved  Synet  af  denne  Frise  begyndte 
Athenienserens  Øje  at  straale  endnu  klarere,  thi 
her  saå  det  virkelige  Festtog  sit  eget  Spejlbillede 
hugget  i  Marmor:  Scener  af  Panathenæernes  Tog 
saavel  som  af  Forberedelserne  til  det;  Flokke  af 
skjønne,  sædelige  Jomfruer,  af  Ynglinger  paa  stej- 
lende Heste,  stolt  fremsprængende  Firspand,  Kamp- 
scener fra  de  hippiske  Lege,  Overrækkelsen  af 
Peplos,  og  midt  imellem  al  denne  menneskelige 
Skjønhed  olympiske  Guder,  der  vare  traadte  frem 
af  deres  Usynlighed  og  Utilgængelighed  for  at  være 
Vidner  til  den  herligste  af  alle  Fester.  Saa  simpel, 
saa  prunkløs-ædei  syntes  her  i  al  sin  Skjønhed 
enhver  af  disse  Skikkelser,  at  den  fra  Marmoret 
til  evige  Tider  syntes  at  sige  til  det  atheniensiske 
Folk:  Bevar  Skjønhedens  Maal  og  Grænse, 
og  lad  eders  Liv  bestandig  blomstre  i  denne  ædle 
Enfold,  i  denne  Skjønhed  og  Renhed,  saaledes  som 

det  her  træder  eder  i  Møde  i  Marmorbillederne 
fra  den  sindrige  Fidias's  Værksteder!  — 

I  det  forventningsfulde  Folks  Paasyn  skred  nu, 
da  Hekatombens  Offer  var  bragt,  Athens  øverste 
Embedsmænd  i  højtideligt  Optog  ad  Templets  Trin 
op  til  Porten.  De  ordnede  sig  dér  paa  begge 
Sider  af  denne.  I  deres  Midte  stod  Perikles  og 
Arkonten  Basilevs. 

Nu  aabnedes  Templets  brede,  rigt  smykkede 
Malmdøre.  Det  Indre  af  Rummet  viste  sig  med 
sine  skinnende  Søjler,  og  Fidias's  nye,  ophøjede 
Billede  af  Pallas  Athene  traadte  for  første  Gang  i 
al  sin  straalende  Vælde  frem  af  det  hellige  Halv- 
mørke for  det  atheniensiske  Folk. 

Deltagerne  i  Festtoget  istemmede  en  Lovsang 
til  Gudinden.  Da  denne  var  forstummet,  traadte 
Perikles  frem  og  talte  fra  Tempeltrappen  ned  til 
det  forsamlede  Folk. 

Fra  de  ældste  Tider  af,  sagde  han,  havde  Pallas 
Athene  i  rigt  Maal  udgydt  timelige  Velsignelser 
over  det  atheniensiske  Folks  Vugge,  og  som  den, 
der  havde  skjænket  det  nærende  Olietræ  og  Livets 
første  Goder,  samt  grundlagt  og  fremmet  det  attiske 
Lands  Lykke,  dyrkedes  hun  i  Erektheions  ærvær- 
dige, men  uformelige  Træbillede.  Dernæst  var  den 
Tid  kommet,  da  Athen  omgjordede  sig  med  Sværdet, 
for  i  Hellas's  Spidse  at  bekæmpe  Barbarerne  og, 
styrket  af  Sejrene,  at  svinge  sig  op  til  sin  Magts 
Tinde.  Som  et  Kj endetegn  for  denne  Tid  ragede 
Forkæmperindens  mægtige  Billede  op  her  paa 
Borgen,  synligt  vidt  ud  over  Land  og  Hav.  Men 
nu  var  den  Tid  brudt  frem,  da  Gudindens  inderste 

og  dybeste  Væsen,  og  med  det  den  skjønneste  Del 
af  hendes  velsignelsesrige  Gaver  skulde  udfolde  sig 
for  det  attiske  Land  og  Folk.  Nu  vilde  hun  aab en- 
bare  sig  som  den  lyse  Æthers  Gudinde,  for  hvis 
Glans  Natten  svinder;  som  den  kloge  og  vise  Gud- 
inde, omkring  hvis  Pande  den  fri  Tanke  svæver  i 
skjøn  Klarhed:  som  Beskytterinden  af  alle  skjønne 
Værker  og  Kunster  og  enhver  aandelig  Velsignelse. 
Som  saadan  havde  nu  Fidias  fremstillet  hende: 
en  Fredens  Pallas  Athene.  Og  over  denne  nye 
Skikkelse  af  Gudinden  havde  man  hvælvet  den  nye, 
hende  værdige  Helligdom,  intet  præsteligt  Oflerhus, 
men  en  panathenæisk  Festhal,  i  hvilken  Gudinden 
kunde  aabenbare  sit  Væsens  rette  Lys  og  rette 
Magt.  uhindret  af  Præsteherredømmets  Skranker. 
Fn  dyb  Betydning  laa  i,  at  det  var  Folket,  der 
havde  rejst  denne  Helligdom  for  sin  Skytsgudinde, 
thi  fra  nu  af  skulde  Gudindens  og  hendes  Folks 
rette  Væsen  smelte  sammen  til  Et.  Derfor  skulde 
man  ogsaa  fremdeles  bringe  Peplossen  til  Stad- 
beskjærmerindens  ærværdige  Træbillede  og  holde 
Fædrenes  ældgamle,  hellige  Skikke  i  Ære,  men 
Maalet  og  Midtpunktet  for  Panathenæernes  Fest 
skulde  fra  nu  af  Parthenon  være.  Her  skulde  fra 
denne  Dag  af  Sejrherrerne  i  Væddekampene  mod- 
tage deres  Belønninger  af  de  ved  Gudindens  Fødder 
siddende  Dommeres  Haand.  og  til  den  straalende 
Helligdoms  Kunstværker  skulde  Folket  vende  sig, 
for  i  sin  egen  Sjæl  at  optage  enhver  Udstraaling 
af  Gudindens  inderste  Væsen  og  fylde  Sindet  med 
det  Store  og  Betydningsfulde,  som  her  med  Marmor- 
tunger talte  ned  til  det  fra  Vægge,  Gavle  og  Friser. 

I  disse  Billeder  skulde  Athenienseren  læse  sin  egen 
Tilværelses  Historie,  læse  den  i  Sten  huggede  Helte- 
sang om  Lysets  og  Aandens  Sejr  over  alt  Mørkt 
og  Raat.  Efter  at  være  blevet  sig  sin  Kraft  bevidst, 
skulde  Hellenerens  Aand  brænde  af  ædel  Attraa 
efter  at  blive  det  Mindesmærke  værdig,  som  den 
her  til  evig  Tid  havde  sat  sig  selv! 

Efter  disse  Perikles's  Ord  gjentog  Folket  be- 
gejstret den  tusindstemmige  Pæan  til  den  jomfrue- 
lige Gudinde,  og  under  denne  Sang  saavel  som 
under  Klangen  af  de  Fløjter  og  Citharer,  som  led- 
sagede Festtoget,  skred  paa  Arkonten  Basilevs's 
Vink.  og  anført  af  ham.  Jomfruernes  Tog  først  op 
ad  Trinene  og  vandrede  ind  igjennem  Parthenons 
aabnede  Porte.  Af  jomfruelige  Fødder  skulde  den 
jomfruelige  Gudindes  nye  Helligdom  først  betrædes. 
Efter  Jomfruerne  fulgte  Ynglingerne,  og  medens 
hine  ordnede  sig  til  Højre  og  disse  til  Venstre  for 
Gudindens  Billede,  betraadte  de.  der  i  det  festlige 
Optog  bar  Offergaverne.  Helligdommens  Indre  og 
satte  Gaverne  ned  for  Gudindens  Fødder.  Andre 
Tempelgaver,  i  Særdeleshed  forgyldte  og  forsølvede 
Skjolde,  ble  ve  ophængte  over  Søjlernes  Arkitraver. 
Nu  ble  ve  Sejrherrerne  i  de  panathenæiske  Vædde- 
kampe  førte  over  Tærskelen,  ledsagede  af  Kamp- 
dommerne og  de  øverste  Embedsmænd  i  Athen. 

Højere  og  højere  klang  Fløjterne  og  Citha- 
rerne.  mere  og  mere  begejstret  bruste  Pæanen 
igjennem  Marmorhallen,  da  nu  Gudindens  straalende 
Billede  stod  umiddelbart  for  Festtogets  og  det 
bagefter  indstrømmende  atheniensiske  Folks  Øjne. 
Alles  Blikke  vare  rettede  paa  det. 

Ligesom  selve  Templet  blændede  ogsaa  den 
kolossale  Guddomsskikkelse  næsten  Øjnene.  Af  El- 
fenben var  dens  nøgne  Dele,  af  Guld  alt  det  Øvrige. 
Dybsindig  skuede  det  alvorlig-skjønne  Hoved  hen  for 
sig,  bedækket  med  den  tunge  Guldhjelm,  under 
hvilken  de  rige  Lokker  vældede  frem.  Tankefulde 
vare  Aasynets  Træk,  men  det  Grublende  syntes 
at  opløse  sig  i  mild  Klarhed.  Til  Venstre  for 
Gudinden  stod  Skjoldet,  fredelig  sænket,  ikke 
længer  hævet  krigerisk  i  Vejret.  Rolig  hvi- 
lede ogsaa  Lansen  i  hendes  Haand.  Det  var  ikke 
længer  Kampens  men  vel  Sejrens  Guddom,  thi 
paa  den  udstrakte  højre  Haand  bar  hun  en  vinget 
Sejrsgudinde,  saaledes  som  man  bærer  en  Due 
eller  en  Falk.  Den  vingede  Sejrsgudinde  holdt  en 
straaiende  Guldkrans  hen  imod  hende.  Under 
Skjoldet  bugtede  den  hellige  Borgslange  sig.  Sind- 
billedet paa  det  attiske  Lands  og  Folks  jord- 
fødte  hellige  Urkraft.  Paa  Gudindens  Bryst  bredte 
Ægispanseret  sig  med  det  straaiende  Gorgonhoved. 
Lander  den  rigt  smykkede  høje  Hjelmkam  var  en 
liggende  Sfinx  afbildet  og  til  Højre  og  Venstre  for 
den  Griffe,  som  Sindbilleder  paa  Dybsindigheden, 
Skarpsynetheden  og  Aarvaagenheden.  Andre  ikke 
mindre  betydningsfulde  Prydelser  stræbte  endvidere 
at  lægge  alle  Sider  af  Gudindens  Væsen  for  Dagen  : 
paa  Skjoldets  ydre  Side  Kampen  imod  de  vilde 
Amazoner,  paa  den  indre  Side  de  trodsige  Gigan- 
ter, paa  Randen  af  Sandalerne  de  vilde  Kentavrer, 
og  saaledes  overalt  Kamp  med  vilde,  mørke 
Magter. 

Over    den   straaiende    Gudinde    hvælvede    paa 

værdig  Vis  hendes  prægtige  Hus  sig.  I  en  dobbelt 
Række  løb  de  hvidtskinnende,  med  Blomsterkranse 
festlig  omvundne  Søjler  igjennem  Tempelhallen  og 
delte  den  i  tre  Skibe.  I  Sideskibene  dannede  en 
ny  Række  Søjler,  der  bleve  baarne  af  de  første, 
et  Slags  øvre  Stokværk,  en  aaben  Rundgang.  I 
en  bred  Firkant  var  Midten  af  det  paa  dette  Søjle- 
galleri hvilende  flade  Tag  brudt  igjennem,  saa  at 
L}-set  fra  oven  faldt  ned  i  det  ellers  vindueløse 
Tempelrum  og  paa  Gudebilledet.  Paa  en  vidunderlig 
Maade  passede  det  fra  oven  indstrømmende  klare 
Lys  til  Templets  Værdighed  og  guddomsopfyldte 
Stilhed.  Ved  Synet  af  den  lysomgivne  Aabning  og 
den  blaa  Himmel  følte  Sindet  sig  atter  let  og  frit 
efter  det  overvældende  Indtryk  af  den  straalende 
og  mægtige  Billedstøtte.  Falkene  og  Ørnene,  He- 
lios's  Flammespand  og  Zevs*s  Uvejrsskyer  drog  hen 
over  Aabningen,  og  i  det  vexlende  Spil  af  Lys  og 
Skygge  var  Gudindens  Aasyn  snart  ombølget  af  en 
gylden-varm  Glans,  snart  af  et  hvidt  koldt  Sølvlys 
eller  endogsaa  indhyllet  i  et  Halvmørke,  og  syntes 
ligesom  med  vexlende  Miner,  nu  alvorlig,  nu  venlig, 
at  skue  ned  fra  sin  Højde.  I  det  ædle,  herlige 
Tempelruin  fandtes  Intet,  som  kunde  lede  Øjet 
bort  fra  Gudinden;  Alt  førte  hen  til  hende,  selv 
Rækken  af  de  skjønt  formede,  straalende  Tempel- 
gaver. Her  var  Intet  af  hin  spredte  og  adspredende 
Pragt,  hvormed  andre  Tider  og  andre  Folkeslag 
have  stræbt  at  smykke  deres  Guders  Huse.  Ensomt 
stod  det  kæmpestore,  ophøj et-skjønne  Gudebillede 
i  den  hvide,  hemmelighedsfuldt-stille  Marmorhal.  — 
Efter   at  saaledes    Athenes   nye   Helligdom    af 

Folket  var  indviet  med  begejstrede  Sange,  med 
Fløjtespil  og  Citharklang,  og  efter  at  de  rige  Offer- 
gaver vare  nedlagte  for  Gudindens  Fødder,  begyndte 
Uddelingen  af  Belønningerne  til  Sejrherrerne  i  de 
panathenæiske  Kamplege.  Kampdommerne  op- 
raabte  Sejrherrerne,  og  da  Belønningerne  først 
bleve  overrakte  til  de  sejrrige  Drenge,  dernæst  til 
Ynglingerne  og  tilsidst  til  Mændene,  saa  føjede 
det  sig  saaledes,  at  Klinias's  fjortenaarige  Søn, 
Alkibiades.  var  den  Første  mellem  Drengene,  der 
blev  opraabt  som  Sejrherre  og  i  den  nys  aabnede 
panathenæiske  Festhal  modtog  Kampprisen  af  Dom- 
mernes Hænder.  Den  smukke  Dreng,  der  stolt  og 
glad  saå  sig  omkring,  fik  en  prægtig  formet  Amfora, 
smykket  med  en  i  lyse  Farver  holdt  Fremstilling 
af  den  unge  Herakles  som  Slangedræber.  Det 
herlige  Kar  var  fyldt  med  Olie  fra  Pallas  Athenes 
hellige  Olietræer  i  Akademiets  Haver.  Lignende 
Offergaver  fik  Sejrherrerne  i  de  øvrige  Kamplege; 
Sejrherrerne  i  de  musiske  Væddekampe  modtog 
derimod  gyldne  Kranse. 

Da  dernæst  Uddelingen  af  Belønningerne  var 
til  Ende.  blev.  ligeledes  i  Folkets  Paasyn.  den 
atheniensiske  Statsskat  bragt  ind  i  Parthenons 
Baghus.  Denne  Bygning,  der  ogsaa  laa  indenfor 
Helligdommens  Søjler  og  i  vestlig  Retning  sluttede 
sig  til  den  egenlige  Tempelcelle,  var  et  stærkt. 
mørkt  Rum,  der  kun  kunde  oplyses  af  en  Lampe, 
og  i  hvis  hemmelighedsfulde  Halvlys  Athens  møn- 
tede og  umøntede  Skat  fra  nu  af  skulde  opbevares 
under  Opsyn  af  det  atheniensiske  Folks  Skatmestre. 
Ogsaa  mange  forskjellige  Klenodier,  kostbare  Skue- 

kar  og  Offergaver,  foruden  Statsdokumenter  af 
særlig  Vigtighed,  bleve  nedlagte  her. 

Blandt  de  Skarer,  der  vare  strømmede  op  paa 
Akropolis's  Top  for  at  beundre  de  nys  afslørede 
Herligheder,    befandt  sig  ogsaa  mange  Fremmede. 

Imellem  disse  var  en  Mand  fra  Sparta. 

Da  denne  lige  vilde  træde  ind  i  den  nye  Tempel- 
hal, blev  han  grebet  i  Skulderen  af  en  atheniensisk 
Yngling,  der  allerede  i  nogen  Tid  havde  holdt  Øje 
med  ham  og  fulgt  bag  efter  ham,  og  tiltalt  paa 
følgende  Maade: 

„Bort  fra  denne  Tærskel!  Det  er  forbudt  Do- 
riere  at  træde  herind!" 

I  Virkeligheden  forbød  en  gammel  Lov  Mænd 
af  den  doriske  Stamme  Adgangen  til  Borgens  Hellig- 
domme i  Athen.  Og  i  det  Mindste  overfor  Athens 
erklærede  Modstandere  kom  man  nu  og  da  denne 
Lov  i  Hu.  Da  derpaa  en  større  Folkemængde 
samlede  sig  omkring  Spartaneren,  og  den  athenien- 
siske Yngling  gjentog  nogle  Mishagsytringer,  som  han 
før  havde  hørt  af  den  Andens  Mund,  saa  tog  Alle 
Parti  mod  den  Fremmede,  og  han  blev  tvunget  til 
at  forlade  Borgen. 

Saaledes  blussede,  om  end  kun  som  et  flygtigt 
Lyn  i  et  enkelt  Øjeblik,  selv  under  den  fredelige  Fest 
det  Fjendskab  betydningsfuldt  i  Vejret,  som  fra  gam- 
mel Tid  adskilte  de  to  store  Hellenerstammer.  — 

Men  der  fandtes  ogsaa  en  Athenienser  paa 
Akropolis,  som  kastede  vrede  og  hadefulde  Blikke 
over  til  den  festlige  Trængsel,  der  bølgede  omkring 
det  nye  Parthenon.  Denne  Athenienser  var  Erek- 
thevspræsten  Diopeithes. 

Vel  var  i  Følge  gammel,  uomstødelig  Skik 
Peplossen  baaret  op  til  Erektheion  og  bragt  Athene 
Polias's  Træbillede.  Men  flygtig  og  ligegyldig  var 
dette  sket,  og  hele  det  atheniensiske  Folk  havde 
vendt  sig  imod  det  nys  opførte  Tempel.  Pallas 
Athenes  præsteløse  Festhal.  Det  var  ikke  Staden 
Athens  himmelsendte  Palladion,  det  var  ikke 
hans  Helligdoms  Gudinde,  men  Fidias's  tomme, 
pralende  Billedstøtte,  som  Athenienserne  havde 
hyldet.  Det  var  for  Fødderne  af  denne  nye  Athene 
og  ikke  i  hans  Tempel,  at  de  kostbare  Offergaver 
vare  nedlagte.  Erektheions  Guder  fortørnedes,  og 
deres  Præst  med  dem. 

Ligesom  paa  hin  Dag,  da  P erikles  og  den 
forklædte  Aspasia  sammen  med  Sofokles  vandrede 
omkring  paa  Akropolis's  Høj  og  saå  Grunden  blive 
lagt  til  alt  det,  der  nu  fuldendt  ragede  i  Vejret, 
stod  ogsaa  nu  Diopeithes  i  Samtale  med  en  af  sine 
Fortrolige  ved  Erektheions  Port.  Og  se,  ligesom 
den  Gang,  da  han  med  Lampon  i  vrede  Ord  talte 
om  Tidernes  Fordærvelse,  saå  han  ogsaa  nu  pludselig 
den  ham  forhadte  Mand  med  netop  den  samme 
Aspasia  vandre  hen  over  Bjerget,  ledsaget  af  Fidias, 
Iktinos,  Rallikrates,  Sofokles,  Sokrates  og  andre  af 
hine  udvalgte  atheniensiske  Mænd.  der  med  Fidias 
paa  deres  Fane  havde  skrevet  det  homeriske  Ord: 
„Aldrig  Athene  mig  tillod  at  skjælve!" 

Da  nemlig  Tiden  til  det  store  Festgilde  var 
kommet,  ved  hvilket  Kjødet  af  Hekatombens  hun- 
drede Oxer  tillige  med  Resterne  fra  Aabningsofrene 
tjente  Folket  til  et,  med  Dionysos's  Gaver  rigelig 
vædet,    Fællesmaaltid,    var    der   blevet    stille    paa 

Akropolis,  og  den  lille  udvalgte  Skare  vandrede 
nu  omkring  for  i  Ro  at  betragte  Alt. 

Fidias's  Aasyn  var  i  Dag  ikke  som  ellers  alvor- 
ligt og  grublende;  hans  Øjne  straalede.  og  hans 
Pande  var  lys  og  klar. 

Med  inderlig  Glæde  omtalte  Perikles,  hvorledes 
han,  skjønt  han  havde  set  Paabegyndelsen  og  den 
videre  Fremadskriden  af  alle  disse  Arbejder,  dog 
efter  sin  énaarige  Fraværelse  fra  Athen  havde  havt 
den  hele  Overraskelse  af  et  tilendebragt  Værk,  om 
hvis  Herlighed,  nu  de  i:  var  fuldendt,  han  ikke  forud 
havde  havt  nogen  Anelse.  Og  paa  Ny  nævnede 
han  med  Berømmelse,  hvorledes  saa  mange  og  saa 
herlige  Værker  vare  blevne  fuldendte  i  en  kort 
Række  af  Aar,  ligesom  udsprungne  af  et  eneste 
Hoved. 

Men  Fidias  svarede,  at  dette  Under  ikke  skyldtes 
ét  Hoved  men  de  tusinde  kunstfærdige  Hænder,  der 
tjente  dette  Hoved.  Og  de  havde  endda  ikke  saa 
meget  tjent  ét  Hoved  som  énAand,  der  besjælede 
Alle  i  den  skjønneste  Samklang. 

Medens  Mændene  saaledes  i  en  glad  og  løftet 
Stemning  lod  deres  Øjne  ligesom  beruse  sig  i  al 
den  nye  Herlighed  og  gav  deres  Følelser  Luft,  saa 
manAspasia,  vel  opmærksomt,  med  straalende  Øjne 
og  blussende  Kinder,  men  i  Tavshed  betragte  Fi- 
dias's, Iktinos's  og  deres  Disciples  Arbejder. 

Hendes  Tavshed  overraskede  selv  Fidias,  den 
Tavseste  blandt  Mændene,  og  med  det  alvorlige 
Smil,  der  var  ham  ejendommeligt,  sagde  han  til- 
sidst,  henvendt  til  Aspasia: 

„Hvis  min  Hukommelse  ikke  skuffer  mig.    saa 

har  det  allerede  i  lang  Tid  været  den  skjønne 
Milesierinde.  der  i  Athen  af  Mange  bliver  betragtet 
som  den  højeste  Domnier  i  Alt.  hvad  der  aogaar 
Kunsten.  Heller  ikke  har  hun,  saa  vidt  jeg  mindes, 
nogensinde  vist  sig  tilbageholdende  med  sine  Domme. 
Hvoraf  kommer  det  da,  at  hun,  en  Kvinde,  i  Dag 
beskæmmer  os  Mænd  ved  sin  Tavshed'?" 

Alle  saå  spændte  paa  Aspasia  og  stillede  ved 
sig  selv  det  samme  Spørgsmaal  som  Fidias  til 
hende. 

„Med  Rette",  svarede  Aspasia.  ..minder  du 
derom,  o  Fidias,  at  jeg  er  en  Kvinde.  Som 
saadan  formaar  jeg  ikke  altid  at  fatte  mig  saa 
hurtig  som  I  Mænd,  og  i  mine  Tanker  er  der 
mindre  Følgestrenghed  og  Orden  end  i  eders.  Be- 
vægeligt er  Kvindens  Sind,  og  I  maa  se  til,  om  I 
ikke  har  vovet  for  meget,  da  I  indrømmede  mig. 
hvad  I  ellers  nægter  mitKjøn:  Retten  til  at  tænke 
frit  og  til  at  tale  frit.  Her  staar  den  nye  vid- 
underlige Bygning,  stor  som  et  Bjerg  og  skjøn  som 
en  Blomst,  og  hvilken  Fylde  af  fuldendt  Kunst  er 
ikke  samtidig  udbredt  og  afsløret  for  vore  Blikke! 
Alt  er  saa  skjønt  i  sin  Ophøjethed,  saa  mangfoldigt 
i  sin  ædle  Simpelhed,  saa  levende  i  sin  Ro.  saa 
modent  i  sin  Ungdomsfriskhed,  saa  dybsindigt  i  sin 
Naturlighed,  saa  muntert  i  sit  Alvor,  saa  menneske- 
ligt i  sin  Guddommelighed,  at  ethvert  mandligt 
Sind  nødvendigvis  maa  gribes  af  den  højeste  Til- 
fredshed og  erklære  alle  sine  Ønsker  for  opfyldte. 
Men  Kvinden  er  ligesom  Barnet,  der,  medens  det 
med  den  ene  Haand  modtager  Noget,  som  det  har 
ønsket  sig,  allerede  strækker  den  anden  Haand  ud 

efter  noget  Andet  og  maaske  endogsaa  med  Øjnene 
forfølger  et  Tredie.  Hvis  jeg  var  en  Mand,  saa 
vilde  jeg  i  dette  Øjeblik  nøjes  med  begejstret  at 
prise  Fidias  som  den  første,  som  den  største  af  alle 
Hellenere.  Men  som  Kvinde  har  jeg  endnu  et  Ønske, 
ja  endogsaa  en  Bebrejdelse  at  rette  mod  ham. 
Frygter  da  ikke,  o  Fidias,  for  den  gyldne  Afrodites 
Vrede?  Du  synes  bestandig  kun  at  søge  det  Høje, 
det  Rene,  det  Guddommelige,  for  at  gjengive  det 
i  menneskelig  Skikkelse;  og  hvis  det  Guddomme- 
lige tilfældig  ikke  ogsaa  altid  var  skjønt,  saa  vilde 
du.  tror  jeg,  ikke  bryde  dig  om  det  Skjønne.  Thi 
du  søger  det  aldrig,  og  Alt  hvad  der  fryder  San- 
serne og  tænder  Hjertet  i  Brand,  finder  ingen 
Gjenklang  i  din  Sjæl.  At  fremstille  Kvindelig- 
hedens Ynde  for  dens  egen  Skyld,  saaledes  som 
Digterne  begejstret  gjør,  naar  de  synger  om  Afro- 
dite, forsmaar  du.  I  et  helligt  Alvor  er  din  Tanke 
altid  svøbt,  og  din  Sjæl  svæver,  som  Ørnen,  kun 
over  Fjeldtinderne.  O  Eros,  har  du  ingen  Pil  for 
denne  Mand?  Hvorfor,  o  kypriske  Gudinde,  lægger 
du  ikke  ham  i  dine  gyldne  Lænker,  saa  at  han 
kunde  vie  sin  Mejsel  til  din  Ynde,  saa  at  ogsaa 
dit  inderste  Væsen  endelig  en  Gang  kunde  aaben- 
bare  sig  igjennemham,  saaledes  som  hans  Gudindes, 
Pallas  Athenes  dybeste  Væsen  har  aabenbaret  sig 
igjennem  disse  hans  Billeder?" 

„I  Sandhed,"  sagde  Fidias,  ,.jeg  har  virkelig 
hidtil  fundet  Beskyttelse  mod  Eros's  Pile  og  Afro- 
dites Lænker  under  Pallas  Athenes  Skjold,  og  det 
er  sikkert  hende  jeg  skylder,  at  min  Kunst  ikke 
er    blevet    kvindagtig.      Ret   forøvrigt,    o    Aspasia, 

din  Klage  til  Lemnierne,  naar  jeg  heller  ikke  nu, 
efter  at  have  fuldendt  den  jomfruelige  Gudindes 
Billede  for  Parthenon,  helliger  min  Kunst  til  den 
gyldne  Afrodite.  Thi  det  er  ikke  nogen  Afrodite, 
som  Lemnierne  ønsker  fra  min  Haand,  men  et 
Broncebillede  af  netop  den  samme  Pallas  Athene, 
og  de  har  i  lang  Tid  trængt  ind  paa  mig,  for  at 
faa  et  saadant  af  mig." 

,,Hvad  du  dér  siger."  svarede  Aspasia  efter 
en  lille  eftertænksom  Pavse,  ..fylder  mig  med  større 
Haab,  end  du  aner.  Jeg  hørte  i  Dag,  hvorledes 
Perikles,  da  han  talede  til  Folket,  pegede  hen  paa, 
at  man  fra  det  uanselige,  uformelige  Træbillede 
var  skredet  videre  til  den  mægtige  Forkæmperinde, 
og  fra  hende  igjen  til  Parthenons  Jomfru.  Hvor 
vil  det  da  være  muligt  Andet,  end  at  ogsaa  Lem- 
niernes Pallas  skrider  ud  over  Parthenons  Jom- 
fru? Hvem  tvivler  vel  om.  o  Fidias,  at  jo  mere 
du  skaber,  des  varmere,  des  ildfuldere  vil  under 
din  Tryllestav  Livets  og  Skjønhedens  Luer  slaa  ud 
af  Marmoret  eller  Malmen?  Efter  at  du  har  for- 
met den  halvt  mandlige,  halvt  kvindelige  For- 
kæmperinde og  den  dybsindige  Jomfru,  er  der 
neppe  Andet  tilbage  for  dig  end  selve  Kvinden!" 

..Om  jeg  skrider  fremad."  sagde  Fidias,  „eller 
svinger  til  Siden,  naar  jeg  lytter  til  en  skjøn  Kvindes 
Indskydelser,  det  véd  jeg  ikke.  Men  hvad  du  ønsker, 
synes  mig  at  ligge  paa  min  Vej." 

„Du,  for  hvis  Øje  ingen  Hellenerkvinde  vilde 
dølge  sin  Skjønhed."  vedblev  nu  Aspasia,  ..du  skal 
fremstille  Kvinden  og  hendes  Ynde  og  som  det 
Højeste  og  det  Sidste  forkynde  for  det  græske  Folk: 

Kun  i  Skjønhedens  Klædebon  vil  Visdom- 
men erobre  alle  Hjerter!"  — 

Saaledes  samtalede  Aspasia  og  Fidias.  Men 
Perikles  begyndte  nu  med  Iktinos  og  Fidias  at 
drøfte  Planen  til  de  storartede  Forhaller,  som  paa 
Borgbjergets  vestlige  Side  skulde  sætte  Kronen  paa 
det  hele  Værk,  og  som  efter  disse  Mænds  Tanke 
ikke  skulde  være  mindre  ophøjede  og  prægtige  end 
selve  Parthenon.  Men  atter  og  atter  vendte  man 
tilbage  til  den  nye  Helligdom  for  at  betragte 
og  glad  nyde  selve  Bygningen.  Billedhuggerarbej- 
derne og  de  herlige  Tempelgaver.  Man  fremhævede 
i  Gavlfelterne  og  Friserne  nu  det  ene.  nu  det  andet 
af  de  Arbejder,  der  skyldtes  Fidias's  Disciple :  her 
blev  Alkamenes  rost.  her  Agorakritos.  og  saa  frem- 
deles enhver  af  de  utallige  Kunstnere,  der  med 
hellig  Iver  her  havde  forenet  deres  Kræfter. 

Men  nu  førte  Fidias  Perikles  og  alle  hans 
Ledsagere  hen  til  Sofroniskos's  grublende  Søns 
Arbejde,  til  den  Gruppe  af  Kariter,  som  Sandheds- 
søgeren havde  lovet  at  bringe  som  Offergave  til 
Akropolis. 

De  tre  i  Marmor  huggede  Jomfruer,  som  holdt 
hinanden  omslyngede ,  lignede  hinanden  og  vare 
dog  forskjellige.  Den  Ene  var  skjøn,  den  Anden 
ædel  og  streng,  den  Tredie  tankefuld. 

Da  Beskuerne  undrede  sig  over  denne  Forskjel, 
sagde  Værkets  Frembringer  med  et  Udtryk  af  svag 
Skuffelse   i  sit  Ansigt: 

..Jeg  troede,  at  I  ikke  vilde  studse  over  denne 
Forskjel,  men  linde  den  aldeles  naturlig.  Hvorfor 
skulde  man  tale  om  tre  Kariter.    naar  de  alle  tre 

er  og  betyder  det  Samme?  Jeg  foresatte  mig  at 
efterspore  den  dybere  Betydning  i  dette  Tretal, 
og  jeg  tvivlede  ikke  om,  at  tre  forskjellige  Egen- 
skaber maatte  forene  sig  i  Karitens  Væsen.  Men 
det  lykkedes  mig  ikke  at  komme  efter,  hvilke  de 
tre  Bestanddele  var.  før  Alkamenes  førte  os  til 
den  skjønne  Theodota.  Som  Skjæl  faldt  det  fra 
mine  Øjne,  da  Korintherinden  efter  hinanden  dan- 
sende fremstillede  Afrodite,  Hera  og  Pallas.  Hvad 
er  Afrodites  Væsen  Andet  end  det  legemlig  Skjønne? 
Hvad  er  Heras  Væsen  Andet  end  det  sjælelig  Skjønne, 
eller  det  Gode,  det  Sædelige?  Og  hvad  er  Pallas's 
Væsen  Andet  end  det  aandig  Skjønne  eller  det 
Sande?  Og  saaledes  erfarede  jeg  da,  at  Legeme, 
Sjæl  ogAand  maa  virke  sammen  for  at  danne  den 
fuldendte  Karis. 

.,Det  var  dette,  som  jeg  den  Gang  lærte  hos 
Theodota,  og  som  jeg  fortav,  da  I  spurgte  mig 
derom,  thi  jeg  vilde  ikke  udtrykke  min  Tanke  i 
Ord  men,  som  Fidias.  i  et  levende  Billede.  Men 
det  er  ikke  lykkedes  mig.  Thi  hvis  det  var  lykke- 
des mig,  saa  havde  disse  mine  Ord  været  overflødige. 
Jeg  har  gjort  mig  Bryderi  med  Marmoret,  og  maa 
nu  dog  gribe  til  Ordene.  Men  du,  o  Aspasia, 
behøver  ikke  en  Gang  Ord,  for  at  tilkjendegive 
mig  din  Dom,  thi  jeg  læser  den  i  dine  Miner!" 

.,Og  hvad  læser  du?*'  spurgte  Aspasia. 

..Du  siger  til  mig:  vend  tilbage,  du  Grubler, 
fra  Billeder  og  levende  Former  til  Tanker.  Begreber 
og  Ord!  —  Jeg  vil  gjøre  det!  Jeg  vil  fra  denne 
Dag  lægge  Mejselen  bort  eller  rettere  bringe  den 
selv,  i  Stedet  for  et  Arbejde  fra  min  Haand,  som 

Offergave  til  den  vise  Gudinde.  Og  denne  Prøve 
paa  min  daarlige  Kunst  vil  jeg  slaa  itu  og  være 
tilfreds,  hvis  den  Tanke,  som  har  frembragt  Bil- 
ledet, lever,  og  hvis  den  i  Stedet  for  at  slumre  i 
det  døde  Marmor,  vil  leve  og  røre  sig  i  Athenien- 
sernes Aand  og  Sjæl!" 

„Bring  du  kun,  o  Sokrates,"  sagde  Perikles, 
„din  Mejsel  som  Offergave  til  Gudinden,  for  i 
Fremtiden  kun  at  give  dig  af  med  det,  som  er  din 
sande  Opgave,  og  som  ingen  Anden  formaar  som 
du.  Men  denne  Offergave  skal  forblive  urørt,  thi 
om  end  den  mindre  er  formet  med  Kunstnerens 
Haand  end  med  den  Vises  Tanke,  saa  stiller  denne 
Gruppe  os  dog  Helleneraandens  skjønneste  Bestem- 
melse for  Øje:  gjennem  en  Forening  af  Legeme. 
Sjæl  og  Aand  at  naa  frem  til  Livets  skjønneste 
Blomstring!  Mere  indtrængende  kan  vore  hid- 
tidige trofaste  Bestræbelser  ikke  udtales,  paa 
nogen  værdigere  Maade  kan  vi  Alle  ikke  anspores 
til  nyDaadkraft!  Her  foran  dette  Billede  er  Stedet 
til  at  række  hinanden  Haanden  til  Fornyelse  af 
det  Forbund,  der  har  forenet  os  Alle.  Her,  fore- 
kommer det  mig,  her  foran  Kariternes  Billede  er 
ogsaa  Stedet  til  at  takke  vor  ædle  Aspasia  for  det, 
som  hun  i  Forening  med  os  har  fremmet,  ikke  saa 
meget  ved  sit  tilskyndende  Ord  som  ved  den  Ild, 
der  umiddelbart  uclstraaler  fra  hendes  Væsen.  Hvor 
meget  Nyt  og  Skjont  har  hun  ikke  tændt  i  vore 
Sjæle!  Form  efter  hendes  Billede  din  nye  Pallas. 
o  Fidias,  thi  hun  siger  det  ikke  blot,  hun  har  i 
Gjerning  vist  baade  dig  og  os  Alle,  at  i  Skjøn- 
hedens  Klædebon   er  Visdommen  uovervindelig! 

,, Flygtigt  er  ellers",  vedblev  Perikles,  ..det 
Skjønnes  Spor.  Det  kommer  og  gaar  som  Stjer- 
nens Straale,  som  den  befrugtende  Regnsky.  Men 
den  skjønne  sjælelige  Ynde,  som  udstraaler  fra 
Aspasias  Væsen,  skal  bevares  for  os  som  en  dyre- 
bar Skat.  I  ser  ikke  længer  en  Fremmed  for  eder, 
hvem  man  ustraffet  tør  sigte  efter  med  hade- 
fulde Pile  eller  beskæmme  med  vanærende  Navne. 
Hun  er  fra  i  Dag  min  retmæssige  Hustru! 
Fredelig  løst  er  det  Baand.  der  bandt  mig  til 
Telesippe.  I  hendes  Sted  raader  fra  nu  af  Aspasia 
som  Herskerinde  ved  mit  huslige  Alter.  Jeg  véd, 
at  Athenienseren  med  skjæve  Øjne  betragter  den 
Medborger,  der  fører  en  fremmed  Kvinde  som 
Hustru  ind  i  sit  Hus.  Jeg  véd,  at  vor  hjemlige 
Lov  endogsaa  nægter  Børnene  af  et  saadant  Ægte- 
skab atheniensisk  Borgerret.  Og  dog  har  jeg 
taget  Aspasia  til  Hustru.  Men  det  er  et  Forbund 
af  en  ny  Art,  som  jeg  slutter  med  hende:  en  ny 
Form  for  Ægteskabet  foresvæver  os  begge,  saaledes 
som  det  hidtil,  jeg  véd  ikke  om  det  er  Mæn- 
denes eller  Kvindernes  Skyld,  endnu  aldrig  er  set 
hos  os.  Mangen  Forandring  har  vor  Stat  under- 
gaaet  i  den  nyeste  Tid.  men  naar  det  offenlige 
Liv  fornyer  sig,  hvorfor  skulde  da  ikke  ogsaa  det 
borgerlige  og  det  huslige  Liv  turde  attraa  en  Gjen- 
fødelse?  For  mig  og  for  min  Hustru  her  er  denne 
Dag.  der  viser  os  det  atheniensiske  Liv  paa  et 
glimrende  Højdepunkt,  tillige  en  Glædesfest  og  et 
Vendepunkt  i  vor  personlige  Skjæbne.  Athen  og 
hele  Hellas  stræber  under  nye  Stjerner  nye  Maal 
i    Møde:     vi    to     gjør    det    Samme     i    vort    indre 

Livs  snevrere  trukne  Kreds.  Her  som  dér  er  den 
ledende  Aand  og  Tanke  den  samme.  Og  her  som 
dér,  haaber  jeg,  vil  det  Samme  føre  til  det  samme 
Maal!" 

Forinden  nogen  af  Vennerne  kunde  give  den 
Bevægelse,  som  disse  Perikles's  Ord  havde  sat  dem 
Alle  i,  et  Udtryk,  greb  Aspasia  sin  nye  Husbonds 
Haand  og  sagde: 

„Det  forholder  sig,  som  du  siger,  Perikles, 
at  jeg  hverken  anmasser  mig  Ordets  eller  den  be- 
vidste Visdoms  Magt.  Hvis  jeg  i  Forbundet  med 
eder  har  fremmet  Noget,  saa  skyldes  den  Paavirk- 
ning,  der  udgik  fra  mig,  ene  og  alene  Kvindelig- 
heden ,  som  det  for  første  Gang  blev  forundt  at 
røre  og  ytre  sig  frit  og  uforbeholden  udenKjønnets 
hæmmende  Skranker.  Har  jeg  en  Opgave,  er  det 
som  Kvindelighedens  Forkynderske.  Maaske  skal 
Verden,  der  hidtil  laa  bundet  idet  raa  Mandsherre- 
dømmes  Lænker,  først  gjenfødes  ved  Kvindeligheden, 
før  det  mægter  at  ryste  enhver  Levning  af  Oldtidens 
Barbari  af  sig.  Og  som  en  Kvinde  af  ionisk  Byrd  er 
jeg,  hvad  enten  jeg  vil  eller  ej,  den  ioniske  Friheds 
Forkæmperinde  imod  den  doriske  Stammes  alvor- 
lige og  strenge  Aand,  der,  hvis  den  nogensinde 
sejrede,  vilde  kvæle  det  helleniske  Livs  skjønneste 
Blomst.  Ve  Hellas's  skjønne  Guder,  hvis  den  nogen- 
sinde faar  Overmagten  i  Verden!  —  Og  er  jeg  i 
Virkeligheden  kaldet  til  at  virke  og  kæmpe  for  en 
Sag,  og  har  jeg,  som  I  siger  om  mig,  vist  mig  som 
en  gavnlig  Talsmand  for  det  Skjønne  og  Kvindelige 
hos  Kunstens  Mestere,  saa  vil  jeg  fra  nu  af,  idet 
jeg  vender  mig  til  andre  Sider  af  Livet,    erklære 

aaben  Krig  imod  enhver  Fordom,  enhver 
gammel  forstenet  Vedtægt,  enhver  indsnevrende 
eller  formørkende  Anskuelse,  enhver  Tænkemaade, 
der  er  Mennesket  uværdigt.  I  mit  eget  Kjøn  vil 
jeg  stræbe  at  vinde  Forbundsfæller.  De  vil  høre 
mig,  thi  jeg  er  Perikles's  Hustru!" 

Saaledes  talede  Aspasia.  Vennerne  hørte  tanke- 
fulde og  med  hjertelig  Deltagelse  paa  hendes  Ord. 

Men  ogsaa  Erekthevspræsten  Diopeithes  hørte 
dem.  skjult  i  Halvmørket  bag  Søjlerne.  Hans  Læber 
fortrak  sig  haanlig.  Et  Blik,  der  flammede  af  Had, 
traf  Milesierinden. 

I  begejstrede  Ord  begyndte  nu  Vennerne  at 
udtale  deres  hjertelige  Glæde  og  prise  det  ædle 
Pars  Beslutning. 

Kun  Sokrates  tav  endnu,  saaledes  som  han 
ofte  af  Beskedenhed  gjorde,  naar  han  befandt  sig 
i  en  Kreds  af  udmærkede  Mænd. 

Da  spurgte  Perikles  med  et  venligt  Smil  Grub- 
leren: 

..Hvad  mener  vor  Visdomsven  om  det  Forbund, 
der  her  i  hans  Kariters  Paasyn  er  blevet  sluttet?" 

..For  mig  er  kun  det  Ene  klart,"  svarede 
Sofroniskos's  Søn,  ..at  vort  Athen  vil  blive  den 
navnkundigste  af  alle  Stæder  paa  den  af  Mennesker 
beboede  Jord.  Alt  Andet  er  mig  ukjendt  og  hyllet 
i  Mørke.  Men  vi  vil  i  alle  Ting  haabe  det  Bedste 
af  den  styrende  Fader  Zevs's  og  hans  herlige  Datter 
Pallas  Athenes  Naade!" 

Eemtende  Kapitel. 

Ugler  paa  Akropolis. 


Hvis  det  virkelig  forholder  sig  saa,  som  Sagnet 
hos  „Evmenidernes"  ophøjede  Digter  fortæller,  at 
da  Promethevs  havde  hentet  Ilden  ned  fra  Himlen. 
fandt  Overgivelsen  af  den  til  Menneskene  Sted  paa 
det  atheniensiske  Akropolis,  saa  er  det  ikke  til  at 
undre  sig  over,  at  der  til  Akropolis's  Navn  for 
Mange  kun  knytter  sig  en  Forestilling  om  en  Højde, 
der  straaler  i  lutter  Lys  og  krones  af  Parthenons 
marmorhvide  Tinder. 

Men  der  var  ogsaa  Ugler  paa  Akropolis. 

Der  var  Ugler  i  Athen  —  der  var  saa  mange 
af  dem,  at  Talemaaden  „at  bære  Ugler  til  Athen" 
kunde  blive  til  Betegnelse  for  en  overflødig  Gjer- 
ning. 

Og  disse  Fugle  vare  endogsaa  Pallas  Athene 
helligede.  De  tilhørte  hende  som  den  tanke- 
avlende,  stille  Nats  Fugle.  Thi  Natten  selv  er  mørk. 
men  den  er  svanger  med  Lyset,  og  bedre  end  den 
lyse  Dag  lader  den  Tankerne  spire  og  modnes  i 
Menneskenes  vaagne  Hoved.  Men  ikke  sjeldent 
attraar  Natten  Noget  for  sig  selv.  attraar  at  være 
mere  end  Lyset,  der  fødes  af  den,  og  stiller  sig 
saaled^s  fjendtlig  til  Lyset. 

Deraf  kommer  det,  at  ogsaa  Nattens  Fugle, 
Uglerne,  ere  blevne  Lysets  Fjender. 

Der  var,  som  sagt,  nok  af  dem  paa  Akropolis, 
og  de  byggede  helst  deres  Reder  imellem  Gesimsen 

og  det  flade  Tag  paa  det  gamle,  ærværdige  Erek- 
theion,  sammen  med  Firben,  Mus  og  Slanger. 

De  ere  ogsaa  Yndlingsfugle  af  Erekthevspræsten 
Diopeithes,  der  netop  nu,  umiddelbart  foran  Par- 
thenonstrappen,  belinder  sig  i  en  levende  Samtale 
med  en  Mand  og  samtidig  har  en  højst  besynderlig 
Syssel  for. 

I  den  anden  Mands  Paasyn  skrider  han  nemlig 
med  en  vis  Sindsbevægelse  op  og  ned  ad  Parthenons- 
trappen.  Foran  Tempelindgangen  er  der.  for  at 
lette  Opstigningen,  hugget  nogle  mindre  Trin  i  den 
brede  høje  Trappe.  Op  ad  disse  Trin  skrider 
Diopeithes,  tæller  sine  Skridt  og  nævner  Tallet 
hver  Gang  højt. 

Og  efter  at  han  saaledes  højt  har  optalt  Tri- 
nene for  den  anden  Mand,  siger  han  til  denne: 

.,Du  véd.  hvilken  Lov  der  nu  i  Aarhundreder 
har  gjældt  for  de  fromme  og  omsigtsfulde  Hellenere 
med  Hensyn  til  Trinantallet  paa  en  Tempelopgang. 
Efter  gammel  Pegel  er  dette  Tal  ulige,  fordi  det 
altid  har  været  betragtet  som  et  godt  Varsel,  at 
man  kunde  sætte  den  højre  Fod  paa  det  første 
og  det  sidste  Trin." 

„Saaledes  forholder  det  sig  virkelig, "  svarede 
Manden,  til  hvem  Diopeithes  talte. 

„Nu  vel!"  vedblev  Erekthevspræsten:  „du  ser, 
at  de  Mænd,  der  har  bygget  dette  Parthenon  her, 
ikke  har  ment  at  behøve  det  gode  Varsel.  Tallet 
paa  disse  mindre  Trin  er  lige.  Hvad  enten  de  nu 
med  bevidst  Trods  har  syndet  imod  den  hellige 
Regel,  eller  Guderne  har  slaaet  dem  med  Glem- 
somhed:   det,   som  de  her  har  rejst,  forraader  sig 

allerede  ved  det  første  Øjekast  som  et  ufromt, 
Guderne  forhadt  Værk.  Og  jeg  siger  dig:  det  er 
i  Et  og  Alt  en  Fornærmelse,  en  Fornedrelse,  en 
Forhaanelse  mod  Guderne.  Se  blot;  efter  at  Pana- 
thenæernes  Fest  er  forbi,  efter  at  Sejrherrerne  i 
Væddekampene  har  modtaget  deres  Belønninger, 
efter  at  Folket  har  gabet  sig  mæt  paa  alt  det  Guld 
og  Elfenben,  der  er  ødslet  paa  Fidias's  Billedstøtte. 
er  Festhallen,  saaledes  som  de  kalder  den,  atter 
lukket.  Gudindens  Billede  er  tilhyllet,  for  at  det 
ikke  inden  den  næste  Fest  skal  smuldre  i  Støv.  og 
i  Stedet  for  Præster  ser  man  Dag  efter  Dag  kun 
Skatmestrene  gaa  ud  og  ind.  for  at  drive  deres 
Væsen  i  Baghuset  og  optælle  de  indgaaende  eller 
udgaaende  Summer.  Og  saaledes,  o  Skjændsel!  lyder 
i  Gudindens  Øre  i  Stedet  for  fromme  Ord  kun  den 
usle  Klingren  af  Guld-  og  Sølvstykker!" 

Efter  denne  Ytring  af  Diopeithes  greb  den 
Mand.  med  hvem  Præsten  underholdt  sig,  og  som 
ved  sit  Udseende  røbede  sig  som  Fremmed,  Lej- 
ligheden til  at  erkyndige  sig  om  Omfanget  og 
Værdien  af  den  møntede  og  umøntede  Skat,  som 
under  Pallas  Athenes  Varetægt  laa  ophobet  i  dette 
Skatkammer,  og  Diopeithes  nægtede  ham  ikke  de 
Oplysninger,  som  han  formaaede  at  give. 

„Det  er  en  smuk  Sparepenge,  eller  lad  os 
hellere  sige  et  smukt  Bytte,*'  bemærkede  den  Frem- 
mede, „som  I  Atheniensere  har  samlet  der.  Men 
det  forekommer  mig,  at  I  snart  vil  have  udtømt 
dette  Forraad,  selv  i  Fredstider." 

„Det  kan  endnu  vare  længe!"  svarede  Dio- 
peithes. 

..Men  jeg  ser  jo,"  vedblev  den  Fremmede.  ..at 
neppe  er  det  kostbare  Bygningsforetagende  med 
Templet  blevet  fuldendt,  før  der  med  samme 
Hast  og  samme  Iver  allerede  skal  begyndes  et 
nyt  Værk  heroppe,  en  Pragtport  til  Akropolis. 
Forhaller  i  stor  Stil.  kort  sagt  Arbejder,  der  neppe 
er  mindre  storartede  end  Parthenon  selv  — " 

..Og  lige  saa  vanvittige,  lige  saa  overflødige 
som  dette!"  faldt  Diopeithes  ham  i  Talen.  ..Saa 
frække  og  formastelige",  vedblev  han,  ..er  jo  netop 
de  Overmodige,  der  nu  styrer  Athens  Skjæbne.  De 
lader  Erekthevs's  Helligdom  forfalde,  som  selv  Per- 
seren kun  vovede  at  ødelægge  halvt,  og  opfører  i 
Stedet  Pragthaller,  som  de  stopper  fulde  med  lutter 
Makværker  af  Fidias  og  hans  fra  hele  Hellas  sam- 
menløbne Bande." 

„Er  da  Perikles  almægtig?"  udraabte  den 
Fremmede.  „Hvoraf  kommer  det.  at  ikke  en  eneste, 
saa  vidt  jeg  véd,  af  alle  Atheniensernes  berømte 
Feltherrer  og  Statsmænd  har  undgaaet  Landflygtig- 
hedens Lod.  men  at  Perikles  i  saa  lang  en  Række 
Aar  uanfægtet   har  hævdet  sit  Overherredømme?" 

..Han  er  den  første  Statsmand."  sagde  Dio- 
peithes, „som  Athenienserne  giver  Tid  til  at  øde- 
lægge dem." 

„Det  forbyde  Guderne!"  udbrød  den  Fremmede. 
„Jeg  er  en  fredelig  Mand  fra  Evbøa  og  ønsker 
Athenienserne  alt  Godt." 

„Hvorfor  forstiller  du  dig?"  spurgte  Diopeithes, 
idet  han  rolig  saå  den  Fremmede  ind  i  Øjnene. 
„Du  er  den  Mand  fra  Sparta,  som  ved  Panathe- 
næernes   Fest   blev   vist  bort   fra   Parthenons  Dør- 

tærskel.  Jeg  overværede  Optrinet  og  kj endte  dig 
strax  igjen,  da  du  før  kom  herop  paa  Akropolis 
og  henvendte  dig  til  mig  med  nogle  Spørgsmaal. 
Ja,  du  er  en  Lakedæmonier,  og  naar  du  siger,  at 
du  ønsker  Athenienserne  alt  Godt,  saa  siger  du  en 
Usandhed.  Men  derfor  skal  du  ikke  frygte  for  mig  I 
Der  gives  Atheniensere,  der  er  mig  langt  mere  for- 
hadte end  det  hele  Spartanerfolk.  Du  er  uden  Tvivl 
heller  ikke  ubekjendt  med,  at  her  i  Athen  kaldes 
Modstanderne  af  alt  det  Nye,  Vennerne  af  den  gode 
gamle  Statstugt,  for  Spartanervenner,  og  det  ikke 
med  Urette." 

Næsten  uvilkaarlig  rakte  Manden  fra  Sparta 
Erekthevspræsten  sin  Haand. 

.,Tro  ikke,"  vedblev  Diopeithes,  „at  Tallet  paa 
dem.  der,  om  end  kun  i  Hemmelighed,  er  utilfreds 
med  P erikles  og  hans  nye  Athen,  er  ringe.  Kom 
med!  jeg  skal  vise  dig  et  Sted,  omkring  hvilket 
uforsonlige  Hævnaander  svæver  saavel  som  omkring 
Erektheion." 

Med  disse  Ord  førte  Præsten  Spartaneren  hen 
til  Randen  af  Akropolis's  vestlige  Skraaning  og 
pegede  med  Haanden  over  imod  en  stejl,  mørk, 
sønderrevet  Klippe,  der  noget  lavere  end  Borg- 
bjerget og  kun  skilt  fra  dette  ved  en  Kløft,  hævede 
sig  lige  overfor  dem. 

„Ser  du  denne  stejle  Høj,  hvis  Klippeblokke 
ligesom  af  Titanhænder  er  væltede  ovenover  hin- 
anden?" spurgte  Diopeithes.  „Ser  du  de  i  Klippen 
indhuggede  Trin,  der  fører  op  til  en  firkantet  Plads 
med  flere,  ligeledes  i  Klippen  indhuggede  Rækker 
af  Sæder?    Fra  dette  Sted  fører  en  anden  Klippe- 

trappe  ned  i  en  dyb.  uhyggelig  og  mørk  Kløft, 
fra  hvilken  en  Kilde  med  sort  Vand  vælder  lid. 
I  denne  Kløft   staar   de  mørke  Hævn  gudinders,  de 

slangehaarede  Erynniers  Helligdom,  og  den  fir- 
kantede Plads  paa  Toppen  af  Bjerget  er  Forsamlings- 
stedet for  den  ældgamle,  ærværdige,  af  Guderne 
selv  indstiftede  Domstol,  som  vi  plejer  at  kalde 
Areopagos.  Erynniernes  Helligdom  er  underlagt 
de'ganile  Areopagiter,  og  i  disse  Dommeres  Hænder 
er  ældgamle  Vedtægter  og  hellige  Skikke  nedlagte, 
over  hvilke  der  hviler  et  hemmelighedsfuldt  Slør, 
og  hvortil  Statens  Lykke  er  knyttet.  De  alene  véd, 
hvad  den  døende  Olding,  cl  en  taalmodige  Ødipus 
hviskede  i  Kong  Thesevs's  Øre,  da  han  i  Evme- 
nidernes  Lund  paa  Kolonos-Højen  naaede  Maalet 
for  sin  lange  Omflakken.  De  Stridende,  hvis  Sager 
Areopagiterne  skal  afgjore.  stilles  imellem  blodige 
Stykker  Offerkjød,  og  med  en  Ed  nedkalder  Dom- 
merne de  forfærdeligste  Forbandelser  over  sig  selv 
og  alle  deres,  hvis  de  dømmer  efter  Andet  end 
efter  den  strengeste  Retfærdighed.  Tavse  lægger 
de  dernæst,  efter  at  have  hørt  Sagerne,  deres  Lod- 
der i  tvende  Urner,  i  Frikj endelses-  eller  i  Døds- 
Urnen.  Oprindelig  gik  deres  Hverv  ud  paa  at 
dømme  forsætligt  Mord.  Men  snart  blev  det  ogsaa 
overdraget  dem  at  straffe  Usædelighed  og  vaage 
over  Statens  og  Gudstjenestens  Ukrænkelighed; 
det  var  dem  tilladt  at  trænge  ind  i  Familiernes 
Skjød  og  drage  den  skjulteste  Brøde  for  Lyset. 
De  straffede  Fadermorderne .  de  straffede  Mord- 
brænderne, de  straffede  den  Mand.  der  uden  Nød- 
vendighed   havde    dræbt    et   uskadeligt   Dyr,    eller 

den  Dreng,  der  ubarmhjertig  havde  stukket  Øjnene 
ud  paa  en  Fugleunge.  Det  var  dem  endogsaa 
tilladt  at  nedlægge  Indsigelser  imod  det  samlede 
Folks  Beslutninger.  Er  det  da  at  undre  sig 
over.  naar  denne  faste  Borg  fra  gammel  Tid.  naar 
denne  paa  Areshøjens  Top  grundlagte  Vogter  over 
den  fromme  Statstugt  allerede  i  lang  Tid  har  været 
det  ny  Athens  Magthavere  en  Torn  i  Øjet?  Det 
var  Perikles,  der  først  vovede  at  trodse  denne 
hellige  Magt;  det  var  Perikles.  der  indskrænkede 
dens  Forrettigheder,  der  forringede  dens  Anseelse 
og  viste  dens  ham  saa  ubekvemme  Indflydelse 
paa  Statens  Anliggender  tilbage.  Men  tro  mig! 
Ligesom  det  netop  var  fra  denne  Areshøj.  at  Per- 
sernes Brandpile  fløj  mod  Borgen  og  AkropohYs 
gamle  Templer,  saaledes  flyver  nu  hemmelig  derfra 
Areopagiternes  harmfulde  Blikke,  svangre  med  For- 
bandelser, over  imod  Perikles's  nye  Tempel!" 

..Men  Atheniensernes  store  Masse  elsker  Pe- 
rikles," sagde  Spartaneren;  „de  holder  ham  for  en 
oprigtig  Ven  af  Folkeherredømmet." 

..Jeg  anser  ikke  Perikles-.  svarede  Diopeithes, 
„for  svag  nok  til  at  være  en  ærlig  Ven  af  Folke- 
herredømmet. En  aandelig  fremragende  Mand  er 
aldrig  en  ærlig  Ven  af  dette.  Hvilken  som  helst 
Fornøjelse  skulde  han  vel  have  af  frivillig  igjen  at 
dele  den  Magt,  som  han  har  aftvunget  den  ufor- 
nuftige Mængde,  med  denne  og  at  lade  sig  forstyrre 
og  hindre  i  sine  bedste  Planer,  i  sine  smukkeste 
Foretagender  af  indskrænkede  Hoveder?  Perikles 
smigrer,  som  alle  disse  Folkevenner,  Massen  for  at 
benytte  sig  af  den  til  Udførelsen  af  sine  ærgjerrige 

Planer.  Maaske  levner  han  ogsaa  tilsidst  saa  Meget 
af  den  gyldne  Skat  i  Parthenons  Baghus,  at  han 
kan  lade  sig  smedde  en  Krone  deraf,  som  han  da 
ved  en  eller  anden  Panathenæerfest  kan  sætte  paa 
sit  Hoved  i  det  forsamlede  Folks  Paasyn  og  for 
Fødderne  af  Fidias's  Gudinde.  Belaver  eder  paa. 
I  Lakedæmoniere,  at  hjælpe  med  til  at  hylde  Hel- 
lenerkongen og  hans  Dronning  Aspasia  ved  Over- 
rækkelsen af  en  Klump  spartansk  Jord  og  en  Krukke 
Vand  fra  Evrotas!" 

Ved  disse  sidste  Ord  saå  Præsten  sig  om. 
„Lad  os  fjerne  os,"  sagde  han  til  Spartaneren; 
„jeg  ser  Folk  nærme  sig  for  at  afstikke  Pladsen 
til  de  nye  Forhaller  heroppe.  Man  vilde  beskylde 
mig  for  en  Sammensværgelse  med  Lakedæmon, 
hvis  man  saå  os  To  tale  sammen." 

Saaledes  talede  Erekthevspræsten  og  forsvandt 
snart  med  Manden  fra  Sparta  bag  Erektheions 
Søjler,  hvor  begge  endnu  en  Tid  lang  underhand- 
lede fortrolig  med  hinanden.  — 

Faa  Dage  efter  Panathenæernes  Fest  havde 
Telesippe,  i  Følge  fredelig  Overenskomst  med 
Perikles,  forladt  sin  hidtilværende  Ægtefælles  Hus, 
og  Aspasia  var  i  hendes  Sted  blevet  ført  ind  deri 
som  Perikles's  retmæssige  Hustru. 

Med  stolt  hævet  Hoved  forlod  Telesippe  sin 
Ægtefælles  Hus,  thi  hun  gik  en  Lod  i  Møde.  til 
hvilken  hun  vel  havde  troet  sig  bestemt,  men  paa 
hvis  Opfyldelse  hun  ikke  længer  havde  vovet  at 
haabe. 

Det  havde  jo  altid  været  Begyndelsen  og  Enden 

paa  hendes  Klager:  ..Jeg  kunde  have  været  Ar- 
konten  Basilevs's  Gemalinde!" 

Da  Beslutningen  om  at  lade  sig  skille  fra 
Telesippe  var  modnet  i  Perikles's  Sjæl,  havde  han 
ikke  kunnet  lade  være  at  gruble  over.  hvorledes 
han  kunde  formilde  det  Smertelige  ved  det  Indtryk, 
som  denne  hans  Beslutning  vilde  gjøre  paa  hans 
hidtilværende  Hustru.  Han  kom  da  i  Hu,  hvor 
ofte  hun  havde  talt  om  Arkonten  Basilevs.  Den 
netop  tjenstgj ørende  høje  Embedsmand  var  en  Ven 
af  Perikles,  temmelig  til  Aars.  men  ngift.  Perikles 
gik  til  ham  og  spurgte,  om  han  ikke  skulde  være 
tilbøjelig  til  at  gifte  sig.  Arkonten  Basilevs  var 
en  stille,  fordringsløs  Mand  og  svarede,  at  han 
ikke  vilde  være  utilbøjelig  til  at  indgaa  et  Ægte- 
skal), hvis  en  for  ham  passende  Brud  lod  sig  finde. 

..Jeg  kj ender  en  Kvinde."  sagde  Perikles, 
..der  er  som  skabt  for  en  Mand  som  du.  Det 
er  min  egen  Hustru.  Hvad  mig  angaar.  ejer 
hun  altfor  lidet  af  den  Munterhed,  hvorved  en 
plaget  Statsmand  kan  forfriske  sig  efter  Dagens 
Bekymringer,  og  altfor  meget  af  den  Strenghed  og 
det  værdige  Væsen,  som  maaske  kunde  tiltale  en 
alvorlig  Mand  af  præstelig  Byrd  som  du.  Jeg 
staar  paa  Nippet  til  at  lade  mig  skille  fra  Tele- 
sippe, men  jeg  vilde  prise  mig  meget  lykkelig,  hvis 
jeg  vidste,  at  hun  drog  ind  i  en  endnu  bedre  Mands 
Hus.  hvor  hun  kunde  finde,  hvad  hun  har  savnet 
i  mit." 

Arkonten  Basilevs  optog  disse  Ord  lige  saa 
alvorlig  som  de  vare  mente.  Han  indvendte,  at 
en    Arkont    kun   plejede    at   formæle    sig    med    en 

Jomfru,  men  Perikles  hjalp  ham  ud  over  disse 
Betænkeligheder  ved  at  love  ham  at  opbyde  hele 
sin  Indflydelse  hos  Athenienserne  med  Hensyn  til 
dette  Brudd  paa  en  gammel  Vedtægt.  Tilsidst 
afgav  Arkonten  da  den  Erklæring,  at  han  var  villig 
til  at  fore  Telesippe  fra  hendes  hidtilværende  Ægte- 
fælles Hus  umiddelbart  ind  i  sit  eget  som  sin  ret- 
mæssige Hustru. 

Perikles  tilkjendegav  paa  samme  Tid  Telesippe 
sin  Beslutning  om  at  lade  sig  skille  fra  hende  og 
Arkonten  Basilevs"s  Beslutning  om  at  formæle  sig 
med  hende. 

Telesippe  hørte  kold  og  stum  paa  Afgj øreisen 
og  trak  sig  tilbage  til  sit  Kvindeværelse.  Men  da 
hun  dér  fik  Øje  paa  begge  sine  Drenge,  som  hun 
nu  skulde  forlade,  drog  hun  dem  ind  til  sig  og 
fældede  Taarer  paa  deres  Hoveder.  Hun  tænkte 
paa,  at  hun  havde  født  Hipponikos  Børn.  at  han 
havde  forstødt  hende,  og  at  hun  for  bestandig  havde 
maattet  forlade  sit  eget  Kjød  og  Blod:  hun  tænkte 
paa.  at  hun  havde  født  Perikles  Børn  og  nu  ogsaa 
skulde  forlade  dem  og  gaa  over  til  en  ny  Husbond. 
Hun  forekom  sig  selv  retsløs,  hjælpeløs,  jaget  fra 
Hus  til  Hus  — 

Men  Arkonten  Basilevs's  Gemalinde!  Maalet 
for  al  hendes  Ærgjerrighed!  Hendes  Livs  glippede 
og  nu  dog  naaede  Lykke!  Og  dog  gjaldt  denne 
Oprejsning  kun  den  forstødte  Hustru,  ikke  Mo- 
deren. Trods  al  denne  Kvindes  taabelige  Stolthed 
følte  hun  atter  og  atter  det  saarede  Moderhjertes 
bange  Slag. 

Og  da  nu  det  Øjeblik  var  kommet,    da  Tele- 

sippe  skulde  forlade  sin  Ægtefælles  Hus  og  tryk- 
kede det  sidste  Kys  paa  sine  Sønners  Pander,  før 
hun  forlod  dem  for  bestandig,  da  blev  pludselig 
Perikles  overmandet  af  en  forunderlig  Følelse;  det 
forekom  ham,  at  man  dog  alligevel  ikke  kunde 
sønderrive  et  helligt  Baand,  der  engang  havde 
forbundet  to  Menneskehjerter,  uden  at  noget  af 
Hjerteblodet  blev  udgydt  med  det  Samme. 

Telesippe  havde  født  ham  Børn,  Børn,  der  bar 
hans  Træk,  Spor  af  hans  Væsen  i  Ansigtet.  Burde 
den  Kvinde,  som  havde  født  ham  Børn  med  hans 
Træk,  ikke  altid  være  ærværdig  og  hellig  for  ham? 
Telesippes  Børn  bar  den  ukrænkelige  Moderrets 
Mærke  paa  deres  Pander.  Denne  Arv  efterlod  hun 
ved  sin  Bortgang  til  sine  Børn  og  sin  Mand.  Pe- 
rikles blev  sig  alt  dette  klart  bevidst,  da  Telesippe 
forlod  hans  Hus. 

Før  havde  han  med  et  koldt,  alvorligt  Haand- 
tryk  taget  Afsked  fra  hende ;  nu  greb  han  endnu 
en  Gang  den  Kvindes  Haand,  som  havde  født  ham 
Børn,  og  en  Taare  faldt  ned  paa  den.  Og  da  Tele- 
sippe allerede  for  længe  siden  havde  forladt  Huset, 
stod  Perikles  endnu  med  tankefuldt  bøjet  Hoved, 
grublende  over  et  Spørgsmaal,  som  ingen  men- 
neskelig Visdom  endnu  har  løst. 

Forunderlig  vil  til  evig  Tid  Menneskenes  Ret- 
tigheder og  Pligter  krydses  og  slynge  sig  ind  i 
hinanden. 

For  Perikles  og  hans  Ægteskab  vare  Ternin- 
gerne kastede. 

Vendepunktet  i  hans  huslige  Liv  havde  et 
Dobbeltaasyn  som  næsten  alle  jordiske  Ting.     Paa 

Telesippes  alvorlige  Bortgang  fulgte  Aspasias  glade 
Indtog.  Hendes  Ankomst  jog  lidt  efter  lidt  Skyg- 
gerne bort  fra  Perikles's  tankefulde  Pande.  Hun 
spredte  Lys  og  Glans  til  Husets  fjerneste  Krog. 
Med  Aspasia  kom  alle  smilende  Foraarsaander  i 
Folge.  En  krydret,  frisk  Luftning  fortrængte  den 
trykkende  Atmosfære,  der  hidtil  havde  ruget  over 
Huset. 

De  gamle  ærværdige  Husguder  vare  dragne 
bort  med  Telesippe.  Aspasia  bragte  nye  med  sig. 
Hun  opstillede  i  Husets  Peristyl  den  glade  Dionysos 
og  den  smilende  Afrodite  saavel  som  den  muntre 
Ionerstammes  lokkede,  straalende  Skytsgud:  den 
med  Pil  og  Lyra  udstyrede  Apollon  Musagetes. 
Heller  ikke  manglede  fra  nu  af  Kariterne  ved 
Husets  Alter,  hvor  det  dem  tilkommende  Offer  saa 
længe  var  blevet  dem  forholdt. 

Den  omformende  Aand,  der  overalt  fulgte 
Aspasias  Skridt,  ledsagede  hende  ogsaa  ind  i  Pe- 
rikles's Hus.  Inden  kort  Tid  var  dette  Hus  blevet 
lyst  og  yppigt.  Aspasia  taalte  intet  Uskjønt,  intet 
Uædelt  omkring  sig.  Alt,  hvad  der  ikke  fandt 
Xaade  for  hendes  skjønhedselskende  Øjne,  maatte 
vige.  Selv  ved  den  huslige  Arne  blev  Skjønhed 
udraabt  som  den  øverste  Lov.  Kunstnerhænder 
maatte  smykke  Værelsernes  Vægge  med  henrivende 
Billeder.  Fra  Kunstnerhænder  maatte  fra  nu  af 
ikke  blot  det  stamme,  som  smykkede  og  forskjøn- 
nede  Livet,  men  ogsaa  Alt  hvad  der  skulde  tjene 
de  daglige  Fornødenheder. 

Hidtil  havde  Perikles's  Husvæsen  været  tarve- 
ligt ;    nu    mishagede    denne    Tarvelighed   endogsaa 

ham  selv.  Intet  er  kjærere  for  en  Elskende  end 
saa  skjønt  som  muligt  at  smykke  den  Elskedes 
Opholdssted.  Ingen  Mand  smykker  sit  Hus  for  sig 
selv,  men  for  en  elsket  Kvindes  Skyld  bliver  end- 
ogsaa  Gnieren  en  Ødeland.  Glad  hjalp  Perikles 
den  elskede  Aspasia  med  at  omdanne  sin  nye 
Lykkes  Hjem  til  et  Tempel  for  Skjønheden. 

Den  fint  udviklede  Sans  for  Alt  hvad  der  fry- 
der Øjet  og  virker  harmonisk,  denne  Sans,  som  er 
ejendommelig  for  Kvinderne  og  som  kommer  dem 
til  Nytte  ved  deres  Pynt  og  Paaklædning,  besad 
Aspasia  i  saa  vidunderlig  en  Grad,  at  Perikles 
følte  sig  inddraget  ligesom  i  en  Tryllekreds  og  bad 
den  Elskede  om  i  det  Mindste  ikke  at  forvandle 
ham  selv  med,  ligesom  Alt  her  omkring  sig.  Mon 
han  var  allerede  forvandlet.  Uden  at  være  blevet 
blødagtig,  udviklede  han  fra  nu  af  en  Sans  hos 
sig,  der  hidtil  fuldstændig  havde  slumret  i  den 
rastløst  virksomme  Mand.  Den  Elskede,  eller  ret- 
tere Kjærligheden  selv  lærte  ham  at  kjende  og 
skatte  den  fine  og  rige  Poesi  ved  mange  Ting.  som 
han  hidtil  ikke  havde  agtet  paa.  Hvad  havde 
tidligere  Perler  og  Ædelstene  været  for  ham?  Nu 
kunde  han  i  en  uendelig  Tid  betragte  en  Gemme, 
der  straalede  i  et  Guldsmykke  omkring  den  Elskedes 
liliehvide  Arm,  og  formelig  fordybe  sig  i  Ædel- 
stenenes vexlende  Farvespil.  Hvad  havde  tidligere 
duftende  Salver,  ja  Alverdens  vellugtende  Sager 
været  for  ham?  Nu  vare  hans  Sanser  modtagelige 
for  det  fineste  Duftpust,  der  slog  ham  i  Møde.  naar 
den  Elskede  nærmede  sig,  og  hans  Sjæl  berusedes 
paa  forskjellig  Vis  af  den  forskjellige  Vellugt.    Hvad 

havde  tidligere  Farverne  været  for  ham*?  I  bedste 
Fald  en  flygtig  Glæde,  som  han  knap  var  sig  be- 
vidst. Og  nu?  Hvilket  Liv.  hvilken  Trolddomsmagt 
havde  ikke  det  glodende  Rode.  det  flammende  Gule. 
det  fortryllende  Blaa,  det  venlige  Grønne,  naar  det 
bølgede  omkring  den  Elskedes  Legeme,  og  hendes 
blomstrende,  rosenrøde  og  hvide  Hudfarve  frem- 
hævedes af  de  stærke  Farver. 

Hvor  længe  og  hvor  lykkelig  end  Kjærlig- 
heden og  en  uindskrænket  Lidenskab  har  forenet 
tvende  Hjerter,  saa  skjænker  dog  det  Baand.  som 
Hymen  slynger  om  dem.  en  ny.  hidtil  ukj endt  Lykke. 
Ægteskabet  har,  ligesom  Kjærligheden,  sine  sær* 
lige  Hvedebrødsdage.  Den  daglige  Skilsmisse  og 
det  daglige  Gjensyn  kan  krydre  Kjærlighedens  første 
Dage.  men  ogsaa  Bevidstheden  om  altid  at  have 
sin  skjønneste  Lykke  ved  sin  Side  er  misundelses- 
værdig. 

Den.  der  haaner  Ægteskabet,  kjender  ikke 
Kjærligheden. 

Enhver  Dagstid  havde  for  Perikles  sin  særlige 
Glæde,  sin  særlige  Glans,  sin  særlige  Blomst.  Altid 
var  Aspasia  Alt  for  Perikles  og  dog  til  enhver  Tid 
noget  Xyt:  om  Morgenen  hans  rosenfingrede  Eos. 
om  Aftenen  hans  Selene,  der  sænkede  sød  Slummer 
paa  hans  Øjenlaag,  og  hele  den  udslagne  Dag  hans 
Hebe.  der  kredensede  ham  Livets  Bæger.  Hun  var 
..Olympierens''  Hera.  men  hun  behøvede  aldrig  først 
at  laane  Tryllebæltet  af  den  gyldne  Afrodite.  Ja 
hun  forekom  ham  endog  i  det  ene  Øjeblik  ærvær- 
dig   som    hans    Moder,     og    i    det    næste    elskede 

AspasiP.     II.  .        12 


178 


han  hende  med  de  Følelser,    hvormed  man   elsker 
et  Barn. 

Men  naar  allerede  døde  Smykker,  Ædelstene, 
Perler,  vellugtende  Salver  og  straalende  Farver 
ved  Kjærligheden  kunne  vinde  et  nyt  Trylleri  og 
oplade  en  ny,  hidtil  uanet  Sans  hos  en  Elskende, 
hvilket  forhøjet  Liv,  hvilken  ny  Trolddom  maa  da 
ikke  Poesien  og  Tonekunsten  eje  for  elskende 
Hjerter?  Hvilken  Fylde  og  Mangfoldighed  af  Glæde 
og  Nydelse  maatte  ikke  den  tryllekyndige  Aspasia 
af  disse  Kilder  vide  at  øse  og  at  kredense! 

Naar  Aspasia  til  Citharen  sang  en  Sang  for 
Perikles,  eller  naar  hun  for  ham,  som  i  sin  Barn- 
dom for  Filammon,  læste  af  Bogrullerne,  saa  vidste 
han  ikke.  hvad  der  forekom  ham  skjønnest:  enten 
hun  med  glødende  Kinder  gik  helt  op  i  sin  Kunst 
eller  i  den  Digter,  hun  læste,  eller  hun  i  overgivent 
Lune  bestandig  afbrød  sin  Sang  eller  sin  Oplæsning 
med  barnlig  Snak,  overflødige  Spørgsmaal  og  ømme 
'Kjærtegn. 

Athenienserne  havde  i  Regelen  intet  egenligt 
Hjem.  De  levede  udenfor  Huset.  Men  Perikles 
ejede  nu  et  Hjem. 

Og  kom  det  ikke  ligeledes  Perikles's  ægte- 
skabelige Lykke  til  Gode,  at  Xanthippos  og  Parolos, 
Perikles's  Sønner,  ikke  vare  Aspasias  Børn?  Han 
behovede  ikke  at  dele  Aspasias  Kjærlighed  med  dem. 

Hvis  i  det  Hele  taget  Noget  manglede  i  dette 
Pars  Lykke,  saa  var  det  maaske  kun  den  hele, 
fulde  Bevidsthed  derom.  Thi  naar  Alt  kommer  til 
Alt,  er  det  dog  ikke  de  Lykkelige  selv,  men  de, 
der  have    mistet  Lvkken.    som  helt   og  fuldt  føler 


179 


de  Lykkeliges  Lykke.  De  velmenende  Guder  blande 
gjerne  en  Draabe  Malurt  i  ethvert  Glædesbæger, 
thi  kun  den  formørkede  eller  truede  Lykke  er  os 
ret  bevidst. 

Perikles's  og  Aspasias  kjærlighedsfyldte  Ægte- 
skab gav  Athenienserne  et  uudtømmeligt  Stof  til 
Samtaler.  Paa  Agora,  i  alle  Søjlehaller,  i  alle 
Brydeskoler,  i  alle  Haandværkernes  Boder,  i  enhver 
Haarskjærerstue  i  det  hele  Athen  talte  man  om, 
at  Perikles  kyssede  sin  Kone ,  saa  ofte  han  forlod 
Huset  og  saa  ofte  han  kom  hjem.  En  Mand,  der 
var  forelsket  i  sin  Hustru!  Man  talte  om  de  hvide 
sikyoniske  Heste  og  den  glimrende  Vogn.  hvori 
Perikles's  nye  Gemalinde  nu  og  da  kjørte  gjennem 
Athens  Gader.  Man  talte  om  de  Forandringer, 
som  Perikles's  fordum  saa  tarvelige  Hus  var  under- 
gaaet.  Man  talte  om  de  nye.  prægtige  Vægge- 
malerier,  hvormed  det  blev  smykket,  og  i  Særde- 
leshed om  et,  der  forestillede  Olympens  Plyndring 
af  Eroterne.  Smykkede  med  deres  Rov  drog  de 
jublende  Smaaguder  afsted,  den  ene  med  Kronidens 
Lyn.  den  anden  med  Apollons  Bue,  den  tredie  med 
Åres's  Hjelm  og  Skjold,  og  saa  fremdeles  med 
Herakles's  tunge  Kølle,  med  den  dionysiske  Thyrsos, 
med  Artemis's  Fakler  og  Hermes's  Vingesko. 

Det  hed  sig  ogsaa  nu,  at  Aspasia  lavede  de 
Taler,  som  Perikles  skulde  holde  til  Folket.  Pe- 
rikles. Olympieren,  den  fra  gammel  Tid  navnkundige 
Taler,  hørte  smilende  herpaa  og  indrømmede,  at 
han  skyldte  Aspasia  sine  lykkeligste  Indskydelser. 
Aspasia  ejede  en  flydende,  slagfærdig  Veltalenhed, 
som  man  undertiden  træffer   hos  Kvinder,    forenet 

med  en  sølvren,  klangfuld  Stemme,  og  saaledes 
gjorde  hun  paa  Mændene  Indtrykket  af  at  være 
en  stor  Yeltalenhedskunstner.  af  hvem  man  kunde 
lære  Noget. 

Men  det  hed  sig  ogsaa  i  Folket,  at  Aspasia 
vilde  forlede  Perikles  til  at  stræbe  efter  Konge- 
magten. Man  sagde,  at  hun  ikke  vilde  staa  tilbage 
for  sin  Landsmandinde  Thargelia ,  hvem  det  dog 
tilsidst  var  lykkedes  at  blive  en  Konges  Gemalinde. 

Korførerske  for  alle  Nyhedskræmmere  i  Athen 
var  og  blev  den  ærværdige  Elpenike.  Man  kunde 
kalde  hende  det  periklæiske  Huses  levende  og 
vandrende  Krønike.  Fra  hende  stammede  Histo- 
rien om  det  Kys,  som  Perikles  ved  sin  Bortgang 
og  Hjemkomst  gav  sin  Hustru.  Hun  vidste  Besked 
med,  hvilke  Følelser  Aspasia  nærede  mod  Perikles's 
Børn  saavel  som  mod  den  unge  Alkibiades. 

Hun  vidste  at  fortælle,  at  Aspasia  ikke  holdt 
af  den  lille  Parolos  eller  den  lille  Xanthippos,  at 
hun  kun  gav  sig  lidet  af  med  dem  og  overlod  dem 
til  Pædagogens  Omsorg,  men  at  hun  derimod  tog 
sig  moderlig  af  den  lille  Alkibiades  og  behandlede 
ham  saa  ømt.  at  Klinias's  Ætling  under  hendes 
Hænder  vilde  blive  en  blødagtig  Yngling  eller 
noget  endnu  Værre. 

Var  det  imidlertid  til  at  undres  over,  om 
Aspasia  virkelig  tog  Parti  for  Perikles's  herlig  be- 
gavede Myndling  imod  sin  Ægtefælles  tvende  Sønner, 
der  vel  bar  Faderens  Tra?k  i  Ansigtet,  men  ellers 
i  Sind  og  Skind  vare  deres  Moders,  Telesippes, 
udtrykte  Billeder V 

Foruden    Alkibiades,     Parolos    og    Xanthippos 

voxede  iøvrigt  endnu  en  Dreng  op  i  Perikles's 
Hus.  hvem  man  vel  ikke  kunde  regne  til  Pe- 
rikles's Nærmeste,  men  dog  heller  ikke  til  Sla- 
verne. Det  havde  en  egen  Sammenhæng  med 
denne  Dreng,  som  Perikles  havde  bragt  med  fra 
den  samiske  Krig  til  Athen.  Man  vidste  ikke  mere 
om  hans  Herkomst,  end  at  han  var  en  Son  af  en 
thrakisk.  skythisk  eller  en  anden  nordisk  Konge, 
at  han  af  Fjendehaand  som  Barn  var  rovet  fra 
sine  Forældre  og  derpaa  var  blevet  solgt  som  Slave. 
Perikles  traf  ham  paa  Samos;  hans  Deltagelse  blev 
vakt  ved  Drengens  Skjæbne  og  ejendommelige 
Væsen,  han  kjøbte  ham  og  førte  ham  med  sig  til 
Athen.  Her  lod  han  ham  opdrage  med  sine  egne 
Børn.  Drengens  Navn  var  Manes.  Hans  Træk 
vare  langt  fra  at  eje  de  helleniske  Formers  Finhed 
og  Adel:  han  kunde  snarere  minde  lidt  om  sine 
Stammefrænder,  de  skythiske  Lejesoldater  paa  Agora. 
Men  han  udmærkede  sig  ved  et  smukt,  lysebrunt 
glinsende  Haar.  lyse  Øjne  og  en  blomstrende  hvid 
Hudfarve.  Han  var  tavs  og  tankefuld  og  lagde  i 
mange    Ting   en    ejendommelig  Følelse   for  Dagen. 

Alkibiades  søgte  at  forfore  sin  nye  Kammerat 
og  smitte  ham  med  sin  elskvajrdige  Kaadhed.  Men 
det  lykkedes  ham  ikke.  Manes  holdt  sig  gjerne  for 
sig  selv.  viste  ingen  glimrende  Aandsgaver.  men  for- 
dybede sig  med  Iver  i  ethvert  af  de  Fag,  hvori 
han  blev  undervist  sammen  med  Perikles' s  Drenge. 
Perikles  selv  fik  ham  kjær,  menAspasia  fandt  ham 
latterlig,  og  den  unge  Alkibiades  gjorde  ham  til 
Skive  for  alle  sine  Drillerier  og  sin  overmodige  Spot. 

Det    gjorde    intet    Skaar    i    Perikles" s    huslige 

Lykke  at  hans  Hjem  nu  stod  mere  aabent  for 
Vennerne  end  forhen,  og  at  Aspasia.  med  bevidst 
Indsigelse  mod  de  atheniensiske  Kvinders  Skik  og 
Brug.  i  sin  Ægtefælles  Selskab  tog  Del  i  Mændenes 
Samtaler.  Vinder  et  elskende  Pars  Lykke  ikke 
mangen  Gang  et  nyt  Kryderi.  ved  at  de  begge 
saaledes  til  en  vis  Tid  ligesom  tabe  sig  i  en  større 
Sværm,  for  derpaa  tilsidst  dobbelt  lykkelige  at 
finde  hinanden  igjen? 

Af  Perikles's  ældre  Venner  traadte  Anaxagoras 
nu  mere  i  Baggrunden.  Han  blev  fortrængt  af  den 
glimrende  Protagoras,  hvem  Aspasia  begunstigede. 
og  hvis  friske,  fordomsfri  og  dristig  fremadskridende 
Livsanskuelse  maatte  gjøre  ham  til  en  velkommen 
Forbundsfælle  for  Milesierinden.  Paafaldende  sjel- 
dent  viste  ..Antigones"  Digter  sig  i  Perikles's  Hus. 
hvad  enten  han  nu  med  den  line  Takt.  som  var 
ham  egen.  ikke  vilde  puste  til  den  Skinsyge,  som 
han  godt  vidste  var  vakt  hos  Vennen  imod  ham. 
eller  han  kæmpede  med  sig  selv  for  at  undertrykke 
en  voxende  utidig  Lidenskab,  eller  ogsaa  fordi  et 
andet  skjønt  kvindeligt  Væsen  havde  lagt  Beslag 
paa  ham  og  nu  trak  ham  bort  fra  hans  gamle  Venner. 
Det  er  dog  ikke  umuligt,  at  alle  disse  forskjellige 
Grunde  paa  samme  Tid  gjorde  deres  Indflydelse 
gj ældende  over  ham. 

Men  imedens  den  muntre  Sofokles.  saaledes 
trak  sig  tilbage,  søgte  den  gnavne  Evripides,  hans 
Medbejler  paa  det  tragiske  Omraade.  saa  meget 
des  hyppigere  Aspasias  Selskab.  Med  ham  kom 
den  uforandret  hengivne  Sokrates.  Forretninger 
førte  ligeledes  Fidias   nu  og  da   til  Perikles's  Hus, 


1S3 


og  Aspasia  nød  den  Triumf  at  se.  at  han  ikke 
skyede  hendes  Selskab.  Overfor  ham  vidste  hun 
at  udfolde  en  Art  af  Elskværdighed,  der  var  be- 
regnet paa  det  Særegne  ved  hans  Væsen.  Men 
bestandig  kom  hun  i  Samtalerne  med  ham  tilbage 
til  hans  lemniske  Gudinde.  Hun  talede  sig  ivrig, 
hun  blev  endogsaa  heftig.  Efter  hendes  Mening 
stod  Fidias  nu  paa  en  Skillevej ,  og  hun  haabede 
at  faa  Indflydelse  paa.  hvilken  Retning  han  be- 
stemte sig  for.  Hun  vilde  sætte  Alt  ind  paa  at 
bryde  hans  kunstneriske  Anskuelses  Stivsind. 

Atter  og  atter  bebrejdede  hun  ham.  at  han 
som  Billedhugger  intet  Hensyn  tog  til  Kvindens 
naturlige  Skjønhed. 

Fidias  forsmaaede  i  Virkeligheden  de  saakaldte 
Modeller.  Han  bar  i  sig  det  fuldendte  Ideal  af 
enhver  skjøn  Form.  Saaledes  var  hans  Kunstnerøje 
helst  rettet  indad,  og  jo  ældre  han  blev,  des  mere 
forlod  han  sig  paa  sit  indre  Syn.  Han  var  for  stolt 
til  simpelt  hen  at  eftergjøre  og  overføre  den  umiddel- 
bare Virkelighed  i  Sten  eller  Malm.  Men  det  var 
netop  det,  som  Aspasia  krævede  af  ham. 

Da  hun  saaledes  en  Gang  havde  ført  en  ivrig 
Samtale  af  denne  Art  med  Fidias.  og  Mesteren  var 
gaaet  sin  Vej,  sagde  Perikles  smilende: 

..Du  bliver  jo  næsten  vred  paa  Fidias.  fordi 
han  ikke  vil  gaa  i  Skole  hos  den  skjønne  Virke- 
lighed." 

„Ja,"  sagde  Aspasia;  ,.i  hans  Sjæl  findes  kun 
Idealerne  til  en  saa  at  sige  ubevidst  og  alvorlig 
Skjønhed.      Det   var   paa  Tiden,    at  han   ikke  for- 

smaaede  at  øse  af  den  fuldt  udviklede  og  bevidste 
skjønne  Virkelighed." 

..Men  til  hvilken  Kvinde",  vedblev  P erikles, 
..vilde  du  henvise  ham,  naar  det  gjaldt  om  at  øse 
denne  fuldt  udviklede  og  selvbevidste  Skjønhed  af 
den  reneste  Kilde?  Da  Fidias  ikke  kan  mane  den 
homeriske  Helena  frem  fra  Hades,  og  da  du  selv, 
efter  alle  Menneskers  enstemmige  Dom,  er  den 
skjønneste  af  alle  nulevende  helleniske  Kvinder, 
saa  gad  jeg  vide,  paa  hvad  Maade  du  har  tænkt 
dig  at  svare  Fidias,  hvis  han  spurgte  dig  om,  hvil- 
ken Kvinde  du  henviser  ham  til?" 

..Jeg  vilde  henvise  ham  til  en  Kvinde.*'  svarede 
Aspasia,   ..som  kun  tilhører  sig  selv." 

..Men  hvis  han  nu  stod  fast  paa  at  henvende 
sig  til  en  Kvinde,  som  ikke  tilhører  sig  selv?" 
spurgte  Perikles. 

..Saa  maatte  han",  svarede  Aspasia,  „henvende 
sig  til  den,  hvem  hun  tilhører:  til  hendes  Herre, 
hvis  hun  er  en  Slavinde,  eller  til  hendes  Ægtefælle, 
hvis  hun  er  en  atheniensisk  Mands  Hustru." 

..Og  tror  du,"  sagde  Perikles,  ,,at  en  athenien- 
sisk Mand  nogensinde  kunde  beslutte  sig  til  fuld- 
stændig at  give  den  Kvinde,  som  tilhører  ham,  til 
Pris  for  en  Andens  Blikke?" 

„Hvorfor  stiller  du  et  Spørgsmaal  til  mig," 
svarede  Aspasia.  ,,som  du  selv  bedre  kan  besvare 
end  jeg?" 

„Nu  velan !"  vedblev  Perikles;  „jeg  vil  besvare 
det.  Den  atheniensiske  Mand  vil  aldrig  give  den 
Kvinde,  som  tilhører  ham,  utilhyllet  til  Pris  for  en 
Andens  Blikke.      Kvindens  Blufærdighed  maa  ikke 

være  et  tomt  Navn;  og  oaar  Jomfruen  er  tugtig  af 
Naturen,  saa  maa  Hustruen,  som  tilhører  en  Mand, 
være  det  dobbelt  af  Kj ærlighed,  fordi  hun  ved  at 
opgive  sin  Blufærdighed  ikke  vanærer  sig  selv  alene." 
„Din  Anskuelse  har  Hævd  for  sig,"  sagde  Aspa- 
sia.  ..og  er  uden  Tvivl  retfærdig.  Men  den  Grund, 
du  anfører  for  den,  synes  mig  ikke  at  holde  Stik 
i  enhver  Henseende.  Det  sker  dog  ikke  saa  sj el- 
dent,  at  L  Mænd  overgiver  eders  Hustruer  til  Læ- 
gernes Ørne  og  Hænder,  om  end  kun  i  eders  egen 
personlige  Nærværelse.  Det  synes  altsaa,  som  om 
ikke  Blufærdigheden  er  det  højeste  af  alle  Hensyn 
og  at  heller  ikke  enhver  Blottelse  i  og  for  sig  er 
utugtig.- 

Saa  langt  vare  P erikles  og  Aspasia  komne  i 
deres  Samtale,  da  de  pludselig  bleve  afbrudte  ved 
et  Besøg  af  tvende  Mænd,  hvis  samtidige  Indtræ- 
delse i  Huset  højlig  overraskede  dem. 

De  to  Mænd  vare  Protagoras  og  Sokrates. 
„Hvorledes  gaar  det  dog  til,"  spurgte  Aspasia 
smilende  efter  den  første  Velkomsthilsen.  ..at  to 
udvalgte  Mænd,  om  hvem  jeg  siden  Festmaaltidet 
hos  Hipponikos  bestandig  har  frygtet,  at  de  stod 
fjendtlig  overfor  hinanden,  i  Dag  saa  fredelig 
betrædei  dette  Hus  sammen?" 

„Jeg  skal  fortælle  dig.  hvorledes  det  gik  til," 
svarede  Sokrates,  „siden  du  udtrykkelig  ønsker  at 
erfare  det.  Vi  To,  Protagoras  og  jeg,  kom  fra 
modsatte  Kanter  og  stødte  sammen  udenfor  dette 
Huses  Dør.  Jeg  for  mit  Vedkommende  havde  alle- 
rede en  Stund  staaet  paa  Dørtærskelen,  men  tøvede 
med    at   træde    ind,    fordi  jeg    umiddelbart    i   det 

samme  Øjeblik,  som  jeg  vilde  løfte  Foden,  blev 
grebet  af  en  Tanke,  som  jeg  ikke  kunde  blive  kvit. 
Medens  jeg  nu  stod  saaledes,  med  Blikket  fæstet 
paa  Jorden,  kom  Protagoras  fra  den  anden  Side. 
Han  saå  mig  i  Begyndelsen  lige  saa  lidt  som  jeg 
ham,  thi  medens  jeg  grublende  stirrede  mod  Jor- 
den, lod  han  med  hævet  Hoved  sit  Øje  svæve 
omkring  i  Skyerne  og  i  Ætherens  Højder.  Saaledes 
stødte  vore  Kroppe  sammen;  jeg  gjenkj endte  Pro- 
tagoras og  han  mig,  og  da  enhver  af  os  mærkede. 
at  den  Anden  havde  til  Hensigt  at  træde  indenfor, 
saa  vilde  vi  begge  igjen  vende  om  og  lade  den 
Anden  gaa  ind  alene.  Men  da  nu  den  Ene  erklæ- 
rede den  Anden,  at  han  vilde  vige  Pladsen  for 
ham,  og  ingen  af  os  vilde  modtage  den  Andens 
Offer,  saa  faldt  det  os  tilsidst  ind  paa  Lykke  og 
Fromme  at  følges  ad." 

Perikles  og  Aspasia  smilede  og  sagce.  at  de 
saå  et  godt  Varsel  i  dette  Sammentræf,  saa  meget 
mere  som  de  netop  havde  været  indviklede  i  en 
Slags  filosofisk  Drøftelse.  De  havde,  sagde  de. 
sysselsat  sig  med  et  Spørgsmaal,  til  hvis  Besvarelse 
to  Mænd.  der  vel  tænkte  forskjellig  men  dog  uom- 
tvistelig begge  vare  vise.  maatte  kunde  bidrage 
deres. 

Da  nu  Protagoras  og  Sokrates  spurgte,  hvorom 
Sagen  drejede  sig,  nærede  Perikles  ingen  Betænke- 
ligheder  ved   at  sætte   de   to  Mænd   ind  i  Striden. 

..Vi  begyndte",  sagde  han,  ,.med  at  drøfte  det 
Spørgsmaal,  om  en  Mand,  der  elsker  en  Kvinde, 
kunde  overtale  sig  til  at  give  denne  Kvindes 
utilhyllede    Skjønhed    som    Model    til   Pris   for   en 

Billedhuggers  Øje.  Jeg  benægtede  det.  Men 
Aspasia  henviste  mig  til,  at  vi  Mænd  dog  overgiver 
vore  Hustruer  til  Lægernes  Øjne  og  Hænder,  om 
end  kun  i  vor  egen  personlige  Nærværelse,  og  at 
vi  altsaa  undertiden  er  tilbøjelige  til  at  betragte 
andre  Hensyn  som  højere  end  Hensynet  til  Blu- 
færdigheden. Det  er  et  Vink  fra  Guderne,  at  Til- 
fældet netop  har  ført  eder  hid,  for  at  I  som  vise 
Mænd  kan  afgjøre  Sagen." 

..Uden  Tvivl",  sagde  Protagoras.  ..gives  der 
Hensyn,  der  staar  højere  end  Blufærdigheden,  saa- 
vel  som  Bevæggrunde,  der  kan  undskylde  den 
tilsyneladende  Krænkelse  af  den.  En  af  disse 
Grunde  har  allerede  Aspasia  selv  anført.  Jeg  til- 
føjer: hvad  skulde  der  blive  af  den  bildende  Kunst. 
hvis  det  Skjønneste  knibsk  unddrog  sig  Kunstnerens 
Øje?  Skjønheden  har  ikke  alene  Pligter  imod  sig 
selv.  Hvad  Naturen  med  ødsel  Haand  har  skjænket 
den,  bør  den  lade  komme  Kunsten  til  Gode.  Det 
Skjønne  tilhører  i  en  vis  Forstand  altid  det  Almene, 
og  dette  lader  sig  ikke  sin  Ret  dertil  berøve.  Over- 
hovedet er  Skjønheden  i  Følge  sin  Natur  noget 
Flygtigt,  Noget,  som  i  og  for  sig  kun  er  til  for 
sin  Samtid,  og  som  ikke  paa  nogen  anden  Maade 
kan  bringes  til  Efterverdenen  og  foreviges,  end 
ved  at  Digterne  forherliger  det  i  deres  Sange,  som 
Homeros  med  Menelaos's  Hustru,  eller  ved  at  en 
Billedhugger  saa  vidt  muligt  bevarer  den  levende 
Skjønhed  i  Marmor  eller  Malm  for  saaledes  at  lade 
den  gaa  i  Arv  til  kommende  Slægter.'" 

..Efter  din  Mening",  sagde  Perikles,  ..skal  altsaa 

en  skjøn  Kvinde  være  Fællesgods,  som  Ingen  maa 
eje  helt  og  holdent  for  sig  selv?" 

..Kun  hendes  Skjøn  hed  —  ikke  hende 
selv!"  svarede  Protagoras.  ..Som  det  overfor  Alt, 
hvad  der  sker  i  Verden,  kommer  an  paa  Maaden, 
det  sker  paa,  paa  de  Omstændigheder,  hvorunder 
det  sker,  saaledes  kunde  efter  min  Anskuelse  ogsaa 
Blottelsen  af  kvindelig  Skjønhed  til  Fremme  for  et 
stort  kunstnerisk  Formaal  gaa  for  sig  paa  en  Maade 
og  under  Omstændigheder,  der  fuldstændig  ophæver 
det  Betænkelige  ved  Sagen." 

..Og  hvilke  er  disse  Omstændigheder V"  spurgte 
Perikles. 

„Det  er  en  Sag/'  svarede  Protagoras,  „som 
det  i  visse  Maader  falder  vanskelig  at  drøfte.  Saa- 
ledes som  Aspasia  i  Følge  det,  du  har  meddelt  os 
af  din  foregaaende  Samtale  med  hende,  allerede 
har  antydet,  plejer  vi  vel  at  anse  den  Kvinde, 
der  uden  Vidner  søger  Lægens  fortrolige  Hjælp, 
for  utugtig  og  fordærvet,  men  vi  finder  den  samme 
Art  af  Blottelse  naturlig,  naar  den  gaar  for  sig  i 
hendes  Ægtefælles  Paasyn.  Dermed  turde  nu  én 
Gang  for  alle  være  fastslaaet,  at  der  gives  en  Maade, 
paa  hvilken  Manden  uden  Vanære  tror  at  kunne 
give  sin  Hustru  til  Pris  for  et  fremmed  Øje." 

„Ganske  vist",  sagde  Perikles.  „kunde  jeg  kun 
under  saadanne  Omstændigheder,  eller  naar  det 
gjaldt  et  stort  Formaal,  tænke  mig,  at  en  Kvinde 
stillede  sin  Skjønhed  til  Skue.  Forhaah enlig  føjer 
du  endnu  den  Betingelse  til,  at  Kvinden  kun  giver 
Billedhuggeren  hvad  der  er  nødvendigt  for  hans 
Kunst,  og  at  Blufærdigheden  vel  trækker  sig  tilhage 

sin  egen  Ret  saa  at  sige  til  den  sidste  Blodsdraabe. 
Og  dog,  mindes  du  ikke  Historien  om  den  østerlandske 
Konge,  der  af  Henrykkelse  over  sin  Hustrus  Skjøn- 
hed  lod  sig  bevæge  til  at  vise  hende  utilhyllet  for 
en  Yndling?  Hvis  jeg  husker  ret,  saa  mistede 
denne  Konge  Trone,  Hustru  og  Liv  ved  den  Ynd- 
ling, der.  opflammet  af  Kvindens  Skjønhed.  ikke 
hvilede,  før  han  ejede,  hvad  der  havde  opflammet 
ham." 

..Med  andre  Øjne,"  svarede  Protagoras,  ,.med 
andet  Sind,  med  andre  Tanker  betragter  en  Billed- 
hugger den  utilhyllede  velskabte  Skikkelse  end  en 
østerlandsk  Konges  blødagtige  Yndling.  Naar  Kunst- 
neren betragter  et  blomstrende  Legeme,  iagttager 
han  saa  Meget,  der  kun  sysselsætter  hans  form- 
kyndige og  formelskende  Øje,  og  der  strømmer 
ham  en  saadan  Fylde  af  Belæring  i  Møde  derfra, 
at  der  kun  bliver  liden  Plads  tilbage  i  hans  Sind 
for  utugtige  Følelser.  Og  hvad  der  mulig  maatte 
blive  tilbage  deraf,  det  har  han  lært  at  beherske. 
Vanen  har  ogsaa  afstumpet  ham  for  den  grovere 
Pirring  ved  et  nøgent  Legeme.  Og  hvad  nu  tilmed 
den  gamle,  ærvau^dige  Fidias  angaar  —  er  det  en 
Mand?  Nej.  det  er  en  Gudernes  Yndling  men  en 
kjønsløs  Kunstnersjæl,  der  blot  har  en  Arm  og  en 
Haand  for  at  kunne  føre  Mejselen  —  det  er  En, 
for  hvem  Alt  i  Verden  kun  er  Form.  aldrig  Stof." 
„Protagoras's  Mening  kjender  vi  nu.'-  sagde 
Perikles.  ..Lad  os  høre,  hvad  Sokrates  har  at  sige 
om   denne  Sag.      Hvad   mener  du.    Sokrates?      Er 

det  tilladt  en  Kvinde  at  sætte  sin  Blufærdighed  til 
Side  for  at  fremme  et  stort  kunstnerisk  Formaal?-4 

.,Det  synes  mig",  svarede  Sokrates,  „at  afhænge 
af,  hvorvidt  det  Skjønne  i  Følge  sin  Rang  her  i 
Verden  staar  over  det  Gode.  Og  dette  er  jo  netop, 
saa  vidt  jeg  mindes,  det  samme  Spørgsmaal,  med 
hvis  Besvarelse  vi  allerede  saa  længe  har  sysselsat 
os,  og  hvis  Drøftelse  ogsaa  ved  det  omtalte  Fest- 
maaltid  hos  Hipponikos  paa  Ny  blev  afbrudt  — " 

..Ved  alle  olympiske  Guder."  afbrød  Aspasia 
ham  leende,  ..du  vilde  gjøre  mig  dig  højlig  for- 
bunden, bedste  Sokrates,  hvis  du  ogsaa  i  Dag  vilde 
give  Afkald  paa  vidtløftigere  at  gaa  ind  paa  dette 
Spørgsmaal.  og  hvis  du  foreløbig  vil  tilgive  mig, 
at  jeg  ikke  formaar  at  indse,  hvorfor  Sædeligheden 
skulde  have  Fortrinet  for  Skjønheden.  Hvis  det  er 
en  Lov,  at  Alt  i  Verden  skal  være  godt  og  sæde- 
ligt, saa  er  det  ogsaa  en  Lov,  at  Alt  i  Verden 
higer  efter  Skjønhed  og  i  den  finder  sit  Væsens 
Blomst,  sin  Udviklings  Maal.  Naar  Alt  kommer  til 
Alt,  kan  dog  saavel  den  ene  som  den  anden  af 
disse  to  Love  kun  være  en  indre,  en,  som  Men- 
neskene har  sat  sig  selv.  Herved,  tror  jeg,  kan  vi 
for  i  Dag  lade  det  bero." 

..Utvivlsomt!"  udraabte  Protagoras.  ,5Ligesom 
ethvert  Menneske  kun  kalder  det  for  Sandhed,  der 
synes  ham  sandt  for  hans  egen  Person,  saaledes 
er  ogsaa  kun  det  godt  og  skjønt  for  Enhver,  som 
forekommer  ham  saa.  En  i  og  for  sig  absolut 
Sædelighed  gives  lige  saa  lidt  som  en  absolut 
Sandhed." 

Sokrates's    godmodige    Træk    antog    et    noget 

spottende  Udtryk,  og  han  sagde:  „Du  paastaar 
bestandig,  o  Protagoras,  at  der  ikke  gives  nogen 
absolut  Sandbed,  og  du  er  dog  selv  den  Mand,  der 
formaar  at  give  den  mest  glimrende  og  uomstøde- 
lige Oplysning  om  Alt,  hvad  man  nu  en  Gang  vil 
spørge  om." 

..Det  er  bedre",  svarede  Protagoras,  „aabent 
at  udtale  sin  Mening  end  med  falsk  Beskedenbed 
at  foregive  Intet  at  vide,  men  alligevel  altid  at 
ville  vide  Alt  bedre  end  Andre." 

,.Jeg  stræber  efter  den  Viden,  som  jeg  ikke 
ejer.'"  sagde  Sokrates.  ..Men  du  nægter  enhver 
Mulighed  deraf.  Skal  vi  allerede  opgive  det  men- 
neskelige Tankearbejde  som  frugtesløst,  netop  som 
vi  lige  har  begyndt  det?" 

..I  ethvert  Fald  hellere",  svarede  Protagoras, 
„end  med  grublende  og  gnavne  Betragtninger  at 
ville  ødelægge  det  helleniske  Livs  Friskhed  og 
Harmoni." 

„Nu  forstaar  jeg,'"  bemærkede  Sokrates,  „at 
der  gives  Mennesker,  som.  fordi  de  skatter  den 
Kunst  at  tænke  ringe,  saa  meget  des  herligere 
uddanner  den  Kunst  at  tale.  Thi  da  de  Tanker, 
som  de  udtaler,  efter  deres  egen  Tilstaaelse  ikke 
har  noget  ubetinget  Værd.  saa  kan  det  kun  være 
de  glimrende  Ord,  hvormed  de  virker  paa  Til- 
hørerne." 

..Der  gives  ogsaa  saadanne  Mennesker,"  sva- 
rede Protagoras,  ..som  forsømmer  Talens  Kunst, 
fordi  de  tror,  at  man  bag  deres  forstilte  Enfold  vil 
søge  Dybsindighed,  bag  deres  Stammen  et  Orakels 

Visdom,  og  bag  deres  beskedne  Spørgsmaal  en 
overlegen  Aands  Nedladenhed." 

..Det  tykkes  mig  bedre",  sagde  Sokrates,  „at 
tvinge  Menneskene  til  at  tænke  ved  at  stille  Spørgs- 
maal til  dem,  der  forstyrrer  deres  Magelighed,  end 
ved  hurtige,  altid  rede  Svar,  der  er  saa  bekvemme 
for  Spørgeren,  at  vænne  dem  til  Tankeløshed." 

„Det  er  bedre",  svarede  Protagoras,  „ingen 
Tanker  at  have  end  med  Virkelighedens  Jordbund 
bag  sig  at  ride  paa  Skyer  og  Luftsyner  og  tabe 
sig  i  det  Grænseløse.  Imidlertid  er  en  saadan 
Selvfordyben  i  den  ubegrænsede  Tanketaages  Ver- 
den ofte  forklarlig.  Der  gives  sikkert  saadanne 
Mennesker,  der  er  tvungne  til  at  jage  efter  Be- 
greberne, fordi  Guderne  har  nægtet  dem  Evnen 
til  at  give  deres  Tankebilleder  Liv  og  Form." 

„Der  gives  ogsaa  saadanne  Mennesker/'  sagde 
Sokrates,  „der  praler  med  Billeder,  fordi  Evnen 
til  at  gribe  de  rene  og  klare  Begreber  er  dem 
nægtet." 

„Og  det  er  netop  hine  gnavne  Grublere,"  ved- 
blev Protagoras,  „der  gjør  Dyden  saa  kjedsommelig. 
fordi  de  evig  o<Q  altid  skal  snakke  om  den." 

„Unægtelig  fortjener  de  Individer  større  Be- 
undring", svarede  Sokrates,  „der  helt  lægger  Dyden 
til  Side  for  aldrig  at  komme  ud  over  en  skjøn  og 
elskværdig  Sanselighed." 

„Saa  længe  Sanseligheden  er  skjøn  og  elsk- 
værdig," indvendte  Protagoras,  „er  den  bedre  end 
den  nødtvungne  Forsagelse  hos  dem,  der  paaSkjon- 
hedens  og  Nydelsens  Omraader  ndsaar  den  æi: 

lige  Tvivls  Ukrudt,  fordi  de  selv  hverken  er  kaldede 
til  Skjønlied  eller  til  Nydelse." 

..Til  dem  horer  jeg!"  svarede  Sokrates  rolig. 
„Men  du.  Protagoras.  synes  mig  at  være  en  af  dem. 
der  vil  gjøre  den  frie  Tanke  til  det  Samme  som 
de  selv  er.  til  Sansernes  Træl!" 

..Jeg  beklager."  afbrød  Perikles  her  cle  Stri- 
dende. ..at  I  med  denne  Ordvexel  ikke  har  bragt 
den  Sag.  hvorom  det  drejede  sig.  til  Klarhed,  men. 
som  det  synes  mig,  tabt  jer  i  ufrugtbare  Ord." 

Sokrates  sagde: 

..Jeg  véd.  at  jeg  her  kun  kan  være  den  Be- 
sejrede!" 

Med  disse  Ord  fjernede  han  sig  rolig  og  uden 
noget  Spor  af  Sindsbevægelse  i  sine  Træk. 

Kort  efter  tog  ogsaa  Protagoras  Afsked,  men 
dog  ikke  uden  først  at  have  givet  sin  Ophidselse 
Luft  i  nogle  Ord. 

..De  to  vise  Mænd",  sagde  Perikles  til  Aspasia. 
..synes  i  Et  og  Alt  at  være  jevnbyrdige  Modstandere. 
De  gik  hinanden  ind  paa  Livet  som  øvede  Brydere, 
og  det  er  vanskeligt  at  sige,  hvem  af  de  To  der 
tør  gjøre  Fordring  paa  Sejrens  Ære." 

Aspasia  smilede  kun,  og  selv  efter  at  Perikles 
havde  ladet  hende  alene,  svævede  endnu  det  samme 
Smil  om  hendes  Læber.  Hun  vidste  nøje.  hvad 
der  havde  drevet  de  tvende  ftføends  Strid  ud  i  saa 
skarp  en  Spids,  og  hvad  der  endogsaa  havde  lagt 
den  blide  Sokrates  saa  mange  skj ærende  og  bitre 
Ord  paa  Tungen.  Hun  læste  lige  saa  klart  i  Hjertet 
paa  Grubleren   som  paa  den  glimrende  Sofist,    der 

ikke  sagde  noget  Ord,  uden  han  vidste,  at  det  vilde 
lyde  godt  i  den  skjønne  Milesierindes  Øre. 

Men  imod  Sokrates  nærede  Aspasia  efter  denne 
hans  Ordvexel  med  Protagoras  en  voxende  Uvillie, 
og  næsten  uden  at  hun  var  sig  det  bevidst,  be- 
gyndte hun  i  sin  Sjæl  at  pønse  paa  et  Anslag  imod 
den  Mand,  der  pukkede  paa  den  „fri  Tanke"  og 
foragtede  ..Sansernes  Trælle",  for  om  muligt  ved 
kvindelige  Rænker  at  bringe  ham  til  selv  at  gjøre 
sin  Visdom  til  Skamme. 


Sextende  Kapitel. 

Kvinderne  ved  Tkesnioforiefesten. 


..Det  er  Skjønheden  selv!"  udraabte  Athe- 
nienserne, da  Fidias  havde  fuldendt  det  nye  Bronce- 
billede  af  Pallas  til  Lemnierne  og  for  første  Gang 
afslørede  det  for  sine  Medborgeres  Blikke.  Et 
Udraab  af  Forbavselse  og  Overraskelse  lød  over 
hele  Athen. 

Hvad  vilde  Fidias  nu?  Saaledes  som  han  i 
sit  nyeste  Billede  havde  fremstillet  Gudinden,  saa- 
ledes havde  endnu  ingen  Græker  tænkt  sig  hende. 

Hun  var  uden  Hjelm  og  uden  Skjold.  Frit 
bølgede  de  krøllede  Lokker  omkring  hendes  med  en 
lige  saa  ophøjet  som  yndefuld  Bøjning  opadvendte 
Aasyn.  Hovedformen  var  vidunderlig  skjøn,  Kin- 
dernes   Blødhed    uden    Lige.      Man    troede    at    se 

hende  rødme.  De  to  fuldstændig  nøgne  Arme  vare. 
ligesom  Hænderne,  Mønstre  paa  den  fineste  og 
ædleste  Form.  Den  hævede  Arm  lod  en  Del  af 
den  højre  Side  utilhyllet,  Klædningen  var  kun  kastet 
let  om  Hofterne  og  lod  saavel  dem  som  det  hele 
Legeme  fremtræde  i  al  sin  Renhed. 

Saa  enstemmige  Athenienserne  vare  i  at  rose 
dette  Fidias's  nyeste  Værk,  lige  saa  enige  vare  de 
om  at  paastaa.  at  for  denne  Pallas  maatte  Aspasia 
have  tjent  Kunstneren  til  Model. 

Denne  Paastand  savnede  ikke  al  Grand. 

Naar  nemlig  allerede  Theodota  havde  forstaaet 
at  behandle  sit  Legeme  som  et  kunstnerisk  Stof  og 
deri  ligesom  at  forme  de  mangfoldige  kvindelige 
Guddomsvæsener.  hun  vilde  fremstille,  paa  en  over- 
raskende Maade.  saa  udøvede  Aspasia  den  samme 
Kunst  efter  en  endnu  ædlere  og  højere  Maalestok. 
Det  hele  Athen  havde  overværet  Theodotas  mimiske 
Fremstillinger,  men  de  eneste  Vidner  til  Aspasias 
Kunst  vare  Perikles  og  Fidias. 

Den  alvorlige  Fidias  gik  saa  vidt,  at  han  et 
Øjeblik  indrømmede,  at  Naturen  mangen  en  Gang 
kunde  nærme  sig  til  Idealet. 

Men  i  Aspasias  Pallas  saå  Fidias  forøvrigt  ikke 
længer  den  blotte  Natur.  Hvad  han  dér  skuede, 
var  et  Værk  af  mimisk  Kunst,  en  Aandens  Sejr 
over  Legemet.  Med  kunstnerisk  Bevidsthed  paa- 
trykkede Aspasia  sit  Stof:  sin  legemlige  Skjønhed, 
lige  saa  vel  et  bestemt  Præg,  som  Fidias  efter 
et  bestemt  indre  Syn  og  Formaal  formede  Marmor- 
blokken. 

Idet  da  Fidias  saaledes  overførte  den  skjønne 

og  vise  Aspasias  udtryksfulde  Ynde  i  det  uforgænge- 
lige Malm.  efterkom  han  i  Virkeligheden  den  Op- 
fordring, der  havde  lydt  til  ham  fra  Perikles's 
Mund:  at  fremstille  Visdommen  i  Skjønhedens  for- 
tryllende, altbesejrende  Klædebon. 

Allerede  Alkamenes  havde  frembragt  noget 
Nyt  og  Herligt,  da  det  var  ham  forundt  at  øse  af 
den  aspasiske  Skjønheds  levende  Kilde.  Fidias 
løste  den  samme  Opgave,  men  han  løste  den  som 
den  største  Mester  af  Alle.  som  den  ophøjede, 
uforlignelige   Kunstner. 

Hvad  Fidias  gav  i  sin  sidste  Pallas.  var  Aspa- 
sia. men  hævet  op  til  en  saa  ren  og  overmenneskelig 
Højde,  at  hun  dog  samtidig  syntes  et  Ideal,  en 
legemliggjort  Drøm    af  den    ædleste   Kunstnersjæl. 

Da  Sokrates  saå  den  nye  Billedstøtte,  sagde 
han  paa  sin  sindrige  Vis: 

„Overfor  dette  Billede  kunde  den  skjønne 
Aspasia  lære  lige  saa  meget  af  Mester  Fidias.  som 
Mester  Fidias  har  lært  af  den  skjønne  Aspasia." 

Det  var  sælsomt  nok.  at  de  Lovtaler,  hvormed 
Athenienserne  overøste  Fidias  for  hans  lemniske 
Pallas.  forstemte  ham  og  gjorde  ham  gnaven.  Han 
hørte  ikke  gjerne  tale  derom.  Maaske  elskede  han 
dette  Værk  mindre,  fordi  han  ikke  helt  og  holdent 
havde  øst  det  ud  af  sig  selv.  Han  havde,  som  det 
syntes,  med  en  Rest  af  halvt  ubevidst  Uvillie  løst 
en  Opgave,  der  udenfra  var  blevet  ham  stillet,  og 
ved  hvis  Udførelse  han  blot. søgte  at  blive  en  Fro 
kvit.  der  ligesom  ved  et  fremmed  Trylleri  var  blevet 
vakt   i  ham. 

Nu    Byntes    han    saa    meget    des  inderligere  at 

ville  vende  tilbage  i  sig  selv.  Tavsere  og  alvor- 
ligere end  nogensinde  vandrede  ban  omkring  og 
fordybede  sig  i  et  ophøjet  Billede,  der  straalede  i 
hans  Sjæls  skjulteste  Dyb.  Han  var  igjen  i  Et  og 
Alt  blevet  sig  selv.  Han  skyede  Aspasia.  han  om- 
gikkes neppe  nok  med  Perikles,  og  en  Dag  forlod 
han  stille  og  hemmelig  Athen,  for  paa  et  for  alle 
Grækere  lige  helligt  Sted  at  virkeliggjøre  sin  store 
Sjæls  største  Tanke. 

Den  umætteligste  og  utrætteligste  Betragter  af 
den  lemniske  Pallas  var  og  blev  dog  Sokrates.  Han 
syntes  at  have  overført  sin  Kjærlighed  til  Milesier- 
inden  paa  Fidias's  Gudinde.  Den  virkelige  Aspasia 
forekom  ham  ikke  længer  fuldkommen  fra  det  Øje- 
blik af  han  havde  set  hendes  højere  Ideal  legemlig- 
gjort i  Malmet.  Dog  kunde  man  den  Gang  endnu 
sige  om  ham,  at  han  delte  sin  Tid  imellem  denne 
Pallas .  og  hendes  levende  Forbillede.  Daglig  saå 
man  ham  rette  sine  Skridt  mod  Perikles's  Hus, 
selv  med  Fare  for  der  at  træffe  den  veltalende 
Protagoras. 

Hvoraf  kom  nu  dette?  Naar  Sokrates  grublende 
og,  som  han  mente,  planløst  vandrede  gjennem 
Athens  Gader,  saa  fandt  han  sig  dog  tilsidst  uden 
at  vide  af  det  foran  Perikles's  Hus.  Med  Gadernes 
Labyrinth  syntes  han  at  gjennemvandre  en  Laby- 
rinth  af  Følelser,  hvoraf  han  ingen  Udgang  kunde 
finde,  og  som  altid  paa  Xy  førte  ham  tilbage  til 
det  samme  Sted. 

Det  var  altsaa  ikke  med  Overlæg,  naar  So- 
krates styrede  sine  Skridt  mod  dette  Hus.  Men 
hvad   gjorde   han  da  dér,    naar  han   uden   at  ville 

det  var  kommet  derhen?  Bragte  han  Aspasia  sin 
Hyldest?  Røbede  han  den  hemmelige  Ild.  der 
fortærede  ham?  Havde  han,  ligesom  Protagoras. 
vænnet  sig  til  at  øse  sin  Visdom  af  fremmede  Øjne? 
Intet  af  alt  dette.  Han  stredes  med  Aspasia.  Han 
stiklede  paa  hende.  En  Gang  greb  han  ogsaa 
Lejligheden  til  i  hendes  Nærværelse  at  udtale  de 
Ord,  der  siden  ofte  ere  gjentagne  og  af  Tradi- 
tionen sædvanlig  tilskrives  Perikles,  men  som  denne 
dog  kun  havde  fra  Sokrates :  at  den  Kvinde  var 
den  bedste,  om  hvem  man  talte  mindst.  Han  sagde 
Aspasia  Bitterheder,  og  selv  naar  han  syntes  at 
smigre  hende,  var  han  fuld  af  den  fine  Ironi,  som 
udgjorde    et   af  hans  Væsens  og  Tales  Særkj ender. 

Og  Aspasia?  Hun  syntes  kun  saa  meget  des 
blidere,  forsonligere,  elskværdigere  og  skjønnere, 
jo  mere  Sokrates  gav  sit  frimodige  Lune  Tøjlen. 
Og  omvendt:  jo  blidere  og  mere  vindende  Aspasia 
viste  sig,  des  mere  gnaven  og  besynderlig  opførte 
den  vise  Sokrates  sig. 

Hvad  vilde  de  da,  de  to  forunderlige  Men- 
nesker? Udkæmpede  de  med  hinandeu  den  æld- 
gamle drillende  Tvekamp  imellem  Visdommen  og 
Skjønheden?  Den  sælsomme  Strid  var  især  blusset 
op  efter  den  Ordvexel,  som  Sokrates  i  Perikles"s 
og  Aspasias  Nærværelse  havde  havt  med  Prota- 
goras. 

Aspasia  lod,  som  om  hun  troede,  at  Sokrates 
besøgte  Perikles's  Hus  for  sin  Yndling  Alkibiades's 
Skyld.  Hun  gik  saa  vidt  i  sin  drillende  Overgiven- 
hed, at  hun  rettede  Vers  til  ham,  hvori  hun  gav 
ham  Raad  med  Hensyn  til  hans  Kjærlighed.   Sokrates 

optog  alt  dette  smilende  uden  den  ringeste  Ind- 
vending, uden  et  eneste  Forsøg  paa  at  gjøre  den 
skj elmske  Venindes  Ord  til  Usandhed.  Han  viste 
sig  heller  aldrig  kjed  af  den  skjønne  Dreng,  der 
endnu  bestandig  hang  ved  ham  med  en  næsten 
øm  Forkj ærlighed.  Lige  overfor  Drengen  var  han 
aaben,  munter,  venlig,  tillidvækkende,  uden  noget 
som  helst  Spor  af  det  Grillefængeri  og  den  Ironi, 
hvormed  det  behagede  ham  at  besvare  den  venlige 
Imødekommenhed,  som  den  skjønneste  af  alle  hel- 
leniske  Kvinder  viste  ham. 

Hyppige  Samtaler  havde  Aspasia  ogsaa  frem- 
deles med  Kvindehaderen  Evripides,  der  nu  vandt 
større  og  større  Anseelse  som  tragisk  Digter.  Hans 
Muses  filosoferende  Tilbøjelighed  fandt  Gjenklang, 
og  han  blev  snart  Yndlingsdigteren  i  en  Periode, 
der  mere  og  mere  bevægede  sig  bort  fra  den 
umiddelbare  og  naive  Anskuelse  af  Tingene  til  en 
tankefuld  og  oplvst  Iagttagelse  af  dem.  Han  havde 
gjort  rige  Erfaringer,  og  saaledes  løb  hans  Mund 
altid  over  med  de  aandige  Resultater  af  det.  som 
han  havde  oplevet.  Desuden  havde  han  et  skarpt, 
uforbeholdent  Væsen,  der  tillod  ham  aabent  og 
frimodig  at  udtale  Alt  hvad  han  tænkte.  Han 
gjorde  Ingen  Indrømmelser,  ikke  engang  det  athe- 
niensiske Folk,  som  Enhver  troede  at  maatte  smigre. 
Da  man  en  Gang  udpeb  et  Vers  af  ham,  hvis  Ind- 
hold ikke  behagede  Athenienserne .  traadte  han 
frem  for  aaben  Scene  for  at  forsvare  sig,  og  da 
man  skreg  ham  i  Møde,  at  man  vilde  have  dette 
Vers  strøget,  saa  svarede  han,  at  Folket  skulde 
lære  af  Digterne,  ikke  Digterne  af  Folket. 

Heller  ikkr-  Aspasia  smigrede  han,  og  Ingen 
vilde  have  vovet  i  den  Tone  som  han  at  tale  med 
hende  om  Kvinderne. 

Han  havde  forstødt  sin  første  Hustru  og  taget 
en  anden,  en  Kjendsgjerning,  som  Aspasia  jo  i  en 
Skrivelse  til  Perikles  med  snildt  Overlæg  havde 
piist  som  et  Exempel  paa  mandig  Beslutning. 

En  Dag  kom  Aspasia  under  en  Samtale  med 
Evripides  tilfældig  tilbage  til  denne  Sag.  i  Nær- 
værelse af  sin  Ægtefælle  og  Sokrates.  Efter  at 
hun  paa  Ny  havde  ydet  hans  raske  Beslutning  Ros, 
spurgte  hun  ham  om  hans  nye  Hustru. 

..Hun  er  det  Modsatte  af  den  forrige,''  svarede 
Evripides  fortrædelig.  ..men  derfor  ikke  bedre:  hun 
har  kun  de  modsatte  Fejl.  Den  Første  var  en 
kjedsommelig  men  ærlig  Kvinde,  der  plagede  mig 
med  en  Slags  hjemmebagt  Kjærlighed:  denne  er 
en  Pyntedukke.  hvis  lette  Sind  og  Vankelmodighed 
bringer  mig  til  Fortvivlelse.  Jeg  er  kommet  af 
Asken  i  Ilden.  Jeg  er  et  Ulykkesbarn.  og  alt  Bittert 
giver  Guderne  mig  at  smage,  det  Ene  efter  det 
Andet." 

..Jeg  har  hørt  fortælle  om  din  Hustru,"  sagde 
Aspasia.   ..at  hun  er  skjøn  og  elskværdig." 

..Ja  vel.  ter  Alverden."  svarede  Evripides.  ..kun 
ikke  tor  mig.  Med  mindre  da.  jeg  kunde  be- 
slutte mig  til  at  betragte  alle  hendes  slette  Egen- 
skaber som  lige  saa  mange  Dvder." 

..Hvad  er  det  for  slette  Egenskaber,  du  bebrejder 
hende  V"  spurgte  Aspasia. 

..Hun  forsømmer  Husvæsenet."  svarede  Evri- 
pides.     ..Hun    lader   Hønsene   bringe    Garnet    paa 

Vævestolen  i  Urede.  Hun  danser  og  morer  sig  bos 
sine  Veninder.  Hun  har  den  Uvane  at  kigge  fra 
Husdøren  ud  paa  (jaden." 

..Er  det  Alt?"  spurgte  Aspasia. 

„Nej!"  sagde  Evripides.  „Hun  er  ustadig,  hun 
er  lunefuld,  hun  er  utro,  hun  er  løgnagtig,  hun  er 
fuld  af  Forstillelse,  hun  er  falsk,  hun  er  ondskabs- 
fuld, hun  er  listig,  hun  er  uretfærdig,  hun  er  gru- 
som, hun  er  hævngjerrig,  hun  er  misundelig,  hun 
er  egenraadig,  hun  er  lettroende,  hun  er  dum, 
hun  er  snakkesyg,  hun  er  skinsyg,  hun  er  pynte- 
syg, hun  er  samvittighedsløs,  hun  er  hjerteløs, 
hun  er  — " 

..Det  er  nok,  det  er  nok!"  afbrød  Aspasia  ham. 
„Det  turde  falde  dig  vanskeligt  at  bevise  alt  dette." 

..Alt  dette  og  mer  endnu!"  svarede  Evripides. 

.. Maaske  viser  du  din  Hustru  for  liden  Kjær- 
lighed." sagde  Aspasia.  ..og  indgyder  hende  Uvillie 
mod  dig." 

„Ja  vist!"  svarede  Evripides  med  en  haanlig 
Latter;  „naar  man  vilde  lytte  til  saadan  en  Smule 
Kvindfolk,  saa  er  det  altid  Mændene,  der  lader 
det  skorte  paa  Kjærlighed  til  dem.  „Du  har  intet 
Hjerte,  min  Ven!"  sagde  Hugormen  til  Gedebukken. 
Men  det  er  lige  det  Modsatte,  siger  jeg  eder;  min 
Ulykke  stammer  netop  fra,  at  jeg  ikke  behandler 
Kvinden  saaledes  som  de  neste  Atheniensere  be- 
handler deres  Hustruer;  jeg  indrømmer  hende  altfor 
stor  Indflydelse  paa  mit  Sind  og  lader  mig  pine 
og  plage  af  hende.  Blide  som  Lam  er  Kvinderne, 
saa  længe  man  holder  dem  stramt,  men  de  bliver 
strax  overmodige,   saasnart  man  giver  dem  Anled- 

ning  til  at  tro  sig  uundværlige.  Ja.  der  gives  kun 
et  eneste  Middel  til  at  sikre  sig  en  Kvindes  Hjerte, 
hendes  Kjærlighed,  Agtelse  og  Hengivenhed;  og 
dette  Middel  bestaar  deri,  at  man  forsømmer 
dem.  Ve  den  Mand,  der  lader  sin  Hustru  mærke, 
at  han  ikke  kan  undvære  hende.  Hun  vil  sætte 
sin  Fod  paa  hans  Nakke.  At  elske  en  Kvinde  er 
det  Samme  som  at  vække  den  onde  Dæmon  i 
hende.  Men  den,  der  behandler  sin  Hustru  med 
kjølig  Venlighed  og  forøvrigt  gaar  sine  egne  Veje, 
den,  der  viser  hende,  at  han  kan  undvære  hende, 
ham  danser  hun  omkring  for  at  kjærtegne  ham: 
hans  Kinder  klapper  hun.  eller  hun  lægger  sin 
Haand  paa  hans  Skulder  og  spørger:  ..Hvad  vil  du 
have  til  Aften  i  Dag.  min  kjære,  lille  Mand?"  han 
bliver  æret  som  Husets  og  Familiens  hellige  Værge 
og  Herre;  han  modtager  en  rørt  Tak  for  hver 
Krumme  af  Naade,  som  han  lader  falde.  Men  hvis 
den  samme  Mand  viste  sig  øm  og  forelsket,  saa 
vilde  han  inden  otte  Dage  blive  fundet  kjedelig. 
inden  en  Maaned  være  afskyet,  og  inden  et  Aar 
være  pint  til  Døde." 

Smilende  hørte  Perikles  og  Aspasia  paa  denne 
i  en  gnaven  Tone  fremførte  Udgydelse.  Men  Evri- 
pides  vedblev    med  uforstyrret  Alvor  og  Eftertryk: 

..Kvinden  er  Mandens  Parce.  Det  er  hende, 
der  spinder  hans  Livstraad  —  mørk  eller  gylden." 

Perikles  forskrækkedes  næsten  over  disse  Ord; 
Aspasia  smilede. 

..Jeg  kan  ikke  tro."  sagde  Perikles.  ..at  Man- 
den i  Almindelighed  er  saa  afhængig  af  Kvinden." 

..Han  vil  blive  det,  om  han  end  ikke  er  det." 

svarede  Evripides.  „Jeg  sporer  Fremtiden.  Kvin- 
dens Magt  er  i  Færd  med  at  voxe  paa  farlig 
Vis.  Hvad  tror  I.  Digterne  og  Billedhuggerne  har 
ment  med  fra  de  ældste  Tider  at  fremstille  Sfinxens 
Fabelbillede,  den  gaadefulde  Kvinde  med  den  bløde 
Barm  men  de  skarpe  Kløer?  Kvinden  er  Sfinxen. 
Det  fristende  skjønne  Aasyn,  den  fristende  bløde 
Barm  holder  hun  os  i  Møde ,  men  hendes  øvrige 
Legeme  er  et  Dyr  med  Tigerpoter  og  dødbringende 
Kløer!" 

..Vil  du  ikke  gjøre  Kvindekjønnet  stolt,"  sagde 
Aspasia,  ,,naar  du  med  saadanne  Sammenligninger 
paatrykker  dets  Væsen  et  Præg  af  noget  Stor- 
slaaet?" 

..Storslaaede  Forbrydelser",  svarede  Evripides. 
..fra  en  Mands  Side  kan  opvække  Beundring;  en 
Kvinde  med  store  Laster  er  altid  modbydelig.  Thi 
Mandens  Forbrydelser  kan  undertiden  udspringe 
af  et  Overmaal  af  i  og  for  sig  rosværdige  Egen- 
skaber, men  en  Kvindes  Laster  har  altid  deres  Rod 
i  smaalige.  til  Overmaal  drevne  Svagheder." 

„Og  dog  ser  vi  Kvinder  triumfere  med  disse 
smaalige  Svagheder!"  sagde  Aspasia. 

..Til  en  Tid.  ikke  for  bestandig!"  svarede  Evri- 
pides. ..Den  hævnende  Dag  kommer,  hvor  en  sund 
og  berettiget  Lidenskabs  Flammer  udslukker  en 
sygelig  og  svag  Tilbøjeligheds  urolig  viftende  Lue. 
Kun  saa  længe  vi  Mænd  viser  os  svage,  er  Kvin- 
derne stærke.  Kvinden  er  en  Sfinx,  det  er  unægte- 
ligt, men  man  behøver  kun  at  klippe  hendes  store 
Kløer,  saa  er  hun  uskadelig.  Med  uklippede  Kloer 
er  hun   en  Tigerinde,    med  klippede   kun  en  Kat. 

Vore  Fædre  handlede  ret.  da  de  holdt  Kvinderne 
stramt.  Men  vi  Nutidens  Mennesker  —  jeg  selv 
indbefattet  —  er  altfør  blødhjertede  —  vi  lader 
Kvindernes  Kløer  voxe.     Det  er  ikke  godt  — M 

Aspasias  Pande  rynkedes  let,  da  den  gnavne 
Poet  buldrede  frem  med  disse  Ord.  Sokrates 
mærkede  det  og  sagde: 

..(jlem  ikke.  Ven,  at  du  taler  til  Aspasia." 

..Til  Aspasia."  svarede  Evripides.  idet  han 
hurtig  fattede  sig.  ..men  ikke  om  Aspasia.  Jeg 
taler  om  Kvinderne.  Aspasia  er  en  Kvinde,  men 
Kvinderne  er  ingen  Aspasiaer." 

Heller  ikke  Sokrates  lod  det  jo  i  sine  Samtaler 
med  Perikles's  Hustru  skorte  paa  Bitterheder.  Men 
aldrig  var  han  faldet  ind  i  Evripides's  Tone.  Medens 
Evripides  i  sine  Samtaler  med  Aspasia  forhaanede 
hele  Kvindekjønnet  men  altid  med  redebon  Høflig- 
hed undtog  Aspasia  selv  derfra,  saa  afskj ød  omvendt 
Sokrates  altid  sine  Pile  kun  imod  Aspasias  Person 
men  forsvarede  gjerne  hendes  Kjøn  i  Almindelighed. 

Saaledes  tog  han  da  ogsaa  nu  dets  Forsvar 
imod  Kvindehaderen  Evripides.  idet  han  sagde: 
„Det  forekommer  mig  at  være  en  besynderlig  men 
uomstødelig  Kjendsgjerning,  at  enhver  Mand,  naar 
han  taler  om  Hustruen  i  Almindelighed,  dog  be- 
standig kun  mener  sin  egen.  Man  skulde  derfor, 
synes  jeg,  kun  tillade  de  Mænd.  der  ikke  er  gifte,  at 
tale  om  Kvinderne  i  Almindelighed.  Jeg  roser  mig  af 
at  være  en  af  dem.  og  hvor  meget  end  min  Ven  Evri- 
pides, hvad  hans  øvrige  Visdom  angaar.  lader  mig 
langt  bag  sig.  saa  har  jeg.  hvad  Kvinderne  angaar.  da 
han  er  gift,  en  større  Upartiskheds  Fortrin  fremfor 

ham.  Da  endvidere  ogsaa  Perikles  er  gift,  og  Aspa- 
fcia  selv  er  en  Kvinde,  saa  er  jeg  her  den  Eneste, 
der  synes  kaldet  til  at  tage  sig  af  det  af  Evripides 
forfulgte  Kjøn.  Desværre  mangler  jeg  Veltalenhed 
dertil,  og  jeg  kunde  fristes  til  at  ønske  Protagoras 
herhid.  Han  vilde  sikkert  forstaa  at  prise  Kvinden 
for  os  som  den,  der  skjænker  de  sødeste  Glæder 
og  raader  over  den  skjønneste  Lykke,  som  Vog- 
tersken af  Skjønhedens  og  den  jordiske  Fryds 
guddommelige  Skat.  som  Mandens  Øjenslyst,  hans 
Arbejdes  Hvile,  hans  Sorgers  Helsebod.  ..Hvilken 
en  Vidunderskabning",  vilde  han  sige.  ..er  dog  ikke 
en  skjøn  Kvinde !  Med  hvert  Atom  af  sit  Væsen 
henrykker  hun.  Hun  drypper  af  Salighed!"  Saa- 
ledes  vilde  Protagoras  tale.  Evripides  derimod 
paastaar.  at  Kvinderne  erSlinxer:  de  har  et  skjønt 
Aasyn  og  en  blød  Barm.  men  til  Gjengjæld  skarpe 
Kløer.  Vilde  det  ikke  være  tilladt  at  vende  disse 
Ord  om:  Kvinderne  har  vel  skarpe  Kløer,  men  et 
skjønt  Aasyn ?  Hvorfor  skal  man  ikke  hellere  lægge 
Hovedvægten  paa  det  Gode  hos  Kvinderne  end  paa 
det  Daarlige  ?  —  ..Man  skal  klippe  deres  Kloer." 
siger  Evripides.  Men  vilde  dette,  foruden  at  be- 
røve dem  Muligheden  til  at  gjøre  Skade,  ogsaa 
stække  deres  slette  Anlæg?  Vilde  det  ikke  være 
bedre  at  forsøge  paa  at  adle  disse  deres  Anlæg? 
Kløerne  vilde  da  af  sig  selv  blive  uskadelige.  Hvor 
mange  Dyder  mægter  ikke  en  Kvinde  at  udfolde! 
Hvor  mange  Velsignelser  kan  hun  ikke  sprede 
omkring  sig.  ikke  alene  ved  det.  som  hun  siger 
eller  gjør.  men  blot  ved  det.  som  hun  er.  Kvin- 
derne  er  det  Skjønnes    naturlige   Forkæmperinder, 

og  da  de  bringer  enhver  Sag,  som  de  træder  i  Skran- 
ken for,  Sejr,  hvor  herligt  vilde  det  da  ikke  være, 
om  de  en  Gang  ogsaa  kunde  blive  Forkæmperinder 
for  det  Gode  og  det  Sande.  Saa  længe  en  vis 
Indsigts  Lys  ikke  er  tændt  i  Kvindernes  Hoved, 
følger  de  vistnok  kun  deres  fysiske  Naturs  Drifter, 
og  disse  Drifter  er  altid  raa  og  egenkj ærlige. 
Mændenes  Bestræbelser  vil  i  Fremtiden  maaske 
gaa  ud  paa  ved  Hjælp  af  Indsigtens  Lys  at  gjøre 
Kvinderne  fra  den  mørke  Naturdrifts  Tjenerinder 
ikke  alene  til  den  ægte  Skjønheds  men  ogsaa  til 
det  lutrede  Godes  Præstinder !,; 

..Ja,  det  manglede  blot,  at  Slangerne  fik  Vin- 
ger!" udraabte  Evripides  med  en  spottende  Latter. 
..Men  forøvrigt  er  det  ikke  til  at  undre  sig  over/' 
vedblev  han,  „at  træffe  dette  Haab  om  Kvindernes 
Forbedring  gjennem  Erkj endelsen  hos  en  Mand, 
der  overhovedet  venter  alle  Menneskers  Lykke  af 
Indsigten  og  de  klare  Begreber.  Men  jeg  paastaar, 
at  Kvindens  Værd  og  Adel  ikke  beror  paa  Uddan- 
nelsen af  hendes  erkjendende  Evne,  men  paa 
Uddannelsen    af  hendes  Hj  erte,    hendes  Følelse." 

.,Deri  kan  du  have  Ret."  svarede  Sokrates; 
.,men  Spørgsmaalet  gj ælder  saa,  om  Hjertet  og 
Følelsen  nogensinde  kan  uddannes  ved  sig  selv, 
eller  om  dertil  dog  ikke  kræves  Indflydelsen  af  en 
til  en  vis  Grad  lutret  Erkjendelsesevne  ?** 

Perikles  ydede  Sokrates's  Ord  Bifald.  Aspasia 
tav  og  lod  Samtalen  dø  hen,  thi  hvor  meget  end 
Noget  af  det,  som  Sokrates  havde  sagt,  stemmede 
overens  med  hendes  egen  Tænkemaade,  saa  fore- 
kom   det    hende    dog,     som    Grubleren    under    sin 

Beskedenheds  Maske  igjen  havde  villet  formaste 
sig  til  at  belære  hende.  Var  hun  sig  ikke  bevidst 
selv  at  kæmpe  for  en  aandig  Befrielse,  for  en  For- 
ædling af  sit  Kjøn? 

Havde  hun  ikke  for  længe  siden  afstukket  sig 
et  bestemt  Maal?  Havde  hun  ikke  paa  Akropolis 
aabent  lovet  sig  selv  og  Vennerne  af  alle  Kræfter 
at  stræbe  mod  dette  Maal.  efter  at  hun  var  blevet 
P erikles' s  Hustru? 

Hun  havde  holdt  Ord.  Fra  hint  Øjeblik  havde 
det  været  hendes  dristige  Formaal  fra  Grunden  af 
at  omforme  Kvindernes  Liv  og  Samfundsstilling. 

For  at  naa  dette  Maal,  havde  hun  maattet 
stræbe  efter  at  vinde  Indflydelse  hos  Athens  gifte 
Kvinder,  efter  at  spille  Surdejgens  Rolle  i  denne 
dorske  Masse,  efter  at  forsone  dem,  der  stod  fjendt- 
lige overfor  den  Fremmede,  og  gjøre  dem  til  sine 
Tilhængerinder.  Disciple  og  Veninder. 

Perikles  havde  understøttet  hendes  Planer,  thi 
han  elskede  hende.  Han  gav  hende  gjerne  enhver 
Art  af  Oprejsning.  Han  førte  hende,  hvis  dette 
Udtryk  er  tilladt,  iud  i  det  atheniensiske  Selskab. 
Athens  Kvinder  vare  udelukkede  fra  Omgangen 
med  Mændene,  men  de  omgikkes  temmelig  livlig 
indbyrdes.  Tilsyneladende  troskyldig  blandede 
Aspasia  sig  i  deres  Selskab. 

Iblandt  de  skjønne  og  virkelig  kloge  Kvinder, 
hvem  det  er  givet  at  gjøre  Indtryk  paa  Mændene, 
lindes  der  nogle,  som,  trods  den  Misundelse,  det 
Had  og  den  Skinsyge,  de  vække,  dog  ogsaa  kunne 
tiltrække  o.g  vinde  Individer  af  deres  eget  Kjøn. 
Selvfølgelig  opnaa  de  ikke  dette  ved  en  overdreven 

Elskværdighed  eller  ved  nogen  snakkesalig,  paa- 
trængende Imødekommenhed,  men  ved  den  For- 
dringsløshed, hvormed  de  frivillig  synes  at  dæmpe 
deres  Fortrins  farlige  Lys,  saavel  som  ved  det 
nøjeste  Kjendskab  til  de  Personers  Ejendomme- 
ligheder og  Fordringer,  som  de  ville  vinde  for  sig. 
Aspasia  søgte  at  indgyde  Tillid.  I  Modsætning 
til  de  Ukloge  af  hendes  Kjøn  vidste  hun,  at  i  de 
fleste  Tilfælde  bestikker  en  skjøn  Kvinde  sikrest 
saavel  Mænd  som  Kvinder  ved  et  forstandigt,  roligt, 
fattet  og  værdigt  Væsen.  Hun  sørgede  først  for, 
at  man  blev  nødt  til  at  agte  hende ;  at  synes  elsk- 
værdig gav  sig  da  af  sig  selv. 

Først  efter  at  Aspasia  ved  denne  sin  Færd 
—  der  ikke  engang  var  forud  beregnet  hos  hende 
men  skyldtes  et  naturlig  kvindeligt  Instinkt  — 
havde  forberedt  Jordbunden  for  sine  Bestræbelser, 
var  hun  traadt  aabenlyst  frem  med  sine  Hensigter 
og  Planer. 

Efter  nogen  Tids  Forløb  vare  de  atheniensiske 
Kvinder  delte  i  forskjellige  Partier  med  Hensyn  til 
Perikles's  Hustru. 

Der  gaves  Uforsonlige,  som  hadede  hende,  og 
som  med  alle  de  Midler,  der  stod  til  et  kvindeligt 
Hads  Pvaadighed,  aabent  og  hemmelig  kæmpede 
mod  hende.  Der  gaves  Nogle,  som  ikke  nægtede 
Aspasia  en  vis  personlig  Sympathi ,  men  som  vare 
af  den  Anskuelse,  at  hendes  Bestræbelser  vare 
altfor  dristige  og  tøjlesløse;  der  gaves  Andre,  som 
vel  betragtede  Aspasias  Person  med  ugunstige  Øjne 
men  vare  grebne  af  en  hemmelig  Trang  til  at  slaa 
ind   i   hendes   Spor    og    efterligne   hende    i   mange 

Ting.  Men  der  gaves  ogsaa  Saadanne,  som  vel 
havde  ladet  sig  overbevise  og  vinde  af  Aspasia. 
uden  at  de  dog  Alle  havde  Mod  til  aabenlyst  at 
forene  sig  med  deres  Mesterinde  til  en  Kamp  for 
Kvindernes  undertrykte  Ret. 

Til  de  uforsonligste  og  endnu  bestandig  far- 
ligste Modstandere  af  Aspasia  hørte,  som  det  er 
let  at  gjætte,  Perikles's  forstødte  Hustru  og  Kimons 
Søster.  Denne  Sidste  plejede  ligesom  at  fore  Bog 
over  Aspasias  Handel  og  Vandel,  hun  opsnappede 
og  udspredte  Ytringer,  som  Aspasia  havde  ladet 
falde,  og  ikke  sjeldent  skete  det.  at  disse  Ytringer 
forvanskedes  ved  at  gaa  fra  Mund  til  Mund  og 
ophidsede  Atheniensernes  Sind  imod  PerikL 
Hustru. 

Saaledes  hændte  det  en  Dag.  at  Aspasia  sam- 
talede med  en  nygift  Husmoder,  i  hendes  Ægte- 
fælles Nærværelse.  Det  ungdommelige  Par  ønskede 
at  erfare  af  hende,  hvorpaa  Kjærlighedens  og  Ægte- 
skabets sikre  Lykke  beroede. 

Aspasia  kunde  ikke  modstaa  Lysten  til  en  Gang 
at  forsøge  den  sokratiske  Taleform. 

..Hvis  din  Naboerske",  sagde  hun  til  den  unge 
Kone.  ..har  en  smukkere  Klædning  end  du.  hvilken 
vil  du  da  foretrække:   din  egen  eller  hendes'?" 

..Hendes!"    svarede  den  unge  Kone. 

..Og  hvis  din  Naboerske  har  et  skjønnere  Smykke 
end  du."  vedblev  Aspasia.  ..hvilket  vil  du  da  fore- 
trække *?" 

..Hendes  naturligvis!"  svarede  den  unge  Kone. 

..Og    hvis   hun    har    en   bedre    Mand    end    du. 

Aspasia.     II.  14 

hvilken  vilde  da  da  give  Fortrinet,    din  egen  eller 
hendes?" 

Den  unge  Kone  rødmede  ved  dette  uventede. 
dristige  og  overrumplende  Spørgsmaal.  Men  Aspasia 
sagde  smilende: 

..Efter  Naturens  Gang  vil  Kvinden  foretrække 
den  bedste  Mand,  Manden  den  bedste  Kvinde. 
Den  eneste  Maade  til  at  sikre  sig  Lykken  i  Kjær- 
ligheden  og  i  Ægteskabet  forekommer  mig  derfor 
at  være,  at  Mandeo  bestræber  sig  for  at  synes  den 
bedste  af  alle  Mænd  for  Kvinden,  og  Kvinden  den 
bedste  af  alle  Kvinder  for  Manden.  Mange  fordrer 
af  Andre  Kj ærligheden  som  en  Pligt,  hvad  der 
er  meget  ubilligt.  Man  maa  søge  at  fortjene  den 
og  vedvarende  stræbe  efter  at  bevare  den." 

Hvad  Aspasia  med  disse  Ord  lagde  det  unge 
Par  paa  Hjerte,  var  tilvisse  ikke  uden  betydnings- 
fuld Sandhed.  Men  hvad  blev  der  gjort  ud  deraf 
i  en  Elpenikes  og  hendes  Ligesindedes  Mund? 
Aspasias  Samtale  med  det  unge  Ægtepar  gjorde 
i  de  følgende  Dage  Runden  over  hele  Athen.  Men 
man  fortalte  ikke,  at  Aspasia  som  den  eneste  Bor- 
gen for  en  blivende  Ægteskabslykke  havde  paastaaet, 
at  Manden  maatte  holde  sin  Hustru  for  den  elsk- 
værdigste af  alle  Kvinder,  ligesom  Hustruen  sin 
Mand  for  den  bedste  af  alle  Mænd;  man  sagde,  at 
Aspasia  havde  opfordret  den  unge  Hipparkia,  i 
hendes  Mands  Nærværelse,  til  at  foretrække  en 
fremmed  Mand  for  sin  egen,  hvis  hin  behagede 
hende  mere  end  denne. 

Aspasia  besluttede  for  Fremtiden  at  give 
Afkald    paa     den    sokratiske    Taleform     og    endnu 

omhyggeligere  end  forhen  at  agte  paa.  af  hvilken 
Art  de  Personer  vare.  med  hvem  hun  samtalede. 
Men  Aspasias  Fjender  gik  nu  saa  vidt.  at  de  med 
Forsæt  indlod  sig  i  Samtaler  med  hende,  for  under 
Venskabs  Maske  at  aflokke  hende  Ytringer,  der 
vare  skikkede  til  at  nedsætte  hende  i  Athenienser- 
nes Omdømme.  Aspasia  gjennemskuede  dog  let  en 
saadan  Hensigt  og  vidste  undertiden  at  tilintetgjøre 
disse  Modstanderes  Anslag  paa  en  Maade.  der  for- 
uden Hævnens  Tilfredsstillelse  ogsaa  ydede  hende 
en  Slags  Morskab. 

Saaledes  sluttede  en  vis  Kleitagora  sig  en  Dag 
til  hende  med  forstilt  Beundring.  Men  Aspasia 
vidste,  at  Kleitagora  hørte  til  Telesippes  og  Kimons 
Søsters  Omgangskreds. 

Hun  forelagde  Aspasia  det  Spørgsmaal.  ved 
hvilke  Kunster  en  Hustru  bedst  formaaede  at  knytte 
sin  Mand  til  sig? 

..Den  virksomste  af  alle  de  Kunster,  med  hvilke 
en  klog  Hustru  formaar  at  knytte  sin  troskyldige 
Ægtefælle  til  sig  og  til  den  huslige  Arne.*'  svarede 
Aspasia  med  en  hemmelighedsfuld  Mine.  ..er  Koge- 
kunsten. Jeg  kj ender  en  Kone.  der  bliver  tilbedt 
af  sin  Mand  som  en  Gudinde  for  de  lækre  Retters 
Skyld,  som  hun  daglig  sætter  paa  Bordet  for  ham. 
Hendes  Mesterstykke  er  en  fin  og  let  Sesamvælling, 
som  hun  laver  af  Sesammel  samt  Honning  og  Olie. 
Hun  tager  Byggryn,  støder  dem  i  en  Morter,  ryster 
Melet  ud  i  et  Kar.  kommer  Olie  derpaa.  rører 
Vællingen  stadig  om.  medens  den  langsomt  koger, 
giver  den  fra  Tid  til  anden  en  Tiisatning  med 
Kraftsuppe     af   Hønse-.    Gede-    eller    Lammekjød. 

passer  paa.  at  den  ikke  koger  over.  og  naar  den 
bobler  allerbedst,  lader  hun  den  anrette  for  ham. 
Ogsaa  hendes  Harepostejer  og  hendes  Postejer  af 
Gj  er  de  smutter  og  andre  Smaafugle  er  fortræffelige. 
Hvilken  Mand  vilde  vel  kunne  modstaa  en  saadan 
Fristelse?  Der  gives  ogsaa  Mænd,  der  sværmer 
for  de  saakaldte  kappadokiske  Kager.  Man  laver 
dem  bedst  af  Honning,  skjærer  Dejgen  i  tynde 
Plader,  der  allerede  ved  det  blotte  Syn  af  Panden 
ruller  sig  sammen.  Disse  Tutter  bliver  derpaa 
dyppede  i  Vin.  men  maa,  mens  de  endnu  er  ganske 
varme,  Bættes  paa  Bordet." 

Paa  denne  Vis  vedblev  Aspasia  at  udbrede 
sig  over  Piegierne  for  et  lækkert  Kjøkken.  til  For- 
bavselse for  en  Del  af  hendes  Tilhørerinder  og  til 
Ærgrelse  for  en  anden  Del.  der  i  disse  Udviklinger 
ikke  fandt  Noget,  som  kunde  bruges  til  at  nedsætte 
Aspasia  i  den  offenlige  Mening  og  endnu  mere 
te  hendes  Py  for  Letfærdighed  og  farlige 
Grundsætninger. 

Den  alt  Andet  end  glædelige  Modstand,  som 
blev  Aspasias  Bestræbelser  til  Del  hos  Athens 
Kvinder,  lod  hende  saa  meget  hellere  gribe  den  Lej- 
lighed, der  frembød  sig,  til  at  tage  et  Par  forældre- 
løse Børn,  Døtre  af  hendes  ældre,  i  Milet  afdøde 
Søster,  til  sig.  De  to  Smaapiger  hed  Drosis  og 
Prasina:  den  ene  var  femten  Aar  gammel,  den 
anden  kun  et  Aar  ældre.  I  disse  endnu  uudviklede, 
men  den  rigeste  Blomstring  lovende,  unge  Skud 
mente  Aspasia  at  finde  et  føjeligt  Stof  til  Virkelig- 
gjørelsen  af  sine  Tanker  om  den  helleniske  Kvindes 
Udvikling   til   aandelig   og  personlig  Frihed.      Man 

turde  haabe,  at  de  en  Gang  vilde  gjøre  den  Skole, 
hvorfra  de  udgik,  Ære  og  hjælpe  med  til  at  fore 
Aspasias  Sag.  der  tillige  var  det  hele  Kvindekjøns 
Sag.  til  Sejr. 

Aspasia  var  imidlertid  utaalmodig.  og  ihvorvel 
hun  var  i  Stand  til  at  lægge  vidt  omfattende  Planer, 
der  i  Følge  deres  Natur  kun  langsomt  kunde  modnes, 
saa  var  "hun  heller  ikke  utilbøjelig  til  en  dristig, 
pludselig  Overrumpling. 

En  saadan  Overrumpling  forsøgte  hun  nu.  for 
om  muligt  med  ét  Slag  at  tilrive  sig  Anførselen 
over  sit  Kjøn  i  Athen. 

Iblandt  Atheniensernes  talrige  religiøse  Fester 
var  der  ogsaa  en.  der  udelukkende  blev  fejret  af 
gifte  Koner,  og  hvortil  under  streng  Straf  Adgangen 
var  Mændene  forbudt.  Det  var  Thesmoforiefesten 
til  Ære  for  Demeter,  der  ikke  blot  dyrkedes  som 
Gudinde  for  Agerbruget  men  ogsaa  for  Ægteskabet, 
paa  Grund  af  det  Slægtskab,  der  forener  Begreberne 
om  Jordens  og  Menneskenes  Frugtbarhed,  om  Host 
og  Fødsel. 

De  hellige  Skikke  ved  denne  Fest  paahvilede 
ikke  bestemte  Præstinder,  men  gifte  Koner,  der 
hver  Gang  bleve  udvalgte  af  de  enkelte  Stammer. 
En  vis  Tid  forinden  maatte  Kvinderne  ved  alle- 
haande  Spægelser  forberede  sig  til  at  tage  Del  i 
Festen.  De  sov  paa  Urter,  som  man  tilskrev  Evnen 
til  at  kjøle  Blodet  og  lette  Spægelserne.  Til  disse 
Urter  hørte  Bladene  af  Kyskhedstræet  og  en  vis 
Nældeart.  Festen  selv  bestod  af  højtidelige  Optog, 
af  Forsamlinger  i  Thesmoforietemplet.  samt  af  over- 

leverede  Ceremonier,    i  hvis  Alvor   ogsaa  Spøg  og 
allehaande  Løjer  blandede  sig. 

Fire  Dage  varede  Festen.  Den  første  i 
drog  man  nd  til  Kysten  og  fejrede  i  Demeter- 
templet i  Halimos  visse  Mysterier.  Den  næste  Dag 
vendte  man  tilbage  til  Athen ;  den  tredie  Dag  vare 
Kvinderne  fra  den  tidlige  Morgen  indtil  Aften  for- 
samlede i  Tliesmoforietemplet.  Demeter.  Persefone 
og  andre  Graddomme  bleve  anraabte.  og  der  ud- 
førtes Danse  til  deres  Ære.  I  Tavserne  sad  Kvin- 
derne paa  de  nævnte  Urter  og  underholdt  sig  med 
Samtaler  saavel  som  med  forskjellige  Løjer,  der 
fra  gammel  Tid  vare  vedtagne  ved  den  ae  Lejlighed. 
De  tog  under  deres  Ophold  i  Templet  ingen  Spise 
til  sig.  men  holdt  sig  skadesløse  for  denne  1 
ved  det  muntre  Offergilde,  hvormed  den  følgende 
Dag  hele  Festen  blev  afsluttet. 

Man  tænke  sig  Athens  Kvinder,  efter  saa  længe 
at  have  været  indespærrede  bag  deres  Huslig- 
lieds  snevre  Mur  under  deres  Ægtefællers  Øjne, 
nu  i  fulde  fire  Dage  at  være  overladte  til  sitr  selv 
og  med  streng  Udelukkelse  af  enhver  Mand  for- 
enede til  en  mægtig  Skare,  der  snart  drog  frem  i 
festlige  Optog,  snart  fursamledes  i  Templet,  hvor 
de  efter  Dansene  og  de  vedtagne  Ceremonier  ud- 
hvilede sig  paa  de  hellige  Urter  og  i  fuldstændig 
Ubundethed  snakkede  med  hinanden  —  man  tænke 
sig  denne  summende  Kvindeforsamling,  og  man  vil 
forstaa.  at  den  var  skikket  til  ikke  blot  at  løse 
den  kvindelige  Tunge  men  med  Tungen  tillige  den 
kvindelige  Aaud  og  ajgge  den  til  Trods  imod  gamle, 
hæmmende  Skranker. 

Denne  Thesmoforiefest  var  nu  atter  kommet. 

Paa  Ny  sad  Athens  gifte  Koner  i  Pavserne 
mellem  Dansene  og  Festsangene  paa  de  hellige 
Urter  i  Thesmoforietemplet,  Paa  Ny  summede 
Stemmerne  lystig  imellem  hinanden.  Om  hvilke 
Ting  blev  der  vel  snakket  i  de  forskjellige  Grupper 
af  de  paa  Gulvet  siddende  Kvinder?  Nogle  under- 
holdt sig  med  hinanden  om  deres  Mænds  slemme 
Vaner,  Andre  om  deres  Slavinders  Dovenskab  eller 
om,  at  Børnene  nu  til  Dags  vare  langt  kaadere  og 
vildere  end  i  tidligere  Tider;  Nogle  stredes  om 
den  bedste  Maade  at  lave  Sesamkager  paa,  Andre 
fortalte  om  Tryllemidler,  der  kunde  bruges  i  Barsel- 
sengen, eller  gav  deres  yngre  Fæller  Raad  angaaende 
Tilberedelsen  af  Elskovsdrikke ,  atter  Andre  hvi- 
skedes endogsaa  hemmelig  om,  hvorledes  man  kunde 
fremhykle  Svangerskab  og  narre  Manden  ved  at 
understikke  et  falsk  Barn.  Nogle  fortalte  Spøgelses- 
historier, eller  Historier  om  thessaliske  Hexe,  eller 
Æventyr,  eller  de  nyeste  Familiehemmeligheder 
om  en  eller  anden  Veninde.  Nogle  talte  ogsaa  om 
Aspasia,  og  denne  Samtale  formede  sig  lidt  efter 
lidt  til  den  mest  levende,  der  blev  ført  i  Tempel- 
rummet. 

..Aspasia  har  Ret,"  sagde  en  ung,  smuk  Kone, 
hvis  friske  Ansigt  stak  fordelagtig  af  imod  de  mange 
visne  og  sminkede  i  Kredsen  omkring  hende. 

..Aspasia  har  Ret,  vi  maa  tvinge  Mændene  til 
at  behandle  os  saaledes,  som  Perikles  behandler 
Aspasia." 

„Det  vil  vi!"  raabte  nogle  af  Milesierindens 
Tilhængere.      ..Vi   maa   tvinge   dem   til  at  indrette 

vort  huslige  og  ægteskabelige  Liv  efter  Perikles"s 
Og  Aspasias." 

..Jeg  har  allerede  gjort  Begyndelsen  med  min 
Mand."  udraabte  en  livlig  lille  Kone.  ved  Navn 
Kariklea.  „Mie  Diagoras  har  allerede  vænnet  sig 
til  at  kysse  mig  hver  Gang  han  forlader  Huset  og 
hver  Gang  han  kommer  hjem,  ligesom  Perikles 
kysser  Aspasia," 

..Modtager  du  ogsaa  Besøg  af  Filosofer  og 
staar  Model  for  Billedhuggere '?"  spurgte  spottende 
en  af  de  Kvinder  i  Kredsen,  hvis  Kinder  vare  mest 
visne  og  sminkede. 

..Hvorfor  skulde  Aspasia  og  Kariklea  ikke  gjøre 
det.  naar  deres  Mænd  tillader  dem  det?"  spurgte 
en  anden  af  Konerne.  ..Ogsaa  vi  vil  gjøre  det  og 
tvinge  vore  Mænd  til  at  tillade  os  det." 

..Ikke  enhver  Mand  er  født  til  Hanrej."  sagde 
den  første  Spørgerske   med  et  ondskabsfuldt  Smil. 

..Vil  du  paastaa."  raabte  Kariklea  opbragt, 
idet  hun  stillede  sig  foran  den  Anden  og  satte  sine 
Arme  i  Siden,  ..vil  du  paastaa.  at  jeg  gjør  min 
Mand  til  Hanrej  ?" 

..Endnu  vil  jeg  ikke  paastaa  det  om  dig."  sva- 
rede den  Adspurgte.  ..men  din  Mesterinde  Aspasia 
vil  maaske  ogsaa  nok  lære  dig  det!" 

Ligesom  disse  frække  Ord  vare  faldne,  traadte 
en  tilsløret  Kvinde  af  en  slank  og  ædel  Skikkelse 
pludselig  frem  af  den  Kreds,  som  havde  været 
Vidner  til  Samtalen,  slog  umiddelbart  foran  den 
uforskammede  Spørgerske  sit  Slør  tilbage  og  >aa 
med  iiammende  Øjne  ned  paa  hende,  der  sad  paa 
Gulvet. 

..Aspasia!"  raabte  Nogle,  og  i  et  Nu  bredte 
dette  Navn  sig  videre,  og  der  opstod  et  Røre.  der 
forplantede  sig  til  de  fjerneste  Grupper.  Det  hele 
Thesmoforietempel  kom  i  Bevægelse.  ..Hvad  er 
der  paa  Færde  V  raabte  de  længst  borte  Siddende. 
..Har  en  Mand  sneget  sig  herind?" 

..Aspasia!"  lød  Svaret,     ., Aspasia  er  her!" 

Ved  dette  Navn  strømmede  alle  Kvinderne  til, 
og  snart  befandt  Milesierinden  sig  i  Midtpunktet 
af  den  hele  Forsamling. 

Omgiven  af  en  Skare  af  sine  Tilhængerinder 
og  tæt  tilsløret  havde  Aspasia  indfundet  sig  og 
havde  indtil  dette  Øjeblik  holdt  sig  skjult  for  Mæng- 
dens Øjne. 

Af  disse  Tilhængerinder  var  hun  ogsaa  nu  om- 
givet som  af  en  Livvagt,  da  hun  rettet  rank  i  Vejret 
med  vrede  Blikke  saå  ned  paa  Fornærm ersken. 

Medens  Aspasia  saaledes  stod  foran  sin  Mod- 
standerinde.  trængte  en  af  hendes  Veninder  sig 
frem  og  udslyngede  følgende  haanende  Ord  imod 
Bagtalersken : 

„Du  har  Ret!  Ikke  enhver  Mand  er  født  til 
Hanrej!  Du  maa  jo  vide  det!  Jeg  kjender  dig 
godt.  Du  hedder  Kritylla.  og  du  blev  forstødt  af 
din  første  Mand  Xanthias.  fordi  han  opdagede,  at 
du  havde  et  natligt  Stævnemøde  med  din  Boler 
udenfor  Døren  ved  det  Lavrbærtræ,  der  skygger 
over  den  vejbeskjærmende  Apollons  Alter!" 

Krityllas  Ansigt  farvedes  af  en  mørk  Rødme, 
hun  sprang  op  og  vilde  styrte  sig  over  den  Anden. 
Men  hun  blev  trængt  tilbage  af  Aspasias  Tilhænger- 
inder,  og  Milesierinden  selv  begyndte: 

..Denne  Kvinde  har  bagvasket  min  Husbond  — 
bagvasket  ham,  blot  fordi  han.  den  Første  af  alle 
Atheniensere,  ærer  Kvinden  i  sin  Hustru  og  ikke  for- 
nedrer hende  til  Slavinde.  Naar  Mænd  som  Perikles 
paa  Grund  af  den  Kjærlighed  og  den  Agtelse,  som 
de  viser  deres  Hustruer,  skal  taale  Spot  og  Bag- 
vaskelse, ikke  blot  af  Mændenes  Mund  men  end- 
ogsaa  fra  selve  Kvindekjønnets  Side.  hvorledes  kan 
I  da  haabe  paa,  at  eders  Ægtefæller  skulde  be- 
slutte sig  til  at  følge  de  ædleste  Mænds  Exempel?" 

..Aspasia  har  Ret!"  sagde  Kvinderne  i  Kred- 
sen, idet  de  saå  paa  hinanden.  ..Det  var  stygt  af 
Kritylla  at  bagvaske  Perikles  og  Diagoras.  Guderne 
give.  at  alle  Mænd  var  som  de." 

„Mændene  er,  som  I  fortjener  dem."  vedblev 
Aspasia.  „Prøv  blot  engang  paa  at  bruge  den 
Magt,  den  uimodstaaelige  Indflydelse,  som  er  givet 
eders  Kjøn.  I  har  hidtil  forsømt  at  udvikle  denne 
Magt  i  eder,  ja  det  synes,  som  om  I  ikke  engang 
har  kj endt  den.  Eders  Slaveri  er  frivilligt.  I  praler 
med  Titlen  af  Husets  Herskerinder,  og  I  holdes 
strengere  end  Slavinder  —  thi  Slavinderne  tør  dog 
frit  vise  sig  paa  Gaderne  og  paa  Torvet.  I  er 
Fanger!     Er  det  ikke  saaledesV" 

..Jo.  jo!"  raabte  en  af  Kvinderne  i  Kredsen. 
..Min  Mand  har  en  Gang.  da  han  rejste  bort  for  et 
Par  Dage.  spærret  mig  inde  i  Kvindeværelset  og 
forseglet  dettes  Dør  med  sit  Signet." 

„Og  min",  raabte  en  anden,  „har  anskaffet  en 
stor  Molosserhund,  der  maa  holde  Vagt  udenfor 
Døren,  for  at  ingen  Boler  i  hans  Fraværelse  skal 
snige  sig  ind." 

..Ikke  engang  Husvæsenet  er  uden  Indskrænk- 
ning betroet  eder."  vedblev  Aspasia. 

..Ganske  rigtigt!"  faldt  en  af  Kvinderne  hende 
ivrig  i  Talen:  „min  Mand  bærer  altid  Nøglen  til 
Forraadskammeret  hos  sig." 

..Løber  de  ikke  selv  paa  Torvet  for  at  kjøbe 
Kjød  og  Grønt?"  udraabte  en  anden. 

..Ja.  og  naar  det  saa  er  Krigstid."  raabte  en 
tredie,  ..og  Mændene  gaar  bevæbnede  omkring,  saa 
kan  man  se  en  i  Harnisk  og  med  Gorgonskjoldet 
paa  Armen  prutte  paa  Torvet  om  Æg  og  Grønt- 
sager.« medens  en  anden  til  Hest  bringer  saltet 
Kjød  hjem  i  sin  Malmhjelm." 

..Og  da  de  ikke  engang  lader  eder  have  noget 
at  sige  ved  den  huslige  Arne/"  tog  Aspasia  paa  Ny 
til  Orde,  ..saa  er  det  ikke  at  undres  over,  naar  de 
endnu  mindre  tillader  jer  at  tale  med  om  de  offen- 
lige  Anliggender.  Kommer  de  fra  Pnyx.  hvor  der 
har  været  forhandlet  om  Fred  eller  Krig.  tør  I  da 
blot  saa  meget  som  spørge  om,  hvad  der  blev 
besluttet  ?" 

..Ikke  det  Ringeste!"  raabte  Konerne.  ....Hvad 
kommer  det  dig  ved?"  hedder  det  saa.  ..Bliv  ved 
din  Ten  og  ti  stille!"" 

..Og  naar  I  ikke  tier?" 

..Saa  vanker  der  noget  Værre!" 

„Min  Mand",  sagde  en  af  Konerne.  ..gjentager 
til  Væmmelse  for  mig  det  gamle  dumme  Ord:  O 
Kvinde,  Kvindens  største  Pryd  er  Tavshed 

dog:- 

..Det  kj ender  vi  ogsaa.  det  Ord!  Det  fører 
alle  Mænd  i  Munden!"  lød  det  i  Kredse-n. 

., Hvortil  har  vi  vel  Tunger'?-'  spurgte  en  og 
føjede  til:  „Maaske  blot  til  at  kysse,  slikke  og 
næbbes  rned!" 

Kvinderne  lo  kaadt  ad  denne  Ytring,  thi  de 
vare  alene. 

Men  Aspasia  vedblev:  ..De  vil.  at  I  skal  være 
aandløse  og  sløve,  thi  kun  saaledes  kan  de  be- 
herske jer.  Fra  det  Øjeblik  af,  at  I  blev  kloge  og 
forstandige  og  blev  eder  den  Magt  bevidst,  som  er 
givet  Kvinden  over  Manden,  fra  det  Øjeblik  af  var 
det  ude  med  deres  Tyranni.  I  tror  at  have  gjort 
Alt,  naar  I  holder  Huset  rent,  naar  I  vasker  og 
ammer  eders  Børn,  naar  I  paaser,  at  der  ikke  gaar 
Møl  i  Ulden  paa  Tenen  eller  at  Hønsene  ikke 
bringer  Garnet  paa  Vævestolen  i  Urede:  og  naar 
en  af  jer  vil  gjøre  noget  Særligt  for  at  tækkes  sin 
Mand,  saa  mener  I  at  kunne  naa  dette  Maal  med 
en  krokosfarvet  Klædning,  Snabelsko,  en  gjennem- 
sigtig  Brystdug.  eller  en  Salvekrukke  og  en  Smule 
Zinnober.  Men  kun  i  Hænderne  paa  dem.  der 
ogsaa  ejer  nogen  Aand,  er  legemlig  Skjønhed  og 
Pynt  et  for  Mændene  farligt  Vaaben.  Men  hvorved 
skulde  I  kunne  erhverve  jer,  hvad  jeg  har  kaldet 
nogen  Aand,  uden  ved  et  friere  Samkvem  med 
den  Verden,  hvorfra  Mændene  spærrer  jer  ude  som 
med  en  Jernmur?  Det  maa  i  Fremtiden  blive  jer 
tilladt  at  lade  et  rensende  og  forfriskende  Friheds- 
pust  strømme  ind  i  eders  sløve  Sjæle  og  lade  Yder- 
verdenen virke  paa  eder,  for  at  I  —  ligesom  I  optager 
Indtrykkene  af  Verden  og  af  Alt,  hvad  der  sker,  i 
eder  —  ogsaa  kan  virke  tilbage  paa  Verden  og  Livet 
med  den  uddannede  kvindelige  Aands  Alt  forædlende 

Frihed.  Den  kvindelige  Aand  maa  forene  sig  med 
den  mandlige  til  ligestillet  Samvirken.  Da  vil  ikke 
alene  Ægteskabet  og  det  kele  liuslige  Liv  blive 
omformet,  men  alle  Kunster  vil  naa  deres  højeste 
Blomstring,  og  Krig  og  alt  Raat  vil  have  udspillet 
deres  Rolle  mellem  Menneskene.  Lad  os  slutte  et 
Forbund,  stifte  en  fredelig  Sammensværgelse  og 
give  hinanden  det  Løfte,  at  vi  med  Alt.  hvad  der 
staar  til  vor  Raadighed.  vil  tilkæmpe  vort  Kjøn  de 
Rettigheder,  som  det  behøver,  for  frit  at  udøve 
den  Magt.  hvortil  det  er  kaldet." 

Aspasias  Ord  bleve  modtagne  med  levende 
Bifald  af  en  stor  Del  af  Forsamlingen,  men  derpaa 
fulgte  en  saa  højrøstet  og  forvirret  Summen  af 
Stemmer,  at  man  ikke  længer  kunde  opfatte  Xoget 
tydelig,  idet  nemlig  Kvinderne  med  Heftighed  be- 
gyndte at  drøfte  Sagen  indbyrdes  og  alle  talte  i 
Munden  paa  hinanden.  Det  var.  som  om  en  kvid- 
rende og  skrigende  Flok  af  Trækfugle  var  slaaet 
ned  i  Thesmoforietemplet. 

Endelig  saå  man  en  lille  og  mager  men  dog 
livlig  og  energisk  Skikkelse  bane  sig  Vej  med 
Armene  gjennem  den  tætte  Skare  og  trænge  sig 
frem  imod  Midten  af  den  Kreds,  der  omgav  Aspasia. 
Det  hvide  Klæde,  der  var  slynget  om  hendes  Hoved, 
skjulte  ogsaa  den  største  Del  af  hendes  Ansigt,  saa 
at  man  ikke  strax  kunde  kjende  hende.  Men  da 
hun  nu  i  Midten  af  Kredsen  blev  staaende  og  med 
et  ondt  Blik  fæstede  sit  Øje  paa  Aspasia,  kj endte 
man  Kimons  modige  Søsters  skarpe,  mandhaftige 
Træk. 

Elpenike    var  frygtet  i  hele  Athen,    frygtet  af 

alle  sine  Kjønsfæller.  Hun  herskede  ved  sin  Tunges 
Magt,  ved  sin  næsten  mandlige  Villieskraft,  ved 
sine  vidtstrakte,  talrige  Forbindelser.  Derfor  opstod 
ogsaa  nu  øjeblikkelig  en  ængstelig  Tavshed  i  den 
hele  Kreds,  medens  Kimons  Søster  busede  ud  imod 
Aspasia  med  følgende  Ord: 

..Med  hvilken  Ret  tillader  den  Fremmede  sig 
at  gribe  Ordet  her  i  en  Forsamling  af  indfødte 
atheniensiske  Kvinder?" 

Dette  Elpenikes  Spørgsmaal  gjorde  øjeblikkelig 
et  dybt  Indtryk,  og  mange  af  Kvinderne  nikkede 
ivrig  med  Hovedet  og  undrede  sig  over,  at  disse 
Skrupler  ikke  strax  var  faldet  dem  ind. 

Men  Elpenike  vedblev:  ..Hvor  tør  Milesier- 
inden  fordriste  sig  til  at  ville  belære  os  her? 
Vover  hun  maaske  at  stille  sig  i  Række  med  os? 
Er  hun  voxet  op  sammen  med  os?  Har  hun  delt 
vore  Sæder,  vore  hellige  Skikke,  vore  Helligdomme 
fra  Barnsben  af  med  os?  Vi  er  Athenienserinder: 
i  vort  ottende  Aar  har  vi  baaret  Arreforernes  hel- 
lige Klædebon;  i  vort  tiende  A.ar  har  vi  malet 
Offermelet  i  Artemis's  Tempel;  som  blomstrende 
Jomfruer  er  vi  ved  Brauronsfesten  bierne  indviede 
til  den  samme  Gudinde,  ligesom  vi  har  baaret 
Kurvene  med  Offergaver  i  Panathenæernes  Festtog. 
Og  nu  hun  der?  Fra  et  fremmed  Land  er  hun 
kommet  uden  at  være  ledsaget  af  vore  Guder  og 
deres  Velsignelse,  en  Æventyrerske,  ryggesløs  og 
underfundig,  og  nu  vil  hun  trænge  sig  ind  i  vor 
Midte,  fordi  hun  har  formaaet  at  daare  en  athe- 
niensisk Mand,  saa  at  han  imod  Lov  og  Vedtægt 
har  optaget  hende  i  sit  Hus  I" 

Rolig,  men  ikke  uden  et  spottende  Smil  sva- 
rede Aspasia: 

..Du  har  Ret!  jeg  er  ikke  voxet  op  i  et  athe- 
niensisk Kviucleværelses  sløvende  Tomhed;  jeg  har 
ikke  i  Safrankjortelen  overværet  eders  Braurons- 
fester,  jeg  har  ikke  ved  eders  Panathenæer  baaret 
en  Festkurv  paa  Hovedet  og  en  Krans  af  tørre 
Figener  omkring  Halsen,  jeg  har  ikke  hylet  med 
paa  Tagene  ved  eders  Adonisfester.  Jeg  har  her 
ikke  talt  som  Athenienserinde  til  Athenienserinder, 
men  som  Kvinde  til  Kvinder!" 

„Du  Bolerske.  du  ugudelige  Forførerske!" 
raabte  Elpenike  i  endnu  heftigere  Vrede,  „vover 
du  at  betræde  vort  Tempel  og  med  din  Nærværelse 
vanhellige  vore  Helligdomme  ?a 

Disse  Ord  bleve  udstødte  i  vild  Forbitrelse. 
De  smaa  korte  Haar  over  Elpenikes  Overlæbe  rejste 
sig  formelig  i  Vejret.  Elpenikes  Veninder,  der 
havde  samlet  sig  omkriDg  hende,  antog  en  truende 
Holdning  imod  Milesierinden. 

Men  ogsaa  Aspasias  Veninder  flokkede  sig  om- 
kring deres  Anførerske,  rede  til  at  forsvare  hende. 
Og  ringe  var  Tallet  ikke  paa  dem,  der  i  Thesmo- 
forietemplet  stod  paa  Perikles's  Hastrus  Side. 

Paa  Ny  begyndte  Stemmernes  Summen  at  blive 
højrøstet,  og  mangt  et  heftigt  Ordskifte  truede 
med  at  blusse  op  til  en  lidenskabelig  Partistrid. 

Da  skaffede  Kimons  ufortrødne  Søster  sig  endnu 
en  Gang  Ørenlyd  for  at  spille  den  kraftigste  af 
sine  Trumfer  ud. 

..Husk  p  a  a  T  e  1  e  s  i  p  p  e ! "  udraabte  hun ;  ., husk 
paa.  at  denne  fremmede  Æventyrerske.  denne  mile- 

siske  Hetære  har  fortrængt  en  atheniensisk  Kvinde 
fra  hendes  Arne,  en  Moder  fra  hendes  Børn,  en  Hustru 
fra  hendes  Ægtefælle !  Hvem  af  jer  tror  sig  sikre  for 
denne  Bolerskes  Kunster,  hvis  det  falder  hende 
ind  ogsaa  at  kaste  sit  Garn  ud  efter  andre  Kvin- 
ders Mænd?  Glem  ikke,  før  I  rytter  til  denne 
Slanges  Hvislen,  at  hun  skjuler  Gift  i  sin  Mund — u 

„Se  derhenne!"  afbrød  Elpenike  sig  selv,  idet 
hun  vendte  sit  Blik  imod  en  Krog  af  Templet;  „se 
Telesippe!  se  hende  i  al  hendes  Sorg  —  se  hendes 
blege  Ansigt  —  se,  hvorledes  Taarerne  strømmer 
ud  af  hendes  Øjne  blot  ved  Omtalen  af  hendes 
Børn!" 

Alle  Kvindernes  Hoveder  fulgte  Elpenikes  Blikke 
og  vendte  sig  om  imod  Perikles's  forstødte  Hustru, 
der  stod  i  nogen  Afstand  og  bleg  af  Harme  og 
Forbitrelse  saå  over  paa  Aspasia. 

Men  Elpenike  vedblev:  ..Véd  I.  hvad  hun  dér 
mener  om  os  Athenienserinder?  Behøver  jeg  at 
fortælle  jer  det?  Har  hun  ikke  selv  sagt  det  til 
jer?  Hun  anser  os  for  dumme,  for  uvidende,  for 
uerfarne,  for  uværdige  til  en  Mands  Kjærlighed, 
og  naadig  nedlader  hun  sig  til  at  ville  belære  os. 
i  sin  hemmelige  Stolthed  sikker  paa.  at  vi  dog 
aldrig  vil  kunne  blive  som  hun  selv.  den  skjønne, 
den  vise,  den  uforlignelige,  den  Alt  bedaarende 
Milesierinde,  med  hvem  ikke  engang  de  Skjønneste 
af  jer  kan  maale  sig!" 

Disse  Elpenikes  Ord  gjorde  en  utrolig  Virkning 
paa  den  hele  Kvindeforsamling.  Stemningen  slog 
pludselig  om,  selv  i  deres  Hjerter,  der  hidtil  havde 
følt  sig  tiltrukne  af  Aspasia. 


Elpenike  greb  paa  Ny  Ordet: 

..Véd  I,  hvad  hendes  Venner.  Perikles's  Til- 
hængere, siger  om  hende,  og  hvad  alle  Mænd  i 
Athen  allerede  indbyrdes  gjentager?  Aspasia  er 
den  elskværdigste  Kvinde  i  Athen  — ja  den  eneste 
elskværdige  Kvinde  i  Athen  —  man  maa  gaa  til 
Milet.  siger  de.  hvis  man  vil  rinde  skjønne  og  for- 
tryllende Kvinder!" 

Ved  disse  Ord  brød  Kvindernes  Skinsyge  og 
deres  med  snn  List  nærede  Forbitrelse  ud  i  lys 
Lue.  Man  begyndte  med  vilde  Skrig  og  løftede 
Arme  at  trænge  ind  paa  Aspasia.  Men  denne  stod 
rolig  og  rank.  og  bleg  af  Vrede  sagde  hun  med  et 
usigelig  foragteligt  Blik: 

..Hvor  I  fortjener  jer  elendige  Skjæbne!  — 
Tilbage!  Hvorfor  skriger  I?  Hvorfor  trænger  I  ind 
paa  mig?    Har  I  ogsaa  i  Sinde  at  bide  og  kradse?" 

De  faa  modige  Tilhængerinder,  som  vare  blevne 
Aspasia  tro.  kastede  sig  imellem:  der  opstod  en 
vild  Tummel  og  næsten  et  Haandmænge  mellem 
Kvinderne.  Xogle  af  Elpenikes  Meningsfæller 
gjorde  Mine  til  at  kradse  Aspasias  Øjne  ud  med 
deres  Negle ;  andre  trak  de  spidse  Kitonnaale  ud 
af  deres  Klæder  og  gik  truende  løs  paa  Milesier- 
inden.  Men  denne  forlod,  beskyttet  af  dem.  der 
endnu  flokkede  sig  tappert  omkring  hende,  hastig 
Thesmoforietemplet. 

Saaledes  endte  Aspasias  Forsog  paa  at  bringe 
Athens  Kvinder  en  aandig  Frigj øreise. 


Aspasia.     II.  15 


■2'26 

Syttende  Kapitel. 

Pigen  fra  Arkadien. 


Nogle  Aar  vare  gaaede.  Aspasia  havde  kæmpet 
tappert,  men  hun  kunde  ikke  rose  sig  af  at  have 
sejret.  Den  voldsomme  Scene  i  Thesmoforietemplet 
var  blevet  bekjendt  over  hele  Staden,  og  Aspasia 
havde  maattet  bære  den  Ydmygelse,  der  under  alle 
Omstændigheder  knytter  sig  til  et  Nederlag.  Det 
skortede  vel  heller  ikke  senere  paa  Tilhængerinder, 
men  den  største  Del  af  hendes  Kjøn  var  »*ed  Mis- 
undelse, Forblindelse  og  hendes  Fjenders  ondskabs- 
fulde Bagvaskelser  ophidset  imod  hende. 

En  tungsindig  Stemning  bemægtigede  sig  under- 
tiden Perikles.  Han  mindedes  den  uforstyrrede 
Lykke,  som  han  med  Milesierinden  havde  nydt  i 
den  korte  men  frydefulde  Tilbagetrukkenhed  paa 
Ioniens  Kyst.  Hvorfor  kunde  han  ikke  en  Gang  igjen 
rive  sig  ud  af  Dagens  Sorger  og  flygte  bort  fra 
det  larmende  Athen,  hvor  hans  bedste  Lykke  blev 
besudlet  af  Menneskenes  Had  og  den  tusindtungede 
Ondskab,  der  som  en  Bisværm  summede  omkring 
hans  Hoved ? 

Da  det  rygtedes  i  Athen,  at  Fidias  i  Elis 
havde  fuldendt  sit  Guld-  og  Elfenbensbillede  af 
den  olympiske  Zevs,  det  største  og  herligste  af 
alle  hans  Værker,  hvor  fristende  forekom  det 
da  ikke  Perikles  at  tage  Anledning  heraf  til  en 
kort  Rejse  med  Aspasia  ned  til  Dorerlandet.    Men 

sia  fandt   Vandringen   over   Bjergene   i    A 
og  Arkadia  altfor  besværlig,   og   då  Tanken  om  en 

saadan  Rejse  første  Gang  dukkede  frem  hos  dem, 

den  slaaet  Len  i  Spøg. 

1  det  atheniensiske  Folk  havde  der  indsneget 
sig  den  Art  af  Uvillie  mod  Perikles's  Hustru,  som 
skjønne  og  indflydelsesrige  Kvinder,  hvis  Skjæbne 
er  knyttet  til  en  højtstaaende  Mands,  næsten  altid 
have  at  kæmpe  med.  Man  vedblev  at  tilskrive 
hende  hemmelig  Indflydelse  paa  Perikles*s  offenligé 
Planer  og  Foretagender,  samt  at  paastaa,  at  hun 
æggede  Perikles  til  at  opkaste  sig  til  Tyran  over 
hele  Hellas.  Komediens  kaade  Digtere  sendte  skar- 
pere og  skarpere  tilspidsede  Pile  mod  hende,  og 
i  deres  Spidse  stod  Kratinos.  Polygnotos's  Ven.  der 
endnu  fra  Hipponikos's  Festmaaltid  bar  Nag  til 
Milesierinden.  Den  attiske  Muse  lignede  Bien: 
den  dryppede  af  Honning,  men  den  bar  ogsaa  en 
skarp  Braad. 

Perikles  blev  opbragt  og  gjorde  et  Forsøg  paa 
at  indskrænke  Komediens  Overmod. 

Alverden  tilskrev  Aspasias  Indflydelse  Forsøget. 

.Anser  de  mig  for  en  gammel  Løve,"  sagde 
Kratinos.  ..hvis  Tænder  er  faldne  ud  og  som  nu 
ikke  længer  kan  bide?* 

Og  i  sin  næste  Komedie  slyngede  han  uden 
Sky  i  alle  Athenienseres  Paahør  et  lavt  Smædeord 
imod  Aspasias  Hoved. 

Kratinos's  Smædeord  var  over  al  Maade  frækt; 
det  trængte  gjennem  Marv  og  Ben  og  var  næsten 
dræbende.  Det  samlede  ligesom  i  sig  al  det  Had, 
som  Aspasias  hemmelige  og  aabenlyse  Forfølgere 
nærede    mod    hende.      Den    spottelystne    Mængde 

greb  det  og  gjentog  det.  Athens  Jordbund  be- 
gyndte   at  blive   hed   under  Milesierindens  Fødder. 

Fra  denne  Dag  var  Rejsen  til  Elis  en  afgjort 
Sag  imellem  Perikles  og  Aspasia.  Nu  forekom  det 
den  krænkede  Kvinde  mindre  vanskeligt  at  betræde 
Pelops-Halvøens  ujævne  Veje  end  at  dvæle  paa 
Athens  brændende  Jord. 

I  Athen  var  Milesierinden  delt  imellem  Mange, 
der  ligesom  solede  sig  i  hendes  Aands  og  hendes 
Skjønheds  Straaler.  Paa  Argos's  alvorlige,  stille 
Enge.  paa  Arkadias  idylliske  Højder,  ja  selv  i 
Olympias  Tummel  vilde  hun.  tænkte  Perikles,  paa 
Ny  kun  leve   for  hans   og  sin  egen  Lykke. 

Hurtig  ble  ve  Forberedelserne  til  Rejsen  trufne, 
og  snart  kunde  Kinions  Alt  opstøvende  Søster  under- 
rette det  snakkesalige  Athen  om.  at  Perikles  stod 
i  Begreb  med  at  gaa  til  Olympia,  saavel  som. 
at  den  kvindagtige  Helt  ikke  kunde  undvære  sin 
elskede  Aspasia.  der  forøvrigt  gjorde  vel  i  at  fjerne 
sig  fra  den  Vanære,  der  bedækkede  hende  i  Athen. 
Der  var  Mange,  der  spottede  over  Parrets  Uad- 
skillelighed. Men  der  var  ogsaa  Mange,  der  i 
Stilhed  misundte  det. 

En  let  Vogn  bragte  de  to  Uadskillelige  til 
Isthmen.  Slaver  og  Muldyr  vare  sendte  i  Forvejen 
til  Korinth,  for  derfra  at  gjøre  Tjeneste  under 
Rejsen  ad  Peloponnesos's  vanskelige  Veje. 

Hvor  trak  Begge  ikke  Vejret  frit.  da  de  havde 
det  ellers  saa  elskede  Athen  bag  sig!  —  De  vidste 
ikke,  at  de.  ved  saaledes  ligesom  at  flygte  fra 
Athen,  saa  langt  fra  at  forhale  tværtimod  frem- 
skyndede deres  forudbestemte  Skjæbne. 

Deres  Lykke  var  som  gjenfødt,  og  lige  fra  de 

prægtige  Udsigter  over  Land  og  Hav.  der  i  be- 
standig Afvexling  frembød  sig  for  Øjet.  indtil  Mindes- 
mærkerne ved  Vejens  Sider.  Hermessøjlerne  og 
Hekatekapellerne  ved  Korsvejene,  forekom  Alt  dem 
nyt  og  betydningsfuldt. 

De  fandt  den  brede  Vej  fra  Elevsis  fald  af 
Vandrere.  Man  saå  fromme  Troende  og  menneske- 
venlige Rejsende,  der  nedlagde  Frugter  og  andre 
Spiser  ved  de  vejbeskjærmende  Guders  Billedstøtter 
og  Alter e.  for  at  fattige  og  sultne  Vandringsmænd 
kunde  vederkvæge  sig  med  dem.  Hist  og  her  var 
der  ved  Vejens  Sider  plantet  Frugttræer,  hvis  Frugter 
ligeledes  vare  Fællesgods  for  alle  Tørstige.  Heller 
ikke  paa  Herberger  var  der  nogen  Mangel. 

..Vi  Hellenere  er  et  vandrelystent  Folk."  sagde 
Perikles  til  Aspasia.  ..Vidt  forgrenede  Gjæste- 
venskabsforbindelser  og  glade  Fester  lokker  fra 
Sted  til  Sted.  Og  for  Vandreren  er  der.  som  du 
ser.  sørget." 

Paa  Bjergskraaningerne  ved  Vejens  Side  sprang 
mangen  en  lystig  Kilde  ud  af  Klippen.  I  Poplens 
Kæmpestamme.  der  skyggede  over  Vandet,  havde 
ofte  en  hvilende  Vandringsmand  til  Tak  skaaret 
et  Tankesprog  eller  et  Vers,  eller  hængt  en  Offer- 
gave op  paa  Træet. 

Blomstrende,  tempelrige.  søjlesmykte  Stæder 
og  Landsbyer  gled  forbi  deres  Blikke.  Først  Elevsis, 
Mysteriernes  hellige  Stad.  hvor  paa  Perikles"s  For- 
anstaltning netop  en  ny  pragtfuld  Helligdom  for 
Mysteriernes  Fester  rejste  sig  under  Iktinos's  Hæn- 
der.    Dernæst  Megara.   Dorerstaden.    ved  Synet  af 

hvilken  triste  Minder  steg  op  i  Aspasias  Sjæl. 
Hendes  skjøime  Aasyn  blev  mørkt:  hun  tav.  men 
den  uforglemmelige  Krænkelse  og  uhævnede  Tort 
afpressede  hende  en  Taare  af  Harme.  Perikles 
forstod  hende  og  sagde: 

..Stol  paa  mig!  Dine  Fjender  er  ogsaa  mine. 
Megara  skal  bøde  for  hvad  det  forbrød.'" 

Efter  at  være  ankommet  til  det  menneske- 
vrimlende  Korinth,  begav  Perikles  sig  til  sin  Gjæste- 
ven  Amynias's  Hus.  hvor  han  og  hans  Gemalinde 
bleve  modtagne  med  høje  Æresbevisninger. 

Altfor  fristende  vinkede  den  vide  Udsigt  fra 
det  høje  Akrokorinth.  Staden  Korinths  Akropol, 
den  af  Blomster  og  Grønt  tæt  bedækkede  Klippe, 
der  faldende  stejlt  af  imod  Staden  ligesom  dannede 
et  Vagttaarn  for  det  helleniske  Land.  Fra  dens 
Top  lyste  Kjærlighedsgudindens  fra  gammel  Tid 
berømte  Tempel.  Thi  ligesom  det  aandig  bevægede 
Athen  stod  under  den  tankefulde  Pallas  Athenes 
Beskyttelse,  saaledes  stillede  den  rige.  livslystne 
Handelsstad  sig  under  den  glade  Afrodite.  Ligesom 
hist  Pallas  Athene,  var  her  Afrodite  Borgens  Be- 
herskerinde  og  stod  bevæbnet  i  sin  Helligdom.  Fra 
den  højeste  Klippetinde  lyste  hendes  Tempeltinder 
vidt  ud  over  Havet  og  tjente  ogsaa  til  Sømærke 
for  Skipperne.  Tusinde  Hieroduler.  Gudindens 
Terner.  Glædens  skjøime  og  imødekommende  Døtre, 
boede  indenfor  Tempelomraadet  paa  Klippetoppen, 
hvis  tilbyggede  Terrasser,  Søjlehaller.  Haver.  Lunde. 
Bade  og  Gjæsteboliger  omskabte  den  allerede  ved 
sin  vide  Udsigt  herlige  Højdeflade  til  et  dobbelt 
fortryllende  Eden. 


231 


Fra  denne  Højde,  Midtpunktet  for  Hellas's 
Lande    og    Have.    kastede  Perikles    og  Aspasia   nu 

Blikket  ud  over  alle  de  forunderlig"  formede  og 
ejendommelig  belyste  Bjergtoppe  omkring  dem. 
Mod  Nord  havde  de  Parnassos's  snehedækkede 
Hoved,  og  længere  mod  Øst  Helikon.  De  hilste 
over  til  alle  Attikas  Bjerge,  og  med  ikke  mindre 
Hjertensglæde  saå  de  endogsaa  trods  den  lange 
Afstand  det  atheniensiske  Akropolis's  hjemlige 
Klippetop  træde  frem  i  den  rene  Luft.  Mod  Syd 
svævede  deres  Blikke  over  Nordarkadiens  Højder, 
og  imellem  de  utallige  Bjerge  og  Dale  saå  de  ned 
til  skinnende  Havbugter  og  Kyster  eller  ud  til  her- 
lige Øer.  der  snart  med  grønne  Skove  og  snart 
med  hvide  Klipper  blinkede  og  straalede  i  den 
uforligneligste  Lyspragt. 

I  dette  skjønne  Syn  bleve  Perikles  og  Aspasia 
dog  til  Dels  forstyrrede  ved  de  Sværme  af  Hiero- 
duler.  der  drev  omkring  i  Søjlegangene  og  Lundene 
i  Nærheden  af  Templet. 

..I  Athen",  sagde  den  korinthiske  Gjæsteven, 
der  ledsagede  Parret,  med  et  Blik  paa  de  Skjønne 
og  henvendt  til  Perikles.  ..i  Athen  har  I  endnu 
ikke  denne  Art  af  Gudstjeneste,  og  I  er  maaske 
ikke  engang  til  Sinds  at  se  hellige  Personer  i  disse 
Præstinder,  der  til  Fordel  for  Templet  giver  sig 
selv  til  Pris.  Hos  os  har  de  i  mange  Tider  staaet 
i  høj  og  ærværdig  Anseelse.  Disse  gjæstfri.  muntre 
Piger,  der  som  Afrodites  Tjenerinder  træder  i  Kjær- 
lighedsgudindens  Fodspor,  er  til  Stede  ved  Ofringer 
og  andre  religiøse  Ceremonier,  tager  Del  i  Bor- 
gernes Festtog   og  synger   da  Pæanen  til  Afrodite. 

Man  henvender  sig  til  dem  angaaende  Forbønner 
hos  Gudinden,  vor  Stads  Beskytterinde.  I  smiler? 
Nu,  I  Atheniensere  mener  at  skylde  Pallas  Athene 
mere.  Hos  jer  er  Staten  rig  og  formaaende,  hos 
os  er  det  den  enkelte  Borger.  Enhver  er  her  en 
Krøsos,  en  Konge  for  sig,  og  glæder  sig  ved  de 
Livets  Goder,  han  har  vundet  ved  Handel  og  Sø- 
fart. Vi  stræber  ikke  efter  Magt  og  Indflydelse  i 
Grækenland,  vi  anvender  ikke  vore  Skatte  til  Op- 
førelsen af  Fæstningsværker  eller  Flaader  og  lig- 
nende Ting,  men  vi  lever  efter  vort  Behag  og  tror, 
at  tilsidst  er  det  dog  kun  den  Enkelte,  der  lever, 
medens  Staten  er  et  blot  og  bart  Begreb.  Lad 
dette  nu  imidlertid  forholde  sig  som  det  vil,  men 
h\or  meget  end  I  Atheniensere  ser  ned  paa  os, 
saa  er  I  dog  slaaede  ind  paa  den  Bane,  der  bringer 
jer  nærmere  til  os.  I  elsker  og  dyrker  det  Skjønne, 
med  hvilket  ogsaa  Kjærligheden  til  Livets  Behage- 
ligheder altid  indlinder  sig." 

Disse  Korintherens  Ord  gjorde  et  dybt  Indtryk 
paa  Perikles,  uden  at  han  særlig  syntes  at  agte 
derpaa.  Han  saå  over  imod  Peloponnesos's  Bjerge 
og  sagde  noget  efter  med  et  flygtigt  Smil  til  Aspasia: 

.,Det  er  betydningsfuldt,  at  vi  netop  her.  lige- 
som paa  Tærskelen  til  det  alvorlige,  strenge  Pelo- 
ponnesos,  skal  møde  Synet  af  et  hellenisk  Liv,  der 
har  svunget  sig  op  til  Højdepunktet  af  Yppighed. 
Hvem  skulde  tro,  naar  han  kommer  fra  det  lyse, 
kunstelskende  og  tankeklare  Athen,  eller  naar  han 
her  i  det  livslystne  Korinth,  omsværmet  af  forføre- 
riske Hieroduler.  staar  paa  Afroditetemplets  Top. 
at    der   saa  nær   paa    den    anden  Side  Isthmen  og 

hine  mørke,  høje  Bjerge  hor  et  ufordærvet  Hyrde- 
folk  i  oldtidsagtig  Livsenfold  mellem  Arkadias  Klip- 
per? Hvem  skulde  tro.  at  man  saa  tæt  ved  disse 
Steder  for  skjøn,  nydelsesrig  Lediggang,  derovre 
hag  disse  Bjerge  skal  træffe  den  raa  Spartaner 
og  den  harske  Messenier.  der  ligesom  vilde  Løver 
og  Ulve  hekæmper  hinanden  med  Mord  og  Drab  i 
dybe  Kløfter  og  mørke  Skove?  Hvilken  Brydeplads 
for  vild,  heltemodig  Kraft  har  hin  Jord  hag  de 
høje  Bjerge  ikke  været  fra  umindelige  Tider!  Fra 
Borge,  der  var  hygget  af  optaarnede  Klipper,  drog 
Argiverfyrsterne  ud  imod  Ilion.  Paa  Peloponnesos's 
Veje  gik  Herakles  og  Perse vs  deres  Heltehane, 
fældede  Løverne  og  dræbte  Slangernes  Yngel  i 
Sumpene  saavel  som  de  uhyggelige  Fugles  Afkom 
i  Luften.  Og  kæmper  ikke  endnu  den  Dag  i  Dag 
mandig  Daadskraft  om  Prisen  paa  Pelops-Halvøens 
Enge,  paa  Isthmen.  i  Xemea  og  Olympia?  Vandrer 
ikke  fra  hele  Hellas  de  Mænd  herhid,  som  attraar 
den  heltemodige  Styrkes  Lavrhær?  Mørkt,  truende 
og  bark  synes  dette  Peloponnesos,  og  Styxes  Vande 
beskyller  ikke  for  Intet  dets  mørke  Bjergdale. 
Men  vi  vil  trodse  dets  Rædsler,  vi  vil  vove  os  ind 
i  Løvens  Hule.  Og  hvis  vi  er  blevne  altfor  blød- 
agtige, saa  vil  vi  hærde  os  og  hente  os  nye  Kræfter 
i  dets  harske  Luft." 

..Hvornaar",  spurgte  Aspasia  smilende.  ..hvor- 
naar  er  Perikles  blevet  en  Beundrer  ja  selv  en 
Misunder  af  de  raa  og  enfoldige  Mænd  hinsides 
Isthmen?  Vær  rolig.  Ven!  lad  dem  der  brydes  og 
kæmpe,    som  de  lyster.      Over  deres  mørke  Bjers;- 


234 


toppe  lyser  ikke  som  over  Athens  Akropolis  Pallas 
Athenes  sejrrige  Lys!"  — 

Med  et  stærkt  Følge  brød  de  Rejsende  den 
næste  Morgen  op  fra  Korinthos.  for  med  frejdigt 
Mod  at  tiltræde  deres  Vandring  ind  i  Dorerlandet. 
Vejen  førte  over  de  argoliske  Bjerge.  Aspasia 
forsmaaede  som  oftest  den  Bærestol,  som  Perikles 
med  kjærlig  Omhu  havde  ladet  forfærdige  til  hende, 
og  som  af  Slaver  eller  Muldyr  kunde  bæres  over 
de  vanskeligste  Bjergstra-kninger.  Hun  foretrak 
ved  sin  Husbonds  Side  at  ride  paa  et  Muldyr.  Og 
saaledes  drog  de  da  under  fortrolige  Samtaler 
gjennem  de  susende  Bjergskove,  fulgte  de  ilende 
Bække,  der  styrtede  ned  i  Afgrundene,  kom  over 
stejle  Skrænter  og  skovklædte  Bjergtoppe  til  aabne 
Højdeflader  og  derpaa  atter  igjennem  snevre  Passer 
og  Dale,  hvor  Oleander-  og  Mastixbuske  og  vilde 
Pæretræer  slyngede  deres  skyggefulde  Urene  ind  i 
hverandre  over  den  mørke  Bjergsti. 

I  disse  vilde  Kløfter  faldt  dog  mer  end  et 
Blik  fra  den  modige  Aspasias  Øjne  ængstelig  spej- 
dende ind  i  Krattet,  om  ikke  en  Røvers  truende 
Skikkelse  skulde  træde  ud  derfra.  Da  smilede 
Perikles  og  sagde  med  et  Blik  paa  det  velbevæb- 
nede, vejkyndige  Følge  af  indfødte  Mænd.  som 
han  havde  hvervet  til  at  ledsage  dem  igjennem 
Bjergene: 

..Frygt  ikke.  Aspasia!  For  Længe  siden  er  de 
vilde  Kæmper  paa  disse  Veje  udryddede:  her  rindes 
ikke  længer  nogen  Granbøjer  Sinis.  nogen  luin^k 
Voldsmand.  Kun  for  Slangerne  i  disse  Højder  og 
Dale  niaa  vi  vogte  os.  thi  du  mindes  vel,  hvad  der 


skete  her  tæt  ved  Nemeas  Eng,  da  Ammen  lagde 
den  lille  Dreng  i  Græsset  for  at  bringe  de  forbi- 
dragende Syv  imod  Theben  paa  deres  Bøn  en 
Drik  frisk  Vand?" 

Efter  en  anstrengende  Dagsrejse  naaede  man 
til  Begyndelsen  af  Inakossletten  og  saå  mellem  to 
graa  spidse  Klipper  Agamemnons  sagnberømte 
Herskersæde.  den  addgamle  Vogter  af  disse  Bjerg- 
veje, Mykenæs  Borg,  ligge  lurende  i  sin  Klippekrog 
—  ..i  Hjørnet  af  Argos"  efter  den  homeriske  Sangs 
Ord.  Til  Højre  ragede  den  nøgne  Bjergkegle  op  med 
den  gamle  Borg  Larisa,  Staden  Argos's  Akropol, 
medens  Byen  selv  strakte  sig  fra  Bjergets  Fod  hen 
over  den  vide  Slette,  endnu  bestandig  blomstrende 
og  ikke  mindre  velbefolket  end  Atheniensernes  Stad. 
Bag  det  ..gangerernærende  Argos's''  langstrakte 
flade  Kyst  lyste  Nauplias  blaa  Havbugt,  medens 
Bjergkjæder.  der  straalede  i  alle  Solnedgangens 
Farver,  snart  strakte  deres  skarpttakkede  Tinder  op 
imod  Himlen,  snart  i  store  Buer  svingede  ud  imod 
Havet.  Ogsaa  paa  den  anden  Side  af  den  skin- 
nende Bugt  dukkede  de  tilslørede  Omrids  af  mæg- 
tige Bjergkamme  op. 

En  forunderlig  Følelse  greb  de  Rejsende.  Deres 
Blikke  hang  ved  Mykenæs  graa  Klippetop.  for  at 
søge  Sporene  af  Pelopidernes  Kongeborg  og  alle 
de  andre  uforgængelige  Oldtidsrester  af  kyklopiske 
Skatkamre.   Grave.  Mure  og  Hvælvinger. 

Da  de  havde  naaet  selve  Mykenæ,  var  Skum- 
ringen faldet  paa.  De  stod  paa  den  Klippehøjde. 
hvor  de  graa.  med  Mos  og  Vedbend  overgroede 
Mure.    der   vare    optaarnede    af   kæmpestore    men 

regelmæssig  tilhuggede  Klippeblokke,  næsten  traadte 
uhyggelig  og  ængstende  frem  i  Mørket.  Alligevel 
forsmaaede  de  at  stige  ned  til  de  faa  mykenæiske 
Boliger,  der  endnu  fandtes  i  Atridernes  for  længe 
siden  forfaldne  og  forladte  Kongestad.  Perikles 
og  Aspasia  besluttede  at  tilbringe  den  lune  Som- 
mernat under  et  Telt  i  Nærheden  af  disse  ærvær- 
dige Oldtidsrester.  Da  stod  Maanen  op  og  overgød 
Alt  lige  fra  Murene,  selve  Klippen  og  de  argoliske 
Bjergtoppe  til  Sletten  og  den  fjerne  Havbugt  med 
sit  hvide,  straalende  Lys.  Hvor  trætte  de  end 
vare.  kunde  Perikles  og  Aspasia  ikke  modstaa 
dette  fristende  Syn.  De  øste  nye  Kræfter  af  de 
nye  Indtryk.  Endnu  for  faa  Dage  siden  omgav  det 
larmende  Athen  dem,  og  nu  stod  de  blandt  Mykenæs 
Ruiner  under  den  hemmelighedsfulde  stjerneklare 
Himmel  i  de  argoliske  Bjerges  dødsstille  Ensomhed. 
Homeros's  Aand  kom  over  dem.  I  Vindens  Susen, 
i  Bladenes  Raslen  hørte  de  ligesom  en  sagte  Gj  en- 
klang  af  den  udødelige  Heltesang.  Fuldmaanens 
Lys,  der  tændte  en  Straalekrone  omkring  hvert  af 
de  argoliske  Bjerge,  mindede  dem  om  de  Baal, 
der  en  Gang  var  blusset  i  Vejret  fra  den  ene  af 
disse  Bjergtoppe  til  den  anden,  for  at  bringe  Bud- 
skabet om  Hellenersejren  ved  Ilion  over  Hav  og 
Land  til  Agamemnons  Borg,  hvor  den  vilde  Kly- 
temnestra  ved  sin  Bolers.  Ægisthos's  Side  imødesaå 
den  sejrrige  Helleneranforers  Hjemkomst  med  det 
hemmelig  slebne  dræbende  Staal.  Og  indenfor 
disse  ode  Borgruiner,  der  her  laa  for  dem,  i  den 
gravstille.   nattedybe  Ensomhed  blev  Morderdolken 

trukket.  Bag  disse  Mure  havde  den  hjemvendte 
Folkedrots  dumpe  Dødsrallen  lydt. 

Perikles  og  Aspasia  gik  langs  med  den  mæg- 
tige Murring,  der  fulgte  Randen  af  den  stejle  Borg- 
klippe med  alle  dens  Hjørner  og  Kroge.  De  kom 
til  den  herømte  Løveport.  Atridehorgens  ærværdige 
Indgang,  over  hvilken  vor  Verdensdels  ældste  Billed- 
huggerarbejde findes.  Gjennem  denne  Port  traadte 
de  ind  i  Borgen  og  stod  foran  de  indre  Mure.  bag 
hvilke  Atriclerne  havde  havt  deres  uangribelige 
Sæde,  men  kun  Omridsene  af  Grundvolden  viste 
dem.  hvor  de  egenlige  Fyrsteværelser  havde  ligget. 
De  fortsatte  deres  Vandring  og  kom,  efter  at  være 
skredet  ned  ad  Bjergsiden,  til  den  ærværdige, 
endnu  bevarede  Rundbygning,  der  paa  samme  Tid 
var  Pelopidernes  Skatkammer  og  Gravhvælving. 

Da  Perikles  og  Aspasia  nærmede  sig  denne 
Bygning,  traadte  de  forfærdet  et  Skridt  tilbage  ved 
at  opdage  en  kæmpestor  Mandsskikkelse,  der  laa 
ved  Porten  og  ved  de  Fremmedes  Komme  rejste 
sig  halvt  op.  Manden  mindede  om  de  homeriske 
Kæmpeskikkelser,  der  sloges  med  Klippeblokke  af 
en  Størrelse  og  Vægt.  som  senere  Slægter  ikke 
længer  formaaede  at  løfte  fra  Jorden.  Perikles 
tiltalte  ham  og  saå  efter  en  kort  Forhandling,  at 
han  havde  at  gjøre  med  en  Tigger,  der  strejfede 
omkring  i  de  argoliske  Bjerge.  Mandens  Legeme 
var  sparsomt  dækket  af  Pjalter,  og  hans  mørkt  - 
farvede  Ansigt  var  som  furet  af  Vind  og  Vejr. 
Saaledes  havde  maaske  den  hærdede,  vidtbefarne 
Odyssevs  set  ud  i  det  Øjeblik,  da  han  som  skib- 
bruden reddede  sig  i  Land  efter  at  han  svommende 

omkring  paa  Bølgerne  i  tvende  Døgn  havde  kæmpet 
med  Havet  og  det  skarpe  Saltskum  havde  hærget 
hans  Lemmer. 

Den  gamle,  besynderlige,  kæmpestore  Tigger 
paastod.  at  han  vogtede  Atrevs's  Skat,  og  at  Ingen 
uden  hans  Tilladelse  maatte  nærme  sig  Skatkamrets 
Port.  Han  begyndte  at  fable  om  uhyre  Guldskatte, 
som  endnu  bestandig  laa  skjulte  i  hemmelige  Rum 
af  disse  Klippekamre,  og  som  vilde  gjøre  Finderen  til 
den  Rigeste  af  alle  Dødelige,  til  Hellas's  Anfører 
og  Konge.  Hellenerfyrsten  Ågamemnons  Arving  og 
Efterfølger. 

Smilende  sagde  Perikles  til  Aspasia:  ..Vel  var 
Mykenæ  i  Oldtiden  berømt  som  den  paa  Guld 
rigeste  Hellenerstad.  men  jeg  tænker,  at  Mykenæs 
Guld  for  længe  siden  er  svømmet  til  Athen,  og  at 
vi  ikke  længer  behøver  at  søge  derefter.  Dog  føler 
jeg  mig  uimodstaaelig  tiltrukket  af  Atridernes  for- 
underlige Klippe  grav. " 

..Før  os  endnu  i  Dag  ind  i  det  Skatkammer, 
som  du  bevogter!"  vedblev  Perikles.  idet  han  vendte 
sig  om  imod  Kæmpen.  ..Vi  er  Atheniensere  og  er 
komne  til  Argos's  Bjerge  for  at  bevidne  de  gud- 
dommelige Atriders  Støv  vor  Ærefrygt."' 

Derpaa  befalede  han  Slaverne  at  tænde  nogle 
Fakler.  Tiggeren,  over  hvem  Perikles^  Optræden 
syntes  at  øve  en  vis  Magt.  viste  sig  i  Tavshed  rede 
til  at  tjene  som  Fører.  Med  kæmpestærk  Haand 
skjød  han  et  stort  Klippestykke  til  Side.  der  laa 
foran  Indgangen  og  fuldstændig  spærrede  denne. 
Men  alligevel  var  det  ikke  let  at  bane  sig  Vej  over 
Gruset   og   Stenene    af  den    najsten    ødelagte   Port 

og  naa  ind  i  Hvælvingen,  der  strakte  sig  dybt  ind 
under  Jorden. 

Gjennem  den  af  mægtige  Kvadersten  opførte 
Port  naaede  Perikles  og  Aspasia  ind  i  den  høje 
mørke  Rundhvælving,  hvis  Vægge  ikke  vare  for- 
mede paa  sædvanlig  Vis:  i  bestandig  snevrere  og 
snevrere  Ringe  fandt  de  Stenlagene  lejrede  over 
hinanden  og  foroven  afsluttede  ved  en  kegleagtig 
Hvælving.  De  fandt  Spor  af  en  gammel  Malm- 
beklædning paa  Væggene,  en  yndet  Væggeprydelse 
paa  de  Tider,  om  hvilke  Horn  eros  fortæller.  Hvor 
har  ikke  i  Fyrsteværelserne  den  glatte,  blanke 
Malmvæg  kunnet  kaste  den  blussende  Fakkels  Lys 
tilbage!  Men  med  voldelig  Haand  vare  Malm- 
pladerne allerede  afrevne  her.  og  nøgne  stirrede 
de  graa,  mægtig  optaarnede  Stenmasser  ned  paa 
Beskuerne. 

Fra  denne  Hvælving  traadte  Perikles  og  Aspasia 
gjennem  en  snever  Port  ind  i  et  Klippekammer,  der 
i  kvadratisk  Form  helt  var  udhugget  i  selve  Klippen. 

Tankefulde  stod  de  begge.  De  brændende 
Faklers  matte  Lys  oplyste  kun  halvt  den  mørke 
Stenhvælving. 

..Det  vilde  være  en  dristig  Tanke",  sagde  Pe- 
rikles tilsidst.  ..at  opslaa  sit  Natteleje  i  denne  med 
hellig  Gysen  fyldte  Klippegrav." 

Aspasia  for  let  sammen,  men  i  det  næste  Øje- 
blik smilede  hun,  og  kunde  ikke  modstaa  det  Trylleri, 
som  den  paa  samme  Tid  afskrækkende  og  fristende 
Tanke  øvede  over  hende,  at  tilbringe  en  Nat  i 
Pelopidernes  tusindaarige  Gravhvælving  og  hvile 
paa  Atrevs's  og  Agamemnons  Støv. 

Mer  end  én  Betænkelighed  blev  endnu  fremsat, 
men  tilsidst  skred  man  til  Udførelsen  af  den  dristige 
Tanke.  Slaverne  udbredte  Tæpper  paa  det  lille 
Klippekammers  Stengulv  og  redte  et  Leje  derpaa. 
I  den  forreste  runde  Hvælving  lagde  den  kæmpe- 
store Tigger  sig  til  Hvile.  Slaverne  lejrede  sig 
omkring  den  ydre  Indgang. 

Perikles  og  Aspasia  vare  alene  i  det  hemme- 
lighedsfulde, i  Klippen  udhuggede  Kammer.  Det 
uvisse  Skin  fra  den  i  Gulvet  plantede  Fakkel  faldt 
spøgelsesagtig  paa  de  graa  Klippevægge.  Rundt 
om  dem  herskede  Dødsstilhed.  Det  var  Gravens 
Ro.  der  omgav  dem. 

..I  denne  Nat",  sagde  Perikles.  ..og  i  dette 
Rum  træder  Tanken  om  Forgængeligheden  og  Til- 
intetgørelsen mig  næsten  i  Møde  i  legemlig  Skik- 
kelse og  med  titanisk  Vælde.  Hvor  skrøbeligt, 
foranderligt  og  forgængeligt  synes  ikke  alt  Levende. 
og  hvor  stærkt  og  sejgt  trodser  ikke  alt  det.  som 
vi  plejer  at  kalde  den  døde  Natur,  Tidens  Tand! 
Atrevs  og  Agamemnon  er  for  længe  siden  borte, 
og  vi  indsuger  maaske  de  usynlige  Atomer  af  deres 
Stov  med  den  Luft.  som  vi  in  da  ander.  Men  disse 
døde  Mure.  som  hine  Mennesker  har  optaarnet. 
rager  endnu  den  Dag  i  Dag  op  omkring  os  og  vil 
maaske  endnu  knejse  omkring  dem.  der  om  tusind 
Aar  indaander  Atomerne  af  vort  Støv!" 

..Deri    er  jeg   ikke    enig    med   dig.    Periki 
svarede    Aspasia.     ..at    den    flygtige    menneskelige 
Tilværelse    har    Grund  til    Misundelse   overfor    den 
døde    Naturs  Uforgængelighed.      Den   nedstyrtende 
Klippeblok   begraver  Blomsterne,    men    Blomsterne 

vender  tilbage  med  hvert  Foraar  og  slynger  deres 
Ranker  omkring  Stenen,  og  efter  Aartusinder  smul- 
drer Stenen  tilsidst,  men  Blomsterne  er  der  bestandig 
paa  Ny.  Saaledes  ligger  Livet  ogsaa  begravet 
under  Stædernes  Ruiner,  men  imellem  Ruinerne 
spirer  det  hemmelig  frem  og  dækker  Stenen,  der 
bryster  sig  af  sin  Uforgængelighed;  det  slaar  sine 
Rødder  dybere  og  dybere  og  sprænger  Klippen, 
og  saaledes  er.  naar  Alt  kommer  til  Alt.  ikkun  det 
tilsyneladende  Flygtige  og  Forgængelige  i  Sandhed 
evigt." 

..Du  har  Ret."  sagde  Perikles.  ..Livet  vilde 
snart  blive  træt  og  kjed  af  sig  selv.  hvis  den  døde 
Naturs  Uforanderlighed  var  det  beskaaret.  Ufor- 
gængelighed er  allerede  Et  med  Døden,  kun  Af- 
vexling  er  Liv." 

..Fornyer  Agamemnons  Heltemod  sig  ikke  i 
tusinde  Helte?"  spurgte  Aspasia:  ..og  lever  ikke 
Paris's  og  Helenas  Kjærlighed  op  paa  fty  i  utallige 
elskende  Par?" 

..Ganske  vist  kommer  og  gaar  Livet."  svarede 
Perikles.  ..og  i  evig  skiftende  Former  vender  det 
tilbage.  Men  er  vi  sikre  paa.  at  det  ikke  ved 
denne  Kommen  og  Gaaen  dog  tilsidst  tilsætter 
noget  af  sin  oprindelige  Kraft?  Skulde  det  Store 
i  Verden  ikke  en  Smule  ligne  de  Stenringe  i  denne 
Gravhvælving,  der  vel  gjentager  sig  ovenover  hin- 
anden men  bestandig  bliver  snevrere  og  snev- 
rere?  —  Agamemnons  Heltemod  synes  vel  at  være 
vendt  tilbage,  og  vi  har  slaaet  Perserne,  men  det 
forekommer  mig  dog,  som  om  vi  mod  Homers  Helte 
er  skrumpede  en  Smule  ind." 

A«pasia.    IT.  16 

..Mange  Ting",  sagde  Aspasia,  „vender  svagere 
tilbage,  men  nriskjender  du,  at  ogsaa  Meget  for- 
nyer sig  endnu  kraftigere  og  herligere?  Den 
Kunst,  der  gik  til  Grunde  med  disse  Ruiner,  er 
vendt  tilbage  og  har  formet  Parthenons  billed- 
smykte  Marmortinder!" 

..Men."  sagde  Perikles,  „naar  ogsaa  hine  billed- 
smykte  Tinder  en  Gang  er  sunkne  i  Grus  —  naar 
Pallas's  herlige  Firspand  er  styrtet  ned  fra  Parthe- 
nons Gavl  og  med  Tordenbrag  maaske  er  splintret 
imod  Klippeskraaningen,  er  du  da  sikker  paa,  at 
Kunsten  fremdeles  vil  vende  endnu  herligere  til- 
bage? Eller  vil  der  komme  en  Tid.  hvis  Hæder 
kun  tærer  paa  udodelige  Pviiiners  Afglan>V" 

..Det  maa  blive  de  kommende  Slægters  Sag." 
svarede  Aspasia. 

..Du  talte  ogsaa  om  den  Kjærlighed,  der  for- 
enede Oldtidens  skjønneste  Par,"  vedblev  Perikles, 
..og  hvorledes  den  fornyer  sig  i  utallige  Par." 

..Tvivler  du  derom?"  spurgte  Aspasia. 

..Nej!"  udraabte  Perikles,  „og  jeg  tror.  at 
Kjærligheden,  og  netop  kun  Kjærligheden,  altid 
vender  tilbage  med  samme  Styrke,  med  samme 
Livsfriskhed.  med  samme  Lykke!" 

..Kjærligheden  og  Glæden!"  indskjød  Aspasia 
smilende. 

..Kjærligheden  og  Glæden!"  gjentog  Perikles. 
„Vel  maa  jeg  med  Undseelse  vandre  paa  dette 
Sted,  og  maaske  er  jeg  ikke  værdig  til  blot  en 
Nat  at  hvile  paa  homeriske  Heltes  Støv.  Men 
om  jeg  end  med  smertelig  Avind  maa  give  Afkald 
paa  Akillevs"s  Helteære,    saa  deler  jeg  dog  Paris's 

Lykke:  Besiddelsen  af  den  skjønneste  helleniske 
Kvinde!'' 

Den  Mine,  med  hvilken  Perikles  udtalte  dette, 
var  ikke  ganske  i  Overensstemmelse  med  Ordene 
selv.  Han  saå  ud,  som  om  han  tvivlede  paa,  at 
det  sømmede  sig  for  en  Mand  at  give  Afkald  paa 
Akillevs's  Hæder  og  nøjes  med  Paris's  Lykke. 

Men  med  den  Trolddomsmagt,  der  stod  til  den 
skjønneste  helleniske  Kvindes  Raadighed,  vidste 
Aspasia  at  dysse  de  Tanker  i  Blund,  som  rørte 
sig  i  Perikles's  mandige  Sjæl.  Hendes  Øje  spredte 
en  magisk  Glans  i  den  skumle  Klippegrav:  fra 
hendes  Kinder  syntes  Rosenskjæret  at  brede  sig 
over  det  hele  Rum.  Faklen,  der  før  havde  viftet 
saa  mat  —  som  den  maaske,  der  en  Gang  havde 
lyst  over  den  myrdede  Agamemnons  Jordfæstelse  — 
syntes  med  Et  at  blusse  i  Vejret  som  en  Bryllups- 
fakkel.  Ved  den  Straale  af  Skjønhed,  der  faldt  i 
det  mørke  Dyb.  syntes  endogsaa  Gravhvælvingen 
nu  forvandlet  til  et  Brudekammer,  og  Livets  og 
Kjærlighedens  evige  Friskhed  vandt  Sejr  over  Dø- 
dens og  Tilintetgj  øreisens  Rædsel,  over  Atridernes 
tusindaarige  smuldrede  Støv. 

Da  Perikles  og  Aspasia  forlod  deres  natlige 
Leje  og  traadte  ud  af  det  mørke  Klippekammer, 
straalede  Morgenen  dem  dugbesprængt  i  Møde  fra 
alle  Enge  og  Skraaninger.  Men  selv  i  Dagens 
straalende  Lys  var  der  lige  ensomt  og  dødsstille 
mellem  Atrideborgens  Ruiner.  Kun  en  Grib  svæ- 
vede ubevægelig  med  vidt  udspilede  Vinger  højt 
i  Luften  over  Mykenæ. 

Medens  derpaa  de  Rejsende  nød  et  let  Morgen- 

maaltid  af  det  medbragte  Forraad  og  af  den  Vin, 
som  en  Slave  bar  i  en  Gedeskinds-Sæk,  spurgte 
Perikles  Aspasia,  om  hun  ikke  havde  havt  nogen 
Drom  under  sin  natlige  Hvile  i  Atridernes  Grav- 
hvælving. 

..Jo",  svarede  Aspasia;  „ud  paa  Morgenstun- 
den hensatte  en  Drøm  mig  midt  i  Heltetumlen 
foran  Ilion.  Jeg  saå  Akillevs  lyslevende,  og  han 
staar  endnu  bestandig  for  mine  Øjne.  Det  var  en 
Ynglingeskikkelse  af  en  vild  Skjønhed  og  et  næsten 
dæmonisk  Udseende,  høj  og  slank,  med  mørke 
Lokker  omkring  det  i  den  reneste  Oval  formede 
Aasyn.  Øjnene  var  sorte  som  Kul  og  næsten 
kredsrunde,  hvad  der  trods  al  Adel  i  Trækkene 
gav  hans  Ansigt  noget  Gorgonagtigt  og  Skræk- 
indjagende. Munden  var  usædvanlig  smal,  men 
Læberne  svulmende  og  kraftige.  Den  hele  ung- 
dommelige Skjønhed  syntes  forenet  med  et  Udtryk 
"af  vild.  næsten  overmenneskelig  Heltekraft.  Saa- 
ledes  saå  jeg  ham  staa  foran  Skibene  i  sin  straa- 
lende  Rustning,  medens  allerede  hans  Kampraab 
udbredte  Forfærdelse  indenfor  Ilions  Mure." 

.,Ogsaa  mig",  sagde  Perikles.  ..førte  paa  samme 
Tid  en  Drøm  ind  i  den  homeriske  Verden,  men 
sælsomt  nok  ikke  blandt  Heltene.  Jeg  saå  Pene- 
lope, og  hvad  der  er  endnu  sælsommere,  jeg  saå 
hende  ikke,  saaledes  som  Homeros  skildrer  hende, 
som  Odyssevs"s  trofast  ventende  Ægteviv,  men  som 
den  ungdommelige  Brud  fra  det  gamle  Sagn,  der 
synes  mig  endnu  skjønnere  end  Alt  hvad  Ho- 
meros har  sunget  om  hende.  Du  kj ender  sikkert 
Sagnet  om  Odyssevs's  Bejlen :  livøriedes  Spartaner- 

kongen  Ikarios  vel  lovede  den  bejlende  .Odyssevs 
sin  Datter  Penelope  i  Haabet  om  at  bevæge  ham 
til  at  bosætte  sig  i  Lakedæmon,  men  da  dette  ikke 
lykkedes,  vilde  overtale  den  inderlig  elskede  Datter 
til  at  bryde  Forbindelsen,  ja.  da  Odyssevs  forte 
Bruden  hjem  til  Ithaka,  ilede  efter  Vognen  med 
faderlige  Bønner,  indtil  Odyssevs  opfordrede  Jom- 
fruen til  at  erklære,  om  hun  frivillig  vilde  følge 
ham  eller  hellere  vende  tilbage  til  Sparta  med  sin 
Fader.  Du  mindes,  hvorledes  Penelope  da  Intet 
svarede  men  kun  blufærdig  tilhyllede  sit  Åasyn, 
hvorpaa  Ikarios  lod  hende  drage  bort  og  paa  det 
Sted.  hvor  dette  havde  tildraget  sig.  oprejste  en 
Billedstøtte  for  den  jomfruelige  Blufærdighed.  Hvil- 
ket yndigt  Billede  er  ikke  denne  tavst  rødmende 
Penelope,  der  i  jomfruelig  Undseelse  tilhyller  sit 
Hoved!  Og  netop  i  denne  jomfruelige  Skikkelse 
saå  jeg  hende  i  Xat  i  Drømmen." 

Saaledes  fortalte  Perikles  og  Aspasia  hinanden 
de  Drømme,  der  havde  gjæstet  dem  i  Atridernes 
Gravhvælving,  og  overvejede  halvt  i  Spøg.  halvt  i 
Alvor,  om  mulig  noget  Varsel,  nogen  hemmelig 
Betydning  skjulte  sig  i  disse  Drømmesyner. 

Endnu  en  Gang  saå  de  fra  Mykenæs  højtlig- 
gende Ruiner  ud  over  Inakossletten  og  det  gamle 
Argos.  Derpaa  brød  de  op,  for  at  fortsætte  deres 
Vej  og  fra  de  argoliske  Bjerge  at  tiltræde  deres 
Vandring  over  i  de  arkadiske. 

Perikles  og  Aspasia  fandt  en  Fornøjelse  i  at 
tilbagelægge  store  Strækninger  til  Fods  og  under 
fortrolige  Samtaler  at  vandre  ved  hinandens  Side 
gjennem  den  grønne  Bjergskov. 

Aspasia  havde  hidtil  kun  været  vant  til  at 
hvile  paa  Hynder  og  Tæpper;  nu  lærte  hun.  at  det 
ogsaa  var  muligt  at  lejre  sig  paa  grønne  Græs- 
bænke, paa  Mos.  Urter  og  Grannaale.  Xaar  de 
saaledes  nu  og  da  satte  sig  paa  et  smukt  Sted, 
bragte  en  Slave  paa  Perikles's  Vink  strax  en  af 
de  Bogruller,  der  indeholdt  Homers  Sange,  og 
Aspasia  læste  da  paa  sin  Husbonds  Bøn  op  deraf 
med  sin  skjønne.  klare  Stemme.  Uden  den  gamle 
Sanger  havde  de  ikke  villet  besøge  Atriderigets 
Ruiner,  og  først  efter  at  have  set  disse,  forekom 
det  dem.  at  Homeros  i  sin  sande  Skikkelse  var 
gaaet  op   for  dem. 

Hertil  knyttedes  nu  og  da  en  lille  flygtig  Menings- 
strid,  naar  Perikles  altfor  begejstret  tabte  sig  i 
Lovtaler  over  den  patriarkalske  Heltetid.  medens 
Aspasia  hellere  vilde  søge  Menneskehedens  Ideal 
i  Nutiden  eller  Fremtiden. 

..Hos  Homeros",  sagde  Perikles  en  Gang.  „tror 
jeg  at  finde  en  betydningsfuld  Lære.  at  nemlig 
Mennesket  en  Gang  har  været  et  Dyr  og  efter- 
haanden  er  blevet  Menneske.  Man  ser  hos  ham. 
især  i  Odysseen,  hvorledes  dette  lidt  efter  lidt  er 
gaaet  for  sig.  Overalt  lægger  han  Hovedvægten 
paa  det  Menneskeliges  Sejr  over  det  Raa  og  Dy- 
riske. Overalt  skildrer  han  os  denne  Menneskelig- 
hedens Kamp  med  de  endnu  ikke  fuldstændig 
overvundne  Rester  af  Dyriskheden.  I  de  vilde 
Læstrygoner  og  Kykloper  viser  han  os,  hvad  vi 
engang  har  været.  Overfor  disse  vilde  Halvmen- 
nesker udmaler  han  sindrig  den  ædle  menneskelige 
Følelse,  stiller  Menneskeæderne  overfor  de  gjæste- 

renlige  Fæaker,  og  for  at  bevare  det  Menneskelige 
fra  at  falde  tilbage  til  det  Dyriske,  knytter  han 
det  8aa  inderlig  som  muligt  til  det  Guddommelige. 
Pallas  Athene.  Gudinden  for  den  menneskelige 
Kløgt  og  Indsigt,  for  den  ved  Menneskelighed 
adlede  Daadskraft.  er  hans  Heltes  stadige  Ledsager- 
inde og  Beskytterinde.  Det  er  Menneskelighedens 
Sag,  som  han  taler,  Menneskeligheden  i  Mod- 
sætning til  Dyriskheden.  Hos  ham  er  det  rene 
Menneskelige  udtalt  i  ren  Poesi.  Hos  ham  svøm- 
mer alle  Gjenstande  i  den  rene,  klare  Æther. 
Mere  veltalende  lød  ophøjet  Enfold  ikke  fra  nogen 
Mund  end  fra  hans." 

Her   afbrød   Aspasia   Perikles   i   hans  Lovtale. 

„Tillad."  sagde  hun.  ..dér  undslap  dig  et  Ord. 
som  jeg  ikke  tør  lade  gjælde.  og  som  du  maaske 
selv  gjerne  tager  tilbage.  Homeros  er  hverken 
enfoldig  eller  simpel,  i  det  Mindste  ikke  i  den 
Forstand,  som  Billedhuggerne  før  Fidias  var  det. 
Med  Homeros  sprang,  for  at  bruge  en  gammel 
Lignelse.  Poesien  i  fuld  Modenhed  ud  af  Zevs's 
Hoved.  Hans  Tale  er  bred,  rig.  fuldtonende.  Hans 
Skildringer  er  undertiden  lige  saa  pragtfulde  som 
levende,  og  der  findes  Steder  i  Iliaden  og  Odys- 
seen, som  ingen  senere  Født  vil  overgaa  i  Udtrykkets 
rethoriske  Pragt.  Og  nu  hans  Veltalenhed!  Er  de 
Taler,  med  hvilke  den  vrede  Akillevs  skal  bevæges 
til  at  vende  tilbage  i  Kampen,  saavel  som  de  Svar, 
han  giver,  ikke  Mesterstykker?  Og  dette  ikke  paa 
Grund  af  deres  Sving  alene ;  ogsaa  ved  den  Orden 
og    den    slaaende    Kraft,    der    er    i    Bevisførelsen, 

t  bliver  de  til  Mønstre  for  en  uddannet  Veltalenheds- 
kunst." 

..Hvad  du  dér  siger,  er  sandt!"  sagde  Perikles. 
..Og  dog  ejer  Homeros  i  en  vis  Forstand  alligevel 
det,  som  jeg  kalder  ophøjet  Enfold.  Maaske  er 
det  Hemmeligheden  ved  den  højeste  Kunst,  at  den 
lader  hin  høje  Enfold  bestandig  klinge  igjennem 
den  uddannede  Pragtstil  og  med  Xutidens  Moden- 
hed forener  den  oprindelige  Xaturfriskhed."  — 

Efter  en  fortsat  Vandring  paa  nogle  Dage 
befandt  de  Rejsende  sig  midt  iblandt  det  arkadiske 
Hyrdelands  vilde  Bjergegne.  De  ledsagedes  paa 
deres  Vandring  igjennem  Bjergene  af  indfødte 
Hyrder,  der  ikke  alene  tjente  dem  som  Førere 
men.  bevæbnede  med  Køller  og  tunge  Lanser,  til- 
lige udgjorde  deres  Bedækning.  Højt  over  deres 
Hoveder  saå  de  Ørne  kredse  i  Skyerne,  medens 
andre  Fugle  med  skarpe  Kløer  og  krumme  Næb 
under  gjennemtrængende  Skrig  sloges  paa  Klippe- 
tinderne; de  saå  Sværme  af  Traner,  Stære  og 
Krager  flygte  for  Høgen,  der  fra  en  eller  anden 
Bjergtop  slog  ned  paa  dem.  Nu  og  da  klang  Øxe- 
slag  fra  Skovens  Dyb  samt  Braget  af  ældgamle 
•  Stammer,  der  faldt  for  Skovhuggernes  Hænder. 
Af  de  vilde  Dyr.  der  som  oftest  'kun  om  Natten 
brød  frem  fra  deres  Huler,  krydsede  intet  deres 
Vej.  Men  overalt  i  Arkadiens  Skove  fandt  de 
Jorden  bedækket  med  de  klarøjede  Skildpadder, 
der  væltede  sig  tungt  imellem  Urter  og  Stene 
eller  varmede  sig  i  Solen. 

Saaledes  vandrede  da  Perikles  og  Aspasia 
gjennem  de  ensomme  Skove,  men  medens  de  med 

Sindsro  og  flygtige  Blikke  betragtede  det  Frem-, 
mede  og  Nye  som  noget  Tilfældigt  og  Fortigaaende, 
var  dog  Alt  af  en  skjæbnesvanger,  hemmelig  Be- 
tydning for  dem  og  føjede  sig  som  et  forudbestemt 
Led  betydningsfuldt  ind  i  hele  deres  Tilværelses 
Kjæde.  og  uden  at  mærke  eller  ane  det,  skred  de 
deres  indre  Livs  og  Skjæbnes  Omvexlinger  og  Fuld- 
byrdelse i  Møde. 

Fra  Højdeflader,  der  strakte  sig  op  i  Skyerne, 
nød  de  Rejsende  ofte  vidunderlige  Udsigter  vidt 
ud  over  Hellas.  Undertiden  saå  de  ogsaa  i  den 
fjerneste  Synskreds  de  skinnende  Toppe  af  sne- 
dækkede Bjerge.  En  Dag  vare  de  før  Morgengry 
brudte  op  og  drog  over  de  endnu  nattedunkle 
Bjergstier. 

„Fryser  du  i  den  kolde  Morgenluft?"  spurgte 
Perikles  den  skjælvende  Aspasia. 

..Denne  triste,  nattegraa  Bjergensomhed  faar 
mig  til  at  gyse!"  svarede  hun.  ..Det  forekommer 
mig.  som  om  vi  ikke  længer  vandrede  paa  Hellas's 
Jord.  og  som  om  vi  var  forladte  af  alle  Hellener- 
guder !" 

I  dette  Øjeblik  fængsledes  Perikles's  Øje  af 
en  lille  gylden  Sky.  der  langt  imod  Nord  blev 
synlig  i  Randen  af  Horizonten.  Han  henledte  ogsaa 
Aspasias  Opmærksomhed  derpaa.  Den  lille  gyldne 
Sky  voxede  lidt  efter  lidt  men  blev  bestandig  staaende 
paa  det  samme  Sted  og  stak  forunderlig  af  imod 
Nattehimlens  øvrige  ensformige  Graa.  Efterhaanden 
fik  Skyens  Overflade  en  mærkværdig  Tydelighed  og 
fastere  Omrids,  der  snart  ikke  længer  syntes  at 
kunne  tilhøre  en  Sky.    Det  lignede  en  fjern  gylden 

Eng,  paa  hvilken  salige  Guder  vandrede.  Og  virke- 
lig, da  Morgenen  gryede,  og  Linierne  af  fjerne 
Højdedrag  traadte  frem.  da  udbredte  Glansen  sig 
mere  og  mere,  og  Vandrerne  indsaa,  at  det  ikke 
var  nogen  faststaaende  lys  Sky  men  den  snedæk- 
kede Top  af  et  fjernt  Bjerg,  der  blev  belyst  af  den 
endnu  ikke  synlige  Sol. 

„Det  er,  tænker  jeg,  Toppen  af  det  thrakiske 
Olymp,  Grudebjerget!"  sagde  Perikles  oprømt 
til  Aspasia.  „Ser  du.  at  Hellas's  Guder  endnu  ikke 
har  forladt  os?  Fra  deres  fjerne  Sæde.  hvor  de  tro- 
ner i  evig  Klarhed,  sender  de  os  en  Hilsen  i  denne 
triste  Ensomhed!'" 

„De  vil  sige  os."  svarede  Aspasia  smilende, 
„forglem  ikke  os  og  alt  det  Skjønne  helt  i  det 
mørke   Dorerland!" 

Men  snart  naaede  de  Rejsende  fra  nøgne  Høj- 
der ned  i  det  arkadiske  Lavlands  skovrige,  kilde- 
sprudlende  Dale.  Utallige  venlige  Smaafloder 
slyngede  sig,  snart  larmende,  snart  blot  svagt 
mumlende,  ned  ad  de  skovklædte  Skraaninger. 
Paa  Engene  stod  trods  Sommerheden  det  yppige 
Græs  bestandig  frisk  og  frodigt.  Rundt  om  løftede 
Elme  og  Bøge.,  Plataner  og  Ege  deres  grønne 
Kroner  imod  Himlen.  Dalene  gjenlød  af  Kvæg- 
hjordes Brøl.  Overalt  mærkede  de  Rejsende,  at 
de  befandt  sig  paa  den  bukkefodede  Guds  Ene- 
mærker, Hyrdeguden  med  Lossens  rødlige  Skind 
omkring  Skuldrene,  til  hvis  Ære  rundt  om  paa 
alle  disse  Højder  Offerblodet  purpurfarvede  den 
lodne  Vædders  hvide  Bryst. 

Overalt  fandt  man  Gudens  simple,  af  Elmetræ 

udskaame  Billede  opstillet;  overalt  saas  hans 
Spor.  Her  var  til  hans  Ære  et  stridt  Vildsvine- 
skind hængt  op  i  en  Platan,  dér  en  Hjorts  takkede 
Horn  naglede  til  en  Bøg.  Ved  Kilderne  derimod 
saå  man  Nymfebilleder,  som  Hyrderne  havde  rejst. 
Forskjellige  Offergaver  vare  ophængte  i  Nærheden. 

Perikles  og  Aspasia  vandrede  gjennem  højt- 
liggende Egeskove,  der  af  den  opgaaende  eller 
dalende  Sol  blev  fyldt  af  et  gyldent  Straalehav.  og 
hvor  nn  og  da  Solen  gjennem  en  Aabning  i  Bladene 
glodede  som  en  Karfunkel  og  sprudede  lange  Straa- 
ler.  hvilke  man  troede  at  kunne  gribe  med  Hæn- 
derne. Alt  dette  var  dem  saa  nyt.  saa  forunderligt. 
De  have  aldrig  agtet  paa  slige  Ting. 

En  Dag  mærkede  Pilegrimene,  idet  de  vandrede 
gjennem  en  Skov.  gjennem  hvilken  deres  Vej  i  Time- 
vis førte  dem.  en  usædvanlig  stærk  Raslen  i  Grenene. 

..Jeg  mindes  at  have  hørt  fortælle  om  en  arka- 
disk Egeskov."  sagde  Perikles.  ..der  bliver  kaldet 
Pelagos.  Havet,  fordi  dens  utallige  Toppes  stærke 
Raslen  ligner  Havets  Brusen.  Det  er  maaske  den 
Skov.  vi  nu  vandrer  igjennem." 

Men  de  indfødte  Førere,  der  ledsagede  de 
Rejsende,  erklærede,  at  denne  Raslen  i  den  dybe 
Skov  ikke  var  den  sædvanlige  og  pegede  tillige  op 
imod  Himlen,  der  kort  i  Forvejen  endnu  havde 
været  fuldkomment  klar,  men  nu  var  blevet  mat 
og  glansløs  som  anløbet  Staal.  Arkadierne  spaaede 
en  optrækkende  Storm.  De  Rejsende  fremskyndede 
deres  Skridt  for  inden  Uvejrets  Udbrud  at  naa  det 
Sted.  hvor  de  havde  tænkt  at  tilbringe  Xatten. 
Men    snart   gik    Grenenes  Raslen   over  til   en  vild 


Susen,  og  Trætoppene  begyndte  at  knage  og  brage. 
Enkelte  smaa,  men  nattesorte  og  regntunge  Skyer 
fløj,  piskede  af  Vinden,  hen  over  den  tilslørede, 
graa  Himmel.  Den  kort  i  Forvejen  gyldent  straa- 
lende  Sol  stod  svovlgul  over  de  høje  Bjerge,  hvis 
Tinder  og  Takker  endnu  en  Gang  blussede  frem  i 
et  mat  Skjær.  Fra  Træernes  Kroner  slog  Orkanen 
ned  paa  Jorden  og  fejede  Løv,  Sand  og  Smaagrene 
hvirvlende  frem  foran  sig.  Xu  begyndte  enkelte 
Draaber  at  falde,  og  faa  Øjeblikke  efter  styrtede 
Regnen,  i  Begyndelsen  blandet  med  Hagelkorn, 
plaskende  ned.  Hastig  flygtede  de  Rejsende  ind 
under  en  kæmpestor  Egs  brede  Løvtag.  Pludselig 
rystede  et  uhyre  Tordenbrag  Bjergene.  Fra  nu  af 
fulgte  Lyn  paa  Lyn,  Tordenbrag  paa  Tordenbrag, 
og  Uvejret  syntes  ligesom  paa  én  Gang  at  mødes 
fra  forskjellige  Himmelegne.  De  blaagule  Lyn 
krydsedes  over  de  forfærdede  Vandreres  Hoveder, 
og  Tordenen  fandt  et  Ekko  i  de  hundrede  Dale 
og  Kløfter.  Uophørlig  strømmede  Regnen,  Stor- 
men hvinede,  Rovfuglene  skreg,  og  i  lang  Frastand 
hørtes  en  Ulvs  Hyl. 

Med  ængstelige  Blikke  saå  de  Rejsende  fra 
deres  Tilflugtssted  under  Egens  Bladtag  ud  i  det 
rasende  Uvejr,  der  til  alle  Sider  omgav  dem. 

Da  skjød  pludselig  for  deres  Øjne  et  Lyn  ud 
af  en  sort  Sky,  der  truende  hang  over  en  takket 
Klippekam,  og  slog  ned  i  et  af  Skovens  højeste 
Træer.  I  rædselsfuld  Pragt  blussede  Kæmpestam- 
men i  Vejret  og  syntes  et  Øjeblik  omspændt  af  Flam- 
mer fra  Fod  til  Top.  En  Regn  af  Gnister  sprudede 
ud  fra  de  knitrende  Grene,  Svovllugt  opfyldte  Luften. 

Men  fra  den  brændende  Eg  snoede  de  slikkende 
Flammer  sig  over  i  andre  Trætoppe  og  truede  snart 
ogsaa  de  Rejsendes  Tilflugtssted.  De  arkadiske 
Mænd  lovede  at  føre  de  Flygtende  til  de  nærmeste 
Hytter,  hvor  de  kunde  tilbringe  Natten.  Med  Fø- 
rerne i  Spidsen  ilede  de  afsted  gjennem  de  uvej- 
somme Kløfter. 

Efter  nogen  Tids  Forlob  havde  Regnens  Vild- 
skab udraset,  men  man  hørte  nu  den  dumpe  Larm  af 
opsvulmede  Skyllebække.  der  fra  Højderne  styrtede 
ned  i  Dalen  og  rev  Sten  og  Jord.  knækkede  Grene, 
ja  endogsaa  Klippestykker  med  sig  i  Afgrunden. 

Imidlertid  var  Mørket  faldet  paa.  og  medens 
de  Rejsende  ilede  afsted  gjennem  Dalen,  trak 
Uvejret  over.  Snart  vare  Skyerne  spredte  af  Stor- 
men, og  Maanen  steg  rolig  op  over  de  skovklædte 
Højder,  der  nylig  stønnede  under  Elementernes 
vilde  Kamp. 

Nu  naaede  de  Flygtende  til  en  stor  Lysning  i 
Skoven,  en  med  frodigt  Græs  bevoxet  Slette,  der 
svagt  skraanende  strakte  sig  nedad.  Et  mægtigt 
Rnndmaleri  af  en  ejendommelig  Art  udbredte  sig 
her  i  Nattens  Stilhed  for  deres  Blikke.  I  en  vid 
Kreds  hævede  de  mørke  Bjerge  sig  med  alle  Tin- 
der og  Takker  belyste  af  Maanen,  der  snart  stod 
fuldkomment  klar  paa  den  rene  Himmel,  snart 
tilsløret  brød  frem  af  de  sejlende  Skyer.  Rundt 
omkring  bruste  Bjergstrømmene  larmende  ned. 
Øjet  havde  meget  at  opfatte,  og  de  trætte  Vandrere 
skred  fremad  som  i  vaagne  Drømme.  Midt  paa  den 
aabne  maanelyse  Slette  laa  en  Hyrdes  ensomme 
Gaard  og  Kvægfold.    Da  de  Rejsende  rettede  deres 

Skridt  derned  imod,  traadte  pludselig  en  bevæbnet 
og  i  Dyrehuder  klædt  Mand  dem  i  Møde,  der 
aabenbart  bevogtede  Gaarden  mod  vilde  Dyrs  nat- 
lige Anfald.  Et  Par  mægtige  Hunde  gik  gjøende 
ved  hans  Side. 

De  indfødte  Mænd  kom  hurtig  til  en  For- 
staaelse  med  ham.  De  forlangte  Gjæstevenskab 
for  de  atheniensiske  Rejsende.  Den  Vagthavende 
jog  de  bjæffende  Hunde  bort  med  Stenkast  og 
førte  de  Fremmede  indenfor  den  med  Hvidtjørn 
omgjærdede  Mur.  der  løb  rundt  om  Gaarden  og 
dannede  en  vid  Plads,  i  hvis  Midte  der  brændte 
en  Vagtild.  Gaardens  Ejer,  en  simpel  Hyrde,  kom 
til  og  bød  Gjæsterne  velkommen,  uden  at  spørge 
dem  om  deres  Herkomst  deres  Xavne  eller  deres 
Rejses  Maal.  Han  lod  slagte  en  Bede,  for  at  stege 
den  ved  Baalet  til  et  Maaltid  for  Gjæsterne. 

Efter  at  han  paa  denne  Vis  havde  styrket  de 
Rejsende,  anviste  han  Slaverne  deres  Natteleje  i 
Laderne,  men  afstod  sit  og  sin  Hustrus  eget  Kammer 
til  Perikles  og  Aspasia.  Han  redte  et  renligt  Leje 
til  dem.  idet  han  strøede  noget  Kvas  og  tørre 
Urter  ud  paa  Gulvet  og  bredte  et  blødt  uldent 
Faareskind  derover.  Til  Tæppe  gav  han  dem  nogle 
Gedeskind  og  desuden  sin  Kappe. 

De  vexlende  Hændelser,  de  smaa  Æventyr, 
ja  selv  Gjenvordighederne  ved  en  saadan  Rejse 
forøgede  det  vandrende  Pars  Glæde  i  Stedet  fur 
at  formindske  den.  Den  uafbrudte  Afvexling  af 
Billeder  og  Begivenheder  morede  tilsidst.  og  af 
Himlens   frie  Vinde    øste    de  Trætte   ikke  blot  nye 

og  friske  Kræfter  men  ogsaa  en  oprømt  Sinds- 
stemning. 

Perikles  havde  aldrig  følt  sig  gladere  til  Mode 
end  her  i  Hyrdens  Hytte  og  med  Udsigt  til  det 
tarvelige  Natteleje.  Aspasias  sølvklare  Latter  blan- 
dede sig  paa  ejendommelig  Vis  ind  i  Oxernes  idyl- 
liske Brøl  fra  de  dampende  Stalde. 

„Hvor  mange  vidunderlige  Ting  tilskikker  ikke 
de  Guder  os.  i  hvis  Varetægt  vi  har  betroet  os 
under  vor  Rejse!"  sagde  Perikles.  ..For  faa  Dage 
siden  havde  vi  til  Sovekammer  en  ældgammel 
Kongegrav,  der  hensatte  os  midt  i  Iliaden.  og  i 
Dag  lader  det  til.  at  vi  skal  opleve  Odysseens 
Æventyr.  Homeros's  Aand  omsvæver  os.  efter  at 
vi  er  komne  over  Isthmen.  og  jeg  frygter  næsten 
for.  at  denne  Kejse  vil  forandre  os.  saa  at  vi.  naar 
vi  vender  hjem,  ikke  længer  passer  til  de  forfinede, 
blødagtige  Atheniensere/' 

Hundeglam  og  Oxernes  langtrukne  Brøl  væk- 
kede Perikles  og  Aspasia  tidlig  den  næste  Morgen, 
og  da  de  rejste  sig  fra  deres  Leje  og  traadte  ud 
i  den  rummelige  Gaard.  saå  de  stærktbyggede 
Hyrdeknægte  skride  over  imod  Staldene.  En  stor 
langhaaret  Hund  legede  med  en  Skildpadde,  som 
den  havde  fundet  i  det  af  Regnen  endnu  vaade 
Græs.  Under  lydelig  Bjæffen  og  høje  Spring  an- 
greb den  Skildpadden  snart  med  Poterne,  snart 
med  Snuden  og  tumlede  saa  længe  omkring  med 
den.  indtil  den  død  laa  paa  Ryggen.  En  anden 
Hund  sloges  eller  rettere  legede  med  en  Gedebuk. 
Bukken  stødte  efter  den  med  Hornene,  medens 
Hunden  snappede  efter  Bukkens  Skjæg  og  forsøgte 

at  bide  den  i  Snuden.  Ved  Brønden  sad  et  nøgent 
Barn  og  kastede  med  Smaastene  ned  efter  den 
skinnende  Solskive,  der  spejlede  sig  i  Brønden. 

Med  tunge  Skridt  kom  nu  Hornkvæget  van- 
drende ud  af  Staldene;  foran  skred  Tyren  selv- 
bevidst, medens  Kalvene  bøgende  sprang  omkring 
Mødrene.  To  unge  Knægte  fulgte  efter,  med 
krumme  Hyrdestave  i  Haanden.  og  ledsagede  af 
to  mægtige  Hunde.  Derpaa  kom.  ledsagede  af 
Drenge,  de  mimrende  Geder.  Hyrden,  der  netop 
traadte  til.  greb  den  i  Spidsen  gaaende  Gedebuk 
ved  dens  skjæggede  Hage  og  kjærtegnede  den. 
..Denne  fortræffelige  Fyr",  sagde  han.  henvendt  til 
Perikles  og  Aspasia,  „sporer  altid  i  mørke  Nætter 
Ulven  eller  Lossen,  der  vil  snige  sig  ind  i  Folden, 
selv  om  Hundene  sover  og  forsømmer  at  kyse  de 
vilde  Dyr  bort." 

De  brægende  Lam  forsamlede  sig  derimod  om 
en  brun  ung  Pige.  der  paa  Hovedet  bar  en  bred- 
skygget Hat  og  holdt  en  Hyrdestav  i  Haanden. 
Pigen  havde  Xoget  ved  sig.  der  i  første  Øjeblik 
vakte  Opmærksomhed  og  frembragte  et  Indtryk, 
som  man  ikke  strax  kunde  gjøre  sig  Regnskab  for. 
Men  saå  man  nærmere  til  og  mønstrede  hendes 
Skikkelse  og  den  fattige  Klædning,  som  hun  bar.  saa 
fandt  man.  at  hun  var  en  almindelig  Faarevogterske 
og  saå  ikke  andet  Ejendommeligt  ved  hende  end 
blonde  Haarfletninger  og  Øjne  af  en  besynderlig 
Art.  Disse  Øjne  vare  nemlig  mærkværdig  dybe 
og  drømmende  og  syntes  med  en  vis  barnlig  For- 
undring at  se  ud  selv  i  denne  for  Pigen  saa  vel- 
kj endte  og  tilvante  Verden. 

Lammene  trængte  sig  brægende  omkring  hende 
og  sj) rang  op  ad  hende.  Et  af  de  yngste,  der  var 
skinnende  hvidt,  slikkede  Pigens  klappende  Haand. 

Da  hele  Faarehj orden ,  ledsaget  af  Pigen, 
var  draget  ud  ad  Gaardens  Port,  traadte  den 
gjæstevenlige  Hyrde  hen  til  Perikles  og  Aspasia, 
og  af  ham  erfarede  de,  at  den  unge  Hyrdepige 
var  hans  Datter,  hans  eneste  Barn,  og  at  hun  hed 
Kora.  Han  satte  derpaa  forskjellige  Ting  af  sit 
landlige  Forraad  frem  for  dem  til  et  Morgenmaal- 
tid.  hvorunder  hans  Hustru.  Glykaina.  gik  ham  til 
Haande. 

Perikles  spurgte  Hyrden,  om  han  vilde  tillade 
ham  og  hans  Følge  at  blive  der  Dagen  over  og 
nyde  den  Hvile,  som  de  efter  den  sidste  Vandrings 
Anstrengelser  i  høj   Grad  trængte  til. 

Med  Glæde  gik  Hyrden  ind  herpaa,  løb  ud 
til  sin  Hustru  og  sagde  hemmelighedsfuldt: 

„Glykaina.  jeg  tror  bestemt,  at  de  to  Frem- 
mede, der  er  komne  til  vor  Gaard.  ikke  er  Døde- 
lige. Hvad  deres  Udseende  og  Skjønhed  angaar, 
synes  de  mig  mere  at  ligne  forklædte  Guder,  der 
jo  dog  saa  ofte  før  har  taget  ind  hos  fattige  Hyr- 
der. De  rører  næsten  heller  ikke  ved  den  Mad. 
man  sætter  for  dem." 

,.Og  Slaverne."  sagde  Glykaina.  ..anser  du 
ogsaa  dem  for  Guder  V 

„Nej,"  sagde  Hyrden.  ..de  spiser  og  drikker 
som  andre  Mennesker.  Men  de  To  —  naa.  lige 
meget!  Bevært  du  dem  bare.  saa  godt  du  for- 
maar." 

Derpaa  vendte  Værten  tilbage  til  sine  Gjæster. 

Aspasia.    IT.  17 

forte  dem  omkring  overalt,  viste  dem  sine  Stalde 
og  sine  Kornlader,  saavel  som  sine  glatskurede 
Mælkespande,  de  med  Mælk  til  Randen  fyldte  Fade 
og  de  af  Oste  bugnende  Kurve.  Han  førte  dem 
ogsaa  til  de  i  deres  Baase  tilbageblevne  hvidtan- 
dede Grisesøer  og  Grise,  roste  deres  blomstrende 
Kjød  og  fodrede  dem  i  Gjæsternes  Paasyn  med  Agern 
af  Stenegen  og  røde  Kornélkirsebær.  Naar  Aspasia 
gjorde  Mine  til  træt  at  sætte  sig  et  eller  andet 
Sted,  saa  var  Hyrden  øjeblikkelig  ved  Haanden 
med  et  spættet  Gemseskind,  for  at  udbrede  det 
under  hende,  og  smilede  i  det  Samme  nok  saa 
listig,  som  om  han  vilde  sige.  at  han  godt  vidste, 
hvilken  Behandling  forklædte  Gudinder  krævede  af 
de  Dødelige. 

Skind  og  Hoveder  af  fældede  Rovdyr  vare  i 
talrig  Mængde  onhængte  saavel  paa  Gaardens  Ind- 
hegning som  i  de  Træer,  der  omgav  denne.  Efter 
at  Perikles  og  Aspasia  ogsaa  havde  betragtet  alt 
dette,  traadte  de  ud  af  Gaarden  og,  overladte  til 
sig  selv,  nød  de  ret  den  friske  krydrede  Duft  fra 
Skov  og  Eng.  De  grønne  Bjergskraaninger  skin- 
nede i  Morgensolen,  ligesom  vaskede  rene  af  Regnen. 
Græsset  var  vaadt  endnu,  og  de  dugtunge  Græs- 
straa  funklede  paa  den  imod  Solen  vendte  Side 
som  slebne  Klinger.  En  Sværm  af  Krager  fløj  i 
travl  Hast  over  Skovengen,  satte  sig  paa  et  frit- 
staaende  Træ,  fløj  nogle  faa  Øjeblikke  efter  lige 
saa  hastig  i  Vejret  og  tabte  sig  i  Ætherens  Blaa. 
Henover  de  fjerne  Bjergtoppe  saa  man  Hyrder 
drage  afsted  med  deres  Hjorde.  De  mellemliggende 
Dale  vare  helt  fyldte  med  hvide  Dampe  og  Brand- 

taager,  der  bølgede  som  et  Hav,  og  hvori  de  fra 
Højderne  nedstigende  Hjorde  syntes  at  dukke  under 
og  forsvinde.  I  alle  Lavninger  saå  man  Faar  og 
Hornkvæg  græsse,  medens  muntre  Geder  klatrede 
op  ad  Klippeskraaningerne.  Hist  og  her  lød  Fløjte- 
spil eller  Sang,  Hyrdernes  Tidsfordriv  i  Marken. 
Fra  en  bestemt  Kant  hørte  det  vandrende  Par 
Toner,  hvis  Skjønhed  lokkede  dem.  De  rettede 
deres  Skridt  efter  Lyden  og  saå  en  Gruppe  af 
Hyrder,  der  lyttende  havde  samlet  sig  omkring  en 
øvet  Kunstner  paa  Hyrdeiiøjten.  Men  snart  traadte 
En  frem  af  Kredsens  Midte  for  at  indlade  sig  i  en 
Væddekamp  med  den  Anden.  Da  Perikles  og  Aspa- 
sia  nærmede  sig,  sank  Skalmejen  ud  af  Munden, 
ja  næsten  ogsaa  ud  af  Haanden  paa  de  to  Vædde- 
kæmpere,  og  alle  Hyrderne  rundt  omkring  stod 
forbavsede  over  det  fremmede  Syn.  Men  da  Pe- 
rikles i  venlige  Ord  opfordrede  dem  til  at  fort- 
sætte deres  Spil  og  fortalte  dem.  at  han  og  hans 
Hustru  vare  Atheniensere,  der  paa  Rejsen  til  Elis 
havde  maattet  søge  Ly  her  for  et  heftigt  Uvejr, 
saa  optog  de  to  kunstfærdige  Hyrder  med  endnu 
større  Iver  end  før  deres  Væddekamp  og  bad  Athe- 
nienseren og  hans  Hustru  om  at  overtage  Dommer- 
posten. 

Perikles  og  Aspasia  vare  henrykte  over  Hyrde- 
rløjternes  Toner.  De  studsede  over.  at  saa  raa  og 
plumpe  Mennesker  som  disse  arkadiske  Bjergboere 
dog  havde  kunnet  uddanne  en.  om  end  kun  ringe. 
Kunst  til  en  saadan  Finhed  og  Fuldendthed. 

Aspasia  spurgte  Hyrderne,  om  de  ikke  ogsaa 
plejede  at  kappes  med  hinanden  i  mimiske  Danse. 

Da  pegede  de  paa  den  Yngste  blandt  dem,  en 
slank  Dreng,  der  paa  Perikles's  Opfordring  traadte 
frem  og  halvt  pudsig,  halvt  yndefuldt  gav  en  landlig 
Dans  til  Bedste,  hvori  han  med  udtryksfulde  Danse- 
bevægelser forstod  at  fremstille  Landlivets  forskj el- 
lige  Sysler. 

..Kunde  du  ikke  selvanden  forsøge  en  Dans?" 
spurgte  Aspasia  Drengen. 

..Hvis  Kora  vilde  — "  sagde  denne  i  en  næsten 
sørgmodig  Tone  og  saå  med  tungsindige  Øjne  ud 
over  Engen. 

..Kora!"  raabte  de  andre  Hyrder  leende. 
„Dumme  Dreng!  hvad  snakker  du  om  Kora?  Kora 
vil  ikke  vide  noget  af  dig  at  sige!" 

Drengen  sukkede  og  listede  sig  bort. 

Perikles  og  Aspasia  gik  videre  og  kom  til  en 
Flok  Faar,  der  græssede  paa  en  hyggelig,  skjult, 
paa  alle  Sider  af  Træer  omgivet  Skoveng.  Her  traf 
de  Kora  siddende  mellem  alle  sine  Lam.  Af  de 
yngste  hvide  Lam  havde  nogle  givet  Afkald  paa 
Græsset  og  foretrak  at  hvile  omkring  Kora  med 
Hovederne  paa  hendes  Knæ.  Men  Kora  selv  sad 
med  bøjet  Hoved  og  var  fuldstændig  fordybet  i 
Betragtningen  af  en  Skildpadde,  der  laa  i  hendes 
Skjød  og  med  sine  smukke,  kloge  Øjne  besvarede 
Pigens  Blik. 

..Hvor  har  du  fundet  dette  Dyr?"  spurgte  Pe- 
rikles. der  med  Aspasia  havde  nærmet  sig.  Pigen 
var  saa  hensunken  i  sine  Drømmerier,  at  hun  først 
lagde  Mærke  til  de  to  Fremmede,  da  de  stod  foran 
hende.  Nu  saå  hun  op,  sendte  dem  begge  et  Blik 
fra  sine  store  runde  Barneøjne  og  sagde: 

..Fra  Skoven  dér  kommer  disse  Dyr  selv  kry- 
bende hen  til  mig.  Især  en  af  dem.  denne  her, 
kommer  bestandig  igjen  og  er  saa  lidt  bange,  at 
den  i  Stedet  for  at  skjule  sin  Hals  og  sit  Hoved, 
naar  jeg  tager  den  op  til  mig.  tværtimod  strækker 
dem  saa  langt  som  muligt  ud  og  bliver  ved  at  se 
paa  mig  med  sine  klare  Øjne.  Den  gamle  Baubo 
siger,  at  Pan  undertiden  selv  skjuler  sig  i  en  Skild- 
paddes Skikkelse.  Jeg  tror  (vedblev  Pigen  sagte), 
at  ogsaa  denne  her  skjuler  noget  Hemmeligheds- 
fuldt i  sig,  thi  siden  den  kommer  ud  af  Skoven 
til  mig  og  tilbringer  Dagen  hos  mig  og  Lammene, 
trives  og  formerer  den  hele  Hjord  sig  paa  en  vid- 
underlig Vis." 

Efter  først  at  have  begyndt  paa  at  fortælle 
lod  den  unge  arkadiske  Pige  sig  gjerne  friste  af 
Aspasias  Spørgsmaal  til  at  blive  ved  med  sin  over- 
troiske og  barnlige  Snak.  Yndigt  var  det  at  høre 
Hyrdebarnet  med  de  alvorlige  Øjne  fortælle  om 
Skov-  og  Hyrdeguden  Pan,  hvorledes  hans  Fløjte- 
spil klang  saa  vidunderlig  fra  det  Fjerne  i  de 
ensomme  Bjerge,  og  hvorledes  han  snart  viste  sig 
naadig,  snart  ondskabsfuld.  Hun  fortalte  ogsaa  om 
de  bukkefodede  Satyrer,  som  strejfede  gjennem 
Skoven,  og  som  med  deres  Drillerier  ikke  alene 
forfulgte  Nymferne  men  ogsaa  Hyrdepigerne.  En 
saadan  Satyr  havde  ogsaa  en  Gang  efterstræbt 
hende,  indtil  hun  havde  kyst  ham  bort  med  en 
Brand,  som  hun  rev  ud  af  det  i  Skoven  antændte 
Vagtbaal.  Ligesaa  fortalte  hun  om  Nymferne,  der 
ligesom  Satyrerne  opholde  sig  i  Skovene,  og  som 
undertiden    i    Maaneskinnet    træde    Menneskene    i 

Møde.  men  det  var  en  stor  Ulykke,  thi  den,  der 
mødte  en  Nymfe  i  Skovens  Dybde,  blev  grebet  af 
Vanvid  og  stod  ikke  til  at  redde. 

Pigens  Sjæl  var  helt  opfyldt  af  hendes  arkadiske 
Hjemstavns  vidunderlige  Sagn  og  Historier.  Hun 
fortalte  om  øde  Sumpe  og  vilde  Kløfter,  om  for- 
bandede Skovsøer,  i  hvis  Vande  ingen  Fisk  trivedes, 
om  Huler,  hvori  onde  Vander  havde  deres  Skjule- 
steder, om  mærkværdige  Helligdomme  for  Pan  paa 
de  ensomme,  mørke  Bjerghøjder.  Og  jo  gyseligere 
Pigens  Fortællinger  bleve.  des  mere  aabnede  hendes 
barnlig- ængstelige  Øjne  sig. 

..1  Stymfalos".  sagde  hun,  ..hænger  under  Tem- 
peltaget de  døde  stymfaliske  Fugle,  som  Helten 
Herakles  nedlagde.  Min  Fader  har  selv  set  dem. 
Og  bag  Templet  staar  der  Marmorbilleder  af  Jom- 
fruer med  Fuglefødder.  De  døde  stymfaliske  Fugle 
er  saa  store  som  Traner,  og  da  de  endnu  levede, 
slog  de  ned  paa  Menneskene,  huggede  deres  Ho- 
veder itu  med  Næbene  og  fortærede  dem.  Deres 
Næb  var  saa  stærke,  at  de  endogsaa  kunde  hakke 
Malin  itu  med  dem." 

Fra  de  forbandede  Skovsøer,  i  hvilke  ingen 
Fisk  kunde  leve.  og  hvori,  efter  hendes  Fortælling, 
selv  de  Fugle,  der  tilfældig  fløj  over  Bølgerne, 
styrtede  døde  ned.  kom  hun  til  at  tale  om  Styxes 
sorte  Vånde,  der  i  Arkadiens  vildeste  Bjergkløft  væl- 
der ud  højt  oppe  fra  den  øde  Klippe.  Herfra  gik  hun 
over  til  at  fortælle  om  de  vilde  Dyr  i  Bjergskovene 
og  de  Jagter,  som  de  arkadiske  Mænd  anstillede 
paa  dem.  Men  da  mistede  hendes  Øjne  det  barnlig- 
ængstelige   Udtryk,    og    en   modig   Sjæl   syntes    at 

skinne  ud  af  dem.  Hun  fortalte,  hvorledes  Hyr- 
derne, naar  et  Rovdyr  opholdt  sig  i  Nærheden  af 
Kvægfolden,  maatte  vaage  mangen  en  stormfuld 
Regnnat  under  aaben  Himmel,  hvorledes  man  ved- 
ligeholdt det  i  lang  Afstand  synlige  Yagtbaal.  hvor- 
ledes man  i  Nattens  Stilhed  langt  borte  fra  kunde 
høre  det  sultne  Dyr  brøle  i  Skoven,  og  hvorledes 
da  Alle  brød  op  for  at  forfølge  dets  Spor.  eller  hvor- 
ledes man  overrumplede  det  i  et  Baghold.  Xu  og  da 
kunde  det  ogsaa  hænde,  at  det  med  et  Spring 
vilde  sætte  over  Gaardens  Ringmur,  men  i  samme 
Øjeblik  brød  Alle  frem  af  deres  Skjul  og  trængte 
ind  paa  det  med  Spyd.  Stenkast  og  luende  Brande, 
indtil  det.  overvældet  af  Angribernes  Skare,  maatte 
bukke  under. 

Perikles  og  Aspasia  vare  overraskede  over  det 
Udtryk  af  modig  Kampiver,  der  under  disse  For- 
tællinger lyste  ud  af  Pigens  Blikke  og  Miner, 
medens  hendes  Sind  endnu  for  et  Øjeblik  siden 
ikke  syntes  at  have  Plads  for  Andet  end  gamle 
Sagn  og  overtroiske  Æventyr. 

..Det  lader  jo  til,"  sagde  Aspasia.  ..at  du  selv 
kunde  have  Lyst  til  at  tage  Del  i  saadanne  Kampe!" 

..Ja!"  udraabte  Pigen.  ,.Foruden  den  ondskabs- 
fulde kaade  Satyr  har  jeg  ogsaa  to  Gange  med 
Brande  fra  Uden  kyst  en  Ulv  bort.  der  vilde  nærme 
sig  min  Hjord." 

,.Som  den  unge  Pige  dér  i  dette  Øjeblik  staar 
for  os,"  sagde  Perikles  til  Aspasia,  ..minder  hun 
mig  om  hin  berømte  Datter  af  det  arkadiske  Land, 
Atalante.  der  som  Barn  blev  udsat  af  sin  Fader, 
fordi  han   ikke   vilde   have  nogen  Datter   men  kun 

Sønner.  Opammet  af  en  Hunbjørn  og  opdraget  af 
Jægere  levede  hun  derpaa  i  de  arkadiske  Skove 
og  blev.  bevæbnet  med  Spyd  og  Bue.  en  Skræk 
for  de  vilde  Dyr,  en  dristig  jomfruelig  Jægerske, 
der  ikke  vilde  vide  noget  af  ømme  Følelser  at 
sige." 

..Er  du  altid  saa  alene  her  med  Lammene?" 
spurgte  Aspasia.  ..Er  der  Intet,  som  du  elsker, 
og  som  du  kunde  ønske  altid  at  have  om  dig?" 

..Jo!"  sagde  Kora  og  saå  paa  Ny  Spørgersken 
ind  i  Ansigtet  med  det  barnlig-forundrede  Udtryk 
i  sine  Øjne.  „Jeg  elsker  Skildpadden  dér  med  de 
kloge  Øjne,  som  altid  ser  op  paa  mig.  og  som 
maaske  pludselig  en  Gang  forvandler  sig  og  be- 
gynder at  snakke  med  mig,  thi  jeg  drømmer 
undertiden  om  Natten  om  den,  og  saa  taler  den 
altid.  Jeg  elsker  ogsaa  Lammene  og  alle  disse  vel- 
bekjendte  susende  Træer  omkring  mig,  og  timevis 
sidder  jeg  og  lytter  til  Bladenes  Raslen.  Jeg 
elsker  Solskinnet;  men  jeg  holder  ogsaa  af  den  paa 
Bladene  plaskende  Regn  saavel  som  af  Tordenen,  der 
ruller  saa  smukt  i  Bjergene.  Ogsaa  Fuglene  elsker 
jeg,  baade  de  store,  Ørnene  og  Tranerne,  der  flyver 
højt  over  Hovedet  paa  mig,  og  de  smaa,  der  synger 
i  Grenene.  Men  højest  elsker  jeg  dog  de  fjerne 
Bjerge,  især  om  Aftenen,  naar  de  skinner  rosen- 
rode, eller  om  Natten,  naar  deres  Toppe,  mens 
Alt  er  stille,  ganske  stille,  staar  saa  rolige  i  det 
hvide  Lys." 

Perikles  og  Aspasia  smilede.  ..Det  lader  til." 
sagde  Perikles.   ..at  vi  atter  tog  fejl,  naar  vi  holdt 

en  Hyrdepige,  der  elsker  saa  mange  Ting.  for  ude 
af  Stand  til  at  nære  ømme  Følelser. " 

Aspasia  trak  Perikles  til  Side  og  sagde: 

..Hvilke  Øjne  vilde  mon  denne  enfoldige,  arka- 
diske Hyrdedatter,  som  sidder  dér  med  Skildpadden 
i  Skjødet  og  venter  paa,  at  den  skal  forvandle  sig 
til  Guden  Pan,  hvilke  Øjne  vilde  hun  mon  sætte 
op.  naar  man  pludselig  forflyttede  hende  til  Athen? 
Hvor  naragtig  vilde  hun  ikke  te  sig.  naar  jeg  lod 
hende  slutte  sig  til  de  to  Smaapiger,  som  jeg  har 
taget  til  mig.  og  som  man  i  Athen  allerede  be- 
gynder at  kalde  min  Skole?" 

..Hun  vilde  være  en  Ravn  imellem  Duer!" 
svarede  Perikles. 

Men  atter  og  atter  følte  Begge  sig  tiltrukne 
af  Pigens  Fortællinger,  fra  hvilke  en  fremmed  Fan- 
tasi og  en  ligesaa  ejendommelig  Følelse  slog  dem 
i  Møde.  Snart  begyndte  dog  Aspasia  at  bytte 
Roller  med  Arkadierinden.  idet  hun  fra  Tilhørerske 
selv  blev  den  Fortællende.  Hun  begyndte  at  for- 
tælle Hyrdepigen  om  Athen,  indtil  Perikles  afbrød 
Samtalen  og  opfordrede  hende  til  sammen  med 
ham  at  gaa  videre.  Snart  vare  de  dybt  inde  i 
Skoven.  Det  var  blevet  Middag,  Solen  havde  op- 
suget Morgenens  Fugtighed  og  med  sine  opvar- 
mende Straaler  kaldt  hele  Skovbundens  krydrede 
Duft  til  Live.  Paa  Engene  og  imellem  det 
skovede  Brænde  stod  et  helt  Krat  af  høje,  blom- 
strende Urter,  hvis  Aroma,  forenet  med  Lugten 
af  Træharpixet  næsten  gjorde  den  friske  Bjergluft 
berusende.  Rundt  omkring  peb  Cikader  i  den 
brændende  Sol. 

Naar  det  vandrende  Par  hvilede  sig  i  den 
ensomme  Bjergskov,  krøb  de  af  Kora  elskede  Skild- 
padder ogsaa  hen  til  dem ;  ogsaa  over  deres  Hoveder 
fløj  de  store  Fugle,  medens  de  smaa  sang  i  Gre- 
nene; de  susende  Trætoppe,  som  Kora  i  Timevis 
kunde  lytte  til,  viftede  frem  og  tilbage  over  dem. 
og  Koras   elskede  Solskin   straaiede    omkring  dem. 

„Den  dybe  Brusen  i  disse  arkadiske  Bjerg- 
skove," sagde  Perikles,  „der  synes  at  komme  fra 
det  uendelige  Fjerne  og  igjen  taber  sig  i  det  uende- 
lige Fjerne,  griber  mig  med  en  ejendommelig  Magt. 
Jeg  har  aldrig  i  mit  Liv  følt  noget  Lignende.  Jeg 
har  aldrig  lyttet  til  de  forskjellige  Røster  i  en 
Skov;  jeg  er  ligegyldig  gaaet  forbi  Ting,  der  nu 
pladselig  synes  mig  at  have  Liv  og  Mæle.  Se  blot 
en  Gang  den  fine  i  Solen  skinnende  Traad,  der 
fra  Spidsen  af  det  vilde  Havrestraa  er  spændt  over 
til  den  blaa  Klokkeblomsts  Krone;  har  du  nogen- 
sinde med  Opmærksomhed  betragtet  den  lille  Spin- 
derskes vidunderlig  fine,  sølvglinsende  Væv?  Den 
unge  arkadiske  Pige  har  lært  os,  at  man  ogsaa 
kan  betragte  og  lære  at  elske  Ting.  som  man  i 
Almindelighed  neppe  lægger  Mærke  til,  og  hvor- 
over man  saa  at  sige  uden  Bevidsthed  og  uden 
Taknemmelighed  glæder  sig,  ligesom  over  at  ind- 
aande  Luften." 

..Dit  Sind,  min  Perikles,"  svarede  Aspasia, 
„aabner  sig,  som  det  synes,  næsten  altfor  let  for 
nye  Indtryk.  Nu  har  et  arkadisk  Hyrdebarn  smittet 
dig  med  en  helt  ny  og  uhørt  Art  af  Kjærlighed, 
med  en  Kjærlighed  til  Træer,  til  sejlende  Skyer 
og  Fugle,  der  flyver  højt  oppe  i  Ætheren;  og  Duften 

af  de  arkadiske  Bjergurter  synes  dig  inaaske  endnu 
lifligere    end    Duften   af   alle    Rosenlunde  i  Milet!" 

„Indrøm  kun."  sagde  Perikles.  „at  denne  kryd- 
rede Skovduft  styrker  Hjertet,  medens  Menneskets 
Sanser  tilsidst  slappes  i  en  kvalm  Rosenduft.  Jeg- 
føler  virkelig  ligesom  et  Pust  af  nyt  Liv  strømme 
mig  i  Møde  her!  Da  vi  en  Gang  stod  i  Pans- 
grotten  paa  Akropolis  og  du  trak  paa  Skulderen 
ad  Hyrdeguden,  da  anede  vi  ikke,  at  denne  Gud 
en  Gang  senere  saa  venlig  skulde  byde  os  til  Gjæst 
hos  sig  og  saa  smukt  beværte  os.  En  fredelig 
Lykke  omgiver  os  her.  og  naar  jeg  fra  denne 
dybe  Stilhed  i  Aanden  sætter  mig  tilbage  til 
det  larmende  Athen,  saa  forekommer  hine  Men- 
neskers vilde  Travlhed  og  Hastværk  mig  næsten 
tomt  overfor  disse  Hyrders  guddommelige  Ro  paa 
deres  ensomme  Bjergskrænter." 

..Jeg  deler  kun  halvt  din  Glæde  over  de  Ny- 
delser, som  Hyrdegudens  ffjæste venskab  her  bereder 
os."  sagde  Aspasia.  ..Disse  Mennesker  er  plumpe 
og  enfoldige,  de  fjerne  snebedækkede  Bjerge  bringer 
mig  til  at  fryse,  og  de  nære  Klipper  ængster  mig, 
som  om  de  med  deres  Toppe  vilde  styrte  ned  over 
mig.  Den  alvorlige  ensformige  Susen  i  disse  høje 
stive  Graner  berører  mig  ubehagelig  og  synes  mig 
skikket  til  at  gjøre  Menneskets  Sind  mørkt,  grub- 
lende og  sværmerisk.  Jeg  priser  aabne,  solbeskin- 
nede Marker,  blomstrende  Enge  og  Strandbredder 
med  vid  Udsigt  over  Havet.  Jeg  priser  de  Steder, 
hvor  den  glade  og  virksomme  Aand  udfolder  sig  i 
skjøn  Fylde.  Du  kunde,  som  det  synes,  have  Lyst 
til  at  blive  tilbage  hos  disse  Hyrder:   jeg  derimod 

kunde  ønske  at  føre  dem  alle  bort  med  mig,  for 
at  gjøre  dem  til  Mennesker.  Velan,  gjør,  som 
Apollon  gjorde,  hvem  det  jo  ogsaa  en  Gang  faldt 
ind  at  slutte  sig  til  Hyrderne  og  vogte  Hjordene. 
Bliv  her!  Du  kan  da  leve  som  en  Cikade:  vis, 
sorgløs  og  blodløs.  Og  føler  du  dog  en  Gang 
imellem  Trang  til  Virksomhed,  saa  kan  du  lave 
Fælder  for  Faarekyllinger,  eller  sætte  Limpinde  i 
Trægrenene,  for  at  fange  Fugle,  eller  med  Sten 
fra  din  Slynge  kyse  Stære  og  Traner  bort  fra  Korn- 
markerne. Eller  du  kan  vogte  Koras  Lam.  medens 
hun  følger  mig  til  Athen/' 

Perikles  smilede.  ..Tænker  du  virkelig  paa, 
at  føre  Kora  bort  med  dig?"  spurgte  han. 

..Ja."  svarede  Aspasia,  ..og  jeg  haaber,  at  du 
ikke  vil  nægte  mig  dit  Samtykke  dertil." 

Perikles  var  overrasket.  „Mit  Samtykke",  sagde 
han,  ..vil  du  let  erhverve  dig:  men  hvad  er  din 
Hensigt  hermed?" 

.,Det  er  en  Spøg,"  svarede  Aspasia.  ., Denne 
snurrige  Arkadierinde  skal  tjene  mig  til  Morskab. 
Jeg  kommer  til  at  le.  naar  jeg  ser  ind  i  hendes 
store,  runde,  ængstelige  -Øjne." 

Det  forholdt  sig,  som  Aspasia  sagde.  Hun 
vilde  more  sig  med  den  unge  Pige,  hun  vilde  se, 
hvor  sælsomt  det  overtroiske,  uerfarne  Hyrdebarn 
vilde  te  sig,  naar  man  pludselig  forflyttede  hende 
til  Athens  overforfinede  Liv. 

Da  en  af  hans  Slaver  var  blevet  syg,  bestemte 
Perikles  sig  til  at  dvæle  endnu  en  Dag  under  Hyr- 
dens gjæstfri  Tag. 

Ogsaa   denne  Dag  tilbragte    det  atheniensiske 

Par  for  største  Delen  i  den  brune  Hyrdepiges 
Selskab.  Paa  Ny  snakkede  Kora.  fortalte  Hyrde- 
historier, ja  sang  endogsaa  srnaa  forunderlige,  barn- 
agtige Sange,  som  hun  selv  havde  digtet.  En  af 
dem  lød  saaledes: 

Fra  Bjerget  kommer  den  lille  Bæk 
og  styrter  i  Kloften  ned, 
og  Raaen  græsser  i  Skovens  Dal 
og  springer  saa  glad  omkring. 

Og  Vandet  dugger  de  Blomster  srnaa 
og  slukker  Dyrenes  Tørst. 
Men  kommer  den  barske  Vintertid, 
saa  fryser  Bækken  til  Is. 

Hun  fortalte  ogsaa  om  den  elskovssyge  Dafnis, 

der  gik  til  Grunde  i  Tungsind  og  Længsel,  og  hvem 
alle  Dyrene  begræd.  Men  denne  triste  Fortælling 
vandt  ikke  Aspasias  Bifald:  hun  borte  paa  den 
med  et  Skuldertræk  og  et  spottende  Smil  om  de 
rosenrøde   Læber. 

Naar  de  paa  deres  Vandringer  kom  til  en  af 
saftige  Urter  omgiven  Kilde,  der  dannede  et  lille 
krystalklart  Bækken,  og  Aspasia  vilde  spejle  sig 
deri.  saa  trak  Kora  hende  ængstelig  tilbage  og 
advarede  hende,  idet  hun  sagde,  at  den  Hyrde. 
der  ser  sig  selv  i  en  Kilde,  undertiden  pludselig 
ser  et  andet  Billede  end  sit  eget  deri.  nemlig  Bil- 
ledet af  en  Nymfe,  der  kigger  ham  over  Skulderen. 
og  da  er  han  fortabt. 

Da  Solen  stod  i  Zenith,  og  man  borte  Lyden 
af  en  Syrinx  i  den  dybe  Middagsstilhed,  sagde  Kora: 
„Xu  vil  Pan  igjen  blive  vred;  han  kan  ikke  lide. 
at  man  ved  Middagstid,  naar  han  hviler  sig.  vækker 

ham  af  hans  Slummer  med  Fløjtespil  eller  anden 
Larm."  —  Men  Lyden  hidrørte  fra  den  Hyrde- 
dreng, der  den  foregaaende  Dag  paa  Perikles's  og 
Aspasias  Opfordring  havde  udført  en  landlig  Dans. 
Vel  vidste  Drengen,  at  Pan  ikke  kunde  lide  Fløjte- 
spil om  Middagen,  men  han  spillede  altid  paa  sin 
Syrinx.  naar  han  mærkede,  at  Kora  var  i  Nær- 
heden, fordi  han  troede  at  tækkes'hende  dermed. 
Men  Kora  irettesatte  den  stakkels  Dreng.  Og  dog 
havde  hun  et  blødt  Hjerte.  Hun  frelste  for  Pe- 
rikles's og  Aspasias  Øjne  medlidende  en  Cikade, 
der  havde  viklet  sig  ind  i  en  Ædderkops  Xæt. 

Alvorlig  lyttede  Pigen  til.  da  Aspasia  paa  Ny 
begyndte  at  fortælle  hende  om  Athen. 

Med  velberegnet  Forsæt  udmalede  Aspasia  i 
de  Samtaler,  hun  i  Løbet  af  Dagen  havde  med 
Kora.  Livet  i  Atheniensernes  Stad  med  tillokkende 
Farver.  Hun  forstyrrede  Freden  i  denne  idylliske 
Natur,  hun  saaede  Tvedragt  i  dette  Barnehjertes 
harmoniske  Verden.  Tilsidst  opfordrede  hun  Kora 
til  at  følge  med  til  Athen.  Kora  tav,  men  hun 
syntes  hensunken  i  dybe  'I anker. 

Aspasia  gik  til  Koras  ærværdige  Forældre  og 
meddelte  dem.  at  hun  ønskede  at  tage  Kora  med 
sig  til  Athen,  og  at  der  dér  ventede  deres  Datter 
en  lykkelig  Fremtid. 

..Hvis  det  er  Gudernes  Villie!"  sagde  den  ær- 
lige Hyrde.  ..Hvis  det  er  Gildernes  Villie!"  svarede 
hans  Hustru.  Men  de  sagde  ikke  Ja.  —  Og  saa 
ofte  end  Aspasia  gjentog  sit  Spørgsmaal  om  deres 
Samtykke,  svarede  de  begge  kun  det  Samme: 

..Hvis  det  er  Gudernes  Villie!" 

Man  saå.  at  det  ikke  faldt  det  faderlige  og 
moderlige  Hjerte  let  at  give  Afkald  paa  deres 
eneste  Barn,  selv  om  det  gik  nok  saa  lykkelig  en 
Fremtid  i  Møde. 

Om  Aftenen  den  samme  Dag  blev  Kora  plud- 
selig savnet,  efter  at  hun  allerede  var  vendt  hjem 
med  sine  Lam.  og  i  lang  Tid  søgte  man  forgjæves 
efter  hende.  Endelig  saå  Perikles  og  Aspasia,  der 
stod  tæt  ved  Indgangen  til  Gaarden,  Pigen  komme 
ned  ad  Skraaningen.  Men  hendes  hele  Gang  og 
Udseende  var  i  høj  Grad  paafaldende.  Hun  holdt 
nemlig  de  hævede  Hænder  trykkede  tæt  ind  til 
begge  Sider  af  Ørerne.  I  nogen  Afstand  fra  Pe- 
rikles og  Aspasia  stod,  udenfor  Gaarden,  Perikles's 
Slaver  samlede  i  en  Gruppe.  Da  Pigen  var  kom- 
met lige  hen  til  denne  Gruppe,  tog  hun  pludselig 
Hænderne  bort  fra  Ørerne  og  syntes  at  lytte  til 
de  Ord.  der  faldt  imellem  Slaverne.  Næsten  i 
samme  Nu  for  hun  ligesom  angst  sammen,  tryk- 
kede Haanden  mod  sit  Bryst  og  blev  et  Øjeblik 
staaende  som  fastnaglet  til  Jorden. 

Perikles  og  Aspasia  nærmede  sig  hende  og 
spurgte  om  Aarsagen  til  hendes  Angst. 

..Jeg  har  spurgt  Pan,"  svarede  hun,  „om  Gu- 
derne vil,  at  jeg  skal  følge  eder  til  Athen  eller  ikke." 

..Hvorledes?"  spurgte  de  begge. 

..Nede  i  Bunden  af  Dalen  dér",  sagde  Pigen, 
..ligger  en  Grottehelligdom  for  Pan.  Gudens  i  Egetræ 
udskaarne  Billede  staar  i  Hulen.  Alle  Hyrderne 
søger  derhen,  naar  de  vil  spørge  Pan  om  Noget. 
Man  hvisker  sagte  Spørgsmaalet  i  Gudens  Øre; 
derpaa   holder   man   med  Hænderne   for  sine  egne 

Øren,  indtil  man  kommer  til  nogle  Mennesker,  der 
taler  sammen.  Saa  tager  man  pludselig  Hænderne 
bort,  og  det  første  Ord,  som  man  hører,  er  Pans 
Orakel,  Gudens  Svar  paa  det  Spørgsmaal,  som  man 
hviskede  ham  i  Øret.'' 

„Og  hvilket  Ord  hørte  du  da  først  af  Slavernes 
Mund?"  spurgte  Aspasia. 

„Ordet  Athen!"  svarede  Kora  og  skjælvede 
af  Sindsbevægelse. 

„Pan  vil  altsaa  have."  vedblev  hun  sukkende, 
„at  jeg  skal  gaa  til  Athen.'" 

„Han  tillader  dig  at  tage  din  Yndlingsskild- 
padde  med  dig!"  sagde  Aspasia  smilende. 

Koras  Forældre  kom  til. 

..Pan  vil,  at  jeg  skal  gaa  til  Athen."  sagde 
Pigen  i  en  bedrøvet  men  fast  Tone.  Og  hun  gjen- 
tog  Fortællingen  om,  hvorledes  hun  havde  hentet 
Oraklet  i  Pans  Grotte. 

Hyrden  og  Hyrdinden  hørte  paa  Fortællingen, 
saå  forfærdede  paa  hinanden  og  gjentog  derpaa 
ikke  mindre  bedrøvet  end  Pigen  Ordene: 

„Pan  vil,  at  Kora  skal  gaa  med  de 
Fremmede  til  Athen!" 

Derpaa  gik  de  hen  til  deres  grædende  Datter 
og  kyssede  hende. 

„Kora  vil  blive  belønnet  for  sin  Lydighed  imod 
Guden!"  sagde  Aspasia.  ..Hun  vil  sende  jer  hyp- 
pige Bud,  der  bringer  Efterretninger  og  Gaver  fra 
hende,  og  naar  I  bliver  gamle,  saa  vil  hun  kalde 
jer  til  sig,  for  at  I  kan  tilbringe  Resten  af  eders 
Dage  hos  hende." 

..Allerede  i  Gaar  hændte  der  et  Forvarsel  her  i 

Huset."'  sagde  Hyrden  eftertænksomt,  „idet  nemlig 
en  Slange,  der  vilde  snige  sig  op  til  en  Svalerede 
under  Tagskjægget,  faldt  ned  igjennem  Røghullet 
midt  paa  Arnen." 

Aspasia  rettede  endnu  nogle  opmuntrende  og 
lofterige  Ord  til  Hyrdeparret,  og  tavst  føjede  dette 
sig  tilsidst.   skjønt  dybt  bedrovet,  i  Gudernes  Villie. 

I  sorgmodige  Toner  lød  fra  det  Fjerne  den 
elskende  Hyrdedrengs  Syrinx.  medens  Skyggerne 
sænkede  sig  dybere  og  dybere  over  den  landlige 
Slettes  stille  Veje. 

Nu  gik  Alle  sammen  ind  i  Gaarden  for  dér  at 
tilbringe  den  Nat,  der  for  Perikles  og  Aspasia  var 
den  sidste  i  de  arkadiske  Bjerge.  Thi  ved  næste 
Morgengry  agtede  de  at  bryde  op  og  fortsætte 
deres  Vandring  til  Elis.  hvor  der  ventede  dem 
storre  Ting  end  i  det  stille  Hyrdeland. 


ASPASIA. 

EN     KUNSTNER-      OG     KJÆRLIGHEDSROMAN 
FRA     DET     GAMLE     HELLAS. 

AF 

Robert    "Hamerling. 

OVEESAT    AF    OtTU    BORCHSENIUS. 


TREDIE  DEL. 


KJØBENHAVN. 

ANDR.    SCHOUS    FORLAG. 
1879- 


I.    COHENS  BOGTRYKKERI 


Attende  Kapitel. 


Den  nye  tiiid  og  hans  Lynstraale. 


Det  var  ikke  for  at  se  de  olympiske  Vædde- 
løbere flyve  mod  Maalet  eller  Bryde-  og  Næve- 
kæmperne tumle  sig  i  Sandet,  det  var  ikke  for  at 
høre  det  helleniske  Folks  tusindstemmige  Tilraab, 
der  hilste  Sejrherrerne  i  Væddeløbet,  i  Bryde-  og 
Nævekampen,  i  Springet,  i  Spyd-  og  Diskoskastet, 
det  var  ikke  for  noget  af  alt  dette,  at  Perikles  og 
Aspasia  vare  vandrede  til  Elis.  Det  var  Yennen 
Fidias.  hvem  deres  Hjerter  bankede  i  Møde.  da 
de  paa  en  straalende  dugfrisk  Morgen  naaede  til 
den  navnkundige,  af  Alfeios-Flodens  hellige  Bølger 
gjennemstmmmede  Dalslette  ved  Olympia.  Alle 
Veje.  der  saavel  fra  de  arkadiske  Bjerge  som  fra 
det  sydlige  Peloponnesos  over  Messenia.  og  fra  det 
nordlige  over  Akaia  førte  til  den  eliske  Strandbred, 
men  fremfor  alle  den  saakaldte  hellige  Festvej,  der 
løb  langs  med  Alfeios,  fandt  de  opfyldte  med  Tog 
af  Vandrere;  selv  over  det  nære  vestlige  Havs 
Flade  saå  de  bekransede  Skibe  stævne  hid  fra 
Italiens  og  Sikeliens  Kyster. 

Aspasia.    ITT.  1 


De  kom  lige  midt  ind  i  Vrimlen  af  de  til  den 
pisatiske  Kampslette  dragende  Festkaravaner.  Fest- 
gesandtskaberne,  som  ingen  større  Stat  i  Hellas 
forsømte  at  sende  til  den  store  fredelige  Hellener- 
kamp i  Olympia.  Hvor  en  saadan  Festkaravane 
kom  hen  ad  Vejen,  standsede  Strømmen  af  de 
øvrige  Rejsende  til  Fods  og  til  Vogns,  og  Alle  be- 
tragtede med  Forbavselse  Togets  Deltagere,  der  i 
pragtfulde  Festdragter  sad  bekransede  paa  bekran- 
sede Vogne,  medens  Vognene  selv  ikke  sjeldent 
vare  smykkede  med  Malerier,  forgyldte  og  be- 
hængte med  Tæpper.  Almindelig  Beundring  vakte 
ogsaa  de  herlige  Offerdyr,  de  kostbare  Offerkar  og 
det  talrige  Følge. 

1  Nærheden  af  Pladsen  for  Teltene  og  Boderne, 
næsten  lige  overfor  Indgangen  til  den  hellige  Lund. 
laa  et  stort  Billedhuggerværksted.  I  dette  Værksted 
havde  i  Aar  og  Dag  den  store  Fidias  virket:  her  i 
den  eliske  Dalsænknings  Afsondrethed,  hvis  frede- 
lige Ro  kun  hvert  femte  Aar  blev  afbrudt  af  den 
olympiske  Festlarm,  skred  han  nu  i  Forening  med 
Alkamenes  og  andre  af  sine  Disciple  til  Fuldendel- 
sen af  det  største  og  dybsindigste  af  alle  sine 
Værker.  Efter  at  være  undflyet  fra  det  glade 
Athen,  efter  at  have  revet  sig  løs  fra  alle  de  Ind- 
flydelser, der  med  Blomsterkjæder  vilde  drage 
hans  ophøjede  Tanker  ned  imod  Jorden,  skabte 
han  her  i  Ensomheden,  hvor  den  friske  Luft  strøg 
ned  fra  Bjergene  og  hvor  den  hellige  Flods  Vande 
bruste,  sin  olympiske  Zevs. 

Udenfor  Fidias's  Værksted  ses  netop  nu  to 
Mænd  komme  vandrende  og  gaa  op  ad  Alfeios's  Bred. 


I  den  ene  af  disse  to  Mænd  gjenkj endes  let 
den  ildfulde  Alkamenes.  Hans  Ledsager  er  den 
berømte  Polykleitos  fra  Argos,  der  med  sine  Bil- 
leder i  Marmor  og  Malm  kappes  med  den  store 
Athenienser,  men  med  Peloponnesierens  ædruelige 
og  rolige  Aand  fortrinsvis  stræber  efter  at  gribe 
det  rent  Menneskelige  som  saadant.  fremfor  Alt 
det  mandlige  Legeme,  hvilket  han  helst  gjengav  i 
Athleternes  Billedstøtter.  Hans  Skole  var  Olympia: 
her  øvede  ug  befrugtede  han  sit  Øje  ved  Synet  af 
de  harmonisk  udviklede,  kraftige  Legemsformer. 

Forskjelligheden  i  Fidias's  og  hans  argiviske 
Værkfælles  Kunstretninger  havde  grundet  et  stille 
Medbejlerskab  imellem  dem.  Medens  Athenien- 
seren mente,  at  man  begyndte  at  sætte  Argiverens 
lavtflyvende  Kunst  altfor  højt,  følte  denne  sig  hem- 
melig krænket  over.  at  man  havde  forbigaaet  ham. 
den  peloponnesiske  Kunstner,  og  hidkaldt  Athe- 
nienseren med  hans  Disciple,  for  at  fuldende  det 
største  og  mest  ophøjede  Billedhuggerarbejde  paa 
peloponnesisk  Jord.  Det  var  en  af  disse  athenien- 
siske Triumfer,  som  Aspasia  havde  forudsagt,  da 
hun  søgte  at  bevise  Perikles.  hvorledes  en  Stad 
ved  at  dyrke  det  Skjønne  kunde  overgaa  sine  Med- 
bejlere. 

Derfor  plejede  Polykleitos  under  sit  Ophold  i 
Olympia  heller  ikke  Omgang  med  Fidias  og  dennes 
Venner,  med  Undtagelse  af  Alkamenes.  hvis  aabne, 
muntre  og  livlige  Væsen  altid  gjerne  satte  sig  ud 
over  smaalige  Betænkeligheder,  og  som  ogsaa  nu. 
etter    tilfældig   at    være    truffet    sammen    med   sin 


argiviske  Kunstfa^lle,  strax  havde  knyttet  en  utvun- 
gen Samtale  med  ham. 

Polykleitos.  en  rolig,  forstandig  Mand.  der 
heller  ikke  nærede  nogen  lidenskabelig  Bitterhed 
imod  sin  Medbejler  Fidias  og  dennes  Skole,  erkyn- 
digede sig  om  Agorakritos  og  spurgte,  hvorfor 
denne  ikke  var  fulgt  med  sin  Mester,  for.  ligi 
paa  Akropolis  i  Athen,  ogsaa  her  ved  Fidias's  Side 
at  hjælpe  med  til  at  fuldende  noget  Stort. 

..Du  undrer  dig  med  Rette."  sagde  Alkamenes, 
..over  at  netop  Mesterens  Yndlingsdiseipel  mangler 
her.  medens  jeg  —  der  siden  den  Sejr.  som  jeg 
med  min  Afrodite  vandt  over  ham.  neppe  længer 
tor  rose  mig  l{f  Mesterens  personlige  Ynde« 
dog  ogsaa  har  fulgt  Fidias  hertil  og  vedbliver 
at  virke  ved  hans  Side.  Nu,  naar  man  skal  leve 
og  arbejde  sammen,  saa  kommer  det  ikke  an  paa, 
om  man  holder  mer  eller  mindre  af  hinanden, 
men  om  man  er  af  en  fordragelig  Xatur.  Jeg  for 
min  Del  har  altid  været  fordragelig  overfor  Agora- 
kritos. skjønt  han  er  mig  fjendtlig  sindet,  men  han 
er  ikke  saaledes:  blot  for  ikke  længer  at  se  mit 
forhadte  Ansigt  har  han  siden  Fuldendelsen  af 
Parthenon  gaaet  sine  egne  Veje.  Han  har  i  Mel- 
lemtiden lavet  en  Zevs  for  Koroneia.  Men  ligesom 
han  den  Grang,  da  han  vilde  mejsle  en  Afrodite, 
lavede  en  Nemesis,  saaledes  tog  man  hans  Zevs. 
da  den  stod  fuldendt,  for  en  Pluton.  Saaledes 
fortaber  han  sig  mere  og  mere  i  det  Mørke,  og 
da  min  Kunst  bestandig  mere  og  mere  slaar  ind  i 
den  modsatte  Retning,  saa  er  vi  komne  til  et  Punkt, 
hvor  vi.  saa  modsatte  som  vi  er  hinanden,  unægtelig 


ikke  længer  duer  til  ved  hinandens  Side  at  arbejde 
paa  at  lose  de  samme  Opgaver." 

..Din  livlige  Aand,  Alkamenes,"  svarede  Poly- 
kleitos,  ..driver  dig  til  at  tage  store  Skridt  i  Kun- 
sten, hvilke  vel  din  Fælle  ikke  saa  let  skulde 
formaa  at  følge." 

..Jeg  har  kunnet  røre  mig  friere  her  end  ved 
Arbejderne  paa  Akropolis  i  Athen. "  sagde  Alka- 
menes.  „Dér  holdt  Mesterens  Aand  efter  en  fast 
Plan  os  Alle  sammen  til  en  streng  Enhed:  her 
overlod  han  mig  og  Pæonios  helt  og  holdent  den 
ydre  Udsmykning  af  Templet,  medens  han  selv  var 
fuldstændig  fordybet  i  sin  olympiske  Gudebehersker." 

Da  Alkamenes  havde  udtalt  disse  Ord.  fæstede 
hans  Øjne  sig  pludselig  paa  et  fjernt  Sted  i  den 
store  Sværm,  der  bølgede  langs  med  Alfeios's  Bred. 
Han  syntes  at  have  gjenkjendt  Nogen  dér.  og  hans 
hele  Væsen  begyndte  at  røbe  en  usædvanlig  Be- 
vægelse.    Han  vendte  sig  til  Polykleitos  og  sagde: 

..Ser  du  den  høje  og  anselige  Mand  derhenne, 
som  ved  Siden  af  en  tæt  tilsioret  Kvinde  med  en 
henrivende  Holdning  søger  at  bane  sig  Vej  gj en- 
nem  Trængselen?  Det  er  Perikles  fra  Athen  med 
sin  Hustru,  den  skjønne  Milesierinde  Aspasia." 

..Ja.  vist."  sagde  Polykleitos:  ..jeg  kjender 
Perikles  igjen.  som  jeg  for  nogle  Aar  tilbage  saå 
i  Athen.    Men  den  skjønne  Kvinde  er  mig  fremmed." 

..En  ligesaa  farlig  og  snu  som  skjøn  Kvinde!" 
sagde  Alkamenes.  ..Man  kan  ikke  elske  hende 
uden  at  hade  hende,  og  ikke  hade  hende  uden  at 
elske  hende." 

Da  Perikles  og  Aspasia  tik  Øje  paa  Alkamenes 


og  ved  hans  Side  Polykleitos,  rettede  de  deres 
Skridt  hen  imod  dem.  Efter  at  det  atheniensiske 
Par  og  de  tvende  Billedhuggere  hjertelig  havde 
hilst  paa  hverandre,  spurgte  Perikles  strax  efter 
Fidias. 

„Vi  er",  sagde  han.  ..sent  i  Gaar  Aftes  komne 
her  til  Olympia,  ikke  for  at  overvære  Legene,  der 
for  længe  siden  har  tabt  Nyhedens  Tillokkelse 
for  mig,  og  hvortil  Adgangen  er  nægtet  min  Hustru 
som  Kvinde,  men  kun  for  Fidias's  og  hans  Guds 
Skyld,  om  hvilken  man  allerede  nu  fortæller  vid- 
underlige Ting.  Nu  er  vi  netop  i  Færd  med  at 
opsøge  Mesteren,  og  du,  Alkamenes.  vil  uden  Tvivl 
gjerne  ledsage  os  til  ham." 

„Han  befinder  sig  i  den  hellige  Lund."  svarede 
Alkamenes,  ..i  Zevs's  nylig  fuldendte  Tempel.  Han 
har  lukket  sig  inde  dér  med  sine  Hjælpere  og  Ar- 
bejdere og  tilsteder  Ingen  Adgang,  dels  for  ikke 
at  forstyrres,  dels  fordi  han  ikke  vil  give  sit  Værk 
til  Pris  for  Menneskenes  Øjne.  før  det  paa  rette 
Sted  og  i  hele  sin  Glans  staar  fuldstændig  opstillet. 
Først  efter  Legenes  Afslutning  skal  Templet  aabnes. 
Men  hvor  strengt  nu  end  den  tilbagetrukne  og 
næsten  menneskesky  Mand  holder  Alt  borte  fra 
sig.  vil  jeg  dog  prøve  paa  at  trænge  ind  til  ham 
i  det  lukkede  Tempel,  for  at  melde  ham  Gja>ster, 
som  han  sikkert  ikke  vil  tøve  at  modtage  med 
Glæde." 

„Nej,  Alkamenes!'"  sagde  Perikles.  ..heller  ikke 
af  os  skal  Fidias  forstyrres  i  sit  Arbejde:  han 
ønsker  sikkert,  at  heller  ikke  vi  skal  skue  hans 
Værk  før  i  Fuldendelsens  Glans.      Vi   vil  have   en 


Smule  Taalmodighed.  Men  Templets  Aabnings- 
køj tidelighed  agter  jeg  ikke  at  oppebie  her  med 
Aspasia.  Ikke  i  Trængselen  af  utallige  Hellenere 
vil  vi  for  første  Gang  nyde  dette  Syn.  Jeg  haaber. 
at  Fidias  i  det  Mindste  en  Dag  i  Forvejen  vil  fore 
os  ind  i  den  endnu  ensomme  Tempelhal  og  forunde 
os  i  Stilhed  at  betragte  hans  færdige  Gudebillede." 

,.Du  vil,  Perikles,"  svarede  Alkamenes.  ..med 
dette  Ønske  uden  Tvivl  imødekomme  Mesterens 
eget  Ønske.  Men  vil  I  altsaa  for  i  Dag  lade  Fi- 
dias være  uforstyrret  i  hans  Tempel,  saa  tag  til 
Takke  med  mig  og  den  vakre  Polykleitos  her.  der 
er  hjemme  paa  Olympias  Jord.  som  neppe  nogen 
anden  Hellener,  og  hvis  Malm-  og  Marmorbilleder 
skinner  derhenne  mellem  Løvet  af  Platanerne  og 
Olietræerne  i  den  hellige  Lund." 

Med  venlig  Tak  modtog  Perikles  og  Aspasia 
de  to  kunstberømte  Mænds  Følgeskab. 

De  skred  igjennem  den  uoverskuelige  Vrimmel 
paa  den  store  frie  Plads,  der  strakte  sig  imellem 
Alfeios's  skyggefulde  Bred  og  den  hellige  Lund 
Altis.  hvor  den  olympiske  Zevs's  nye  Festtempel 
hævede  sig  midt  i  en  Skov  af  Malm-  og  Marmor- 
billeder. 

De  gik  forbi  den  Række  Boliger,  der  vare 
bestemte  for  de  talrige  Personer,  som  hørte 
til  Templet;  forbi  Herbergerne,  der  langt  fra 
ikke  slog  til  for  de  Fremmede;  forbi  de  Ram. 
hvori  Kampvognene  opbevaredes,  og  de.  hvori  de 
ædle  Heste  og  Muldyrene  vrinskede.  Den  største 
Del  af  det  tilstrømmende  Folk  havde  slaaet  Lejr 
under  aaben  Himmel  i  Telte.    - 


Efter  faa  Skridt  stødte  de  paa  det  pragtfulde 
Telt,  der  tilhørte  Festgesandtskabet  fra  Sikyon; 
lidt  længere  henne  kom  de  til  Gesandtskabet  fra 
Korinth,  derpaa  til  Gesandtskaberne  fra  Argos.  fra 
Samos,  fra  Rhodos  og  saa  fremdeles.  Rundt  om 
disse  Telte  Hokkedes  Mange,  i  Særdeleshed  Lands- 
mænd af  Teltets  Ejere.  Saa  hed  det  atter:  dette 
pragtfulde  Telt  tilhører  den  rige  Periander  fra 
Kios.  dette  den  rige  Evforides  fra  Orkomenos.  dette 
den  rige  Pavson  fra  Eretria.  Beboerne  af  Teltene 
stod  i  Indgangen  til  disse  i  ivrige  Samtaler  og  med 
levende  Lader,  hilste  paa  deres  Venner  og  indbød 
dem  til  at  træde  ind  under  deres  Purpurlærreds 
Skygge.  Fremmede,  solbrændte  Ynglinge  nærmede 
sig  dem  og  stræbte  med  den  ene  Halvdel  af  itu- 
brudte  Ringe,  hvis  anden  Halvdel  vare  i  de  Tiltaltes 
Besiddelse,  at  tilkjendegive  sig  som  Sønner  og 
Slægtninge  af  gamle  Gjæste venner. 

Udsalgsboder  af  enhver  Art  sluttede  sig  til 
den  brogede  Teltstad. 

Folkemængden  bølgede  frem  og  tilbage.  Man 
hørte  de  forskjelligste  helleniske  Mundarter  summe 
mellem  hinanden.  Man  forstod  ikke  altid  hver- 
andre. Ved  Siden  af  Peloponnesierens  mere  haarde 
Tale,  Thebanerens  brede  og  Megarerens  plumpe 
Mundart,  klang  de  bløde  ioniske  og  æoliske  Lyd. 
Kj endelige  fremfor  Alle  i  Vrimlen  af  Hellenere 
vare  de  livlige  Atheniensere  med  de  klare  Øjne 
ug  de  alvorlige  mørke  Spartanere.  Ofte  saa  man 
en  af  disse  og  en  af  hine  maale  hinanden  med  et 
alt  Andet  end  venligt  Blik. 

Ogsaa  Athletemes  kæmpestore  Skikkelse: 


man  vandre  omkring.      Man  pegede  med  Fingeren 
paa  dem    og   nævnte  deres  Navn«   og   deres  Sejre. 

Foran  det  kiotiske  Festgesandtskabs  Telt  fik 
Perikles  og  Aspasia  Øje  paa  en  grædende  Dreng. 
som  en  høj  tb  e  dage  t  Olding,  lians  Farfader  maaske, 
forgjæves  søgte  at  trøste'.  Perikles  spurgte  om 
Aarsagen  til  de  fældede  Taarer  og  erfarede,  at 
den  Lille  var  blevet  udelukket  fra  Drengenes 
Væddekamp  paa  Grund  af  Blødagtigbed,  fordi 
ban  med  langt  Haar  og  i  en  Purpurklædning  var 
kommet  til  Olympia.  Med  halvt  spottende,  halvt 
opbragte  Ord  dadlede  Aspasia  uden  Hensyn  til 
dem,  der  kunde  bore  hende,  den  mørke,  gammel- 
dags Strengbed  bos  Opsynsmændene  over  de  eliske 
Kamplege;  derpaa  klappede  hun  trøstende  Dren- 
gens mørke  lokkede  Haar  og  sagde:  ..Græd  ikke! 
Perikles  fra  Athen  vil  gaa  i  Forbøn  for  dig  hos 
Hellanodikerne !" 

Bestandig  tættere  og  tættere  fyldtes  den  vide 
Plads  med  Mennesker.  Hist  og  her  havde  enkelte 
Skarer  samlet  sig.  Perikles  og  Aspasia  stødte, 
medens  de  gik  videre,  paa  Grupper,  der  flokkede 
sig  omkring  Billedhuggere,  der  her  offenlig  udstil- 
lede deres  Arbejder,  eller  omkring  Rhapsoder, 
eller  omkring  en  Mand,  der  havde  besteget  en 
Slags  Talerstol  og  med  klar  Røst  forelæste  det 
lyttende  Hellenerfolk  de  af  ham  forfattede  Skrifter 
om  græske  Stæders  og  Øers  Historie.  Andre 
Grupper  samlede  sig  omkring  en  ypperlig  Tone- 
kunstner eller  om  Mænd  i  paafaldende  Purpurdragt, 
der  med  stolt  Holdning  skred  igjennem  den  gabende 
Mængde:  Sotister,  som  endnu  yderligere  vilde* forøge 

deres  Navns  Ry  i  Olympia,  og  som  vare  rede  til  at 
holde  en  prunkende  Tale  om  et  hvilket  som  helst 
opgivet  Ænine  for  den  om  dem  forsamlede  Mængde. 
Atter  en  Gruppe  omgav  en  lille  uanselig  Mand,  paa 
hvis  nøgne  Isse  Sveden  funklede  som  Morgenens  Dug- 
draaber  under  den  brændende  eliske  Sol,  og  som 
til  almindeligt  Eftersyn  udstillede  en  astronomisk 
Tavle,  et  Værk  af  Skarpsindighed  og  møjsommelige 
Beregninger. 

En  gammel,  hvidhaaret  Spartaner  saå  med 
mørke  og  misfornøjede  Blikke  paa  hele  denne 
ærgjerrige  Færd.  ..Nej,  saa  roser  jeg  den  Tid," 
sagde  han  til  sin  Ledsager.  ..da  Olympia  ikke  var 
Andet  end  en  Kampplads  for  Udfoldelsen  af  helle- 
nisk  Mandskraft,  medens  det  nu  mere  og  mere 
bliver  misbrugt  til  en  Udstilling  af  alle  mulige 
kvindagtige  og  blødagtige  Kunster.  Da  jeg  endnu 
var  Dreng,  kunde  man  ikke  faa  Andet  at  kjøbe 
her  end  de  nødvendigste  Levnetsmidler  og  maaske 
nogle  af  de  Gjenstande,  der  umiddelbart  brugtes 
til  Festen,  som  Smykker.  Pandebaand  og  Kranse. 
Nu  strutter  Boderne  af  forfængeligt  Stads;  vi  har 
under  Festen  et  stort  hellenisk  Marked  her,  hvor 
Kræmmere  fra  alle  mulige  Stæder  og  Øer  vil  ud- 
stille deres  mest  fristende  Varer.  Desuden  vrimler 
her  bestandig  mere  og  mere  af  Rhapsoder,  Musi- 
kere. Billedhuggere.  Solister  og  lignende  Folk,  og 
snart  forsvinder  vel  ogsaa  det  store  Formå  al  med 
den  fra  gammel  Tid  hellige  olympiske  Fest  under 
de  Udstillinger  og  den  umandige  Kappestrid,  hvor- 
med Athenienserne  og  de  andre  Hellenere  fra  det 
Hade    Land,  Øerne    <>g    den   ioniske  Kyst  søger   at 

trænge  sig  frem.  De  æresyge  Daarer!  Enhver 
vil  prale  med  Xoget.  Enhver  vil  gjøre  sig  bemærket, 
r  du,  derhenne  skjærer  nogle  Megarere  deres 
Navn  i  Barken  paa  Poplerne  ved  Alfeios.  for  dog 
ogsaa  at  gjøre  noget  for  deres  Udødelighed." 

..Jeg  ser  ogsaa  Nogle*,  svarede  hans  Ledsager. 
..i  Færd  med  at  samle  de  smukke  brogede  Flinte- 
stene op  af  den  hellige  Flods  Sand.  Jeg  maa  have 
mig  et  Par  Stykker,  for  at  bringe  dem  hjem  med 
til  min  Dreng!" 

Med  disse  Ord  forsvandt  Vennen  imellem  Pop- 
lerne ved  Alfeiosbredden.  Spartaneren  saå  hoved- 
rystende efter  ham. 

I  dette  Øjeblik  lød  paa  Ny  Heroldens  Alt 
overdøvende  Stemme.  Fra  Tid  til  anden  skred 
han  igjennem  Teltstaden  og  Menneskevrimlen  og 
samlede  for  et  Øjeblik  alle  Helleneres  Øjne  og 
Uren  om  sin  Person.  Han  var  Hellenernes  fælles 
Mund.  Han  forkyndte  de  mest  førskjellige  Ting. 
..Panormitanerne  og  Leoniterne  underretter  høj- 
tidelig alle  Hellenere  om  den  Fredsoverenskomst. 
som  de  efter  Bilæggelse  af  deres  Stridigheder  har 
sluttet  med  hinanden!-  Eller:  ..Magnesierne  brin- 
ger til  Hellenernes  Kundskab,  at  de  for  evige  Tider 
har  sluttet  et  Forsvarsforbund  med  Larissæerne 
og  Denietrierne!" 

Men  denne  (iang  lød  hans  høje  Udraab:  ..Le- 
kæerne  takker  i  det  forsamlede  Hellenerfolks  Paahør 
Flierne  for  den  dem  i  Striden  med  Kenkreerne 
ydede  Hjælp  !" 

..Det  var  ogsaa  Xoget  at  takke  for!"  raabte 
en  tilstedeværende  Kenkreer  med  et  spottende  Smil. 

..Mener  Lekæerne  virkelig,  at  vi  har  været  bange 
for  dem  og  Hierne?  Ved  Herakles!  de  skal  ved 
den  næste  olympiske  Fest  faa  helt  andre  Uéraab 
af  Herolden  at  høre!" 

„Du  praler  godt!"  svarede  spottende  en  Le- 
kæer.  der  stod  i  Nærheden.  „Smør  kun  tykt  paa! 
Vi  har  endnu  Pile  nok  tilbage  til  at  bedække  det 
hele  Kenkreæ  med!" 

..Og  vi  tilstrækkelig  mange  Lanser."  svarede 
Kenkreeren.  ..til  derpaa  at  spidde  alle  Lekæeres 
Nyrer!" 

..Af  Vejen!"  raabte  Lekæeren  blussende  af 
Vrede;  ..ellers  skal  du  i  Morgen  ikke  kjende  dit 
eget  Ansigt  i  Spejlet!"  —  Med  disse  Ord  loftede 
han  den  knyttede  Haand. 

En  Athenienser  greb  ham  i  Armen :  ..Hvad 
skal  det  betyde?  —  Lad  Kenkreeren  gaa.  eller 
du  faar  med  os  at  gjøre!" 

„Ej.  se  blot."  begyndte  en  Samier  imellem  de 
Tilskuere,  der  havde  samlet  sig  omkring  de  Stri- 
dende: ..Athenienserne  vil  endogsaa  indsmigre  sig 
hos  Kenkreerne.  og  man  véd  nok.  hvad  de  tilsigter 
med  deres  Smiskerier." 

..Ja  vel.  det  kjender  man!"  istemmede  nogle 
Spartanere  og  Argivere.  ..I  den  sidste  Tid",  raabte 
en  af  Argiverne.  -lægger  Athenienserne  sig  igjen 
paafaldende  efter  gode  Venskabsforbindelser  paa 
Isthmen  og  Tilgangene  til  Peloponnesus !" 

..Har   de   Tid   til   saadant  Xoget?"    raabte    en 
Spartaner   grinende.      ..Er   da   den   store  Perikles. 
Olympieren.  allerede  færdig  med  sine  store  J' 
templer  og  Propylæer.  for  ikke  at  tale  om  Pallas- 

billederne    af    Guld    og    Elfenben?      Og    har    den 
atheniensiske  Olympiers  Hera  i'aaet  Lyst  til  ogsaa 

ut  udvide  sit  Hige  paa  den  anden  Side  af  Isthmens 
Granskove  ?tt 

..Hun  har  jo  allerede  sendt  sine  Venner  og 
Forkæmpere  i  Forvejen!"  udraal>te  Argiveren,  idet 
han  med  Haanden  pegede  over  sin  Skulder  hen 
imod   Fidiass  Værksted. 

De  tilstedeværende  Atheniensere  lod  ikke  denne 
Spot  ubesvaret.  Vildere  og  vildere  truede  Ord- 
striden med  at  blusse  op. 

Da  lod  pludselig  en  mægtig  og  velklingende 
Mandsrøst  af  en  saa  vidunderlig  gjennemtrængende 
Kraft,  at  den  øjeblikkelig  skaffede  sig  almindelig 
Orelyd. 

..Hvis  er  den  Hellenertunge,"  raabte  den  m 
tige  Rost.  ..der  spotter  over  Atheniensernes  nye 
Templer  og  Gudebilleder?  Hvad  Stort  og  Herligt 
Athen  har  frembragt,  er  frembragt  til  det  fælles 
helleniske  Navns  Ære!  Kommer  i  Hu.  at  i  Aar- 
hundreder  har  vore  Fædre,  til  hvilken  Stamme  de 
end  hørte,  altid  holdt  Fred  paa  dette  Sted.  hvor 
Alfeios's  hellige  Vande  bruser  Takten  til  det  for- 
samlede Hellenerfolks  olympiske  Festkor.  Til  frede- 
lig Væddekamp  har  vi  altid  indfundet  os  her:  her 
var  Jorden  hellig,  her  var  Gudernes  Fred.  I  vor 
fælles  Gud  Zevs's  Tempellund  forener  Panhellener- 
festen  os.  Holder  Fred.  Hellenere,  paa  den  pisatiske 
Eng!  Her  skal  ikke  Vaaben  klirre  mod  Vaaben. 
og  ingen  anden  Malmklang  skal  her  hores,  end 
Klangen  af  de  itubrudte  Ringe,  hvis  Halvdele 
prøvende    holdes    imod    hinanden,    og    paa    h\ilke 

Aspasia.    III.  - 

helleniske   Gjæstevenner    glade    gjenkjender   hver- 
andre!*' 

Udraabet  ..Perikles!"  lød  efter  disse  Ord 
gjennem  Rækkerne.  .. P erikles  fra  Athen!  Olym- 
pieren  Perikles!"  Fædre  løftede  deres  Drenge  i 
Vejret  for  at  vise  dem  Perikles.  Kun  af  Faa  var 
han  før  blevet  gjenkjendt.  Nu,  efter  at  han  havde 
talt.  efter  at  hans  Stemmes  olympiske  Torden  havde 
rullet  hen  over  deres  Hoveder,  kj endte  det  hele 
Hellenertolk  ham.  Og  endnu  fandt  hans  Ord  et 
Ekko  i  de  bevægelige,  let  opblussende  Helleneres 
Hjerter.  Et  Bifaldsraab  klang  hen  over  Alfeios, 
og  Flodens  Vande  syntes  brusende  at  stemme  i  med. 

Perikles  unddrog  sig  Mængdens  Hyldest,  idet 
han  med  Aspasia  og  deres  to  Venner  traadte  ind  i 
den  hellige  Lund  Altis  og  dér  forsvandt  imellem 
de  talrige  Templer  og  Helligdomme  af  enhver  Art: 
Billedstøtter.  Trefødder.  Mindesøjler,  der  stod  op- 
stillede under  Olietræernes  og  Hvidpoplernes.  Pla- 
tanernes og  Palmernes  susende  Kroner.  Fra  det 
nye  Zevstempels  Gavlspids  straalede  en  forgyldt 
Sejrsgudinde  dem  blændende  i  Mode  mellem  to 
ligeledes  forgyldte  Prisvaser.  Paa  det  vestlige 
Gavlfelt  traf  de  Alkamenes's  Gruppe.  Han  havde 
dér  fremstillet  Lapithernes  og  Kentavrernes  Kamp 
og  givet  sin  Forkjærlighed  for  Liv  og  Bevæge- 
lighed, for  dristig  vexlende  Stillinger  og  Lader 
friere  Tøjler  end  paa  Akropolis. 

Med   Polykleitos   og  Alkamenes   som  Vejvis« 
besaa  Perikles  <>.ur  Aspasia  derpaa  den  hellige  Lunds 
øvrige  talløse  Herligheder, 

Tilsidst   steg  de  op  ad  en  aaben  Trappe,    der 

Nord  for  Altis  førte  op  paa  en  mægtig,  bred  Ter- 
Denne  Stenterrasse  strakte  sig  langs  med 
den  sydlige  Fod  af  Kronoshøjen  lige  hen  til  Stadiet 
og  bar  en  Række  af  de  saakaldte  Skatkamre,  hvori 
de  forskjellige  Stæder  nedlagde  deres  til  Olympia 
skj  æ nk e  d  e  O ftergav er. 

Efter  derpaa  at  være  stegne  op  paa  Kronos- 
højen, besaa  P erikles  og  Aspasia  de  Helligdomme, 
der  smykkede  dens  Top.  Fra  denne  havde  de 
tillige  den  skjønneste  Udsigt  over  hele  Olympia. 
For  deres  Fødder  bredte  den  hellige  Lund  Altis 
sig  med  sine  Templer  og  Billedstøtter:  paa  den 
anden  Side  Altis  bugtede  den  majestætiske  Flod 
Alfeios  sig  igjennem  Sletten:  til  Højre  kom  Floden 
Kladeos  ned  fra  de  pisatiske  Bjerge  og  blandede 
sine  Vande  med  Alfeios's ;  til  Venstre  laa  Stadiet. 
og  paa  den  anden  Side  af  dette  grænsede  Hippo- 
dromen. Skuepladsen  for  de  olympiske  Væddekampe. 
op  til  den  hellige  Lund.  Til  Højre  for  Kronos- 
højen, nærmere  ved  den  nordlige  Udgang  fra  Altis, 
saå  de  Bygninger,  der  dannede  Midtpunktet  for 
Olympias  Myndigheder,  og  hvor  saavel  Kampdom- 
merne som  Athleterne  selv  aflagde  Kampeden  foran 
den  med  den  dobbelte  Lynstraale  bevæbnede  Zevs 
Horkios's  Billedstøtte.  Længere  ude  saas  til  alle 
Sider  intet  Andet  end  den  Krans  af  høje  Bjerge, 
i  hvis  Ly  det  hellige  Olympia  laa. 

Mamdenes  Blik  dvælede  med  Velbehag  paa 
dette  Billede.  Men  Aspasia  begyndte  at  klage 
over  den  brændende  lumre  Luft  og  over  de  mange 
stikkende  Myg.   der  forulempede  hende. 

..Af   hvilken    Grund",    sagde    hun.     ..har     dog 

Hellenerne  valgt  den  varmeste  Sommertid  til  deres 
Athletkampe  og  udset  denne  lumre,  sumpige  Flod- 
dal  dertil?" 

..Stifteren  Herakles  har  neppe  tænkt  paa  Myg- 
gene!" sagde  Alkamenes  smilende. 

„Og  vi  Mænd  hidtil  heller  ikke!"  tilføjede 
Perikles.  ..Men  efter  en  Gang  at  være  gjort  op- 
mærksom derpaa,  maa  jeg  give  dig  Ret,  Aspasia. 
De  utallige  smaa  Blodsugere  er  unægtelig  besva^r- 
lige." 

De  lagde  Tilhage  vej  en  igjennem  Altis.  og  Pe- 
rikles og  Aspasia  dvælede  endnu  en  Stund  ved 
Polykleitos"s  Billedstøtter. 

Jo  mere  Dagen  led.  des  livligere  var  Røret  og 
Tumlen  hlevet  imellem  Altis  og  Alfeios.  Talrige 
Ofre  hleve  henimod  Aften  hragte  paa  de  med 
Blomster  hekransede  Gude altre  i  Altis.  Man  saå 
Athleter  spejde  efter  heldige  Varsler  i  Offerdyrenes 
Indvolde.  Den  største  Mængde  af  Tilskuere  havde 
dog  det  højtidelige  Brændoffer  paa  Zevs's  ældgamle 
berømte  Askealter  forsamlet. 

Fuldbyrdelsen  af  disse  hellige  Skikke,  der  led- 
sagedes af  Musik,  varede  til  langt  ud  paa  Natten 
under  den  næsten  fulde  Maanes  Skin.  Alt  gik 
overordenlig  festlig  til  men  dog  bestandig  i  den 
største  Orden  og  under  en  ærefrygtindgydende 
Stilhed.  Først  ved  Midnat  slukkedes  Faklerne  i 
den  hellige  Lund,  og  de  sidste  Flammer  paa  Offer- 
altrene sank  hendøende  sammen.  Men  allerede 
nu  strømmede  en  ikke  ringe  Folkemængde  ud  til 
Løbebanen,  for  der  at  sikre  sig  Plads  og  oppebie 
den  gryende  Morgen  og  Legenes  Begyndelse. 

Om  Morgenen  besteg  Perikles  og  Aspasia  paa 
Ny  Kronoshøjen. 

Perikles's  Øje  hang  ved  det  fjerne  menneske- 
vrimlende  Stadion  med  den  Opmærksomhed,  som 
et  saadant  Skue  altid  vakte  hos  en  Græker.  Han 
havde  kun  af  Kjærlighed  til  Aspasia  givet  Afkald 
paa  den  Nydelse  selv  umiddelbart  at  blande  sig 
imellem  Tilskuerne   i  Stadiet. 

Med  samme  Velbehag  rettede  derimod  ikke 
Milesierinden  sit  øje  mod  den  Skueplads,  hvor 
den  med  ihærdig,  til  Dels  næsten  morderisk  Iver 
øvede  og  forhøjede  Legemskraft  tumlede  sig  i 
Støvet  og  den  brændende  Solhede. 

..Hvorfor  strejfer  dit  Øje  næsten  foragtelig  hen 
over  den  skuelystne  Mængde  V  spurgte  Perikles. 

..Synes  det  ikke."  sagde  Aspasia,  ..som  om  det 
helleniske  Folk,  efter  at  være  blevet  saa  stort  i 
Meget,  der  i  Sandhed  er  skjønt  og  herligt,  dog 
endnu  forbeholder  de  olympiske  Athleter  sin  ære- 
fuldeste Sejrskrans?  Skal  da  virkelig  Armenes 
Stvrke  og  Føddernes  Behændighed  gjælde  for  det 
højeste  af  alle  Fortrin  paa  hellenisk  Jord?" 

..Jeg  forstaar  dig."  svarede  Perikles:  ..du  kæm- 
per for  Kvindeligheden  og  for  Alt  hvad  der  forhner. 
forædler  og  forskjønner  Livet.  Men  her  fejrer 
den  barske  Manddom  sine  Triumfer." 

..Et  ægte  Dorer-Skuespil".  sagde  Aspasia.  ..er 
en  saadan  Bryde-  og  Nævekamp,  under  hvilken 
Mændene  raser  imod  hinanden,  indtil  Blodet  styrter 
dem  ud  af  Munden.  Du  har  Ket.  jeg  hader  disse 
Lege;  thi  hvor  Manddommen  skejer  ud  over  sit 
Maal.  synes  mig  Barbariet    ikke  langt  borte.      Jeg 

frygter  for.  at  den  vilde  Tillokkelse  ved  dette  Skue- 
spil mere  og  niere  vil  besnære  Menneskenes  Sind 
og  paa  Ny  føre  Verden  Raaheden  i  Møde." 

„Du  gaar  for  vidt!"  svarede  Perikles  smilende. 

Men  endnu  før  Dagen  var  til  Ende.  skulde  de 
modstridende  Anskuelser,  som  Perikles  og  hans 
Aspasia  nærede,  faa  en  113'  Spore  ved  et  lille  Op- 
trin, hvortil  de  bleve  Vidner. 

Da  nemlig  om  Aftenen  den  samme  Dag  Pe- 
rikles og  Aspasia  i  Følge  med  Polykléitos  og  Alka- 
menes  gik  omkring  i  Nærheden  af  Stadiet  og  Aspasia 
betragtede  de  for  hende  fremmede  Rum.  saa  skete 
det.  medens  de  hvilede  sig  paa  en  Stenbænk,  at 
en  Flok  Athleter.  der  havde  taget  Del  i  Dagens 
Kampe,  mødte  en  anden  Flok.  hvorpaa  den  hele 
Skare,  efter  til  Dels  at  have  kastet  sig  ned  paa 
Jorden,  kom  i  en  meget  ivrig  Samtale  med  hver- 
andre. Den  første  Dags  Kampe  bleve  endnu  en 
Gang  kæmpede  igjennem  med  Ord.  og  enhver  Sejr 
underkastet  en  skarp  Dom.  De.  der  havde  lidt 
Nederlag,  udviklede,  ved  hvilket  Tilfælde  deres 
Modstandere  havde  sejret,  og  hvorledes  Sejren 
paa  et  hængende  Haar  havde  været  deres,  eller 
de  beskyldte  endogsaa  deres  Modstandere  for  at 
have  syndet  imod  Kampens  Regler.  Men  dette 
hjalp  dem  som  oftest  kun  lidet,  og  de  nraatte  under- 
tiden tilmed  døje  deres  Kammeraters  Spot. 

..Lad  det  nu  være  godt.  Theagenes."  lød  det, 
..du  maa  dog  bære  de  Bank.  som  du  tik  af  Niko- 
atratos.  Hvor  du  ser  ynkelig  ud  med  Oliekluden 
om  dit  forslaaede  Hoved,  og  du  stinker  jo  som  en 
Lygtepæl!" 

„Gjør  kun  Nar!"  sagde  den  saaledes  Tiltalte, 
en  endnu  ungdommelig  Bryder  og  Nævekæmper, 
der  var  ilde  tilredt  og  derfor  bar  Hovedet  omviklet 
med  et  i  Olie  dyppet  Klæde. 

„Gjør  kun  Nar  !"  sagde  han:  „jeg  har  nu  prøvet, 
kvad  Kjød  og  Ben  er  i  Stand  til  at  taale.  Jeg- 
tik  nogle  Slag  i  Hovedet,  som  jeg  tror  vilde  have 
knust  en  Kvadersten.  Men  naar  jeg  undtager  en 
Smule  Hede.  fejler  mit  Hoved  ellers  Intet.  I  det 
Højeste  har  jeg  faaet  et  Par  uskadelige  Buler. 
Men  Rygraden  begynder  at  gjøre  noget  ondt.  for- 
nodenlig  fordi  jeg  under  Brydningen  faldt  saa 
haardt  baglænds  mod  Jorden.'" 

..Man  kan  se.  du  er  en  Begynder!"  sagde  de 
Andre.  ..siden  du  endnu  ikke  véd,  at  Hovedet  kan 
taale  alt  Muligt,  medens  Rygraden  er  den  mest 
ømskindede  Del  af  hele  Legemet." 

..Din  Rygrad  vil  komme  sig  inden  tre  Dage." 
sagde  En  i  Kredsen.  ..men  se  en  Gang  paa  mig. 
Hvor  skal  jeg  faa  mine  Tænder  fra  igjen?  Hvis 
jeg  havde  spyttet  dem  ud.  da  Meleagers  Næveslag 
traf  mig.  saa  maatte  jeg  jo  have  indrømmet  mit 
Nederlag:  derfor  foretrak  jeg  at  sluge  dem.  Det 
er  en  højst  ubehagelig  Sag  at  bære  sine  Tænder 
omkring  med  sig  i  Maven  i  Stedet  for  i  Munden." 

..Du  fordøjer  dem  nok!"  sagde  Bøotieren  Kne- 
mon.  ..En  Athletmave  maa  ogsaa  kunne  fordøje 
et  Par  Tænder." 

..Men  af  den  Kost  vil  man  neppe  faa  saa 
meget  Sul  paa  Kroppen,  som  du  har,"  svarede 
Theagenes.  —  Knemon  var  i  Virkeligheden  en 
gammelagtig,    plump  Karl.   som  i  sine  Dage  havde 

sat  adskillige  Oxer,  Kalve  og  Lam  til  Livs.  Hans 
Øren  vare  knuste  af  Næveslag,  men  det  hvælvede 
Bryst  og  den  brede  Hyg  saå  ud.  som  de  vare  af 
Malm.  Han  lignede  et  støbt  Broncebillede.  Ar- 
mens Muskler  svulmede  runde  og  faste  som  Sten 
i  en  Flodseng,  hvilke  Bølgeslaget  i  lang  Tid  har 
glattet  og  afrundet. 

..Tror  I.  at  jeg  staar  tilbage  for  Nogen  af  jer." 
raabte  han.  ..fordi  jeg  er  en  Smule  tung  af  mig 
og  ikke  saa  let  til  Bens  som  I?  Nu,  jeg  er  ikke 
nogen  Hurtigløber,  men  jeg  staar  godt  paa  mine 
Ben.  og  man  skal  have  lige  saa  ondt  ved  at  vælte 
mig  omkuld  som  en  Malmsøjle.  Og  om  saa  Jorden 
selv    ryster  —  jeg  bliver  staaende!" 

Med  disse  Ord  lagde  Knemon  en  Diskos  paa 
Jorden  og  vedblev: 

„Kom  an!  hvem  af  jer  kan  støde  mig  ned 
herfra?" 

Forgjæves  prøvede  Athleterne.  den  ene  efter 
den  anden,  deres  Kræfter.  Nu  lod  Knemon  Kaste- 
skiven overgyde  med  Olie,  saa  at  den  blev  i  høj 
Grad  glat.  Men  ogsaa  nu  bandede  han  sin  Plads 
paa  den. 

Derpaa  strakte  han  sin  højre  Arm  lige  ud  og 
holdt  de  ligeledes  udstrakte  Fingre  tæt  ind  til  hin- 
anden. ..Prøv  nu  en  Gang."  raabte  lmn.  ..paa  at 
trække  den  lille  Finger  dér  ud  fra  de  andre!" 

De  prøvede  derpaa.  men  Fingrene  syntes  at 
loddede  til  hinanden. 

„Det  siger  Intet!"  raabte  Argiveren  Sthenelos 
pralende.  ..Hvad  gjælder!  jeg  standser  et  Firspand 
i  fuldt  Løb  ved  at  grib«'  fat  i  Hjulegerne." 

..Og  jeg",  sagde  El  e  er  en  Thermios,  „har  en 
Gang  i  Pylos  grebet  en  Hingst  ved  Hoven,  og  da 
den  rev  sig  løs.  beholdt  jeg  Hoven  i  min  Haand." 

..Det  er  Kraftprøver. "  sagde  Thessaleren  Eva- 
goras,  ..men  gjør  mig  en  Gang  efter,  hvad  jeg 
gjorde  i  Larissa!  Jeg  stjal  Sandalerne  fra  Fødderne 
paa  den  berømte  Hurtigløber  Kresilas.  medens  han 
var  i  faldt  Væddeløb!" 

..Hvad  for  Noget!"  raabte  Spartaneren  Anak- 
tor,  ..vil  den  thessaliske  Letben  tale  med  imellem 
Narvens  Mænd?  Hvad  hjælper  dine  tynde  Skanker 
dig,  naar  jeg  slaar  dig  flad  imod  Jorden?" 

..Mine  Næver  er  ikke  daarligere  end  mine 
Ben!"  udraabte  Thessaleren,  „og  hvis  jeg  bare 
rører  ved  dig,  saa  kan  du  samle  dine  Knogler  op 
fra  Sandet  her." 

..Hold  din  Mund!"  raabte  Spartaneren.  ..eller 
jeg  skal  behandle  dine  Øjne  som  Kokken  behandler 
Blækspruttens." 

..Jeg  skal  ruske  saaledes  i  dig."  svarede  Thes- 
saleren. ..at  Myrerne  kan  bære  dig  bort  i  hitter 
Småskrammer!" 

.,1  slaas  med  Ord!"  blandede  Bøotieren  Knemon 
sig  i  Striden.  .,Det  passer  sig  ikke  for  Athleter. 
Lad  det  komme  an  paa  en  Prøve!" 

..Ja  vel!"  raabte  Begge. 

..Meget  godt!"  sagde  den  tykke  Thebaner  ;  ..men 
hvad  vil  I  egenlig?  Vil  I  løbe  omkap  eller  slaa 
løs  paa  hinanden  med  Næven  ?  Ingen  af  Prøverne 
er  at  foragte !  Men  véd  I,  hvad  der  er  den  bedste 
Prøve   for   en  Athlet,    og  hvor  alle  Athleter.    hvad 


enten  de  nu   er  Væddeløbere   eller  Nævekæmpere, 
kan  modes  som  paa  fælles  Grund?" 

„Nu?"  spurgte  Spartaneren  og  Thessaleren 
paa  én  Gang. 

..Den  bedste  Prøve  for  enAthlet".  sagde  The- 
baneren.  idet  han  slog  sig  paa  Maven.  ..er  og  bliver 
dog  vor  Evne  til  at  fordøje.  Tænk  paa  Herakles; 
han  slog  vel  Løverne  i  Snesevis  ihjel  mellem  Bjer- 
gene, men  han  var  ogsaa  Mand  for  at  fortære  en 
Tyr  paa  én  Gang.  Her  er  Rhodos.  Mænd.  dans 
her!  Lad  os  tage.  jeg  vil  ikke  sige  en  Oxe  —  thi 
hvad  vilde  vel  Herakles  være.  naar  han  ikke  var  den 
Eneste  i  sin  Slags  —  men  lad  os  stege  ei; 
fed  Bede:  del  den  i  to  lige  store  Stykker  og  fortær 
hver  sit  paa  én  Gang!  Den.  hvis  Mave  først  nægter 
at  gjore  Tjeneste,  erklærer  jeg  for  overvundet,  thi 
han  er  den  Svageste  af  jer  to!" 

..Rigtigt,  rigtigt!"  lød  det  i  Kredsen:  ..Anaktor 
og  Evagoras  skal  her  for  vore  Øjne  bestaa  den 
store  Athletprøve!  Vi  henter  øjeblikkelig  en  Bede 
og  sætter  den  her  paa  Spid." 

Anaktor  og  Evagoras  gik  ind  herpaa.  og  et 
Par  af  de  Andre  fjernede  sig  for  at  hente  den 
største  Bede.  der  var  at  opdrive. 

Saa  langt  havde  Optrinet  udfoldet  sig  for  Pe- 
rikles*s  og  hans  Ledsageres  Øjne.  da  Aspasia  rejste 
sig  fra  sit  Sæde  med  følgende  Ord:  ..Lad  os  gaa, 
Perikles:  jeg  har  ikke  Kræfter  nok  til  lamgere  at 
overvære  disse  olympiske  Yæddekampe !" 

Smilende  rejste  nu  ogsaa  de  øvrige  Mænd  sig 
og  slog  med  Aspasia  ind  paa  Tilbagevejen. 

..Aspasias    Følelser    overfor    disse    Athleter". 

sagde  Alkamenes,  „synes  mig  at  være  paa  deres 
Plads  hos  en  Kvinde,  som  er  sund  paa  Legeme  og 
Sjæl.  og  som  ledes  af  et  naturligt  og  rigtigt  Instinkt. 
Hvortil  duer  nu  egenlig  disse  Kraftmennesker  V  Er 
de  dygtigere  end  Andre  i  Krigen?  Mejer  de  Fjen- 
dernes Rækker  ned.  ligesom  de  homeriske  Helte V 
Nej !  Erfaringen  taler  derimod.  Er  de  da  skikkede 
til  at  indlægge  sig  Fortjenester  af  den  menneskelige 
Races  Forbedring?  Nej,  ogsaa  derimod  taler  Er- 
faringen. De  duer  ikke  til  Andet  end  det.  som  de 
i    Stadiet   udøver   under   Tilskuernes   Bifaldsjubel." 

„For  saa  vidt  har  du  Ret."  svarede  Perikles, 
..som  at  det  Nyttige  ved  den  Kunst.  Athleterne 
øver.  ikke  viser  sig  ved  disses  egne  Personer.  Men 
stor  og  uvurderlig  er  dog  den  Nytte,  der  vindes 
ved  denne  Udfoldelse  af  raa  Kraft  og  ved  den 
Ære.  man  i  Overmaal  yder  den,  fordi  det  hel- 
leniske  Folk  derved  levende  mindes  om.  at  man 
lige  saa  vel  kan  forhøje  og  udvikle  Legemets 
Færdigheder  som  Sjælens.  Der  er  større  Fare 
for.  at  Mennesket  skal  forsømme  sit  Legeme  end 
at  han  skal  forsømme  sin  Aand.  thi  til  aandig 
Virksomhed  føler  han  sig  bestandig  drevet  ved  en 
indre  Trang  og  ved  Nødvendigheden.  Men  Lege- 
mets Uddannelse  plejer  han  at  overlade  til  Naturen, 
hvis  han  ikke  faar  en  ydre  Spore  dertil." 

Under  disse  Perikles's  Ord  havde  man  naaet 
den  hellige  Lund  og  stod  paa  Ny  overfor  nogle  af 
Polykleitos's  Billedstøtter  af  berømte  Sejrherrer. 

.Med  et  Blik  paa  disse  Billeder  sagde  Aspasia : 

„Naar  jeg  her  betragter  Polykleitos's  Arbejder, 
saa   forekommer   det  mig.    at  Billedhuggeren  i  det 

omtvistede  Spørgsmaal  staar  paa  min  Side.  Her 
er  intet  Overmaal  af  Kraft,  ingen  plumpe  Legems- 
former.  Disse  Billeder  ug  Typer  ejer  alle  det  rette 
Maal  og  Grænse.  Det  er  det  harmonisk,  fuldt  og 
rent  udviklede  Legeme,  som  han  stiller  os  for  øje. 
Atter  og  atter  drives  jeg  til  at  rose  den  fortræffe- 
lige Polykleitos.  fordi  han  ikke  som  Fidias  næsten 
foragter  den  dødelige  Natur,  men  giver  den  den 
Ære.  som  der  tilkommer  den.  og  fordi  han,  medens 
Fidias  fremstiller  det  Guddommelige  saa  ophøjet 
som  muligt,  stræber  efter  at  gjengive  det  fordrings- 
løst Menneskelige  saa  klart  som  muligt." 

Imod  Aspasias  Forventning  følte  Polykleitos 
sig  imidlertid  ilde  berørt  af  denne  Lovtale. 

..Kunstneren",  sagde  han,  ..er  afhængig  af  de 
Folks  Ønsker  og  Behov,  som  stiller  Krav  til  hans 
Kunst.  Unægtelig  synes  ogsaa  Eleerne  at  antage, 
at  det  i  Hellas  kun  er  givet  Fidias  paa  en  værdig 
Maade  at  fremstille  Guderne,  siden  de  har  kaldt 
Kam  til  Olympia,  men  Argiverne  har  dog  villet 
gjøre  et  Forsøg  med  mig.  den  indfødte  Mand,  og 
har  overdraget  mig  at  forfærdige  Guld-  og  Elfen- 
bensbilledet  af  Hera  til  dennes  store  Tempel  i 
Argos.* 

Saaledes  talte  Polykleitos.  og  det  lykkedes 
ikke  senere  Aspasia  at  sprede  Mesterens  øjensyn- 
lige Forstemthed.  Onder  et  ligegyldigt  Paaskud 
fjernede  han  sig  kort  efter. 

..Du  har,  o  Aspasia,"  sagde  Alkamenes  smi- 
lende, „nu  ogsaa  ansporet  Polykleitos  til  at  gjøre 
sit  Bedste,  saa  at  hans  Hera  fra  Argos  kan  blive 
Zevs  fra  Olympia  værdig.** 

..Den.  der  vil  kappes  med  Fidias,  maa  udføre 
et  fortræffeligt  Værk,"  sagde  Aspasia.  ..Men  ligesom 
Fidias.  efter  at  han  med  sin  lemniske  Pal! 
Gang  var  steget  ned  paa  Jorden,  hurtig  igjen  svang 
sig  op  til  Olympen  og  nu  gjør  Bod  ved  den  olym- 
piske Zevs's  Fødder,  saaledes.  tror  jeg.  vil  Poly- 
kleitos  hurtig  igjen  forlade  Olympen  og  stige  ned 
paa  Jorden  og  sit  egenlige  Omraade.  Men  om 
end  den  lavtflyvende  Peloponnesier  unægtelig  kun 
lidet  antyder  det  sjælelige  Livs  Bevægelighed  og 
Dybde  i  sine  Billeder,  lader  da  ikke  ogsaa  de 
atheniensiske  Kunstnere  endnu  en  Del  tilhage  at 
haabe  og  ønske?  Tør  jeg  tilstaa  eder.  at  jeg 
undertiden  i  Drømme  ser  Gudeskikkelser,  som 
hidtil  ingen  Fidias.  ingen  Alkamenes.  ingen  Poly- 
kleitos  har  gjen givet  med  Mejselen*/  I  Nat  saå 
.  åledes  Apollon.  den  af  alle  Guderne,  der  er  mig 
kjærest.  Lysets  og  Tonernes  Gud.  Han  stod  for 
mig  i  en  vidunderlig  skjon  og  slank,  kjæk  og  dog 
yndefuld,  sejrrig  og  fortryllende  Ynglingeskikkelse. 
Alene  ved  Synet  af  ham  og  af  Buen  i  hans  ud- 
strakte Haand  krummede  Mørkets  Drager  sig  i 
dødelig  Våande  for  hans  Fødder.  Hvem  mejsler 
denne  Gud.  saaledes  som  jeg  saå  hain?  Heller 
ikke  du.  Alkamenes!  Men  du  er  den  ildfuldeste  af 
Billedhuggerne,  og  med  din  altid  ungdommelig  be- 
vægede Sjæl  giver  du  dig  hen  til  Livet  og  dets 
Glæde  Derfor  oplader  vel  ogsaa  Livet  sin  Hemme- 
lighed for  dig.  og  dets  mægtige  Aandepust  kruser  i 
dine  Billeder  den  rene  Forms  altfor  rolige  Flade." 
Alkamenes"s  Blik  glødede  begejstret  ved  di>^e 
Ord. 


..Allerede  i  lang  Tid",  sagde  lian,  ..har  Arka- 
dierne  havt  i  Sinde  at  bygge  et  stort  Tempel  for 
din  Yndlingsgud.  De  henvendte  sig  til  Fidias  om 
at  smykke  dets  Frise  med  Billedhuggerarbejder. 
Han  viste  dem  til  mig.  Men  de  arkadiske  Mænd 
holder  af*  at  betænke  sig.  og  der  kan  gaa  mangt  et 
Aar  endnu,  hvis  ikke  Goden  med  sine  dræbende 
Pile  minder  dem  om  deres  Løfte.  Skulde  de  da 
komme  deres  Plan  og  mig  i  Hu.  da  skal  ogsaa 
Frisens  Billeder  til  evige  Tider  bære  Vidnesbyrd 
om  den  Ild.  som  du,  Aspasia.  opmuntrer  mig  til 
at  give  frie  Tøjler!" 

..Vær  helt  og  holdent  dig  selv."  sagde  Aspasia : 
..lyt  ikke  til  de  Koldes  og  Strenges  Ord.  og  du 
vil  frembringe  Xoget.  som  selv  Dadlerne  studsende 
vil  beundre  !" 

Fra  dette  Øjeblik  af  udslukkedes  den  sidste 
Onist  af  Nag  mod  Aspasia  i  Alkamenes's  Hjerte. 

Han  søgte  atter  og  atter  paa  Ny  hendes  Sel- 
skab, talte  med  hende  om  sine  Planer  og  Udkast. 
øste  Begejstring  og  Belæring  af  hendes  Ord.  og 
hun  nægtede  ham  ikke.    hvad  han  saa  ivrig  søgte. 

Den  følgende  Dag  blev  Perikles  tilfældig  tvunget 
til  at  gjøre  en  kort  Udflugt  uden  Aspasia  og  lade 
hende  blive  tilbage  hos  Alkamenes  Polykleitos  og 
et  Par  andre  Venner,  som  han  havde  truffet  i 
Olympia.  Efter  en  længere  Samtale  fjernede  alle 
Mænd  sig  undtagen  Alkamenes.  der  med  sin 
sædvanlige  Livlighed  fortsatte  Samtalen. 

Ildfuldere  og  ildfuldere  bleve  Alkamenes's  Ord, 
mere  og  mere  brændende  hans  Blikke. 

Men   Alkamenes    nøjedes   ikke    en   Gang    med 


gge  sin  Lidenskab  for  Dagen,  da  han  nu  saå 
sig  alene  med  Perikles's  Hustru;  han  anslog  ogsaa. 
som  det  syntes  ubevidst  og  uvilkaarlig,  en  Tone, 
der  havde  en  vis  fortrolig  Klang.  Var  han  beret- 
tiget dertil  ved  den  Imødekommenhed,  hvormed 
fordum  den  kunstbegejstrede  Milesierinde  havde 
indladt  sig  i  en  venlig  Omgang  med  Fidias's  mest 
begavede  Discipel? 

Aspasia  bemærkede  den  fortrolige  Tone  med  en 
Foleise  af  krænket  Stolthed. 

Den  glødende  Alkamenes  begyndte  at  anstille 
Sammenligninger  imellem  hendes  nuværende  modne 
Skjonhed  og  hendes  tidligere  ungdommelige  Blom- 
string, og  talte  tilmed  om  disse  Former,  som  man 
taler  om  Ting.    hvormed   man  er  grundig  fortrolig. 

Ogsaa  dette    saarede    den   højsindede  Aspasia. 

Alkamenes  greb  hendes  Haand.  mønstrede  den 
med  Kj enderblikke,  priste  dens  Skjonhed  og  sagde, 
at  den  var  ham  en  uudtømmelig  Kilde  til  kunstne- 
risk Belæring. 

Aspasia  trak  sin  Haand  tilbage  og  mindede 
ham  om.  at  Theodotas  Ynder  havde  været  lige  saa 
uudtømmelige  paa  Belæring. 

..Du  er  vred  paa  mig,  fordi  jeg  har  rost  Theo- 
dota!"  udraabte  Alkamenes. 

..Har  jeg  nogensinde  ladet  dig  undgjælde  der- 
for ?"  svarede  Aspasia  koldt:  ..fandt  du  mig  fjendtlig 
imod  dig,  da  vi  gjensaas  her?  Har  jeg  ophørt 
med  at  sætte  ærefulde  Forhaabninger  til  dig  og 
anspore  dig.  som  den  Dygtigste,  til  at  naa  de 
højeste  MaalV  Jeg  vidste,  at  du  hadede  mig.  men 
Alkamenes's   Kunst   og  Alkamenes    selv   er   to    for- 

skjellige  Ting  for  mig.  Jeg  har  hverken  besvaret 
Alkamenes's  Kjærlighed  eller  hans  Had." 

..Koldt  og  forstandig  kan  disse  Ord  vel  klinge.*' 
sagde  Alkamenes,  ..men  de  er  dog  i  hemmelig 
Vrede  skarpt  og  bittert  tilspidsede.  Du  er  dog 
alligevel  vred  paa  mig  for  Theodotas  Skyld.  Glem. 
hvad  jeg  har  forbrudt  imod  dig!  Hvad  du  kalder 
mit  Had.  var  Kjærlighedens  Hævn!" 

„Længe  forinden  dit  Had  blev  mig  vitterligt." 
svarede  Aspasia.  ..sagde  jeg  dig  allerede,  hvad  jeg 
nu  igjen  gav  dig  at  betænke:  der  er  en  Grænse 
trukket  imellem  den  Del.  som  et  Menneskes  Aand 
og  hans  Hjerte  tager  i  Noget." 

..Ogsaa  hos  Kvinden V"  spurgte  Alkamenes  med 
et  dumdristigt  Smil.  ..Jeg  gjentager  det:  du  er 
vred  paa  mig  for  Theodotas  Skyld !  Det  var  maaske 
ogsaa  kun  for  at  hævne  dig.  at  du  pustede  til  den 
gamle  Flamme  i  mig!  —  Endnu  en  Gang  tilgiv, 
og  fordøm  ikke  i  dette  Øjeblik  den  Ild.  som  du 
dog  ellers  selv  priser  i  Alkamenes's  Væsen!" 

Med  disse  Ord  omfavnede  han  heftig  og  i 
lidenskabelig  Opblussen  Perikles's  Hustru. 

Den  stolte  Skjønne  sendte  den  Formastelige 
et  Blik.  der  gav  ham  hans  tabte  Besindelse  tilbage. 

I  dette  Øjeblik  traadte  Perikles  ind. 

Han  læste  i  Alkamenes's  Ansigt,  hvad  der  var 
forefaldet. 

Denne  tog  forvirret  Afsked  og  styrtede  afsted. 
med  et  paa  Ny  saaret  Hjerte,  beska^mmet  og  op- 
fyldt af  Raseri  mod  Aspasia. 

Perikles  var  bleg. 

„Behøves  der  en  Forklaring?"  spurgte  Aspasia; 
„du  har  jo  læst  i  Alkamenes's  Miner  — u 

„Det  synes,'"  svarede  Perikles,  „at  Alkamenes 
har  behandlet  dig.  som  man  behandler  en  Kvinde, 
hvem  man  — " 

„Fuldend  ikke!"  sagde  Aspasia. 

..Jeg  véd."  sagde  Perikles,  „hvilken  Grænse 
du,  i  Overensstemmelse  med  Protagoras,  trækker 
imellem  din  Skjønhed  og  din  Person.  Jeg  kjender 
den  Lære.  efter  hvilken  Kvindens  Slør  tor  skrumpe 
ind  til  et  Figenblad.  Du  ser.  at  Alkamenes  har 
en  anden  Opfattelse  end  du  af  et  Figenblads  Uan- 
gribelighed. Han  fejler,  siger  du:  men  hans  Op- 
fattelse af  Sagen,  og  ikke  din,  er  bestemmende  for 
hans  Maade  at  behandle  dig  paa.  Du  kjender 
denne  Mands  ikke  uædle  men  lidenskabelige  Væsen. 
Han  vil  fra  nu  af  være  dobbelt  forbitret  paa  dig, 
han  vil  forøge  Tallet  paa  dine  aabenlyse  Mod- 
standere.'' 

..Han  linder,  lader  det  til,  en  uventet  Forbunds- 
fælle i  dig!"  sagde  Aspasia. 

Endnu  et  Par  bitre  Ord  og  Gjensvar  bleve 
vexlede.     Perikles  forlod  Aspasias  Værelse. 

Harmfuld  stødte  Aspasia  med  Foden  imod 
Gulvet. 

..Denne  forbandede  peloponnesiske  Jord",  sagde 
hun.   ..bringer  mig  Ulykke!" 

Men  snart  fattede  hun  nyt  Mod.  Det  er  en 
let  Sky.  tænkte  hun,  som  uden  at  volde  Skade 
sejler  hen  over  Kjærlighedens  klare  Himmel.  Flam- 
men blusser  stærkere  i  Vejret,  naar  den  er  tændt 
paa  Ny,  end  naar  den  er  ved  at  udslukkes. 

Aspasia.     TIL  5 

Aspasia  skuffede  sig  ikke.  —  Men  bliver  der 
bag  de  stærkere  opblussende  Flammer  dog  ikke 
maaske  en  ubelejlig  Rest  af  den  gamle  Aske  til- 
bage i  Brystet?  Og  glemmer  Kjærligheden  Alt, 
hvad  den  tilgiver? 

Perikles  og  Aspasia  vare  i  Olympia  Fidias's 
Gjæstevenner.  Han  havde  ladet  nogle  Værelser 
indrette  til  dem  i  et  af  de  store  Rum,  der  hørte 
til  hans  Værksted.  Men  han  selv  var  og  blev 
usynlig.  Uafladelig  var  han  i  Templet  sysselsat 
med  Fuldendelsen  og  Opstillingen  af  sit  mægtige 
Guld-  og  Elfenbensbillede.  Han  afslog  ethvert 
Møde,  men  han  havde  gjennem  Alkamenes  ladet 
love.  at  Perikles  og  Aspasia  skulde  være  de  Første 
af  alle  Hellenere,  for  hvem  han  vilde  afsløre  sine 
Hænders  største  Værk. 

Den  med  Spænding  imødesete  Time  kom. 

Paa  en  brændende  hed  Sommerdag  var  der 
fulgt  en  uvejrssvanger  Aften.  Sorte  Skyer  havde 
samlet  sig  over  Bjergenes  himmelstræbende  Toppe. 
Da  Mørket  fuldstændig  var  faldet  paa.  kom  en 
Slave  fra  Fidias  og  meldte  Perikles,  at  det  var 
paalagt  ham  at  føre  Perikles  og  Aspasia  ind  i  det 
Indre  af  Zevstemplet.  I  Følge  Aspasias  Ønske 
ledsagede  den  unge  arkadiske  Pige  dem.  De  fulgte 
Slaven  og  gik  igjennem  den  hellige  Lund  Altis, 
der  under  den  tilslørede  Nattehimmel  laa  i  dyb 
Skygge.  Ensomt  og  stille  var  Alt  rundt  omkring, 
og  kun  en  sagte  Brusen  gik  hviskende  gjennem 
Træernes  Kroner. 

Nu  havde  de  naaet  Templet.  Slaven  lukkede 
Portene  op  og  førte  dem  ind  i  det  indre  Tempelrum. 

Dér  forte  han  dem  hen  til  en  noget  ophøjet  Plads 
i  Baggrunden,  hvor  de  kunde  sætte  sig  ned.  Der- 
paa  fjernede  han  sig,  lukkede  Portene  paa  Ny  efter 
sig,  og  lod  de  Tre  alene  i  Mørket,  Et  svagt 
Lysskjær  faldt  fra  den  skyede  Nattehimmel  ind 
igjennern  Aabningen  paa  Tempeltaget,  men  det 
trængte  ikke  ned  i  det  dybe  Rum. 

Stumme,  næsten  angst  sad  Perikles.  Aspasia 
og  Hyrdepigen  og  ventede.  Pludselig  blev  Mørket 
ligesom  sønderrevet  for  deres  Øjne,  og  en  pludselig, 
ubeskrivelig  Lysglans  blændede  dem  og  fik  dem  til 
at  fare  sammen.  Forhænget,  som  havde  adskilt 
Tempelcellens  Baggrund  fra  det  forreste  Rum,  var 
blevet  draget  til  Side,  og  de  saå  nu  i  det  stærke 
Lys  foran  sig  den  olympiske  Guds  Guld-  og  Elfen- 
benskolos.  Han  var  fremstillet  siddende  paa  en 
straalende,  rigt  smykket  Trone,  og  dog  naaede  han 
lige  op  til  Templets  Loft  med  det  ophøjede  Hoved, 
der  i  sin  guddommelige  Ro,  efter  Digterens  Ord, 
blot  ved  et  Nik  med  Lokkerne  bringer  det  høje 
Olymp  til  at  skjælve. 

Omkring  Gudedrottens  Elfenbenslemmer  slyn- 
gede den  gyldne  Kappe  sig  og  dækkede  den  venstre 
Skulder  og  Arm  samt  den  nederste  Del  af  Legemet, 
Kappen  straalede  af  brogede  Stene,  og  i  dens 
gyldne  Flade  vare  til  yderligere  Pryd  smaa  Figurer 
og  blomstrende  Lilier  ligesom  indvævede.  Paa 
Olympierens  Lokker  laa  en  Krans  af  Oliegrene, 
udført  i  grønt  emailleret  Guld.  1  sin  venstre  Haand 
holdt  han  det  af  forskjellige  ædle  Metaller  kunst- 
nerisk forarbejdede,  broget  straalende  Scepter,  der 
fortil  rolig  støttedes  imod  Gulvet.    Paa  sin  udstrakte 

højre  Haand  bar  ban  derimod  en  Sejrsgudinde, 
udført  i  de  samme  Stoffer  som  selve  Gudens  Skik- 
kelse. Paa  fire.  søjleagtige  Fødder,  imellem  hvilke 
der  endvidere  stod  nogle  smaa  Søjler,  hvilede  den 
rigt  udstyrede  Trone,  straalende  i  en  broget  Blan- 
ding af  Guld  og  Marmor,  Ibentræ  og  Elfenben. 
Tronsædets  glatte  forreste  Side  var  malet  mørke- 
blaa,  en  velberegnet  Baggrund  for  det  skinnende 
Guld  og  Elfenben. 

Rige  og  betydningsfulde  Billedhuggerarbejder 
omgav  til  alle  Sider  Guden  og  Tronen.  Paa  Spidsen 
af  Scepteret  sad  en  Ørn.  gyldne  Løver  smykkede 
Skamlen,  paa  hvilken  Gildebeherskerens  Fødder 
hvilede,  Sfinxer,  Sindbilleder  paa  Kronions  uud- 
grundelige Beslutninger,  bar  Tronstolens  Armpuder. 
Paa  Tronsædets  Sideflader  havde  Panænos  i  straa- 
lende lyse  Farver  malet  Zevssønnen  Herakles's  be- 
rømmelige Heltegjerninger.  Andre  billedlige  Frem- 
stillinger sluttede  sig  hertil,  blandt  hvilke  ogsaa 
Billeder  af  alle  de  olympiske  Kamparter. 

Paa  det  brede  Fodstykke,  hvorover  Tronen 
hævede  sig.  steg  endelig  den  herligste  af  alle  Zevs's 
Døtre,  den  gyldne  Afrodite,  op  af  Havets  Skum. 

Olympierens  Aasyn  var  guddommelig  mildt  og 
dog  præget  af  et  ubeskrivelig  ophøjet  Alvor.  Dets 
milde  Venlighed  var  vidunderlig  forenet  med  streng 
Magt  og  alvorlig  Visdom.  Det  fremherskende  og 
overvældende  Indtryk  af  det  hele  Billede  var  dog 
den  højeste  Magt. 

Aspasia  skjulte  halvt  forfærdet  sit  Hoved  ved 
Perikles's  Bryst.  Denne  straalende  Vælde  greb 
hende    næsten    uhyggeligt.      Her    var   ikke    længer 


33 


noget  Kvindeligt  blandet  ind  i  det  Guddommelige 
som  i  Billedet  af  den  jomfruelige  Pallas  Athene. 
Gudebeherskerens  mandige  Alvor  og  strenge,  høje 
Kraft  var  her  ført  op  til  sit   Højdepunkt. 

Aspasia  følte  ved  Synet  heraf  ligesom  en 
jagende,  stikkende  Smerte  i  sit  Bryst, 

Ogsaa  den  arkadiske  Pige  var  i  det  første 
Øjeblik  blevet  heftig  forskrækket,  men  det  varede 
ikke  længe,  førend  hun  paa  Ny  viste  sig  fattet  og 
saå  op  imod  Guden  med  et  Barns  Tillid. 

Uvejret  var  sagte  og  lidt  efter  lidt  trukket 
op.  Man  saå  igjennem  Templets  Tagaabning  Lyn 
blinke  paa  Himlen  og  hørte  den  fjerne  Torden 
rulle. 

Aspasia  vilde  drage  Perikles  bort  med  sig. 
Men  han  var  som  naglet  til  Jorden  i  stum  Betragt- 
ning. Ogsaa  han  var  vant  til  at  modtage  et  ven- 
ligt Indtryk  af  Billedhuggerens  Kunst.  Men  her 
saå  han  sig  stillet  overfor  det  Ophøjede  i  en  hidtil 

uanet   Skikkelse.      Der  laa   Xosret   ligesom    en 


Aabenbaring  i  dette  Gudebillede. 

Udenfor  kom  Tordenbragene  nærmere  og  nær- 
mere. 

Pludselig  for  et  Lyn  ned  igjennem  Aabningen 
paa  Tempeltaget. 

Perikles  og  Aspasia  tabte  et  Øjeblik  Bevidst- 
heden. 

Da  deres  blændede  Øjne  igjen  kunde  skjelne 
Gjenstandene  omkring  dem.  saå  de  en  Marmor- 
tavle, paa  hvilken  de  tolv  olympiske  Guder  vare 
fremstillede  i  ophøjet  Arbejde,  sønderslaaet  og 
sværtet  af  Lynet. 

Zevs'a  Aasyn  var  i  Lynglimtet  et  Øjeblik  blusset 
op  med  et  Udtryk  af  titanisk  Vrede.  Det  var.  som 
om  lians  Haand  havde  slynget  den  Lynstraale.  der 
knuste  hans  olympiske  Medguder. 

Men  nu  straalede  atter  Gudens  Aasyn  i  saa 
rolig  Højhed,  at  Rædselen  over  hint  Lynglimt  lidt 
efter  lidt  lagde  sig.  Saa  vældig  syntes  Guden,  at 
Lynene  selv  kun  spillede  omkring  ham  som  en  let, 
mat  Regn  af  Gnister. 

..Denne  Fidias's  Gud",  sagde  Perikles.  hen- 
sunken i  dybe  Tanker.  ..er  voxet  ud  over  Hel- 
lenernes Templer.  Hans  Hoved  stræber  op  imod 
det  Uopnaaelige.  det  Uendelige;-' 

Halvt  tvunget  fulgte  Perikles  endelig  nu  den 
utaalmodige  Aspasia. 

De  opsøgte  Fidias. 

Men  denne  havde  uset  iagttaget  dem  begge, 
medens  de  beskuende  havde  staaet  foran  Gudens 
Billede. 

Xu  skjulte  han  sig  og  unddrog  sig  deres  Ord. 

Han  var  og  blev  forsvundet. 

Da  Perikles  og  Aspasia  i  Tavshed  vare  vendte 
tilbage  til  deres  Bolig,  rystede  Aspasia  Indtrykket 
fra  det  alvorlige  og  ophøjede  Skue  af  sin  Sjæl, 
som  en  Fugl  ryster  de  funklende  Regndraaber  af 
sine  lette  Vinger. 

Perikles  forblev  derimod  alvorlig  og  tavs. 

Men  Aspasia  hvilede  ikke.  før  hun  havde  mild- 
net den  olympiske  Alvor  paa  hans  Pande. 

Tilsidst  traadte  ogsaa  det  Uhyggelige  og  Op- 
højede ved  det  under  Lyn  og  Torden  oplevede  Syn 
i  Baggrunden  hos  ham,    og   Beundringen    for   den 

uforlignelige  Kunstner  vandt  Overhaand  i  hans  ædle 
Sjæl. 

Endnu  med  lukkede  Øjne  saå  den  arkadiske 
Pige  sig  under  denne  Nats  Søvn  ombølget  af  Lys- 
strømme, paa  vidunderlig  Vis  sammensatte  af  Guld- 
glans, Elfenbenshvidhed  og  Lynglimt. 

Perikles  for  et  Par  Gange  urolig  op  af  sin 
Søvn.  Han  havde  drømt,  at  Fidias's  siddende  Gud 
havde  rejst  sig  op  i  hele  sin  Vælde  og  med  sit 
Hoved  knust  Templets  Tag. 

Aspasia  havde  en  anden,  forunderlig  Drøm. 

Hun  saå,  hvorledes  Zevs's  Ørn  fløj  ned  fra 
Spidsen  af  Scepteret  til  Fodstykket  og  dér  med  sit 
Næb  hakkede  Øjnene  ud  paa  den  gyldne,  smilende, 
glade  Afrodites  Duer. 


Hittende  Kapitel. 

Lysets  Barn  og  Nattens  Præster. 


Hvilken  forunderlig  Modsætning  til  de  ioniske 
Hvedebrødsdage  dannede  ikke  denne  Perikles's  og 
hans  Aspasias  peloponnesiske  Rejse!  Dér.  paa 
Milets  glade  Kyst  havde  en  sejrrig  Kvindes  Vid  og 
Skjønhed  med  bløde  Arme  trukket  den  athenien- 
siske Helt  ind  i  sin  Tryllekreds;  her  imellem  stive, 
høje  Bjerge  mødtes  Perikles  af  den  mandige  Dorer- 
aand  i  Følge  med  mange  Ting.  der  vare  skikkede 
til  at  stemme  Sindet  alvorligt.      Her  gjød  Naturen 

selv  en  vis  alvorsfuld  Gysen  i  hans  Sjæl;  her  til- 
taltes han  af  gamle  Minder  om  en  forsvundet  Helte- 
old,  overfor  hvilken  de  Senerefødte  dog  kun  kunde 
føle  sig  som  en  svag  og  daarlig  Slægt;  her,  paa  en 
Jordbund,  hvis  Sagn  umiddelbart  knyttede  sig  til  den 
gamle  Helteverden,  fandt  en  Manddommens  Kultus 
og  Væddestrid  Sted,  der,  som  Aspasia  rigtig  følte, 
var  vel  skikket  til  i  Grækerens  Sjæl  at  vække  og 
nære  Følelser,  der  langt  snarere  kunde  skade  end 
fremme  Skjønhedens  og  Kvindelighedens  Sejr  paa 
alle  Livets  Ornraader.  Paa  Hyrdernes  ensomme 
Bjergsletter  havde  Perikles  skuet  en  simpel  og, 
om  man  vil,  idyllisk  Tilværelse,  som  var  uberørt 
af  de  nye  Tiders  Aandepust,  og  som  nærede  An- 
skuelser. Følelser  og  Anelser,  der  maaske  kun 
ventede  paa  den  ægte  Helleneraands  Dalen,  for  at 
omspinde  den  klare  helleniske  Verden  med  en 
graa.  ensformig  Taage.  Her  havde  endogsaa  Athe- 
nienserens Kunst,  ved  i  den  olympiske  Gudebeher- 
skers Tempel  at  opstille  sin  højeste  og  sidste  Ydelse, 
som  det  synes  for  evige  Tider  beseglet  det  ophøjede 
Alvors  Triumf  over  det  jordisk  Skjønne. 

Paa  forskjellig  Vis  gjorde  disse  Indtryk  og 
Indflydelser  sig  gj  ældende  hos  Perikles  og  hos 
Aspasia.  Thi  deres  Sind  lignede  af  Naturen  ikke 
helt  hinanden,  og  af  forskjellig  Art  var  deres  For- 
hold til  Yderverdenen.  Aspasia  var  den  til  alle 
Sider  Handlende,  Givende,  Virkende,  medens  Pe- 
rikles. hans  mandige  Daadskraft  ufortalt,  var  den 
Passive  og  den  med  Grækerens  aabne,  ædle  Sjæl 
Modtagende.  Han  var,  som  Hellenerfolket  selv, 
med  sin  Modtagelighed  stillet  imellem  Modsætninger, 


3; 


og  som  det  helleniske  Folk  og  den  lielleniske  Aand 
gjennemlevede  lian  i  disse  skiftende  Indfrielser 
og  Modsætninger  en  Udvikling,  en  indre  Historie, 
hvis  Maal  og  Udgang  endnu  ikke  var  til  at  overse, 
medens  Aspasia  stod  urokkelig  og  uforanderlig  fast 
ved  hvad  der  var  hendes  Væsens  inderste  Kjerne. 
Hun  var  og  blev  den  med  Trolddomsmagt  ud- 
rustede Forkæmperinde  for  Glædens  og  Skjønhedens 
Ret  i  det  helleniske  Liv. 

Stod  det  da  ikke  til  at  befrygte,  at  denne 
Forskjel  i  deres  Naturer,  som  hidtil  havde  været 
skjult  under  Kjærlighedens  og  Lykkens  Rosen- 
ranker, en  Gang  kunde  forstyrre  den  skjønne 
aandelige  Harmoni,  som  nu  forenede  det  ædle,  her- 
lige Par  paa  Tilværelsens  Tinde? 

Vel  laa  denne  Fare  nær,  men  hine  Kjær- 
lighedens og  Lykkens  Roser  syntes  nn  engang 
uvisnelige  for  dette  Par,  syntes  begavede  med  en 
evig  Trylle  duft. 

Endnu  bestandig  var  Perikles  den  Modtagelige 
og  Modtagende,  Aspasia  den  sejrrig  Handlende  og 
Givende. 

I  deres  Samtaler  bekæmpede  de  vel  ofte  hin- 
anden, og  ikke  sjeldent  troede  Perikles  at  have 
draget  den  elskede  Kvinde  over  til  sin  Anskuelse, 
til  sin  Stemning.  Men  tilsidst  mærkede  han  dog 
som  oftest,  at  det  var  hende,  der  havde  omstemt 
ham.  og  at  det  var  og  blev  umuligt  helt  at  værge 
sig  imod  den  Trolddom,  der  var  lagt  i  denne  ufor- 
lignelige Kvindes  Haand.  Atter  og  atter  lod  han 
sig  af  sin  skjønne  Hustru  fore  tilbage  til  hendes 
vidtskuende,   frie   og  lyse  Livssyn.      Atter  og  atter 

blev  disse  to  Sjæles  skjønne  Samklang  gjenoprettet. 
atter  og  atter  virkeliggjorde  de  det  helleniske  Livs 
Ideal  paa  dets  Højdepunkt  og  afgav  et  Syn.  paa  hvil- 
ket de  olympiske  Guder  med  Velbehag  skuede  ned. 

Aspasia  forstod  ypperlig  at  bekæmpe  sin  Hus- 
bonds Stemninger.  Men  om  hun  for  bestandig  vilde 
være  i  Stand  til  at  kvæle  de  nye  Skud  i  hans 
inderste  Liv  og  standse  hans  indre  Udviklings  Frem- 
skridt, det  var  det  i  alt  Fald  nu  umuligt  at  afgjøre. 

Saa  meget  er  kun  vist.  at  Aspasia  altid  forstod 
at  blande  Spøgen  fra  Anakreona  Sange  formildende 
ind  i  den  Alvor,  hvortil  Pindaros's  Hymner  begej- 
strede P erikles,  og  at  hans  ægte  Grækersind  endnu 
bestandig  skiftede  Ret  imellem  disse  to  Aander. 

I  det  lille  Optrin  med  Alkamenes  havde  For- 
tiden kastet  en  flygtig  Skygge  over  Perikles's  ægte- 
skabelige Lykke.  Aspasia  trak  Vejret  friere,  da 
hun  med  sin  Husbond  paa  Hjemvejen  fra  Olympia 
til  Athen  havde  Peloponnesos's  Jord  bag  sig.  Hun 
anede  ikke,  at  endnu  ubehageligere  Ting  ventede 
hende  paa  selve  Attikas  Grund,  umiddelbart  paa 
Hjemmets  Dørtærskel. 

Medens  Fidias  i  Olympia  skabte  sin  Zevs  for 
hele  Hellas,  ligesom  han  tidligere  i  Athen  havde 
skabt  Pallas  Athene  for  Athenienserne,  var  hans 
fordums  Værkfælle  og  Ven  Iktinos  sysselsat  i  den 
attiske  Mysteriestad  Elevsis.  hvorhen  han  var 
kaldet,  for  at  bygge  Demeter  et  nyt  Hus  til  de 
store  Mysteriers  Fester. 

Da  Elevsinierne  nu  forestod,  saa  opholdt 
Hipponikos,  der  ved  disse  Fester  beklædte  den 
til    hans    Slægt    knyttede    Daduk- Værdighed,    sig 

netop  i  Elevsis.  hvor  han  ejede  et  Landsted.  Ogsaa 
andre  rige  Atheniensere  besad  Ejendomme  i  Om- 
egnen af  det  skjønt  beliggende  Elevsis.  thi  denne 
Stad  laa  tæt  ved  Havet,  lige  overfor  Salamis- 
Strædet  og  selve  denne  0.  Paa  de  skraanende 
Højder  laa  de  Indfødtes  Boliger  og  de  store  Tempel- 
bygninger med  deres  vidtstrakte  hellige  Haver  og 
Lunde. 

Under  sit  Ophold  i  Elevsis  tog  Perikles  Bolig 
hos  Hipponikos. 

Den  første  Dag  var  helliget  til  at  bese  det 
nye.  store,  af  Iktinos  opførte  Indvielsestempel,  der. 
beregnet  paa  Mysteriernes  Fester,  talte  mangfol- 
dige underjordiske  Hum  og  labyrinthiske  Gange  af 
stor  Udstrækning.  Skuepladsen  for  de  Hemmelig- 
heder, som  det  kun  var  de  Indviede  tilladt  at  skue. 

Men  de  elevsinske  Hemmeligheder  vare  nu 
atter  en  Gjenstand.  imod  hvilken  Aspasia  øjeblikke- 
lig paa  det  mest  Afgj ørende  rettede  sin  Aands  og 
sit  Vids  skarpeste  Vaaben.  I  hendes  Øjne  syntes 
Alt  hvad  der  unddrog  sig  Lyset,  hvad  der  søgte 
Mørket  og  omgav  sig  med  det  Hemmelighedsfuldes 
Slør,  at  hænge  sammen  med  Overtro  og  Sværmeri, 
og  saaledes  saå  hun  ogsaa  i  disse  Mysterier  en  Fare 
for  Hellenernes  frie,  mod  Lyset  opadstræbende  Aand. 

Da  hun  dadlede  Atheniensernes  Ærefrygt  og 
Uhellige  Sky  for  disse  Mysterier,  sagde  Perikles: 

..Maaske  er  denne  Hellenernes  Sky  ikke  Andet 
•end  Menneskeaandens  ubevidste  Sky  for  de  Hemme- 
ligheder, der  endnu  slumrer  uudviklede  i  dens  eget 
Skjød.       Hvem    véd.    hvor    mange    Aabenbaringer 

Menneskeaanden  endnu  skal  hente  frem  fra  dette 
hellige  Dyb?" 

„Jeg  vil  Intet  høre  om  Fremtidens  Aab en- 
baringer!"  svarede  Aspasia.  ..Nutidens  Aabenbaring 
er  Aabenbaringen  af  den  skjønne  Menneskelighed, 
og  Alt  hvad  der  følger  derefter  vil  kun  vær.e  en 
Tilbagegang.  Lad  os  med  Aand  og  Sjæl,  med  alle 
vort  Væsens  Traacle  klamre  os  til  den  skjønne, 
lyse  Nutid!" 

Perikles  henviste  Aspasia  til  Daduken  Hipponi- 
kos  og  spurgte  hende,  om  denne  Mand,  hvis  Legems- 
fylde  bestandig  voxede  og  voxede,  og  hvis  Kinders 
Rødme  bestandig  blev  mere  og  mere  glinsende, 
havde  noget  som  helst  Spor  af  Sværmeri  ved  sig? 
Og  dog  var  han  ikke  blot  en  Indviet  men  end- 
ogsaa  Indehaver  af  en  præstelig  Værdighed  i  Elevsis, 
en  af  dem,  der  forestod  Mysternes  Optagelse. 

Aspasia  indvendte,  at  de,  der  føre  Andre  ind 
i  Overtroens  og  Sværmeriets  Rige,  ikke  sjeldent 
selv  vare  ude  over  de  Anskuelser,  som  de  indskær- 
pede Andre;  men  undertiden,  sagde  hun,  hændte 
det  ogsaa,  at  Indehaverne  og  Udbrederne  af  hellige 
Hemmeligheder  lignede  de  Muldyr,  der  nu  og  da 
efter  gammel  Skik  bleve  brugte  til  at  bære  hellige 
Tempelkar  eller  Gudebilleder,  og  paa  hvem  intet 
af  den  guddommelige  Velsignelse  gaar  over,  som 
de  paa  deres  Ryg  bære  og  bringe  til  Andre.  Den 
skikkelige  Hipponikos,  tilføjede  Aspasia,  synes  mig 
at  høre  til  denne  sidste  Art. 

Hipponikos  var  stolt  af  sin  Dadukværdighed, 
fordi  der  i  Virkeligheden  var  forbundet  en  Ære  i 
det  helleniske  Folks  Øjne  dermed.     Men  hvad  der 

ellers  hang  sammen  med  denne  Værdighed  og  hvad 
den  krævede  af  ham.  dertil  følte  han  sig  hverken 
kaldet  ved  nogen  indre  Drift  eller  nogen  personlig 
Tilbøjelighed,  men  ene  og  alene  paa  Grund  af  den 
Omstændighed,  at  han  hørte  til  en  Slægt,  af  hvil- 
ken de  elevsinske  Daduker  plejede  at  blive  valgte, 
og   at  dette  Valg  havde  truffet  ham. 

Overfor  Perikles's  Hustru  forsvarede  han  vel 
Mysterierne  som  en  Sag.  som  han  repræsenterede, 
men  uden  derfor  at  forivre  sig. 

Da  han  hadede  al  filosofisk  Strid,  nøjedes  han 
med  at  henvise  Aspasia  til  et  Maleri,  der  smykkede 
hans  Spisesal.  Dette  Maleri  skrev  sig  fra  Polyg- 
notos"s  Haand  og  forestillede  det  Besøg,  som  den 
vidtbefarne  Odyssevs  aflagde  i  Skyggernes  Rige. 
Hades  var  fremstillet  med  alle  sine  Rædsler,  og 
imellem  de  blege  Skygger  bevægede  den  endnu 
levende  ithakiske  Fyrste  sig  uforfærdet. 

Da  Perikles  med  Aspasia  betragtede  dette 
Maleri,  mærkede  han  som  Indviet  strax.  at  Enkelt- 
hederne deri  havde  mange  Hentydninger  til  de 
elevsinske  Hemmeligheder.  Hipponikos  bekræftede 
dette  og  sagde  til  Aspasia: 

„Saa  meget  er  det  vel  tilladt  at  røbe.  at  Vejen 
til  det  hellige  elevsinske  Lys  fører  igjennem  Hades, 
igjennem  Erebos's  Rædsler.  Hvad  derimod  de 
Uindviede  angaar  og  de.  der  haardnakket  forsmaar 
at  lade  sig  indvie,  saa  er  ogsaa  deres  Skjæbne  i 
Underverdenen  særdeles  tydelig  betegnet  for  de 
Kyndige  paa  dette  Billede." 

Saaledes  talede  Hipponikos  og  raadede  Aspasia 
alvorlig  til   at   lade    sig   indvie,    idet   han   mindede 

hende  om,  at  efter  Hellenernes  gængse  Tro  skulde 
de,  der  vare  indviede  i  Demeters  Mysterier  i  Elevsis, 
efter  deres  Død  vandre  paa  salige  Enge,  medens 
de  Uindviede  til  evig  Tid  skulde  vansmægte  i  ræd- 
selsfuldt Mørke  og  Tomhed. 

„Jeg  har  ofte  hørt  dette  paastaa,"  sagde  Aspa- 
sia,  „og  det  har  altid  lydt  i  mine  Øren,  som  naar 
Nogen  forsætlig  griber  uharmoniske  Toner  paa  en 
forstemt  Cithar,  eller  med  et  spidst  Jern  skurer 
henad  en  Glasflaske.  Det  er  forbavsende,  til  hvilke 
Ting  endogsaa  helleniske  Øren  formaar  at  vænne 
sig.  Jeg  véd.  at  der  gives  Personer,  der,  naar  de 
føler  deres  Livs  Ende  nærme  sig,  i  Hast  lader  sig 
indvie,  og  Mange  iler  jo  endogsaa  med  at  lade 
deres  spæde  Børn  blive  delagtige  i  denne  Lykke." 

„Ogsaa  jeg",  sagde  Perikles,  .,er  jo,  som 
næsten  alle  Atheniensere,  indviet,  og  det  vilde 
være  mig  en  Glæde  at  dele  disse  Hemmeligheder, 
ligesom  alt  Andet,  med  dig." 

..Jeg  begriber,"  svarede  Aspasia,  ..at  for  de 
Uforstandige  er  Overtroen,  for  de  Forstandige  Nys- 
gerrigheden Grund  nok  til  at  lade  sig  indvie.  Men 
paa  Nysgjerrighedens  Rettigheder  har  jeg  jo  som 
Kvinde  dobbelt  Krav.  Hvad  skal  jeg  gjøre,  Hip- 
ponikos.    for    at   blive  delagtig  i  disse  Mysterier?" 

„Sagen  er  let."  sagde  Hipponikos.  „Du  melder 
dig  ad  Aare  ved  de  smaa  Elevsinier  i  Athen,  mod- 
tager paa  en  allerede  Indviets  Forbøn  de  ringere 
Grader,  og  begiver  dig  et  halvt  Aar  efter  med  det 
elevsinske  Festtog  fra  Athen  hid  til  Elevsis,  for 
her  at  blive  indført  i  de  store  Mysterier  og  skue 
de  egenlige  Hemmeligheder." 

„Hvad?"  udraabte  Aspasia.  ..Saa  længe  skulde 
jeg  tæmme  min  Nysgjerrighéd?  Jeg  skulde  oppebie 
de  smaa  Elevsinier  og  saa  endnu  se  et  halvt  Aar 
slæbe  sig  hen,  inden  Hemmelighederne  afslører  sig 
for  mig?  Er  du  ikke  Da  duk.  Hipponikos,  og  kan 
du  ikke  som  saadan  udvirke  mig  den  Begunstigelse, 
at  jeg  nu  strax  her  modtager  de  smaa  Indvielses- 
grader  sammen  med  de  store'/" 

„Umuligt!"  svarede  Hipponikos. 

..Hvad  hindrer  dig  deri?"  spurgte  Aspasia. 

..Tiden  imellem  de  to  Indvielser  er  slaaet  fast 
ved  den  hellige  Lov."   svarede  Daduken. 

„Du  maa  kunne  hjælpe  mig  ud  over  den  hel- 
lige Lov.  hvis  du  blot  vil!"  vedblev  Aspasia. 

..Hierofanten".  sagde  Hipponikos,  ..horer,  lige- 
som Diopeithes  i  Athen,  til  de  strenge  Alvorsmænd. 
Skal  jeg  paadrage  mig  denne  mægtige  Præsts 
Vrede?" 

Aspasia  trængte  atter  og  atter  ind  paa  ham. 
men  Daduken  gjentog  sit  ..Umuligt".  Han  var  en 
Fjende  af  alle  truende  Forviklinger,  og  sporede 
ikke  den  ringeste  Lyst  til  at  ophidse  den  hele 
elevsinske  Præstekaste  mod  sig.  Han  elskede 
Freden  og  Mageligheden. 

Den  følgende  Dag  indtraf  det  elevsinske  Fest- 
optog fra  Athen  til  Elevsis.  Perikles  og  Aspasia 
befandt  sig  sammen  med  Hipponikos  iblandt  dem, 
der  som  Tilskuere  vare  gaaede  Toget  i  Møde.  da 
dettes  mange  Tusinder  kom  ned  ad  den  hellige 
Vej.  Aspasia  lod  sine  Blikke  glide  hen  over  Hellig- 
dommene i  Toget  saavel  som  over  Mysterne  selv, 
der  alle  vare  bekransede  med  Myrter  og  Vedbend 

og  i  Hænderne  bar  Ax  samt  Agerdyrkningsred- 
skaber  til  Ære  for  Jordens  Frugtbarhedsgudinde. 
Demeter.  Da  opdagede  hun  pludselig  ved  Skinnet 
af  de  brændende  Fakler  —  thi  det  elevsinske  Togs 
Ankomst  faldt  først  i  Aftenskumringen  —  imellem 
den  brogede  Mængde  af  Ansigter  Telesippes  matte 
Øjne  og  slapt  nedhængende  Kinder. 

Telesippes  Ægtefælle,  den  ved  Perikles's  Ind- 
flydelse atter  og  atter  gjenvalgte  Arkont  Basilevs, 
der  ogsaa  førte  Opsynet  med  de  elevsinske  Myste- 
rier, gik  imellem  de  atheniensiske  Præster  og 
Øvrighedspersoner;  Telesippe  vandrede  som  Basi- 
lissa,  som  Parthaverske  i  hans  religiøse  Værdig- 
heder og  Forpligtelser,  med  hævet  Hoved  ved  hans 
Side. 

Konge-Arkontens  Hustru  tog  sig  værdig  ud  i 
sin  statelige  Legemsfylde,  og  da  hendes  Blik.  medens 
det  stolt  svævede  til  Højre  og  Venstre,  faldt  paa 
hendes  tidligere  Husbond  og  Milesierinden  ved  hans 
Side,  da  knejsede  hendes  Hoved  endnu  højere,  og 
et  foragteligt  Træk  spillede  om  hendes  tykke  Under- 
læbe. Hendes  Mine  var  lige  saa  højtidelig,  som 
naar  hun  paa  Lenæerfesten  stod  som  ..Gudens 
mystiske  Hustru"  i  Dionysos's  Tempel,  for  i  Spidsen 
af  de  hende  undergivne  præstelige  Kvinder  at  fuld- 
byrde de  hemmelighedsfulde  Skikke,  som  intet 
mandligt  Øje  turde  skue,  og  hvorom  Deltager- 
inderne  maatte  sværge  en  højtidelig  Tavshedsed 
til  hende. 

Da  Aspasia  fik  Øje  paa  denne  Kvinde,  der  i 
Bevidstheden  om  sin  præstelige  Værdighed  bar  sit 
Hoved  saa  højt,   og  hvis  vrede  Blikke  havde  sendt 

hende  sin  Foragts  Pil.  da  rørte  det  gamle  Had  og 
den  utæmmede  Spottelyst  sig  i  Ionerindens  Bryst. 

„Se,"  sagde  hun  smilende  til  P erikles,  ,.se, 
hvor  hun  spanker  stolt  afsted,  den  værdige  Fru 
Telesippe  med  det  blomstrende  Fedt  om  Lem- 
merne !  Efter  at  hun  har  været  to  dødelige  Mænds 
Ægtehustru,  er  hun  nu  endogsaa  blevet  Guden 
Dionysos's  mystiske  Gemalinde!  Men  det  skulde 
undre  mig,  om  den  ungdommelige  Gud  ikke  snart 
afstod  hende  til  en  Ny,  for  Exempel  til  Silenos, 
hans  tykmavede  Følgesvend,  thi  for  ham  synes  hun 
jo  i  Et  og  Alt  som  skabt/* 

Nogle  af  disse  bidende  og  spottende  Ord  naaede 
Telesippes  Øre.  Men  endnu  bedre  bleve  de  hørte 
af  Elpenike  og  Seeren  Lampon,  der  i  Toget 
gik  bag  efter  Telesippe  og  ligesom  denne  i  For- 
bigaaende  skarpt  og  lurende  havde  iagttaget  Pe- 
rikles  og  Aspasia.  Blikke,  der  vidnede  om  en  med 
Møje  undertrykt  Forbitrelse,  bleve  slyngede  mod 
den  Forvovne,  og  et  tavst  Løfte  om -at  fremskynde 
en  for  længe  siden  svoret  Hævn  blussede  samtidig 
op  i  tre  hadefulde  Sjæle. 

I  Løbet  af  Natten  sværmede  Festtoget,  anført 
af  Guden  lakkos,  med  brændende  Fakler  langs  med 
Kysten  af  den  elevsinske  Havbugt.  Vidt  faldt  det 
natlige  Lysskjær  ud  over  den  blomsterrige  Eng,  og 
det  begejstrede  Kor  hvirvlede  sig  omkring  Guden, 
saa  at  de  med  Myrter  og  modne  svulmende  Bær 
omvundne  lange  Lokker  bølgede  omkring  Skuldrene. 
Jorden  drønede  under  Dansen,  og  de  højtsvungne 
Fakler  krydsede  under  mangfoldige  Drejninger  hin- 
anden.     Hyppig  gik  Faklerne  ogsaa   fra  Haand  til 

Haand  i  Rækkerne.  Denne  mystiske  Fakkelclans 
blev  betragtet  som  hellig,  og  de  sprudende  Gnister 
tillagdes  der  Evne  til  at  rense  Sjælen,  naar  de 
under  Faldet  imod  Jorden  berørte  Nogen. 

De  forudgaaende  Festligheder  løb  saaledes  til 
Ende,  og  Aftenen  før  de  egenlige  Mysterier  i  Ind- 
vielsestemplet var  kommet.  Ved  Mørkets  Frembrud 
beredte  Mysterne  sig  til  Hemmelighederne  ved  alle- 
haande  Renselser,  Ofre  og  andre  hellige  Ceremonier. 

Atter  og  atter  havde  imidlertid  Aspasia  fornyet 
sin  Begjæring  til  Hipponikos  om  ved  hans  Mægling 
at  blive  indført  i  Mysterierne. 

Hipponikos  mindede  hende  om,  at  Mysteriernes 
Fester  gik  for  sig  under  Opsyn  af  Arkonten  Basi- 
levs,  Telesippes  Ægtefælle,  og  at  ligesom  Basilevs 
havde  Overopsynet  over  de  elevsinske  Præster, 
saaledes  stod  hans  Gemalinde  under  Festen  som 
Basilissa  i  Spidsen  for  Præstinderne  i  Elevsis. 

Men  alt  dette  syntes  kun  at  ægge  Aspasias 
Egenraadighed;  dog  vilde  hun  alligevel  neppe  have 
brudt  Hipponikos's  Modstand,  hvis  det  ikke  tilsidst 
var  gaaet  denne  overfor  Perikles's  Hustru,  som  det 
gik  Alkamenes  i  Olympia.  Det  var  ikke  for  Intet, 
at  han  fra  Dag  til  Dag  husede  den  Brand,  der  alle- 
rede én  Gang  havde  svedet  hans  Hjerte,  under  sit  Tag. 
Ihukommende  Optrinet  med  Alkamenes  vilde  Aspa- 
sia vel  ellers  have  vogtet  sig  for  paa  Ny  at  puste 
til  denne  Flamme  og  fremmane  en  Fare,  der  for 
Perikles's  Skyld  maatte  forekomme  hende  skjæbne- 
svanger.  Men  hun  havde  nu  engang  foresat  sig 
nøjagtig  at  udforske  Alt  hvad  hun  vilde  bekæmpe, 
for  med  endnu  større  Held  at  kunne  føre  Kampen. 

Med  Tilfredshed  saå  hun  derfor  Hipponikos,  hvem 
hun  iøvrigt  foragtede,  paa  Ny  blusse  op  i  den 
gamle  Lidenskab:  den  var  jo  hende  en  Borgen  for, 
at  han  tilsidst  vilde  komme  hendes  Ønske  i  Møde. 

Og  dette  skete  da  ogsaa.  Daduken  ind- 
villigede tilsidst  i  allerede  nu  at  tildele  Aspasia 
de  smaa  Indrielsesgrader,  som  hun  ellers  et  halvt 
Aar  i  Forvejen  skulde  have  modtaget  i  Athen. 
Han  vidste  at  vinde  den  saakaldte  Mystagog  for 
sig,  hvem  det  fornemmelig  paahvilede  ved  de  mindre 
Elevsinier  i  Athen  at  indføre  og  forberede  dem, 
der  skulde  optages  fra  Ny. 

Daduken  lod  efter  forudgaaede  Renselses- 
Ceremonier  Aspasia  træde  paa  Skindet  af  et  til 
Zevs  ofret  Lam:  derpaa  underviste  Mystagogen 
hende  i  visse  Skikke  og  Formularer,  som  hun  skulde 
bruge  i  Templet  for  at  bevise,  at  hun  var  indviet, 
og  for  at  Indtrædelsen  med  Mysterne  i  Templets 
Inderste  ikke  skulde  blive  nægtet  hende.  Tilsidst 
lod  han  hende  sværge,  at  hun  for  bestandig  vilde 
iagttage  ubrødelig  Tavshed  om  Alt.  hvad  hun  vilde 
faa  at  se  og  høre  i  det  store  Indvielsestempel. 

Da  Dagen  kom,  bleve  ikke  alle  Mysterne  ind- 
førte paa  én  Gang.  men  den  ene  Afdeling  fulgte 
efter  den  anden. 

Perikles  og  Aspasia  befandt  sig  iblandt  den 
første  Skare  af  Myster. 

Et  Smil  svævede  paa  Aspasias  Læber,  da  hun 
med  den  af  Mystagogen  anførte  Skare  betraadte 
det  Indre  af  Helligdommen  og  saå  Hierofanten 
samt  de  øvrige  fornemste  Præster  og  Hjælpere 
indhyllede  i  glimrende   og  betydningsfulde  Dragter 

og  med  Diademer  paa  de  over  Skulderen  frit  ned- 
rullende Lokker.  Det  var  høje  Oldingeskikkelser, 
hvis  ærefrygtindgydende  Udseende  tilmed  forhøjedes 
af  de  hemmelighedsfulde  Sindbilleder,  som  de  bar 
til  Skue.  Iblandt  dem  stod  Daduken  med  en  Fak- 
kel i  Haanden. 

Og  endnu  mere  fortryllende  smilede  den  skjønne 
Milesierinde,  da  derpaa  den  ..hellige  Herold"  hæ- 
vede sin  Stemme  med  den  Opfordring  til  de  for- 
samlede Myster,  at  Enhver,  der  ikke  havde  modtaget 
Indvielsen,  skulde  fjerne  sig,  saavel  som  Enhver, 
hvis  Haand  ikke  var  ren  for  Brøde,  og  som  ikke 
paa  rette  Maade  var  forberedt  til  at  skue  det  hel- 
lige elevsinske  Lys.  Tilsidst  tog  Herolden  endnu  en 
Gang  den  højtidelige  Ed  af  Alle.  at  de  vilde  iagttage 
evig  Tavshed  om  Alt.  hvad  de  vilde,  faa  at  se  og 
høre,  hvorpaa  der  blev  hvisket  hver  Enkelt  et 
Bpørgsmaal  i  Øret,  som  kun  Mysten  kunde  besvare, 
og  som  han  ogsaa  lige  saa  sagte  svarede  paa  i 
den  Spørgendes  Øre.  Under  alt  dette  blev  den 
højtidelige  Hymne  til  de  elevsinske  Gudinder  sunget 
af  et  usynligt  Kor. 

Og  endnu  bestandig  svævede  det  fine  Smil  om 
Aspasias  aandfulde  Læber,  da  Mysterne  bleve  førte 
ind  i  Templets  Inderste  og  visse  hellige  Gjenstande 
dér  bleve  viste  dem:  Relikvier  fra  Oldtiden,  Sind- 
billeder paa  den  elevsinske  Gudstjenestes  Velsig- 
nelser og  Hemmeligheder.  Andre  Gjenstande  bleve 
rakte  dem  til  Berøring  og  Kys,  medens  Hier* »tan- 
terne udlagde  deres  underfulde  Betydning. 

Og  endnu  laa  Smilet  om  Aspasias  Mund,  medens 
hun    fulgte    de    mimiske   Fremstillinger    af  hellige 

Sagn,  som,  ledsagede  af  Strenge-  og  Fløjtespil, 
saavel  som  af  Sange,  mægtig  maatte  gribe  Sindet 
i  Templets  hemmelighedsfulde  Halvmørke. 

Men  nu  blev  Mysternes  Skare  ad  Trapper 
og  Trin  ført  ned  i  underjordiske  Hvælvinger  og 
Gange.  Snart  saå  de  sig  omgivne  af  et  fuldstæn- 
digt Mørke.  En  lang,  besværlig  og  planløs  Om- 
kringtlakken  i  det  natlige  Dyb  begyndte.  Kun 
Hierofantens  Røst,  der  i  en  alvorsfuld,  værdig  Tone 
tilraabte  dem  betydningsfulde  Tankesprog,  tjente 
til  Fører  under  den  mørke,  labyrinthiske  Omflakken. 

Pludselig  hørtes  en  dump  Larm.  som  om  Jor- 
dens Grundvold  rystede.  Hyl,  Stønnen,  brusende 
Vande  og  rullende  Torden  syntes  at  blande  sig 
deri.  Skjælvende  og  forfærdede  for  Mysterne  sam- 
men; Panderne  bedækkedes  af  Sved. 

Men  Rædslerne  bleve  større  og  større.  Røde, 
blaa,  hvide  eller  bleggule  Flammer  slog  afvexlende 
op  af  Jorden,  og  i  det  lynagtige  Skjær  saå  man 
forfærdelige  Uhyrer.  Underverdenens  Rædselsskik- 
kelser.  flygtig  belyste:  Gorgoner  med  skrækind- 
jagende Hoveder.  Ekidner.  der  sneg  sig  frem  paa 
Slangefødder,  æventyrlige  Kimærer,  som  forenede 
Løvens,  Gedens  og  Slangens  Skikkelse  i  sig,  tænder- 
skj ærende  Harpyer  med  uhyre  Svælg,  blege,  blod- 
tørstige Empuser,  Skyllaer  med  gjøende  Hunde- 
hoveder og  endelig  Hekates  gyselige  Skikkelse. 

Men  endnu  rædselsfuldere  Syn  ventede  dem. 
Tilsidst  saas  i  det  blege  Lys  Thanatos,  Dødsguden, 
tronende  paa  Dødningeben.  i  nattesort  Klædebon, 
med  Asfodeloskrans  om  Panden  og  en  omvendt 
Fakkel  i  Haanden.    Ved  hans  Side  stod  en  blakket 

Hest.     paa    hvis    Ryg    han    susende    tilbagelægger 

uendelige  Afstande. 

Rundt  omkring  ham  havde  hans  Fæller  lejret 
sig:  Evrynomos.  Tilintetgj oreisens  Dæmon,  en  af 
de  Hadesaander.  hvis  Hverv  det  var  at  gnave 
Kjødet  af  Ligets  Knogler.  Han  sad.  som  en  Ravn 
eller  Grib.  paa  et  Aadsel  og  jog  graadig  sine  Tæn- 
der ind  i  det  skjore  Kjød. 

Endvidere  saas  omkring  den  frygtelige  Thanatos 
Pesten,  den  blege,  udtærede  Sult,  Krigens  Furie 
Enyo.  den  syge.  hjertefortærende  Elsko  vsbry nde. 
samt  endelig  Ate.  Daarskabens  og  Brødens  splid- 
voldende   Dæmon. 

Aspasia  smilede  endnu  bestandig,  men  hendes 
Smil  var  ikke  længer  fortryllende,  og  hendes  Ansigt 
marmorblegt. 

Paa  Hierofantens  Vink  tændte  Daduken  nu  sin 
Fakkel  ved  en  af  de  blege  Flammer,  der  slog  op 
af  Jorden,  og  medens  Fløjternes  og  det  usynlige 
Kors  Toner  klang  uhyggeligere  og  uhyggeligere, 
aabnede  en  mork.  af  metitiske  Dunster  opfyldt 
Hule  sig  for  de  Indviedes  Skare.  Fra  det  Fjerne 
lød  en  dump  Brusen  som  affaldende  Vande,  blandet 
med  en  Hunds  Gjøen.  der  syntes  at  komme  fra  et 
tredobbelt  Hoved. 

Da  nu  Mysterne  havde  tilbagelagt  den  lange 
Vandring  gjennem  de  mørke,  med  Rædsler  opfyldte 
Hvælvinger,  saå  de  som  i  Drømme  foran  sig  et 
vidtstrakt,  ensformigt,  skummelt  og  ligesom  søvn- 
bundet  Rige.  omkring  hvilket  sorte,  brusende  Floder 
slyngede  sig. 

Helvedhunden  med  de  tre  Hoveder  blev  bragt 

til  Tavshed  ved  den  hellige  Herolds  Tryllestav,  og 
Mysterne  betraadte  Persefones  sørgelige  Dødninge- 
have,  hvor  Pilene  og  Sølvpoplerne  stod  i  det  nsikre 
Lys,  blege  og  ubevægelige,  med  tungt  nedhængende 
Grene. 

Derpaa  kom  Asfodelos-Engen,  helt  bedajkket 
af  den  sørgelige  Dødsblomst.  hvis  blege  Kroner 
ligesom  drømmende  gyngede  paa  høje  Stængler. 

Hen  over  Engen  svævede  Skyggerne,  de  Dødes 
Sjæle,  som  Drømmebilleder  eller  som  Røg,  und- 
vigende enhver  Berøring,  uden  nogen  menneskelig 
Lyd  og  kun  opfyldende  det  vidtstrakte  Erebos  med 
en  sagte,  ensformig  Summen.  Kun  halvt  bevidste 
vare  de  ligesom  hensunkne  i  en  rugende  Halv- 
slummer og  kunde  kun  vækkes  til  fuld  Bevidsthed 
ved  at  der  raktes  dem  en  Drik  af  dampende  frisk 
Offerblod. 

Som  spøgelsesagtige  Skygger  sejlede  Natfugle 
gjennem  Luften,  og  selv  Fiskene  gled  skyggeagtige 
og  med  gjennemsigtige  Legemer  langsomt  og  lyd- 
løst gjennem  Underverdenens  Floder.  Men  disse 
Floder,  der  slyngede  sig  om  Erebos.  vare  Akeron, 
den  evige  Smertes  Flod,  Taarernes  Flod  Kokytos, 
Ildnoden  Pyriflegeton  og  Styx  med  de  nattesorte 
Bølger. 

Anførte  af  den  hellige  Herold  vandrede  My- 
sterne som  i  Drømme  gjennem  den  skumle,  svæ- 
vende Skyggeverden,  indtil  pludselig  en  kæmpestor 
Malmport  med  Tordenbrag  slog  sine  Fløje  op  for  dem. 

Over  den  malmbeslaaecle  Dørtærskel  betraadte 
de  Tartaros,  Opholdsstedet  for  hine  Sjæle,  hvem 
det  ikke    var  forundt   i   sorg-   og   glædesløs   Halv- 

slummer  at  svæve  hen  over  Asfoclelosengen,  men 
som  af  hævnende  Erynnier  vare  trukne  ned  i  Hades's 
dybeste,  jammerfyldte  Afgrund. 

Med  Gysen  saå  de  Indviedes  Skare  de  for- 
færdelige Helvedesstraffe.  Bundet  til  det  evig 
rullende  Hjul  —  med  den  evig  truende  vaklende 
Klippeblok  over  sit  Hoved  —  med  evig  uopfyldt 
Attraa  udstrækkende  Hænderne  efter  de  bestandig 
undvigende  Frugtgrene  —  med  evig  frugtesløs  Møje 
væltende  den  bestandig  paa  Ny  tilbagerullende 
Sten  op  ad  Bjerget  —  med  fortvivlet  Anstrengelse 
øsende  det  bortstrømmende  Vand  i  det  bundløse 
Kar  —  prisgivende  de  bestandig  udvoxende  Ind- 
volde for  Gribbens  Bid  eller  Legemet  for  Eryn- 
niernes  Slangesvøber  —  til  evige  Tider  Gjenstande 
for  disse  stygiske  Rædselsskikkelsers  Hævn  —  saa- 
ledes  var  de  Ulykkeliges  Lod  i  den  smerterige 
Afgrund. 

Hvor  mangfoldige  imidlertid  disse  Underverde- 
nens Kvaler  vare.  saa  fremtraadte  dog  hyppigst 
Billedet  af  en  evig  forgjæves,  smertelig  Kæmpen 
og  Higen. 

Saaledes  førtes  da  med  bange  Sjæle  de  Ind- 
viede gjennem  Dybets  Skygger,  gjennem  Livets 
Sorger  og  Dødens  Rædsler. 

Højtidelig  klang  Hierofantens  Røst  midt  imel- 
lem alle  disse  Syn  og  Pinsler,  for  manende  at 
udlægge  deres  Betydning. 

Dybere  og  dybere  blev  det  underjordiske  Mørke, 
højere  og  højere  lød  de  Ulykkeliges  Klynken  og 
Stønnen.  Underverdenens  Floder  begyndte  at  bruse 
stærkere,    det  hele  Xattens  Rige   syntes  at  vaande 

sig  i  ét  hjerteskj ærende  Dødssuk,  og  selv  den  over- 
jordiske Natur  syntes  at  stemme  i  med.  medens 
alle  Skabningers  Stemmer  forenede  sig  i  et  uende- 
ligt Smertesskrig! 

Da  brød  paa  én  Gang  et  vidunderligt  Lys  frem 
af  det  dybeste  Mørke. 

Venlige  Egne  viste  sig,  Sletter,  bedækkede 
med  gyldne  Blomster:  yndige  Stemmer  lød.  salige 
dansende  Kor   svævede   hen  over  de  herlige  Enge. 

Her  laa  Persefones  Palads  i  straalende  Lys. 
Paa  Paladsets  Dørtærskel  stod,  med  Lyren  i  Arm, 
Orfevs,  den  ældgamle  hellige  Mysteriesanger.  og 
hans  syngende  Læber  forkyndte  hemmelighedsfulde 
Ting. 

Bag  ham  stod  den  lille  Demofoon  uskadt  i  de 
lutrende  Flammer,  hvormed  hans  guddommelige 
Plejerske  Demeter  til  hans  dødelige  Moders  Rædsel 
havde  omgivet  ham,  og  vinkede  smilende  ad  My- 
sterne. 

Men  over  Templets  gyldne  Porte  svævede  i  de 
klareste  Straalers  Lys  den  vingede  Psyke,  Sym- 
bolet paa,  hvorledes  den  rugende  Skygge  fra  Hades 
skulde  svinge  sig  over  Asfodelosengen,  Tartaros  og 
Elysion  op  i  den  beslægtede,  guddommelige  Æther. 

Nu  førtes  de  underjordiske  Pilegrime  gjennem 
Portene,  for  at  blive  sande  Skuende.  Her  afslørede 
den  unævnelige  Del  af  Hemmelighederne  sig  for 
dem.  Her  saå  de  det  fulde  hellige  elevsinske  Lys 
Ansigt  til  Ansigt,  om  det  end  kun  aabenbarede  sig 
for  hver  Enkelt  i  Forhold  til  hans  Øjes  Styrke.  — 

Dagen  efter,  at  Aspasia  ved  sin  Husbonds  Side 
og    tillige    med    en   stor   Del  Indviede    var    blevet 

indført  i  de  elevsinske  Mysterier,  befandt  Milesier- 
inden  sig  i  en  forvirret,  ejendommelig  forandret 
Tilstand.  Hendes  Væsen  var  i  et  Oprør,  der  næsten 
steg  til  Feberhøjde.  I  en  ivrig  Samtale  med  Pe- 
rikles  om  Alt,  hvad  han  ved  hans  Side  havde  set 
og  hørt,  søgte  hun  paa  Ny  at  gjenoprette  sin  Sjæls 
forstyrrede  Harmoni.  Thi  ligesom  der  gives  Nat- 
fugle og  andre  natlige  Skabninger,  hvis  Øje  elsker 
Mørket  og  ikke  taaler  Lysets  klare  Straale.  saa- 
ledes  gives  der  paa  den  anden  Side  ogsaa  Lysets 
Børn,  der  kun  befinde  sig  vel  i  de  gyldne  Straaler 
af  det  med  dem  beslægtede  og  fortrolige  Element, 
og  hvis  Pupil  ikke  taaler  at  stirre  ned  i  Nattens 
sorte  Afgrunde.  Aspasia  hørte  til  disse.  Men  som  et 
saadant  Blik  ind  i  Mørket,  ned  i  den  sorte  Nat. 
forekom  Gaarsdagens  Vandring  hende,  og  hvad  der 
kaldtes  det  hellige  elevsinske  Lys,  forekom  hende 
ikke  som  et  Lys  men  som  en  anden  Art  af  Mørke,  thi 
det  var  skummelt  og  førte  til  det  Skumle.  Hun 
kunde  kun  tænke  sig  Lyset  muntert  og  klart.  For 
hende  gjaldt  kun  det  som  Lys.  der  paa  samme  Tid 
oplyste  og  opmuntrede.  Det  blakkede,  kolde, 
spøgelsesagtige  Halvlys  saavel  som  den  blændende 
grelle  Straaleglans,  som  den  elevsinske  Hierofant 
havde  ladet  falde  i  Livets  Dybder,  forekom  hende 
som  en  hæslig  Modsætning  til  det  sande,  rosenrøde 
Lys.  De  elevsinske  Præsters  fantastiske  Kunster, 
der  grænsede  til  det  Trolddomsagtige,  kaldte  hun 
Gjøglerier  og  tomme  Narrestreger. 

Hendes  Sind  var  i  Opror,  ug  i  sin  feberagtige 
Uro  følte  hun  sig  som  endnu  aldrig  forhen  udæsket 
til  Modstand. 

I  det  af  Fremmede,  fornemmelig  af  Athenien- 
sere vrimlende  Elevsis  var  det  ikke  blevet  nogen 
Hemmelighed,  at  Aspasia  ved  sin  Ægtefælles  Side 
havde  ladet  sig  indvie  i  Mysterierne.  Men  ogsaa 
om  de  nærmere  Omstændigheder  ved  denne  Ind- 
vielse vare  de  Personer  snart  underrettede,  som 
med  Hadets  skarpe  Øje  fulgte  Milesierindens  hele 
Færd.  De  værste  af  hendes  kvindelige  Fjender, 
der  tilmed  paa  Ny  vare  blevne  krænkede  og  tir- 
rede til  Hævn.  opholdt  sig  i  Elevsis,  og  heller  ikke 
Lampon  manglede,  den  ufortrødne  Lampon.  som 
havde  forstaaet  i  endnu  højere  Grad  at  vinde  Tele- 
sippes Fortrolighed  og  Venskab  efter  at  hun  var 
blevet  en  høj  Præsts  Hustru,  og  som  i  alle  Maader 
egnede  sig  ypperlig  til  at  være  den  hævntørstende 
Kvindes  og  hendes  rænkespindende  Venindes  Red- 
skab. Det  varede  ikke  længe,  før  Lampon  havde 
fravristet  den  troskyldige  Mystagog  Hemmeligheden 
med  det  dristige,  den  hellige  Regel  trodsende  Vove- 
stykke, som  Aspasia  skyldte  sin  Indvielse.  Gjennem 
Lampon  bleve  de  to  kvindelige  Forbundne  satte  i 
Kundskab  herom. 

Øjeblikkelig  blev  Arkonten  Basilevs  som  Vogter 
af  de  hellige  Vedtægter  underrettet  om  den  be- 
gaaede  Forbrydelse,  og  et  Uvejr  trak  sammen 
saavel  over  Aspasias  som  over  Hipponikos's  Hoved, 
fordi  denne  imod  Loven  havde  hjulpet  hende  med 
at  blive  indført. 

Endnu  anede  Aspasia  Intet  om  det,  der  truede 
hende,  og  forinden  hun  fik  Nys  herom,  forestod 
der  hende  i  Dadukens  Hus  en  højst  ubehagelig 
Hændelse  af  en  anden  Art. 

Med  Perikles  og  den  gjæstfri  Hipponikos  sad 
Aspasia  ved  et  Morgenmaaltid.  Den  hellige  Skik 
paabød  en  vis  Afholdenhed,  saalænge  Mysteriernes 
Fest  varede;  men  saa  meget  des  større  Behag 
fandt  Aspasia  i  ved  muntre  Skaaler  og  Skolier  at 
opflamme  den  gamle  Fraadser  Hipponikos  saaledes, 
at  han  mere  kom  den  begejstrende  Gud  lakkos 
end  den  strenge  Persefone  i  Hu.  Han  tømte  Bæger 
paa  Bæger,  og  Ilden  i  hans  Øjne  blev  mere  og 
mere  brændende,  medens  den  skjønne  Kvinde  drog 
til  Felts  imod  Mysteriernes  skumle  Alvor  saavel 
som  imod  alt  Mørkt  og  Skummelt  overhovedet,  lige 
indtil  det  skumle  Pligtbegreb,  overfor  hvilket 
hun  opstillede  Livets  og  Glædens  muntre  Ret. 

Perikles  fjernede  sig  for  at  opsøge  en  til 
Elevsis  ankommet  Embedsfælle,  og  Aspasia  begav 
sig  til  sit  Værelse. 

Pludselig  stod  den  drukne  Hipponikos  for  hende 
og  begyndte  at  gjøre  hende  Bebrejdelser. 

„Kvinde,"  udraabte  han  med  tykt  Mæle.  ..dit 
Navn  er  Utaknemmelighed!  Var  det  ikke  mig,  der 
i  Megara  hjalp  dig  ud  af  slemme  Forviklinger? 
Og  hvad  var  min  Løn  derfor?  Og  har  jeg  nu  ikke 
igjen  for  din  Skyld  hovedkulds  styrtet  mig  i  Fare 
ved  trods  al  hellig  Skik  og  Brug  at  smugle  dig 
ind  i  de  store  Mysterier?  Skal  jeg  heller  ikke 
derfor  have  nogen  som  helst  Tak,  ikke  den  mindste 
Smule?  Naar  du  dog  nærer  saa  frie  Anskuelser, 
hvorfor  vil  du  saa  kun  være  knibsk  imod  mig?  Er 
du  bange  for  din  Ægtefa'lle?  Han  er  jo  ikke 
hjemme.  Eller  for  det  skumle  Pligtbegreb?  Det 
gjorde  du  jo  nylig  selv  latterligt.    Er  jeg  ikke  ung 


57 


og  smuk  nok  til  dig?  Saa  tag  denne  Ring  med 
den  kostbare  Sten.  Den  har  kostet  sine  to  fulde 
Talenter!  —  Er  du  saa  sikker  paa,  at  Perikles 
bestandig  vil  elske  dig?  Pas  paa,  at  han  ikke  ogsaa 
en  Gang  forstøder  dig  ligesom  Telesippe?  Alt  gaar 
lystig  op  og  ned  i  denne  Verden!  Stol  ikke  paa 
Noget  som  helst!  Slaa  til!  Tag  Ringen,  du  lille 
Smukke!  Tag  Ringen  med  Stenen,  som  har  kostet 
de  to  Talenter!  Véd  du.  hvor  længe  du  endnu  vil 
være  smuk?  Endnu  er  du  det  unægtelig,  men  den 
Tid  kommer  ogsaa,  da  du  bliver  gammel  og  styg! 
—  Tag  Ringen,  smukke  Aspasia,  og  giv  mig  et 
Kys  for  den!" 

Et  Øjeblik  veg  den  Berusede  tilbage  for  den 
Vredesild,  der  glødede  i  Aspasias  Øjne.  Men  i 
det  næste  Øjeblik  for  han  rasende  op  og  stam- 
mede : 

..Hvad  er  du  da?  Ja.  hvad  er  du?  En  lille 
Hetære  fra  Milet,  ved  Demeter!  En  Hetære  fra 
Milet!  Hvornaar  har  du  begyndt  paa  at  ville  være 
en  Spartanerkvinde,  en  dydziret  Matrone?  —  Det 
klæder  dig  godt  at  være  knibsk,  du,  som  en  Gang 
uden  Spor  af  Knibskhed  har  staaet  Model  for  den 
unge  Alkamenes!"  — 

Aspasia  skjælvede  og  blegnede  af  Harme  over 
den  berusede,  frække  Fornærmer.  Endnu  en  Gang- 
stødte  hun  den  Vaklende  tilbage,  kastede  rask  sin 
Kappe  om  sig  og  styrtede  ud  af  Værelset,  ud  af 
Huset,  for  at  opsøge  sin  Ægtefælle  Perikles. 

Hun  havde  neppe  forladt  Huset,  før  Diopei- 
thes*s  smidige  Ven.  Seeren  Lampon  betraadte  dette. 

Han  var  sendt  af  Diopeithes,  der  Dagen  i  For- 
vejen var  indtruffet  til  Elevsis. 

Da  Perikles's  og  hans  Hustrus  dødelige  Fjender 
fik  Kundskab  om  Aspasias  ulovlige  Indvielse,  vare 
de  fra  først  af  fast  bestemte  paa,  saavel  at  anklage 
Aspasia  selv  som  Daduken  for  den  hellige  Domstol, 
og  de  Fleste  af  det  fjendtlige  Parti  glædede  sig 
over,  med  den  forhadte  Kvinde  ogsaa  at  kunne 
styrte  den  i  saa  høj  Grad  misundte  Hipponikos  i 
Fordærvelse. 

Men  Diopeithes  selv,  det  egenlige  Hoved  for 
det  fjendtlige  Parti,  var  af  en  anden  Mening.  Han 
udpønsede  en  Plan,  der  gjorde  hans  Snuhed  Ære. 
Vel  havde  han  gjerne  undet  Hipponikos  den  paa- 
tænkte Anklage  og  Domfældelse,  men  han  bereg- 
nede, at  den  uanklagede  og  ustraffede  Hipponikos 
kunde  være  Partiet  nyttigere  end  den  anklagede 
og  straffede. 

„Hvis  vi  strax  anklager  ham,"  sagde  han,  „saa 
vil  den  mægtige  Perikles  med  hele  sin  Indflydelse 
staa  ved  hans  Side,  og  han  vil,  om  end  ikke  gaa  fri 
for  Straf,  saa  dog  blive  langt  mildere  straffet  end  vi 
ønsker.  Han  vil  maaske  slippe  med  en  for  Athens 
rigeste  Mand  let  overkommelig  Pengebøde.  Han  vil 
betale  den  og  vedblive  at  være  den  Samme,  han  er. 
Anderledes  vil  det  derimod  stille  sig,  naar  vi  ikke 
strax  for  Alvor  drager  ham  til  Regnskal),  men  fore- 
løbig lader  Anklagen  som  en  bestandig  Trusel  svæve 
over  hans  Hoved.  Vi  vil  lade  ham  vide,  at  vi  kjender 
hans  Hemmelighed,  og  at  det  ligger  i  vor  Haand 
at  ødelægge  ham,  saasnart  vi  vil.  Dette  vil  gjøre 
ham  føjelig  i  alle  Ting.      Som  den,   der  elsker  sin 

Magelighed  over  Alt,  og  for  hvem  ingen  Pris  er 
for  høj.  naar  det  gj ælder  at  undgaa  en  Forlegen- 
hed eller  Forvikling,  vil  han  ved  den  blotte  Angst 
blive  et  villieløst  Redskab  for  os.  Hans  Indflydelse 
i  Athen  og  hans  Rigdoms  Magt  er  stor;  hvorfor 
skulde  vi  da  ikke  heller  lade  dette  Vand  drive 
vort  Hjul   end  vore  Modstanderes?'' 

Saaledes  talede  den  snedige  Erekthevspræst 
til  sine  Venner  og  sendte  Lampon  til  Hipponi- 
kos's  Hus. 

Seeren  traf  Daduken  i  en  besynderlig  Tilstand. 
Han  fandt  ham  drukken  og  tillige  i  et  voldsomt 
Vredesoprør  over  det,  der  nylig  var  forefaldet  imel- 
lem ham  og  Perikles's  Hustru. 

Ikke  des  mindre  indlod  Lampon  sig  i  en  Sam- 
tale med  Hipponikos  og  sagde  ham  lige  ud,  at  det 
var  blevet  bekjendt,  at  han  paa  en  imod  den  hel- 
lige Regel  stridende  Maade  havde  indført  Perikles's 
Hustru  i  Mysterierne. 

Ved  disse  Ord  blev  den  berusede  Hipponikos 
saa  alvorlig  forskrækket,  at  han  næsten  blev  ædru. 
Men  med  dobbelt  Heftighed  brød  nu  hans  Vrede 
mod  Milesierinden  ud.  Han  begyndte  jamrende  at 
forbande  hende    som    en  ødelæggende  Forførerske. 

..Hold  jer  til  hende!"  raabte  han,  „radbræk 
hende,  spid  hende  paa  en  Pæl,  gjør  hvad  I  vil 
med  hende;  hun  fortjener  det!" 

Med  Tilfredshed  hørte  Lampon  disse  Udbrud 
af  \  rede  mod  Aspasia  fra  Hipponikos's  Mund,  og 
efter  at  han,  snu  som  han  var,  havde  drevet  denne 
Forbitrelse  og  Mandens  Angst  for  den  truende  An- 
klage  op   til   sit    Højeste,    rykkede    han  frem   med 

den  Meddelelse,  at  de,  der  agtede  at  rejse  An- 
klagen mod  ham.  vare  rede  til  at  indlade  sig  i 
hemmelige  Underhandlinger  med  ham.  Han  spurgte 
ham,  om  han  vilde  være  villig  til  en  Sammenkomst 
med  de  nævnte  Mænd.  Hipponikos  trak  Vejret 
paa  Ny  og  lovede  paa  Forhaand  Alt,  hvad  man 
vilde  forlange  af  ham.  Lampon  og  han  traf  øje- 
blikkelig Aftale  om  Tid  og  Sted  for  Sammen- 
komsten. 

Imedens  denne  Samtale  førtes  mellem  Lampon 
og  Hipponikos,  ilede  Aspasia  gjennem  Gaderne  i 
Elevsis.  Det  varede  dog  ikke  længe,  førend  hendes 
hastige  Skridt  standsedes  i  Trængselen,  og  det  var 
ikke  til  at  tage  Fejl  af,  at  hun  blev  bemærket  og 
gjenkjendt.  Hun  saå  sig  gjort  til  Gjenstand  for 
en  Opmærksomhed,  der  ikke  kunde  Andet  end  for- 
virre hende  og  sætte  hende  i  Forlegenhed  og  Uro. 

Den  i  Elevsis  forsamlede  Folkemængde  var  af 
Aspasias  Fjender  paa  alle  mulige  Maader  blevet 
ophidset  imod  Perikles's  Hustru.  Rygterne  om 
hendes  ulovlige  Indvielse  løb  gjennem  hele  Staden. 
Der  var  endogsaa  Folk.  der  dristede  sig  til  at  sige 
højt,  at  Aspasia  fordum  havde  været  Hetære  baade 
i  Milet  og  Megara,  og  at  hun  fra  det  sidste  Sted 
var  blevet  jaget  bort  med  Vanære,  saa  at  hendes 
Indvielse  i  Mysterierne  allerede  af  denne  Grund 
havde  været  en  Forbrydelse.  Overdrivelser  og 
Fabler  af  den  taabeligste  Art  gik,  som  det  plejer 
at  ske,  fra  Mund  til  Mund  og  udbredte  Foragt,  ja 
Forbitrelse. 

Med  Følelser    af   denne  Art    var    den  Mængde 


61 


opfyldt,  hvorigjennem  Perikles's  Hustru  i  ængstelig 
Hast  nu  søgte  at  trænge  sig. 

Det  manglede  ikke  paa  Frække,  der  nysgjerrig 
fulgte  hendes  Skridt  og  endogsaa  bag  hendes  Ryg 
lod  falde  krænkende  Ord.  der  maatte  naa  og  saare 
hendes  Øre. 

„Hvad  Nyt  i  Athen?" 

..Jeg  véd  ikke  Andet,  end  at  en  Kvinde  dér 
bærer  Spyd  og  Skjold,  og  at  Mændene  er  kvind- 
agtige — " 

..Det  lader  sig  ikke  nægte,  at  Athen  bliver 
behersket  af  en  Kvinde  — " 

..Mener  du  af  Pallas  Athene?" 

„Nej,  af  en  inilesisk  Hetære.  Det  hedder  sig, 
at  Perikles  med  det  Første  vil  stille  hendes  Billede 
op  paa  Akropolis." 

..Den  stakkels  Perikles.  Han  har  aldrig  kunnet 
modstaa  Kvinderne.  Han  har  jo  ogsaa  været  Elpe- 
nikes  Tilbeder,  og  man  siger,  at  hun  endnu  skal 
kunne  bestikke  ham  med  sine  falmede  Ynder." 

..Er  Milesierinden  den  Samme  som  den,  med 
hvem  Perikles  for  nogle  Aar  siden  drev  omkring  i 
i  Lilleasien?" 

.Ja  vel;  det  hed  sig,  at  han  med  hende  gjorde 
en  Valfart  til  Heltebetvingerinden  Omfales  Skjørt, 
der  som  bekjendt  er  ophængt  i  Artemistemplet  i 
Efesos.'* 

..Men  hvor  i  Alverden  er  det  dog  faldet  ham 
ind  at  føre  den  samme  Kvinde  med  sig  til  det 
barske  Peloponnesos.  hvor  hun  dog  umulig  har  kun- 
net føle  sig  hjemme.  Et  Ordsprog  siger,  at  Katten 
holder  af  at  sove  blødt." 

Aspasia.    III.  5 


..Man  siger  ogsaa,  at  allerede  Myggene  i  Elis 
var  hende  svært  til  Ulejlighed;  hvad  skal  vi  vædde, 
at  Bremserne  i  Elevsis  vil  bekomme  hende  endnu 
værre." 

..I  Sandhed!  allerede  deres  Summen  synes 
at   behage  hende  grumme  daarlig." 

„Ja,  hvad  har  disse  spæde  Kyllinger  fra  Parias 
Rede,  der  fra  deres  Barndom  af  har  sovet  paa 
Purpurdun,  hvad  har  disse  Ionerinder  med  de  smel- 
tende Øjne  og  de  smidige  Arme,  uden  Knogler  og 
Marv.  lutter  Blødagtighed  og  Elskovstant  —  hvad 
har  de  at  gjøre  i  det  kamp  vante  Olympia  eller  i 
det  alvorlige  Elevsis?" 

Saaledes  lød  de  ondskabsfuldt  beregnede,  dril- 
lende Ord  i  den  voxende  Trængsel  bag  Aspasia. 

Da  dette  havde  varet  en  Stund,  stod  Aspasia 
med  en  rask  Beslutning  pludselig  stille,  slog  Hætten 
tilbage  fra  sit  Hoved,  saa  at  hendes  Ansigt  blev 
fuldstændig  frit,  og  kastede  et  roligt  Blik  med  sine 
straalende  Øjne  paa  Mængden,    der  omgav   hende. 

Derpaa  aabnede  hun  sine  Læber  og  talte  paa 
følgende  Maade  til  det  gabende  Folk : 

„For  Aar  tilbage  stod  jeg  en  Gang  som  en 
hjælpeløs  Kvinde  i  Megaras  Gader,  omringet  af 
Mængden,  uskyldig  forhaanet,  uskyldig  forfulgt  med 
Blikke  og  Ord.  Med  Øjne,  der  glødede  af  Had, 
blev  jeg  betragtet,  thi  det  var  fjendtlige  Dorere, 
der  omgav  mig.  Med  uretfærdige  Ord  blev  jeg 
forhaanet,  med  frække  Hænder  greb  man  fat  i 
mig.  thi  det  var  en  raa,  vild  Dorerpøbel.  der 
trængte  sig  omkring  mig.  I  Dag  staudses  jeg  af 
Mængden   i   Elevsis's    Gader.     Men   her   løfter   jeg 

rolig  og  fattet  mit  Hoved,  thi  saa  vidt  jeg  kan 
se,  er  de  Fleste  af  dem.  der  omgiver  mig.  Athe- 
niensere. I  er  ikke  Dorere  men  Ionere,  hvis  værste 
Pil,  tænker  jeg.  er  det  kjække  Øjekast  og  det  ube- 
tænksomme Ord,  der  altid  springer  villigt  fra  den 
skarpe  og  spidse  Tunge.  Men  hvorfor  trænger  I 
jer  omkring  mig?  Hvorfor  stirrer  I  paa  mig?  Jeg 
har,  siger  I.  ukaldet  trængt  mig  ind  i  de  elevsinske 
Hemmeligheder.  Tænk  ikke  altfor  smaalig,  I  klart- 
skuende Atheniensere,  og  vær  ikke  altfor  rede  til 
at  følge  deres  Vink  og  Ord,  som  hader  Lyset  og 
elsker  Mørket,  og  som  sælger  eder  Mørke  for  Lys! 
1  atheniensiske  Mænd!  hold  Maade  med  jer  Kjær- 
lighed til  det  mørke  Gudindepar  i  Elevsis  og  bliv 
den  hjemlige  Pallas  Athene  tro,  den  lyse  Gudinde, 
det  attiske  Lands  og  Folks  sande  og  værdige  Be- 
skytterinde,  hvis  Billede  i  munter  Straaleglans  bort- 
kyser Nattens  Fostre  og  rager  op  paa  eders  Borg!'' 

Da  Perikles's  Hustru  havde  udtalt  disse  Ord 
og  med  hævet  Hoved  frygtløst  set  den  forsamlede 
Mængde  i  Øjnene,  saa  saå  Mændene  paa  hinanden, 
og  det  lød  imellem   dem : 

..Hun  er.  ved  Guderne,  en  smak  Kvinde,  denne 
Aspasia  fra  Milet.  og  man  maa  tilgive  hende  Meget,'' 

Med  disse  Ord  gjorde  de  en  Smule  Plads  og 
lod  hende  rolig  fortsætte  sin  Vej. 

Men  de  af  Diopeithes's  Venner,  der  befandt 
sig  imellem  Mængden,  hadede  kun  Milesierinden 
endnu  mere  og  gik  til  Erekthevspræsten  for  at 
melde  ham.  at  Aspasia  med  fræk  Pande  havde  talt 
ringeagtende  til  det  forsamlede  Folk  om  de  elev- 
sinske Helligdomme  og  ærværdige  Gudinder. 

Den  aftalte  Tid  til  Sammenkomsten  hos  Dio- 
peithes,  hvortil  man  havde  indbudt  Hipponikos.  var 
kommet. 

En  Del  Mænd  af  skummelt  Udseende,  erklæ- 
rede Modstandere  af  Perikles.  vare  forsamlede  hos 
Præsten. 

Den  skjælvende  Daduk  gik  villig  ind  paa  Alt. 
Støttet  paa  hans  Udtalelser  saavel  som  paa  det 
Vredesudbrud  imod  Aspasia.  hvortil  Lampon  havde 
været  Vidne,  regnede  Diopeithes  ham  fra  nu  af 
mellem  sine  Forbundsfæller  og  Hjælpere. 

For  hans  Skyld,  hed  det,  vilde  man  i  en  efter 
de  atheniensiske  Love  saa  farlig  Sag  opsætte  at 
rejse  nogen  Anklage  mod  Aspasia.  saa  længe  som 
han  viste  sig  værdig  til  Skaanselen.  Til  at  styrte 
Perikles's  Hustru,  mente  de  Sammensvorne,  vare 
allerede  de  dristige,  uærbødige  Ytringer  tilstrække- 
lige, som  hun  i  hele  Folkets  Paahør  havde  tilladt 
sig  om  de  elevsinske  Gudinder.  Hvad  Øjeblik  man 
vilde  kunde  man  for  denne  Sags  Skyld  anklage 
hende  for  Ugudelighed  og  Foragt  imod  Religionen. 

Der  var  Mænd  af  Oligarkpartiet  til  Stede,  som 
sagde,  at  man  burde  gaa  videre:  man  burde  ikke 
nøjes  med  at  angribe  Milesierinden,  som  jo  dog  kun 
var  en  Kvinde,  men  endelig  en  Gang  binde  an  med 
selve  Perikles.  De  pegede  paa  de  ødelæggende 
Statsforandringer.  der  vare  udgaaede  fra  ham,  saa- 
vel som  paa  det  uindskrænkede  Folkeherredømme, 
der  ved  hans  Eftergivenhed  havde  taget  Overhaand 
og  nu  ikke  kunde  holdes  i  Tømme  af  Andet  end 
af  den  folkeyndede  Strategs  personlige  Indflydelse. 
Atheniensernes  Anliggender  vare  saaledes  prisgivne 

en  Enkelts  Vilkaarligbed  og  Forgodtbefindende. 
Andre  mente,  at  Mænd  som  Anaxagoras,  Sokrates 
og  Solisterne  vare  den  egenlige  Rod  til  alt  Ondt  i 
Staten.  Disse  Mænd  havde  lært  Athenienserne  at 
tænke  frit  og  tale  formastelig  om  Guder  og  guddom- 
melige Ting,  og  fremfor  alle  Andre  burde  man  søge 
at  komme  dem  til  Livs.  Der  fandtes  endogsaa 
imellem  Diopeithes's  Tilhængere  Modstandere  og 
Misundere  af  Fidias  og  hans  Skole,  hvilke  vilde 
have  Forfølgelsen  udstrakt  til  Kunstnerne  med. 

Diopeithes's  Øjne  funklede,  da  alle  disse  Navne 
ble  ve  nævnte.    De  vare  ham  alle  i  lige  Grad  forhadte. 

..Vi  skal  nok  faa  fat  paa  dem  Allesammen," 
sagde  han,  ..en  efter  en,  eller  alle  paa  én  Gang. 
Men  lad  os  snildt  lure  paa  den  rette  Lejlighed, 
lad  os  afvente  en  gunstig  Stemning  hos  Athenien- 
serne. I  Mellemtiden  vil  vi  i  Stilhed  gaa  frem 
efter  en  fast  Plan  for  at  forberede  de  Skyldiges 
Undergang." 

Saaledes  talede  Erekthevspræsten.  Meget  blev 
derpaa  endnu  overvejet  og  aftalt  imellem  de  hos 
Diopeithes  forsamlede  Mænd. 

Aspasia  var  ikke  vendt  tilbage  til  Hipponikos's 
Hus;  kun  Perikles  begav  sig  den  følgende  Dags 
Morgen,  forinden  han  med  sin  Hustru  brød  op  fra 
Elevsis,   endnu  en  Gang  til  Daduken. 

Han  krævede  ham  til  Regnskab  for  den  frække 
Fornærmelse,  som  han  havde  tilføjet  Aspasia.  Hip- 
ponikos  undskyldte  sig  med  sin  Rus.  for  hvilken 
Skylden  jo  til  Dels  faldt  tilbage  paa  Aspasia  selv, 
der  med  anakreuntiske  Skolier  og  Samtaler  under 
det  muntre  Maaltid   havde   ægget  ham  op   til   dio- 

nysisk  Frihed.      Dérpaa  beklagede   han  sig  bittert 

over  den  Forlegenhed  og  Fare.  hvori  han  ved  sin 
Medskyld  i  Aspasias  ulovlige  Indførelse  i  Myste- 
rierne havde  styrtet  sig. 

Perikles  beklagede  disse  Forlegenheder  og 
lovede  ham  sin  Beskyttelse.  Men  Hipponikos  var 
ikke  til  at  berolige. 

Da  derpaa  Perikles  med  et  Skuldertræk  tog 
Afsked  med  ham.  fulgte  Daduken  ham  til  Døren, 
saå  sig  flere  Gauge  ængstelig  om  og  hviskede  til- 
sidst  sin  gamle  Ven  Følgende  i  Øret: 

..Vær  paa  din  Post.  Perikles!  Hos  Diopeithes 
blev  der  i  Gaar  i  Aftenskumringen  smedet  onde 
Planer.  Ogsaa  jeg  var  til  Stede  —  tvunget  der- 
til —  det  gjaldt  min  Hals.  —  Vogt  dig  for  Dio- 
peithes og  gjør  ham  uskadelig,  naar  du  kan.  Man 
vil  styrte  Aspasia.  Anaxagoras.  Fidias  og  dig  selv 
i  Fordærvelse.  De  har  mig  i  deres  Haand.  de 
Kjæl tringer  —  jeg  maatte  nikke  med  Hovedet  til 
Alt.  hvad  de  foreslog  —  men  gid  Hundene  og  Rav- 
nene maa  sønderslide  ham.  den  Frekthevspræst 
med  hele  hans  Tilhæng !" 


Tyvende  Kapitel. 

Aspasias  Skole. 

Siden  den  Dag.  da  den  lille  Alkibiades  med 
en  Diskos  havde  saaret  sin  jævnaldrende  Kammerat 
i  Lykeion,  var  en  Række  af  Aar  gaaet. 


Drengen  var  voxet  op  til  Yngling.  Han  var 
blevet  myndig,  thi  han  havde  fyldt  sit  attende  Aar. 
Efter  atheniensisk  Skik  var  han  med  de  andre 
Ynglinge,  der  i  det  samme  Aar  traadte  ind  i  Myn- 
dighedsalderen, blevet  forestillet  for  Folkeforsam- 
lingen, han  var.  bevæbnet  med  Spyd  og  Skjold, 
blevet  ført  til  Agravlos's  Helligdom  ved  Foden  af 
Akropolis  og  havde  dér  aflagt  den  højtidelige  Ed. 
med  hvilken  den  ny  atheniensiske  Borger  indviede 
sig  til  Fædrelandet.  Han  havde  svoret  aldrig  at 
bære  sine  Yaaben  med  Vanære  og  aldrig  at  forlade 
sin  Sidemand  i  Slaget;  han  havde  svoret  at  kæmpe 
for  de  fadles  Helligdomme  og  den  fælles  Ejendom; 
han  havde  svoret  en  Gang  at  efterlade  Staten  med 
ikke  blot  uformindsket  men  om  muligt  med  forøget 
Magt  og  Ære  til  Efterkommerne;  han  havde  svoret 
at  adlyde  de  Love.  som  Folket  havde  givet,  og  ikke 
at  taale.  at  nogen  Anden  krænkede  eller  forsøgte 
at  ophæve  dem. 

Men  Fædrelandet,  som  den  unge  Alkibiades 
med  denne  Ed  svor  Troskab,  stillede  i  Begyndelsen 
kun  ringe  Krav  til  hans  Iver  og  Kræfter.  Peribol- 
tj enesten.  som  de  atheniensiske  Ynglinge  efter  deres 
Myndighedserklæring  maatte  yde.  bestod  i  smaa 
Strejftog  til  det  attiske  Lands  indre  Sikkerhed,  og 
disse  vare  mere  at  betragte  som  en  Fornøjelse  end 
som  en  Byrde. 

Staten  gav  altsaa  Klinias's  unge  Søn  tilstrække- 
lig Tid  til  at  glæde  sig  ved  den  gyldne  L'ngdoms 
Nydelser.  Jævnaldrende  med  ham  vare  den  unge 
Kallias.  der  kaldte  sin  Fader  Hipponikos  for  en 
gammel  Gnier,    og  den   unge  Demos,    Pyrilampes's 

for  sin  Sk  jonhed  bekj endte  Søn,  der  ligeledes  var 
af  den  Mening,  at  hans  Fader  ikke  vidste  at  gjøre 
den  rette  Brug  af  sine  Rigdomme.  Alkibiades, 
Kallias  og  Demos  vare  uadskillelige.  Men  ogsaa 
Xanthippos  og  Parolos  kunde  Alkibiades,  der  ikke 
undede  dem  deres  Dyders  Ry,  falde  paa  at  trække 
med  ind  i  en  kaad  Streg,  om  end  de  maatte  nøjes 
med  en  underordnet  Rolle.  Thi  for  det  Første 
skortede  det  Telesippes  Børn  paa  Aand  og  Vid, 
og  dernæst  vare  de  hverken  saa  vel  beslaaede  med 
Penge  som  de  to  Sønner  af  Athens  rigeste  Mænd,  eller 
som  selve  Alkibiades.  der  med  den  opnaaede  Myndig- 
hed havde  faaet  fri  Raadighecl  over  sin  Fædrenearv. 

En  Tilbøjelighed  af  en  ejendommelig  Art  havde 
Alkibiades  fattet  for  den  unge  Manes,  den  Dreng 
af  fremmed  Herkomst,  som  Perikles  havde  bragt 
med  fra  den  samiske  Krig,  og  som  han  i  sit  Hus 
havde  ladet  opdrage  sammen  med  sine  egne  Børn 
og  Klinias's  Søn.  Men  alle  Alkibiades's  Bestræ- 
belser, for  at  drage  denne  drømmende,  tavse,  noget 
ubehjælpsomme  Yngling  med  ind  i  sin  muntre  Kreds, 
mislykkedes. 

Manes  begyndte  iøvrigt  paa  denne  Tid  for- 
medelst en  besynderlig  Slags  Sygdom,  der  overfaldt 
ham,  at  blive  Gjenstand  for  en  Opmærksomhed, 
der  var  forbundet  med  Indtrykket  af  noget  Uhygge- 
ligt. Han  var  blevet  grebet  af  den  gaadefulde 
Tilbøjelighed,  som  er  kjendt  under  Navn  af  ube- 
vidst Nattevandren  elier  Maanesyge.  I  Nattens 
dybe  Stilhed,  naar  Alt  sov.  rejste  han  sin  fra  >it 
Leje,  skred  med  lukkede  Øjne  gjennem  den  af 
Maanen  oplyste  Peristyl,    steg  op  paa  Husets  tiade 

Tag,  vandrede  der  en  Stund  omkring  med  stadig 
lukkede  Øjne  og  vendte  endelig  tilbage  til  sit  Leje 
ligesaa  ubevidst,  som  han  havde  forladt  det.  Rygtet 
om  den  unge  Søvngænger  i  Perikles's  Hus  udbredte 
sig  over  hele  Athen,  og  man  begyndte  fra  dette 
Øjeblik  at  betragte  ham  med  en  vis  Sky  som  En. 
der   stod    under  Indflydelse    af  dæmoniske  Magter. 

Havde  Alkibiades  allerede  som  Dreng  tiltrukket 
sig  Atheniensernes  almindelige  Opmærksomhed,  saa 
lagde  han  selvfølgelig  endnu  mere  Beslag  paa 
Stadens  Tunger,  da  hans  Hage  begyndte  at  kruses 
af  Manddommens  tine  Dun.  Hans  gale  Streger 
udgjorde  Æinnet  for  Dagens  Samtaler,  og  eftersom 
han  tidlig  havde  lært  det  Trylleri  og  den  Tillok- 
kelse at  kjende.  som  er  forbundet  med  en  elsk- 
værdig Dagdrivers  Ry.  saa  paalagde  han  sig  nu 
slet  ingen  Tvang,  men  naar  han  havde  begaaet  en 
kaad  Streg,  over  hvilken  Athenienserne  rystede  paa 
Hovedet,  saa  bragte  han  den  i  Forglemmelse  ved 
at  begaa  en  endnu  kaadere.  Han  vidste  jo.  at  selv 
de,  der  dadlede  ham.  hemmelig  beundrede  ham. 
Det  saa  mange  Gange  ud,  som  om  han  havde  til 
Hensigt  at  prøve,  om  han  dog  ikke  kunde  gjøre 
Noget,  som  for  Alvor  kunde  opbringe  Athenien- 
serne mod  ham.  Forgjæves!  Hans  Opførsel  kunde 
være  saa  gal,  den  vilde;  han  selv  var  og  blev  be- 
standig elskværdig. 

Hipponikos  nærede  fremdeles  den  Anskuelse, 
at  Grækenlands  skjonneste  Jomfru,  hans  Datter 
Hipparete.  kun  kunde  blive  den  skjønneste  helle- 
niske  Ynglings  Ægtefælle.  Han  kom  derfor,  saa 
meget  han    kunde,    den    unge   Alkibiades   i   Møde, 

indbød  ham  hyppig  som  Gjæst  og  behandlede  ham 
næsten  allerede  med  en  Svigerfaders  Ømhed. 

Alkibiades  gjorde  sig  lystig  over  ham  som  over 
Alverden  og  drillede  ham  med  overmodig  Kaadhed. 
En  Dag  havde  Hipponikos  sendt  ham  nogle  kostelig 
tillavede  Fisk  paa  en  Guldtallerken.  Alkibiades 
beholdt  Tallerkenen  og  takkede  Hipponikos  med 
følgende  Ord:  ..Det  er  altfor  venligt  af  dig.  at  du 
foruden  Guldtallerkenen  ogsaa  sendte  mig  saa  præg- 
tige Fisk  paa  den."  -  Hipponikos  lo.  saa  hans 
tykke  Mave  rystede,  og  priste  for  Alle,  han  traf. 
sin  fremtidige  Svigersøns  Vittighed. 

Den  yndige  lille  Hipparete,  der  af  sin  Fader 
havde  lært  at  betragte  den  unge  Alkibiades  som 
sin  fremtidige  Husbond,  var  selv  hemmelig  for- 
elsket i  den  herlige  Yngling,  hvem  hun  et  Par 
Gange  havde  set  ved  offenlige  Festligheder.  Men 
han  lo  ad  den  tugtige  lille  Jomfru.  For  nærvæ- 
rende Tid  holdt  han  sig  hellere  til  de  skjønne  og 
aandrige  Hetærer,  hvis  Tal  stadig  voxede  i  Athe- 
niensernes Stad. 

I  Særdeleshed  var  det  Theodota.  der  indviede 
Ynglingen  i  den  løsslupne  Livsnydelses  Mysterier. 
Omtrent  et  Aarti  var  forløbet,  siden  Alkamenes  af 
den  rige  Korinther  havde  betinget  sig  den  Skjønne 
til  Løn  for  sit  fortræffelige  Kunstværk.  Nu  var 
Theodota«  maaske  ikke  længer  den  mest  blom- 
strende, men  dog  den  berømteste  blandt  sine  Lige- 
stillede i  Athen. 

Hun  var  for  Alkibiades  Midtpunktet  i  en  Kreds 
af   skummende    Ungdomsglæde    og    ødsel    Livslyst. 

Dog  var  hun  paa  den  anden  Side  kun  Midtpunktet. 
medens  Kredsen   selv    udvidede  sig  niere   og  mere. 

Diopeithes  gned  sig  fornøjet  i  Hænderne  og 
sagde:  „Theodota  besørger  os  Perikles's  haabefulde 
Myndling   ødelagt!" 

Men  virkelig  Sundhed,  virkelig  Kraft  og  virke- 
lig Skjønhed  ere.  som  det  synes,  undertiden  ufor- 
gængelige. Den  tøjlesløse  Alkibiades  blomstrede 
som  en  Rose  i  Morgenens  Dug.  Han  ejede  den 
Kindernes  blomstrende  Farve,  som  Moralpræ dikan - 
terne  velmenende  tro  at  maatte  tilskrive  den  Dydige, 
medens  netop  de  Dydige  ikke  sjeldent  gaa  omkring 
med  de  blege  Kinder  og  glansløse  Øjne.  som  Moral- 
prædikanten plejer  at  fremhæve,  naar  han  med 
Flammeord  maler  Vellystningens  afskrækkende  Bil- 
lede. 

Theodota  hengav  sig  i  Begyndelsen  glad  og 
muntert  til  den  livslystne  Yngling,  men  efterhaanden 
begyndte  en  dybere  Lidenskab  at  vaagne  og  røre 
sig  i  hendes  Hjerte.  Den  Ulykkelige!  Saa  sikkert 
som  det  kunde  synes  den  mest  misundelsesværdige 
Lykke  at  blive  elsket  af  Alkibiades.  saa  sikkert  var 
det  at  elske  ham  den  værste  Ulykke! 

Den  unge  Alkibiades's  Myndighedserklæring 
havde  fundet  Sted  faa  Dage  efter  Perikles's  og 
hans  Hustrus  Tilbagekomst  fra  deres  eliske  Rejse. 
Men  endskjønt  Ynglingen  nm  efter  at  have  tiltraadt 
sin  Fædrenearv,  ophørte  med  at  være  Husfælle  af 
Perikles.  saa  førte  dog  baade  Vane  og  Tilbøjelighed 
i  Forening  med  det  Trylleri,  som  Aspasia  heller 
ikke  kunde  undlade  at  øve  over  Ynglingen,  ham 
hyppig  tilbage  til  det  Hus.  hvori  han  var  voxet  op. 


Behøver  det  at  omtales,  at  Kariternes  dristige 
Yndling  end  ikke  frygtede  at  optræde  for  Perikles's 
endnu  bestandig  skjønne  Hustru  med  et  let  Anstrøg 

af  den  Art  af  Hyldest,  som  han  havde  lært  i  Theo- 
dotas  Skole?  Men  den  skjønne  Milesierinde  var 
endnu  for  ung  til  at  tinde  den  uudviklede  Mand- 
dom fristende,  for  forstandig  til  overhovedet  at 
finde  den  attraaværdig.  og  meget  for  stolt  til,  selv 
naar  hun  tog  Ynglingens  overordeulige  Skjønhed  i 
Betragtning,  at  lade  sig  spænde  for  en  dunhaget 
Kvindehelts  Triumfvogn.  Hun  vidste,  at  ingen 
Kvinde,  end  ikke  hun  selv.  vilde  kunne  fastholde 
og  beherske  denne  flygtige  Fugl.  Det  vilde  have 
været  en  tvetydig  Fornøjelse  at  forøge  Tallet  paa 
de  Kvindehjerter,  som  han  erobrede,  og  større 
Tillokkelse  besad  den  Tanke  for  hende  at  hævne 
sit  Kjøn  paa  ham  og  straffe  ham  for  en  Ustadighed, 
som  hun  ikke  engang  gav  ham  Lejlighed  til  at 
prøve  paa  hende  selv.  Det  faldt  hende  derfor 
heller  ikke  ind  overfor  Ynglingen  at  anslaa  den 
moderlig  ømme.  som  det  hedder  sig,  ved  Alders- 
forskjellen  retfærdiggjorte  Tone,  hvorunder  ofte 
ældre  Kvinders  Kjærlighedsfølelser  skjule  sig,  saa 
lidt  som  at  søge  en  Fortroligs  Rolle  hos  ham.  Hun 
besvarede  simpelthen  Ynglingens  Artigheder  ved 
fuldstændig  at  overse  dem.  og  ved  at  komme  ham 
i  Møde  vel  ikke  med  moderlig  Ømhed  men  med 
moderligt  Alvor.  Dette  overrumplede  den  sejrs- 
bevidste, forvænte  Erobrer.  Han  følte  hemmelig 
Vrede,  men  den  Højagtelse,  han  nærede  for  Mile- 
sierinden,  blev  ikke  formindsket  derved  men  roxede 
tværtimod;    uden    at   han    var   sig   det   fuldstændig 

bevidst,  Saalecles  følte  han  sig  altid  paa  Ny  draget 
tilbage  til  Aspasia  og  paanødede  hende  selv  den 
Fortrolighed,  som  hun  havde  været  langt  fra  at  suge. 

En  Dag  rygtedes  i  Athen  en  ny  Streg  af  Alki- 
biades,  der  mer  end  alle  tidligere  var  skikket  til 
at  paadrage  sig  Opmærksomhed  og  sysselsætte  alle 
Tunger.  Det  hed  sig  nemlig,  at  Alkibiades  paa 
en  Udflugt,  som  han  med  et  Par  af  sine  fortroligste 
Venner  havde  gjort  til  Megara,  var  blevet  indviklet 
i  Klammeri,  og  at  han  tilsidst  endogsaa  havde 
røvet  en  ung  Pige  og  ført  hende  bort  med  sig, 
samt  at  han  nu  holdt  hende  skjult  hos  sig  i  Athen 
som  Fange.  Forbitrelsen  hos  de  mod  Athenienserne 
allerede  i  Forvejen  fjendtlig  sindede  Megarere,  for- 
talte man.  var  uhyre  stor. 

Mange  talte  allerede  om  de  offenlige  Fjendt- 
ligheder, der  som  Følge  af  denne  den  atheniensiske 
Ynglings  kaade  Streg  vilde  komme  til  Udbrud  imel- 
lem Athen  og  den  doriske  Naboby. 

Alkibiades  nægtede,  naar  han  blev  spurgt,  paa 
ingen  Maade  Sagen,  og  tilsidst  fortalte  han  udførlig, 
ja  med  Tilfredshed  den  hele  Sammenhæng  til  sin 
moderlige  Veninde  Aspasia, 

..Vi  var  blevne  kjede",  sagde  han,  „af  den 
ensformige  Periboltj eneste  paa  Landet,  selv  om  vi 
undertiden  bragte  nogen  Afvexling  deri  ved  at 
drikke  med  de  Landstrygere  og  Røvere,  som  vi 
skulde  fange,  og  i  Stedet  for  dem  hellere  gjorde 
Jagt  paa  en  Thrakerpige  i  Fellevskrattet  eller  paa 
en  stor  og  stærk  Akarnerinde. 

..Saa  besluttede  jeg  da  sammen  med  mine 
Venner  Kallias  og  Demos  igjen  en  Gang  at  foretage 

et  lille  Søtogt  paa  et  Par  Dage.  Vi  havde  allerede 
for  længere  Tid  siden  paa  fælles  Bekostning  ladet 
os  bygge  en  smukt  udstyret,  rummelig  Lystbaad, 
som  vi  undertiden  ogsaa  benyttede  til  Fiskefangst. 
I  denne  Baad  gik  vi  ombord  og  tog  tre  unge  Ioner- 
inder  med  os.  der  foruden  at  være  smukke  tillige 
forstod  sig  ypperlig  paa  Musik  og  Sang;  endvidere 
et  Par  Jagthunde,  samt  Fangenæt  og  Kastespyd, 
thi  vi  havde  til  Hensigt  at  ro  langs  med  Kysten 
og  nu  og  da  ogsaa  at  gaa  en  Smule  i  Land  for  at 
jage.  Vi  sejlede  gjennem  Salamis-Strædet.  ..Bak- 
kantinden"  —  saaledes  hed  vor  Baad  —  dansede 
lystig  hen  over  Bølgerne.  Dens  broget  malede 
Forstavn,  der  løb  ud  i  en  forgyldt  Panther,  paa 
hvilken  en  Bakkantinde  red,  funklede  i  Solen. 
Masten  havde  vi  som  en  Thyrsosstav  omvundet  med 
Vedbend  og  Blomster.  Fartøjets  Bund  var  belagt 
med  Tæpper  og  magelige  Hynder.  Vi  snakkede 
og  spøgede  og  sang;  af  de  tre  Skjønne  blæste  den 
ene  Fløjte,  den  anden  spillede  Cithar.  og  den  tre- 
die  slog  paa  Cymbel,  saa  at  Havet  gjenlød  af  Sang 
og  Klang  og  munter  Glæde,  og  vi  maatte  fordrive 
de  nysgjerrige  Delliner  ved  at  slaa  dem  i  Hovedet 
med  Aarerne.  hvis  vi  ikke  vilde,  at  de  skulde  vælte 
os  vor  Baad. 

..Vi  roede  langs  med  Kysten  og  kom  forbi 
mange  Landsteder.  Foran  et  af  disse  standsede  vi 
nogle  Øjeblikke  for  at  bringe  dets  skjønne  Ejerinde 
vor  Hyldest.  Vi  sang  og  spillede.  Den  Skjønne 
glædede  sig,  da  hun  hørte  Sang  og  Spil  lyde  op 
til  sig  fra  Havet  og  fik  Øje  paa  de  smukt  bekran- 
sede unge  Venner.     Smilende  stod  hun  paa  Husets 

Altan;  vi  kastede  Kranse  op  til  hende  og  kyssede 
paa  Fingeren  ad  hende.  Derpaa  gik  det  atter 
udefter.  Solen  brændte,  men  vi  vidste  at  hjælpe 
os.  Vi  spændte  vore  Veninders  og  vore  egne  Kap- 
per ud  over  vore  Hoveder  sorn  Solsejl,  og  Gjen- 
skinnet  af  Purpuret  i  Havet  farvede  Bølgerne.  Det 
var.  som  om  man  hvert  Øjeblik  maatte  faa  en  Sirenes 
klare,  klokkerene  Latter  at  høre.  Vi  var  jo  netop 
i  de  halkyoniske  Dage,  hvor  der  hersker  Vindstille, 
og  Isfuglen  ruger.  Snart  havde  vi  Salamis-Strædet 
bag  os  og  den  megariske  Strandbred  paa  vor  højre 
Haand.  Her  begyndte  Kysten  at  blive  øde  og  ens- 
formig, nu  og  da  naaede  Lyden  af  en  Hyrdefløjte 
ned  til  os  fra  Bjergene,  og  overalt  saå  vi  Oxe-, 
Lamme-  og  Gedehjorde  græsse.  Hist  og  her  gik 
vi  i  Land  og  morede  os  paa  mangfoldig  Vis.  Vi 
fangede  Fisk  med  Medekroge,  som  vi  ved  lange 
Snører  sænkede  ned  i  Havet  fra  Breddens  Klipper, 
og  fangede  ogsaa  med  Slynger  nogle  Vildgæs,  Trap- 
gæs  og  Ænder. 

..Da  vi  netop  igjen  var  gaaede  ombord  i  vort 
Skib,  for  at  fortsætte  vor  Vej  ad  Megara  til,  kom 
et  Lystfartøj  os  i  Møde,  der  i  ingen  Henseende 
gav  vort  noget  efter  i  Skjønhed  og  rig  Udstyrelse. 
I  denne  Pragtbaad  sad  en  gammel  Mand  med  en 
henrivende  skjøn  ung  Pige  ved  sin  Side.  Synet  af 
den  unge  Pige  gjorde  et  stærkt  Tndtryk  paa  mig, 
men  Mødet  var  altfor  flygtigt.  Rask  gled  Far- 
tøjerne forbi  hinanden;  den  megariske  Lystbaad 
bøjede  umiddelbart  derefter  omkring  en  fremsprin- 
gende Klippepynt  og  forsvandt  saaledes  for  vore 
Blikke. 

..Vi  lagde  paa  Ny  til  Kysten  paa  et  Sted.  der 
særlig  lokkede  os.  Der  var  noget  Skov  ved  Bred- 
den, som  vore  Hunde  øjeblikkelig  gjennemstøvede. 
Et  Par  Minutter  efter  jog  de  en  Hare  op;  vi  greb 
vore  Fangenet  og  Kastespyd,  og  i  Haabet  om  at 
nedlægge  Dyret  fulgte  vi  efter  det  og  lod  vore 
Veninder  blive  tilbage  i  Nærheden  af  Fartøjet. 
Haren  blev  jaget  ud  af  Skoven  og  ind  over  Mar- 
kerne og  Græsgangene,  men  idet  Hundene  under 
heftig  Gjøen  jog  afsted.  bragte  de  Forvirring  imel- 
lem Hyrderne  og  selve  Hjordene.  Nogle  af  Hundene 
satte  saaledes  midt  ind  i  en  Gedehyrdes  Hjord  og 
splittede  den  ad  til  alle  Sider,  saa  at  de  forskræk- 
kede Geder  flygtede  lige  ned  til  Havet.  Forbitret 
herover  greb  Slyngelen  en  spids  Sten.  der  laa  for 
hans  Fod.  kastede  den  efter  en  af  Hundene  og 
bibragte  den  et  dødeligt  Saar  i  Hovedet.  Det  var 
min  tro  Fylax.  der  ejede  alle  en  ypperlig  Støvers 
Egenskaber. 

..Da  vi  i  Afstand  saå  dette,  lod  vi  Haren  løbe 
og  ilede  blussende  af  Vrede  løs  paa  Gedehyrden. 
Men  denne  havde  imidlertid  kaldt  andie  Hyrder 
til  Undsætning,  og  da  vi  var  naaede  derhen,  saå 
vi  en  truende  Skare  overfor  os.  Alligevel  hævede 
vi  vore  Kastespyd  for  at  angribe  dem.  da  i 
det  Samme  en  Slave  kom  løbende  til  fra  et  nær- 
liggende Landsted,  for  i  sin  Herres  Navn  at  spørge, 
hvad  denne  Strid  betydede.  Da  vi  af  Slavens  Ord 
havde  erfaret,  at  Gedehyrden  tjente  Landstedets 
Ejer.  forlangte  vi  at  faa  denne  selv  i  Tale  for  at 
faa  Oprejsning  for  det  saarede  Dyr  af  ham.  Vi 
fulgte    Slaven,    og    da    vi    nærmede   os  Landstedet, 


der  havde  et  stateligt  Udseende  og  aabenbart  til- 
hørte en  velhavende  Mand.  studsede  vi  ikke  lidet, 
da  vi  i  en  Have  tæt  ved  Huset  saå  den  samme 
Olding  og  det  samme  henrivende  Barn,  som  vi  kort 
forinden  havde  mødt  paa  Havet.  Vi  fortalte  Man- 
den, hvad  der  var  forefaldet,  og  krævede  Hævn 
over  Hyrden.  Den  Gamle  svarede  som  Megarer  og 
Fjende  af  Athenienserne  med  uvenlige  Ord.  Hvi- 
derne, af  hvilke  en  stor  Del  havde  fulgt  os  i 
Hælene,  anklagede  os  med  heftige  Skrig  for  at 
have  ødelagt  deres  Marker  og  adsplittet  deres 
Hjorde.  I  Forening  med  Husets  Slaver,  der  var 
strømmede  til  ved  deres  Herres  Vink.  trængte  de 
under  haanende  Ord  imod  de  overmodige  Athe- 
niensere ind  paa  os  og  tvang  os  med  deres  Over- 
magt til  uden  Oprejsning  at  forlade  Stedet. 

..I  hvor  høj  Grad  end  alt  dette  bragte  mit 
Blod  i  Kog,  havde  jeg  dog  ikke  forsømt  at  kaste 
nogle  Blikke  efter  den  ungdommelige  Skjønne.  der 
med  en  Blanding  af  Xysgjerrighed  og  Angst  fra 
Haven  havde  fulgt  Striden.  Efter  at  jeg  havde 
trukket  mig  tilbage  med  mine  Kammerater,  med- 
delte jeg  øjeblikkelig  disse,  hvilken  Beslutning  jeg 
allerede  havde  fattet  for  at  hævne  mig  paa  den 
elendige  Megarer.  Det  smukke  Barn  ansaa  jeg  for 
en  kjøbt  Yndlingsslavinde.  Min  Plan  var  i  nogen 
Tid  at  holde  mig  skjult  med  mine  Kammerater  i 
Nærheden  og  afvente  et  Øjeblik,  naar  Landstedet 
var  ubevogtet  og  Pigen  befandt  sig  alene  i  Haven, 
for  da  rask  at  kaste  os  over  hende  og  føre  hende 
bort  med  os. 

..Hurtigere  end  vi  havde  haabet.  frembød  den 

forønskede  Lejlighed  sig.  Endnu  før  den  næste  Dag 
var  gaaet.  havde  vi  faaet  Øje  paa  Pigen,  grebet 
hende,  ved  at  binde  et  Klæde  om  hendes  Mund 
forhindret  hende  i  at  skrige  og  i  flyvende  Fart  bragt 
hende  ned  i  vort  under  Klipperne  skjulte  Skib. 

..Beskyttede  af  Tusmørket  tik  vi  det  skjønne 
Bytte  ombord  og  forlod  med  hastige  Aaretag  den 
megariske  Kyst." 

„Og  Pigen?"   spurgte  Aspasia. 

..Fandt  sig  i  sin  Skjæbne,"  svarede  Alkibiades. 
„skjønt  hun  ikke.  som  vi  havde  tænkt  os.  var  en 
kjøbt  Yndlingsslavinde,  men  en  Fribaaren.  en  nær 
Slagtning  af  den  fordømte  Megarer.  Hun  hedder 
Simaitha,  og  jeg  anser  hende  for  den  skjønneste  af 
alle  helleniske  —  jeg  vil  ikke  sige  Kvinder,  men 
den  skjønneste  af  alle  helleniske  Jomfruer!" 

Megara!  Dette  Navn  havde  en  egen  Klang 
i  Aspasias  Øren.  Med  umiskj endelige  Tegn  paa 
Opmærksomhed  havde  hun  lyttet  til  den  dristige 
Ynglings  Fortælling. 

Hun  rettede  nu  mange  Spørgsmaal  til  ham 
angaaende  den  unge  Piges  Egenskaber.  Alkibiades 
udkastede  en  begejstret  Skildring  af  hende. 

Aspasia  forlangte  at  se  Simaitha,  og  hendes 
Bortfører  var  strax  rede  til  at  imødekomme  Mile- 
sierindeus  Ønske.  Han  bragte  Simaitha  til  hende. 
Den  unge  Pige  var  af  en  saa  overordenlig  Skjønhed, 
at  Aspasia  selv  studsede.  Men  hendes  Va  Ben  lig- 
nede en  usleben  Ædelsten.  Hun  var  jo  ogsaa 
opdraget  i  Megara.  Det  var  i  rette  Tid.  at  hun  var 
blevet  bortført,  hvis  ikke  denne  Perle  skulde  være 
gaaet  til  Grunde  med  al  sin  ukjendte  Pi 


Den  rige  Megarer  havde  optaget  hende  som 
spædt  Barn  i  sit  Hus.  Han  havde  behandlet  hende 
bedre  end  en  Slavinde,  men  dog  ikke  som  en  Datter. 

Alt  tydede  paa.  at  han  med  Blik  for  hendes 
i  høj  Grad  lovende  Skjønhed  kun  havde  villet  op- 
drage hende  til  et  villieløst  Redskab  for  sin  Nydelse. 
I  ingen  Henseende  lignede  den  gamle  Megarer  hin 
herlige  Olding  fra  Milet,  den  Filammon.  hvem 
Aspasia.  da  hun  fortalte  Perikles  sin  Ungdoms- 
historie,  havde  prist  med  saa  megen  Varme.  Simai- 
tha  hadede  ham  og  erklærede,  at  hun  hellere  vilde 
dræbe  sig  selv.  end  nogensinde  igjen  vende  tilbage 
til  sin  Opdragers  Hus. 

Aspasias  skarpe  Blik  opdagede  Spirer  til  de 
højeste  kvindelige  Fortrin  i  Pigens  Væsen.  Simaitha 
havde  neppe  fyldt  sit  femtende  Aar,  men  af  hendes 
Øjne  straalede  lige  saa  megen  Aand.  som  Skjønhed 
af  hendes  Træk.  Aspasia  brændte  af  Begja-rlighed 
efter  at  udvikle  disse  herlige  Spirer.  Hurtig  var 
hendes  Beslutning  fattet.    Hun  sagde  til  Alkibiades: 

..Pigen  er  din.  ikke  saa  meget  ved  det  PiOv, 
du  har  forøvet,  som  ved  hendes  egen  faste  Beslut- 
ning om  ikke  mere  at  vende  tilbage  til  Megarerens 
Hus.  Men  du  er  hende  endnu  ikke  værdig.  For 
Ynglinge,  som  du,  er  en  ren  ung  Pige.  ja  selv 
Hipponikos's  sky  lille  Datter  altfor  god.  For  dig 
og  dine  Lige  er  der  Kvinder  nok  af  Theodotas  Art : 
paa  dem  maa  I.  saa  at  sige.  løbe  jer  Kaadheds 
Horn  af.  Forøvrigt  vilde  du  kun  faa  en  halv  Glæde 
al  at  eje  Simaitha,  saaledes  som  hun  nu  er.  Du 
vilde  snart  blive  kjed  af  hende,  thi  Spirerne  til  de 
Egenskaber,  der  er  nødvendige,  hvis  ikke  Kjedsom- 

heden  tilsidst  skal  faa  Herre  dø  mm  et  over  Kjærlig- 
heden, ligger  endnu  uudviklede  hos  hende.  Overlad 
mig  Barnet  i  nogen  Tid.  Nedlæg  den  Skat.  du 
har  erobret,  hos  mig.  sæt  din  Ejendom  ligesom 
paa  Renter:  du  skal.  naar  Tiden  kommer,  faa 
den  tilbage  fra  mine  Hænder  med  ti  Gange  forøget 
Værdi.  "• 

Alkibiades  var  altfor  ung  og  altfor  flygtig  til 
at  det  skulde  falde  ham  særlig  vanskeligt  for  nogen 
Tid  at  afstaa  den  erobrede   unge  Pige  til  Aspasia. 

..Jeg  er",  sagde  han.  ..villig  til  at  sætte  min  kost- 
bare Skat  paa  Renter  hos  dig.  Jeg  véd  paaForhaand, 
at  disse  Renter  i  rigt  Maal  vil  holde  mig  skadesløs 
for  det  korte  Savn.  der  jo  heller  ikke  vil  være 
nogen  fuldstændig  Forsagelse,  da  du  uden  Tvivl 
tillader  mig  at  se  hende  i  dit  Hus." 

..Hvorfor  ikke?"  svarede  Aspasia.  .,Du  kan 
være  et  stadigt  Vidne  til  hendes  Fremskridt." 

Simaitha  blev  bragt  til  Aspasia.  Perikles  havde 
forst  nægtet  sit  Samtykke,  men  hans  Sjæl  var  for- 
underlig mild  og  blød,  og  paa  Aspasias  gjentagne 
og  indtrængende  Bønner  gav  han  tilsidst  efter,  idet 
han  dog  knyttede  den  Betingelse  dertil,  at  Pigens 
Ophold  i  hans  Hus  kun  skulde  vare  saa  længe, 
indtil  der  blev  truffet  en  Bestemmelse  om  hvorvidt 
hun  skulde  udleveres  eller  ikke.  Hvis  ikke  Mega- 
rerne  havde  været  saa  forhadte  i  Athen,  vilde  Pe- 
rikles. der  af  Kjærlighed  til  Aspasia  indrømmede 
den  unge  Pige  et  Fristed  i  sit  Hus,  uden  Tvivl 
være  blevet  skarpere  bedømt  for  sin  Eftergivenhed, 
end  han  nu  i  Virkelighedeu  blev. 

Man  havde  allerede  for  længere  Tid  tilbage  i 

Athen   begyndt    at    tale  om  en  Aspasias  Skole,    og 

mer   end    nogensinde    forhen    var   fra   nu    af    dette 
Navn  berettiget. 

Det  var  nn  i  Virkeligheden  ikke  mindre  end 
fire,  i  deres  første  Ungdomspragt  blomstrende  Piger, 
der  levede  i  Aspasias  Hns  under  Miiesieriuden^ 
umiddelbare  Opsigt.  Til  de  to  milesiske  Søster- 
born.  der  allerede  i  længere  Tid  havde  boet  hos 
hende,  og  til  den  fra  den  eliske  Rejse  medbragte 
arkadiske  Kora  havde  nn  den  nnge  Pige  fra  Me- 
gara  sluttet  sig. 

Navnet  Skole  svarede  fuldstændig  til  Aspasias 
inderste  Hensigter.  Hendes  personlige  Optræ- 
den for  at  forædle  og  frigjøre  de  atheniensiske 
Kvinder  havde  havt  et  meget  tvivlsomt  Held  med 
sig.  Men  den  levende  Trang  i  hendes  Sjæl  undte 
hende  ingen  Ro.  Hun  mente  at  have  lært.  at  det 
var  spildt  Møje  at  ville  omforme  den  modne,  fær- 
dige Kvinde.  I  den  unge  Alder,  tænkte  hun.  maa 
Arbejdet  begyndes. 

Det  var  ikke  Hetærer,  hun  vilde  opdrage,  men 
modige  og  dygtige  Kvinder,  der  ved  Aand  og  Skjøn- 
hed.  ligesom  hun  selv.  vare  skikkede  til  at  vinde 
Indtiydelse.  I  den  Skole,  som  hun  havde  grundlagt, 
skulde  hendes  Tradition  holdes  levende  og  derfra 
udbredes  videre.  Ved  med  forenede  Kræfter  at 
virke  i  hendes  Aand  skulde  de  tilsidst  slaa  alle 
Furdomme  ned  og  tilkæmpe  Aanden,  Skjønheden 
og  Kvindeligheden  en  fuldstændig  Sejr. 

Uden  at  træde  i  Forgrunden  var  dog  heller 
ikke  den  Tanke  fremmed  for  den  hojtstræbende, 
koldt   beregnende   Milesiermde.    hvilke   andre  For- 


dele  der  kunde  flyde  al-denne  hendes  Skole.  Hendes 
Disciple  kunde,  ligesom  deres  Mesterinde.  vinde 
mægtige  og  fremragende  Mænd  til  Ægtefæller, 
hjælpe  med  til  at  sikre  ug  befæste  det  periklæiske 
Herredømme,  og  ved  deres  Indflydelse  bekæmpe 
hans  Modstanderes  Anslag. 

Nærede  Perikles's  Hustru  ingen  Betænkelighed 
ved  saaledes  at  samle  en  Flok  unge  skjønne  Piger 
for  sin  Husbonds  Øjne  hos  sig?  Hendes  stolte. 
dristige,  fremadstræbende  Sjæl  var  ophøjet  over 
fejge  Hensyn  og  smaalige  Følelser;  hun  var  ikke. 
som  en  almindelig  Kvinde,  tilfreds  med  personlige 
Resultater,  men  levede  og  virkede  for  en  stor 
Tanke.  Og  hun  vidste,  at  Afrodites  Bælte  endnu 
bestandig  var  i  hendes  Magt.  og  at  det  i  hendes 
Haand  endnu  ikke  havde  mistet  noget  af  sin  Trylle- 
kraft.  Hun  vidste,  at  hun  endnu  længe  vilde  vedblive 
at  være  Mesterinden  blandt  sine  Disciple,  og  at  disse 
først  maatte  blive  hvad  hun  var.  Og  hvad  særlig 
Perikles  angik,  saa  havde  hun  den  Overbevisning, 
at  Intet  i  Verden  vilde  kunne  bryde  eller  svække 
de  Baand.  der  bandt  hans  Hjerte  til  hende,  og 
som  ved  Vanen  bestandig  kun  bleve  fastere  og 
fastere. 

Et  Lune  af  Naturen  havde  nægtet  Aspasia  den 
Glæde  at  blive  Moder.  Hun  bar  det  uden  at  klage. 
Var  det  hende  ikke  forundt  at  forme  sit  eget  Kjød 
og  Blod  i  sit  udtrykte  Billede,  saa  havde  Skjæbnen 
givet  hende  en  Erstatning  i  de  lovende  unge  Piger, 
paa  hvilke  hun  efter  sit  Hjertes  Lyst  kunde  prøve 
sin  Mesterhaands  opdragende  Trolddomsmagt. 

Muserne  og  Kariterne    syntes  at  stige  ned  fra 

Olympen  og  som  Lærerinder  at  virke  med  i  Aspasias 
Skole.  Dér  blev  den  høje  Lære  udlagt,  hvorledes 
Naturen  maa  lutres  til  ædel  Kunst,  og  Kunsten 
igjen  maa  blive  Natur.  Dér  blev  alt  det  Skjonnes 
Enhed  forstaaet  og  virkeliggjort;  dér  blev  Musiken 
til  Sjælenes  Dans.  og  Dansen  til  Legemets  Musik; 
dér  blev  Skjønheden  Poesi  og  Poesien  bedaarende 
Skjønhed. 

Aspasias  Bestræbelser  gik  ud  paa  ved  Hjælp 
af  Skjønheden  og  for  Skjønhedens  Skyld  at  vække 
Aanden  i  sine  Disciple  og.  naar  den  var  vakt.  da 
at  frigjøre  den. 

Men  til  denne  aandige  Frigjørelse  benyttede 
hun  ikke  blot  enhver  Art  af  Kunst,  ogsaa  Meget 
af  Visdommens.  Erkj endelsens  og  Kundskabens  Ud- 
bytte blev  som  befrugtende  Blomsterstøv  paa  Ero- 
ternes  Vinger  baaret  til  Aspasias  Skole.  Udelukket 
var  kun  det  Alvorlige,  det  Strenge  og  Skumle. 
Munterhed  og  Glæde  bleve  forkyndte  som  Skjoa- 
hedens  og  Livets  øverste  Lov. 

Hvad  Aspasia  dog  fremfor  Alt  lærte  sine  Di- 
sciple var.  at  det  vilde  være  taabeligt.  naar  de 
ventede  hele  Sejren  af  deres  Skjønhed  alene.  Hun 
viste  dem.  at  denne  i  og  for  sig  ingenlunde  ud- 
gjorde det.  der  var  værd  at  elske.  Hun  sagde  til 
dem.  at  Skjønhed  var  en  Dyd.  der  som  enhver 
anden  maatte  læres,  øves  og  udvikles.  Hun  gjorde 
dem  det  klart,  at  ikkun  Aanden  var  det  Kryderi. 
der.  sat  til  Skjønheden,  holdt  denne  frisk.  vEn 
indholdsløs  Skjønhed  bliver  hurtig  gammel,"  sagde 
hun.  ,.og  snart  visner  ogsaa  de  Ynder,  der  blomstrer 
i  Aandløshedens  mudrede  Sump.     Intet  ødelægger 

Blomsten  saa  hurtig  som  et  sløvt  Liv  i  aandløs 
Hverdagsagtighed.  At  være  skjøn  —  sagde  hun  —  er 
ingen  Tilstand  men  en  rastløs  Higen  og  Virken. 
Skjønhed  er  den  højeste  Virksomhed,  og  dens  Re- 
sultat beror  paa  en  Samklang  af  alle  de  ædleste 
Virksomheder  —  paa  en  yndefuld  og  harmonisk 
Udfoldelse  af  alle  Legemets  og  Sjælens  Kræfter. 
Den  er  ingen  død  Skueret,  intet  stillestaaende  Lys, 
men  som  Solen  selv  et  levende  Straalespil,  et  Hjul 
af  sprudende  Gnister. " 

..Man  kan  ikke  umiddelbart  give  sig  selv  Skjøn- 
heden,"  plejede  hun  ogsaa  at  sige.  ..men  man  kan 
overalt  undertrykke,  dæmpe  og  mildne  det  Hæs- 
lige. I  kan  ikke  for  ofte  kaste  et  Blik  i  Spejlet, 
ikke  for  at  se.  hvor  skjønne  I  er,  men  for  at  gribe 
jer  selv  i  ethvert  Spor  af  Hæslighed.  Kun  saaledes 
vil  I  erfare,  at  Ingen  altid  er  skjøn,  og  Ingen  altid 
hæslig  —  at  enhver  Skjønhed  vel  hundrede  Gange 
i  Dagens  Løb  skifter  Form  og  Farve:  at  den.  over- 
ladt til  sig  selv,  vakler  holdningsløs  og  forgængelig 
om;  at  en  Skjønhed.  der,  sikker  paa  sig  selv,  tor 
lægge  Hænderne  i  Skjødet.  er  en  Drøm  forTaaber; 
og  endelig  at  det  at  være  skjøn  er  en  vanskelig 
Kunst  selv  for  de  Skjønneste.  Lad  i  ingen  som 
helst  Skikkelse  det  Hæslige  komme  eder  nær.  Tal- 
løse er  dets  Former,  dets  Forklædninger.  Det 
Hæslige  er  en  Dæmon,  med  hvilken  vi  uafladelig 
maa  kæmpe,  hvis  det  ikke  skal  liste  sig  bag  paa 
os  og  overvælde  os.  Som  oftest  strækker  det  dog 
fra  et  Baghold  i  Sjælen  sine  dødelige  Vaaben  ud 
imod  Legemets  Blomstring. " 

Men   ikke   blot   med  formanende  Raad,    ol 

med  virksom  Daad  understøttede  Aspasia  sine  Di- 
sciple i  Kampen  mod  den  onde  truende  Dæmon. 
Hun  kom  bag  paa  enhver  Spire,  ethvert  Spor  af 
det  Hæslige  som  Bysvenden  bag  paa  Tyven.  Som 
Skolemesteren  bærer  en  Stok  eller  et  Ris,  saaledes 
bar  hun  et  lille  Sølvspejl  i  Haanden  og  holdt  det 
op  for  den  Skyldige,  saasnart  blot  en  Gnist  af 
legemlig  eller  sjælelig  Hæslighed  blussede  i  Vejret. 
Saaledes  lærte  hun  de  unge  Piger  at  beherske 
sig,  at  undertrykke  ethvert  skæmmende  Lune,  en- 
hver styg  Lidenskab,  saaledes  lærte  hun  dem  Ro, 
munter  Glæde  og  ædel  Ligevægt  i  Legeme  og 
Sjæl. 

Af  Aspasias  tvende  Søsterdøtre  udviklede  den 
ene,  Drosis,  et  glimrende  Naturanlæg  for  den  mimiske 
Dans.  Prasina  derimod  udmærkede  sig  især  ved  sin 
Færdighed  i  Sang  og  Strengespil.  Men  Aspasia  yn- 
dede ikke,  at  nogen  af  dem  udelukkende  lagde  Vind 
paa  at  uddanne  en  saadan  ensidig  Færdighed.  Hun 
krævede  af  enhver  af  dem,  at  de  ikke  skulde  søge 
at  behage  ved  en  bestemt  kunstnerisk  Færdighed 
men  ved  en  harmonisk  udviklet  Personlighed.  ..En 
ensidig  kunstnerisk  Færdighed",  sagde  hun,  „brin- 
ger altid  En  til  forsømme  Personligheden  selv  og 
dens  harmoniske  Uddannelse." 

Drosis  var  af  Naturen  fortryllende  ved  sin  Ynde. 
Hendes  Skikkelse  var  slank  og  tin,  saa  luftig  let 
og  svævende,  at  hun  ligesom  en  Nymfe  syntes  ikke 
at  kunne  knække  noget  Græsstraa  eller  nogen 
Blomst,  naar  hun  skred  hen  over  Jorden.  Hendes 
Lemmer   besad   den  Slankhed,    den   ungdommelige 


Blødhed  og  yndefulde  Finhed,  som  virker  endnu 
stærkere  paa  Sanserne  end  plump  Yppighed. 

Prasina  var  hendes  Lige  i  Skjønhed.  men  hun 
havde  tilmed  et  Fortrin  fremfor  hende  i  sin  klare 
Sølvstemme,  der,  naar  hun  til  Citharen  sang  Sapfos 
Sange,  fortryllede  ethvert  Øre.  Gives  der  over- 
hovedet noget  Sødere  end  en  sextenaarig  Pige- 
stemmes jomfruelige  Klang?  Prasinas  Røst  over- 
gik i  smeltende  Ynde  og  sød  Ild  Nattergalesangen 
i  Keiissos-Dalene. 

Men  den  henrivende  Drosis  og  den  ildfulde 
Prasina  bleve  snart  begge  overfløj  ede  af  Simaitha, 
der  udfoldede  sig  til  den  herligste  Blomstring.  I 
Simaithas  Skikkelse,  i  hendes  Ansigtstræk  havde 
de  ædleste  og  reneste  helleniske  Former  faaet  Liv 
og  Virkelighed.  Træk  af  en  saa  vidunderlig  Lini- 
ernes Renhed  havde  selv  Billedhuggerkunstens  Me- 
stere  ikke  drømt  om.  Hendes  Øjne  besad  den 
ubeskrivelige  Klarhed,  den  glansfulde  og  dog  noget 
drømmende  henaandede  Friskhed,  som  undertiden 
med  henrivende  Virkning  fremtræder  hos  Piger  i 
deres  første  Ungdomsblomstring.  Og  ikke  alene  i 
Velskabthed,  ogsaa  i  Aand  og  Begavelse  kom  Si- 
maitha Mesterinden  Aspasia  nærmest.  I  hele  sin 
Maade  at  tænke  og  føle  paa  syntes  hun  at  være 
nøje  beslægtet  med  hende,  og  allerede  nu  lovede 
hun  ikke  mindre  end  Milesierinden  at  blive  en 
Legemliggj øreise  af  den  ægte  livsglade  og  skjøn- 
hedselskende  Helleneraand.  Med  glødende  Begej- 
string greb  hun  Aspasias  Tanker.  I  klar  Forstand 
overgik  hun  langt  sine  Legesøstre.  Hun  elskede 
Kunsterne,    og  for  Billedhuggerkunsten   syntes  hun 

at  eje  selve  Aspasias  kloge  og  sikre  Øje.  Ogsaa 
deri  lignede  hun  sin  Mes  ter  in  de,  at  hun  ikke  lagde 
Vægt  paa  nogen  enkelt  personlig  kunstnerisk  Fær- 
dighed, men  udviklede  alle  sine  Evner  i  skjøn 
Harmoni.  Saaledes  var  hun  da  Perlen  i  Milesier- 
indens  Skole,  og  Aspasia  elskede  hende  næsten 
med  en  Moders  Ømhed  og  satte  sine  skjønneste 
Forhaahninger  til  hende. 

Og  Kora.  Pigen  fra  Arkadien?  Det  var  vanske- 
ligt at  sige.  om  man  kunde  regne  hende  med  til 
Aspasias  Skole.  Da  Milesierinden  forte  hende  bort 
med  sig  fra  hendes  arkadiske  Hjemstavn,  var  det 
netop  det  skjøre  Stof,  der  fristede  Mesterinden  til 
deri  at  forsøge  sin  formende  og  opdragende  Kunst. 
Men  Stoffets  Skjørhed  viste  sig  snart  at  være  endnu 
større  end  selve  Aspasias  Mesterskab.  Kora  var 
til  Spot  for  Legesøstrene,  og  man  fornedrede  hende 
næsten  til  Tjenerinde.  Men  Pigen  fra  Arkadien 
havde  dog  alligevel  Noget  i  sit  Væsen,  der  ikke 
lod  hende  synke  helt  ned  til  Slavinde.  Hun  var 
hverken  smuk  eller  ædelt  bygget,  hun  var  ikke 
munter  og  glad  men  alvorlig  og  eftertænksom,  og 
alt  det  Ejendommelige  i  hendes  Væsen,  som  hun 
havde  bragt  med  sig  til  Athen,  forblev  uforandret. 
Men  hun  overraskede  ved  glimtvise  Lyn  af  en  Aand 
og  en  Følelse,  der  bestandig  havde  noget  Oprinde- 
ligt og  Usædvanligt  ved  sig  og  derved  vakte  en 
Interesse  af  en  særegen  Art  for  hende.  Hun  lig- 
nede et  Væsen  fra  en  fremmed,  hidtil  endnu  ukjendt 
Verden. 

Aspasia  fandt  det  gavnligt,  at  hendes  Pleje- 
børn,   imod    atheniensisk   Skik    og  Brug    og    trods 

deres  Ungdom,  nød  godt  af  den  frie,  dannende 
Omgang  med  Verden  og  med  Menneskene.  Som 
forhen  besøgtes  hendes  Hus  af  fremragende  Mænd, 
ved  hvis  Samtaler  de  unge  Pigers  Sjæle  tidlig 
kunde  løftes  over  det  sløvende  Hverdagsliv.  Men 
heller  ikke  kvindelige  Besøg  vare  udelukkede. 
Hvem  af  hine  fremragende  Mænd,  der  vilde  indfore 
en  skjøn  Veninde  i  denne  Kreds,  kunde  gjøre  det. 
Iblandt  dem,  der  gjorde  Brug  af  denne  Frihed, 
var  den  unge  Billedhugger  og  Bygmester  Kallima- 
kos,  der  havde  bragt  en  forældreløs,  udmærket 
skjøn  ung  Pige,  ved  Navn  Filandra,  med  fra  Ko- 
rinth til  Athen.  Han  elskede  Pigen  ømt  og  syntes 
bestemt  paa  at  gjøre  hende  til  sin  Hustru.  Men 
den  unge  Filandra,  der  var  af  lav  Byrd  og  endnu 
uudviklet,  savnede  en  Dannelse,  der  var  hendes 
Ven  værdig.  Hvorledes  skulde  hun  bedre  kunne 
erhverve  sig  denne  end  ved  Omgang  med  Aspasias 
Kreds.  Milesierinden  havde  heller  Intet  imod  at 
hendes  Skole  strakte  sig  ud  over  Husets  Omraade. 

Filandra  var  en  Skjønhed  med  yppige  men  ædle 
Legemsformer.  Hun  røbede  en  lidenskabelig,  heftig 
Natur,  og  hendes  statelige  Udseende  lod  hende 
synes  ældre  end  hun  var. 

Saaledes  havde  da,  hvad  man  kunde  kalde,  et 
kvindeligt  Olymp  samlet  sig  i  Aspasias  Hus.  Den 
unge  Alkibiades  plejede  at  kalde  Pigerne  med 
Navnene  paa  de  Gudinder,  som  de  mest  lignede. 
Kunstnere  begejstredes  i  dette  Olymp  til  skjønne 
Billeder,  Digtere  til  yndefulde  Sange.  Alt  Kaadt 
og  Uædelt  var  banlyst  fra  denne  Kreds.  Aspasias 
Blik  forstod  selv   at  holde   den   dristig   sprudlende 

Alkibiades  i  Tomme,  og  Skjønhedens  Præstinde  lod 
aldrig  den  ædle  Grænse  og  det  rette  Maal  blive 
overskredet.  Bestandig  kom  Aspasia  i  Hu.  hvad 
hun  skyldte  sin  Husbond  og  hans  Huses  Ære.  og 
bestandig  vidste  hun  at  forebygge,  at  hendes  Ægte- 
fælles Betænkeligheder  overfor  den  Skole,  som  hun 
havde  samlet  om  sig.  aldrig  sank  til  Ligegyldighed 
eller  steg  til  Uenighed. 

En  Dag  indbod  den  unge  Alkibiades  Aspasia 
og  hendes  Piger  til  en  Sejltour  med  hans  Lyst- 
fartøj. Aspasia  modtog  Ynglingens  Indbydelse  paa 
den  Betingelse,  at  han  gav  Afkald  paa  at  tage 
nogen    af  sine    overmodige   Jevnaldrende   med    sig. 

En  frisk  og  straalende  Sommermorgen  gik 
Aspasia  med  Drosis,  Prasina.  Simaitha  og  Kora 
ombord  paa  den  unge  Alkibiades's  Skib.  Til  dem 
sluttede  sig  endvidere  Kallimakos  med  Filandra. 
samt  en  Veninde  af  denne,  ved  Navn  Pasikompsa. 
der.  ligesom  Filandra  selv.  var  blevet  indført  hos 
Aspasia  og  af  denne  anset  for  værdig  til  at  om- 
gaas  med  hendes  Disciple.  Foruden  de  her  Nævnte 
og  nogle  Rorslaver   befandt  Ingen    sig  paa  Skibet. 

Man  roede  langs  med  Kysten  og  naaede  snart 
ind  i  den  skjønne  Salamis-Bugt.  Til  Venstre  havde 
man  den  grønne,  i  Morgenduggen  funklende  P.  til 
Højre  den  attiske  Kyst.  paa  hvilken  de  ægahviske 
Høje  traadte  frem. 

Intet  formaar  at  stemme  Sjælen  venligere  og 
mere  harmonisk  end  en  saadan  Baadfart  over  en 
solbeskinnet  blaa  Havbugt.  Og  et  herligere  Hav- 
blaa  end  Salamis-Bugtens  gives  ikke.  Selskabet  paa 
Alkibiades's  Skib   følte    sig   da    ogsaa    salig  gynget 

af  Havets  og  Glædens  Bølger.  Med  Himlens  Blaa 
over  deres  Hoveder  og  Havets  Blaa  for  deres  Fød- 
der, svømmede  de  ligesom  imellem  to  Himle,  vug- 
gede de  sig  ligesom  i  et  uendeligt  Blaa.  Om 
Himlens  eller  Havets  var  skjønnest,  vidste  de  ikke, 
og  tænkte  ej  heller  derpaa;  de  saå  kun.  at  Fug- 
lene undertiden  et  Øjeblik  fra  Himlens  Blaa  duk- 
kede ned  i  Havets,  som  for  at  prøve  dets  Herlig- 
heder, og  at  Fiskene  paa  den  anden  Side  nu  og 
da  et  Sekund  sprang  lystig  op  over  den  blaa  Vand- 
flade, som  for  at  snappe  en  flygtig  Glædesrus  fra 
Himlens  Blaa. 

Selskabet  paa  Alkibiades's  Skib  lignede  disse 
muntre  Fiske  og  Fugle,  der  badede  sig  i  Havets 
og  Himlens  Skjønhed.  I  fulde  Drag  nød  de  Alt  og 
tænkte  lige  saa  lidet  derved  som  Fuglene  og  Fiskene. 
Aspasias  ungdommelig  skjønne  Veninder  saå  fra 
Skibets  Ræling  ned  i  de  rene  Bølger,  men  kun  for 
at  spejle  deres  egne  smukke  Ansigter  deri.  Kun 
Kora  saå,  naar  hun  stirrede  ned  i  Vandet,  ikke  sit 
Ansigt  men  Havet  selv.  I  hendes  Sjæl  alene  blev 
Havet  levende  og  selvbevidst. 

De  andre  Piger  spejlede  sig  i  Havet,  men 
Havet  spejlede  sig  i  Kora. 

Havet  indjog  hende  mæsten  Rædsel.  Med 
stigende  Angst  i  sine  Træk  begyndte  hun  tilsidst 
at  lytte  ned  imod  Dybet,  og  da  man  smilende 
spurgte  hende,  om  hun  maaske  hørte  de  fristende 
Sireners  Stemmer  dernede,  bejaede  hun  det,  og 
hendes  Legesøstres  høje  Latter  klang  paa  hendes 
Bekostning  langt  ud  over  Havet. 

Maaske    hidlokket    af    disse    Stemmers    Musik. 

fulgte  en  Deltin  Skibet,  idet  den  bestandig  holdt  sig 
i  den  øverste  Vandskorpe.  En  lille  Fugl.  der  havde 
forvildet  sig  saa  langt  ud  paa  Havet,  satte  sig  et 
Øjeblik,  som  for  at  hvile  sig.  paa  dens  Ryg,  uden 
at  den  mærkede  det. 

Xetop  som  den  høje.  klare  Latter  over  Kora 
lød  fra  Alkibiades's  Selskab,  kom  et  stort  Handels- 
skib forbi  Lystbaaden,  og  da  de  to  Fartøjer  gled 
tæt  forbi  hinanden,  kunde  Folkene  paa  Handels- 
skibet og  Selskabet  i  Alkibiades's  Baad  mønstre 
hinanden  med  Øjnene.  Mændene  paa  Handelsskibet 
havde  et  raat,  vildt  Udseende  og  kastede  under 
de  buskede  Øjenbryn  næsten  truende  Blikke  over 
i  Alkibiades"s  Baad.  De  lignede  Høge,  der  havde 
faaet  Øje  paa  en  Flok  Duer.  Men  da  Handels- 
skibet roede  langt  hurtigere,  lod  det  snart  Baaden 
bag  sig,  og  det  muntre  Selskab  gav  ikke  videre 
Agt  paa  det.  Kallimakos  mente  at  have  gjenkjendt 
et  megarisk  Fartøj  i  det. 

1  en  lille  Bugt  gjorde  man  Holdt  og  besluttede 
at  gaa  i  Land.  for  en  Stund  at  more  sig  paa  den 
fristende  smukke  Kyst.  Det  var  netop  det  Sted, 
hvor  man  paa  en  ned  imod  Havet  skraanende 
Høj  af  de  ægalæiske  Bjerge  viser  Perserkongen 
Xerxes's  Klippestol,  det  fremspringende  Klippe- 
stykke, som  den  store  Konge  satte  sig  paa,  da  han 
her  udfoldede  sin  Flaade  til  det  afgj ørende  Slag, 
og  hvorfra  han  først  med  stolt  Sejrstryghed  og 
derpaa  med  voxende  Gru  overværede  Salamis- 
Slagets  Kamptummel. 

Kallimakos  og  Alkibiades  førte  Aspasia  hen  til 
dette  Klippesæde,  og  Alkibiades  opfordrede  Aspasia 

til  som  den  Værdigste  at  sætte  sig  paa  det.  Aspa- 
sia  fulgte  Opfordringen.  Kallimakos  tog  Plads  ved 
hendes  Side.  De  unge  Piger  og  Alkibiades  lejrede 
sig  i  en  smuk  Gruppe  omkring  dem. 

Græs  og  Urter,  samt  Myrtebuske,  der  stod 
fulde  af  mørke  og  klare  Bær,  groede  overalt  imel- 
lem Klipperne. 

Der  laa  en  vidunderlig  Fred  udbredt  over  det 
solbeskinnede  Land  og  det  flimrende  Hav.  Dobbelt 
skjøn  tog  det  lige  overfor  liggende  Salamis  sig  ud 
fra  dette  ophøjede  Sted.  Imellem  Øen  og  Fast- 
landskysten  laa  det  blaanende  Hav  ubevægeligt. 
Sølvhvide,  skinnende  Striber  slog  hist  og  her  lige- 
som straalende  Broer  over  det  dybe  Blaa.  Ingen 
Lyd  hørtes  vidt  omkring,  undtagen  den  sagte  Bru- 
sen og  Mumlen  af  de  i  regelmæssigt  Taktslag  freni- 
og  tilbagerullende  Bølger  nede  paa  Strandbreddens 
Sand.  eller  nu  og  da  Skriget  af  en  Maage.  der 
kredsede  omkring  Kystens  Klipper. 

..Ved  alle  Havnymfer!"  sagde  Alkibiades.  ..her 
er  saa  fredeligt,  saa  idyllisk  stille  her  som  ved  den 
sikeliske  Strandbred.  Et  Steds  her  i  Nærheden 
mener  man.  at  den  forelskede  Kyklop  Polyfemos 
maa  sidde  og  stirre  ud  over  Havet,  hvor  Gaiathea 
spejler  sig  i  Bølgen,  medens  hun  vandrer  hen  over 
den.  Den  plumpe  Hyrdes  Hund  render  hende 
gjøende  i  Møde  ned  til  Vandet,  men  Nymfen  over- 
skyller smilende  Elskovsbudet  med  en  rullende 
Skumbølge,  saa  at  den  pibende  løber  tilbage/" 

I  Virkeligheden  var  den  Fred.  der  herskede 
her,  saa  dyb  og  salig,  at  man  ligesom  vægrede  sig 

ved  at  tro,  at  den  nogensinde  havde  været  afbrudt, 
eller  at  den  nogensinde  skulde  kunne  afbrydes. 

Aspasia  kastede  fra  sit  Klippesæde  et  Blik 
over  imod  de  peloponnesiske  Bjerge. 

..Hvis  det  er  muligt",  sagde  hun.  „at  udslette 
af  min  Sjæl  alt  det  hæslige  Skumle  og  Mørke, 
som  jeg  hag  de  Bjerge  dér  har  set  og  oplevet, 
saa  maa  det  være  i  denne  Time.  Havet  og  Himlen 
paa  denne  Kyst  er  altfor  fulde  af  Lys.  til  at  Mørket 
nogensinde  skal  kunne  sejre  her  som  dér.  Jeg 
udfordrer  dig  modig  til  Kamp,  du  raa  Peloponnesos !" 

..Jeg  med!"  raahte  Alkibiades  og  knyttede 
Haanden  ad  de  argoliske  Bjerge. 

..Vi  ogsaa!"  raabte  Pigerne  leende. 

I  det  Samme  gled  Aspasias  Blik  til  Højre  og 
faldt  paa  det  megariske  Fartøj.  Det  saå  nu 
lille  ud  i  den  store  Afstand  og  syntes  at  staa  stille. 
Aspasias  stolte,  næsten  foragtelige  Blik  gled  rask 
videre  derfra.  I  hendes  Øjne  lynede  nu  noget  af 
det  samme  Overmod,  der  opfyldte  Perserkongens 
Hjerte,   da  han  satte  sig  paa  denne  Klippestol. 

En  Slave  bragte  paa  Alkibiades's  Vink  en 
Sæk  med  kostelig  Vin,  og  snart  stødtes  Bægerne 
mod  hinanden  under  en  høj  Paindsang.  Herlig 
tonede  den  glade  Sang  i  den  skjønne  Havensomhed 
og  lød  langt  ud  over  den  fredelige  Bugt. 

Opflammede  af  Dionysos's  Ild,  ilede  de  unge 
Piger  snart  ned  til  Muslingeskallerne  paa  Strand- 
bredden, snart  op  ad  Bjergskraaningerne,  hvor 
duftende  Urter  groede  mellem  Stenene.  De  lig- 
nede flagrende  Sommerfugle,  som  Alkibiades  legende 
forfulgte. 

Aspasia.    III.  7 

Snart  flokkedes  de  med  høje  Raab  om  et  dødt 
Havdyr,  en  Polyp  eller  en  Delfin,  der  før,  medens 
den  skar  igjennem  de  salte  Vande,  havde  sat  Havets 
mindre  Beboere  i  Skræk  og  baaret  Xerevs's  Døtre 
paa  sin  Ryg,  men  som  nu  under  en  Storm  af  en 
skummende  Bølge  var  kastet  op  paa  Klippebredden. 
Derpaa  satte  de  sig  igjen  ned,  og  Alkibiades  for- 
talte den  lyttende  Kreds  en  højst  besynderlig  Jagt- 
historie, om  hvorledes  han  for  kort  Tid  siden  paa 
én  Gang  havde  fanget  en  stor  Polyp  og  en  Hare. 
Da  han  nemlig  en  Dag  medede  ved  Kysten  og, 
efter  at  have  fanget  en  Polyp,  slyngede  den  fra 
Vandet  op  paa  Land,  faldt  den  paa  en  Hare,  der 
sovende  laa  skjult  i  Sivene  og  nu  øjeblikkelig  blev 
omslynget  af  Polypens  hundrede  Arme. 

Imidlertid  underholdt  Kallimakos  sig  med 
Aspasia. 

Kallimakos's  Stilling  til  Perikles's  skjønne  Hu- 
stru var  af  en  særegen  Art.  Et  hjerteligt  Venskab 
sammenknyttede  ham  med  Alkamenes,  og  da  han 
gjennem  denne  var  blevet  underrettet  om  Alt, 
hvad  der  før  og  senere  havde  tildraget  sig  imel- 
lem Agorakntos's  Medbejler  og  den  skjønne  Mi- 
lesieriiule.  havde  han  fra  Korinth,  hvorfra  han 
kom.  i  sit  Hjerte  medbragt  eu  Fordom,  ja  næsten 
et  hemmeligt  Nag  mod  Aspasia.  Efter  den 
heftige  Scene,  der  i  Olympia  havde  fundet  Sted 
imellem  Alkamenes  og  Aspasia,  og  hvorom  Kal- 
limakos ligeledes  havde  faaet  Kundskab,  havde 
.han  med  sin  Ven  sluttet  et  Slags  Sammensværgelse 
mod  Aspasia.  I  Athen  nærmede  han  sig  til  Mile- 
sierinden    og.    tiltrukket    af   hendes    Skjønhed    og 

Aand.  glemte  han  halvt,  men  dog  ogsaa  kun  halvt. 
sine  Hævntanker. 

Aspasia  førte  selv  Talen  hen  paa  Alkamenes 
og  roste  hans  rige  Fantasis  Flugt. 

..Du  gjør  Ret",  sagde  hun.  „i  at  holde  Ven- 
skab med  denne  Mand.  og  det  forekommer  mig, 
at  et  vist  aandeligt  Slægtskab  har  bragt  eder  sam- 
men. Thi.  ligesom  han.  synes  ogsaa  du  at  være 
besjælet  af  en  vis  Trang  til  at  føre  Kunsten  ind 
paa  nye  Baner." 

Aspasia  hentydede  med  disse  Ord  til.  at 
Kallimakos  ikke  længer  lod  sig  nøje  med  Mej- 
selen, men  at  han  arbejdede  mere  med  Boret  end 
med  Mejselen,  og  udførte  Enkelthederne  i  sine 
Værker  med  en  saa  vidunderlig  Flid,  en  saa  glim- 
rende Kunstfærdighed,  som  man  før  ham  aldrig 
havde  set. 

..Hvis  man  tillægger  mig,"  sagde  Kallimakos, 
„ved  flittig  Anvendelse  af  Boret  at  have  bragt 
Billedhuggerkunsten  et  Stykke  videre,  saa  vilde 
jeg  ogsaa  gjerne  vise  mig  nyttig  overfor  den  der- 
med beslægtede  Bygningskunst.  Allerede  i  lang 
Tid  har  jeg  grublet  over  en  Ting,  der,  som  det 
synes,  er  meget  let  og  simpel,  men  i  Virkeligheden 
—  du  vil  smile,  naar  du  hører  det  —  slet  ikke 
vil  lykkes  mig.  Den  fremadskridende  Kunst  synes 
mig  at  kræve  en  rigere  Udsmykning  for  vor  Søjle. 
Den  ioniske  Vylute  er  det  Sidste,  hvortil  vi  har 
bragt  det,  og  hermed  har  vi  i  Aarhundreder  ladet 
os  nøje.  Ligger  det  ikke  nær  med  et  dristigt  Greb 
at  vove  sig  ud  over  denV" 

..I  Østerland",  svarede  Aspasia.   ..saå  jeg  Blad- 

og  Blomsterformer  med  fin  Fantasi  anvendte  til 
Kapitælprydelser.  Vi  er  for  ædru.  som  du  med 
Rette  bemærker.  Hvorfor  vover  du  ikke.  hvad  du 
dog  anser  for  nødvendigt?" 

..Vil  du  tro,"  tog  Kallimakos  paa  Ny  til  Orde, 
„at  jeg  nu  allerede  i  Aar  og  Dag  for  denne  Sags 
Skyld  har  pint  min  Hjerne?  Hundreder  af  Former 
har  jeg  udtænkt,  men  ingen  har  hidtil  tilfreds- 
stillet mig  helt." 

..Hvorfor  vil  du  udtænke  og  udpønse,  og 
alene  ud  af  din  egen  Sjæl  øse  de  nye  Former?" 
spurgte  Aspasia.  ..Naturen  er  en  stor  Lærer,  og 
Bygmesteren  maa  lige  saavel  som  Billedhuggeren 
aflure  den  det  Bedste  i  sin  Kunst.  Hold  Øjnene 
aahne.  og  hvad  du  søger,  vil  du  finde.  Du  behøver 
da  kun  at  gribe  det  paa  rette  Maade  og  med  Klog- 
skab at  fore  det  helt  igjennem." 

I  dette  Øjeblik  ble  ve  Kallimakos  og  Aspasia 
afbrudte  af  de  unge  Piger,  der  kom  løbende  og 
furtalte,  at  de  paa  et  afsides  smukt  Sted  paa 
Klippekysten  havde  opdaget  et  lille  Gravmindes- 
mærke.    De  ønskede  at  vise  Aspasia  det. 

Aspasia  og  Kallimakos  fulgte  Opfordringen  og 
lod  sig  af  Pigerne  føre  til  det  Sted.  hvor  det  lille 
Mindesmærke  var  fundet.  Det  laa  skjult  imellem 
Klipperne,  og  fremspringende  Stenblokke  dannede 
ligesom  et  Tag  over  det.  Det  bestod  af  en  simpel 
smal  Sten.  i  hvilken  der  var  indjiugget  en  kort 
Indskrift.  Paa  Stenpladen  stod  en  nydelig  Kurv. 
fyldt  med  visne  Blomster  og  Kranse.  Aspasia  for- 
søgte at  læse  Indskriften  og  stavede  sig  halvvejs 
til     et     Pigenavn,     men     Læsningen     faldt     hende 

vanskelig,  thi  en  frodig  Akanthos  havde  med 
sine  store  ædelt  formede  Blade  ikke  blot  næsten 
overgroet  selve  Mindesmærket,  men  slyngede  sig 
ogsaa  op  omkring  Kurven.  Betydningsfuldt  stak 
det  friske  levende  Grønt  af  imod  de  farveløse, 
visne  Blomster,  der  laa  i  Kurven. 

Aspasia  og  de  unge  Piger  udtalte  deres  Fur- 
undring over  paa  dette  Sted  at  linde  et  Grav- 
mindesmærke.    Men  Kallimakos  sagde: 

..For  mig  var  det  ingen  Hemmelighed,  at  dette 
lille  Mindesmærke  fandtes  her." 

Da  derpaa  Pigerne  nysgjernge  udfrittede  ham 
videre,  svarede  han: 

..Den,  der  satte  dette  Mindesmærke  med 
Kurven  her.  var  min  Ven.  og  jeg  er  en  af  de  Faa, 
hvem  han  betroede  Historien  herom." 

..Den  Ven,  jeg  taler  om."  vedblev  han, 
..var  en  fortræffelig  atheniensisk  Yngling,  der  er- 
hvervede sig  sit  Udkomme  ved  med  stor  Dygtighed 
at  male  Kar  og  Gravurner.  Under  et  Ophold  i 
Korinth  fatter  han  en  heftig  Lidenskab  for  Stadens 
skjønneste  Blomsterpige.  Men  ogsaa  en  ung  Spar- 
taner, der  netop  gjæster  Korinth  med  nogle  Venner, 
elsker  Pigen  og  vil  vinde  hende.  Med  Vold  og 
Trusler  forstaar  han  at  skræmme  hende  og  staar 
paa  Nippet  til  at  bortføre  hende  fra  Korinth.  Blus- 
sende af  lidenskabelig  Vrede  passer  Athenienseren 
sin  Medbejler  op,  tvinger  ham  til  Kamp  og  dræber 
ham.  Den  Dræbtes  Venner  er  imidlertid  for  mange, 
og  for  at  undfly  deres  Hævn.  drager  han  den  unge 
Pige,  der  besvarer  hans  Kjærlighed  og  gjerne 
følger   ham,    bort   med    sig,    bestiger  ufortøvet    en 

Baad  med  hende  og  ror  afsted  ad  det  hjemlige 
Athen  til. 

..Under  Skjemt  og  Munterhed  ror  det  elskende 
Par  langs  med  Kysten.  Ynglingens  Hjerte  banker 
af  salig  Glæde,  og  Bruden  straaler  i  sin  Ungdoms 
og  Skjønheds  Blomst.  Foruden  sin  Skjønhed  ejer 
hun  intet  Andet  end  den  med  friske  Blomster  fyldte 
Kurv.  som  hun  netop  om  Morgenen  havde  baaret 
i  Haanden  paa  Torvet  i  Korinth,  da  hendes  Elsker 
bortførte  hende.  Havet  sprøjter  sine  Perler  op  i 
Baaden  og  væder  Pioserne  i  Kurven.  Men  idet 
den  overgivne  Yngling  trykker  et  Kys  paa  Pigens 
Læber,  glider  Blomsterkurven  ud  over  Rælingen 
paa  Baaden  og  ned  i  Havet ;  Pigen  bukker  sig 
hastig  for  atter  at  gribe  den.  men  strækker 
Armen  altfor  langt  ud .  taber  selv  Ligevægten 
og  styrter  fra  det  halvvejs  kæntrede  Fartøj  bag 
efter  Kurven  ned  i  Vandet.  Med  et  fortvivlet 
Skrig  kaster  Ynglingen  sig  i  Bølgerne,  faar  efter 
lang  Tids  Kamp  fat  i  Pigen  og  svømmer  til  den 
nære  Bred  med  hende.  Med  Møje  klatrer  han  op 
ad  Stenene,  idet  han  med  den  venstre  Haand  tryk- 
ker den  Elskedes  Legeme  tæt  ind  til  sig.  Nu 
lægger  han  hende  ned  paa  et  fladt  Sted  imellem 
Klipperne.  Hendes  Øjne  er  lukkede,  hendes  Ansigt 
blegt,  forgjæves  kalder  han  med  tusinde  Kjærlig- 
hedsord  paa  hende.      Han  har  kun  reddet  et  Lig. 

..Stum  og  ubevægelig  sidder  han  den  hele  Dag 
og  stirrer  paa  den  Afsjælede;  derpaa  skrider  han 
til  at  begrave  hende.  Han  vil  lægge  hende  paa 
det  Sted.  hvor  han  bragte  hende  i  Land.  Hvad 
opdager     han    da    pludselig    imellem    Klipperne? 

Pigens  Blomsterkurv,  som  Bølgerne  har  baaret 
oppe.  er  drevet  i  Land  paa  Kysten  og  staar  nu 
fast  mellem  Stenene.  Han  stiger  derned,  tager 
med  et  tungt  Suk  den  smukke,  med  friske  Blomster 
fyldte  Kurv  op  med  sig  og  stiller  den.  vædet  af 
sine  Taarer.  paa  Pigens  Grav.  Han  gaar  til  Athen 
og  vender  kort  efter  tilbage  til  den  afsides,  af 
Havet  beskyllede  Grav  med  denne  simple  Minde- 
sten. Han  lægger  den  her  og  sætter  atter  Kurven 
med  de  visue  Blomster  paa  den.  Stedets  skjulte 
Beliggenhed  sikrer  den  imod  ufromme  Hænder, 
ligesom  ogsaa  Akanthossen.  som  I  ser.  har  over- 
taget Beskytterens  Rolle  ved  næsten  at  bedække 
baade  Sten  og  Kurv  med  sine  herlige  Løvranker." 

Opmærksomt  lyttede  Pigerne  til  Kallimakos"s 
Fortælling  og  beklagede  højt  det  unge  Pars  sørge- 
lige Skjæbne. 

Men  efter  en  Pavse  sagde  Aspasia:  „Hvor 
meget  end  din  Historie.  Kallimakos.  stemmer  Sindet 
til  Medlidenhed,  kan  jeg  dog  ikke  nægte,  at  denne 
smalle,  flade  Sten.  dette  Gravmindesmærke,  for 
hvilket  Xaturen  har  gjort  langt  mere  end  Kunsten, 
ogsaa  har  kaldet  andre  Tanker  til  Live  hos  mig. 
og  sikkert  ogsaa  vil  gjøre  det  hos  Alle.  som  ser 
det.  Hvor  smukt  slynger  den  frodige  Akanthos 
ikke  sit  rige  Løv  omkring  den  lille  tine.  med  visne 
Blomster  fyldte  Kurv  paa  den  hvide  Marmorplade! 
Er  det  ikke  en  af  disse  Former,  som  Xaturen  lige- 
som legende  skaber,  og  som  neppe  en  Billedhugger 
nogensinde  vilde  kunne  udtænke  saa  fortryllende?" 

Kallimakos  svarede  ikke,  men  en  Tanke  for 
som  et  Lyn  igjennem  ham. 

Han  stirrede  en  Tid  lang  paa  den  af  Løvet 
omvundne  Kurv:  derpaa  udraabte  han,  henvendt 
til  Milesierinden: 

..1  Sandhed.  Åspasia  —  denne  af  Akanthas 
omslyngede  Kurv  er  et  af  de  Billeder,  for  hvilke, 
som  du  før  sagde,  Kunstneren  maa  holde  Øjnene 
aabne.  fordi  han  kan  lære  af  dem  — u 

..Og  fordi  han  maaske",  faldt  Aspasia  ham 
smilende  i  Ordet.  ..i  dem  kan  finde,  hvad  han  med 
forgjæves  Anstrengelse  længe  har  søgt." 

Begejstret  udbredte  Kallimakos  sig  nu  strax 
om  det.  som  opfyldte  hans  Sjæl. 

Men  imedens  han  nærmere  forklarede  Milesier- 
inden den  i  ham  opstaaede  Idé  til  den  nye  Søjle- 
udsmykning,  som  i  Virkeligheden  nu  skulde  frem- 
træde sejrrig  i  det  Skjønnes  Verden,  og  hvis  Ry  til 
evige  Tider  vil  vedblive  at  være  knyttet  til  Kalli- 
makos's  Navn.  spredte  Pigerne  sig  igjen  ad  for 
at  plukke  Blomster,  hvormed  de  vilde  smykke 
den    unge  Korintherindes  Grav. 

Snart  flagrede  de  atter  muntre  omkring  paa 
Strandbredden,  ikke  ulig  Havnymfer,  imellem  hvem 
Alkibiades  gav  den  gjækkende  og  forfølgende  Tri- 
tons Rolle. 

Men  efterhaanden  begyndte  den  alvorlige  og 
indesluttede  Kora,  der  var  blevet  tilbage  paa  et 
ensomt  Sted  af  Kysten,  at  øve  en  større  Tiltræk- 
ning paa  den  overgivne  Yngling,  end  hendes  muntre 
Legesøstre. 

Den  skjønne  Simaitha  saå.  at  Alkibiades  for- 
søgte at  indlede  en  spøgende  Samtale  med  Kora, 
og    at   han   imod    Arkadierindens   Ønske    paanødte 

hende  sit  Selskab,  men  Simaitha  følte  alligevel  ikke 
Spor  af  Skinsyge  derover;  ogsaa  i  saa  Henseende 
var  hun  sin  Mesterindes  udtrykte  Billede,  at  hun 
kun  havde  liden  Plads  for  en  saadan  Lidenskab  i 
sin  sejrsstolte  Sjæl.  Ogsaa  Simaitha  syntes  kun 
at  kjende  den  Kjærlighed,  der  ikke  truer  Sindets 
muntre  Ro. 

Kunde  overhovedet  dette  ringe  Hyrdebarn  være 
en  Medbejlerinde  for  den  skjønneste  Perle  i  Aspa- 
sias  Skole!  — 

Hvor  langt  borte  fra  Verdens  Larm  laa  ikke 
denne  skjønne  Havbugt.  hvis  Stilhed,  som  det  syntes, 
Intet  paa  Jorden  vilde  mægte  at  forstyrre. 

Og  dog  vare  i  det  Fjerne  fjendtlige  Øjne 
lurende  rettede  paa  de  Unge  og  deres  uskyldige 
Glæde. 

Da  det  megariske  Fartøj  var  gledet  forbi  Alki- 
biades's  Selskab,  havde  de  fremmede  Mænd  kastet 
et  spejdende  Blik  over  i  Lystbaaden. 

Efter  at  de  vare  komne  forbi,  sagde  en  af  dem 
heftig  og  hurtig  til  sine  Kammerater: 

„Saå  I  den  unge  Athenienser,  som  dér  plasker 
omkring  med  sine  Hetærer  paa  Havet?  Det  er 
netop  den  frække,  elendige  Pigerøver  Alkibiades. 
Jeg  kj ender  ham;  jeg  har  fiere  Gange  set  ham  i 
Athen.  Og  iblandt  de  unge  Piger  var  Simaitha  — 
den  røvede  Simaitha!" 

.,Hvad  siger  du?"  raabte  de  megariske  Mænd 
i  heftig  Vrede.  .,er  han  dér  den  Forvovne,  der 
røvede  Pigen  fra  Psavmias's  Laudsted  og  endnu 
ustraffet  glæder  sig  ved  sit  Rov?" 

..Endnu",  svarede  den  Første.   ..glæder  han  sig 


102 


virkelig  ustraffet  ved  sit  Rov,  thi  han  staar  under 
mægtig  Beskyttelse.  Forgjæves  var.  som  I  véd. 
alle  Psavmias's  og  hans  Medborgeres  Bestræbelser 
for  at  faa  Pigen  udleveret  af  de  overmodige  Athe- 
niensere. Disse  atheniensiske  Hunde  tror  jo  fra 
gammel  Tid  af  at  turde  spotte  den  megariske  Stat 
Den  Tid  vil  komme,  da  vi  skal  lære  dem.  at  de 
gjør  Uret  i  at  foragte  Dorerstaden  ved  deres  Grænser. 
Men  for  Øjeblikket  maa  vi,  hvad  Simaitha  angaar, 
skaffe  os  selv  den  Oprejsning,  som  Lejligheden 
tilbyder.  Foruden  den  skjægløse  Pigerøver  og  en 
anden  ubevæbnet  Mand.  samt  et  Par  Rorslaver,  er 
der  kun  Kvinder  ombord  paa  Lystbaaden.  Vi  er 
iler  end  nok  til  at  angribe  dem  og  tage  det  hele 
Skib  med  os.  i  ethvert  Fald  nok  til  at  erobre 
Simaitha  tilbage  og  bringe  hende  med  hjem  til 
Megara." 

Denne  Plan  tiltalte  de  megariske  Mænd.  Men 
imedens  de  raadslog  om.  hvorledes  de  skulde  an- 
gribe Skibet,  var  Alkibiades's  Selskab  landet  i  åen 
lille  Klippebugt.  Megarerne  iagttog  det  ude  fra 
Havet. 

..Saa  meget  des  bedre!"  sagde  deres  Anfører. 
..Vi  vil  skjule  vort  Skib  her  ved  Kysten  og  forfølge 
vort  Bytte  paa  Landet.  De  Fleste  af  os  skal  for- 
lade Fartøjet,  for  enkeltvis  at  liste  sig  bag  paa 
dem  og  derpaa  to  og  to  at  lægge  sig  i  Baghold 
mellem  Klipperne,  hvor  Pigerne  spredte  driver 
omkring.  Det  vil  da  være  let  at  springe  frem  i 
det  rette  Øjeblik  og  bemægtige  sig  den  Pige.  vi  vil 
have  fat  i,  uden  at  de  to  unge  Atheniensere  og 
deres   Slaver  kan  forhindre   det,   ja   maaske   uden 

at  de  mærker  det.  Thi  hvis  vi  passer  et  Øjeblik. 
naar  Simaitha  er  alene  og  Mændenes  Opmærksom- 
hed er  henvendt  andensteds,  saa  kan  det  niaaske 
lykkes  os  fuldstændig  ubemærket  at  opsnappe 
hende .  og  vi  er  i  saa  Fald  sikre  for  enhver  som 
helst  Forfølgelse.  De  vil  ikke  have  nogen  Anelse 
om.  hvor  Pigen  er  henne,  før  vi  har  bragt  Byttet 
i  Sikkerhed.  Skulde  vi  derimod  anvende  Magt, 
kunde  det  dog  befrygtes,  at  de  to  unge  Mænd  fik 
Undsætning  fra  et  eller  andet  forbisejlende  athe- 
niensisk Skib,  og  at  man  fratog  os  vort  Bytte, 
endnu  før  vi  havde  naaet  Skibet,  eller  indhentede 
det  paa  selve  Havet.  Lad  os  derfor  gaa  forsigtig 
til  Værks  og  fra  Bagholdet  lure  paa  den  gunstige 
Lejlighed." 

Saaledes  talede  Føreren  af  det  megariske  Far- 
tøj, og  Mændene  gjorde,  som  han  sagde.  De  skjulte 
sig  enkeltvis  eller  to  og  to  ved  Kysten  og  bag 
Klipperne  og  holdt  fra  deres  Skjul  skarpt  Udkig 
med  det  Intet  anende  glade  Selskab. 

I  lang  Tid  vilde  det  for  Megarerne  gunstige 
Øjeblik  ikke  komme.  Men  endelig  skete  det.  at 
Simaitha.  Drosis  og  Prasina  under  deres  Blom- 
sterplukning nærmede  sig  en  Klippeskrænt,  bag 
hvilken  nogle  af  Megarerne  holdt  sig  skjult.  Alki- 
biades  var  i  lang  Afstand  derfra  optaget  af  Kora. 
og  Kallimakos  holdt  endnu  Aspasia  med  Selskab 
ved  den  korinthiske  Piges  Gravmindesmærke. 

Megarerne  styrtede  frem  for  at  kaste  sig  over 
Simaitha. 

Da  denne  pludselig  saå  de  vildt  udseende 
Mænd  komme  ilende,  flygtede  hun  med  Angstskrig; 


104 


Drosis  og  Prasina  fulgte  hende  med  ikke  mindre 
høje  Raab  om  Hjælp. 

Men  Simaitha  kom  paa  sin  Flugt  langt  forud 
for  sine  to  Legesøstre  og  havde  allerede  næsten 
naaet  det  Sted,  hvor  Alkibiades  havde  siddet.  Imid- 
lertid havde  saavel  denne  som  Kallimakos  og  Ror- 
folkene nede  ved  Skibet  hørt  Pigernes  Angstskrig 
og  ilede  rask  efter  Lyden.  Alkibiades  bar  altid 
en  Dolk;  denne  trak  han  nu  for  sammen  med  Sla- 
verne, der  havde  bevæbnet  sig  med  Aarerne,  at 
gaa  løs  paa  Røverne. 

Men  uden  Bytte  vilde  Megarerne  ikke  rømme 
Pladsen.  Da  Simaitha  var  undsluppet  dem.  kastede 
de  sig  over  og  greb  hendes  Legesøstre.  Drosis  og 
Prasina.  der  i  deres  Angst,  ligesom  opskræmmede 
Duer.  ikke  vare  komne  hastig  nok  afsted. 

Da  Megarerne  indsaa.  at  der  var  Fare  ved  at 
tøve  og  af  de  ovenfor  anførte  Grunde  vilde  undgaa 
aaben  Kamp.  rev  de  Drosis  og  Prasina  afsted  med 
sig  ned  til  Strandbredden,  kastede  sig  med  dem 
ombord  i  Skibet  og  roede  ilsomt  over  imod 
Megara-Bugten.  forinden  Alkibiades  med  sine  Folk 
kunde  forfølge  dem. 

Alligevel  vilde  den  af  Forbitrelse  skurnniende 
Yngling  blindt  styrte  sig  i  sit  Fartøj  for  at  ile  efter 
Røverne.  Men  da  han  vilde  springe  ud  i  Skibet, 
opløftede  de  unge  Piger  et  højt  Skrig  og  jamrede 
over.  at  de  skulde  lades  tilbage  paa  Strandbredden 
og  gives  til  Pris  for  de  maa^ke  endnu  lurende 
Fjender.  Men  at  tage  dem  med  ombord  paa  Far- 
tøjet og  derpaa  sætte  efter  Fjenderne,  var  endnu 
mindre    muligt    paa   Grund   af  Pigernes   Angst    for 

saaledes  ligesom  at  føres  Fjenderne  i  Møde  som 
Bytte.  Kallimakos,  Rorfolkene  og  fremfor  Alle 
Aspasia  bad  ham  betænke,  at  Forfølgelsen  var 
umulig,  og  at  andre  Midler  og  Veje  til  at  tugte 
Megarernes  Overmod  vel  lod  sig  finde. 

Aspasia  var  ved  Synet  af  Megarernes  Volds- 
daad  blevet  bleg  og  hurtig  derpaa  igjen  blussende 
rød  af  Harme.  Men  nu  var  hun  igjen  den  Første, 
der  var  fattet  og  rolig ;  næsten  smilende  opfordrede 
hun  Alkibiades  til  ufortøvet  at  vende  hjem.  Hastig 
besteg  Alle  Fartøjet  paa  Ny.  for  at  fremskynde 
Hjemfarten  til  Athen. 

..Hævn  over  Megarerne I"  raabte  Alkibiades, 
der  stod  oprejst  i  Fartøjet,  og  slyngede,  idet  han 
stødte  fra  Land.  et  Bæger  imod  den  haarde  Klippe. 

..Som  dette  Bæger  knuses  imod  Klippen,  skal 
Megaras  og  alle  dets  Stammefællers  Dværgetrods 
ynkelig  brydes  imod  det  atheniensiske  Akropolis's 
Klippepande!*" 


Et  og  tyvende  Kapitel. 

Kallikrates's  Mulæsel. 


Det  var  let  for  P erikles  at  antage  sig  sin  Hu- 
strus Sag  og  fordre  de  to  røvede  Piger  tilbage  af 
Megarerne.  Thi  at  tugte  Megarerne  var  den  Gang 
af  mange  Grunde  Dagens  Løsen  i  Athen. 

Men  Megarerne  svarede,  at  de  ikke  vilde  tove 

med  at  udlevere  Drosis  og  Prasina,  der  foreløbig 
som  Gisler  vare  blevne  overgivne  til  en  anset  Med- 
borgers Varetægt,  saasnart  den  af  de  atheniensiske 
Ynglinge  bortførte  Simaitha  blev  givet  tilbage.  Men 
imod  denne  Tilbagegivelse  stred  med  indtrængende 
Bønner  Simaitha  selv  og  fandt  en  mægtig  Støtte  i 
Aspasia.  Pigen  fra  Megara  var  blevet  Aspasias 
Yndling. 

Megarerne  vare  lige  saa  forhadte  i  Athen  som 
Athenienserne  i  Megara.  Perikles  havde  mer  end 
én  Grund  til  at  sætte  en  Folkebeslutning  igjennem, 
der  forbød  Megarerne  at  besøge  atheniensiske  Havne 
og  Torvet  i  Athen,  indtil  de  ikke  alene  havde  ud- 
leveret de  to  nævnte  Piger,  men  ogsaa  i  nogle 
andre  Anliggender  havde  givet  Athenienserne  den 
forlangte  Oprejsning. 

Denne  Udelukkelse  fra  det  atheniensiske  Torv 
traf  Megarerne  følelig,  og  ikke  længe,  mente  man, 
vilde  de  sætte  Haardt  imod  Haardt. 

Men  da  det  kande  befrygtes,  at  Megarerne 
hemmelig  vilde  vende  sig  til  Spartanerne  for  at 
søge  disses  virksomme  Mægling,  og  da  desuden  en 
temmelig  alvorlig  Strid  med  Korinth  samt  den 
attiske  Koloni  Potidæas  Frafald  havde  vakt  en  vis 
Uro  hos  Athenienserne,  saa  benyttede  Perikles's 
og  Aspasias  Fjender  Anledningen  til  at  ophidse 
Folket  imod  dem.  Ved  den  udenlandske  Kvindes 
Overmod,  sagde  de,  og  ved  hendes  Venners  Tøjles- 
løshed blev  nu  endogsaa  den  offenlige  Fred  i  Hellas 
truet,  og  for  to  bortførte  Hetærers  Skyld  slyngede 
Perikles  Folkebeslutningen  imod  Megarerne  som 
en  Brandfakkel  ud  imellem  Grækerne. 

Store  og  afholdte  Statsmænd  pleje  ikke  altid 
at  modarbejde  folkelige  Institutioner,  fordi  de  vide, 
at  Folket  dog  tilsidst  med  en  vis  blind  Tillid  følger 
deres  Ledelse,  og  at  det  Farlige  ved  disse  Institu- 
tioner udj evnes  ved  deres  personlige  Indflydelses 
Magt  i  det  Mindste  saa  længe  som  de  selv  staa 
ved  Roret,  Men  de  Ængstelige  spørge,  hvad  der 
skal  ske,  saasnart  disse  indflydelsesrige  Mænd  for 
Exempel  bortkaldes  ved  Døden  og  ikke  længer  holde 
Statens  Tøjler  i  deres  faste  Haaud.  Paa  den  anden 
Side  se  Folkevennerne,  der  ere  bekymrede  for 
Opretholdelsen  af  Folkeherredømmet,  i  hin  smidige 
Overensstemmelse  mellem  den  almindelige  Villie 
og  en  enkelt  udmærket  Mands  Villie  og  Anskuelser 
netop  den  største  Fare  for  Friheden.  Saaledes 
skete  det,  at  den  altformaaende  Perikles  dog  hem- 
melig havde  Forkæmperne  for  det  ubetingede  Folke- 
herredømme saavel  som  Oligarkernes  Parti  imod  sig. 

Garveren  Kleon,  Faarehandleren  Lysikles  og 
Pølsemageren  Pamiilos  vare  af  den  Mening,  at  en 
Enkelts  Visdom  var  farligere  i  Staten  end  Mæng- 
dens Daarskab,  og  gjentog,  saa  ofte  Lejlighed  gaves, 
deres  Advarsler  mod  den  ..nye  Pisistratos'1  for  deres 
Medborgere. 

Folk  af  samme  Art  som  disse  tre  Mænd  vovede 
allerede  undertiden  at  optræde  i  Folkeforsamlingen 
med  heftige  Lader  og  Skrig  imod  Perikles's  An- 
seelse. 

Perikles  saa  ikke  ligegyldig  paa  de  Forlegen- 
heder, som  Meget  i  Aspasias  hele  Færd  saavel  som 
Alkibiades"s  Kaadhed  beredede  ham.  Aspasia  var 
uangribelig.      Stormen  formaar  at  rykke  en  Eg  op 

med  Rode  men  ikke  at  knække  en  Blomst.  Der- 
imod bebrejdede  Perikles  med  alvorlige  Ord  den 
unge  Alkibiades  hans  Tøjlesløshed,  ved  hvilken  den 
uvelkomne  megariske  Strid  til  Dels  var  foranlediget. 
Han  formanede  ham  til  at  træde  i  sine  Fædres 
Fodspor,  til  at  gjøre  sig  fortjent  af  Fædrelandet 
og  til  at  stræbe  efter  at  udmærke  sig  ved  berømme- 
lig Daad. 

„Det  skal  jeg!"  svarede  den  unge  Alkibiades 
i  en  halv  alvorlig,  halv  spøgende  Tone.  „Men  hvem 
Anden  end  du,  Perikles,  er  Skyld  i.  at  jeg  ikke 
kan  finde  nogen  Lejlighed  til  at  udmærke  mig  ved 
berømmelig  Daad?  Hvor  længe  skal  vi  endnu 
slæbe  Tiden  hen  i  denne  kjedsommelige  Fred? 
Giv  mig  en  Flaade,  saa  skal  jeg  erobre  Karthago 
og  Sikelien  til  dig!  Men  selv  det  Par  fattige 
Trierer  nægtede  du  mig,  som  var  nødvendige  til  at 
befri  de  to  klarøjede  Smaapiger  Drosis  og  Prasina 
af  de  elendige  Megareres  Fangenskab.  Der  staar 
ikke  Andet  tilbage  for  mig,  hvis  jeg  vil  gjøre  mig 
fortjent  af  Fædrelandet,  end  at  gaa  til  Sparta  og 
forføre  Spartanerkongens  Hustru,  saa  at  jeg  til 
Gavn  for  Athenienserne  kan  forfalske  det  doriske 
Blod  med  det  ioniske.  Tro  migs  Perikles.  det 
skorter  mig  ikke  paa  Trang  til  Daad  — " 

„Sprudlende  Trang  til  Daad",  sagde  Perikles. 
„uden  Alvor  og  Ansvarsfølelse  vil  aldrig  stifte  Nytte. 
men  altid  kun  vise  sig  fordærvelig.  Fortrin  som 
dine,  min  Alkibiades,  er  intet  Haab  men  en  Fare 
for  Fædrelandet,  saa  længe  de,  som  hos  dig.  er 
forenede  med  Laster/- 

„Er  det  en  Last",  udraabte  Alkibiades.  ..at 
elske  Glæden,  og  er  Ungdommen  ikke  Nydelsens 
bedste  Tid'?" 

..Du  tager  fejl!"  svarede  Penkles  alvorlig; 
„Ungdommen  er  ikke  selve  Nydelsens  Tid,  men 
den  Tid.  da  Legeme  og  Sjæl  skal  forberede  sig 
til  den  virkelige  Nydelse  af  Livet.  Det  er  den  Tid, 
hvor  man  skal  uddanne  og  ikke  afstumpe  sin  Evne 
til  at  nyde.  Du  tror  at  nyde.  Klimas's  ungdomme- 
lige Søn!  Men  din  flygtige  Nippen  til  alle  Glædens 
Bægere  er  ikke  stort  mere  end  drengeagtig  Kaad- 
hed,  tankeløs  Leg!" 

..Guderne  giver  os  kun  ét  Liv  at  nyde!"  sagde 
Alkibiades. 

„Just  derfor",  svarede  Perikles.  ..skal  vi  ikke 
bortødsle  det,  men  være  betænkte  paa  at  holde 
Maade  med  det!" 

Saaledes  talte  Perikles  formanende  til  Yng- 
lingen. 

Men  denne  gik  fra  Perikles  til  sin  Veninde 
Theodota.  gjentog  smilende  Perikles's  Ord  og  til- 
føjede: 

..Nu  ser  jeg.  at  min  gamle  Ven.  min  højt 
elskede  Sokrates,  i  Virkeligheden  er  visere  end 
Perikles  og  alle  de  andre  vise  Mænd  i  Athen.  Thi 
Sokrates  er  den  Eneste  af  dem  Alle.  der  for  længe 
siden  har  begrebet,  at  overfor  Klinias's  Søn  er 
Formaninger  af  denne  Art  taabelige  og  forgjæves !"  — 

En  rum  Tid  var  forløbet,  siden  Perikles  og 
Aspasia  vare  vendte  tilbage  fra  deres  eliske  Rejse 
til  Athen,    og  siden  Erekthevspræsten  Diopeithes  i 

Aspasia.     III.  8 

Elevsis  hemmelig  havde  sammensvoret  sig  med  det 
ædle   Pars  Fjender. 

Men  Diopeithes  havde  ikke  ladet  denne  Tid 
gaa  ubenyttet  hen.  Længe  i  Forvejen  vare  Vaab- 
nene  til  det  første  Angreb  smedede.  Diopeithes 
havde  benyttet  Perikles's  Fraværelse  fra  Athen  til 
i  Folkeforsamlingen  at  fremkomme  med  et  Lov- 
forslag imod  dem.  der  fornægtede  det  attiske  Lands 
Religion,  saavel  som  imod  de  Filosofer,  hvis  Lære 
var  i  Modstrid  med  den  fra  Fædrene  nedarvede 
Gudetro.  Med  en  Seers  Myndighed  var  Erekthevs- 
præsten  optraadt  for  Mængden,  og  hans  Tale  havde 
været  saa  lidenskabelig  ildfuld  og  paa  samme  Tid 
saaledes  krydret  med  Trusler  og  uheldvarslende 
Orakelsprog,  at  det  virkelig  lykkedes  ham  paa  Pnyx 
at  vinde  det  afgj ørende  Stemmeflertal  for  sin  Lov. 

Fra  den  Dag  af  hang  Damokles-Sværdet  over 
den  gamle  Anaxagoras's  Hoved.  Mod  ham  var 
Diopeithes's  Pil  nærmest  rettet,  men  Præstens  Pla- 
ner gik  endnu  videre.  I  Hemmelighed  hvervede 
han  Forbundsfæller  og  Hjælpere  og  forbandt  sig 
med  Perikles's  Fjender  af  en  hvilken  som  helst  Art. 

Hadet  i  hans  Sjæl  fandt  ny  Næring  med  hver 
Dag  Thi  for  hans  Øjne  skred  endnu  bestandig 
den  forhadte  Kallikrates  omkring  paa  Akropolis's 
Top  imellem  sine  vrimlende  Arbejderskarer  og  ud- 
viklede under  den  fortræffelige  Mnesikles's  Ledelse 
den  samme  Iver  overfor  Propylæernes  Pragthaller 
som  fordum  overfor  Pallas's  Festtempel.  Præsten 
hadede  Kallikrates  saavel  som  alle  hans  Folk. 
der  om  Dagen  arbejdede  paa  det  forhadte  Værk 
og    om    Natten   i    Flokkevis    lagde    sig    til   at   sove 

mellem  Stenene  og  Sandbunkerne,  og  en  ikke  mindre 
Vederstyggelighed  var  ham  det  gamle  Mulæsel,  der. 
som  allerede  fortalt,  ikke  kunde  linde  sig  i  sin 
Alderdoms  ufrivillige  Lediggang  men  efter  gammel 
Vane  drev  omkring  paa  Akropolis,  og  for  hvilket 
Perikles  havde  udvirket  den  Begunstigelse,  at  den 
Skade,  som  det  ved  at  græsse  og  rapse  mulig  for- 
aarsagede  paa  fremmed  Ejendom,  skulde  erstattes 
af  Statskassen. 

Af  smaa  Aarsager  fremgaa,  som  Ordsproget 
siger,    ofte  store  Virkninger. 

Kallikrates's  Mulæsel  var  blevet  overmodigt 
paa  Grund  af  den  aabenlyse  Gunst,  som  det  athe- 
niensiske Folk  viste  det,  og  fremtourede  nu  under 
sin  Omkringflakken  paa  Akropolis  i  den  tøjlesløse 
Opførsel,  som  allerede  for  længe  siden  havde  bragt 
Diopeithes's  Forbitrelse  til  det  Yderste.  Det  vovede 
sig  uden  Sky  lige  hen  til  Erektheions  Helligdomme 
og  syntes  ikke  at  linde  Noget  saa  velsmagende  som 
de  Urter,  der  voxede  indenfor  Erektheions  Tempel- 
omraade.  Det  frygtede  ikke  de  giftige  Blikke,  som 
Diopeithes  sendte  det,  ja  neppe  nok  de  fjendtlige 
Puf.  hvormed  Tempeltjenerne  søgte  at  jage  det  bort. 
Det  snusede  endogsaa  ligesom  forhen  undertiden 
til  de  Offerkager,  der  af  fromme  Troende  bleve 
nedlagte  paa  det  udenfor  Erektheion.  under  aaben 
Himmel  staaende  Zevs-Alter.  Beklagede  Diopeithes 
sig  over  denne  Gudsbespottelse  hos  Kallikrates. 
saa  beraabte  denne  med  et  Skuldertræk  sig  paa 
Dyrets  lovlige  Forrettigheder  og  paa  de  otfenlige 
Skatmesteres  Redebonhed  til  at  erstatte  den  af  Dyret 
mulig  anrettede  Skade.    Da  Præsten  saaledes  Intet 

opnaaede  med  sine  Klager,  havde  han  for  længe 
siden  svoret  det  frække  Dyr  Hævn. 

Tilsidst  skulde  det  da  ogsaa  blindt  styrte  sig 
selv  i  Fordærvelse  og  ubevidst  sætte  Kronen  paa 
al  sin  Ugudelighed.  En  Dag  formastede  det  sig 
nemlig  til  at  liste  sig  igjennem  den  tilfældigvis 
aabne  og  ubevogtede  Dør  ind  i  Erekthevs's  og 
Athene  Polias's  inderste  Helligdom,  og  de  forfær- 
dede Tempeltjenere  traf  dets  forvovne  Snude  i 
Færd  med  at  gnaske  en  frisk  Krans  i  sig,  hvormed 
man  om  Morgenen  den  samme  Dag  havde  smykket 
Gudindens  ældgamle  Træbillede. 

Den  næste  Dag  lokkede  Diopeithes  Kallikrates's 
Mulæsel  hemmelig  til  sig'  og  kastede  en  Kage  for  det. 

Om  Aftenen  fandt  man  Dyret  liggende  livløst 
ved  Parthenons-Trappen. 

Men  en  af  Kallikrates's  Arbejdere  havde  i  Af- 
stand set,  at  Erekthevspræsten  havde  kastet  noget 
Spiseligt  for  Mulæslet,  og  nu  vare  Alle  overbeviste 
om,  at  Dyret  var  faldet  som  Offer  for  Diopeithes's 
Hævn. 

En  Del  svor  at  ville  tugte  ham  derfor,  sam- 
lede sig  udenfor  Erektheion  og  overdængede  Præ- 
sten med  høje  Smædeord.  Hvis  ikke  Mnesikles  i 
rette  Tid  var  kommet  til  og  havde  skredet  ind, 
vilde  det  være  gaaet  Diopeithes  ilde  imellem  Hæn- 
derne paa  Kallikrates's  Arbejdere. 

Fuld  var  nu  Vredens  Skaal  i  Erekthevspræstens 
Bryst.  Han  kunde  ikke  længer  opsætte  at  skaffe 
sig  Luft  og  lægge  Haand  paa  det  store,  i  lang  Tid 
forberedte  Hævnens  Værk. 

En   stormfuld   Nat,    da   Himlen   var    mørk    og 

sønderrevne  Skyer  fløj  hen  over  Maanen,    kom  tre 
Mænd    sammen    til    en    hemmelig    Raadslagning    i 

den  ode  Evmenidegrotte  paa  Areopagos-Højen. 

Diopeithes  var  den  ene  af  disse  Mænd.  og  det 
var  ogsaa  ham,  der  havde  indbudt  de  tvende  Andre 
til  Sammenkomsten  paa  dette  Sted.  Thi  paa  Akro- 
polis  var  hans  Omgang  med  de  hemmelig  Forbundne 
altfor  udsat  for  Kallikrates's  Spejderblikke. 

Den  anden  af  de  Mænd.  der  havde  indfundet 
sig  i  Evmenidegrotten  paa  Areshøjen.  var  den  af 
Perikles  styrtede  Oligark  Thukydides.  Han  og 
Diopeithes  betraadte  først  Grotten.  Nu  kom  ogsaa 
den  tredie  af  Mændene  listende  med  sagte  Trin 
og  halvt  skjult  i  en  Kappe,  ikke  ulig  en  natlig  Tyv. 

Med  en  vis  Xysgjerrighed  betragtede  Oligarken 
den  sidst  Ankomne.  Diopeithes  havde  ikke  sagt 
ham  dennes  Navn.  Men  da  den  Ukj endte  nu  stod 
lige  overfor  de  tvende  Andre  i  den  skjulte  Grotte. 
og  hans  Ansigt  blev  synligt,  idet  en  Sky  i  samme 
Øjeblik  tilfældig  gled  bort  fra  Maanen,  da  for  Oli- 
garken med  pu  overrasket  Bevægelse  tilbage.  Et 
vredt  og  foragteligt  Smil  spillede  omkring  hans 
Læber. 

Han  havde  i  de  plumpe  Ansigtstræk  gjenkjendt 
Garveren  Kleon,  den  ham  og  det  hele  Oligarkparti 
dødelig  forhadte  Folkefører,  hvis  raa  Voldsomhed 
aabenbarede  sig  i  hans  buldrende  Taler,  naar  han 
paa  Pnyx  bestræbte  sig  for  at  føre  det  af  Perikles 
grundlagte  men  ogsaa  af  hans  vise  Indsigt  tøj- 
lede og  styrede  Folkeherredomme  ud  over  enhver 
Skranke. 

Overrasket  og  studsende  vendte  Oligarken  sig 
om  til  Diooeithes. 

..Hvad  er  det  for  en  Mand."  sagde  han.  „som 
du  her  forer  mig  sammen  med?" 

Men  ogsaa  Kleon  sagde  med  et  Udtryk  af 
Forundring  i  Minerne  og  med  et  spottende  Smil 
til  Erekthevspræsten : 

..Det  er  en  underlig  Forbundsfælle,  som  du, 
Diopeithes,  byder  Folkets  Mand  Kleon!" 

..Jeg   har   ikke  indbudt   eder   til  dette  Mø< 
svarede  Erekthevspræsten.   ..for  at  I  skulde  udfægte 
Oligarkiets  og  Folkeherredømmets  Kamp  med  hin- 
anden.    Jeg  har  kaldet  eder  til  fælles  Kamp  imod 
en  fælles  Fjende." 

..Skal  jeg  bekæmpe  Fjender."  spurgte  Oligar- 
ken, -til  Fordel  for  en  Mand,  der  er  værre  end  de?k' 

..Og  skal  jeg  odelægge  Modstandere."  sagde 
Kleon.  ..ved  Hjælp  af  den  imellem  disse  Modstan- 
dere, der  fremfor  Alle  er  mig  særlig  forhadt'.'" 

Af  denne  Art  vare  de  to  Mænds  Udraab  i 
Modets  første  Øjeblik. 

Men  efter  en  Times  hemmelig  Samtale,  i  hvil- 
ken den  snu  og  rænkefulde  Erekthevspræst  mest 
førte  Ordet,  vilde  et  spejdende  Øje.  hvis  et  saa- 
dant  havde  vaaget  i  den  ode  Nat  paa  Åres's  Klippe- 
høj.  have  set  de  samme  to  Mænd  ved  Udgangen 
af  Grotten  række  hinanden  Hænderne,  om  end 
flygtig  og  uden  Hjertelighed. 

Diopeithes  gav  sig  tilsyneladende  slet  ikke  af 
med  politiske  Ting.  Han  stod  paa  lige  god  Fod 
med  den  vilde  Folkefører  Kleon  og  med  Oligarken 
Thukydides.    Han  kæmpede,  efter  hvad  han  paastod, 

kun  for  de  attiske  Guders  og  deres  Helligdommes 
Anseelse.  At  understøtte  ham  i  denne  Kamp  næ- 
rede hverken  Folkevennen  eller  Oligarken  Betænke- 
ligheder ved,  naar  de  til  Belønning  derfor,  saaledes 
som  de  begge  troede,  sikrede  sig  en  Forbundsfælle, 
der  ikke  var  at  foragte  med  Hensyn  til  Forføl- 
gelsen af  deres  egne  Planer.  Men  i  Virkeligheden 
vare  de  begge  kun  Redskaber  i  den  langt  snu  er  e 
Præsts  Haand.  thi  Diopeithes's  eneste  Maal  var  at 
ødelægge  sine  personlige  Fjender,  først  og  fremmest 
da  Anaxagoras,  Fidias  og  Aspasia. 

For  at  ødelægge  disse,  maatte  han  rejse  en 
farlig  Anklage  mod  dem.  For  at  kunne  anklage 
dem.  havde  han  personlig  foranlediget  en  paa  dem 
beregnet  Lov.  Men  for  at  faa  dem  dømte,  maatte 
han  være  sikker  paa  Folket. 

Han  maatte  søge  at  vinde  Indrlydelse  paa 
Mængdens  Stemmer.  Men  dertil  behøvede  han 
Hjælpere  og  Forbundsfæller. 

Derfra  skrev  sig  hans  Venskabsforhold  og 
Omgang  med  Personer  af  den  mest  forskjellige 
Art.  Hans  første,  ligesom  forberedende  Angreb 
skulde  gjælde  Anaxagoras;  derpaa  skulde  et  Hoved- 
slag, der  ogsaa  maatte  ramme  Perikles.  rettes  imod 
Aspasia.  Tilsidst  skulde  det  Vanskeligste,  det  til- 
syneladende Umulige  forsøges,  og  alle  Kræfter 
forenes  for  at  styrte  den  af  Atheniensernes  store 
Flertal  elskede  Perikles. 

Diopeithes  opsporede  Alt  hvad  der  gaves  i 
Athen  af  Aspasias  Modstandere  og  samlede  dem 
hemmelig  omkring  sig.      Han  ledede  og  førte  dem 

som  en  velordnet  Hær  og  anvendte  enhver  Enkelt 
som  Stridsmand  eller  Sendebud  i  en  bestemt  Kreds. 

Gjenneni  den  ham  nærstaaende  Poliaspræst- 
inde  kom  han  i  Berøring  med  Athens  kvindelige 
Verden,  med  Telesippe  og  Kiinons  Søster.  Han 
knyttede  Forbindelser  med  den  mørke  Agorakritos. 
Han  gjorde  sig  til  Forbundsfælle  af  en  Kratinos, 
en  Hermippos  og  de  andre  Komediedigtere,  der 
vare  dobbelt  opbragte  paa  Aspasia,  efter  at  Pe- 
rikles  paa  hendes  Klager  endelig  havde  besluttet 
sig  til  at  sætte  Skranker  for  Komediens  Tøjles- 
løshed. Diopeithes's  Forbindelser  strakte  sig  lige 
til  den  gale  Menon,  den  forhenværende  Slave,  den 
over  hele  Staden  kj endte  og  af  Folkets  Bærme 
afholdte  Særling,  som  villig  rakte  Haanden  til  alle 
mulige  Rænker,  og  som  gjerne  paatog  sig  ved  ond- 
skabsfulde og  sarkastiske  Indfald,  raa  Vittigheder 
og  plumpe  Opdigtelser  at  ophidse  Pøbelen  paa 
Gaderne  mod  Filosoferne  og  mod  Perikles's  Hustru. 

Neppe  var  en  Maaned  forløbet  siden  de  tre 
Mænds  Sammenkomst  paa  Areshøjen,  før  den  største 
Halvdel  af  det  atheniensiske  Folk  var  gjennem- 
trængt  af  en  fjendtlig  Gjæring  imod  Aspasia  og 
Perikles's  bedste  Venner. 

Hvad  Anaxagoras  angik,  saa  var  man  enig  om 
den  Ting,  at  han  var  en  Gudsfornægter. 

Der  fandtes  neppe  Nogen,  som  ikke  kom  et 
eller  andet  dristigt  Udsagn  i  Hu,  hvilket  han  paa 
Agora,  i  Lykeion,  eller  paa  et  andet  offenligt  Sted 
havde  hørt  af  Filosofens  Mund.  Hvad  man  tidligere 
neppe  havde  agtet  paa,  ja  til  Dels  optaget  med 
Bifald,    det   fandt    det   vankelmodige  Folk   nu   paa 

én  Gang  betænkeligt,  efter  at  Stemningen  var  slaaet 
om,  og  efter  at  den  med  Diopeithes  hemmelig  for- 
bundne Kleon  havde  udsaaet  Had  mod  Filosoferne 
blandt  Folkets  Bærme. 

En  sildig  Aften,  da  Athens  Gader  allerede 
vare  blevne  mennesketomme,  kom  en  Mand  med 
hastige  og  stjaalne  Skridt  gjennem  Tripodgaden 
og  slog  ind  paa  Vejen  ud  ad  Ilissos  til.  De  Blikke, 
han  kastede  omkring  sig,  talte  om  en  vis  Frygt 
for  at  blive  set,  og  han  stolede  aabenbart  paa 
M orket   og   paa    den   af  Skyer  overtrukne  Himmel. 

Han  var  ikke  ledsaget  af  nogen  Slave,  der 
dog  ellers  plejede  at  gaa  bag  efter  den  natlige 
Vandrer  med  en  tændt  Fakkel.  Da  han  havde 
naaet  Ilissos,  gik  han  over  Floden  og  fortsatte  sin 
Vej  indtil  den  itoniske  Port.  hvor  der  kun  laa 
nogle  faa  og  uanselige  Huse. 

Paa  Døren  til  et  af  disse  uanselige  Huse  ban- 
kede Manden.  Der  blev  lukket  op,  og  han  talte 
sagte  et  Par  Ord  med  Slaven,  der  havde  aabnet 
Døren. 

Derpaa  førte  Slaven  ham  ind  i  Husets  Sove- 
værelse. Værelset  var  fattigt,  og  paa  et  fattigt 
Leje  hvilede  en  Olding. 

Denne  Olding  var  Anaxagoras,  og  hans  sene 
natlige  Gjæst  var  Perikles. 

Den  Gamle  saå  en  Smule  forundret  paa  Ven- 
nen, hvem  han  nu  i  en  rum  Tid  ikke  havde  set, 
og  af  hvem  han  næsten  troede  sig  glemt. 

..Det  er  ikke  med  noget  glædeligt  Budskab," 
sagde  Perikles,  ..at  jeg  forstyrrer  din  natlige  Hvile; 
men  at  det  er  mig.  der  bringer  dig  det,  maa  være 

dig  et  trøstende  Forvarsel.  Gid  jeg  heller  ikke 
alene  maa  være  kommet  som  Sendebud  men  ogsaa 
som  Raadgiver  og  Hjælper!" 

..Siden  det  nu  kun  er  de  daarlige  Efterret- 
ninger,'' svarede  Oldingen,  „som  fører  Perikles  til 
hans  gamle  Ven  Anaxagoras,  saa  maa  ogsaa  disse 
være  velkomne.  Sig  det  kort  og  uden  Omsvøb, 
hvad  du  har  at  sige!" 

..Den  ærgjerrige  og,  som  jeg  véd,  af  Erekthevs- 
præsten  hemmelig  vundne  Kleon  har  i  Dag  indgivet 
en  Klage  mod  dig  for  Gudsfornægtelse  hos  Arkonten 
Basilevs." 

..For  Gudsfornægtelse",  sagde  Anaxagoras  rolig, 
„fastsætter,  saa  vidt  jeg  mindes,  Diopeithes's  Lov 
Døden.     En  mild  Straf  for  en  gammel  Mand!" 

„Naar  en  ærværdig  Oldings  Hoved  trues."  sva- 
rede Perikles,  „opvækker  det  større  Medlidenhed 
end  naar  det  er  en  Ynglings.  For  dit  Hoveds  Sikker- 
hed indestaar  jeg  dig  imidlertid  med  mit  eget.  Jeg 
selv  skulde  i  saa  Fald  optræde  for  dine  Dommere 
som  din  Talsmand  og,  hvis  det  var  nødvendigt,  byde 
dem  mit  Hoved  i  Stedet  for  dit.  Men  jeg  er  ikke 
i  Stand  til  at  forhindre,  at  man,  indtil  din  Sag 
paadømmes,  fører  dig  i  Fængsel  —  og  længe  kan 
det  usle,  af  Ingen  ynkede  Fangenskab  vare." 

..Lad  dem  fængsle  mig!"  sagde  Anaxagoras. 
„Hvad  hjælper  det  mig,  at  min  Fod  er  fri.  naar 
mit  Ord  ikke  længer  er  det?" 

„Uvejret  vil  igjen  trække  over!"  svarede  Pe- 
rikles. „Ogsaa  dit  Ord  vil  igjen  blive  frit.  og  et 
Bytte  for  Musens  Tand  vil  den  Lov  blive,  som 
Erekthevspræsten  snedig   fik  sat  igjennem  hos  det 

opskræmmede  Folk.  medens  jeg  var  borte  fra  Athen 
og  ikke  kunde  kaste  mit  Ord  med  i  Vægtskaalen. 
Men    giv   nu    efter    for   Øjeblikkets   Nødvendighed. 

Rejs  dig  og  bind  Saalerne  under  dine  Fødder. 
Forlad  ufortøvet  og  hemmelig  Athen  for  nogen 
Tid.  Alt  er  forberedt  til  din  Flugt.  Ne.de  i  den 
ensomme  Faleron-Bugt  ligger  et  Fartøj  rede  til  at 
føre  dig,  hvorhen  du  selv  vil.  Med  min  Ven  Ke- 
falos  har  jeg  aftalt  og  forberedt  Alt  for  dig.  og 
han  selv  vil  ledsage  dig  paa  din  Flugt,  indtil  det 
af  dig  valgte  Tilflugtssted  er  naaet.  Det  falder 
mig  vanskeligt,  i  Nattens  Mørke  at  træde  hen  til 
en  svag  Oldings  Leje  og  sige  til  ham:  Staa  op  og 
gaa!  Men  det  er  nødvendigt.  Endnu  i  denne 
tavse  Xat  fører  jeg  dig  selv  ned  til  Faleron- 
Bugten,  hvor  Kefalos  venter  dig  " 

..Jeg  har  ingen  særlig  Grund  til  at  gaa,"  sagde 
Anaxagoras.  ..men  endnu  mindre  nogen  til  at  blive. 
thi  jeg  er  gammel,  og  alle  Veje  i  Verden  fører  til 
Hades*s  sidste  Hvile.  Og  naar  Manden  i  Faleron 
venter  paa  mig  med  sit  Skib.  hvorfor  skulde  jeg  da 
lade  ham  vente  forgjæves?  Bring  mig  til  den  mysiske 
Kyst,  til  Lampsakos.  Der  bor  Mænd,  der  er  mig 
venligsindede.  Der  kan  de  jordfæste  mig  og  sætte 
Ordet  Sandhed  paa  min  Grav.  og  naar  saa  Athe- 
niensernes Børnebørn  besøger  Lampsakos.  kan  de 
læse  det  og  se.  at  man  paa  Hellespontos's  Kyst,  tæt 
ved  Barbarernes  Grænse,  har  forundt  Sandheden 
og  en  døende  Olding,  der  prædikede  Sandheden, 
en  Hvileplads.  Kald  paa  min  gamle  Slave.  Pe- 
rikles.  at  han  kan  binde  mig  mine  Sandaler  om 
Fødderne  02  snøre  den  anden  Kiton  derhenne  samt 

mine  faa  Bogruller  sammen  til  en  Byldt.  Han  skal 
ledsage  mig  ned  til  Havet  og  videre,  hvis  han  vil." 

Oldingen  rejste  sig  med  Perikles's  Hjælp  fra 
sit  Leje,  lod  Slaven  binde  Sandalerne  om  Fødderne, 
iførte  sig  sin  Kiton  og  var  faa  Øjeblikke  efter  rede 
til  Vandringen. 

Beskyttede  af  den  tavse,  mørke  Nat  gik  der- 
paa  de  to  Mænd,  med  Slaven  bag  efter  sig,  stille 
gjennem  den  itoniske  Port  og  langs  med  den  lange 
Mur  ned  ad  den  øde  Vej  til  Faleron-Bugten. 

Nu  havde  de  naaet  Bugten  og  traf  Kefalos  paa 
et  af  Klipper  omgivet  Sted,  hvor  Havet  kun  sagte  og 
ligesom  i  Drømme  slog  imod  Strandbredden.  Med 
et  tavst  Haandtryk  hilste  Mændene   paa  hinanden. 

Anaxagoras  stod  rede  til  at  tage  Afsked  med 
Perikles  og  stige  ombord  i  Fartøjet. 

Men  idet  de  to  Venner  rakte  Hænderne  ud  til 
Farvel,  saå  Perikles  med  et  Blik  af  dyb  Rørelse 
paa  Oldingen,  der  i  Nattens  Mørke  blev  stødt  ud 
i  det  Fjerne,  ud  paa  det  rullende  Hav. 

.,  Hvorfor  beklager  du  mig'?u  sagde  Oldingen. 
„Intet  i  Verden  træffer  mig  uforberedt.  Jeg  har  i 
mit  lange  Liv  dræbt  Stykke  for  Stykke  af  det  i 
os,  der  er  i  Stand  til  at  lide.  Som  ildfuld  Yngling 
led  jeg  meget;  jeg  saå.  hvor  fristende  Livet  var, 
men  ogsaa  hvor  flygtigt  og  forfængeligt.  Da  ka- 
stede jeg  lidt  efter  lidt  Alt  fra  mig  og  dukkede 
bestandig  dybere  og  dybere  ned  i  den  attraafri 
Betragtnings  rolige  Afgrunde.  Nu  er  jeg  blevet 
gammel,  og  mit  Legeme  er  skrøbeligt,  men  den 
uomstødelige  Freds  stærke  Søjler  staar  urokkelig 
fast  i  min  Sjæl.      I  Atheniensere  tror.    at  I  sender 

inig  ud  paa  det  bølgende  Hav,  og  at  I  selv  bliver 
tilbage  paa  det  sikre  Fastland.  Men  i  Virkelig- 
heden er  det  mig,  der  fra  den  rolige  Strandbred 
ser  eder  tumles  omkring  paa  Livets  øde,  gyngende 
Bølger!  —  Du.  min  Ven.  bar  valgt  en  anden  Lod 
end  jeg.  Du  har  eftertragtet  det  Skjønne,  Lykken, 
Livet.  Nydelsen,  Magten  og  Berømmelsen.  Du 
hænger  ved  en  skjøn  Kvinde,  der  har  taget  dine 
Sanser  fangen,  ved  en  Kvinde,  der  er  skjøn  nok 
til  at  gjøre  dig  salig.  Salig  priser  jeg  dig  derfor, 
men  skal  jeg  ogsaa  kalde  dig  lykkelig?  Salig  er 
den  Nydende,  men  lykkelig  kun  den.  som  Intet 
kan  tabe,  og  som  Livet  ikke  mægter  at  skuffe, 
fordi  han  Intet  fordrer  af  det." 

..Skjæbnen  har  givet  de  Dødelige  at  gaa  for- 
skjellige  Veje,';  svarede  Perikles.  ..Jeg  har  efter- 
tragtet Meget  og  opnaaet  Meget,  men  først  det 
sidste  Øjeblik  afslutter  Regningen,  og  kun  Døden 
opgjør  Livets  Sum.  Jeg  hænger,  som  du  siger, 
ved  en  Kvinde.  Jeg  har  sluttet  et  Forbund  af  en 
ny  Art  med  hende  til  en  skjøn,  fri  og  ædel  Nydelse 
af  Tilværelsen.  For  at  prøve  det  Ny.  forenede  vi 
os.  og  hvorledes  det  vil  staa  sig  i  Prøven,  er  endnu 
skjult  for  min  Sjæl.  Meget  træder  hindrende  og 
forvirrende  i  Vejen,  en  bitter  Draabe  falder  under- 
tiden i  Glædesbægeret,  og  Noget  ligesom  Uro  sniger 
sig  ikke  sjeldent  ind  paa  mit  Sind.  Har  jeg  maaske 
stolet  altfor  meget  paa  Skjønheden,  paa  Livet,  paa 
Lykken  og  paa  deres  straalende  Løfter  ?  Men  hvad 
der  end  skal  ske.  Livets  Terninger  er  kastede,  og 
vi  maa  møde  Skjæbnen  med  mandig  Pande!" 

Saaledes   tog  Perikles   og   Anaxagoras    Afsked 

fra  hinanden  i  den  stille  Nat  ved  Havets  Bred  og 
udvexlede  deres  dybeste  og  inderste  Tanker. 

Derpaa  kom  de  deres  fire  og  tyveaarige  hjerte- 
lige Venskab  i  Hu,  omfavnede  og  kyssede  hinanden. 

Anaxagoras  saå  endnu  en  Gang  tilbage  paa 
den  dæmrende  Stad  og  sagde: 

„Lev  vel,  du  Pallas  Athenes  Stad!  lev  vel,  du 
attiske  Jord.  der  saa  længe  gjæstfrit  har  huset 
mig!  Du  har  modtaget  mine  Frøkorn  i  dit  Skjød! 
Af  Alt  hvad  dødelige  Hænder  udsaar,  spirer  baade 
Godt  og  Ondt;  men  kun  det  Gode  har  udødelig 
Varighed.  Rolig  og  med  Velsignelser  skilles  jeg 
fra  dig  og  stiger  over  i  det  rullende  Fartøj,  for 
som  Olding  atter  at  betro  mig  til  den  samme 
Bølge,  der  bar  mig  som  ungdomskraftig  Mand  til 
denne  Kyst!" 

Med  disse  Ord  steg  den  Vise  fra  Klazomenæ 
ombord  i  Skibet. 

Endnu  en  Gang  vinkede  ban  med  udstrakt 
Arm  ad  Perikles  —  derpaa  lød  nogle  Aaretag  — 
en  sagte  Plasken  i  Bølgerne  --  og  Skibet  gled 
stille  og  rask  over  det  graa  Vandspejl  ud  i  det 
mørke    aabne  Hav. 

Nogle  Havfugle  i  Kløfterne  paa  den  klippe- 
fulde Kyst  for  op  af  deres  Søvn,  slog  et  Par  Gange 
med  Vingerne  og  slumrede  ind  paa  Ny. 

Perikles  stod  ved  den  ensomme  Strandbred  og 
saå  længe  efter  det  bortilende  Fartøj. 

Derpaa  gik  han  i  dybe  Tanker  tilbage  mod 
Staden,  uden  at  ænse  det  første  Morgengrys  kolde 
Luftninger. 

Da   han    kom   paa   Agora,    saå    han,    at   trods 

den  tidlige  Morgen  havde  allerede  en  stor  Folke- 
mængde samlet  sig  omkring  den  saakaldte  konge- 
lige Hal. 

Mængden  puffedes  foran  et  skriftligt  Opslag, 
der  indeholdt  en  Bekjendtgj øreise  fra  Arkonten. 
Det  var  en  Afskrift  af  en  off enlig  Anklage. 

Da  nu  Trængselen  var  stor  og  de  Bagved- 
staaende  bleve  utaalmodige.  saa  oplæste  en  Mand 
af  anselig  Væxt  med  en  Stentorrøst  Anklageskriftet, 
der  var  udhængt  paa  Arkonten  Basilevs's  Embeds- 
bolig i  den  kongelige  Hal. 

Det  lød  som  følger: 

..Anklage,  undertegnet  og  indgivet  under  Til- 
bud om  Ed  af  Hermippos.  Lysides's  Søn.  imod 
Aspasia,  Axiokos's  Datter  fra  Milet:  Aspasia  er 
skyldig  i  den  Forbrydelse  ikke  at  anerkjende  Lan- 
dets Guder,  i  at  have  talt  uærbødig  om  Athe- 
niensernes hellige  Skikke  og  i  at  slutte  sig  til 
de  gudsfornægtende  Filosofers  Udtalelser  og  An- 
skuelser. Hun  er  endvidere  skyldig  i  den  Forbry- 
delse ved  farlige  Taler  at  fordærve  og  ødelægge 
Ungdommen  og  saavel  at  forlede  unge  Piger,  der 
bor  i  Huset  hos  hende,  som  ogsaa  fribaarne  Kvin- 
der, hvilke  hun  modtager  hos  sig,  til  Ryggesløshed 
og  Utugt.     Forslag  til  Straf:  Døden." 

Højt  lød  disse  Ord  hen  over  Torvet  netop  som 
Perikles.  ubemærket  af  Folket,  der  havde  al  sin 
Opmærksomhed  henvendt  paa  den  kongelige  Hal, 
gik  forbi. 

..Halløj!"  raabte  En  i  Flokken.  ..Det  slaar 
ned  i  Perikles  s  ægteskabelige  Lykke  som  Lynet  i 
en  Duerede." 

„Og  Hermippos  er  Anklageren!"  udraabte  en 
Anden.     „Komediedigteren  Hermippos!" 

..Det  var  at  vente!"*  svarede  en  Tredie.  „Jeg 
har  selv  hørt  Hermippos  bebude  det,  efter  at  Pe- 
rikles  paa  Aspasias  Tilskyndelse  havde  stækket 
Komediens  Vinger.  „Vel  an!"  sagde  han;  „naar 
man  lukker  vor  Mund  paa  Skuepladsen,  saa  maa 
vi  aabne  den  paa  Agora!'4"  — 

Sjeldent  havde  en  Anklage  sat  Atheniensernes 
Sind  i  en  lignende  Bevægelse,  sjeldent  var  Uenig- 
heden imellem  Partierne  blusset  op  i  en  saadan 
Grad  som  nu  ved  Anklagen  af  Perikles's  Hustru, 
og  med  ikke  ringe  Utaalmodighed  saå  man  den 
Dag  i  Møde,  da  Klagen  offenlig  skulde  forhandles 
for  Heliasterne. 

Paa  samme  Tid  kom  Fidias  tilbage  fra  Olympia 
til  Athen,  og  Diopeithes  var  ikke  lidet  rasende,  da 
han  nu  igjen  saå  den  ham  forhadte  Mand  hyppig 
vandre  frem  og  tilbage  paa  Akropolis  for  at  sam- 
tale med  Mnesikles  og  Kallikrates  eller  ved  sit 
Raad  fremme  Arbejderne  paa  Propylæerne. 

En  Dag  fik  Diopeithes.  som  han  stod  bag 
Erektheions  Søjler,  Øje  paa  Fidias  i  Selskab  med 
sin  forhenværende  Yndling  Agorakritos.  De  to 
Mænd  gik  en  Tid  lang  i  Samtale  op  og  ned  imel- 
lem Parthenon  og  Erektheion;  derpaa  nærmede 
de  sig  en  Marmorblok,  der  laa  i  umiddelbar  Nær- 
hed af  Diopeithes  —  hvem  Ingen  af  dem  havde 
bemærket  —  tog  Plads  paa  Stenen  og  fortsatte,  sid- 
siddende her.  deres  Samtale.  Det  var  let  for 
Erekthevspræsten  at  høre  hvert  Ord,  som  de  sagde. 

„Atheniensernes  Billedhuggerkunst",  sagde  Ago- 
rakritos,  „begynder  at  slaa  ind  paa  underlige  Veje. 
Nu  da  jeg  efter  lang  Omflakken  igjen  besøger  Athen, 
finder  jeg  Ting  af  højst  ejendommelig  Art  udstil- 
lede i  de  yngre  Kunstfællers  Værksteder.  Hvor  er 
den  gamle  Ophøjethed  og  Værdighed  blevet  af? 
Har  du  set  Styppax's  Slave,  der  rister  Indvolde? 
Vi  gjorde  vort  Bedste  for  at  gjengive  Guder  og 
Heroer,  og  nu  bliver  med  alle  Kunstens  Finheder 
en  usel  Slave  fremstillet,  der.  for  at  riste  Indvolde. 
med  oppustede  Kinder  blæser  til  Ilden.  Den  unge 
Strongylion  har  sat  sig  den  hæslige  Opgave  at 
støbe  den  trojanske  Hest  i  Bronce.  Hos  Demetrios 
saå  jeg  en  gammel  Mand  med  Hængevom  og  skal- 
det Isse,  med  opsvulmede  Aarer  og  et  Skjæg.  hvor- 
fra enkelte  Haar  ligesom  grebne  af  Vinden  strittede 
vildt  ud/- 

„Billedhuggerne  vilde  ikke  frembringe  Sligt," 
sagde  Fidias,  „hvis  det  ikke  begyndte  at  tiltale 
Athenienserne.  Hvem  tør  nægte,  at  Vanart  des- 
værre let  indsniger  sig  i  det  atheniensiske  Folks 
Hjerte  og  Aarer.  Og  ligesom  i  Billedhuggerkunsten 
det  Hæslige  begynder  at  stille  sig  ved  det  Skjønnes 
Side,  saaledes  høres  jo  ogsaa  paa  Pnyx  ved  Siden 
af  den  ædle  Perikles's  olympiske  Taletorden  mere 
og  mere  en  Kleons  vilde  Skrig.  Fordum  havde  vi 
ogsaa  kun  én  Hipponikos  og  én  Pyrilampes.  nu 
har  vi  Hundreder  af  dem." 

,.Yppighed  og  Nydelsessyge  tager  Overhaand." 
sagde  Agorakritos.  „Men  hvem  er  det,  der  først 
aabenlyst  har  forkyndt  dette  nye  Glædesbudskab? 
Fra  den  Dag  af,  at  Perikles's  Veninde  berøvede  mit, 

Aspasia.     III.  Q 

ja  jeg  tør  næsten  sige,  ogsaa  dit  Arbejde  Prisen  til 
Gunst  for  den  overmodige  Alkamenes,  er  Hadet  imod 
den  bedaarencle  Kvinde  ikke  svundet  fra  min  Sjæl. 
Da  hun  haanlig  gjorde  min  Afrodite  til  en  Nemesis, 
da  for  den  Tanke  mig  igjennem  Hjernen:  Ja,  min 
Afrodite  skal  blive  en  Nemesis  for  dig!  Du  skal 
faa  den  hævnende  Gudindes  Magt  at  føle!  Og 
virkelig,  med  langsomme,  men  sikre  og  uafvendelige 
Skridt  nærmer  Hævnen  sig." 

„Upartisk  og  retfærdig  vil  Guderne  dømme!" 
sagde  Fidias  alvorlig.  „Og  hvis  de  nedslaar  Milesier- 
indens  smilende  Overmod,  saa  vil  de  ogsaa  straffe 
denne  Diopeithes's  hemmelige  Rænker,  til  hvis  For- 
bundsfælle din  Hævntørst  har  gjort  dig.  Hvad  vi  des- 
uden end  maa  have  at  dadle  og  hævne  paa  Perikles's 
Hustru,  bør  du  ikke  glemme,  at  uden  hendes  mo- 
dige og  hjerteindsmigrende  Ord  vilde  vort  Parthe- 
nons  Tinder  ikke  rage  fuldendte  op  her,  saa  lidt 
som  at  vi  ikke  har  havt  nogen  mere  forbitret  Mod- 
stander ved  netop  dette  Værk  end  den  rænkefulde 
Erekthevspræst. " 

..Du  opkaster  dig  altsaa  til  Milesierindens  Ven 
og  Forsvarer?"  sagde  Agorakritos. 

„Nej!"  svarede  Fidias.  „Jeg  elsker  Aspasia 
lige  saa  lidt  som  Erekthevspræsten,  og  jeg  viger 
Pladsen  for  dem  Begge,  idet  jeg  fra  Athen  strax 
igjen  vender  tilbage  til  Olympia,  som  jeg  har  faaet 
kjær.  Jeg  har  fundet  Elierne  taknemmeligere  end 
Athenienserne.  Jeg  har,  forekommer  det  mig,  gjort 
nok  for  Athen.  Resten  af  mine  Dage  vil  jeg  hel- 
lige  det   store  Hellas.      Jeg   overlader   Athen   dets 

Aspasiaer,  dets  Demagoger,  dets  Fraadsere  og  dets 
snedige,  lumpne  og  hævngjerrige  Erekthevspræster." 

„Du  gjør  Ret,"  sagde  Agorakritos,  .,naar  du 
vender  Athen  Ryggen;  Athenienserne  vilde  maaske 
endogsaa  have  blødagtiggjort  og  fordærvet  din 
Kunst.  Efter  deres  nyeste  Smag  maatte  du  hellere 
mejsle  Priaposser  i  Stedet  for  de  olympiske  Guder — " 

„Eller  denne  ækle  vanskabte  Tigger,"  sagde 
Fidias,  „der  soler  sig  her  paa  den  rene  Højde  som 
en  Øgle,  der  er  krøbet  op  af  sin  Sump.'"  Med 
disse  Ord  pegede  han  paa  den  velkj endte  Krøbling 
Menon.  der  netop  laa  mellem  Søjlerne  i  Solen. 

Tiggeren,  der  havde  hørt  Fidias's  Ord,  fortrak 
Ansigtet,  knyttede  Næven  bag  hans  Ryg  og  sendte 
en  Forbandelse  efter  ham. 

Fidias  rejste  sig  med  Agorakritos,  og  idet  han 
gjorde  et  Skridt  hen  imod  Erektheion,  saå  han 
Diopeithes  staa  bag  Søjlerne. 

..Se  en  Gang.  hvor  aarvaagne  Erektheions  Ugler 
er!"  sagde  Fidias. 

Den  beskæmmede  Lurer  kastede  et  mørkt  og 
hadefuldt  Blik  paa  Billedhuggeren. 

„Og  Erektheions  Ugler  har  skarpe  Xæb  og 
skarpe  Kløer!"  udraabte  han.  „Pas  paa.  at  de 
ikke  i  Utide  rammer  dit  Øje!" 

Saaledes  talede  Diopeithes,  men  Billedhuggeren 
gjentog  ogsaa  nu  det  homeriske  Ord: 

„Aldrig  Athene    mig  tillod    at  skjælve!" 

„Velan!"  mumlede  Diopeithes  ved  sig  selv.  da 
de  tvende  Mænd  allerede  havde  vendt  ham  Ryggen. 
„Stol  du  paa  din  Pallas's  Beskyttelse,  jeg  stoler 
paa   mins  Magt.      Den   afgj ørende    Kamp    imellem 

dit  Gnid-  og  Elfenbens-Makværk  og  det  ægte  gamle 
Gudebillede  derinde  i  Erektheions  hellige  Hal  har 
længe  nok  været  forberedet." 

Han  vilde  derpaa  fjerne  sig,  da  den  gale  Me- 
non.  der  endnu  ved  sig  selv  bandede  Fidias.  i  det 
Samme  slog  sin  Krykke  saa  haardt  mod  et  af  de 
glatte  skinnende  Søjleskafter,  at  en  Splint  sprang 
løs  derfra. 

Da  Diopeithes  fik  Øje  paa  Menon.  traadte  han 
nærmere  hen  til  ham:  den  gale  Tiggers  og  Erek- 
thevspræstens  Blikke  mødtes. 

De  kj endte  hinanden. 

Menon  var  en  Gang.  som  allerede  fortalt,  blevet 
lagt  paa  Pinebænken  sammen  med  sin  anklagede 
Herres  øvrige  Slaver.  Anderledes  end  paa  Pine- 
bænken bleve  helleniske  Slaver  overhovedet  ikke 
forhørte.  Her  havde  altsaa  Menon  afgivet  sin  Er- 
klæring, og  paa  Grund  af  denne  var  Athenienseren 
blevet  frikjendt.  Men  Slaven  Menon  havde  siden 
det  pinlige  Forhør  for  Domstolen  været  en  Krøb- 
ling. Af  Medlidenhed  havde  hans  Herre  frigivet 
ham  og  ved  sin  Død  testamenteret  ham  en  be- 
tydelig Sum  Penge.  Men  den  halvt  forrykte  Menon 
kastede  Pengene  i  Barathron-Kløften  og  foretrak 
at  drive  omkring  som  en  ørkesløs  Tigger  imellem 
Athenienserne.  Han  levede  til  Dels  af  de  Føde- 
varer, som  man  lagde  paa  Gravene  til  de  Døde. 
Naar  han  om  Vinteren  frøs,  saa  varmede  han  sine 
gigtbrudne  Lemmer  ved  Smedenes  Esser  eller  ved 
Ovnene  i  de  offenlige  Bade.  Hans  Yndlingsopholds- 
sted  var  en  uhyggelig  Plads  i  Melite.  hvor  man 
henkastede    de    Kvaltes   Kroppe    og   Selvmordernes 

Reb  og  Klæder.  Han  samlede  Rebene  omhygge- 
lig op  og  talte  dem  daglig.  En  Hund,  der 
var  blevet  skabet  og  derfor  var  jaget  bort  af  sin 
Herre,  var  kommet  løbende  til  ham  og  havde  siden 
været  uadskillelig  fra  ham.  Menon  var  en  ondskabs- 
fuld, lumsk  Natur,  og  hans  største  Fornøjelse  syntes 
at  være,  naar  han  kunde  stifte  Ufred  eller  volde 
anden  Ulykke  blandt  Folket,  Han  syntes  gjennem- 
trængt  af  en  hemmelig  Hævnfølelse,  og  Alt,  hvad 
han  gjorde,  syntes  beregnet  paa  at  hævne  Slaveriet 
paa  de  frie  Undertrykkere.  Med  Forsæt  anstillede 
Krøblingen  sig  mere  forrykt  end  han  var  for  skam- 
løst at  slynge  Athenienserne  de  djærveste  Sand- 
heder lige  i  Ansigtet  og  for  overhovedet  at  turde 
vove  Alt,  hvad  man  ikke  vilde  have  tilgivet  et 
Menneske,  der  var  ved  sin  fulde  Forstand.  Han 
var  altid  at  se  paa  Agora  eller  paa  et  andet  often- 
ligt  Sted.  og  selv  paa  Akropolis  var  han  blevet 
hjemme,  hvor  han  drev  omkring  imellem  de  talrige 
Arbejdere.  Thi  han  befandt  sig  vel  overalt,  hvor 
der  vrimlede  af  Mennesker,  og  hvor  han  kunde 
spille  sin  træske  Rolle. 

Men  i  Særdeleshed  havde  han  befundet  sig  vel 
paa  Akropolis  fra  det  Øjeblik  af,  at  han  havde 
mærket,  hvorledes  Erekthevspræsten  Diopeithes  og 
Bygmesteren  Kallikrates  med  Forbitrelse  bekæm- 
pede hinanden.  Han  syntes  at  have  sat  sig 
til  Opgave  at  hidse  Erekthevspræstens  Tempel- 
tjenere og  Kallikrates's  Folk  imod  hinanden.  Han 
lod  sig  ogsaa  villig  bruge  som  Bagtaler  eller  som 
Spejder.    Han  tjente  begge  Partier,  og  han  hadede 

dem  begge  lige  meget,  ligesom  han  hadede  Alt, 
hvad  der  var  fribaarent  og  atheniensisk. 

Diopeithes  selv  talede  undertiden  med  ham  og 
lærte  snart  dette  Redskabs  Brugbarhed  at  kjende. 
Tiggeren  opholdt  sig  jo  bestandig  iblandt  Folket, 
udspejdede  og  belurede  Alt.  Ingen  troede,  han 
behøvede  at  skjule  Noget  for  den  Tossede,  og 
Menons  onde  Tunge  og  bidende  Vid  gjorde  ham 
lige  saa  afholdt  som  frygtet  paa  Torvet  og  i  Ga- 
derne. 

Menon  og  Diopeithes  kj endte  altsaa  hinanden, 
og  de  forstod  hinanden  ret  godt.  Det  hemmelige 
Hads  og  deres  Hævntørsts  Instinkt  gjorde  den 
lamme  Tigger  og  Præsten  til  Forbundne. 

..Hvorfor  er  du  vred  paa  Fidias?"  begyndte 
Diopeithes. 

..Gid  Helvedhunden  maa  snappe  efter  ham  med 
sine  hundrede  Hoveder  paa  én  Gang!  —  Den  hov- 
modige Slyngel!  Altid  sparkede  han  mig  ud  ad 
Døren,  naar  han  mærkede,  at  jeg  varmede  mig  ved 
Smelteovnene  i  hans  Værksted  —  jeg  var  en  Van- 
skabning, hed  det  —  „Du  er  et  Utyske,  Menon. u 
sagde  han,  „et  Fugleskræmsel"  —  han  vilde  kun 
se  olympiske  Guder  og  Gudinder  omkring  sig  — 
Ha,  ha,  ha  —  Gid  Lynet  maa  ramme  ham,  ham 
og   alle  Atheniensere!" 

..Du  opholdt  dig  altsaa  oftere  i  hans  Værk- 
sted?- 

..Han   saå   ikke    altid  mig,    men  jeg   saå   ham 

—  Menon  véd  at  krybe  sammen  i  Krogene  —  jeg 

saå    ham    øve    sit    tomme,    pralende    Dagværk   — 

jeg    saå  ham    og  hans  Folk   tumle  med  den  hvide 

Sten  og  Malmen,  med  Elfenbenet  og  det  skinnende 
Guld  — u 

„Saå  du  ham  smelte  Guldet?" 

Sælsomme  Glimt  begyndte  ved  disse  Ord  at 
spille    omkring  Erekthevspræstens  Øjne    og  Læber. 

„Saå  du  ham  smelte  Guldet,  Menon?"  gjentog 
han  med  uhyggelig  blinkende  Øjne,  ..det  skinnende 
Guld,  som  Atheniensernes  Stad  havde  bragt  til 
hans  Værksted  for  at  han  deraf  og  af  Elfenbenet 
kunde  lave  Gudebillederne  paa  Akropolis?" 

..Jeg  saå  det.  jeg  saå  det  —  Atheniensernes 
skinnende  Guld  —  jeg  saå  ham  vade  i  hele  Dynger 
af  Guld  og  Elfenben  — det  flimrede,  det  straalede!" 

..Og  tror  du,  at  Atheniensernes  skinnende  Guld 
altid  vandrede  i  Smelteovnene,  Menon?  Eller  om 
maaske  Noget  deraf  tilfældig  blev  hængende  mel- 
lem Fingrene  paa  dem,  der  tumlede  dermed?'' 

Ved  dette  lurende  Spørgsmaal  saå  Tiggeren 
grinende  paa  Præsten.  Hans  Ansigt  fortrak  sig 
dæmonisk. 

..Ha,  ha,  ha!"  lo  han.  „Menon  forstaar  at 
krybe  sammen  i  Krogene  og  lure  —  jeg  saå  ham 
ogsaa.    naar  han  troede   sig    alene    og   ubemærket 

—  jeg  saå  ham  hemmelig  aabne  Skrin,  hvor  det 
skjulte    Guld    skinnede    —   Atheniensernes    Guld 

—  Han  satte  nogle  Øjne  op  som  en  Grif,  der 
ruger  over  en  Skat  —  han  greb  derned  i  med 
Kløerne  —  saaledes!  —  Saa  traadte  der  ham  Skum 
for  Læberne,  da  han  fik  Øje  paa  mig  —  han  spar- 
kede mig  ud  ad  Døren  —  han  vilde  ikke  have.  at 
jeg  maatte  varme  mig.  —  Men  vent.  din  Usling  — 
lyn  kun  med  dine  Øjne,  du  gamle,  graa  Grif!" 

Og  paa  Ny  hævede  Tiggeren  sin  Krykkestok 
truende  mod  Parthenon,  som  om  han.  Mesteren  til 
Trods,  vilde  styrte  Templet  i  Ruiner. 

Efter  en  lille  Pavse  traadte  Præsten  endnu 
nærmere  hen  til  ham  og  hviskede: 

„Hør,  Menon,  vilde  du  gjentage,  hvad  du  dér 
har  sagt.  paa  Agora  —  for  de  forsamlede  Athe- 
niensere?" 

„For  de  forsamlede  Atheniensere  —  for  alle 
de  tyve  tusinde  Uslinger  af  Atheniensere.  —  Gid 
Pest  og  Ulykke  ramme  dem!4'  — 

Efter  denne  Samtale  rygtedes  det  snart  over 
hele  Athen,  at  Fidias  havde  ladet  falde  haarde, 
stolte  og  krænkende  Ord  om  sine  Kunstfæller  og 
det  hele  atheniensiske  Folk.  Man  fortalte,  at  han 
havde  haanet  Folkeherredømmet,  at  han  havde 
udtalt  sin  Foragt  for  Fædrelandet  og  prist  Elierne, 
samt  at  han  havde  svoret  at  vende  Athen  Ryggen 
og  fra  nu  af  at  hellige  andre  Hellenere  sine  Kræfter. 
Tillige  hviskede  man  om  Guldet,  som  var  blevet 
leveret  ham  af  Staten,  og  som  nok  hverken  rent 
eller  helt  var  kommet  i  Smelteovnene  i  hans  Værk- 
sted. 

Af  disse  Rygters  onde  Frø  skjød  en  Giftsæd 
op  iblandt  Folket,  svanger  med  Forbitrelse  og 
Had  endog  imod  Parthenons  ædle,  stille  Mester.  — 

Den  Dag  var  kommet,  da  Aspasias  Sag  skulde 
forelægges  de  under  Arkonten  Basilevs's  Forsæde 
samlede  Heliaster  i  en  af  Agoras  Domstole. 

Fra  den  tidlige  Morgen  bølgede  Folket  omkring 
Retsskrankerne. 

Aspasia   var  den  Eneste    af  alle  Atheniensere, 

der  paa  denne  Dag  var  rolig  og  fattet.  Hun  stod 
i  Husets  øvre  Stokværk  og  kiggede  gjennem  en 
vindueagtig  Aabning,  der  vendte  ud  imod  Gaden, 
ned  paa  Mængden,   der  strømmede  til  Agora. 

Hun  var  noget  bleg,  dog  ikke  af  Angst,  thi  et 
foragteligt  Smil  dirrede  omkring  hendes  Læber. 

Perikles  traadte  hen  til  hende. 

Han  var  blegere  end  Aspasia,  og  et  dybt  Alvor 
laa  over  hans  Træk.  Han  kastede  tavst  et  Blik 
op  imod  den  mørke  Himmel.  Det  var  en  Graavejrs- 
dag.  Flokke  af  Traner  fløj  fra  den  Dordiske  Stry- 
mon  hen  over  Attika.  og  deres  Skrig  syntes  at 
hidkalde  Regnen. 

Nu  kom  et  langt  Tog  mest  af  gamle  Mænd 
op  ad  Gaden.  Det  var  den  Afdeling  af  Heliaster, 
til  hvem  Aspasias  Sag  var  henvist.  Det  var  de 
Folkedommere,  for  hvem  Perikles's  Hustru  skulde 
fremstille  sig,  og  af  hvem  hendes  Dom  skulde  fældes. 

„Se  en  Gang  de  gamle  Fyre!'"  sagde  Aspasia 
smilende,  idet  hun  pegede  ned  paa  Heliasterne. 
„Halvdelen  af  dem  bærer  luvslidte  Kapper  og  ser 
forsultne  ud,  og  saa  støtter  de  sig  under  Gangen 
paa  de  lange,  utaalelige  Athenienserstokke,  som 
ikke  en  Gang  Fidias  i  sin  Frise  paa  Akropolis  har 
sparet  vore  skjønhedsvante  Øjne  for.  Jeg  gad  vidst, 
hvor  mange  iblandt  dem  der  tygger  Løg  og  gjem- 
mer  de  snavsede  Oboler.  som  de  i  Dag  faar  til 
Løn,    under  deres  Tunge  — " 

„Det  er  Mænd  af  Folket."  sagde  Perikles  med 
et  Skuldertræk.  „Det  er  Mænd  af  dette  athenien- 
siske Folk.  som  du  en  Gang  elskede,  og  af  Kjær- 
lighed til   hvilket   du,    efter  hvad  du  selv  fortalte, 

forlod  Perserhoffet  og  dit  skjønne  Milet,  og.  drevet 
af  din  Længsel,  kom  herhid  over  Havet  for  at  op- 
søge det  og  leve  iblandt  det." 

Aspasia  svarede  ikke. 

„Og  dette  atheniensiske  Folk,  der  tygger  Løg, 
bærer  lange  Stokke  og  putter  Oboler  i  Munden," 
vedblev  Perikles,  „er  netop  det  samme,  hvis  Vel- 
skab thed  og  utvungne  Anstand  forekom  dig  beun- 
dringsværdig, hvis  Fædrelandskj ærlighed  rørte  dig, 
hvis  Kunstsans  og  Aand  ikke  blot  syntes  dig  ufor- 
lignelig i  de  ydende  Billedhuggeres  og  Digteres 
Værker,  men  ogsaa  i  de  nydende  Tilskueres  og 
Tilhøreres  Begejstring  og  fine  Forstaaelse." 

..Men  nu  véd  jeg."  svarede  Aspasia,  „at  en 
Rest  af  Raahed,  jeg  kunde  sige  af  Barbari,  endnu 
bestandig  klæber  ved  det  højtberømte,  fine  attiske 
Folk." 

..Intet  af  hvad  der  vandrer  under  Solen  er 
fuldkomment!"  sagde  Perikles,  „og  til  stærkt  Lys 
hører  saa  meget  des  dybere  Skygge.  Jeg  mindes, 
for  nylig  i  en  af  vore  Billedhuggeres  Værksted 
at  have  set  et  besynderligt  Arbejde;  det  var  en 
Skikkelse  med  Vinger  paa  Skuldrene  og  med  Bukke- 
fødder.  Det  atheniensiske  Folk  forekommer  mig 
at  ligne  denne  Vanskabning.  Det  har  faaet  Vinger 
til  den  højeste  Flugt,  men  det  gaar  ogsaa  paa 
Bukkefødder.  Kom  forøvrigt  i  Hu.  at  det  athe- 
niensiske Folk  har  sine  største  Fortrin  for  sig  selv 
alene,  men  deler  sine  Svagheder  med  andre  Folk. 
Og  ligesom  den  skjønneste  Kvinde  dog  bestandig 
vedbliver  at  være  Kvinde,  saaledes  vedbliver  selv 
det  mest   begavede  Folk   at   være   Folk,    med   alle 

de  Svagheder  og  de  Lidenskaber,  som  man  nu 
engang  linder  hos  det,  man  kalder  Folket.  Mas- 
serne, den  store  Mængde.** 

..Mer  end  andre"",  bruste  Aspasia  op.  ..er  det 
atheniensiske  Folk  utaknemmeligt,  vankelmodigt, 
flygtigt,  letsindigt  — " 

..Men  det  er  elskværdigt."  sagde  Perikles 
med  let  Ironi,  „det  elsker  Nydelse,  det  er 
muntert  og  glad  og  en  begejstret  Ven  og  Til- 
beder af  det  Skjønne.  —  Hvad  vil  du  mere, 
Aspasia?  Har  du  ikke  selv  ofte  nok  let  ad  den 
stakkels  Grubler  Sokrates  og  spottet  over  ham. 
fordi  han  syntes  at  kræve  endnu  andre  Dyder  af 
det  atheniensiske  Folk  end  dem.  som  jeg  her  næv- 
nede dig'?" 

Aspasia  vendte  sig  stolt  og  ligesom  krænket  bort. 

..Det  er  paa  Tide."  sagde  Perikles  efter  en 
Pavse.  ..at  gaa  og  begive  os  til  Domstolen  paa 
Agora,  hvor  Dommerne  venter  dig.  —  Føler  du 
ingen  Frygt.  Aspasia?  Dine  Træk  røber  Intet. 
Vil  du  overlade  mig  alene  at  bære  den  bange 
Bekymring?" 

..Jeg  frygter",  svarede  Aspasia,  „langt  mere 
for  Stanken  af  Løg  indenfor  Retsskranken  end  for 
den  Dom,  der  af  hine  Mænds  Mund  kan  ramme 
mig.  Endnu  føler  jeg  mig  besjælet  af  det  samme 
Mod.  der  blussede  op  i  mig  mellem  den  megariske 
Pøbel  og  blandt  Folketrængselen  i  Elevsis's  Gader." 

Medens  Perikles  og  Aspasia  saaledes  talede 
sammen,  vare  Heliasterne  naaede  til  Domstolen 
paa  Agora,  hvor  ogsaa'  Arkonten  Basilevs  med 
nogle   underordnede  Embedsfæller.    offenlige  Skri- 

vere,  havde  indfundet  sig.  Ligeledes  vare  Klage- 
rens og  den  Anklagedes  indstævnede  Vidner  komne. 

Udenfor  Skrankerne  tumlede  derimod  Folke- 
mængden sig  i  et  livligt  Røre.  Udraab,  Domme, 
Ønsker.  Spaadomme  lød  i  broget  Forvirring  mellem 
hinanden.  Man  kunde  høre  Modstandere  og  Til- 
hængere af  den  Anklagede  saavel  som  ogsaa  upar- 
tiske Tilskuere. 

„Véd  I.  hvorfor  de  har  anklaget  Anaxagoras 
og  Aspasia?"  raabte  En.  ..Fordi  de  vil  ramme 
Perikles  saa  følelig  som  muligt  men  ikke  vover  at 
binde  an  med  ham  selv.  Der  findes  ikke  det  Men- 
neske i  hele  Athen,  som  vilde  vove  aabenlyst  at 
angribe  Perikles  selv." 

..Men  skulde  man  dog  ikke  kunne  det?"  raabte 
en  lille  Mand  med  et  forslagent  Udtryk  og  et  Par 
lurende  Øjne.  „Skulde  man  ikke  kunne  gjøre  det? 
Kunde  man  ikke  efter  en  mangeaarig  Bestyrelse  for- 
lange en  bedre  og  mere  nøjagtig  Regnskabsaflæg- 
gelse af  Perikles.  end  han  hidtil  har  ydet?  Fore- 
kommer der  ikke  i  hans  Regnskab  Poster,  som  kun 
har  den  Paategning:  „Formå als tj  enlig  an- 
vendt"? Jeg  beder  jer  betænke,  hvad  skal  det 
sige:  formaalstjeniig  anvendt?  Hvad?  Kan 
man  paa  nogen  frækkere  Maade  strø  Folket  Sand 
i  Øjnene?  Tænk  en  Gang  herpaa:  formaals- 
tjeniig anvendt!" 

Saaledes  talede  Manden,  idet  han  fortsatte  sin 
Vej  gjennem  Mængden  og  overalt  spurgte,  hvad 
det  skulde  sige:  „formaalstjeniig  anvendt1? 

..Det  er  Summer."  bemærkede  En  hemmelig- 
hedsfuldt.   ..som  Perikles   har  udgivet  for  at  binde 

Munden  paa  indflydelsesrige  Mænd  i  Peloponnesos 
og  for  at  de  ikke  skal  lægge  onde  Planer  imod 
Athen  — " 

..Ja  vel,  for  at  de  ikke  skal  forhindre  ham  i 
at  opkaste  sig  til  Tyran  i  Athen!"  faldt  den  lille 
Mand  med  det  forslagne  Udtryk  og  de  lurende  Øjne 
ham  i  Talen  med  en  haanlig  Latter.  „Thi  hvis  I 
bilder  jer  ind,  at  den  lærde  Perikles,  naar  han 
hvisker  sammen  med  sine  Venner,  kun  beregner 
Længden  af  et  Loppeben  og  Bredden  af  et  Myggestik 
med  dem,  saa  tager  I  storlig  Fejl.  Han  har  alle- 
rede i  lang  Tid  fablet  om  at  samle  Hellas  til  en 
Helhed,  og  han  selv  vil,  for  at  sige  det  kort  og 
godt,  være  Tyran  over  det  Hele.  Hans  Kone, 
Milesierinden,  har  indgivet  ham  denne  skjønne 
Tanke,  der  nu  løber  rundt  i  hans  Hjerne  og  gjør 
ham  rasende.  Det  er  ikke  nogen  Smaating.  hun 
har  Lyst  til,  denne  Hetære  —  hun  vil  gjerne  hedde 
Dronning  —  Dronning  af  Hellas !  —  Hendes  Lands- 
mandincles    Lavrbær   tillader   hende   ikke  at  sove." 

Saaledes  talede  den  skarptungede  Tyranhader. 
Men  indenfor  Domstolen  paa  Agora  sad  allerede 
Dommerne  paa  deres  Træbænke,  rede  til  at  be- 
gynde Forhandlingerne.  Arkonten  Basilevs  førte 
Forsædet,  omgivet  af  Skrivere  og  Tjenere. 

Domstolen  var  indhegnet  med  Skranker,  og 
en  Gitterdør  gav  kun  dem  Adgang,  som  Arkonten 
Basilevs  opraabte. 

Udenfor  Skrankerne  puffedes  og  klemtes  Folket, 
saa  vidt  som  Pladsen  tillod,  for  at  høre  paa  For- 
handlingerne. 

Lige    overfor  Dommernes  Bænke    var  der  ind- 


138 


rømmet  den  Anklagede  saavel  som  Klageren  et 
noget  ophøjet  Sæde,  der  gjorde,  at  man  kunde  se 
deres  Skikkelser  langt  borte  fra  og  høre  deres 
Stemmer  vidt  ud  over  Torvet. 

Paa  den  ene  af  disse  ophøjede  Pladser  sad 
Hermippos,  en  Mand  af  et  uhyggeligt  Udseende  og 
med  stikkende  Øjne,    der  svævede  urolig  omkring. 

Paa  den  anden  sad  Aspasia  og  ved  hendes  Side 
P erikles.  Thi  som  Kvinde  og  endnu  mere  som 
Udlænding  maatte  hun  for  Domstolen  lade  sig  repræ- 
sentere af  en  Mand,  en  indfødt  Borger. 

Det  var  et  Syn,  der  maatte  gribe  Manges 
Hjerter,  at  se  Samtidens  skjønneste  og  navnkun- 
digste Kvinde,  den  store  Perikles's  Hustru,  paa  de 
Anklagedes  Bænk.  Og  at  Perikles  sad  ved  hendes 
Side,  som  om  ogsaa  han  var  anklaget,  forøgede 
endnu  mere  det  Alvorlige  og  Gribende  ved  dette 
Skuespil. 

Med  en  vis  Stolthed  brystede  baade  Dommerne 
og  Folkets  Flertal  sig,  da  de  saå,  at  selv  de  Mæg- 
tigste maatte  stille  sig  for  deres  Domstol  og  under- 
kaste sig  den  over  Alt  og  Alle  raadende  Borgerlov. 

Med  onde  Øjne  saå  Hermippos  hen  paa  den 
skjønne  Kvinde,  over  hvis  Aasyn  der  laa  en  svag 
Bleghed,  som  dog  neppe  formaaede  at  mildne  det 
Indtryk  af  et  ubøjeligt  Sind,  der  lyste  ud  af  Ansigts- 
trækkene. 

Nu  aabnede  Arkonten  Basilevs  Forhandlingerne. 
Han  tog  Klageren  i  Ed  paa,  at  han  kun  for  Sand- 
hedens og  Pietfærdighedens  Skyld  havde  indbragt 
Klagen.      Dommerne   havde   selv   ved   Tiltrædelsen 

af  deres  Embede  svoret  en  lignende  Ed  om  at  vise 
Retfærdighed  og  Samvittighedsfuldhed. 

Nu  lod  Arkonten  en  af  de  offenlige  Skrivere 
først  oplæse  Klageskriftet  og  derpaa  det  imod 
Klageskriftet  indgivne  Modskrift. 

Derpaa  opfordrede  han  Klageren  til  mundtlig 
og  udførlig  at  begrunde  sin  Klage. 

Hermippos  rejste  sig.  Hans  Tale  vrimlede  af 
Sarkasmer.  Man  følte  sig  hensat  til  den  komiske 
Skueplads.  Han  fremhævede  med  skarpe,  indtræn- 
gende Ord  de  Kjendsgjerninger,  paa  hvilke,  efter 
hans  Paastand.  Anklagen  imod  Aspasia  støttede 
sig:  hvorledes  hun  i  Elevsis  i  hele  Folkets  Paahør 
havde  talt  uærbødig  om  de  elevsinske  Gudinder 
og  om  Landets  hellige  Skikke;  hvorledes  hun  om- 
gikkes med  Sofister,  med  Anaxagoras.  med  Sokrates, 
men  fremfor  Alle  med  den  mest  veltalende  af  alle 
Gudsfornægtere.  Protagoras.  der  en  rum  Tid  havde 
levet  i  Athen,  men  for  Øjeblikket  igjen  drev  om- 
kring i  andre  helleniske  Stæder  og  forkyndte  sin 
ungdomsfordærvende  Vranglære;  hvorledes  end- 
videre alle  hendes  Bestræbelser  gik  ud  paa  at 
ophidse  de  atheniensiske  Kvinder  til  Gjenstridighed 
imod  Landets  Sæder  og  Skikke,  samt  hvorledes 
hun  en  Gang  paa  Thesmoforiefesten  var  optraadt 
blandt  de  forsamlede  Athenienserinder  og  havde 
forsøgt  at  stifte  en  Sammensværgelse  til  Omstyr- 
telse af  de  ærværdige  Love.  hvorved  Atheniensernes 
Ægteskab  og  Familieliv  vare  helligede:  hvorledes 
hun  endvidere  havde  lokket  fribaarne  Kvinder  til 
sit  Hus  for  at  forføre  dem  til  Utugt,  ja  tilsidst  var 
gaaet  saa  vidt,    at  hun   holdt    en  Flok    unge  Piger 

i  Huset,  aabenbart  i  ingen  anden  Hensigt  end  at 
uddanne  dem  til  Hetærer  og  koble  dem  sammen 
med  ansete  Atheniensere. 

Som  Vidner  fremførte  Hermippos  Mange  af 
dem,  der  i  Elevsis  havde  hørt  Aspasias  offenlige 
Ytringer;  for  Andres  Vedkommende  lod  han  der- 
imod deres  skriftlige  Udsagn  oplæse  ved  den  offen- 
lige Skriver.  Ophidselsen  af  Kvinderne  til  en 
Sammensværgelse  mod  Statens  Love  lod  han  be- 
vidne af  gifte  Koner,  som  havde  taget  Del  i  den 
nævnte  Thesmoforiefest.  Forsøget  paa  at  forføre 
fribaarne  Kvinder  til  Utugt  lod  han  bekræfte  ved 
et  oplæst  Udsagn  af  Xenofons  Hustru,  der  var 
blevet  presset  til  dette  Vidnesbyrd  af  Telesippe  og 
Kimons  Søster.  Hvad  de  unge  Piger  i  Aspasias 
Hus  angik,  beraabte  han  sig  paa  Atheniensernes 
almindelige  Kundskab  om  denne  Sag  og  forsømte 
ikke  at  fremhæve,  hvorledes  selve  den  athenien- 
siske Stat  netop  for  disse  Pigers  Skyld  i  den  sidste 
Tid  var  kommet  i  ikke  ufarlige  Forviklinger  med 
Megara  og  med  denne  fjendtligsindede  doriske 
Nabostads  Forbundsfæller. 

Han  sluttede  med  den  Paastand,  at  Aspasia 
havde  forbrudt  sig  tredobbelt:  imod  Guderne  og 
Landets  Religion,  imod  Staten  og  dens  Loves  An- 
seelse, samt  imod  den  offenlige  Velanstændighed 
og  Sædeligheden.  Han  lod  Skriveren  oplæse  en 
Række  Lovbestemmelser  og  paaviste,  at  efter  athe- 
niensisk Rettergang  vare  alle  disse  Handlinger 
strafbare,  saavel  som  at  Døden  var  sat  som  Straf 
for  de  fleste,  saa  at  altsaa  Aspasias  Hoved  og  Liv, 
saasnart  hun   var   blevet  overbevist   om  disse  For- 

brydelser,  var  hjemfaldet  efter  Loven.  Han  bad 
tilsidst  i  lidenskabelig  Ophidselse  og  med  hævet 
Stemme  Dommerne  om  at  tage  sig  af  det  Helligste, 
som  en  Stat  ejer;  om  at  straffe  denne  fremmede 
Kvindes  overmodige  Forsøg  paa  at  omstyrte  de  fra 
Fædrene  nedarvede  Sæder  og  Skikke  og  ikke  at  lade 
den  hidtil  af  Guderne  elskede  og  velsignede  athe- 
niensiske Stat  gaa  til  Grunde  i  denne  Skole  for 
Ryggesløshed.  Foragt  imod  Loven  og  Gudsfornæg- 
telse. 

Hermippos's  ildfulde  Tale  gjorde  et  dybt  Ind- 
tryk paa  Dommerne,  af  hvilke  de  Heste  vare  gamle 
og  udgaaede  fra  Folkets  laveste  Klasser.  Ogsaa  i 
den  Mængde,  der  udenfor  Skrankerne  med  lydløs 
Opmærksomhed  havde  fulgt  Hermippos's  Indlæg, 
hævede  der  sig  en  Mumlen: 

..Hermippos  talte  glimrende  —  hans  Bevis- 
førelse var  skarp  og  sla aende  —  han  har  Lovene 
paa  sin  Side  —  Milesierindens  Hoved  er  hjemfaldet 
til  Døden." 

Efter  at  Hermippos  havde  endt  sin  Tale  og 
igjen  sat  sig  ned,  rejste  Perikles  sig. 

Øjeblikkelig  indtraadte  paa  Ny  den  dybeste 
Stilhed,  og  hvert  eneste  Øre  lyttede  spændt  efter 
den  første  Lyd  fra  Aspasias  Husbonds  Læber. 

Perikles  lignede  ikke  sig  selv.  Saaledes  plejede 
han  ikke  at  fremtræde  for  Folket  paa  Pnyx.  naar 
han  besteg  Talerstolen  og.  sikker  paa  Udfaldet, 
med  værdig  Ro  udtalte  sine  Anskuelser.  For  første 
Gang  syntes  den  Ro,  som  han  ogsaa  i  Dag  tilsyne- 
ladende bar  til  Skue,  fremkunstlet,  og  hans  Stemme 
skjælvede  let.  da  han  begyndte  at  tale. 

Aspasia.     ITI.  10 

Han  benægtede  Aspasias  Brøde.  Han  fremdrog 
det  ene  Klagepunkt  efter  det  andet  og  søgte  at 
godtgjøre.  at  det  kun  ved  en  hadefuld  Overdrivelse 
var  lykkedes  at  drage  Aspasias  Forhold  indenfor 
de  halsløse  Forbrydelsers  Omraade.  Og  hvor  han 
ikke  kunde  fragaa,  at  den  atheniensiske  Lovs  Bog- 
stav talte  mod  Aspasia,  dér  beraabte  han  sig  paa 
hendes  Handlingers  ædle  Hensigter  og  søgte  at 
gjøre  det  klart,  at  en  ædel  Bestræbelse  aldrig 
kunde  være  forbryderisk. 

Men  der  var  denne  Gang  noget  Usikkert  i  den 
berømte  Talers,  den  saakaldte  Olympiers.  Bevis- 
førelse. Det  var  ogsaa  øjensynligt,  at  hans  Ord 
kun  gjorde  ringe  Indtryk  paa  Tilhørerne.  Var 
hans  indre  Bevægelse  for  stor? 

Men  tilsidst  gjorde  Perikles,  hvad  Hermippos 
havde  gjort.  Efter  at  have  sluttet  sin  Bevisførelse, 
henvendte  han  sig  ligefrem  til  Dommerne  med 
nogle  Ord,  der  kom  fra  Hjertet  og  gik  til  Hjertet. 

Han  sagde:  ..Denne  Kvinde  her  er  min  Hustru. 
Hvis  hun  er  skyldig  i  de  Forbrydelser,  hvorfor  man 
har  anklaget  hende,  saa  er  jeg  hendes  Medskyldige. 
Hermippos  anklager  os  for  at  have  haanet  Guderne, 
skadet  Staten  og  krænket  Sædeligheden.  Athe- 
niensiske Mænd!  hvis  jeg  tør  anmasse  mig  noget 
af  Æren  for  det,  som  I  paa  min  ivrige  Tilskyndelse 
har  udfort,  saa  har  jeg  ikke  haanet  Landets  Gud- 
domme, men  jeg  har  som  Ingen  før  mig  forherliget 
dem  med  prægtige  Templer  og  stolte  Billedhugger- 
varker  paa  Akropolis  og  i  Elevsis.  Jeg  har  ikke  ska- 
det Staten  men  kæmpet  for  den  med  Sværd  i  Haand  ; 
jeg   har   brudt  Oligarkernes  Magt   og  givet   Folket 

Friheden.  Jeg  bar  ikke  krænket  den  oftenlige 
Velanstændighed  og  Sædelighed  men  tværtimod 
fremmet  den,  idet  jeg  søgte  at  vække  eders  Sans 
for  det  Ædle  og  Skjønne,  disse  evige  Overvindere 
af  alt  Lavt  og  Raat.  Og  i  disse  mine  Bestræbelser, 
I  atheniensiske  Mænd,  har  denne  Kvinde.  Aspasia 
fra  Mil  et,  ikke  hindret,  men  understøttet  og 
ansporet  mig.  Det  er  ikke  mindst  hendes  For- 
tjeneste, hvad  der  maaske  for  alle  Tider  skal  for- 
herlige Atheniensernes  Folk  og  Stad.  Det  er  ikke 
til  denne  Stats  Forfald,  men  til  dens  ædleste 
Blomstring.  Magt  og  Herlighed,  at  Mindet  om 
hendes  Navn  for  evig  skal  være  knyttet.  —  Dette 
er  Kjendsgjerninger.  I  atheniensiske  Mænd.  og  vi 
tror  begge  at  have  gjort  os  fortjente  af  Athenien- 
sernes Folk  og  Stad.  Og  nu  kommer  denne  Her- 
mippos  og  tilraaber  eder:  ..Riv  P erikles' s  ud- 
ka årede,  ægteviede  Hustru  fra  hans  Bryst 
og  slæb  hende  for  hans  Øjne  til  Døden!" 

Idet  Perikles  sagde  disse  Ord.  traadte  en 
Taare  frem  i  hans  Øje. 

En  Taare  i  den  rolige,  værdige  Perikles"s  Øje! 
En  Taare  i  Olympierens  Øje!  Den  virkede  som 
Noget,  der  ikke  er  tænkeligt  efter  den  almindelige 
Naturlov.  Den  virkede  overraskende,  som  et  Vid- 
under, som  et  Meteor,  som  et  Guddomstegn  fra 
Himlen. 

Og  de,  der  med  egne  Øjne  havde  set,  hvor- 
ledes en  Taare  et  Sekund  lyste  i  Perikles's  mandige 
Øje.  for  i  det  næste  Nu  atter  hurtig  at  undertrykkes 
og  forsvinde,  de  saå  paa  hinanden  med  alvorlige 
Miner. 

Hi* 

De  hviskede  til  hinanden: 

„Perikles  har  grædt!" 

Fra  Domstolen  spredtes  Ordene  ud  over  Agora : 

„Perikles  har  grædt!"' 

Fra  Agora  løb  det  i  kort  Tid  gjennem  hele 
Athen : 

..Perikles  har  grædt!" 

Paa  samme  Tid  indtraf  der  Efterretning  til 
Athen  om  en  Søtræfning  ved  Sybota,  i  hvilken 
atheniensiske  Skibe  sejrrig  vare  komne  Kerkyræerne 
til  Hjælp  imod  Korintherne.  Men  man  hørte  kun 
halvt  paa  denne  Nyhed  —  man  talte  om  Perikles's 
Taare. 

For  Hermippos's  Tale  havde  Heliasterne  sat 
en  Grænse  ved  det  udløbne  Sanduhr;  Perikles's 
Tale  var  blevet  afbrudt  af  den  frembrydende  Taare. 

Paa  Arkontens  Vink  traadte  en  Tjener  frem 
og  fordelte  Stemmestenene  mellem  Dommerne. 
Hver  af  dem  gav  han  i  Alles  Paasyn  en  hvid  og 
en  sort  Sten,  en  frikj endende  og  en  fordømmende. 

Derpaa  forlod  Heliasterne  deres  Pladser,  nær- 
mede sig,  den  ene  efter  den  anden,  en  Malmurne 
og  kastede  en  hvid  eller  en  sort  Stemmesten  i  den. 
Den  tiloversblevne  Sten  kastede  de  i  en  Trækasse. 

Heliasternes  første  Afstemning  gjaldt:  skyldig 
eller  uskyldig.  Den  anden  gjaldt  i  Tilfælde  af 
Skyld  den  Anklagedes  foreslaaede  Straf. 

Nu  vare  alle  Heliasternes  Stemmestene  afgivne. 
For  Arkontens  Øjne  bleve  øjeblikkelig  de  hvide  og 
de  sorte  Stene  omhyggelig  optalte. 

Med  uendelig  Spænding  vare  Alles  Øjne  rettede 
paa  de  fra  Urnen  udrullende  hvide  og  sorte  Stene. 

Men  se!     De  lyse  Livslodder  voxede    og  over- 

straalede  sejrrig  de  mørke. 

Perikles's  Hustru  var  frikjendt.  Den  tunge 
Heltetaare  var  faldet  afgjørende  i  Themiss  Vægt- 
skaal. 

Arkonten  forkyndte  Udfaldet,  og  Dommen  tiøj 
som  baaret  af  Vinger  ud  over  Agora. 

Aspasia  rejste  sig.  En  let  Rødme  farvede 
hendes  Kinder.  Hendes  Blik  strejfede  med  en 
stærkere  Glans  Heliasternes  ærværdige  Hoveder. 
Derpaa  rakte  hun  i  Tavshed  Perikles  sin  Haand. 
Perikles  førte  hende  bort.  Et  Slør  dækkede  hendes 
Ansigt,  medens  hun  skred  igjennem  Mængden. 

Med  høje  Tilraab  modtog  Athenienserne  Pe- 
rikles paa  Agora. 

I  alle  de  Gader,  som  Perikles  paa  Vejen  til 
sit  Hjem  kom  igjennem  med  sin  tilslørede  Hustru, 
stimlede  Folket  sammen,  og  de  mest  forskjellige 
Udraab  eller  Hviskninger.  Alt  efter  hver  Enkelts 
Sindelag,  hortes  ved  Synet  af  Aspasia.  Men  der 
var  ét  Udraab.  der  bestandig  og  overalt  vendte 
tilbage,   og  dette  Udraab  lod: 

..Hvor  er  Aspasia  dog  ikke  endnu  en  herlig 
Kvinde!" 

Dette  Udraab  vandt  tilsidst  Overhaand  over 
alle  andre,  og  kun  den  forrykte  Menon  sendte 
endnu  et  frækt  Smædeord  efter  den  skjønne  Mile- 
sierinde.  da  hun  kom  forbi  ham. 

Pludselig  dukkede  Sokrates  op  af  Mængden 
og  standsede  foran  Perikles  og  Aspasia. 

..Jeg  ønsker  dig  til  Lykke.  Aspasia!"  sagde 
han,    idet  han    sluttede  sig  til  Parret.      „Hvor  har 

ikke  de  sidste  Timer  været  fulde  af  Kval  for  dine 
Venner!" 

..Hvor  var  du,"  spurgte  Aspasia.  ..medens  Dom- 
men blev  fældet?" 

..Bestandig  midt  iblandt  Folket,"  svarede  So- 
krates. 

„Og  hvad  hørte  du  Folket  sige  i  denne  lange 
Tid?"  spurgte  Aspasia  paa  Ny. 

..Meget  og  af  højst  forskjellig  Art,"  svarede 
Sokrates;  ..men  tilsidst  blev  der  kun  to  Sætninger 
tilbage,  som  gik  fra  Mund  til  Mund." 

„Og  hvorledes  lød  de?" 

.. P e r i k  1  e s  h a r  g r æ d t ! "  og  „Hvor  er  Aspa- 
sia dog  ikke  endnu  en  s k j  ø n  Kvinde!" 

„Et  besynderligt  Sammentræf!"  vedblev  So- 
krates paa  sin  haarkløvende  og  underlige  Vis. 
„Aspasia  er  den  skjønneste  Kvinde,  og  den  skjøn- 
neste  Kvindes  lykkelige  Ægtefælle  har  grædt!  — 
Pas  paa.  Aspasia,  at  denne  Perikles's  Taare  bliver 
den  sidste!  Thi  kun  Mandens  første  Taare  er 
ophøjet,  den  anden  vilde  være  latterlig.  Kun  den 
første  griber  og  ryster  —  den  næste  vilde  blive 
virkningsløs.  Perikles  maa  aldrig  græde  mere! 
Hører  du.  Aspasia?  Perikles  maa  aldrig  mere 
græde!" 

.. Gaar  jeg  maaske  ud  paa  at  presse  Taarer  af 
Perikles's  Øje?"  spurgte  Aspasia  hemmelig  krænket, 

„Jes;  paastaar  intet  Andet,  end  at  Perikles 
aldrig  mere  maa  græde!"  svarede  Sokrates  og  for- 
svandt i  Mængden. 

Aspasia  var  opbragt.  Det  fjendtligsindede  Folk 
havde  i  Dag  frikjendt  hende,  og  ud  af  de  forsonede 

Fjenders  Rækker  var  en  Ven  traadt  frem  for  med 
gnavne    og   nheldvarslende  Ord    at    anklage  hende. 

..Du  kjender  hans  Underlighed!"  sagde  Perikles. 
,.Hav  Taalmodjghed  med  ham'  Du  véd,  at  han 
mener  det  vel  med   i 

Men  Aspasia  var  fortørnet  Og  den  Tanke, 
hun  længe  havde  næret  i  sit  Bryst,  om  en  Gang 
at  straffe  Særlingen  for  hans  Tunges  altid  slag- 
færdige, altid  forvovne  Frimodighed,  vaagnede  med 
forstærket  Magt  paa  Ny  hos  den  højsindede  Kvinde, 
medens  hun  sejrsstolt  skred  afsted  ved  sin  Hus- 
bonds Side.  — 

To  Mænd  fulgte  i  nogen  Afstand  Parret  med 
lurende  Blikke :  et  haanligt  Smil  spillede  omkring 
deres  Læber,  medens  de  hviskede  sammen. 

Det  var  Diopeithes  og  Oligarken  Thukydides. 

..Kvinden  undslap  os!'"  sagde  Oligarken  med 
et  mørkt  Blik. 

..Saa  meget  des  værre  for  hende!"  svarede 
Præsten.  ..Du  kjender  Folket.  Hvis  hun  var  blevet 
dømt.  saa  vilde  man  beklage  hende  og  føle  Med- 
lidenhed med  Perikles;  men  nu  da  hun  er  gaaet 
fri  for  Straf,  vil  man  snart  sige.  at  Dommerne  dog 
har  dømt  altfor  mildt,  og  at  Perikles's  Magt  bliver 
farligere  og  farligere,  naar  man  af  Venskab  for 
ham  frikjender  de  Skyldige." 

..Triumfér  kun  for  i  Dag!"  vedblev  Diopeithes. 
idet  han  i  Afstand  knyttede  Næven  ad  Aspasias 
Ægtefælle.  ..De  Pile.  som  du  har  afbødet  fra  din 
Hustrus  Hoved,  skal  saa  meget  des  sikrere  træffe 
dit  eget!" 

To  og  tyvende  Kapitel. 

Kamp  og  Sejr. 


Da  Perikles  med  sin  Ven  Solbkles  en  Morgen- 
stund betraadte  Agora,  kom  den  barske  Evripides, 
ledsaget  af  Sandhedssøgeren,  ned  over  Torvet.  De 
to  Førstnævnte  standsede,  en  Smule  overraskede  ved 
Synet  af  det  Rejsegods,  som  nogle  Slaver  bar  efter 
Evripides,  og  spurgte  ham.  hvad  dette  Opbrud 
betydede,  og  hvorhen  han  agtede  at  rejse. 

„Jeg  lader  mig  sætte  over  til  Salamis, "  sva- 
rede Evripides.  „Paa  den  stille  0  haaber  jeg 
endelig  at  finde  den  Ensomhed  og  Fred,  som  jeg 
trænger  ti-1.  I  den  Klippegrotte,  hvor  jeg  første 
Gang  skuede  Dagens  Lys,  vil  jeg  for  Fremtiden 
opslaa  min  Bolig  og  i  Ro  overgive  mig  til  mine 
Tanker." 

..Byder  dit  Landsted  dig  da  ikke  Stilhed  og 
Ensomhed  nok?"  spurgte  Perikles. 

..Tal  ikke  til  mig  om  Landstedet!"  svarede  Dig- 
teren tvært,  ..Der  er  ikke  længer  til  at  være  dér 
paa  Grund  af  den  overhaandtagende  Mængde  af 
Frøer,  som  om  Aftenen  kvækker  i  den  nærliggende 
Dam,  og  især  paa  Grund  af  de  Skarer  af  Faare- 
kyllinger,  der  med  deres  uafladelige  Piben  Dag  og 
Nat  forstyrrer  mig  baade  i  at  tænke  og  i  at  digte. 
Den  gamle  Sladderhank  Anakreon  har  besunget 
dem,  disse  ..Cikader  med  Sølvklangsrøsten",  men 
jeg  forbander  dem.  Mit  Hoved  værker  endnu  af 
disse  Plageaanders,  disse  onde  Dæmoners  sking- 
rende Piben.      Forgjæves  hjalp    min   Ven  Sokrates 

mig  med  et  Par  Dage  fra  Morgen  til  Aften  at 
overraske  dem  i  deres  Huller  og  slaa  dem  ihjel 
—  du  smiler,  du  blide  Sofokles!  Du  er  sikkert  i 
Stand  til  paa  staaende  Fod  at  holde  en  begejstret 
Lovtale  for  os  over  Faarekyllingerne  og  Frøerne!" 

„Hvorfor  ikke?"  sagde  Sofokles  smilende.  ..Den 
hele  Natur  er  jo  fuld  af  Sang  og  Klang.  Bølgerne 
synger,  Vindene  synger.  Granskoven  synger,  ja  selv 
Stenen  synger,  naar  Vandrerens  Fod  støder  imod 
den.  Og  saa  gjerne  hører  al  denne  Klang  og  Sang 
sig  selv.  at  den  som  en  Narkissos  kjærtegner  sit 
eget  Billede  i  Ekkos  Spejl.  Derfor,  brave  Evripides, 
lad  os  ogsaa  prise  Faarekyllingerne  og  Frøerne  — " 

..Der  har  vi  det!"  faldt  Evripides  heftig  den 
Talende  i  Ordet.  „O  disse  Skjønaander,  disse 
„Skjønhedsvenner",  disse  ..Skjønhedsdyrkere"  og 
hvad  de  nu  alle  vil  hedde!  Alt,  selv  det  mest 
Forbandede,  forstaar  de  at  oversmøre  med  en 
Fernis  af  skjønne  Talemaader.  uden  nogensinde 
at  ville  se  Livets  Alvor  alvorlig  i  Øjnene.  Jeg 
siger  jer,  at  Cikaderne  er  og  bliver  noget  utaale- 
ligt  Pak,  hvad  saa  end  den  gamle  Anakreon  og 
efter  ham  den  fromme  Sofokles  disker  op  med 
af  poetiske  Løgne  om  dem.  Forøvrigt  er  det,  som 
I  véd,  ikke  blot  Faarekyllingerne  og  Frøerne,  som 
forbitrer  mig  Opholdet  paa  attisk  FastlandsjorcL 
Jeg  belinder  mig  ikke  længer  vel  i  Athen.  Man 
har  ikke  Lyst  til  for  en  bortløbet  Kvindes  Skyld 
at  taale  Gadedrengenes  Spot,  hvor  attisk  krydret 
den  end  kan  være.  Denne  løsslupne  Tid  er  ikke 
efter  min  Smag,  og  der  ligger  desuden  allehaande 
andre  truende  Ting  i  Luften.    Til  hvad  Nytte  er  det 

egenlig,  at  vi  er  blevne  mere  oplyste,  naar  vore 
Sæder  bliver  slettere?  Lev  vel!  jeg  gaar  foreløbig 
over  til  Salamis !" 

„Skal  da  vor  Lykke  afhænge  af  Stedet?"  ind- 
vendte Sofokles.  ..Man  maa  holde  ud  paa  sin  Plads. 
Det  skal.  tænker  jeg.  være  den  græske  Mands 
Stolthed,  hvilke  Sorger  og  Ulykker  der  end  bryder 
ind  over  ham.  urokkelig  at  blive  sig  selv  tro  og 
uforandret  at  bevare  sin  Modtagelighed  for  Livets 
Glæde  og  Skjønhed,  som  den,  der  virkeliggjør  det 
Højeste  og  Bedste  ved  Menneskelivet  i  sit  eget 
Væsens  skjønne  Harmoni  og  ikke  ved  Xoget  som 
helst  lader  sig  forstyrre  i  en  ædel  Nydelse  af  Til- 
værelsen." 

,.Og  naar  saa  Alderdommen  nærmer  sig  med 
rystende  Knæ,"  sagde  Evripides.  ..og  Livsnydelsens 
Kilder  tørres  ud?" 

„Saa  vil  jeg  give  Afkald  paa  de  Xydelser,  hvis 
Kilder  udtørres."  svarede  Sofokles,  „men  kun  for 
at  ombytte  Mandens  glade  Livslyst,  der  endnu  be- 
standig er  ledsaget  af  en  vis  Uro.  med  Oldingens 
endnu  langt  skjønnere.  i  Sandhed  guddommelige 
Ro  og  Glæde,  med  Alderdommens  halkyoniske.  af 
Skjønheden  først  ret  forklarede  Fred." 

..Du  taler  som  en  Søn  af  den  gode  gamle 
Tid."  sagde  Evripides.  ..og  kommer  ikke  i  Hu.  at 
vi  lidt  efter  lidt  er  blevne  altfor  oplyste,  til  saa- 
ledes  at  vedblive  et  Liv  i  skjon.  idyllisk  Fred  og 
Glæde." 

..Hvad  mig  angaar."  begyndte  nu  Sokrato 
eftertænksomt.  ..saa  finder  jeg  det  vidunderlig  sagt 
af  Sofokles,    at  vi  maa  bevare  en  skjon  Harmoni  i 

vort  eget  Væsen.  Jeg  kunde  nu  kun  ønske  at  faa 
at  vide,  og  jeg  maa  nødvendigvis  spørge  Sofokles 
udtrykkelig  derom,  orn  han.  naar  han  taler  om 
„skjøn  Harmoni",  har  det  Sædelige  for  Øje.  eller 
om  han  tænker  sig  Harmonien  skjøn  i  samme  For- 
stand som  man  for  Exempel  kalder  Kvinder  eller 
Billedhuggerkunstens  Værker  skjønne  og  Øjet  vel- 
behagelige? Om  han,  med  andre  Ord.  lægger 
Hovedvægten  paa  det  Gode  eller  paa  det,  man  i 
Almindelighed  kalder  det  Skjønne?  Og  hermed 
vilde  vi  da  igjen  være  komne  til  det  gamle,  imel- 
lem os  saa  ofte  opkastede  men  endnu  aldrig 
udtømte  Spørgsniaal,  om  det  Skjønne  fortjener 
Forrangen  for  det  Gode.   eller  dette  for  hint?" 

Med  disse  Ord  saå  Sandhedssøgeren  Digteren 
ind  i  Ansigtet  og  ventede  spændt  hans  Svar. 

Men  i  det  samme  Øjeblik  opstod  der  en  Støj 
og  et  Røre  i  Mængden,  der  imidlertid  havde  for- 
samlet sig  paa  Agora.  Tegnet  til  Aabningen  af 
Folkeforsamlingen  paa  Pnvx  var  blevet  givet,  og 
Alle  satte  sig  i  Bevægelse  hen  imod  Højen. 

Med  et  Smil  sagde  Perikles.  idet  han  slog  ind 
paa  den  samme  Retning: 

..Heller  ikke  i  Dag.  dyrebare  Søn  af  Sofronis- 
kos,  vil  vi  udtømme  dit  Yndlingsspørgsmaal.  '  Du 
ser,  at  det  atheniensiske  Folk  netop  nu  kaldes  til 
Pnyx,  og  vi  har  nærmere  liggende  Sager  at 
afgjøre  dér." 

Tavs  og  med  et  Udtryk  af  Skuffelse  saå  So- 
krates efter  ham.  Paa  Ny  var  det  gunstige  Øjeblik 
ligesom  gledet  ham  ud  af  Hænderne.  —  — 

..Myrmekides,"    sagde    en    atheniensisk   Borger 

til  sin  Nabo,  der  ligesom  han  selv  var  i  Færd  med 
at  forlade  Agora  og  med  den  øvrige  bølgende  Folke- 
mængde at  stige  op  ad  Pnyx-Højen,  ,.hvad  vi  end 
i  Dag  maa  beslutte  deroppe,  saa  aner  jeg  noget 
Slemt,  noget  Slemt  for  Hellas.  Uheldvarslende 
Orakler  høres  allevegne,  og  selv  Bakis-Oraklerne 
er  nu  paa  én  Gang  blevne  forstaaelige.  Men  hor 
nu  det  Værste!  Du  véd.  at  Delos,  det  hellige 
Delos,  vor  ioniske  Stamgud  Apollons  0,  aldrig 
nogensinde  er  blevet  hjemsøgt  af  et  Jordskjælv  — " 

„Ja  vist,"  svarede  Myrmekides,  „enhver  Dreng 
véd  jo  fra  Barnsben  af,  at  det  hellige  Delos  er 
fastgjort  til  Havbunden  med  Malmkjæder,  og  at 
det  ikke  som  Arkipelagos's  andre  Øer  kan  rystes 
af  det  underjordiske  Uvejr." 

..Ja  saaledes  troede  man  indtil  i  Gaar,"  ved- 
blev Kynogenes,  „men  i  Gaar  indløb  der  Efter- 
retning om,  at  et  minutlangt  Jordskjælv  er  blevet 
sporet  paa  Delos.  og  at  den  underjordiske  Torden 
dump  og  truende  rullede  hen  under  Øen." 

..Er  Delos  rokket  i  sin  Grund?"  udraabte 
Myrmekides.  ..Saa  gives  der  ikke  længer  Noget, 
der  staar  fast   i  Hellas!" 

Andre  Mænd  sluttede  sig  til  Myrmekides  og 
Kynogenes  og  blandede  sig  i  deres  Samtale.  Men 
det  varede  ikke  længe,'  før  en  stærk  Støj  nede  fra 
Agora  afbrød  dem  og  fik  dem  til  at  vende  sig  om. 

..En  Megarer!"  lød  det,  „en  Hund  fra  Megara! 
Slaa  ham  ihjel,  sten  ham!" 

En  stor,  skrigende  Mængde  havde  i  et  Øjeblik 
forsamlet    sig    omkring    en   Mand,    der    var   blevet 


153 


angrebet  af  nogle  Atheniensere  og  nu  blev  holdt 
fast  under  høje  Vredesudbrud. 

Det  var  ikke  første  Gang.  at  en  Megarer  var 
blevet  ilde  behandlet  i  Athen.  Allerede  forinden 
Adgangen  til  det  atheniensiske  Torv  og  Athens 
Havne  var  blevet  nægtet  den  doriske  Nabostad, 
var  mangen  en  megarisk  Borger,  som  bragte  Fede- 
grise eller  andre  Ting  til  Torvet  i  Athen,  blevet 
forhaanet,  udskjældt  eller  endogsaa  mishandlet  dér. 

Men  Uvillien  imod  Megarerne  var  steget  til 
Raseri  hos  Athenienserne,  siden  hine  i  barbarisk 
Raahed  havde  vovet  at  dræbe  den  fra  Athen  til 
Megara  udsendte  Herold.  Fra  den  Dag  af  havde 
det  atheniensiske  Folk  svoret  øjeblikkelig  at  stene 
enhver  Megarer.  der  lod  sig  se  i  Athen. 

Den  Paagrebne  tiggede  for  sit  Liv  og  svor  ved 
alle  himmelske  Magter,  at  han  ikke  var  nogen 
Megarer.  men  at  han  kom  fra  Elevsis. 

..Tro  ham  ikke!"  raabte  den  Mand,  der  først 
havde  grebet  ham  og  endnu  bestandig  holdt  ham 
fast  med  en  Jernhaand;  ..tro  ham  ikke!  Jeg  kjen- 
der  ham!    Det  er  en  Megarer  —  en  Megarerhund!" 

I  dette  Øjeblik  kom  nogle  Arkonter  forbi,  og 
efter  at  have  ladet  sig  sætte  ind  i  Sagen,  forhin- 
drede de.  at  Manden  blev  myrdet,  hidkaldte  nogle 
skythiske  Bueskytter  og  lod  disse  føre  den  Fangne 
bort. 

Oppe  paa  Pnyx.  en  Smule  afsides  fra  Folke- 
forsamlingspladsen, hviskede  tre  Mænd  sagte  men 
ivrig  sammen.  Det  var  Garveren  Kleon.  Faare- 
handleren  Lysikles  og  Pølsemageren  Pamfilos.  De 
syntes  ikke  at  være  indbyrdes  enige. 


154 


Nu  skred  Lakedæmoniernes  Gesandter  op  ad 
Vejen  til  Pnyx,  for  at  begive  sig  til  Atheniensernes 
Folkeforsamling.  De  vare  komne  for  at  fordre 
Oprejsning  for  det  med  dem  beslægtede  og  for- 
bundne Megara.  Med  fjendtlige  Blikke  maalte 
disse  spartanske  Mænd  og  Flertallet  af  de  dem 
omgivende  Atheniensere  hinanden. 

En  Oligark  hviskede  derimod  en  anden  sagte 
i  Øret:   „Skal  vi  ønske  Krig  eller  Fred?" 

„Det  vilde  maaske  ingen  Skade  være  til,"  sva- 
rede den  Anden,  ..om  Peloponnesierne  kom  og 
ryddede   en  Smule  op  i  Landet/'  — 

I  endnu  større  Bevægelse  end  det  havde  be- 
steget Pnyx,  kom  efter  nogle  Timers  Forløb  det 
atheniensiske  Folk  igjen  ned  derfra.  Paa  Agora 
dannede  der  sig  talrige  Grupper. 

..Efter  min  Mening",  udraabte  Myrmekides, 
..har  Perikles  aldrig  talt  saa  fortræffelig  som  i 
Dag!  O  denne  Ræv  med  Løveansigtet!  Hvor  var 
han  ikke  maadeholden  og  rolig  og  saa  tilsyne- 
ladende fald  af  Eftergivenhed !  Hvor  syntes  han 
ikke  villig  til  en  hvilken  som  helst  Indrømmelse! 
Han  opstillede  kun  Modfordringer,  om  hvilke  han 
godt  vidste,  at  man  aldrig  vilde  gaa  ind  paa  dem! 
Hvor  var  det  ikke  mesterligt,  da  han  sagde,  at 
Athen  var  rede  til  at  tilbagegive  sine  Forbunds- 
fæller den  fulde  Frihed:  kun  maatte  Spartanerne 
først  gjøre  det  Samme  med  deres!" 

„Jeg  sporer  Tjærelugt,  Støj  af  Aarer,  Trierark- 
raab  og  Oppusning  af  Pallasbillederne  i  Piræevs," 
sagde   Haorskjæreren  Sporgilos  betænkelig. 

„Hvorfor  ikke.  din  Hare!"  raabte  de  Andre. 
„Har  du  ikke  Lyst  til  et  muntert  Søtogt?" 

„Havet  bar  nu  engang  noget  Salt  og  Bittert 
ved  sig!"  svarede  Sporgilos. 

..Lad  dig  fodre  med  Løg!"  lød  det  rundt  om- 
kring barn,  „med  Løg.  din  Kryster,  ligesom  Kamp- 
banerne, saa  bliver  du  nok  bidsig  paa  det  og  faar 
Mod!" 

I  samme  Øjeblik  børtes  Kleons,  den  bekj endte 
Garver  Kleons  Stemme  i  en  anden  tæt  Gruppe. 
.,Jeg  stemmer  for  Krig,  men  uden  P erikles!" 
raabte  han.  ..Krigen  maa  ikke  gjøre  P erikles 
endnu  større.  Hvorledes  skal  vi  kunne  kræve  Regn- 
skab af  barn.  hvorledes  skal  vi  kunne  komme  ham 
til  Livs,  naar  han  staar  i  Spidsen  for  en  Hær  eller 
en  Flaade?  Derfor  bort  med  Perikles!  Sparta- 
nernes Fordring,  at  ban  som  Alkmæonide  skulde 
vises  ud  af  Athen,  var  den  eneste  Fordring,  som 
man  skulde  have  bevilget.  Landsforvis  Perikles! 
Landsforvis  Perikles ! " 

Saaledes  brølede  Kleon  med  heftige,  plumpe 
Bevægelser,  idet  han  bestandig  slog  ud  med  Arme 
og  Ben  og  ikke  et  Øjeblik  boldt  sig  rolig  paa 
samme  Sted. 

..Krig,  men  uden  Perikles!"  gjentog  han  uop- 
hørlig. 

Af  samme  Mening  var  Pamfilos.  der  dog  søgte 
at  overdøve  ham  med  Raab  paa.  at  man  ikke  skulde 
landsforvise  Perikles  men  drage  ham  til  Regnskab 
for  hans  Statsstyrelse  og  kaste  ham  i  Fængsel. 

Nu  kom  den  gamle  Kratinos  til  med  Herinip- 
pos   og   en  tredie  Ledsager,    en  Yngling,    der  i  en 

endnu  højere  Grad  end  de  to  Andre  havde  det 
„attiske  Blik",  og  om  hvem  det  hed  sig,  at  han 
ligeledes  med  det  Første  vilde  fremtræde  med  en 
Komedie. 

„Stemmer  du  for  Krig  eller  for  Fred,  gamle 
Satyr?"  raabte  En  af  Mængden  til  den  vinglade 
Gamle. 

„Jeg",  svarede  denne,  „stemmer  for  stegte 
Harer,  Vin  i  Kruset,  Sølv  i  Skabet,  Figener  i  For- 
raadskamret,  bekransede  Bukke,  Lammebrægen, 
Dionysosfest,  frisk  Most,  væltede  Kander,  muntre, 
højt  opskjørtede,  dansende  Piger  — " 

„Du  er  altsaa  for  Fred?" 

„Ja  vist  og  imod,  at  man  spærrer  det  athe- 
niensiske Torv  for  Megarerne.  Tag  dog  imod  For- 
nuft, I  violbekransede  Atheniensere !  Hold  op  med 
at  mistænke,  enhver  Kj ælling,  der  lader  sig  se  paa 
Torvet,  for  at  være  en  Mand  og  en  forklædt  Me- 
garer!  Siden  I  har  lukket  Megarerne  ude  fra 
Torvet,  kan  en  ærlig,  gammel  Marathonssoldat  ikke 
længer  opdrive  en  god  stegt  Gris.  Det  vil  snart 
komme  saa  vidt,  at  vi  maa  æde  stegte  Faarekyl- 
linger.  Men  hvad  skal  det  forøvrigt  sige,  at  I 
endnu  skjændes  her  om  Krig  og  Fred?  Har  da 
Spartanerne  forladt  Folkeforsamlingen  med  nogen 
anden  Besked  end  den,  Perikles  foreslog?  Lad  I 
bare  Perikles  skalte  og  valte,  Perikles  og  de  Andre 
af  samme  Sort,  Folkevennerne,  Garverne,  Uldhand- 
lerne, Pølsemagerne,  der  ikke  bestiller  Andet  end 
at  klø  jer  i  Skj ægget  og  vifte  Fluerne  bort  fra  jert 
Hoved,  der  tørrer  Støvet  af  jere  Sko  og  piller 
Fnuggene  af  jer  Kappe  — u 

Disse  Spydigheder  bragte  Kleons  Blod  i  Kog. 
,.I  ét  Punkt",  udraabte  han.  ..har  Perikles  gjort 
Ret,  idet  han  søgte  at  lægge  en  Mundkurv  paa 
denne  bidske,  ryggesløse  Flok  af  Komedieskrivere 
—  disse  Kjøtere.  der  snapper  efter  hver  Mands 
Lægge  — " 

..Ej,  er  det  dig.  Kleon?"  udraabte  Kratinos, 
„Kleon  den  Frygtelige!  Jeg  vilde  ikke  have  vovet 
at  komme  herhen,  hvis  jeg  havde  vidst,  at  denne 
vilde  Bulbider  med  de  rullende  Øjne  var  her.  Meu 
den  skrækkelige  Stank  af  Læder,  som  jeg  kunde 
mærke  langt  borte  fra,  burde  rigtignok  have  ad- 
varet mig." 

Kleon  for  rasende  op.  Myrmekides  holdt  ham 
tilbage,  medens  Kratinos  vedblev: 

..Du  kalder  os  ryggesløse,  fordi  vi  svinger  Svø- 
ben over  jere  Hoveder  uden  at  bekymre  os  om, 
hvem  Slaget  rammer.  Men  rammer  det  ikke  altid 
den  rette  Mand.  saa  rammer  det  dog  maaske  den 
rette  Sag.  Spørger  Zevs  i  Himlen,  naar  det  lyner, 
hvor  Lynet  slaar  ned?  Det  er  ham  nok,  naar  han 
renser  Luften." 

,.Din  gamle  Fyldebøtte!"  udraabte  Kleon;  ..er 
det  ikke  dig,  om  hvem  man  siger,  at  du  tapper 
din  Begejstring  af  Fadet?" 

r.Og  du,"  svarede  Kratinos.  ..er  det  ikke  om 
dig,  man  fortæller,  at  du  er  saa  fuld  af  Gift.  at 
da  en  Slange  nylig  bed  dig.  saa  kreperede  den? 
Men  lige  meget.  Vi  er  ikke  bange..  Vi  tager 
Kampen  op  med  Stanken  af  Sælhundelæderet,  med 
de  rindende  Øjnes  Morderblikke  og  med  hundrede 
rødhaarede    Kerberoshoveder.       Og    naar    vi    blot 

først  har  gjort  det  af  med  Kvindehelten  Perikles, 
tænker  jeg  nok,  at  vi  og  alle  de  „violhekransede 
Atheniensere"  i  en  Haande vending  kan  blive  fær- 
dige med  Narrene.  Pølsemagerne,  Uldhandlerne 
og  Garverne!" 

Ved  disse  Kratmos's  Ord  lød  pludselig  bag  en 
Søjle  en  skingrende  Haanlatter.  Man  saå  derhen 
og  tik  Øje  paa  den  gale  Menon,  der  sad  paa  Hug 
bag  Søjlen. 

..Se  en  Gang  paa  Menon!"  udraabte  den  Yngste 
af  de  tre  Komediedigtere.  „Den  Fyr  ser  saa  pjaltet 
og  snavset  ud.  at  Evripides  uden  Tvivl  med  det 
Forste  vil  gjøre  ham  til  Helten  i  et  rørende  Sørge- 
spils- 
Athenienserne  lo.  Menon  skar  Tænder  og 
raabte:  „Kjæltringer!  violhekransede  Kjæltringer!" 

Man  vilde  slaa  ham;  han  pudsede  sin  Hund 
paa  Angriberne. 

Nu  tog  man  Stene  op  fra  Jorden  for  at  kaste 
dem  efter  hans  Hoved,  men  i  det  samme  Øjeblik 
kom  Sokrates  til,  forbarmede  sig  over  Manden  og 
førte  ham  ud  af  Trængselen. 

Mængden  spredte  sig  derpaa.  Da  den  vrede 
Pamtilos  vilde  gaa  sin  Vej,  hk  han  Øje  paa  Pe- 
rikles, gik  hen  til  ham  og  forfulgte  ham  den  hele 
Dag,  saa  ofte  han  saå  ham,  med  haanende  Ord. 

Hen  imod  Aften  fulgte  han  paa  Ny  bag  efter 
ham.  „Du  er  en  Tyran  ligesom  Pisistratos!"  sagde 
han.  „Det  er  kun  paa  Skrømt,  du  opretholder 
Folkeherredømmet.  I  Virkeligheden  er  det  dig 
alene,   der  har  Athens  Tømmer  i  sin  Haand." 

Perikles  tav. 

..Du  vil  styrte  Athenienserne  i  en  Krig."  ved- 
blev Pamfilos,  ..for  at  beholde  Sværdgrebet  i  Haan- 
den.  og  for  ikke  at  skalle  aflægge  Regnskab." 

Perikles  svarede  ikke. 

..Du  lader  ikke  andre  Mænds  Fortjeneste  komme 
til  sin  Rot.  skjønt  de  ikke  mindre  end  du  er  født 
til  Talere  og  Folkeførere!" 

Perikles  forblev  stum. 

..Du  har  lært  din  Herskekunst  i  Omgang  med 
Sofister  og  Bolersker.  Du  har  ladet  det  athenien- 
siske Folks  Kraft  gaa  til  Grunde  i  voxende  Yppig- 
hed og  Blødagtighed!" 

Under  Pamfilos"s  sidste  Ord  havde  Perikles 
naaet  sit  Hus.  Det  var  nu  fuldstændig  mørkt  i 
Gaderne.  Efter  atheniensisk  Skik  havde  Perikles 
en  Slave  med  en  tændt  Fakkel  bag  sig. 

Slaven  bankede  paa  Døren.  Portneren  lukkede 
op.     Pamfilos  stod  endnu  bag  Perikles. 

..Lys  denne  Mand  tilbage  gjennem  Gaderne 
med  Faklen,  thi  det  er  blevet  meget  mørkt!"  sagde 
Perikles  til  Slaven  og  traadte  rolig  ind  i  sit  Hus.  —  — 

Endnu  bestandig  gik  Sokrates,  snart  i  og  snart 
uden  sin  fortrolige  Ven  Evripides's  Selskab,  ud  og 
ind  i  Perikles's  Hus.  Endnu  bestandig  besøgte 
han  Aspasia,  endnu  bestandig  var  det  ham  kjært 
at  underholde  sig  med  hende;  kun  klang  hans 
Ord  stadig  mere  og  mere  forvirrede,  mere  og  mere 
gaadefulde  og  orakelagtige. 

Faa  Dage  efter  den  afgj ørende  Forsamling 
paa  Pnyx  betraadte  Sokrates  paa  Ny  Aspasias  Hus. 
Snart  var  han  indviklet  i  en  ivrig  Samtale  med 
hende.      Aspasia   talte    med  frejdigt  Mod   om   den 

forestaaende  Kamp  mod  Dorerne,  men  med  Harme 
om  Partisplittelsen  paa  Agora,  om  Erekthevspræ- 
stens  fjendtlige  Planer,  om  Lakonervennernes  Ræn- 
ker og  Demagogernes  Raahed.  ..For  disse  barbarisk 
sindede  Mænds  Skyld",  sagde  hun.  .,skal  vi  maaske 
snart  se  Hellas's  Blomstring  visne.1' 

„Hellas's  Blomstring  visne!'"  udraabte  Sokrates. 
..Hvorledes  skulde  det  være  muligt?  Du  tager  sik- 
kert Fejl.  Hvor  længe  er  det  vel  siden,  at  det 
blev  sagt.  at  Hellas  nærmede  sig  til  sin  skjøn- 
neste  Blomstring?  Siden  den  Dag.  da  vi  i  festlig 
Glæde  stod  foran  det  fuldendte  Partbenon  paa 
Akropolis,  og  jeg  allerede  troede,  at  Øjeblikket 
for  den  nævnte  herligste  Blomstring  var  kommet, 
men  du  sagde,  at  vel  var  vor  Kunst  nu  næsten 
blevet  ouddommelig.  men  at  der  dog  endnu  manglede 
Meget  for  ogsaa  at  forme  vort  Liv  skjont  i  Et  og 
Alt  og  i  enhver  Henseende  —  siden  hin  Dag  har 
jeg  været  meget  spændt  paa  det  bebudede  Øjeblik 
for  den  fuldendte  Blomstring  og  har  fra  Dag  til 
Dag  med  Utaalmodighed  ventet  derpaa.  Og  da  jeg 
havde  hørt  fortælle  om  nogle  østerlandske  Blomster, 
der  kun  i  en  eneste  Midnat,  naar  Zevs's  Blik  hem- 
melig bestraaler  dem.  fuldstændig  udfolder  deres 
vidunderlige  Bæger,  og  da  jeg  tænkte  mig,  at  de 
Dødeliges  Blomstringstid  maaske  ogsaa  var  af 
samme  Art,  saa  havde  jeg,  saa  at  sige.  ikke  en- 
gang om  Natten  Ro  paa  mig.  og  jeg  frygtede 
bestandig  for,  at  jeg  under  min  Søvn  kunde  gaa 
glip  af  det  Skjønneste.  Men  i  Særdeleshed  har 
jeg  holdt  et  vaagent  Øje  med  det  helt  nye.  mærk- 
værdige   Kjærligheds-    og   Ægteskabsforbund,    som 

Perikles  og  du  sluttede  foran  mit  Billede  af  Ka- 
riterne paa  Borgen,  thi  paa  dette  Forbunds  lykke- 
lige Udfald  syntes  mig  netop  det  helleniske  Livs 
skjønneste  Blomstring  at  bero.  Og  da  I  den  Gang 
udtrykkelig  tog  os  Omkringstaaende  til  Vidner,  saa 
har  jeg  med  Troskab  røgtet  mit  Hverv  som  Vidne, 
thi  jeg  tog  det  alvorligt  og  troede  mig  forpligtet 
til.  ikke  blot  et  Øjeblik,  men  for  bestandig  at  være 
et  opmærksomt  Vidne  til  dette  forunderlige  For- 
bund. Men  ligesom  man  i  sin  Have  Dag  efter  Dag 
besøger  et  særlig  sjeldent  og  frugtbart  Træ  i  be- 
standig Frygt  for  en  Gang  at  finde  det  knækket 
af  en  raa  Haand,  hærget  af  Rimfrost  eller  svedet 
af  Solen,  og  atter  og  atter  glæder  sig  over  dets 
uskadte  Friskhed,  saaledes  kommer  jeg  til  dig.  ikke 
længer  som  forhen  for  at  høre  men  for  at  se, 
hvad  Kjærlighed  er,  hvorledes  den  udvikler  sig, 
fra  hvilke  Punkter  den  gaar  ud  og  til  hvilke  Maal 
den  fører.  Det  er  sikkert  en  vigtig  Sag.  naar 
Ionere  og  Dorere  ruster  sig  til  den  endelige,  af- 
gjørende  Kamp.  men  endnu  vigtigere  næsten  er 
for  mig  eders  Kjærlighedsforbunds  Historie  saavel 
som  den  endelige  Afgjørelse  af  den  Kamp.  I  uden- 
for eder  og  i  eder  selv  nu  kæmper.  Thi  Fol- 
kene er  udødelige  eller  lever  i  det  Mindste  længe, 
og  deres  Skjæbne  kan  altid  paa  Ny  omforme  og 
udjævne  sig,  men  et  Menneskes  Skjæbne  er  bundet 
indenfor  en  saare  snever  Kreds;  i  det  Spor.  den 
fra  først  af  slaar  ind,  bliver  den  for  det  Meste,  thi 
til  en  Begyndelse  fra  Ny  af,  eller  til  at  bryde  andre 
Baner,  under  Pareen  os  ingen  Tid.  Derfor  ligger 
eders   paa  Frihed   saa  vidunderlig  grundede  Kjær- 

lighed  mig  paa  Sinde,  og  jeg  følger  bestandig  dens 
indre  og  ydre.  fremadskridende  Udvikling.  Og  hvor 
smaa  de  Skridt  end  er.  med  hvilke  den  bevæger 
sig  fremad,  haaber  jeg.  at  mine  Sanser  ikke  er 
for  sløve  til  at  iagttage  dem." 

..Du  er  altsaa".  sagde  Aspasia.  ..fra  selv  at 
have  været  Elsker  blevet  Tilskuer  ved  og  Vidne 
om  fremmed  Kjærlighed?" 

..Siden  den  Dag  i  Lykeion."  svarede  Sokrates, 
„da  du  hastig  ilede  bort  fra  mig  og  tilraabte  mig. 
at  jeg  skulde  ofre  til  Kariterne,  siden  den  Dag  har 
jeg  ofret  til  disse  Gudinder,  men.  som  det  synes. 
forgjæves.  Mine  Læber  er  ikke  blevet  finere, 
mine  Træk  ikke  skjønnere.  Og  jeg  har  endelig 
indset,  at  det  sjeldent  eller  aldrig  er  givet  en  og 
samme  Dødelige  at  gribe  Skjønheden  med  Aanden 
og  samtidig  nyde  den  med  Sanserne." 

Aspasia  tvivlede  om.  at  den  Flamme,  der  den 
Gang  et  Øjeblik  med  saa  stor  Styrke  var  blusset 
op  i  den  unge  Grublers  Sind.  nu  skulde  være  fuld- 
stændig udslukket. 

Nu  syntes  hende  Tiden  kommet  til  at  gjore 
Alvor  af  den  lille  Hævnplan.  som  hun  for  saa  lang 
Tid  siden  havde  lagt.  til  paa  Ny  at  ydmyge  og 
beskæmme  Filosofen. 

Listig  begyndte  hun: 

..Hint  Øjeblik  i  Lykeion,  som  du  nu  efter  saa 
lang  Tid  igjen  kommer  i  Hu.  er  heller  ikke  gaaet 
mig  af  Glemme,  og,  for  aabent  at  tilstaa  dig  det, 
beklager  jeg  ofte  i  Stilhed,  at  jeg  uden  Nødven- 
dighed og  gaaende  ud  fra  en  falsk  Forudsa^ning 
den  Gang  krænkede  dig  ved    at  undfly  dig   og  til- 

raabe  dig,  at  du  skulde  ofre  til  Kariterne,  hvilket 
Tilraab  du  har  udtydet  saaledes.  som  om  jeg  der- 
med vilde  sige,  at  du  for  at  vække  Gjenkj ærlighed 
forst  maatte  søge  at  erhverve  dig  de  Egenskaber, 
som  gjør  os  elskværdige.  Jeg  skulde  have  betænkt, 
at  du  er  en  Vismand,  hvem  det  ikke  kunde  falde  ind 
for  Alvor  at  attraa  min  Kjærlighed.  Jeg  har  siden 
den  Tid.  Sokrates,  bestandig  været  til  Mode.  som 
om  jeg  skyldte  dig  en  Oprejsning." 

,.Du  mig?"  sagde  Sokrates  med  et  smerteligt 
Smil.  „Nej,  af  dig  havde  jeg  ikke  nogen  Oprejs- 
ning at  fordre,  men  jeg  har  troet  at  skylde  mig 
selv  en  saadan  fra  det  Øjeblik  af  — " 

..Jeg  var  den  Gang  taabelig!4*  sagde  Aspasia. 
..Hvor  vilde  jeg  ikke  i  Dag  rolig  læne  mit  Hoved 
til  dit  Bryst,  thi  nu  kjender  jeg  dig."  — 

Aspasia  sad  med  Sokrates  i  et  Værelse,  der 
var  lige  saa  hyggelig  som  yppig  udstyret  og  op- 
fyldt af  den  fine,  berusende  Vellugt,  som  syntes  at 
udstrømme  fra  Aspasia  selv:  thi  ligesom  Olympens 
Guder  og  Gudinder  var  hun  altid  omgivet  af  en 
vis  himmelsk  Aroma.  Hun  straalede  i  siu  ufor- 
gængelig blomstrende  Skjønhed,  og  en  fortryllende 
Munterhed  var  udbredt  over  hendes  Træk.  Hun 
syntes  at  være  i  det  ypperligste  Lune  —  hvis  da 
noget  saa  smaaligt  som  Lune  overhovedet  var  til 
for  Aspasia. 

En  Due  flagrede  frem  og  tilbage  i  Værelset. 
Det  var  Aspasias  vingede  Yndling,  et  smukt  Dyr 
med  blændende  hvide  Fjer  og  en  metal blaa  spil- 
lende Ring  omkring  Halsen. 

Nu  og  da  satte  Duen  sig  paa  Aspasias  Skulder 

og  søgte  den  vanlige  Lækkerbidsken  imellem  den 
Skjønnes  Læber.  Men  hyppig  fløj  den  ogsaa  hen 
paa  Sokrates's  Hoved  og  slog  sig  da  med  saadan 
Haardnakkethed  til  Ro,  at  Aspasia  gjentagne  Gange 
fandt  det  nødvendigt  med  egne  Hænder  at  befri 
sin  Gjæst  for  den  paatrængende  Fugl,  ved  hvilken 
Lejlighed  hun  da  ikke  kunde  undgaa  umiddelbart 
at  nærme  sig  Sokrates. 

Naar  hun  nu  med  Møje  havde  jaget  Dyret 
bort  fra  Sokrates's  Isse.  saa  flagrede  det  videre  og 
satte  sig  med  en  dump  Kurren  paa  et  andet  Sted. 

..Hvis  det  ikke",  sagde  Sokrates,  ..en  Gang 
var  slaaet  fast  ved  Menneskenes  almindelige  Dom, 
at  Duernes  Kurren  lyder  ømt  og  kjælent,  saa  vilde 
jeg  i  min  Uforstand  finde  den  hæslig.  Jeg  vilde 
kalde  den    en  svag    Vrinsken." 

..Hvad  siger  du?"  udraabte  Aspasia.  ..Haaner 
du  Afrodites  Fugl?  Pas  paa.  at  ikke  Fuglen  eller 
Gudinden  selv  hævner  sig  paa  dig." 

..De  har  paa  Forhaand  gjort  det."  svarede 
Sokrates. 

..Guderne  er  uberegnelige,"  sagde  Aspasia; 
„den  ene  Gang  er  de  misundelige  og  holder  deres 
Gaver  tilbage,  den  anden  Gang  er  de  gunstig  stemte 
og  skjænker  tidobbelt,  hvad  de  tidligere  nægtede. 
Men  den  lunefuldeste  af  alle  Gudinder  er  dog  Afro- 
dite. Hun  kræver  endogsaa.  at  Enhver,  der  ønsker 
en  Naade  af  hende,  skal  oppebie  det  rette  Øjeblik 
og  det  rette  Lune  og  ikke  trættes  ved  paa  Ny  at 
vende  tilbage.  Det  er  derfor  taabeligt  kun  én  dang 
at  prøve  sin  Lykke  hos  hende.     Er  dette  dig  ube- 

kjendt,  Sokrates?  og  bærer  de  Skjønne  sig  maaske 
ikke  ad  paa  samme  Maade  som  Gudinden?" 

„Jeg  véd  det  ikke."  sagde  Sokrates,  ..thi  jeg 
har  aldrig  prøvet  det.1- 

„Deri  har  du  gjort  Uret!"  sagde  Aspasia. 
„Det  er  nu  din  egen  Skyld,  naar  du  ikke  véd,  om 
Afrodite  og  Kvinderne    er    dig  gunstig   eller  ikke." 

Saadan  og  lignende  forunderlig  og  gjækkende 
Tale  førte  Aspasia,  idet  hun  tillige  nu  og  da  kj ær- 
tegnede  og  kyssede  Duen.  Sokrates  mindedes  ikke 
nogensinde  at  have  set  hende  saa  overgiven  munter. 
Men  jo  kaadere  hun  blev,  des  tavsere,  tankefuldere 
og  alvorligere  viste  han  sig  selv. 

Paa  Xy  fløj  Duen  med  en  Kurren,  der  nu 
næsten  lignede  en  dæmpet  Latter,  hen  paa  Sokra- 
tes's Isse.  Men  denne  Gang  viklede  den  sig  med 
sine  smaa  Kløer  saa  fast  ind  i  hans  Hovedhaar, 
at  den  ikke  igjen  kunde  komme  løs.  Aspasia 
skyndte  sig  med  at  komme  ham  til  Hjælp  og  faa 
Duens  Kløer  ud  af  hans  Haar.  Han  følte  hendes 
Fingre  i  sit  Haar.  En  sagte  Skjælven  greb  ham 
ved  det  duftende,  livsvarme  og  bedaarende  Legemes 
umiddelbare  Nærhed  —  den  skjønne  Kvindes  Barm 
bølgede  tæt  forbi  hans  Ansigt,  tæt  forbi  hans  Mund 
—  kun  den  ringeste  Bevægelse,  og  hans  Læber 
maatte  berøre  den  fristende  men  farlige  Bølge. 
Thi  intet  Havdyb  bølger  saa  forræderisk,  i  intet 
er  Faren  for  en  redningsløs  Undergang  saa  stor, 
som  en  Kvindes  Barm. 

Saa  tæt  var  Sokrates's  Læber  ved  denne  for- 
førende Bølge,  som  de  alt  én  Gang  før  havde  været 
ved  den  Skjønnes  Rosenmund,  da  Grubleren  under 

fortrolig  Samtale  sad  med  Aspasia  i  Lykeions  en- 
somste Hal. 

Kun  den  ringeste  Bevægelse,  og  den  atter  af 
Lidenskab  optændte  Sokrates  vilde  have  hentet  sig 
en  ny  Beskæmmelse,  endnu  mere  krænkende  end 
den  forrige  i  Lykeion  —  kun  en  ny  Overilelse  af 
Hjertet  og  Sanserne,  og  han  vilde  have  fuldendt 
den  listige  Skjønnes,  hans  hemmelige  Modstander- 
indes  Triumf. 

Hvad  gik  der  i  dette  Øjeblik  for  sig  i  Sokra- 
tes's Sjæl? 

Rolig  og  fattet  rejste  han  sig  og  sagde: 

..Lad  Duen  være.  Aspasia!  Jeg  tror  ikke  at 
kjøbe  min  Frihed  fra  den  hævngjerrige  Fugl  for 
dyrt.  selv  om  jeg  lader  en  Lok  af  mit  Hovedhaar 
blive  tilbage  i  dens  Kløer." 

..Jeg  forstaar  det."  svarede  Aspasia  i  en  for- 
andret, noget  spottende  og  overmodig  Tone.  ..jeg 
forstaar.  at  du  ikke  frygter  for  at  blive  skaldet. 
Den  nøgne  Isse  hører  jo  med  til  Visdommen,  og 
du  er  blevet  en  fuldendt  Vis  !  Ja,  saa  fuldkommen 
og  saa  vis  er  du  blevet,  at  du  fortjente  at  blive 
plukket  af  den  afroditiske  Fugls  Kløer,  til  du  ikke 
havde  et  Haar  tilbage  paa  Hovedet!" 

..En  nøgen  Isse  kan  sømme  sig  for  den  Vise." 
sagde  Sokrates,  ,men  vid.  at  jeg  har  givet  Afkald 
paa  Alt.  selv  paa  Visdommens  Ry,  og  at  jeg  i  Øje- 
blikket kun  tænker  paa  at  opfylde  min  Borgerpligt. 
Allerede  i  Morgen  gaar  jeg  med  de  andre  Borgere, 
hvem  Loddet  har  truffet,  til  Lejren  for  Potidæa. 
Ogsaa  Alkibiades  gaar  med  dertil." 

..Paa   ham   synes   du  altsaa   ikke    at  ville  give 

Afkald."  svarede  Aspasia.  ..medens  du.  efter  hvad 
du  siger,  har  givet   Afkald  paa  alt  Andet." 

„Vi  følger  begge  Fædrelandets  Bud!"  sagde 
Sokrates.  -Billiger  du  maaske  ikke  dette V  Gjrel- 
der  det  ikke  at  beka-mpe  Durerne?" 

..Du  vil  bekæmpe  Dorerne!"  udraabte  Aspasia. 
..Du  er  selv  blevet  en  Dorer!" 

■■Nej!"  svarede  Sokrates.  ..jeg  tror  at  være  en 
ægte  Søn  af  den  tankefulde  Pallas  Athene." 

..I  Sandhed!"  sagde  Aspasia  smilende,  -du  har 
fuldstændig  vendt  dig  fra  Eros  og  Kariterne,  til  den 
kølige,  mandhaftige  Athene.  Hvad  er  der  blevet 
af  den  Glød,  som  blussede  op  i  din  Sjæl,  da  du  i 
Lykeion  for  sidste  Gang  spurgte  mig  om  Kjærlig- 
hedens Væsen?" 

-Det  er.  o  Aspasia."  svarede  Sokrate-.  .  gaaet 
med  min  Kjærligheds  Glød  paa  samme  Maade  som 
med  din  Skjønhed.  efter  at  Fidias  har  guddommelig- 
gjort dit  Billede  i  sin  lemniske  Afrodite.  Saaledes 
som  nemlig  din  Skjønhed  i  denne  Billedstøtte  er 
hævet  ud  over  det  Jordiske  og  Forgængelige,  saa- 
ledes er  ogsaa  min  Kjærlighed  blevet  modnet, 
guddommeliggjort  og.  jeg  kunde  næsten  sige.  for- 
stenet. Af  det  glødende  Kul  er  der  blevet  en 
Stjerne." 

I  dette  Øjeblik  satte  den  flagrende  Due  sig 
paa  Aspasias  Skulder. 

Hvilken  Dæmon,  hvilken  kaad  Erot  stak  i 
Fuglen? 

Dens  Kløer  viklede  sig  fast  paa  det  Sted.  hvor 
et  Spænde  holdt  Kitonens  to  smalle  Skulderstykker 
sammen. 

Utaalmoclig  bevægede  Fuglen  Foden,  for  at 
komme  løs,  indtil  Spændet  gik  op,  og  Klædningens 
Folder  faldt  ned  og  blottede  den  glimrende  Skulder. 

»Bring  denne  Fugl  som  et  Offer  til  Kariterne!" 
sagde  Sokrates,  lagde  sin  Kappe  over  den  skjønne 
Kvindes  blottede  Skulder  og  forlod  Værelset. 

Den  stolte  Milesierinde  blegnede  —  i  heftig 
Bevægelse  og  med  skjælvende  Haand  greb  hun 
et  Sølvspejl  og  forskrækkedes  for  første  Gang  over 
en  skæmmende  Skygge,  der  fløj  over  hendes  Ansigts- 
træk. 

Var  Skjønheden  ikke  længer  det  Altbesej- 
rende?  Gaves  der  Noget,  som  vovede  at  trodse 
den? 

En  let  Gysen  greb  hende.  —  — 

Den  unge  Alkibiades  var  jublende  glad,  da 
det  Ønske,  han  havde  ytret  for  Perikles,  om  at 
inaatte  tumle  sig  paa  den  krigeriske  Æres  Mark, 
endelig  blev  opfyldt.  Han  saavel  som  Sokrates 
hørte  til  de  ved  Lodtrækning  udvalgte  athenien- 
siske Borgere,  der  skulde  sendes  for  at  belejre  den 
fra  Athen  faldne  Forbundsstad  Potidæa. 

Alkibiades  havde  imidlertid  fortsat  sin  vilde 
Levevis  og  lod  det  aldrig  mangle  paa  Stof  for 
Atheniensernes  Snakkelyst. 

Han  havde  grundet  det  saakaldte  Ithyfallernes 
Selskab,  i  hvilket  de  overmodigste  og  kaadeste 
Ynglinger  traf  sammen,  for  i  Forening  at  overgive 
sig  til  den  tøjlesløseste  Glæde,  saaledes  som  det 
var  at  vente  af  et  Selskab,  der  opkaldte  sig  efter 
den  urene  Dæmon  Ithyfallos.  Allerede  Indvielses- 
Ceremonierne   i  dette  Selskab   vare  i  højeste  For- 

stand  kaade  og  frække.  Kun  de  Medlemmer  bleve 
optagne,  som  i  særlig  Grad  mente  at  kunne  pukke 
paa  den  nævnte  Dæmons  Gunst, 

For  at  spotte  den  nedarvede  Skik  og  Brug. 
der  i  Athen  forbød  at  holde  Gilde  om  Formid- 
dagen, foranstaltede  Alkibiades  med  sine  Fæller 
Drikkelag  om  Morgenen.  I  sit  Overmod  lod  han 
sig  af  en  fortræffelig  Maler  afbilde  med  sit  Hoved 
hvilende  i  en  ung  Hetæres  Skjød,  og  hele  Athen 
strømmede  til.  for  at  se  Billedet.  Han  ejede  en 
Hund.  som  han  holdt  meget  af.  og  som  han  gav 
Navnet  .Dæmon",  og  det  var  i  høj  Grad  snurrigt 
at  høre.  naar  han.  ligesom  Sokrates,  talte  om  ..sin 
Dæmon-. 

Men  om  end  den  Kaadhed,  hvoraf  Klinias's 
Søn  sprudlede,  saaledes  endog  syntes  at  ramme 
Sokrates,  saa  hindrede  dette  ham  dog  ikke  i  at 
udmærke  denne  Mand  for  Alverden  som  den  bedste 
og  kjæreste  af  alle  sine  Venner.  Han  hang  i  Virke- 
ligheden endnu  bestandig  ved  Grubleren  og  Sand- 
hedssøgeren med  en  næsten  gaadefuld  Art  af  Kjær- 
lighed, men  rigtignok,  som  det  syntes,  uden  at 
tilstaa  ham  nogen  som  helst  Indflydelse  paa  sin 
Gjøren  og  Laden. 

Da  Alkibiades  drog  til  Potidæa.  skete  heller 
ikke  dette  uden  Biomstændigheder,  som  gav  Folk 
nok  at  snakke  om.  Han  lod  sig  saaledes  forfær- 
dige særlige  Vaaben.  Han  havde  et  Skjold  af 
Guld  og  Elfenben,  og  i  Skjoldet  førte  han  som  et 
Slags  Vaabenmærke  en  Eros.  bevæbnet  med  Zevs's 
Tordenkile. 

Eros    med    Tordenkilen!       En     glimrende 

Tanke,  en  Hellenerpande  værdig.  Den  Tid  var  jo 
virkelig  kommet,  da  det  syntes,  som  om  Zevs's 
Tordenkile  skulde  gaa  over  i  den  vingede  Drengs 
Hænder. 

Xogle  af  Alkibiades's  Kammerater  drog  lige- 
ledes i  Felten.  Med  ham  til  Forbillede  søgte  de 
nu  ogsaa  strax  at  optræde  i  kostbare  og  afstik- 
kende Rustninger.  Den  unge  Kallias,  Hipponikos's 
Søn,  drog  i  Felten,  som  det  hed  sig,  i  et  Panser, 
der  var  syet  af  et  Løveskind. 

Der  fandtes  en  Kvinde  i  Athen,  som  var  fuld 
af  dyb  Bekymring,  da  Alkibiades  stod  i  Færd  med 
at  forlade  Staden ;  en  Kvinde,  som  i  lang  Tid  hver- 
ken havde  kjendt  Sorg  eller  Kjærlighed;  som  ikke 
blot  havde  foragtet  Hymens  Baand  men  endogsaa 
spottet  Eros's  Lænker;  en  Kvinde,  som  havde  sagt 
om  sig  selv:  jeg  er  ikke  Kjærlighedens,  jeg  er 
kun  Glædens  Præstinde! 

Denne  Kvinde  var  Theodota.  Det  var,  som 
allerede  omtalt,  hende,  hvem  den  unge  Alkibiades 
havde  betragtet  som  sin  Lærerinde,  da  han  styr- 
tede sig  ud  i  Nydelsens  og  den  ungdommelige 
Kaadheds  Malstrøm.  Hans  Forfængelighed  forte 
med  sig,  at  han  fremfor  Alle  vilde  kalde  den 
skjønneste  og  navnkundigste  Hetære  i  Athen  for 
sin.  hin  Theodota,  som  den  Gang  vel  ikke  længer 
stod  paa  sin  Blomstrings  Højdepunkt  men  endnu 
paa  sin  Berømmelses  Tinde.  Ogsaa  Theodota  var 
stolt  af  Alkibiades's  Besiddelse,  og  netop  denne 
Besiddelse  forøgede  paa  den  anden  Side  heller  ikke 
lidet  hendes  Berømmelses  Glans. 

En    rum  Tid    omgikkes    den    unge    Alkibiades 

ikke  med  nogen  Kvinde  hellere  end  med  den  mørk- 
øjede Korintherinde,  og  førte  som  oftest  sine  Ven- 
ner til  glade  og  kaade  Lag  i  Theodotas  Hus. 
Hendes  Munterhed  saavel  som  hendes  Skjønhed 
var  Krydderiet  i  det  Bæger  af  overskummende 
Ungdomslyst.  som  Alkibiades  og  hans  Fæller  tømte. 

Men  Theodota  blev  ikke  bestandig  ved  at 
være  saa  munter,  som  hun  havde  været  i  Be- 
gyndelsen af  sin  Omgang  med  Alkibiades.  Yng- 
lingen var  altfor  skjøn,  til  at  et  Kvindehjerte,  selv 
om  det  aldrig  havde  elsket,  og  om  det  end  havde 
forsvoret  Kjærligheden  for  bestandig,  ikke  dog 
tilsidst  maatte  betale  Glæden  ved  hans  Omgang 
med  sin  Frihed. 

I  Begyndelsen  havde  hun  brudt  sig  lidet  om, 
at  hendes  unge  Ven  ogsaa  smilede  til  andre  Kvin- 
der og  Hetærer  i  hendes  Xærværelse.  Hun  havde 
selv,  naar  han  med  Kallias  og  Demos  holdt  Gilde 
hos  hende,  samlet  unge  og  smukke  Veninder  i 
sit  Hus. 

Men   snart  troede    den  unge  Ithyfallerhøvding 
ikke  uden  Misfornøjelse  at  bemærke,  at  Korinther- 
indens  Væsen  mere  og  mere  forandrede  sig.     Hun 
syntes    eftertænksom,    alvorlig;    hun   sukkede   ofte 
hendes   muntre    Ømhed   syntes  ligesom   at   skrante 
under  en  Slags  Lidenskab,  under  en  vis  Heftighed 
krampagtig  omfavnede  hun  undertiden  sin  Elskede 
som    om   hun   vilde   holde   ham  fast  for  bestandig 
mange  Taarer  rullede   ned  i  hendes  Kys,    og  naar 
nu  Alkibiades  for  hendes  Øjne  smilede  til  en  anden 
Kvinde  eller  endogsaa  kjærtegnede  denne,  saa  bleg- 

nede  hun,  og  hendes  Læber  fortrak  sig  i  Skin- 
sygens Krampe. 

Denne  Forandring  i  Theodotas  Væsen  var  ikke 
efter  den  Overmodiges  Smag,  der  overalt  skjæn- 
kede  sig  Glædens  Bæger  fuldt,  drak  det  ud  og 
igjen  gik  sin  Vej. 

Forbi  var  det  nu  med  Theodotas  Skjønhed, 
forbi  med  hendes  Trylleri.  Hendes  Væsen  forekom 
nu  Ynglingen  trist  og  bedrøveligt. 

Undertiden  overgav  hun  sig  til  sin  opbrusende 
Skinsyge  og  udfordrede  hans  Vrede,  men  han  tilgav 
hende  dog  langt  snarere  dette  end  det  Overmaal 
af  sværmerisk,  taareblandet  Ømhed,  hvormed  hun 
plagede  ham. 

Hun  svor,  at  hun  elskede  ham  og  tilhørte  ham 
alene.  Det  var  ham  ligegyldigt.  Den  udelukkende 
Besiddelse  af  en  enkelt  Kvinde,  som  er  den  højeste 
Fornødenhed  for  den  modne  Mands  Hjerte,  er 
værdiløs  og  besværlig  for  den  drengeagtige  Kvinde- 
jæger. 

Alkibiades  sagde  til  Theodota: 

„Siden  du  har  begyndt  at  plage  mig  med  dine 
taarefyldte  Kjærlighedsklager,  begynder  du  at  blive 
mig  utaalelig.  Du  véd  ikke,  hvor  hæslig  en  Kvinde 
er,  der  i  Stedet  for  bestandig  at  fortrylle  ved 
straalende  Munterhed  og  smilende  Ynde,  lader  sit 
Ansigt  skæmmes  af  Skinsygens  Krampetrækninger; 
der  oversvømmer  sine  egne,  ja  endogsaa  sin  El- 
skers Kinder  med  hede  og  salte  Taarestrømme 
og,  efter  at  være  blevet  en  Furie,  slaar  om  sig 
med  lidenskabelige  Anklager.  Du  morer  mig  ikke 
længer,  Theodota!    Du  kj  ed  er  mig!    Med  bedrøve- 

lige  Klager  og  lidenskabelig  Heftighed  fængsler 
du  mig  ikke;  dermed  nærer  og  forværrer  du  kun, 
hvad  der  mishager  mig.  Skal  jeg  være  den,  jeg 
har  været,  saa  vær  du  ogsaa  igjen  den.  du  har 
været ! " 

Hun  bestræbte  sig  for  at  synes  munter.  Men 
det  mislykkedes  hende  for  det  Meste.  Naar  da 
Alkibiades  vred  forlod  hende,  saa  ydmygede  hun 
sig,  overdængede  ham  med  Budskaber  og  Breve, 
ilede  til  ham.  bønfaldt  ham,  ja  lod  sig  mishandle 
af  den  Overmodige. 

En  Dag  kom  Sokrates  til  sin  unge  Vens  Hus 
og  saå  Kvinden  ligge  opløst  i  Taarer  udenfor  den 
ubønhørlige  Ynglings  Dørtærskel. 

Hun  saå  op  paa  ham  og  gjenkj endte  den  Mand, 
som  en  Gang  havde  holdt  en  saa  besynderlig  Lov- 
tale over  hendes  muntre  „Selvopofrelse".  Hun  var 
ikke  længer  i  Stand  til  denne  Selvopofrelse.  Hun 
krævede,  hvad  hun  den  Gang  gjerne  gav  Afkald 
paa:  at  finde  Gjenkj  ærlighed  hos  den,  hun  elskede. 
Jamrende  klagede  hun  sin  Sorg  for  Sokrates.  Han 
talte  trøstende  til  hende  og  førte  hende  bort. 

Derpaa  vilde  han  vende  tilbage  til  Alkibiades, 
for  at  gaa  i  Forbøn  for  Kvinden  hos  ham.  Men 
han  var  saaledes  hensunket  i  Tanker,  at  han,  efter 
at  have  naaet  til  Alkibiades's  Dør,  ikke  traadte 
ind  men  grublende  blev  staaende.  og  da  Alkibiades 
gik  ud.  traf  han  Vennen  paa  Tærskelen. 

„Hvad  tænker  du  paa?"  spurgte  han. 

..Lige  nu",  svarede  Sokrates.  ..troede  jeg  igjen 
at  være  kommet  paa  Spor  efter  Kjærlighedens 
Væsen.     Jeg  troede  et  Øjeblik   at  have  fundet,   at 

Kjærlighedens  Væsen  bestaar  deri,  at  man  enten 
udgyder  eller  afpresser  Taarer  —  mishandler  eller 
lader  sig  selv  mishandle  —  træder  under  Fødder 
eller  lader  sig  selv  træde  paa  —  men  pludselig  er 
det  dog  igjen  blevet  mig  tvivlsomt." 

Da  Alkibiades  drog  til  Lejren  ved  Potidæa, 
takkede  han  Guderne  for  at  være  sluppet  for  denne 
Kvindes  Kjærlighed,  medens  hun  i  sin  Sorg  over 
hans  Bortrejse  udstødte  Veklager  og  rev  sig  i  Haaret. 

Efter  nogen  Tids  Forløb  skrev  Alkibiades  fra 
Lejren  Følgende  til  Aspasia: 

.,Du  ønsker  at  faa  at  vide  af  mig.  hvorledes 
vor  Ven  Sokrates  opfører  sig  i  sit  nye  Kald.  Xu. 
han  er  i  Lejren  ved  Potidæa  nøjagtig  den  Samme, 
som  han  for  Aar  tilbage  var  i  Fidias"s  Værksted. 
Snart  kaster  han  sig  med  den  største  Iver  over 
Alt,  snart  hænger  han  igjen  med  Hovedet  og  for- 
taber sig  i  ørkesløs  Grublen.  I  klare  Stjerne- 
nætter, naar  Alt  slumrer  i  Teltene,  saa  gaar  Sokrates 
omkring  og  vaager  alene,  og  tænker  —  og  spørger 
—  og  søger  —  men  altid  forgjæves.  Han  vil  be- 
standig give  Afkald  paa  at  vide  Xogetsomhelst, 
men  bestandig  tilskyndes  han  igjen  til  at  gruble, 
søge  og  spørge. 

..Du  har  en  Gang  for  mange  Tider  siden,  da 
jeg  endnu  var  en  Dreng  og  du  for  en  Dag  en 
Spartaneryngling,  der  besøgte  Perikles's  Hus,  for- 
talt mig  om  de  unge  Spartaneres  Venskabsfoibin- 
delser,  om  et  Venskab,  der  forener  de  Yngre  med 
de  Ældre  og  gjør  dem  til  uadskillelige  Kampfæller. 
Et  lignende  uadskilleligt  Forbund  har  nu  dannet 
sig  imellem  mig  og  Sokrates.     Og  i  Sandhed,   den 

fortræffelige  Mand  har  altid  fuldt  op  at  gjøre  for 
at  vise  sig  som  min  Ven.  Jeg  har  hyppige  Stri- 
digheder med  Folkene  i  Naboteltene,  der  ikke  vil 
finde  sig  i,  at  jeg  om  Natten  drikker  og  synger  i 
mit  med  gode  Venner,  fordi  vi,  som  de  siger,  for- 
styrrer dem  i  deres  Søvn.  Ja,  disse,  gode  Borgere 
opholder  sig  endogsaa  om  Dagen  over,  at  vi  er 
muntre,  og  rynker  Næse,  naar  vi  efter  Frokosten 
endnu  drikker  og  støjer  en  Smule  op  ad  Formid- 
dagen. De  klager  hos  Strategerne  og  Taxiarkerne 
over,  at  vi,  som  de  paastaar.  i  Drukkenskab  øver 
allehaande  kaade  Streger  imod  deres  Slaver  og 
dem  selv.  Saa  bliver  det  hyppig  til  Skjændsmaal 
og  undertiden  ogsaa  til  et  lille  Haandmænge.  I 
saadanne  Tilfælde  er  selv  Strategen  og  Taxiarken 
afmægtig,  og  kun  Sokrates's  Forbøn  redder  den 
Ene  eller  den  Anden  fra  den  Fare  efter  alle  Gymna- 
siets Regler  at  blive  strakt  til  Jorden  eller  ogsaa 
at  blive  banket  baade  gul  og  blaa. 

..Jeg  holder  af  denne  Sokrates,  fordi  han  ikke 
har  det  fordringsfulde  Væsen,  som  gjør  mig  andre 
Sofister,  Filosofer  og  Dydsprædikanter  utaalelige. 
Han  har  en  Art  af  sjælelig  Adel  og  stille  Dyd,  som 
intet  Menneske  i  hele  Hellas  er  længere  borte  fra 
end  jeg  selv.  Men  man  beundrer  altid  mest,  hvad 
man  selv  ikke  har,  og  netop  Modsætningerne  træk- 
ker, som  det  synes,  Menneskene  til  hinanden.  Der 
udstraaler  undertiden  fra  hans  ellers  saa  uanselige 
Væsen  Noget  ligesom  et  Lyn  af  noget  Guddomme- 
ligt, og  dette  har  med  Aarene  bestandig  gjort  sig 
mere  og  mere  gjældende  hos  ham;  og  ofte  har 
jeg  lagt  Mærke  til,  hvorledes  den,  der  blev  truffet 

af  dette  Lyn,  ligesom  syntes  gjennenrstraalet  og 
gjennemvarmet:  han  rødmede,  hans  Blod  løb  stær- 
kere, aldeles  som  om  han  stod  overfor  en  fortryl- 
lende Kvinde. 

..For  nylig  havde  jeg  en  Gang  aftalt  et  lille 
natligt  Strejftog  med  den  unge  Kallias.  Den  præg- 
tige homeriske  Sang  om  Diomedes's  og  Odyssevs's 
natlige  Spejdertog  og  om  Rovet  af  Rhesos's  Heste 
stod  os  for  Hovedet,  og  omendskjønt  der  neppe 
hos  Potidæerne  fandtes  Heste  af  den  Art  at  røve, 
vilde  vi  dog  en  Gang  friste  et  lille  Æventyr  paa 
egen  Haand.  Vi  vidste,  at  smaa  Nattevagter  af 
Potidæere  hyppig  strejfede  omkring  udenfor  Mu- 
rene. En  saadan  vilde  vi  overfalde,  hugge  ned  og 
bringe  deres  Vaaben  med  tilbage  som  Bytte.  Vi 
forlod  altsaa  stille  Lejren  ved  Midnat,  og  efter  at 
være  naaet  hen  i  Nærheden  af  Potidæas  Mure, 
stødte  vi  virkelig  paa  en  lille  Hob  Bevæbnede, 
der  gjorde  Runden.  Vi  gik  løs  paa  dem  og 
dræbte  et  Par  Stykker;  de  Øvrige  tog  Flugten  men 
gjorde  Anskrig,  indtil  andre  af  deres  Folk  kom  til. 
og  med  denne  Forstærkning  gjorde  de  endnu  en 
Gang  omkring  og  vendte  sig  med  langt  overlegen 
Styrke  mod  os.  Vi  holdt  tappert  Stand,  men  jeg 
véd  ikke,  hvad  der  vilde  være  blevet  af  .os  overfor 
en  saadan  Overmagt,  hvis  ikke  pludselig  en  Mand 
ligesom  var  dukket  op  af  Jorden,  havde  blandet  sig 
i  Haandmænget  og  nu  saa  flinkt  og  med  saadant 
Eftertryk  havde  hugget  ind  paa  Potidæerne,  at 
disse,  efter  at  et  Par  af  deres  bedste  Folk  var 
faldet,  paa  Ny  fandt  det  raadeligt  at  afbryde  Fægt- 
ningen og  flygte  hen  imod  Murene.    Men  vor  Hjælper 


var  ingen  Anden  end  Sokrates,  hvem  tilfældigvis 
netop  den  smukke  Nat  paa  Xy  havde  lokket  ud, 
vel  ikke  for  at  gaa  paa  Æventyr  men  paa  Tanke- 
jagt, og  som.  idet  han  drev  omkring  udenfor  Lejren, 
nu  ilede  til  ved  Vaabenlarmen  og  i  rette  Tid  greb 
ind  i  Kampen.  Ved  denne  Lejlighed  har  jeg  atter 
set,  hvad  denne  Mand  vilde  formaa  at  yde.  hvis 
han  helt  og  holdent  var  Kriger  og  ikke  tillige 
en  Vismand.  Han  slog  løs  paa  Potidæerne  aldeles 
paa  samme  Maade  som  i  fordums  Tid  med  Mej- 
selen paa  Stenblokkene  i  Fidias's  Værksted.  Og 
ligesom,  medens  han  endnu  var  Stenhugger.  Stenene 
maatte  undgjælde,  naar  det  Tankeproblem,  der 
netop  sysselsatte  ham.  voldte  ham  store  Vanskelig- 
heder, saaledes  maatte  i  denne  Stjernenat  Poti- 
dæernes  Hoveder  bøde  for,  at  Sokrates  igjen  for- 
gjæves  havde  bestræbt  sig  for  at  løse  Tilværelsens 
Gaade.  Han  er  i  Stand  til  midt  under  en  Fægt- 
ning at  lytte  til  en  Fugls  Sang  i  Luften,  eller,  naar 
han  bliver  udstillet  som  Vagt,  at  rette  sin  Opmærk- 
somhed paa  Himlens  Stjerner  i  Stedet  for  paa 
Potidæernes  Bevægelser.  Endnu  bestandig  grubler 
han  over  de  mest  hverdagsagtige  og  almindelige 
Gjenstande,  og  naar  man  spørger  ham  om  Grunden 
dertil,  saa  siger  han,  at  Tinge  ae  forekommer  ham 
spøgelseagtige,  fordi  han  ikke  forstaar  dem,  og 
fordi  de  ikke  vil  aabenbare  deres  Væsen  for  ham. 
..For  Øjeblikket  ruger  han  over  en  Plan  til 
at  gjøre  Krigen  overflødig,  og  naar  han  ikke 
netop  selv  slaar  løs  paa  Fjenderne,  saa  ud- 
vikler han  for  os,  hvor  afskyeligt  dette  Menne- 
skenes   indbyrdes    Myrderi   er,    og   hvorledes    man 

en  (rang  ikke  vil  tale  om  de  Folk,  der  myrdede 
hinanden  i  Krig,  paa  nogen  anden  Maade  end  man 
nu  taler  om  Menneskeædere,  samt  at  der  vil  komme 
en  Tid,  da  man  slet  ikke  vil  kunne  forstå a.  at 
Menneskeslægten  en  Gang  har  været  saa  vild  og 
raa.  Han  siger,  at  der  maa  stiftes  et  Forbund 
imellem  Folkene  og  indsættes  en  øverste  Voldgifts- 
domstol, for  hvilken  Stridighederne  kan  afgjøres. 
Og  han  mener,  at  noget  Lignende  allerede  nu  vilde 
kunne  opnaas,  hvis  kun  én  eller  et  Par  Stater 
offenlig  vilde  erklære,  at  de  fra  nu  af  i  en  hvilken 
som  helst  Folkekrig  vilde  stille  sig  paa  den  An- 
grebnes Side  eller  paa  dens  Side,  hvem  der  skel- 
en Uret.  Drømmerier,  der  er  en  Særling  værdige! 
Man  skal  ikke  stække  Vingerne  paa  Menneskenes 
Daadstrang,  thi  Verden  vilde  uden  Had  og  Strid 
og  Krig  være  lige  saa  kjedsommelig  som  uden 
Kjærlighed! 

..Hvad  mig  selv  angaar,  saa  synes  det,  at  det 
krigeriske  Liv  bekommer  mig  vel.  Jeg  er,  tror 
jeg,  ogsaa  allerede  i  mange  Henseender  blevet 
dydigere.  Jeg  indskrænker  mig  nu  saaledes  i  alle 
Ting,  at  jeg  en  rum  Tid  endogsaa  havde  en  Elsker- 
inde sammen  med  min  Ven  Axiokos. 

„Dog,  det  er  Noget,  der  maa  kjede  dig.  Lev 
vel,  Aspasia,  og  fortæl  du  nu  ogsaa  mig,  hvorledes 
Resten  af  Staden  befinder  sig  uden  Alkibiades." 

En  Stat  af  ringe  Omfang  kan  aldrig  eje  en 
stor  Landhær.  men  lettere  derimod  en  stor  Flaade. 
I  denne  Stilling  var  Athen,  efter  at  Kong  Arkida- 
mos  af  Sparta  med  tresindstyve  tusinde  Peloponne- 

siere  var  faldet'  ind  i  Attika.  Ogsaa  de  fleste  af 
Forbundsfællerne  kunde  kun  yde  Hjælp  til  Søs. 

Medens  Flaaden  gjorde  sig  rede.  flygtede  Folket 
fra  det  af  Arkidamos  oversvømmede  Landdistrikt 
ind  i  Staden.  Hvad  der  ikke  kunde  finde  Plads 
indenfor  denne,  lejrede  sig  i  det  Fri.  især  mellem 
de  lange  Mure.  og  indrettede  sig  dér,  saa  godt  det 
lod  sig  gjøre.  Den  hele  Strækning  imellem  Staden 
og  Piræevs  vrimlede  af  disse  Gjæster,  og  der  op- 
stod efterhaanden  en  Teltstad  dér.  thi  i  Telte,  som 
støttede  sig  til  de  beskyttende  lange  Mure,  boede 
Folkene.  Man  saå  dog  ogsaa  de  Fattigere  opslaa 
deres  Bolig  i  Yintønder  af  den  kæmpestore  Slags, 
som  vare  i  Brug  i  Athen.  Fra  Stadens  Mure  kunde 
man  se  Peloponnesierues  Vagtbaal  paa  Markerne 
og  Vinbjergene.  Men  takket  være  de  Befæstninger, 
hvormed  Perikles's  Iver  for  længe  siden  havde 
forsynet  Atheniensernes  Stad,  saå  man  sig  til- 
strækkelig sikret  imod  ethvert  Angreb.  Sin  op- 
rindelige Plan  tro  og  uden  at  lade  sig  rokke  i  sin 
faste  Rolighed  af  Atheniensernes  levende  Utaal- 
modighed,  sendte  Perikles  ogsaa  kun  Rytteriet  ud 
af  Stadens  Porte  for  ved  mindre  Strejftog  at  be- 
vogte Stadens  nærmeste  Omgivelser. 

Da  Arkidamos  fra  Attikas  Høje  saå  en  stolt 
Flaade  paa  hundrede  Skibe  løbe  ud  fra  Piræevs  og 
styre  mod  Peloponnesos,  skete  ogsaa,  hvad  Perikles 
havde  forudset  og  betænkt.  Peloponnesierne  saå 
den  uindtagelige  Stad  foran  sig  og  vidste,  at  paa 
samme  Tid  vare  deres  egne  forsvarsløse,  ubefæstede 
Stæder  prisgivne  for  den  mægtige  fjendtlige  Flaade 
og  den  derpaa  indskibede  udvalgte  Hær.    De  brød 

derfor  op,  forlod  Attika  og  drog  hjemad  over 
Isthmen. 

Perikles  havde  maattet  give  Afkald  paa  den 
personlige  Anførsel  over  den  udløbende  Flaade. 
Saa  længe  Peloponnesierne  endnu  stod  paa  attisk 
Grund,  syntes  han  uundværlig  i  Athen. 

Da  nu  Fjenderne  vare  dragne  bort,  var  det 
Første,  som  Perikles  gjorde,  med  en  lille,  men 
ypperlig  udrustet  Hær  at  rykke  mod  Megara. 
Det  opbragte  atheniensiske  Folk  forlangte  bydende 
en  Afregning  med  den  forhadte  Stad. 

Men  Perikles's  Fraværelse  fra  Athen  var  i 
højeste  Grad  kjærkommen  for  Mange. 

Uglerne  paa  Akropolis  vaagnede  i  deres  Smut- 
huller og  slog  med  Vingerne. 

Diopeithes  betjente  sig  af  Menon  imod  Fidias, 
begj ærlig  efter  at  udføre  sin  længe  nærede  Plan 
til  ogsaa  at  styrte  denne  Mand  i  Fordærvelse. 

En  berygtet  Sykofant,  ved  Navn  Stefaniskos, 
traadte  paa  Diopeithes's  Anstiftelse  frem  som  den 
egenlige  Anklager  af  Fidias.  Dette  Menneske  havde 
ægtet  en  Hetære,  der,  efter  hvad  man  sagde,  i 
hans  Hus  fortsatte  sin  Næringsvej,  medens  han  selv 
søgte  Erhverv  som  Sykofant.  Han  paastod  i  sin 
frække  Anklage,  at  Fidias  havde  skaftet  en  Del  af 
det  Guld,  som  var  bestemt  for  Athene  Parthenos's 
Billedstøtte,  til  Side  og  tilegnet  sig  det.  Endvidere 
ankede  han  over,  at  Fidias  havde  udvist  en  imod 
Ærefrygten  for  Guderne  og  deres  Helligdomme 
stridende  Forfængelighed,  idet  han  i  Amazone- 
Slaget  paa  Gudindens  Skjold  havde  anbragt  sit 
eget  og  Perikles's  Billede.    Som  Vidne  med  Hensyn 

til  Rovet  af  Guldet  fremførte  Anklageren  Menon. 
Denne  havde  tidligere  ogsaa  hyppig  indfundet 
sig  i  Fidias's  Værksteder  og  dér  imod  saa- 
danne  Gaver,  som  bleve  Tiggeren  til  Del,  ydet 
underordnede  Tjenester.  I  denne  Tid.  paastod  nu 
Menon,  havde  han  en  Gang  luret  i  en  mørk  Krog 
og  set,  hvorledes  Fidias,  der  troede  sig  ubemærket, 
havde  skaffet  en  Del  af  Guldet  til  Side  og  skjult 
det,  aabenbart  for  selv  at  tilegne  sig  det. 

Den  af  Diopeithes's  Tilhængere  i  lang  Tid 
ogsaa  mod  Fidias  udsaaede  Bagvaskelsens  Sæd  var 
skudt  frodig  i  Vejret.  Derfor  fandt  nu  Anklageren 
Stefaniskos  en  vel  forberedt  Jordbund  i  det  athe- 
niensiske Folk. 

Fidias,  der  netop  igjen  opholdt  sig  i  Athen, 
blev   paa   Stefaniskos's  Anklage  kastet  i   Fængsel. 

Ophavsmanden  til  det  skjønneste  Mindesmærke, 
som  efter  Perikles's  Ord  det  atheniensiske  Folk 
havde  sat  sig  selv  for  evige  Tider,  vandrede  under 
forsmædelig  Beskyldning  i  Fangenskab. 

Diopeithes  var  heller  ikke  den  Eneste,  der 
drog  sig  Perikies's  Fraværelse  til  Nytte.  Ogsaa 
de  lave,  ærgjerrige  Folkeførere  stræbte  under  den 
Mands  Fraværelse,  der  alene  var  i  Stand  til  at 
holde  dem  i  Tømme,  at  udvide  deres  Indflydelse 
hos  Folket. 

Ved  Landbefolkningens  Flugt  til  Staden  under 
Peloponnesiernes  Indfald  var  Massen  af  det  menige 
Folk  i  Athen  blevet  meget  forøget.  Denne  Mængde 
havde  tilmed  vænnet  sig  til  en  vis  Lediggang,  og 
Mange  vare  ogsaa,  efter  at  Arkidamos  var  draget 
bort.    blevne   tilbage  i  Staden,    fordi   deres   Land- 

dannede  sig  efterhaanden  det.  som  man  kalder 
Pøbel,  idet  Tallet  paa  de  fattige  Borgere  voxede. 
Men  netop  disse  sultne  Dagdrivere  strømmede 
flittigst  til  Folkeforsamlingen,  thi  de  fik  jo  dér 
deres  tre  Oboler  udbetalt.  Talrigere  besøgte  og 
mere  larmende  end  nogensinde  vare  derfor  For- 
samlingerne paa  Pnyx.  Kleon.  Lysikles  og  Pamfilos 
vovede  sig  aabenlyst  frem,  og  det  atheniensiske 
Folk  vænnede  sig  efterhaanden  til  at  se  Folk  af 
deres  Art  bestige  Talerstolen. 

Af  disse  tre  Mænd  var  især  Pamfilos  opsat 
paa.  at  man  skulde  forsøge  paa  at  styrte  Perikles. 
En  Dag  stod  han  paa  Agora,  omgiven  af  en  stor 
Mængde  atheniensiske  Borgere  og  udviklede  for 
disse,  hvorfor  man  kunde  anklage  Perikles.  Han 
skjældte  denne  ud  for  en  fejg  Kryster,  som  havde 
ladet  det  attiske  Land  ødelægge  af  Fjenden,  og 
som  tyrannisk  foreskrev  Borgerne,  paa  hvilken 
Maade  de  skulde  forsvare  sig,  medens  han  i  hele 
den  Tid,  da  Peloponnesierne  stod  paa  attisk  Grund, 
ikke  lod  nogen  Folkeforsamling  paa  Pnyx  komme 
i  Stand,  for  helt  og  holdent  at  kunne  skalte  og 
valte  efter  sit  personlige  Forgodtbefindende. 

Der  fandtes  Mange  blandt  Mængden,  som  vare 
af  Pamfilos's  Mening:  især  trængte  en  vis  Krespilos 
sig  frem,  som  endogsaa  næsten  søgte  at  overbyde 
Pølsemageren  i  vilde  Raab  imod  Perikles,  og  som 
atter  og  atter  fremhævede  Nødvendigheden  af  øje- 
blikkelig at  anklage  Strategen  for  Folket. 

Da  kom  pludselig  Haarskjæreren  Sporgilos 
løbende.    ..Gode  Nyheder!"  raabte  han  langt  borte 


fra.  ..Hvad  giver  I  Overbringeren  af  gode  Ny- 
heder? —  Perikles  er  paa  Hjemvejen  fra  Megara ! 
Han  staar  allerede  i  Elevsis  med  sine  Folk.  Me- 
garerne  har  han  tugtet  efter  Fortjeneste,  og  endnu 
i  Dag  vil  han  indtræffe  i  Athen!" 

Pamfilos  blev  gul  og  grøn  i  Ansigtet  af  Ær- 
grelse. „Du  vil  have  Løn  for  dine  Nyheder!"  sva- 
rede han  med  hæs  Røst.  ..Man  skulde  skjære  dm 
Tange  ud  af  Munden  paa  dig.  du  Søn  af  en  Hund!" 
Ogsaa  paa  de  øvrige  Sammensvorne  gjorde 
Efterretningen  et  meget  nedslaaende  Indtryk,  og 
omendskjont  Pamfilos  fremdeles  bestræbte  sig  for 
at  ophidse  Mængden,  sneg  dog  den  Ene  efter  den 
Anden  sig  bort  og  mente,  at  det  vilde  være  vanske- 
ligt at  udrette  Noget  imod  den  sejrrig  hjemven- 
vende  Perikles:  man  maatte  opsætte  Sagen  til  en 
bedre  Lejlighed. 

Da  nu  ogsaa  Krespilos  med  et  Skuldertræk 
vilde  gaa  sin  Vej,  greb  Pamfilos  ham  opbragt 
i  hans  Klædning  og  skreg:  ..Kryster!  Overløber! 
skammer  du  dig  ikke  over  ved  det  blotte  Ord: 
„Perikles  er  der!"  skjændig  at  tage  Flugten?  — 
Se  paa  mig!  jeg  er  ikke  bange  for.  hvilket  Øjeblik 
det  skal  være.  personlig  at  træde  Perikles  i  Møde. 
Jeg  har  Mod!  Jeg  er  født  paa  den  Dag,  da 
Marathon-Slaget  stod!'1 

..Ja.  men  det  er  jeg  ikke!"  svarede  Krespilos. 
„Jeg  var  et  af  de  Børn,  der  blev  født  for  tidlig  i 
Theatret  i  Athen,  fordi  vore  Mødre  kom  i  Barns- 
nød af  Skræk  over  Opførelsen  af  Æskylos"s  Ev- 
menider." 

Med  denne  Undskyldning  gjorde  Krespilos  sin 
Klædning  fri  fra  Pamfilos's  Hænder  og  løb  sin  Vej. 

„Se,  hvor  de  løber,"  raabte  Demagogen,  idet 
han  skar  Tænder;  „se,  hvor  de  løber,  de  fordømte 
Krystere  —  splittet  ad,  som  om  man  havde  hældt 
dem  en  Spand  Skyllevand  over  Hovedet!" 

I  det  Samme  kom  den  gale  Menon  hen  til 
ham  og  spurgte  ham  om  Grunden  til  hans  For- 
bitrelse. 

Pamfilos  klagede  sin  Nød  for  ham. 

„Nar!"  sagde  Menon  grinende.  „Du  vil  vælte 
en  Mur  og  stemmer  forgjæves  Skulderen  imod. 
Læg  dig  nedenunder  den  og  sov;  naar  Tiden  kom- 
mer, falder  den  sammen  af  sig  selv  over  dit  Hoved." 


Tre  og  tyvende  Kapitel. 

Dionysosfesten. 


Med  dobbelt  Glans,  med  dobbelt  Liv  bleve, 
da  man  paa  Ny  trak  Vejret  frit  efter  Krigens 
dumpe  Trængsler,  de  vinterlige  Fester  fejrede  i 
Athen. 

Men  nu,  da  Vindene  atter  stryge  mildere  ind 
fra  Havet,  og  den  største  af  Bakkosfesterne,  de 
store  eller  By-Dionysierne,  staar  for  Døren,  spræn- 
ger Glæden  og  Livslysten  den  sidste  Skranke. 
Kvæget  viser  sig  i  Skovene,  Halkyonerne  dukke  op 
ved   Havbredden,   og  Svalerne   kvidre   glade  under 

Tagskj ægget.  Paa  Hymettos's.  Pentelikons  og  Ly- 
kabettos's  Høje  spirer  Foraaret  i  ethvert  Græsstraa. 
Violer  og  Anenioner,  Prirauler  og  Krokosser  komme 
frem.  og  Hyrden,  der  har  glemt  sin  Stav  paa  Mar- 
ken, finder  den  om  Morgenen  overgroet  af  Blade 
og  Blomster. 

Søfolkene  i  Havnen  hejse  Ankerne  op,  løse 
Tovværket,  rejse  Masterne  i  Vejret  og  udfolde  Sej- 
lene for  Vinden.  Et  nyt  Liv  vaagner  paa  den 
Baroniske  Bugts  Bølger.  Afsendingene  fra  de  for- 
bundne Stæder  og  Øer  indtræffe  netop  i  Athen  til 
Festen  og  bringe  deres  Tribut.  I  alle  Herberger, 
i  alle  atheniensiske  Borgeres  Huse  vrimler  det  af 
Gjæster,  der  ere  komne  langvejs  fra.  Smykkede 
med  Kranse  og  iførte  Festklæder,  drive  nu  fra  den 
tidlige  Morgenstund  Skarer  af  Indfødte  og  Frem- 
mede omkring  i  Gaderne.  Alle  Altere  og  Hermes- 
billeder  under  aaben  Himmel  ere  ikke  blot  be- 
hængte med  Kranse,  men  vældige  Blandingskuminer, 
fyldte  med  Bakkos's  Gaver,  ere  tillige  opstillede 
ved  Siden  af  dem.  skjænkede  af  Piigmænd  til  fri 
Afbenyttelse  for  Folket.  Paa  Ny  indbvder  Hip- 
ponikos  Indfødte  og  Fremmede,  Enhver  som  helst 
der  vil  komme,  til  sit  Drikkelag  paa  Kerameikos 
og  beværter  dem  i  det  Fri  paa  de  med  Vedbend 
udstoppede  Hynder. 

Krigens  Trængsel  er  glemt.  Partiernes  Strid 
holder  Vaabenhvile.  Diopeithes's  Anslag  standser 
et  Øjeblik  i  deres  ellers  saa  rastløse  Fremgang. 
Kun  Fryd  og  Glæde  hersker.  Overalt  klinger  glad 
Spøg  og  munter  Latter  —  og  dobbelt  skarpt  er 
Viddet  nu,  dobbelt  bevægelig  Athenienserens  Tunge. 


Men  ve  den,  der  i  denne  Tid  udøver  en  Voldsom- 
hed mod  en  atheniensisk  Borger!  Ikke  engang 
Rusens  Undskyldning  beskytter  ham:  hans  Hoved 
og  Liv  er  forbrudt. 

Hvoraf  kommer  det,  at  man  nu  paa  én  Gang 
ser  saa  mange  fortryllende  Kvinder  i  Athens  Gader? 
Hvem  er  de  rigtsmykkecle,  forføreriske  Skjønne, 
der  kaste  saa  muntre  Blikke  omkring  sig?  Det  er 
Hieroduler  fra  Afrodites  Tempel  i  Korinth  og  andre 
lignende  Glædens  Præstinder,  der  have  forøget 
Tallet  paa  de  indfødte  K aidsfæller  og  fra  Græken- 
lands forskjellige  Stæder  ere  komne  hid  til  Athe- 
niensernes gladeste  og  mest  overgivne  Fest. 

Ja,  hvilken  broget  Vrimmel  af  fremmede,  om- 
kringflakkende  Folk  har  ikke  den  lystige  dionysiske 
Festtid  hidlokket!  Se  en  Gang  Gj øglerne  og  Trold- 
mændene med  deres  af  Solens  Glød  soitbrændte 
Ansigter!  Se,  hvorledes  de  for  Alles  Øjne  sluge 
Sværd  eller  spy  en  Ildregn  ud  af  Munden!  Se  dér 
Thessalerpigerne,  som  opføre  deres  Sværddans  midt 
i  en  gabende  Folkesværm!  Intet  Slags  Skuespil 
mangler  her  lige  ned  til  alle  Børns  ældgamle  Glæde: 
det  omvandrende  Dukketheater  og  den  broget  pyn- 
tede Abe,  der  danser  paa  Kamelen. 

Ogsaa  handelsdrivende  Folk  ere  strømmede  til 
fra  alle  Kanter  og  opslaa  deres  Boder  midt  i  Agoras 
Trængsel,  i  Piræevs  og  ved  Ilissos. 

Landlige  Skarer  blande  sig  imellem  Bybeboerne 
og  dele  Festens  Glæder  med  dem.  Snart  samle 
de  sig  omkring  deres  Yndlinge,  de  thebanske  Musi- 
kanter, der  ellers  med  deres  Piber  og  Fløjter 
pleje  at  vandre  omkring  paa  Landet,  eller  de  om- 

plante  deres  landlige  Dionysosfesters  Yndlingsleg 
til.  Staden:  Springet  op  paa  den  med  Olie  over- 
hældte Vinsæk,  hvorfra  Enhver,  der  med  nøgne 
Fødder  søger  at  staa  fast  paa  den  glatte  Kugle, 
altid  paa  Ny  glider  ned  med  komiske  Bevægelser 
under  Tilskuernes  uendelige  Latter. 

Endnu  mere  ubundet  tumler  Glæden  sig  i 
Gaderne,  saasnart  Mørket  er  faldet  paa.  Da  flakke 
Nattesværmerne  omkring  med  Bjælder  og  Fakler; 
de  ere  bekransede;  der  er  Kvinder  imellem  dem, 
som  bære  Mandsklæder.  og  Mænd  i  Kvindeklæder; 
man  klapper  i  Hænderne  og  ringler  med  Bjæl- 
derne, for  ligesom  at  slaa  Takt  til  Sangen. 

Mange  gaa  om  med  Masker.  Xogle  have  blot 
oversmurt  Ansigterne  med  Vinbærme  eller  Monje. 
eller  maskeret  sig  med  Blade  og  Barken  af  Træer. 
Andre  derimod  bære  smukt  malede  Masker  af  et 
snart  værdigt,  snart  komisk  Udseende.  Her  driver 
den  hornede  Aktæon.  dér  den  hundredøjede  Argos 
omkring:  her  kommer  den  halvvejs  til  en  Hest 
forvandlede  Evippe;  Giganter.  Titaner  og  Kentavrer 
stampe  i  Jorden.  Methe  raver,  Peitho  smisker, 
Apate  lokker,  Hybris  larmer,  og  selv  Rædselsskik- 
kelser  blande  sig  undertiden  i  Pvækkerne. 

Men  allerhyppigst,  ja  fremherskende  ses  i  Ga- 
derne de  bukkefodede  Satyrer  og  de  skaldede 
Silener.  Dionysos's  gamle  men  endnu  bestandig 
glade  Følgesvende.  Deres  Hoveder  ere  bekransede 
med  den  altidgrønne  Vedbend.  Ogsaa  Bakkanter 
sværme  omkring:  de  bære  som  Thyrsos  hyppig  kun 
et  Vinrankeskud,  omvundet  med  Vedbendgrene. 

Overgiven    Lystighed,    ja    Drukkenskab    bliver 

betragtet  som   en  Pligt  imod  Guden  i  disse  Dage 
og  Nætter. 

Og  Guden  retfærdiggjør  i  denne  Tid  sit  Til- 
navn af  ..Befrier''.  Selv  de  Fangne  blive  løs- 
ladte fra  Fængslet,  saa  længe  Festen  varer.  End- 
ogsaa  for  de  Døde  bliver  der  udgydt  Vin  paa  Gravene. 
Man  vil  forsone  Skyggerne,  der  visselig  ikke  uden 
Misundelse  savne  de  Levendes  Glæde.  Ja.  de 
Ængstelige  ville  endogsaa  vide,  at  de  Dødes  Sjæle 
i  denne  Tid  undertiden  hemmelig  blande  sig  i  de 
Omkringsværmendes  Rækker,  og  at  der  under  man- 
gen en  Satyrmaske  i  det  festlige  Optog  skjuler  sig 
et  kjødløst  Dødningehoved. 

Fru  Telesippe  tygger  i  disse  Dage  tiittig  Vrie- 
tornens  Blade  og  lader  sin  Port  bestryge  med 
Tjære,  thi  kun  saaledes  kan  de  Ulykker  afvendes, 
der  under  den  store  Dionysosfest  truer  de  Levende 
fra  de  misundelige  Skyggers  Side. 

Det  er  i  Virkeligheden  næsten  uhyggeligt  at 
se.  hvorledes  om  Natten  snart  hist  og  snart  her  i 
de  mørke  Gader  Fakkelskin  blusser  op  og  et  fanta- 
stisk Tog  dukker  frem.   der  larmende  bruser  afsted. 

Nu  bevæger  en  uhyre  Folkesværm  sig  igjennem 
de  Gader,  der  fra  Lenaion  føre  til  Theatret.  Man 
bærer  Dionysos's  Billede  fra  hans  Tempel  i  Lenaion 
til  Theatret  og  optiller  det  dér  midt  i  den  festlige 
Forsamling.  Gudens  Billede,  som  bliver  baaret 
her,  er  et  nylig  fuldendt  Værk.  et  Arbejde  af  den 
ildfulde  Alkamenes.  Ligesom  Fidias  ved  Siden  af 
Athenes  gamle  Træbillede  paa  Borgen  havde  op- 
stillet sit  nye.  glimrende  Værk.  saaledes  slutter  nu 
ogsaa  i  Lenaion  Alkamenes's  nye.   herlige  Arbejde 

sig  til  det  gamle,  ærværdige,  simple  Dionysosbillede. 
Og  det  er  netop  Alkamenes's  Billedstøtte,  som  man 
nu  bærer  til  den  festlige  Forsamling  i  det  store 
Dionysostheater.  Skarer  af  Bakkanter  omgive  det. 
Hvad  er  det  for  en  vild  Sværm,  der  bærer  en  Fallos 
foran  Billedet  og  synger  Sange  til  Priapos's  Ære? 
Det  er  Alkibiades  med  sit  Ithyfaller-Selskab. 

Paa  Korsvejene  og  de  aabne  Pladser  standser 
Toget  for  at  udgyde  Drikkeoffer  eller  slagte  Offerdyr. 

De  som  Altaner  byggede  Hustage  ere  fulde 
af  Tilskuere,  af  hvilke  Mange  holde  Fakler  og  Lam- 
per i  Hænderne.  Heller  ikke  Kvinderne  mangle 
her.  Snart  blander  Overgivenheden  og  Spøgen  fra 
Tagterrasserne  sig  i  Gadetumlens  Vildskab. 

Den  unge  Alkibiades  synes  at  have  naaet  Højde- 
punktet af  sin  gale  Kaadhed:  han  overgaar  sig  selv 
i  overmodige  Streger  i  Spidsen  for  sit  Selskab. 

..Husk  paa,"  raaber  han  til  Ithyfallerne.  ..at 
vi,  der  allerede  til  Daglig  sværmer  og  raser,  paa 
Dionysosfesten  er  forpligtede  til  at  sværme  og  rase 
dobbelt,  hvis  vi  ikke  vil  indhentes  og  overtræffes 
af  de  mest  Ædruelige  blandt  Athens  Spidsborgere." 

Under  saadanne  opmuntrende  Tilraab  stormede 
Alkibiades  afsted  gjennem  Folkemængden  med  sine 
Kammerater,  kj endende  alle  Atheniensere  og  kjendt 
af  alle. 

Da  Natten  var  brudt  frem,  lod  han  Fakler  bære 
foran  sig  og  førte  sine  Venner  i  larmende  Optog 
med  Musik  i  Spidsen  til  Huse.  hvor  unge  skjønne 
Piger  og  Drenge  boede,  for  at  hilse  dem  med  Spil 
og  Sang.  De  Musicerende  selv  vare  for  største 
Delen  Fløjte-   og  Citharspillersker,    forklædte   som 

Mænader,  og  da  ogsaa  de,  som  man  bragte  Hil- 
senerne, nu  sluttede  sig  til  Toget,  saa  blev  dette 
mere  og  mere  ligt  en  Sværm  Bakkanter,  der  har 
flokket  sig  om  Guden  Dionysos. 

Tilsidst  bemægtiger  den  kaade,  berusede  Alki- 
biades  sig  en  ung  Hetære,  ved  Navn  Bakkis.  som 
han  møder  under  sin  Omflakken,  og  tvinger  hende 
til  at  slutte  sig  til  hans  Tog.  Han  kalder  hende 
sin  Ariadne  og  sig  selv  for  hendes  Bakkos. 

Etter  at  være  naaet  udenfor  Theodotas  Bolig, 
bringer  han  ogsaa  hende  en  larmende  Hilsen  med 
Sang  og  Spil  og  træder  med  sit  Følge  ind  til  hende. 

Theodota  havde  nu  i  lang  Tid  ikke  set  den 
unge  Alkibiades  hos  sig.  Bestandig  heftigere  og 
heftigere  vare  hendes  Kjærlighedskvaler  blevne. 
Nu  saå  hun  den  elskede  Yngling  igjen,  men  hvor 
lidet  glædelig,  hvor  pinlig  var  hans  Indtrædelse 
dog  ikke  for  hendes  Hjerte.  Han  kom  beruset  i 
Spidsen  for  en  vild  Sværm.  Det  havde  hun  kunnet 
tilgive,  men  han  førte  en  ung  blomstrende  Hetære 
med  sig.  hvem  han  øjeblikkelig  forestillede  for 
Veninden  som  sin  Ariadne,  og  hvis  Skjønhed  han 
begyndte  at  prise  i  svulmende  Ord. 

Nu  blev  et  Drikkelag  foranstaltet  i  den  mod- 
stræbende Theodotas  Værelser.  Den  Ulykkelige 
vovede  ikke  aabenlyst  at  sætte  sig  derimod,  og 
dog  var  hendes  Hjerte  nær  ved  at  sprænges  af 
Kval.  Alkibiades  opfordrede  hende  til  at  være 
munter  og  overgiven.  Han  begyndte  i  sin  Drukken- 
skab at  fortælle  om  Streger,  han  allerede  den 
Aften  havde  udført:  han  roste  sig  af  at  have  kysset 
en    sædelig    ung   Pige    midt   i   Festtrængselen   ved 

Lenaion,  og  priste  den  Skik,  der  dog  i  det  Mindste 
paa  Dionysosfesten  løser  Lænkerne  af  de  athenien- 
siske Kvinders  Hænder.  Han  talte  om  Hipparete, 
Hipponikos's  henrivende  Datter,  om  hendes  hemme- 
lige Kjærlighed  til  ham.  om  hendes  Rødmen  ved 
Synet  af  ham.  Tillige  gjorde  han  sig  lystig  over 
hendes  sippede,  sky  og  jomfruelige  Væsen.  Han 
talte  ogsaa  om  Kora,  det  fra  Arkadien  til  Athen 
omplantede  Hyrdebarn,  den  latterligste  og  mest 
knibske  Skabning,  man  kunde  finde,  men  som  dog 
maatte  blive  hans  for  enhver  Pris.  Hellere  vilde 
han  give  Afkald  paa  den  straalende  Simaitha.  denne 
nye  opgaaende  Skjønhedsstjerne.  end  paa  den  arka- 
diske Stivnakke. 

Efter  disse  Ord  skjændte  den  berusede  Yng- 
ling paa  Theodota  for  hendes  Tavshed  og  fortræde- 
lige Væsen. 

..Theodota."  udraabte  han.  ..du  er  blevet  hæs- 
lig! Disse  graadfulde  Miner  skæmmer  dit  Ansigt. 
Tager  man  saaledes  imod  en  gammel  Ven  som 
mig?  Hvorover  beklager  du  dig?  Over  min  Kaad- 
hed?  Er  det  da  ikke  dig  selv.  der  har  lært  mig 
denne  Kaadhed?  Husker  du  ikke  længer  de  glade 
Dage  og  Nætter,  da  jeg  modtog  din  Undervisning 
i  alle  Arter  af  skjøn  Livsglæde?  Og  nu  i  Dag? 
Hvad  skal  dette  fortrædelige  Valsen  til?  Hvorfor 
skal  jeg  nu  være  en  Anden  end  den  Gang.  da  vi 
syntes  bedst  om  hinanden  og  tilbragte  de  gladeste 
Timer  med  hinanden?  Vær  fornuftig,  Theodota! 
Husk  en  Gang  paa  de  forelskede  Narre,  hvis  be- 
drøvelige Sværmeri  var  dig  saa  højlig  til  Byrde, 
og  som  du   uden  Medlidenhed   leende  jog  bort  fra 

din  Dør!  Og  nu  bliver  du  selv  en  Sværmerske. 
Kan  man  saa  skammelig  fornægte  sine  bedste  Grund- 
sætninger, sine  elskv åndigste  Egenskaber?  Vær 
igjen  munter  og  overgiven.  Theodota!  Giv  en  af 
dine  prægtige  Danse  til  Bedste!  Dans.  jeg  vil  have 
det.  vi  vil  Alle  have  det!  Lad  os  igjen  en  Gang 
beundre  dig  i  din  fulde  Glans!" 

Saaledes  talede  Alkibiades.  Men  Theodota 
kunde  ikke  længer  holde  sine  Taarer  tilbage.  Hun 
svarede  med  lidenskabelige  Bebrejdelser,  hun  kaldte 
ham  overmodig,  troløs,  samvittighedsløs,  ubarm- 
hjertig. 

..Hvorfor  anklager  du  mig."  svarede  Alkibiades, 
„naar  du  selv  har  forandret  dig.  naar  du  er  blevet 
ældre  og  har  mistet  din  Ungdoms  Munterhed? 
Klag  heller  over  Tiden,  der  forandrer  os  Alle. 
Ogsaa  jeg  maa  finde  mig  deri.  naar  jeg  en  Gang 
fra  en  ung  Satyr  er  blevet  en  gammel  skaldet  Silen. 
Jeg  vil  dog  selv  da  vedblive  at  være  munter  og 
glad.  Men  du  græmmer  dig  og  raser  imod  mig 
og  imod  Skjæbnen,  fordi  du  ikke  længer  er  en 
smuk  blomstrende  og  munter  Pige  som  Hipparete 
eller  Simaitha  eller  som  Bakkis  her.  Men  vil  du 
nødvendigvis  igjen  blive  en  ung  Jomfru,  saa  rejs 
til  Argos.  Der  skal  der  efter  Sigende-  være  en 
Helligdom  med  en  Kilde,  hvori  du  kun  behøver 
at  bade  dig.  for  paa  Xy  at  stige  op  af  Vandet 
som  Jomfru.  Selv  Hera.  fortæller  Digterne,  plejer 
fra  Tid  til  anden  at  besøge  dette  Bad.  for  igjen 
at  kunne  tækkes  Gudernes  Fader.  Og  naar  end- 
den  gamle  Zevs  sætter  Pris  paa  Sligt,  hvorfor 

skulde   jeg,    den    blomstrende   Yngling,    Ithyfaller- 
Vennen,  ikke  gjøre  ligesaa?" 

Paa  denne  Maade  vedblev  den  berusede  Alki- 
biades  at  spøge,  medens  Theodota  nu  kun  svarede 
heftigere  og  heftigere  med  Ord  og  Taarer,  og  i  et 
Udbrud  af  Raseri  endogsaa  vilde  kaste  sig  over 
den  unge  Bakkis. 

..Se  en  Gang  min  brave  Kammerat  Kallias," 
sagde  Alkibiades:  ..han  har  den  Grundsætning  aldrig 
at  besøge  nogen  Kvinde  mer  end  én  Gang.  Og  jeg 
—  vendte  jeg  ikke  i  lang  Tid  bestandig  paa  Ny 
tilbage  til  din  Tærskel  V  Ha.  ved  .  den  frydefulde 
Eros.  er  jeg  ikke  Aften  efter  Aften  kommet  til 
til  dig.  selv  tredie  eller  med  endnu  flere  Venner, 
med  Dionysos"s  Guldæbler  i  Brystet,  med  Herakles's 
Hvidpoppeikrans  om  det  med  purpurfarvede  Baand 
gjennemtiettede  HaarV  Men  det  skal  aldrig  ske 
oftere!  Jeg  vender  aldrig  mere  her  tilbage,  hver- 
ken alene  eller  med  Andre.  Lad  os  gaa,  mine 
Venner!    Jeg  kjeder  mig  her!    Lev  vel.  Theodota!" 

Forskrækket  over  denne  Trusel.  huldt  Theodota 
den  Opbragte  tilbage  og  lovede,  idet  hun  aftørrede 
sine  Taarer.  at  føje  sig  efter  hans  Ønske. 

..Velan!"  raabte  Alkibiades.  ..saa  gjør.  hvad 
jeg  før  forlangte!  Vis  os  igjen  en  Gang  din  lov- 
priste Kunst!" 

„Hvad  skal  jeg  danse?"  spurgte  Theodota. 

..Da  du  nylig",  svarede  Alkibiades.  ..var  op- 
hidset af  din  Lidenskab,  var  du  ikke  ulig  lo.  da  hun 
blev  forfulgt  af  den  af  Hera  udsendte  Bræmse  og 
fuld  af  Fortvivlelse  blev  drevet  omkring  i  al  Vor- 
dens   Lande.       Vis    os,    hvis    du    vil,    forskjønnet 

gjennem  Kunsten,  hvad  du  først  lod  os  skue  i  raa, 
hæslig  Virkelighed!" 

Tavs  beredte  Theodota  sig  til  at  danse  To. 

Hun  dansede  til  Fløjternes  Klang  Inakosdatte- 
rens  Historie,  hvorledes  hun  bliver  elsket  af  Zevs 
og  derpaa  forfulgt  af  Hera,  hvorledes  hun  paa 
Heras  Befaling  bliver  bundet  og  bevogtet  af  den 
hundredøjede  Argos.  samt  hvorledes  hun  efter  sin 
Vogters  Drab  bliver  forfulgt  af  den  uforsonlige 
Hera  med  den  stikkende  Bræmse  og  drevet  fra 
Land  til  Land. 

I  Begyndelsen  havde  Theodota  kun  med  stor 
Overvindelse  efterkommet  Opfordringen.  Men  lidt 
efter  lidt  syntes  hun  at  blive  livligere  og  livligere 
og  helt  og  holdent  at  gaa  op  i  det,  som  hun  frem- 
stillede. Hendes  mimiske  Dans  fik  en  kunstnerisk 
Fuldendthed  og  et  ildfuldt  Udtryk,  hvoraf  alle 
Tilskuerne  bleve  revne  hen. 

Men  da  hun  nu  gik  over  til  los  smertefulde 
Flugt  og  fremstillede  Rædselen  for  Heras  Vrede 
og  for  det  af  Gudinden  udsendte,  stikkende  Dyr. 
antog  hendes  Bevægelser  Karakteren  af  en  vild 
Lidenskab,  og  i  den  Flygtendes  Angst  syntes  Sorgen 
over  den  tabte  Elskovslykke  at  blande  sig.  Lidt 
efter  lidt  fik  Theodotas  Ansigtstræk  og  hele  Væsen 
et  næsten  skrækindjagende  Udseende.  Hun  spil- 
lede med  forfærdelig  Natursandhed  den  Rasende, 
Hidsede  og  Fortvivlede. 

Men  hun  spillede  snart  ikke  længer.  Hendes 
Øjne  traadte  frem  og  rullede  vildt,  hendes  Barm 
steg  og  sank.  hendes  aabnede  Læber  bedækkedes 
med  et  let  Skum. 

Saa  vikle  og  voldsomme  bleve  hendes  Bevæ- 
gelser, at  Alkibiades  og  hans  Venner  forskrækkede 

styrtede  sig  over  hende,  for  at  holde  hende  fast 
og  sætte  en  Skranke  for  det  tøjlesløse  Raseri. 

Nu  begyndte  Io-Theodota  at  blive  roligere.  Hun 
saå  sig  omkring  i  Kredsen  med  sløve  Øjne,  smilede 
forvildet  og  kaldte  de  Omkringstaaende  med  under- 
lige Navne.  Alkibiades  selv  antog  hun  for  Zevs, 
den  som  Silen  forklædte  Kallias  for  sin  Fader 
Inakos;  men  i  den  unge  Demos  troede  hun  at  se 
den  hundredøjede  Vogter  Argos.  og  med  Øjet  plud- 
selig stivt  rettet  paa  Bakkis.  bruste  hun  paa  Ny 
op  i  vild  Lidenskab:  hun  udstødte  Forbandelser 
imod  den  rænkefulde  Hera  og  vilde  styrte  sig  over 
Pigen. 

Theodota  var  blevet  vanvittig. 

Udmattet  sank  hun  sammen  og  fremstammede 
jamrende  Klager  i  forvirrede,  meningsløse  Ord. 

En  let  Gysen  greb  Alkibiades  og  hans  Kamme- 
rater. Men  de  vare  drukne  af  Vin.  De  overlod 
Kvinden  til  Slavinderne  og  tumlede  fra  Theodotas 
Hus  ud  paa  Gaden,  hvor  den  larmende  bakkantiske 
Glæde  rev  dem  med  i  sine  Bølger. 

Den  næste  Dag  fandt  et  nyt  Optog  Sted  med 
Dionysos"s  Billede.  Denne  Gang  var  det  Gudens 
ældgamle,  fra  Elevtheræ  til  Athen  komne  Billede, 
der  blev  baaret  fra  Lenaion  til  et  lille  Tempel 
udenfor  Staden,  i  Nærheden  af  Akademiet,  hvor 
det  i  fordums  Tider  havde  været  opstillet.  En 
Gang  om  Aaret,  ved  de  store  Dionysier,  blev  Bil- 
ledet for  en  kort  Tid  i  festligt  Optog  bragt  til 
dets  gamle  Plads. 

Dette  skete  nu  igjen. 

Talrigere  og  prægtigere  end  nogensinde  tid- 
ligere og  langt  afvigende  fra  Fædrenes  fordums 
tarvelige  Vis  var  denne  Gang  det  Festtog,  der 
ledsagede  Gudebilledet.  I  alle  Gader,  som  Toget 
kom  igjennem.  og  paa  alle  Tagterrasser,  hvorfra 
man  kunde  se  ned  paa  det,  vrimlede  det  af  Til- 
skuere, der.  smykkede  med  Violkranse,  selv  afgav 
et  festligt  Skue. 

1  Spidsen  for  Toget  gik  Skarer  af  Satyrer  og 
Silener  i  røde  Klædninger  og  med  Vedbendranker 
slyngede   om  Livet. 

Derpaa  blev  et  bekranset  Alter  baaret,  omgivet 
af  purpurklædte  Drenge,  der  bar  Røgelse,  Myrrha 
og  Safran  paa  gyldne  Fade. 

Dernæst  fulgte  allehaande  Maskeoptog.  Først 
en  Olding  med  en  Maske  som  et  Dobbeltansigt, 
der  forestillede  Tiden:  derpaa  de  ungdommelig 
blomstrende  Horaer  med  Frugter,  der  svarede  til 
de  forskjellige  Aarstider ;  derpaa  en  prægtig  smyk- 
ket Kvinde,  som  bar  den  dionysiske  Festtids  Sym- 
boler, og  endelig  en  skjøn  Yngling,  hvis  Maske 
fremstillede  den  glade  Dithyrambos. 

Derpaa  kom  en  Skare  af  tredive  Strenge- 
spillere, der  bar  gyldne  Kranse  paa  Hovederne  og 
spillede  paa  gyldne  Lyrer. 

Men  nu  kom  en  paa  fire  Hjul  frem  rullende 
Pragtvogn,  paa  hvilken  Dionysos's  Billedstøtte  stod. 
Guden  var  iført  en  safranfan  et  Klædning  og  havde 
en  guldstukket  Purpnrkaabe  over  Skuldrene.  I  den 
udstrakte  højre  Haand  holdt  han  et  gyldent  Bæger, 
fyldt  med  funklende  Vin.      Ved  hans  Side  stod  en 

kæmpestor  gylden  Blandingskumme.  Over  hans 
Hoved  var  udspændt  et  Soltelt.  hvorfra  Vedbend 
og  Drueblade  hang  ned  i  tykke  grønne  Ranker. 
Vognen  selv  var  helt  omvundet  med  Kranse,  og 
dens  Rand  var  til  alle  Sider  smykket  med  tragiske 
og  komiske  Masker,  der  snart  med  Alvor  og  Vær- 
dighed og  snart  med  leende  Miner  skuede  ned  paa 
Folket, 

Gudens  nærmeste  Følge  udgjordes  af  Bak- 
kanter og  Bakkantinder  med  opløst  Haar:  deres 
Hoveder  vare  bekransede  med  Vinløv  eller  med 
Vedbend  og  Konvolvolus-Blade. 

Efter  denne  Vogn  fulgte  en  anden,  hvor- 
paa  der  stod  en  forgyldt  Vinperse.  Persen  var 
fyldt  med  kunstig  eftergjorte  Druer,  og  tredive 
Satyrer  stod  i  Vognen  og  persede  til  Fløjternes 
Toner  tilsyneladende  Druerne  under  en  munter 
Opsang,  medens  paa  den  hele  Vej  duftende  Strømme 
randt  ned  i  en  af  Pantherskind  syet  Vinsæk.  Om- 
kring Sækken  sværmede  endelig  Satyrer  og  Silener, 
der  jublende  og  larmende  holdt  Bægere  under 
Persen  og  opfangede  den  neddryppende  Vin. 

Derpaa  kom  endnu  en  tredie  Vogn.  Paa  denne 
fandtes  en  straalende,  af  en  lys  Stenart  udført, 
vedbendomvundet  Grotte,  i  hvilken  der  sprang 
Kilder  med  alle  mulige  helleniske  Vine.  Bekran- 
sede Nymfer  sad  smilende  ved  disse  Kilder.  Duer 
flagrede  om  Grotten,  fløj  ud  og  ind  og  næbbedes 
i  Vedbendens  grønne  Grene.  Satyrer  og  Silener 
søgte  at  snappe  Duerne,  der  Mygtede  til  Nymfernes 
Bryst. 

Derpaa  fulgte  syngende  Drengekor,   derpaa  et 

Optog  af  fornemme  Atheniensere  paa  deres  præg- 
tige Heste,  derpaa  Ynglinger.  der  bar  pragtfulde 
Guld-  og  Sølvkar,  som  vare  indviede  til  Dionysos's 
Tjeneste. 

Nye  Skarer  sluttede  sig  til  Rækkerne:  Bak- 
kanter og  andre  Maskerede,  der  i  overgivent  Lune 
lystig  efterlignede  Festtogets  Pomp  og  Pragt. 

Paa  Agora  blev  der  gjort  Holdt  ved  de  tolv 
olympiske  Guders  Alter,  og  her  sang  Mænd  og 
Drengekor  Dithyramben.  under  hvilken  Koret  tillige 
i  rhythmiske  Danseskridt  bevægede  sig  omkring 
Alteret. 

Disse  Toner  vare  neppe  forstummede  og  det 
dionysiske  Festtog  draget  videre,  før  en  Scene  af 
den  mest  fremmede  og  forunderlige  Art  tiltrak 
sig  Atheniensernes  Opmærksomhed. 

Paa  hin  Tid  havde  nemlig  forskjellige  omvan- 
drende Sekter  begyndt  at  optræde  og  drive  deres 
Væsen  i  Athen.  Der  var  først  de  tiggende  Kybele- 
Præster,  som  man  plejede  at  kalde  Metragyrter; 
endvidere  Sabaziostj enerne,  der  forkyndte  den  med 
Dionysos  oprindelig  overensstemmende  men  senere 
mystiske  Gud  Sabazios.  samt  endelig  Sværmere, 
der   pralede   af  at  forny  Orfevs's  mystiske  Visdom. 

Sabaziostj  enerne  forkyndte  og  tilbad  en  mægtig 
Verdens-Frelser,  den  nævnte  Sabazios,  ved  hvem 
Menneskeheden  skulde  løses  fra  alle  Onder,  og  den 
Dødelige  blive  delagtig  i  enhver  forønsket  Lykke. 
De  og  Metragyrterne  drog  omkring  i  Gaderne  med 
Gudens  eller  Gudens  Moders  Billede,  og  til  Cym- 
belens og  den  asiatiske  Haandpavkes  Klang  opførte 
de  Danse,  under  hvilke  de  rasede  som  Korybanter. 

Piskning,  ja  endog  Selvlemlæstelse  øvede  og  anbe- 
falede de  ligesom  Kybele-Præsterne  paa  Tmolos. 
De  vandrede  tiggende  omkring  i  det  hele  Land; 
et  Æsel  bar  deres  Helligdomme;  de  solgte  alle 
Slags  hemmelige  Midler  og  tilbød  for  Penge  at 
formilde  Gudernes  Vrede,  ja  endogsaa  at  rense 
Afdøde  for  begaaede  Forbrydelser  og  befri  dem 
fra  Tartaros's  Kvaler.  De  gjorde  sig  til  Sælgere 
af  Naademidler  og  til  Mellemhandlere  mellem  Gu- 
derne og  de   Dødelige. 

Hellenernes  Aand  forholdt  sig  ikke  længer  helt 
uimodtagelig  overfor  sligt  Sværmeri,  og  hist  og  her 
begyndte  det  at  slaa  Rødder  i  Enkeltes  Sind. 

Men  Ingen  betragtede  med  større  Forbitrelse 
disse  Forsøg  paa  at  forplante  en  mørk  og  mystisk 
Gudekultus  fra  Østerland  til  det  lyse  og  aandsklare 
Hellas  end  Aspasia,  og  med  alle  de  Midler,  der 
stod  til  hendes  Raadighed,  kæmpede  hun  derimod. 
Den  livsglade  unge  Alkibiades,  hvem  mørkt  Svær- 
meri var  lige  saa  uforstaaeligt  og  frastødende,  stod 
hende  modig  bi  i  Kampen  mod  disse  Fanatikere 
og  G j øglere. 

Under  Dionysosfesten  mente  nu  de  omvan- 
drende Metragyrter  og  Sabaziostjenere.  at  den 
gunstige  Lejlighed  var  kommet  til  ogsaa  i  Athen 
at  hverve  Tilhængere  for  deres  Gud  og  Frelser 
Sabazios  saavel  som  for  hans  fanatiske  og  gruelige 
Kultus.  De  drog  omkring,  bekransede,  som  de 
plejede,  med  Poppelløv  og  Fennikel,  samt  med 
Slanger  i  Haanden.  hvilke  de  svang  over  Hovedet, 
og  dansede,  omgivne  af  Folkemængden,  under  Cym- 
belens  og   Tympanonens   korybantiske  Larm   deres 

rasende  Dans.  den  saakaldte  Sikinnis.  Under  Dan- 
sen piskede  de  sig  og  saarede  sig  til  Blods. 

En  Metragyrte  havde  samlet  en  stor  Mængde 
Folk  omkring  sig  og  prædikede  med  heftige  Lader 
og  høje  Skrig  om  den  forløsende  Gud  Sabazios. 
Han  talte  om  hemmelige  Ofre  og  nævnede  ogsaa 
den  højeste  og  Guden  velbehageligste  Del  af  Saba- 
ziostj enesten :  Selvlemlæstelsen. 

Medens  Mængden  lyttende  og  til  Dels  med 
ikke  uberørt  Sind  stod  omkring  Metragyrten.  kom 
pludselig  den.  lystige,  berusede  Ithyfaller-Skare  ned 
ad  Vejen.  De  hørte  den  fremmede  Sværmer  tale 
om  Sabaziostj  eneste  og  Selvlemlæstelse. 

..Hvad?"  raabte  den  kaade  Ithyfaller-Høvding; 
..vover  Nogen  i  vort  Paahør  at  tale  om  Selvlem- 
læstelse midt  under  den  bakkiske  Festglædes  mun- 
treste Tummel?  Nej!  Saadanne  Ord  skal  ikke 
høres  paa  hellenisk  Jord.  saa  længe  der  gives 
Ithyfallei\" 

Derpaa  styrtede  de  berusede  og  overmodige 
Ynglinger  sig  over  Metragyrten.  slæbte  ham  bort 
med  sig  og  kastede  ham,  til  Skræk  og  Advarsel 
for  alle  hans  Lige.  i  den  nære  Barathron-Kløft.  — 

Iblandt  de  Bakkantinder,  der  sværmede  om- 
kring Festtoget,  havde  ogsaa  Aspasias  Piger  be- 
fundet sig. 

Hvorledes  skulde  vel  de.  der  bleve  opdragne 
til  Frihed,  ikke  have  glædet  sig  over  Friheden  i 
de  Dage.  paa  hvilke  selv  for  dem.  der  ellers  vare 
ufri,  alle  Lænker  sprang  og  alle  Skranker  faldt ! 

Ogsaa  det  arkadiske  Hyrdebarn  havde  man, 
skjønt  hun  kun  modstræbende  fandt  sig  deri,  givet 

en  Bakkantindes  Maske  paa  og  trukket  hende  med 
i  det  tøjlesløse  Tog. 

Det  havde  været  Alkibiades  meget  magtpaa- 
liggende.  at  heller  ikke  Kora  manglede  mellem 
de  Bakkantinder,   der  kom  fra  Aspasias  Hus. 

Kora  stod  ganske  vist  i  Skjønhed  langt  tilbage 
for  sine  Legesøstre.  Men  hun  viste  ham  tilbage,  og 
hendes  forunderlige  Alvor  tirrede  Ynglingens  Kaad- 
hed    og   opflammede   ham   tilsidst   til  Forvovenhed. 

For  Koras  Skyld  fulgte  han  efter  Aspasias 
Piger  med  sine  Kammerater,  der  alle  ligesom  han 
selv  vare  gjorte  ukjendelige  ved  Satyrmasker.  Han 
havde  ikke  noget  ringere  Vovestykke  for.  end  at 
lokke  den  knibske  Arkadierinde  bort  fra  hendes 
Legesøstre,  eller,  hvis  dette  ikke  lykkedes,  at  rive 
hende  bort  fra  dem  med  Magt  og  føre  hende  til 
sit  Hus. 

Under  Spøg  og  Latter  blandede  Satyrerne  sig 
imellem  Bakkantinderne;  Alkibiades  holdt  sig  til 
Kora.  men  fandt  hende  gjenstridig  som  altid. 

Paa  et  mere  ensomt  Sted.  der  var  gunstigt 
for  Foretagendet,  styrtede  da  pludselig  paa  et  Vink 
fra  Alkibiades  hans  Kammerater  og  han  selv  over 
Pigen.  for.  beskyttede  af  den  allerede  indtraadte 
Skumring,  med  Magt  at  føre  hende  med  sig. 

Men  i  Arkadierindens  Hjerte  vaagnede  det 
samme  Mod.  hvormed  hun  allerede  en  Gang  tid- 
ligere havde  drevet  en  angribende  Satyr  paa  Flugt. 
Og  ligesom  hun  den  Gang  havde  revet  en  Brand 
ud  af  Baalet  i  Skoven,  for  dermed  at  skræmme 
den  Forvovne,  saaledes  rev  hun  nu  den  brændende 
Fakkel  ud    af  Haanden  paa  en   af  sine  Legesøstre 

og  slog  den  maskerede  Alkibiades  saaledes  i 
Ansigtet  med  den.  at  hans  Satyrmaske,  der  blev 
antændt  af  Flammen,  øjeblikkelig  blussede  højt 
op,  og  han  selv  forvirret  veg  tilbage.  Dette 
Øjeblik  benyttede  Kora  til  med  en  flygtende  Raas 
Behændighed  at  ile  bort,  og  inden  kort  Tid  var 
hun  sporløst  forsvundet  for  sine  Forfølgeres  Øjne. 

Uden  at  standse  ilede  hun  med  bankende 
Hjerte  gjennem  Gaderne,  indtil  hun  havde  naaet 
Aspasias  Hus.  — 

Hvad  Kora  paa  denne  Dag  havde  været  imel- 
lem Bakkantinderne,  det  var  den  unge  Manes, 
Perikles's  Plejesøn,  imellem  Satyrerne. 

Ogsaa  ham  havde  man  paanødt  Masken,  ogsaa 
han  havde  modstræbende  fulgt  Xanthippos  og 
Parolos  i  den  vilde  Maskeleg.  Den  Tummel,  som 
omgav  ham,  syntes  ham  frastødende,  ja  ængstende. 
Festjubelen  omkring  ham  antog  en  tøjlesløs  Skik- 
kelse. Den  gale  Menon  opførte  sig  paa  Agora  lige 
saa  skamløst  som  sin  Hund.  Tilsidst  saå  den  for- 
svarsløse Manes  sig  endogsaa  gjort  til  Skive  for 
Spotterne.  Ubehjælpsom,  som  han  var,  forstod  han 
ikke  at  gjengjælde  de  Drillerier  og  spøgende  Ord, 
hvormed  man  trængte  ind  paa  ham.  . 

..Pas  paa!"  sagde  Nogle  i  Kredsen,  ..denne 
triste  Satyr  dér  er  mistænkelig.  Det  er  ikke  første 
Gang,  at  Underverdenens  misundelige  Skygger  under 
en  saadan  Maske  har  sneget  sig  ind  imellem  de 
Levende  paa  Dionysosfesten.  Maaske  er  det  Tha- 
natos  selv  eller  Pesten!  Kiv  Masken  af  ham! 
Hvem  véd,  hvilket  skrækindjagende  Ansigt  vi  da 
vil  faa  at  se!" 

Ynglingens  Tanker  forvirredes,  hans  Hoved 
begyndte  at  smerte  ham;  med  sine  kraftige  Arme 
banede  han  sig  Vej  gjennem  Vrimlen  og  slog  ind 
paa  Hjemvejen. 

Efter  at  have  naaet  Perikles's  Hus.  listede 
han  sig  ubemærket  op  paa  Tagterrassen,  der  i 
dette  Øjeblik  var  fuldstændig  forladt.  Dér  satte 
han  sig  ned  paa  en  lille  Stenbænk,  tog  Satyrmasken 
af  sit  Ansigt,  lagde  den  ved  Siden  af  sig  og  hen- 
sank i  dybe  Tanker. 

Hans  Træk  havde  antaget  Udtrykket  af  en  dyb 
Tungsindighed.  Han  syntes  at  bære  en  hemmelig 
Sorg  i  Brystet.  Naar  han  skyede  Dionysosfestens 
høje  Glædestummel,  saa  laa  Grunden  maaske  ikke 
blot  i  hans  Uvillie  mod  en  saadan  Lystighed  over- 
hovedet, men  i  en  Ængstelighed,  der  med  ethvert 
dybt  og  mægtigt  Indtryk  pludselig  bemægtigede 
sig  hans  Sjæl. 

I  lang  Tid  havde  Manes  siddet  saaledes  og 
med  Satyrmasken  ved  Siden  af  sig  paa  Bænken 
stirret  eftertænksomt  og  sørgmodig  imod  Gulvet. 
Da  stod  pludselig  Aspasia  for  ham. 

Forskrækket  hævede  han  Hovedet.  Tavs  saå 
Husets  Herskerinde  ham  et  Par  Øjeblikke  ind  i 
det  tungsindige,  mørke  Aasyn.  Derpaa  begyndte 
hun  med  venlige  Ord: 

..Hvoraf  kommer  det.  Manes,  at  du  saaledes 
forsmaar  dine  Jevnaldrendes  Fornøjelser?  Føler 
du  Intet  i  dit  Blod  af  det.  der  driver  de  Andre  til 
at  glæde  sig  ved  den  skjønne,  flygtige,  aldrig  til- 
bagevendende Ungdomstid  ?" 

Manes  saå  truffet  imod  Gulvet  og  svarede  ikke. 

..Trykker  en  Sorg  dig'?"  vedblev  Aspasia.  ..Er 
du  ikke  tilfreds  i  dette  Hus.  og  vilde  du  foretrække 
at  leve  mellem  andre  Mennesker?  Er  du  maaske 
hemmelig  vred  paa  Perikles,  fordi  han  tog  dig 
med  sig  fra  Samos  og  har  opdraget  dig  i  sit  Hus 
som  sin  egen  Søn?"' 

Ved  disse  Aspasias  Ord  rejste  Ynglingen  sig 
uvilkaarlig  fra  sit  Sæde  og  nedlagde  med  en  levende 
afværgende  Haandbevægelse  ligesom  en  Indsigelse 
mod  en  saadan  Forudsætning,  medens  tillige  en 
Taare  trillede  ned  fra  hans  Øje. 

Aspasia  vedblev  at  spørge  om  Grundene  til 
hans  Sorg. 

Manes  svarede  snart  med  et  let  Suk.  der  stjal 
sig  op  fra  hans  Bryst,  snart  med  en  Rødmen.  Hans 
Haand  skjælvede  sagte.  Han  vovede  sjeldent  at 
se  op.  og  naar  han  gjorde  det,  saa  havde  hans 
brune  Øjne  et  sjælfuldt,  næsten  rørende  Udtryk. 

Ynglingen  var  saa  forlegen,  saa  kejtet  i  sit 
Væsen,  og  dog  havde  han  noget  Blødt,  man  kunde 
næsten  sige  noget  Pigeagtigt  ved  sig. 

Aspasia  saa  paa  ham  med  den  Deltagelse,  der 
er  den  nødvendige  Virkning  af  det  Usædvanlige, 
Underlige  og  Gaadefulde. 

For  hvert  Øjeblik  der  gik.  fandt  hun  sig  mere  og 
mere  bestyrket  i  sin  Formodning,  at  en  hemmelig 
Sorg  tærede  paa  Ynglingens  Hjerte. 

Kjærlighed  kunde  det  ikke  være;  thi  hvem 
skulde  den  hemmelige  Glød  vel  kunne  gjældeV  I 
ethvert  Fald  vel  kun  en  af  de  ungdommelige  Hus- 
fæller? Men  fra  disse  havde  jo  Manes  altid  holdt 
sig  sky  og  undselig  tilbage.    Havde  man  ikke  ivrig 

bestræbt  sig  for  at  trække  Ynglingen  ind  i  den 
glade  Kreds,  og  havde  denne  Bestræbelse  ikke  be- 
standig været  forgjævesV 

En  Tanke  for  igjennem  Aspasia.  En  Tanke, 
der  i  det  første  Øjeblik  næsten  havde  noget  Nar- 
agtigt ved  sig,  og  næsten  morede  hende! 

Men  naar  Ynglingen  hævede  sit  sjælfulde  Øje 
op  imod  hende,  saa  mildnedes  det  Naragtige  ved 
denne  Tanke,  og  paa  en  Maade.  der  ellers  slet 
ikke  laa  i  hendes  Natur,  følte  hun  sig  grebet  af 
en  hjertelig  Medlidenhed. 

Hun  blev  ikke  træt  af  med  blide  Ord  at  dadle 
den  Tavses  umandige  Tungsind  og  opmuntre  ham 
til  den  Livsglæde,  der  sømmede  sig  for  hans  Ung- 
dom.  — 

Medens  Aspasia  saaledes  sysselsatte  sig  med 
Ynglingen,  sad  Kora  alene  i  Husets  forladte  Peri- 
styl. Efter  at  være  vendt  tilbage  fra  den  vilde 
Festtummel,  havde  hun  sat  sig  stille  hen,  taget 
Bakkantindens  Maske  af  og  lagt  den  ved  Siden 
af  sig.  Saaledes  sad  hun  da,  hensunken  i  dybe 
Tanker,  da  Penkles  tilfældig  netop  vendte  tilbage 
til  Huset  og  gik  igjennem  Peristylen. 

Han  studsede  ved  Synet  af  den  unge  Pige,  der 
med  Bakkantinde-Masken  ved  Siden  af  sig  sad  saa 
alene  og  eftertænksom  dér. 

Han  gik  hen  til  Kora  og  spurgte  hende  om 
Grunden  til  hendes  hastige  Tilbagekomst,  samt 
hvorfor  hun  havde  skilt  sig  fra  Legesøstrene,  med 
hvem  hun  havde  forladt  Huset. 

Kora  tav.  I  Skjødet  havde  hun  en  Krans,  hun 
havde   baaret  som  Bakkantinde.      Ubevidst   legede 

hendes  Haand  med  Kransens  Blomster  og  pillede 
dem  itu.  Gulvet  omkring  hende  var  bedækket  med 
de  ituplukkede  Blomsterblade. 

Den  unge  Pige  frembød  i  dette  Øjeblik  et 
besynderligt  Skue.  Det  bøjede  Hoved,  Legen  med 
Kransen  og  det  blege  Ansigts  Alvor  dannede  en 
Modsætning  til  Bakkantindeklædningen  og  hendes 
dionysiske  Symboler,  som  næsten  udfordrede  til  et 
Smil. 

Perikles  vedblev,  idet  han  saå  hende  ind  i 
Ansigtet : 

..En  Bakkantinde  med  saa  sørgmodige  Miner 
mindes  jeg  aldrig  nogensinde  at  have  set.  Det 
tykkes  mig,  Kora,  som  om  du  langt  hellere  vilde 
ombytte  Thyrsosstaven  med  Hyrdestokken.  Er  det 
ikke  saa?  Da  føler  dig  ikke  lykkelig  i  dette  Hus? 
Du  længes  efter  dine  hjemlige  Bjergskove,  efter 
dine  Lam  og  dine  Skildpadder?" 

Kora  slog  et  Øjeblik  sine  Øjne  op  imod  Pe- 
rikles, disse  Øjne,  som  man  kunde  sammenligne 
med  en  Baas.  og  saå  paa  ham  med  en  Mine,  der 
var  endnu  mere  sørgmodig  end  før,  men  tillige 
med  et  trohjertigt,  næsten  barnligt  Blik,  hvori  der 
syntes  at  ligge  en  dybt  fra  Sjælen  kommende  For- 
staaelse. 

„Ønsker  du,  at  vi  skal  sende  dig  hjem?" 
spurgte  Perikles  i  en  hjertelig,  tillidvækkende  Tone. 
„Tal  aabent,  Barn,  og  jeg  skal  gjøre  Alt  for  saa- 
snart  som  muligt  at  føre  dig  tilbage  til  det  elskede 
Hjem  og  din  sande  Lykke.  Vil  du  forlade  dette 
Hus.  Kora?     Tal!" 

Disse  Ord  gjorde  en  besynderlig  Virkning  paa 

den  arkadiske  Pige.  I  det  første  Øjeblik  for  Noget 
ligesom  en  Glædesstraale  over  hendes  Ansigt.  Men 
pludselig  saå  hun,  ligesom  grebet  af  en  ny  Tanke, 
igjen  alvorlig  imod  Gulvet,  hun  blev  bleg,  hendes 
Bryst  begyndte  at  arbejde,  en  Taare  stjal  sig  skjæl- 
vende  frem  over  hendes  Øjenhaar. 

„Sig  rent  ud,"  vedblev  Perikles,  „hvad  du  øn- 
sker og  hvad  du  mangler  i  dette  Hus  for  at  være 
munter  og  glad.  Der  er  sikkert  Noget,  som  du 
savner."  —  Perikles  udtalte  disse  Ord  i  en  ind- 
trængende Tone  og  saå,  idet  han  ventede  paa 
Svar,  Pigen  ind  i  Ansigtet. 

„Ønsker  du  at  forlade  dette  Hus?"  gjentoghan. 

Kora  rystede  stum  og  sørgmodig  paa  Hovedet. 

„Dit  Tungsind  synes  altsaa  ikke  at  have  nogen 
Grund,"  vedblev  Perikles,  „og  at  være  en  Melan- 
koli, der  som  en  Slags  Sygdom  angriber  dit  Sind. 
Bekæmp  den,  mit  Barn!  Giv  dig  ikke  uden  Mod- 
stand hen  til  dens  Magt.  Se,  ogsaa  mig  vil  det 
onde  Lunes  Dæmon  undertiden  gribe,  men  jeg 
kæmper  med  ham.  Livet  maa  være  lyst  og  mun- 
tert og  en  Glæde  for  os;  thi  var  det  ikke  det,  saa 
maatte  vi  jo  misunde  de  Døde.  Stræber  da  ikke 
alle  Mennesker  efter  at  være  glade  og  lykkelige 
og  efter  at  fryde  sig  med  hinanden  over  Tilvæ- 
relsen? Hvorfor  søger  du  Ensomheden?  Vil  du 
da  ikke  ogsaa  være  glad  og  lykkelig?" 

Paa  Ny  slog  Kora  trohjertig  Øjnene  op  imod 
Perikles  og  sagde  nølende : 

„Jeg  er  lykkelig,  naar  jeg  er  alene!" 

„Forunderlige  Barn!"   udraabte  Perikles. 

Han   saå  tavs  og  grublende  paa  hende.      Hun 

14* 


208 


var  ikke  smuk.  Hendes  jomfruelige  Ynde  var  uden 
nogen  som  helst  sanselig  Tillokkelse. 

Og  dog  laa  der  i  denne  Jomfruelighed,  i  denne 
Barnlighed,  i  denne  forunderlige  Maade  at  føle 
paa,  Noget,  der  maatte  vække  en  særlig  Art  af 
Sympathi  hos  ædle  Naturer. 

Perikles  havde  fundet  Indbegrebet  af  al  kvinde- 
lig Skjønhed  og  af  alle  kvindelige  Fortrin  legemlig- 
gjort i  Aspasia.  Nu  traadte  Kvindeligheden  ham 
pludselig  i  Møde  i  en  ny,  uanet  Skikkelse.  Hvad 
han  her  for  sine  Øjne  saå  legemliggjort  i  Kora, 
det  var  forskjelligt  fra  Alt.  hvad  han  hidtil  havde 
set.  beundret  og  elsket. 

Denne  nye  Art  af  Kvindelighed  forekom  ham 
hverken  elskværdig  eller  tillokkende,  men  en  Sinds- 
bevægelse greb  ham,  der  netop  var  ligesaa  ny  og 
fremmed  som  det.  hvorved  den  var  fremkaldt.  Han 
lagde  sin  Haand  paa  Arkadierindens  Hoved  og 
anbefalede  hendes  syge  Sind  til  de  himmelske  Mag- 
ters Varetægt. 

Derpaa  sagde  han:  „Skal  vi  ikke  sammen  op- 
søge Aspasia?"  Og  da  han  hørte  af  en  Slave,  at 
Aspasia  havde  begivet  sig  op  paa  Tagterrassen, 
saa  greb  han  Pigen  venlig  ved  Haanden  for  at 
føre  hende  til  hendes  Herskerinde. 

Forunderlige  Sammentræf!  1  det  samme  Øje- 
blik som  Perikles  i  Husets  Peristyl  med  en  vis 
alvorlig  Rørelse  lagde  sin  Haand  paa  det  sørg- 
modige Hyrdebarns  Hoved,  i  det  samme  Øjeblik 
lod  Aspasia,  der  havde  endt  sin  Samtale  med 
Manes  paa  Tagterrassen,  sin  Haand  hvile  paa  den 
tungsindige  nordiske  Ynglings  Hoved. 

Det  syntes  virkelig,  som  om  denne  hendes 
Haand  med  en  næsten  moderlig  Ømhed  berørte 
hans  brune  Lokker,  som  om  hendes  Øje  næsten 
med  Varme  hvilede  paa  den  ungdommelige  Sær- 
lings TYæk. 

Og  dog  tronede  frejdig  Eo  paa  hendes  aabne, 
stolte  Pande,  og  med  et  roligt  Smil  hilste  hun 
Perikles,  da  denne  med  Pigen  i  Haanden  traadte 
hen  til  hende. 

„Jeg  bringer  dig  her  den  tungsindige  Kora," 
sagde  Perikles  til  Aspasia:  ..hun  forekommer  mig 
ikke  mindre  end  Manes  at  trænge  til  venlige  og 
opmuntrende  Ord." 

Perikles  havde  ved  sit  Komme  bemærket  det 
varme  Blik,  hvormed  Aspasias  Øje  hvilede  paa 
Ynglingen. 

Hun  fulgte  hans  sagte  Vink,  og  han  forte 
hende  hen  til  et  afsides  Sted  paa  Tagterrassen, 
hvor  en  Hvileplads  var  anbragt  under  blomstrende 
Ranker. 

Her  fortalte  Aspasia  Perikles  sin  Samtale  med 
Manes,  og  Perikles  Aspasia  sin  med  den  arkadiske 
Pige. 

Tilsidst  sagde  Perikles  med  roligt  Alvor: 

„Du  har  opbudt  varmt  besjælede  Blikke,  ja 
selv  venlige  Kjærtegn  for  at  muntre  Ynglingens 
tunge  Sind!" 

..Og  dette  bringer  dig  paa  den  Tanke,  at 
han  kunde  være  mig  dyrebar?"  sagde  Aspasia. 
..Nej."  vedblev  hun.  da  Perikles  tav,  ..jeg  elsker 
ham  ikke.  thi  han  er  næsten  hæslig.  Hans  plumpe 
Kindben  saarer  mit  Øje.      Men  en  flygtig  Rørelse, 


210 


jeg  véd  ikke  selv  af  hvilken  Art.  greb  mig.  Det 
var  maaske  Medlidenhed." 

..Véd  du  saa  nøje,  hvad  Kjærlighed  ikke  er, 
og  hvad  den  er'?"  spurgte  Perikles. 

„Hvad  Kjærlighed  er?"  udraahte  Aspasia'leende. 
„Begynder  du  nu  ogsaa  at  plage  mig  med  det  taabe- 
lige  Spørgsmaal.  Kjærlighed  er  Noget,  som  man 
ikke  kan  afvise,  naar  det  kommer,  og  ikke  kan 
holde  tilbage,  naar  det  gaar  — " 

,.Og  Andet  véd  du  ikke  at  sige  om  den?" 
spurgte  Perikles. 

..Ikke  Andet  end  hvad  jeg  allerede  ofte  nok 
har  sagt."  svarede  Aspasia.  ..Kjærlighed  er  en 
Følelse,  der  kan  udarte  til  Tyranni,  idet  den  vil 
gjøre  den  Elskede  til  et  villieløst  Redskab.  Denne 
Trang  til  Udartelse  maa  den  forstaa  at  undertrykke. 
Den  maa  være  et  med  Frihed  sluttet  og  med  Fri- 
hed opretholdt  Glædesforbund  imellem  Hjerterne!" 

..Saa  ofte  du  har  crjentaget  dette  for  mig," 
sagde  Perikles,  ..har  det  altid  forekommet  mig 
uigjendriveligt.  Min  rolig  overvejende  Tanke  er 
den  Dag  i  Dag  lige  saa  fuldt  overbevist  derom 
som  paa  den  Dag.  da  vi  selv  med  Frihed  sluttede 
et  saadant  Glædens  Forbund  imellem  vore  Hjerter. 
Kj årligheden  maa  give  Afkald  paa  sin  tyranniske 
Trang  til  at  undertrykke  den  Elskedes  Frihed; 
men  ubesvaret  staar  endnu  det  Spørgsmaal 
f o r  m in  S j  æ  1 :  K  a n  Kjærligheden  dette ?  Er 
den  nogensinde  i  Stand  til  sejrrig  at  bekæmpe 
denne  Trang?" 

„Den  kan  det."  svarede  Aspasia.  ..thi  den  skal 
kunne  det." 

„Kjærligheden  er  ikke  til  at  holde  tilhage, 
naar  den  gaar.  sagde  du!"  vedblev  Perikles  lidt 
efter  tankefuld.  -Hvad  vil  der  blive  af  os.  Aspasia, 
naar  dens  skjønne  Ild  ogsaa  udslukkes  i  vort  Bryst?" 

.,Da  vil  vi  sige."  svarede  Aspasia:  ..vi  har  nydt 
den  højeste  jordiske  Lykke  med  hinanden  I  Vi 
har  ikke  levet  forgjæves!  Vi  har  paa  Tilværelsens 
Tinde  i  fuld  Legems-  og  Aandskraft  tømt  Glædens 
og  Kjærlighedens  Bæger!" 

..Tømt  —  tømt",  gjeirtog  Perikles.  idet  han 
dumpt  sagde  Ordene  hen  for  sig.  ..Du  lader  mig 
dér  høre  et  Ord.    som  bringer  mig  til  at  gyse  — " 

„Det  er  Bægernes  Lod  at  tømmes."'  sagde 
Aspasia.  ..som  det  er  Blomsternes  Lod  at  visne  og 
alt  Levendes  Lod  tilsyneladende  at  svinde  bort 
men  i  Virkeligheden  at  forny  sig  i  evig  Vexelgang. 
Men  det  er  den  Dødeliges  Sag  at  give  Agt  paa 
denne  Skiften  og  Vexlen  omkring  ham  og  i  ham 
selv  med  den  ægte  Visdoms  muntre  Ro.  Det  vilde 
være  taabeligt  at  hænge  sig  ved  det  Bortflyendes 
Hæle.  Naar  Tiden  kommer,  maa  man  rolig  kunne 
slynge  det  Bæger  ned  i  Afgrunden,  af  hvilket  man 
har  drukket  Livets  skummende  Drik.  Opad  imod 
Tilværelsens  Tinde  stræber  Alt.  for  derpaa  igjen 
Trin  for  Trin  at  synke  ned  i  Tilintetgj øreisen. 
Det  er  Naturens  Gang." 

Da  Perikles  og  Aspasia  havde  vexlet  disse  Ord. 
rejste  de  sig.  for  at  gaa  ned  i  Huset.  Men  da  de 
igjen  nærmede  sig  det  Sted.  hvor  de  havde  forladt 
Manes  og  Kora.  saå  de  disse  To  fordybede  i  en 
Samtale  med  hinanden. 

Det   flade  Tag   havde  Aspasia   ladet  forvandle 


212 


til  en  Slags  Haveterrasse.  Tætte  Løvranker  holdt 
Solen  ude,  og  høje  blomstrende  Buske  voxede  i 
Kar,  der  vare  fyldte  med  Jord. 

En  saadan  Busk  skjulte  Perikles  og  Aspasia, 
da  de  nu  nærmede  sig,  for  Ynglingen  og  Pigen, 
der  desuden  vare  altfor  fordybede  i  deres  Samtale 
til  at  bemærke  Nogens  Komme. 

Perikles  og  Aspasia  standsede  uvilkaarlig  et 
Øjeblik,  overraskede  ved  Synet.  De  havde  aldrig 
før  bemærket,  at  Manes  og  Kora  havde  talt  med 
hinanden,  eller  at  den  Ene  havde  søgt  den  Andens 
Selskab. 

Lige  saa  tavse  og  tilbageholdende  som  de  vare 
mod  Alverden,  havde  de  ogsaa  været  mod  hinanden. 

Det  var  i  og  for  sig  en  besynderlig  Scene, 
der  vel  formaaede  at  tiltrække  sig  Opmærksom- 
heden, at  se  en  sørgmodig  Satyr  og  en  tungsindig 
Bakkantinde  tale  sammen. 

Kora  fortalte  Ynglingen  om  sin  arkadiske  Hjem- 
stavn, om  de  skjønne  Bjergskove,  om  Skildpadderne, 
om  Guden  Pan.  om  de  stymfaliske  Fugle  og  Jag- 
terne paa  de  vilde  Dyr. 

Manes  lyttede  til  i  den  største  Spænding.  .,Du 
er  meget  lykkelig.  Kora,"  sagde  han  derpaa.  „at 
du  har  alt  dette  saa  klart  i  din  Sjæl  og  bestandig 
kan  gjenkalde  dig  det  i  din  Hukommelse.  Naar 
jeg  er  vaagen,  kan  jeg  slet  Intet  mindes  om  mit 
Hjem  og  min  Barndom.  Kun  i  Drømme  finder  jeg 
mig  undertiden  hensat  i  dybe  brusende  Skove,  eller 
jeg  ser  vilde,  i  uldne  Skind  klædte  Mænd.  der 
sidde  paa  hurtige  Heste  og  sprænge  hen  over 
Sletten.     Naar  jeg  har  havt  saadanne  Drømme,  er 

jeg  den  hele  Dag  igjennem  meget  bedrøvet  og 
lider  af  en  Slags  Hjemve,  skjønt  jeg  intet  Hjem 
har  og  ikke  vidste,  hvorhen  jeg  skulde  rette 
mine  Skridt,  hvis  jeg  vilde  opsøge  det.  Kun  det 
véd  jeg,  at  jeg  maatte  gaa  imod  Nord,  bestandig 
imod  Nord.  og  jeg  drømmer  otte.  at  jeg  van- 
drer imod  Nord,  bestandig  imod  Nord,  uendelig 
langt.  Du  maa  uden  Tvivl  være  dobbelt  bedrøvet, 
Kora.  over  ikke  at  kunne  vende  tilbage  til  dit 
Hjem,  siden  du  baade  kj ender  det  og  dine  For- 
ældre, og  altid  let  vilde  kunne  finde  dem  igjen. 
Sig  mig.  Kora.  vil  du  vende  tilbage  til  dit  Hjem? 
Jeg  skal  føre  dig  hemmelig  dertil,  og  saa  bliver 
jeg  der  ogsaa.  Jeg  er  jo  ung  og  stærk.  Hvorfor 
skulde  jeg  ikke  kunne  leve  sammen  med  de  arka- 
diske Mænd  og  jage  de  vilde  Dyr  med  dem?" 

„Nej,  Manes.'-  sagde  Pigen,  ..du  skal  ikke  gaa 
til  Arkadien.  siden  din  Længsel  drager  dig  imod 
Norden.  Jeg  kunde  ikke  finde  mig  i,  at  du  drog 
til  Arkadien.  da  du  sikkert  bestandig  vilde  længes 
efter  dit  Hjem.  Du  skal  vandre  op  imod  Helles- 
pont  og  derfra  atter  videre  mod  Nord;  saa  finder 
du  uden  Tvivl  dit  Hjem  og  maaske  endogsaa  et 
Kongerige  — u 

..Jeg  vilde  vel  gjerne  vandre  op  imod  Nord," 
sagde  Manes.  ..men  jeg  vilde  blive  bedrøvet,  naar 
jeg  tænkte  paa,  at  du  er  her  og  forgjæves  længes 
hjem  til  Arkadien." 

Kora  saå  eftertænksomt  imod  Gulvet,  og  efter 
en  lille  Pavse  sagde  hun: 

..Jeg  véd  ikke.  hvoraf  det  kommer.  Manes,  at 
jeg  lige   saa  gjerne   vilde  drage  imod  Norden  som 

til  Arkadien,  naar  vi  To  vandrede  sammen.  Det 
forekommer  mig,  som  om  Arkadien  maatte  være 
overalt,  hvor  vi  gik  med  hinanden." 

Ved  disse  Pigens  Ord  rødmede  Manes,  og  hans 
Haand  skjælvede  paa  Ny,  som  altid,  naar  han  følte 
sig  grebet  af  en  stor  og  overvældende  indre  Be- 
vægelse. Han  formaaede  i  Begyndelsen  ikke  at 
svare;  først  efter  en  Pavse  begyndte  han  igjen: 

„Men  du  vil  uden  Tvivl  langt  hellere  gaa  til 
Arkadien,  Kora,  til  alle  dine  Kjære!  Jeg  vil  jo 
gjerne  ledsage  dig  og  blive  Hyrde,  og  det  fore- 
kommer mig,  som  om  jeg  overalt,  hvorhen  jeg 
følger  dig,  vil  finde  mit  Hjem  igjen,  ja  endogsaa 
et  Kongerige  — " 

Her  standsede  han  og  rødmede  paa  Ny.  Op 
fra  Gaden  lød  den  vilde  Larm  af  en  forbidragende 
Bakkantsværm.  Fakler  blussede,  høje  Glædessange 
tonede,  Livslysten  jublede  i  ubundet  Frihed  — 
men  heroppe  stod  Ynglingen  og  Pigen  overfor  hin- 
anden med  syge  Hjerter,  blege,  stumme  og  sky, 
og  Ingen  vovede  at  gribe  den  Andens  Haand.  ja 
selv  Øjet  slog  de  undselig  til  Gulvet  for  hinanden 
—  Satyren  og  Bakkantinden! 

„De  elsker  hinanden!"  sagde  Perikles  til  Aspasia. 
„De  elsker  hinanden,  disse  To,  men,  som  det  synes, 
med  en  underlig  Art  af  Kjærlighed.  Det  er, 
som  om  de  helt  og  holdent  kun  elskede  hinanden 
med  Sjælene.  De  taler  bestandig  kun  om  de 
Ofre,  som  de  vil  bringe  hinanden." 

..I  Sandhed,"  svarede  Aspasia,  .elsker  disse 
To  hinanden  med  en  Art  af  Kjærlighed,  som  kun 
Manes  og  Kora  kunde  finde  paa,    Deres  Kjærlighed 


215 


har  berøvet  dem  al  Livsglæde,  de  er  blege  og  syge. 
de  er  bedrøvede,  og  skjønt  de  véd.  at  de  elsker 
hinanden,  har  de  dog  ingen  Nydelse  af  deres  gj en- 
sidige Kj ærlighed,  thi  de  vover  ikke  engang  at 
række  hinanden  Hænderne,  endsige  at  kysse  hin- 
anden." 

..Det  er  en  undselig  Kjærlighed."  sagde  Pe- 
rikles.  ..en  kysk.  en  smertelig,  en  uselvisk, 
en  forsagende,  en  offervillig  Kjærlighed. 
Maaske  erstatter  denne  Art  af  Kjærlighed  ved 
Varighed  og  skjøn  Ligevægt,  hvad  den  mangler  i 
salig  og  guddommelig  Nydelse.  Maaske  gj ælder 
det  mindre  øm  den.  hvad  du  før  paastod  om  Kjær- 
ligheden i  det  Hele  taget,  at  Alt  er  underkastet 
Naturens  blinde  Gang  — " 

•  Men  denne  triste  Kjærlighed  er  en  Sygdom!" 
udraabte  Aspasia.  ..Ve  den  Dag,  paa  hvilken  den 
blev  opfundet!  Denne  nye.  med  hvide  Roser  be- 
kransede, blegkindede  Afrodite  stiger  ikke  op  af 
det  i  Morgenrøden  lysende  Hav  men  af  den  arka- 
diske Styx*s  Vande.  Denne  smertelige,  lidenskabe- 
lige Kjærlighed  er  lige  saa  hærgende  som  Krig 
og  Pest  og  Hungersnød  for  Menneskene.  I  Elevsis 
saå  jeg  denne  Art  af  Kjærlighed  mellem  Thanatos's 
Følge,  og  det  var  den  eneste  Tanke,  der  behagede 
mig  dér  i  de  underjordiske  Tempelhvælvinger." 

Nu  traadte  Perikles  og  Aspasia  frem.  og  Aspasia 
førte  den  arkadiske  Pige  med  sig  ned  i  Huset. 

Om  Aftenen  paa  den  samme  Dag  fandt  i 
Perikles's  Hus  et  lille  Drikkelag  Sted,  saaledes 
som  den  dionysiske  Festtid  førte  med  sig  i  alle 
atheniensiske  Borgeres  Huse.      Nogle  Gjæster  ind- 

fandt  sig,  imellem  hvilke  Kallimakos  med  Filandra 
og  Pasikompsa. 

Man  havde  denne  Gang  ikke  samlet  sig  i  Husets 
sædvanlige  Spisesal,  men  i  den  kjøligere  og  rumme- 
ligere Peristyl,  hvor  den  milde  Foraarsnats  Luft- 
ninger vederkvægende  strøg  ind  fraoven. 

Perikles  havde,  som  han  plejede,  tidlig  trukket 
sig  tilbage. 

Pludselig  kom  den  unge  Alkibiades  med  nogle 
af  sine  Venner.  I  overgiven  Festglæde  stormede 
han  næsten  Husets  Port  og  tog  med  sine  efter- 
følgende Kammerater  strax  Plads  imellem  de  alle- 
rede Forsamlede. 

Ved  hans  Indtrædelse  flygtede  Kora  øjeblikkelig 
til  det  Indre  af  Huset. 

Da  Alkibiades  mærkede  dette,  tænkte  han  at 
holde  sig  skadesløs  hos  den  henrivende  Simaitha. 
Men  denne  viste  ham  stolt  tilbage.  Hun  foragtede 
ham,  siden  han  havde  fornedret  sig  dybt  nok  til  i 
sin  kaade  Lidenskab  at  forfølge  den  arkadiske  Hyrde- 
pige med  Vold.  Ogsaa  de  øvrige  Piger  viste  sig 
af  samme  Grund  gjenstridige  mod  ham.  Længe 
bestræbte  han  sig  for  at  omstemme  de  Fortørnede, 
men  forgjæves. 

..Hvad!-  udraabte  han  tilsidst:  -Kora  løber 
sin  Vej  for  mig  —  Simaitha  vender  mig  Ryg- 
gen —  hele  Aspasias  Skole  ser  alvorlig  ud  og 
rynker  Panden,  ligesom  den  gamle  Anaxagoras  - 
velan,  naar  1  Alle  viser  mig  tilbage,  saa  vil  jeg 
holde  mig  til  den  yndige  Hipparete.  Hipponiku>"s 
tugtige  og  undselige  men  blomstrende  lille  Datter!" 

..Ja,  gjør  du  det!"  sagde  Simaitha. 

.;Du  skal  faa  det  at  se!"  udraabte  Alkibiades; 
„du  skal  ikke  forgjæves  have  opfordret  mig,  Si- 
maitha! Alkibiades  er  ikke  til  at  spøge  med.  Jeg 
gaar  strax  i  Morgen  tidlig  til  Hipponikos  og  for- 
langer hans  lille  Datter  af  ham.  Jeg  gifter  mig, 
bliver  dydig,  forsager  alle  vilde  Fornøjelser  og  slaar 
Tiden  ihjel  med  at  erobre  Sikelien  og  lade  Athe- 
nienserne danse  efter  min  Pibe!" 

•  Hipponikos  giver  dig  ikke  sin  Datter!"  ud- 
raabte den  unge  Kallias:  -han  anser  dig  for  en 
altfor  stor  Dagdriver!" 

Leende  stemmede  de  andre  Kammerater  i: 
..Hipponikos  giver  dig  ikke  sin  Datter:  du  er  en 
altfor  stor  Dagdriver!" 

-Hipponikos  giver  mig  sin  Datter!"  sagde 
Alkibiades  med  Eftertryk.  ..om  jeg  saa  end  umid- 
delbart i  Forvejen  har  givet  ham  En  paa  Øret. 
Vil  I  vædde  med  mig?  Jeg  forpligter  mig  til  at 
give  Hipponikos  et  Ørefigen  og  derpaa  at  anholde 
om  hans  Datters  Haand.     Og  han   giver  mig  den." 

-Du  er  en  Praler!"  raabte  Vennerne. 

-Vil  I  vædde V"  svarede  Alkibiades.  -Tusinde 
Drakmer,  hvis  det  synes  jer  saa!" 

-Tusinde  Drakmer!"  raabte  Kallias  og  Demos. 

Alkibiades  rakte  Vennerne  Haanden.  og  disse 
slog  til. 

-Hvorfor  skulde  jeg  ikke  gaa  i  mig  selv  og 
blive  dydig."  udraabte  alkibiades,  -da  der  dog 
sker  saa  mange  sørgelige  Tegn  og  Undere  omkring 
mig?  Ikke  nok  med,  at  Kora  flygter  for  mig,  at 
Simaitha  bryder  med  mig.  og  at  Theodota  er  blevet 


218 


vanvittig;  har  jeg  ikke  ogsaa  maattet  opleve  at 
miste  urin  ældste  og  bedste  Ven?  Han  har  brudt 
sin  Troskab  mod  mig  og  taget  sig  en  Kone." 

.,Om  hvem  taler  du?"  spurgte  Xogle. 

..Om  hvem  Anden  end  Sokrates!"  svarede 
Alkibiades. 

..Hvad  siger  du?  Har  Sokrates  giftet  sig?"' 
spurgte  Aspasia. 

..Ja  vist!"  svarede  Alkibiades.  ..I  al  Stilhed 
har  han  i  disse  Dage  taget  sig  en  Kone.  Opgiv 
ham  —  I  faar  ham  aldrig  mer  at  se!" 

..Hvornaar  er  dette  sket?"  spurgte  Aspasia 
videre.     ..Jeg  har  endnu  Intet  hørt  derom." 

..Det  kan  vel  omtrent  være  et  Par  Uger  siden." 
sagde  Alkibiades.  „at  jeg  en  Aften  stod  i  en  af 
de  mest  stille  Gader  ovre  ved  Ilissos  i  Samtale 
med  en  Ven,  som  jeg  tilfældig  havde  truffet.  Plud- 
selig aabnes  den  blomstersmykkede  Dør  til  et  Hus, 
og  en  Flok  Fløjtespillere  og  Sangere,  med  Fakler 
i  Hænderne  og  bekransede,  træder  ud.  Efter  disse 
følger  en  tilsløret  Brud,  der  gik  imellem  Brud- 
gommen og  Brudeføreren.  De  Tre  bestiger  en 
udenfor  Huset  holdende,  med  Muldyr  forspændt 
Vogn  og  tager  Plads  paa  denne.  Imidlertid  kom- 
mer Brudens  Moder  med  Faklen,  som  hun  har 
tændt  ved  Brudehusets  Arneild,  og  til  hende  slutter 
sig  derpaa  det  øvrige,  hvidklædte,  fakkelbærende 
og  bekransede  Følge;  Vognen  sætter  sig  i  Bevæ- 
gelse og  afsted  gaar  det  med  Fløjtespil  og  Sang, 
under  Jubel  og  Glæde  ned  til  Brudgommens  Hus. 
Men  Brudgommen    var  ingen  Anden   end  Sokrates, 

Aspasias  Ven,  og  hans  Brudefører  Kvindehaderen 
Evripides." 

„Og  Bruden?"  spurgte  Mange. 

„En  simpel  Mands  simple  Barn."  svarede  Alki- 
biades,  „men  som  øjeblikkelig  har  grebet  Hus- 
væsenets  Tøjler  med  Jernhænder  og  forstaar  den 
Kunst  at  komme  ud  af  det  med  det  Lidet,  som 
Sokrates  endnu  ejer  af  sin  Fædrenearv.  Sokrates 
gift!  Den  stakkels  Sandhedssøger!  Han  har  søgt 
Sandheden  og  fundet  —  en  Kvinde!  Jeg  gjen- 
tager  det:  der  sker  Tegn  og  Undere.  Den  gamle 
Verden  synes  at  ville  gaa  ud  af  sine  Fuger.  Sokrates 
gift  —  den  lystige  Theodota  vanvittig  —  og  læg 
saa  dertil,  at  efter  hvad  man  siger  er  der  paa 
Ægina  og  i  Elevsis  forekommet  et  Par  Tilfælde  af 
Pest,  som  allerede  i  længere  Tid  har  spøget  paa 
Ægyptens  Kyst.  samt  endelig  at  man  i  Dag  paa 
Agora  vil  have  set  en  mistænkelig  Satyrmaske, 
under  hvilken,  som  man  tror,  Thanatos  eller  Pesten 
eller  noget  andet  Ulykkebringende  har  sneget  sig 
ind  —  læg  alt  dette  sammen,  og  I  maa  tilstaa, 
at  det  truer  med  at  blive  kj edeligt  i  Atheniensernes 
Stad.  Xaar  nu  oven  i  Kjøbet  jeg  gifter  mig  med 
Hipponikos's  Datter,  saa  farver  den  helleniske  Him- 
mel sig  graa  som  en  Askehob.  Men  endnu  i  Dag 
vil  vi  være  glade!  Ved  Eros  med  Tordenkilen, 
sid  nu  ikke  og  surmul  længer,  Piger!  Lad  os  be- 
gynde en  lystig  Krig  imod  de  fortrædelige  Magter, 
der  truer  os!  Lad  os  blæse  ad  alle  Tegn  og 
Undere!  Og  om  saa  den  muntre  Glæde  var  for- 
svundet fra  hele  Hellas,  i  denne  Kreds  maatte  den 
endnu  være  at  rinde!    Har  jeg  ikke  Ret,  Aspasia!" 

„Du  har  Ret!'"  svarede  Aspasia.  ,.I  Kampen 
mod   alt  Aandsformørkende   er  vi  Forbundsfæller." 

Saaledes  talede  hun  og  lod  nye  Bægere  bringe. 
Atter  skummede  de  kostelige  Strømme  i  Blandings- 
kummen, atter  bleve  de  funklende  Pokaler  fyldte 
og  tømte.  Munter  Spøg,  Latter  og  Glædessange 
rungede  gjennem  Peristylen,  og  Alkibiades  sprud- 
lede af  dionysisk  Aand   og  Liv. 

Imidlertid  var  det  blevet  Midnat.  Pludselig 
aabnes  i  Baggrunden  en  Dør,  der  fører  ud  til 
Peristylen.  Gjennem  Døren  skrider,  langsomt  som 
et  Spøgelse  og  med  lukkede  Øjne,  Manes  —  Søvn- 
gængeren Manes!  Han  havde  holdt  sig  borte  fra 
Drikkelaget  og  søgt  sit  stille  Leje.  Men  nu  havde 
den  uhyggelige  Sygdom  atter  forstyrret  den  Slum- 
rendes Ro. 

Ved  Synet  af  Manes,  der  med  lukkede  Øjne 
skred  igjennem  Peristylen.  forstummede  den  glade 
Lystighed,  og  Alle  stirrede  med  en  let  Gysen  efter 
den  spøgelseagtige  Nattevandrer. 

Efter  at  have  tilbagelagt  Peristylen,  vendte 
han  sig  imod  Trappen,  der  førte  til  Husets  rlade 
Tag.  Op  ad  denne  Trappe  steg  han  nu  med  sikre 
Skridt  og  forsvandt  snart  for  de  Forsamledes  Øjne. 
Men  saasnart  den  første  Gysen  var  overvundet, 
besluttede  de  Fleste  at  følge  efter  ham. 

Alkibiades  udraabte  :  ..Saaledes  straffer  Dio- 
nysos dem,  der  sætter  sig  op  imod  hans  glade 
Tjeneste.  Vi  vil  omvende  Gudsforagteren!  Kom! 
Vi  vil  vække  ham  og  derpaa  med  Magt  drage  ham 
ind  i  vort  Lag!" 

Derpaa  rejste  den  største  Del  af  Selskabet  sig 
og  steg  op  ad  Trappen  til  Husets  Tagterrasse. 

Men  her  mødte  et  Syn  dem,  der  paa  Ny  fyldte 
deres  Bryst  med  Rædsel. 

Manes  gik  paa  en  høj  fremspringende  og  noget 
skraanende  Kant  af  Taget,  lige  ude  ved  den  yderste, 
brat  affaldende  Rand,  paa  et  Sted,  hvor  kun  en 
Søvngænger  kunde  gaa  med  lukkede  Øjne.  men 
enhver  Vaagen  svimlende  maatte  styrte  ned  i  Dybet. 

Imidlertid  vare  ogsaa  de  øvrige  Husfæller  ilede 
til  paa  Efterretningen   om,    at  Manes   gik  i  Søvne. 

Ogsaa  Perikles  viste  sig. 

Da  han  fik  Øje  paa  Ynglingen,  gyste  han  og 
sagde : 

..Hvis  han  i  dette  Øjeblik  vaagner,  styrter  han 
redningsløs  ned  i  Dybet.  Men  det  er  umuligt  at 
nærme  sig  ham  her  paa  dette  Sted!" 

Just  som  Perikles  sagde  disse  Ord,  kom  ogsaa 
Kora  ilende  til. 

Dødbleg  af  Skræk,  med  de  store  runde  Øjne 
vidt  aabne  og  med  det  opløste  Haar  flagrende  om- 
kring Ansigtet,  stirrede  Kora  paa  Søvngængeren. 
Da  hun  hørte  Perikles's  Ord,  for  hun  et  Øjeblik 
gysende  sammen,  men  i  det  næste  styrtede  hun 
sig  som  bevinget  hen  til  det  Sted.  hvor  Manes 
vandrede,  svang  sig  op  paa  den  fremspringende 
Kant,    gjorde    med   sikker    Fod,    uden    at    svimle, 

rej, 


nogle  Skridt   ned   ad  den  skraanende,    farlige  \ 


greb  Ynglingens  Haand.  rev  ham  bort  fra  den 
yderste  Rand  og  slap  ham  ikke.  før  hun  havde 
ført  ham  tilbage  til  et  Sted,  hvor  de  følte  det  faste 
Tag  under  sig. 

Aspasia.     III.  15 

Først  da  Manes  var  frelst,  overvældede  Svim- 
melheden hende,  og  afmægtig  sank  hun  sammen 
for  Fødderne  af  Vennen,  der  imidlertid  var  vaagnet 
og  havde  slaaet  Øjnene  op. 

Nu  var  det  Manes,  der  fuld  af  Angst  greb 
Pigen  og  i  sine  Arme  bar  hende  videre,  indtil  hun 
igjen  fik  sin  Bevidsthed  tilbage  og,  halvt  forskrækket, 
halvt  undselig,   rødmende  løb  sin  Vej. 

De  forsamlede  Gjæster  havde  med  studsende 
Øjne  fulgt  denne  Scene.  Nu  omringede  de  Manes 
og  førte  ham  under  lystige  og  opmuntrende  Tilraab 
ned  i  Peristylen. 

Kun  Perikles  blev  et  Øjeblik  tilbage  med 
Aspasia. 

„Jeg  beklager,"  sagde  Perikles  til  Aspasia, 
„at  Sokrates  ikke  fik  denne  Scene  at  se!" 

„Hvorfor  beklager  du  dette?"  spurgte  Aspasia. 

„Han  vilde  nu  vel  endelig",  svarede  Perikles, 
„mene  at  have  faaet  at  vide,  hvad  Kjærlighed  er." 

Aspasia  tav  et  Øjeblik  og  saå  Perikles  for- 
skende ind  i  Ansigtet.    Derpaa  sagde  hun :  „Og  du?" 

Perikles  svarede: 

„Dette  Par  beskæmmer  og  forvirrer  mig  en 
Smule.  Det  er,  som  om  det  vilde  sige:  Træd  bort 
fra  Skuepladsen,  I  To,  og  gjør  Plads  for  os!" 

Endnu  en  Gang  saå  Aspasia  en  Stund  Perikles 
ind  i  det  tankefulde,  alvorlige  Ansigt.  Derpaa 
sagde   hun: 

„Du  er  ikke  længer  nogen  Græker!" 

Ringe  i  Tal  vare  de  Ord,  som  her  bleve  vex- 
lecle,  men  af  dyb  Betydning.  De  faldt  tungt  i 
Skjæbnens  Vægtskaal. 

Med  dem  aabnede  der  sig  ligesom  en  hemmelig 
Kløft  imellem  to  store,  en  Gang  saa  skjønt  og 
inderlig  forbundne  Sjæle. 

Nye,  mørke  og  formørkende  Magter.  Tvivlens 
og  den  indre  Tvedragts  Dæmoner,  holdt  deres 
længe  forberedte  Indtog  i  Perikles's  Sjæl. 

Med  denne  korte  Ordvexel  afsluttedes  den 
langsomme,  lydløse  Sammenstyrtning  af  noget  Stort, 
Skjønt  og  Herligt.  — 

Efter  de  Ord:  ..Du  er  ikke  længer  nogen 
Græker!"  havde  Aspasia  med  et  halvt  fortørnet. 
halvt  medlidende  Blik  vendt  sit  Ansigt  bort  fra 
Perikles. 

Begge  steg  tavse  ned.  Perikles  gik  til  sit 
Værelse,  Aspasia  tilbage  til  Gjæsterne. 

Imidlertid  havde  det  lystige  Selskab  forgjæves 
bestræbt  sig  for  at  fastholde  Manes  og  omvende 
ham  til  den  glade  Guds  Kultus.  Han  havde  revet 
sig  løs  og  var  vendt  tilbage  til  Husets  indre  Væ- 
relser. 

Nu  fortabte  man  sig  en  Tid  lang  i  Samtaler 
om  Kora,  beundrede  hendes  Mod  eller  snarere  den 
mærkværdige  Magt  i  en  Følelse.  Stemning  eller 
Lidenskab,  under  hvis  Indflydelse  hun  havde  handlet, 
af  hvilken  hun  ligesom  blindt  og  bevidstløst  var 
revet  med,  og  som  for  alle  de  Tilstedeværende 
næsten  havde  Præget  af  en  uløselig  Gaade. 

Nu  begyndte  ogsaa  Alkibiades  at  udtale  sin 
Beklagelse  over.  at  Sokrates  ikke  havde  overværet 
denne  Scene. 

..Hvilken  Nydelse",  sagde  han,  ..vilde  dette 
ikke  have  været  for  Grublerens  og  Sandhedssøgerens 

Øje!  Han.  der  allerede  nedsænker  sig  i  dybe  Be- 
tragtninger over  de  mest  hverdagsagtige  Ting,  vilde 
sikkert  ikke  have  helmet,  før  han  havde  eftersporet 
Betydningen  af  denne  mærkværdige  Tildragelse  til 
dens  inderste  Kjærne.  Han  er  jo  selv  en  Slags 
Søvngænger,  der  lider  af  Filosofiens  Maanesyge  og 
lukker  Øjnene,  for  bedre  at  kunne  tænke,  og  der- 
ved forvilder  sig  op  paa  svimlende  Højder.  Kun 
med  den  Forskjel.  at  ingen  Kora  aabenbarer  sig 
for  ham,  for  med  blød  Haand  at  trække  ham  til- 
bage fra  Tankens  Afgrunde.  Nu,  jeg  skal  gaa  til 
ham  og  fortælle  ham  den  hele  Sag.  skjønt  det 
natten  er  farligt  at  opsøge  Sokrates  i  hans  Bolig. 
Den  unge  Fru  Xanthippe  frygter  nemlig  bestandig 
for.  at  jeg  skal  forføre  hendes  Mand.  og  har  over- 
hovedet kastet  et  meget  unaadigt  Øje  paa  mig. 
Da  jeg  med  et  Par  Venner  besøgte  de  Nygifte, 
satte  vi  hende  allerede  i  en  slem  Forlegenhed,  og 
Konen  begyndte  at  skrige  op  og  jamre  sig  over, 
at  hun  ikke  paa  tilbørlig  Vis  kunde  beværte 
saa  fornemme  Folk  som  vi.  ..Lad  det  nu  være 
godt.""  sagde  Sokrates;  ..hvis  det  er  gode  Folk,  der 
besøger  os,  vil  de  være  fornøjede:  hvis  de  er  slette, 
bryder  vi  os  ikke  om  dem!""  —  Men  det  er  Tale- 
maader,  hvormed  han  kun  endnu  mere  bringer 
Xanthippe  i  Harnisk.  Jeg  mærkede  strax,  at  hun 
har  Kommandoen  i  Huset.  Nu  slog  jeg  først  rigtig 
Gjækken  løs.  talte  saa  frit  som  muligt  med  hendes 
Mand  og  overdængede  ham  med  de  mest  venskabe- 
lige Kjærtegn.  Fra  den  Dag  af  brænder  hun  af 
Vrede  mod  mig,  og  da  jeg  forleden  sendte  hendes 
Mand    en   lækker  Kage,    gik   hun  i  sin  Forbitrelse 

saa  vidt,  at  hun  rev  den  ud  af  Kurven,  kastede 
den  paa  Jorden  og  trampede  paa  den  med  Fød- 
derne. Og  Sokrates?  Han  vovede  ikke  at  sige  Andet 
end:  ..Hvad  Glæde  har  du  nu  deraf?  Hvis  du  ikke 
havde  traadt  paa  den  lækre  Kage,  saa  kunde  du 
nu  have  spist  den!"  —  0.  Jammer,  det  synes,  som 
om  de  viseste  Mænd  i  Athen  ikke  længer  forstaar 
at  behandle  Kvinderne!  —  Ved  min  Dæmon."  ved- 
blev Alkibiades,  efter  at  have  tømt  sit  Bæger.  ..jeg 
gjentager  det:  Verden  gaar  ud  af  sine  Fuger!  Delos 
er  rystet  i  sin  Grund.  Theodota  er  blevet  vanvittig, 
de  Vise  bliver  kuskede  af  deres  Koner,  jeg  selv 
staar  paa  Nippet  til  at  anholde  om  Hipponikos's 
Datter,  Sabaziostj enere  i  Gaderne,  Søvngængere 
paa  Tagene.  Peloponnesos  under  Vaaben,  Pesten 
paa  Lemnos  og  paa  det  nære  Ægina  — u 

..Glem  ikke  Solformørkelsen !*'  faldt  Demos 
ham  her  i  Talen.  „Det  fortjener  ogsaa  at  omtales, 
at  efter  Sigende  vandrer  der  et  Spøgelse  omkring 
i  Hipponikos's  Hus." 

..Er  det  sandt?"  spurgte  Alle  den  tilstede- 
værende Kallias.  Hipponikos's  Son. 

,,Det  forholder  sig  virkelig  saaledes!"  svarede 
denne  og  fortalte,  at  et  Spøgelse  viste  sig  i  hans 
Faders  Hus,  og  at  Hipponikos  var  blevet  saa  alvor- 
lig, bleg  og  mager,  at  den  kosteligste  Ret  ikke 
længer  smagte  ham,  samt  at  han  om  Natten  led 
af  Mareridt. 

..Hører  I!"  udraabte  Alkibiades.  ..Der  er  alt- 
saa  ogsaa  Solformørkelser  og  Spøgelser  i  gamle, 
glade  Fyres  Huse!  Gid  Verden  maa  gaa  til  Grunde, 
naar   den   begynder   at  formørkes  paa  saadan  Vis. 

Endnu  en  Gang,  mine  Venner:  op  til  Kamp  imod 
de  bedrøvelige  Tider,  som  truer  med  at  bryde  ind 
over   os!" 

..Behøves  der  nogen  Opfordring  ?:'  raabte  den 
unge  Kallias.  ..Ved  Herakles!  har  vi  ikke  under 
den  hele  Fest  gjort  vort  Bedste  som  aldrig  før? 
Kastede  vi  ikke  Metragyrten  i  Barathron?  Opførte 
vi  os  ikke  i  Et  og  Alt,  som  man  kunde  vente  det 
af  de  lystige  I  thyfaller?  Og  har  vi  ikke  hele  den 
atheniensiske  Ungdom  bag  os?  Har  der  nogen- 
sinde været  mere  overgivne  Dionysier  end  de  nu- 
værende? Har  I  nogensinde  set  Folket  saa  muntert 
og  overstadigt?  Er  Vinen  nogensinde  flydt  i  rigere 
Strømme?  Er  der  nogensinde  blevet  forført  et 
større  Antal  Piger  i  Trængselen?  Har  det  nogen- 
sinde vrimlet  saaledes  i  Athen  af  offervillige  Hiero- 
duler?  Hvad  snakker  du  om  bedrøvelige  Tider, 
Alkibiades?  Det  er  en  lystig  Tid,  siger  jeg. 
Verden  gaar  fremad  i  Glæde,  ikke  tilbage,  som  du 
mener.  Og  hvad  der  end  maa  true.  den  vil  be- 
standig blive  fornøjeligere!  Saaledes  skal  det 
ogsaa  være!     Leve  Glæden!" 

..Leve  Glæden!"  lød  det  rundt  omkring,  og 
Bægerne  stødtes  sammen. 

..Kallias,  min  fortræffelige  Dreng,  lad  mig  om- 
favne dig!"  raabte  Alkibiades  og  kyssede  Vennen. 
„Saaledes  vil  jeg  høre  dig  og  jer  Alle  tale!  Glæden 
leve!  Og  for  at  den  kan  leve  evig  og  voxe  og 
trives  i  det  atheniensiske  Folk,  bør  Ithyfallerne 
samdrægtig  holde  sammea  med  den  Skole,  sum 
Aspasia  har  stiftet.  Paa  Ithyfallerne  og  paa  Aspa- 
sias  Skole   er  Glædens  faste  Borg   grundet  med  al 

dens  skjønne  Overgivenhed  og  muntre  Fordoms- 
frihed. Surmul  derfor  ikke  længer.  Simaitha!  Rynk 
ikke  længer  Panden,  Prasina!  Fortræk  ikke  din 
lille  Mund.  Drosis.  imod  Alkibiades!  Smil  igjen, 
Simaitha!  Du  har  aldrig  været  mere  fortryllende 
end  i  Dag.  Ved  Zevs!  For  et  helt.  fuldt  Smil 
fra  din  Mund  vil  jeg  tahe  de  tusinde  Drakmer, 
jeg  har  væddet  om,  og  endnu  en  Stund  lade  Hip- 
ponikos's  lille  Datter  vente!" 

Xu  vendte  Alle  sig  om  imod  Simaitha  og  bad 
hende  om  at  forsone  sig  med  Alkibiades. 

Selv  Aspasia  blandede  sig  i  Sagen.  ..Vær  ikke 
længer  vred  paa  Alkibiades  !i-  sagde  hun.  „Naar 
han  paastaar.  at  Aspasias  Skole  maa  holde  Fred 
og  Venskab  med  Ithyfalier-Selskabet,  saa  kan  han 
have  Ret.  dog  kun  for  saa  vidt  at  Ithyfallernes 
Kaadhed  bliver  tæmmet  og  tøjlet  af  blide  Kvinde- 
hænder. Vi  maa  tage  os  af  disse  Ithyfaller  og 
holde  dem  indenfor  det  rette  Maal  og  den  skjønne 
Grænse,  for  at  ikke  Glædens  muntre  Rige  skal  gaa 
til  Grunde  i  Vildskab  og  Raahed." 

..Vi  underkaster  os  jer!"  udraabte  Alkibiades. 
..Vi  vil  udvælge  Simaitha  til  Dronning  i  Glædens 
Rige  med  uindskrænket  Magt." 

..Det  vil  vi!k>  lod  det  fra  hele  Kredsen.  ..Hvor- 
for skulde  Ithyfallerne  ikke  lade  sig  styre  af  saa 
smukke  smaa  Hænder?" 

Under  Jubel  og  Latter  blev  nu  den  smilende, 
skjonne  Simaitha  udraabt  til  Drikkelagets  Dronning 
og  til  uindskrænket  Beherskeriude  i  Glædens  Rige. 

Man  oprejste  en  herlig,  med  Blomster  rigt 
bekranset  Trone  for  hende,  man  hængte  en  Purpur- 

kaabe  om  hendes  Skuldre,  et  gyldent  Diadem  blev 
trykket  ned  over  hendes  Lokker,  medens  man 
omslyngede  hendes  Legeme  med  Kranse  af  Roser 
og  Violer. 

Simaitha  straalede  i  al  sin  Ungdoms  og  Skjøn- 
heds  fulde,  uforlignelige  Magt  —  en  ægte  Dron- 
ning! Selv  Aspasias  Øje  hang  med  Beundring  ved 
hende. 

„Aspasia  behersker  Nutiden!"  raabte  Alki- 
biades.     ,.Dig,  Simaitha,  tilhører  Fremtiden!" 

Bægerne  bleve  fyldte  med  den  skummende 
Vin  og  tømte  til  Ære  for  Glædens  straalende 
Dronning. 

„Under  denne  Dronnings  Scepter",  udraabte 
Ynglingerne,  ..vil  Glædens  Rige  udbrede  sig  over 
hele  Jordens  Kreds!" 

„Kallias  og  Demos!"  sagde  Alkibiades,  „tag 
jere  tusinde  Drakmer.  Jeg  opgiver  Væddemaalet 
som  tabt.  Jeg  gaar  ikke  i  Morgen  til  Hipponikos. 
Ithyfallernes  Fyrste  slutter  et  nyt  Forbund  med 
Skjønhedens  og  Glædens  Dronning.  —  Guderne 
være  takket!  hun  smiler  igjen,  og  hendes  Tænder 
skinner  som  en  Række  Marmorsøjler  paa  Par- 
thenon!" 

Med  disse  Ord  nærmede  den  bekransede, 
af  Vin  og  Elskov  berusede  Yngling  sig  til 
den  kongelig  smykkede ,  henrivende  unge  Pige, 
slyngede  under  sine  Kammeraters  Jubel  Armen 
om  hende,  og  vilde  besegle  det  sluttede  Forbund 
med  et  Kys. 

Men  i   det   samme  Øjeblik   var   det   Alle    paa- 

faldende,  at  en  heftig  Rødme  gød  sig  ud  over 
Simaithas  Ansigt. 

Med  udstrakt  Arm  afværgede  hun  Alkibiades's 
Tilnærmelse  og  klagede  over  en  pludselig  brændende 
Hede  i  sit  Hoved,  medens  hendes  tørre  Læber 
syntes  at  snappe  efter  Vejret  som  i  en  fortærende 
Tørst. 

Man  rakte  hende  et  med  Vin  fyldt  Bæger; 
hun  stødte  det  tilbage  og  forlangte  koldt,  frisk 
Vand  —  hun  skyllede  Bæger  paa  Bæger  ned  af  den 
kølige  Drik,  men  det  var.  som  om  kun  svage 
Draaber  faldt  paa  en  glødende  Malmmasse. 

Xu  bemærkede  man  ogsaa.  at  hendes  Øjne 
vare  røde  og  underløbne  med  Blod. 

Hendes  Tunge  blev  tyk  —  hendes  Stemme 
klang  brudt  og  hæs  —  hun  begyndte  at  klage 
over  brændende  Hede  og  Hovenhed  i  Svælget, 
Ganen  og  Tungen. 

En  knugende  Følelse  af  Angst  greb  hende  — 
krampagtige    Bevægelser    rystede    hendes    Hænder 

—  det  hele  Legeme  skjælvede  —  en  tynd.  kold 
Sved  bedækkede  Lemmerne. 

Man  vilde  føre  hende  til  hendes  Værelse .  til 
hendes  Leje;  men  i  sin  vilde  Angst  raabte  hun. 
at  hun  vilde  styrte  sig  i  en  Brønd,  i  et  dybt.  koldt 
Vand  —  rasende  for  hun   op    og    vilde    ile    afsted 

—  kun  med  Magt  blev  hun  holdt  tilbage. 

Man  havde  hidkaldt  P erikles. 
Han  kom.    Da   han  saå  Pigens  Tilstand,  bleg- 
nede han. 

..Fjerner  jer  ;*"  sagde  han  til  de  Tilstedeværende. 

Men  de  Unges  Hoveder  vare  endnu  halvt  om- 
taagede  af  den  bakkiske  Rus. 

..Hvorfor  forfærder  Pigens  Tilstand  dig  saa 
meget?"  raabte  de.  ..Véd  du.  hvad  hun  fejler, 
saa  tal!" 

„Fjerner  jer!"  gjentog  Perikles. 

,.Hvad  er  det?  hvad  er  det?"  spurgte  Alki- 
biades. 

„Pesten!"  sagde  Perikles  dumpt  og  sagte. 

Saa  stille  dette  Ord  end  var  udtalt,  slog  det 
som  et  Lyn  ned  i  Forsamlingen. 

Alle  forstummede,  blegnede  og  for  tilbage. 

Pigerne  begyndte  at  jamre  sig  —  selv  Aspasia 
var  dødbleg  og  syslede  skjælvende  med  den  for- 
tabte Yndling. 

Simaitha  blev  bragt  bort.  Gjæsterne  begyndte 
blege  og  stumme  at  fjerne  sig. 

Ikkun  Alkibiades,  skjønt  den  mest  berusede 
af  dem  Alle,    fik  sin  Fatning  tilbage. 

..Skal  vi  saaledes  give  tabt  for  de  mørke 
Magter?"  udbrød  han.  idet  han  greb  et  Bæger. 
„Skal  vor  Kamp  have  været  forgjæves?  —  Hvad 
jager  jer  fra  hinanden,  mine  Venner?  Krystere, 
som  I  er!  Men  om  I  saa  Alle  taber  Modet  og 
skjændig  overgiver  jer,  jeg  gjør  det  ikke!  Jeg 
trodser  baade  Pesten  og  alle  Hades's  Rædsler!" 

I  denne  Tone  vedblev  han  at  tale.  indtil  han 
tilsidst  mærkede,  at  han  stod  ganske  alene  i  den 
forladte  Peristyl  imellem  henkastede  Kranse  og 
halvtømte  eller  væltede  Bægere. 

Han    saå    sig    omkring    med    glasagtige    Øjne. 

,,Hejda!"  raabte  han.  ..hvor  er  I  henne.  I  lystige 
IlthyfallerV" 

..Alene!"  vedblev  han.  ..ganske  alene!  De 
har  forladt  mig  Alle  —  Alle!  Glædens  Rige  er 
lagt  øde  —  de  mørke  Magter  sejrer!'' 

..Velan!"  raabte  han  tilsidst.  idet  han  slyngede 
Bægeret  fra  sig.  ..Farvel,  skjønne  Ungdomsglæde! 
—  Jeg  gaar  til  Hipponikos!" 


Fire  og  tyvende  Kapitel. 

Satyren  og  Bakkantinden. 


I  hin  paa  Begivenheder  saa  rige  Nat.  i  hvilken 
Simaitha  blev  kronet  som  Glædens  Dronning  ved 
det  glade  Lag  i  Perikles's  Hus,  medens  Bakkan- 
ternes blussende  Fakler  lyste  op  i  alle  Athens 
Gader,  i  den  samme  Xat  sad  en  Ulykkesfugl,  en 
Ugle  med  mørke  rullende  Øjne.  oppe  paa  det  en- 
somme, stille  Akropolis.  paa  Parthenons  tilslørede 
Gavl.  og  lod  uafbrudt  sit  natlige,  gjennemtrængende 
og  uheldvarslende  Klageskrig  lyde 

Fra  Stadens  Gader  klang  Festlarmen  dæmpet 
herop,  og  i  denne  blandede  sig  paa  sælsom  Vis 
Uglens  natlige  Skrig  fra  Parthenons-Gavlen. 

Langt  ud  i  den  mørke  Xat  lød  det  fra  Akro- 
polis's  Tinder  som  et  Dødsbudskab. 

Det  var  i  Virkeligheden  ogsaa  et  saadant. 

Thi  netop  i  det  samme  Øjeblik,    da   den  unge 

Alkibiades  og  hans  Fæller  paa  Festens  Højdepunkt 
i  Perikles's  Hus  hævede  deres  Bægere  til  Ære  for 
Glædens  straalende  Dronning  —  i  det  samme  Øje- 
blik dø  de  Fidias  i  Fængslet,  i  det  samme  Øjeblik 
udaandede  Parthenons  udødelige  Mester  —  efter 
allerede  i  lang  Tid  at  have  lidt  af  en  fortærende 
Sygdom  —  sin  store  Sjæl. 

Men  i  denne  Nat.  i  hvilken  den  ædleste  Græker- 
sjæl, den  atheniensiske  Storværkstids  Midtpunkt, 
udslukkedes  i  Fængslets  Mørke,  og  i  hvilken  Aspasia 
tilraabte  Perikles  de  Ord:  ..Du  er  ikke  længer 
nogen  Græker!"  —  i  denne  Nat  var  det.  som  om 
der  ikke  blot  aabnede  sig  en  Kløft  imellem  Perik- 
les^ og  Aspasias  Hjerter,  men  som  om  selve  Hel- 
lenerverdenen skjælvede  i  sin  Grundvold,  som  om 
Hellas's  Stjerne  formørkedes:  og  sammen  med 
Uglens  Sejrsskrig  fra  Parthenon  klang  der  ligesom 
en  skadefro  Fnisen  af  onde  Dæmoner  gjennem 
Luften  over  Akropolis's  Top. 

Erekthevspræsten  vaagnede  ved  Ugleskriget 
paa  sit  natlige  Leje.  Det  var  ham,  som  om  Ugle- 
skriget lød:     .,Op,  din  Tid  er  kommet!*' 

Og  Dæmonerne  hviskede  til  hinanden:  ..Nu 
er  endelig  Magten  vor!  —  Kom!  lad  os  slaa  ned 
paa  Athen,  ned  paa  Hellas!" 

I  Spidsen  for  denne  Skare  af  Ulykkedæmoner 
fløj  Tvedragten  og  Pesten. 

Den  sidste  bredte  sine  sorte  Vinger  ud  og  Høj 
foran  alle  de  øvrige ,  hen  over  Atheniensernes 
nattemørke,  men  af  bakkantisk  Larm  gjenlydende 
Stad. 

Den  spejdede  efter  Stedet,  hvor  Festens  Jubel 

skuiQinede  højest  i  Vejret  —  den  fandt  dette  Sted 
og  styrtede  som  en  Aadselsgrib  ned  paa  Glædens 
straalende,  unge  Dronning  i  Perikles's  Hus. 

Den  i  sin  skjønneste  Ungdomspragt  blom- 
strende Hellenerkvinde,  hvem,  som  Alkibiades 
mente,  Fremtiden  tilhørte,  var  Dæmonens  første 
Bytte. 

Der  gives  Tider,  da  indre  Fordærvelse,  Om- 
væltninger i  den  sædelige  Natur,  Forvirring  og 
Demoralisation  kommer  Haand  i  Haand  med  store 
fysiske  Ulykker,  da  den  aandelige  og  den  legem- 
lige Verdens  Harmoni  og  Orden  paa  samme  Tid 
synes  at  være  forstyrret. 

En  saadan  Tid  brød  nu  ind  over  Athen,  brød 
nu  ind  over  hele  Hellas. 

Langsomt  og  efterhaanden  var  Borgerstandens 
Undergang  forberedt  ved  den  voxende  Yppighed 
og  Nydelsessyge,  ved  det  vilde  Demagogis  Over- 
haandtagen,  men  først  og  fremmest  dog  ved  de 
menneskelige  Tings  naturlige  Gang,  der  med  Nød- 
vendighed fører  fra  Stigning  til  Dalen ,  fra  Blom- 
string til  Visnen.  Til  denne  indre  Fordærvelse 
sluttede  sig  nu  blodige  Stridigheder  imellem  de 
helleniske  Stammer.  Stridigheder,  ud  af  hvilke 
Ingen  tilsidst  gik  ud  som  Sejrherre,  men  hvor 
Alles  Lykke  og  Frihed  samtidig  gik  til  Grunde. 
Endelig  kom  nu  ogsaa  den  rædselsfulde  Pest.  den 
menneskehærgende  Farsot. 

Den  helleniske  „Kalokagathia"  skulde  rystes 
i  sin  Grund  —  det  skulde  ikke  længer  være  ..en 
sund  Sjæl  i  et  sundt  Legeme'',  hvoraf  det  helleniske 
Liv  kunde  rose  sig. 

I  et  Nu  havde  Efterretningen  om  det  første 
Pesttilfælde  i  Perikles's  Hus  udbredt  sig  over  hele 
Atheniensernes  Stad,  og  den  overgivne  bakkantiske 
Jubel  gjorde  øjeblikkelig  Plads  for  den  blege  Angst 
og  den  lammende  Frygt. 

Andre  af  Morderengelens  dødbringende  Pile 
fulgte  efter,  og  inden  faa  Dage  havde  Farsoten 
allerede  udfoldet  alle  sine  Rædsler. 

Ligesom  hos  Simaitha  plejede  Sygdommen  at 
bryde  ud  med  en  brændende  Hede  i  Hovedet  og 
en  Betændelse  i  det  opsvulmede  Svælg.  Halsen, 
Ganen,  ja  endogsaa  Tungen  udsondrede  Blod  og 
Edder.  Derpaa  blev  Brystet  angrebet,  og  en  heftig 
Hoste  drev  med  Møje  noget  tyndt  Slim  op.  En 
stærk  Susen  for  Ørene  traadte  til.  Hænderne 
rystede  af  Krampe,  det  hele  Legeme  skjælvede,  en 
Følelse  af  Angst  og  Uro,  der  steg  til  Vanvid,  greb 
Sjælen.  Med  den  indvortes  Hede  fulgte  en  for- 
tærende Tørst,  der  var  saa  stærk,  at  den  drev 
Mange  ned  i  Cisternerne.  Undertiden  angreb  Syg- 
dommen ogsaa  Indvoldene  og  foraarsagede  heftige 
Opkastninger.  Huden  var  rød,  undertiden  mørke- 
blaa;  Vabler  og  Blegner  traadte  frem  paa  den. 
Dog  manglede,  som  det  synes,  ved  denne  som  ved 
de  øvrige  Pestepidemier,  hvorom  der  berettes  fra 
Oldtiden,  de  Bylder,  der  ere  bekjendte  som  det 
vigtigste  Kj endemærke  paa  den  i  senere  Tider 
under  Navn  af  den  asiatiske  Pest  frygtede  Folke- 
svøbe. 

Henimod  otte  Dage  rasede  for  det  Meste  Syg- 
dommen; dernæst  paafulgte  Døden  med  hule  Øjne, 
spids  Næse,    iskoldt   Legeme.      Men    selv    de,    der 

kom  sig.  slap  ikke  for  let  Kjøb  derfra.  Lige 
til  de  yderste  Lemmer  hærgede  Sygdommen  ofte 
Legemet.  Fødder,  Hænder  og  andre  Lemmer  vis- 
nede hen,  bleve  lamme  eller  grebne  af  en  øde- 
læggende Betændelse.  Selv  Synet  gik  ikke  sjeldent 
tabt.  Hukommelsen  og  Dømmekraften  tog  Skade, 
mange  Helbredte  bleve  idiotiske,  og  der  fandtes 
dem,  der,  naar  de  igjen  rejste  sig  fra  Sygelejet, 
ikke  længer  kunde  huske  deres  eget  Navn. 

Alle  Hjælpemidler  vare  uden  Virkning.  Paa 
Hippokrates's  Raad  bleve  store  Baal  antændte,  da 
man  vilde  have  lagt  Mærke  til,  at  Smedene,  der 
bestandig  arbejdede  i  Nærheden  af  Ild,  sjeldent 
bleve  angrebne. 

Men  Ondets  Magt  voxede  blot  mere  og  mere. 
Da  Videnskaben  viste  sig  afmægtig,  søgte  man 
Hjælp  hos  Overtroen.  Aldrig  havde  de  utallige 
Soningsofre.  Renselsesskikke  og  Besværgelser,  som 
stod  til  Hellenernes  Raadighed .  fundet  ivrigere 
Udovere. 

I  de  første  Uger  havde  Staden  gjenlydt  af 
Dødsklager  og  været  opfyldt  af  Ligtog,  der  fulgte 
de  af  Soten  Bortrevne  til  Gravene  eller  Ligbaalene. 

Men  da  Dødeligheden  tog  Overhaand ,  og 
Smitten  fra  de  Syge  eller  Ligene  udbredte  Angst 
og  Rædsel,  saa  at  endogsaa  Mange  døde  forladte 
og  ensomme  i  de  tomme  Huse  eller  paa  selve 
Gaderne ,  da  bleve  de  hellige  Skikke  forsømte. 
Man  stak  ikke  længer  den  Døde  Obolen  i  Munden 
til  den  underjordiske  Færgemand,  man  trykkede 
ham  ikke  længer  nogen  Kage  i  Haanden  til  at 
forsone  Helvedhunden  med;   han   blev  ikke  længer 

omhyggelig  badet  og  indgnedet  med  vellugtende 
Salve,  ikke  længer  i  smukke  Klæder  og  bekranset 
med  Vedbend  udstillet  paa  et  Leje  i  Husets  Peri- 
styl; Ingen  gik  længer  med  høje  Veklager  foran 
hans  Ligtog;  han  blev  ikke  hædret  ved  et  langt 
Sørgefølge  eller  ved  Dødsmaaltid  og  Dødsoffer, 
saa  lidt  som  at  de  Overlevende  anlagde  mørke 
Sørgeklæder  for  ham.  Hastig,  tavst  og  saa  godt 
som  uden  Følge  bar  man  de  talløse  Lig  ud  og 
begravede  dem  i  Gruberne  eller  lagde  dem  paa 
Baalene.  Tilsidst  hændte  det  endogsaa,  at  selv 
denne  Æresbevisning  imod  de  Døde,  denne  Pligt, 
der  altid  havde  gjældt  for  den  helligste  af  alle 
Pligter  for  Hellenerne,  blev  forsømt.  I  de  uddøde 
Huse  bleve  de  sidste  Lig  liggende  og  raadnede. 
Man  fandt  endogsaa  Døde  i  tomme  Templer,  hvor- 
hen de  maaske  havde  slæbt  sig  for  at  anraabe 
om  Gudernes  Hjælp;  man  fandt  Mange  ved  Brøn- 
dene, hvorhen  de  under  Feberheden  havde  væltet 
sig  for  at  læske  de  fortørrede  Læber;  og  for  lige- 
som at  sætte  Kronen  paa  alle  disse  Rædsler,  fandt 
man  endogsaa  Lig  i  selve  Cisternerne,  i  hvilke  de 
af  den  indre  Ild  ophidsede  Ulykkelige  havde  styrtet 
sig.  Det  varede  ikke  længe,  før  endogsaa  den  for- 
friskende Drik  fra  Brønden  blev  betragtet  med 
Mistanke  og  Gysen  —  den  kunde  jo  være  besmittet 
af  Lig  og  Forraadnelse. 

Gaderne  fyldtes  med  Lig  af  Saadanne,  der 
enten  selv  havde  slæbt  sig  saa  vidt  eller  vare 
blevne  baarne  ud  af  Husene  og  ilsomt  forladte, 
eller  endogsaa  vare  blevne  kastede  ned  fra  Hu- 
senes   Tage    af    de   Efterlevende,    der    kun    i   for- 

tvivlet  Angst  ta*nkte  paa  at  skille  sig  af  med 
deres  Døde. 

Naar  man  endelig  dernæst  samlede  disse  Lig 
sammen,  saa  gjorde  Hellenerens  Sky  for  at  berøre 
et  dødt  Legeme,  i  Forening  med  Angsten  for  Smitte, 
Sindene  saa  forvirrede,  at  man  i  blind  Hast  kastede 
Døende  mellem  Døde.  Bevidstløse  mellem  allerede 
Forraadnede. 

Var  der  af  en  Afdøds  Paarørende  oprejst  et 
Ligbaal.  saa  strømmede  Andre  med  deres  Døde 
til  og  vilde  ogsaa  kaste  disse  i  de  samme  Flammer, 
indtil  Ilden  blev  kvalt  af  de  mange  Iiig,  og  en 
vild  Kamp  udspandt  sig  omkring  de  brændende 
Favnestykker. 

Man  troede  at  have  lagt  Mærke  til.  at  ikke 
engang  Rovfugle  og  vilde  Dyr.  der  leve  af  Aadsler. 
berørte  de  ujordede  Pestlig.  Gjorde  de  det  allige- 
vel, faldt  de  selv  hurtig  som  Ofre  for  Sygdommen. 
Det  Samme  skete  ogsaa  hyppig  med  Hundene. 

Frygten  for  Smitte  holdt  Menneskene  borte 
fra  hverandre.  Ingen  indfandt  sig  paa  Agora, 
Brydeskolerne  stod  tomme.  Folket  vovede  ikke 
længer  at  forsamle  sig  paa  Pnyx.  Husenes  Porte 
vare  enten  fast  tillukkede,  fordi  man  afværgede  al 
Tilnærmelse,  eller  de  stod  fuldstændig  aabne,  fordi 
det  Indre  var  tomt  og  uddødt.  Selv  Blodets  Baand 
opløstes  af  Rædselen.  Mange  saå  sig  ogsaa  givne 
til  Pris  for  Slavernes  Vilkaarlighed.  idet  disse 
hævnede  sig  for  tidligere  Undertrykkelse  ved  Ulydig- 
hed. Trods,  Tyveri  og  fræk  Plyndring. 

Forbitrelse  afvexlede  i  Sindene  med  sløv  Hen- 
givelse.    For  at  søge  Bedøvelse,  hengav  Mange  sig 

ogsaa  til  vilde  Udsvævelser  og  tøjlesløse  Nydelser. 
Man  søgte  Mod  eller  Glemsel  i  Rusen. 

Mest  af  Alle  trodsede  den  gale  Menon  ufor- 
færdet og  leende  Faren.  Overalt,  hvor  Pesten 
rasede  heftigst,  var  han  at  finde.  Helst  syntes 
han  at  opholde  sig  imellem  Ligene.  Man  saå  ham 
ofte  sidde  paa  en  Dynge  døde  Legemer,  ligesom 
glædende  sig  over  Ulykken  og  spottende  det  fejge 
Folk,  der  flygtede  for  Ligene  og  for  ham,  den 
Forpestede.  Men  da  man  mærkede,  at  netop  han, 
der  i  Drukkenskab  og  Overmod  udfordrede  Faren, 
blev  skaanet.  saa  voxede  snart  Tallet  paa  dem,  der 
fulgte  hans  Exempel.  Snart  vare  Gaderne  og  de 
aabne  Pladser  overladte  til  berusede  Landstrygere, 
der  ligesom  drak  til  Dronning  Pests  Ære  og 
leende  trodsede  hendes  Rædsler.  Det  var  ogsaa 
disse  Folk,  der  for  Guld  lod  sig  leje  til  at  bære 
de  Døde  ud  af  Husene  eller  samle  dem  op  i  Ga- 
derne og  sørge  for  deres  Jordfæstelse  eller  Baalfærd. 
De  øvede  deres  Haandværk  med  den  raa  Forvovenhed 
hos  Mennesker,  der  ikke  for  Intet  ville  sætte  deres 
Liv  paa  Spil.  De  krævede  og  tog,  hvad  der  lystede 
dem,  og  øvede  alle  Slags  Voldsgjerninger  i  de 
Huse,  i  hvilke  deres  Kald  førte  dem.  Frygt  for 
Loven  faudtes  ikke  mere,  thi  Domstolenes  Virk- 
somhed var  for  længe  siden  gaaet  i  Staa,  og  For- 
bryderen tænkte,  at  Pesten  enten  vilde  bortrive 
dem,  der  kunde  anklage  ham,  eller  fritage  ham 
selv  for  den  Nødvendighed  at   forsvare  sig. 

Det  var  dog  ikke  alene  Mænd  af  de  fattigste 
og  laveste  Klasser,  der  hengav  sig  til  raa  Ud- 
svævelser; selv  de  mere  Velhavende  fulgte  Exemplet, 

og  i  Særdeleshed  var  det  Ungdommen,  der  paa 
saadan  Vis  søgte  at  væbne  sig  imod  Indtrykket  af 
de  Rædsler,  som  omgav  dem.  Mange  fandt  sig 
pludselig  rige.  idet  Arven  fra  deres  Forældre,  deres 
Søskende  eller  Slægtninge  paa  én  Gang  tilfaldt 
dem.  Men  da  de  kunde  befrygte  snart  at  lide  en 
lignende  Skjæbne  som  de.  hvem  de  havde  arvet, 
saa  søgte  de  at  nyde  de  dem  tilfaldne  Ejendele 
saa  meget  som  muligt  og  bortødslede  dem  i  be- 
døvende vilde  Lag.  Ved  Synet  af  disse  pludselige 
Omslag  i  Livsvilkaar.  begyndte  Andre  at  ha  abe 
paa  en  lignende  Skjæbne,  og  frække  Forhaabninger 
og  forbryderiske  Ønsker  slog  Rødder  i  Manges 
Sjæle. 

Saaledes  opløstes  ogsaa  i  denne  Henseende  de 
sædelige  Baand,  og  de  Overlevende  glædede  sig 
over  de  Fordele,  der  kunde  opstaa  for  dem  af  den 
overhaandtagende  Dødelighed. 

Men  naar  Farsoten  med  dens  Virkninger  paa 
den  ene  Side  syntes  at  drive  Manges  Xydelseslyst 
op  til  en  sygelig  Højde,  saa  gjorde  ogsaa  her  som 
overalt  den  Regel  sig  gjældende.  at  Modsætningerne 
berøre  hinanden,  eller  at  den  ene  slaar  over  i  den 
anden.  Med  Tøjlesløsheden  og  Opløsningen  af  alle 
Baand  udbredte  ogsaa  mørk  Overtro  mere  og  mere 
sit  Herredømme.  Snart  søgte  de  Samme,  som  for 
nylig  havde  taget  deres  Tilflugt  til  vild  Beruselse 
og  Udsvævelser,  et  nyt  Palladion  og  en  ny  Trøst 
i  overdreven  Fromhed  og  overtroisk  Tilbedelse  af 
Guderne. 

Mænd  som  Diopeithes  traadte  op  og  frem- 
stillede den  Athen  overgaaede  Vanskjæbne  som  en 

Straf  for  den  tidligere  Gudsforagt,  og  Folkets  For- 
bitrelse vendte  sig  imod  dem,  der  af  Diopeithes 
og  hans  Lige  bleve  udpegede  som  de  væsenligste 
Ophavsmænd  til  Gudernes  Vrede. 

Nu  kom  man  ogsaa  igjen  den  mystiske  Saba- 
zioskultus  i  Hu.  og  der  blev  talt  meget  om  den 
Metragyrte,  som  af  de  overmodige,  berusede  Ithy- 
faller  var  kastet  i  Barathron-Kløften.  Der  var 
nu  Mange,  som  mente,  at  man  maaske  med  Urette 
havde  forsmaaet  Frelseren  Sabazios,  Forløseren  fra 
alle  Ulykker,  og  som  i  den  Skjændselsdaad.  der 
var  begaaet  imod  den  uskyldige  Metragyrte.  saå 
den  egenlige  Anledning  til  Gudernes  Vrede  og  i 
Særdeleshed  til  den  krænkede  Sabazios's  Hævn. 
At  forsone  ham.  mente  de.  var  nu  den  første  Pligt 
og  det  eneste  frelsende  Middel  imod  den  ødelæg- 
gende Farsot.  En  vis  i  Athen  bosat  fremmed  Kvinde, 
ved  Navn  Ninos,  der  forstod  sig  paa  al  Slags 
Trolddom  og  hemmelighedsfulde  Ting.  opkastede 
sig  til  Præstinde  og  Forkynderske  af  Sabazios.  At 
lade  sig  optage  i  denne  Guds  Mysterier  gjaldt 
snart  for  en  hellig  Akt  og  et  Middel  til  Frelse. 
Med  forunderlige  Ceremonier  blev  Akten  fuld- 
byrdet. Et  Raadyrskind  blev  hængt  om  Mysternes 
Skuldre,  en  indviet  Drik  blev  rakt  dem.  de  bleve 
indgnedne  med  Ler  og  Klid,  og  en  Slange  blev 
trukket  ned  over  deres  Bryst.  Under  Akten  sad 
de  paa  Jorden,  og  med  Udraabet:  ..Det  Onde 
forsvandt,  det  Bedre  jeg  vandt!"  rejste  de 
sig  efter  fuldbragt  Indvielse.  En  natlig  Fest  for- 
bandt mørke  Ceremonier  med  sanseberusende  Orgier. 
Saaledes    bleve    begge     de     to    Ting,     hvortil    den 

frygtelige  Landeplages  Xød  drev  de  forvirrede 
Sind:  Udsvævelse  og  Overtro,  forenede  i  Sabazios- 
tjenesten.  Man  saå  nu  hyppige  Optog  til  Kybeles 
og  Sabazios's  Ære.  Der  fandtes  Mange,  -som  efter- 
fulgte Metragyrternes  Exempel.  dansede  Sikinnis 
og  under  Dansen  piskede  og  saarede  sig  selv. 
Den  frygiske  Guds  Tilhængere  roste  sig  ogsåa  af  at 
kunne  helbrede  for  Pesten.  De  satte  den  Syge  paa 
en  Stol  og  dansede  omkring  ham  med  vild  Larm. 
At  blande  sig  i  denne  Dans  gjaldt  for  de  Sunde 
som  et  Sikringsmiddel  imod  Sygdommen. 

Saa  vidt  var  det  kommet  med  det  athenien- 
siske Folk. 

Hvad  Aspasia  havde  befrygtet  og  troet  at 
kunne  forhindre,  skete  nu.  Det  Fremmede  og 
Mørke  trængte  ind  i  den  klare  og  skjonne  Græker- 
verden, for.  om  det  end  ikke  øjeblikkelig  naaede 
til  fuldstændig  Sejr,  dog  at  forberede  og  antyde 
det.  hvori  Hellenismen  skulde  udslukkes  som  en 
lysende  Stjerne  i  mørke  Skyer. 

Men  ikke  nok  med.  at  den  frygtelige  Farsot 
udrugede  dump  Fortvivlelse  og  aandsformørkende 
Vildfarelser:  ikke  nok  med.  at  den  banede  Vej  for 
fremmed  Overtro,  der.  i  Stedet  for  at  være 
uskyldig  som  Landets  egen.  gnavede  paa  et  sundt 
Livs  Rødder  —  ogsaa  Rædsler  af  en  anden  Art 
truede  det  attiske  Land. 

Krigen  var  paa  Ny  brudt  ud.  Paa  Ny  over- 
svømmede peloponnesiske  Tropper  Attikas  Land- 
distrikt og  drev  dets  Befolkning  ind  i  Staden; 
paa  Ny  var  en  stærk  Flaade ,  denne  Gang  anført 
af  Perikles  selv,  løbet  ud,  og  atter  tvang  de  Sejre, 

som  Helten  tilkæmpede  sig  paa  Peloponnesos's 
Kyster.  Spartanerkongen  til  ilsomt  Tilbagetog.  Men 
Pdtidæa  gjorde  endnu  bestandig  Modstand,  Korinth 
maatte  belejres,  og  snart  hist,  snart  her.  blussede 
i  Kolonierne  og  Forbundsstæderne  Oprørets  Flamme 
paa  Ny  i  Vejret. 

For  at  fjerne  Aspasia  og  sine  to  Sønner,  Pa- 
rolos  og  Xanthippos,  fra  den  mest  overhængende 
Fare.  havde  Perikles  under  sin  Fraværelse  anvist 
dem  sin  Landejendom  til  Opholdssted.  Saasnart 
det  var  muligt,  begav  Aspasia  sig  derud  med  hele 
sin  Husstand  Men  Ulykken  fulgte  hende  og  hendes 
Planteskole,  og  efter  Simaitha  bleve  baade  Drosis 
og  Prasina  bortrevne.  Den  sejrrige  Perikles  havde 
kun  befriet  dem  fra  Fangenskabet  i  Megara,  for 
at  de  i  Athen  skulde  falde  i  deres  Ungdoms 
Blomst  for  Pestens  Morderengel. 

Hvem  der  kunde,  flygtede  ligesom  Aspasia  fra 
den  forpestede  Stad  ud  paa  Landet  eller  over  paa 
nærliggende  Øer,  hvor  Faren  syntes  ringere. 

Aspasias  Vennekreds  var  splittet  ad  for  alle 
Vinde.  Evripides  havde  allerede  tidligere  forladt 
Athen.  Menneskefjendsk  levede  han  paa  Salamis  i 
stille  Afsondrethed  og  tilbragte  helst  sin  Tid  i  den 
Grotte  ved  Strandbredden,  hvori  han  under  Kamp- 
tumlens Larm  først  havde  skuet  Verdens  Lys.  Her 
sad  han  ensom  og  hensunken  i  sine  Betragtninger, 
med  Øjnene  rettede  paa  Havet  og  uden  at  ville 
høre  Andet  fra  Athen  end  hvad  mulig  Bølgerne 
hviskede  til  ham,  naar  de  kommende  derovre  fra 
slog  skummende  op  fur  hans  Fødder. 

Sofokles  levede  endnu  som  forhen  i  sin  landlige 

Tilbagetrukkenhed  ved  Kefissosbredden.  og  Gu- 
dernes Yndlings  Hoved  blev  uberørt  af  den  Svøbe, 
som  Skjæbnen  svang  over  Athenienserne.  Hans 
muntre  og  frejdige  Visdom  var  blevet  ham  tro  og 
havde  lært  ham  at  undgaa  Perikles's  Lod  og  lige 
saa  lidt  at  lade  sin  Lidenskab  voxe  sig  over  Hove- 
det, som  at  give  Livets  Alvor  altfor  stor  Magt  over 
sit  Sind. 

Ogsaa  Sokrates's  Hoved  blev  skaanet  af  Svøben, 
endskjønt  han  ikke  forlod  den  rasende  Farsots 
Rugeplads,  men  frygtløs  vandrede  gjennem  Athens 
Gader  og.  i  Stedet  for  at  sky  Menneskenes  Nærhed, 
overalt,  hvor  han  kunde,  viste  sig  hjælpsom. 

Den  unge  Alkibiades  havde  imidlertid  ført 
Hipponikos's  Datter,  den  yndige  Hipparete.  som 
Hustru  til  sit  Hus. 

Ogsaa  han  trodsede  med  sit  gamle  Overmod 
Sotens  Rædsler,  endskjønt  han  saå.  at  Gudernes 
Vrede  ikke  skaanede  Ithyfallerne.  og  skjønt  Pesten 
rev  en  af  hans  kj  æres  te  Venner,  den  unge  Demos, 
Pyrilampes's  Søn.  bort  fra  hans  Side.  Da  Perikles 
stak  i  Søen  med  Flaaden.  var  Alkibiades  i  hans 
Følge.  Saaledes  kunde  Sabaziostjenerne  drive  deres 
Væsen,  uden  at  behøve  at  frygte  for  de  vilde 
Ithyfaller  og  Barathron-Kløften. 

Sygdommen  sagtnede  endelig  en  Smule .  om 
end  kun  saa  meget,  at  den  Enkelte  igjen  ogsaa 
kunde  tænke  paa  det  fælles  Hele.  og  saa  at  Athe- 
nienserne igjen  formaaede  at  vende  Blikket  fra 
det.  som  umiddelbart  trykkede  dem.  til  det.  som 
truede  dem  udvortes  fra.  Krigens  fornyede  Trængsler 
fandt    Forsagthed    i    Sindene:     det     vaabendygtige 

Mandskab  var  formindsket  ved  Pesten,  og  selv  paa 
Flaaden  og  i  Lejren  ved  Potidæa  rasede  Farsoten. 
Sejrrig  kæmpede  Perikles  med  sin  Flaade  ogsaa 
nu  paa  den  poloponnesiske  Kyst.  Men  hvad  hjalp 
alle  Sejre,  da  efterhaanden  det  hele,  i  Partier 
spaltede,  Hellas,  blev  trukket  med  ind  i  Forvir- 
ringen. Naar  Kampen  udslukkedes  det  ene  Sted, 
blussede  den  paa  Ny  op  et  andet  Sted,  og  overalt 
var  det  ikke  alene  de  to  store  Modstandere,  der 
stod  overfor  hinanden,  men  selve  de  Forbundne 
kæmpede  indbyrdes,  og  Forbundsskaberne  vaklede 
og  skiftede  uophørlig  Det  var  ikke  længer  muligt 
for  en  Enkelt  at  være  Anfører  i  denne  Strid:  hvad 
der  opnaaedes  et  Sted,  gik  igjen  tabt  paa  et 
andet,  fjernere  Punkt,  og  intet  Steds  stillede  Fjen- 
den sig  frem  til  en  sidste  afgjørende  Kamp.  Den 
store  Hellenerkrig  opløste  sig  i  utallige  Enkelt- 
kampe. 

Paa  Efterretningen  om.  at  det  forsagte  athe- 
niensiske Folk  indlod  sig  i  Underhandlinger  med 
Sparta .  fremskyndede  Perikles  sin  Hjemkomst. 
Han  vilde  gyde  nyt  Mod  i  Folket  og  forhindre  dets 
skjændselsfulde  Underkastelse,  men  Athenienserne, 
der  vare  knækkede  af  Sjæbnens  tunge  Hjemsøgelse, 
kom  villigere  end  nogensinde  Demagogernes  og 
Diopeithes's  hemmelige  Planer  i  Møde. 

Erekthevspræsten  havde  været  angrebet  af  Pe- 
sten, men  var  kommet  sig  igjen.  Siden  den  Tid 
var  hans  vilde  fanatiske  Iver  voxet  endnu  mere. 
I  sin  Frelse  fra  Dødsfaren  saå  han  et  Vink  fra 
Guderne. 

En    Dag    hændte    det    sig,    at    en    lille    Flok 

Borgere  stod  forsamlet  paa  Agora  om  en  Mand  og 
lyttede  til  hans  Ord.  Lidt  efter  lidt  havde  nemlig 
Athenienserne  taget  Mod  til  sig  og  havde  begyndt  at 
nærme  sig  hinanden  igjen.  medens  endnu  for  kort 
Tid  siden  den  Ene  havde  flyet  for  den  Anden  som 
for  selve  Pesten. 

Manden,  der  stod  midt  i  den  lille  Flok  Til- 
hørere, var  en  af  de  faa  Modige  og  Frisindede, 
hvis  Tunge  nu  igjen  syntes  løst  fra  sine  Baand. 
Han  fordristede  sig  ikke  blot  til  uforbeholdent  at 
ivre  mod  Demagogerne  og  til  paa  det  mest  Levende 
at  træde  i  Skranken  for  Perikles,  men  han  for- 
dømte ogsaa  den  Overtro,  som  det  atheniensiske 
Folk  var  blevet  et  Bytte  for.  Da  der  nu  mellem 
Tilhørerne  var  mange  Tilhængere  af  Diopeithes  og 
Kleon,  saa  udspandt  der  sig  en  heftig  Trætte,  og 
man  lagde  endogsaa  tilsidst  Haand  paa  den  fri- 
sindede Taler  og  mishandlede  ham. 

I  det  Samme  kom  Erekthevspræsten  ned  over 
Torvet,  ledsaget  af  nogle  af  sine  Tilhængere  og 
Venner. 

Da  han  hørte,  at  Manden  havde  forsvaret 
Perikles  og  kaldt  Atheniensernes  Fromhed  for  fej  g 
Overtro,  antog  Præstens  Ansigtstræk  et  Udtryk  af 
en  uheldvarslende,  mørk  Ophidselse. 

Han  vendte  en  Tid  lang  sine  Øjne  stivt  i 
Vejret,  som  om  han  umiddelbart  i  Aanden  dvælede 
hos  de  Himmelske,  og  derpaa  begyndte  han.  hen- 
vendt til  Folket: 

..Vid,  Atheniensere,  at  Guderne  i  Nat  har  sendt 
mig  en  Drøm  og  nu  i  rette  Tid  har  ført  mig  til 
dette  Sted.     Skyld  paa  Skyld   er  i  en  lang  Række 

af  Aar  blevet  dynget  op  i  Athen;  Sofister  og  Guds- 
fornægtere har  besnæret  eder.  Hetærer  har  beher- 
sket eder.  Templer  og  Gudebilleder  er  blevne 
oprettede,  ikke  til  Gudernes  Ære.  men  til  tom 
Pral  og  til  Ødelæggelse  for  Fædrenes  simple  Tænke- 
maade  og  fromme  Levevis.  Til  Straf  for  jer  Vanart. 
Gudsfornægtelse  og  Yppighed  lider  I  nu.  hvad  I 
lider.  Det  er  ikke  første  Gang,  at  Gudernes  Vrede 
udlader  sig  over  Hellenerne.  Og  I  véd.  paa  hvilken 
Maade  Gudernes  Vrede  i  fordums  Tider  plejede 
at  forsones.  I  véd.  at  Guderne  undertiden  kun 
kunde  forsones  ved  det  højeste  af  alle  Sonofre,  et 
Menneske  offer.  Griber  denne  Gudsfornægter! 
Hans  Liv  er  desuden  i  Følge  Loven  allerede  for- 
brudt ved  hans  gudsbespottende  Ord.  Han  er  en 
Forbryder,  der  redningsløst  er  hjemfaldet  til  Døden. 
Men  i  Stedet  for  at  lide  sin  Straf  for  Bøddelens 
Haand.  skal  han  i  Overensstemmelse  med  den 
ældgamle,  halvt  forglemte  Skik  bringes  Guderne 
som  et  Sonoffer:  med  Sang  og  Klang  skal  han 
føres  igjennem  Gaderne  ud  til  Baalet.  og  hans 
Aske  skal  strøes  for  alle  Vinde!*' 

Medens  Præsten  talte,  vare  stadig  flere  og 
flere  Folk  komne  til.  Iblandt  disse  var  ogsaa  Pam- 
filos.  Da  denne  hørte,  at  man  vilde  en  Ven  og 
Forsvarer  af  Perikles  til  Livs.  var  han  strax  enig 
med  de  Andre. 

..Ovre  ved  llissos-Bredden",  sagde  han.  ..bræn- 
der Dag  og  Nat  de  Baal.  hvorpå a  man  brænder 
de  af  Pesten  Bortrevne.  Paa  et  Par  lystig  flam- 
mende Stykker  Træ  finder  vi  ogsaa  nok  en  Plads 
til  ham  her!" 

Med  disse  Ord  var  han  selv  den  Første  til  at 
gribe  fat  i  den  Skyldige;  et  Par  af  de  Vildeste  i 
Flokken  fulgte  hans  Exempel  og  vilde  slæbe  afsted 
med  den  Ulykkelige. 

I  det  Samme  kom  Perikles  hen  over  Agora,  i 
Begreb  med  at  begive  sig  til  Boulevterion.  Han 
saå  Opløbet  og  spurgte  om  Aarsagen  dertil. 

Vilde  Skrig  fra  den  ophidsede  Mængde  svarede 
ham,  at  Guderne  forlangte  et  Sonoffer,  og  at  man 
netop  var  i  Færd  med  at  bringe  et  saadant  i  Guds- 
bespotteren  Megillos's  Person. 

Perikles  trængte  sig  med  en  afværgende  Be- 
vægelse ind  imellem  Hoben.  Men  nu  traadte 
Diopeithes  ham  i  Møde. 

Her  stod  da  de  tvende  Mænd,  Anførerne  i  den 
store  Kamp,  der  allerede  i  Aar  og  Dag  havde  raset 
i  Athen,  og  hvis  endelige  Afgjøielse  bestandig 
rykkede  nærmere  og  nærmere,  for  første  Gang 
personlig  overfor  hinanden  som  i  en  Tvekamp. 

..Tilbage,  Alkmæonide !"  raabte  Erekthevspræ- 
sten.  ..Vil  du  ogsaa  nu  berøve  Guderne,  hvad  der 
tilkommer  dem,  og  hvad  de  med  bydende  Røst 
forlanger?  Vil  du  forhindre  det  atheniensiske  Folk 
i  at  bringe  det  skyldige  Sonoffer  og  søge  endelig 
Frelse  fra  den  Nød.  i  hvilken  ingen  Anden  end  du 
selv  har  styrtet  det?  Ser  du  ikke,  hvorhen  din 
Forblindelse  har  ført  dette,  tidligere  af  Guderne 
velsignede  Folk?  Det  er  dit  Værk.  naar  det  har 
vendt  sig  fra  sin  gamle,  fromme  Levevis,  naar  det 
har  eftertragtet  Rigdom,  Vellevnet  og  tom  Glans, 
naar  det  har  fulgt  et  falsk  Lys  og  har  lyttet  til 
Gudsforagternes  Ord!" 

„Og  du,  Diopeithes?"'  svarede  Perikles  med 
alvorlig  men  rolig  Bestemthed;  ..hvorhen  tænker 
du  at  føre  det  atheniensiske  Folk?  Til  fanatisk 
Mord  paa  Borgere  —  til  Gjenoptagelse  af  raa, 
umenneskelige  Grusomheder,  fra  hvilke  den  fremad- 
stræbende Helleneraand  allerede  for  Aarhundreder 
siden  har  vendt  sig  med  Afsky!" 

„Tak  du  Guderne,  Perikles!"  udraabte  Diopei- 
thes,  „at  det  er  ham  dér,  de  har  givet  i  vor 
Haand  —  tak  du  Guderne,  hvis  de  for  Øjeblikket 
vil  lade  sig  nøje  med  denne  Mands  Blod!  Thi 
hvis  de  fordrede  den  egenlige  Skyldige  af  os,  den 
mest  Brødefulde  i  det  atheniensiske  Folk.  véd  du 
da,  hvem  vi  maatte  gribe  og  overgive  til  Flam- 
merne? Som  fordum  Seeren  Tiresias  stillede  sig 
imod  den  overmodig  pralende  Ødipus,  saaledes 
maatte  vi  tilraabe  dig,  Alkmæonide:  du  er  den 
Skyldige,  du  er  Ophavsmanden  til  Gudernes  Vrede! 
Gammel  Forbandelse  hviler  paa  din  Slægt!  Det 
er  din  og  dine  Venners  Skyld,  at  Athen  er  blevet 
ugudeligt,  I  har  bragt  Krigens  Trængsler  over  os, 
og  den  værste  Svøbe  i  Gudernes  Hænder,  Pesten, 
vilde,  hvis  Boden  skulde  være  fuldstændig,  ikke 
kunne  afvendes  fra  os  med  nogen  Andens  end  med 
dit  Blod!"' 

„Hvis  det  forholder  sig.  som  du  siger."  sva- 
rede Perikles  rolig,  „saa  slip  Manden  dér,  og  bring 
den  som  Sonoffer,    der  tykkes  jer  den  Skyldigste!'' 

Med  disse  Ord  befriede  Perikles  den  Døds- 
dømte fra  Pamfilos's  Haand.  Med  et  tilfreds  Grin 
slap    Pølsemageren    sit    tidligere    Offer    og    tøvede 

ikke  med,  glad  ved  Byttet,  at  lægge  Haand  paa 
den  forhadte,  nu  sig  selv  tilbydende  Strateg. 

..Hvorfor  noler  I?"  sagde  Perikles  til  de  over- 
raskede, stumme  og  ubevægelige  Atheniensere. 
„Mener  I,  at  jeg  kun  tilbyder  mig  i  det  Haab  at 
blive  skaanet  af  eder'?  Tro  mig,  I  atheniensiske 
Mænd.  at  det  næsten  synes  mig  ligegyldigt,  om  I 
skaaner  mig  eller  slæber  mig  afsted  til  Døden. 
Jeg  troede  engang  at  føre  Athen  til  Magt  og  Lykke, 
til  Hæder  og  Ære,  til  Sandhedens  og  Frihedens 
fulde  Lys.  og  nu  ser  jeg,  at  Guderne  har  drejet 
Lykkens  Hjul  —  eller  er  det  den  gamle  Forban- 
delse, der  klæber  ved  Livets  Gang?  —  og  at  de 
fører  os  tilbage  i  Mørke  og  Forvirring.  Nu  ser 
jeg.  at  ikke  blot  ydre  Ulykke  bryder  ind  over 
Hellas,  men  at  ogsaa  i  vort  eget  Indre  de  mørke 
Magter  lidt  efter  lidt  sejrer  over  de  lyse!  Jeg 
takker  Guderne,  hvis  jeg  ikke  skal  overleve  mit 
Fædrelands  Glans  og  Blomstring!  —  Dræber  mig!" 

Stumme  og  ubevægelige  stod  endnu  bestandig 
Athenienserne.     Pamfilos  blev  utaalmodig. 

Xu  traadte  en  Mand  frem  af  Mængden  og 
sagde,  idet  han  gjorde  Mine  til  at  gaa  sin  Vej : 
,.H\is  I  vil  slaa  Perikles  ihjel,  saa  maa  I  gjøre  det 
uden  mig.  Jeg  vil  ikke  se  derpaa.  Da  jeg  en 
Gang  i  Thrakien  var  haardt  saaret.  slæbte  han 
mig  med  sine  egne  Hænder  bort  fra  Valpladsen, 
da  alle  de  Andre  var  flygtet  for  Angribernes  store 
Overmagt  og  vilde  have  efterladt  mig  i  Fjendens 
Vold." 

..Jeg  gaar  ogsaa  min  Vej!"  raabte  en  Anden. 
„Han  benaadede  mig  en  Gang  i  den  samiske  Krig. 

da  de  andre  Strateger,  som  var  mig  fjendtligsindede, 
for  en  ringe  Forseelses  Skyld  vilde  dømme  mig  til 
Do  den." 

..Jeg  vil  heller  ikke  have  Noget  hermed  at 
gjøre,:t  sagde  en  Tredie.  „Ogsaa  mig  har  Perikles 
gjort  godt  imod.  Ved  sit  Ord  skaffede  han  mig 
en  Gang  min  Ret,  efter  at  jeg  forgjæves  havde 
henvendt  mig  til  alle  Athens  Domstole." 

..Jeg  gaar  ogsaa  min  Vej!  —  Jeg  ogsaa!" 
lød  det  nu  fra  Mængden,  og  Tallet  paa  de  Mændr 
der  skilte  sig  ud  fra  Hoben,  blev  bestandig  større 
og  større. 

..Med  sin  gode  Villie  har  Perikles  aldrig  voldt 
nogen  Athenienser  Sorg!"  lød  det.  Pamfilos  holdt 
sit  Offer,  der  truede  med  at  undslippe  ham,  kramp- 
agtig fast. 

..Slip  Perikles,  PamhTos!"  raabte  Nogle.  Flere 
gjentog  dette  Raab,  og  tilsidst  lød  det  i  fuldt  Kor: 

..Slip  Perikles,  Pamhlos!" 

Paa  denne  Mand  kunde  Athenienserne  selv  i 
deres  værste  Øjeblikke  ikke  forgribe  sig. 

..Endnu  en  Gang  har  du  sejret!"  raabte  Dio- 
peithes  haanlig  til  den  Befriede.  ..Men  maaske 
var  det  den  sidste  af  dine  Triumfer.  Paa  dit 
Hoved  kaster  jeg  Skylden,  hvis  de  uforsonede  Guder 
vedbliver  at  lade  deres  Svøbe  rase  over  os!"  - 

Kort  Tid  efter  denne  Begivenhed  bleve  begge 
Perikles"s  Sønner.  Parolos  og  Xanthippos,  grebne 
af  Farsoten  og  faldt  som  Offer  for  den. 

Med  Tilfredshed  pegede  Erekthevspræsten  paa 
denne  aabenlyse  Gudsstraf,  der  nu  endelig  udslet- 
tede Alkmaonidernes  Slægt. 

Farsotens  Magt  tog  paa  Ny  til.  Diopeithes  og 
hans  Tilhængere  mindede  uophørlig  om  det  und- 
ladte Sonoffer  og  om  Perikles,  der  havde  forhindret 
det.  Hans  Brøde  og  Gudernes  Vrede  syntes  nu 
uimodsigelig  efter  den  Ulykke,  hvormed  de  Him- 
melske  havde  ramt  ham. 

Mere  end  nogensinde  formørkedes  Athenien- 
sernes Sind.  Perikles's  Modstandere  havde  beholdt 
Valpladsen. 

I  en  Slags  dump  Ligegyldighed  lod  Perikles 
Tingene  gaa  deres  Gang.  Efter  saa  mange  Ulykker 
kom  nu  ogsaa  hans  Sønners  pludselige  Død.  hans 
Slægts  Undergang.  Øjeblikket  til  at  rette  det  i 
lang  Tid  forberedte  Slag  imod  ham  var  nu  kommet 
for  hans  Fjender. 

Paa  en  sparsomt  besøgt  Folkeforsamling  blev 
han  afsat  fra  sit  Strategembede  og  alle  sine  øvrige 
Værdigheder.  Hvad  fræk  Ondskab  foreslog,  bifaldt 
sløv  Forvirring. 

Efter  Aartiers  hæderfulde  Statsstyrelse  skulde 
Olympieren  Perikles  igjen  være  en  simpel  athe- 
niensisk Borger.    Havde  Diopeithes  endelig  sejret? 

Kom  da.  I  Mænd.  der  føre  det  store  Ord  i 
Folket,  Kleon,  Lysikles  og  Pamfilos,  alle  I  tunge- 
færdige Talere  og  Raadgivere  paa  Pnyx  —  stiller 
jer  i  Spidsen  for  Flaaden  og  Hæren!  griber  de 
Tøjler,  som  man  har  revet  ud  af  Hænderne  paa 
den  herskesyge  Perikles!  — 

Paa  Ny  har  en  Folkesværm  samlet  sig  paa 
Agora  omkring  den  utrættelige  Pamfilos.  Hvor  har 
han  ikke   travlt   med    at  godtgjøre  sin  Ven  Kleons 

strategiske  Evner,  med  at  rose  hans  Mod,  hans 
folkelige  Sindelag  og  Dygtighed! 

Efter  en  lang  og  levende  Samtale  mellem  de 
Forsamlede  træder  pludselig  en  fattig  Mand  af  et 
besynderligt,  halvt  forvildet  Udseende  frem  og  be- 
gynder ivrig  at  tale  til  Folket. 

„Medborgere!"  raaber  han,  „vi  har  afsat  Pe- 
rikles,  vi,  det  atheniensiske  Folk.  Og  dette  var 
rigtigt,  for  saa  vidt  Perikles  deraf  kunde  indse,  at 
vi  endnu  har  Folkeherredømmet  her  i  Athen.  For 
saa  vidt,  siger  jeg,  var  det  rigtigt.  Men  forøvrigt 
er  og  bliver  det  dog  en  forbistret  underlig  Historie 
at  save  sig  et  Ben  af  netop  i  det  Øjeblik,  da  man 
skal  løbe  Væddeløb  i  Olympia  —  og  efter  at  vi 
er  komne  fra  Asken  i  Ilden,  og  Pølsestoppere  vil 
binde  os  Løgne  paa  Ærmet  — " 

„Gid  Helvedhunden  vilde  hente  dig!"  afbrød 
en  Mand  af  den  raaeste  Folkebærme  ham.  ..Kan 
du  ikke  holde  op!" 

„Jeg  holder  ikke  op!"  svarede  den  Anden. 
„Jeg  er  atheniensisk  Borger  saa  godt  som  Enhver 
af  jer  og  er  ikke  bange  for  Nogen.  Jeg  er  en 
Mand  fra  Halimos.  Jeg  har  været  Bissekræmmer 
og  har  kjendt  bedre  Dage,  men  efter  at  Pesten 
har  taget  Kone  og  Børn  fra  mig,  og  jeg  selv  kun 
med  Nød  og  neppe  slap  op  fra  Sygelejet,  har  jeg 
ladet  Alt  ligge,  som  det  laa,  og  ladet  mig  hyre 
her  i  Staden  som  Ligbærer,  det  vil  sige,  jeg  hjælper 
med  til  at  slæbe  Pestligene  ud  af  Husene  til  Baalene." 

Ved  disse  Ord  veg  Alle  sky  tilbage  for  Man- 
den og  holdt  sig  i  ængstelig  Afstand  fra  ham. 

Men  don  forhenværende  Bissekræmmer  fra 
Halimos  lod  sig  ikke  forstyrre  deraf  og  vedblev: 

..Jeg  roser  mig  af  at  være  en  Mand.  der  har 
Erfaring  i  politiske  Sager.  Jeg  var  for  femten  Aar 
siden  med  imellem  dem.  som  paa  Pnyx  besluttede 
at  opføre  Parthenon.  og  som  bevilgede  Dommer- 
solden og  Skuespilpengene.  Jeg  har  altid  gjort 
min  Borgerpligt  og  havt  Statens  Vel  for  Øje,  og 
jeg  siger  jer.  at  Pelopounesierne  ikke  er  Oxer  og 
Faar.  der  saadan  uden  videre  vil  lade  deres  Skind 
garve  af  Garveren  Kleon.  Og  naar  begge  Perik- 
les's  Sønner  er  døde  af  Pest.  saa  skulde  man 
beklage  den  ulykkelige  Mand  og  barnløse  Fader. 
men  ikke  af  den  Grund  kaste  Vrag  paa  ham  og 
se  Sagen  saaledes.  som  om  han  er  mærket  af 
Gudernes  Vrede  og  derfor  skal  haanes  og  for- 
følges — '• 

..Hold  op  med  den  Snak  om  Perikles!"  af  brod 
Pamrilos  paa  Ny  Bissekræmmeren.  ..Vi  vil  ikke 
høre  mere  om  Perikles.  Han  duer  ikke  mere. 
Han  skranter,  efter  hvad  man  siger.  Hvad  skal  vi 
med  en  syg  Mand?" 

..Pas  paa.  Pamtilos!''  raabte  den  Anden.  ..Du 
véd,  at  Ordsproget  siger,  at  den  syge  Løve  kom- 
mer sig.  naar  den  æder  en  Bavian!" 

..Vil  du  haane  mig?"  skreg  Pølsemageren  og 
løftede  Foden,    som   for  at  sparke  sin  Modstander. 

..Kom  an!"  raabte  Manden  fra  Halimos.  „jeg 
skal  garve  dig.  til  din  Piyg  bliver  saa  rød  som 
Purpur.  Jeg  skal  rive  Lever  og  Lunge  ud  af  din 
Krop  og  vende  op  og  ned  paa  dine  Indvolde!" 

Aspasia      IH.  1  / 

Pamfilos  veg  sky  tilbage  for  Pestligbærerens 
Berøring. 

..Tilbage!"  raabte  han,  ., tilbage!  Vov  ikke 
paa  at  lægge  din  forpestede  Haand  paa  en  athe- 
niensisk Borgers  Legeme.  Tilbage,  Elendige!  Ud- 
skud af  et  Menneske!     Rør  mig  ikke!" 

„Hvorfor!"  raabte  Ligbæreren  grinende.  ,.Det 
kunde  dog  inaaske  nok  hænde,  at  du  maa  tinde 
dig  i,  at  jeg  rører  ved  dig.  Jeg  haaber  endnu  at 
faa  adskillige  Dousin  af  saadanne  Fyre  som  du 
paa  min  Karre!  —  Men  for  øvrigt  gjentager  jeg: 
det  var  rigtigt,  at  vi  afsatte  Perikles,  for  at  han 
kunde  se.  at  vi  kan  afsætte  ham.  hvis  vi  vil;  men 
efter  at  han  har  set  dette,  er  det  Bedste,  vi  kan 
gjøre,  at  gaa  hen  og  indsætte  ham  igjen  og  paa 
Ny  betro  ham  Flaaden,  thi  vi  kan  ikke  undvære 
ham.  siger  jeg  —  vi  har  ikke  hans  Lige.  og  ikke 
Enhver,   der  bærer  en  Kølle,  er  derfor  en  Helt!" 

Hvad  den  halvt  forvirrede  Mand  fra  Halimos 
her  paa  sin  underlige,  men  ærlig  mente  Maade 
ytrede,  bar  en  uimodstaaelig  Logik  i   sig. 

I  Virkeligheden  maatte  Enhver,  der  ønskede 
at  gjenoptage  Krigen,  ogsaa  paa  Ny  vende  Blikket 
imod  Perikles.  Potidæa  var  endelig  faldet,  og 
Haabet  rørte  sig  paa  Ny.  om  end  kun  med  matte 
Vingeslag.  Hurtig  slog  Stemni)igen  atter  om  hos 
det  bevægelige  atheniensiske  Folk. 

Den  følgende  Dag  strømmede  Athenienserne 
til  Pnyx  og  gjenindsatte  Perikles  i  alle  hans  Elm- 
beder og  Værdigheder. 

De  mente,  at  det  endnu  var  den  gamle  Pe- 
rikles, til  hvem  de  paa  Ny  betroede  sig.    De  tog  fejl. 

Sofokles  var  den  Første,  der  1  tragte  sin  Ven 
Efterretningen  om  Folkets   nye  Beslutning. 

..Athenienserne  har  givet  dig  Alt  tilbage!" 
sagde  Digteren,    idet   han  o  askede  ham   til  Lykke. 

..Alt."  svarede  Perikles  med  et  bittert  Smil. 
„undtagen  Tilliden  til  dem.  Tilliden  til  Athens 
Lykke  og  Tilliden  til  mig  selv!" 

..Diopeithes  triumferer  alligevel  I"  vedblev  han. 
..Tilsyneladende  er  han  nu  igjen  bukket  under, 
men  i  Virkeligheden  er  det  os.  der  er  de  Besej- 
rede. Det  nærmeste  af  sine  Maal  naaede  Dio- 
peithes vel  ikke.  men  den  Sæd.  som  han  og  hans 
Tilhængere  i  saa  lang  Tid  har  udsaaet.  den  spirer 
i  det  atheniensiske  Folk!" 

..Banlys  de  mørke  Anelser  fra  dit  Hjerte!" 
sagde  Sofokles  opmuntrende.  ..iVthen  og  Hellas 
staar  endnu  paa  deres  Højdepunkt.  Mangen  en 
Stordaad  vil  de  endnu  øve.  mangen  en  Hæderskrans 
vil  de  endnu  vinde  sig!  Men  mindst  sommer  det 
sig  for  os  at  klage,  hvem  det  var  forundt  at  skue 
den  ædleste  Blomst  udfolde  sig!" 

..Men  ogsaa  den  Orm.  der  bider  sig  fast  i 
denne  ædle  Blomst!"  svarede  Perikles.  ..Endnu 
er  den  ikke  kommet,  den  Tid.  som  bebuder  sig. 
men  en  mørk  Fremtid  kaster  sin  Skygge  langt 
foran  sig.  Vi  stræbte  imod  en  Tiude  af  aandsklar 
Frihed.  Skjonhed  og  Erkj endelse.  Men  af  alle  vore 
Drømme  har  kun  Skjønhedens  Drøm  virkelig- 
gjort sig  —  de  andre  løber  ud  i  Mørke  og  Forvirring. 
Kort  er,  som  det  synes.  Folkeslagenes  Livsvaar.  og 
dens  Blomster  visner,  forinden  de  endnu  helt  har 
udfoldet  sig!" 

Saaledes  talede  paa  denne  Dag  Perikles  til 
den  ædleste  af  sine  Venner.  — 

Endnu  en  Gang  voxede  den  hærgende  Farsots 
Magt. 

Det  var  en  mørk  og  stormfuld  Nat.  Koldt 
blæste  Vinden  ned  over  det  attiske  Land  fra  Pin- 
dos's Kløfter  og  Toppe.  Mørke  Bølger  slog  imod 
Stendæmningerne  i  Piræevs.  Skibene  i  Havnen 
slingrede  op  og  ned,  deres  Planker  bragede,  deres 
Ror  hvinede.  I  Athens  mennesketomme  Gader 
legede  Vindene  som  Spøgelser  med  de  forladte 
Huses  aabne  Dørfløje  og  for  lrylende  gjennem  de 
øde  Peristyler.  Man  vidste  undertiden  ikke.  om 
det.  som  man  hørte,  var  Vindens  Hylen  og  Hvinen 
eller  jamrende  Mødres  Klager  og  Sukke.  Sorte 
Skyer  fløj  hen  over  Parthenons  Tinder.  Gavle  og 
Marmorbilleder.  De  som  Offergaver  ophængte 
Skjolde  slog  klaprende  mod  Arkitraverne.  paa 
hvilke  de  hang.  Uglerne  skreg.  Athene  Proma- 
kos's  med  Lanse  og  Hjelm  bevæbnede  Kæmpebillede 
skjælvede  paa  sin  Granitsokkel. 

I  denne  mørke,  stormfulde  Nat,  da  Enhver 
holdt  sig  i  sit  Huses  Indre,  og  Gaderne  laa  som 
fejede  tomme,  flakkede  en  Mand  omkring,  drevet 
af  en  sælsom  L'ro.  Denne  Mand  var  Sokrates. 
Endnu  var  han  sin  gamle  Vane  tro  at  strejfe  gjen- 
nem Gaderne  om  Natten  i  vild  Tankejagt,  selv 
mere  jaget  afsted  af  Tankerne  end  jagende  efter 
dem.  Saaledes  flakkede  han  da  nu  ogsaa  i  denne 
Nat  omkring  i  Blinde,  ligesom  drevet  imod  et 
ukjendt  Maal. 

Han  naaede  ud  til  Ilissos's  øde  Bred,  hvor  de 

nedbrændte  Baal  laa,  og  hvor  den  gale  Menon  sad 
i  Askedyngerne  og  mellem  de  glødende  Kul.  Den 
Gale  talte  højt  med  sig  selv.  pustede  paa  Kullene 
og  varmede  sig  ved  dem.  idet  han  nu  og  da  tog 
sig  en  Slurk  af  en  Flaske  ædel  Kiervin,  som  han 
havde  fundet  i  et  af  Pesten  hærget  Hus,  hvis  For- 
raad  var  blevet  et  let  Bytte  for  Ligbærerne. 

Hist  og  her  stødte  Sokrates's  Fod  i  Mørket 
paa  ikkun  halvt  forbrændte,  forkullede  Lemmer. 

Han  fortsatte  sin  Vej  uden  Maal  og  Med.  Da 
følte  han  en  Duft  af  Violer  slaa  sig  i  Møde.  Han 
nærmede  sig  og  stødte  paa  en  Brønd,  omkring 
hvilken  der  efter  atheniensisk  Skik  var  plantet 
Violer.  Blomsterne  duftede  saa  sælsomt.  For  at 
køle  sin  varme  Pande,  bøjer  Sokrates  sig  ned.  og 
hans  tørre  Læber  søge  det  læskende  Vand.  Men 
ogsaa  her  griner  Døden  ham  i  Møde,  og  snart 
bliver  den  sælsomt  blandede  Violduft  ham  klar. 
Den  besudlede  Bølge  bærer  et  Lig.  et  Lig  af  en 
af  de  Ulykkelige,  som  den  fortærende  Tørst  endnu 
i  Dødskampens  Øjeblikke   har   drevet  til  Brønden. 

Gysende  for  Sokrates  tilbage.  Men  derpaa 
fattede  han  sig.  plukkede  en  af  Violerne,  betrag- 
tede den  længe  tankefuld  og  sagde:  ..O,  I  attiske 
Violer,  hvem  vil  i  Fremtiden  endnu  prise  eder  og 
de  violbekransede  Atheniensere,  naar  eders  livsalige 
Duft  er  saa  hæslig  blandet  med  Forraadnelsens 
Stank  r' 

Han  vankede  dybere  ind  i  Gaderne,  hvor  Dø- 
rene klaprede  i  Stormen,  og  Mødrene  jamrede  lige- 
som i  Væddestrid  med  Vindene.  Han  saa  op  imod 
Akropolis  og  saa  de  sorte,    tungt  nedhængende  og 

sønderrevne  Skyer,  der  sammen  med  de  skrigende 
Ugler,  ligesom  Ulykkesaander,  fløj  omkring  Athene 
Promakos!s  Kæmpebillede. 

Det  forekom  Sokrates,  at  disse  Aander  sæn- 
kede sig  ned  imod  ham,  og  som  jaget  afsted  med 
dem  efter  sig.  ilede  han  paa  Ny  videre.  Pludselig 
fandt  han  sig  udenfor  Perikles's  Hus. 

Han  blev  staaende.  Hvor  ofte  havde  han 
ikke  overskredet  denne  Dørtærskel,  og  hvor  lang 
Tid  var  nu  ikke  forløbet,  siden  han  sidst  havde 
betraadt  den! 

Han  nærmede  sig  ligesom  ubevidst  og  uvil- 
kaarlig  Porten.  Han  mærkede,  at  den  ikke  var 
aflaaset,  og  der  var  ingen  Dørvogter. 

Han  traadte  ind.  Indgangshallen  var  tom. 
Ingen  Lyd  mødte  ham  fra  det  Indre.  Den  Stilhed, 
der  omgav  ham,  var  forfærdelig. 

Fra  Peristylen  faldt  et  svagt  Skin  fra  nogle 
viftende  'Lys  ud  imod  ham. 

En  kold  Gysen  greb  ham,  han  vidste  ikke 
hvorfor.    Men  en  ukjendt  Magt  drev  ham  videre. 

Da  tik  han  midt  i  Peristylen  Øje  paa  et  med 
Purpurpuder  opredt  Leje.  Paa  Purpurpuderne  laa 
en  Afsjælet,  med  Legemet  indhyllet  i  skinnende 
hvide  Klæder  og  med  Panden  omkranset  af  Ved- 
bendens grønnende  Ranker. 

Ved  det  udstillede  Dødslejes  Side  sad  en 
Kvinde  med  sænket  Hoved,  bleg  og  stum  som  et 
Billede  af  Sten. 

Sokrates  blev  i  Baggrunden.  Som  tryllet  fast 
til   Jorden    blev    han    staaende    stille.      Hans  Øjne 

heftede   sig    stivt    og   næsten  bevidstløst  paa  Liget 
Og  paa  den  ved  Liget  siddende  Kvinde. 

Den  marmorblege,  ubevægelige  Kvinde  var 
Aspasia.     Den  med  Vedbend  bekransede  Afsjælede 

Pnrpurlejet  var  Olvnipieren  Perikles. 

Livlos  laa  han  nu  her.  Alkmæoniden.  Anføreren 
for  den  udødelige  Skare  af  ophøjede  Aander.  der 
til  evige  Tider  har  forherliget  Grækenland  — 
Helten  i  den  Menneskehedens  gyldne  Blomster- 
alder, som  endnu  bærer  hans  Navn.  som  han  havde 
set  gaa  op  over  Hellas,  og  med  hvis  Nedgang  han 
nu  ogsaa  selv  var  dalet. 

Større  og  anseligere  end  forhen  syntes  nu 
den  af  Morderengelens  Pil  trufne,  heltemodige 
Mands  Legeme.  Men.  som  i  levende  Live.  saaledes 
var  Mildhed  ogsaa  nu  udbredt  over  hans  mandige 
Aasyn.  Selv  Pesten  havde  ikke  skæmmet  disse 
ædle  Trak.  Det  var.  som  om  Døden  ikke  havde 
brudt  og  knækket  Olympieren  men  paa  Ny  hævet 
den  inderlig  Nedbrudte  til  hans  folde  Storhed. 
Med  ny  Styrke  lyste  nu  igjen  i  den  Dødes  Træk 
hin  muntre,  frejdige  Ro,  som  den  Levende  tilsidst 
havde  mistet:  udslettet  syntes  nu  den  indre  Splid, 
der  tilsidst  havde  sneget  sig  md  i  Apasias  Hus- 
bonds Hjerte. 

Hvad  tænkte  den  blege  Aspasia  paa  ved  Pe- 
rikless  Dødsleje? 

En  glimrende  Række  af  skjønne,  <t<>re.  herlige 
Minder  drog  forbi  hendes  Sjæl. 

Hun  tænkte  paa  det  Øjeblik  i  Fidias's  Værk- 
sted, da  denne  Mands  Flammeøje  for  første  Gang 
mødte  hendes  Blik:    da   efter    en   mandig,    alvorlig 

Kamp    for    Athens    Magt    og    Storhed    Skjønheden 
lagde  ham  i  sine  Lænker. 

I  vexlende  Skikkelser  svævede  hans  Billede 
forbi  hendes  indre  Øje.  Snart  saå  hun  ham  staa 
paa  Talerstolen  paa  Pnyx  og  rive  Folket  med  sig 
—  snart  vandrede  han  fuld  af  Begejstring  med 
hende  hen  over  Akropolis's  Top  og  glædede  sig 
over  alt  det  Herlige,  som  dér  opstod  under  hans 
Øjne  —  snart  saå  hun  ham,  paa  Ny  grebet  af 
Daadstrang,  ile  ud  for  at  vinde  nye  Lavrbær  ved 
Samos  —  nu  kom  han  hende  i  Møde  i  Milet  for 
at  opfylde  Menneskets  skjønneste  Bestemmelse  og 
paa  Livets  blomstrende  Højde  tømme  Glædens 
berusende  Bæger  med  hende  —  nu  sluttede  han 
atter  paa  Akropolis.  Ansigt  til  Ansigt  med  de  nys 
fuldendte,  udødelige  Storværker,  sit  Forbund  med 
hende,  medens  Sjælen  svulmede  af  store  Tanker 
og  Forhaabninger. 

1  sin  ædle  Storhed  stod  han  for  hende,  med 
al  sin  bedaarende  Magt  over  Menneskene,  med  sin 
Modtagelighed  og  sin  Sjælsvarme,  i  sin  værdige 
Manddom  —  paa  samme  Tid  mild.  klog  og  helte- 
modig —  den  ægte  Helleners  Ideal,  altfor  fuld  af 
Aand  og  Sjæl  til  at  gaa  op  i  et  barsk  Heltevæsen, 
og  paa  den  anden  Side  altfor  mandig  og  daads- 
kraftig  til  at  føle  fuld  Tilfredsstillelse  i  blødagtig 
Nydelse  og  til  at  lade  sig  binde  indenfor  Skjøn- 
hedens  og  Kjærlighedens  Tryllekreds. 

Men  dernæst  saå  hun  ham  ogsaa,  hvorledes 
han  ved  hendes  Side  vandrede  hen  over  Pelopon- 
nesos's Enge.  hvorledes  Alvoren  mere  og  mere 
kastede  sine  lette  Skygger  over  hans  Pande,  hvor- 


2G1 


ledes  han.  grebet  af  den  fremadskridende  Tids 
inderste  Liv  og  Bevægelser,  anelsesfuldt  sporede 
en  ny.  mørk  og  alvorlig  Fremtid,  hvorledes  han 
tavst  skjulte  sine  dybeste  Følelser,  indtil  han  op- 
hørte at  være  en  Hellener  i  den  skjønne 
Kvindes  Aand  og  Mening,  med  hvem  han  havde 
sluttet  det  frejdige  Kjælighedsforbund.  og  indtil 
han.  efter  i  sin  egen  Sjæl  at  have  gjennemlevet 
Hellenismens  Udviklingsgang.  bukkede  under  for 
ulægelige,  mørke  Anelser  og  med  sit  Fædrelands 
Magt  og  Storhed  selv  sank  sammen. 

Som  Aspasias  Øje  hang  ved  den  afsjælede  Pe- 
rikles's  Aasyn.  saaledes  stirrede  Sokrates  ubevægelig 
ind  i  den  blege  Kvindes  Ansigt. 

Hun  forekom  ham  som  det  legemliggjorte 
Hellas,  der  sørgende  sad  ved  den  ædleste  af  sine 
Sønners  Baare. 

Men  hvor  bleg  og  alvorlig  skuede  dette  en 
Gang  saa  glade  Hellas  nu  ikke  ud  af  den  skjønne 
Kvindes  Træk  1 

Nu  hævede  Aspasia  sit  Hoved,  og  hendes  Pje 
mødte  Sokrates's.  Det  var  et  langt,  langt  Blik. 
hvori  Aspasia  og  Sokrates  mødtes. 

Det  var  et  langt.  dybt.  alvorligt  Blik.  og  intet 
Ord  vilde  kunne  udtømme  de  Følelser,  der  mødtes 
i  dette  lange  Blik. 

Ikke  en  Lyd  kom  over  Læberne .  kun  dette 
ene  Blik  blev  vexlet  imellem  de  To. 

Derpaa  forsvandt  Sokrates.  Som  en  spøgelse- 
agtig Skygge  var  han  dukket  op  foran  Kvinden  — 
lydløs    gled    han    bort.       Ensom     sad     igjen    den 

ubevægelige  og  marmorblege  Aspasia  ved  den  store 
Helleners  Dødsleje.  — 

Sokrates  fortsatte  sin  natlige  Vandring.  Plan- 
løst, aden  Maal  og  Med,  vedblev  han  med  dybt 
bevæget  Sind  at  ile  gjennem  Gaderne. 

Stormen  havde  lagt  sig.  De  jamrende  og  hy- 
lende Stemmer  vare  forstummede.  Det  var  blevet 
endnu  stillere  og  ensommere  omkring  den  natlige 
Vandrer.  Midnat  var  for  længe  siden  forbi.  Mor- 
genen meldte  sig  med  en  endnu  næsten  umærkelig 
graa  Stribe  i  Øst.  Men  endnu  var  det  Nat.  mørk- 
Nat  i  Athens  Gader.  Gjennem  Himlens  sønder- 
revne Skyer  blinkede  kun  enkelte  synkende  Stjerner. 

Pludselig  dukkede  en,  som  det  syntes,  rejse- 
klædt Mand  op  foran  Sokrates.  Han  var  ledsaget 
af  en  Slave.  Det  var  en  Mand  med  strenge, 
alvorlige,  næsten  mørke  Træk.  Han  standsede  og 
mønstrede  Sokrates. 

Sokrates  saå  op,  da  den  Anden  spærrede  ham 
Vejen,  og  gjenkj endte  Agorakritos. 

., Hvorhen  i  den  mørke  Nat  'J. "  spurgte  den  for- 
henværende Fælle  fra  Fidias's  Værksted  Grubleren. 

„En  uopsættelig  Forretning  kaldte  mig  til 
Athen,"  vedblev  Agorakritos,  da  Sokrates  tøvede  med 
Svaret,  ..men  nu  skynder  jeg  mig  med  igjen  at  komme 
bort  fra  den  forpestede  Stad.  Jeg  gaar  til  Kham- 
nos,  for  endelig  at  gjøre,  hvad  man  i  saa  mange 
Aar  har  ønsket  af  mig,  <»g  forsyne  min  dér  opstillede 
Gudinde  med  de  ydre  Kj endetegn,  der  utvivlsomt 
fra  en  Afrodite  gjør  hende  til  en  Nemesis.  Jeg 
har  tøvet  længe  —  men  nu  skal  jeg  føje  dem  i 
deres  Ønske.     De   attiske  Mænd   skal   ikke   længer 

iblandt  dem  i  Stedet  for  den  smilende  Afrodite. 
Jeg  skylder  hende  jo  dog  Tak.  min  Gudinde  med 
de.  langsomme  men  sikre  Skridt!  Har  hun  ikke 
hævnet  mig  paa  den  Kvinde,  som  jeg  hader  ?  Gjen- 
gjældelsens  Gudinde  er  draget  ind  i  Perikle- 
Aspasias  Hus!  Og  nu  horer  jeg  endogsaa .  at 
Perikles  sel?  for  faa  Dage  siden  er  blevet  grebet 
af  Pesten  og  kastet  paa  Sygelejet  — " 

Sokrates  hævede  Hovedet,  saå  Agorakritos  ind 
i  Ansigtet  og  sagde  dæmpet: 

..Han  er  d  od!" 

Agorakritos  tav  truffet. 

Begge  gik  et  Stykke  tavse  ved  hinandens  Side. 

„Død?"  spurgte  derpaa  Agorakritos. 

..Jeg  har  selv  set  ham!"  svarede  Sokrates 
dumpt. 

Paa  Ny  tav  Begge  en  Tid  lang. 

Endelig  begyndte  Agorakrit03 : 

..Du  har  set  den  afsjælede  Perikles:  det  faldt 
i  min  Lod  at  se  Fidias  dø  i  Fængslet  for  mine 
Øjne.  Jeg  var  hos  ham  i  hans  sidste  Øjeblikke. 
Da  jeg  hørte,  at  han  var  blevet  farlig  syg.  ilede 
jeg  til  ham.  Folkene  sagde,  at  han  forsmaaede 
alle  Lægemidler  og  enhver  Art  af  Hjælp.  Perikles 
havde  sendt  Hippokrates  til  ham.  men  han  begyndte 
at  underholde  sig  med  den  naturkyndige  Mand  om 
Forholdet  imellem  det  menneskelige  Legemes  For- 
mer og  Linier.  Selv  paa  sit  Dodsleje  sysselsatte 
han  sig  kun  med  det.  som  altid  udelukkende  havde 
ligget  ham  paa  Hjerte. 

..Da   jeg    kom.    fortalte    de.    som    i    Fængslet 

var  om  ham,  at  han  hyppig  talede  i  Feberfanta- 
sier og  sjeldent  kj endte  Nogen  længer.  Jeg  gik 
ind  til  ham  og  traf  ham  døende.  Han  kj  endte 
mig  strax  et  Øjeblik,  men  efterhaanden  forvirredes 
hans  Tanker  i  Feberen.  Han  talte  bestandig  om 
store  Templer  og  Billedhuggerarbejder,  om  Guld- 
og  Elfenbensbilleder  og  Marmorfriser  —  han  ud- 
delte Befalinger  til  sine  Disciple,  aldeles  som  om 
han  endnu  stod  i  sit  Værksted,  ansporede  dem  til 
Arbejde  og  irettesatte  de  Dovne,  angav  nøjagtig, 
hvorledes  de  skulde  udføre  dette  eller  hint,  og  var 
utaalmodig,  naar  de  ikke  i  Et  og  Alt  gjorde  efter 
hans  Villie.  Ofte  kaldte  han  udtrykkelig  paa  mig 
eller  Alkamenes.  Men  tilsidst  var  det.  som  om 
han  var  ganske  alene  med  sine  straalende  Billeder, 
og  som  om  han  saå  sine  Guder  og  Gudinder,  sin 
Pallas  Athene  og  sin  olympiske  Zevs,  for  sig.  Det 
var,  som  om  alle  Olympens  Guder  var  stegne  ned 
til  ham  og  nu,  alene  synlige  for  ham,  stod  om 
hans  Leje,  medens  han  døde,  thi  han  saå  sig  om- 
kring med  forklaret  Aasyn,  hilste  dem  og  nævnede 
dem  ved  deres  Navne.  Men  tilsidst  syntes  det, 
som  om  Pallas  Athene  ganske  alene  var  blevet 
tilbage  hos  ham  og  vinkede  ad  ham,  thi  paa  én 
Gang  sagde  han:  „Hvorhen  vil  du  føre  mig? 
Jeg  kommer!''  Derpaa  rettede  han  sig  en 
Smule  op,  som  om  han  vilde  rejse  sig.  for  at  gaa 
bort  med  den,  der  vinkede  ad  ham,  men  i  det 
Samme  sank  han  tilbage,  og  hans  Øje  brast. 

„Han  døde  midt  i  sit  Drømmesyn.  Han  døde 
saa  skjønt.  som  kun  en  Hellener  kan  do.  idet  al 
Hellas's    Glans   og  Herlighed    endnu    en  Gang  om- 

straalede  ham.  medens  Guderne  selv  ligesom  tog 
ham  bort  fra  Jorden  og  førte  ham  med  sig  til 
Olympen.  Han  døde  i  det  Øjeblik,  da  Ulykkens 
Nat  brød  ind  over  Athen,  saa  at  han  ikke  blev 
noget  af  alt  dette  var.  men  gik  bort  med  ufor- 
mørket Aand. 

„I  Begyndelsen  havde  det  voldt  mig  stor 
Smerte  at  se.  hvorledes  denne  Mand  laa  døende 
paa  sit  Leje  i  Fængslet,  thi  efter  at  han  paa  Bor- 
gen havde  oprejst  Athene  Promakos  og  Athene 
Parthenos  og  Parthenon  selv.  foruden  den  olym- 
piske Zevs  i  Olympia  og  saa  meget  andet  Stort 
og  Herligt,  som  ikke  alene  Ingen  har  overgaaet 
eller  nogensinde  vil  overgaa,  men  som  Hellas  skyl- 
der sin  største  Berømmelse,  saa  var  dette  hans 
Løn  af  Menneskene  at  dø  vanæret  og  ensom  i 
Fængslets  Mørke. 

..Men  Ja  jeg  havde  set  ham  dø.  følte  jeg  Noget 
røre  sig  i  mit  Bryst,  der  ikke  var  uden  Trøst,  og 
efter  at  have  trykket  Mesterens  Øjne  til  og  kysset 
hans  Pande,  forlod  jeg  stille  Fængslet  og  beklagede 
nu  mere  Hellas  og  os  Alle.  der  er  blevne  tilbage, 
efter  at  de  Største  og  de  Bedste  er  gaaede  bort!'- 

Da  Agorakritos  havde  sluttet  sin  Fortælling, 
vandrede  de  tvende  Mænd  endnu  en  Stund  tanke- 
fulde ved  hinandens  Side.      Derpaa   skiltes  de  ad. 

Agorakritos  gik  imod  Nord  ad  Rhamnos  til, 
men  ogsaa  Sokrates  fortsatte,  drevet  af  sin  indre 
Bevægelse,  sin  Vandring.  Han  havde  imidlertid 
neppe  gaaet  et  Par  Skridt,  for  han  stødte  paa  et 
nys  antændt  Baal.  paa  hvilket  der  var  kastet  tiere 


Pestlig.     Imellem  disse  Lig  saå  Sokrates  nu  ogsaa 
den  gale  Menon  ligge. 

Pestligbærerne  havde  fundet  den  døddrukne 
Tigger  liggende  i  en  dyb  Søvn  imellem  Ligene  og 
havde  kastet  den  tilsyneladende  Livløse  paa  Baalet, 
hvor   Flammerne   allerede   slikkede    omkring    ham. 

En  Hund  kredsede  pibende  omkring  Baalet. 

Nu  greb  Flammerne  den  Gale.  I  det  samme 
Øjeblik  sprang  ogsaa  Hunden  op  paa  Baalet  og 
fortæredes  med  sin  Herre. 

En  forunderlig  Følelse  greb  Sokrates.  ..Nu  er 
du  fri,  Menon!"  sagde  han. 

„Nu  er  du  fri!"  gjentog  han  flere  Gange,  idet 
han  med  glødende  Pande  fortsatte  sin  Vej.  ..Kom- 
mer der  inaaske  en  Gang  den  Tid,  da  alle  Slaver 
vil  blive  fri?"  tænkte  han.  idet  han  skred  videre. 
—  ..Eller  alle  Fri  Slaver?"  føjede  han  grublende 
til  ved  sig  selv. 

Han  kom  nu  igjennem  afsides  liggende  Gader, 
ikke  længer  indenfor  selve  Staden  men  i  dens 
Omgivelser,  hvor  Atheniensernes  Landejendomme 
og  Haver  afvexlede  med  aabne  Marker. 

En  Svale  fløj  op  med  roende  Vingeslag  og 
forkyndte  Dagen. 

Den    ligesom    af   sin    Dæmon     forte    Sokr 
naaede  endelig   til    et  Hus.    hvori  der  herskede  et 
vist  Pvøre.     Mange  Personer  kom  og  gik. 

Det  var  Aristons,  en  atheniensisk  Ædlings  Hus. 

Sokrates  stod  stille  og  hørte  af  dem,  som  gik 
ad  og  ind.  at  der  i  denne  Nat  var  født  Ariston  en 
lille  Søn.  Efter  saa  mange  Billeder  paa  Døden 
en  Fødsel,    et  vaagnende  Liv! 


Paa  Ny  rørte  en  gaadefuld  Trang  sig  i  So- 
krates's  Bryst.     Han  betraadte  den  ham  bekj endte 

Mands  Hu>. 

Barnet  laa  i  Peristylen  i  Ammens  Arme.  En 
højtbedaget  Olding,  der  lignede  en  Seer  eller  en 
Præst,  bøjede  netop  sit  snehvide  Hoved  ned  over 
det  og  betragtede  det  opmærksomt.  Ogsaa  Sokrates 
betragtede  Barnet,  der  havde  en  bred  skjøn  Pande, 
en  Tænkerpande,  og  hvis  Ansigt  allerede  Byntes 
præget  af  en  mild.  høj.  mer  end  barnlig  Alvor. 

Pludselig  kom  en  Bi  flyvende  —  en  Bi  fra 
det  nærliggende  Hvmettos  —  en  af  de  navnkundige 
attiske  Bier.  Den  kom  flyvende,  summede  om- 
kring Barnet  og  strejfede  et  Øjeblik  dets  Læber 
let  og  uskadelig,  ligesom  kyssende.  Derpaa  fløj 
den  atter  sin  Vej. 

Ved  dette  Syn  sagde  den  gamle  Seer:  ..Hy- 
mettosbiens  Kys  er  et  Tegn  fra  Guderne.  Fra 
dette  Barns  Læber  skal  Ordet  en  Gang  flyde  sødt 
som  Honning!" 

Synet  af  Barnet  greb  Sokrates  forunderlig. 
Han  formaaede  ikke  at  forklare  sig  selv.  hvad  han 
følte.     Men  Fremtiden  vil  løse  Gaaden. 

Den  Dreng,  der  ligger  her  for  den  hvilelose 
Sandhedssøgers  Øje.  vil  som  Yngling  forkynde  et 
nyt  Evangelium. 

Hans  Læber  vil  flyde  med  attisk  Honning.  Men 
med  den  sødeste  Veltalenhed  vil  han  præ- 
dike den  bitreste  Lære. 

Han  vil  lære.  at  Legemet  er  et  Fængsel  for 
Sjælen,  og  at  Sjælen  maa  rive  sig  lø^  fra  det  og 
kæmpe    sig    op    imod    det    Overjordiske.      Han   vil 

lære,  at  Eros  raaa  foragte  Jorden  og  stige  op  i  de, 
i  uforgængelig  Skjønhed  straalende,  evige  Ideers 
klare  Rige. 

Og  denne  Lære  vil  linde  et  Ekko  paa  nære 
og  fjerne  Bredder,  den  vil  blive  en  ny  Tids  Løsen 
og  gjenlydende  paa  en  Galilæers  Læber  erobre 
Verden! 

Men  med  den  vil  ogsaa  i  en  ny  Forstand  Saba- 
ziostj enernes  og  Metragyrternes  Ord  triumfere,  det 
mørke  Ord  om  Selvspægelse  og  Selvpinsel. 

Sokrates  forlod  tankefuld  Aristons  Hus.  Han 
havde  nu  naaet  en  Høj.  hvorfra  han  saå  det  attiske 
Land  og  Hav  ligge  i  Morgenens  Glans. 

Paa  Havet,  ovre  ad  Sunion  til,  saå  han  et 
Fartøj  vugges  paa  Bølgerne.  Hensunken  i  Tanker 
vedblev  han,  uden  at  vide  det,  at  stirre  efter  Skibet. 

Dette  Fartøj  bar  „Satyren"  og  „Bakkant- 
inden"  —  bar  Manes  og  Kora  imod  Nord,  imod 
et  nyt  Hjem. 

De  drog  bort.  med  Spiren  til  en  ny  Tid  i  deres 
Bryst,  en  Tid.  hvis  Bestræbelser  skulde  gaa  ud 
paa  at  oprette  det  Godes  Rige  paa  Skjønhedens 
Ruiner. 

De  drog  bort  i  stille  Glæde  over  deres  alvor- 
lige Kjærlighed. 

Fra  Højden  af  Havbugten  kastede  de  til  Afsked 
Blikket  tilbage  og  betragtede  for  sidste  Gang  Athe- 
niensernes Stad. 

En  let.  lille  hvid  Sky  steg  i  Nærheden  af  Akro- 
polis  op  fra  Staden  i  den  rene,  klare  Morgenluft. 
Den  kom  fra  det  Baal.  hvis  hellige  Luer  fortærede 
Perikles's  afsjælede  Legeme. 

Den  lille  Sky  steg  i  Vejret  og  svævede  omkring 
Akropolis's  Tinder. 

Manes  og  Kora  fulgte  den  med  Øjnene,  hvor- 
ledes den  svøbte  sig  omkring  den  hellige  Pallasborgs 
hvide  Marmorpande. 

Men  Skyen  opløste  sig,  og  i  vidunderlig  Ren- 
hed stod  Parthenons  og  de  nys  fuldendte  Propy- 
læers  Tinder  og  Gavle  i  det  klare  Lys. 

Højt  op  over  Athenienserstadens  og  de  døde- 
lige Menneskebørns  Nød  og  Forvirring  strakte 
Bjerget  sin  udødelige  Kroue. 

Fra  det  Forgængeliges  Ruiner  steg  det  Ufor- 
gængelige i  Hellas  sejrrig  op  i  evig  Klarhed. 

Og  det  syntes  at  sige: 

..Jeg  er  ophøjet  over  Menneskenes  vexlende 
Skjæbne  og  deres  smaalige  Sorger.  Jeg  straaler 
ned  igjennem  Aarhundrederne.  Bestandig  dukker 
jeg  frem  paa  Ny.  Jeg  er  evigt  som  Lyset  over 
Hellas's  Bjerge  og  som  Glansen  i  dets  Bugters 
Vande ! "  — 

Efter  det  Gode  og  efter  det  Skjønne  stræbe 
Folkeslagene. 

Menneskeligt  og  ædelt  er  det  Gode  —  men 
guddommeligt  og  udødeligt  det  Skjønne. 

Ende. 

